
Dr. BORISLAV JORDANOVIC 


POVODOM PREDLOBA ZA IZMENU UREDBE O 
ZAŠTITI ZEMLJORADNIKA') 


Mnogi su se prevarili i razočarali kad su doznali da je, posle re- 
lativno kratkog vremena od donošenja nove Uredbe o »definitivnon:« 
likvidiranju zaduženja u poljoprivredi, podnet već predlog za njenu 
izmenu. Oni su bez sumnje bili optimisti kad su verovali da će po: 
slednja Uredba, uprkos izjave merodavnih, biti definitivna, iako je 
sam princip rešenja u njoj stvorio preduslove za njenu izmenu. Nas 
to nije iznenadilo, jer smo još u početku ovoga takozvanog »dirigo- 
vanog perioda regulisanja dugova« stajali na gledištu, da su ovi i 
ovakvi zakoni, s obzirom na delikatnost materije, koji imaju da re- 
gulišu a to su privredno-pravni ako ne i životni odnosi između po- 
verilaca i dužnika, podložni čestim izmenama, i da sve izjave date od 
strane lica »autoritativna« ili vodećih ličnosti treba primiti s jedno:n 
rezervom. Na ovo nas je skeptično stanovište navelo samo iskustvo, 
koje nam je pružilo naporedno posmatranje i uporedno izučavanje 
preduzetih mera na strani i kod nas po pitanju razduženja. 

Predlog za izmenu Uredbe o zaštiti zemljoradnika potekao je cd 
strane pretstavnika vladine parlamentarne većine i ima izgleda da ce 
on biti uzet u ozbiljno rasmatranje i studiranje od strane Kraljevske 
vlade, a naročito sada kada su glavni predlagači njegovi zauzeli važne 
resore u vladi. S toga, vredno je da mu i mi, pored ostalih, posvetimo 
malo pažnje. 

U principu predlog ima za cilj uvlačenje jednoga, bar za naše 
prilike i opšte oficijelno dosadašnje stanovište po ovom problemu, 
novog činioca u odnose između dužnika i poverilaca, a to je država. 
Dosada uloga države svodila se na to, da pasivno, više autoritativno 
nametne svoju volju u regulisanju tih odnosa, ne dirajući pri tom u 
pitanje preuzimanja na se ma kakvih drugih tereta pored onih, koje 
već i onako teško pritiskuju državni budžet izdataka. 

Kao što se zna, aktivno učešće države, po zamisli predlagača, ima 
da se ispolji u činjenici preuzimanja od strane države obavezu plaća- 
nja dugova zemljoradnika i supstituiranja njenog u sva prava pove- 
rioca prema dužnicima. Država bi obveznicama, sličnim onima za 


* Po želji pisca donosimo članak u ekavštini (Uredništvo). 


ta pm 


ratnu štetu, odjednom isplatila poverioce, a posle bi, za sudskim pu- 
tem uređena i utvrđena dugovanja, stavila hipoteku na sva nepokretna 
imanja zaduženih gazdinstava. Ove obveznice nosile bi imaocima 1 do 
1.5% godišnje kamate, bile bi kotirane na berzi i obezbedio bi im 
se lombard kod državnih i državom privilegisanih novčanih zavoda. 
Rok amortizacije bio bi određen na jedan period, koji bi imao da se 
kreće od 15—25 godina. Amortizacija obveznica vršila bi se svake 
godine otkupom za berzi jednog određenog broja obveznica po dnev. 
nome kursu, zašta bi se u budžetu svake godine predviđale odgova- 
rajuće sume kredita. 

Nema sumnje, ovaj je predlog jedan korak napred, ka cilju, jedan 
ozbiljan pokušaj da se donekle dovedu u saglasnost različite teze i 
rezličiti interesi u ovome delikatnom problemu. 

Odmah posle objave predloga javili su se, što je sasvim razumi- 
ljivo, u dnevnoj i periodičnoj štampi razni komentari o efektu oza- 
kcnjenja toga predloga. lako različiti, svi su se komentaristi složili u 
tome da je ovaj predlog povoljniji od svih dosadašnjih uredbi i za 
poverioce i za dužnike; za poverioce, što bi odmah dobili ono što ini 
se duguje, za dužnike, što bi im se omogućilo dalje kreditiranje kod 
novčanih zavoda i drugih kreditnih institucija. Na pitanju efekta emi- 
sije obveznica komentaristi su se podelili u dve grupe: jedni, koji su 
protiv emisije obveznica a za emisiju naročitih novčanica, drugi, koji 
su protiv emisije obveznica i novčanica. Jedni i drugi su iz redova 
poverilaca ili njihovih zastupnika. Potrudićemo se da kritički analizi- 
ramo gledišta i jednih i drugih. 


I. 


a) Trgovačko-industrijski red, kao poverilac dužnika zemljorad- 
nika, izgleda nije još stigao da o ovome važnom predlogu izrazi svoje 
mišljenje i odredi svoje stanovište. No iz rezolucije dveju komora 
ovoga staleža može se u glavnom zaključiti o njegovom negativnom 
stavu prema nagoveštenoj emisiji obveznica i njegovom nastojanju da 
se primi predlog za emisiju naročitih novčanica. 

Novosadska komora u svojoj rezoluciji, objavljenoj u »Privred- 
“nom pregledu« od 24 XI 1935 g., kategorički odbacuje pomisao na 
emisiju obveznica naglašavajući da se ona »odlučno protivi izdavanju 
ma kakvih obveznica na ime potraživanja ulagača a smatrajući da 
obveznice puštene u slobodan promet ne prestavljaju stvarnu štetu 
ulagača i poverilaca«. Na kraju se u rezoluciji kaže: »Komorsko veće 
smatra da bi po ovome pitanju trebalo ispitati mogućnost izdavanja 
novčanica«. 

Petrovgradska komora sa svoje strane u principu usvaja predlog 
Marka Kožula i drugova, samo sa tom razlikom što bi država za is- 
piatu seljačkih dugova umesto obligacija emitovala državne novča- 
nice. »Država bi — kaže se u njenom komunikeu — imala za tu 
svrhu da izda potrebnu količinu državnih novčanica, koje bi imale 
prinudno platežno sredstvo sa prinudnim tečajem«. Slično gledište u 
pogledu emisije čistog papirnog novca za isplatu dugova zastupa i 
jedan anonimni komentarista u »Privrednoimn pregledu« od 10 XI 1935 
god. On je, s obzirom na prestavku zemljoradničkih saveza, usvojio 

jedan konbinovani sistem emisije platežnih sredstava koji bi se izveo 
na taj način što bi država emitovala dve milijarde naročitih novčanica 
i dve milijarde obveznica. 


Kao što se vidi, ove sugestije nisu dovoljno jasne. One postav- 
ljaju ili nagoveštavaju problem, ali ga ne rešavaju. Ideja o emisiji 
naročitih novčanica, surogata kreditnim nije dovoljno razrađena, ma. 
glovita je i nesigurna. Ona nam ne pruža jasnu sliku svoje introspek- 
tivnosti, a da nam ne daje sistem izvođenja te operacije. Ali je kod 
nje jedno jasno, a to je da vodi jednome cilju: zaštiti interesa pove- 
rilaca i po ceni teških žrtava celine. Ona nagoveštava stvaranje jed. 
noga novog stanja, čije su posledice nedogledne. 

Ne može se reći da je ovaj predlog usamljen i da potiče jedino 
od redova trgovaca i industrijalaca. Za dualitet novčanica u opticaju 
izjasnili su se i mnogi bankari, što se vidi iz izveštaja koji nam daje 
dnevna štampa u zemlji, a izgleda da ima pristalica i u drugim stale- 
žima. Za doba u kome se javlja, čini nam se da je on suviše smeo, 
ali kako nije dovoljno proučen i kontrolisan, nema izgleda da bi se 
mogao uzeti u obzir i usvojiti kao baza za dalje razgovore. Predla- 
gači jedne ovakve solucije agrarnih dugova, koja bi po našem mišlje- 
nju bila jedinstvena u istoriji razduženja zemljoradnika, predviđaju ili 
sasvim namerno izostavljaju sve fatalne posledice od puštanja u op- 
ticaj, pored već postojećeg volumena novčanica od skoro pet mili- 
jardi dinara na bazi novog pariteta stvorenog najnovijom Uredbom 
o likvidaciji revolving kredita i smanjenju zakonskog pokrića nov- 
čanica u opticaju od 35% na 25%, još jednog kontingenta od tri do 
četiri milijarde čistog papirnog novca sa prinudnim kurzem. Jer, kao 
što se zna, svaka količina novčanica puštena u opticaj bez pokrića, 
pa ma — koliko masa imala poverenja u tu, novčanicu, za narodnu 
privredu prestavlja jedan potres, — pod pretpostavkom da za tu ope- 
raciju nema dovoljno razloga — a za akumulirani narodni kapital 
jednu spolijaciju, jedan gubitak bez protesta, jedno osetno smanjenje 
njegovo. Ne treba dakle stvarati sebi iluzije da će nas jedna finan- 
siska operacija, koja ne bi mnogo otstupala od inflacije platežnih 
sredstava — ovaj nam se zaključak nameće zbog potrebnog kontin- 
genta novčanica za regulisanje dugova — moći spasiti od krize i do- 
prineti saniranju našeg privrednog života. Sve koristi koje bi se od 
nje u početku mogle očekivati bile bi nesrazmerno malene prema gu- 
bitcima, koje bi ona stvarno pričinila zemlji i našem kreditu na strani. 
Jer, kao što umesno o inflaciji kaže g. Komadinić: »Kako to biva 
kod svih neukroćenih elementarnih sila, koristi, koje ona pričinjava 
u prvom stadijumu, pretvaraju se u štete u daljem toku i to sve veće 
u koliko je zahuktalost veća.«!) Što je još gore, ovaj bi dualitet nov- 
čanica stvorio jedno naročito psihološko raspoloženje u masi o vred- 
nosti jedne i druge novčane jedinice i time bi prouzrokovao izvesno 
kolebanje u poverenju bilo prema jednoj bilo prema drugoj vrsti 
novčanica. A čemu bi to odvelo mogu zaključiti oni kojima je poznata 
istorija emisije asignata u Francuskoj u doba francuske revolucije. 


1) »Politika« od 6 otkobra 1932 g. 

Inflacija regulisanja i privremena — ovo naglašavamo — mogla 
bi koji put da služi kao jedna ekonomska mera za povećanje i pobolj- 
šanje nacionalne proizvodnje. Od ove bi se moglo imati koristi sve 
donde dok za nju govore razlozi, koji su je proizveli. Tako na pr. 
kad bi se htelo, zbog povoljnih konjukturnih uslova na svetskom 
tržištu robe, potencarati i kvalitativno poboljšati nacionalne proiz- . 
vode i na taj način učiniti ih sposobnim da mogu konkurisati sa 
standarizovanom robom drugih zemalja na svetskom tržištu, onda bi 
puštanje u opticaj u tu svrhu izvesne količine novčanica proizvelo 
jedno oživljenje i znatno doprinelo postignuću željenih rezultata. No 
danas, kad je svetska kriza još u svome akutnom stadiju, kad je 
usled toga i drugih razloga političke prirode međunarodna razmena 
dobara raznim ograničenjima ekonomsko-finansiske i fiskalne prirode 
regulisana i kao takva svedena na minimum, jedna takva finansiska 
operacija, koja bi bila izvedena za ljubav poverilaca zemljoradnika 
da bi se sa svoje strane razdužili prema svojim poveriocima, bila bi 
po opšte narodne interese fatalna. 


Još jedan momenat, na koji su predlagači zaboravili, govori u 
prilog naše teze. Oni su izgubili iz vida fakat da jedna novčana jedi- 
nica ima pored svoje vrednosti u zemlji i svoju vrednost van zemlje 
ili ekonomski govoreći ima svoj paritet kupovne snage u odnosu na 
druge nacionalne monete. | sada držeći se istog reda misli možemo 
reći, da svaka promena kupovne snage novčanice u zemlji, do koje 
bi svakako došlo zbog reperkusije koju bi izazvao njen surogat bez 
metalne podloge sa prinudnim kursom, izaziva neminovnu promenu 
njenog kursa na strani i da sledstveno tome zaključku pad kupovne 
snage njene na domaćem tržištu robe izazvao bi osetan pad njenog 
kursa na stranom tržištu deviza, što bi dalje nepovoljno uticalo na 
obaveze privatnih lica i same države prema inostranstvu zaključene 
na bazi zlatne klauzule, i za jedan period vremena uskratio bi im svaki 
kredit na strani. Emisija novčanica u velikoj količini pored nacio- 
nalnog dobija i međunarodni karakter i na sebi nosi obeležje onih 
katastrofa, koje su pojedine evropske države preživele u doba in- 
flacije. 

b) Profesor Dr. M. Ivšić u jednom opširnom članku?) pod na- 
slovom: »Seljačko razduženje — oživljenje naše privrede« — ne 
osvrćući se na poslednji predlog za izmenu Uredbe o zaštiti zemljo- 
radnika — izložio je svoje osnovno gledište na ukupan problem raz- 
duženja zemljoradnika i na jednoj skroz naučnoj, dobro prostudira- 
noj osnovi, predložio je svoju koncepciju u vidu sistema za likvida- 
ciju agrarnih dugova u zemlji i sledstveno oživljenju naše privrede. 

Po zamisli piščevoj najracionalniji način za likvidaciju dugova u 
pitanju je konverzija istih putem jednoga državnog verovnič. 
kog zavoda. Ovaj verovnički »emisiono-hipotekarni« zavod pre- 
uzeo bi sva seljačka dugovanja na osnovu menica, obveznica i hipo- 
teka i u visini njihovoj, prema klasifikaciji dužnika i dugova, emito- 
vaobibonoveili privremene novčanice sa prinudnim te- 


2) »Jutarnji list«, Zagreb 25 XII 1935. 


a mm 


čajem dinarske valute. Ovim bi novčanicama zavod isplatio poverioce, 
novčane zavode — o privatnim poveriocima čija su dugovanja za 
milijardu dinara veća od novčanih zavoda pisac ništa ne govori — a 
poslednji bi njima »mogli izaći u susret ne samo tražbinama svojih 
ulagača — vjerovnika, nego i otvaranju novih kreditnih poslova.« 
Amortizacija i povlačenje iz opticaja državnih novčanica vršile bi se 
svake godine u visini izvršenih naplata tražbina od dužnika, pa za je- 
dan period od najviše dvadeset godina. Na ovaj način postiglo bi se, 
kaže pisac, » ne samo novo poslovanje u zdravim no momentano i 
likvidnim novčanim zavodima, nego bi se otvaranjem novih privred. 
nih kredita riješio i jedan veliki dio opće naše privredne krize... .« 
Osim toga dobra strana predložene emisije bila bi u tome »što bi 
time seljačko razduženje bilo svedeno na zdravu bazu i što bi se pu- 
tem toga zavoda provelo razduženje uz najpovoljnije uvjete za se- 
ljaka, a da se stvarno ne traže žrtve ni od države ni od građanina n: 
od vjerovnika a ni od dužnika.« 

U glavnim linijama izneli smo suštinu sistema Dra Ivšića za re- 
gulisanje agrarnih dugova. U detalje se nismo upuštali, pošto bi nas 
to odvelo daleko, no na pojedine njegove momente osvrnućemo se u 
toku našeg kritičnog izlaganja ovog predloga. 


Kad se čita gornji predlog dobija se utisak da on sadrži jedno 
od najidealnijih rešenja problema dugova i saniranja naših kreditnih 
odnosa. Međutim kad se izbliže pristupi njegovoj kritičkoj analizi 
doćiće se do izvesne konstatacije da on u sebi sadrži izvesne praznine 
i nedoslednosti, i to baš u njegovoj osnovnoj zamisli, koje ga činc 
neprihvatljivim i pored najvećeg nastojanja piščevog da mu se ot 
kloni svaki prigovor. 


Pre svega predlog ne predviđa relaciju koja bi trebala da postoji 
između jedne i druge vrste novčanica, naime da li će i državne novča- 
nice imati istu kupovnu snagu kao i kreditne, zatim da li će i one, kao 
i kreditne, imati neograničnu sposobnost plaćanja ili će njihova spo- 
sobnost, zbog specijalnih razloga emisije biti ograničena. Ako i one, 
što se jasno vidi iz reči piščevih, »imaju prisilni tečaj dinarske va- 
lute«, onda će biti isto što i kreditne i dosledno tome njihov će vo- 
lumen od skoro četiri milijarde dinara — manja se suma ne može 
pretpostaviti jer je dug, prema anketi, gotovo sedam milijardi dinara 
— udvostruči platežna sredstva u zemlji i onda? — Da li će dinar sa, 
čuvati svoju stabilnost i neće popustiti u svojoj i onako smanjenoj 
kupovnoj snazi u odnosu na stranu valutu? — Da li se može izbeći 
prigovor piščev da se tu ne radi o jednoj finansiskoj operaciji koja 
će od našeg dinara, bar za vreme dok se ne izvrši amortizacija nov- 
čanica — što će biti vrlo problematično ako se emisioni zavod osloni 
samo na sredstva od naplate dugova — napraviti u najmanju ru«u 
bugarski lev, ako ne i rumunski lej. Da li smo na taj način rešili ra- 
cionalno problem? 

Sem toga, s obzirom na to da podloga za emisiju kreditnih 
i državnih novčanica nije ista, može se neizbežno pojaviti izvesni dis- 
paritet u njihovom kursu u zemlji. Ili bi kurs novčanica Narodne 
banke prema državnima pretrpeo izvesan pad — što je neverovatno, 

jer »Rentenbanknote« u Nemačkoj nisu uspele da potisnu iz opticaja 
»Rajhbanknote«, ili bi proces bio obrnut. Ako do tog popuštanja 
na strani držav. novčanica dođe — ušto smo potpuno ubeđeni — onda 
će se neminovno javiti taj »novčani prim« koji će automatski staviti 
u pokret primenu Grešemovog zakona, samo u mnogo pežorativnijem 
dejstvu nego što on ima kod srebrnog novca prema zlatnim ili zlatan 
novac prema novčanicama devalvirane monete. Ovaj prim neće biti 
tako neznatan kako se misli. Još u početku emisije on će u odnosu na 
kreditne novčanice izneti najmanje 20%. a i pored najveće predu- 
strožnosti u »trajanju emisije« ništa ne može spasiti državne nov- 
čanice od njihovog daljeg pada. Ako sad predpostavimo da je državna 
novčanica u zemlji izgubila za 50% od svoje kupovne snage prema 
kreditnoj, zašta je onda emitovana? Zašto se stavio u pokret jedan 
skup aparat koji nije mogao da zadovolji osnovne želje poverilaca da 
im se potraživanja isplate bar za 70%. Ne bi li ova operacija, po 
ceni velikih žrtava celine, involvirala princip redukcije dugova od či- 
jeg se pomena ježi koža svakom poveriocu? 


Naposletku ne razumemo piščevu tvrdnju da emisija državnih 
novčanica, pa iako imaju za pokriće nepokretna imanja zadužerih 
zemljoradnika, neće imati nikakve reperkursije na kurs našeg dinara 
na strani. Dinar će ipso facto pretrpeti pad koji mu do danas u nje- 
govoj posleratnoj istoriji nijedan neće biti ravan. Jer, kao što je jed- 
nom prilikom umesno pisao Evropkin: »najmanje sniženje kursa va- 
lute odmah izaziva promene ne samo u državi unoseći uzbuđenje u 
državnom i narodnom gazdinstvu, već u inostranstvu u pogledu ku- 
povne snage robe, a osim toga i u pogledu isplaćivanja stranih du- 
gova.«>) 

Rezimišući ono što smo o predlogu profesora Dra Ivšića rekli, 
dolazimo do zaključka da su ideje, koje dobronamerno predlaže, vrlo 
pohvalne, ali u praksi neostvarljive iz gornjih kao i iz ranije iznetih 
razloga u prvoj tačci ovoga poglavlja. Ono što bi se iz celog ovog 
predloženog sistema moglo zadržati, jeste ideja za osnivanje toga 
emisionog zavoda, čija bi dužnost bila da preuzme na se ne emisiju 
državnih novčanica, već emisiju obveznica, na koju ćemo se malo 
dalje opširno zadržati. 

lI. 


Drugu grupu čine oni koji su i protiv emisije novčanica i protiv 
emisije obveznica. Među ove kao naizrazitije prestavnike možemo 
«pomenuti Udruženje banaka u Beogradu sa pretsednikom Dr. Vla- 
dom Markovićem i Dr. Velimira Bajkića preko svoga časopisa »Na- 
rodno blagostanje«. 

a) Kako se epidemija za emisijom novčanica počela naglo da 
širi i među bankarima, Udruženje banaka u Beogradu povodom toga 
sazvalo je svoju specijalnu konferenciju na kojoj je svestrano pre- 
tresano pitanje emisije novčanica i posle duge diskusije došlo se do 
zaključka, da bi narodna privreda imala suvu štetu, ako bi se za kon- 
verziju seljačkih dugova izdale dve do tri milijarde dinara u držav- 


3) »Politika« od 6 oktobra 1932 g. - 

nim novčanicama. U svojoj rezoluciji*) Udruženje sasvim kategorički 
izjavljuje »da svi ti predlozi potiču od pojedinaca koji nemaju nij 
kakve podrške na merodavnim mestima, pa čak ni od strane svih ba- 
naka. Ima i tu uviđavnih ljudi, koji su svesni kuda bi vodio jedan ta- 
kav način oduženja.« Ovaj kategorički stav Udkruženja izgleda nije 
ostao bez uticaja. Profesionalne organizacije novčanih zavoda na 
svojoj zajedničkoj konferenciji održanoj u Zagrebu na dan 5 decem- 
bra 1935 g. sasvim su izbacile iz diskusije predlog za emisiju novča- 
nica i u svome memorandumu upućenom nadležnim vlastima povo- 
dom pitanja o razduženju zemljoradnika izrazili su svoju želju da se 
hitno i neodložno pristupi definitivnom rešenju pitanja razduženja 
kod privatnih novčanih zavoda. U memorandumu se na kraju veli: 
»To se pitanje može konačno i uspešno rešiti jedino konverzijom uz 
intervenciju države na taj način, da naročita likvidaciona ustanova 
preuzme od privatnih novčanih zavoda i u gotovom novcu — izbe- 
gava se izraz »naročita novčanica« — isplati njihova potraživanja 
protiv zaštićenih zemljoradnika«. Na isti način odbacio je predlog za - 
emisiju novčanica, prema belešci u »Obzoru« ođ 11 XI 1935 g., u 
svome javnom predavanju održanom u Pučkom sveučilištu u Zagrebu 
na dan 10 XII 1935 g. i poznati finansiski stručnjak: Dr. Ivo Belin, 
čije mišljenje u finansiskim krugovima važi kao jedno od najautori- 
tativnijih. i 

b) »Narodno blagostanje« Dr. Bajkića od 23 XI 1935 g. sasvim 
doktrinarno podvrgava kritici predlog Marka Kožula i drugova o 
emisiji obveznica i konstatuje da bi obveznice, emitovane prema uslo- 
vima koje predlog predviđa, izazvale poremećaj na berzi. »U stvari 
— kaže se u članku — došlo bi se do strahovite katastrofe na našem 
tržištu efekata, jer bi izdavanje ovih obveznica prestavljalo jednu in- 
flaciju papira, koja bi se teško mogla meriti čak i sa inflacijom koja 
je izvršena puštanjem u opticaj rente ratne štete.« Ovaj kontingenat 
novih papira od vrednosti udvostručio bi postojeću količinu državnih 
papira i time posredno izazvao siguran pad svih hartija na berzi. Da- 
lje se zatim u članku veli: »Ne treba ni pomišljati na strašne posle- 
dice po državni kredit, koje bi se javile kao rezultat te inflacije har- 
tija«. 

O gledištu koje zastupaju Udruženje banaka u Beogradu i Dr. 
Belin o neracionalnosti emisije novčanica, ne bi imali šta da dodamo 
pored onoga što smo na svome mestu gore opširno izložili. Ostaje 
nam da se malo zadržimo na kritici Dr. Bajkića o emisiji u pitanju 
i njenog efekta na tržištu papira, kao i njene reperkusije po javni 
kredit. 

Dr. Bajkić, kao berzijanac, najbolje poznaje finansiske prilike u 
zemlji i kao takav najpozvaniji je da dade svoje opservacije na pred- 
log u pitanju. Po njemu, emisija obveznica, s obzirom na količinu od 
tri do četiri milijarde dinara, dovela bi do katastrofe i prouzrokovala 
pad svih državnih i državom ogarantovanili hartija od vrednosti. Od 
toga bi ne samo poverioci zemljoradnika, koji bi u zamenu za svoja 
potraživanja dobili obveznice, bili oštećeni za 70—80% od svoga re- 


4) »Privredni Pregled«, Beograd 24 XI 1935. 

alnog iznosa potraživanja, nego bi indirektno stradali i drugi 
.porteri naših zajmova. Ovaj zaključak Dr. Bajkića je nesum: 
njivo tačan, ako se uzmu u obzir uslovi nagoveštene misije. No 
kad bi zamisao predlagača u svojoj osnovi pretrpila izvesne izmene, 
što će biti neizbežno posle niza opravdanih kritika, koje su se javile 
u štampi protiv ovoga u prvoj redakciji objavljenog predloga, onda 
bi on, po našem mišljenju, bio jedan od dosada najboljih i možda je- 
dino mogućih rešenja delikatnog problema dugova, koje bi donekle 
zadovoljilo i jednu i drugu zainteresovanu stranu. 


NI. 


Da bi predlog za izmenu Uredbe o zaštiti zemljoradnika mogao 
korisno poslužiti i dužnicima i poveriocima i celoj narodnoj privredi, 
trebao bi da pretrpi sledeće modifikacije, zadržavajući uvek princip 
emisije obveznica. 

Kao kriterijum za plasman obveznica služi u prvom redu ka- 
matna stopa njihove misije. Ako je ova niska, njihov je plasman ote- 
žan čak i nemoguć, ako se ne budu preduzele izvesne mere za odr- 
žanje njihovog kursa. Pored toga niska kamatna stopa ima i tu slabu 
stranu što bi obveznice posle emisije mogle biti depresirane prema 
drugim hartijama od vrednosti sa višom ili normalnom kamatnom 
stopom. U ovome smislu sasvim razumno kaže čuveni finansijer Žez: 
»Emisija obveznica sa niskom kamatom nalazi na opasnost da te ob- 
veznice budu depresirane u kapitalu u odnosu na druge već emitovane 
“sa višom kamatnom stopom.«5) 

Kao drugi uslov za plasman obveznica na tržištu efekata jeste 
rok amortizacije istih. Ako je ovaj kratak, obveznice i sa niskom ka- 
matnom stopom mogu dobro proći, jer bi im rizik bio manji od 
onih emitovanih za duži period vremena. Kad bi se uzelo da rok u 
kome se obveznice, prema predlogu sa 1 ili 1,5% kamate, imaju 
amortizovati ne bude duži od 10 godina, onda bi njihov kurs pao, ali 
taj pad ne bi bio osetan. No postavlja se pitanje, da li bi država bila 
u stanju da svake godine angažuje zamašne sume kredita za amorti- 
zaciju obveznica? — Čini nam se da joj je to nemoguće, pošto bi za 
nju prestavljalo jedan veliki teret, koji bi u prvom redu pritiskivao 
poreske obveznike a u drugom redu državne činovnike. S toga kao 
najverovatnija pretpostavka ostaje opet ona, da se amortizacija ob- 
veznica ima izvršiti za jedan srednji rok, koji ne bi trebao da bude 
kraći od 15 niti duži od 20 godina. Pod tim uslovima kamatna stopa 
emisije mora biti veća bar za 3% od one maksimalne predviđene u 
predlogu t. j. ona bi morala biti fiksirana na 4,5%, ako se želi po- 
stignuće onog finansiskog efekta, koji su predlagači imali u vidu 
prilikom podnošenja svoga predloga. Ovakvo je rešenje usvojeno u 
Poljskoj, pa se nadamo da će i kod nas dati željene rezultate. 

Kao treći uslov za uspeh emisije i plasman obveznica jeste usta- 
nova, koja vrši tu emisiju. Za potrebe zajmova uopšte nije irele- 
vantno da li emisiju u pitanju vrši sama država preko svoga Odelje- 


5) Gaston Jčze: »Cours de science des finances (la technique 
du credit public), Paris 1925, st. 7. 

nja državnih dugova ili preko jednoga od svojih isprobanih novčanih 
zavoda, koji uživaju veliko poverenje masa i u čijim kasama leže 
milijarde narodne štednje ili pak preko jednoga u tu svrhu ustanov- 
ljenog emisiono-hipotekarnog zavoda, koji će imati za isključivu duž- 
nost da sprovede tu operaciju i da održava kurs obveznica na berzi 
i da vrši njihovu amortizaciju.. Po našem mišljenju najbolji je način 
za rešenje toga pitanja, ako se emisija obveznica poveri jednome 
specijalnom Emisiono-hipotekarnom zavodu, sličnom onom ustanov- 
ljenom u Poljskoj pod imenom »Akceptna banka«, koji će posle izvr- 
šene emisije imati za dužnost da svojim sredstvima sprečava mahi- 
nacije špekulanata na berzi sa papirima u pitanju i utiče na održanju 
stabilnosti njihovog kursa, bar za izvesno vreme, dok njihovi prvi 
imaoci ne budu uspeli da ih bez velikih gubitaka plasiraju ili sa njima 
učine kakvu korisnu investiciju. Posle ovoga uspelog zadatka, sred- 
stva Emisionog zavoda, koja bi se obrazovala ubiranjem potraživa- 
nja od zaduženih zemljoradnika sa onim supsiđijama od državnog 
budžeta, bila bi upotrebljena za otkup obveznica na berzi po dnev- 
nome kursu. 

Na kraju, da bi obveznice bile rado primljene od publike potreb- 
no je dotirati njihove imaoce izvesnim beneficijama, da pored prava, 
koje predlog predvida, mogu iste lombardovati kod državnih i privi- 
legisanih novčanih zavoda, da ih mogu polagati na ime kaucije u nji-- 
hovom nominalnom iznosu kod državnih nadleštava i da mogu još sa 
istima otplaćivati jedan izvesan procenat državne poreze, računajući 
obveznice u njihovom nominalnom iznosu. Ove privilegije, a naročito 
posljednja, bile bi odlučujuće za stabilnost njihovog kursa na berzi, 
pod pretpostavkom naravno, da su političke prilike u zemlji sređene. 

Priznajemo da je i naš predlog, kao i svi predlozi po ovome pi- 
tanju, podložan kritici i da mu se mogu učiniti mnogi umesni prigo- 
vori. Ali pri svem tom smatramo da bi jedna emisija obveznica sa na4- 
vedenim korekcijama bila kud i kamo racionalnija i po opštu na-, 
rodnu privredu i ceo ekonomsko-finansiski život i korisnija od jedne 
emisije novčanica, koja bi na svima granama nacionalne privrede 
izazvala pometenost i stvorila paniku. 


PROF. DR. EUGEN SLADOVIC 


STUDIJ, TEORIJA I PRAKSA O POLITIČKOJ 
EKONOMIJI | PRAVNOJ NAUCI 


Novo vrijeme, koje proživljujemo, nabacilo je mnoge probleme, 
koji tendiraju riješenju. Ovamo spada i problem reforme nastave na 
pravnim fakultetima i ekonomsko-komercijalnim (trgovačkim) visokim 
školama. Pravni fakulteti, koji kao sastavni dijelovi »Universitas litte- 
rarum« opstoje već mnoga stoljeća, čuvali su do nedavno ljubomorno 
svoj tradicionalni nastavni plan i nerado su uvađali novotarije, koje 
je iziskivao tečaj novoga socijalnog i privrednog života. Tu i tamo 
učvršćavao se tečajem vremena po koji manji noviji kolegij kao 
neobligatan. Temeljitoj reformi pravničkog studija pristupilo se tek 

u najnovije vrijeme. U tom pravcu zauzimaju ekonomsko-komerci- 
jalne (trgovačke) visoke škole povoljniji položaj, jer su nastale u 
novije vrijeme, pa su radi toga već otpočetka svog djelovanja nasto- 
jale da svojim nastavnim planom po mogućnosti (raspoloživa nov- 
čana sretstva, kreirane profesorske i docentske stolice i sl.) udovolje 
svim potrebama novijeg vremena. Dok su pravni fakulteti još do ne- 
davno dosta maćuhinski postupali s političkom ekonomijom, a go- 
tovo posve potiskivali znanost o privatnoj privredi (preduzeća), po- 
svećivale su ekonomsko-komercijalne visoke škole već od svog po- 
četka (pored izučavanja političke ekonomije i nauke o privatnoj 
privredi, privredi preduzeća) mnogo veću važnost studiju pravnih dis- 
ciplina (naročito privrednog prava). 

Pored toga problema raspravlja se u novije vrijeme i o pitanju od- 
nosa između teorije i prakse, i to napose na području političke ekono- 
mije. U austrijskom »lInstitut fiir Konjunkturforschung« publicirane su 
početkom god. 1934 u »prilozima (Beitrige)« dvije knjige, koje se 
bave odnosom između teorije i prakse, i to: knjiga Dr. O. Morgen- 
stern-a »Die Grenzen der Wirtschaftspolitik« i knjiga Dr. Fritza 
Machlup-a »Fiihrer durch die Krisenpolitik« (Wien 1934). Dr. Mach- 
lup zastupa stajalište o ne-intervenciji, a pozivom na Kanta progla- 
šuje rečenicu »Das mag in der Theorie richtig sein, taugt aber nicht 
fiir die Praxis« nedostojnom inteligentnog čovjeka u XX. stoljeću. 
Dr. Morgenstern raspravlja to pitanje mnogo mirnije. 

Svrha je ovog informativnog prikaza, da ukratko iznese neke 
markantnije momente, koji su s tim problemima u vezi. 

Dr. Fritz Huhle napominje u članku »Stafistik als Mittel zur 
Ursachenforschung wirtschaftlicher_Erscheinungen« (Jahrbiicher fiir 
Nationalčkonomie und Statistik. Herausgegeben von Otto Zwiedeneck- 
Siidenhorst und Gerhard Albrecht. Jena, 1935, Band 141. Heft 4), da 
je radi teškog stanja sadanje privredne krize — koja ne će nikako 
da prestane, a uzrokovala je milijunsku (trajnu) nezaposlenost, — 
palo prokletstvo na nacionalnu ekonomiju kao znanost, čiji su pret- 
stavnici pozvani da pokažu ispravan i spasonosan put iz dubina sa- 
danje krize u najviše visine prosperiteta i ozdravljenja. Međutim ne 
predleži opravdanje za takvu osudu i prokletstvo, jer je znanost o 
privredi često puta uzdigla svoj glas i opominjala, upozorujući na 
preduzete krive privredne mjere. Pored toga ne bi bilo ni pravedno 
političku ekonomiju smatrati odgovornom za djela, koja su nastala 
iz političkog nerazumijevanja, koje danas pokazuje gotovo čitav 
svijet. Političkoj ekonomiji moglo bi se jedino eventualno predbaciti, 
da je pogrešno postavila svoje probleme i da se odalečila od žive 
stvarnosti života tako, da njezina ustanovljenja i zaključci, koji su 
doneseni s mnogo truda i duhovitosti, ne daju konkretno nikakvu 
praktičnu korist. 

Počevši od vremena, u kojemu je nauka o političkoj ekonomiji 
stekla svoje priznato mjesto u sklopu znanosti, nijesu priznati eko- 
nomisti nikad prestali boriti se za opravdanost njezine egzistencije. 
Ovamo spadaju poznati spisi M. Chevalier-a (1855), F. Ferrara (1849), 

V. Pareto (1889), U. Ricci (1926), H. Stolzmann (1925) i dr. No uza 
sva ta nastojanja bila je politička ekonomija već radi svoje »mla- 
dosti« kao znanost izvrgnuta napadajima i sumnjičenjima, dok je 
njezin kredit još više pao za vrijeme i poslije svjetskog rata. 
Dr. Rohbert Michels ističe u prikazu »Vulgirčkonomie und Natio- 
nal&čkonomie«  (Jahrbiicher_ fir National&čkonomie und Statistik 
Band 142. Heft 2) da su tome mnogo kriva suprotna mišlje+ 
nja mnogih ekonomista u početku posljednjega svjetskog rata, 
koji su naglašavali, da do rata ne može uopće doći radi privrednih 
razloga, odnosno da će, ako ipak nastane, trajati samo kratko vrije- 
me. Isto su se tako diskreditirali mnogi ekonomiste s neosnovanim 
proročanstvima o biću i trajanju sadanje svjetske privredne krize. U 
tome leži razlog, zašto se današnja znanost političke ekonomije na- 
lazi u nezgodnom i nezavidnom položaju kronične obrane od napa- 
daja i prigovora, koje se protiv nje iznose, a to naročito sa strane 
privredne prakse. Privredna praksa poriče često znanosti političke 
ekonomije i samo pravo na egzistenciju, iznoseći protiv nje prigovor 
da je postigla jedino to, da uvijek koraca iza događaja, dok za 
samo vođenje privrede ne koristi ništa, zajedno sa svim svojim teo-. 
rijama i hipotezama. Čuju se dapače prigovori privrednih praktičara, 
da znanost političke ekonomije zna jedino ustanoviti ono, što je bilo 
(prošlost), ali ne može dokumentarno obrazložiti zašto se to sve raz- 
vijalo baš tako, a ne drugačije, odnosno da ona može budući privredni 
razvitak gdjekad unaprijed zapaziti, ali ne može na nj utjecati. No taj 
prigovor nije ispravno postavljen. Hstorija nas uči o pojavama i do- 
gađajima, koji su se dogodili u prošlosti, a šuti o onome, što će se 
zbiti u budućnosti, pa ako želimo o potonjemu nešto doznati, moramo 
se kritički osvrnuti na empiričke događaje, t. j. moramo nastojati da 
saznamo, koje tipične reakcije stalno nastaju povodom određenih 
činjenica. Na taj način stičemo određeno shvaćanje (teoriju), koje 
primjenjujemo kod prosuđivanja sličnih događaja. To postizavamo 
na način hipotetičkog iskazivanja o onome, što će se dogoditi. Ako 
se taj postupak okrene, pokazuje se prava vrijednost određene teo- 
rije, jer na taj način možemo ustanoviti pretpostavke, koje moraju 
predležati, ako kanimo postići željeni uspjeh. Više od toga ne može 
u odnosu između uzroka i posljedica postići nijedna znanost. To po- 
kazuju i prirodne znanosti, a to vrijedi i za znanost političke eko- 
nomije. 

Teorija i praksa nijesu zapravo nikakve opreke, niti među njima op- 
stoji podređenost ili nadređenost, nego pretstavljaju samo različito 
vladanje čovjeka u životu i naprama životu i njegovim pojavama. 
Praksa pretstavlja trajan rad i formiranje stvari (tečaja života) 
na ovom svijetu, dok jeteorija neprestano gledanje i istraživanje 
sa svrhom, da se upoznaju sve pojave i događaji ljudskog duha i 
shvate zakoni fizičkoga i duhovnog zbivanja. Nema dvojbe, da ni 
privredna znanost ne može opstojati bez svoga filozofskog nazora o 
svijetu niti može bez toga braniti svoj položaj prema životu. U svi- 
jetu volje i djela pripada naime uvijek svim praktičnim mjerama, 

koje se vrše bez određenog teoretskog fundiranja, samo značaj mo- 
menta ili slučajnog oponašanja. U tom pravcu iskače važnost pri- 
vredno-znanstvenog studija na ekonomsko - komercijalnim visokim 
školama. Danas se često čuju prigovori, da je nauka o narodnoj pri- 
vreda zatajila, da nijedan po njoj upoznati »privredni zakon« nije 
pokazao u praksi svoju valjanost i da usprkos mnogobrojnih teorija 
i teorema nije uspjela čovječanstvo osloboditi od sadanje bijede. Pri- 
govara se, da današnja egzaktna nauka o narodnoj privredi pokazuje 
znakove tajne znanosti, u kojoj moderni privredni alkimiste traže 
kamen mudraca, a često se prikazuje i kao »kuhinja privrednih eks- 
perimenata«, koji ne donose nikakvoga pozitivnog rezultata, nego u 
mnogim događajima sputavaju praktičan život svojim Leoretskim ba- 
lastom. | 

Načelno je ispravno shvaćanje, da između teorije nacionalne 
ekonomije i teorije ekonomske politike ne bi smjela postojati nika- 
kova opreka, pretpostavivši dakako da se ispravno ocjenjuje biće 
i sadržaj obaju tih naučnih disciplina, — no to se ne pokazuje u svim 
događajima, u kojima se teoretičari i praktičari sastaju na vijećanje 
i odlučivanje. Kod toga treba uvažiti, da u pravilu ne postoji o ni- 
jednoj važnijoj pojavi samo jedna teorija, nego više teorija, koje su 
nastale ili istovremeno ili u kratkim razmacima vremena, i da svaki 
teoretičar smatra svoju teoriju jedino ispravnom. Radi toga nalazi 
se prema napomeni prof. Dr. Richarda Reisch-a (Theorie und Praxis 
in der Volkswirtschaft, Wien 1934) nasuprot praktičara uvijek samo 
jedan dio teoretskih protivnika, odnosno sudaca. Dr. Morgenstern 
smatra, da kod toga valja naročito uvažiti različite prilike pod kojima 
djeluje s jedne strane teoretičar, a s druge strane ekonomski poli- 
tičar. Teoretičar izvodi općenite privredne zakone iz t.zv. ex post 
promatranja prošlih događaja pomoću apstrahiranja zasebnih mome- 
nata na osnovi pojednostavljenja pretpostovaka, dok se praktičar 
nalazi u poziciji, u kojoj mora prema svim postojećim konkretnim 
pojavama zauzeti svoje stajalište i stvoriti podesnu odluku. Kod toga 
događa se dosta često, da se s konkretnim stanjem ne podudaraju 
pretpostavke, koje su određene po teoriji, i da se teoretska apstrak- 
cija ne tiče momenata, kojima upravo u aktuelnoj situaciji pripada 
odlučna važnost tako, da se na nju ne mogu neposredno primijeniti 
privredni zakoni, koji su teoretski postignuti bez uvaženja tih mo- 
menata. U takvim događajima primoran je praktičar, da sam stvori 
odluku i da se samostalno odluči za određeni pravac. 


Poratna privredna terminologija obogaćena je novim izrazima, 
koje predratna privreda nije poznavala. Ovamo spada primjerice: 
»zamrzli kredit« i slično. Ti novi izrazi pretstavljaju refleks sada- 
njeg stanja i previranja, koje je poprimilo gotovo bezizlazne forme. 
Razumljivo je, da se traži izlazak iz te situacije. Postoje shvaćanja, 
koja naglašuju, da se sadanje čovječanstvo nalazi u tako strahovitoj 
močvari svjetske privredne krize samo radi toga, jer se iznevje:- 
rilo klasičnim načelima političke ekonomije i narodne privrede. 
Mnogi su tvrdili, da su se ta načela doduše u prošlosti pokazala kao 

ispravna, ali ih u sadanjem modernom vremenu valja baciti u ropo- 
tarnicu kao staro gvožđe. No ako se pogleda najnoviji razvitak, 
može se istaknuti, da nijesu bila neispravna ta stara isprobana na- 
čela, nego mišljenja onih, koji su držali da ih se može ignorirati. Na 
kongresu Međunarodne trgovačke komore u Stockholmu god. 1927, 
kad se svijet još nalazio u znaku visoke konjunkture, iznešeno je 
mišljenje, da reperkusije, koje su se dovodile u vezu s posljedicama 
Dawes-ovog plana i interaliiranih dugova, ne će nestati s razloga, što 
će kapital iz onih država, koie se obzirom na reparacije ili interalii- 
rane dugove smatraju državama-vjerovnicama, pritjecati u države- 
dužnike u tolikoj mjeri, da će se provesti momentano izjednačenje 
ravnovjesja. Pored toga istaknuto je, da će to pritjecanje kapitala 
jednom posve prestati, odnosno udariti protivnim pravcem, što će 
uzrokovati nepovoljne posljedice, ako se pojavi u potpunom svom 
intenzitetu. Tako se i dogodilo. — Da mnogi vodeći privrednici i 
političari nijesu smatrali neispravnima stara nacionalno-politička na- 
čela, odvratili bi od svijeta mnogo nevolje i bijede. Pogrješke, koje 
su počinjene u internacionalnoj ekonomskoj politici, dovele su do 
krize u takvim razmjerima, u kakvima se nije dotad nikad pojavila 
u modernoj kapitalističkoj epohi. 

Kod nas upozoruje uvaženi ekonomski stručnjak prof. Dr. Vel. 
Bajkić vrlo često na spoznaje i savjete političke ekonomske nauke. 
— Dr. Morgenstern preporučuje ekonomskim političarima, da ubu- 
duće u što većoj mjeri uvažu ju savjet teoretskih stručnjaka kad- 
god stvaraju privredno-političke odluke ili preduzimlju privredno- 
političke mjere, ali pridodaje tome, da poteškoće nastaju u vezi s 
pitanjem, tko će odlučiti, da li je potrebno saslužati teoretičara, i 
zatim, kojega će se teoretičara konkretno konzultirati. Morgenstern 
ističe dalje, da su mnogi »čisti« politički ekonomi često posve strani 
životu i svijetu. 

Ne može se poreći činjenica, da teorija ne sadrži gotovo 
i upotrebivo riješenje za svaku praktičnu situaciju niti se to 
može od nje tražiti obzirom na varijabilnosti i neprestano kretanje 
socijalnoga i privrednog života. Radi toga potrebno je u mnogim 
događajima ad hoc ispuniti praznine, koje postoje u teoriji, ako se 
ova konzultira u pogledu konkretnog riješenja. Razumljivo je, da 
takovo »ispunjavanje praznina« iziskuje određeno vrijeme, pa radi 
toga dolazi često post festum, dok ekonomski političar mora raditi 
odmah ex nunc. Opstoje mnoge konkretne i aktuelne situacije, koje 
su doduše iziskivale brzo i svrsishodno rješenje, ali se kasnije usta- 
novilo, da bi bilo mnogo zgodnije da nije uslijedilo nikakovo rje- 
šenje, jer se od zla palo u gore. U mnogim situacijama potrebna je 
ipak neodgodiva odluka i energična intervencija, koja se mora brzo 
stvoriti i provesti bez obzira na njezine posljedice. Tako na pr. u 
momentima run-a i panike publike, bijega kapitala i slično. No i u 
takvim događajima treba da ekonomski političar pridaje teoriji i 
teoretičarima veći utjecaj na ekonomsku politiku, nego se to danas 
vrši. To se može najzgodnije postići tako, da se na mjesta privred- 

nih političara postave ljudi s potrebnom teoretskom spremom. To 
bi prema napomeni prof. Dr. Richarda Reisch-a trebala mnogo više 
uvažavati politika države, čiji je sastavni dio privredna politika. 

No da se to uzmogne postići, potrebno je mladim ljudima, koji 
se namjeravaju posvetiti odnosnim javnim pozivima, pružiti moguć- 
nost, da studijem na visokim školama prisvoje suvremeno teoretsko 
znanje. Ta svrha može se postići tako, da odnosne visoke škole 
udese svoje nastavne planove prema potrebama savremenoga soci- 
jalnog, privrednog i pravnog života, te da se njihovim diplomiranim 
apsolventima omogući praktičan rad u svrhu produbljenja teoretske 
spreme. 

Prof. Dr. Th. Brauer pobija u raspravi »Die Erfillung der Volks- 
wirtschaft. Eine Studie iiber den Gegenstand der Volkswirtschafts- 
lehre« (Jena, 1934) »egzaktnu privrednu znanost«, koliko cilj njezine 
spoznaje ne pretstavlja istraživanje realnoga privrednog života, nego 
se bavi isključivo konstrukcijama. Brauer zahtijeva od »egzaktne 
privredne teorije«, da istražuje pravu konkretnu privredu. Brauer 
ne potkrjepljuje doduše svoju tvrdnju nikakvim dokazom, nego se 
za dokumentaciju služi općenitim filozofskim napomenama. Medu- 
tim bilo bi dovoljno, da je na osnovi konkretnih spoznaja »egzaktne 
privredne teorije« utvrdio, da se ne tiču prave privrede i da ne pret- 
stavljaju prave sudove o privrednom životu. Ne može se međutim 
poreći, da je privredna teorija, — koju odbacuje Brauer, — donijela 
mnoge privredne spoznaje o realnom privrednom životu, i da je dala 
spoznaje, koje su osobito važne za privrednu politiku. Ovamo spa- 
daju primjerice spoznaje o kvantitativnim privrednim odnosima iz- 
među pojedinih država, koje su doduše vrlo jednostavne, ali neobič- 
no važne za privredu i privrednu politiku. S druge strane ne može 
se pcreći, da je egzaktna privredna teorija iz svojih spoznaja izvela 
mnoge krive privredno-političke sudove, ali ta činjenica ne umanjuje 
vrijednost spoznajama, kojima pripada realan značaj, a podesne za 
primjenu. Svrsishodna privredna politika pojedinih država nastoji da 
se razvije privredni život u totalitetu, a nastoji u određenom pravcu 
formirati položaj privrednog života u državi, politici, životu pojedi- 
naca t. |. da odredi položaj privrednog života prema cstalim životnim 
područjima na osnovi određenih vrednota (svjetovnog nazora). 

Znanost mora uvijek nastojati, da teoriju pomiri s praksom pri- 
vrednog života. U tom pravcu pripada u novije vrijeme važna za- 
daća institutima za istraživanje i proučavanje konjunkture. Iskustvo 
potvrđuje, da objektivno izvješćivanje i dragocjenu analizu privred- 
nog stanja pružaju samo instituti, koji su posve neovisni od svojil: 
vlada, jer moraju biti u stanju da konkretno ustanove i činjenice, 
koje nijesu ugodne momentanom režimu. 

Uza sve to mora se konstatirati s druge strane, da posljednje 
godine ne karakteriziraju samo žestoke oscilacije privrednog života, 
nego i često zapostavljanje teorije, za koju su političari i lajici usta- 
novili, da je posve »zatajila«. Razlog tome leži eventualno i u okol. 
nosti, što su ekonomisti propustili da šire slojeve naroda upute, da 

tu predleži čista znanost isto onako kao i kod prirodne znanosti, o 
kojoj ne mogu raspravljati laici. U središte opažanja glede pitanja 
praktične vrijednosti privredne znanosti spada slijedeća konstatacija: 
ako privredna znanost nije u stanju da potpuno obuhvati današnju 
privrednu krizu, odnosno sve povezanosti privrednog života (i to pri- 
mjerice zato, jer je još »premlada« ili jer se još nije razvilo dovoljno 
metoda za njezina istraživanja), onda uopće ne opstoji o to- 
me nikakvo znanje izvan njezinog područja! Ono naime, što ne zna 
privredna znanost, ne može posve logično znati ni nitko drugi! 
Ne može se poreći, da je područje osiguranoga pozitivnog znanja o 
privrednim životnim pojavama još dosta maleno. Tko ozbiljno želi 
napredak privredne politike, mora svim silama pomagati ljude, koji 
svojim teoretskim znanjem i osposobljenjem nastoje prodrijeti u pove. 
zanosti privrednog života i postepeno razjasniti uzroke i posljedice 
privrednih zbivanja. 

Politička ekonomija je empirička znanost, koja radi toga mora 
neprestano pratiti i promatrati pojave, događaje i promjene, koje se 
zbivaju u privrednom organizmu, no usprkos toga ostaje u mnogim 
događajima nepotpuna. Uza sve to ne može se usvojiti stajalište kla- 
sične liberalističke škole (Smith-Ricardo), koja načelno zabacuje svaki 
zahvat države u privredni život. No ako se takvi zahvati vrše, 
potrebno je da se intervencija provodi prema svakovremenom stanju 
političko-ekonomske znanosti i to sistematski i potpuno zaokruženo 
(neprotuslovno). Dr. Morgenstern navodi, da se ekonomski 
praktični političari ipak često zadovoljavaju samo »mit we- 
nigen immer zur Anwendung gebrachten Faustregeln« na području 
carinske, trgovačke, obrtne, devizne i valutarne politike, a da pri tome 
u pravilu ignoriraju (ili vrlo slabo uvažuju) cpstojeće teoretske 
spoznaje i zasade. 

Ne može se usvojiti prigovor, da više ne postoji čista politička 
ekonomija, ali je, — prema napomeni Roberta Michels-a, — potrebno 
podati drugi smisao njezinom »epitheton ornans«. Prema Pareto-u 
može se čista politička ekonomija označiti naukom, koja u svojim 
znanstvenim istraživanjima isključuje sve direktne praktične reflekse, 
omogućujući time istraživaču, da svoj objekt istražuje posve neo- 
visno od svake svrhe i sviju eudaimonističkih momenata bez obzira 
. da li se ovi tiču klase, naroda ili čovječanstva. Zadatak se učenjaka 
i znanstvenog istraživača sastoji naime isključivo u namjeri da po- 
stigne teoretsku spoznaju. »Čistoća« privrednih znanosti ne sastoji 
se prema tome u apstrakciji od izvan-privrednoga, nego u apstrakciji 
od načela korisnoga, t.j. u posve gnoseologičnom značaju istraži- 
vanja. Na takvu pak »čistu« političku ekonomiju, koja je udaljena 
od svake strasti, ne može reflektirati praktični ekonomist i političar, 
niti ovi raspolažu s potrebnim predznanjem da mogu ocijeniti nje- - 
zine »čiste« rezultate. Državnik i političar moraju voditi privredu u 
suglasnosti s ostalim potrebama države i prema njezinim idealima. 
Politika je naime arhitektonska znanost u aristotelovskom smislu, 
kojoj znanost političke ekonomije pruža vrlo dragocjenu gradu. 

Upravo u primjeni čiste političke ekonomije na području političke 
prakse leži podjela rada između privredne znanosti i privredne poli- 
tike. To znači, da ne može postojati nikakvo privredno shvaćanje, 
koje aprioristički isključuje političku državu iz svojih promatranja, 
iako s druge strane u političkoj ekonomiji postoji pozitivni i nega- 
tivni pojam države. Prema shvaćanju ekstremnih liberalnih ekonom- 
skih mislilaca država je najzgodnija u onim događajima, u kojima 
se u sektoru privrede najmanje osjeća njezin utjecaj tako, da je sve- 
moć ekonomije ograničena isključivo pravnim normama kaznenog i 
trgovačkog zakona. 


Ekonomija se ne sastoji u tome, da slijedi »naravni red« (kako 
su to shvaćali fiziokrati, a u osnovi i privredni liberali), nego u tome, 
da se po mogućnosti putem inteligencije i organizacije svladaju više 
ili manje štetni utjecaji naravnih zakona. No pošto je sam čovjek 
dio naravi, moglo bi se kazati, da privreda označuje djelatnosti po- 
moću kojih nastoji čovjek svladati nepovoljne sile naravi s povolj- 
nima. Za to su u određenome smislu svi ljudi »privredni« ljudi, jer 
nastoje da svojim djelanjima postignu određene svrhe, i to na svim 
područjima ljudskog života. Ekonomija je gotovo sva ispunjena 
psihologijom izuzevši posve tehnička pitanja. Ovamo spada čitava 
nauka o potrebama (pojam luksusa i mode, koji su djelomice indi- 
vidualno, a djelomice socijalno-psihološki orijentirani) tako, da Pa- 
reto smatra psihologiju osnovom sviju privrednih društvenih znano- 
sti. Psihologija i njezini zakoni vrlo su važni za mnoge privredne pro- 
bleme tako, da ona spada među corpus doctrinae privredne znanosti. 


Ekonomska politika mora poslužiti za prosuđivanje ispravnosti 
nauka čiste političke ekonomije. No kod primjene teorije na kon- 
kretnosti privrednog života moguće su dvije mogućnosti, i to: 1) 
realnost života zabacuje nauku i dovodi je ad absurdum, i to: a) jer 
se pokazalo, da je određena nauka pogrješna; u takvom dogadaju leži 
krivica na političkoj ekonomiji, ili b) jer je određena nauka po- 
grješno primijenjena; u takvom događaju leži krivica na političaru, i 
2) realitet života dopušta široki utjecaj »neprivrednim elementima« 
ili »izvanprivrednim elementima« na privredne pojave, i ako su prvi 
utjecali već kod formiranja ekonomskih zakona. 


Prevladava shvaćanje, da znanosti političke ekonomije manjka 
spoznajno sretstvo eksperimentiranja u strogom smislu kao kod pri- 
rodno-znanstvenog istraživanja. Politička ekonomija upućena je pri 
svom empiričkom istraživanju na konkretne činjenice (učine), koje 
joj pruža mnogostranost fakticiteta privrednog života. Dok se 
kod istraživanja pri egzaktnom prirodoznanstvenom eksperimentu 
mogu izolirati objekti, koji se promatraju, sastoji se objekt političke 
ekonomije iz šarenog mnoštva privrednih, društvenih, historičkih, po- 
litičkih i psiholoških pojava i sila, koje su međusobno isprepletene 
po uzrocima i efektima tako, da se samo u izuzetnim događajima 
mogu bezdvojbeno i kontinuirano spoznati njihove kauzalne ovisno- 
sti (Dr. Giinter Schmčlders: Intervention am Geldmarkt als Mittel 

staatlicher_ Konjunkturpolitik. »Weltwirtschaftliches  Archiv« Jena 
1934, Band 39, Heft 3). 

Nasuprot pomenutoga vladajućeg mišljenja, koje ističe, da se 
socijalno-privredni problemi ne mogu egzaktno istraživati na isti na- 
čin kao naravno-znanstveni problemi, odnosno da se ne mogu eg- 
zaktnim načinom ustanoviti socijalno-privredni zakoni, potrebno je 
napomenuti, da se takvo egzaktno izučavanje danas s uspjehom pri- 
mjenjuje na različita pitanja, koja su u vezi s društvenim znanosti- 
ma. Početak tih uspjeha pokazuje se na području subjektivnih teo- 
rija vrijednosti i cijene u političkoj ekonomiji, koje su u sedamdese- 
tim godinama prošlog stoljeća razvili Karl Menger i njegova austrij- 
ska škola, zatim Jevon u Engleskoj pomoću matematičkog izražava- 
nja, zatim Walras u Švicarskoj i t. d. Teorija cijena pruža sretstvo 
za izračunavanje cijena, koje se stvaraju na tržištu, uz pretpostavku, 
da su svakom posjetitelju tržišta poznate po dvije kombinacije do- 
bara, od kojih oni jednim dobrima daju prednost pred drugim, od- 
nosno oba dobra smatraju jednako vrijednima. In ultima linea je ta 
teorija gotovo isto tako egzaktna kao i teorija (zakon) teže u meha- 
nici, koja iz položaja i veličine pojedinih utega (koji po sebi pret- 
stavljaju silu), koji se nalaze na zdjelicama tezulje, može točno od- 
rediti točku kod koje će tezulja biti u ravnovjesju. Ako primjerice 
posjetitelji tržišta samo približno poznaju cijene, koje vladaju na 
konkretnom tržištu, mogu se one samo približno izračunati. No i u 
mehanici pridaje se odlučna važnost veličini i položaju utega, pa ako 
su te činjenice poznate samo približno, može se samo približno od- 
rediti težište. To pokazuje, da se obje pomenute teorije (ekonomska 
i fizikalna) mogu eksperimentalno ispitati, i to tako, da se na tržište 
pošalje lice, čija se procjena vrijednosti konkretnih dobara znatno 
razlikuje od ocjene drugih sudionika, te po tom ispita, da li se stva- 
ranje cijene odalečuje od načina, koji je izložen po teoriji. Može se 
in concreto dogoditi da takav eksperimenat ne uspije (kao na pr. u 
slučaju nastupa nepredvidivih događaja, rata i t. d.), no to se može 
dogoditi i kod fizikalnog eksperimenta (kao na pr. ako na tezulju 
nenadano padne komad stropa). 


Općenito prevladava shvaćanje, da glavna zadaća političke eko- 
nomije ne sastoji isključivo u pretskazivanju cijena, koje se stvaraju 
na tržištu, nego i u ustanovljenju pravednih cijena. To isto pitanje za- 
nima međutim i pravnu znanost i etiku. Konkretno i istovremeno 
postoje različita shvaćanja o »pravednoj« cijeni, a izbor o tome pret- 
stavlja objekt volje (htijenja) čovjeka. Neovisno od pitanja teorije 
o tome, što je pravedno i dobro, što se mora učiniti, a što propustiti 
i slično — o čemu raspravlja internacionalna teorija o vrijednosti, 
— postoji egzistencionalna nauka o vrijednosti, koja se bavi odno- 
sima između ljudi i ljudskih skupina, koje pretstavljaju suglasne ili 
oprečne sudove o vrijednosti, koje nastoje oživotvoriti. To pak pret- 
stavlja također objekt egzaktnog naučnog istraživanja. 

Praksa i znanost moraju se nadopunjavati. All problems at bot- 
tom are human problems. Znanost mora nastojati da ostane u nepo- 

srednom odnosu s realnim životom. Realistički način promatranja 
pojava, kojima se bavi znanost, otklanja mrtvu i ukočenu skolastiku. 
Posljednja svrha znanosti sastoji u tome da unapreduje ljudsku spo- 
znaju (istinu) i idealitete, ali da pri tome podjedno služi životu. To 
karakterizira Honegger svojom poznatom parafrazom rimske reče- 
nice »Ceterum censeo die Wissenschaft muss dem Leben dienen.« 
S druge strane može znanost postići svoju konačnu svrhu jedina _ ako 
ostane vjerna samoj sebi, t. j. samo u saradnji s praksom, ali ne kao 
njezin sluga. Visoke škole mogu uspješno ispunjavati svoje naučne 
svrhe ako im je zagarantirana sloboda mišljenja i naučavanja. To je 
preduvjet za uspješno stvaralačko istraživanje i naučavanje. Zna- 
nost je dužna da služi istini i da odbije zahtjev, koji joj želi odrediti 
granicu do koje smije misliti. Radi toga je pogibeljno znanost iz- 
vrgnuti utjecaju dnevne politike koliko ova namjerava izravno utje- 
cati na znanstvenu spoznaju, jer ova mora ovisiti isključivo od težnje 
za spoznajom istine. Tako nam »znanstveni« socijalizam pokazuje | 
primjer za zahvat znanosti u područje, koje na nju strogo ne spada. 
Znanost ne može da si za zadaću postavi nikakve momentane poli- 
tičke ni stranačke svrhe, nego mora uvijek i neprestano težiti za spo- 
znajom istine, dok s druge strane postoje opći, valjani i upoznati 
zakoni, koje istražuje i formulira znanost, a koje može politika pre- 
uzeti kao svoje 'i po njima formirati svoje djelovanje. 

Teorija ostaje uvijek ideologija, a nijedna ideologija nije fak- 
tično kongruentna s realitetom života, čije formiranje slijedi in con- 
creto svoj vlastiti ritam. Ako je politička ekonomija nauka o ljud- 
skim činima na području privrede, mora se konačno i u toj nauci ras- 
praviti odnos prema moralnom zakonu, koji utječe na ritam formi- 
ranja privrede. Logično fundirana sinteza između moralnog zakona 
i moderne nauke o političkoj ekonomiji pretstavlja put, na kojemu 
se nalazi most između teorije i prakse. (Svršit će se.) 


A. KADRAGIO 
NAJNOVIJI ZAKONI O BANKAMA 


Ekonomske prilike u poslijeratnom periodu karakteristične su 
po izvjesnim stalnim pojavama, koje se vidno zapažaju u razvoju pri« 
vredne strukture savremenih država. Dok se raniji privredni promet 
mogao regulirati s jednim okvirnim zakonom, kao što je n. pr. slučaj 
trgovačkog zakona, dotle je danas neophodno potrebno, da se za po- 
jedine grane narodne privrede donose zasebne zakonske norme. Ne- 
ophodnost takvog jednog specijalnog zakona dolazi do izražaja i kod 
bankarstva, koje je kao jedna od najznačajnijih privrednih djelat- 
nosti preuzela funkciju čuvara, zaštitnika i upravljača sveukupnog 
nacionalnog kapitala, te se stoga ono smatra najpotrebnijim fakto- 
rom za stvaranje privredne aktivnosti. Upravo radi tog ogromnog 
značaja bankarstvo je postalo najvažniji elemenat privrednog i javnog 
života modernih država. 

U novije vrijeme bankarstvo se rapidno razvija zbog toga, što 
su najveće svjetske investicije u raznovrsnim privrednim područjima 
rezultat novčarske djelatnosti prvih većih bankarskih zavoda. Uloga 
i značaj banaka postepeno se povećavaju, dok nisu postigle takvi da- 
našnji nivo, da se bez njihovog učestvovanja ne može više ni zami- 
sliti neka uspješnija transakcija u privredno-finansijskom životu. Da- 
nas nema ni jedne države bez banaka, pošto je sam opstanak država 
usko vezan uz ove svoje privredno-finansijske pomagače. Uslijed 
toga državna vlast je pozvana, da s bankama sarađuje naročito sada, 
kada je u pitanju sprovođenje državnog privredno-finansijskog pro- 
grama. Iz navedenih razloga bankarski život u predratno doba bio je 
obilježen s više samostalnosti i pređuzimljivosti. Državna vlast bila je 
zbog nesigurnih budžetskih prihoda u većoj zavisnosti od banaka, 
pošto je država u potrebnim slučajevima mogla računati na pomoć 
banaka, koje su imale dovoljno razumijevanja za državne zadatke. 


Poznato je međutim, da je svjetski rat imao katastrofalnih po- 
sljedica po privredno-finansijski i socijalni život u svim državama: 
pad cijena dobara, stvaranje radničke nezaposlenosti, opadanja ku- 
povne moći najširih narodnih slojeva, smanjenje nacionalnog do4 
hotka, neuravnoteženost državnog budžeta i t. d. U svaranju hiper- 
produkcije dobara bankarstvo je imalo znatnog utjecaja, jer je ono 
plasiralo ogromne kapitale, koje u današnje vrijeme nije lako izvući 
iz nelikvidnih investicija. Baš zbog toga mnoge banke došle su u kri- 
tično stanje i pretrpile teške gubitke, pače doživile i krahove. Samo 
soliđni i dobro fundirani novčani zavodi, koji se nisu prekomjerno 
upuštali u nesigurne poslove, ostali su na tržištu. 


Upravo pogoršanje privredne situacije počev od 1930 prouzro- 
kovalo je potrebu državne intervencije, da bi ista pružila zaštitu ban- 
kama kako u pogledu njihovih pasivnih, tako i aktivnih poslova. 
Državna intervencija zatražena je čak od strane mjerodavnih privred- 
nih krugova, koji su do prije par godina bili vjerni pristaše liberalnih 
privrednih principa. Izuzetak u tom pogledu čini jedino Sjeverno- 
američka Unija, čiji su privrednici u znatnoj mjeri ograničili državnu 
intervenciju. Suvremena privredna kriza je glavni razlog, da se uka- 
zala potreba državne intervencije. Stagnacija u razmjeni dobara i 
ukočenost u poslovanju banaka ima teških i loših posljedica po inte- 
iese narodne cjelokupnosti, pa se uslijed toga državna intervencija 
u bankarstvu ne može smatrati povlasticom, koja je data jednom sta- 
ležu (bankarima), nego samo jednom nužnom mjerom u interesu 
cjelokupne privrede, naroda i države. 

Za to je sigurno od interesa, da se osvrnemo na izvjesne dijelove 
sadržaja najnovijih inozemnih zakona o bankama. Prethodno treba 
da napomenemo, da su još u drugoj polovini prošloj vijeka postojala 
dva zakona o bankama i bankarskim poslovima. Prvi specijalni zakon 
o bankama stvoren je 1883 u carskoj Rusiji, a drugi 1896 u Njemač- 
koj (t. zv. Zakon o depozitima). Dva spomenuta zakona nisu naišla 
na razumijevanje niti u tadanjem javnom evropskom životu niti u 
redovima samih privrednih krugova. Zakon o bankama u Rusiji čak 
je shvaćen kao vidan znak nazadovanja ruske pravne kulture i kao 


rđava slika stanja, u kom se tadanji vladajući režim nalazio. Ali na- 
kon svjetskog rata prilike su se znatno izmjenile. Opazilo se odmah, 
da će pojedinačne mjere biti efikasnije. Nova shvatanja privrednih 
krugova o kompetenciji države i njenom pravu da intervenira u pri- 
vredi praktično je primjenjeno u momentu stvaranja novih privrednih 
zakona. Tako je došlo i do novih zakona o bankama u mnogim drža- 
vama kao n. pr. Poljskoj, Čehoslovačkoj, Danskoj, Švedskoj, Bugar., 
skoj, Grčkoj. U godinama 1934 i 1935 došlo je do najnovijih i savre- 
menih zakona o bankama u Njemačkoj, Švicarskoj, Belgiji i Sjedi- 
njenim Državama Sjeverne Amerike koje želimo ovdje u kratko pri- 
kazati. Uz gornja četiri zakona treba istaknuti, da je i Japan donio 
korisne odredbe o zaštiti novčanih zavoda, a i u nekim drugim drža- 
vama donekle su olakšane prilike u bankama donošenjem specijalnih 
uredaba. 

Potrebno je naročito istaknuti da je i u Jugoslaviji bio izrađen 
godine 1930 projekat zakona o bankama, no do danas nije došlo do 
njegovog ozakonjenja. Krajnje je već vrijeme, da se taj zakon donese. 
Za sada imamo tek nekoliko uredbi, koje reguliraju samo pojedina 
pitanja u području bankarstva. Za budućnost jugoslavenskog bankar- 
stva potreban je svakako jedan okvirni moderni zakon, koji bi obra- 
đivao cjelokupno bankarsko-privredno područje. 
| Pri našim izlaganjima raspravljamo u glavnom samo onaj dio sa- 
držaja pojedinih najnovijih bankovnih zakona, koji propisuje odredbe 
o kontroli poslovanja. 

Njemački zakon o bankama.) Ovaj zakon datira od 

12 decembra 1934. Sadrži 12 poglavlja, u kojima se nalaze propisi o 
registraciji firme, o zaštiti naziva »banka« ili »štedionica«, o šted- 
nom prometu, o kreditnom poslovanju, o likviditetu, o nadzoru, o 
prinudnim sredstvima i o kaznama u slučajevima prekršaja zakona; 
konačno razne opće, posebne, prelazne i završne odredbe, koje će se 
u konkretnim slučajevima primjenjivati. Zakon ne važi za državnu 
emisionu banku (Reichsbank), Njemačku Gold-diskont banku, nje- 
mačku državnu poštu i njene zavode, preduzeća za stanove i zala- 
gaonice. Dozvole za vođenje kreditnog poslovanja izdaje državni ko- 
mesar za kredit, najviša vlast, koja upravlja cjelokupnom kredit- 
nom politikom, t. zv. nadzorni savjet za kredit. Ostali su organi dr- 
žavnog nadzora: ispitivači bančinog portfelja vrijednosnih papira, 
revizori i Reichsbanka. 

Naročita pažnja posvećuje se momentu izdavanja koncesije za rađ 
banke. Pored ličnih svojstava, stručne spreme i iskustva, koje se traži 
od upravnika jedne kreditne ustanove, dolaze u obzir još i lokalne 
privredne potrebe, a naročito okolnosti da li izvjesna kreditna usta- 
nova raspolaže sa potrebnim kapitalom, da bi mogla postići postav- 
ljeni cilj. Sve spomenute činjenice mogu biti odlučujuće za sudbinu 
koncesije, koja se izdaje jednom kreditnom zavodu. Izdavanje kon- 
cesija za rađ kreditnih ustanova stoji u tjesnoj vezi s pravom držav- 
nog nadzora, koji se svodi na to, da organizovano kreditno poslo- 


1) Usp. Dr. Vladimir Košak: Novi njemački zakon o bankama; (»Ekono- 
mist« 1935, str. 150—163). 

vanje doprinese općem poboljšanju privrednih prilika u Njemačkoj, 
kao i da spriječi sve finansijske spekulacije, koje bi mogle izazvati 
veće poremećaje u njenom privrednom razvoju. 

U zakonskom ČI. 11 regulirano je pitanje odnosa ukupnih oba- 
veza prema iznosu vlastitog kapitala. U vezi s tim ističe se važan pro- 
blem, a to je likviditet kreditnih zavoda. Pitanje likviditeta banaka 
bio je ujedno centralni problem pri rješavanju i raspravljanju o ban- 
karskoj krizi u Njemačkoj. Prema prirodi likvidnih sredstava po- 
stavljena su načela primarnog i sekundarnog likviditeta, pošto samo 
likvidne kreditne ustanove mogu voditi jednu zdravu i elastičnu kre- 
ditnu politiku. 

Da bi se omogućila što efikasnija kontrola nad plasmanom ras- 
položivih sredstava plasiranih u formi odobrenih kredita narodnoj 
privredi, odnosno u vidu uloženog kapitala u razna zavisna i koncen- 
trirana preduzeća, osnovana je t. zv. evidencijona centrala. Uvedena 
je prinudna deklaracija svih obaveza čiji iznos prelazi 1 milijun ma- 
raka kod jednog kreditnog zavoda. Pomenuta centrala stoji pod 
nadzorom državnog komesara za kredit. 

Štednim ulozima posvećena je naročita pažnja. Navedena je raz- 
lika između štednog uloga, koji se ostavlja u banci na duže vrijeme, 
i običnih štednih depozita, koji se polažu u banku samo na kraće 
vrijeme. Zato se štedni ulozi mogu upotrebiti samo za određene ci- 
ljeve, pošto su isplate po njima ograničene otkaznom skalom. Pa- 
stoje propisi o bilanciranju štednih uloga te se ulozi i u bilanci mo- 
raju da izdvoje na dvije vrste, što je sasvim opravdano s obzirom na 
ciljeve kojima ulozi služe. 
| U Njemačkoj je u toku 1934 godine doneseno nekoliko novih za- 
kona, koji pomažu i dopunjuju raniju organizaciju finansijskog trži- 
šta, a to su: zakon o burzama, zakon o konverziji založnica i obvez- 
nica, i zakon o podjeli dobitka kapitalističkih društava. 

Novim financijsko-kreditnim reformama udaren je temelj zdra- 
vijoj novčanoj i uopće privrednoj politici u Njemačkoj, gdje se iz po- 
litičkih i socijalnih obzira mora imati koncentrirano i kontrolirano 
tržište kapitala, da bi se u potrebnim momentima moglo računati 
na sredstva, koja su neophodno potrebna za ostvarenje nacionalno- 
socijalističkog programa, kao što je: suzbijanje nezaposlenosti pu- 
tem izvođenja javnih radova, obnova naoružanja, financiranje iz- 
voza, 1 t.d. 

Švajcarski zakon o bankama i štedionicama. 
Zakon je izdan 8 novembra 1934, a stupio je na snagu 12 februara 
1935; podijeljen je u 15 poglavlja, u kojima se nalaze propisi o cjelo- 
kupnom poslovanju banaka, štedionica i drugih preduzeća, koja se 
bave depozitnim poslovima. | 

Banke moraju da se pridržavaju propisa o tome, da imaju pro- 
porcionalan odnos između bančinih vlastitih sredstava i ukupnih oba- 
veza, kao i normalan odnos između likvidnih sredstava i kratkoročnih 
obaveza. Naročito su strogi propisi o sastavu bilance. Banke s ka- 
pitalom od 20 milijuna šv. franaka moraju pored godišnje, sastav- 
ljati i polugodišnju bilancu, a banke sa 100 milijuna kapitala moraju 

tri puta u godini sastavljati imovinsku i bilancu rezultata po- 
slovanja. Sve bilance moraju se publicirati. Švajcarska narodna 
banka ima pravo da traži ođ banaka s kapitalom od 100 milijuna 
šv. franaka sastav mjesečne imovinske bilance. U pogledu razdiobe 
dobiti postoje zakonski propisi, da se ista ne smije dijeliti, dok se 
prethodno ne odbije 1/20 iznosa netto-dobiti, kojom se dotira re- 
zervni fond. 

| Banke, financijska društva i privredna preduzeća, na koja se ne 
odnosi zakon, podvrgavaju se specijalnoj reviziji, koju vrši Švajcar- 
ska narodna banka. Preduzeća su obvezana da obavijeste Narodnu 
banku o svim slučajevima, kada zaključeni posao iznosi 10 milijuna 
šv. franaka. Ovo ograničenje u financijskoj djelatnosti navedenih 
preduzeća donešeno je najviše zbog toga, da bi se unaprijeđ onemo- 
gućili financijski poremećaji na tržištu, kao i da se priječi nekontro- 
lirani izvoz švajcarskih kapitala u inostranstvo. Narodna banka ima 
pravo da obustavi izvršenje zaključenih financijskih poslova, čim pri- 
jeti da njihovo ostvarenje može biti na štetu švicarske privrede. Na- 
rodna banka vodi strogu kontrolu o stanju tržišta, o kretanju ci jena 
robe i deviznih kurseva, pazi naročito na visinu kamatne stope i spri- 
ječava sve slučajeve bezrazložnog povišenja iste kod privatnih nov- 
čanih zavoda, a specijalno onih čiji kapital iznosi preko 20 milijuna 
šv. franaka. Uz stroge propise o osnivanju banaka postoje također 
još strožiji propisi u slučajevima sniženja glavnice. 

Za štedne uloge postoje odredbe, na osnovu kojih se ulagači do 
5000 šv. franaka stavljaju u povlašćen položaj u slučajevima stečaja, 
likvidacije, zabrane imovine i t. d. 

Švicarski je zakon o bankama došao u pravo vrijeme. Ma da su 
banke u Švicarskoj pretrpile znatne gubitke, one su i nadalje osiale 
odlično likvidne, pa kao takve pripravljaju teren za uspješniji rad u 
budućnosti. Selekcioniranjem i fuzioniranjem banaka smanjuje sd 
broj šaltera, a pročišćavanjem bilansa stvara se realna i zdrava fi- 
nancijska baza narodne privrede. Tako se vraća pokolebano povje- 
renje u koristan rad švicarskih banaka. 

Belgijski zakon o kontroli banaka. Godine 1935 
.donijet je ovaj zakon, koji je izrađen na osnovi suvremenih privred- 
nih i bankarskih načela. Rad oko izrade zakona bio je povjeren spe- 
cijalnoj stručnoj komisiji, u kojoj su bili zastupljeni predstavnici i 
privrednih korporacija i socijalističke stranke i funkcioneri države. — 
Socijalističku stranku zastupao je poznati ekonomista svjetskog gla- 
sa, profesor De Man, koji je predlagao da se provede načelo što pot- 
punije državne intervencije u radu banaka, te da se putem jednog dr 
žavnog centralnog zavoda otkupe akcije većine privatnih banaka. 
Ali taj prijedlog nije bio prihvaćen. Ipak su prihvaćeni neki prijed- 
lozi socijalističke stranke na osnovu kojih su postavljene opće direk- 
tive u radu. 

Ustanovljen je vrhovni organ banaka t. zv. bankarska komisija, 
koja je sastavljena od 7 članova. Ona je kontrolni organ svih emisija 
i to ne samo bankarskih, nego i svih ostalih emisija vrijednosnih pa- 
pira, koje se izdaju sa dužim rokom od 5 godina. Na taj način ban- 


karska komisija vrši kontrolu nad tržištem kapitala. Međutim ban- 
karska komisija nema ni iz daleka ona ovlašćenja, koja su data Nad- 
zornom savjetu za kredit u Njemačkoj. Bankarska komisija ima pra- 
vo da kontrolira odnose između dugoročnih i kratkoročnih plasma- 
na, ukupnog kapitala i fondova, i da učini potrebne sugestije za sma- 
njenja pasive. Ona vrši nadzor nad radom depozitnih ustanova, koje 
se ne mogu baviti kupovanjem akcija industrijskih preduzeća. 

Inače se revizija poslovanja banaka povjerava redovno zakletim 
javnim knjigovodstvenim revizorima, čiji stručni izvještaji o vođenju 
knjiga služe bankarskoj komisiji kao osnova za preduzimanje po- 
trebnih mjera prema nesavjesnim bankarima. Banke su dužne da pod- 
nose svoje mjesečne i godišnje bilance Belgijskoj narodnoj banci, 
koja ih onda sumarno publicira. Nov zakon o kontroli banaka u Bel- 
giji samo je djelimično riješio pitanje državnog nadzora nad radom 
banaka i ako bi se po naslovu zakona na prvi pogled moglo zaklju- 
čiti, da se doista i vrši neka stalna, neprekidna i stroga kontrola i 
revizija sveukupnog privrednog poslovanja banaka. 


Zakon o bankama u Sjeveroameričkoj Uniji. 
Zakon je potpisan po predsjedniku Rooseveltu na dan 23 augusta 
1935 god. poslije velike borbe, koja se oko njega vodila u parlamentu 
i u senatu. 

Prvobitno su postojala dva zakonska prijedloga, i to: jedan gu- 
vernera Eklesa, koji je skoro u potpunosti bio prihvaćen od strane 
parlamentarnog odbora. Ovaj prijedlog bazira na principu sprovođe“ 
nja centralne državne financijske politike u saradnji s faktorima, koji 
daju pravac Rooseveltovoj politici stvaranja planske privrede. Po 
tom prijedlogu bankarstvo treba da bude potpuno potčinjeno vlada- 
jućem režimu, koji će kreditnu politiku centralnih novčanih zavoda 
učiniti instrumentom za financiranje budđetskog deficita. Da bi se 
sve to postiglo potrebno je centraliziranje novčarstva, koje će sprje- 
čavati akcije privatne privređe u sprovođenju privredno-financijskog 
plana. Drugi prijedlog podnijet je u Senatu od strane senatora Glasa. 
Po tome projektu nadležne rezervne banke ovlašćene su da i nadalje 
upravljaju kreditnom politikom. Vrhovni forum .za bankarstvo t. zv. 
Federalni rezervni bord treba da bude sastavljen ođ 7 članova izabra34 
nih na 14 godina. Funkcioneri borda ne mogu biti predstavnici po- 
litičkih stranaka, niti predstavnici države, kako je to ranije bilo. Čla- 
novi borda moraju imati prvoklasnu stručnu spremu, a za njihov rad 
da budu dobro nagrađeni. 


Bord treba da dobije specijalno ovlašćenje za vođenje kreditne 
politike i intervencije na tržištu kapitala. Ujedno se predlaže osniva- 
nje specijalnog kontrolnog odbora t. zv. »Odbora za vođenje politike 
otvorenog tržišta«, koji treba da bude sastavljen od članova borda i 
pet rezervnih banaka. Taj bi odbor morao da se brine o potrebama 
privatne privrede. Time je spriječena inflatorna pojava, pa je uslijed 
toga Glasov predlog bio podesniji za privredne krugove Unije. Gla- 
sov prijedlog je konačno prihvaćen. Specijalno poglavlje posvećeno 
je zaštiti štednje. Ulozi od 5009 dolara moraju da se osiguraju kod 
ranije osnovane državne ustanove »Federalne korporacije za osigu- 

ranje uloga«. Nadalje su važna poglavlja, koja sadržavaju odredbe 
o emisionim i burzovnim transakcijama, koje se moraju osigurati 
protiv zloupotreba i prevare. U zakonu postoje mnoga ograničenja 
u pogledu stvaranja interesnih zajednica između banaka, podjele do- 
biti, prošireni i pooštreni propisi o javnom polaganju računa, stalni 
državni nadzor i dr. 

Nije isključeno da dođe do izvjesnih izmjena u zakonu s obi4 
zirom na najnovije privredno-financijske prilike u Uniji. 

sk 


Ako se povuče paralela između američkih i evropskih privrednih 
prilika, jasno se zapaža razlika u vođenju privredno-financijske poli- 
tike. Dok u evropskim državama sprovođenje etatizacije i državne 
intervencije u privredi ne predstavlja skoro nikakav problem uslijed 
superiornosti država nad faktorima privatne privrede, dotle u Ame- 
rici moćni financijski magnati privatne privrede onemogućavaju sva- 
ku državnu inicijativu, jer bi ista prema shvaćanjima velikog kapitala 
bila štetna po interese cjelokupne privrede. Zato nije nikakvo čudo, 
što je prijedlog guvernera Eklesa naišao na teškoće. Ista je sudbina 
zadesila sve zakone i dekrete koje je izdao predsjednik Rooseveš u 
svrhu privredne obnove. 


Završavajući naša izlaganja o novim smjernicama, koje se za- 
pažaju u savremenim zakonima o bankama, imamo dovoljno razloga 
da istaknemo neke bitne i zajedničke činjenice, koje sadržavaju svi 
bankarski zakoni. Državna inicijativa u pojedinim slučajevima nije 
ostala bez uspjeha, naročito kod onih primjera gdje je tražena dr- 
žavna garantija za obezbjeđenje uloga i drugih materijalnih oba: 
veza. Isto tako treba da se istaknu dva konkretna slučaja korisne dr- 
žavne intervencije u bankarstvu. To su slučajevi Italije i Čehoslo- 
vačke, čija su bankarstva imala ogromnih investicija u privredi, ali 
uslijed privrednog zastoja i usporavanja poslovanja nije bilo mo- 
guće, da se zamrznuti krediti pretvore u likvidna sredstva. U oba slu- 
čaja država je pritekla u pomoć stvaranjem zasebnog emisionog in- 
stituta, koji je na osnovu bančinih aktiva izdao nove vrijednosne pa- 
pire s državnom garancijom, pa su takvi papiri postali sposobniji za 
cirkulaciju. Na taj način banke su došle do mogućnosti, da ponova 
nabave potrebna sredstva sa financiranje privrede. 


Pored poglavlja o materijalnim garantijama, koje su države dale 
u pomenutim slučajevima, državni upliv u većoj mjeri može da se 
primjeti i kod drugih poglavlja modernih zakona o bankama kao na 
pr. da državni nadzor bude što strožiji pri izdavanju koncesije za rad 
banke, ograničavanje prekomjernog kreditnog poslovanja, sprječa- 
vanje špekulacija, kaznene sankcije prema poslovodećim i upravlja: 
jućim funkcionerima, pooštravanje odredaba o sastavu bilance i ra- 
čuna gubitka i dobitka, fiksiranje odnosa plasmana raspoloživih sred- 
stava prema pojedinim pasivnim pozicijama i t. d. 

Neophodnost državne intervencije u bankarstvu zahtjevaju opći 
interesi utoliko više, što je u pitanju ugled države ne samo u odnosu 
prema njenim državljanima, nego i prema inostranstvu. Banke uprav- 
ljaju imovinom, koja im je povjerena od strane najširih narodnih 

slojeva. Zaštita štednje i interesa narodne zajednice je zavisna od 
izbora naboljih bankarskih principa, koji se primjenjuju prema tome 
kako je podesno za određenu privredno-financijsku i socijalnu struk- 
turu. Uslijed toga zakoni o bankama u agrarnim državama moraju sa- 
državati neke druge elemente, za razliku od istih zakona u industrij- 
skim i pretežno kapitalističkim državama. Tako je prema shvaćanju 
kompetentnih predstavnika jugoslavenskih banaka potrebno, da se 
uz zaštitne mjere u novom zakonu o bankama donese i nov zakon 
o reguliranju zemljoradničkih dugova, pošto opstanak banaka zavisi 
od pravednog rješenja pomenutog problema. Bankari iz industrijskih 
zemalja obrazlažu potrebu zakona o bankama na jednoj drugoj 
osnovi. Država, kao najmjerodavniji faktor, dužna je samo da ispita 
sve okolnosti i da donese takvi zakon o bankama, kakvi zahtjevaju 
opći narodni interesi. Sadržaj zakona o bankama treba da obuhvati 
savremena načela, koja mogu uspješno da se primijene na naše spe“ 
cijalne privredne prilike. 


MIRHO PIBROVEC 


PROBLEMI JUŽNOSRBIJANSKOG 
GOSPODARSTVA 


Južna Srbija obuhvaća geografski gornje i donje Povardarje, 
krajeve oko Ohridskog i Prespanskog jezera do rijeke Strume od- 
nosno do razvodnice između Strume i Vardara. 

. Dolaskom Slavena na Balkansko poluostrvo nastaju velike etno- 
grafske razlike. Grci, koji su prije najgušće naseljavali istočni dio 
Balkana, budu potisnuti na najjužnije njegove dijelove. Ostaci starih 
Nira, koji su bili nastanjeni po zapadnom dijelu poluotoka, potisnuti 
su u planine, izmješavši se pri tom mnogo sa slavenskim elementom. 
Ista sudbina zadesi i stare rimske koloniste, današnje Cincare i Ku+ 
covlahe, koji su se do danas zadržali samo ondje gdje je slavenski 
pritisak bio slabiji. Stanovništvo južnosrbijanskih gradova mnogo je 
izmiješano, ali svagdje prevladava slavenski elemenat. Pored njega 
ima Turaka, Cincara, Židova, Arbanasa i Cigana. Za vrijeme Turaka 
i njihove vladavine (od 1413—1913 godine) nastale su u svakom gradu 
uslijed vjerskog konzervatizma, ekonomske i socijalne diferencija- 
cije, zasebne četvrti: slavenska, turska, grčka, židovska i ciganska. 
Južnosrbijansko selo sačuvalo je u glavnom sve stare običaje, čiji 
korijen siže u davnu slavensku prošlost. Osim običaja, selo je saču- 
valo i narodnu umjetnost i ostatke nekadanjih zadruga, mnogo je 
konservativno još i danas, pa odbija sve novotarije. Na Bitoljskom 
polju duž rijeke Crne ima još i danas sojenica, jer je zemljište moč- 
varno. Upravo u ovom dijelu seljaci su najprimitivniji, kuće su često 
građene od blata i trave te služe kao zajednički stan i ljudima i stoci. 
. U planinskim predjelima uopće, a napose oko Ohrida i Struge, 
nailazimo na napredna i kulturna sela. Seljačke kuće građene su 
od tvrdog materijala, a često ima i dvokatnica. Seljaci većim dijelom 
iđu na pečalbu (sezonski rad) u inozemstvo, ranije najviše u Sjevernu 

i Južnu Ameriku te Australiju, a danas idu u Rumunjsku i sve ostale 
balkanske zemlje. Mnogo su marljivi i vrijedni te šalju svu ušteđe- 
vinu kući, pa za nju kupuju zemlju i zidaju zgrade. 

Južnosrbijanac — Slaven obično je vrlo vrijedan, štedljiv i ne- 
vjerojatno ustrajan, u zahtjevima na život skroman, a u porodičnom 
životu strogo moralan. 

Pomenute osobine potpuno nedostaju međutim turskom stanov- 
ništvu ovih krajeva a naročito gradova. Oni su većinom ostaci starih 
feudalaca, koji su do 1918 živjeli na račun slavenske raje, ne cijenivši 
ih više od živinčeta. Sve je kod njih — kismet — sudbina, pa ih indo« 
lencija i tupa resignacija polako uništava. Što se tiče židova, možemo 
reći, da se uglavnom bave trgovinom, dok je domena Cincara — 
zanat. 

Na koncu treba da spomenemo još i Cigane, kojih ima ovdje 
priličan broj. Oni su prezreni više manje od svih, a bave se nižim po- 
slovima te su čistači, nosači i živoderi a ponekad i sitni kovači po 
selima. Za vrijeme berbe duhana, maka za opijum i industrijskog 
bilja, javljaju se kao nadničari, pa pretežno i obavljaju tu berbu. 

Od svih privrednih grana Južne Srbije, najvažnija je stočar - 
stvo, jer prehranjuje najveći dio pučanstva i daje aktivnu stavku u 
trgovinskoj bilanci. Za razliku od sjevernih krajeva naše države, gdje 
prevladava stoka krupnoga zuba, ovdje relativno dominiraju ovce i 
koze. Prema službenoj statistici brojno stanje ovaca i koza po bano- 
vinama je ovo: 


| Ovce | Koze Ovce | Koze 
BAN rano u hiljadama komada na 100 stanovnika 

Vardarska_ .. +... 4.0. 2.582 934 258 93 
Moravska . . . . 4.4.4. 2,274 374 155 26 
Zetska . . .. 4... š 1.730 607 183 64 
Drinska. . . . 04.4... 1.493 280 95 17 
Primorska. . ...... 1.349 304 146 33 
Dunavska . +... 4.444 1.204 59 45 2,2 
Vrbaska... 0.4.4. 930 178 88 17 
Savska . . . 2. 4.44. 4. 550 69 20 2,5 
Dravska _. . . 4... 40 10 3,9 2,6 


| U Jugoslaviji. . . . . . 12.152 2,815 20 


U ovim krajevima stoka se hrani isključivo na paši i ljeti i zimi, 
a tjera se u staje samo zimi i to noću. Posljedica toga je, da je stoka 
prepuštena sebi u pogledu rasploda, pa se ne može govoriti o meto- 
dičnom živinogojstvu. Krave se ne muzu, pa tele siše do godinu dana; 
iznimku čine okolice gradova, gdje kravlje mlijeko nalazi laku produ, 
ali ima jakog konkurenta u ovčjem i kozjem mlijeku. Kao što spo- 
menusmo, goveda i konji hrane se na paši i zimi, pa mora pod smi- 
jegom i ledom da traže travu, a kao dopunu dobivaju kod kuće sla- 
mu, dok se sijeno čuva samo za ovce. Potonjoj se posvećuje osobito 
velika briga. 

Dvojak je način ovčje ispaše već prema vlasništvu. Vlasnici ovaca 
su u prvom redu seljaci, a onda i nomadi (Kucovlasi, Cincari, te Mi- 
jaci, Slaveni prema albanskoj granici), čiji jeđini imetak pretstavljaju 
kroz daljnjih 10 dana, redom treći itd., dok se svi ne izredaju, zatim 

Seljaci skupljaju na Đurđev dan (u proljeće) ovce i unajmljuju 
posebne ovčare, koji će voditi brigu o stadima zvanim »buljuzima«. 
Ovce manjih sela sačinjavaju jedan buljug, a kod većih sela bude i 
više buljuga. Manja stada broje po 200 komada, a veća po 409—500 
komada ovaca. 


Prethodno se obilježavaju ovce i to svaki gazda drugačije, bilo 
da runo bojadiše katranom i raznim bojama, ili da od uha odsječe 
komadić, ili samo isječe trokut odn. okruglu rupicu. Ovaj znak zove 
se »nišan«. 


Često puta najjači gospodar u selu preuzima stoku ostalih su- 
seljana te je predaje na brigu svojim čobanima. U svakom slučaju 
plaća svaki vlasnik ovaca stanovitu sumu za brigu bilo u novcu bilo 
u mlijeku, a čobani odgovaraju za broj stoke. Ako vuk ili orao za- 
kolje koju ovcu, čobani moraju donijeti gospodaru barem kožu da 
time dokažu, da ovcu nijesu prodali. Događa se kojiput da čobani 
sami pojedu ovcu, pa se izgovaraju na vuka ili orla. 


Nišan veoma je važan, jer se po njemu dijeli mlijeko i janjad. 
Ovčari dobro poznaju svaku ovcu po znaku, znadu i čija je, ali ne 
mogu uvijek da odgovore, koliko komađa imaju ukupno. Budući da 
ovce daju mlijeko kroz ograničeno vrijeme t. j. kroz 60—65 ljetnih 
dana, i to u početku više a poslije sve manje, ugovara se tako, da se 
stanoviti broj đana izredaju svi gospodari s izvjesnom količinom mli- 
jeka, n. pr. jedan gospodar uzima 10 1 mlijeka kroz 10 dana, pa drugi 
kroz daljnjih 10 dana, redom treći itd., dok se svi ne izredaju zatim 
po redu svi kroz 5 dana po 5 |, pa 3 dana po 21|, itd. Nešto mlijeka 
troše seljaci u domaćinstvu no iz pretežnog dijela prave sir t. zv. bi- 
jeni, masni i bijeli domaći sir, pa je pravilo, da je preko ljeta ne- 
moguće dobiti u selu ma i kap mlijeka, jer se krave ne muzu, a ovčje 
mlijeko se troši za pravljenje sira. U jeseni na Mitrov dan, gospo- 
dari se opet razortačuju tako, da stoku opet preuzmu da je hrane 
preko zime. Obračunavanje mlijeka, vune i janjadi obavljano je ra- 
nije pomoću raboša, ali se sada već i tamo udomila olovka i papir. 


Druga vrst vlasnika su prije spomenuti nomađi (Kucovlasi, nešto 
i Cincari) t. zv. »stočari«. Cincarske stočarske zajednice — u Jugo. 
slaviji ima ukupno oko 130—140 cincarskih stočarskih familija —- 
žive ljeti na Peristeru, Kajmakčalanu i drugdje, a kucovlaške sa po- 
sjedom od 100—150.000 ovaca na Galičniku i Šari, dok zimi tjeraju 
stada polako u toplije krajeve. Prije rata bi odlazili preko zime u 
Solunsku ravnicu, čak i do Tesalije, gdje se temperatura nikad ne 
spušta ispod —5% C. Sada im je zatvoren put u Crčku, pa se zado-: 
voljavaju prezimovanjem u Povardarju (Demirkapiji) te krajevima 
oko Đevđelije, Kavadara, Strumice, Dojrana, Tikveša i drugdje, da bi 
na taj način mogli ovce pasti od kasne jeseni do ranog proljeća te na 
taj način uštedjeli skupu stajsku hranu. 

Cincari sele zajedno sa familijom i cjelokupnim imetkom, koji 
prenose na konjima istim tempom kojim tjeraju i ovce, dok Kuco- 
vlasi na Galičniku i Šari imadu stalne kuće te šalju u južne krajeve 
samo stada s malim brojem ovčara. 

Pojedine zajednice tih »stočara« imadu po 500-—1000—4090 
ovaca, pa su pravi dobavljači mlijeka za čuveni južnosrbijanski sir 
kačkavalj, koji je mnogo tražen u svijetu a izvozi se u Egipat, Siriju, 
Palestinu i Ameriku. Prije je godišnji izvoz iznosio 60 vagona a sada 
je pao na nekih 35 vagona i to najviše radi velikih zakupnina za 
hladnjake u Solunu kao i transportnih troškova. Stočari rade ili sami 
taj kačkavalj ili prodaju cjelokupnu količinu mlijeka pojedinim tr- 
govcima, koji imadu uređene sirane. Za pravljenje kačkavalja potrebni 
su im stručnjaci, majstori, a to su Crci, koji dolaze preko ljeta na 
2—3 mjeseca uz dobru plaću. 

Pojedine zajednice stočara primjenjuju u izvjesnim predjelima 
idealnu podiobu rada, premda je privatno vlasništvo potpuno saču- 
vano. One posvećuju veliku brigu selekciji dobre stoke, a to nedy- 
staje kod seljaka, jer se potonji bave raznim granama gospodarstva, 
pa im nije stočarstvo jedino zanimanje. Na čelu svake zajednice stoji 
njen poglavica, »đaja«, koji se stara o poretku. On je zastupa pred 
vlastima kao i pred“trgovcima te Savezom stočarskih selekcijskih za- 
druga, s kojima dolazi u odnose u pogledu zakupa paše, odnosno 
prodaje mlijeka, janjadi i vune. 

Pitanje ispaše stoke u ovim krajevima pretstavljalo je kroz dugo 
vrijeme krupan problem, a riješeno je mjeseca novembra 1935 god. 
posebnom uredbom ministra poljoprivrede. Sve ograničene površine 
državnih pašnjaka, koje su nepogodne za naseljavanje, a nisu prijaš- 
njim odlukama agrarnih vlasti dodjeljene pojedinim selima i nase- 
ljima za ispašu, progon i vodopoj stoke, ustupljene su na iskorišća- 
vanje Savezu stočarskih selekcijskih zadruga u Skoplju. Premda je 
većina stočara začlanjena u tom savezu, ipak uredba predviđa ustupa- 
nje na iskorišćavanje i nezadrugarima, ali uz mali doplatak (0,50 di- 
nara po komadu sitne stoke, 1 dinar, po komadu krupne stoke) na 
taksu, koju plaćaju zadrugari. Svi ti pašnjaci su premjereni i izra- 
čunat je njihov kapacitet po jedinici krupne i sitne stoke (po 1 ha na 
2—314% ovce). Zakup je ili dugoročan na 5 godina, a zakupnina od- 
ređena paušalno, ili se sastoji u t. zv. nagodnici, koja se proteže samo 
na jednu ljetnu sezonu, a taksa se ne plaća paušalno već po komadu, 
i to: za 1 ovcu 4 Din, za odbijeno janje 2 Din, za svu krupnu stoku 
16 Din, a za 1 kozu 15 Din. 

Premda stočari nijesu neposredno pogođeni krizom, ipak dolaze 
i oni do saznanja o promjeni socijalnih prilika poslije rata. Dok su 
se prije rata mogli na jesenskom proljetnom putovanju zaustavljati 
sa stokom usput gdjegod su htjeli, služeći se prastarim pravom iz. 
vremena kada je zemlja bila opće i plemensko vlasništvo a ne poje- 
dinaca, danas to ne mogu. Svijet je danas drugačiji, egoističniji, ne 
da tim stočarima da stoku zaustave na tuđoj paši, da joj pruže odmor 
i okrijepu. Na taj način su prisiljeni da prevale po 40—50 km, dok 
naiđu na uviđavnog gospodara ili humanu općinu, koji ne prave pi 
tanje o korišćenju paše. 

Daljnja njihova tužba odnosi se na skupoću zimskih popaša, ali 
je to shvatljivo kada se ima na umu, kolika stada nagrnu na ograni- 
čene površine, koje se sve više smanjuju uslijed pretvaranja u ora-: 
nice. U svrhu rješenja problema zimskih popaša predlaže se s jedne 
strane intenzivnije gajenje krmnih biljaka: djeteline, grahorice i sijena, 
da se time dopuni zimska ishrana, a uporedo s tim preporučuje se 
postepeno zamjenjivanje sitne stoke — krupnom, koja bi se preko 
zime smještala u staje i ne bi se tako brzo množila kao sitna. 

U vezi s pašnjacima spominje se potreba njihovih melioracija, 
povećanja njihovog kapaciteta bušenjem voda na pogodnim mjestima, 
krčenjem korova, otvaranjem zgodnih puteva i podizanjem zgrada za 
ovčare i stoku. 

Specijalni problem Južne Srbije je pitanje koza, koje ome- 
taju racionalno šumsko gospodarenje. Šu ma je i onako srazmjerno 
malo ostalo uslijed nemilih sječa od strane Turaka, dok su ovdje 
vladali. »Gore sjekire za šumu nema od koze«, tako ;e pred nama 
uzdahnuo šef jedne šumske uprave, koga kao pravog šumara boli, 
da mu povjereno šumsko blago ovako stradava od »krave malog čo- 
vjeka«. Držanje koza je s druge strane mnogo zahvalno, jer su njihovi 
zahtjevi na hranu i nastan minimalni, a prema veličini daju srazmjerno 
mnogo više mlijeka od krave, naime po 3 | dnevno. Postoji prijedlog 
da bi koze u ovim krajevima uopće trebalo istrijebiti, drugi, da treba 
domaću rasu zamijeniti sanskom, koja ne brsti već pase, a treći je 
prijedlog, da bi broj koza trebalo smanjiti na taj naćin, da se njihovo 
držanje dozvoli samo siromašnim seljacima i to u procentualnom 
broju prema veličini zadruge, primjerice na svakog člana po jednu, 
a ne kao sada po 100—200 komada po zadruzi.!) 

Južna Srbija je i eminentno. poljoprivredna zemlja. 
Prema statistici, Vardarska banovina ima ukupno 3,738.800 ha zemlji- 
šta, od toga ima obradive zemlje 835.892 ha, vrtova 7617 ha, livada 
100.227 ha, pašnjaka 841.036 ha, vinograda 11.896 ha, voćnjaka 4518 
ha, bara i ritova 31.485 ha, šuma i pašnjaka 1,148.985 ha a neplodne 
zemlje 758.262 ha. Na obradivoj površini gaji se zrnasto bilje na prekc 
650.900 ha i to pšenica na 223.000 ha i kukuruz na 158.000 ha. Na 
ostaloj površini gaji se riža, konoplja, lan, mahunasto bilje, nadalje 
duhan, mak i pamuk te vinova loza, voće i svilčevi dudovi. 

Što se tiče pšenice, to ona najviše uspijeva na Ovčjem polju, 
skopsko-kumanovskom polju i u Pelagoniji. Do 1925 godine sijala 
se prolifik pšenica, koja se najviše izvozila u Grčku, dok je izvoz bio 


1) Možda nijedan od ovih puteva neće dovesti do cilja već će se morati 
pristupiti polaganom ali trajnom rješenju problema koza na način, kako je 
to prije rata počeo provoditi u Bosni i Hercegovini Prof. Dr. O. Frangeš. 
Tamo je seljacima ustupljena goljet i šikara u privatno vlasništvo uz uvjet, 
da na njima obnove šumu putem resurekcione sječe. Iza 5 godina očuvane 
branjevine, seljaku je dana ponovno šikara (machia) uvjetno u vlasništvo, 
dok je konačno posjedovao toliko šume, da je u njoj mogao bez pogibelji za 
samu šumu držati toliko koza, koliko mu neophodno treba za kućne potrebe. 
Tada istom, kad je ostvarena mogućnost držanja koza na privatnim šumama, 
može se svom strogošću braniti paša kozama na javnom dobru i riješiti pro- 
biem pošumljivanja krasa. 

slobodan, t. j. do zavođenja žitnog režima u Grčkoj. Kasnije je zami- 
jenjena banatskim tipom, čije zrno je punije, hl-težina i sadržina na 
glutenu tolika, da može konkurirati »Manitoba«-pšenici u CGrčkoji. 
Oranice obrađuju primitivnom ralicom, a vršaćih mašina ima vrlo 
melo, pa se vrši konjima. Otkada je u Grčkoj zaveden žitni režim, iz- 
voz onamo je mnogo restringiran. Izvozi se jedino ječam, u koliko 
pretiče preko domaće potrebe, grahorica kao stočna hrana, te pa- 
sulj. U toliko veće je ali podmirivanje potreba sa brašnom pasivnih 
krajeva Dalmacije i Crne gore. Od svih mlinova Južne Srbije u Skv4y - 
lju, Kumanovu, Tetovu, Prištini i Bitolju (ukupno 3 veća i 20 malih). 
samo se bitoljski mlin »Dragor« (kapacitet 5 vagona dnevno) bavi 
meljavom za opskrbu pasivnih krajeva, koristeći se refakcijama na 
grčkim željeznicama do Soluna, a odanle lađama Jadranske plovidbe. 
Ovim transportnim putem odaslano je 1935 godine iz Južne Srbije 
Z Dalmaciju i Crnu goru oko 500—600 vagona žitarica i isto toliko 
rašna. 

Izvoz žita i brašna u Grčku onemogućen je njenim 
piohibitivnim pokretnim carinama, koje održavaju žitni režim. Grčka 
agrarna proizvodnja zadovoljava godišnju potrebu domaćeg tržišta 
tek kroz 4—5 mjeseci, a ostatak se mora pokrivati uvozom. Po- 
sebni konsorcij na osnovu ovlaštenja države ima isključivo pravo 
kupnje žita iz inozemstva. On nabavlja žito na internacionalnom trži- 
štu u Australiji, Argentini i Kanadi uz jeftinu cijenu od 2 drahme po 
oki (uobičajena trgovačka mjera u Grčkoj kao i u Južnoj Srbiji, a 
važe 1280 grama) pa ga jeftinim morskim putem prevozi. Veli«a 
prednost te transakcije za Grčku je u tome, što ne daje gotov novac 
već kompenzira za izvoz grčkog duhana i grožđica. Ovako nabav- 
ljeno žito konsorcij prodaje po 6 drahmi oku, jer je u Grčkoj zako. 
nom normirana cijena žitu 6 drahmi, a iz razlike od zarađene 4 
drahme daje grčkom zemljoradniku prikrivenu premiju otkupljujući 
mu žito uz cijenu od 7 drahma t. j. ostavlja mu čistu zaradu od 1 
drahme.Cilj ove politike je jačanje grčke zemljoradnje u čemu država 
i uspijeva, jer je potreba uvoza stranog žita od 500.000 t u prosjeku 
zadnje 3-4 godine ove godine svedena svega na 300.000 t. 

Južna Srbija, koja uslijed ovih mjera ne može da izvozi žito, iz- 
vczi međutim drugi jedan artikal, koji odbacuje veoma velike sume 
za trgovinski bilans a bez kojeg Grčka ne može da bude, — i to 
stoku, u prvom redu ovce, janjad i koze. Iz Pomoravlja dolazi i krup- 
na stoka, a iz ostalih krajeva države konji. Dok je 1933 godine u 
Grčku izvezeno 74.000 komada sitne stoke i 2357 komada krupne 
stoke, ovaj se broj u 1934 godini još povećao pa je izvoz iznosio 
4680 komada krupne stoke a 92.000 komada sitne stoke (jaganjaca 
55.000, ovaca i ovnova 28.000, a koza i jaraca 9000), što dokazu je 
postojanost grčke potražnje za jugoslavenskom stokom. 


Sva stoka ide za Solun, koji je sam jak potrošački centar, jer 
imu 400.009 stanovnika, no uzto je komisionarski grad, koji robu 
dalje predaje za ostalu Grčku, u prvom redu za Pirej i Atenu. Dobro 
je što naša stoka uživa tako odličan glas u Grčkoj, jer smo po izvozu 
na prvom mjestu, premda imamo veoma opasne takmace u Turskoj, 

Bugarskoj i Rumunjskoj, (potonja daje izvozne premije). Izvoz u 
istočne zemlje ne dolazi u obzir, jer su u Siriji, Egiptu i Palestini prije 
spomenuti naši konkurenti uslijed geografske blizine u boljem po- 
ložaju. 

Kada ovako analiziramo pravac i predmet jugoslavenske izvozne 
trgovine prema Levantu, vidimo da su bile suviše optimistične prog- 
noze jednog idejnog ekonomskog pokreta, koji se još prije 5—6 mje- 
sec, oduševljavao zamjenom srednjeevropskog tržišta s levantinskim. 
Reklo se: srednja i zapadna Evropa, napose Njemačka i Austrija, sve 
više restringiraju uvoz naših agrarnih artikala, pa je spas u tome da 
okrenemo pravac naše izvozne trgovine prema Levantu. Ali ne treva 
se zavaravati. Jugoslavenske žitarice ne mogu da nađu prođu u Le- 
vantu, stoka to može samo u Grčkoj, a od industrijskih proizvoda 
izvozi se za Levant jedino cement i građevno drvo. Stoga treba mnogo 
voditi računa o pravcima vanjske trgovine i ne predavati se preveli- 
kom optimizmu. 


Grčka rado prima stoku, ali ne može sve da plaća gotovinom već 
samo 35%. Ostalih 65% primaju naši izvoznici u bonovima, koje iz- 
daje Grčka banka s ciljem, da Jugoslaviju prinudi da kupi grčke pru- 
izvode u razmjeru 100:65 t. j. ako smo izvezli robe za 100 milijuna 
drahma, moramo iz Grčke uvesti barem za 65 milijuna drahma. 

Kako Grčka nema robe, koju Jugoslavija nužno treba, moramou 
prosto iznalaziti manje važne potrebe, da bismo održali utvrđeni raz- 
mjer i Grčku dalje zadržali kao uvoznika. U prvom redu kupuju u 
Grčkoj naši pogranični krajevi, specijalno Bitolj, kavu, čaj, narandže, 
limune, predivo, tkanine i ostale manufakturne proizvode. Naša 
uprava monopola kupuje nešto duhana za miješanje u čuvenim grčkim 
proizvođačkim centrima Kavala, Xanti, Xeres, kao i izvjesne količine 
kuhinjske soli. 

Neke tvornice likera u sjevernim krajevima naše države nabav- 
ljale su kofintsko suho grožđe za proizvodnju likera, pa je taj uvoz 
predviđen i u novom trgovinskom ugovoru. 


Bonovi što ih izdaje Grčka banka za 65% protuvrijednosti na- 
šega izvoza (dosada je ukupno izdato za 51 milijun drahma, dok 
blokirana potraživanja kod Reichsbanke na osnovu prijašnjeg tripar- 
titnog sporazuma iznose 45 milijuna drahmi) stoje nešto ispod pariteta 
efektivnih deviza, jer nema dovoljno potražnje za njima. Naša država 
izlazi stoga ususret Grcima, a time i našim izvoznicima tako, da je 
unijela u najnoviji trgovački ugovor odredbu, da se 25 milijuna dra- 
hma stavlja na raspolaganje turizmu. Od toga iskorišćeno je 12% 
milijuna drahma za vrijeme Solunskog sajma, a za drugu polovicu 
ima nade da će se ostvariti u 1936 godini. 


Ova odredba pretstavlja veliku pogodnost za naše turiste, jer 
mogu bonove nabaviti uz tečaj od 29, dok je deviza Atena 35 dinara. 
Za 1400— 1500 dinara dobijemo bon od 5000 drahma i s tim možemo 
dugo živjeti u Grčkoj, jer je cijena sobe u srednjem hotelu 60—70 
drahma dnevno, a objed 40—50 drahma. Radi većeg kupira (minimal- 
nog iznosa) bonova bolje je, a tako se i praktikuje, da se putuje u 
skupinama od 20—50 osoba. Najveći dio jugoslavenskih posjetilaca 

regrutuje se iz Južne Srbije sve do Skoplja, no bilo bi poželjno, da 
se za tu zemlju zainteresuju i prečani, pa da svoje znanje klasične 
historije evociraju na licu mjesta razgledavajući u Ateni čuvenu 
Akropolu i muzeje, pa onda Korint, Delfi i Maraton. Na ovaj način 
došlo bi ipak do neke preorijentacije tim više što srednjeevropski gra4 
dovi po jeftinoći ne mogu nikako izdržati konkurenciju sa grčkim 
gradovima, u kojima vrvi od Amerikanaca, Engleza i Japanaca. Samo 
na ovaj način mogli bi jugoslavenski privrednici da na licu mjesta 
ispituju mogućnost dalnjih plasmana robe i tako pridonesu još tijes- 
nijoj saradnji i učvršćenju ekonomskih veza s Grčkom. 


PREGLED 


Projekt novog trgovačkog zakona. Na teritoriju Jugoslavije važi neko- 
liko različitih trgovačkih zakona (austrijski, hrvatski, srpski i t. d.). Potreba 
izjednačenja propisa ovih trgovačkih prava ukazuje se još od godine 1919. 
Za povoljan razvitak svih grana narodne privrede svakako igra važnu ulogu 
jedan novi, moderni i unificirani trgovački zakon. Možemo reći, da je danas 
povoljna situacija za donošenje novog jedinstvenog trgovačkog zakonika za ci- 
jelu državu i da će najvjerojatnije doći do ozakonjenja najnovijeg projekta. 


Na izradbi trgovačkog zakona radi se već desetak godina. Prva stručna 
komisija za načelna pitanja bila je imenovana po ministru pravde godine 1922, 
a prvi definitivni nacrt trgovačkog zakona stvorila je komisija profesora i 
stručnjaka godine 1928. U godinama 1931—1933 bili su pače. konzultirani i 
privredni fakulteti i privredne organizacije, pa je tako došlo do »Prijedloga 
trgovačkog zakona« od godine 1933, koji je radi većeg publiciteta izdala štam- 
pom Trgovinsko-industrijska komora u Zagrebu. Međutim 13 novembra 1935 
predalo je Ministarstvo pravde Narodnoj skupštini na pretres novi projekt no- 
vog trgovačkog zakona, koji je različit od nacrta godine 1933 i o kojem nije 
prije nitko bio konzultiran. To je projekt o kojem ovdje govorimo. Radi toga 
je odmah iza predaje nacrta parlamentu došlo do uzbune u svima privrednim 
organizacijama, a osobito u komorama sa svrhom, da se ipak još prije ozako- 
njenja čuje i njihova stručna i najmjerodavnija riječ, jer konačno zakon će 
uređivati odnošaje njihovog, t. j. trgovačkog, staleža. Ali Narodna skupština 
nije se osvrtala na akciju privrednika, nego je hitno izabrala specijalni skup- 
štinski odbor za proučavanje podnešenog zakonskog prijedloga, koji je 12 de- 
cembra 1935 već pristupio radu. U nepunih 10 dana ovaj je odbor u načelu 
prihvatio zakonski prijedlog, a prodiskutirao i prihvatio 300 paragrafa u po- 
jedinostima, ostatak od 212 paragrafa prihvatit će oko 20 januara 1936. Takvi 
prenagli rad jednog stručnog odbora o temeljnom privrednom zakonu je s ob- 
jektivnog i trgovačkog stanovišta neshvatljiv i neopravdan. Običaj je, da se 
uvijek ovakvi zakonski nacrti daju na sastav stručnjacima, pa na mišljenje i 
zainteresiranim korporacijama, i konačno na diskusiju javnosti, a to sve u 
ovome slučaju nije učinjeno. Publicitet zakonskih nacrta je najbolje jamstvo, 
da će odnosni zakon doista odgovarati potrebama i situaciji današnjice. 

Pretsjednikom parlamentarnog odbora (21 narodni“ poslanik) za prouča- 
vanje projekta trgovačkog zakonika je Dr. Božo Nikolić, javni bilježnik iz 
Novog Sada, a potpretsjednikom Dr. Ivan Mohorić, generalni tajnik Ljubljan- 
ske trgovinske komore. Funkciju stručnog ministarskog referenta i branitelja 
zakonskog nacrta vrši Dr. Milan Škerlj, profesor trgovačkog prava na sveu- 
čilištu u Ljubljani. (On nije narodni poslanik.) Dr. M. škerlj je jedina osoba, 
koja neprekinuto sudjeluje pri izradbi zakonika od 1922 godine pa do danas. 

Prema predloženom projektu ne će se sada donesti cijeli trgovački zakon, 
nego samo I. i TII. dio, a III, koji radi o trgovačkim poslovima, važit će i na- 

dalje prema starim postojećim zakonima. Takvih slučajeva ne pozna historija 
stvaranja zakona t. j. da za polovicu neke zakonske materije vrijede stari 
propisi, a za drugu polovicu novi propisi, kao da te dvije polovice uopće ne 
tvore jednu jedinstvenu stvarnu cjelinu, i kao da uopće nemaju nikakve me- 
đusobne bitne veza. 

Glavni izvor ovog zakonskog projekta jest Njemački trgovački zakon od 
godine 1897, koji pretstavlja najmoderniji trgovački zakon u Srednjoj Evropi. 
U projekt uzeto je dosta propisa i iz poljskog, talijanskog, mađarskog i dru- 
gih savremenih trgovačkih zakona. Njemački trgovački zakon bio je uzorom i 
projektu trgovačkog zakona kraljevine Srbije iz godine 1912. Anglosaksonski 
sistemi trgovačkih zakona nisu uzeti u obzir. 

U predloženom zakonskom nacrtu formulirane su samo formalne pravne 
odredbe trgovačkog zakona. Taj prijedlog trgovačkog zakonika ima 512 para- 
grafa, pa kad se uzme u obzir još materijal za III dio, znači, da će zakon 
imati oko 1000 paragrafa. Glomaznost je očita, kad se znade da svi važeći tr- 
govački zakoni imaju samo 500—600 paragrafa. 


Sadržaj je ovako raspoređen: 

Prvi dio: Trgovci i trgovačko osoblje. 

Prvi otsjek: Trgovci; 88 1—56, 

Drugi otsjek: Trgovački registar; 8$ 7—26, 

Treći otsjek: Trgovačke firme; 88 27—46, 

Četvrti otsjek: Trgovačke knjige. Računovodstvo. Dužnost vođenja knji- 

ga; 85 47—60, 
Peti otsjek: Prokura i trgovačko punomoćstvo; 58 61—74, 
.Šesti otsjek: Trgovačko pomoćno osoblje; $ 75, 

Sedmi otsjek: Trgovački zastupnici (agenti); 58 76—91, 

Osmi otsjek: Trgovački posrednici; $8 92—103. 

Drugi dio: Trgovačka društva i tajno društvo. 

Prva glava: Javna trgovačka društva, $$ 104—164. 

(6 otsjeka: Osnivanje, Pravni odnosi između drugara, Pravni odnos dru- 
štva i drugara prema trećim licima, PRE ISDEE društva i članstva u društvu, 
Likvidacija društva, Zastara). 

Druga glava: Komanditno društvo, ga 165—178, 

(4 otsjeka: Pojam, Pravni odnosi između drugara, Pravni odnosi društva 
i drugara prema trećim licima, Prestanak društva). 

Treća glava: Dionička društva, 88 179—414, 

(7 otsjeka: Opća naređenja i osnivanje, Dionice, Prava i dužnosti dioni- 
čara, Organizacija dioničkog društva, Računovodstvo, Izmjena pravila, Presta- 
Dak društva, Odgovornost). 

Četvrta glava: Društvo sa ograničenom odgovornošću, $$ 415—488, 

(7 otsjeka: Opća naređenja, Prava i dužnosti drugara, Organizacija dru- 
štva s ograničenom odgovornošću, Računovodstvo, Izmjena pravila, Prestanak 
društva, Pretvaranje, Odgovornost). 

Peta glava: Tajno društvo, $$ 489—499. 

Šesta glava: Strana trgovačka društva, 88 500—512. 


Novi zakon je trgovački, a ne trgovinski t. j. ima uvijek pred očima tr- 
govca, a ne trgovinu, pretpostavljajući, da je trgovina sve ono, i samo ono, 
što trgovac obavlja u djelokrugu svoje normalne djelatnosti. Zakon zastupa 
subjektivan pojam trgovca, a ne poznaje mješovitog sistema, koji je do sada 
kod nas važio, naime da ima poslova koji su trgovački, pa obavljao ih i netrgo- 
vac. U &$ 1 donosi zakonski prijedlog kazuističku definiciju pojma »trgovac«, 
jer to je zakon trgovca, a ne zakon trgovine. To je bitno odstupanje od da- 
našnjih naših privrednih prilika. Zakon je pridržao odredbu, da uz potpunog 
trgovca postoji i nepotpuni trgovac, te će granicu između njih urediti Mi- 
nistar. 

U pitanju trgovačkih registara uvađa se dosta novotarija s kojima se 
privreda baš ne slaže. Ban će odobravati trgovačkim društvima, koji se izrazi 
narodnosti, države, banovine, pokrajine, oblasti ili kraja u Jugoslaviji smiju 

upotrebljavati u firmi ($ 31). To je čisto politički paragraf, čiji propis nije 
baš umjestan. Ubuduće trebat će u trgovački registar upisati i državljanstvo 
pojedinih članova društvenih uprava. Zakonski prijedlog ne rješava pitanje, je 
li javno trgovačko društvo jJuristička osoba ili nije. 

Instituciji dioničkih društava posvećeno je 235 paragrafa, dakle skoro po- 
lovica predloženog nacrta, a to je zapravo i najvažniji dio trgovačkog zakona. 
Tu ima vrlo mnogo propisa, koji su potpuna novost za naše trgovačke prilike, 
i tu su provedene najkrupnije izmjene važećeg pravnog stanja. U buduće nije 
potrebita koncesija za osnutak dioničkog društva ($ 185), iznimku čine jedino 
banke i t. zv. kreditne ustanove. Uvodi se obligatna revizija osnivanja dioni- 
čarskih društava po javnim privrednim revizorima. Traži se, da dionica ima 
nominalu od Din. 1000.—, što za sadanje prilike nije nimalo praktično i izve- 
divo. Isto vrijedi i za dioničku glavnicu, čija minimalna nominala treba da 
bude 1 milijun dinara. Takvi propisi samo oteščavaju osnivanje dioničkih dru- 
štava, a to valjda nije bila namjera zakonodavca. Za osnivanje i za osnivačku 
skupštinu potrebita je intervencija javnoga bilježnika, što ne smatramo niti 
potrebnim, a niti korisnim. Publicitet o dioničkim društvima bit će centralizi- 
ran za cijelu državu. Zakonski prijedlog ne predviđa pregled godišnje bilance 
po javnim privrednim revizorima, ali privredne komore to traže, jer za is- 
pravno vođenje trgovačkih knjiga ne mogu biti odgovorni članovi nadzornih 
odbora, makar bili svi samo stručna lica, iz tehničkih nemogućnosti. Stručni 
atest kvalificiranih revizora o ispravnosti trgovačkih knjiga i o bilanci znači 
odterećenje neodržive odgovornosti članova uprave, a za opće privredne pri- 
like znači učvršćivanje povjerenja širih narodnih i povjerilačkih slojeva u dio- 
ničke privredne asocijacije kapitala. A to odgovara i duhu vremena. 

Sadašnji trgovački zakoni Jugoslavije ne poznaju sistem jamčevina za 
članove uprava u dioničkim društvima. Za to nije ni čudo, što je nastala to- 
lika javna reakcija na propis $ 294 projekta. Pojedini upravni funkcioneri dio- 
ničkih društava treba da polože jamstvo u gotovom ili u pupilnim vrijedno- 
snim papirima u iznosu od Din. 100.000.— minimum, do izncsa od Din. 
500.000.—, maksimum, u privilegirane državne novčane institute. Prema jednoj 
statistici morali bi danas samo bankovni funkcioneri dati oko 600 milijuna 
dinara jamčevine. Pitanje je odakle mobilizirati tolike kapitale u najkraće vri- 
jeme, izvući ih eventualno iz privredne cirkulacije, i položiti ih beskamatno u 
državne novčane zavode? Gdje su ti t. zv. kapitalisti? To znači, da bi iz 
uprava ipso facto bile isključene stručne osobe, osobe javnog povjerenja ili do- 
brog glasa samo zato, jer nemaju tih jamčevina, što ih zakon traži. To sigurno 
nije intencija zakonodavca. Konačno sama novčana kaucija i nije nikakvo jam- 
stvo za pošten i stručan rad. Ako se žele spriječiti nekorektnosti i nedozvo- 
ljene manipulacije u dioničkim društvima (specijalno u bankama), najefik s- 
niji je lijek za to: obligatna opća revizija po kvalificiranim stručnim javnim 
privrednim revizorima po uzoru naprednog inostranstva (Engleske, Njemačke, 
Svicarske i t. d.), i k tome specijalne, stroge i jasne zakonske norme. -— Ova- 
kve propise o jamčevinama nije moguće, da ih se s uspjehom provede u život, 
i da od toga ima narodna privreda koristi. U vezi s time vjerujemo, da nije do- 
bar ni prijedlog, kako se mogu kreditirati članovi uprave u vlastitom preduzeću. 
Kod bilančnih propisa, koji su vrlo detaljni, nalazimo i paragrafe ($ 331—332), 
koji su odlučno protiv stvaranja latentnih rezervi; to je neodrživo i protiv 
principa vođenja razboritog trgovačkog gospodarstva. Ocjena društvene imo- 
vine treba da je rigorozna, logička, ali nikada na očitu štetu vitalnih interesa 
preduzeća. Tu će i trajni financijalni efekat biti negativan. 


Članovi uprava su uvijek odgovorni. Zakonski projekat ide na nekim 
mjestima vrlo daleko, čak i preko propisa krivičnog zakona. Odgovornost mora 
biti ekvivalentna prouzročenoj šteti i dokazanoj mala fide krivici. čitavo po- 
glavlje o kaznama trebalo bi preraditi i modificirati, prilagoditi stvarnosti. 


O projektu novog trgovačkog zakona iznesli smo samo neke krupnije 
momente, koje smo smatrali interesantnijim za širu javnost. Inače bi se o 
projektu mogla pisati čitava knjiga. Iz ovako kratko iznešenog pregleda o za- 

konskoj osnovi jasno nam je, da privreda ima mnogo razloga, da se na nju 
žali, da traži mnoge bitne izmjene i da traži stručniju i polaganiju diskusiju 
o predmetu. Privreda želi da dobije dobar i moderni zakon, koji će trgovinu 
unapređivati, a ne kočiti i smetati je u njezinom razvitku. Trgovački zakon 
je jedan od najvažnijih privrednih zakon uopće. Zato nam je posve i shvatljiv 
opravdani zahtjev široke konferencije pretstavnika privrednih organizacija i 
interesenata iz pravničkih krugova o trgovačkom zakonu od 10 januara 1936 
u Trgovinsko-inđustrijskoj komori u Zagrebu, nakon saslušanja referata ko- 
morskog tajnika Dra Valdemara Lunačeka, i nakon duže stručne diskusije, da 
se projekat novog trgovačkog zakona kao takav a limine odbije, odnosno ako 
se ipak mora s bilo kakvih viših razloga donijeti, da se svim silama nastoji u 
njemu provesti korekture ili putem Narodne skupštine ili pred Senatom. Sva- 
kako bi bila poželjnija ova druga alternativa t. j. da se ipak unificirani trgo- 
vački zakon zbilja donese, ali nakon predhodnog prihvata opravdanih prijed- 
loga sa strane organizacija sveukupne narodne privrede po zakonodavnim fak- 
torima. Dr. Zlatan Ružić 


Savremeni problem valute u Sovjetskoj Rusiji. — Dekretom Sovnarkoma 
(Sovjet narodnih komesara) od 14 novembra 1935 devalviran je červonec (1 čer- 
vonec = 10 rubalja). Nominalna vrijednost jednog rublja bila je 13.20 franc. 
franaka, a od sada je snižena na 3 fr. franka. Tako su glasile kratke službene 
novinske vijesti. Kasnije su se pojavila različita privatna tumačenja i razja- 
šnjenja, ali činjenica je, da je malo tko dobro upućen u suštinu tog interesant- 
nog problema valutne reforme. 

Prije svega treba istaknuti, da je sve do 14 XI 1935 u Sovjetskoj Rusiji 
stvarno postojala dvovrsna valuta: jedna službena, dekretom utvrđena, čija je 
nominalna jedinica bila t. zv. »zlatni červonec« ili »zlatni rubalj«, (prema nje- 
govoj ekonomskoj funkciji moglo bi ga se nazvati i »zlatni obračunski rubalj«) 
— i druga, kao stvarno kolajuće novčano sredstvo zamjene, čija je jedinica 
bila »papirnati rubalj« (t. zv. »sovznak« t. j. »sovjetski znak«). 

Poznato je, da je valutna reforma, provedena uoči prve »pjatiljetke« 
(1927—1931), anulirala sve dotadašnje mnogobrojne vrste novca što su kolale 
na ogromnoj teritoriji SSSR (od bivših »carskih rubalja« ili »kerenskijevih nov- 
čanica« sve do papirnatog novca raznih pokrajinskih republika) i utvrdila je- 
dinstvenu valutu čija je jedinica bila »červonec« ili — kako se i tamo u praksi 
češće uzima — njegov deseti dio, »rubalj«. Rubalj je služio isključivo kao unu- 
tarnje kolajuće sredstvo zamjene i njegova je stvarna kupovna snaga u po- 
četku potpuno odgovarala zlatnom ekvivalentu. Međutim je ova relacija tokom 
vremena potpuno nestala; dok je službeno rubalj još uvijek vrijedio 13.20 
franc. franaka, stvarno je kupovna moć papirnatog novca, koji je bio u pro- 
metu, znatno oslabila. Koncem 1934 god. 1 »zlatni rubalj« (»obračunski«) u 
dozvoljenom bankovnom prometu s inozemstvom vrijedio je u našem novcu 
cca Din. 43.50, dok je 1 »papirnati rubalj« obračunavala pariška »crna burza« 
sa 1.40 franaka ili cca Din. 4.60. U Parizu je dakle 1 »zlatni rubalj« vrijedio 
na »crnoj burzi« po prilici oko 10 »papirnatih rubalja«. U samoj Rusiji vrije- 
dio je »papirnati rubalj«, obzirom na njegovu tamošnju kupovnu snagu, mnogo 
manje. Prema prilikama i pokrajinama mijenjale su se »robne doznačnice 
Torgsina«, koje su bile izdavane u zlatnim rubljima i kopjejkama tako, da se 
za 1 »zlatni obračunski rubalj« dobivalo 30-—40 a kadgod i 50 papirnatih ru- 
balja. Tokom 1935 god. devizno-valutne mjere s jedne, a promjene nastale u 
privredno-ekonomskoj konjunkturi Sovjetske Rusije s druge strane, mijenjale 
su stalno te relacije na štetu zlatnog obračunskog rublja, a na korist papir- 
natog novca. Početkom novembra 1935 dobivalo se za 1 zlatni rubalj jedva 
25 do 30 papirnatih rubalja. 

Spomenutim posljednjim dekretom likvidarano je za sada to pitanje na 
taj način, da su ukinute postojeće nominalne valutne jedinice zlatnog rublja 
uz istovremeno prisilno dizanje tečaja papimatog rublja. Sada je naime 1 
>zlatni rubalj« izjednačen sa 3.40 papirnatih rublja. Istodobno sa provedbom 
te dalekosežne valutne mjere bili su likvidirani i »Torgsini«, velike državne 

prodavaonice, koje su do sada vršile slobodnu prodaju različite robe isključivo 
za zlato, srebro ili valutu, što se prigodom kupnje preračunavalo u zlatne rub- 
lje i kopjejke. Od sada svatko može kupovati robu samo na slobodnom tržištu, 
a za dosadašnji postojeći papirnati novac. 

Prva ekonomska posljedica toga bila je ta, da su cijene robe na slobod- 
nom tržištu znatno pale (za 10—30%/,). Zatim su nastupile znatne promjene 
i u samoj organizaciji naplate rada. Do sada su radnici, namještenici i činov- 
nici bili plaćeni papirnatim rubljima. Jedni su imali stalne plaće, drugi su ra- 
dili akordno, ali sve to nije stvarno igralo veliku ulogu, jer je bilo mnogo važ- 
nije pitanje, koliko je svaki radnik ili namještenik mogao dobiti živežnih na- 
mirnica i robe po utvrđenim cijenama. Kod mjesečne plaće od Ro 135.— imala 
je primjerice jedna blagajnica »Torgsina« oko Ro 23.15 različitih poreskih, 
socijalnih i kulturnih odbitaka. Ako se još odbije trošak neizbježive mjesečne 
tramvajske karte od Ro 7.50, preostalo je za život samo 104.35 papirnatih ru- 
balja. Jedan dio toga automatski se pretvarao u zlatne obračunske rublje 
(prema položaju i prilikama mogla se dobiti roba i iz državnog magazina), pa 
je kupovna moć ostatka plaće, oko 80 papirnatih rubalja, bila vrlo mala. Sada 
su plaće i nadnice nešto povećane (10—20%/,), dok su cijene robi u slobodnoj 
prodaji pale (20—30%/,), ali sve to izgleda ipak nije dostatno da se životne 
potrebe podmire, jer je ukinuta povlastica radnika i namještenika da robu 
mogu kupovati u državnim magazinima uz stalne i utvrđene cijene na osnovi 
zlatnog obračunskog rublja. Svakome je dakle potrebno da zaradi što više, a 
to je moguće samo na taj način da se što više radi i da se što više producira 
robe. 

U posljednje vrijeme država se riješila velike brige oko nabave, ili bolje 
rekavši rekvizicije, živežnih namirnica od njihovih proizvađača, seljaka. Rad- 
nici organiziraju pokrete, kojima je cilj što veća produktivnost i racionaliza- 
cija u radu (pokret radnika »Stahanova«). Sve to iziskuje ogromne napore. 
S nacionalno-ekonomskog stanovišta interesantno je ipak to, da se cijela pri- 
vreda ponova osniva na novoj novčanoj jeđinici — novom »rublju« i da je uvo- 
đenjem slobodne trgovine, i kod radnika i kod seljaka probuđen lični interes, 
taj moćni faktor svakog rada i svake proizvodnje. V. KH. 


Uredba o kartelima od 18 augusta 1934 s izmjenama i dopunama od 14 
decembra 1935. Kapitalistički sistem, sa svojom koncentracijom proizvodnih 
faktora, stvorio je u svojem razvitku posebne asocijacije privrednih preduzeća, 
koje su poznate u nacionalnoj ekonomiji pod imenom kartela. Važnost ovih 
asocijacija za nacionalno gospodarstvo uočile su mnoge države, te su još prije 
rata donijele posebne zakone, kojima su uređeni odnosi iz kartelnih ugovora 
(odnosi ugovarajućih članova između njih samih i između njih i države, odno- 
sno trećih lica). U Jugoslaviji su prvi puta zakonski regulirani ovi odnosi tek 
Uredbom o kartelima od 18 augusta 1934, koja uredba međutim u prvotnom 
svom obliku, možemo slobodno reći, nije nikad ni stupila na snagu. Ova je 
uredba donešena u vrijeme, kada se provodila najžešća kampanja u javnosti 
protiv kartela. Već sam 8 1, ove Uredbe: »Karteli se zabranjuju« odgovara 
Psihozi, koja je tada vladala, a nemogućnost priziva Državnom savjetu protiv 
odluke i rješenja Ministra trgovine i industrije nije nikako pozitivan način za 
rješavanje ovako delikatnog pitanja, kao što je pitanje kartela. 

Prema $ 2 ove Uredbe kartelima se smatraju ugovori, utanačenja i spo- 
razumi, zaključeni između pojedinih preduzeća (lica) koje god privredne gra- 
ne, kojima se pod bilo kojim vidom ograničuje, onemogućuje ili isključuje 
pravo slobodne utakmice u proizvodnji ili prodaji robe, u određivanju uslova 
ili utvrđivanju cijena odnosno tarifa. Ova definicija kartela odgovara otprilike 
Pohle-ovoj definiciji, samo je nešto proširena. 

Pod propise ove Uredbe potpadaju i kartelni ugovori zaključeni u ino- 
stranstvu, ako se primjenjuju u Jugoslaviji. Po odobrenju kartela zavodi se 
isti u poseban registar kod Ministarstva trgovine i industrije; uvid u taj re- 
gistar je svakom slobodan, ali uvid u same ugovore, koji se također čuvaju 
kod Ministarstva T. i I. dozvoljen je samo nadležnim ministarstvima. 

Prema $ 6 snose ugovorne strane odnosno kartelne organizacije troškove 
vršenja državne kontrole, no nigdje se ne vidi, na koji će se način odrediti 
visina doprinosa, koji su samo maksimirani: da ne mogu premašiti 2%, od 
akcijskog kapitala, ako su ugovorne strane akcionarska društva, niti 8%, 
ukupnog neposrednog poreza na prihod kod preduzeća, radnja i zanimanja, od- 
nosno više ođ 8%, od društvenog poreza, odmjerenog za prethodnu godinu kod 
ostalih trgovačkih društava. Ovi doprinosi se unose u poseban fond za kon- 
trolu kartelnih ugovora pri Državnoj Hipotekarnoj Banci u Beogradu. S ovim 
fondom rukuje Ministar trgovine i industrije po posebnom pravilniku. Ovaj 
paragraf je promijenjen novom uredbom samo u toliko, što nezadovoljna 
stranka ima pravo priziva na Državni Savjet. 

Loša strana te Uredbe je i ustanovljavanje komesara, kojeg postavlja 
Ministar trgovine i industrije za nadzor nađ radom kartelne organizacije 
($ 12), te je samo suvišno opterećenje kartelnih organizacija. Dopunom ove 
uredbe dokinuta je ovakva ustanova komesara, što najbolje potvrđuje gornje 
naše mišljenje. Kaznene stavke za razne propuste su prilično stroge i visoke, 
a ostale su nepromijenjene i u Dopuni ovoj Uredbi. 


UZ ovu Uredbu izašao je pravilnik za primjenu t. zv. Uputstva o primjeni 
Uredbe o kartelima od 21 septembra 1934 godine, kojim su izuzeta »Državna 
monopolska i državna privredna preduzeća« ispod udara ove Uredbe. Osim 
toga sadrže ova Uputstva još nekoliko objašnjenja formalne prirode. 

Pošto je ova i ovakova Uredba posve promašila svoj cilj, došlo je do do- 
pune iste, koja je izašla u Službenim novinama od 14 decembra 1935. Prema 
ovoj Dopuni mijenja se raniji $ 1: »Karteli se zabranjuju« u »Karteli se sta- 
vljaju pod državnu kontrolu«, a isto važi i za kartele zaključene u inostran- 
stvu, kad se primjenjuju na teritoriju Jugoslavije. Definicija kartela u $ 2 
ostala je ista, samo je proširena u toliko, što je obuhvatila ugovore ne samo 
u vezi s ograničenjem slobodne utakmice u proizvodnji, prodaji ili nabavci 
robe, nego i u određivanju poslovnih uslova ili utvrđivanju cijena. ili tarifa u 
saobraćaju, kreditu ili osiguranju. Dok je ranije bilo potrebno odobrenje Mi- 
nistarstva trgovine i industrije, da bi izvjestan kartel mogao postojati, po no- 
voj Uredbi, odn. po ovoj Dopuni, dovoljno je registriranje. Kođ eventualnog 
spora između kartelne organizacije i Ministarstva trgovine i industrije, pod 
čijom se kontrolom otsada nalaze svi karteli, nezadovojna strana se može ža- 
liti u roku od 15 dana posebno ustanovljenom Kartelnom sudu i to samo u 
stvarima 8 5 st. 3, $8 Ti 1ll st. 1, 8 12 (novog) i $ 28 st. 1. Protiv odluka 
Ministarstva trgovine i industrije, donijetih na osnovu odredaba ove Uredbe, a 
protiv kojih se ne mogu podnositi žalbe na Kartelni sud, nezadovoljna strana 
nema prava tužbe na Državni Savjet, izuzev slučajeva iz $ 6 st. 2 (doprinos 
kartelnih organizacija). Prema novoj Uredbi kartelni sud sastoji se od 3 dr- 
žavna savjetnika i 3 zamjenika državnih savjetnika, te potrebnog broja pri- 
vrednih stručnjaka, kojih ne može biti više od 20. Kartelni sud vijeća u sa- 
stavu od 1 pretsjednika, odnosno potpretsjednika kao pretsjedavajućeg i 2 
člana iz reda privrednih stručnjaka. Odluka kartelnog suda je konačna i oba- 
vezna za obje strane. 


U »Službenim novinama« od 4 januara 1936 g. izašao je Pravilnik za iz- 
vršenje Uredbe o kartelima, koji ima 13 članova. Ovim Pravilnikom je odre- 
đeno, kad se ima smatrati, da predleži jedan jedinstven kartel, a kad se radi 
o više kartela, iako je objekt kartelnih ugovora isti. Nadalje sadrži ovaj Pra- 
vilnik postupak oko registriranja, pa govori zatim o roku, kad stupa na snagu 
jedan registrirani kartelni ugovor, te kakove se sve podatke mora staviti na 
raspolaganje Ministarstvu trgovine i industrije. Osim toga govori o doprino- 
sima Fondu za kontrolu kartela, o dužnosti kartelnih organizacija da izvje- 
štavaju nadležne kontrolne faktore, a ti su prema ovom Pravilniku Ministar- 
stva trgovine i industrije i Banske Uprave, o svim promjenama, sjednicama 
(o kojima ih mora pravovremeno izvještavati, dostavljati im zapisnike, sta- 
tistike 1 t. d.), kako bi na istima mogao prisustvovati delegirani kontrolni 
organ. 


Ova dopuna ranijoj Uredbi o kartelima znači svakako jedno poboljšanje 
već zato, jer daje izvjesnu pravnu bazu za rješavanje eventualnih sporova, o 
čemu nije bilo ni govora u ranijoj Uredbi o kartelima. Ivo Crnić 


Privilegovana akcionarsko društvo za izvoz zemaljskih proizvoda Hralje- 
vine Jugoslavije u poslovnoj godini 1984/35. Dne 23 prosinca 1935 god. održana 
je godišnja skupština Privilegovanog akcionarskog društva za izvoz zemaljskih 
proizvoda (Prizad) u Beogradu. 

Prizad osnovan je Zakonom o vanrednom kreditu za organizaciju izvoza 
zemaljskih proizvoda od 15 travnja 1930. Osnutak Prizada bio je diktiran po- 
trebama reguliranja unutarnjeg tržišta i racionalizacije izvoza poljoprivrednih 
proizvoda. 

Poznato je, da seljak ne dobiva za svoje proizvode ni cijene svjetskog 
tržišta. A zbog neimaštine i potreba seljaci obično bacaju svoje proizvode na 
tržište odmah poslije žetve. Te velike količine robe, bačene na tržište u krat- 
kom vremenskom razmaku, naravno djeluju vrlo nepovoljno na formiranje 
cijena. Takovo stanje izrabljivalo se redovito tako, da se kupuje uz minimalne 
cijene i da se nakon stanovitog vremena prodaje uz velike dobitke. Ta se 
praksa čvrsto udomaćila, jer nije bilo nikoga, tko bi nudio višu cijenu za te 
seljačke proizvode: S druge strane izvoznik pojedinac sve teže uspijeva pla- 
sirati poljoprivredne proizvode na inozemna tržišta uslijed raznih ograničenja 
i sve jačeg kompliciranja mehanizma izvozne trgovine. To su bili glavni idejni 
momenti, koji su djelovali prigodom osnutka Prizada. 

Izvještaj Prizada za poslovnu godinu 1934/35 pokazuje sa kakovim po- 
teškoćama se mora boriti jugoslavenska izvozna trgovina. Istovremeno iznosi 
i važnost preferencijala za izvoz poljoprivrednih proizvoda. Samo uz povoljan 
preferencijal može poljoprivredna proizvodnja postići potreban rentabilitet, i to 
rentabilitet, koji će omogućiti, da Jugoslavija bude istovremeno i kupac ino- 
zemnih proizvoda. U poslovnom izvještaju prikazani su separatno poslovi sa 
pšenicom, kukuruzom, pasuljem, voćem, opiumom, ozimnim lanom i sojom. 
Tokom godine likvidirana su odjelenja za vino i kožu, jer je kožarsko odje- 
lenja završilo svoje poslovanje sa gubitkom od T7,3352.091.89 dinara, a vinsko 
odjelenja sa gubitkom od 466.157.671 dinara. 


Od 1 jula 1934 do 30 juna 1935 kupio je Prizad 13.625! vagona pšenice. 
Najveći dio te količine plasirao je Prizad u države, koje su Jugoslaviji odobrile 
kontingenat, odnosno preferencijal. Ugovoreni kontingenti iznosili su za: čeho- 
slovačku 10.000 vagona, Njemačku 5.000 vagona i Austriju 5.000 vagona. Od 
toga je samo kontingenat za Čehoslovačku u cijelosti izrabljen. U Njemačku 
je izvezeno tek 3.400 vagona pšenice, a kontingenat dobiven od Austrije nije 
uopće došao u obzir. 750 vagona pšenice izvezenih u Austriju išlo je na račun 
zaključaka za poslovnu godinu 1933/34. Tome je uzrok, kako veli Prizad u svo- 
me izvještaju, disparitet jugoslavenskih i svjetskih cijena, koje ugovorene po- 
godnosti nisu mogle premostiti. Neizrabljivanje kontingenata, dobivenih često 
teškim ustupcima pokazuje, da prigodom zaključivanja trgovačkih sporazuma 
mora se biti dalekovidnijim i opreznijim i tražiti povlastice, koje se mogu i 
iskoristiti. Sami kontingenti često imadu malu vrijednost, ako nisu istovre- 
meno poduprti sa preferencijalom u dovoljnoj visini. U unutrašnjosti države 
prodao je Prizad 130 vagona pšenice. Sva kupljena pšenica od 145.066 tona 
bila je u toku poslovne godine rasprodata. 

U računskom dijelu izvještaja navedeno je, da se je posao sa pšenicom 
završio sa gubitkom od 1,234.394.74 dinara. Taj gubitak pojavljuje se navodno 
stoga, što prigodom obračuna nisu uzeti u obzir nenaplaćeni preferencijali. 
Napominjemo, da je u prošloj poslovnoj godini Prizad prodao svega 30.335 tona 
pšenice uz dobitak od 1,046.540.86 dinara. Direktivne cijene na unutarnjem 
tržištu, koje je država odredila za ovogodišnju izvoznu kampanju, bile su ubrzo 
premašene pojačanom potražnjom na domaćem tržištu. 

Važnost Prizada u trgovini kukuruzom je manja nego kod pšenice. U 
ukupnom izvozu kukuruza Prizad je sudjelovao tek sa 9.62%. Kupljeno je 
svega 60.894 tone kukuruza. Od toga je prodano: za Njemačku 48.090 tona, 


za Švicarsku 11.510 tona, za Francusku 600 tona, za Austriju 193 tone. Do- 
bitak u poslovima sa kukuruzom iznosi 952.274 dinara. 

Najpovoljniji novčani efekat imao je Prizad u poslovima sa voćem. Dobit 
samo kod poslova sa suhim šljivama iznosi Din 6,484.707. Odjelenje za opium 
imalo je gubitak od 973.714 dinara. U prošloj poslovnoj godini iznosio je taj 
gubitak 3,963.277 dinara. Poslovi sa pasuljem, pekmezom i orasima i raznom 
drugom robom od manjeg su značaja. 

Ukupna zarada na robi (i ostali prihodi prema računu gubitka i dobitka) 
iznosi 14,366.396.93 dinara. Dok naprotiv plaće, administrativni i režijski 
troškovi iznose zajedno sa kamatama dinara 12,004.340.54. Čisti dobitak 
u izvještajnoj godini iznosi prema tome 85.400.92 dinara (otpisi su 2,663.215.08, 
a prenos dobitka iz 1933/34 god. 48.732.68 dinara). 

Prizad, koji je osnovan u cilju unapređenja domaće poljoprivredne proiz- 
vodnje i izvozne trgovine, pokazao je tokom svoga poslovanja samo relativno 
skromne rezultate. Dobici, koje je društvo imalo u glavnom su rezultati pre- 
ferencijalnih postupaka. A i ti dobici absorbirani su najvećim dijelom u 
administrativnim i režijskim troškovima. Ukupni rashodi iznosili su u po- 
slovnoj godini 1934/35 6,218.438.62 dinara. Zbog tako visokih troškova uprave 
i same komercijalne organizacije poslovanja nemaju nikakve direktne koristi 
od preferencijala oni, rađi kojih je preferencijal prvenstveno uveden, a to su 
proizvađači, seljaci. 

Znatno pogoršanje općih ekonomskih prilika i kod nas i u vanjskome 
svijetu zahtijeva odgovarajuće promjene u strukturi i poslovanju Prizada, želi 
li se zbilja, da se ispune sve one nade, koje su se u nj polagale prigodom osni- 
vanja i sa strane poljoprivrednika i sa strane države. Svakako je potreban 
daleko veći utjecaj samih proizvađača na poslovanje Privilegovanog a. d. za 
izvoz zemaljskih proizvoda, nego li je to slučaj danas. Vilko Lehner 


Statistika zadrugarstva u Jugoslaviji. Najautentičniji podatci o stanju 
zadružnih organizacija u Jugoslaviji nalaze se redovito u Godišnjem poslov- 
nom izvještaju Glavnog zadružnog saveza u Beogradu. Nažalost oni dolaze u 
javnost dosta kasno, tako na pr. najnoviji podaci za konac god. 1934 objelo- 
danjeni su tek početkom novembra 1935 prigodom zadružnog kongresa u Osi- 
jeku. Stanje zadruga u Jugoslaviji za 1934 jest ovo: 


kreditne zadruge 4.604 54 9% 
potrošačke zadruge 1.783 21 9% 
agrarne zajednice 482 6 % 
stočarske zadruge 387 4.59% 
mljekarske zadruge 193 2. % 
žitarske zadruge 122 1.5% 
obrtničke zadruge 122 1.5% 
vinogradarske zadruge 98 1% 
građevne zadruge 92 1% 
ribarske zadruge 710 19% 
uljarsko-ružmarinske zadruge 40 0.5% 
seljačke proizvađačke zadruge 130 1.56% 
razne zadruge 393 4.50% 


ukupno 8,526 100 % 


. Porast zadružnih organizacija u zadnjoj godini iznosi samo 3.67. Broj . 
zadrugara iznosi koncem godine 1934 ukupno 1,081.482, što pretstavlja ne- 
znatno smanjenje prema godini 1933. Gros zadruga pripada seljacima, zemljo- 
radnicima, što i specijalno karakterizira jugoslavensko zadrugarstvo. 

Primarne zadružne jedinice, zadruge, organizirane su u svojim vlastitim 
zadružnim savezima, negdje po poslovnim kriterijima (kreditne, agrarne itd.), 
negdje prema provincijskom rasporedu (savezi u Ljubljani, Zagrebu, Splitu, 
Beogradu i t. d). Većina (80%) zadružnih saveza učlanjena je u najvišem 
zadružnom forumu Jugoslavije, u Glavnom zadružnom savezu u Beogradu, 
čiji je predsjednik Dr. Anton Korošec. Glavni zadružni savez naime nije pri- 
nudno, već dobrovoljno udruženje slobodnih zadružnih saveza cijele države. 


Slijedeći zadružni (revizioni i poslovni) savezi bili su koncem god. 1934 
u članstvu Glavnog zadružnog saveza u Beogradu: 
Glavni savez srpskih zemljoradn. zadruga u Beogradu osn. 1885, sa 2906 zadr. 


Glavni savez zanatskih zadruga u Beogradu, » 1921, , 146. , 
Savez nabavljačkih zadruga drž. službenika u Beogradu ,, 1921, , 206. , 
Savez zdravstvenih zadruga u Beogradu, » 1922, ,, L1 >, 
Savez agrarnih zajednica u Skoplju, » 1921, , 107, 
Središnji savez hrvatskih seljačkih zadruga u Zagrebu, ,, 1918, ,, 388, 
Zadružna zveza u Zagrebu, » 1920, ,, 204 _ , 
Hrv. gospodar. društvo kao sred. zadruga u Zagrebu , 1928, ,, 187, 
Savez poljoprivrednih zadruga u Novom Sadu, » 1928, , 386. , 
Poljoprivredna kreditna zadruga u Novom Sadu, » 1928, , 3881, 
Savez agrarnih zajednica u Novom Sadu, » 1923, , 150 _ , 
Centralni savez čehoslovačkih poljoprivr. zadruga » 1927, , 42, 
Savez agrarnih zajednica u Petrovgradu, » 1944, , 118, 
Savez šrpskih zemljoradničkih zadruga u Sarajevu, » 1911, , 113, 
Savez hrvatskih seljačkih zadruga u Sarajevu, » 1919, , 66, 
Zadružni savez u Splitu, » 1907, , 201, 
Zadružna matica u Splitu, ,», 1928, ,, 140, 
Zadružna sveza u Ljubljani, » 1899, ,, 6887, 
Savez slovenskih zadrug u Ljubljani, » 1907, ,, 3687, 
Savez gospodarskih zadrug u Ljubljani, » 1907, , 88, 


20 zadružnih saveza sa ukupno 6904 zadruge. 

Ovi zadružni savezi imali su koncem godine 1934 prometnog kapitala u 
iznosu od Din. 775,900.000.—, vlastitih sredstava (udjela i rezervi) za Din. 
209,400.000.—, štednih uloga za Din. 307,400.000.—, a izdali su zajmova (u 
novcu i robi) za Din. 453,500.000.—, imali su gotovine kod novčanih zavoda 
za Din. 142,500.000.—; ukupni njihov promet iznosio je Din. 3.160,000.000.— 
t. j. za Din. 1.684,000.000.— manje nego li u godini 1933. Iz ovih brojaka naj- 
bolje se vidi uloga, koju zadružni promet ima u cjelokupnoj narodnoj privredi 
svih grana djelatnosti. 

Opće poznata je činjenica, da jugoslavensko (i hrvatsko i srpsko i 8slo- 
vensko) zadrugarstvo proživljuje zadnjih godina teške časove i vodi upravo 
borbu za svoju daljnju egzistenciju. Položaj svih vrsti toga zadrugarstva nije 
baš optimističan, zato u sklopu liječenja privredne krize i sanacija stanja 
zadrugarstva predstavlja jedno vrlo važno i hitno, narodno i državno pitanje. 

X. Y. 

Zakon o samoupravnim štedionicama. Jugoslavija još nema modernog 
zakona, koji bi regulirao osnivanje i poslovanje svih vrsti samoupravnih šte- 
dionica (općinskih, gradskih i banovinskih), iako je njegova potreba očita. 
Štedionice spadaju u onu kategoriju novčanih zavoda, koji su nacionalno naj- 
čišći i u kojima se najlakše koncentriraju i stvaraju nacionalni kapitali. Zato 
Savez samoupravnih štedionica Kraljevine Jugoslavije u Zagrebu, kao legalni 
pretstavnik štedioništva čitave države, već nekoliko godina intenzivno traži 
od vlade da donese konačno taj vrlo važni štedionički zakon. U tome smislu 
je i posljednja sjednica Upravnog odbora Saveza samoupravnih štedionica na 
Sušaku od 8 decembra 1935 stvorila slijedeću rezoluciju i predala je javnosti: 

1. Savez ponovno traži da se što prije donese do sada više puta obećani 
zakon o samoupravnim štedionicama, čiji je projekat već izrađen i zajedno 
sa primjedbama svih interesiranih faktora predan na odlučujućem mjestu. 

2. Savez i ovom prilikom moli, da se samoupravne štedionice bezuvjetno 
izjednače sa državnim novčanim ustanovama i sa zadrugama. 

3. Savez traži, da se svim samoupravnim štedionicama vrati pravo uzi- 
manja i držanja pupilnoga novca, jer su štedionice i prije ovu povlasticu uži- 
vale, i jer je to najbitnija karakteristika samoupravnih štedionica na cije- 
lome svijetu. 

4. Savez kao najpozvaniji pretstavnik samoupravnih štedionica, moli 
nadzorne i nadležne organe, da zaštite i sačuvaju štedionice od uvlačenja 
stranačkih uticaja u poslovanje štedionica, jer takvo stanje može imati samo 
štetnih posljedica. 

Emisija državnih blagajničkih bonova za Din. 500,000.000.—. Na sjednici 
ministarskog savjeta u Beogradu dne 2 januara 1936 rješeno je, da se izda 
Uredba o izdavanju blagajničkih zapisa u svoti od 500 milijuna dinara sa ro- 
kovima od 3 do 12 mjeseci. Tako dobiveni iznos upotrebit će se za isplatu le- 
tećih dugova Glavne državne blagajne i time aktivirati privredni život u zemlji. 

Ministar financija Dušan Letica dao je tom prilikom opširnije razjašnje- 
nje i naročito naglasio, da će ova financijska operacija samo pojačati stabil- 
nost dinarske valute, a da se potpuno kreće u okviru rigorozne, zdrave i 
oprezne budžetske i valutne politike. 

Uredba glasi: 

Član 1. Ovlašćuje se ministar financija da u svrhu oživljenja narodne 
privrede isplatom prijašnjih obveza državne i jačanja blagajničke gotovine 
Glavne državne blagajne može izdati u zemlji blagajničke zapise do ukupnog 
iznosa od 500 milijuna dinara. 

Član 2. Blagajnički zapisi na temelju ove uredbe mogu se izdati od je- 
danput ili više puta sa rokom koji ne može biti kraći od tri ni dulji od dva- 
naest mjeseci. U svakom roku isplate ministar financija može raspisati upis 
novih zapisa, a i s tim da ukupna svota sviju izdatih blagajničkih zapisa ne 
pređe iznos određeni u članku 1 ove uredbe. Skrajnji rok za amortizaciju ovoga 
zajma određuje se do 31 prosinca 1940 godine, do koga dana treba da dospiju 
za isplatu svi zapisi. 

Članak 3. Blagajnički zapisi glase na donosioca, a mogu se izdavati na 
ime. Ovi blagajnički zapisi se izdaju u komadima po 1,000.000, 500.000, 100.000» 
50.000, 10.000 i 5.000 dinara. Ministar financija će svojom odlukom propisati 
oblik i tekst ovih blagajničkih zapisa kao i visinu kamatne stope. Kamate će 
se isplaćivati tromjesečno unapred. U granicama ove uredbe ministar financija 
će određivati vrijeme upisa blagajničkih zapisa, odrediti rok isplate, njihov te- 
a (emisioni kurs), posredničku nagradu bankama, kao i iznos u kojem će se 
zdavati. 

Članak 4. Potrebni iznosi za plaćanje kamata, razlike između nominalne 
vrijednosti i tečaja i posredničke nagrade, kao i troškovi oko izdavanja ovih 
zapisa stavit će se na teret prometnog kapitala Glavne državne blagajne u 
koliko ne će za njih u budžetu biti predviđena dovoljna svota. Na dospjele 
biagajničke zapise ne teku nikakve kamate. Dospjeli blagajnički zapisi za- 
starjevaju za 30 godina, računajući od roka isplate blagajničkih zapisa. Do- 
spjele kamate zastarjevaju na pet godina računajući od roka kad su trebale 
biti plaćene. 

Članak 6. Blagajnički zapisi izdani na temelju ove uredbe oslobođeni su 
svih sadašnjih i budućih državnih i samoupravnih dažbina. Ovi zapisi uživaju 
pupilarnu sigurnost i primat će ih državne i samoupravne blagajne u ime 
kaucije i garancije u njihovoj imenitoj vrijednosti. 

Članak 7. Izuzetno od čl. 7 točka 2 zakona o akcionarskim društvima 
od 1896 godine i ostalim odnosnim postojećim zakonima iz statutarnih propisa 
sve ustanove obvezane na javno polaganje računa mogu ove zapise knjižiti u 
svojim godišnjim bilancama prema cijeni za koju su ih kupili. 

Članak 8. Ova uredba stupa na snagu danom obnarodovanja u »Službe- 
nim novinama«. 

Beograd, 2 januara 1936. 

Ovi blagajnički zapisi izdaju se na temelju čl. 106 i 109 Zakona o dr- 
žavnom računovodstvu, u prometu ih ne smije biti više od 500 milijuna di- 
nara, a kamatna stopa ne može biti viša od 7 posto. U ovaj kontigent bonova 
ne računaju se bonovi, izdati Narodnoj banci kao podloga za prijašnje avanse 
državi na temelju čl. 4, st. 1, ugovora između države i Narodne banke, oza- 
konjenog dne 17 juna 1931, kao i bonovi, izdati na temelju drugih specijalnih 
zakona i ugovorenih uredaba. 

Ministar financija misli, da će sada poznata kronična bolest državnih fi- 
nancija zbog nedostatka obrtnog kapitala Glavne državne blagajne biti iz- 
liječena. Državni budžet je prema ministrovoj izjavi posljednjih 5——6 godina u 
deficitu za preko 1 milijarde dinara, pa se misli, da će i tu emisija državnih 

bonova blagotvorno djelovati, osobito iza kako je privremeni, sezonski kredit 
kod Narodne banke od 600 milijuna dinara imobiliziran. 


Ova financijsko-emisiona državna operacija na otvorenom novčanom tr- 
žištu je prva svoje vrsti u Jugoslaviji, pa će oš njenog uspjeha ovisiti da- 
kako razvitak i daljnjih sličnih transakcija. U glavnom računa se na mo- 
bilizaciju prilično velikih likvidnih sredstava, kojima raspolažu danas privatni 
novčani zavodi. Dakako da će se prava korist ovih bonova za novčano i kre- 
ditno tržište moći ocijeniti tek nakon izvjesnog vremena. Ministar financija 
izjavljuje, da će se sa samom emisijom započeti tek u februaru 1936. 


O problemu likvidacije neisplaćenih državnih obaveza pomoću blagajnič- 
hik zapisa napisao je dokumentarni članak Dr. Ivo Belin u našem »Ekono- 
mistu« (broj 7, oktobar 1935, str. 324—326), kojim konkretnim povodom odr- 
žana je bila konferencija financijskih stručnjaka. Tu je baš bila zapravo za- 
ključena ova državna financijska operacija, kako ju je i preporučio Dr. Belin 
u gore citiranom članku. 


Stanovište novčarskih organizacija o razduženju seljaka. — Sa konferen- 
cije pretstavnika svih profesionalnih organizacija novčanih zavoda u Kralje- 
vini Jugoslaviji, koja je održana u Zagrebu 15 decembra 1935 izdano je ovo 
saopćenje: 

»Po iscrpnom i svestranom pretresu pitanja zemljoradničkih dugova 
usvojen je jednoglasno od delegata svih profesionalnih organizacija novčanih 
zavoda kao pretstavnika ukupnog našeg privatnog novčarstva tekst memoran- 
duma, koji se upućuje svim mjerodavnim činiocima, a u kojemu se konstatuje 
odnosno traži slijedeće: : 


1) Svim dosadašnjim pogrješnim i beskorisnim radom oko regulisanja pi- 
tanja zemljoradničkih dugova, koji je jednako štetan po sve privredne redove, 
u prvom redu i po cijeli zemljoradnički stalež, stvoreno je upravo neodrživo 
stanje, koje impčrativno nalaže hitnu definitivnu likvidaciju ovoga pitanja. 


2) Pitanje zemljoradničkih dugova treba da se riješi na način, od ko- 
jega se može očekivati maksimum koristi za ukupnu privredu. U tu je svrhu u 
prvom redu potrebno, da se privatno novčarstvo opet osposobi za vršenje 
svoje kreditne funkcije, koja je kod ogromne većine novčanih zavoda potpuno 
prestala upravo uslijed zemljoradničkog moratorija i da se zemljoradničkom 
staležu vrati kreditna sposobnost, koja je dosadašnjom moratornom zaštitom 
zaduženih zemljoradnika potpuno uništena. Stoga treba najhitnije riješiti pi- 
tanje zemljoradničkih dugovanja kod privatnih novčanih zavoda, koji su bili, 
a koji će i dalje biti glavni nosilac zemljoradničkog kredita. 


3) Regulisanje zemljoradničkih dugova putem konverzije sa obligacijama, 
koje se s izvjesnih strana sugeriše, novčani zavodi moraju najodlučnije da od- 
biju kao najlošiju od svih mogućih solucija. Takvo rješenje upropastilo bi gro 
uložaka kod novčanih zavoda, a da ni samim zaduženim zemljoradnicima ne 
bi stvarno donijelo koristi. Treba uvažiti, da je broj ulagača, čijim su novcem 
novčani zavodi kreditirali zemljoradnike, mnogo veći. od broja zaduženih zem- 
ljoradnika, da među ulagačima ima znatan broj zemljoradnika, sitnih trgovaca 
i obrtnika, te da se ostali dio ulagača sastoji većinom od sirotinje, koja je 
u neprispodobivo težem položaju od dužnika-zemljoradnika. Ove činjenice do- 
voljno osvjetljuju teške opasnosti po ekonomski i socijalni poredak, koje se 
kriju u nepromišljenim sugestijama za konverziju sa obligacijama. 


4) Novčani zavodi traže, kao jedini uspješni način konačne likvidacije 
pitanja zemljoradničkih dugova, konverziju, koja se ima provesti na taj na- 
čin, da država putem naročite likvidacione ustanove preuzme i u gotovom nov- 
cu isplati potraživanja privatnih novčanih zavoda prema zaštićenim zemljo- 
radnicima. Ta će transakcija, koja se, po određenom planu, može sukcesivno 
izvesti sa relativno malim iznosom gotovine, neizostavno pokazati najpovolj- 
nije rezultate u smislu stvaranja osnovnih preduvjeta za sanaciju i normali- 
zovanje kreditnih odnosa i, sljedstveno, poboljšanje općih privrednih prilika«. 

Lamer Dr. Mirko: Strukturwandlungen der jugoslawischen  Volkswirt- 
schaft. (»Weltwirtschaftliches Archiv«, Jena 1935, Heft 3, Band 41, S. 403— 
413.) U uvodnom dijelu svoga prikaza autor iznosi, da je prije nastupa svjet- 
ske ekonomske krize, narodno gospodarstvo Jugoslavije bilo pomalo na putu 
da bude uklopljeno u svjetski kapitalistički sistem. Industrijalizacija zemlje 
je polagano napredovala, svakako jače u bivšim austro-ugarskim pokrajinama 
no u predratnoj Srbiji i Crnoj Gori. Autor je mišljenja, da je u Srbiji najveća 
zapreka snažnijem razvoju kapitalizma i industrijalizacije bio patrijarhalni 
način gospodarskog i socijalnog života (»zadruga«). Tek diobom »zadruga« 
stvorene su prve radničke rezerve za podignute industrije, ali i zemljoradnički 
Proletarijat usprkos kasnije institucije »okućja«. 

Predkapitalistička struktura vezanog gospodarstva preobražava se po- 
malo u moderne forme tržišnog gospodarstva, koje su pod utjecajem gospo- 
darskog i socijalnog konzervatizma zemlje poprimile posebna obilježja. Autor 
napose prikazuje u prvoj fazi utjecaj stranog kapitala u stvaranju prometnih 
puteva i sredstava. Kasnije uslijed mogućnosti visoke dobiti, jeftine radne 
snage i niskog standarta života radništva, međunarodni kapital ulazi poste- 
peno u zemlju. Prije svjetskog rata je u bivšim a.-u. pokrajinama dominirao 
austrijski i mađarski, a u Srbiji francuski kapital. Nakon svjetskog rata zau- 
zima u novoj državi prvo mjesto francuski kapital zahvaljujući postojećim 1 
kasnije sklopljenim savezničkim i političkim sporazumima. Naglijim razvojem 
industrijalizacije zemlje i ekonomskih prilika ulazi postepeno i ostali strani 
kapital, tako na pr. u električnoj industriji: švicarski, švedski i američki, u 
tekstilnoj: češki i poljski, u staklarskoj: francuski i češki, a u rudarskoj pro- 
izvodnji engleski kapital. Dr. Lamer je S pravom zaključio, da je strani ka- 
pital nosioc strukturne promjene jugoslavenske privrede, koji je skrenuo pri- 
mitivnu agrarnu državu u pravcu industrijalizacije. Domaći kapital igra svo- 
rednu ulogu, jer je akumulacija kapitala u agrarnim državama veoma pola- 
gana. Punim pravom tvrdi, da je pad produktiviteta u poljoprivredi nakon 
agrarne reforme posljedica primjene nepromijenjenih političkih ideologija na 
promijenjene ekonomske prilike. (»Man hat in Jugoslawien die Verwirklichung 
der liberalistischen Gedanken, die in der Nachkriegszeit im Lande dominierend 
waren, auch in diesen Reformen angestrebt, ohne dabei zu bedenken, dass sich 
das Wirtschaftssystem nicht mehr in jener frihen Phase der kapitalistischen 
Entwicklung befand, und dass dasjenige, was damals angebracht gewesen 
wire, nun untauglich geworden, war. Auf diese Weise war die jugoslawische 
Landwirtschaft unfihig geworden, den Anforderungen einer engeren Verflech- 
tung mit den Weltmirkten zu genigen.« Str. 405.) . 

Uslijeđ pomanjkanja statističkih podataka proizvodnje teško je proučiti 
industrijalizaciju Jugoslavije, pa Dr. Lamer na osnovi statističkih podataka 
vanjske trgovine, osobito proučavajući uvoz i kretanje potrošnih i proizvodnih 
dobara (izvoz industrijskih proizvoda je malen i općenito ima karakter poljo- 
privrednih dobara), dolazi do zanimivih i ispravnih zaključaka. Svoje izvede i 
zaključke autor, na osnovi informativnih statističkih tabela, kritički i instruk- 
tivno objašnjava primjerima kod pojedinih vrsta dobara. 

U svom izlaganju Dr. Lamer iznosi, da je teško provesti vertikalnu kom- 
binaciju preduzeća, jer su niži stepeni (Unterstufen) industrije jače razvijeni 
nego viši (Oberstufen). Industrija masovnih dobara i sirovih proizvoda daleko 
premašuje industriju pojedinačke i gotove robe tako, da viši stepeni proiz- 
vodnje ne mogu obuhvatiti niže stepene, pa niži stepeni pokazuju tendencu 
horizontalne kombinacije preduzeća (tako je u međuvremenu od 1932 do 1933 
broj kartela porasao otprilike od 20 na 30). 

Autor završava prikazom naše kreditne i trgovinske politike, pa ispravno 
zaključuje: »Von der Umorientierung der jugoslawischen Handelspolitik hingt 
auch die kinftige Strukturentwicklung der Volkswirtschaft des Landes ab 
Fluir ihre kinftige Gestalt wird besonders die Bildung eines politischen Wollens 

entscheidend sein, das — trotz der stiirmischen und verinderungseichen poli- 
tischen Geschichte Jugoslawiens — noch keinen gultigen Ausdruck gefun- 
den hat«. D. Cutvarić 


Nikosavić Dr. Blagoje: Die Agrarverfassung und der landwirtschaftliche 
Kredit Jugoslawiens. (»Berichte iiber Landwirtschaft«. Zeitschrift fir Agrarpo- 
litik und Landwirtschaft. Herausgegeben im Reichs- und Pr. Ministerium fur 
Erniherung u. Landwirtschaft. Neue Folge, 112. Sonderheft, Berlin 1935, 8. 
88. Cijena RM 8.60). — Knjiga je u većem opsegu predložena kao doktorska 
disertacija na Filozofskom fakultetu Universiteta u Berlinu u ljetu 1935 go- 
dine (ocjena: »valde laudabile«). Izdana je kao posebni svezak velike zbirke 
poljoprivrednih izvještaja u kojoj je već svojedobno izašla i knjiga Prof. Dra 
A. H. Hollmanna: Agrarverfassung und Landwirtschaft Jugoslaviens. 

Autor je u prvom poglavlju dao kratki historijski prikaz razvoja poljo- 
privrede i agrarnih odnosa do agrarne reforme 1919 godine, prikazavši prije- 
-1az od patrijarhalnog naturalnog gospodarstva na novčarsko i kreditno gospo- 
darstvo u Srbiji, Bosni i Hercegovini, Hrvatskoj, Sloveniji i Vojvodini. Drugo 
poglavlje obuhvata kritički prikaz agrarne reforme i kolonizacije u Jugoslaviji 
kao i njihove posljedice za našu poljoprivredu i stočarstvo. U trećem poglavlju 
i najvažnijem, autor je prikazao ulogu privatnog bankarstva i kreditnog za- 
drugarstva u poljoprivredi Jugoslavije, ulogu Privilegovane agrarne banke 
kao i sve zakonske propise za zaštitu zemljoradnika od 1932 do 1934 godine. 

Dr, Nikosavić svojim analitičkim i sintetičkim prikazom razvoja i stanja 
naše poljoprivrede i poljoprivrednog kredita spada svakako među mlađu ge- 
neraciju narodnih inteligenata, koji naučnim i znanstvenim metodama rada 
nastoje objektivno, kritički i dokumentarno prikazati ekonomšsko-političke i 
socijalne probleme naše narodne privrede. Ulogu te generacije dobro je ista- 
kao Prof. Dr. O. Frangeš u svom predgovoru ovoj knjizi. Kako je autor za 
svoj studij i dokumentaciju upotrebio brojnu literaturu o problemima naše 
poljoprivrede, to njegovo djelo ima i veliku bibliografsku vrijednost. 


Haupt P. H. (Berlin): Das jugoslawische Tabakmonopol in seiner wirt- 
schaftlichen und staatsfinanziellen Bedđeutung (»Weltwirtschaftliches Archiv«, 
Jena 1935. Heft 3, Band 42, S. 549-556). Autor na osnovi oskudne literature 
i svojih vlastitih zapažanja i proučavanja u Beogradu, Skoplju i Sarajevu 
prikazuje značaj duhanskog monopola za našu državu. Monopol na duhan 
donosi državi više prihoda no svi ostali monopoli zajedno (sol, petrolej, žigice, 
cigaretni papir, alkohol i biljezi). Prikazujući važnost duhanskog monopola 
za narodnu privredu i državne financije, autor je došao do zaključka, da je 
interes državne kase bio daleko primarniji od interesa narodne (seljačke) 
privrede. (>Nicht das Wohl und Wehe der tabakpflanzenden Bauern und eben- 
sowenig die Frage einer guten und preiswerten 'Versorgung des Konsumenten 
mit 'Tabakerzeugnissen war in erster Linie entscheidend fir die praktische 
Durchfuhrung des Monopols, sondern die Deckung eines bestimmten Teiis der 
Staatsausgaben«, str. 550). U daljem izlaganju autor prikazuje uređenje sa- 
mog monopola, podijeljivanje prava sadnje seljacima u privatnoj režiji, otkup 
i preradu duhana u državnoj (9 fabrika duhana sa oko 44.000 radnika i rad- 
nica, te prodaju duhana opet u privatnoj režiji preko zakupljenih  velepro- 
daja (oko 300 velezakupnika) i koncesioniranih maloprodavača (oko 38.000). 

Na osnovi podataka dobivenih u Skoplju, autor daje zanimivu procjenu 
za žetvu u 1932 god. Uprava monopola platila je prosječno za 1 kg izručenog 
sirovog duhana Din 5.—, dok se prodajna cijena u nutarnjem prometu po 
kilogramu gotove robe kretala između 180—200 dinara. Ako se uzme, da je 
na preradu i upravne troškove otpalo oko Din 80.— po 1 kg, to je seljak 
pribavio državi sa svakim izručenim kilogramom duhana prihod od 95—115 
dinara. (God. 1932 bio je žetveni prinos duhana 16,919.100 kg). Nijedan porez 
ne donosi toliko prihoda državi kao monopol na duhan, pa je od 1925/26 do 
1934/35 budžetske godine prihod od toga monopola iznosio 13-—15% cjelo- 
kupnih državnih prihoda. (God 1932/33 na Din 9.388,763.000.— državnih pri- 
hoda dolazi Din 1.346,114.000.— prihoda od duhanskog monopola ili 149%). 

Autor objektivno i dokumentarno kritizira ekonomsku i financijsku po- 
litiku uprave državnih monopola te zaključuje: »Die Gewinne der Monopol- 
verwaltung sind libersteigert, die volkswirtschaftlichen, sozialen und erzieheri- 
schen Aufgaben des Monopols, von denen 1922 bei der Neuordnung der Mo- 
nopole die Rede war, sind vdollig in den Hintergrund getreten«. D. C. 


Todorović B. Branislav: Politička računica. Beograd 1935. 

Nedavno izašla knjiga pod gornjim naslovom je u stvari treće izdanje 
istog djela prof. Todorovića. U prvom redu smatramo, da je potrebno istak- 
nuti jednu dobronamjernu primjedbu u pogledu samog naslova knjige, koji 
bi trebao da glasi »Financijska računica«, ili »Financijska aritmetika«, ili 
»Financijska matematika«. U stranoj literaturi (naročito francuskoj) upotreb- 
ljava se redovno riječ »financijska« umjesto »politička«. Nama je poznato, da 
je naslov koga je prof. Todorović upotrebio već duže vremena uobičajen, ali 
i pored toga mogao se upotrebiti izraz »financijska«, da bi se na taj način 
nove generacije navikle na upotrebu jednog boljeg izraza. 

Naučno gradivo dijeli se u četiri poglavlja. U prvom poglavlju nalazimo 
partije iz složenih interesa, iznalaženje procenta, broja godina, anuiteta, sa- 
danje i konačne vrijednosti kapitala, srednji rok, te anticipativno i dekurzivno 
obračunavanje kamata na uloženi kapital. Drugo, treće i četvrto poglavlje sa- 
drže partije iz teorije i prakse dugoročnih zajmova, kurs, efektivnu vrijednost, 
konverziju i konsolidaciju zajmova. Na kraju knjige nalazi se sedam tablica, 
koje nisu ništa drugo nego kratak izvod iz Spitzerovih tablica. Upotreba ta- 
bela i logaritama dobro je protumačena, ma da je autor istovremeno posvetio 
veću pažnju i algebarsko-logaritmičkom računanju. U izvjesnim važnijim slu- 
čajevima rezultati su grafički prikazani. Pošto je naučno gradivo znatno pro- 
šireno imajući u vidu praktičnu primjenu, to ovo djelo izlazi iz okvira školskog 
udžbenika. Pri izradi djela autor se je poslužio stranom literaturom, a u nez- 
natnoj mjeri koristio je našu skromnu literaturu. 

Djelo. se odlikuje mnogobrojnim naučnim i praktičnim finesama. Autor 
se je kod svih tumačenja poslužio odličnom dokumentacijom tako, da kod svih 
slučajeva izvođenje zaključaka i definiranje stručnih pojmova postaje logično. 

U ovom djelu dolazi do izražaja jasnoća stila i sistematski način izla- 
ganja. Uslijed toga će ovo korisno djelo moći da se primijeni bez teškoća u 
teoriji i praksi. 

U pojedinim poglavljima mogu se naći potrebna rješenja za sve sluča- 
jeve gdje su u pitanju obračuni s dugoročnom amortizacijom. S obzirom na 
prilike u kojima se danas nalazimo, ovaj problem amortizacionog roka postaje 
sve važniji i neophodniji uslijed toga što kratkoročne investicije redovno ne 
mogu da zadovolje privredne potrebe. Kod svih društvenih slojeva postoji 
shvatanje, da bi se konverzijom njihovih kratkoročnih obaveza u dugoročne 
znatno olakšala situacija. Ukoliko je aktuelniji problem konverzije, utoliko će 
upotreba ovog djela biti veća. U svakom slučaju ova knjiga će korisno poslužiti 
mnogim javnim i privatnim ustanovama, a u prvom redu kao najbolji udžbenik 
u srednjim i višim stručnim školama. 

Politička računica prof. Todorovića pretstavlja najbolje djelo ove vrste 
u našoj literaturi. Rad autora na izradi djela bio je u cijelosti plodonosan. 
Aktivnost autorova za podizanje i unapređenje naše trgovačke nastave poz- 
nata je i van granica naše države, pošto isti sarađuje u međunarodnim usta- 
novama za višu trgovinsku nastavu. Vrline autora kao dugogodišnjeg iskusnog 
pedagoga i profesora iz komercijalnih disciplina i njegov rad u interesu nauke 
i općeg dobra treba da nam bude primjer kako se može nesebično da služi 
interesima nauke i cjelokupnosti. A. Kadragić. 


Veselinović prof. Vidoje: Raspored anuiteta, Beograd 1935, str. 64. Sadr- 
žaj knjige sastoji se iz 5 poglavlja u kojima su prikazani zajmovi Državne 
Hipotekarne Banke, kao našeg najvećeg hipotekarnog zavoda, i to: predratni 
jasko stari 6% zajmovi, novi 6% zajmovi, poslijeratni zajmovi i raspored 

teresa. 

Ako bacimo pogled na sadržaj ove knjige odmah možemo da ustanovimo, 
da ona ima jedino praktični značaj, pošto je ista namijenjerta samo činovnicima 


_45— 


Dr. Hip. Banke i bančinoj klijenteli, koja može na lak način da kontrolira 
banku u pogledu pravilnog rasporeda položenih anuiteta. S obzirom na prak- 
tičnu stranu knjige, koja tretira dugoročne zajmove Drž. Hip. Banke, to se 
ona može smatrati kao korisna dopuna Političke računice prof. B. Todorovića. 
Autor je izradio sve slučajeve iz prakse po anuitetskoj službi veoma 
stručno, pregledno i jasno tako, da primjena ove knjige neće zadavati ni- 
kakve teškoće, a istovremeno njenom upotrebom dobivamo na lak način točan 
rezultat izvršenog rasporeda anuiteta. A. Kadragić. 


Mirkovitch B. Borivoje: La Yougoslavie politique et 6conomique. Paris 
god. ?, str. 228. — U uvodnom dijelu ove monografije prikazani su površno naj- 
glavniji momenti novije i najnovije političke povijesti Srba, Hrvata i Slove- 
naca, u kojemu je osobita pažnja posvećena raznim zakonima ozakonjenim 
poslije 6 januara 1929. U poglavlju o geografskoj, klimatskoj i političkoj po- 
diobi države autor daje opće podatke, koji se ipak mjestimice nesrazmjerno 
ističu suvišnim pojedinostima, da na drugim mjestima ispušta ili krivo pri- 
kazuje opće poznate činjenice (tako na pr. izgleda, da autoru nije poznato, 
da je Drava plovna rijeka i da pripada crnomorskom riječnom slivu, str. 26; 
autohtone Hrvate i Slovence pod Italijom naziva »emigrćs«, str. 32, dok Hr- 
vate u Vojvodini naziva »Bunjevcima i šokcima« te »katoličkim manjinama«, 
str. 12). U posebnom poglavlju o jugoslavenskim manjinama i našoj emigra- 
ciji, autor je informativnim načinom prikazao žalosno stanje Hrvata i Slo- 
venaca pod fašističkim režimom u Istri i Gorici kao i veliku ekonomsku važ- 
nost prekomorske emigracije za našu plaćevnu bilancu. 

U ovećem poglavlju, u drugom po veličini, prikazana je simpatično vanj- 
ska politika B. Jevtića. Posebice se ističu problemi razoružanja, Male An- 
tante, projektiranog »direktorija četvorice«, jugoslavensko-bugarskog zbliže- 
nja, nadalje jugoslavensko-grčki ugovor o prijateljstvu od 17 III 1930 te glav- 
niji informativni podaci o međunarodnim odnosima naše države s ostalim dr- 
žavama. Autor je ove probleme prikazao prema vijestima dnevne štampe i 
službenih agencija te ekspozejima ministra vanjskih poslova. 

U poglavlju o saobraćajnim putevima prikazan je geopolitički smještaj 
naše države prema velikim međunarodnim putevima. Govoreći o našim željez- 
nicama autor je iznio previše potankosti, koje ne će zanimati većinu čitača. 
Poglavlje o pomorskim lukama, pomorskoj i riječkoj plovidbi obrađeno je još 
relativno najbolje, jedino je autor samovoljno podijelio našu trgovačku mor- 
naricu na ove tri kategorije: 1) mala kabotaža, između jadranskih luka i Jon- 
skog mora, 2) linijska plovidba, za redovni saobraćaj između jugoslavenskih 
i stranih luka, i 3) privatna plovidba. Zašto je autor samo treću kategoriju 
trgovačke mornarice nazvao jednostavno privatnom, kada su to isto trgovački 
brodovi prve i druge kategorije, ne može se doznati. Autor je trebao radi po- 
uzdanosti navesti izvore za navedene statističke podatke o pomorskom i ri- 
ječnom saobraćaju. 

Najveći dio knjige obuhvata prikaz turizma, pa će se čitalac opravdano 
morati zapitati, nije li ta knjiga namijenjena stranim turistima, koji polaze 
u Jugoslaviju da otkrivaju Ameriku. Zadnjih 7 stranica posvećeno je zadru- 
garstvu. Autor je time htio opravdati riječ »€conomique« u naslovu knjige, 
gdje o poljoprivredi, trgovini, obrtu i industriji nema uopće nikakvog prikaza. 
Prema. knjizi izgleda, da je Jugoslavija turistička zemlja, puna udobnih kupa- 
lišta i lijepih gradova, s dobro razvijenim željezničkim, pomorskim i rl- 
ječnim saobraćajem. Sve u svemu, knjiga je napisana bez sistematske i 1o- 
gične podiobe, s nesrazmjerno obrađenim i prikazanim poglavljima, napisana 
novinarskim stilom i nedokumentarno (autoru su kao izvori služili naši po- 
zrati dnevnici, pariški »Agence Economique et Financičre«, publikacije »Put- 
nika«, djelo Ch. Dhiel: »Les Monastčres Serbes« i Stanojevićeva »Enciklope- 
dija«. Vrlo slaba svjedodžba autora za domaću i stranu literaturu o našim 
privrednim i političkim pitanjima. D.C. 


Ivšić Dr. Milan: Diljem sela. I knjiga, stu 113. Izdanje Hrv. knjiž. dru- 
štva sv. Jeronima, Zagreb 1936. 

Prof. dr. Milan Ivšić spada među najbolje poznavatelje hrvatskog sela. 
Poznate su javnosti i druge njegove radnje, koje obrađuju seljačke probleme 
na pr. »Les problčmes agraires en Yougoslavie«, Paris 1926, »Temelji seljač- 
koga zakonika«, Zagreb 1933, i dr. Ova najnovija knjiga Dra Ivšića zamišljena 
je kao jedno enciklopedijsko djelo o našemu selu, razdijeljeno u 2 knjige, a 
pojedina knjiga u dva otsjeka tako, da će tek obje knjige u 4 otsjeka tvoriti 
potpunu cjelinu prikaza svih najsavremenijih kulturnih, socijalnih i ekonomskih 
Pitanja hrvatskoga sela. Knjiga, koju ovdje prikazujemo, pretstavlja tek prvu 
polovicu djela, a druga izaći će u istoj nakladi koncem 1936 godine. 

Jugoslavija je izrazito seljačka država, pa je upravo neobična činjenica, 
kako u stručnoj literaturi ima malo djela, koja prikazuju sam seoski i seljački 
život, a i vrlo su rijetki pojedinci, koji se seoskim (seljačkim i poljoprivred- 
nim) problemima stručno i intenzivno bave, iako bi to moralo biti baš obratno. 
Upravo s toga razloga pročitali smo s osobitim interesom knjigu Dra M. 
Ivšića. 

Sadržaj prve knjige je ovaj: I) Upoznavajmo seljaka; 1. Se- 
ljački život, 2. Seljački rad, 3. Seljačka duša i 4. Seljačka obitelj; II) Smjer- 
nice seljačke politike, Prosvjeta na selu; 1. Sitni rad na 
selu, A Seljačke škole, Niže seljačke škole, Zimske seljačke škole, Seljačke 
stručne škole, Seljački tečajevi, Poljoprivredna praksa, Produžne škole na selu, 
Uzorna dobra, Kontrolne stanice, Voćni rasadnici, Srednje i Visoke poljopriv- 
redne škole. 

Sadržaj druge knjige bit će slijedeći: I) Društveni život na selu; 
1. Seljački dom, 2. Zemljišne zajednice, 3. Seljačko zadrugarstvo, 4. Staleška 
seljačka udruženja, i 5. Seljačke komore; II) Gospodarski rad na 
selu; 1. Unapređenje seljačkog gazdinstva, 2. Javna uprava i osiguranje, 3 
Seljačka vjeresija, 4. Razduživanje seljaštva, 5. Komasacija, 6. Naseljavanje 
seljaštva, i 7. Radništvo na selu. 

Otsjek »Upoznavajmo seljaka« jasno i lijepo nam prikazuje život, rad, 
dušu i obitelj seljaka. Bez poznavanja tih temeljnih pojmova o seljačkom na- 
rodu nije uopće moguće razumjeti život na selu, koji je naoko vrlo jednostavan 
i monoton, ali zapravo, vrlo komplikovan i zanimljiv za svakoga. 

U knjizi ima toliko vrijednih opažanja, stvarnih konstatacija i učenih 
maksšima o selu i seljaku, te je šteta, da ih mnogo ne možemo citirati. »Seljak 
svaki dan sve više propada i gospodarski i socijalno, ali ne uvijek svojom kriv- 
njom« (str. 10); »Seljak je onaj, koji je i danas stup i obrana narodne misli, 
riječi, nošnje, pjesme, plemenitih osjećaja i poštenja« (str. 10); »Seljak svojom 
svježom krvlju hrani sve ostale staleže« (str 12); »Povijest nas uči, da se na 
seljaku izgrađuju sređene države« (str. 13); »Samo je onaj narod potpuno 
slobodan, koji je i gospodarski jak« (str. 23); »Seljačko gazdinstvo nije nikakvo 
kapitalističko poduzeće za sticanje dobiti pojedinaca« (str. 26); »Seljak se 
rađa jedino pod seljačkim krovom, raste u seljačkom domu i živi s prirodom 


Božjom« (str. 26); »Seljački je rad naporan kao rijetko kojega tvorničkog ' 


radnika« (str. 29); »Ne zaboravi, seljače i ti seljačka majko, da narod bogat 
djecom, a ne novcem, osvaja čitav svijet« (str. 63); »Nijedan narod, pa ne 
znam kako malen bio, ne može da izgine i propadne sve dotle, dok je po svome 
i najsitnijem radu svijestan sebe i svoga narodnog bića. Neprijatelji mogu da 
mu otmu narodnu i političku slobodu, ali probuđene narodne svijesti ne mogu 
mu nikad oteti« (str. 84); »Današnje osnovne škole po selima ne usađuju u 
dječjoj duši po svojoj školskoj osnovi nikakve ljubavi prema selu, prema se- 
ljačkoj porodici i prema Zemlji« (str. 91) itd. 

čitavi drugi otsjek knjige posvećen je prosvjeti na selu. Autor dolazi do 
ispravnog zaključka, da današnje osnovne škole na selu ne odgovaraju nimalo 
svojoj svrsi, a niti sadašnjici. Pisac predlaže temeljitu reorganizaciju seljačkog 
školstva i to tako, da se osnovna škola razdijeli na niži i viši tečaj. Viši tečaj 
(od 12.—16. godine) bila bi tzv. seljačka produžna škola. U školovanju sela 
moramo ići svojim samostalnim putem k cilju. Prema autorovom prijedlogu 
brzo bismo u svakom selu imali pravu seljačku školu za seljačke mladiće i 
pravu seljačku domaćinsku školu za seljačke djevojke, a bez osobitih većih 


_47 — 


financijskih žrtava. Samo ispravnim rješenjem seljačkog školovanja možemo 
podignuti seljački narod do pune njegove gospodarske, narodne, društvene, 
prosvjetne i političke snage. Sve iznešene radikalne seljačke školske reforme 
su vrlo dobre 

Knjiga dra M. Ivšića pisana je pučkim jezikom i stilom, te se, iako sa- 
država isključivo naučni materijal, lako čita sa zanimanjem, jer iznosi mnogo 
aktuelnih socijalnih, ekonomskih i kulturnih problema o selu, povezanih logi- 
kom i sistemom. Knjiga pretstavlja ideologiju današnjeg našeg sela, jer ne sa- 
mo da iznosi činjenično stanje, nego i daje korisne predloge i sugestije, kako 
da se selo podigne i ojača. Pisana je prvenstveno za narodnu inteligenciju, 
koja živi neposredno u samome selu (učitelji, svećenici, agronomi i drugi), ali 
vrlo dobro će poslužiti kao putokaz i priručnik u narodnom radu svakome, tko 
se aktivno bavi seljačkim pitanjima, gospodarskim, socijalnim, prosvjetnim i 
političkim. Dr. Z. R. 


VIJESTI 


Novi viceguverner Narodne banke Kraljevine Jugoslavije. — Kraljevskim 
ukazom od 26 decembra 1935 imenovan je Dr. Ivo Belin, tajnik Zagrebačke 
burze za robu i vrednote, za drugog viceguvernera Narodne banke Kraljevine 
Jugoslavije. 

Dr. Belin rođen je 14 juna 1891 u Trpnju (Dalmacija). Nakon završe- 
nih srednjih nauka na trgovačkim akademijama u Trstu i Zagrebu, proslije- 
dio je 1911 g. visoke nauke na Akademiji za socijalne i ekonomske znanosti 
u Frankfurtu n/M. (kasnije pretvorena u Univerzitet) i na Visokoj komer- 
cijalnoj školi u Kčlnu, gdje je 1913 g. i diplomirao. Nakon toga upisao se na 
Pravnom fakultetu Universiteta u Ziurichu i spremao za doktorat državnih 
znanosti, kad je izbio svjetski rat i bio mobiliziran. Poslije rata nastavio je 
svoje visoke nauke na Universitetu u Frankfurtu n/M, gdje je 1923 g. promo- 
viran za doktora državnih znanosti na osnovi doktorske disertacije »Oester- 
reichische Schiffahrt und Schiffahrtspolitik«. 

Od 1919 do 1924 g. radio je Dr. Belin praktično kao činovnik Jugoslaven- 
ske, a kasnije Slavenske banke. U augustu 1924 postavljen je za tajnika Za- 


grebačke burze za robu i vrednote na kojem se mjestu nalazio sve do svoga ' 


imenovanja za viceguvernera Narodne banke. Nauk. god. 1925/26 postavljen je 
Dr. Belin za honorarnog docenta na Ekonomsko-komercijalnoj visokoj školi, 
gdje predaje Financijsku znanost i Ekonomsku politiku (bankarsko-novčar- 
Sku). Od 1919 bavio se intenzivno ekonomskim, a naročito financijskim pro- 
.blemima, pa je poznat kao pisac knjige »Naša valutna politika« (Zagreb 1924) 
i brojnih članaka i prikaza o našim i inozemnim ekonomskim pitanjima, koji 
su uvijek pobudivali veliku pažnju ne samo naše, nego i inozemne javnosti. 
Sarađivao je naročito u zagrebačkim časopisima: Nova Evropa, Jugoslavenska 
Njiva, Bankarstvo, Financijski arhiv, Ekonomist, i u beogradskim: Narodno 
blagostanje, Ekonomsko-financijski život, Revue Economique et Financičre, te 
dnevniku »Politika«. 

Dr. Belin bio je pretsjednik Društva diplomiranih ekonomista i komerci- 
jalista u Zagrebu, pa se kao takav živo zauzimao za opravdane interese našeg 
mladog staleža sudjelujući aktivno oko stvaranja Savezne organizacije ekono- 
mista. 

Dr. Belin je ujedno suosnivač našeg časopisa i član redakcije. Njegovi su 
članci bili mnogo zapaženi, te imali i praktičnog odjeka. Tako je n. pr. ta- 
lijanski dnevnik »Stampa« (Torino) u cijelosti prevela njegov prikaz »Sank- 
cije protiv Italije i interesi naše privrede« (»Ekonomist« br. 8 — 1935, str. 
369—370), dok je povodom njegovog članka »Likvidacija neisplaćenih držav- 
nih obaveza« (»Ekonomist« br. 7 — 1935, str. 324—326) došlo do Uredbe o 
izdavanju blagajničkih zapisa u iznosu od 500 milijuna dinara. 

Mnogobrojnim čestitkama i željama, koje je Dr. Belin primio sa sviju 
strana, pridružuje se ovime i uredništvo »Ekonomista«. 


Odgovorni urednik: Ivo Crnić, Zagreb, Martićeva 14, tel. 60-18. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 30-35. 
Štamparija »Gaj« (Lj. Filipančić), Martićeva ulica broj 2. 

| »EKONOMIST« ulazi ovim Si u drago godište. svoga pram S 
| Ovaj. broj šaljemo mnogim novim prijateljima za_koje slet 
gurno 'znademo, da se zanimaju. za sva ekonomska i socijal E 


na pitanja sadašnjice, pa nam ne'će odbiti. da i oni postanu 
naši stalni a rmati | 

»EKONOMIST« je pokrenut u teško doba, a Ze je bio. potreban na- 
 šim privrednim intelektualnim krugovima najbolji je dokaz. 
to, što je već u prvoj svojoj godini mogao redovito izlaziti | 


ran mjesec bez ikakvih subvencija. i oglasa. 


»EKONOMIST« će nastaviti svojim sistematskim radom iu čio go: : 


, dini, da pojačanim duma igreši i sedržajem i tehnički ča- 
.sopis uo što većeg ugleda. di | 

 Umoljavamo sve. e svoje prijatelje j pretplatnike diljem cijele dr- | 


žave, da nam izvole zaostalu i novu pretplatu doznačiti, jer ne želi- | 


mo da časopis moguće zapinje radi financijalnih razloga. Ovom bro- 
>: ju priložene su čekovne > uplatnice, doan iznosi i godišnje Dinara - 

= Iz Društva diplomiranih ekonomista i komercijalista, Zagreb. — Pozivaju 
še nezaposleni ekonomiste bez obzira, da li su članovi društva ilt ne, da še 
prijave Društvu diplomiranih ekonomista i Komercijalata, Zagreb, Palača 
Burze, zbog organizacije sekcije nezaposlenih kolega. 2 

DR. RUDOLF BICANIC 
ŠKARE AGRARNO-INDUSTRIJSKIH CIJENA 


I. Disparitet cijena uopće. Problem dispariteta cijena 
danas je ne samo jedan od najvažnijih, nego također i najpopularniji 
ekonomski problem. Kad kažemo najpopularniji mislimo time reći, 
da zahvaća interese najvećeg broja ljudi, jer se njime bave svi oni, 
koji kupuju ili prodaju, bilo svoje proizvode, bilo proizvode tuđega 
rada. Naročito se njime bavi seljaštvo, jer upravo u disparitetu cijena 
dolazi do najjačeg svog izražaja svjetska agrarna kriza. Doduše, 
problem cijena je samo dio zamršenog sklopa svih problema, koji se 
zovu jednim imenom kriza. Ali su cijene ipak najvidljivija  rezul- 
tanta promjena, izazvanih tokom trajanja krize, jer se cijene mogu 
najlakše uočiti i mjeriti (uspoređivati). 

Kad se govori o disparitetu cijena misli se najviše na razlike iz- 
među cijena agrarnih i industrijskih proizvoda, na tako zvane škare 
agrarno-industrijskih cijena. Međutim, kod nas postoji još nekoliko 
takvih škara, koje su osobito zahvatile seljaštvo. Mogli bi reći, da 
su za seljaštvo najvažnije ove četiri vrsti škara (dispariteta) cijena: 

1) disparitet agrarnih i industrijskih cijena, odnosno zapravo 
disparitet između seljačkih i trgovačko-industrijskih cijena; 

2) disparitet sezonskih cijena; 

3) lokalni dispariteti; odnos lokalnih i svjetskih cijena; i 

4) disparitet uvoznih i izvoznih cijena. 

Kod nas, kao i uopće u agrarnim zemljama, je produkcija i čitav 
ekonomski život više ovisan o prirodnim uslovima, nego u ra- 
cionaliziranim kapitalističkim zemljama, gdje je čovjek prevladao 
prirodu. Zato u agrarnim zemljama igra sezonsko (prirodno) kre- 
tanje cijena veliku ulogu. U takvim su zemljama sezone poljopri- 
vrede odlučne za čitav ekonomski život zemlje. 

Lokalni dispariteti cijena igraju veliku ulogu kod formiranja 
cijena. Pogotovo je tako kod nas, gdje su saobraćajne veze slabe, 
a po tome i cijene neizjednačene. Razlike u lokalnim cijenama su 
često nevjerojatno velike. Potsjećamo na Thiinena, koji je izgradio 
opću teoriju o utjecaju saobraćaja i udaljenosti tržišta na cijene. 
Samo što Thiinen nije uzimao u obzir i druge faktore, koji igraju 
ulogu u lokalnom disparitetu cijena, osim saobraćajnih troškova. 


- 

Konačno, imamo i škare_ cijena uvezenih i izvezenih 
proizvoda. Te su škare veoma važne, jer pokazuju tok sivarne raz- 
mjene dobara prema inozemstvu. Škare uvozno-izvozne odlučne su u 
prosuđivanju, da li je kupovna moć domaćeg novca u zemlji i van 
zemlje relativno porasla ili pala. Poznato je, da je upravo na tom 
pitanju unutrašnje i vanjske kupovne moći novca izradio svoju teo- 
riju O novcu Gustav Cassel, jedan od triju današnjih prvaka kapitali- 
stičke ekonomske nauke. 

2. Seljačke. i _ trgovačko-industrijske škare 
cijena. Skare cijena između poljodjelskih i industrijskih proiz- 
voda obično se izračunavaju kao odnos između agrarnih cijena na 
veliko i cijena industrijskih proizvoda na veliko. Takvo je izračuna- 
vanje pravilno s gledišta veletrgovaca, koji rade sa cijenama na ve- 
liko, odnosno s gledišta međunarodne razmjene dobara, jer na tom 
stepenu razmjene izlaze agrarni proizvodi iz zemlje, a industrijski 
ulaze u zemlju. Kapitalisičke zemlje, koje sa stanovišta svojih in- 
teresa, to jest s trgovačko-industrijskog stanovišta prosuđuju agrar- 
ne zemlje i njihovu krizu, shvaćaju problem dispariteta agrarnih i in- 
dustrijskih cijena samo kao opadanje kupovne moći prema njima kao 
trgovačko-industrijskim zemljama. Zato one gledaju samo na kre- 
tanje cijena na veliko, pa je za njih problem agrarne krize samo 
problem opadanja kupovne moći stanovništva agrarnih zemalja. To 
prihvaćaju i naši kapitalistički orijentirani stručnjaci, pa je pred neko 
godinu dana jedan visoki javni službenik izjavio baš u Zagrebu, da 
je seljaku svejedno po što kupuje i po što prodaje, jer da mu je 
glavno, da se razmjer industrijskih i agrarnih cijena popravi u nje- 
govu korist. To bi bilo točno tek u slučaju da se prije obavi pro- 
ces čišćenja, to jest uklanjanja svih ranije fiksiranih obveza 
(na pr. dugova, poreza i t. d.) na temelju starog odnosa cijena, od- 
nosno barem njihovog prevođenja na novu bazu faktičnog, današ- 
njeg odnosa cijena. Kad bi se to učinilo, onda bi tek seljaštvo bilo, 
gdje je bilo prije krize, u odnosu prema tržištu, A dok to nije uči- 
njeno, mora se kod odnosa seljaštva prema tržištu voditi i te kako 
računa, ne samo o kupovnoj, nego i o platežnoj moći seljaštva, od- 
nosno prije svega o stvarnoj potrošnoj moći, a ta pokazuje naglo 
opadanje životnog standarda i pauperizaciju sela. S tom rezervom 
pristupamo k problemu odnosa cijena. 


Sa seljačkog se gledišta problem  dispariteta cijena agrarnih i 
industrijskih proizvoda ukazuje u drugačijem obliku. U prvom redu 
nisu agrarne cijene na veliko, t. j. burzovne cijene, one, koje dobiva 
proizvađač, nego su proizvađačeve cijene znatno manje. Zatim, 
agrarne cijene nisu jednake seljačkim cijenama. Druge cijene 
posiizava agrarac veleposjednik, a druge seljak, sve kad bi kvaliteta 
njihove robe bila jednaka. Za male seljačke proizvađače se ukopčava 
čitav jedan stepen sabirne trgovine (Sammelhandel), koji sakuplja 
male količine seljačkih proizvoda u veće, i onda ih šalje veletrgovcu. 
To je seoski ili malogradski (čaršijski) trgovac. Tu, na granici se- 
ljačkog ekonomskog sistema i kapitalističkog sistema ne vrijede ni 

»zakoni« seljačke ekonomije, ni klasično-kapitalističke — ekonomije. 
Na prelazu se događaju primjeri eksploatacije, koju seljak najteže 
osjeća. U kapitalističkom je sistemu eksploatacija redovan način 
ekonomije (usus) uključen u sam sistem. A tu je eksploatacija još 
zloupotreba (abusus) bez ograničenja i bez straha, da se ekonomski 
aparat zaustavi u svojoj funkciji pretjeranom eksploatacijom bez ra- 
čuna. Zato postoje za seljaštvo pored cijena diktiranih od burze, 
posebne seljačke cijene, diktirane od lokalnih trgovaca, koji 
imaju faktični monopol na svom tržištu. — Koliko će seljačke cijene 
biti manje ili više ovisne od burzovnih, ovisi od mnogo faktora, kao: 
stepen kapitalističkog razvoja, intenzitet potreba za novcem kod se- 
ljaštva, akumulacija kolajućeg kapitala kod trgovca, saobraćajna po- 
vezanost, i t. d. Sigurno je na pr. u Vojvodini povezanost seljačkih 
cijena sa burzovnim veća, nego u Bosni. 

S druge strane, industrijski proizvodi, kao i uopće proizvodi, po- 
trebni seljaku, ne dolaze do njega, kad postizavaju cijenu na veliko. 
Oni dolaze do seljaka po cijenama na malo. A poznato je, da su cijene 
na malo za velik procenat veće od cijena na veliko, i da imaju dru- 
gačiju dinamiku. Njihova je inercija mnogo veća kod padanja cijena 
nego što je to slučaj kod cijena na veliko, koje su prilagodljivije 
konjunkturnoj situaciji. Zato moramo cijene industrijskih proiz- 
voda, kad je riječ o seljaštvu, da uspoređujemo ne kao cijene na 
veliko, nego za stepen niže u diobnoj trgovini (Verteilungshandel), 
to jest kao cijene na malo. Razumije se, da ne bi smjeli uzeti indeks 
cijena na malo za koji velegrad, nego bi morali uzeti indeks cijena na 
malo za selo, po cijenama u seljačkim i malogradskim dućanima. Pri 
tome ne smijemo smetnuti s uma, da u pogledu ekonomske dinamike 
cijena, cijene kod seoskog trgovca pokazuju kod padanja još veću 
inerciju zbog manjeg prometa. Ali to je slučaj samo kod padanja, 
. jer se kod svakog porasta cijena povisuju cijene svoj robi na skla- 
dištu. Dakle, valja voditi računa o tome da seljak, kad kupuje, ku- 
puje uvijek po cijenama višim od cijena na malo, a kad prodaje, pro- 
daje po cijenama nižim od cijena na veliko, kako ih zahvaća indeks 
Narodne banke. Nažalost, ne raspolažemo s takvim indeksima se- 
ljačkih cijena, pa ćemo se morati poslužiti s približnom kalkulacijom. 

U jednom su biltenu Privilegirane agrarne banke (Beograd) iz- 
računate škare agrarnih i industrijskih cijena na bazi predratnih 
cijena na veliko (1913 = 100). Donosimo procentualni iznos otvora 
škara za Jugoslaviju, a za usporedbu također i za dvije zemlje druga- 
čije ekonomske strukture. To su Njemačka i Sjedinjene Države. Nji- 
hove sam škare agrarno-industrijskih cijena izračunao na osnovu in- 
deksa, objavljenih od Međunarodnog agrarnog ureda u Rimu. 


Godina Jugoslavija Njemačka Sjedinjene Države 
1929 — 7,5% 32% 5% 

1930 — 24% 41% 15% 

1931 10.0% 35% 42% 

1932 20,3% 29% 95% 

1933 39,7% 28% 56% 

1934 34,8% 23% (juni)  — 27% (juni) 


== 51. 


Po tome vidimo kako se je s nastupom akuine agarne krize iz 
godine u godinu pogoršavalo stanje. Procenat otvora škara je po- 
rastao od 1930 na 1931 za peterostruko, a dalje za svaku slijedeću 
godinu na dvostruko, do 1934, kad se stanje nešto poboljšalo. Seljak 
je s istom količinom svojih proizvoda mogao da kupi godine 1934 
za 38% manje industrijskih proizvoda nego prije rata. 

Tako teški udarac u poremećenju ravnoteže u razmjeni dobara 
pokolebao bi i najotporniji ekonomski organizam, a kamo li ne će 
seljački maloposjed. Jedina je sreća, što je u svom netržišnom dijelu 
seljački maloposjed relativno neovisan o fluktuaciji cijena, vezan o 
zemlju i dostatan sam sebi, pa je mogao preživjeti takav udarac. No 
ne bez boli i oslabljenja. 

Interesantno je usporediti: naše škare cijena s njemačkim i ame- 
ričkim. Prije svega opaža se, kako je u Njemačkoj, usprkos zaštit- 
noj carini poljoprivreda prema industriji u pogledu cijena u znatno 
nepovoljnijem odnosu nego prije rata. Ali za to u Njemačkoj nema 
onako teških fluktuacija u cijenama, koje su dovele naše seljaštvo 
a još više naše stručnjake do dezorijentacije, iz koje jedva pomalo 
izlaze, 

Nadalje se iz smanjenja otvora škara može zaključiti, da je 
smišljenom politikom cijena uspjelo popraviti odnos cijena na ko- 
rist agrarnih producenata, i to znatno na bolje. Od 1930 do 1934 pao 
je otvor škara cijena od 41% na 23%, t. j. skoro na polovicu. 


| Kod Sjedinjenih Američkih Država pada u oči najprije strahovito 

otvaranje škara; od 1929 do 1932 one su porasle od 5% na 95%. To 
znači skoro za dvadeset puta više. Od 1932 se škare naglo zatvaraju, 

i to najprije zbog jačeg pada cijena robe koju kupuju seljaci, a 
onda zbog nagloga porasta cijena uslijed Rooseveltove politike. U 

samoj je jednoj godini skočio indeks cijena agrarnih proizvoda od 

indeksa 70 na 121 (u junu 1934), dok su cijene industrijskoj robi koju' 
troše farmeri pale sa 109 na 88. 

Velika kolebljivost u otvaranju i zatvaranju škara cijena u Ame- 
rici je razumljiva, ako se uzme u obzir struktura proizvodnje i trgo- 
vine agrarnim proizvodima, koja je posve kapitalističkog karaktera, 
bazirana na tržištu. Farmer nema onoga zakutka samodovoljnosti 
van dosega tržišta, što ga ima naš seljak. On nema kamo da se po- 
vuče i skloni za nuždu, kad zavladaju tržištem oluje ekonomskih 
kriza. .Farmer ne može reći, kao velik dio naših seljaka: Imam svega 
u kući, samo nemam novaca. Da je još odijela, dalo bi se živjeti ne- 
kako, kad ne bi bilo duga ni poreza. _ Farmer mora sve da kupuje. 
Zato su kod njega fluktuacije škara mnogo veće, a škare cijena ga 
pogađaju mnogo teže. 

U spomenutom se biljtenu PAB-a nastavlja dalje s razlaganjem. 
Računajući da seljak prodaje svoje proizvode za 20% jeftinije ođ 
cijena na veliko, a da trgovac na malo prodaje industrijske proizvode 
za 20% skuplje od cijena na veliko, dobiva se otvor škara cijena za 
prijeratno vrijeme od 40%, koji se otvor pogoršao u godini 1914 na. 
79,4%. Ta su izlaganja malo nejasna. Prigovorili bi im dvoje. Ako je 

autor htio da pokaže neekvivalentnu razmjeru dobara izmedu se- 
ljačke i industrijsko-kapitalističke ekonomije, onda se je morao po- 
služiti drugom metodom. Indeksi kazuju samo relacije prema cije- 
nama u godini koja je uzeta kao baza i promjene u tim relacijama 
tokom godina. iz njih se odbijanjem odnosno dodavanjem 20% ne 
može dobiti nego to, da je svakih 100 novčanih jedinica u rukama 
veletrgovca, u rukama seljaka predstavljalo samo 80 jedinica ku- 
povne moći, a u rukama trgovca na malo 120 novčanih jedinica pro- 
dajne vrijednosti. A bilo bi veoma interesantno izračunati neekviva- 
lentnost razmjene u apsolutnim iznosima, ili u drugim relacijama a 
ne samo u relacijama cijena. Tu indeksi cijena nisu dostatni. 

Drugi je prigovor, što se uzela 20% razlika za prijeratno doba i 
za danas, za doba krize. Tokom posljednjih dvadesetak godina dogo- 
dile su se kod nas mnoge promjene u strukturi trgovine s jedne stra- 
ne, a s druge strane ne može se uzeti uvijek jednak koeficijent eks- 
ploatacije seljaka na tržištu. On je za doba teške agrarne krize si- 
gurno mnogo veći, nego je bio prije rata. Priznajemo ipak, da je 
pokušaj određenja neekvivalentne razmjene seljačkih i industrijsko- 
kapitalističkih proizvoda vrlo interesantan, i da se je jamačno samo 
zbog tehničkih nedostataka moralo ostati kod približnih procjena. 

3. Kako seljaštvo gleda na disparitet cijena 
seljačkih i trgovačko-industrijskih. Sva ta teorijska 
izlaganja boluju na jednom velikom nedostatku, na točnom pozna- 
vanju faktičnog stanja. U nas se uopće ekonomija shvaća odviše 
knjiški i kabinetski, mjesto da se ispituje naša stvarnost i povlače 
zaključci iz stvarnoga stanja. S ono malo podataka se onda kombi- 
nira, pa ih se preobrće i osvjetljuje s raznih strana. Citira se do 
besvjesti. Jedan jedini podatak profesora Jurića o porastu gustoće 
seljačkog stanovništva našao sam citiran već u dvadesetak knjiga, 
članaka i revija. Zato smatram da će, možda, kome biti od koristi 
neka fakta i usporedbe u pogledu odnosa cijena, koje sam sakupio na 
anketama, što sam ih vršio u ljeti i jeseni 1935. Činim to još i s toga 
razloga, što ti izvorni podaci pokazuju da je faktično stanje stvari 
mnogo gore, nego li indeksi. Čitav taj račun s indeksima izgleda 
odviše teoretski i akademski. Mi ne znamo još uvijek, kako i na 
koji način Narodna Banka dolazi do svojih indeksa, koje cijene 
uzima, kako ih računa. Barem nije poznato, da je to bilo _ ikada 
objavljeno. : 

U prvom redu valja istaći općenito mišljenje, koje vlada u se- 
ljaštvu, a to je: Sve što prodajemo je tako jeftino, a što kupujemo 
je tako skupo, da si čovjek svakoga dana može kupiti sve manje 
stvari potrebnih za život svoj i svoje obitelji. Da se to mišljenje ba- 
zira na stvarnim razlozima, ne treba ni dokazivati. O specijalnim 
odnosima cijena navodim nekoliko. primjera. Neka o disparitetu 
cijena govore sami seljaci. 

1) So i mlijeko. Godine 1925 stajao je jedan kilogram soli 
Din 2.50, a litra mlijeka isto Din 2.50. Sada (1935) stoji 1 kg soli 3 
dinara, a litra mlijeka 60—80 para. So je postala 4-—5 puta skuplia 
od mlijeka kroz 10 godina. 


2) Šećer i kokoš. Godine 1925 stajao je 1 kg šećera 12 di- 
nara, a sada stoji 14 dinara. Jedna kokoš stajala je 1925 na trgu 
30—40 dinara, a sada je daju po 15 dinara. Prije si za jednu kokoš 
mogao kupiti tri kilograma šećera, a sada tek jedan kilogram. 

3) Odijelo i pšenica. Godine 1925 plaćao je seljak za 
odijelo 500.—600 dinara a metar je pšenice stajao 400—500 dinara. 
Godine 1935 stoji isto takvo odijelo 400 dinara, a valja dati za njega 
oko četiri metra pšenice (po 105 dinara metar). 

4) Cipele i svinje. Cipele su stajale godine 1925 oko 150 
do 180 dinara, a kila žive vage svinja 15 dinara. U 1935 stoji par ci- 
pela 120 dinara, a kila svinja 5—6 dinara. Prije je trebalo dati 210 kila 
svinje za par cipela, a danas 18—24 kile. 

5) Čizme i pšenica (Sladojevci, Slatina). Prije je za par 
čizama trebalo dati jedan metar pšenice, a sada treba za to tri i po 
metra. 

6) Vuna i čavli (Vrbanja, Banja Luka): »Dajemo kilo vune 
za kilo eksera«. 

7) Kaput i kukuruz (isto): Pred rat smo davali metar ku- 
kuruza za 2 kaputa. Danas dajemo četiri metra kukuruza za jedan 
kaput. 

8) Cipele (Targovac, Banja Luka). a) Prije rata smo kupovali 
cipele za 6—10 kruna, i trajale su tri do četiri godine. Danas dajemo 
za cipele 120 dinara, i traju pola godine. 

Prije smo za jedan metar pšenice kupili dva para cipele, a sada 
jedva kupimo jedan par cipela. 

9) So i pšenica (isto). Prije je bio 1 kg pšenice koliko 1 kg 
soli. Sada treba dati 3 kg pšenice za 1 kg soli. 

10) Ječam i šibice (Kandija, Bugojno). 1914 smo davali 1 
kg ječma za 2 paketa šibica (po 10 novčića); 1934 dajemo 20 kg ječma 
za 2 paketa šibica. 

11) Ovca i bez (Srđević, Livno). Prije 1914 smo za ovcu 
mogli dobiti 50 metara beza (pamučnog platna), sada četiri ovce ne 
mogu kupiti 50 metara beza. | 

12) Vuna i platno (Kongora, Duvno). Prije rata koštao je 
kilogram naše vune koliko 10 metara trgovačkog platna (pamučnog). 
Danas valja dati za metar platna kilu vune. Dakle, 10 puta više. 

13) Vino i odijelo (Starigrad, Hvar). Za hektolitar vina 
mogli smo dobiti prije rata čitavo odijelo. Danas treba dati tri hekto- 
litra vina. 

4. Zaključak. Kad bi sada htjeli izračunavati škare, vidjeli bi 
koliko je stvarnost mnogo teža i gora od onoga, što kažu indeksi. 
Upozorujemo zasada samo na činjenicu, da je disparitet cijena mno- 
go veći u zaostalijim krajevima nego u naprednijim. Škare cijena 
teško pogađaju seljaštvo u samoj strukturi njegove ekonomije. Ob- 
jasniti njihovu pojavu nije moguće samo pomoću cijena. Morali bismo 
se upustiti u razlaganje čitavog problema neekvivalentne razmjene 
dobara između seljačke i kapitalističko-industrijske ekonomije. A to 
prelazi daleko okvir ovoga članka. 

STUDIJ, TEORIJA |I PRAKSA O POLITIŠKOJ 
EKONOMIJI |! PRAVNOJ NAUCI 
(Svršetak) 


Promjene, koje su se u novije vrijeme dogodile u socijalnom 
životu, uzrokovale su između ostaloga i reformu studija pravne nauke 
i nauke o političkoj ekonomiji. Kao primjer spominju se novije re- 
forme, koje su u tom pravcu provedene u Austriji i Njemačkoj. 

U Njemačko jj je već prije par decenija zabačeno shvaćanje, 
prema kojemu je kod studija pravnika dominiralo pandektarno pra- 
vo. Istovremeno produbljen je studij onih pravnih područja, koja su 
nekad pripadala isključivo sferi privatnog prava, a postepeno su is- 
punjena s elementima i idejama, koje su orijentirane prema zajed- 
nici. Prema sadanjem njemačkom shvaćanju, koje se u tome podu- 
.dara sa starim germanskim i današnjim anglosaskim shvaćanjem, je- 
dva se može postaviti nekadanja demarkaciona linija između javnoga 
i privatnog prava u stilu starije pravne znanosti. Moderna država 
morala je nuždom prilika nastojati, da svoje materijalno pravo za- 
.konski formulira udovoljavajući sadanjim socijalnim prilikama i po- 
trebama savremenog života. To iziskuje i reformu jurističkog stu- 
dija, koji mora nastojati da odgoji stručno naobražene karaktere i 
neprikosnovene sluge i čuvare prava i pravice, koji žive u narodu 
tako, da postanu sigurni pomagači narodnog života u pravnoj formu- 
laciji. Prema reformi pravničkog studija u Njemačkoj mora nastav- 
na osnova obuhvaćati: a) pravo njemačke države zajedno s temelj- 
nim linijama javne uprave, b) pravo njemačke obitelji uključivši na- 
čela njemačkoga nasljednog prava, c) pravo, koje zaštićuje duševno 
i umjetničko.stvaranje (autorsko, filmsko, patentno pravo), d) pra- 
vo gospodstva (vlasti) nad tjelesnim stvarima (dobrima), e) obvezno 
pravo iz ugovornih odnosa, f) pravo njemačkog seljaka, g) pravo 
rada (radno pravo) i načela privrednog prava uopće, h) njemačko 
kazneno pravo i i) njemačko procesualno pravo. — Na taj način na- 
stoji se provesti stupnjevanje od javnoga prema privatnom pravu u 
smislu starijeg naučavanja pravne nauke. Po tome stupnjevanju pri- 
daje se javnom pravu veća važnost, jer pretstavlja pravo organizi: 
rane narodne zajednice, a tiče se sviju državljana. Naročito iskače 
studij prava seljaka i prava radnika. Pored toga uveden je filozofski 
uvodni studij o pravu i državi, jer svaka znanost o pravu i državi 
mora bazirati na vodstvu f ilozofije. Bez filozofskog aparata ne može 
se izučavati pravna znanost. 

Pored toga istaknuta je i propedeutička funkcija studija rim- 
skoga, njemačko-austrijskog i crkvenog prava, podržavanje uske 
veze između pravnih i državno-znanstvenih znanosti, te produbljeno 
izučavanje modernog prava uopće i javnog prava napose. Primje- 
ćuje se da u našoj literaturi ističe prof. Dr. Gjorgje Tasić (Uvod u 
pravne nauke, Beograd 1933) vezu između filozofije i prava. 

Na t. zv. »Justitzbildungsordnung«, koji je izdan godine 1934 
u Njemačkoj, nadovezana je reforma jurističkog studija, koja se 

može označiti kao prava reformatio in capite et in membris. Karak- 
teristika te reforme sastoji (Karl August Eckhardt: Das Studium der 
Rechtswissenschaft. Hamburg, 1935) obzirom na politički fundame- 
nat kao i obzirom na pravno-teoretsku podlogu u tome, što poriče 
svaku važnost razlici između javnoga i privatnog prava, ne priznaje 
opravdanost egzistencije »građanskog (prava«, zabacujd dosadanji 
sistem skolastičkoga i narodu tuđega privatnog prava i što smatra 
likvidaciju privatnoga prava (i to općega privatnog prava i trgovač- 
kog prava kao primijenjenoga ili posebnoga privatnog prava) nu- 
žnom konsekvencijom. Rimska (antikna) pravna povijest, koja pret- 
stavlja jedini kolegij iz rimskog prava, prebačena je u peti semestar, 
a povijest germanskog prava u prvi semestar. Eckhardt smatra, da 
jurističkom fakultetu pripada isključiva zadaća, da pruži teoretsku 
znanstvenu izobrazbu, dok praktična izobrazba spada u postakadem- 
sko školovanje. Budući njemački pravnik upućuje se već u prvom 
semestru u njemački (moderni) privredni život kako i u materiju 
Rauke o privatnoj privredi preduzeća. 


U vezi s reformom pravničkog studija u Austriji primjećuje se, 
da reforma stupa na snagu početkom zimskog semestra naukovne 
godine 1935.—1936. Studij na pravnom fakultetu produžen je od 
osam na devet semestara, a podijeljen je na tri otsjeka po tri seme- 
stra (pravno-povjesni, judicijelni i državno-pravno-znanstveni). Svaki 
otsjek završava s državnim ispitom. Semestar se uračunava s 20 sed- 
mičnih sati (kod ponavljanja dostaje 10 sedmičnih sati). Pojedini 
otsjeci obuhvaćaju ove naučne discipline, i to: a) prvi otsjek: filozof- 
ski uvod u pravne i državno-pravne nauke, uvod u osnovne pojmove 
O pravu i državi, uvod u političko-ekonomsku nauku, uvod u dru- 
štvene nauke, rimsko pravo, crkveno pravo, njemačko pravo, austrij- 
ska ustavna i upravno-pravna povijest, b) drugi otsjek: austrijsko 
privatno pravo, trgovačko i mjenično pravo, civilno procesualno 
pravo, kazneno pravo, kazneno procesualno pravo, međunarodno pri- 
vatno pravo, međunarodno kazneno pravo, kriminologija, i c) treći 
otsjek: austrijsko ustavno pravo, upravna nauka i austrijsko upravno 
pravo, upravni postupak i upravno sudovanje, međunarodno pravo, 
pravna filozofija, socijalna politika, financijalna znanost, financijalno 
pravo i statistika. Novo su uvedeni uvodni kolegiji iz filozofije, dr- 
žavnog prava, političke ekonomije i sociologije, znatno je smanjen 
broj sedmičnih sati za rimsko pravo (od 20 na 12 sati sedmično), 
proširen je studij upravnog prava (od 6 na 10 sati sedmično), nanovo 
je uveden kolegij o socijalnom pravu i socijalnom osiguranju, kao 
i o pravnoj filozofiji s osobitim obzirom na kršćansku pravnu filo- 
zofiju. U buduće ne mogu se inozemci pripuštati državnim ispitima, 
a strani državni ispiti ne će se u Austriji nostrificirati. Kandidat, koji 
ne zadovolji kod trećeg polaganja ispita, smatra se automatski is: 
ključenim od daljega pravničkog studija. Predmeti državnih ispita 
jesu: a) za prvi drž. ispit: rimsko pravo, crkveno pravo, njemačko 
pravo, austrijska ustavna i upravno-pravna povijest, b) za drugi drž. 
ispit: privatno pravo, trgovačko i mjenično pravo, kazneno pravo i 
kriminologija, kazneno procesualno pravo, civilno procesualno pravo, 

i c) za treći drž. ispit: državno-pravna nauka, austrijsko ustavno pra- 
vo, socijalna politika i financijalna znanost. 


Novi nastavni plan za austrijske pravne fakultete pridaje prem: 
tome znatno veću važnost skupini državno-znanstvenih disciplina, a 
time i političkoj ekonomiji, koja k njoj spada. To se tiče u prvom 
redu javnog prava. To odgovara prilikama sadanjeg vremena. Pri- 
vredni život postao je vrlo kompliciran i mnogostran, a njegova 
spoznaja i svladavanje sve teže. Država, privredne organizacije i 
pojedini staleži nastoje voditi i upravljati privredu. Ta činjenica izi- 
skuje, da pravnik (naročito upravni činovnik) u tančine pozna pri- 
vredu i njezine zakone, jer od toga ovisi u velikoj mjeri javno dobro, 
koje on mora nastojati oživotvoriti. To vrijedi danas u pojačanoj 
mjeri, jer pravnik dolazi u različitim prilikama u dodir s ekonomi- 
stima-komercijalistima, pa mora nastojati podignuti svoj ekonomski 
niveau znanja. Radi toga uveden je već u prvom otsjeku studija obli- 
» gatorni kolegij o uvodu u osnovne pojmove političko-ekonomske 
znanosti. To odgovara osnovnoj ideji novoga nastavnog plana, pre- 
ma kojoj su u prvi otsjek studija uvršteni uvodni kolegiji, koji treba 
aa stvore bazu za čitav daljnji znanstveni rad. Bored »Filozofskog 
uvoda za slušače državnih i pravnih znanosti«, «Uvoda u osnovne 
pojmove o pravu i državi«, »Uvoda u društvene nauke« uveden je i 
kolegij o »Uvodu u osnovne pojmove o političkoj ekonomiji«. Time 
je uklonjen nedostatak, koji se dosad osjećao, jer studij političke eko- 
nomije pretstavlja znatne poteškoće za slušače. Pomenuti uvodni 
kolegij odterećuje kasnija glavna predavanja iz velikog područja 
političke ekonomije. Za mladog početnog slušača pravnih znanosti 
osobito je važno poznavanje osnovnih pojmova političke ekonomije, 
jer mu to olakšava jurističku spoznaju. Postojala su suprotna shva- 
ćanja, da li bi bilo zgodnije, da se mjesto čisto teoretskog »Uvoda 
u osnovne pojmove političke ekonomije« uvede kolegij o »Uvodu u 
današnji privredni život.« Zakonodavac odlučio se za uvod u osnovne 
pojmove političke ekonomije polazeći s pretpostavke, da taj kolegij 
ne će biti posve teoretski, nego će slušaču omogućiti uvid u današnji 
komplicirani privredni život. Taj uvod u osnovne pojmove omogućit 
će slušaču da pribavi znanje, koje će mu u kasnijim semestrima kori- 
stiti u vezi s predavanjima iz jurističkih i državno-znanstvenih kolegija. 


Nova je i odredba prema kojoj je uveden trosatni obvezatni ko- 
legij iz socijalne politike. Pored toga uvršćen je ispit iz socijalne po- 
litike u kompleks državno-znanstvenog ispita u okviru političke eko- 
nomije. Predavanja iz socijalne politike obuhvaćaju socijalno-političke 
teorije i socijalno-političke mjere zajedno s radnim pravom. Prema 
dosadanjem nastavnom planu slušao je slušač u predavanjima o politič- 
koj. ekonomiji materiju o socijalnoj politici u razmjerno vrlo ograniče- 
noj mjeri, jer je kompleks ekonomske politike u užem smislu ogroman; 
pored toga postojalo je doduše i predavanje iz socijalne politike, ali 
ono nije bilo obvezatno za juristički, nego samo za državno-znan- 
stveni studij. Novi nastavni plan izdiže socijalnu politiku na stepen 
obvezatnog kolegija i uvršćuje u ispitne predmete. 

Financijalna znanost i financijalno pravo na austrijskim pravnim 
fakultetima znatno su prošireni. Do sada spadala je medu ispitne 
predmete financijalna znanost uz posebno uvažavanje austrijskoga 
financijalnog zakonodavstva (s obvezatnim predavanjem od pet sati), 
dok je polazak predavanja iz kolegija o financijalnom pravu bio fa- 
kultativan. Od sada sačinjava poseban ispitni predmet financijalna zna- 
nost s posebnim uvažavanjem austrijskoga financijalnog prava; slu- 
šač obvezan je upisati i slušati petsatni kolegij o financijalnoj zna- 
nonosti i dvosatni kolegij o financijalnom pravu. To proširenje 
opravdano je obzirom na veliko područje modernoga financijalnoga 
prava, kojemu pripada u savremenoj pravnoj i socijalnoj državi 
ogromna važnost. 

Izučavanje političke ekonomije pojačano je i time, što slušači 
moraju u buduće od državno-znanstvenih kolegija obvezatno poha- 
đati i dva seminara, i to jedan seminar iz pravnih kolegija i jedan se- 
minar iz političke ekonomije, narodno-privredne politike, financi- 
jalne znanosti ili statistike. Kod toga polazi se sa stajališta iskustva, 


koje je pokazalo, da seminarske vježbe utječu vrlo povoljno na pro- 


širenje znanja slušača, potiču ih na znanstvenu saradnju i upućuju u 
intenzivan studij. Okolnost, da kolegij iz statistike obuhvaća tri sata 
sedmičnih predavanja i da je ustanovljen obvezatni seminar iz stati- 
stike, omogućuje, da austrijski pravnici steknu potrebno znanje i iz 
ove znanstvene grane. 

Potreba jačeg akcentuiranja privredno-političkih kolegija poka- 
zuje se i u tome, što su znatno reducirana predavanja iz državnoga i 
upravnog prava, dok je s druge strane uveden obvezatni kolegij o 
socijalnom pravu, što pretstavlja dalje znatno pomagalo za narodno- 
privrednu (ekonomsku) i za socijalnu politiku. 


Prof. Dr. Ferdinand Graf v. Degentfeld- Schonburg afrlgtinje (Die 
Stellung der Politischen Oekonomie in der neuen Studienordnung. 
Wien 1935), da mnogo veća važnost (koja seže daleko preko područja 
političke ekonomije) pripada okolnosti, da je u novom naučnom 
planu za austrijske pravne fakultete proveden spoj s općim osnovima 
znanosti uopće. Radi toga postavljen je u prvom otsjeku studija za 
slušače pravnih i državno-znanstvenih nauka na čelu obligatornih 
predavanja filozofski uvod, koji omogućuje (u vezi s ostalim preda- 
vanjima o uvodu u pojedine znanosti, a naročito u vezi s uvodom u 
društvene nauke) izgradnju čvrstog temelja za pravnički studij. Ova- 
mo spada i predavanje o pravnoj filozofiji u trećem otsjeku studija. 
Na taj način postizava se davno postavljena težnja, da se nastavnici i 
slušači sve jače uključe u »universitas litterarum«. 

Zanimivo je upoznati službene osnovne linije, koje je godine 
1935 izdalo državno (prusko) ministarstvo za znanost, odgoj i narodno 
prosvjećivanje (Die Betriebs-Wirtschaft. Stuttgart, 23. Jahrgang 1935, 
Heft 6) za studij političke ekonomije polazeći sa stajališta, da se slu 
šač ne smije u vezi s izučavanjem znanosti o privredi izobraziti za 
zastupnika individualističkih (egoističkih) interesa, nego za čuvara 
narodne privrede tako, da će prigodom stupanja u život uvijek uva- 
žavati spoznaju, da pojedinačka privreda može opstojati samo uv 

zdravom i jakom narodu i državi. Zadaća je znanosti o privredi da 
putem izučavanja znanstvenih spoznaja i činjenica školuje duh i ka- 
rakter, koji će kasnije u životu dalje unapređivati naučne tekovine i 
služiti unapređenju narodnog blagostanja. Naučni plan za studij zna- 
nosti o privredi toliko je opsežan, da iziskujenajman je osam se- 
mestara. U prvom i drugom semestru prve naukovne godine treba da 
slušač upozna narodne temelje znanosti uopće, i to u predavanjima o 
rasi i plemenu, nauci o narodu i prethistoriji i o političkom razvitku 
njemačkog naroda (i to naročito tečajem posljednjih sto godina). To 
je početak i temelj svakoga duhovno-znanstvenog studija. Istovre- 
meno mora slušač upoznati s historičkog i političkog stajališta po- 
sebne zadatke svoje struke. Treći, četvrti i peti semestar mora se re- 
zervirati za potanki stručni studij, dok šesti, sedmi i osmi semetar 
treba posvetiti zaključnom diplomskom ispitu. Posljedni semestri mo- 
raju se naročito ispuniti s vježbama za naprednije slušače, naučnim 
radnim zajednicama i seminarima. Ukidaju se obvezatna predavanja i 
obvezatan upis određenih oglašenih kolegija. Glavna predavanja 
označena su na poseban način (s jednom ili dvije zvjezdice), ali je 
pohađanje i takvih predavanja prepušteno na posvemašnju slobodu 
slušača. Za glavna predavanja ustanovljuje se stalan nastavni plan po 
kojemu su raspoređena u određene semestre. Slušači ne mogu takva 
predavanja ni kolegije upisati prije nego se mogu upisati u odnosni 
semestar, ali ih mogu upisati i slušati kasnije, odnosno i opetovano. 
Svako glavno predavanje održaje se samo jedamput u godini. Slušač, 
koji redovito započme svojim studijem u zimskom semestru i održaje 
studij prema nastavnom planu, siguran je, da će prema planu predvi- 
dena predavanja moći u svako vrijeme slušati na svakoj njemačkoj 
visokoj školi. Time je garantirana sloboda kretanja slušača iz jedne 
visoke škole u drugu. Visoke škole moraju oglasiti glavna predava- 
nja. Glavna predavanja za prvi, treći, peti i sedmi semestar mogu se 
oglasiti samo u zimskom, a za drugi, četvrti, šesti i osmi semestar 
samo u ljetnom semestru. 


Prema službenim smjernicima, koje vrijede od godine 1935 u 
Njemačkoj, sastavljen je nastavni plan za studij političke ekonomije 
ovako, i to: 1) povijest: a) prethistorija, b) njemačka pravna povijest, 
c) politička povijest (naročito posljednjih 100 godina), d) povijest 
privrede i nauka o privredi, e) povijest razvitka života preduzeća i 
f) njemačka financijalna povijest: 2) narod: a) njemačko pravo, b) 
narod i država, c) narod i privreda, d) narod i rasa, e) nauka o na- 
rodu, f) Nijemci u inozemstvu, i g) obitelj; 3) staleži: a) seljaci, b) 
radnici i c) preduzetnici; 4) država: a) ustav, b) uprava i c) financijalno 
pravo; 5) narodna privreda: a) njemački privredni život, b) nauka o 
narodnoj privredi, c) kretanje narodne privrede (njegovi događaji), d) 
narodno-privredna politika, e) statistika, f) populaciona i privredna 
statistika, g) planska privreda i privredni plan, h) vanjska privreda, i) 
strane narodne privrede, j) istraživanje tržišta, k) zadrugarstvo, |) 
financijska privreda, m) komunalna privreda, n) socijalna uprava, 0) 
agrarna politika, p) obrtna politika, r) trgovačka i prometna politika, 
s) novčarstvo i kredit, š) osiguranje i t) vojnička (obrambena) pri- 


vreda; 6) privatna privredna preduzeća: a) privreda preduzeća, b) 
knjigovodstvo i bilanca, c) društvene bilance, d) vodstvo rada, e) kal- 
«ulacija i politika cijena, f) istraživanje tržišta (stvaranje, reklama, 
plasiranje), g) vezana privreda, h) financiranje preduzeća, i) porezi u 
preduzeću, j) ispitivanje privrede (revizija), k) povjerenička i revi- 
zionistička društva, I) promet robom, m) promet s novcem i kapita- 
lom, n) posebna nauka o privatnoj privredi preduzeća, 0) kamerali- 
stičko računavodstvo i p) preduzeće, zajednica preduzeća, narodna 
zajednica; 7) pravna znanost, pravni promet i pravna zaštita: a) ugo- 
vor i nepravo, b) tlo i zemljište, c) roba i novac, d) vrijednosni papiri, 
e) trgovina i promet, f) društva i asocijacije, £) ovršni postupak, i 
h) internacionalno pravo; 8) geografija: a) privreda i prostor, i b) 
dva privredno-geografska predavanja; 9) tehnika: a) privreda i teh- 
nika, i b) dva tehnička predavanja; 10) novinarstvo: novinarstvo, no- 
vinska reklama i novinsko obavješćivanje; 11) pedagogika: a) uvod u 
lilozofiju, b) opća pedagogika, c) povijest odgoja, d) nauka o omla- 
dini, €) opća psihologija, f) teorija o pedagogici zvanja i privrede, 
g) izgradnja izobrazbe po zvanju i h) opća didaktika stručne škole i 
skole za izobrazbu u zvanju. 

Dr. Erich Preiser naglašuje činjenicu (Gestalt und Gestaltung der 
Wirtschaft. Eine Einfiihrung in die Wirischaftswisenschaften. Tiibin- 
gen, 1935), da u posljednjim godinama predleži konkurencija između 
nauke političke ekonomije i nauke o privatnoj privredi preduzeća u 
pogledu spoznaje i izgradnje privrede. Nauka o privatnoj privredi 
preduzeća smatra se pozvanom, da praksi daje upute i da po tome 
putem reforme preduzeća provede reformiranje ukupne privrede.. 
Preiser zabacuje takvo stajalište i zastupa zajedno s Rieger-om mi- 
šljenje, da su pojedina preduzeća dio cjeline narodne privrede i da 
se ova može reformirati samo ekonomskom politikom, koja uvažuje 
cjelinu. Ideji cjeline narodne privrede posvećuje svoje djelo Dr. Hans 
Peter (Der Ganzheitsgedanke in Wirtschaft und Wirtschaftswissen- 
schaft. Stuttgart, 1934). 

H. Nicklisch raspravlja (u vezi s novim nastavnim planom) o 
novom uređenju studija nauke o privatnoj privredi preduzeća (Die 
Neuordnung des Studiums der Betriebswirtschaftslehre. Die Betriebs 
Wirtschaft, Stuttgart. Jahrgang 28, 1935). Nicklisch dijeli nastavno 
gradivo prema slijedećoj shemi, i to u: I. Opću nauku o privatnoj 
privredi preduzeća (u planu označena s izrazom »Betriebswirtschaft«, 
koji je preuzet iz reda predavanja za pravnike); ovamo spada naro- 
čito: a) vodstvo rada (rad ljudi u preduzeću, kalkulacija i politika ci- 
jena, planska privreda preduzeća, statistika preduzeća i ispoređivanje 
preduzeća), b) promet s robom, novcem i kapitalom u smislu privatno- 
privredne nauke o prometu tako, da ne sačinjavaju sastavni dio po- 
sebne nauke o privatnoj privredi preduzeća, c) ispitivanje privrede 
(revizija) bez ograničenja na pojedine forme preduzetništva, d) pre- 
duzeće, zajednica preduzeća i narodna zajednica, €) istraživanje trži- 
šta, reklama, placement (upravljanje privrede i izravnanje između ve- 
zanih preduzeća kao n. pr. kartelno izravnanje, staleško izravnanje), 
f) financiranje, porezi u preduzeću (nauka o porezima u privatao- 

privrednom smislu), i 1. posebnu nauku o privatnoj privredi, i to o 
preduzećima trgovine, industrije, bankarstva, osiguranja zajedno 
s njihovim računovodstvom (knjigovodstvom), kalkulacijom i politi- 
kom cijena. — Prema pojedinim semestrima grupirane su te gauke 
tako, da u drugi semestar spada opća nauka o privatnoj privredi, u 
treći semestar promet robom, u četvrti semestar vodstvo rada u pre- 
duzeću, istraživanje tržišta it. d., u peti semestar posebna nauka o pri- 
vatnoj privredi zajedno s prometom novca i kapitala, financiranjem, 
vezanom privredom, u šesti semestar porezi u preduzećima, revizija 
privrede i preduzeća, privredna zajednica, narodna zajednica i t. d. — 
U pogledu komercijalno-tehničke izobrazbe izgrađen je nastavni plan 
tako, da obuhvaća u prvom redu knjigovodstvo, nauku o bilanci (na- 
ročito o društvenoj bilanci) s vježbama iz privredne računice, finan- 
cijalne matematike, poslovne tehnike i sretstvima organizacije, koja 
se upotrebljuju izvan računovodstva u pravom smislu. — Nastavri 
plan za njemačke visoke škole uključuje izučavanje nauke o privat- 
noj privredi za pravnike i za ekonomiste, pravnici uče opću nauku o 
privatnoj privredi, a ekonomisti napose knjigovodstvo, opću nauku 
o privatnoj privredi, bilancu, kalkulaciju, politiku cijena, kamerali- 
stičko računovodstvo i reviziju. 

Teorija ne postoji sama radi sebe. Prema navodu Alberta Hesse 
(Wissenschaft und Wirklichkeit. Betrachtungen zur Methode einer 
realistischen Nationalčkonomie, 1928) »teorija bez prakse je prazna, 
a praksa bez teorije slijepa«. Radi toga postavlja se pitanje, kako 
treba uspostaviti vezu između privredne prakse i privredne teorije, 
odnosno kako valja privrednu teoriju ispuniti s realnim sadržajem 
tako, da se može primijeniti u privrednoj praksi. Postavlja se prema 
tome pitanje o metodi privredne znanosti, čija najviša i posljednja 
zadaća mora sastojati u tome (Albert Hesse), da pokaže, što postoji, 
zašto to postoji i koje se posljedice mogu očekivati, ako se preduzmu 
određene mjere. Političko-ekonomska terija mora istraživati uzroke 
i učinke tako, da stekne iskustvo i iznese načela i zaključke, koji pru- 
žaju praksi dragocjenu podlogu za njezine odluke. Fritz Huhle sma- 
tra, da jedino statistika pruža odgovor na pitanja, koja se tiču real- 
noga pirvrednog života. Statističkoj metodi je svrha, da rezultate so- 
cijalne ekonomije formira tako, da postane realna znanost, jer je 
statistika bliza privrednom životu, koji se pojavljuje u mnogobroj- 
nim događajima, koje ona ustanovljuje, broji, grupira i ispoređuje. 
— Te kratke napomene opravdavaju same sobom važnost, koja pri- 
pada statistici u svim socijalnim znanostima, a napose u pravnoj zna- 
nosti i političkoj ili socijalnoj ekonomiji. Ta važnost pokazuje se na- 
ročito u praktičnoj privrednoj politici. 

Prema nedavnoj službenoj obavijesti državnoga i pruskog mini- 
starstva za znanost, nastavu i narodno prosvjećivanje pristupa se no- 
vom uređenju cjelokupnoga privredno-znanstvenog studija. Prema 
zaključku pruskoga državnog ministarstva od 1. XI. 1935. proširit će 
se dosadanja Handelshochschule u Berlinu u »Wirtschaftshochschule« 
tako. da će postati centar ukupne privredno-znanstvene izobrazbe u 
glavnom gradu države. Podjedno se time nastoji omogučiti uska po- 

vezanost između znanstvenog istraživanja (nauke) i prakse, a osim 
toga jače se naglašuje veza između privredne znanosti i ostalih zna- 
nosti, koje se izučavaju na sveučilištu. Znanost političke ekonomije 
naročito će se izučavati na privredno-znanstvenom odjelu novoosna- 
vanog pravo- i privredno-znanstvenog fakulteta na sveučilištu u Ber- 
linu, na kojemu će se povećati broj profesorskih stolica za nauku o 
privatnoj privredi i političkoj ekonomiji. Slušači političko-ekonom- 
skih disciplina bit će imatrikulirani isključivo na sveučilištu, a slušači 
trgovačkih disciplina na Wirtschaftshochschule, ali će ih te imatri- 
kulacije ovlašćivati da upisuju i slušaju predavanja na obim visokim 
školama. Za ispite za diplomirane ekonomiste (Diplom. Volkswirt), 
diplomirane trgovce (Diplom. Kautmann) i diplomirane nastavnike 
trgovačke škole (Diplom. Handelslehrer) osniva se jedinstveno ispitno 
povjerenstvo. Pomenuta privredna visoka škola omogućivat će dalje 
privredno-znanstveno izobražavanje i drugim zvanjima (n. pr. refe- 
rendarima, asesorima, samoupravnim činovnicima i t. d.). Na taj 
način nastoji se iz temelja reformirati nastava u privrednim znano- 
stima na njemačkim visokim školama. Tečajem povjesnog razvitka 
izučavale su se odnosne znanstvene discipline na posebnim državno- 
znanstvenim, političkim ili kameralističkim odjelima filozofskih ili 
pravno-znanstvenih fakulteta, dok su krajem XIX. stoljeća osnovane 
posebne trgovačke visoke škole. U Berlinu osnovali su posebnu trgo- 
vačku visoku školu »Die Aeltesten der Kaufmannschaft«. No već do- 
sadanji razvitak visokih trgovačkih škola naglašavao je zahtjev i po- 
trebu, da se studij i izučavanje ne ograniči na trgovačke znanosti u 
najužem smislu. 


DR. SIMEON GACESA 


RAČUNOVODSTVO SAMOUPRAVNIH 
JEDINICA 


Općenito se smatra da postoje dvije glavne vrste knjigovodstva, 
i to: jedna vrsta, koja se upotrebljava u svima privrednim poduzećima 
sa tečevnom svrhom i druga vrsta, koja se upotrebljava u netečevnim 
ustanovama i javnoj administraciji. Prva vrsta nazivasetrgovačko 
knjigovodstvo i ono se dijeli u mnogo podvrsta s raznih gledišta, kao 
na pr.: obzirom na vrstu poslovanja imamo knjigovodstvo bankovno, 
industrijsko, trgovačko (u užem smislu), otpremničko itd., a obzirom 
na način knjiženja imamo jednostavno i dvojno knjigovodstvo. Jed- 
nostavno knjigovodstvo primjenjuje se u praksi u više različitih obli- 
ka, ali se u nauci ne običava dijeliti u podvrste, naprotiv dvojno knji- 
govodstvo dijeli se na razne metode s mnogo daljih podvrsta i me- 
đusobnih kombinacija, kao na pr. od starijih: metoda talijanska, nje- 
mačka, francuska, američka, a od novijih, kopirano knjigovodstvo s 
kartotekom u nebrojeno patentiranih metoda. koje su postale pred 
met trgovanja i izvor zarade specijalnim tvrtkama i stručnim orga- 
nizatorima. 

Druga glavna vrsta računovodstva, koja stoji nasuprot knjigo- 
vodstvu trgovačkom nema jednog zajedničkog imena, ali ono poka- 
zuje zajedničku karakteristiku i pored dalje svoje razdiobe u pod- 
vrste, da se upotrebljava u svima netečevnim ustanovama i udruže- | 
njima, kao na pr. komore, bolnice, škole, crkva itd., zatim u svima 
administrativnim jedinicama kao što su: općine, gradovi, banovine i 
država. Dok se trgovačkom knjigovodstvu postavlja za glavni cilj da 
vodi permanentnu kontrolu nad imovinskim stanjem i nad tečajem 
poslova te da izračunava periodično uspjeh poslovanja t. j. čisti dobi- 
tak ili gubitak, — dotle se ovoj drugoj vrsti računovodstva namje- 
njuje zadatak: da pored kontrole imovinskog stanja kontrolira pri- 
bavljanje i utrošak novčanih sredstava u onom okviru, koji se una“ 
prijed periodično utvrdi. Budući da se ovakve vrste knjigovodstva 
uvijek temelje na unaprijed utvrđenom programu primitaka i izdata- 
ka, na proračunu, koji se obično naziva budžet, mogle bi se sve naz- 
vati jednim zajedničkim imenom: budžetarno računovodstvo. Ili 
pak, gledajući stvar sa drugog stanovišta, mogle bi se sve ove vrste 
knjigovodstva nazvati i administrativno računovodstvo, jer 
ga bez razlike primjenjuju upravne jedinice i jer ono služi za admini- 
strativne svrhe u pojedinim organizacijama. 

U njemačkoj stručnoj literaturi, koja je u našim krajevima od 
svih stranih jezika najpoznatija, postoji za sve ove podvrste računo- 
vodstva jedan zajednički naziv: kameralno knjigovodstvo. Doi- 
sta u Njemačkoj i bivšoj Austro-Ugarskoj bilo je kameralno knjigo- 
vodstvo još od Marije Terezije ustanovljeni način računovodstvenog 
postupka u općinskoj, gradskoj i državnoj administraciji!), koji se 
. upotrebljava dapače i u komunalnim ustanovama kao: bolnice, uredi 
za osiguranje itd. te u komunalnim poduzećima kao: plinare, elek- 
trične centrale, pekarne itd. Međutim naziv kameralno knjigovodstvo 
ne bi bio umjestan za sve upravne jedinice u našoj državi, budući da 
način knjiženja samo u nekim gradskim općinama odgovara u cije- 
losti sistemu kameralistike. Naprotiv naše državno računovodstvo i 
računovodstvo banovina i općina ima sa kameralistikom samo izvjes- 
nih analogija, koje se nužno moraju javiti u svima onim vrstama ra- 
čunovodstva, koje se vežu za budžet i koje služe javnoj upravi, a ne 
tečevnim poduzećima. (Takve analogije s kameralistikom pokazuje i 
logismografija u Italiji i konstantno knjigovodstvo u Švicarskoj.) Kod 
nas je doduše jedan naziv već utvrđen zakonom i običajem, i to naziv 
državno računovodstvo, ali taj naziv ograničava se očigledno, već 
zbog izraza od kojih je sastavljen, samo na računovodstvo države. 
Prema tome nemamo jednog zajedničkog naziva za sve podvrste onog 
velikog zajedničkog sistema, koji se upotrebljava ne samo u svim 
granama državne uprave, nego mutatis mutandis i u svima banovina- 
ma, gradovima, upravnim općinama, crkvenim i imovnim općinama i 
u ostalim netečevnim ustanovama, zavodima i organizacijama. Stoga 


1) U Austriji je carskom naredbom od 21 X 1866 izvršena reforma i uve- 
den tzv. novi stil kameralnog knjigovodstva (Dr. J. Pazourek: Theorle i 
praxe tličetnich soustav, 1920, str. 9). 

bi trebalo radi jasnoće pojmova bar u znanstvenoj literaturi utvrditi 
jedan zajednički naziv za sve ove podvrste knjigovodstva, koje u su- 
štini čine suprotnost pojmu trgovačkog knjigovodstva. Držim, da bi 
bio podesan naziv administrativno računovodstvo ili pak budžetarno 
računovodstvo, i to iz razloga, koje sam već ranije naveo. Kako god 
bude naziv odabran, u njemu treba zadržati izraz računovodstvo, 
a ne možda knjigovodstvo, jer je pojam računovodstva širi, a knjigo- 
: vodstvo je samo jedan njegov sastavni dio. (U trgovačkom knjigo- 
vodstvu se ovo razlikovanje još uvijek zanemaruje ne samo u praksi, 
nego i u nauci.) 
* 

O knjigovodstvenoj tehnici u budžetarnom računovodstvu malo 
se je kod nas pisalo. Imamo nekoliko stručnih časopisa, koji su do 
sada uvrstili po koji sastav iz ovog područja, jer se ono donekle 
podudara sa programom tih časopisa, a to su na pr.: »Naša samou" 
prava«, »Poreska služba«, »Savremena opština«, »Financijski arhiv«, 
»Općinski upravnik«. Zatim imamo nekoliko knjiga koje obrađuju 
dijelove budžetarnog računovodstva ito: Lazić Milorad: Računsko 
zakonodavstvo i administracija kod carinskih i finansijskih vlasti, Beo- 
grad 1926, str. 238; Šarić Ivan: Računsko-blagajnička služba pošta, 
telegrafa i telefona, Beograd 1932, str. 115; Todorović Ran: 
Budžet, sastav i izvršenje, Beograd 1930, str. 605; Valčić Josif: 
Uputstva za sastav i pregled računa, kasa, stvari i materijala, Beograd 
1926, str. 265; Stefanović M.: Računovodstvena služba po bano- 
vinskom budžetu; A. Vukovarac: Priručnik za općinsko-blagaj- 
ničku službu, Zagreb 1935, str. 160. 


Interesantno je, da se u našim zakonima i pravilnicima osim 
izraza državno računovodstvo ne spominje nigdje još kakav drugi 
specifičan naziv, ali se zato spominje na više mjesta dvojno i 
jednostavno knjigovodstvo. I sama Uredba za polaganje 
višeg stručnog ispita računsko-blagajničkih činovnika Ministarstva 
finansija (od 8 VIII 1935) određuje u čl. 14 kao predmet ispita u 
prvom redu: »Prosto i dvojno knjigovodstvo sa svima propisima za 
vođenje svih knjiga u državnom računovodstvu«. — Tako i Pravil- 
nik o upravljanju i obračunavanju željezničke imovine (od 1 IV 
1933) predviđa dvojno knjigovodstvo u Generalnoj direkciji, a jedno- 
stavno knjigovodstvo u nižim jedinicama: sekcije, ložionice i dr. | 
drugi jedan pravilnik Ministarstva saobraćaja i to Pravilnik o 
finansijskoj i računskoj službi državnih željeznica (od 12 XII 1930) 
određuje izričito u čl. 112.: »Clavno knjigovodstvo oblasnih direk- 
cija vodit će knjige po sistemu dvojnog knjigovodstva«. Ili drugi 
primjer. Zakon o organizaciji finansijske uprave (Službene no- 
vine« od 10 XII 1929) određuje da u djelokrug Otsjeka za računo- 
vodstvo u Finansijskim direkcijama spada, osim ostaloga: »proknji- 
žavanje rashoda i prihoda po sistemu prostoga knjigovodstva«, 
dočim Glavno knjigovodstvo u Ministarstvu finansija knjiži po si- 
stemu dvojnog knjigovodstva. — Zanimljivo je također, da najnoviji 
Pravilnik Ministarstva finansija o finansijskom poslovanju u 


— 64 — 


a k 


općinama (»Služb. novine« od 4 I 1936) naređuje izrično u čl. 98: »O 
svom poslovanju vode općinska poduzeća, ustanove, fondovi i za- 
klade (!) računske knjige po načelima dvojnog knjigovodstva«, 
što ni najnoviji projekt našeg trgovačkog zakona ne traži od pri- 
vatnih poduzeća, dočim nigdje u spomenutom Pravilniku nije nekim 
naročitim imenom nazvan onaj način knjiženja, koji se istim Pravil- 
nikom (čl. 62) propisuje za računovodstvo općinske administracije. 
Ovi izrazi »jednostavno« i »dvojno« knjigovodstvo, s kojima se su- 
sretamo u zakonima i pravilnicima, mogu dovesti na pomisao, da se u 
državnoj administraciji koji puta upotrebljava trgovačko knjigovod- 
stvo, međutim to ne stoji. Uza sve reforme, način knjiženja ostao je 
u svojoj suštini isti, onaj koji treba da bude t. j. administrativno ra- 
čunovodstvo. 

Osim spomenutih časopisa i knjiga postoje i službeni izvori za 
računovodnu službu, a to je sav materijal, koji se objavljuje u »Fi- 
nansijskom zborniku« i »Službenim novinama«. Pored zakona i pra- 
vilnika, koje sam spomenuo, ovamo spada na pr.: Pravilnik o 
knjiženju neposrednih poreza, poreza na poslovni promet i vojnice, 
Zakon o državnom računovodstvu (»Službene novine« od 19 VII 
1934), Pravilnik o računskom i blagajničkom poslovanju željez- 
ničkih stanica, Pravilnik za rad Otseka računovodstva Poreskih 
uprava (od 23 XII 1930), Pravilnik za specijalna računovodstva 
i blagajnice (od 31 XII 1928), Pravilnik o radu Otseka računo- 
vodstva pri ministarstvima i o računovodnoj službi kod naredboda- 
vaca (»Službene novine« od 5 II 1929). Osim toga postoji još mnogo 
pravilnika za naročite slučajeve, na pr. za knjiženje kod različitih 
fondova, zaklada, poljoprivrednih škola sa vlastitom ekonomijom, 
kaznionica i t. d. 

Međutim za sada nam nedostaje takvo djelo, koje bi u cjelovi- 
tom sistemu obradilo budžetarno knjigovodstvo države, banovina, 
gradova, općina i svih ostalih ustanova, koje se takvim računovod- 
stvom služe. Manjka nam djelo, koje bi, bilo kao udžbenik bilo kao 
priručnik, pružilo pregled cjelokupnog knjižidbenog rada i postupka 
u svim granama administrativnog računovodstva. Takvo djelo ne- 
sumnjivo nam je vrlo potrebno, i jedino izdavanjem takvog sistemat- 
skog pregleda bilo bi omogućeno i širem krugu građana da se uputi 
u tajne budžeta općine i države, koji ga i te kako tangiraju. 

Da je poznavanje računovodstva važno i za širi krug građana, 
može se zaključiti već i iz ovih nekoliko statističkih podataka. U Ju- 
goslaviji iznosi državni budžet oko 10 milijardi dinara, a to znači da 
kroz računovodstvo prođe samo u jednoj godini oko 10 milijardi pri- 
manja i isto toliko izdavanja, — dakle računovodstveni promet samo 
po budžetu iznosi oko 20 milijardi dinara. Tome se pridružuju iz- 
vanbudžetska državna primanja i izdavanja, koja se pokazuju građa- 
nima donekle tek detaljizirano istom u završnom računu, a sa zakaš- 
njenjem od par godina. Ona također daju računovodstveni promet 
od koje 3 milijarde. Zatim još dolazi računovodstveni promet o cje- 
lokupnoj državnoj imovini, blagajničkoj, pokretnoj i ne- 

pokretnoj,*) kojoj vrijednost za sada nije poznata. — Građane mogu 
isto tako zanimati i brojke iz računovodstva banovina. Budžeti svih 
9 banovina iznose svake godine oko 700 milijuna dinara rashoda i 
isto toliko prihoda, dakle sačinjavaju računovodstveni promet oko 1 
i Ye milijarde dinara godišnje, čemu se još pridružuje računovod- 
stveni rad oko pokretne i nepokretne banovinske imovine, kojoj 
vrijednost također nije poznata. — Nadalje nijesu malene brojke, 
koje prolaze kroz računovodstvo naših općina. Po statistici »Naše 
samouprave« (1933 god.), budžet naših 75 gradova iznosio je u 1933 
godini 1268 milijuna dinara, a budžet ostalih 3781 općine iznosio je 
u 1934/35 godini 710 milijuna dinara,*) — dakle ukupno primanje 1z- 
nosilo je okruglo 2 milijarde, a isto toliko i izdavanje, t. j. računo- 
vodstveni promet iznosio je oko 4 milijarde. K tome se pridružuje 
računovodstveni rad oko izvanbudžetskih primania i izdavanja, koji 
se tek djelomično i sumarno pokazuju građanima u završnim raču- 
nima općina, zatim knjigovodstvena kontrola pokretne i nepokretne 
imovine, a također i računovodstvena služba oko samoupravnih zaj- 
mova, koji iznose oko 2 milijarde dinara.“) 

Veličina ovih brojeva dokazuje važnost računovodstvene službe 
u administraciji. Interes šefova administracije, od najviših pa do 
šefova pojedinih otsjeka, podudara se u pitanju organizacije računo- 
vodstva s interesima svih građana: računovodstvo treba trajno usavr- 
šavati, sve što je u njemu komplicirano (a to je većinom samo 
uslijed tradicije i zastarjelosti) treba pojednostavniti da bi što bolje 
udovoljilo svojoj svrsi: polaganju računa o pravilnom ubiranju do- 
puštenih prihoda i o pravilnom podmirivanju dopuštenih rashoda. Za 
riješenje ovog zadatka ima i kod nas nekih pokušaja. Jedni poku- 
šaji za reorganizaciju računovodstva potiču od strane privatne, naro- 
čito od industrijskih i trgovačkih radnja, koje se bave izradom i pro- 
dajom knjigovodstvenog uređaja, aparata, uredskih strojeva i sličnih 
potrepština. Dobar je slučaj, da se ovdje interes trgovački poklapa 
sa općim interesom. Jer ono, što se nudi općinama, državi i ustano- 
vama sa strane takvih radnja, obično je dobro, pametno i korisno, i 
samo nesretna »budžetska nemogućnost« suprotstavlja se kao jedini 
protivnik i smetnja za uvođenje modernih pomagala kao što su: pi- 
saće mašine, aparati za računanje, kopirano knjigovodstvo ručno i 
mašinsko, kartoteka i t. d. 

Računovodstvo gradova naročito je podesno za moderniju teh- 
niku knjigovodstvenog rada uz pomoć kartoteke i strojeva za knji- 
Žženje i računanje, pa su već neki gradovi do sada prešli na takove 
metode: Zagreb djelomično, zatim Ljubljana, Maribor.  Nesumnjivo 
je, da se na području računovodstva naših gradova pruža široko polje 


2) Pokretna i nepokretna imovina morat će se istom po odredbi najno- 
vijeg Zakona o državnom računovodstvu popisati u matičnim knjigama i pro- 
cijeniti (u tu svrhu određen je rok od 4 godine), pa će se u buduće trajno 
unositi u državnu bilancu. 

3) »Politika« od 2 II 1936. 

4) »Naša samouprava« 1935.. 

rada našim stručnjacima-organizatorima, koji se obrtimice bave uvo- 
đenjem novih metoda u poslovnicama i uredima. 

Osim pokušaja za usavršavanjem  budžetarnog računovodstva, 
koji se poduzimaju sa strane privatne, javljaju se takva nastojanja 
i sa službene strane. Tu je u prvom redu Ministar financija, kome 
je to stavljeno u dužnost članom 3 Zakona o državnom računovodstvu. 
Međutim ove težnje za reorganizacijom računovodstva, koje potječu 
od službenih organa, i koje se konačno ispoljuju u obliku pravilnika 
i uredaba, ne očituju se toliko u uvođenju novih i modernih pomagala 
za rad, na koja tako mnogo polažu zainteresirane firme. Naprotiv 
njihova težnja ide za tim, da se u podređenim organima razvije što 
veća svijest o odgovornosti, zatim da se što bolje spriječe zloupo- 
trebe i da se sprovede jednoličan postupak.u što većem broju računo- 
vodstvenih jedinica. 

(Svršit će se.) 


DR. RICHARD ROSENDORFTF 


HOLDING-DRUŠTVA, NJIHOVA GOSPODARSKA 
FUNKCIJA, PRAVNA ORGANIZACIJA | 
PORESKA POVLAŠTENJA 

U zadnje vrijeme opet se u izvjesnim državama živo pretresa 
gospodarsko značenje Holding-društava. Već prema tome, da li se 
zauzima prema razvitku takovih društava povoljno ili nepovoljno sta- 
novište, stvara se i odluka, da li treba da se ograniče ili prošire po- 
reska povlaštenja, koja su im u pojedinim državama dana, te da li da 
se zavedu u državama, u kojima takova povlaštenja još ne postoje. 
S jedne strane se ističu velike gospodarske prednosti, koje takova 
društva donose državama, u kojima su domicilirana, kao što je to 
nedavno na pr. učinio Dr. Ernst von Mosing iz Beča u jednom preda- 
vanju »Holding-društva na Dunavskom području« (»Holding-Compa- 
nies im Donauraum«). | Dr. Neuhaus iz Budimpešte propagira u svojoj 
knjizi: »Težište svjetske gospodarske krize i organizacija svjetskog 
gospodarstva« (»Der Kernpunkt der Weltwirtschaftskrise und die Or- 
ganisation der Weltwirtschaft«), da se nacionalni interesi holding- 
društava stave pod egidu Lige Naroda, kao internacionalna holding- 
društva; ova je misao dobila svoj konkretan oblik u memorijalu tako 
zvanog Hantos-plana, koji je već prije nekoliko godina bio podnešen 
Evropskoj komisiji Lige Naroda. 

U Švicarskoj donijelo je takova povlaštenja nedavno više kan- 
tona, kod kojih dosada nije postojalo poresko povlaštenje za hol- 
ding-društva, a i kneževina Monaco je u 1935 godini donijela zakon, 
naročito povoljan za razvitak takovih društava. Ova tendenca 
potječe još iz vremena osnivanja Socićt€ Continentale de Gestion 
austrijskog Creditanstalt-a i t. zv. Cepi, holding-društva državnih 

željeznica. Usto se osnivanje ovih društava olakšava naročito time, što 
se za upravljanje tim društvima stavlja na raspolaganje Credit Fon- 
cier de Monaco. U Njemačkoj i Francuskoj tek su prije kratkog vre- 
mena stupile na snagu nove zakonske odredbe za t. zv. društva za 
upravljanje kapitalom (Kapitalverwaltungsgesellschaften), koje daju 
ovim društvima poreska povlaštenja. 

S druge strane nailazimo u mnogim državama na oštru kritiku 
poslovanja ovakovih društava, kao što je nedavno bio slučaj u Svi- 
carskoj prilikom sloma Kreugerovog društva i u Sjevernoj Americi, 
gdje je nedavno stupio na snagu novi zakon, koji nastoji da ograniči, 
a djelomično i da uništi tako zvane »Public utilities«, t. j. takova dru- 
štva, koja upravljaju preduzećima za snabdjevanje plinom, električ- 
nom strujom ili vodom. 

Od nekog vremena postoji i u Jugoslaviji izvjestan interes za 
holding-društva. Zato treba da se izlože njihove gospodarske funk- 
cije, njihova pravna organizacija i poreska povlaštenja, koja vrijede 
za njih u drugim državama. 


I. 
Pojam, vrste i gospodarsko značenje. 


1. Pojam. Ime »Holding-Company« potječe iz englesko-ame- 
ričkog pravnog razvitka. H. C. je akcionarsko društvo, t. zv. »Schare- 
holder«, t. j. ima u svojim rukama stalno akcije drugih društava. Za- 
konska definicija takovih društava postoji samo u engleskom akcio- 
narskom pravu. U ostalim su se državama razvila iz prakse. Ukoliko 
poreski zakoni pojedinih država (kao na pr. kantoni Švicarske, Liech- 
tenstein, Luxemburg i Monaco) sadrže odredbe za pojam holding- 
društva, koje su mjerodavne za oporezovanje, to se ove definicije 
između sebe u mnogom razlikuju. U praksi se razumijeva pod hol- 
ding-društvom takvo društvo, kojemu je svrha stjecanje akcija ili 
udjela s time, da ih trajno zadrži, a da svoju djelatnost ograniči samo 
na upravljanje ovim imovinskim čestima i na donošenje odgovara- 
jućih mjera u tom smislu. Osim ovih tako zvanih čistih holding-dru- 
štva postoje dakako i mješovita holding-društva, koja nemaju za cilj 
samo trajno učestvovanje u drugim društvima, nego pored toga vrše 
vlastitu gospodarsku djelatnost na području trgovine i industrije. Ovu 
razliku moramo zato upamtiti, jer su poreska povlaštenja na pr. u 
Švicarskoj i u drugim državama, predviđena isključivo samo za čista 
holding-društva. 

2. Vrste. lako su ciljevi, za kojima idu holding-društva, vrlo 
različiti, a često i veoma isprepleteni, da ih se jedva može odijeliti, 
možemo uglavnom ipak razlikovati 5 vrsta ovakovih društava: 

a) Društvo za iskorišćivanje kapitala (Kapital- 
anlagegesellschaft). Kod takovih se društava radi u glavnom o tome, 
đa se po mogućnosti što bolje iskoriste konjunkture na internacional- 
nom tržištu efektima u pogledu dobitaka na kamatima i kursu. Ta- 
kova društva osnivaju često banke, koje imaju interesa da uzmu 
učešća u iskorišćivanju kapitala, a da ne opterete svoj vlastiti portfetj. 

“Takova društva za iskorišćivanje kapitala izdaju često vlastite obvez- 
nice uz nešto višu kamatnu stopu, nego što inače imaju bankovne 
obveznice, pa omogućuju na taj način i općinstvu, da uzme udjela na 
većem prihodu iskorišćivanog kapitala. 

b) Društva za preuzimanje akcija drugih dru. 
štava. Takova se društva osnivaju u cilju, da si pribave akcije dru- 
gih društava, ali ih ne stavljaju u promet. 

c) Društva za finansiranje. Pod tim se razumijevaju 
društva, koja se osnivaju sa ciljem, da za sebe pribave kapitale drugih 
društava. Ovakova društva osnivaju ili banke ili industrijalna predu- 
zeća. Glavni cilj za osnivanje. ovakovih društava za finansiranje leži u 
tome, što banke nastoje da izvedu velike poslove, koji manje odgo- 
varaju uskom krugu bankovnih poslova, izvan vlastite banke i uz 
sudjelovanje šireg kruga općinstva. Ovakova su društva osnivana u 
Švicarskoj naročito za finansiranje inozemnih električnih preduzeća i 
drugih industrijskih grana (na pr. Internacionalno društvo za kemij- 
ska preduzeća u Baselu). 

d) Kontrolna društva za organizatorsko spa- 
janje koncernskih interesa. Cilj se ovih društava sastoji u 
predobivanju utjecaja na društva u kojima imaju svoj udio, a u smi- 
slu jedne jedinstvene industrijske politike. Razvitak ove vrste holding. 
društava je vrlo značajan i u vezi sa bitnim razvojem koncerna po 
svršetku rata. 

Svrha industrijskim holding-društvima je ujedinjenje i jedinstve- 
no finansiranje, te upravljanje svim pogonima, koji pripadaju jednom 
industrijskom koncernu. Sa ovog centralnog mjesta ne vrši se samo 
finansijsko upravljanje, nego i jedinstvena organizacija prodaje pro- 
izvoda i fabrikata. Interesantno je, da je američki tvorničar Ford 
osnovao jedno holding-društvo u Liechtensteinu, koje kontrolira 
Ford-Motor Co. 

e) Holding - društva za upravljanje imovinom 
privatnih osoba. Već nekoliko godina običavaju privatne osobe 
i porodice u Švicarskoj i Liechtensteinu osnivati holding-društva, koja 
upravljaju njihovom imovinom. Kod ovih društava igra često puta 
izvjesnu ulogu poreska ekonomičnost. No s time su skopčane i druge 
prednosti. Tako za slučaj smrti može cijeli imetak u formi akcija dru- 
štva preći na nasljednike, što je jednostavnije nego kakova druga 
likvidacija nasljedstva. Zato se često umjesto forme akcionarskog 
društva izabire oblik porodične zadužbine (Familienstiftung). Pravo 
ovih zadužbina je u obim državama posebno regulirano zakonom. 

3) Gospodarsko značenje. Već iz našeg prikazivania 
raznih vrsta holding-društava vidljivo je gospodarsko značenje ovih 
ustanova. No time još nije sve rečeno. Razlozi, radi kojih se osnivaju 
holding-društva, prerazličiti su, a da bi se mogli jednom šemom po- 
brojati. Njihov djelokrug raste iz dana u dan. Tako se dešava, da se 
jedno holding-društvo osniva tamo, gdje se želi zapravo postići fuzija 
više društava, no koja se često ne može provesti bilo zbog poreskih 
razloga ili zato, jer za fuziju nedostaje potrebita kvalificirana većina 
u obim društvima. 

Drugim holding-društvima svrha je opet racionalna podjela rada. 
Holding-društvo preuzima na sebe finansiranje, a fabrikaciju pre- 
pušta akcionarskim društvima, na koja je proširilo svoj utjecaj. Tu 
dolaze do izražaja i drugi oblici. Tako može holding-društvo da 
preuzme na sebe nabavku sirovog materijala ili prođu za ostala dru- 
štva. Često se iz gospodarskih ili političkih razloga želi, da se fuzija 
više društava sakrije prema vani. 

Brown, Boverie & Co., A. G. u Badenu (Švicarska) osnovalo je 
brojna tvornička preduzeća u inozemstvu. Razlog leži u tome, što je 
Švicarska za preduzeća takove vrste premalo prodajno područje. 
Jedna tvornica električne struke može samo onda računati na veću 
prodaju u drugim državama, ako tamo ima svoje filijale, osnovane* u 
formi akcionarskih društava, ako ove filijale imaju nacionalnost od- 
nosne države, te ako tako mogu da rade, da barem jedan dio fabri- 
kata švicarske tvornice mogu nabavljati iz Švicarske. Sa ovakovim 
preduzećima nastoji se održavati kontakt sa drugim državama, pa se 
zbog toga uvijek mora paziti na ono, što tamo novog dolazi na tržište 
i što traže mušterije i vlast. 


Tako su holding-društva s izvanrednom raznolikošću svojih cilje- 
va, koje primjenjuju, postala važan instrumenat modernih gospo- 
darskih organizacija. Njihov razvoj pokazuje, da su mnoge države 
osnovale takova holding-društva ne samo unutar svojih granica, nego 
i u naročito velikom opsegu u inozemstvu. Da su pritom one države, 
u kojima holding-društva uživaju poreska povlaštenja, u naročito 
boljem položaju, dovelo je do uzrečice, da se inozemne ustanove 
stvaraju samo u svrhu bijega kapitala i na taj način izbjegavanja po- 
reza. No to bi mogao biti slučaj samo kod jednog broja ustanova, 
ali to igra u glavnom samo srazmjerno neznatnu ulogu u poređenju 
s ukupnim kapitalom, investiranim u inozemna holding-društva. Na- 
ročito bi to mogao biti razlog za osnivanje mnogih manjih društava, 
koja su u inozemstvu osnovana samo u svrhu upravljanja imetkom 
jedne izvjesne porodice. 


Veliki razvoj holding-društava u inozemstvu ne može se razjas- 
niti ni u kojem slučaju samo s motivom poreske ekonomičnosti. U 
jednoj studiji, objelodanjenoj prije nekoliko godina u Švicarskoj, 
ustanovljeno je što više, da se ovaj nagli razvoj holding-društava u 
Švicarskoj ima zahvaliti četirima pretpostavkama, a to su: 

a) politička i finansijsko-politička neutralnost Švicarske, 

b) vanredne gospodarske, valutne i prometne prilike, zdravo ban- 
karstvo, intenzitet njenih internacionalnih odnosa i čuvanje bankov- 
nih tajni, 

Cc) uredene moderne pravne i sudske prilike, naročita širokogrud- 
nost i sposobnost lakog primjenjivanja švicarskog akcionarskog 
prava, koje daje akcionarskim društvima mnogo širi djelokrug nego 
u drugim državama, i 

d) vanredne poreske prilike Švicarske i njenih kantona, koje po- 
čivaju na principu pravednog i srazmjernog oporezovanja, a isklju- 

čuju mogućnost dvostrukog oporezovanja matičnih i afiliranih dru- 
štava (Mutter- und Tochtergesellschaften). 


Cijeli razvitak holding-društava u inozemstvu služio je naročito 
uspostavljanju internacionalnih veza i odnosa, koji su propali uslijed 
rata. Tome su najbolji primjeri: osnivanje Linoleum Holding-Gesell- 
schaft i J. G. Chemie u Švicarskoj i N. V. Kiichermeisters Internatio- 
nale Maatschappij voor Accoustiek te Holding-društvo za vještačku 
svilu u Holandiji. Za ilustraciju velikih zadataka, koje si postavljaju 
holding-društva u inozemstvu prikazat ćemo nekoliko primjera iz 
prakse. 


U 1928 godini osnovano je u Baselu internacionalno društvo za 
kemijska preduzeća A. G. (J. G. Chemie) sa akcionim kapitalom od 
290 milijuna Šv. Frs. kao holding-društvo J. G. Farbenindustrie A. G., 
Frankfurt na Majni. Prema statutu društvo ima slijedeću svrhu: »Po- 
duzeće je holding-društvo. Svrha je učestvovanje u industrijskim i 
trgovačkim preduzećima svih vrsta a naročito za kemijsku struku u 
tu- i inozemstvu, isključiv bankarske poslove i obrtimično kupovanje 
i prodavanje vrijednosnih papira.« Direkcija je pritom dala izjavu, da 
je za proizvođenje i podupiranje svih zadataka, koji proizlaze iz inter- 
nacionalnih pregovora i kod izgrađivanja u inozemstvu tek započetih 
odnosa, korisno posredovanje većeg inozemnog društva. 


N. V. Kiichermeisters Internationale Maatschappij voor Accou- 
stiek, Amsterdam, osnovano je u svrhu sjedinjavanja preduzeća 
Kiichermeister-koncerna, da bi se moglo provesti jedinstvo na polju 
elektroakustike i fonetike. Području produkcije pripadaju: tonfilm, 
diktafoni, gramofonske ploče i radio, uključivo svaka mogućnost ovih 
kombinacija. Prema čl. 2. statuta svrha je društva slijedeća: »ujedi- 
njavanje pogona i preduzeća, čija djelatnost leži na području aku- 
stike, optike i elektrooptike u najširem smislu, uključivo sve sporedne 
grane. Ovo ujedinjavanje može se provesti bilo direktno ili indirektno, 
bez obzira na vrstu i način, bilo osnivanjem, potpunim ili djelomič- 
nim preuzimanjem jednog društva od strane drugog, te ulaskom u 
interesne zajednice uz sudjelovanje u gorespomenutim pogonima. 
Svrha je nadalje vlastita djelatnost na spomenutim područjima, a na- 
ročito proizvodnja i trgovina proizvodima, koji bi se mogli izrađivati 
sa primjenom patenata i pronalazaka Heinricha J. Kichermeistera ili 
na bazi onih pronalazaka i patenata, s kojima društvo već raspolaže 
ili će ih tek ubuduće dobiti, bilo to direktno bilo indirektno. Nadalje 
je svrha društva pribavljanje, iskorišćivanje i prodaja patenata i doz- 
vola svake vrste na označenim područjima u najširem smislu; tome 
slično davanje dozvola za izradu proizvoda, kao i za trgovinu sa svim 
fabrikatima, koji bi se mogli računati da spadaju u navedeno po- 
dručje. Konačno je društvo stavilo za zadatak osnivanje pogona s 
istom ili sličnom svrhom u Nizozemskoj kao i u inozemstvu, osnivanje 
filijala, pristupanje u interesne zajednice i konačno da preduzima sve, 
što s ranije opisanom svrhom društva stoji u direktnoj ili indirektnoj 
vezi, ili što bi za postignuće te svrhe u najširem smislu riječi moglo 
biti korisno ili potrebito.« 

4, Brojčani razvitak Holding - društva u ino- 
zemstvu. Obzirom na naprijed navedeno dobivamo slijedeću sliku 
brojčanog razvoja holding-društava: u 1900 godini postojalo je u 
Švicarskoj samo 17 holding-društava, s osnovnim kapitalom od ukup- 
no 340,000.000 Šv. Frs. 31 decembra 1931 bilo je već 1458 društava s 
nominalnim kapitalom od 3.000,000.000 Šv. Frs. Da bi se ova brojka 
objasnila, navodimo za usporedbu, da je broj svih švicarskih akcio- 
narskih društava u isto vrijeme iznosio 14.718 s nominalnim kapitalom 
od 9.000,000.000 Šv. Frs. Nominalni kapital holding-društava u Švicar. 
skoj iznosi dakle jednu trećinu nominalnog kapitala svih akcionarskih 
društava.!) U Luxemburgu postoji 450 holding-društava s kapitalom 
od 21% milijarde belg. franaka. U Liechtensteinu cijeni se broj hol- 
ding-društava na 4.000. X 

| (Nastavit će se.) 

PROBLEM UPRAVNIH TROŠKOVA U 
PRIVREDNOM PODUZEĆU 


Među relevantne faktore, o kojima ovisi uspjeh privrednog po- 
duzeća, spadaju svakako upravni troškovi. To su specifični izdaci 
nužno povezani sa privrednom djelatnošću, koji nastaju onim časom, 
kada se osniva poduzeće, i traju, dok poduzeće živi, a često upravo 
ti troškovi odlučuju sudbinom poduzeća. Pod pojamupravnih 
troškova spadaju izdaci, koji imaju osigurati 
uvjete produkcije i poslovanja te realiziranje 
vrijednosti produkata ili usluga. Izravni i sporedni 
troškovi produkcije, kao i troškovi oko raspačavanja produkata i 
pružanja usluga, ovamo ne spadaju. Već sama činjenica, da teorija 
ne pozna točne definicije upravnih troškova upućuje na to, da se radi 
o izdacima svoje vrsti, koji se ne daju unaprijed odrediti niti se oni 
inače ravnaju po faktorima, koji uplivišu na rentabilitet pothvata. 
Ipak je praksa i na tom području stekla neku DE pa ćemo 
pokušati istu prikazati u ovom članku. 

Bit će malo odgovornih upravnika, koji u svome djelovanju nije- 
su bili prisiljeni, da se pozabave sa delikatnim pitanjem upravnih 
troškova, odnosno koji se nijesu našli pred zadatkom da nađu na- 
čina, kako će sniziti te troškove. Za vrijeme konjunkture, dok se 
poslovi dobro razvijaju, lako mogu upravni troškovi izbjeći pažnji 
odgovornog upravnika, no u doba privredne depresije izbiju ti troš- 
kovi u cijeloj svojoj veličini i mogu ugroziti dalji opstanak poduzeća. 
Svesti te troškove na pravu mjeru tako, da budu u ispravnoj relaciji 
s opsegom i gospodarskim kapacitetom poduzeća, spada među naj- 
teže zadatke, koje mora riješavati odgovorni upravnik. Taj zadatak 
je tim teži, što spomenutu ispravnu relaciju odgovorni upravnik re- 
dovito mora tek sam pronaći. Postoje doduše za pojedine privredne 


1) Pobliže o tome usp.: Dr. Rosendorff R., Holding-Geselischaften in der 
Schweiz; Orel Fissli Verlag, Zurich, str. 24. 

struke približno utvrđene norme, po kojima se imadu ravnati upravni 
troškovi, no te norme vrijede obično samo za vremenska razdoblja u 
kojima se gospodarski život odvija mirno i jednolično. Čim u gospo« 
darskom životu nastupe poremećenja i perturbacije, takve norme 
redovito nemaju više nikakve vrijednosti za kalkulaciju. Visina uprav- 
nih troškova je u ostalom prilično individualna za svako poduzeće, 
pa je zato od najodlučnijeg upliva na te troškove lična sposobnost 
upravnika, da ih znade ocijeniti i regulirati. Iskustvo i sprema uprav- 
nika mogu najviše pridonijeti normalizaciji upravnih troškova. 

Činjenica je, da se na području upravnih troškova .polučuju po- 
voljni rezultati tek dugim iskustvom i proučavanjem konkretnih slu- 
čajeva. Zato čim je koje privredno poduzeće starije, tim su njegovi 
upravni troškovi pravilniji i jednoličniji. Karakteristično je za uprav- 
ne troškove, koji su uravnoteženi i svedeni na pravu mjeru, da ne 
pokazuju velikih fluktuacija, nego njihova visina ostaje za dulji pe“ 
riod prilično jednaka. Upravni troškovi međutim ne moraju imati 
tendenciju apsolutnog opadanja, naprotiv je normalno, da ti troš- 
okovi iz godine u godinu polako rastu u omjeru kako se povećava 
opseg poduzeća i opseg njegovog poslovanja, ali ti troškovi moraju 
konstantno i polako opadati u relaciji sa financijskim i gospodarskim 
radnim efektom poduzeća. Oštra gospodarska utakmica i sve teža 
borba za opstanak sile međutim odgovornog upravnika, da katkada 
učini odlučniji napor u cilju sniženja upravnih troškova. Način kako 
izvađa radikalnije snizivanje tih troškova, osvjetljuje najbolje nje- 
govu spremu i sposobnosti. 

Sve poznate mjere oko snizivanja upravnih troškova odnose se 
u prvom redu na lične izdatke. Tako su najprimitivnije metode za 
snizivanje upravnih troškova: otpuštanje namještenika, snizivanje 
namješteničkih beriva, ukidanje raznih pogodnosti namještenicima, 
restrinkcije radnih prostorija itd. Marijalni efekat ovih radikalnih 
mjera obično je financijski efikasan, no gospodarska korist nije ve- 
lika. Ako su ovakve mjere još popraćene netaktičnim postupkom sa 
strane pretpostavljenih, ne će dakako kod radnog osoblja porasti 
volja za savjesni posao i predanost poduzeću, koje osobitosti pred- 
stavljaju faktor rentabiliteta od neprocjenjive vrijednosti. 


Mnogo su važnije mjere, koje idu za gospodarskom i admini- 
strativnom reorganizacijom privrednog poduzeća u cilju da se po- 
digne rentabilitet rada. Te mjere sastoje se u napuštanju nerenta- 
bilnih i nesigurnih, a u forsiranju unosnih poslova tako, da se podu- 
zeće kasnije preudesi i specijalizira upravo za one poslove, koji su 
dokazano najunosniji. Pri tome se traži fuzija, priključak poduzećima 
iste struke ili zajednica interesa (karteliranje) s istovrsnim poduze- 
ćima. Paralelno s takvim mjerama omogućuje se bolja podjela rada, 
centralizacija stanovitih postova, racionalnije iskorišćivanje uređaja i 
namještenika itd. I kod ovoga načina snizivanja upravnih troškova 
padaju žrtvom egzistencije namještenika. Slaba je strana tih reorga- 
nizacija u tome, što su one moguće samo u izvjesnim slučajevima, pa 
prema tome ne predstavljaju neki općenito važeći recept za snizivanje 
upravnih troškova. 

Najveći efekat na području snizivanja upravnih troškova polu- 
čujemo mehanizacijom (mašinizacijom) i racionalizacijom uredskog 
poslovanja. Te mjere idu za tim, da ljudski rad u poslovnicama sveđu 
na najmanju moguću mjeru, te da ga nadomjeste radom strojeva sa 
svrhom, da se postigne gospodarski optimum rada. Međutim proved- 
ba spomenutih mjera nije tako jednostavna. Ona iziskuje iscrpiva i 
opsežna predhodna proučavanja, te je ovisna o raznim preduvjetima. 
Konačni uspjeh tih mjera ovisi mnogo o tome, koliko je spreme i 
umnih sposobnosti uloženo u njihovu primjenu. 

U mnogim privrednim poslovnicama obavlja se i danas još mno- 
go suvišnog posla uslijed tradicionalnog načina registriranja, knji- 
ženja, čestim opetovanjem šematskih pisama i faktura, zbrajanjem, 
kolacioniranjem, povlačenjem salda, zastarjelim metodama naruči- 
vanja i raspačavanja robe, nadzorom i raspodjelom kontrolnih mje- 
sta itd. Pri tome ovakve poslovnice teško ili nikako ne mogu pru- 
žiti brze i sigurne podatke o kretanjima i promjenama u vrijednosti- 
ma, o fluktuacijama rentabiliteta, o ulazu novca, o stanju zaliha, tro- 
škova, narudžaba u poslu i o unišlim narudžbama. Odgovorni uprav- 
nik je u tim pitanjima upućen skoro isključivo na svoje pamćenje, 
dok mu knjigovodstvo samo donekle može služiti kao uporište. 

Prelaz sa ovakve zastarjele komercijalne organizacije na moder- 
ne uređaje treba da bude prije dobro promišljen i pomno priprav- 
ljen. Kako se problem organizacije sastoji u pronalaženju svrsishodne 
povezanosti ljudskih i mehaničkih radnih sila, to je proučavanje i 
ustanovljenje te svrsishodnosti polazna točka za svaku reformu u or- 
ganizaciji. Napredna velika privredna poduzeća osnivaju najprije 
specijalni ured za proučavanje, koji obično nakon provedene reorga. 
nizacije ostaje u funkciji kao »ured za organizaciju«. Za uspješno 
riješenje postavljenog zadatka ne dostaje samo poznavanje radnog 
procesa i negovih elemenata, nego treba poznavati također tržište i 
tehničke mogućnosti na području savremenih poslovničkih uređaja. 
Potrebna je i stanovita mjera invencioznosti, da se u svakom specijal- 
nom slučaju pogodi upravo najbolje. Preporuča se zato najprije po- 
kusno uvađanje novih strojeva i uređaja, da se stekne neki uvid i is- 
kustvo o funkcioniranju takvih novosti te dođe do spoznaje, kako 
one pristaju u postojeći organizam i radni proces. Među predhodne 
radove spada također izrada organizacionog plana. Pri tome treba 
raščlanjenje i redoslijed poslova prikazati grafički u cjelini i za svaki 
otsjek. Za namještenike treba izraditi precizne pismene propise, 
fiksirati poslovni red, odrediti točno vrijeme za obavljanje stanovitih 
poslova kao primanje pošte, razdiobu pošte, rješavanje iste itd., sve 
u cilju, da se osigura nesmetani kontinuitet u radu. Kod stvaranja 
odluke za stanoviti postupak ne smiju igrati ulogu nikakvi drug: 
momenti no samo spomenuta svrsishodnost. Tako na pr. za nabavu 
nekog novog stroja ne smije biti mjerodavna veličina poduzeća, pro- 
meta ili moguće prilika za prigodnu kupnju, nego samo broj poslov- 
nih slučajeva, koji se redovito opetuju, jer će se samo u tom slučaju 
rentirati nabava specijalnog stroja. 

Među najteža organizaciona pitanja spada razdioba prostora, 
broj namještenika, podjelba rada i veličina parka strojeva, i to zato, 

što se opseg i množina poslova ne ravna po postojećem uređaju po- 
slovnice, nego se poslovnica mora akomodirati poslovima, koji se 
očekuju. Dok kod tehničkog pogona vlada princip uposlenja do gra- 
nice zasićenosti (t. j. ide se za polučenjem t. zv. praga digresije, a to 
je ona granica, gdje kod produkcije na pojedini komad otpada re- 
lativno najmanji dio troškova), ne može se taj princip primijeniti i 
na uredsko poslovanje. Ovo poslovanje naime ne teče paralelno s 
proizvodnjom, nego je ovisno o unišlim narudžbama, uplatama, re- 
klamacijama, akviziciji, sezoni, konjunkturi, tržištu itd., pa je zato 
za uredsko poslovanje potreban stanoviti elasticitet, kako ne bi na 
nekojim mjestima došlo do zastoja radi prenatrpanosti poslom ili do 
praznina u iskorišćivanju. Za valjano riješenje spomenutih problema 
potrebno je dobro poznavanje prilika i ispravno ocjenjivanje poslov- 
nih mogućnosti. 

Vrlo je važna kalkulacija rentabiliteta prije nabavke novog stro- 
ja ili uređaja. Predhodna usporedba troškova i rentabiliteta dotada- 
njeg uređaja s namjeravanom izmjenom bit će redovito moguća. Teže 
je odrediti postotak otpisivanja i rok amortizacije, budući da kraj 
današnjeg naglog napretka tehnike, strojevi i uređaji brzo zastaruju, 
pa se ne može nikada predvidjeti, kada će novi stroj ili uređaj biti 
nadmašen kojim novim izumom. Nadalje postoje kod modernih ured- 
skih strojeva i uređaja neke indirektne koristi, koje se ne smiju pre« 
vidjeti. Stroj istodobno obavlja i takove poslove, koji se prije nijesu 
ni tražili kao na pr. statistički iskazi, razne specijalne postavke, auto- 
matske kontrole itd. Osim brzine i točnosti, kojom radi stroj, daje 
on sastavcima bolji i ugodniji izgled i pregled, pa tako pomaže akvi- 
ziciju, omogućava brže rješavanje narudžaba, kalkulacije itd. Samo 
razborita upotreba strojeva je od koristi, jer mehanizacija (mašiniza- 
cija) i racionalizacija nije isto. 

Ali i bez većih investicija za strojeve i uređaje mogu se razbori- 
tim mjerama postići znatne uštede u troškovima. Ovamo spadaju 
na pr. podesna mjesta za rad, diferencijacija uređaja prema vrsti po- 
sla, blizina i pregledno smještanje svih potrepština za rad uključivo 
kartoteka, ormara za spise itd. Sjedalica mora biti tako podesna, 
da omogućuje razna gibanja, a da pri tome ne umara. Registratura 
mora biti tako pregledno udešena, da se mogu brzo spremiti i pronaći 
svi spisi i onda, kada arhivar nije prisutan. Mjesta za rad i prostorije 
moraju biti tako raspoređene, kako to odgovara prirodnom toku 
posla, da se eliminira svako beskorisno gubljenje vremena. Kod većih 
privrednih poduzeća mora se takvo sistematsko organiziranje pro- 
vesti na široj bazi. Tu je u prvom redu organizacija saobraćaja. — 
Općenito su poznati uređaji, koji služe ličnom saobraćaju, kao kućni 
telefon i razne signalne naprave, te uređaj za prenašanje spisa, liftovi, 
pneumatska pošta, da se radno osoblje ne treba micati sa svog radnog 
mjesta. Takvi uređaji moraju biti ispravno primijenjeni i potpuno pri- 
lagođeni potrebama. U drugom je ređu riješavanje pošte i izrada pis- 
menih sastavaka. Danas je teško zamisliti privrednu poslovnicu bez 
običnog pisaćeg stroja; ovamo spadaju pisaći strojevi na električni 
pogon, sa dugačkim valjkom, sa napravom, koja omogućuje isto- 

dobno više otisaka, strojevi za diktiranje, šifriranje (dešifriranje), 
umnažanje, kuvertiranje, adresiranje i frankiranje. Upotreba takvin 
strojeva ovisna je dakako o mogućnosti njihovog intenzivnog iskoriš- 
ćavanja, jer inače predstavljaju suvišan inventar i slabo uloženi 
kapital. 

Najvažniji i najzahvalniji objekt racionalizacije je trg. računovod- 
stvo. Ponavljanje istih radnih slučajeva, potreba što veće točnosti i 
sigurnosti u računskim operacijama, preglednost i jasnoća te brzo 
iznalaženje konačnih rezultata, veoma pogoduju upotrebi strojeva 
na ovom području. Obavljanje stanovitih poslova kao dnevno ažuri- 
ranje konto-korenata, dnevno zaključivanje knjiga, izdavanje bla+ 
gajničkih potvrda, doznaka itd., uvelike olakšavaju podesni stro- 
jevi. Tehnika je na tom području stvorila svu silu specijalnih i kom- 
biniranih strojeva, počam od blagajne s registracijom pa do raznih 
strojeva za računanje, kombiniranih s pisaćim i knjigovodstvenim 
strojevima. Ovamo spadaju i strojevi za bušenje i sortiranje kartica 
za t. zv. »Hollerith«-kontrolni sustav. Na tim karticama označuju se 
knjigovodstveni događaji stanovitim bušenjem rupa (Lochsystem), a 
onda strojevi za sortiranje i brojenje te kartice razvrstavaju i raspo- 
redaju prema raznim svrhama, ispisuju i zbrajaju brojke. Upravo 
primjena Hollerith-sustava znači pravu revoluciju u radu privredne 
poslovnice. Ovi strojevi omogućuju brzo i potpuno iskorišćivanje knji- 
govodstvenog i statističkog materijala za ciljeve poduzeća te tako 
pružaju efikasnu i dragocjenu pomoć upravniku kod stvaranja važnih 
poslovnih odluka. Svojom mogućnošću, da brzo i potpuno analizira te 
svestrano rasvijetli sve poslovne događaje, pruža Hollerith-sustav 
upravniku siguran i pouzdan kompas za upravljanje poduzećem. Od 
kolike prednosti mogu biti uredski strojevi pokazuju slijedeći pri- 
mjeri: dok čovjek zbroji za 1 sat najviše 300 računa, stroj zbroji za 
isto vrijeme 5000 računa, da čovjek proknjiži 800 poslovnih događaja 
potrebno je 16 sati rada, a stroj obavi taj posao za 1 sat, dok čovjek 
kuvertira 400 listova za 1 sat,stroj kuvertira 4000 listova, dok čovjek 
napiše 100 adresa na sat, stroj ih napiše 6000 itd. Hollerith strojevi 
izvršuju do 45.000 računskih operacija u jednom satu, to ujedno pret- 
stavlja najveći do danas postignuti radni kapacitet na području ured- 
skih strojeva. 

Za primjenu modernih organizacionih tekovina potrebna je i iz- 
mjena nekih starih načela u privrednim poslovnicama. U glavnom sli. 
jedeći principi stoje u opreci s prošlošću: 

I. Upotreba nevezanih listova (kartoteka) umjesto 
čvrsto vezanih trgovačkih knjiga. Mnogi rutinirani knjigovođa, koji 
je ostario pri svojim uvezanim trgovačkim knjigama, ne može se odu- 
ševiti za nevezane listove, nego prigovara, da se takvi listovi lako “ 
zametnu i izgube, da su lako mogući falsifikati i zloporabe, da su 
nezgodni kod duljih konta, koji se u vezanim knjigama mogu lako 
prenositi preko više stranica, a da se pri tome ne gubi pregled konta, 
dok kod nevezanih listova treba svaki čas uzeti novi, pa se gubi pre- 
gled cijeloga konta. Takvi prigovori su doduše na mjestu, no mo- 
derna organizacija zna za kontrolne uređaje, koji takve nedostake 

otklanjaju. Prednost nevezanih listova pred uvezanim knjigama je 
tolika, da ih se moderna organizacija nikako ne može odreći. Prije 
svega postoji mogućnost kopiranja, da je jednim upisom provedeno 
knjiženje i u temeljnim i pomoćnim knjigama, a prema potrebi i u 
kojem kontrolnom iskazu. Upravo ideja kopiranja je najvažniji fak- 
tor racionalizacije. Kopiranjem prišteđuje se mnogo posla i vremena, 
a istodobno se izbjegnu sve one pogrješke, koje se dešavaju pri pre- 
pisivanju. Nadalje nevezani listovi omogućuju bolju diobu rada, jer 
se lakše mogu podijeliti među više radnika no vezane knjige. Takvi se 
listovi mogu po volji slagati i grupirati kako to iziskuju potrebe i pri 
tome se suvišni listovi mogu uvijek lako eliminirati. 

2. Princip formulara. Zgodno udešeni i prilikama prila- 
gođeni formulari i tiskanice znače znatno olakšanje i veliku uštedu 
posla. Tako se za unišlu narudžbu jednokratnim pisanjem na stroju 
ispostavlja potvrda naloga, narudžbenica, račun, kopija računa, do« 
stavnica i primka. Sve je to moguće zgodno izrađenim formularima, 
koji su povezani u blokove i udešeni za kopiranje. Takvi se formulari 
moraju izraditi po stanovitim normama i za što svestraniju pri- 
mjenu. Kako se je najprije u industrijskoj proizvodnji pokazala po- 
treba za normalizacijom u raznim smjerovima, počeli su u Engle- 
skoj već u 40-tim godinama prošloga vijeka sustavno izrađivati nor- 
me. Pošto se pokazala velika prednost normi, prešlo je to normiranje 
sve više i na druga područja pa tako i na poslodavački uređaj, knjige, 
formulare i t. d. Jače se taj pokret razmahao tek od godine 1915 1 
to najviše u Njemačkoj. Postoji i međunarodna organizacija za norme 
(International Federation of the National Standardizing Associations, 
skraćeno: ISA). 


Kod nas su najviše uvedene njemačke norme, poznate pod Za- 
štićenim nazivom DIN.norme. Nad tim normama danas bdije i dalje 
ih izgrađuje Njemački odbor za norme (Deutscher _Normalienaus- 
schus E. V.), koji je god 1929 proizašao iz prijašnjeg odbora za nor- 
me njemačke industrije. Potonji se odbor sastoji iz predstavnika pro- 
izvađača, potrošača, trgovaca i učenjaka, pa je svestranim i pomnim 
ispitivanjem ustanovio najprikladnije oblike, mjere, osebine i svojstva 
mnogih industrijskih proizvoda i potrošnih dobara. Rezultate svoga 
rada publicira odbor u t. zv. listovima norma (Normenblitter), pa su 
tako izrađene norme postale pristupačne široj javnosti. (Spomenuta 
kratica DIN značila je prije Deutsche Industrienormen, dok danas 
znači: »Das ist Norm«). Velika prednost i korist spomenutih norma 
prava je blagodat za cijelu privredu, pa se njihova primjena naglo širi 
i istiskuje nenormirane artikle. Tako su na pr. za trgovačke listove 
normirani formati A 4 210x297 mm i A5 148x210 mm. Ovim for- 
matima su prilagođeni omoti, mape, namještaj kao i svi artikli, koji 
se proizvode u masama. 

3. Princip numeriranja. Za točno evidentiranje te odr- 
žanje reda i pregleda nad svim poslovima privrednog poduzeća od 
velike je važnosti fiksiranje svekolike unišle i izišle pošte, kartoteka, 
temeljnica, bilježnica itd. Ovo fiksiranje se postizava najbolje shod- 
nom numeracijom, koja mora obuhvatiti sve isprave, dopise, naloge, 

pismena saopćenja, evidencije itd. Dobro primijenjena i sistematski 
provedena numeracija osigurava pregled, brzo pronalaženje traže- 
nog predmeta, vrši kontrolu da se pojedini predmeti ne izgube i pre- 
dugo ne zadržavaju na jednom mjestu, te sili, da se točno i redom 
rješavaju, a svako otstupanje od reda i pravila odmah se zamjećuje, 
pa je lako pronaći neurednog namještenika. 


4. Princip temeljnica (belega). Ovaj princip znači ra- 
dikalnu promjenu u knjigovodstvenim poslovima. On kida sa starin- 
skim načinom prenašanja iz knjige u knjigu tako, da se sva knjiže- 
nja moraju vršiti samo na osnovu ispravnih i uredno ispostavljenih 
temeljnica, kopija dopisa, izvornih računa itd. Budući da se na taj 
način temeljne i pomoćne knjige vode neovisno jedne od drugih, 
eliminirane su pogreške u prepisivanju, te se brzo otkrivaju i pogre- 
ške prvotnog krivog knjiženja iz temeljnica, koje po starom načinu 
knjiženja lako mogu ostati i nezapažene, budući da se konačni zbro- 
jevi relativnih knjiga dobiveni samo na temelju knjiženja iz temelj- 
nica moraju međusobno slagati. 

Konačno valjan plan kontacije (Kontierungsplan) doprinosi 
preglednosti i jasnoći knjigovodstvenih podataka. Terminologija 
knjigovodstva mora biti jednolična i razgovijetna, nazivi kratki i 
jezgroviti, te moraju biti primijenjeni dosljedno također u kalkula- 
Ciji, statistici, korespondenciji i registraturi. Svuda mora vladati si- 
stematika i povezanost sa planom kontacije knjigovodstva. 


Spomenutim mjerama međutim nije svrha da se ukine što više 
namješteničkih egzistencija, nego im je svrha usavršivanje uredskog 
poslovanja sa ciljem, da se na tom području učinjene uštede upo- 
trijebe za proširenje produktivnog rada i tako na drugom mjestu 
opet stvore nove egzistencije. Pri tome se na namještenike u racio- 
naliziranom poduzeću stavljaju veliki zahtjevi. Rad u takvom podu- 
zeću traži najveću sabranost i koncentraciju pri poslu, jer svako po- 
puštanje u tom pogledu odmah izbije i uzrokuje štetne posljedice. 
Stroj se doduše nikada ne zabuni, ali se može zabuniti onaj, koji 
njime rukuje. Stroj stalno traži napetu pažnju i sigurne kretnje svoga 
rukovaoca. Zato se pri izboru namještenika za mašinski rad vrše 
prethodna ispitivanja sposobnosti po metodama moderne psiho-fi- 
zike. Ovakva selekcija namještenika opravdava valjano honoriranje 
njihovoga rada. 

Sve ovdje u kratko spomenute mjere mogu mnogo prištediti na 
poslu, vremenu i materijalu, pa dosljedno i na upravnim troškovima. 
No glavni faktor u tom problemu jest odgovorni upravnik. Može 
organizacija biti ma kako dobro zamišljena i mogu biti na raspola- 
ganju ma koliko skupi i savršeni strojevi i uređaji, ako iza svega 
toga ne stoji razuman, spreman i stručan čovjek, ne će biti željenog 
efekta. Samo u rukama vrsnog i sposobnog upravnika mogu spo- 
menute savremene tekovine pružiti maksimum koristi. Za upravne 
troškove od odlučnog značenja jesu prvenstveno lične kvalifikacije 
vodećeg upravnika. Njegova prirođena sposobnost za organizaciju, 
sprema za ispravnu primjenu savremenih tekovina, te prirođeni smi- 
sao za štednju i ekonomiju, doprinijet će najviše snizivanju upravnih 

troškova. No odgovorni upravnik mora uvijek naći i vremena da se 
pozabavi tim pitanjem. Ma koliko on bio opterećen raznim drugim 
poslovima, visinu upravnih troškova ne smije nikada pustiti s vida. 
U tu svrhu bit će dobro, ako na njegovom grafikonu, na kojem mu 
rezne krivulje pokazuju promjene u proizvodnji, prometu, blagajni, 
dužnika, vjerovnika itd., bude također crvena krivulja, koja ozna- 
čuje upravne troškove. Razmatranje i proučavanje tih troškova naj- 
prije dovodi do pronalaženja korisnih mjera, kojima je cilj snizi- 
vanje tih troškova. Općenito vrijede u tom pogledu slijedeća 4 sa- 
 vjeta, koje je praksa iskazala: 

1. svaki upravni izdatak mora imati svoje opravdanje u svrsi- 
shodnosti i neodgodivosti; 


2. na snizivanju upravnih troškova treba raditi i onda, kada po- 
slovi dobro idu, pa se teret tih troškova tako jako ne osjeća; 

3. nikada se ne smijemo pomiriti sa mišlju, da su ti upravni tro- 
škovi već svedeni na najnižu mjeru, pa da se ne mogu više snižavati; 

4. snizivanje upravnih troškova ne smije biti na uštrb pravilnog 
i nesmetanog rada u poduzeću, a naročito ne smije uslijed takvog 
snizivanja troškova stradati sigurnost imovine i efikasnost kontrole. 

Konačno odgovorni upravnik mora biti uvijek na čistom o svim 
primjećenim fluktuacijama i promjenama u upravnim troškovima, da 
može poduzeti shodne mjere i predusresti većim štetama. Razumije 
se samo po sebi, da iskazivanje tih upravnih troškova mora biti uvijek 
ažurno i knjigovodstveno ispravno t. j. troškovi moraju zbilja biti 
kao takovi označeni, iznašani, te točno fiksirani. Svako iskrivljivanje 
i prikrivanje u tom pogledu nije drugo no samoobmana ili hotimična 
prevara. 

Iako za snizivanje upravnih troškova nema točno određenog i 
opće. važećeg kriterija, može ipak proučavanje naprednijih organiza- 
cija, znanje raznih specijalista, te iskustvo i praksa dobrih kvalifici- 
ranih stručnjaka biti od velike koristi na tome području. Tako mogu 
snizivanju upravnih troškova mnogo doprinijeti iskusni stručni revi- 
zori. Revizori.su svojom praksom stekli širi vidokrug i dublji pogled 
u razne poslovne organizacije, imadu osjećaj i za one nepravilnosti, 
koje u tim organizacijama ne upadaju odmah u oči. Oni vješto ra- 
zabiru iz poslovnih knjiga, koje su odraz ne samo imovinskog stanja 
i poslovnih događaja, nego su također odraz upravnikove organiza- 
cione komercijalne spreme, pojedina bolesna mjesta tako, da mogu 
preporučiti sanacione mjere. Ti kvalificirani revizori pristupaju svom 
poslu objektivno, stručno imajući pred očima jedino interes same 
stvari, pa su slobodni od raznih ličnih i drugih utjecaja, kojima lako 
podliježu oni, koji su u privrednom poduzeću namješteni ili zaintere- 
sirani. Uz druge su i ovi razlozi rukovodili Trgovinsko-industrijsku ko- 
moru u Zagrebu kad je osnovala vlastiti Revizorski ured, imajući u 
vidu jedino interese cjelokupne privrede. Do samih privrednika je 
sada, đa se što izdašnije služe ovom svojom najnovijom institucijom, 
kako bi:se ona mogla što više ojačati i razviti te blagotvorno dje- 
lovati po uzoru sličnih revižzorskih organizacija u vanjskom napred- 
nom svijetu. 

Bilanca Poštanske štedionice za 1935 godinu. — Poštanska štedionica 
Kraljevine Jugoslavije je državni novčani zavod. Ona ima centralu 
u Beogradu, a filijale u Zagrebu, Ljubljani, Sarajevu i Skoplju. Njezina sa- 
dašnja organizacija osniva se na Zakonu o poštansko-štednom, čekovnom i 
virmanskom prometu od 30 novembra 1931. Zapravo su najprije postojali sa- 
mostalni Poštansko-čekovni zavodi u Ljubljani, Zagrebu i Sarajevu, a tek 1 
oktobra 1923 otpočela je svojim radom Poštanska štedionica u Beogradu na- 
kon kupnje Palače poznatog hotela »Moskva«, gdje se još i danas nalazi cen- 
trala. (Filijala u Skoplju je osnovana 15 augusta 1927). Prema tome sadanja 
Poštanska štedionica posluje ukupno 13 godina. Prošla 
1985 godina pretstavlja trinaestu poslovnu godinu. Kako se je dobro fundirala 
štedionica u to relativno dosta kratko vrijeme, najbolje nam dokazuje njezina 
bilančna stavka nepokretnina, koja nakon redovitih zakonskih otpisa iskazuje 
31 decembra 1935 svotu od Din T75,556.452.36. Sve filijale nalaze Se u vlastitim 
palačama, a stalno napredovanje poslova Poštanske štedionice, osobito veliki 
porast njezinih uloga na štednju posljednjih 4—5 godina traže i omogućuju, da 
se može pristupiti i zidanju nove reprezentativne zgrade za 
Centralu. U tiskanom Poslovnom izvještaju imamo o tome detaljnije inte- 
resantne autentične podatke: zemljište je kupljeno za 13 milijuna dinara; ra- 
dovi oko gradnje palača započeli su 12 marta 1935, a predvidivo će trajati još 
3 godine; predračunska svota iznosi oko 45 milijuna dinara; u novu zgradu 
uselit će se ne samo centrala Poštanske štedionice, nego i beogradska Glavna 
pošta; palača se ne financira iz državnog budžeta već iz rezervnih fondova i 
drugih raspoloživih sretstava same Poštanske štedionice itd. 


Da se poslovi Poštanske štedionice iz godine u godinu sve jače i povolj- 
nije razvijaju, pokazuju nam jasno njezine bilance. 

Dok je njezin ukupan promet iznosio u prvoj godini (1923) tek 
63 milijarde dinara, u trinaestoj godini (1935) iznosi čak 239 milijarda dinara. 
Uspon je enorman, te se je konstantno penjao do godine 1931, kad je bio 241 
milijardu, da se posljednjih 5 godina nekako stabilizira i stacionizira. Vjero- 
jatno ipak nije to još najviši uspon prometa. 


Primarni posao Poštanske štedionice jest posredo- 
vanje novčanog prometa, što se vrši putem čekovnih žiro-računa; 
broj čekovnih računa popeo se od 9985 u god. 1923 na 25.439 u god. 1985. Sva- 
ke godine ukazivao se stalan priliv novih komitenata (čekovnih računa). Teri- 
torijalni raspored bio je na dan 31 decembra 1935 slijedeći: Beograd — 6643, 
Zagreb — 7594, Ljubljana — 6736, Sarajevo — 3143 i Skoplje — 1323. Zagre- 
bačka filijala uvijek je na prvome mjestu. 

Novčani promet po žiro-računima razvija se danas po prilici polovica 
gotovinom, a polovica prenosom  (virmanom t. j. bez upotrebe efektivnog 
novca). Istina je da stalno raste virmansko poslovanje, ali ipak previše polako, 
i stanje od 50.84% na koncu 1935 godine je dakle dosta nisko. Ukupni pro- 
met po čekovnim računima iznosi 31 decembra 1935 god. dinara 
65.757,484.252.68. 

Međunarodni promet Poštanske štedionice nije osobito velik i 
važan, i ako ona stoji bilo u direktnim bilo u indirektnim vezama skoro sa 
svima državama na svijetu. Tome su kriva uglavnom postojeća ograničenja 
prometom novca cijeloga svijeta. 


Druga važna grana poslovanja Poštanske šteđionice 
jest uložni posao, štedni promet. Prikupljanjem štednih uložaka 
ne bavi se Poštanska štedionica od svoga osnutka (1923 godine), nego tek ođ 
konca godine 1926, dakle 10 godina. Dok je prvih 5 godina broj ulagača jedva 
dostigao broj od 100 hiljada, zadnjih 5 godina naglo se diže da 31 decembra 
1935 dosegne cifru od 360.432 ulagača. Dakle ekonomska kriza, ili bolje rečeno, 
novčano-štedna kriza nije Poštanskoj štedionici nanesla. nikakvih šteta ili uči» 
nila neprilika, već joj je dobro došla, ona je sticajem prilika kao državna nov- 

čana institucija samo povećala krug svojih štediša, naročito manjih, nastojeći 
učvrstiti povjerenje prema sebi kod najširih narodnih slojeva. Uspjeh Poštan- 
ske štedionice u tome smjeru je očit ne samo prema broju novonadošlih šte- 
diša, nego i prema svotama uloga, koji su danas znatni, te se približuju već 1 
milijardi dinara. Stanje uloga u Poštanskoj štedionici cijele države kretalo se 
u milijunima dinara ovako: 1926 —8, 1929 — 106, 1931 — 334, 1933 — 564, 
1934 — T18; a 31 XII 1935 — Din 850,741.001.57. Iz izvještaja nije vidljivo, 
kako su ovi ulošci repartirani prema pojedinim filijalama, što bi svakako bilo 
interesantno i poučno znati. Bijeg ulagača od privatnih novčanih zavoda i sa- 
moupravnih štedionica prema Poštanskoj štedionici i drugim državnim kre- 
ditnim ustanovama izgleda, da je prestao, svakako nije više u onim dimen- 
zijama u kojima je bio pred 5 godina, kada su se banke redom utjecale zaštiti 
Uredbe pred navalom svojih vjerovnika, prvenstveno baš ulagača. 


Račun izravnanja 31 XII 1935 


Aktiva Pasiva 
kao aan e EEE 
Gotovina . . . Din  443,494.338.50 Ulošci . . . Din  850,741.001.5T 
Dužnici 1.321,749.461.39 čekovni računi » 1.178,998.080.61 


DRE » 
Vrednosni papiri » 835,150.462.97 Razni vjerovnici >» 3,857.392 31 
Nekretnine . . > 75,556.452 36 Fondovi . >» 89,188.682.07 
Inventar . > 3,111.311.37 Čisti dobitak. » 56,876.870.03 


Din 2.179,662.026.59 Din 2.179,662.026.59 


Svota uložaka i čekovnih računa prelazi 2 milijarde 
dinara. Za naše novčane prilike prednja stavka ima veliko značenje, aku- 
mulacija tolikih kapitala u jednoj ruci mora zadavati brige upravljačima usta- 
nove, kuda plasirati povjerene novce. Za redovno poslovanje Poštanske štedio- 
nice dovoljna je svakodnevna gotovina od najviše pola milijarde, što je doka- 
zala i opća kriza povjerenja u novčane institucije prošlih godina. Poštanska 
štedionica je doista uvijek bila u stanju, da udovolji zahtjevima svojih vje- 
. rovnika na povrat povjerenih kapitala. Nastaje pitanje, kamo će Poštanska 

štedionica sa suvišnim kapitalom od 1% milijarde dinara, kako da udesi svoju 
kreditnu politiku. 


Poznato je, da je ranije Poštanska štedionica svoje raspoložive kapitale 
davala isključivo privredi direktno ili preko novčanih zavoda. Ali ta praksa je 
prestala. Danas Poštanska štedionica štedionica gros svojih raspoloživih nov- 
čanih sretstava daje u formi kredita državnoj upravi (Glavnoj državnoj bla- 
gajni i drugim državnim nadleštvima). 


Stanje državnih kredita iznosi dne 81 decembra 1935 
upravo Din 969,481.101.41, i ti se krediti državi neprestano povećavaju. 
Naprotiv krediti privatnoj privredi (novčanim zavodima) smanjuju se iz go- 
dine u godinu, pa 31 decembra 1935 iznose još samo Din 172,134 948.43. U 
izvještaju nema popisa tih novčanih zavoda, dužnika Poštanske štedionice, pa 
se prema tome ne može ocijeniti bonitet i sigurnost tih placementa, a pogo- 
tovo bi bilo važno znati njihovu teritorijalnu podiobu, jer se u javnosti nepre- 
stano čuje zahtjev, da Poštanska štedionica treba decentralizirati ovo krediti- 
ranje. Shvatljivo je, da privreda reflektira na jače kreditiranje sa strane 
državne Poštanske štedionice, pa se Dje njezinih opravdanih zahtjeva ne bi 
smjelo prelaziti. 


Komunalni zajmovi u iznosu od 17 milijuna dinara i lom- 
bardni zajmovi u iznosu od 47 milijuna dinara ne pretstavljaju nikak- 
vog većeg značaja. Naprotiv placement u vrijednosne papire (državne) je 
znatan, iznosi 31 decembra 1935 Din 335,750.462.97. 


Kamatna stopa na uloge iznosi 1935 godine: 4%, ali ne vidi se od 
nikuda pod kojim kamatnjakom je Poštanska štedionica plasirala svoje kapi- 
tale kod banaka, samouprava i države. To možemo tek kalkulirati iz računa 
gubitka i dobitka. 

Račun gubitka i dobitka 31 XII 1935 


Rashodi Prihodi 
a oo o a ak 
Kamati . . . Din  30,243.933.77 Kamati . . . Din  59,572.893.31 

m. 047. Provizije > 6,797.291.16 

Sani PR: a Z : 8 | Pristojbe... > = 9,828.538.98 
Materijalni troškovi » 3,796.545.93 Od: nekretnina: .. -3 975.125.14 
Otpiši . ... > 2,373.290.37 Od kupona » 23,294.739.39 
Dobitak  ... >» 56,8 76.8 70.03 Razno » 6,037.100.08 
Din  106,500.688.06 Din  106,500.688.06 


Dužnici nose oko 5%, nekretnine 114%, vrijednosni papiri 8%, poprečno 
tek 6%. To je vrlo nisko ukamaćenje. A bonitet i likviditet plasmana je bez 
diskusije, pošto je gros kapitala dat državi u obliku nedavno konsolidiranog 
zajma od 600 milijuna dinara ili u obliku privremenog avansa ili u obliku na- 
bave državnih papira (osobito Ratne štete). 

. Poštanska štedionica polučila je godine 1935 sveukupno Din 106,500.688.06 
raznih prihoda iz svojih poslova kredita i usluga, a za svoje poslovanje utro- 
šila je ravno 50 milijuna, kako je iz prednje tabele vidljivo. Plaćeni kamati 
dolaze na račun uložaka, jer se žiroračuni ne ukamaćuju. Lični i materijalni 
izdaci iznose 17 milijuna dinara, dok su otpisi nekretnina i inventara zakonski. 

Polučeni čisti dobitak od Din 56,876.870.03 je srazmjerno vrlo 
visok, i u odnosu na opći promet i u odnosu na specijalne _ grane djelatnosti 
Poštanske štedionice. Taj dobitak Poštanske štedionice povećaje se baš u ovih 
zadnjih 5 godina teške ekonomske i novčane krize, pa je u toliko još neoprav- 
daniji, jer u glavnom tereti baš privredu, i to s dva naslova: prvo saldo žiro- 
računa leži u svakom slučaju beskamatno (nekada se je odobravalo 1—2% 
kamata), a i pristojbe za čekovno-žiro službu jesu za današnje prilike previ- 
soke. Radi odterećenja privrede potrebno bi bilo odnosne uredbe revidirati, jer 
Poštanska štedionica nije preduzeće kapitalističko, a i svrha joj nije da zara- 
đuje za fiskus, nego baš da posreduje, i to čim povoljnije, u novčanom poslo- 
vanju privrednika i cjeline uopće. Od polučenog dobitka predat će Poštanska 
štedionica Din 37,643.118.58 Državnoj blagajni kao budžetski prihod. 

Poštanska štedionica nalazi se pod nadzorom Mini 
stra financija (kao Narodna banka, DHB i PAB) otprije godinu dana, 
ranije je spadala pod resor Ministra saobraćaja. Prema tome i godišnje završne 
račune odobrava Ministar financija. Upravu sačinjavaju generalni direktor Dr. 
Milorad Nedeljković i Nadzorno Vijeće, koje vrši zapravo ulogu Upravnog 
odbora, iako po zakonu treba da bude samo kontrolni i savjetodavni organ. 
članovi nadzornog vijeća jesu danas: ing. Dobroslav Ratajac, pomoćnik Mini- 
stra pošta, ing. Stanoje Nedeljković, univerzitetski profesor, Đorđe Rašić, na- 
čelnik Odjeljenja državnog računovodstva, Svetislav Đorđević, načelnik Uprave 
državnih monopola, Miloš štibler, šef Odjeljenja PAB-a i Dr. Milutin Bošković, 
inspektor Ministarstva trgovine i industrije. Svi funkcioneri jesu državni činov-: 
nici; zastupnika privatne privrede nema ni jednog. Veličini poslovanja odgo- 
vara i činovnički aparat, koji je koncem godine 1935 iznosio 713 na- 
mještenika, ovako raspoređenih: u Centrali 309, u Zagrebu 162, u Ljubljani 
137, u Sarajevu 68 i u Skoplju 37. 

Poštanska štedionica pretstavlja prvorazrednu novčanu instituciju (dr- 
žavnog tipa), koja na otvorenom nacionalnom novčanom tržištu igra veliku 
ulogu, jer su u njoj koncentrirane ogromne svote kapitala (i to prvenstveno 
privatnog), pa kao takovu treba je i ocijenjivati. Dr. Zlatan Ružić 


Koncesija Fabrici aluminiuma a, đ., Beograd. 

Velike zalihe bauksita protežu se u Jugoslaviji duž cijele obale Jadran- 
skog mora, te se smatraju među najbogatijima u cijelom svijetu. Iskorišća- 
vanje ove rudače došlo je u obzir tek u zadnje vrijeme. Moramo naime znati, 
da se aluminium, koji se dobiva iz ove rudače, počeo tek prije par decenija 
upotrebljavati u industriji, a kako je kod nas industrija tek u svojim počecima, 
nije se dosada moglo uopće govoriti o njegovom industrijskom iskorišćavanju. 

Dalmatinska rudača sadrži vrlo veliki procenat aluminiuma, poprečno 50 do 
60%, a tek malo kremične kiseline od 0.25—39%%. Dosada se vadio bauksit na 
više mjesta (rudnik Rudarsko d. d. »Adriabauxit« u mjestu Umci kod Drniša, 
zatim rudnik »Kalun« u općini Trbunje, srez Knin, rudnik »Dili« u općini Ve- 
lušić, srez Knin, rudnici »Kruševo« i »Jesenice« u općini Kruševo, srez Benko- 
vac i rudnik »Rid« općine Trbunje, srez Knin i jedan rudnik u blizini Mostara) 
te se izvozio poglavito u Njemačku, Sjedinjene države Amerike, Holandiju, 
Italiju, a nešto u Englesku, Francusku i Austriju. 

Proizvodnja bauksita kretala se: 1919: 1,213 t; 1920: 19.117 t; 1921: 
10.021 t; 1922: 31.940 t; 1923: 27.727 t; 1924: 33.999 t; 1925: 79.032 t; 1926: 
133.692 t; 1927: 100.347 t; 1928: 49.264 t; 1929: 103.366 t; 1930: 94.700 t; 
1931: 64.842 t i 1932: 67.086 t (prema podacima Statističkog godišnjaka Kr. 
Jugoslavije za 1933 g. izdanje 1935 godine). Sa ovom našom produkcijom bauk- 
sita Jugoslavija je na četvrtom mjestu svjetske, a na trećem mjestu evropske 
proizvodnje bauksita. (Kao glavne države za proizvodnju bauksita dolaze u 
obzir u Evropi Francuska, Italija i Mađarska). 

Koncem 1935 godine dolazi do pokušaja, da se osnuje domaća industrija, 
koja će prerađivati bauksit. Koncesiju za to podijelio je Ministarski savjet na 
svojoj sjednici od 30 oktobra 1935 g. Fabrici aluminiuma a. d., Beograd. O 
tome je izašla i posebna Uredba o povlasticama pomenutoj fabrici u »Službe- 
nim novinama« od 9 novembra 1935 br. 260-LXIV. Prema ovoj uredbi, koja 
sadrži 18 paragrafa, odobrava se ovoj fabrici: proizvodnja sirovog aluminiuma 
iz domaće bauksitne rude, proizvodnja sporednih proizvoda, aluminijskih 
legura i prerada sirovog aluminiuma, nusproizvoda i aluminijskih legura. 
Koncesija je vezana uz posebne uslove: da dotična fabrika mora u roku 
od 3 godine, od dana stupanja na snagu ove uredbe, podići potrebna postro- 
jenja s kapacitetom od najmanje 1.000 tona godišnje, odnosno, da mora proiz- 
voditi onoliko, koliko iznosi domaća potrošnja. četiri godine od dana stupanja 
na snagu ove uredbe ne mogu se davati iste koncesije kojoj drugoj tvornici, a 
poslije 4 godine mogu se dati samo za proizvodnju onih vrsta proizvoda, koje 
koncesionar ne izrađuje. Koncesionar je oslobođen kroz 15 godina od slijedećih 
poreza: zemljarine, kućarine, svih taksa i ostalih državnih, samoupravnih i 
drugih dažbina oko osnivanja i registrovanja a. d., carine na uvoz fabričkog 
uređaja, trošarine, državnih i samoupravnih poreza na luksus i promet. Kroz 
prvih 6 godina ne plaća društveni, dopunski, minimalni i posebni poreski do- 
datak sa svim samoupravnim prirezima. Dobitak je srazmjerno oporezovan, t.j. 
nakon 7 godina se oporezuje samo 10%, a tek nakon 15 godina 90% dobitka. 
Koncesija je dana na 15 godina, a posebno su citirani slučajevi, u kojima se 
ona dokida. Akcioni kapital mora iznositi najmanje 10,000.000 dinara, a ima 
se uplatiti najkasnije u roku od 3 godine od dana stupanja na snagu ove ured- 
be. Posebne odredbe predviđaju kontrolu Ministarstva trgovine i industrije. 

Ova uredba je donešena na osnovu $ 63 Finansijskog zakona za 1934/1935 
godinu, produženog odredbom $& 7 Zakona o budžetskim dvanaestinama za mje- 
sec august, septembar, oktobar, novembar i decembar 1935 i januar, februar 
i mart 1936 godine. Pitanje je, da li Ministarski savjet može na osnovu $ 63 
finansijskog zakona da dozvoli jednom jedinom društvu monopolni položaj sa 
gore navedenim velikim povlasticama, pa će ova uredba vjerojatno, kako čuje- 
mo, biti predmet pretresa Narodne Skupštine. Osim toga nije ovom uredbom 
rješeno pitanje sudjelovanja inostranog kapitala u ovom novo osnovanom akcio- 
narskom društvu. LC. 

Kukuruzni porez u Jugoslaviji. — Ministar financija Dušan Letica tru 
se, da učini red među poreznim dužnicima. Fiskus hoće da znade, s kakvim 
poreskim plaćanjima može računati, odnosno želi da t. zv. dubiozna zao- 
stala poresšska potraživanja konačno likvidira ili otpiše. Radi se 
dakle o čistim računima. U izvršivanju toga financijskog programa ušao je u 
budžetske dvanaestine za 1935/36 godinu & 49, koji dozvoljava dužnicima da 
svoj do konca 1932 godine zaostali dug mogu otplaćivati kroz 13 godina. Tako 
je jugoslavensko zakonodavstvo uvelo prvi put porezni moratorij. 

Nije nam poznat ni financijski ni porezni efekat toga moratorija, jer po 
tome do danas nisu objavljeni podaci. Koliko se je starih poreznih dužnika 

javilo i obvezalo, i za koju svotu da će svoje zaostatke platiti u 13 jednako 
velikih godišnjih obroka? Izgleda, da Ministar financija nije bio baš mnogo 
zadovoljan sa postignutim uspjehom. Zato već 8 novembra 1935 izlazi nova 
uredba po tome poreznom problemu. Ovom uredbom čak se devalvira 
nominala poreznih dugovanja, koja se _ nalaze pod 13 godišnjim 
moratorijem. Poreznom dužniku otpisuje se više ođ polovice duga (prema spe- 
cijalnoj skali), ako ostatak zaostalog poreza plati u gotovom najedamput do 
. konca februara 1936 godine. Primjerice ako netko duguje 39.000 dinara poreza 
do konca 1932 godine, a poslužio se moratorijem, mogao je cijelu svotu otpla- 
ćivati obročno po Din 3000.—— kroz 13 godina. Međutim nakon gornje devalva- 
cione porezne uredbe može taj dužnik otplatiti cijelu svotu do konca februara 
1936 sa cca 18.000 dinara, t. j. otpisuje mu se polovica duga. Ministar financija 
dobro kalkulira, jer je svakako bolje imati u blagajni danas 18000 dinara, 
nego li svih 39.000 dinara kroz dugih 13 godina po minimalnim godišnjim ra- 
tama od Din 3000.—. Svakako bit će interesantno znati konačni rezultat upla- 
ćenog devalviranog poreza u cijeloj Jugoslaviji dne 29 februara 1936. Možda 
će Ministar financija ipak te podatke publicirati, da se vidi pravi uspjeh za 
državnu blagajnu. ' 

Ministar financija Dušan Letica i nadalje nastoji, da te stare porezne 
zaostatke bezuvjetno likvidira čim povoljnije za državu. U tu svrhu podnio je 
sjednici Ministarskog savjeta od 30 januara 1936 novu Uredbu o naplati 
dužnog poreza iz vremena do konca 1932 godine, kojom se 
daju olakšice seljacima i obrtnicima. Ministarski savjet je Uredbu odobrio, i 
tako mogu sada seljaci i obrtnici platiti taj svoj već devalvirani 4 godine stari 
porez sa kukuruzom umjesto sa novcem. Kukuruzni porez pretstav- 
lja naturalni način podmirivanja javnih daća, i u kon- 
kretnom slučaju prvi put se primjenjuje u Jugoslaviji. 


Tekst ove najnovije porezne Uredbe, koja je značajna u svakom pogledu 
(ekonomski, socijalno itd.), glasi ovako: 

Članak 1. Od zemljoposjednika i onih malih obrtnika, koji stanuju u mje- 
stima za koja vrijedi odredba čl. 37. III. Zakona o neposrednim porezima, a 
koji žele iskoristiti pogodnosti uredbe o izvanrednom otpisu razmjernog dijela 
za naplatu još ne dospjelog poreza poreskog duga do konca 1932 godine broj 
78 992. ITI. od 8 novembra 1935 mogu porezne vlasti umjesto gotovog novca 
primati kukuruz. 

. Članak 2. Kukuruz će se primati isključivo u zrnu, žut, zdrav, povremene 
suh, rešetan i to prema mjesnoj tržnoj cijeni na dan predaje. 

Članak 3. Kukuruz primaju komisije u sjedištima poreznih ureda, odnosno 
u mjestima, koja odredi porezni ured u sporazumu sa »Privilegiranim a. d. za 
izvoz zemaljskih proizvoda u Beogradu«. Komisije sačinjavaju po jedan organ 
porezne vlasti i »Privilegiranog« a. d. za izvoz zemaljskih proizvoda«, koji su 
odgovorni za kvalitet i kvantitet primljenog kukuruza. 
| Članak 4. Sve prema ovoj uredbi dobivene količine kukuruza preuzimlje 
>Privilegirano a. d. za izvoz zemaljskih proizvoda« i njima dalje manipulirati na 
račun države tako, da o tim poslovima mora voditi posebni račun, u kojem će 
odobriti primljenu protuvrijednost predanog kukuruza i teretiti ga sa svim 
sStvarnim troškovima 

Članak 5. Pogodnost iz članka 1. ove uredbe vrijedi za sve krajeve države 
u kojima se kukuruza sije, ali će sa primanje vršiti samo uz uvjet, da se u 
određeno mjesto dopremi kukuruza najmanje za jedan vagon, Porezne vlasti na 
čijem bi teritoriju, obzirom na loše komunikacije, otprema kukuruza bila nemo- 
guća ili skopčana sa nerazmjerno velikim troškovima, ne će primati kukurun 
u otplatu zaostalog državnog poreza i prireza. 

Članak 6. Primanje kukuruza prema ovoj uredbi vršit će se samo od 1 
februara do 15 marta 1936. 

Članak 7. Pogodnosti ovom uredbom može ministar financija u svako 
doba cduzeti i rok iz članka 6. ove uredbe prema potrebi skratiti ili produljiti. 

Članak 8. Ministar financija izdat će potrebne upute i naredbe za izvr- 
šenje ove uredbe. 

Članak 9. Ova uredba stupa na snagu kad bude objavljena u »Službenim 
novinama«, a primjenjivat će se od 1 februara 1936. 

Broj 2.057-III. 30 januara 1936 Beograd. 

Beneficije daju se dakle samo seljacima i obrtnicima, da plate taj porez 
zemaljskim proizvodima (kukuruzom) mjesto gotovim novcem. Dakako da će 
se tom olakšicom moći poslužiti samo porezni dužnici onih krajeva, gdje kuku- 
ruz rodi (čl. 5). Za pasivne krajeve (Crna Gora, Hercegovina, Lika itd.) ne 
dolazi uopće u obzir. Trgovci, industrijalci, kućevlasnici itd. ne mogu se tom 
Uredbom poslužiti. Prema čl. 1 porezne vlasti mogu, ali ne moraju u svakom 
slučaju da primaju kukuruz mjesto gotovog novca. Za preuzimanje eventual- 
nog kukuruza stvaraju se specijalne komisije (čl. 3). Primanje kukuruza je 
vremenski ograničeno 1/II—15/III 1936. 

Odstupanjem od temeljnog principa moderne financijske politike i admi- 
Bistracije, da se javne dažbine naplaćuju u novcu, već uvađanjem da se one na- 
plaćuju po prastarom sistemu: u naturi, učinjen je precedens i izuzetak, koji 
bi specijalno u odnosu na plaćanje zemljarine, mogao postati i pravilo, čime 
bi se uvelike pomoglo baš seljačkom narodu. Zašto tražiti od seljaka da plaća 
gotovim novcem ako ga nema? Zašto ne bi mogao seljak plaćati 
1 tekuće poreze stalno kukuruzom i pšenicom po pra- 
vičnoj cijeni, kad on tih proizvoda ima? Svakako početna ideja je dobra. 

Ako Ministar financija bude nakon 15 marta 1936 objavio rezultat te 
svoje pokusne kukuruzne porezne akcije, bit ćemo mu zahvalni. X. Y. 


Prikaz najvažnijih industrijskih grana Njemačke u 1935 god. — Opće 
gospodarske prilike na cijelom svijetu znatno su se popravile u prošloj 1935 
godini, pa tako i u Njemačkoj, gdje je visina produkcije dostigla pa i nad- 
mašila visinu produkcije iz 1928/1929 godine, koje su poslije rata pokazale 
najveću produkciju. Ako uzmemo ukupni index za 1928 sa 100 imali bi slije- 
deću sliku: 

prosječno za 12 mjeseci 


Vrijeme: ukupni index: zaposleno: besposleno: 
1928 100 u hiljadama 
1929 101,4 17,861 1,906 
1930 817,1 16,443 3,113 
1931 87,1 14,305 4,565 
1932 54,5 12,684 5,605 
1933 61,5 13,364 4,734 
1934 80,9 15,391 2,658 
19835 I četvrt 87,1 15,073 2,716 

II četvrt 95,0 16,553 2,043 
II četvrt 98,5 16,920 1,725 
IV četvrt 103,2 nedostaju podaci 


Broj ukupno zaposlenih radnika porasao je na okruglo 17,000.000, a bes- 
poslenost je pala na jednu trećinu stanja, koje je postojalo u godinama krize. 
Ovaj rezultat posljedica je sa jedne strane državne politike, koja je, da bi 
smanjila besposlenost i dala polet privredi, investirala samo u 1934 g. u javne 
radove preko 5 milijardi RM za podizanje državnih puteva, autocesta, kanala, 
melioracije zemljišta i dr. S druge strane je to i posljedica privatne inicijative, 
koja se razvila zbog državne politike javnih radova i obnavljanja naoružanja 
vojske i mornarice i zbog povoljnih prilika na tržištu kapitala, koje omogu- 
đuju novo invenstiranje uz dugoročnu otplatu. Budući da je državni radni pro- 
gram pri kraju svojeg izvođenja, to bi ga morala zamijeniti privatna inicija- 
tiva, da bi tako proizvodnja ostala na istoj visini. To je vrlo potrebno ne 
samo zato, što su državne investicije ograničene postavljenim zadacima i 
movčanim sretstvima, nego i zato, što uzajamnost državne i privatne inicija- 
tive najbolje odgovara današnjoj strukturi njemačkog gospodarstva. Izvjesno 
momentano sustezanje sa strane privatne inicijative ima se svesti na to, da 
je u godinama 1926—1930 njemačka industrija provela t. zv. racionalizaciju 
4 zbog toga povećala svoj kapacitet toliko, da i sada, kada je postigla naj- 
veću visinu poratne produkcije iz godine 1928/1929, ne radi sa punim kapa- 

citetom, pa bi i bez novih investicija mogla dati još veće rezultate. Osim toga 
su preduzeća za vrijeme krize prošla kao kroz neku vrstu škole, u kojoj su 
naučila, da se investicije ne smiju poduzimati sa momentanim poboljšanjem 
konjunkture, nego da takove konjunkturne prilike moraju biti znatnije i dulje 
vremena trajati, a da bi se isplatile investicije u većem opsegu. Privatnu ini- 
cijativu onemogućavala je dosada donekle i sama država, jer je posebnim za- 
konima zabranjivala cijelom nizu industrijskih preduzeća nove investicije, veće 
povlačenje sirovina iz inozemstva, izdavanje novih akcija i obligacija i sl. 


Pojedine industrijske grane pokazale su u 1935 g. slijedeću djelatnost: 


Građevna djelatnost u 1935 g. je porasla prema 1928 za 4%; u 
glavnom otpada na državne investicije 70%, a na privatne samo 830%. Novi 
Prilivi kapitala apsorbirani su u ovoj godini još uvijek za javnu građevnu dje- 
latnost. Zbog ove pojačane djelatnosti znatan porast pokazuje i industrija 
željeza. Prije 3 godine iznosila je produkcija sirovog čelika na 
jedan radni dan samo 15.000 tona, dok je u 1935 godini, na primjer u oktobru, 
otpalo na jedan radni dan 57.500 tona, što predstavlja ogroman porast Ukupno 
je za prvih 9 mjeseci 1935 godine proizvedeno 16,009.000 tona sirovog čelika 
zajedno sa hematitom i lijevanim željezom. 

Proizvodnja ugljena nije u prvoj polovici 1935 godine išla u 
korak sa općim oživljenjem tržišta, dok je u drugoj polovici pokazala porast 
ed 159% prema stanju u prošloj 1934 godini. 

Mašinska industrija je prema konjunkturnoj 1928 godini isto 
pokazala porast za kojih 20%. Veći porast bio je otežan stoga, jer se morala 
ograničiti na to, da prodaje svoje produkte u glavnom samo u vlastitoj zemiji, 
pošto joj je izvoz bio oteščan konkurencijom Engleske i Sjeverne Amerike i 
raznim deviznim poteškoćama. 

Automobilska industrija pokazuje slijedeću sliku: 1933 go- 
dine ukupno je izrađeno oko 100.000 osobnih i teretnih automobila i traktora, 
1934 godine 150.000, a 1935 godine oko 210.000 komada. 


Brodogradnja nalazi se -— osim izgradnje ratne mornarice — u- 
prilično nepovoljnom položaju radi općenito smanjenog  svjetsko-trgovačkog 
prometa. 


Proizvodnja električne struje prvih 10 mjeseci 1935 godine 
iznosila je 15,500.000 kilowat-sati, što predstavlja porast za 15%, prema sta- 
nju u istom periodu 1934 godine. 

Tekstilna industrija ima 2 milijona radnika zaposleno, te je 
jedna od najjačih industrijskih grana Njemačke. Radi deviznih poteškoća oko 
uvoza sirovina pala je u trećem kvartalu 1935 godine za 7% prema istom 
kvartalu 1934 godine, ali je ipak nadmašila ukupnu produkciju iz 1929 godine. 
(Država je ograničila proizvodnju tekstilne industrije posebnom uredbom 
Faserstoffverordnung!) 

Industrija kože je također u jakom nazadovanju i to opet raci 
deviznih poteškoća oko uvoza sirovina, te otežanom izvoza gotovih produkata. 

Stalnost zaposlenja pokazale su industrije za izradu po- 
kućstva i_ preradu živežnih namirnica. 

Znatan porast nalazimo i kod njemačke kemijske industrije. 

Prema podacima iz 1933 godine, kojima raspolažemo, bilo je u Njemačkoj 


Zaposleno u ovim predu- 


Broj zećima u milijonima Vrsta industrije: 
preduzeća: radnika i namještenika: | 
419.000 3,14 industrija proizvodnih dobara 
1,484.000 5,26 industrija potrošnih dobara 
od te industrije otpada: 
303.000 1,42 industrija za preradu živežnih namirnica 
604.000 1,90 tekstilna industrija 
5717.000 1,94 industrija pokućstva. 


Ukupno je bilo 1,903.000 industrijskih preduzeća sa 9,000.000 zaposlenih rad- 
nika i namještenika. 


Znanstveni institut za ekonomska i socijalna istraživanja u Parizu. Dne 
1 oktobra 1933 osnovan je u Parizu Znanstveni institut za ekonomska i soci- 
jalna istraživanja (Institut scientifique de recherches €conomiques et sociales, 
Rue Soufflot, Paris V-e) potporom Rockefellerove fundacije u New Yorku, 
koja je materijalno pomogla osnivanje sličnih zavoda kao London Shool of 
Economics i Institut fir Weltwirtschaft u Kielu, odnosno razne zavode za 
proučavanje konjunkture u Beču, Berlinu, Londonu i Harvardu. 

Institut je posve samostalan, ali podržava široke veze sa pariškim uni- 
versitetom, Ecole libre des Sciences politiques, Conservatoire national des Arts 
et Mćtiers, Colilčge de France, Ecole polytechnique, Statistique gćnćrale de la 
France i dr. Institutom upravlja upravni savjet, koji se sastoji od pretstavnika 
sviju fakulteta, visokih škola i raznih znanstvenih institucija, na kojima še 
proučavaju ekonomske i socijalne znanosti. Počasni pretsjednik instituta je 
Charlety, rektor pariškog universiteta, a članovi su mu: Charles Rist, Afta- 
lion, Augć-Laribć, Bougić, Divisla, Huber, Lambert, Landry, Max Lazard, 
Oualid, Pirou, Simiand (1). 

Prema uredbi instituta: »Svrha instituta je da unapređuje upotrebu znan- 
stvenih metoda u proučavanju ekonomskih i socijalnih pojava (cijena, nadnica, 
kriza itd.), podvrgavajući te pojave znanstvenom promatranju i obrađivanju.« 
Da postigne svoju svrhu, institut će nastojati: »1. da sabire i upotrebljava 
proučavanja o predmetima čiji raspored će sastaviti ravnatelj uz odobrenje 
upravnog savjeta; 2. da objelodanjuje proučavanja i zaključke do kojih se 
došlo; 3. da organizira sa sličnim postojećim institutima u Francuskoj i ino- 
stranstvu zajednička proučavanja ekonomskih i socijalnih pojava u svrhu za- 
jedničkog objelodanjivanja te da podržava redovne odnose između njihovih 
pretstavnika; 4. da osniva ekonomske arhive sakupljajući naročito izvještaje 
trgovačkih, industrijskih i poljoprivrednih preduzeća te da stavlja tu arkivu na 
raspolaganje javnosti; 5. da omogući znanstveno istraživanje pružajući potporu 
istraživačima; 6. da pruža mogućnost slušačima ekonomskih i socijalnih zna- 
nosti, a naročito onima» koji se posvećuju nastavi, da se vježbaju u prouča- 
vanju ekonomskih pojava i izrađivanju rezultata svojih istraživanja.« 

Institut se dijeli u dvije sekcije. Jedna služi za smještanje arhiva, a druga 
za ekonomska istraživanja. U prvoj sekciji, kojoj je na čelu stručni bibliote- 
kar, sakupljeni su izvještaji industrijskih, trgovačkih i bankovnih poduzeća 
Francuske, periodičke publikacije francuskih i inostranih privatnih i emisio- 
nih banaka te publikacije raznih instituta za proučavanje konjunkture. U dru- 
goj sekciji izrađuju se razni grafički prikazi francuskog gospodarskog života 
od 1910 godine do danas, izuzev ratne godine. Nadalje se izrađuje redovna 
kronologija važnih međunarodnih ekonomskih događaja te se izdavaju godiš- 
njaci, mjesečni i tromjesečni izvještaji, u kojima su sakupljeni razni stastistički 
podaci, podaci a ekonomskim događajima, zakonski propisi raznih država, me- 
đunarodni, javni i privatni ugovori sviju glavnijih zemalja ekonomskog zna- 
čenja. 

Pariški institut podržava korisne veze sa svima sličnim postojećim insti- 
tutima u Francuskoj i inostranstvu, osobito s onima u Londonu, Berlinu, Kielu, 
Louvainu, Utrechtu, Rimu, Madridu, Varšavi, Budimpešti, ženevi i drugim. On 
je pristupačan, kako je to istakao Charles Rist (Revue d'Economie Politique, 
No 6, Paris 1934), svima naučnim radnicima bez obzira na podrijetlo, svršene 
škole i znanstvenu spremu, pa je najprikladnije žarište naučnog rada za sve. 
& u prvom redu studente, koji mogu ondje izrađivati svoje seminarske radnje, 
članke i doktorske disertacije. Proučavanje ekonomskih i socijalnih pojava 
naučnim i znanstvenim metodama rada na osnovi sakupljenog bogatog doku- 
mentarnog i statističkog materijala, mnogo će doprinijeti ne samo razvoju 
ekonomskih i socijalnih znanosti, nego i boljem praktičnom primjenjivanju 
teoretskog znanja i životnog iskustva. Svakako bi bilo potrebno, da se i u na- 
šoj državi osnuje sličan institut, koji bi istim metodama proučavao ekonomske 
i socijalne pojave našeg narodnog života, kako bi se dale što bolje i korisnije 
smjernice budućeg razvoja naše narodne privrede. D. € 

Statistika nezaposlenih u svijetu. Prema najnovijim podacima Medu- 
narodnog ureda rada u Ženevi, objavljenim u njegovoj »Revue internationale 

du travail« (januar 1936) prikazano je generalno stanje nezaposlenih u raz- 
nim državama, pa smo od svih država nabrojili dvadeset, kod kojih je ne- 
zaposlenost najevidentnija bila u pogledu pretežnog industrijskog ili poljo- 
privrednog razvoja, koji u pojedinim državama dominira. Komparacije radi 
naveli smo i stanje nezaposlenih koncem 1934 god. 

Što se tiče istinitosti samih podataka oni su navedeni onako, kako su 
saopćeni prema navedenim izvorima Međunarodnom uredu rada. Jasno je, 
da o izboru izvora ovise i veće ili manje cifre, koje nam nastoje prikazati 
stanje nezaposlenosti u povoljnijoj ili lošijoj slici već prema svrsi pojedine 
institucije, koja ih objavljuje. U glavnom potiču podaci iz tri izvora: a) 
službenog (država), b) socijalnog osiguranja (protiv nezaposinosti) i 
burza rada i c) sindikalnog. Kolika razlika može da bude pruža nam naj- 
bolji dokaz Sjeverna američka Unija i Čehoslovačka, pa smo stoga za obje 
države naveli dvostruke podatke. Konačno moramo naglasiti i to da prika- 
zano stanje nije definitivno te će naročito još za 1935 g. biti u nekim drža- 
vema korigirano, no uglavnom je ono ipak konačno, pa kao takvo daje nam 
relativno dobar uvid u stanje nezaposlenih u glavnim državama naročito u 
komparaciji sa podacima iz 1934 god. ' 

Navedeni procenat kazuje nam dio nezaposlenih od ukupnog broja za- 
pcslenih u pojedinim državama. 

Stanje nezaposlenih bilo je prema tome slijedeće: 


| DRŽAVE | Prema podacima mmm Bo oi roač še o) | Ki 
| u 1934 g.| % [u 1955 g.| % | + 
Njemačka . Burza rada 2,604.700| 14,3 | 2,507.000| 13/4| — 
Australija . Sindikata . 86.865! 20,5 69.575 1591 — 
Austrija . . | Burza rada 399.138 35,4 |  335.552| 29,6| — 
Belgija . | Osiguranje protivnezaposl. 212.713| 22,2 130.981| 14,51 — 
Bugarska . Službenim . . 39.059 najti -t- 
Danska . . Sindikalna blagajna 114.256! 30,3 123.213, 31,41 + 
Španija . Burza rada 406.743] 486.635 . 
ga [| a) Burza rada . 6,526.825. 8,696.821 + 
Sjever. amer, unija | 1) Amer, federacije rada 112,358.989] 11,672.187 — 
Francuska. . . . | Burza rada 454.919] | 481.099 m. 
Velika Britanija . | Burza rada 2,085.819; 1,868.565 — 
Mađarska . . . . | Burza rada 92.157 92.331 + 
Irska S. D. . . . | Burza rada 103.671 133.319 + 
Italija ... . | | Blagajna socijal. osigur. . 961.705, 609.094 
Japan... | | | Službenim . 365.788| 4,9,  346.758| 4,5 
Nizozemska . Osigur. protiv nezazosl. . 182.170! 37.4 239.931| 43,71 + 
Poljska . Burza rada 413,703] 19,7 | 263.211( 11,5| — 
Švedska Sindikalnim . 115.064! 50| 69.372; 13,81 — 
Švicarska . Burza rada 91.196 18,5 ! 95.740! 19,2! + 
' ' a) Sindikalna blagajna 271.110) 19,0 192.429; 12,81 — 
Čehoslovačka b) Burza rada . 152.328] | 797.190 + 
Kanada . Sindikata . 29.112 18,0 | 22.610) 1331 — 

Upoređujući gore navedene statističke podatke nailazimo na intere- 
santnu činjenicu, koja potvrđuje navode u gocijalno-privrednoj literaturi, da 
je kuiminacija svjetske ekonomske krize prošla. Najbolje se to opaža po 
opadanju kroja nezaposlenih u najjačim industrijskim državama kao n. pr. 
Vel. Britaniji, Njemačkoj i Belgiji, dok je stanje nezaposlenosti u agrarno- 
tndustrijskim ili pretežno agrarnim državama nepromijenjeno, što više pro- 

cenat nezaposlenih nailazi se u porastu n. pr. Francuskoj, Španiji, Danskoj, 
Nizozemskoj i Mađarskoj. Time se i opet potvrđuje ono pravilo u ekonom- 
skom procesu, da kriza odnosno prosperitet zahvaća ponajprije industrijske 
države pa se zatim (zbog povećanog ili smanjenog konzuma) postepeno pre- 
nosi na agrarne države. 

Nema sumnje, da će broj nezaposenih u ovoj godini biti u konstantnom 
opadanju, a to je i razumljivo imamo li na umu sadašnju zategnutost u me- 
đunarodnom pogledu kao i postojeći talijansko-abesinski sukob, a to su činje- 
nice, koje sobom automatski uzrokuju povećanu industrijsku djelatnost u po- 
gleđu naoružanja, a time i veću zaposlenost. (fra-kra) 

Arko Vladimir i Benko Grado Artur: Anketa o radničkim nadnicama i 
zaradi u inđustriji, Zagreb 1935, str. 126, cijena Din 30.—. Izdanje Trgo- 
vinsko-industrijske komore u Zagrebu.  Trgovinsko-industrijska komora u 
Zagrebu je vrlo aktivna sa svojim publicističkim djelovanjem, što nam naj- 
bolje dokazuje i njezino službeno glasilo »Privreda«, koja je sa svojim ja- 
nuarskim brojem ušla već u jedanaestu godinu svoga izlaženja, a i gornja 
rasprava, koja je po redu baš stota izvanredna publikacija komore. 


Prije godinu dana, upravo dne 18 januara 1935, zaključio je Industrij- 
Bki otsjek komore, da se provede pismena anketa o stvarnom stanju rad- 
ničkih nadnica kod industrijskih preduzeća na komorinom teritoriju. Radi 
se naime o stvaranju zakona o minimalnim radničkim nadnicama, pa je po- 
trebito imati pri ruci autentične i najnovije podatke o tome pitanju. Ova 
anketa je izvršena i na području osječke komore tako, da rezultati zapravo 
obuhvaćaju cijelu Savsku banovinu. — Statističko-tehničku stranu same 
ankete proveo je Artur Benko Grado, urednik »Indeksa«. 

Ova publikacija sadržaje izvještaj Vladimira Arka, tada predsjednika 
Industrijskog otsjeka komore, poznatog veleindustrijalca, koji je i predsjed- 
nik Udruženja industrijalaca Savske banovine u Zagrebu i predsjednik Cen- 
trale industrijskih korporacija u Beogradu, o problemu  uzakonjenja mini- 
malnih radničkih nadnica, i statističke slike pojedinih industrijskih grana od 
Artura Benka Grada. 

Iz uvoda vidimo, da se tek polovica industrije odazvala pozivu za pri- 
poslanje podataka. To je možda jedini momenat, u čemu anketa nije sa 
svojim podacima potpuno uspjela. Ali ipak korist same ankete je očita i 
njezina korist bez diskusije. Nije se tu anketiralo samo nadnice, nego uopće 
sva druga pitanja u vezi sa radnikom i sa industrijom. 

Ustanovljeno je primjerice, da je odnos malih, srednjih i velikih indu- 
atrijskih preduzeća ovakav: 54:14:32, što znači da većina industrija radi se 
manje od 50 radnika. što se strojeva tiče, anketa je pokazala, da većina 
industrija radi sa starim strojevima, a tek 1! ima moderne pogone. šumska 
industrija stoji na prvome mjestu brojčano, a tek iza nje tekstilna. 

Predsjednik Vladimir Arko naglašuje, da glavni industrijski problem 
Savske banovine nije u nezaposlenosti radništva, već u vrlo niskim nadni- 
cama i u slaboj kupovnoj snazi širokih narodnih slojeva (str. 10). Većinu 
radnika čine t. zv. nedavno industrijalizirani seljaci. U šumskoj industriji, 
našoj glavnoj industrijskoj grani, svi su radnici isključivo — seljaci, dok ih 
najmanje ima u papirnoj industriji, t. j. tu su zaposleni samo pravi rad- 
nici. Uzevši cjelokupnu industriju kao cjelinu vidi se jasno, da su u našoj 
industriji pravi radnici u manjini, a većinu da čine seljaci. Zarade radničke 
su zbilja vrlo niske tako, da radnik u našoj industriji ne zarađuje ni za po- 
kriće troškova fizičko-fiziološkog minimuma egzistencije (str. 10). 

U svrhu obnove i ojačanja naše industrije Arko predlaže: 1) da se 
dječji rad uopće ukine kao štetan, 2) da se zakonom onemoguće t. zv. pa- 
rasitne industrije, 3) da se donese zakon o radničkim minimalnim nadnicama, 
4) da se organiziraju lokalna privredna vijeća, 5) da se reorganizira i prila- 

godi današnjim privrednim prilikama sistem privrednih komora, i 6) da se 
sva privredna ministarstva stope u jedno veliko Ministarstvo narodne pri- 
vrede (str. 11—153). 

Time iznosi Vladimir Arko čitav jedan privredni program, računajući 
da bi se provedbom istoga mogla Jugoslavija i politički i privredno konso- 
lidirati. 

Najveći dio publikacije zapremaju statistički podatci, koje je vrlo pre- 
gledno i stručno sredio Artur Benko Grado, te je to materijal vrijedan, da 
ga se proučava, i osobito je instruktivan za industrijsku i socijalnu politiku. 

Radnja sadržaje mnogo materijala, koji još nigdje nije objelodanjen, 
pa sa Izvještajem predsjednika Arka čini jednu potpunu cjelinu. Stampa je 
ovu radnju povoljno ocijenila, tek se je par glasova čulo, koji su osporavali 
pravo jednom industrijalcu da raspravlja o radničkim pitanjima. Naše je 
mišljenje, da takvi prigovori nisu ispravni, jer smatramo ne samo pravom 
nego i dužnošću, da se i Trgovinsko-industrijska komora i sami industrijalci 
bave baš i radničkim problemima. 'To je u interesu ne samo cjelokupne pri- 
vrede, nego i naroda kao cjeline. Prema našoj ocjeni zaslužuje rasprava 
Vladimira Arka i Artura Benka Grada, da je pročita i prouči ne samo svaki 
industrijalac, nego i svaki privrednik i svaki radnik, a i svaki onaj, koji se 
socijalnim i privrednim pitanjima kao teoretičar ili praktičar bavi, pa je 
zato preporučamo. Dr. Z. R. 


Komađinić J. Milan: Skice i ogledi za jednu istoriju zadrugarstva u 
Srbiji. Beograd 1934, str. 83, cena Din 10.—. Povodom proslave četrdesetogo- 
dišnjice od osnivanja prve zemljoradničke zadruge u Srbiji godine 1934, napi- 
sao je M. J. Komadinić,!) oprobani zadružni teoretičar i kritičar, jednu pravnu 
istoriju socijalnog previranja, postanka i razvoja zadrugarstva u Srbiji. On je 
to s velikim uspehom učinio, pruživši nam jednu voma lepu i potpuno doku- 
mentovanu studiju zadružnih događaja i problema u Srbiji. 

* U ovome delu, koje po svojoj koncepciji i obradi prevazilazi daleko obim 
koji u knjizi zauzima, Komadinić je prvi put u nas otkrio neke istine i izneo 
nekoliko sažetih misli o kritičkom stavu, koji bi trebali da zauzmemo, ako že- 
limo da zadružni pokret smatramo za onakvog, kakav se on u suštini javlja, 
a ne onakav kakav ga pojedini propagatori zadrugarstva pretstavljaju. Koma- 
dinić je po našem mišljenju u ovom slučaju istupio kao pravi zadrugar kad 
nam je autokritikom ukazao na pojedine slabe strane zadružnoga rada i do- 
nekle skrenuo pažnju na nemoći zadružnog preduzeća, da ispuni onaj zadatak, 
koji su njegovi osnivači imali u vidu. 


Ovo delo ima dva poglavlja: I Skice za jednu istoriju zadrugarstva u Sr- 
biji, i II Ogledi o zadrugarstvu uopšte i uloga POJEPRVIEĆNJE zadrugarstva u 
današnjem kapitalističkom poretku. 


U prvom poglavlju, autor daje jedan psihološki opis socijalne i du- 
hovne strukture naše patrijarhalne sredine sedamdesetih godina prošlog sto- 
Jjeća. U to vreme nastupa i Svetozar Marković, protagonista nejasnog 
socijalističkog shvatanja, sinteziranog iz učenja Černiševskoga, Marksa, La- 
sala, Diringa i drugih, koji kroz zadrugarstvo gleda ostvarenje socijalnoga 
preobražaja ljudskog društva. Pod uticajem ovoga takozvanog utopističkog 
zadružnog pokreta niču jedna za drugom proizvođačke zanatliske zadruge po 
varošima, ali se brzo i gube. Posle ovog prvog idealističkog zanosa, koji nije 
imao nikakve veze sa stvarnim prilikama i mesnim potrebama primitivne sre- 
dine, rađa se u Srbiji jedan nov, realan zadružni pokret, koji napušta varoš 
i okreće se selu, da u njemu i kroz njega sprovede prvi i pravi program za- 
družnoga rada. Ovaj period nastaje osnivanjem prve zemljoradničke kreditne 
zadruge u Vranovu 1894 g. od strane Mihaila Avramovića. On ima 
dve različite faze: smedđerevsku zadružnu, koja traje do posle rata, i požare- 
vačku vladajuću zadružnu. Ove se faze razlikuju i po svojoj ideologiji i po 
svome radu. Smederevski zadružni pravac je pre svega ideali- 
Btički, obraćajući naročitu pažnju na moralno vaspitanje zadrugara ne gubeći 


1) »Ekonomist« od decembra 1935. 

pri tom iz vida i ekonomski cilj. — Požarevački zadružni pravac 
naprotiv je skroz poslovni. Za njega je posao i sredstvo i cilj i ideja. On se 
malo brine o etičkoj strani pokreta, o moralnim kvalitetima članova, već vodi 
isključivo računa o poslovnim i kreditnim sposobnostima svojih članova. Kao 
takav, on isključuje iz svoga poslovnog delokruga gazdinstva sa neznatnim 
površinama, a obraća pažnju na srednji i imućan stalež. 

Ova paralela dovodi nas do konstatacije da je danas vladajući zadružni 
pravac otstranio od sebe sve tribute jednoga pravog zadružnog pokreta i lišio 
se svake ideološke i moralne baze, bez koje se kvalitete zadrugarstva svodi 
na običan tributar kapitalizma. 

Drugi deo Komadinićeve rasprave posvećen je teoriskom izlaganju u 
vezi sa ličnim nazorima piščevim o karakteru zadrugarstva uopšte, poljopri- 
vrednom zadrugarstvu napose, o položaju i ulozi njegovoj u današnjem dru- 
štvenom poretku. Pisac umesno konstatuje, da je za razvoj zadrugarstva u 
jednoj zemlji potrebno ispunjenje objektivnih uslova. Ako ovih nema, zadružni 
je pokret nemoguć, i ako se javi, osuđen je da nestane. Tvrdnja piščeva, da 
su objektivni uslovi potrebni da se jedan zadružni pokret razvije, opravdana 
je samo u toliko, u koliko su subjektivni uslovi, koje je pisac zanemario, već 
dati t. j. u koliko je duhovna podloga, predraspoloženje za jedan zadružni po- 
kret već stvoren u datom ljudskom društvu. Sam se pokret, po našem mi- 
dljenju, ne može da stvori i razvije, pa bilo da su objektivni uslovi ispunjeni, 
ako u društvene mase nisu ubačene zadružne parole, ako u tom ljudskom 
društvu nema duhovnih vođa, koji u svojim zadružnim koncepcijama imaju 
već dosledno izrađen zadružni programa. Bez ideje i propagande se zadružni 
pokret ne može razviti, a bez objektivnih uslova se može stvoriti, ali ne može 
održati. U daljim svojim izlaganjima pisac govori o razlozima koji su deter- 
minirali seljaštvo da se udruži u zadruge. 

Pisac se napose zaustavlja na pitanju profita, za koji zadrugari kažu da 
kod zadruge ne postoji. Nasuprot tome tvrđenju Komadinić doktrinarno ras- 
pravlja to pitanje i zajedno sa Tuganom Baranovskim dolazi do zaključka, 
da zadruga kao i svako drugo kapitalističko preduzeće ostvaruje profit. Na 
kraju rasprave govori se o ulazi poljoprivrednog zadrugarstva u današnjem 
kapitalističkom društvenom poretku i konstatuje da zemljoradničko zadrugar- 
stvo ne može niukoliko da izmeni tok razvitka seljačkih gazdinstva. 

Ova skica za istoriju zadrugarstva u Srbiji rađena je u vidu jedne naučne 
rasprave, izvanredne studije, koja obiluje dubokim psihološkim opažanjima, 
zadružno-filozofskim zaključcima, duhom i ekspresivnosti, te se može prepo- 
ručiti svakome, ko ima interesovanja za zadrugarstvo i zadružni pokret uopšte. 

Dr. Borislav Jorđanović 


Reich Dr. Eduard, dipl. agr. ing.: Die tschechoslowakische Lanđwirt- 
schaft. Naklada Paul Parcy, Berlin 1935, str. 312 sa 33 karte, 58 diagrama 
1 190 tabela. Cijena R. M. 13,20.—. Knjiga »Die tschechoslowakische Land- 
wirtschaft« od Dra Eduarda Reicha, privatnog docenta na Poljoprivrednoj 
visokoj školi i generalnog tajnika Čehoslovačke akademije za poljoprivredu 
u Pragu, pruža zanimive podatke o razvoju i jakosti čehoslovačke poljopri- 
vrede. Ovi podaci su za nas to interesantniji, što je Jugoslavija sa Ččeho- 
slovačkom gospodarski povezana u okviru gospodarske Male Antante. Ne- 
poznavanje prave jakosti čehoslovačke poljoprivrede, njenih smjernica 1 
njene strukture, prouzrokovalo je često puta iluzije o mogućnostima življeg 
izvoza naših poljoprivrednih proizvoda u Čehoslovačku. 

U uvodu naglasio je pisac, da mu je cilj dati jasnu sliku čehoslovačke 
poljoprivrede. To mu je potpunoma i uspjelo. 

Čehoslovačka poljoprivreda ne pretstavlja jedinstveno područje.  Naro- 
čito velike razlike postoje između zapadnih i istočnih dijelova države. Te 
razlike u poljoprivrednoj proizvodnji prouzrokovane su izim klimatskim 1 
zemljišnim razlikama još i razlikama u općenitoj kulturi tih dvaju područja. 
Čehoslovačka nastoji podignuti svoju poljoprivredu sa vanredno mnogo 
žrtava. Za ilustraciju toga navodimo, da je, prema Reichu, samo za melio- 
racije (295.527 ha) utrošeno od 1819 do 1933 godine preko jedne milijarde 
čehoslovačkih kruna. 

I Čehoslovačka je bila prisiljena poslije prevrata (1919 godine) provesti 
agranu reformu. Pod udar agrarne reforme potpalo je do 1933 godine 
1,310.183 hektara obradive zemlje. Interesantna je pri tome piščeva konsta- 
tacija, da se prorokovane nepovoljne posljedice agrarne reforme nisu poja- 
vile. Prinos po hektaru je porasao, a stočarstvo je napredovalo. Ni poljo- 
privredna industrija nije pretrpjela nikakove štete. 

Pitanje cijena poljoprivrednih proizvoda pretstavlja za čehoslovačku 
poljoprivredu životno pitanje. U Čehoslovačkoj kao i svagdje u svijetu pad 
cijena poljoprivrednih proizvoda je mnogo jači nego ag cijena industrijskih 
proizvoda. Razlika je jasno prikazana u tabeli br. 23, koja prikazuje omjer 
odnosno količine raznih industrijskih proizvoda, RE su se od 1922 do 1983 
godine dobivale za 100 kg pšenice, raži, ječma, zobi i sl. Osim kod pšenice, 
taj omjer se iz godine u godinu pogoršava na štetu i ostalih poljoprivrednih 
proizvoda. 

Napredak čehoslovačke poljoprivrede prikazuje tabela br. 49. U posto- 
eima od ukupne poljoprivrdne površine porasao je postotak oranica od 68.799, 
u 1920 godini na 70.28% u 1934. Istovremeno postotak livada i pašnjaka 
nazaduje. Postotak oranica u odnosu prema ukupnoj poljoprivrednoj površini 
različit je u raznim dijelovima Čehoslovačke. Dok je u šleziji taj postotak 
80.38%, Češkoj 75.28% to je u Slovačkoj 63.81% a u Karpatskoj Rusiji 41.36%. 
Napredak čehoslovačke poljoprivrede prikazuje i porast potrošnje umjetnih 
gnojiva. Ukupna potrošnja umjetnog gnojiva god. 1919 bila je u čČehoslo- 
vačkoj 66.422 tona, a 1933 godine 395.436 tona. 


Pšenica uz raž pretstavlja najvažniju vrst žitarica u Čehoslovačkoj. 
Površina pođ pšenicom neprestano se povećaje. Ođ 9.81% kod oranica u 1921 
godine porastao je taj postotak na 14.97 u 1933 godini. 1933 gođine bilo je 
ukupno zasijano 873.991 hektara pšenice. Proizvodnja te godine bila je 19.839.000 
aq pšnice. Postotak kukuruza u odnosu prema oranicama pao je od 2.68%: 
na 2.29% od 1921 do 1933 godine. Za nas je još važan porast proizvodnje 
duhana. Od 0.02% u 1921 godini porasla je površina pod duhanom u 1983 
god. na 0.17%. 1933 bilo je zasijano duhanom 9.747 hektara. Potrošnja pše- 
nice u Čehoslovačkoj bila je u prosjeku posljednjih pet godina 123 kg po sta- 
novniku. U Jugoslaviji je potrošnja pšenice po glavi 97 kg prema statisti- 
čkim podacima Ministarstva poljoprivrede iz god. 1927. 


Ođ 1924 do 1929 godine pokrivala je Čehoslovačka vlastitom proizvod- 
njom 79.56% ukupnih potreba pšenice. Danas je taj postotak znatno viši. 
Uzrok porastu proizvodnje pšenice osim mjera i nastojanja državnih vlasti 
1 raznih ustanova za samozadovoljavanjem potrošnje pšenice je i nazadovanje 
kulture šećerne repe. 


Znatan napredak postignut je u vinogradarstvu, voćarstvu, kao i u 
stočarstvu. 


Poseban odlomak knjige posvećen je poljoprivrednoj industriji.  Poljo- 
privredna industrija je, kako pisac ispravno primjećuje, nužna nadopuna in- 
tenzivne poljoprivrede. Naročito je razvijena mlinska industrija. U godini 
1931/32 bilo je u Čehoslovačkoj ukupno. 9.083 mlinova, većinom na valjke. 
Industrija slada je u nazadovanju. Broj pivovara isto opada. 'Tome je razlog 
kako smanjivanje izvoza tako i opadanje unutarnje potrošnje. Broj pivovara 
opao je u posljednjih 12 godina od 590 na 409. Istovremeno raste broj poljo- 
privrednih pecara. Šećerna industrija, jedna od najvažnijih čehoslovačkih 
poljoprivrednih industrija isto je danas u opadanju zbog smanjenog izvoza. 
Razvijena je još industrija cikorije, prerada mlijeka i t. d. 


Pažnju zaslužuje prikaz ustanova osnovanih u cilju znanstvenog istra- 
živanja poljoprivredne proizvodnje, načina  proizvađanja i novih metoda u 
proizvodnji. Tu Čehoslovaci mogu služiti za uzor. Oni najbolje dokazuju, 
kako je svaki stalni napredak u poljoprivredi uvjetovan prethodnim BANED 
istraživanjima. 


Djelo Dra Eduarda Reicha zaslužuje pažnju i teoretičara i praktičara, 
koji se bave agrarnim (seljačkim) problemima. Viktor Lehnee, 

Pavlović D. Vladislav: Zaposlenje stranaca u Jugoslaviji. Zbornik zakon- 
skih propisa kojima se reguliše zaposlenje stranih državljana. Beograd 1936, 
str. XCVI + 287, cijena Din 40.—. 

Zbornik sadržaje sve propise koji se neposredno odnose na pitanje Za- 
poslenja stranih državljana te čitav niz ostalih propisa koji su s ovima u bližoj 
ii daljoj vezi, dok je u uputstvima i objašnjenjima sadržan čitav niz princi- 
pijelnih odluka raznih vlasti po pitanjima, koja ne sadržaje tekst propisa i 
koja su prema tome za široku javnost ostala sasma nepoznata, ma da s- 
ovim principijelnim rješenjima unekoliko duh propisa izbliže regulira. Kako je 
ovaj zbornik po riječima pisca namijenjen praktičnoj upotrebi poslodavaca 
koji uposluju stranu radnu snagu, samim strancima te organima državnih 
vlasti, to sadržaje i niz obrazaca po kojima se sačinjavaju molbe, žalbe i sl. 


Zbornik sadržava šest poglavlja, koja se odnose na 1) novo zakonodav- 
stvo, 2) na zakonske propise prije stupanja na snagu nove uredbe, 3) važnije 
odredbe svih drugih zakona koje se odnose na zaposlenje ili boravak stranaca 
u našoj zemlji, 4) konvencije i sporazume, koji uređuju položaj stranaca u 
našoj zemlji, 5) sadrži spisak ustanova javne službe posredovanja rada, spisak 
zainteresovanih komora, ustanova i organizacija, koje vode i evidenciju o do- 
maćoj nezaposlenoj radnoj snazi, a 6) sadržaje obrasce za molbe, žalbe i sl. 


U čitavom nisu novih propisa koji su u toku 1935 godine doneseni jedva 
su se i ljudi od struke snalazili, pa stoga ovaj zbornik popunjava osjetljivu 
prazninu i u mnogom će olakšati snalaženje poslodavcima i samim strancima 
u izvršivanju obaveza, koje im pozitivni zakonski propisi nameću. Kaznene 
odredbe propisa predviđaju znatne kazne i za najneznatnije propuste čisto for- 
malne naravi. 

I pored sitnijih griješaka što registar nije sasma kompletan i iscrpan, 
ovaj Zbornik zaslužuje da ga se najtoplije preporuči svima onima na koje se 
ti propisi odnose. Knjiga se može dobiti u svim većim knjižarama, kod pisca 
u Beogradu (čin. kolonija br. 291, Voždovac) i u javnim burzama, rada. 


Izvještaj inspekcije rada i parnih kotlova Kraljevine Jugoslavije o 
nfihovom poslovanju u 1933 i 1934 god. Beograd 1935, str. 214. — Ministar- 
stvo socijalne politike i narodnog zdravlja izdalo je ovaj izvještaj za dvo- 
godišnji period svoga otsjeka za inspelciju rada i parnih kotlova u kojemu 
je uvodno prikazano socijalno zakonodavstvo: zakoni, uredbe, pravilnici kao i 
međunarodni sporazumi, kojima je prvenstveno uređeno pitanje rada i za- 
štita našeg radništva uposlenog u inozemstvu. Od važnijih međunarodnih 
sporazuma spominjemo: Konvenciju o stavljanju oznake težine na velikim 
koletima koji se prenose brodovima (Sl. nov. od 23 V 1933), Konvenciju iz- 
među Kr. Jugoslavije i Kr. Rumunjske o socijalnom osiguranju (Sl. nov. od 
19 IX 1933), Sporazum o stažerima sa Francuskom (SI. nov. od 11 XI 1933). 
U pogledu radničke zaštite treba spomenuti slijedeće zakone, uredbe i pra- 
vilnike: 1) Financijskim zakonom za 1934/35 god. ovlašćen je Ministar šuma 
i rudnika $-om 54, toč. 15, da može egzekutivnim putem, preko poreskih 
vlasti, naplaćivati sva dugovanja radničkih zarada rudarskih radnika, kada 
radnička potraživanja iz bilo kojeg razloga mogu doći u opasnost, 2) istim 
Financ. zakonom prošireno je penziono osiguranj na službenike svih po- 
morskih parobrodarskih preduzeća bez obzira na luku pripadnosti i na sve 
apotekarske saradnike i dispenzante, 3) Ministar trgovine i industrije izdao 
je 10 IV 1934 tumačenje o privatno-profesionalnim burzama rada, a u vezi sa 
$ 70 Zakona o zaštiti radnika, kojim je zaštićena, u pogledu posredovanja 
rada, i kućna posluga, 4) Banska uprava Savske (30 IV 16934), Moravske 
(10 V 1934) i Dravske banovine (24 VIII 1934) zabranile su noćni rad u 
pekarnicama. 

Primjenu pozitivnih propisa socijalnog zakonodavstva nadziralo je samo 
ministarstvo i 10 inspektorata rada sa 18 inspektora rada 1 15 inspektora 
kotlova te potrebnim pomoćnim osobljem. Inspektori rada banskih uprava 
pregledali su 1934 (1933) godine 5264 (5042) preduzeća od kojih je bilo !f, 
industrijskog a ostalo zanatskog karaktera. Ukupan broj zaposlenih radnika 
u pregledanim preduzećima iznosi 129.318 (126.103), a mehanička snaga sa 

motornim pogonom iznosi 423.738.486 (472.399.60) konjskih sila. Potanji podaci 
o pregledanim preduzećima vidljivi su iz brojnih statističkih tabela. 

Kaznenih postupaka bilo je svega 793 (597). Najveći broj kazna otpada 
na prekoračenje radncg vremena 350 (211) i ukidanje nedjeljnog odmora 
120 (116), nadalje zbog prekovremeno uposlene djece, noćnog rada žena i 
djece, uposlenja stranih radnika itd. 

Banskim upravama bilo je prijavljeno svega 9294 (8321) nesrećnih slu- 
čajeva od kojih je bilo 120 (95) smrtnih nesreća. Najveći broj smrtnih ne- 
sreća otpada na šumsku industriju 48 (15), kod eksploatacije kamenoloma i 
pijeska 18 (12) i kod raznih transmisija 13 (5). 

Prema izvještajima banskih uprava mogao bi se izvesti zaključak, da 
se ekonomski položaj našeg radništva tokom 1934 godine poboljšao obzirom 
na činjenicu, da je privredna kriza u pojedinim preduzećima prešla svoju 
kulminaciju. Usprkos veće potražnje radne snage, nadnica uposlenih radnika 
se smanjila i to naročito u tekstilnoj i kemijskoj industriji upotrebom ne- 
kvalifikovanih radnika i ženske radne snage kao i priliva zemljoradnika u 
industrijska središta. Plaće muških stručnih radnika kreću se od 40—80, a 
ženskih od 25—40 dinara dnevno. Muški nadničari i fabrički radnici dobi- 
vaju od 10—40 dinara, a žensko nekvalifikovano osoblje od 8—20 dinara 
dnevno. 

Radi slabog ekonomskog položaja uslijed preniske nadnice ili neredo- 
vitog isplaćivanja, radništvo je vodilo pokrete i štrajkove kako bi zadržali 
bar dosadanje plaće ili primoralo poslodavce da redovno plaćaju. U 1933 
godini bilo je 4 pokreta u 9 preduzeća. Uspjeh su radnici postigli kod 2, dje- 
lomično kod 2, a neuspjeh kod 5 preduzeća. U 1934 god. pokret je obuhvatio 
21 preduzeće većim dijelom zanatskog karaktra. Potpun uspjeh je postignut 
kod 1, djelomičan kod 19, a neuspjeh kod 1 preduzeća. Štrajkova u 1933 
god. bilo je 8 u 8 prduzeća: 2 radi traženja povišice, 1 za sklapanje kolek- 
tivnog ugovora, 2 zbog prekovremenog uposlenja radnika i 1 radi traženja 
da se obrazuje radnička zadruga za istovar i utovar robe. U 1934 god. bilo 
je 35 štrajkova u 92 preduzeća. Uzroci ovih štrajkova bijahu: zbog neispla- 
ćivania zarada 5, zbog traženja povišice 8, zbog sniženja nadnice 10, zbog 
radnika 3, zbog neodređenih uslova rada 1. Sa štrakovima su većim dijelom 
relativno uspieli. 

što se tiče insvekcije parnih kotlova, u god. 1934 (1933) izvršeno je 
1551 (1653) proba parnih kotlova, 1423 (1119) unutrašnjih revizija i 1226 
(1982) spoline reviziie. Ukupno je izvršeno 4200 (3854) preeleda parnih 
kotlova. Veliki je broj cbustavljenih parnih kotlova 633 (537), od kojih 
najviše otpada na prvobitnu industriju 221 (160), drvnu industriju 129 (128) 
i industriju hranivih namirnica 103 (98). 

Izvještaj sadrži veliki broj statističkih tabela 1 podataka za bolje ra- 
- zumijevanje ekonomskog i socijalnog stanja radništva čitave države u 1933 
i 1934 godini, kao i vosebne tabele i izvještaje insvekcija rada i parnih ko- 
tlova Beograda i sviju 9 banovina o organizaciji inspekcija, o službenom po- 
slovanju, radničkoj zaštiti i ekonomskom položaju radnika. D.C. 


Weltwirtschaftliches Archiv. Zeitschrift des Instituts fir Weltwirtschaft 
an der Universitit Kiel. 43 Band, Heft 1, Jena — Januar 1936 (str. 318, 
cijena RM 20.—. — Januarska sveska 8sadrži monografije o valutnim pita- 
njima raznih evropskih i vanevropskih država. Svrha je da se prikažu za- 
jedničke karakteristike a i raznolikosti u mišljenjima, provedbi i dosadanjim 
posljedicama povodom tipičnih devalvacionih procesa zadnjih godina, kako 
bi se na taj način pridonijelo budućem uređenju svjetskog gospodarstva na 
području valutne politike. Sadržaj je slijedeći: Hull N. P.: Grlinde und 
Folgen der Abwertung des englischen Pfundes; Iversen Dr. Karl: Das De- 
valvationsproblem in D&nemark; Keilhau Dr. Wilhelm: Die faktische 
Schillingkrone_ Norwegens; Lindah! Dr. Erik: Der Ubergang zur Papier- 
wiihrune in Schweden 1931; SchumanncC.G. W.: Die Abwertung des slid- 
afrikanischen Pfundes; Gifford J. L. K.: Die Devalvation in Australien 
und Neuseeland; Matsuoka Koji: Die _ Abwertuns des japanischen *en; 
Max Dr. Hermann: Abwertung und Entwertung in Chile; Englinder Dr. 

Oskar: Die Devalvation der tschechoslowakischen Krone im Jahre 1934; Ro- 
ger Charles: Die Wihrungsabwertung und die Politik des wirtschaftlichen 
Wiederaufbaus in Belgien; Donaldson John: Die Devalvation in den 
Vereinigten Staaten. 


Svi pisci su profesori ili docenti na universitetima ili visokim trgovačkim 
školama u dotičnim zemljama osim Dra Hermanna Maxa, koji je svoj prikaz 
napisao kao pretstavnik Banco Central de Chile u Santiagu. Svaki pojedini 
prikaz popraćen je resumeom na engleskom, francuskom i španjolskom jeziku. 
Osim toga je ovoj svesci dodata bogata svestrana biblogra/ija: na zasebnih 53 
stranica dvostupačnog teksta. D.C. 


Lamer Dr. Mirko: »Weltwirtschaftliche Verflechtungen SUudslaviens«. -— 
Doktorska rasprava, Zagreb 1933, vlastita naklada, 208 stranica, cijena Din 60. 

U »Ekonomistu« br. 2. (maj 1935, str. 86) izašao je iz pera Dra Rikarda 
Fuksa prikaz gornje knjige. Fuks ističe, da mu neka poglavlja u sistematici 
Lamerove knjige nijesu jasna, dok neke Lamerove misli neispravno interpretira. 

Tim povodom autor smatra potrebnim dati kratko razjašnjenje, za čije 
uvrštenje on moli Uredništvo časopisa. Idući našem odličnom američkom sa- 
radniku u susret, a zbog važnosti samoga predmeta, donosimo Lamerovu repli- 
ku bez ikakvog komentara: 


»1. Fuksu nije jasno, zašto sam poglavlja o trgovinskoj politici odvojio od 
poglavlja o opisivanju robe. Promet robe je centralna tema knjige, stoga sam 
prije tog poglavlja iz logičkih razloga obradio one momente, koji odlučno utje- 
ču na razvoj prometa robe (forme ekonomskog sistema, prometnu i trgovinsku 
politiku, promet kapitala). Iz sistematskih razloga nijesam htio cijepati pro- 
metnu od trgovinske politike, jer se u okviru tog djela vrlo usko povezuju i 
međusobno upotpunjuju. 

2. Fuksu nije jasno, zašto sam poglavlje o mogućnostima razvoja vanjske 
trgovine stavio kao zaključak čitave radnje. Mislim, da je malo što logičnije i 
opravdanije, nego da se govori o »mogućnostima daljnjeg razvoja« 
nakon prikšza faktičnog razvoja. Ili Fuks misli, da se smjernice nekog 
pokreta mogu prikazati bez prethodnog obrazloženja činjeničnog stanja? 


3. »Lamerova radnja je preobilna citatima raznih autora«. Nastojao sam 
rijetko citirati autore, već sam se pozivao većinom na statističke i izvorne 
izvještaje. Mnoštvu »Fussnota« (ne citata) imade nekoliko razloga: a) ja sam 
radio ovu radnju za Institut za ekonomsko istraživanje srednje i jugoistočne 
Evrope u Leipzigu, te je s obzirom na to u prvom redu namjenjena stranoj 
publici. »F'ussnote« imadu ne samo zadaću da provjere autentičnost fakata, već 
i da upozore stranog čitača na djela ili članke, u kojima se može iscrpnije 
informirati o specijalnom problemu, koji ga interesira; i b) propisi o nje- 
mačkim disertacijama, koji traže takav »nakit«, a napokon to je bila diser- 
tacija. 

4. »Lamer je prešao preko jedne važne činjenice, kad nije spomenuo 
glavni uzrok deviznim ograničenjima uopće t. j. samo pomanjkanje deviza«. Na 
str. 43 velim »Die Devisenordnung war eine Repressalie gegen die Kapitalflucht 
infolge der Kreditkrise, die sich aus anderen mitteleuropšischen Staaten nach 
Suidslavien verpflanzte; sie war eine Nachwirkung der Devisenpolitik in an- 
deren Lć&ndern...« 


Time je izrečeno u kauzalnom nexusu ono isto, što Fuks od mene zah- 
tijeva da izrazim expressis verbis. 


5. No svi ti prigovori Dra Fuksa ne bi bili važni ovoga osvrta, da nije 
pri kraju recenzije sasvim krivo i oprečno mojem mišljenju prikazao moju 
studiju kao apologiju ideje »podunavskog bloka« u smislu nekog uskrsenja 
zajednice država stare Monarhije tvrdeći, da sam se dao »zavesti od takovih 
planova i argumenata«. Nije potrebno da pobijam Fuksovu tvrdnju ničim dru- 
gim nego jednim citatom iz same knjige: »Die Zerst&črung des Wirtschaftsor- 
ganismus der čsterreichisch-ungarischen Monarchie macht sich in den ersten 
Nachkriegsjahren sehr nachteilig bemerkbar; die einzelnen Linder haben aber 
sehr bald unter hohen Schutzzčllen ihre Produktionsmoglichkeiten entwickelt 

mit dem Ziel, mčglichst selbstindige Wirtschaftskčrper zu schaffen; im letz- 
ten Dezenium sind diese einzelnen Wirtschaftskčrper so- 
auseinandergewachsen,dass heuteeineZusammenlegung 
eine neue Zerstčšrung bedeuten wurde« (str. 192). Isto sam 
mišljenje izrazio i u svom izvještaju »Strukturwandlungen der jugoslavischen 
Volkswirtschaft«, što sam ga objelodanio na poziv kielskog Instituta fir Welt- 
wirtschaft, te u kojem u glavnom u sažetoj formi iznesoh rezultate pomenute 
disertacije upotpunjene nekim novim podacima. (WWA, Mai 1935). 


6. Fuks je kao odlike moje knjige istakao dosta nebitne stvari, a nišan 
negativne kritike premašio.“ Dr. Mirko Lamer, Washington 


VIJESTI 


Zakonsko reguliranje slobodnog zvanja privrednih savjetnika u Jugoslaviji. 
To pitanje raspravljeno je u više navrata u posljednjem vremenu. Poznata je 
inicijativa, koja je u tom pogledu preuzimana u javnoj štampi i stručnim li- 
stovima (Ekonomsko-finansijski život, Beograd, broj 9, 10, 11 ex 1933). Prof. 
Dr. Sladović izradio je s time u vezi i nacrt zakona o privrednim savjetnicima, 
koji je usvojio profesorski savjet Ekonomsko-komercijalne visoke škole i pred- 
ložio ga u godini 1934 Ministarstvu prosvjete i Ministarstvu trgovine i indu- 
strije radi daljeg postupka. Riješenje tog aktuelnog problema požurivano je 
češće sa strane udruženja diplomiranih ekonomista i komercijalista, ali do da- 
nas nije uspjelo postići njegovu zakonsku regulaciju. 


Pod kraj 1935 godine obratilo se pretstavništvo Zaklade kralja Aleksan- 
dra i kraljice Marije za izgradnju i uređenje Ekonomsko-komercijalne visoke 
škole u Zagrebu u tom pitanju izravno na g. Dr. Milana Vrbanića, ministra 
trgovine i industrije, s prijedlogom, da se konačno provede zakonska regula- 
cija slobodnog zvanja diplomiranih ekonomista i komercijalista. Koliko nam 
je poznato, dosad nije u tom pravcu preduzeto ništa da se to pitanje zakonski 
regulira. 

Naš časopis apelira također na mjerodavne faktore, a napose na 
gosp. ministra Dr. Milana Vrbanića, da to pitanje privedu kraju. Ako mo- 
mentano možda postoje poteškoće tehničke naravi, moglo bi se pitanje riješiti 
tako, da se u financijski zakon za godinu 1936—1937 unese načelno ovlaš- 
ćenje, kojim se Ministarstvo trgovine i industrije ovlašćuje, da u sporazumu 
8 Ministarstvom za prosvjetu izda naredbenim putem propise, kojima se ure- 
đuju pravni odnosi slobodnog zvanja diplomiranih ekonomista i komercijalista. 


Novo društvo diplomiranih ekonomista i komercijalista. — Dana 8 de- 
cembra 1935 održana je u Dubrovniku konstituirajuća skupština Društva di- 
plomiranih ekonomista i komercijalista prema društvenim pravilima odobre- 
nim od Kr. banske uprave Zetske banovine. Na skupštini izabrana je slijedeća 
uprava: pretsjednik Prof. Dr. šlaus Juraj, potpretsjednik Prof. Berdović Ne- 
venka, tajnik Dr. Poković Antun, blagajnik Ing. Vedran Gjivoje, odbornici: 
Dr. Mazić Šime, Prof. Peterković M. i šutić Pero. Zadatak društva saobražen 
je u pravilima sa zadatkom ostalih postojećih društava u zemlji. Na skupštini 
je donesen zaključak, da društvo za sada ne misli pristupiti u Savez ekono- 
mista, nego to ostavlja za kasnije. Za međusobno upoznavanje i izmjenu misli 
održavaju se nedjeljni sastanci društvenih članova, na kojima se raspravlja o 
aktuelnim ekonomskim pitanjima. 


Nakon Maribora i Dubrovnik ima svoje samostalno društvo diplomiranih 
ekonomista i komercijalista, pa će time staleški pokret dobiti na sve većem 
mahu, kako bi i ostali gradovi, a pogotovo središta banovina, dobili svoje sa- 
mostalne staleške organizacije (na pr. Banja Luka, Osijek, Subotica i dr.). 
Odgovorni urednik: Ivo Crnić, Zagreb, Martićeva 14, tel. 60-18. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 80-85. 

štamparija »Gaj« (Lj. Filipančić), Martićeva ulica broj 2. 

EKONOMIST« | nalazi | se već u ' drugom godištu svoga izlaženja. 
Ovaj broj. šaljemo mnogim | novim prijateljima za koje si- 
 Surno znademo, da se zanimaju za sva “ekonomska i socijal- 
na pitanja sadašnjice, pa nam ne će odbiti da i oni postanu 
naši stalni pretplatnici. va zam zna 

| »EKONOMIST« je pram u teško doba, a da je bio kalidnai jE 
| .šim privrednim intelektualnim krugovima najbolji je dokaz | 
.to, što je već u prvoj svojoj godini mogao redovito izlaziti 


svaki mjesec bez ikakvih subvencija i oglasa. 


| »EKONOMIST« će nastaviti svojim sistematskim radom i u ovoj go- _ 
“dini, da pojačanim silama izgradi i i sadržajem i tehnički ča- 


sopis do što većeg ugleda. E" M Eni s 


[ 
Umoljavamo sve svoje prijatelje | i pretplatnike dilj jem ci ini dr- 
žave, da nam izvole zaostalu i novu pretplatu doznačiti, jer ne želi- 
mo da časopis moguće zapinje radi financijalnih razloga. E 


. Pretplata iznosi +godišnje Dinara 100.— i srazmjerno. 
: , + X X : h 

FRANJO KRAJČEVIO 


EKONOMSKI POLOŽAJ REPUBLIKE 
POLJSKE 


Ocijeniti poziciju današnje republike Poljske uopće znači uočiti 
razne momente, od kojih su najvažniji politički i gospodarski. 


Politički položaj Poljske uvjetovan je u prvom redu njenim 
geografskim položajem, po kojemu je Poljska prelaz iz centralne u 
istočnu Evropu, pa je stoga i nazvana predstražom Zapada. U dru- 
gom redu iskače politička pozicija Poljske i obzirom na njeno teri- 
torijalno prostranstvo, jer je po veličini teritorija četvrta u Evropi! 
(388.635 km?), dok u pogledu populacije zauzima peto mjesto (34 mil. 
stanovnika), pa otuda proizlazi i njezin značaj u strateškom pogledu. 


Gospodarska pozicija Poljske od osobitog je značaja zbog obilne 
produkcije sirovina, zbog mogućnosti velikog iskorišćivanja i plas- 
mana kapitala u produkciji i zbog tržišnih mogućnosti obzirom na te- 
ritorijalno prostranstvo. Razmatrajući gospodarsku poziciju Poljske 
steći ćemo ujedno dobar uvid u njenu političku poziciju, jer je ona 
njome i uvjetovana, pa će nam se gospodarski razlozi pokazati kao 
logičke smjernice u političkom pogledu. 


Fodvučemo li etničko-dinamički momenat, koji opravdava raison 
d'ćtre ove nove slavenske države, onda smo ukratko istakli tri naj- 
važnija momenta, koji daju čvrstu osnovicu i garanciju za razvoj 
republike Poljske. 


1. Prirodna produkcija, 


Poljska je još uvijek pretežno ratarska zemlja, koja ni izdaleka 
ne iskorišćava one ogromne mogućnosti obzirom na produkciju si- 
rovina, kako u pogledu intezivnog obrađivanja, tako i u pogledu ra- 
cionalnog iskorišćavanja. Agrarnoj produkciji namijenjeno je svega 
67,5% čitave površine, od čega otpada na obrađenu površinu 49%, 
na livade 10%, pašnjake 7% i vrtove i voćnjake 1,5%. Od agrar 
nih produkata prevladavaju u prvom redu žitarice,ito na 
prvom mjestu raž zatim pšenica ječam i zob. 


Pregleda radi donosimo: 


—_ %— 


Stanje agrarne produkcije u god. 19341) 


zasijana žetveni srednji Vrijednost 
površina prinos prinos produkta 
u 1000 hektara u 1000 qa polhauq  umilijunima zloti 

Raž 5.639 66.600 11,4 899 
Pšenica 1.746 20.800 11,9 402 
Ječam 1.177 14.500 121 173 
Zob 2.190 25.500 11,6 296 
Krumpir 2.162 334.700 114,0 847 
Šećerna repa 112 25.100 229,0 


U produkciji industrijskih biljaka zauzima odlično mjesto lan 
sa 450.000 qikonoplja sa 266.000 q u 1933 godini, pa je Poljska 
u tim granama produkcije (izuzev Rusije) prva u Evropi.) 

Imamo li na umu ogromne količine ratarskih produkata, koje je 
Poljska uz sadašnji način produkcije u stanju proizvesti, kao i činje- 
nicu da je ona u načinu obrađivanja tla još daleko od intenziviranja, 
što se u glavnom ima svesti na zaostalost u bivšem ruskom dijelu 
današnje Poljske države, onda nam je jasno, koliko obilje agrarnih 
produkata bi bila u stanju proizvesti na intenzivni način obrađivanja, 
kada znamo da optimalni prinos po ha iznosi za pšenicu 28,9 q (u 
Poljskoj 11,9), za raž 24 q (11,4), za ječam 28,7 q (12,1), za zob 25,8 u 
(11,6), za krumpir 220 q (114) a za šećernu repu 362,5 q (208,1). 


Šume zauzimaju 22%. cjelokupne površine sa 8,322.000 ha te 
služe u glavnom za drvenu industriju kao i za produkciju papira. 

U pogledu stočarstva, naročito debeloga zuba, zauzima 
Poljska mjesto među prvim državama svijeta. Važnost stočarstva u 
Poljskoj bazira u glavnom na kvantiteti, a manje na kvaliteti. Prvo 
mjesto zauzima konjogojstvo, koje u god. 1934 broji 3,762.000 grla, 
pa na 100 ha otpada 9,7 komada, a to je najveći broj koji na tu povr- 
šinu po broju komada uopće na svijetu otpada. — U gojenju svinja 
zauzima Poljska peto mjesto na svijetu sa 7,089.000 komada i sa 
18,2 komada na 100 ha. Iste godine imala je Poljska 9,253.000 ko- 
mada goveda sa 23,8 komada na 100 ha. Najslabija grana stočar- 
stva je ovčarstvo, pa je broj stoke u g. 1934 iznosio samo 
2,5044.000 ili 6,6komada na 100 ha. Među najvažnije stočarske pro- 
dukte spada bezuvjetno mlijeko, pa je produkcija mlijeka u spo- 
menutoj godini iznosila 8978 milijuna litara. 

Lijep prihod odbacuje i jedna od najmlađih grana privrede, po- 
morsko ribarstvo, koje daje godišnje otprilike 66,9 do 98,5 hi- 
ljada q ribe, a vrijednost ribarstva u 1934 god. iznosila je 2,241.800 
zloti. | 

Naročito je obilna i bogata mineralna produkcija?) 
pa Poljska u toj grani produkcije zauzima odlično mjesto među drža- 
vama Evrope, a u nekim granama nosi i prvenstvo. —. 

Produkcija petroleja odbacuje godišnje 600.000 tona, pa je u 
toj grani Poljska (iza Rumunjske) druga u Europi. U vezi sa pro- 
dukcijom petroleja naročito je razgranjena produkcija destilacije pe- 

1) Statistički podaci prema: Petit annuaire statistique de la Pologne 1935, 


2) Annuaire international de statistique agricole 1934. 
3) Petit annuaire statistique de la Pologne 1935. 

troleja, pa je u produkciji nekih petrolejskih derivata (zemni vosak, 
parafin) Poljska prva u Evropi. 

Jedna od najvažnijih grana mineralne produkcije je produkcija 
kamenog ugljena, kojoj i pored dosadašnjeg velikog iskorišćavanja 
od circa 30 milijuna tona (1934 g.) Poljskoj predstoje ogromne mo- 
gućnosti obzirom na procjenjenu zalihu ugljena, koja je za ugljeno- 
kopni teritorij Poljske predviđena cca na 290 milijarda tona kamenog 
ugljena. Uzmemo li u obzir, da se čitava svjetska zaliha ugljena pro- 
cjenjuje na 2500—5000 milijarda tona i. da veći dio te procjenjene za- 
lihe otpada na vanevropske zemlje (USA, Kanada, Kina), onda nam 
je jasno kakvu poziciju obzirom na navedenu činjenicu ima u gospo- 
darskom pogledu današnja Poljska. 

Najznatnije ugljenokopno područje zauzima Gornja Šleska (3000 
km?) sa 22 milijuna tona produkcije, zatim Galicija (1300 km?), gdje 
se nalaze i velika nalazišta mrkog ugljena i bivša ruska Poljska 
(500 km2). 

U produkciji cinka Poljska je prva država u Evropi, jer sa svojom 
produkcijom od 161.000 tona (1934) nosi ne samo prvenstvo nad Bel- 
gijom (138.000 t u g. 1933), nego daje skoro 1/6 čitave svjetske pro- 
dukcije (995 tisuća t) te se tako u svjetskoj produkciji plasirala od- 
mah iza USA (279.000 t). U vezi sa produkcijom cinka dobro je raz- 
vijena i industrija olova, koja je u 1933 g. odbacila 12.000 tona. Uz« 
memo li u obzir procjenjenu zalihu cinka i olova od 33 milijuna tona, 
onda nam je jasno, da će se produkcija tih minerala i dalje sve to 
više razvijati i da će se prema svom proizvodnom bogatstvu razviti do 
onih razmjera, koje su moguće u vezi sa potrebama njene industrije, 
plasmanom kapitala i predobivanjem tržišta. 


Važna je grana i solna produkcija, koja je u g. 1934 odbacila 
506.000 t, dok je zaliha soli procjenjena na 5900 milijuna tona. 

Produkcija potaše također je vrlo znatna te je u spomenutoj go- 
dini dala 300.000 t, što predstavlja ogroman kvantum, ako se uvaži, 
da se čitava svjetska produkcija kreće između 1,690.000 t (1933 £.) i 
2,280.000 t (1928 g.). 

U produkciji lijevanog željeza Poljska znatno zaostaje za ostalim 
evropskim državama te u 1934. godini odbacuje svega 382.000 tona. 
Međutim situacija se znatno poboljšava pridoda li se k tome i 
produkcija željezne rudače od 247.000 t, a pogotovu uzmemo li u obzir 
i produkciju čelika od 856.000 t, kojom se Poljska znatno približila in- 
dustrijskim državama starijeg datuma. Sigurno je, da Poljska unatoč 
svog dosadašnjeg nastojanja još uvijek nije razvila sve svoje moguć- 
nosti, pa je razumljivo njeno nastojanje, da sve grane svoje pro- 
dukcije dovede u razmjer i sklad kako sa potrebama svoje industrije 
tako i sa kvantumom produkcije ostalih industrijskih država, za ko- 
Jima u tom pogledu zaostaje. 

Još je jedna grana prirodne produkcije, koja je dosada bila dosta 
zanemarena, a to je produkcija odnosno iskorišćavanje vodene snage 
i električne energije. Tako je od vodene snage u Poljskoj sa rezervom 
od 3,7 milijuna IHP iskorišćeno svega 0,1. Isto je tako sa električnom 
energijom, od koje je u g. 1933 iskorišćeno svega 2,4 milijarde k Wh, 

dok se iskorišćavanje kod ostalih evropskih industrijskih država kre- 
talo od 3,9 (Belgija) do 14,8 (Francuska) milijardi k Wh. 

Time smo u kratkim potezima prikazali prirodnu produkciju da- 
našnje Poljske kao i mogućnosti, koje bi još mogla u tom pravcu 
razviti. Iz prikaza prirodne produkcije kao gospodarske baze proiz- 
lazi, da je Poljska još uvijek veliko i gotovo neiscrpivo vrelo siro- 
vina, pa je taj fakat ne samo potstreka za industrijsku djelatnost u 
samoj zemlji, nego i važan faktor u stvaranju mišljenja o vrijednosti 
prirodnog bogatstva Poljske, a time i u izgradnji nacionalne svije- 
sti i realne političke pozicije u svijetu. 


2. Industrija, 


Kao logički rezultat prirodne produkcije razvila se u Poljskoj i 
industrija. Ona se razvila adekvatno prema najjačim granama pri- 
rodne produkcije. Uglavnom možemo da kao najjače uočimo tri in- 
dustrijske grane: tekstilnu, metalurgijsku i prerađivanje nafte. 


Prema poljskim izvornim statističkim podacima bilo je stanje 
pojedinih industrijskih grana koncem 1933 g. slijedeće: 


' Broj ' Uloženi kapital 
Broj Stanje zaposlenih efektiv. “Godišnje bruto plaće dioničarskih 
Industrija podu- — padnika Namješte- radnih = radnika  namješt. društava 
zeća nika dana u u hiljadama zloti domaćih stranih 
hiljad. milijuna zloti 
Tekstilna. . 2.315 _ 128.333 T.1T7 33.553 165.382 44.851 1,238,717 110,4 
Metalurgijska i 
metalna . . 1516 90.589 11.301 24.658 175.486 66.657 1,42098 49,0 
Mineralna i pe- 
trolejska . . 1.601 28.993 2.288 11.653 41.954. 98.661 _ 1,7119._ 62,4 
Elektrotehnička 341. 10.107 1.966 2.380 12.599 10.205 101,3 5,9 
Kemijska .. 881 43.269 6.877 11.403  T1.992._ 39.622 6223. 116 
Papira ... 219 13.200 1.200 3.370 17.871._ 6.564 201,7 — 
Kožarska i krz- 
nena... 389 7.190 667 2.062._ 11.895 2.931 22,6 a 
Drvena... 2.313. 38.119. 3161 11.103. 34.061 8.040 111,4 — 
Živežnih namir- 
nica... 9.198. 54.714. 9.630 17.209 69.689 34.897 882,3 -— 
Odjeće . . . 1.350 12.595 1.439 3.600 — 15.132 3.873 36,6 — 
Grafička... 685 12.350 2.463 3.407 25.050 _ 11.632 59,9 —_ 


Da bismo podrobnije upoznali stanje tekstilne industrije, kao 
najjače industrijske grane, spomenut ćemo, da razvoj te industrije 
datira još iz vremena, kada je Poljska bila razdijeljena na Rusiju, Au- 
stro-Ugarsku i Njemačku. Obilje tekstilnih sirovina, koje je Poljska 
dobivala kako sa svoga teritorija, tako i sa ruskog (pamuk iz Turken- 
stana) dalo je povoda razvitku te najjače industrijske grane (Lodz, 
Bialystok, Sasnovice, Czenstohowa, Varšava i Bialks-Biali). Tako je 
Poljska u god. 1933 imala u svojim predionicama 2,693 tisuće preslica, 
a u svojim tkaonicama 66.900 vretena, dok je pamučna inđustrija 
imala 817 tisuća preslica. 

Metalurgijska industrija ograničena je uglavnom u tri velika in- 
dustrijska centra. Gornjošlesko, Czenstohovsko i Radamsko područje. 
Predaleko bi nas dovelo upoznavanje pojedinih grana metalurgijske 
industrije kao i najjačih gradskih industrijskih centara sa svojim 


ogromnim tvorničkim postrojenjima kojima kako ova, tako i ostale 
industrijske grane obiluju. 

Nema sumnje, da je unatoč ovog vrlo povoljnog stanja setiske 
industrije val svjetske ekonomske krize zahvatio i Poljsku tim više, 
što ona uz obilje svoje prirodne produkcije i mogućnosti industrijske 
djelatnosti nije potonju mogla da razvije u onom opsegu, kako bi se 
to očekivalo prema njenim prirodnim mogućnostima a razlozi su to- 
me uglavnom 1. što Poljska odmah u početku nakon svoga postanka 
ig. 1918) kao mlada država nije imala osigurana tržišta kako za višak 
svojih sirovina tako i za višak svojih industrijskih produkata, pa se 
to jako opaža i na indeksu njene industrijske produkcije, koju ćemo 
malo kašnje spomenuti, 2. zbog nestašice vlastitog kapitala odnosno 
zbog velikog udjela stranog kapitala u njenoj industriji. Kao nužna 
posljedica ovih faktora slijedi nužno i treći, a to je razmjerno velika 
nezaposlenost, koja rezultira iz gospodarske krize. 

Razmotrimo li indeks industrijske produkcije od god. 1925. do 
1954. (baza 1928 = 100) onda vidimo, da je u početnoj godini indeks 
za Poljsku iznosio 73 (indeks svjetske produkcije 98), dok je 1934 bio 
63 (96). Uzmemo li taj indeks u relaciji prema ostalim državama onda 
nam on kako u početku tako i na svršetku spomenutog razdoblja iz- 
gleda upravo minimalan odnosno katastrofalan za industrijske pro- 
dukie u Poljskoj. Usporedimo li međutim pad indeksnog broja u osta- 
lim državama — samo u drugom vremenskom razdoblju, — onda 
nam se situaciia i u ostalim državama ne prikazuje nimalo ružičastom 
što više, pojedine države u tom pogledu izgledaju mnogo katastro- 
falnije od same Poljske, kod koje pad iznosi samo 10 indeksnih jedi- 
nica (73—63), dok n. pr. u USA pada sa 94 na 58, u Njemačkoj sa 80 
na 61, u Francuskoj sa 99 na 76, u Velikoj Britaniji sa 101 na S8 itd. 
Koliko je, dakle, utješljiva činjenica relativno malen pad indeksnog 
broja, što se uglavnom svodi i na malen indeksni broj u početku na- 
šega razdoblja (u Poljskoj od 1925—1934), toliko je opet manje 
utješljiva činjenica da još danas, kada ostale države već bilježe zna- 
tan porast indeksnog broja industrijskih produkata, indeks u Poljskoj 
dosiže tek 63, pa je Poljska u poređenju sa indeksnim brojevima po- 
znatijih industrijskih država zasada još na zadnjem mjestu. No i ovdje 
ne smijemo smetnuti s uma, da se ovdje radilo o usporedbi sa pre- 
težno industrijskim državama, kod kojih se ekonomska kriza — a 
s njome i pad indeksnih brojeva industrijskih produkata — najprije 
opaža, ali se u tim državama kriza i najprije prebrodi, a prema tome 
prije bilježi i porast indeksnog broja industrijskih produkata. — 
Obratna je činjenica u doba krize u pretežno agrarnim državama (a 
to je i Poljska), gdje se pad i porast industrijskih i agrarnih produ- 
kata zapaža tek kasnije. 

Što se tiče udjela stranog kapitala u poljskoj industriji, bilo je 
stanje koncem 1933 god. slijedeće: od 1226 poljskih dioničarskih dru- 
štava, koja su stajala na čelu raznih industrijskih grana i radila sa 
kapitalom od 4.180,1 milijuna zloti bilo je 466 dioničarskih društava 
(sa 2.897,4 milijuna zloti glavnice), u kojima je bilo plasirano 1.348,6 
milijuna zloti stranoga kapitala, što u postotku i poređenju sa ukup- 

nim kapitalom industrijskih poduzeća iznosi 44,2%- Nije, dakle, 
čudo, što se poljska industrija gotovo sa pclovinom stranog promet- 
nog kapitala našla u samom početku svcga razvoja u teškoj situaciji, 
pa će i to biti jedan od jakih razloga, koji Poljsku upućuju na naj- 
realniju gospodarsku politiku, a ta će bezuvjetno — kako danas tako. 
i u buduće — imati snažan odraz u realnoj političkoj preorijentaciji, 
koja Poljsku kao velikog producenta agrarnih i industrijskih sirovina 
upućuje u prvom redu na inđustrijske države (Njemačka i Belgija). 


3. Trgovina i promet, 


Kao prirodni nastavak produkcije i industrijske djelatnosti služi 
trgovina — u zajednici sa prometom — regulaciji distribucije dobara 
i konzumcije. Naročito je unutrašnja trgovina važna kao faktor za 
regulaciju konzumcije, dok je vanjska trgovina opet važnija kao 
indirektni regulator privredne produkcije i industrije, budući da izvo- 
zom nastoji plasirati viškove produkata, a uvozom podmiriti manjke 
u prirodnoj i industrijskoj produkciji. Nije, dakle, čudo, da je vanj- 
ska trgovina, koja se ogleda u trgovačkoj bilanci svake države, pod 
stala centar pažnje i nastojanja trgovačke politike država, jer se u 
njoj konačno ogleda pravo stanje u pogledu prirodnog bogatstva i 
industrijske djelatnosti u državi. 

To nastojanje u vanjskoj trgovini opažamo i u Poljskoj, koja je 
u tom pogledu u razmjerno kratkom vremenu vanredno uspjela, jer 
je od god. 1928 uspjela da svoju pasivnu trgovačku bilancu (—0.9 
milijardi zloti) pretvori već u god. 1930 u aktivnu (--0,1 milj. zloti), 
koja je takovom ostala sve do danas uz jedinu razliku u tome, što se 
višak vrijednosti aktive nad pasivom povećao (-++0,2 milj. zloti). 

Prema stanju koncem decembra 1935 godine“) iznosila je vri- 
jednost uvoza 937,585.000, a izvoza 1.011,396.000 zloti, pa je i prema 
stanju te posljednje bilance vidljivo, da je Poljska još i danas jedna 
od rijetkih zemalja sa aktivnom trgovačkom bilancom. 

Usporedimo li stanje uvoza i izvoza koncem 1935 godine sa sta- 
njem koncem 1934 g. (uvoz 799 izvoz 975 mil. zloti), onda vidimo, 
da se uvoz i izvoz tokom 1935 godine znatno povećao, ali je pri tom 
znatno oslabila aktivnost trgovačke bilance, jer je razlika u višku 
između aktivnosti bilance u godini 1934 i 1935 (176—73 iznosila 103 
milijuna na štetu aktiviteta bilance god. 1935. 

Povećana vrijednost uvoza u god. 1935 ima i svoju realnu bazu 
u kvantitativnom povećanju uvoza u istoj godini. Dok je naime ukupna 
težina uvoza u god. 1934 iznosila 2,555 milijuna tona, iznosila je 
ukupna težina uvoza u 1935 godini 2.817 mil. tona. Otuda se vidi 
pravo kvantitativno povećanje robe, koje se nužno odrazilo i u po- 
većanoj pasivi u god. 1935. 

Vrijednost aktive u posljednje dvije godine iskazuje vrlo malu 
razliku od svega 35 milijuna zloti u korist prošlogodišnje aktive, a 
tome odgovara i kvantiteta uvoza, koja je u obje godine ostala 
uglavnom ista (14.500 mil. tona). 


4) Handel Zagraniczny Rzeczypospolitej Polskiej i W. M. Gdanska, Grud- 
zien 1935. 

Pregleda radi donosimo detaljno: 
Stanje uvoza u god. 1934 me uvoza 1934 — 100) 


Teži Vrijednost 
R O B A tisuće "sje Indeks milijuna %/ Indeks 
tona zloti 

Pamuk i pamučnine...... 68 2,6 88,5 113 141 34,6 
Vuna i vunenine_ . SE kak ou 19 0,7 109,7 82 10,8 45,4 
Ostala tekstilna roba šok : 12 0,5 38,7 8 1,0 14,7 
Strojevi i elektroteh. produkti : 10 0,4 12,2 56 1,0 14,4 
Kemijski i farmaceutski ana 140 5,5 20,4 52 6,5 23,9 
Sirove kože. . 26 10 115,7 33 4,1 44,3 
Voće i namirnice... .... 55 2,2. 173,3 28 3,3 716,8 
Krzna Gi 3 0,1 85,5 25 8,1 38,7 
Sjemenje uljevito i kopar o 101 4,0 329,2 24 30 116,9 
Zeljeznarije  . še o 308 121 58,0 23 2,9 30,8 
Konac i preparirani fitilji Hooda. 2 0,1 26,1 23 2,9 14,6 
Duhan i produkti duhana... 9 0,3 84,0 22 2,8 62,5 
Kava, čaj i kakao . : 15 0,6 97,8 22 2,1 30,7 
Tekstilni po i “konfekcija : 2 0,1 36,7 20 2,5 181 
Papir £& : 36 14 51,5 19 2,4 29,0 
Masti i ulja . . . 44.4... 27 1,0 50,9 15 1,9 16,5 
Rude i drozga Noa 356 13,9 42,6 15 1,9 17,8 
Haringe svježe i soljene zas se 40 1,6 56,0 14 1,7 29,9 
Vozila... o će 2 0,1 10,7 12 15 9,7 
Ostala roba . 1.4.4444. . 1.324 51,8 51,7 1983 24,2 17,6 
Svega... ... . . 2.555 100,0 495. 799 100,0 23,8 

Stanje izvoza u god. 1934 (baza izvoza 1934 — 100) 

Težina Vrijednost 
R OBA tisuće 0/9 Indeks milijuna %/ Indeks 
tona zloti 

Drvo i materijal... .. . 1983 13,6 406. 177_18, 80,1 
Ugalj. +... 4.4.4 4... 9.880 67,8 16,8 158 16,2 43,5 
Šunka_. . . e. 23 0,2 3.301,0 47 4,8 2.397,5 
Raž ž, mas ed. go aj vl 0 o 454 3,1 6.429,86 £A 4,5 14224 
Ječam s z 265 1,8 238,6 36 3,7 17,7 
Tekstilni produkti i konfekcija . T 0,0 80,7 29 8,0 41,1 
Cink i cinčani prah ... : 67 0,5 50,0 21 2,1 18,5 
Sjemenje i znje . . ... 24 0,2 79,1 24 2,5 50,6 
Jaja do 21 0,1 38,9 23 2,4 16,2 
Željezne i čelične cijevi Oo 36 0,2 61,8 22 2,3 64,3 
Zeljezo i čelik. . bj Ta 93 0,6 292,5 21 2,1 196,5 
Svinje u tisućama glava soa od 155 — 121 18 1,8 8,4 
Konac i preparirani fitilji og 3 0,0 18,0 16 1,6 34,3 
Pšenica... 719 0,5 3.675,1 14 15 1.220A 
Željezni i čelični im. . . .. 39 0,3 107,5 14 1,4 63,2 
Tračnice... 63 0,4 _. 288,5 13 1,3 168,2 
BEĆERF 68 S node gi e 101 0,7 54,2 13 1,3 12,4 
Koks_.. hoz hd 363 2,5 222,9 11 11 165,3 
Pšenično i raženo brašno 3 fr. SE 115 0,8 5.519,9 11 11 1.181,4 
Parafin X : uo 5 19 0,1 56,7 11 11 40,4 
Masti. 82 0,6 129,9 11 11 139,8 
Maslac Zo. 41. me Tb 4 0,0 40,4 9 0,9 134 
Ostala roba. . 4. 844 6,0 49,3 226 23,4 40,7 
Svega 2 44.4... 14.565 100,0 11,3. 975 _ 100,0 38,9 


Što se tiče država, koje su sudjelovale u vanjskoj trgovini 
Poljske dolazi u pogledu uvoza u Poljsku u god. 1934 na prvom mje- 

stu Njemačka sa 13,5%, zatim Velika Britanija sa 10,8%, Francuska 
sa 5,7%, Austrija sa 4,6%, Italija sa 4,3%, Čehoslovačka sa 4%, Ho- 
landija sa 3,6% i Belgija sa 3,1%. Jugoslavija spada među najslabije 
uvoznike sa jedva 0,9%. U pogledu izvoza dolazi na prvome mjestu 
Velika Britanija sa 19,7%, Njemačka sa 18,6%, Belgija sa 5,9%, Au- 
strija sa 5,8%, Čehoslovačka sa 5,1%, Francuska sa 4,2%, Holandija 
sa 4,1%, Švedska sa 4,6%. i Danska sa 3,2%. I u pogledu izvoza iz 
Poljske dolazi Jugoslavija među zadnje države sa 0,9%. 

Crupiramo li izvozne artikle prema pojedinim skupinama, opa- 
žamo, da najveći procenat vrijednosti izvezenih artikala otpada na 
sirovine i poluprodukte sa 44,5%, ali gotovo isti taj procenat vrijed- 
nosti otpada na te artikle u izvozu sa 44,1%. Drugu skupinu po vri- 
jednosti uvoza obuhvaćaju fabrički produkti sa 33,6%. Procenat vri- 
jednosti izvoza nije adekvatan u toj skupini jer na drugo mjesto po 
vrijednosti dolaze živežne namirnice i piće sa 25,5%. Tek na trećem 
mjestu u procentualnoj vrijednosti izvoza dolaze fabrički produkti 
sa 21,7%, dok u uvozu skupina živežnih namirnica zauzima treće mje« 
sto sa 11,5%. Četvrto mjesto otpada kako u pogledu uvoza tako i u 
pogledu. izvoza na zlato i srebro u omjeru 10,3:8,4%. Petu skupinu 
čini konačno u izvozu i uvozu živa stoka u omjeru 0,1 : 2,3%. 

Nepotpunim smatrali bi naš prikaz, kada ne bismo barem u krat- 

kim crtama prikazali stanje plaćevne bilance. 1 ovdje opa- 
žamo kao i kod trgovačke bilance 100% -tni pad vrijednosti aktive i 
pasive u samom razdoblju od 5 godina (1928—1933), jer dok je u god. 
1928 vrijednost aktive iznosila 5.163 milijuna, a pasiva 5.156 milijuna, 
iznosilo je stanje 1933. aktivu 2.269 mil., a za pasivu 2.318 mil. zloti. 
U posljednjoj aktivi otpadalo je ukupno na robu, zlato, kamate, di- 
vidende i usluge 1.512 milijuna, a na kratkoročne i dugoročne kre- 
dite ukupno 757 milijuna. Od pasivnih česti otpalo je na robu, 
zlato, kamate, dividende i usluge svega 1.480 mil., a na dugoročne i 
kratkoročne kredite ukupno 838 milijuna. Bilanca je redovito uravno- 
težena tek iz godine u godinu iskazuje neznatne viške, kako u po- 
gledu aktive tako i pasive. 
: Da bi se omogućilo uspješno odvijanje nutarnje i vanjske trgo- 
vine, velika se briga posvetila prometu odnosno prometnim sredstvi- 
ma, od kojih su najvažnija: željeznice, ceste, luke i plovne rijeke i ka- 
nali. Naročitu brigu posvetila je Poljska izgradnji svoje željezničke 
mreže, koja 1934 iznosi 21.713 km duljine, dok je god. 1922 iznosila 
samo 15.887 km. Od ukupnog stanja željezničke mreže otpada na nor- 
malne pruge (u god. 1934) 17.835 km, na širokotračne pruge 2.382 
km, a na vicinalne pruge (komunalne i privatne) 1496 km. 

Trgovački redoviti transport iznosio je u istoj godini 54.897 ti- 
suća tona, te je u ofnjeru sa transportom od god. 1929 (85.802 tisuće 
t) znatno pao, pa se ovdje Najasnije očituju posljedice gospodarske 
krize. 

I u pogledu izgradnje cesta pokazala je Poljska znatan napredak, 
jer dok je još god. 1922 ukupna cestovna mreža iznosila svega 48.009 
km, iznosi ona u god. 1933. samo za dobro građene ceste 46.800 km, 
a za ostale redovite puteve još daljnjih 22.500 km. Važno mjesto u 
prometu Poljske zauzimaju i vodeni putevi, pa duljina svih plovnih 


— 104 — 


rijeka iznosi 4.900, a kanala 200 km. Promet na tim vođenim pute- 
vima iznosio je god. 1932. svega pol milijuna tona. 


Upravo nevjerojatan razvoj zapažamo kod pomorskih luka 
Gdynje i Gdanska. Ilustracije radi navodimo, da je čitav 
uvoz (2,817.000-t) i izvoz (14,481.000 t) iznosio u 1935. 17,298.000 
tona, od čega otpada na obje luke 12,637.000 tona, dakle preko 75% 
cjelokupnog izvoza i uvoza kretalo se preko tih dviju luka. Još ja: 
snija bit će nam slika, ako primjera radi navedemo, da je čitav pro- 
met svih naših luka — uračunavši ovamo i obalni promet — u isto 
vrijeme dosegao jedva jednu trećinu prometa same Gdynje, čiji pro- 
met iznosi 7,679.000 tona, dok je istodobno promet Gdanska iznosio 
4,958.000 tona. Uzmemo li u obzir da su to jedine Poljske luke i da 
je morska obala u poređenju s drugim državama upravo minimalna, 
onda nam je jasno, da se velik dio prometa tih luka nipošto ne može 
svesti na unutrašnju plovidbu, već su te enormne cifre pravo stanje 
prometa tih luka, a taj opet rezultira iz velike brige oko razvoja tih 
luka i umjesne i ispravne pomorske trgovačke politike. 


4. Vladin ekonomski program. 


U ovom kratkom našem prikazu višeputa smo istakli kako je i 
današnja Poljska poput ostalih država zahvaćena teškom depresijom 
svjetske ekonomske krize što više, istakli smo, da je Poljska — kao 
pretežno ratarska zemlja — tom depresijom — za razliku od indu- 
strijskih država — nešto kasnije zahvaćena, ali je zato još osjeća i 
danas u vrijeme, kada se u industrijskim zemljama osjeća, da je kul- 
minacija krize već minula. Nije, dakle, čudo, da se vlada Poljske na 
čelu sa predsjednikom Koscialkowskim našla pred teškom zadaćom, 
da sanira narodnu privredu, koja je tražila brzu pomoć u vidu odlu- 
čnih i brzih mjera. I doista skupština u zajednici sa senatom dala je 
vladi u tu svrhu dne 8. XI. 1935. potrebitu punomoć, da putem ure- 
daba) sa zakonskom moći učini sve potrebito, kako bi se doskočilo 
teškoj ekonomskoj i financijskoj situaciji. 

U prvom redu stalo se na stanovište, da se bezuvjetno mora po- 
stići ravnoteža budgeta za god. 1935./36. Nadalje je posebnim ured. 
bama odredilo sniženje zakonskog kamatnjaka sa 10 na 8%, zatim 
sniženje kamatne stope za hipotekarne tražbine sa 6 na 5%, uči- 
njena su olakšanja u pogledu povrate građevnih kredita produlje- 
njem trajanja roka za pet godina i sniženjem kamatne stope kreditu 
za 1%, suspendiran je povrat tražbina kapitala kreditnih ustanova za 
21 godine od dana stupanja na snagu odnosne uredbe. Posebnom 
uredbom od 27. XI. 1935 (tim danom izdane su većinom i ostale 
uređbe) izdana je uredba o kartelima*), kojom se daju ministru trgo- 
vine i industrije najšira ovlaštenja. U vezi s tom uredbom je i uređ- 
ba o sniženju cijena industrijskim artiklima. 

5) »Les decrets-lois« Bank gospodarstva krajowego, Revue mensuelie No. 
11 et 12, 1985. - | 

%) »La reduction des prix«, Bulletin mensuel, No. 1 Janvier 1936. 

Želeći povećati prihode donijela je vlada specijalnu uredbu o po. 
većanju poreza na dohodak?) na plaće državnih službenika, ali je isto- 
dobno predvidjela i sniženje najamnina stanovima i to 15% za sta- 
nove od ], 2, 3 sobe, a 10%. za stanove od 4 sobe. Istodobno znatno 
su snižene i cijene plinu, elektrici, vodi i prevozu. Naumljeno je pro- 
vesti i sniženje cijena živežnim namirnicama, ali kako su to većinom 
seljački produkti, koji su već i tako pali ispod rentabiliteta to će se 
obzirom na pretežni broj seljačkog staleža (72,3%) od toga nauma 
morati vjerojatno odustati. 

Redukcijom komunalnih i samoupravnih tereta pristupilo se i 
sanaciji tih samoupravnih tijela i ujedno uravnoteženju njihovih 
budgeta. Konačno se uvidjelo da između producenata i konzumeiata 
valja u što većoj mjeri ukloniti posrednike, te njihovu djelatnost kao 
i zaradu svesti na pravu mjeru. 

To su uglavnom realna nastojanja Poljske vlade, koja ima veliku 
zadaću da reparira ono, što je veliki val svjetske gospodarske krize 
oštetio i da konstruira novo, radeći na stečenom iskustvu u najtežim 
danima gospodarske depresije, a sve to u interesu gospodarski bo- 
gate i politički snažne Poljske. 

Možda će skora budućnost uputiti ostale slavenske države da u 
današnjoj Poljskoj upoznaju onaj jaki gospodarski i politički faktor, 
koji svojom realnom politikom dobiva svakim danom sve to više na 
prestižu, pa će ih ponukati, da zajednički sa jakom Poljskom, povedu 
riječ o uzajamnom radu i jačanju svojih pozicija kako u gospodar- 
skom tako i u pon pogledu. 


DR. SIMEON GACESA 


RAČUNOVODSTVO SAMOUPRAVNIH 
JEDINICA 


(Svršetak.) 


U ovom nastojanju učinjen je jedan važan korak naprijed, kada 
je konačno izišao dugo očekivani »Pravilnik o linansijskom po- 
 slovanju u općinama« koji je izdao Ministar finansija, a štampan je 
u »Službenim novinama« od 4 januara 1936. Taj pravilnik bio je već 
predviđen u Zakonu o općinama, i njim se uvodi u općine nov sistem 
računovodne službe. Najvažnija je posljedica ovog Pravilnika, da će 
počevši od 1 aprila 1936 morati sve općine (osim gradskih) voditi 
knjige i obračune na propisanim formularima — ima ih 16 na broju 
—, a samo ako se ukaže stvarna potreba, mogu općine voditi i druge 
knjige. Ovim je Pravilnikom postignut jednoličan postupak knjiže- 
nja u svim općinama po cijeloj državi. To je od velike važnosti ne 
samo za državnu upravu kao nadzornu političku vlast, nego je važno 
i za kontrolne organe općinskog budžetiranja (Finansijske direkcije 
odnosno Glavnu kontrolu), a da i ne spominjemo prednosti jedno- 


7) »Le programme ćconomique du Gouver. Koscialkowski«, Tribune, XII 
1935. : 


— 106 — 


žičnog postupka za općinske službenike, koji prelaze sa službom iz 
jedne općine u drugu. 1 u materijalnom pogledu pokazuje ovakav 
jednoličan postupak znatnu prednost, jer kada se u svima općinama 
troše jednake tiskanice, to donosi uštednju na bilo kojoj isplatnoj 
blagajni, što svakako ide u korist porezovnika. Uvođenje jednakog 
računovodstva u sve opcine ima i jednu organizatorsku i stručno- 
odgojnu prednost, koja se može prispodobiti sa rezultatom djelatno- 
sti njemačke državne institucije  Reichskuratorium fiir Wirtschaft- 
dichkeit. Posebni otsjek ovog kuratorija, Ausschuss fiir Rechnungs- 
wesen, ima zadatak da izgrađuje za pojedine vrste poduzeća po jedan 
nacrt normalnog knjigovodstva — Einheitsbuchfiihrung —, po kojem 
će u buduće pojedine tvrtke udesiti svoje knjigovodstvo. Takvo 
jednoobrazno knjigovodstvo normirano je do sada za kojih 12 grana 
privrede, a dalji su nacrti u toku proučavanja i izrade. 


Druga je karakteristika ovog Pravilnika, da nastoji u svima od- 
redbama izvesti analogiju sa Zakonom o državnom računovodstvu. 
Ovu težnju potvrđuje i jedan pasus iz Uputstava Ministarstva 
finansija za sastav općinskog budžeta (od 29 VII 1935), koji glasi: 
>U suštini novi zakon o općinama stavio je općinsko gazdovanje na 
skoro iste one principe, na kojima danas počiva i državno gazdova- 
nje«. Stoga Pravilnik ustanovljuje, da je osnova finansijskog gazdo- 
vanja općine budžet t. j. jednogodišnji, javni bruto proračun rashoda 
i prihoda, koji moraju biti uravnoteženi. | u općini se rashodi dijele 
na redovne, vanredne i neredovne, zatim na lične i materijalne (na pr. 
nadnice radnika u službi općine jesu lični izdaci, a nadnice općinskih 
poduzeća su materijalni izdaci).5) Budžetska godina traje također od 
* aprila do 31 marta, a računska godina do 31 augusta. I tehnički 
raspored općinskog budžeta podudara se sa državnim, razlika je samo 
u tome, što se općinski budžet smije dijeliti samo u partije i pozicije, 
a ne dopušta se t. zv. budžetiranje po glavama. O tome daju objaš- 
njenja citirana Uputstva za sastav općinskih budžeta, koja se mogu 
punim pravom smatrati za sastavni dio  »Pravilnika o finansijskom 
poslovanju u općinama«. U tim Uputstvima stoji: »Dosadašnji način 
budžetiranja većine naših opština po »budžetskim glavama« bio je 
nepraktičan, jer se jedna ista partija na pr. putni troškovi, ogrev, 
osvetlenje, penzionisanje i t. d. pojavljivala onoliko puta, koliko je 
budžetskih glava dotični budžet sadržavao. — Nesumnjiv je loš uticaj 
ovakvog sistema na pravilno i ekonomično knjiženje i izvršenje bud- 
žeta. U državnom budžetu mogu se dozvoliti budžetske glave, jer je 
on veliki i naročito zbog toga, što država skoro za svaku budžetsku 
glavu ima zasebno računovodstvo. Opštine, za koje bi ovakav način 
gazdovanja bio skup, ne mogu sebi to dozvoliti i stoga se budžeti- 
ranje po zasebnim budžetskim glavama zabranjuje«. 

Dalja je novina u ovom Pravilniku (ujedno i analogija sa držav- 
nim budžetom), da općine mogu već u sam budžet rashoda unositi 


5) Potanje o pitanju: u koju kategoriju spadaju nadnice i kako nauka o 


tome misli, vidi se u djelu Ran. Todorovića, Budžet, sastav i izvršenje, str. 
217 i dalje. ' 

partiju »budžetski rezervni krediti«, a uz to se uvodi i pojam nak- 
nadnih i vanrednih kredita. No ova partija ne može iznositi više od 
2% predviđenih ukupnih kredita za materijalne potrebe. Svrha ovog 
propisa vidi se jasnije iz citiranih Uputstava, gdje se kaže: »Budžet 
iako u suštini pretstavlja jedno predviđanje, ipak njegova najvažnija 
odlika je da bude realan, odnosno razlika između predviđenog i iz- 
vršenog budžeta treba da bude što manja.: Sposobnost budžetiranja 
se u glavnom sastoji u tome, da tu razliku učini što manjom. Što je 
manja razlika između predviđenog i izvršenog budžeta tim je budžet 
realniji — bolji, što je ona veća u toliko je budžet nerealniji, i time 
gori. Ako se ova razlika ukazuje veća od 10%, smatra se da budžet 
nije dobro sastavljen, nije tačan.« 

Značenje ovih uputstava upućenih općinama shvatit će najbolje 
onaj, tko iz iskustva zna, kakve su se stvari zbivale sa budžetima na- 
ročito u gradskim općinama, gdje se je ne samo stvarni utrošak da- 
leko razlikovao od budžetom predviđenih iznosa, nego se je i sam 
t. zv. »propis« (ili »pristojba«) daleko razlikovao od budžetskih iz» 
nosa, iako bi po kameralnom načinu knjiženja »propis« trebao da 
služi kao osnova za budžet. 

Dalja je osobina ovog Pravilnika načelo izraženo u čl. 20: da se 
svi prihodi bez obzira otkuda oni pritiču kumuliraju u općin- 
skoj blagajni te služe nerazlučeno za pokriće svih općinskih 
rashoda bez razlike. Ovaj sistem finansiranja čini suprotnost drugom 
sistemu, po kojem se izvjesna vrsta prihoda rezervira za jednu odre- 
đenu vrstu rashoda. Primjer za ovo bio bi kuluk, od kojega se pri- 
hod može upotrijebiti samo na popravak putova,%) zatim ubiranje 
globa koje se mogu upotrijebiti samo u unaprijed određene svrhe, 
na pr. u korist škole i t. d., a u državnom gazdinstvu prihod od mo- 
nopola služi prvenstveno za podmirenje izvjesnih zajmova. Ran. To- 
dorović navodi opet druge primjere te,upoređujući dobre i loše strane 
kumulativnog finansiranja naprama partikularnom sistemu, dolazi do 
ovog zaključka:") »Izdvajanje svih državnih prihoda u jednu celinu, 
kako se to čini budžetom, označuje stvaranje jednog opšteg 
fonda, odakle se izvlače, bez razlike na poreklo, potrebne sume za 
plaćanje svih državnih rashoda. Drugim rečima, opšte usvojeni princip 
je danas da se nikakav prihod državni ne određuje za ovu ili onu 
vrstu izdataka, već da ulaskom u opšti fond posluži svima rashodima.. 
Taj opšti fond stvara jednakost među državnim poveriocima, što 
pretstavlja bitni elemenat državnog kredita.« Ovo je načelo uvedeno 
sada izričito i u finansijsko poslovanje općina. 


Kao što su odredbe o izradi budžeta analogne budžetu države, 
tako jeiizvršenje općinskog budžeta analogno izvršenju držav- 
nog budžeta, u kojem cilju Pravilnik ustanovljuje pojam i funkciju 
naredbodavca, računopolagača i rukovaoca.  Naredbodavac je pret- 


6) Tako na pr. $ 6 Finansijske uredbe za budžet Zagreba za 1935/36 
glasi: »Rashodi partije 3 pozicije 3-—17 na teret »Kuluka« mogu se vršiti samo 
u visini priticanja prihoda iste vrste na partiji 4 prihoda.« 


7) Citirano djelo str. 41 i dalje. 

sjednik općine, računopolagač je općinski blagajnik, a rukovalac je 
svaki općinski službenik, kome se povjeri dio općinske imovine ili tko 
prikuplja općinske prihode. | 

Općinski završni računi sastoje se od ova 4 zasebna sastava:?) 
1) obračun budžetskih rashoda i prihoda, 2) bilanca općinske bla- 
gajne, 3) bilanca ostale općinske imovine i dugovine i 4) popis ob- 
veza koje su zaostale iz ranijih budžeta. U ovim sastavima dolazi do 
izražaja izvjesna knjigovodstvena postupnost, naime: račun prihoda 
i rashoda je detaljizirani račun budžetskog poslovanja; njegov saldo 
je budžetski deficit ili suficit. Samo ovaj saldo se uklapa u drugi 
sastavak, u bilancu općinske blagajne, koja opet daje detaljizirani pre- 
gled obrtne imovine i obrtne glavnice općinske, a to je: gotovina, 
vrijednosni papiri, pozajmice, razna zaduženja i odobrenja, tranzito- 
rije it. d. 1 ova bilanca pokazuje izvjestan saldo koji pretstavlja 
blagajnički suficit ili deficit. Samo ovaj saldo uklapa se opet dalje 
u treći sastavak, u bilancu ostale općinske imovine kao na pr. njezine 
pokretnine, nekretnine, zatim vrijednost njezinih poduzeća i zaklada 
te ukupni iznos komunalnih zajmova. Saldo ove bilance pokazuje 
čistu imovinu općine (t.j. trebat će da je pokazuje, jer do 
sada takva bilanca nije još uopće izrađivana ni u općinama ni u 
državi). Četvrti sastavak pretstavlja samo specifikaciju izvjesnih 


obaveza. 
*& 


Budžet i završni račun (sa svoja 4 dijela) sačinjavaju periodični 
dio računovodne službe, jer se izrađuju samo jedanput godišnje, do- 
čim između budžeta iz početka godine i završnog računa sa kraja 
godine, uklopljeno je, za održavanje kontinuiteta među njima, t. zv. 
tekuće knjigovodstvo, koje funkcionira tokom cijele godine. Za 
ovo tekuće knjiženje Pravilnik propisuje 11 formulara, koji će se mo. 
rati od 1 aprila 1936 upotrebljavati u svima općinama u državi osim 
gradova, kojima Zakon o gradskim općinama dopušta da mogu sa- 
mostalno organizirati svoju računovodnu službu. Prema tome važno 
je pitanje: je li Pravilnik uspio da riješi problem općinskog knjigo- 
vodstva na način, koji bi bio najbolji? 

Od propisanih 11 knjiga Pravilnik izričito napominje, da je op- 
ćinski dnevnik primanja i izdavanja glavna knjiga, a ostale da su 
pomoćne. Ovo shvaćanje poklapa se sa shvaćanjem trgovačkih 
zakona rađenih u duhu i pod utjecajem francuskog trgovačkog za- 
kona, po kojem se uz godišnji inventar mora izričito voditi dnevnik 
i koji se prema tome smatra najglavnijom knjigom. Jer doista, ako 
poduzeće iz godine u godinu vodi kronološki dnevnik o svima poslo- 
vima, lako se mogu iz njega rekonstruirati, kad god to ustreba, sve 
ostale slike i obračuni. Medutim općinski dnevnik primanja i izda- 
vanja ne odgovara u svemu takvom dnevniku po zahtjevima trg. za- 


8) Po ranijim propisima mogao se je završni račun izrađivati u jednom 
cjelovitom sastavku (vidi J. Valčić, Uputstva za sastav i pregled računa, str. 
202 i dalje). 

kona, jer u njega se knjiže samo isplate i uplate, koje suizvršene, 
ane i one, koje su odgođene. 

Ako malo analiziramo knjige za tekuće knjiženje, koje Pravilnik 
propisuje i kojima utvrđuje nacrt, one bi se mogle podijeliti u 3 
grupe: 

I kronološke knjige: 

1) općinski dnevnik primanja i izdavanja, 

2) dnevnik naplate državnih i samoupravnih neposrednih 
dažbina, 

3) depozitni dnevnik primanja i izdavanja. 

IIsistematske knjige: ' 

4) knjiga razreza općinskih prireza i drugih dažbina (ova 
je knjiga sistematska, jer se za svakog  porezovnika 
vodi odvojen obračun o zaduženju dažbina i uplati), 

5) prihodnik — partijalnik prihoda, 

6) rashodnik — partijalnik rashoda, 

7) knjiga dugovanja i potraživanja, 

8) depozitni partijalnik, 

9) knjiga inventara. 

II specijalne knjige: 

10) priznanična knjiga; to je juksta knjiga, zapravo blok 
namira, koje blagajnik izdaje strankama kad prima 
novac, ' 

11) knjiga za prijem i predaju amaneta; to je po smislu 
poštanska, dostavna knjiga za vrijednosne pošiljke, 
koje općina predaje ili prima. 

Ove specijalne knjige čine već neki prelaz od knjigovodstva u 
užem smislu na kontoarski pismeni rad općinskih organa; uz te 
knjige pridružuje se čitav niz drugih blokova, cedulja, lista i spiskova 
potrebnih u tehnici ubiranja sitnih iznosa od pijacovine, vagarine, 
stočnih putnica, trošarine i t. d., koje Pravilnik ne spominje. Što se 
pak tiče Pravilnikom odabranog broja knjiga u užem smislu, t. j. 
knjiga za kronološke upise događaja i za sistematsko razvođenje tih 
događaja po srodnosti, čini se da je Pravilnik postavio neku srednju 
liniju obzirom na dosadašnje mnogovrsne načine knjiženja u opći- 
nama. Jer do sada je u posve malim općinama dostajao samo jedan 
dnevnik za sve poslove,?) koji je dapače bio snabdjeven sa mnogo 
novčanih rubrika, pa je — slično kao američki dnevnik u trgovačkom 
knjigovodstvu — mogao ujedno služiti i kao opći sistematski parti- 
jalnik. Naprotiv, bilo je općina sa glomaznim  knjigovodstvenim 
uređajem, sa čitavim nizom blagajničkih dnevnika i drugih knjiga. 
(U jednoj općini, doduše gradskoj, vodilo se do nedavne reorganiza- 
cije preko 60 blagajničkih dnevnika!) 

Da li je potrebno da se knjiženje depozita vodi u posve odvo- 
jenim knjigama (dnevniku i partijalniku), kako to traži čl. 57 Pra- 
vilnika, o tome su mišljenja podijeljena, a isto tako i o pitanju: ne 


9) Vidi primjer za dnevnik primanja i dnevnik izdavanja za općine ispođ 
500 punoljetnih građana u citiranoj knjizi J. Valčića, str. 178 i dalje. 

bi li bilo bolje voditi samo jedan blagajnički dnevnik za sve vrste 
primanja i izdavanja i samo jedan opći partijalnik za razvođenje svih 
vrsta događaja po budžetskom i izvanbudžetskom poslovanju. (Zaista, 
baš ona gradska općina, koja je trebala u odjeljenju blagajne preko 
60 dnevnika, zadovoljavala se je u isto doba sa samo jednom glav- 
nom knjigom za sve vrste poslova.) Što se tiče nacrta formulara 
za pojedine knjige, kako ih Pravilnik ustanovljuje, i tu bi se moglo 
učiniti raznih napomena. — Međutim ovakvi osnovni  organizatorski 
elementi kao što su rubrike mogu se kombinirati na mnogo na- 
čina, i ne može se postići idealno rješenje, koje bi svakog zadovo- 
ljilo. Na pr. u knjizi razreza općinskih prireza i drugih dažbina re- 
daju se razni općinski prirezi vertikalnim smjerom, a zatim slijede 
ostale dažbine, svaka sa priličnim brojem kolona, horizontalnim 
smjerom, što bi se moglo pojednostavniti. 

Svrha ovog članka bila je da uz općeniti uvod u naše administra- 
tivno računovodstvo prikaže značaj računovodstva u općinama i gra- 
dovima, ne upuštajući se u tehničke pojedinosti knjiženja, dočim ra- 
čunovodstvo banovina i države preostalo bi kao tema posebnog 
prikaza. 


DR. RICHARD ROSENDORFF 


HOLDING-DRUŠTVA, NJIHOVA GOSPODARSKA 
FUNKCIJA, PRAVNA ORGANIZACIJA | 
PORESKA POVLAŠTENJA 


(Svršetak.) 
Il. 


Pravna organizacija. 


1. Općenito. Iz naravi holding-društava ne proizlazi, da ona 
moraju biti bezuvjetno osnovana u formi akcionarskih društava. 
Mogu se upotrebiti i sasvim druge pravne forme, a naročito se mogu 
primjenjivati specijalne pravne forme jedne izvjesne države. Tako se 
na pr. u Liechtensteinu može osnovati t. zv. »društvo za zajednicu 
kapitala bez određenih udjela« (»nichtanteilsmassige Kapitalgesell- 
schaft«), koje odgovara jednom njemačko-pravnom »Gesamthander- 
schaft«-u i tek kod njegovog prestajanja pretvara se u zajednicu s 
udjelima. I ostale pravne institucije stoje u inozemstvu na raspola- 
ganju, koje prava ostalih država ne poznaju. U nedavno izašloj bro- 
šuri o holding-društvima u Monaku iznijete su slijedeće forme: »So- 
cićtć en nom collectif, socićt€ coopćrative, socićt€ anonyme«. Ipak je 
najomiljenija forma akcionarsko društvo. To se objašnjava time, da 
je upravo ova forma društva najbolje prilagođena potrebama indu- 
strije, te je tako elastična, da se lako može upotrebljavati. Pritom se 
pokazalo, da su izvjesna otežavanja u akcionarskom pravu ove ili one 
države bila uzrokom, zbog kojega se radije prešlo u drugu državu, 

iako su poreske prilike tamo bile nepovoljnije. Tako se može primje- 
titi unazad izvjesnog vremena neka vrsta seobe holding-društava iz 
Švicarske, budući da u švicarskom akcionarskom pravu postoje neke 
odredbe, koje su vrlo nepovoljne.ž) 

2. Osnivanjeiakcionikapital. Osnivanje jednog hol- 
ding-društva vrši se isto kao i osnivanje običnog akcionarskog dru- 
štva. U izboru sjedišta svoje uprave je holding-društvo potpuno slo- 
bodno, pa može odrediti sjedište tamo, gdje mu zakoni dozvoljavaju 
najveću slobodu kretanja, a može i bez poteškoće da promjeni svoje 
sjedište. Švicarske odredbe za upravu koja sastoji iz jednog člana, da 
ovaj mora biti švicarski državljan i da stanuje u Švicarskoj, a ako se 
uprava sastoji iz više članova, da se većina mora sastojati iz švicar- 
skih državljana, koji u Švicarskoj stanuju, od kojih barem jedan mora 
imati punomoć za zastupanje, imale su u više navrata za posljedicu, 
da se odustajalo od namjeravanog osnivanja holding-društva u Švi- 
carskoj. Pred potrebom, da si moraju tražiti jednog švicarskog »štro- 
mana«, ustuknulo se u inozemstvu, te se radije otišlo u Holandiju, 
gdje ne postoje takova ograničenja, iako su tamo poreske okolnosti 
nepovoljnije nego u Švicarskoj. Baš zbog toga namjeravaju u Švi- 
carskoj prilikom revizije akcionarskog prava da provedu odgovara- 
juću izmjenu gornje odredbe. U drugim državama ovakove odredbe, 
koje samo koče, ne postoje. Tako uprava u Luksemburgu ne treba da 
ima tamošnje državljanstvo, niti da ima tamo svoje mjesto boravka. 
Slično je u Liechtensteinu i Monaku. 

Sretstva, s kojima radi holding-društvo, sastoje se iz vlastitog, 
naime akcionog i tuđeg kapitala. Akcioni kapital je za društvo najjef- 
tinije obrtno sretstvo. Dešava se, da matična i njima podređena afili- 
rana društva zaključe između sebe ugovor, kojim isključuju dobivanje 
dividende na one akcije, koje se nalaze u međusobnom posjedu ta- 
kovih društava. 

Posebnu ulogu igraju kod holding-društava prioritetne akcije sa 
višestrukim pravom glasa. Akcioni kapital je pritom često podijeljen 
na akcije sa višestrukim pravom glasa, koje uprava holdinga ne pušta 
iz svojih ruku, i na akcije s jednim pravom glasa. Samo je na takav 
«način moguće, da se uvijek ima potreban majoritet za eventualno po- 
trebno povišenje kapitala. Od važnosti je za društvo da ima akcije na 
zalihi (Vorratsaktien). To su akcije stvorene na bazi povišenja kapi- 
tala čiji su vlasnici vezani da upotrebe akcije u korist društva. Svrha 
se ovih akcija sastoji u tome, da služe uklanjanju pravnih ograniče- 
nja, koja stoje na putu potpunom gospodarskom iskorišćivanju naj- 
prikladnijeg prikupljanja kapitala i njegovom povišenju. Ima što više 
holding-društava na vlastite akcije. 

Ukoliko ne dostaje vlastiti akcioni kapital, običavaju društva 
podizati dugoročni kredit u formi zajma putem obveznica (Obligatio- 
nanleihen). Iz tabele, koja je pridodana mojoj knjizi »Die Schweizer 
Holdinggesellschaften« vidljivo je, da su skoro sva švicarska holding- 
društva dizala znatne zajmove putem obveznica, koje su u mnogim 


2) Ibid. 

slučajevima nadvisivale što više i sam akcioni kapital. Kratkoročni 
kredit običavaju društva samo nerado uzimati, jer u tom leži znatna 
opasnost za njihovu likvidnost. Vlastiti i tući kapital prvenstveno će 
se prema svrsi društva upotrebiti za to, da se stekne pravo sudjelova- 
nja u predužeću u svrhu trajnog iskorišćivanja. Stepen, do kojeg će 
se moći zagospodariti ovakovim preduzećem, ovisit će o visini udjela, 
a to je cilj svakog sudioništvovanja. U onim slučajevima, u kojima 
je svrha društva upravljena na stjecanje patenata i dozvola, služi 
kapital i za pribavljanje ovih, kao na pr. kod International Hydroge- 
nation Patents Co., osnovanoj u Lichtensteinu u svrhu hidriranja 
ugljena. 

Na koncu služi kapital još finansiranju afiliranih društava a u 
slučaju potrebe i njihovom saniranju. 


3. Uprava. Iz organizatorskih razloga običaj je, da se uprava 
holding-društva i podređenih mu društava (Untergesellschaften) sa- 
stoji iz međusobno manje više identičnih osoba. Često se dešava dvo- 
jaka podjela utoliko, da članovi upravnog odbora jednog društva 
pripadaju istovremeno nadzornom odboru drugog društva. To dovodi 
do najuže povezanosti u vođenju poslova svih društava. Radi toga 
može se međutim desiti i to, da zbog ovakovih dvostrukih položaja 
nastanu sukobi interesa. Dotični član uprave mora pritom uvijek ispu- 
njavati interese društva kome pripada, ako se ne želi izvrgnuti opas- 
nosti da se iznevjeri svojem društvu. Ukoliko nastanu takve okol- 
nosti, ispravno je, da se otvoreno izloži sukob interesa i da se sustegne 
od glasanja. U svakom slučaju potrebno je da se obzirom na veliku 
vlast, koja je naročito svojstvena upravljačima jednog koncernskog 
holding-društva, osobito oprezno postupa kod izbora upravnog i nad- 
zornog odbora i da se ni u kojem slučaju ne prepusti vodstvo tako- 
vog društva jednom jedinom čovjeku. Kamo vodi princip jednog pot- 
pisa pokazali su baš koncernski skandali zadnjih godina u cijelom 
svijetu. 

4. Položaj pojedinih akcionara i javno pola- 
ganje računa. Položaj se akcionara kod holding-društva ne mo- 
že jedinstveno prosuđivati. On je različiti već prema tome, da li se 
radi o društvu za iskorišćivanje kapitala (Kapitalanlagegesellschaft) 
ili o društvu, koje upravlja industrijskim udjelima jednog koncerna, 
Društvo za iskorišćivanje kapitala rukuje imovinom pojedinog akcio- 
nara, pa zato ovaj ima i pravo točnog uvida u prilike jednog takvog 
društva, u poslovne izvještaje i specifikacije pojedinih vrijednosnih 
papira. Sasvim je druga stvar kod društva, koje upravlja industrij- 
skim udjelima jednog koncerna (Beteiligungsverwaltungsgesellschaft). 
Ovakvo društvo uključuje u sebi veće rizike i šanse, s kojima mora 
otpočetka da računa svaki pojedini akcionar. Holding-društvo opet 
može samo onda da uspijeva, ako može svoje poslove da vrši u punoj 
slobodi, a da ne mora o tom polagati računa javnosti. U interesu dru- 
štva morat će se pritom akcionar da zadovolji sa daleko manjim jav- 
nim polaganjem računa putem poslovnog izvještaja, bilance i glavne 
skupštine. 

Analogno tome shvaćanju treba izložiti i minoritetna prava. U 
tom bi pravcu moglo novo trgovačko-pravno zakonodavstvo o hol- 
ding-društvima u Monaku biti naročito interesantno, jer ono povlači 
konzekvence iz ovog nazora. U svome predavanju o holding-društvi- 
ma citira Dr. Mosing nekoliko odgovarajućih odredaba statuta dvaju 
vrlo velikih holding-društava u Monaku. Prema tim statutima mogu 
se podijeliti upravnom odboru vrlo široka ovlaštenja. Glavna skup- 
ština bira jednog generalnog direktora, koji mora biti sa liste odre- 
đenih akcionara. To su t. zv. oligarhijske klauzule po uzoru na ho- 
landesko akcionarsko pravo, koje su uostalom uzete i u prijedlog za 
reformu jugoslavenskog akcionarskog prava. U statutima može se 
predvidjeti, da ravnateljstvo prema društvu ne jamči za svoj rad. Ono 
je samo odgovorno za izvršivanje mandata, koje je primilo. »Svi spo- 
rovi, koji se tiču zajedničkih interesa društva ne mogu se učiniti ovis- 
nim o upravnom odboru, nego samo o svim akcionarima kao cjelini 
i samo na osnovu zaključka glavne skupštine. Ukoliko koji akcionar 
želi da iznese ovakav spor, mora da o tome izvijesti pretsjednika 
upravnog odbora, koji će predmet staviti na dnevni red slijedeće 
glavne skupštine. Ako bude prijedlog akcionara odbit, to ga on u 
svom privatnom interesu ne može više iznositi pred sud. Ako bude 
prijedlog prihvaćen, to određuje glavna skupština jednog ili više po- 
vjerenika da podignu tužbu (da iznesu spor pred sud)«. 

9. Bilance. Za holding-društvo nije moguće postaviti jednu 
jedinstvenu šemu za bilance kao na pr. po uzoru reforme njemačkog 
akcionarskog prava, jer je njegova konstrukcija i svrha vrlo različita. 
Na aktivnoj su strani glavna stavka efekti (akcije) odnosno udjeli, 
pa se prema tome na prvo mjesto postavlja pitanje određivanja vri- 
jednosti ovih predmeta. Za svako holding-društvo je najvažnije pi- 
tanje kako treba procjeniti i bilancirati trajne udjele. Prema njemač- 
kom pravu mogu se trajni udjeli uvrstiti uz nabavnu cijenu, pa ma- 
kar vrijednost udjelima pala na sam dan zaključka bilance. Pravo 
mnogobrojnih ostalih država ne poznaje uopće načina određivanja 
vrijednosti, nego to procjenjivanje prepušta uobičajenoj ocjeni rav- 
nateljstva (uprave). Drugačije je švicarsko akcionarsko pravo. Ono 
propisuje za papire, koji imaju svoj tečaj, da se smiju iskazati naj- 
više uz onu tečajnu vrijednost, koju su imali prosječno kroz zadnji 
mjesec prije zaključka bilance. Na vrijednosne papire sa karakterom 
stalnih uloga ne primjenjuju se dakle pri procjenjivanju ista načela, 
koja se primjenjuju na uloge prometnog karaktera. Ta je odredba 
baš u današnje doba imala teške posljedice za holding-društva, jer su 
morala sama da snize svoje udjele na niži burzovni kurs, iako im je 
nutarnja vrijednost bila daleko viša. Pod pritiskom današnjih gospo- 
darskih prilika nije se praksa najuglednijih švicarskih društava držala 
strogo zakonskih propisa. Često se puta pojam trajnih uloga zaveo 
i za vrijednosne papire, pa su ovi bilancirani uz nabavnu cijenu. 
Ostala društva nisu otpisala kod efekata nastalo smanjenje vrijedno- 
sti, nego su ga aktivirala. Iako se ovo kršenje zakonskih odredaba 
održalo uz opasnost, ipak nije nigdje u Švicarskoj došlo do smetnji, 
jer su bilance bez ikakovih poteškoća bile odobravane. 

Kod dužnika i vjerovnika treba naročito paziti, da se tu često 
puta radi o potraživanju ili dugovanju koncernskim društvima. Ove 
stavke moraju biti oštro odijeljene, kako je to uostalom naročito 
propisano i u novom njemačkom akcionarskom pravu. Uzajamno 
S, Zvan ovakovih tražbina čini netočnim i kažnjivim iskazivanje 

ilance. 


Posebno značenje ima kod holding-društva stvaranje velikih re- 
zervi, jer su ovakova društva u mnogim slučajevima više ili manje 
spekulativna. Stoga ona ne smiju ova svoja finansijska sretstva upo- 
trijebiti na to, da izgrade preveliko preduzeće, nego moraju računati 
i sa omaškama, koje leže u naravi same stvari i koje se mogu samo 
velikim tajnim i javnim rezervama svladavati. U tom se smislu može 
navesti kao primjer osnivanje J. G. Chemie u Baselu. Njemački trust 
boja došao je nakon desetgodišnjeg iskustva do toga, da osniva u 
inozemstvu preduzeća, pa ih je tako oprezno podizao, da se u samom 
švicarskom preduzeću već za kratko vrijeme moglo raspolagati otvo- 
renom rezervom u visini od 110 milijuna franaka. Protivno tome se 
desilo kod osnivanja Kiichenmeister-ovog koncerna u Nizozemskoj. 
Osnivanje koncerna vršilo se u prenaglom tempu, proširivanje se od- 
vijalo stalno sa nedovoljnim finansijskim sretstvima, za podizanje fi- 
lijala u inozemstvu utrošeni su otpočetka milijuni, a za rezerve nije 
ništa ostalo. Nije dakle čudo, da se društvo moralo već nakon krat- 
kog vremena podvrći izvjesnom preuređivanju i opsežnom saniranju. 


Još su gore prilike bile u Sjevernoj Americi. Ustanova holdinga 
zlorabila se tu bez odgovornosti i to naročito na polju Public utili- 
ties-a. Ove su razvodnile ne samo svoj akcioni kapital, nego sve više 
i više i svoje obveznice, tako da je sa početkom krize nastao i gospo- 
darski slom tih društava. Ti su događaji konačno i doveli do uvodno 
napomenutog zakona. Sa strane Federal Trade Commission povedena 
istraga pokazala je, da ovo loše stanje nije bilo tipično za sva ostala 
holding-društva Sjeverne Amerike, t.j. za 9/10 svih ostalih društava. 


III. Poreska povlaštenja. 


1. Njihov uzrok. U prijedlogu zakona kantona Bern (Švi- 
carska) za oporezovanje holding-društva nalazi se slijedeća motiva- 
cija: »Razlog, koji opravdava poresko povlaštenje holding-društava 
je gospodarsko dvostruko oporezovanje. Čista holding-društva su 
društva, čija svrha leži isključivo u sudjelovanju u drugim dru. 
štvima i njihovom finansiranju; njihov dobitak potječe iz dobitka 
njima podređenih društava (Tochtergeselischaften). Oba društva, 
holding i njemu podređeno društvo, moraju svoj dobitak, koji 
proizlazi iz istih stvarnih kapitala, dati oporezovati. Uklopljeni 
položaj holding-društva, u kojem se ono nalazi između stvarnog 
producenta prihoda i zadnjeg primaoca prihoda (akcionara holdinga), 
izaziva, dakle, poresko pravno dvostruko, a kod višestrukog uče- 
stvovanja u raznim sklopovima (Schachtentung) i višestruko opore- 
zovanje, odnosno opterećivanje ovog prihoda. Ova okolnost zahtjeva 
poseban poresko-pravni postupak sa holding-društvima«. 

2. Poreska povlaštenja u Švicarskoj. Kao što je 
poznato, pravo ubiranja poreza pripada u Švicarskoj kantonima i opći- 
nama, dok savez ubire samo izvanredni ratni porez, koji je bio na 
snazi samo od 1926 do 1932 godine. Ali i ovaj ratni porez sadrži vrlo 
velika poreska povlaštenja za holding-društva, pa ga možemo ispu- 
stiti iz našeg prikazivanja, budući da više ne postoji. 

Što se tiče kantona treba razlikovati 3 sistema: a) kantoni, koji ne 
daju holding-društvima nikakova povlaštenja; od 25 kantona postoje 
još samo dva takva kantona; b) kantoni, kođ kojih postoji poresko 
povlaštenje u vidu sniženja iznosa ustanovljenih za holding-čruštva 
prema općenitim poreskim stavovima; i c) kantoni, kod kojih je pred: 
viđena posebna poreska stavka, te je oporezovanje ograničeno samo 
na kapital društva. 

Za bolje razumijevanje poreskih povlaštenja holding-društva na- 
pominjemo, da kantoni ubiru porez na kapital i dohodak od običnih 
dioničarskih društava. Isto pravo pripada i općinama. Porez na kapital! 
ubire se od akcionog kapitala i rezervi, a porez na dohodak od do- 
bitka. Poreska se povlaštenja holding-društava sastoje u tome, da su 
ova društva dobila ne samo znatna smanjenja poreza na kapital, nego 
da im je porez na dohodak kod većine kantona i općina potpuno uki: 
nut, dok je kod ostalih jako ublažen. 

Da bi se jasno vidjela razlika između oporezovanja običnog dio- 
ničarskog društva i holding-društva iznijet ćemo obračun, koji je na- 
veo Curti u svojoj knjizi »Dioničarsko društvo i holding-društvo u Švi- 
carskoj« (»Aktiengesellschaft und Holdinggesellschaft in der Schweiz«) 
a koji se odnosi na kanton Ziirich: »U kantonu Ziirich plaća holding- 
društvo sa kapitalom od Fr. 10,770.000 (10,000.000 Fr. uplaćenog 
akcionog kapitala i 770.000 Fr. javnih i tajnih rezervi uključivo pre- 
nos salda koji podleži oporezovanju) samo Fr. 5.385.— državnog po- 
reza ili zajedno sa općinskim porezima, koji su se u 1928 g. u gradu 
Žiirichu računali sa 123% ukupno Fr. 12.008.— godišnjeg poreza, dok 
bi dioničarsko društvo s istim oporezivim kapitalom moralo državi i 
općini platiti poreza na kapital Fr. 36.025.—, dakle samo na kapital 
trostruko, a tome još dolazi i porez na dohodak prema $ 29 poreskog 
zakona, po kojem iznosi porez na dohodak 1% toliko procenata čistog 
prihoda, koliko procenata iznosi porez na kapital, koji se ima opore- 
zovati, ali najviše 10% dohotka. Kod kapitala podložnog plaćanju po- 
reza od Fr. 10,770.000 i kod prosječnog oporezivog dohotka od Fr. 
753.900 (1925 g.: 727.000 Fr., 1926 g.: 685.000 Fr., 1927 g.: 849.700 
Fr.) dalo bi to kod procentnog odnosa od 7%. i poreske stope ođ 
312 %, državnog poreza Fr. 26.386 više 32.587 Fr. općinskog poreza 
(123%) ukupno 58.973 Fr. Ako se priračuna tome još porez na kapi- 
tal od Fr. 36.025, to dobijemo za dioničarsko društvo, koje je opore- 
zovano po & 29 poreskog zakona, godišnji porez od ukupno Fr 94.999 
prema porezu za holding-društvo od Fr. 12.008.« 

3. Poreska povlaštenja u Liechtensteinu. Tu ne 
plaćaju holding-društva porez na dohodak. Porez na kapital iznosi sa- 
mo 1%) do 0,1%4. Ipak se mora platiti godišnje najmanje 100 Fr. 

Porez na kapital može se odrediti i paušalno. Uračunava se u kupon- 
ski porez, a plaća se samo onda, ako su kuponi zaista isplaćeni. Iznosi 
2% isplaćenog iznosa kod obveznica i 3% kod dionica. Javne i tajne 
rezerve ostaju neoporezovane. 

Prema računu njemačkih poreskih novina izgleda oporezovanje 
holding-društava u Liechtensteinu ovako: 


Imovina: 10,000.000 Svic. Fr. (6,000.000 uplaćenog akcionog kapitala, 1,060.000 
rezervi, 3,000.000 neuplaćenog akcionog kapitala), čisti dobitak: 500.000 Fr. 
I. Holding-društvo sa čitavim iskazanim čistim dobitkom odđ 500.000 — 814% 
na uplaćeni akcioni kapital: 


a) ratni porez (u Švicarskoj: 10.171.85) . . . +... . . nema ga 
b) porez na dohodak... aDo o aki ou » » 
c) općinski i kantonski ze \(uporedi točku e) sta » » 
d) kuponski porez od 2% odn. 3% isplaćene dividende (kao u 


Švicarskoj) . . . . 10.000 do  15.000.— 

e) na 20 godina paušalirani porez na kapital (ublažena stavka : 
ođ 6%, na uplaćeni akcioni kapital): 3600; dalje je ublažena ' ' 
zbog ustanove kuponskog poreza na 0.2%,_ . .. 1.200.— 


II. Holding-društvo, koje nije iskazalo čisti dobitak: 
a) ratni porez (u Švicarskoj: 10.171.85) . . +. 4.44. . . nema ga 
b) porez na dohodak... no s ote » » 
c) općinski odn. kantonski porez. (uporedi točku e) S doe % » » 
d) kuponski porez (kao u Švicarskoj) . > » 
e) na 20 godina paušalirani porez na kapital (ublažena stavka 
od 0.6%, na uplaćeni kapital) . . . .. .  3.600.— 


4. Poreska povlaštenja u buksebavet Godišnji 
porez na dohodak ravna se djelomično prema visini akcionog kapi- 
tala, a djelomično prema prihodu ili porastu tečaja dionica. Iznosi 
načelno 1.6%/., akcionog kapitala, ali kod povoljnijeg razvitka dru- 
štva može se i jače oporezovati. Ovaj se porez naziva Droit d'Abo- 
nnement. Predaleko bi nas odvelo, ako bi na ovom mjestu htjeli iscr- 
pivo prikazati nešto komplicirane obračunske metode. Prema jednom. 
primjeru njemačkih poreskih novina računa se taj porez ovako: 

Za primjer uzeto je jedno holding-društvo sa 10,000.000 Fr. imo-. 
vine. Od toga iznosi uplaćeni akcioni kapital 6,000.000, neuplaćeni 
3,000.000 a rezerve 1,000.000. 


Plaća se porez: ratni... ....... ništa 
na dohodak ...... » 
: općinski ........ » 


kuponski ........ » 
Droit d'Abonnement . . 16.000 Fr. 


Kao raritet napominjemo, da fiskus ne traži uvid u knjige društava. 
U sporazumu sa vlastima mogu se knjige voditi i u inozemstvu. 


5. Poreska povlaštenja u Monaku. Kneževina Mo- 
nako je najmlađa država, koja je zavela posebno zakonodavstvo za 
holding-društva. Prvi zakon potječe iz godine 1934, a modificiran je 
novim zakonom od 18 I 1935. U studiji, koju je izdao Credit foncier 
de Monaco: »Les socićte€s »Holding« dans la principaut€ de Monaco« 
prikazan je poreski sistem holding-društva i uspoređen sa povlaštenji- . 
ma drugih država na slijedeći način: 

»Osnivanje i djelovanje holding-društva sa kapitalom od Fr. 10,000.000, 
osnovanim sa gotovinom ili papirima jednake vrijednosti, prouzrokovalo bi 
(izuzev 1%, honorara javnog bilježnika i drugih javnih dažbina, koje su otpri- 
like u sve četiri države jednake) ove troškove: 

I. Troškovi osnivanja: 
a) Kanton Glaris sjaji ž 
biljegovina: 0,18% Pam €... Fr. 180.000.— 
b) Velika vojvodina Luksem 
1. porez na uložak: 32 cts za 100 Fr. Fr. 32.000.— 
2. biljegovina: 10 cts za 100 Fr... . . >» 10.000.—  »  42.000.— 


c) Kneževina Liechtenstein: 
biljegovina: 0,18% 24... >» 180.000.— 
d) Kneževina Monako: 
1. porez na uložak 25 cts za 100 Fr. . Fr. 25.000.— 
2. biljegovina: 10 cts za 100 Fr.. . . >» 10.000.—  »  35.000.— 


HI. Godišnji funkcionalni troškovi: 
a) Kanton Glaris (Švicarska): 
1. savezna. biljegovina na kupon: 3% . Fr. 30.000.— 
2. kantonski porez na kapital: (pro- 
mjenijiva stavka prema dividendi) . »  4.000—  »  34.000.— 


b) Velika vojvodina Luksemburg: 
»taxe d'abonnement«<«. 16 cts za 100 Fr. < ognja 
stavka prema dividendi) . . »  16.000.— 
c) Kneževina Liechtenstein: 
1. porez na kapital: 0,60 Fr. za 1000 Fr. Fr. 6.000.— 
2. kuponski porez: 3% (promjenijiva 
stavka prema dividendi . . . . . >» 30.000.—  »  36.000.— 


d) Kneževina Monako: 
»taxe d'abonnement«<: 10 cts za 100 Fr. (stalna stavka) >»  10.000.— 


6. Oporezovanje holding-društava u ostalim 
državama. Ostale države nisu donijele nikakav poseban zakon za 
oporezovanje holding-društava. Ipak postoje kod jednog broja ovih 
država izvjesne poreske povlastice. One svakako nisu daleko od po- 
vlastica, koje ova društva uživaju u 4 gorepomenute države: 


a) Njemačka. U Njemačkoj se holding-društvo oporezuje 
prema zakonu o oporezovanju korporacija (Kčrperschaftssteuerge- 
setz), kao i svako tečevno društvo. Porez iznosi 20% dohotka. Prema 
6 10 ovo zakona ođ 16 X 1934 može ministar finansija Reicha za 
oporezovanje društva za upravljanje kapitalom (Kapital-Verwaltungs- 
gesellschaft) donijeti posebne odredbe. Pod takovim društvom se 
podrazumjeva društvo, koje se bavi isključivo pribavljanjem, uprav- 
ljanjem i izdavanjem akcija, kuksa, udjela, obveznica (Schuldverschrei- 
bungen) ili užitnica (Genusschein) drugih društava sa kapitalom 
(Kapitalgesellschafty. Dosada ova punomoć još nije bila iskorištena. 


Od naročitog je značenja ipak & 9 gorespomenutog (K. S. G.) 
zakona, koji sadrži t. zv. »sklopnu povlasticu« (»Schachtelprivileg«). 
Ovaj propis glasi: »Ako jedno kapitalno društvo (Kapitalgesellschaft), 
neograničeno poreski obvezano, od početka gospodarske godine ne- 
prekidno neposredno sudjeluje u temeljnom i osnovnom kapitalu 
(Grund- u. Stammkapital) jednog drugog, neograničeno poreski ob- 

vezanog kapitalnog društva, u formi dionica, kuksa ili udjela od ba- 
rem %, što se mora dati dokazati, to se porez na dio dobitka od 
udjela ne obračunava. Ako se udio na dobitku ne obračunava, ne može 
se porez odbiti od dobitka kapitala«. 

Prema zakonu o porezu na imovinu kod jednog tuzemnog kapi- 
talnog društva, koje je kao matično društvo sudionik u imovini dru- 
gog kojeg afiliranog tuzemnog društva (Tochtergeselischaft), i to 
barem sa % udjela, ostaje vrijednost ovog udjela bez poreza na imo- 
vinu. Odgovarajuću odredbu sadrži i zakon o porezu na kapital. 

b) Austrija. Ova država oporezuje načelno dividende i kod 
matičnog i kod afiliranog društva. Ali i tu postoji izvjesno poresko 
olakšanje za sklopna društva (Schachtelgesellschaften). Dioničarsko 
društvo ili društvo s ograničenim jamstvom, koje posjeđuje barem 
kroz 5 godina 1/5 dionica drugih društava, mora platiti porez samo 
na 1/5 dividende ovih dionica. Ukoliko se afilirano društvo nalazi u 
tuzemstvu, vrijedi ova povlastica samo onda, ako se radi o srodnim 
poslovnim granama. Ako se afilirana društva nalaze u inozemstvu, 
ograničuje se povlastica na dobivanje dividende iz država nasljednica 
pod pretpostavkom, da su ova društva bila ranije osnovana od au- 
strijskih i njima afiliranih društava, a tek kasnije su države nasljed« 
nice ova društva pretvorile u samostalna. 


c) Francuska. U Francuskoj se plaća opći porez na prihod 
samo od stvarnih lica. T. zv. Zedular-porez plaća se samo jedamput i 
to ili od dobitka kod matičnog ili kod afiliranog društva. 


d) Holandija. U Holandiji nisu _oporezovani tesaurirani tj. 
neisplaćeni dobici. Što se tiče isplaćenih dobitaka, mogu se sustegnuti 
svi oni iznosi, koji su u toku zadnje periođe povučeni od drugih dru- 
štava i preneseni na njih. No u tom slučaju mora biti na dionicama 
naznačeno ime dotičnog društva. 


€) Engleska. U Engleskoj su holđing-društva isto tako opo- 
rezovana kao i sva ostala. Ipak se društveni porez (Kčrperschafts- 
steuer) dioničaru računa prema porezu na dohodak. Po tome je dakle 
matično društvo ovlašteno, da si od svojih poreza sustegne one iz- 
nose, koje su već platila afilirana društva. 


f) Mađarska. Holding-društva, koja imaju sjedište u Mađar- 
skoj, oproštena su od poreza, ukoliko rade sa preduzećima iz bivše 
Mađarske, u kojima imaju većinu dionica. 


Zaključak. 


Dosadašnja izvođenja pokazala su nam, da holding-društva zbog 
mnogobrojnih svojih zadaća, koje su u stanju ispuniti radi svog ela- 
stičnog formiranja, uveliko služe potrebama gospodarskog života. 
Međutim obzirom na njihovu svojstvenost mogu ta društva đa po- 
stoje samo u onim zemljama, u kojima se njihov razvoj ne priječi niti 
utjecajem trgovačkog, a naročito ne utjecajem poreskog prava. 

Do koje se visine baš Švicarska koristi probitima, koje takova 
društva donose narodnoj privredi, pokazao sam u svojoj već spome- 
nutoj raspravi o švicarskim holding-društvima. Ova država vodi, po- 

put ostalih spomenutih država, takvu poresku politiku, koja doduše 
pojedinim društvima pogoduje, ali time ujedno privlači i inozemni 
kapital, pa polučuje veće rezultate i na taj način koristi domaćoj 
privredi. I jugoslovenska su se društva koristila švicarskom poreskom 
politikom i osnovala u Švicarskoj holding-društva. Primjeri su nam 
za to Union des Usines et des Exploitations Forestičres de Nasic S. A., 
Ženeva. Ovo financijsko društvo drži u svojim rukama dionice velikog 
broja poduzeća jugoslavenske drvene industrije i srodnih grana. Spo- 
menuti možemo još Evag holding-društvo u Ziirichu i Ofa drveno 
industrijsko d. d. u Ženevi. | 

Ako se želi uspješno pobijati bijeg kapitala i oporezovanja, bolje 
će se to postići time, da se prikazane ustanove spomenutih država 
zavedu i za domaću industriju, nego li bi se to postiglo kaznenim 
odredbama. Zacijelo je i kod holding-društva, kao kod svake ljudske 
ustanove, dolazilo do zloporaba. Kada je prije nekoliko godina slom- 
ljen Koncern švedske industrije šibica Kreuger i Toller, koji je u 
Švicarskoj osnovao holding-društva, pojavila se i u toj državi izvjesna 
opozicija protiv ovih društava. Usprkos toga odustalo se od donoše- 
nja prigodnog zakonodavsiva iz valjanih razloga, jer se s pravom bilo 
mišljenja: »L'abus ne juge pas le principe«. Što više pojedini kantoni, 
koji dosada nijesu poznavali poreskih povlaštenja, zaveli su ih me4 
đutim i kod sebe. Opasnosti, koje prigodice prijete od holding-dru- 
štava, osnivaju se na tome, što često nedostaje potrebita kontrola i 
publicitet. Ali to nije isključeno svojstvo samo ove vrsti društava, 
nego se osniva općenito na nemoralu, koji zadire u bivstvo dioničar- 
skog sistema. Zbog toga su bitno pooštreni, kako je poznato, zakon- 
ski propisi o kontroli i publicitetu kod svih dioničarskih društava no- 
vim reformama kao na pr. u Engleskoj i Njemačkoj. Sada se sprema 
u e EPNIEG zakon, koji će holding-društva podvrći oštrijoj kon- 
troli. 


Daljnja opasnost za poreski fiskus može nastati otuda, što je 
inozemnim holding-društvima razmjerno lakše povući dobitak u ino- 
zemstvo i na taj način oštetiti domaći fiskus. I protiv toga je naj- 
bolja zaštita, da se inozemne ustanove prenesu na domaću privredu. 
Ai i odgovarajućim zakonodavstvom, upravnom praksom i pravorje- 
kom može se, kako se to naročito razvilo u Njemačkoj, uspješno dje- 
lovati. No i ovdje se mora ponovno naglasiti, da za zloporabe, koje 
se naročito od svršetka rata u dioničarstvu pobijaju, nije nipošto 
krivnja na sistemu kao takvomu, nego uvijek samo na ljudima, koji 
takav sistem zlorabe. Prednosti, koje posjeduju holding-društva, ne- 
davno je Dr. Ernst Mosing u svom predavanju u Industrijskom klubu 
u Beču ovako karakterizirao: »Holding-društva su djeca i oruđe me- 
đunarodnog gospodarskog prometa. Ona pokušavaju da različite me- 
đunarodne pravne uredbe svedu na zajednički nazivnik. Svrha im je 
trajna gospodarska povezanost. Ona su sredstvo za izjednačenje za- 
ostalih dioničarskih prava i međunarodno najprikladniji oblik za vo- 
deće društvo«. 

DR. ALFRED LEITNER 
POJAM | SISTEMATIKA POREZNOG PRAVA 


I. — Kao što je svaka djelatnost javnopravnih korporacija regu- 
lirana pravnim normama, tako je i finansijska privreda podvrgnuta 
pravnome poretku. Pravne norme uređuju sva područja finansijske 
privrede, dakle finansijske prihode, finansijske rashode, ravnotežu 
među njima i javne dugove. Finansijski ili javnopravni prihodi (za 
razliku od privatnopravnih prihoda korporacija javnoga prava) obu- 
hvataju u glavnom porezne (u užem smislu trošarinske i carinske), 
monopolske i taksene prihode. Porezni prihodi sastoje se iz novčanih 
svota, što ih pojedinci na osnovu poreznih zakona plaćaju od svoje 
privrede i trošnje. Korporacije javnog prava namiču svoje porezne 
prihode djelovanjem svoje porezne uprave, tj. porezivanem. Prema 
tome pravne norme, koje uređuju poreze i porezi- 
vanje, sačinjavaju porezno pravo. Svaka javnopravna korpo- 
racija uređuje svoju finansijsku privredu načelno zavisno od druge 
slične korporacije. Države su kao najviše javnopravne korporacije 
potpuno nezavisne u reguliranju svoje finansijske privrede, dakle i 
kod uređivanja poreza i porezivanja. Poradi toga se porezne pravne 
norme redovito protežu na čitavo područje. Pravne norme pokrajina 
(banovina) i općina protežu se doduše također na državni teritorij, 
ali samo na jedan njegov dio. Osim toga su ostale javnopravne kor- 
poracije na području neke države podvrgnute toj državi kao najvišoj 
teritorijalnoj korporaciji na dotičnom području tako, da je državno 
područje u prvome redu mjerodavno za važenje poreznih norma. 
Stoga možemo gornji pojam proširiti i pod poreznim pravom razu- 
mijevati skup pravnih propisa, koji uređuju poreze i porezivanje na 
području neke države. 

Ali države ne postoje osamljene, nego se preko njihovih granica 
odvija vrlo živ promet, a državljani raznih država stoje u tijesnim pri- 
vrednim vezama. I privreda i promet raznih (većinom susjednih) dr- 
žava međusobno se isprepliću. Ta pojava uzrokuje presijecanje po- 
reznih sistema raznih država i nejednako opterećenje onih državljana, 
koji su u privrednim vezama sa dobrima i osobama u drugim drža- 
vama i poradi toga podvrženi višestrukom oporezovanju. Pojedinac, 
koji je za isti predmet opterećen identičnim porezima i u vlastitoj i u 
tuđoj državi (dvostruko oporezovanje), teže osjeća porezni pritisak 
od onoga, koji plaća porez samo u vlastitoj državi (normalno ili je- 
dnostruko oporezovanje). Druga je pak pojava, da se radi nejedna- 
kog poreznog opterećenja (uvoznim carinama) u dvjema susjednim 
državama razvija na njihovoj granici ilegalan promet nejednako op- 
terećenom robom, što nanosi veliku štetu državi jačeg poreznog- op- 
terećenja te robe. Radi tih pojava države sklapaju međusobno po- 
sebne ugovore, kojima je svrha da urede sva pitanja u vezi višestru- 
kog porezivanja sprečavanjem ilegalnog robnog prometa. Osim toga 
države nastoje da trgovinskim i plovidbenim ugovorima osiguraju 
svojim podanicima jednako postupanje u poreznim stvarima u dru- 
gim državama kao što se postupa sa podanicima te druge države. Svi 

ti ugovori, sporazumi i konvencije sačinjavaju t. zv. međudržav- 
no porezno pravo, koje se tek po svom ugovornom (kon- 
vencionom) podrijetlu razlikuje od državnoga (autonomnog) porez- 
nog prava. Ugovori i konvencije obvezuju samo države ugovornice 
a ne njihove podanike. Tek kad legislativno tijelo uzakoni takove 
ugovore obvezuju oni i podanike te države i njezine porezne upravne 
organe, jer uzakonjenjem postaju dio poreznog državnog prava. Me- 
đudržavno porezno pravo nije stoga naročita vrsta poreznog prava, 
nego na području jedne ugovornice važi kao njezino državno 
pravo, a od ostaloga državnog prava razlikuje se po tome, što je 
ono rezultat volje dviju država ugovornica, dok je ostalo porezno 
pravo izraz volje jedne države. 

Ustanovili smo, da je porezno pravo skup pravnih propisa, koji 
uređuju poreze i porezivanje na području neke države. Ako pravne 
propise na području neke države dijelimo prema tome, da li ih je 
izdalo zakonodavno tijelo vrhovnih teritorijalnih korporacija javnoga 
prava, dobivamo dvije skupine: universalno ili državno porezno 
pravo i partikularno ili samoupravno porezno pravo. Finansijski 
ustav svake države (finansijske norme u državnom ustavu) određuje, 
da li su niže teritorijalne korporacije javnoga prava uopće ovlaštene 
izdavati porezne propise i u kojem opsegu ti propisi mogu pogađati 
privredu i trošnju pojedinaca odnosno konkurirati sličnim državnim 
podavanjima. U saveznoj državi postoje pored poreznih propisa 
saveza još i porezni propisi članica, koji često imaju značaj zakona. 
Međutim se u novije vrijeme posvuda opaža težnja, da se porezna 
zakonodavna vlast skupi u jednom tijelu, a nižim teritorijalnim kor- 
poracijama javnog prava tek ostavi mogućnost, da unutar državiih 
zakonskih okvira izdavaju svoje porezne propise (uredbe). U jeđin- 
stveno j državi samo je zakonodavno tijelo ovlašteno izdavati po- 
rezne zakone, a samoupravne oblasti samo takove propise na koje su 
po zakonima ovlaštene. Opseg samoupravnog poreznog prava razli- 
čit je u pojedinim državama. U Jugoslaviji zapravo ne možemo go- 
voriti o samoupravnom poreznom pravu, jer porezni zakoni uređuju 
sva pitanja kako za državne poreze tako i za samoupravne. Državni 
zakoni određuju bilo izričito bilo muče predmete, na koje banovine 
i općine mogu udarati svoje namete. Ti zakoni sadržavaju i granice, 
koje samoupravne porezne stope i stavke ne smiju preći. Ako pak i 
postoji ograničena mogućnost banovina i općina, da izabiru porezne 
predmete i određuju visinu svojih poreznih stopa i stavaka, to je ipak 
opseg banovinskog i općinskog poreznog prava tako ograničen, da 
.ne možemo govoriti osamoupravnom poreznom pravu. 
Prema tome možemo tvrditi, da je jugoslavensko porezno pra- 
vo skup državnih pravnih propisa, koji uređuju poreze i porezi- 
vanje na području Kraljevine Jugoslavije. 

II. — Unifikacijom njemačkog državnog formalnog poreznog 
prava (uz neke materijalno-pravne odredbe) u jedinstvenom zakoni- 
ku, Reichsabgabenordnung, dne 13.XI. 1919. godine dan je prvi pot- 
strek, da se njemačko porezno pravo razvije u samostalnu pravnu 
disciplinu, a izučavanje toga prava u posebnu pravnu znanost. Drugi 
poticaj tome razvoju pružile su velike obveze, koje je Njemačka pre- 


— 122 — 


Wa uji, Ji, ae nez _ => ae = 


uzela Versailleskim mirovnim ugovorom, a koje su je prisilile da 
napne do krajnih granica poreznu snagu njemačkog naroda. Porezni 
pritisak, što ga je svaki pojedinac osjećao, svratio je pažnju svih in- 
telektualnih krugova na porezništvo i norme, koje ga uređuju tako, 
da se poreznim pravom bave nesamo poreznici, porezni sudije i po- 
rezni posrednici, nego i pripadnici slobodnih zvanja, a sistematski i 
naučno nastavnici sveučilišta i visokih škola. 

Usporedno s razvojem te pravne discipline i znanosti koja se njo- 
me bavi izgrađuje se i njihova sistematika. Porezno pravo kao pravna 
disciplina određuje se u formi udžbenika (Lehrbuch), a znanost o 
poreznom pravu u formi zbitih znanstveno sistematskih prikaza (Dar- 
stellung). UUžbenik o poreznom pravu sadrži sve potrebne upute 
(osim čistih poreznih područja još i srodna područja bliskih disciplina, 
uz općenita načela, još i dovoljan broj pojedinosti) i sva ostala po- 
magala (literaturu, pravna vrela itd.). Znanstveni prikaz po- 
reznog prava ograničuje se samo na pertraktiranje temeljnih načela, 
koja se nalaze u svim poreznim zakonima, a ispušta osebujnosti i po- 
jedinosti. Pored toga znanstveno prikazivanje poreznog prava pret- 
postavlja kod čitaoca izvjesno znanje ne samo pravne nego i porezne 
nauke, jer mu ono daje konačne zaključke i rezultate na osnovu čČi- 
tavog poreznog sistema u državi. Prema tome se i sistematika udžbe- 
nika ponešto razlikuje od sistematike znanstvenog prikaza, premda 
se u obima obrađuje ista materija. 

Među prvima, koji su znanstveno obrađivali njemačko porezno 
pravo ističe se Dr. Georg Strutz, predsjednik senata na državnom 
finansijskom sudu (Reichsfinanzhof), premda u svome djelu »Grund- 
lehren des Steuerrechts«, Berlin 1922, još ne donosi posebnu siste- 
matiku poreznog prava, nego se u glavnom prislanja na sistematiku 


nauke o porezima. 

Strutzova knjiga imade dva dijela: prvi sadrži osnovne pojmove 
poreznog prava (pojam i biće poreza, ostale osnovne pojmove poreznog 
prava, diobu poreza, vrhovna načela porezivanja, porezni sistem i mnoštvo 
poreznih vlasti), a drugi načela pozitivnog njemačkog poreznog 
prava, i to: izgradnju i svezu poreznog sistema (porezne vlasti i njihova 
nadleštva, sastav i savez današnjega njemačkog poreznog sistema uopće, opo- 
rezovanje posjeda i oporezovanje potrošnje) i načela pojedinih državnih poreza 
(porezi na posjed: dohodarina, društveni porez, porez na imovinu i na pri- 
rast imovine, porez na prinos od kapitala i zakon o izravnanju poreza; porezi 
na saobraćaj: porez na nasljedstvo, porez na sticanje nekretnina, porez 
na promet kapitalom, mjenični porez, porez na osiguranje, porez na oklade kod 
utrka i na lutriju, porezi na otpremne usluge i otpremna sredstva i porez na 
poslovni promet; porezi na trošnju: trošarina na sol, trošarina na slador, 
trošarina na duhan, oporezovanje pića, trošarine na goriva, rasvjetu i paljiva, 
trošarina na karte za igranje i carine; i »Reichsabgabenordnung«: formalno 
pravo i materijalno pravo). 


Na jednaki način obrađuje njemačko porezno pravo i Gustav 
Jahn, umirovljeni predsjednik državnog finansijskog suda, čije dje- 
lo: »Grundriss des Steuerrechts«, Miinchen 1931, obuhvaća u osam di- 
jelova opći i posebni dio njemačkog poreznog prava, i pre- 
ma tome pokazuje velik stepen savršenosti i naučne samostalnosti, 


koji je postigla znanost njemačkoga poreznog prava. 
dio Jahnovog djela (uvod) obuhvaća slijedeće opće materije: posta- 
nak i zadaća znanosti o poreznom pravu; načelno ovlaštenje na ubiranje po- 

reza; porezna načela; pojam poreza; pravna vrela poreznog prava, tumačenje 
poreznih zakona; zaobilaženje poreza i ušteda poreza; forma i način izražava- 
nja poreznih zakona; povijest državnih poreza; i literatura. 

Drugi dio imade naslov: »Općenita načela poreznog prava, te sadrži slije- 
deće paragrafe: »Reichsabgabenordnung« i »Reichsbewertungsgesetz«; oblasna 
organizacija; prava i dužnosti činovnika; isključenje i otklon činovnika; za- 
stupanje; stvarna nadležnost; mjesna nadležnost; nastan i trajno boravište; 
porezna obveza; porezni obveznik; postupak oko iznalaženja poreza; iznala- 
ženje vrijednosti; finansijski nalozi; postupak oko utvrđenja; dostave, rokovi; 
naknada i odobrenje; pravna sredstva; prinudna naplata; porezno kazneno 
pravo i porezni kazneni postupak. 

Treći dio pod naslovom: Državni porezi na posjed (Reichsbesitzsteuern) 
obuhvaća slijedeće poreze: dohodarinu, društveni porez, porez na imovinu, po- 
rez na prirast imovine, podavanje za opskrbu kruhom, »Rhein-Ruhr-Abgabe«, 
»Arbeitgeber- und Landabgabe«, »Rentenbankbelastungen«; »Industriebelastung 
und Aufbringungsgesetz«. i 

Četvrti dio obrađuje »Državne poreze na promet« (Reichsverkehrs- 
steuern), te sadrži: porez na nasljedstvo; porez na prođu (Umsatzsteuer) ili 
kako je kod nas uobičajeno »porez na poslovni promet«; porez na sticanje ne- 
kretnina; porez na prirast vrijednosti nekretnina; porez na promet kapitalom 
(Kapitalsverkehrssteuer), koji imade tri oblika: I. porez na društva (na osni- 
vanje društva: Geselischaftssteuer), II. porez na vrijednosne papire i III. po- 
rez na burzovni promet (Bčrsenumsatzsteuer); porez na obveznice; porez na 
mjenice; porez na osiguranje; porez na oklade kod utrka i lutrija; porez na 
otpremu; porez na motorna vozila; izbjegavanje poreza. i bijeg kapitala. 

Peti dio prikazuje »Carine i državne trošarine«, te obasiže: carine; statis- 
tičku pristojbu, trošarine uopće, te trošarinu na sol, slador, umjetna sladila, 
rakiju, duhan, pivo, vino, pjenušac, mineralnu vodu, ugljen, rasvjetna i upa- 
ljiva sredstva, te trošarinu na karte za igranje. 

Besti dio obrađuje: »Odnose između država i zemalja« te sadrži: uzajam- 
no oporezovanje države, zemalja i općina te finansijsko izravnanje. 

Sedmi dio nosi naslov: »Zemaljski porezi i općinska podavanja«, te obu- 
hvaća: zemaljske poreze i općinska podavanja uopće; biljegovine; poreze na 
zemljišta i zgrade; obrtne poreze; porez na kućarenje ili putujuće radnje; po- 
rez na putujuća skladišta; porez na velike magazine i filijale; porez na pri- 
rast vrijednosti nekretnina; podavanje za izravnanje obezbjeđenja novca kod 
zemljišta; porez na zabave; općinsku trošarinu na žestoka pića; općinsku do- 
hodarinu; točarinsku pristojbu; porez na klanje. 

Osmi dio obrađuje »Crkvene poreze«, te obuhvaća: povjesni pregled; dr- 
žavno sudjelovanje u državnom crkvenom poreznom pravu; zemaljsko-pravna 
načela crkvenih poreza; materijalno uređenje crkvenih poreza; i propise o 
postupku. 


U nastojanju oko samostalnosti poreznog prava i njegove znan- 
stvene izgradnje stoji u prvome redu Dr. Kurt Ball, odvjetnik u 
Berlinu i stručnjak za porezno pravo. U svome djelu: »Steuerrecht 
und Privatrecht (Theorie des selbstiindigen Steuerrechtssistems)«, Ber. 
lin 1924, prikazao je sadanje odnose između poreznog i privatnog 
prava i razvoj tih odnosa istražujući ih na predmetu oporezovanja. 
Na osnovu svojih istraživanja zastupa on mišljenje, da se porezno 
pravo razvija u samostalnu granu znanosti a njegov materijalni dio 
(u užem smislu, tj. bez prava o ustrojstvu poreznih oblasti) u samo- 
stalno imovinsko pravo (za razliku od privatnoga imovinskog prava). 
Drugo njegovo djelo: »Einfiihrung in das Steuerrecht«, Mannheim 
(Berlin) Leipzig 1920, pokazuje početke znanstvene izgradnje porez- 
nog prava, naročito njegovog općeg djela. Peto izdanje toga djela: 
»Grundriss des gesamten Steuerrechts«, Mannheim (Berlin) Leipzig 

1933, imade već izgrađenu sistematiku poreznog prava. Ono sastoji iz 
tri odjela: I. porezna nauka, II. opće porezno pravo i III. pojedini po- 
rezi. Drugi dio (općenito porezno pravo) imade tri dijela: 
porezno državno pravo (odobrenje poreza ili porezno bu- 
džetsko pravo, vrela poreznog prava, međunarodne odredbe o finan- 
sijskom izravnanju, porezno vrhovništvo i finansijsko izravnanje unu- 
tar njemačke države, naročito sistem doznaka), porezno uprav- 
no pravo (sadrži tri otsjeka: porezni ustav sa poreznim oblasti- 
ma; porezni učin, tj. formalno porezno pravo. Porezni učin se dalje 
dijeli na dva pododsjeka: porezni zahtjev države i porezni zahtjev 
protiv države, a uz to sadrži osnovnu nauku: porezno pravo i privatno 
pravo, te privredni način promatranja. Pododsjek o poreznom zah- 
tjevu države sadrži slijedeću materiju: porezni obveznik, predmet 
oporezovanja, mjerilo oporezovanja naročito vrijednost, visinu po- 
reza ili poreznu tarifu, zahtjeve na ostale porezne činidbe, te posta- 
nak, dospjelost, plativost i utrnuće poreznog zahtjeva. Pododsjek o 
poreznom zahtjevu na naknadu i odobrenje. Porezni postupak sadrži: 
općenita načela o postupku, porezne dužnosti, iznalaženje i utvrđenje 
poreza, ustanovljenje poreznih osnovica, osiguranje poreza, pravna 
sredstva, naplatu poreza, finansijsku prinudu i prinudna sredstva, pri- 
nudnu naplatu poreza i povratak preplaćenog poreza) i porezno k az- 
neno pravo (porezni delikti i porezni kazneni postupak). 
(Svršit će se.) 


: PREGLED 


Opštinska štedionica i založni zavod grada Beograda u Beogradu. Kako 
je sam naslov ove komunalne novčane institucije neobično dugačak, to ćemo 
iz praktičkih razloga redovito tokom ovog našeg prikaza poslovanja i analize 
bilance upotrebljavati kraticu: štedionica. 

Organizacija kreditnog poslovanja u formi štedionica, kao što postoji u 
Sloveniji u prvom redu, a i u Hrvatskoj, nepoznata je u granicama stare 
Srbije. Zato tamo i ne nalazimo štedioničkih ustanova do iza svjetskog rata. 
I ono malo sistema štednje, koji je u Srbiji postojao, razvijao se jedino preko 
zadruga i preko Državne hipotekarne banke. Uočivši to stanje, ne će nas izne- 
naditi činjenica, da je u Beogradu osnovana komunalna štedionica, prva ove 
vrste u Srbiji, tek pred 6 godina. Opštinska štedionica i založni zavod grada 
Beograda svečano je otvoren 1 oktobra 1929 godine, pa prema tome godina 
1935 pretstavlja šestu poslovnu godinu zavoda. 

Prema štampanom Izvještaju za 1935 godinu iznosimo bilančnu postavu. 


Aktiva Račun izravnanja 31 XII 1935 Pasiva 

Gotovina . . . . Din 15,899.329.26 Garantni fond op- 

Zajmovi — privatni- ćine grada Beo- 
cima... . . » 21,392.640.— grada... . Din 29,447.687.98 

Zajmovi općini gra- Razni fondovi šte- 
da Beograda . » 22,417.125.— dionice . . . . >»  6,639.842.39 

Efekti . . . .. > 1,131.167.63 Penzioni fond oso- 

Garantni fond opći- blja . . ... >» 423.468.05 
ne grada Beogra- Ulozi na štednju . >» 37,305.067.66 
da (Ratna šteta) » 26,464.954.88 Tekući računi op- 

Nepokretnosti . . >» 118.118.50 ćine grada Beo- 

Inventar... . > 188.891.— grada... . >»  8,096.291.26 

Razni računi »  1,419.722.09 Razni računi... »  7,119.591.02 

Ukupno _ . . Din 89,031.948.36 Ukupno _. . Din 89,031.948.36 

Suma aktive, odnosno pasive, ne uračunavši ovamo i one stavke, 
koji su obračunate proi contra (na pr. kaucije i ostale) iznosi Din 89,031.948.36. 

Garantni fond općine grada Beograda. u iznosu od Din 
30,000.000.— dan je štedionici kao početni obrtni kapital, za koji se je u po- 
četku mislilo, da će trajno ostati štedionici, međutim prema novim Pravilima 
štedionica je dužna taj kapital vratiti općini, i to sukcesivno godišnje iz 
čiste zarade. Prema tome će ova stavka s vremenom nestati iz bilance. U bi- 
lanci za god. 1932 bio je taj fond još čitav, a u ove tri godine smanjen je tek 
za Din 552.312.02. Ako otplata bude i nadalje vršena ovim usporenim tempom, 
bit će konačna isplata odugovlačena na dosta dugi rok. 

Razni fondovi štedionice iznose dne 31 XII 1935 ukupno Din 
6,639.842.39, što znači za 6-godišnje poslovanje, da je štedionica godišnje upo- 
trebila za stvaranje vlastite glavnice nešto preko 1 milijun dinara. Jačanje ove 
pozicije mora štedionica forsirati u vlastitom interesu, jer joj ona pretstavlja 
ne samo t. zv. vlastiti kapital, nego još k tome i beskamatni kapital, dakle 
najjeftinije vrelo kapitala. 

Garantni fond imao je i još ima raison d'&tre-a samo kao pomoćni kapi- 
tal, a nikako ne i kao garantni kapital, jer po pravilima općina jamči sa 
čitavom svojom imovinom za rad i uspjeh štedionice. Jamstvo u tome konkret- 
nom slučaju je neograničeno, a nije ograničeno samo na tih 30 milijuna dinara. 

Penzioni fond namještenika je samostalni fond, od štedionice 
nezavisan. 

U lozi na štednju iznose Din 37,305.067.66. Raščlanjenje ove stavke 
je vrlo interesantno, jer nam pokazuje glavno i temeljno vrelo, odakle štedio- 
nica crpi novčana sredstva za svoje poslovanje. Ova stavka se dijeli na tri 


podpozicije 
a) uložne knjižice Din 31,031.656.— 
b) omladinska štednja » 4,324.409.66 
c) tekući računi » 1,949.002.— 


Štedionica je imala najveći uspjeh u poslu obične štednje u prvoj godini 
svoga rada, jer je na dan 31 XII 1930 sakupila ukupno Din 16,866.801.70. Za 
svih ostalih 5 godina nije sakupila više od još toliko kapitala po računu 
štednje. Istina, to su teške godine (1931—1935), perioda novčane i bankarske 
depresije, pa ovaj slabi uspjeh ne začuđuje nikoga. 

Možemo međutim upisati u uspjeh štedionice to, da se nije poslužila mo- 
ratornom zaštitom po uzoru stotinu drugih novčanih zavoda u zemlji, koji su 
stariji po godinama poslovanja i veći i jači po bilančnim ukupnim sumama. 
Štedionica mora, usprkos lošeg stanja na novčanom tržištu, da forsira način 
pribiranja kapitala putem štednje, jer uspjeh njezinog aktivnog poslovanja 
zavisi prvenstveno od visine ove stavke. Upravljači štedionice moraju to uvijek 
imati pred svojim očima! 

I omladinska štednja mogla bi s vremenom da ima veću važ- 
nost, ukoliko bi je bilo moguće proširiti uopće na sve škole grada Beograda 
(osnovne, srednje i stručne). Današnje stanje od 4 milijuna dinara (uključiv 
tu i pripisivane kamate) je neznatna. Svota tekućih računa od cca 
2 milijuna dinara je malena, ako uočimo, da grad Beograd ima oko 250.000 
stanovnika, jaku privrednu djelatnost, a k tome je glavni grad države od 14 
milijuna žitelja. Čitamo u Izvještaju, da štedionica ne smije voditi tekuće ra- 
čune svojih komitenata, bili oni vjerovnici ili dužnici. Ne razumijemo to ogra- 
ničenje poslovanja, jer nema nikakve stvarne podloge. Pa ne spadaju valjda 
kontokorentni (ni oni dugovni!) u neku vrst spekulativnih bankovnih poslova! 
Pravila štedionice trebalo bi revidirati u toj točci, ne želi li se kočiti normalno 
novčano poslovanje te ustanove. 

Izgleda da si je štedionica postavila za jednu od svojih glavnih zadaća 
baš promicanje štednje, a to je dobro, jer to je primarna &vrha svih komu- 
nalnih štedionica. Možda bi štedionica imala više uspjeha, da uvede i sistem 
stalne, mjesečne i tjedne, štednje (t. zv. štedna kola), što neke ustanove (0oso- 
bito zadruge) sa vrlo velikim uspjehom provode. Nije to teška i komplicirana 
organizacija, a sakupljeni kapitali su stalni i vezani na 3—5 godina, te se mo- 

gu lako popeti na milijunske cifr&. Svakako bi takav jedan pokušaj u Beo- 
gradu bio pohvalan i vrijedan pažnje. Taj način sakupljanja štednih uložaka 
ne vrši Poštanska štedionica, koja je na beogradskom tržištu vjerojatno glavni 
rival Opštinske štedionice. 

Potraživanja općine Beograd po raznim računima iznose 
Din 8,096.291.26. Iz te stavke vidljivo je, da štedionica vrši ulogu blagajnika 
za račun beogradske općine. Nije nam poznato, u kojem razmjeru i s kakvim 
uspjehom, no svakako je time učinjena sigurno velika usluga ovom javno- 
pravnom licu koja je štedionicu i osnovala. Dok općina tu potražuje 8 mili- 
juna dinara, na aktivnoj strani bilance vidimo, da ta ista općina i duguje 
štedionici preko 22 milijuna dinara. 

Kao što je pasivna strana računa izravnanja vrlo jednostavna i jasna, 
tako je i aktivna strana još jasnija. Gotovina od Din 15,899.329.26 pret- 
stavlja vrlo veliku stavku likviditeta za onaj dosta maleni i ograničeni rad 
štedionice. Gotovina iznosi ravno 50% stavke uloga po štednim knjižicama! 
Nije nam poznat sličan omjer u nijednoj drugoj bankovnoj bilanci. 

Zajmovi su dvostruke prirode, i to: Din 21,392.640.— dano je pri- 
vatnim licima na osnovu mjenice sa tri potpisa, lombarda i zaloga, a Din 
22,417.125.— dano je beogradskoj općini. 'To je veliki nerazmjer u plasiranju 
kapitala, što se tiče same općine. A i kvaliteta privatnih kredita nije baš re- 
gularna. Zašto nema više kredita na hipoteku? Zašto nema kredita po teku- 
ćim računima? Tekući računi ne spadaju u spekulativne poslove, a hipote- 
karni zajmovi su baš karakteristika komunalnih zavoda. čemu činiti iznimku; 
možda zbog konkurenčnih razloga (Državna hipotekarna banka)? 

Efekti su dosta velika stavka; u glavnom radi se o 21405 obvezni- 
cama Ratne štete. Štedionica nema još vlastite zgrade, zato je stavka 
nekretnina tako niska, svega Din 118.118.50. Račun razmjere ne iskazuje či- 
stog godišnjeg dobitka za god. 1935, koji iznosi Din 1,445.941.10. Zašto manjka 
ta specifikacija? 

Nakon računa izravnanja treba da pregledamo i račun rashoda i prihoda. 

Račun rashoda i prihoda 


Rashodi 31 XII 1985 Prihodi 
Administrativni tro- Kamati . .. . . Din 3,515.531.65 
škovi . . . . . Din 2,294.812.48 Provizije . . . . >»  144.211.82 
Od nepokretnosti » 8.960.— 
Kama... . >. > 1,674.200.59. | G4q dubioza . . . >»  105.208.70 
Otpiši..... >»  229.676.50 Vanredni prihodi > 1,757.072.50 
Dobitak.... >» 1,445.941.10 Razni prihodi . » 53.644.— 
Ukupno . . Din 5,584.630.67 Ukupno . . Din 5,584.630.67 


Kamati dolaze od eskonta, lombarda, zaloga i od tekućih računa. Ka- 
matna stopa bila je: 10% po eskontu, 9% po hipoteci, 12% po zalogu, a 18% 
po ručnom zalogu. Vanredni prihodi od Din 1,757.072.50 pretstavljaju 
kamate od vrijednosnih papira (Ratna šteta). Administrativni tro- 
škovi od Din 2,234.812.48 nisu baš neznatni u odnosu na cjelokupno poslo- 
vanje zavoda. 

U Izvještaju se naglašuje, da se je najmanje prihoda imalo od založnog 
zavoda, jer da je svrha podupiranje siromašnog dijela građanstva. IZ računa 
rashoda i prihoda vidimo, da u glavnom redoviti poslovni prihodi pokrivaju 
normalne rashode (režiju i kamate), dok dobitak rezultira od vanrednog pri- 
hoda, dakle ne od prihoda poslovanja štedionice, već od kamata vrijednosnih 
papira. A da štedionica nema slučajno taj stok efekata, bilančni pozitivni 
rezultat godišnjeg rada bi izostao. Dužnost je uprave štedionice, da tu situaciju 
uoči pravovremeno. 

Reasumirajući čitavo poslovanje štedionice, a posebice analizirajući bi- 
lancu za god. 1935 dolazimo do slijedećih zaključnih konstatacija: a) poslo- 
vanje štedionice je solidno, ali previše ograničeno, skučeno; b) bilančni uspjeh 
je momentano zadovoljujući, ali stvarni uspjeh trebao bi biti veći u 6. godini 
poslovanja; c) treba pojačati propagandu štednje, a proširiti podijeljivanje 

kredita; i d) vlastita zgrada je za ovakvu gradsku štedionicu, koja ima i za- 
lagaonicu, životna nužda. 

Zaključujući taj kratki prikaz interesantno je napomenuti, da upravni i 
nadzorni odbor štedionice ne sačinjavaju u glavnom općinski vijećnici, kako 
je to propis i običaj u Sloveniji i Hrvatskoj, nego u upravi općinske štedionice 
i založnog zavoda grada Beograda, u Beogradu, sjede većinom delegati izvan 
općinskog vijeća, i to delegati Narodne banke, Poštanske štedionice, Državne 
hipotekarne banke, Ministarstva financija, trgovine i industrije, Glavne kon- 
trole itd. Tako mješani sistem funkcionera štedionice (čak i s konkurentske 
strane) ne smatramo baš vrlo dobrim po interese same štedionice. Dr. Z. R. 

Stanje kulture kudelje u Dunavskoj banovini. — Gajenje konoplje kao in- 
dustrijske biljke u Vojvodini nije novog datuma. Konoplja se uspešno gaji u 
tim krajevima već od sredine 18 veka, kada su ovu kulturu uveli naseljeni el- 
zaški Nemci. I danas centrum proizvodnje kudelje u Vojvodini pretstavljaju 
krajevi naseljeni nemačkim manjinama. Odžaci i okolica Odžaka glavna su 
područja proizvodnje kudelje. | 

U svetskoj proizvodnji kudelje Jugoslavija dolazi na treće mesto, i to 
posle Rusije i Italije, a pre Poljske i Rumunije. U 1933/34 godini bilo je ob- 
rađeno kudeljom oko 832.000 katastralnih jutara s ukupnim prinosom od oko 
1500 vagona kudeljnog vlakna, a u kampanji 1934/1935 ukupno je obra- 
đeno kudeljom oko 55.000 katastralnih jutara s ukupnim prinosom od oko 3200 
vagona kudelje. Od ovih 3200 vagona kudelje svega 300 do 350 vagona troši 
se u zemlji, a čitav ostatak namenjen je izvozu. 

Izvoz kudelje je u poslednje vreme vrlo intenzivan. 1933 god. izvezeno 
je 8328 tona, a 1934 godine 12442 tone. U 1935 godini izvoz je kudelje pro- 
dužen u pojačanoj meri. Ovako intenzivan izvoz: kudelje ima se pripisati ve- 
likim potrebama ratne industrije zemalja uvoznica. Kao glavni uvoznici ku- 
delje javljaju se Nemačka, Engleska, Belgija i Francuska, a u manjim koli- 
činama uvoze kudelju Argentina, Letonija, Portugalija i Španija. 

Prihod po hektaru u Jugoslaviji potpuno zadovoljava. On iznosi 7—8 q, 
dok u Italiji iznosi 8—10 q., u Rumuniji 4—5 q, u Poljskoj 3—7 q, a u Rusiji 
1—2 q. Po ovim brojkama najbolje se vidi da su kvaliteti tla u našoj zemlji 
vrlo povoljni za ovu kulturu i da je ona kod nas relativno intenzivna. Među- 
tim gajenje konoplje je vezano samo na bogate krajeve vodom, koja je neop- 
hodno potrebna za močenje konopljine stabljike. To je i razlog da se ta kul- 
tura razvila najviše u blizini Dunava, Mostonge i dunavskih kanala. Od ukup- 
nog prinosa naše kudelje preko 50% otpada na srezove odžački, apatinski, kul- 
ski, bačkotopolski, bačkopalanački i novosadski. 

Zbog velike potražnje toga artikla, gajenje kudelje pretstavlja za čitavu 
našu državu izvanredno važnu privrednu granu. Da bi mogli da zadržimo naše 
pozicije na svetskom tržištu, a u cilju osvajanja novih tržišta, potrebno je, 
da se posveti pažnja proizvodnji kvalitativno što bolje kudelje. 

Neobično je važan izbor semena i pogodnog zemljišta. Od stranog se- 
mena dolazi u prvom redu u obzir bolonjsko i malogzijsko, a i naše seme bačko 
i leskovačko imaju svojih dobrih osobina. Trebalo bi zatim u onim našim kra- 
jevima, gde je proizvodnja kudelje najintenzivnija, otvarati stručne kurseve 
za uposlenje u toj grani. Naročito bi trebalo nastojati da se stvori standard 
tip naše kudelje koja bi i pri slabijoj konjunkturi mogla ne samo da održi svoje 
pozicije na svetskom tržištu, nego i da nova tržišta osvoji. 

Usled povoljne konjunkture na svetskom tržištu poslednje se je gođine 
industrija kudelje naglo razvila. Danas postoje na pomenutom području 6 fa- 
brika, od kojih svaka uposluje oko 100 radnika, 11 fabrika rade sa preko 50 
radnika, a 35 fabrika sa preko 20 radnika. Osim ovih preduzeća, koja se sva 
mogu smatrati industrijskog tipa, postoji oko 100 zanatskih radnji, koje se 
bave prerađivanjem kudelje. Tačni brojčani podaci se na žalost o tim predđu- 
zećima ne mogu da utvrde, jer su ona ili mahom novo osnovana ili proširena 
zanatska ili opet prerađuju kudelju u vidu nuzgredne radinosti u zemljoradnji. 
Srednja nadnica u toj grani privrede iznosila je u kampanji 1935 godine oko 
15 dinara. Može se uzeti da je ova privredna grana upošljavala u toku 1985 
godine oko 2000 radnika u samoj Dunavskoj banovini. 

Dalja prerada kudelje i kučine nije kod nas razvijena u srazmeri sa 
ostalom kudeljnom industrijom. Na teritoriji Dunavske banovine postoje tako 
svega 6 fabrika koje se bave daljom preradom kudelje i kučine. Od njih dve 
proizvode užariju, kanap i tkanine za džakove, dve samo užariju, jedna samo 
tkanine i jedna samo mreže. Ova preduzeća zajedno s onim zanatskog karak- 
tera prerađuju samo onaj deo kudelje i kučine koji ostaje u zemlji, dakle 
nesrazmerno manji deo od onoga, koji se izvozi. 

Velike teškoće čini razvoju domaće industrije kudeljne užarije  prven- 
stveno uvoz jutene pređe i jutenih tkanina, a zatim i uvoz manile i sisal-pređe, 
koji se upotrebljavaju ne samo za vezivanje snopova, nego i za vezivanje da- 
saka, paketa i slično. 

Da se omogući izrada kudeljne pređe morala bi se ona svakako zaštititi 
povećanom carinskom stopom pri uvozu sisala i manila iz tarifnog broja 294 
Predloga Zakona o opštoj carinskoj tarifi, a koji danas iznosi 7—9 zlatnih 
Din po 100 kg. Danas se međutim ova mera ne može sprovesti, jer je stopa 
od 7 zlatnih dinara ugovorom vezana sa Čehoslovačkom. 

Za sada se uostalom i ne postavlja pitanje povećanja potrošnje kudelje 
u zemlji, ali mi moramo da pretpostavimo da ratna psihoza neće večito trajati, 
tako da će se Italija opet vratiti na svetsko tržište, i tada bi naravno naš 
zasada povoljni izvoz kudelje bio ugrožen. 

Činjeni su pokušaji da kudelja zameni jutu kođ proizvodnje džakova na 
što se juta kod nas najviše i troši, pa je konstatovano da bi cena kuđeljnih 
džakova bila previsoka. Brašnarskim džakovima cena varira prema vrsti i 
veličini od 5.50 do 8.50 Din, mekinjskim je između 4 i 5 isto tako i cementnim, 
a solnim oko 3 dinara. Međutim od kudeljnih džakova troše se najviše seljački 
od 50 kg zapremnine, i to po ceni od 15 dinara po komadu, i od 75 kg po ceni 
od oko 25 Din po komadu. Ove cene su nesrazmerno veće od cena jutenih 
džakova. Međutim i ta veća cena je samo prividna. Kudeljni su džakovi mnogo 
trajniji i čvršći. Ali dok bi ta trajnost i čvrstoća dolazila u obzir kod džakova 
za cement, mekinje i za prevoz zrnate hrane, dotle kod brašnarskih džakova 
ona ne dolazi u obzir. Mlinovi, naime, mogu džak da upotrebe svega jedamput, 
pa im je danas i juta preskupa. Pomišlja se na upotrebu naročitih papirnih 
džakova, koji bi bili i od jute jeftiniji. Ali nisu džakovi i užarija jedino što 
bi se od kudelje moglo da izrađuje. Vojska i zemljoradnja bi mogli kudelju 
.obilno da iskorišćuju i to za izradu ponjava, cirada, vojničkih torbi, slamarica, 
letnjih vojničkih preobuka, pribora za konjsku zapregu i platna za jedrila. 

Glavni tip naše kudelje je seljačka kudelja. Radi bolje ilustracije ovog 
prikaza dajemo ovde uporedo tabelarni pregled kretanja cena toj vrsti kudelje 
u pojedinim mesecima 1934 i 1935 god. 


Mesec 1934 1935 
januar a 100 kg Din 700 600 
februar >» 100 >» >» 700 T00 
mart »> 100 >» » 800 T00 
april > 100 »  » 800 T00 
maj > 100 » >» 850 TOO 
juni > 100 >» >» _ 875 7100 
juli > 100 » >» 850 T00 
avgust > 100 >» >» _ 600 7100 
septembar > 100 »  » 600 600—650 
oktobar > 100 » . >» 575 T00—750 
novembar > 100 »  » __ 550 800—850 
decembar >» 100 >» >» 600 800—850 


Kako se iz gornje tabele vidi kudelja je do avgusta meseca 1935 godine 
čvrsta, u avgustu pada, a posle toga stalno raste. Porast cene kudelje nasta- 
vlja se i u 1936, pa je u januaru bila cena 800—880 Din, a u februaru 900 do 
1000 Din po 100 kg. Taj se nagli porast ima pripisati okolnosti, da na doma- 
ćem tržištu ima vrlo mala količina kudelje. 

Svakako da ovakav nagli razvoj te kulture treba smatrati kao znak pre- 
orijentacije u poljoprivredi, koja napušta svoje klasične oblike gajenja žitarica 

i prelazt na gajenje industrijskih biljaka. Ali ipak treba strogo povesti računa 
o tome, da se ta kultura ne proširi u tolikoj meri, da joj u momentu oslabljene 
svetske konjunkture ne možemo naći na svetskom tržištu plasman, ili da se 
ne može na domaćem tržištu da plasira pod rentabilnim uslovima. 


Dr. Dušan Maksimović (Novi Sad) 


Uredba o reguliranju šumske industrije i mjerama za sanaciju drvne pri- 
vrede. Na sjednici Ministarskog savjeta od 28 februara 1936 doneta je Uredba 
o reguliranju šumske industrije i mjerama za sanaciju drvne privrede, kojom 
je istodobno prestala, važiti Uredba o davanju olakšica domaćoj šumskoj indu- 
striji od 30 septembra 1935. 


Prijašnja uredba od 30 septembra 1935 regulirala je u glavnom slijedeće: 
1) izdavanje drvnih akontacija za god. 1934/35 odnosno 1935 onim domaćim 
pilanarima, koji su imali rezervacione ugovore na osnovi Zakona o zaštiti do- 
maće drvarske industrije, ali čiji kupoprodajni ugovori nisu bili još perfektni; 
2) uplate avansa na odnosnu drvnu masu prema šumskoj taksi predviđenoj u 
elaboratu uz uvjet, da se kasnije obračuna na temelju definitivne šumske takse; 
3) obročnu otplatu kupovnine do konca budžetske godine 1935/36 za drvo iz 
gore navedenih etata za koje postoje ugovori o prodaji godišnjih etata na te- 
melju Zakona o zaštiti domaće drvarske industrije; 4) mogućnost razriješenja 
rezervacionih kao i kupoprodajnih ugovora godišnjih etata dobijenih po čl. 6 
i 7 Zakona o zaštiti domaće drvarske industrije i to izuzetno od propisa Za- 
kona o državnom računovodstvu i odredaba odnosnih ugovora tj. bez gubitka 
kaucije odnosno naknade eventualne štete sa strane saugovorača; 5) za neis- 
korišćene etate do 1988 godine neće kupac morati platiti kupovninu u koliko 
nisu plaćeni avansi. 

Olakšice, koje su dane novom uredbom, protežu se koli na interesente 
po Zakonu o zaštiti domaće drvarske industrije, toli i na postojeće ugovore o 
eksploataciji državnih šuma, a sadržavaju u glavnom slijedeće: 1) 50% re- 
dukcija i odgoda sječnih preliminara za god. 1935/36 odnosno 1936 na narednu 
godinu kao i odgodu plateža odnosne kupovnine ili avansa; 2) obročna ot- 
plata do najduljeg roka od 5 godina za kupovninu ili avanse, koji se odnose 
za drvo iz sječe ranijih godina, ako se zato pruži potpuna garantija; 3) olak- 
šica interesentima po Zakonu o zaštiti domaće drvarske industrije, da mogu 
izvoziti drvo iz šume u vrijednosti uplaćene kupovnine bez obzira na njenu do- 
spjelost s time, da pojedine uplate moraju iznositi najmanje jednu četvrtinu 
ugovorene kupovnine. Ujedno se određuje rok plateža kupovnine ranijih etata 
do uključivo 1935 sa & mjeseci po isteku poslovne godine za sječu; 4) razrije- 
šenje revizionih ugovora o kupoprodaji godišnjih etata po ČL 6 i 7 Zakona 0 
zaštiti domaće drvarske industrije kao gore u točki 4) prijašnje uredbe; 5) 
ovlaštenje ministra šuma i rudnika, da može rokove sječe izradbe i izvoza pro- 
duljiti i van slučaja predviđenog u ugovoru 1 to i preko jedne godine; 6) ot- 
pis neuplaćenih prinosa za pošumljivanje kod prodaje drveta iz nedržavnih 
šuma do 31 XII 1935 u koliko isti terete banovine, krajiške imovne općine, 
gradske i seoske općine, zemljišne zajednice, vjerske institucije kao i vlasnike 
privatnih šuma sa posjedom ispod 500 ha šume. 


Kod donošenja ove uredbe imalo se u vidu samo posljedice, što su za 
drvnu industriju nastale uslijed talijanskih sankcija. Posljedice pako, koje za 
drvnu industriju proizlaze iz krize prodajnih cijena drvnih izrađevina, nisu ni- 
kako uzete u obzir, jer uredba ne predviđa baš ništa glede snižavanja šumskih 
taksa. Sumske takse bile su god. 1929/30 — dakle u doba najveće hausse na 
drvnom tržištu — povišene na osnovu specijalnog zakonskog ovlaštenja. Tom 
prilikom bilo je ugovoreno kod bosanskih ugovora svih od reda, da će se šum- 
ska taksa revidirati po izmaku od 5 godina u pravcu sniženja ili povišenja, a 
srazmjerno sniženju odnosno povišenju prodajnih cijena drvnih izrađevina. To 
je kod bosanskih ugovora provedeno 1935 godine. Ugovori sa područja Hrvat- 
ske i Slavonije nisu dobili tu klauzulu prilikom njihove revizije, pa stoga plaća 
drvna industrija na tom području i dalje šumske takse, koje su đanas jedan 
anahronizam, a baš ova uredba nije ništa predvidjela, da se ta anomalija re- 

parira. Na taj način ispada kao da je drvna industrija u Hrvatskoj i Slavoniji 
tretirana drugim mjerilom nego li industrija u ostalim krajevima države. 
Rudolf Matrke. 


Prva staleško-stručna revizorsks organizacija u Jugoslaviji. Zvanje revi- 
zora, koje se u anglo-saskim zemljama i u Njemačkoj razvilo specijalizacijom 
rada iz povjereničkih društava (Trust Company, Treuhandgeselischaft), siže 
svojim počecima sve do godine 1812. Napredni narodi su već davno upoznali, 
od kolike je važnosti i blagodati za privredu i za razna državna, samoupravna 
i komunalna gospodarstva stručni nadzor te revizija poslovanja i poslovnih 
knjiga. Danas su se institucije revizora udomaćile već u svim kulturnim dr- 
žavama, pa je teško i zamisliti naprednu privredu i gospodarstvo bez ovako 
pouzdanih i savjesnih čuvara interesa i imovine kako privatne tako i javne. 
Nagli gospodarski razvitak i polet u prošlom vijeku bio je prekidan razdob- 
ljima depresije i gospodarske nesigurnosti, u kojima je jako popustio trgovački 
1 opći moral. Gorka iskustva i veliki gubici, nastali u takvim razdobljima, 
nužno su iziskivali zaštitne mjere protiv šteta i nedaća, kojima je izvrgnuta 
privredna djelatnost. Te zaštitne mjere našle su se u instituciji revizora. Rat- 
ne i poratne prilike dale su također jak impuls dalnjem razvoju i izgrađivanju 
revizorske struke. Tako je relativno kasno i u Jugoslaviji na tom području 
nešto poduzeto, iako još nema zakonskih odredaba o obvezatnoj reviziji. Zagre- 
bačka Trgovinsko-industrijska komora osnovala je 1935 godine u svom krilu 
Revizorski ured i imenovala prve revizore. Komorski revizori su se udružili u 
svoj Zbor zavjereniih revizora Trgovinsko-induatrijske 
komoreu Zagrebu, pa su u svrhu unapređivanja svojih staleških i struč- 
nih interesa organizirali rađ u slijeđećim sekcijama: Za porezne revizije, 
za zadrugarstvo, za industriju, za bankarstvo, za trgovinu, za stručnu izobrazbu 
1 za staleška pitanja. 

"Ta je organizacija provedena na osnivačkoj skupštini dne 4 novembra 
1835, a državna je vlast dne 29 januara 1936 odobrila pravila Zbora revizora 
pa je tako konačno oživotvorena prva staleško-stručna revizor- 
ska organizacija u Jugoslaviji. 


U prvi upravni odbor izabrani su slijedeći revizori: Bošnjak K., predsjeđ- 
sik, Prof. Dr. Karlović D., podpredsjednik, Bausman F. i Dr. de Bona-Bunić I., 
tajnici, Repka A., blagajnik, Heimbach L. i Dr. Ružić Z., odbornici; u nad- 
Zorni odbor: Dr. Posedel B., predsjednik, Klemenčić J. i Szabo G., članovi. 

Znak je vremena i prilika da u Jugoslaviji institucija revizora samo teško 
ii nikako ne nalazi razumijevanja kođ vlasti i privrednika. Ono, što se u svim 
kulturnim zemljama pokazalo korisnim i neophodno potrebnim, kao da se kod 
nas sistematski odiaže 1 ignorira. Kod nas kao da vlada uvjerenje, da su svi 
naši gospodarski pothvati vođeni nadasve uzorno i pošteno tako, da je za 
njih suvišan svaki nadzor i kontrola i ako nas dnevna »chronique scandaleuse« 
uvjerava o protivnom. 


U ovakovim prilikama imat će ova mlada institucija revizora još dalek 

i težak put, dok uspije interesirane uvjeriti o svom »raison d'&tre<«-u. Zato je 

skrajnje vrijeme, da se mjerodavni tim pitanjem pozabave i da po uzoru dru- 

gih naprednih naroda zakonom reguliraju instituciju revizora. Na taj način 

mogu se spasiti našem narodnom gospodarstvu veliki kapitali, koji sađa propa- 
daju bilo uslijed neznanja i nerazumijevanja, bilo uslijed nesavjesnog rada. 
F. Bausman. 


Socijalno osiguranje u Poljskoj. — Poput ostalih kulturnih država i Polj- 
ska je zavela posebnim zakonodavstvom obligatno socijalno osiguranje. U 
prošlogodišnjem broju 6 mjesečnika »Ekonomist«, str. 278, spomenuli smo u 
>Osvrtu na novije socijalno zakonođavstvo« u raznim državama i poljsko 8so- 
cijalno zakonodavstvo, pa ćemo se zato sada ograničiti samo na prikaz fak- 
tičnog stanja, koje je posljedica toga zakonodavstva tim više, što nam u tu 
svrhu stoje na raspolaganju najnoviji službeni podaci Centralnog statističkog 
bard ije rani Poljske, koji su objavljeni u Malom statističkom godišnjaku 

Socijalno osiguranje obuhvaća ove vrsti osiguranja: protiv a) 
bolesti, b) nesreće (nezgode), c) nemoći, starosti i smrti i d) nezaposlenosti. 
Najveći broj osoba bio je osiguran protiv nesreće te u 1933 god. broj 
osiguranika iznosi 3,115.800, pa je prema stanju iz 1928 god. (3,677.600) po- 
stepeno opao za preko pol milijuna osiguranika. Osiguranje protiv bole- 
sti pokazuje još veću diferencu u broju osiguranog članstva u poređenju 
1934 god., kada je broj iskazao 1,818.900 članova sa 1928 gođ., u kojoj je 
iznosio 2,518.900, dakle, za punih 700.000 osiguranika više nego li danas 
odnosno 1934. 

Nešto utješljivije je stanje u grani osiguranja protiv nemoći, sta- 
rosti i smrti. Ukupno stanje te vrsti osiguranika iznosi u 1933 godini 
902.000, od čega otpada na manuelne radnike 670.500, a na intelektualne rad- 
nike 231.500, dok je stanje 1928 god. bilo svega 1,143.600 osiguranika, od toga 
918.500 manuelnih i 225.100 intelektualnih radnika. Iz komparacije citiranih 
godišta razabiremo, da je broj osiguranika intelektualaca gotovo konstantan, 
dok je stanje osiguranika manuelnih radnika promjenljivo odnosno u opadanju, 
te se minus od 240.000 u broju osiguranika u 1933 god. svodi gotovo isključivo 
na manuelne radnike. To je i razumljivo, kada se ima na umu, da kriza u 
gospodarstvu, koja se manifestira i u nezaposlenosti, pogađa u prvom redu 
baš manuelne radnike, koji su u pretežnoj većini u svakom poduzeću i koji 
8 gubitkom zaposlenosti gube i mogućnost podržavanja članstva u raznim gra- 
nama socijalnog osiguranja, pa tako i osiguranja protiv nemoći, starosti i 
smrti. Uočivši spomenutu činjenicu u navedenoj grani socijalnog osiguranja, 
objasnili smo istodobno i opadanje velikog broja osiguranika u osiguranju 
protiv nesreće i bolesti. 

Osiguranje protiv nezaposlenosti iskazivalo je 1928 godine 
1,157.T00 od toga 932.600 manuelnih i 225.100 intelektualnih radnika, dok je 
u 1934 god. prema ukupnom stanju osiguranika 1,042.400, broj manuelnih rad- 
nika 774.800 znatno opao prema broju intelektualnih radnika 267.600, koji je 
što više u porastu. Činjenica nam je lako objašnjiva, pa prema tome i ra- 
zumljiva. 

Smatrajući da ćemo naš pregled stanja socijalnog osiguranja u Poljskoj 
upotpuniti uvidom u raspoloživa sredstva institucija socijalnog osiguranja, do- 
nosimo za 1933 god.: 


Pregled 
Prihoda Rashoda 

Vrst osiguranja: milijuna zloty 
Protiv bolesti 214 234 
>» nesreće 51 47 
>» nemoći, starosti i smrti 1583 89 
>» nezaposlenosti 56 58 
Svega 474 428 


Prosjek rashoda, koji je u 1933 otpadao na pojedinog člana osiguranja 
protiv bolesti iznosio je 113 zloty, što je razmjerno vrlo mnogo, ako se uzme 
u obzir da je iste godine, primjerice u Njemačkoj sa najbolje provedenim soci- 
jalnim zakonodavstvom, na pojedinog osiguranika protiv bolesti otpadalo 134 
zloty. Iz toga se može zaključiti, da je Poljska na području socijalnog osigu- 
ranja znatno pokročila te se nalazi među prvim kulturnim državama svijeta. 

Imamo li na umu činjenicu, da je uspješno provođenje socijalnog osigu- 
ranja jedan od preduvjeta socijalnog mira u državi, onda vidimo, da je Poljska 
taj preduvjet socijalnog mira i unutarnje konsolidacije svake (a naročito 
mlade) države dobro shvatila i time u smjernicama svog budućeg razvoja stvo- 
rila siguran oslon i čvrstu bazu u izgradnji svoje socijalne strukture. (fra-kra) 


Mađarska privreda u 1935 godini i simptomi poboljšanja  privred- 
nog života. Da li je evropska privreda prebrodila krizu? — to je pitanje koje 
interesira najšire slojeve naroda. Ono je sva druga pitanja potislo u stranu. 
Izvještaji pojedinih evropskih novčaničnih banaka za 1935 godinu pružaju nam 
interesantne podatke o tendencijama razvoja privrednog života u odnosnim 

zemljama. Svi ti izvještaji slažu se, u glavnome, da je nastupila tendencija 
poboljšanja privrednog života. Nas kao susjednu zemlju interesira stanje ma- 
đarske privrede, pa ćemo ovdje, u glavnim crtama, priopćiti najvažnije podatke 
iz godišnjeg izvještaja mađarske Narodne banke. 

Godišnji izvještaj mađarske Narodne banke konstatuje da je u 19835 
godini u mađarskoj privredi došla do izražaja tendencija poboljšanja privred- 
nog stanja. Da ova tendencija nije uhvatila dubljega korjena, uzrok je nepo- 
voljna žetva u 1935 godini. Poljoprivrednicima je donekle naknađena šteta 
porastom cijena agrarnih proizvoda, koji je nastupio u drugoj polovini 1935 
godine. Porast cijena agrarnih proizvoda ogleda se i u vrijednosti nacionalnog 
dohotka mađarske privrede. 'Taj dohodak, izražen u novcu, porastao je u od- 
nosu na 1934 godinu. Nepovoljni rezultati žetve jako su se osjetili u spoljnoj 
trgovini i u velikoj mjeri paralizirali su poboljšanje, koje je u mađarskoj 
spoljnoj trgovini nastupilo poglavito uslijed devizno-političkih mjera i pojedinih 
trgovinsko-političkih ugovora. 

Indeks cijena na veliko porastao je u 1935 godini za 15%. Porast je 
došao najvećim dijelom u drugoj polovini 1985 godine; on je posljedica s jedne 
strane nepovoljnog rezultata žetve, a s druge strane poskupljenja pojedinih 
sirovina na svjetskom tržištu. Indeks cijena na veliko za poljoprivredne pro- 
izvode porastao je za 22%, a za industrijske sirovine i proizvode za 5%. Kra- 
jem godine 1935 nivo cijena na veliko bio je, otprilike, na istoj visini kao u 
jeseni 1931. Uprkos osjetnom porastu cijena na malo, indeks cijena životnih 
namirnica bio je još uvijek za 10%, niži nego u ljeti 1931 godine. 


Poslovanje na burzi u prošloj godini bilo je vrlo živo; znatno su se po- 
Dravili kursevi mađarskih vrijednosnih papira. 

Važne mjere, donešene u mjesecu oktobru 1935 godine u interesu po- 
boljšanja položaja zaduženih zemljoradnika, dovele su na put rješenja, u duhu 
pravilnog pomirenja interesa, značajna pitanja reguliranja zemljoradničkih 
dugova. Ove mjere iziskivale su, bez sumnje, žrtve od kreditne organizacije 
u zemlji; da ove paralizira, Narodna banka je u sporazumu sa vladom i Cen- 
tralom novčanih instituta donijela odgovarajuće kreditno-političke mjere. 
Industrijska proizvodnja povećala se u 1935 godini. Vrijednost mađar- 
skih industrijskih proizvoda u 1985 godini postigla je rezultate od 1931 go- 
dine. Međutim, pošto su cijene u vremenu od 1931 godine pale više od 10%, 
industrijska proizvodnja u 1935 godini premašila je po količini znatno proiz- 
vodnju od 1931 godine. Proizvodnja od 1935 godine znatno zaostaje za proiz- 
vodnjom od 1929 godine, najvećom iza svjetskog rata. Pri većim cijenama 
ipak je trgovinska djelatnost bila življa nego 1934 godine. 

Turizam u 1935 godini također je napredovao. Broj dana koje su stranci 
proveli u Budimpešti veći je za 30% od 1934 godine. 

Kod novčanih instituta bilo je pojedinih simptoma koji su ukazivali na 
poboljšanje situacije. Poslije stagnacije u godinama 1933/34 povećanje uloga 
na štednju kod banaka se povoljno razvija. Uslijed toga mogli su novčani za- 
vodi u većoj mjeri nego 1934 godine podjeljivati nove kredite. Prirodno je, da 
bi bilo potrebno veće povećanje uloga kođ novčanih zavoda nego što je sada, 
kako bi se mogla u odgovarajućoj mjeri zadovoljiti potreba za kreditom pri- 
vrednog života. Protiv nastojanja koja hoće da postignu zadovoljenje kredit- 
nih potreba zemlje povećanjem kredita od strane Narodne banke, mora se 
ukazati na to, da zadovoljenje potreba za kreditom može samo onda uslijediti 
bez opasnosti po stabilnost nacionalne valute, ako odobravanje kredita ostane 
u proporciji sa stvaranjem novoga kapitala. — 29 augusta 1935 godine es- 
kontna stopa smanjena je od 44% na 4%. Stopa od 41/,%: bila je u važnosti 
od 18 oktobra 1932 godine. | A. M-ša. 


. Inđustrija željeza u Jugoslaviji. — U svjetskoj privredi zauzima jedno od 
prominentnih mjesta industrija željeza t.zv. »teška industrija«. Koliku joj se 
važnost pridaje možemo uočiti već iz toga, što neki nacionalni ekonomi mjere 
štepen blagostanja jedne države baš po količini potrošnje željeza, koja otpada 
na jednog stanovnika. Jugoslavija je jedna ođ onih država, koja raspolaže sa 
dosta bogatim zalihama željezne rudače, te ima i sve ostale preduvjete, da 

ovu svoju važnu industriju podigne na zamjernu visinu. Prema Statističkom 
godišnjaku 1933, izdanom 1935 godine, imamo slijedeće podatke o proizvodnji 
željezne rudače (samo do 1932 godine): 

U 1922 g. iznosi produkcija 37.389 t, 1923: 244.486 t, 1924: 347.416 t, 
1925: 139.137 t, 1926: 368.484 t, 1927: 336.099 t, 1928: 439.480 t, 1929: 427.945 
t, 1930: 431.188 t, 1931: 133.411 t i 1982: samo 26.635 t, što je slika nastale 
krize # u Jugoslaviji. Najvažniji su rudnici u državnim rukama i to Vareš 
(rudača je hematit, siderit, limonit i pehit sa 59—62% željeza) i Ljubija (li- 
monit i siderit sa 52—60% željeza). Količina ove rudače samo u Ljubiji pro- 
cijenjena je na cca 80,000.000 tona, dok se ukupna procjena svih naših zaliha 
može cijeniti preko 300,000.000 tona. Ovo bogatstvo u sirovini glavni je pred- 
uvjet razvitka ove naše industrije, te će nužno s vremenom doći do mnogo 
jačeg iskorišćivanja željezne rudače. Zasada se samo mali dio ove željezne 
rudače tali i upotrebljava za domaću preradu, odnosno potrošnju, a najveći 
dio se izvozi u Mađarsku, Austriju, Čehoslovačku a u zadnje vrijeme i u Ru- 
muniju. Jedino 2 talionice nalaze se u Jugoslaviji i to jedna u Varešu, a druga 
znatno manja u Vranovini kraj Topuskog. Produkcija sirovog željeza u ovim 
talionicama je nedostatna za domaću potrebu, pa se tako mora znatan dio 
sirovog željeza uvoziti iz inostranstva, iako zalihe željezne rudače daleko pr: 
mašuju potrebu željeza u Jugoslaviji. 

Sirovo željezo prerađuju u Jugoslaviji 4 željezare i to: Industrija gvožđa 
d. d. u Zenici, koja ima kapacitet od kojih 50.000 tona valjanog željeza go- 
dišnje. Osnovana je 1892 kao zadruga pod imenom »Eisen- und Stahigewerk- 
schaft Zenica«, a 1899 g. pretvorena je u dioničko društvo sa kapitalom od 
3,500.000 Kruna. Državni erar je od toga posjedovao tada 2.600 dionica ođ 
ukupnih 17.500 (nominala je bila 200 Kruna). 1919 godine je preduzeće stav- 
ljeno pod sekvestar, koji je dignut 1924 g. Godine 1921 prešla je većina dio- 
nica u ruke Jadranske banke, a 1923 g. u ruke firme »Greinitz« d. d. u Sara- 


jevu. Pod konac 1924 g. prešao je akcijski paket prvo u ruke ŠIPAD-a, a: 


kratko vrijeme iza toga u ruke države i to u upravu Ministarstva šuma i rud- 
nika. Država ima danas 64% akcija u svojim rukama. Prema najnovijim vi- 
jestima odlučila je država proširiti željezaru investicijom 214,000.000 Din., što 
će biti ođ velike važnosti za razvoj jugoslavenske željezne industrije uopće. 

Kranjska industrijska družba u Jesenice-Fužinama ima kapacitet od kojih 
80.000 t sirovog željeza godišnje. Osnovana je 1868. g. po Alpina Montan- 
gesellschaft-u, a poslije sloma Austro-Ugarske Monarhije prešla je isprva u 
talijanske ruke, da godine 1931 pređe u vlasništvo domaćih industrijalaca iz 
Celja Braće Westen, koji su znatno proširili i izgradili ovu tvornicu investi- 
ravši u nju kojih 100 milijuna dinara. Akcioni kapital iznosio je do prošle go- 
dine 45,000.000, a onda je povišen na 90,000.000 dinara. 


Rudnik in železarna Štore ima kapacitet od cca 10.000 tona sirovog če- 
lika godišnje. Osnovan je 1850 godine, kao društvo na kuksove, kako je još 
1 danas. Vlasnici su Gustav Ritter von Neufeld-Schdčller i zet mu Desiderius 
von Bitzy. 


Fabrika čelika Jurja grofa Thurnskog na Ravnama d.d, Guštanj-Ravne 
učestvuje u kartelu sa cca 2.000 tona valjanog željeza. Osnovana je 1779 £. 
a godine 1927 pretvorena je u dioničko društvo sa kapitalom od 14 milijuna 
Din., od kojih je 75% u rukama grofova Thurnskih i Kređitnog Zavoda u LJu+ 
bijani, a ostalih 25% je u posjedu svjetske tvornice čelika Bščhler. 


Ova se naša industrija željeza nalazila poslije rata u nezgodnom položaju. 
Inostrane željezare imale su svoja zastupstva, šta više i svoja skladišta po 
cijeloj Jugoslaviji. Jugoslavensko tržište željezom bilo je upravo preplavljeno 
proizvodima raznih evropskih željezara (mađarskih, austrijskih, čehoslovačkih, 
poljskih, luksemburških, belgijskih i njemačkih), pa uslijed toga nije ni čudo, 
da je produkcija jugoslavenskih željezara bila u to vrijeme jako ograničena. 
Osim toga je postojala i jaka konkurencija među samim domaćim željezarama. 
Jugoslavenske željezare su raščistile ovu situaciju na taj način, da su 1927 
godine zaključile kartel, koji se iste godine priključio novoosnovanom za 
evropskom kartelu posretstvom kartela srednje-evropskih željezara (vidi >Eko- 

nomist« br. 9 od decembra 1935 »Zapadno-evropski kartel željeza«). Ako pro- 
motrimo proizvodnju jugoslavenskih željezara i uvoz inostranih željezara prije 
1 poslije osnivanja ovog kartela, opazit ćemo, kako se udio domaćih željezara 
u potrošnji željeza unutar Jugoslavije znatno podigao. 


produkcija doma- uvoz stranih procenat 

Ćih tvornica: tvornica: . učestvovanja 

Godina: izraženo u tonama: jugosl. tvorn. 
1921 12.418 40.549 23.45% 
1922 . 22.524 35.733 38.88% 
1923 23.117 21.627 51.73% 
1924 27.215 22.133 54.49% 
1925 24.180 33.531 41.90% 
1926 33.458 20.908 61.54% 
1927 40.553 22.335 64.48% 
1928 47.423 29.087 61.98% 
1929 50.648 29.498 63.19% 
1930 41.039 21.996 59.45% 
1931 39.331 22.907 63.20% 
1932 30.652 7.880 79.55% 
1933 34.483 1.954 94.63% 
1934 30.819 8.128 19.39% 
1935 37.215 11.557 16.30% 


Navedene brojke odnose se samo na vrste i profile, koji su obuhvaćeni 
kartelnim sporazumom, odnosno, koji se izrađuju u Jugoslaviji. Ovdje nisu 
uzeti u obzir na pr. nosači, traverze i razno profiino željezo, zatim tračnice 
Za normalni kolosjek, a ako bi uzeli i taj materijal, dobili bi mnogo veće uve- 
zena količine. Navest ćemo samo za primjer, da je uvoz gvožđa i izrada od 
gvožđa u 1921 godini iznosio kojih 129.174 tona u vrijednosti od 407,170.000 
Din, a 1928 g. 289.684 t u vrijednosti od Din 996,111.000, dok je kartelnog ma- 
terijala uvezeno samo u 1921 g. 40.549 t, dakle manje od trećine ukupnog uvo- 
Za, a 1928 godine 29.087 t, što je samo skoro 10% ukupnog uvoza. Uslijed de- 
viznih poteškoća spao je uvoz željeza u 1933 godini na minimum, da se zadnje 
dvije godine ustali na ugovorenom odnosu. 

Jugoslavenski kartel željeza osnovan je 31 maja 1927 g. od prvo nave- 
denih 3 domaćih željezara, kojem je kartelu pristupila četvrta željezara 1 augu- 
sta 1980 g. Svrha tom kartelu je reguliranje produkcije odnosno prodaje že- 
Tjeznih i čeličnih fabrikata, kako bi se izbjegla hiperprođukcija, te poslovanje 
uz gubitak, što se postizava unapred određenom kvotom ukupne potrošnje. 
Unapređivanje zajedničkih interesa postizava se nadalje pojednostavljanjem 
programa valjanja, iskorišćivanjem geografskog položaja proizvođačkih tvor- 
nica prema mjestima potrošnje i zajedničkim nastojanjem, da se poveća pro- 
daja proizvoda, što sve utječe na smanjivanje proizvodnih troškova, te u vezi 
s time povećava sposobnost za konkurenciju inostranim željezarama. Usta- 
novljene su jedinstvene cijene, prodajni i plaćevni uslovi, te procenat učestvo- 
vanja svake tvornice. Prema »Privrednom Almanahu« Jugoslavenskog Lloyda 
za 1929 godinu (str. 60), otpada na Zenicu 52%, na Jesenice 34%, a na šŠtore 
14%. Ovaj razmjer se nešto promjenio ulaskom, tvornice Guštanj-Ravne, na koju 
je otpalo otprilike 69% ukupne prodaje. 

U svrhu konsolidiranja prilika na domaćem tržištu zaključile su jugosla- 
venske željezare poseban sporazum sa srednjeevropskim kartelom, koga sači- 
njavaju austrijske željezare (Alpine), čehoslovačke (Ujedinjene željezare Wit- 
kowitz) i mađarske (Rima Murany). Jugoslavenske su željezare pristale, da 
34 prodaje karteliranog materijala pripadne srednjeevropskim željezarama, a 
2, da zadrže za sebe. Ovaj je sporazum produljen 1932 godine sa izmjenom, 
da su se srednjeevropske željezare obavezale dobavljati svoje proizvode samo 
u sjeverne krajeve Jugoslavije, na koji je način smanjen njihov udio na samo 
% domaće potrošnje. Ovaj sporazum je još i danas na snazi. 

Posljedica stvaranja ovog kartela bila je, da su se njemačke željezare 
a i glavne zapadnoevropske željezare obavezale prema srednjeevropskim želje- 

zarama, da će se za vrijeme trajanja sporazuma jugoslavenskih željezara sa 
srednjeevropskima, potpuno povući sa jugoslavenskog tržišta, koja je obaveza 
još i danas na snazi. 

Kretanje cijena željezu na jugoslavenskom tržištu uvjetovano je 
raznim faktorima. Kod osnivanja kartela izračunate su cijene za svako poje- 
dino mjesto na bazi najpovoljnije inostrane nekartelirane industrije. Tako se 
moglo desiti, da su cijene željezu često puta u najvećoj blizini samih željezara 
više od cijena na državnim granicama. ili lukama. Prividno bi morala cijena 
željezu da je niža u mjestima, koja su bliza samoj proizvodnji, a viša, čim su 
mjesta potrošnje dalja, pošto se produkcioni troškovi povećavaju većim podvo- 
zom. No baš uslijed jake inostrane konkurencije, a ne smijemo zaboraviti, da 
strane željezare rade sa mnogo većim kapacitetom, modernijim uređajima, da 
uživaju posebne izvozne premije i direktne subvencije, da dobivaju jeftinije 
Sirovo i staro željezo, koje mi moramo u velikoj količini da uvozimo, a isto 
tako su jeftinije i ostale sirovine, kao koks, ugalj, nafta, električna struja itd., 
morale su Jugoslavenske željezare da vode posebnu politiku cijena, dajući u 
mjestima, izloženijim inostranoj konkurenciji niže cijene, pa i ispod svojih 
proizvodnih troškova, da bi samo suzbile inostranu konkurenciju, a taj gubitak 
kompenziraju sa nešto višim cijenama od proizvodnih troškova u unutrašnjo- 
sti, odnosno u mjestima dalje od granice. U toku cijelog trajanja kartela mije- 
njale su se cijene samo uslijed povišenja željezničke tarife od cca 109% i zavo- 
đenja novog skupnog poreza na poslovni promet (3.2%), što je prouzrokovalo 
povišenje temeljne cijene za cca 2 do 5%. 

Carinska politika, koju je vodila Jugoslavija pokazuje, da se vo- 
dilo računa o pomaganju domaće industrije željeza zaštitnom carinom, koja 
iznosi zlatnih Din 12.—, odnosno papirnatih 132.— po 100 kg (do osnutka kar- 
tela je iznosila zlatnih Din 10.—). Svrha je svake zaštitne carine odgojna, tj. 
da se omogući domaćoj industriji, da se ona podigne i ojača, kako bi s vre- 
menom mogla uspješno konkurirati inostranoj industriji i bez zaštite. Svaka je 
dakle zaštitna carina privremenog karaktera, te se treba ukinuti, kad postane 
nepotrebna. Zaštita je umjesna samo u onom slučaju, ako zaštićena industrija 
počiva na zdravim temeljima, odnosno, ako ima sve prirodne preduvjete za 
svoj razvitak. Držimo, da ne treba posebno naglašavati, da naša industrija že- 
ljeza posjeduje sve te preduvjete, a možda je stvar samo nestašice kapitala 1 
zasada mala potrošnja željeza u državi uzrokom, da se ova naša industrija 
nije podigla na visinu, na koju bi mogla i morala. Obzirom na današnje teške 
ekonomske prilike i na još uvijek stalno jaku inostranu konkurenciju ne može 
se ni govoriti o ukidanju ove zaštitne carine, ukoliko se ne bi išlo zatim, da 
se uništi svaki izgled u prosperitet ove naše domaće industrije željeza. 


Ovdje bi mogli još samo primijetiti, da bi carinu na uvoz starog željeza, 
te apsolutno potrebne sirovine za izradu sirovog čelika, a koja sada iznosi zl!. 
Din 0.50 po 100 kg (Din 5.50 u papiru), a koja je čisto fiskalnog karaktera, 
trebalo ukinuti, pošto ista može da negativno utiče na visinu proizvodnih tro- 
škova. Dosada su naime jugoslavenske željezare mogle skoro polovicu svoje 
potrebe starog željeza podmiriti u samoj državi, djelomično od privatnika, dje- 
lomično od državnih željeznica ili od Ministarstva vojske i mornarice (ratni 
plijen i furda (otpaci) iz demobiliziranog materijala), ali se te zalihe pomalo 
iscrpljuju, pa su naše željezare već prisiljene na povuku veće količine ovog 
materijala iz inostranstva. Osim toga je uslijed promjena političke prirode u 
inostranstvu porasla cijena starom željezu i u inostranstvu, pa bi trebalo ba- 
rem ukidanjem ove uvozne carine na neki način olakšati dobavu ovog mate- 
rijala našim željezarama. 


Tarifska politika nije vodila mnogo računa o interesima željezne 
industrije, pa su stope za prevoz željeza na državnim željeznicama računate po 
općoj stavci (1/39 i 40). O nekoj povlaštenoj ili specijalnoj tarifi, kako je uživa 
na pr. drvo, cement ili staklo, ne može tu biti ni govora. Ako se uzme, da 
Jugoslavenske željezare plaćaju vrlo velike iznose za vozarinu (samo za toplo 
valjano željezo u 1935 godini platile su jugoslavenske željezare preko 10 miti- 
juna dinara vozarine), kod eventualne izmjene robne tarife, o kojoj se u zadnje 

vrijeme govori, moralo bi se povesti naročitog računa o tome i eventualno 
odrediti izvjesne povlastice za prevoz željeza od domaćih tvornica barem do 
najudaljenijih potrošačkih centara Moravske, Zetske i Vardarske banovine. 


Ivo Crnić 

Mirković Dr. Mijo: Industrijska politika, Beograd (Geca Kon) 1926, str. 
316 ćir. — Autor ove knjige vrlo je dobro poznat našoj privrednoj javnosti, jer 
ovim djelom nastavlja obrađivanje područja ekonomske politike, koje je uglav- 
nom — izuzev agrarnu politiku — ovim šestim sveskom i obradio. U njegovom 
nastojanju vodila ga je nesumnjivo u prvom rčdu želja da, kao profesor pravnog 
fakulteta u Subotici, pruži svojim slušačima potreban udžbenik, a u drugom 
redu da popuni veliku prazninu, koja postoji na području naše stručne litera- 
ture specijalno u pogledu ove grane ekonomske politike. 

Čitavo je djelo razdijeljeno sistematski u četiri dijela i to: politika indu- 
atrijalizacije, koncentracija u industriji, proizvodni faktori u industriji i savre- 
mena industrijska politika. 

I. dio: Politika industrijalizacije (str. 1—78). Ovaj dio obuhvaća pojam 
i postanak industrije, razvoj moderne industrije, razne stepene industrijaliza- 
cije, industriju i privredni poredak, problem industrijalizacije i industrijsku 
politiku. Polazeći ođ pojma industrije autor nas upoznaje sa uslovima indu- 
strijskog razvoja (mogućnošću probe i tehničkim napretkom). Industriju dijeli 
na staru (manufaktura) i novu (moderna). Prelazeći na razvoj moderne in- 
dustrije upoznaje nas pojedinim vrstama radinosti kao i pojedinim epohama 
industrijskog razvoja, a specijalno periodom modernog industrijskog razvoja 
posljednjih 150 godina kao i teritorijalnim razvojem industrije u najvažnijim 
industrijskim zemljama. Pod raznim stepenima  industrijalizacije prikazuje 
nam autor razvoj produktivnih snaga pojedinih zemalja, a zatim mjerila za 
stepen industrijalizacije. Interesantan je pokušaj svrstanja zemalja u stepene 
industrijalizacije. Posebno upoznajemo zemlje sa pretežno agrarnim stanov- 
ništvom, ravnotežu između agrarnog i industrijskog stanovništva i konačno 
zemlje sa pretežno industrijskim stanovništvom. Govoreći o industriji i pri- 
vrednom poretku autor upućuje, da je industrija nastala u individualističkom 
poretku prometne privrede, ali istodobno napominje, da industrija ipak nije ve- 
zana za privredni poredak. Prelazi zatim na značenje slobodne konkurencije i 
privatne inicijative. U vezi sa slobodnom konkurencijom konstatuje, da plan- 
ska privreda ograničava konkurenciju, ali ne sputava privatne inicijative. 
Tretirajući problem industrijalizacije autor dovodi do zaključka, da industrija 
postaje sudbinom čovječanstva, pa s tom činjenicom u vezi konstatuje i opstoj- 
nost protuindustrijske filozofije. Među ekonomske učinke industrijalizacije 
ubraja povećanje narodnog dohotka, stvaranje mogućnosti intenzivizacije agra- 
ra i problem zaposlenja stanovništva, a kao socijalne učinke industrijalizacije 
navodi urbanizaciju, proletarijat, obiteljske poremećaje i političke promjene. 
Raspravljajući o industrijskoj politici u užem smislu, razlikuje vođenje takove 
politike 1. po samoj inđustriji i 2. po državi te spominje pojedine razloge, koji 
vode jednu i drugu. 

I. dio: Koncentracija u industriji (str. 78—160). U ovom dijelu upoznaje- 
mo se sa industrijskim poduzećem, oblicima poduzeća, razlozima industrijske 
koncentracije i oblicima, zatim procesom te koncentracije i njenim ekonomskim 
učinkom. Autor nas sistematski upoznaje sa ekonomskom prirodom poduzeća 
$ njegovom »mrtvom točkom«, zatim problemom konstantnih i varijabilnih 
troškova. Što se tiče oblika posebno obrađuje privatna poduzeća, zadružna, 
javna i mješovita. Napose prikazuje značaj dioničarskih društava i njihovu 
ekohomsku: i socijalnu ulogu kao i mogućnost velike koncentracije kapitala. 
Autor razlikuje u procesu koncentracije tehničke uzroke i ekonomske razloge. 
Pod oblicima koncentracije upoznajemo horizontalnu i vertikalnu koncentra- 
ciju kao i specijalne oblike i njihova ekonomska obilježja (fuzija, koncerni, 

trustovi i karteli). U procesu koncentracije dovodi nas autor do zaključka, da 
je ona nužda društvenog razvoja, pa nam prikazuje proces koncentracije u po- 
jedinim zemljama i za pojedine industrijske grane. Razmatrajući ekonomske 
učinke koncentracije razabiremo, da ona stvara 1. nove odnose na tržištu, 2. 
izaziva borbu sa potrošačima, 3. tangira nepovoljnu radničku nadnicu i 4. 
utječe na proizvodne troškove, stepen zaposlenosti i obujam produkcije. 


HI dio: Proizvodni faktori u industriji (str. 161—236). Ovim dijelom pri- 
kazana je uloga prirodnog bogatstva, topografski razmještaj industrija, kapi- 
tal u industriji, industrijski poduzetnik i radničko pitanje. Industrija je zavisna 
od prirodnog bogatstva, a rijetke su zemlje, koje su se približile ekonomskoj 
autarkiji (USA, Velika Britanija, Sovjetska Rusija i Kanada). Autor nas 
ovdje upoznaje sa produkcijom sirovina i energijom u pojedinim zemljama. U 
pogledu topografskog razmještaja industrija ističe zavisnost mjesnog razmje- 
štaja industrije od nalazišta sirovina, ovisnost o radnoj snazi i tržištu. Spe- 
cijalno obrađuje ulogu kapitala u industriji, a s njim u vezi i industrijski kre- 
dit, njegove vrste i organizaciju kao i razne sisteme (engleski, kontinentalni i 
američki). Posebno poglavlje posvećeno je poduzetniku, njegovim psihičkim 
kvalitetama i ulozi u dioničarskom društvu kao i značenje »poduzetnika« u 
Sovjetskoj Rusiji, tamošnjih podstreka za rađ i učešća u nagradi. Kao treći 
proizvodni faktor u industriji spomenut je rad i pojedine vrste rada, zatim po- 
nuda i potražnja i cijena za rad (nadnica). Posebno je istaknut odnos između 
visine radničke nadnice i potrošnje te položaj radnika u industriji. 

IV dio: Savremena industrijska politika (str. 237—316). U ovom bezu- 
vjetno najinteresantnijem dijelu autorove knjige prikazan je socijalni eksperi- 
menat Sjedinjenih država, imperijalna politika Vel. Britanije, francuska politi- 
ka unutrašnje ravnoteže, industrijska politika Njemačke, Italije i Jugoslavije. 
Autor ovdje ne raspravlja samo o industriji odnosno industrijskoj politici, nego 
zahvaća u čitavu ekonomsku i socijalnu strukturu pojedinih država naročito 
onih, kojima su na čelu autoritativni režimi, pa nam u sintetičkom, a ipak 
preglednom, obliku donosi prikaz ekonomskog stanja prije svjetske krize, na- 
čin i ekonomski plan, kojim se krizu nastojalo prebroditi kao i uspjeh u tom 
pogledu. Kao naročito potrebito smatrao je autor da nam u uskoj vezi sa eko- 
nomskim programom iznese i nastojanja pojedinih država na području soci- 
jalne politike kao na pr. u pogledu osiguranja, nezaposlenosti, stvaranju pri- 
nudnih organizacija, određivanju minimalne nađnice, skraćivanju radnog vre- 
mena itd. 

U osvrtu na industrijsku politiku Jugoslavije autor se u prvom redu zau- 
stavlja na stanju u poljoprivredi te konstatuje da je seljaku ugrožena gola 
egzistencija, pa industrijalizacija ostaje kao jedini mogući gospodarski izlaz. 
Kao razlog tome navodi ovo: »Na 100 ha privatne zemlje u Jugoslaviji otpada 
oko 120 ljudi, koji žive od poljoprivrede (u Austriji 64, u Mađarskoj 72, u 
Rumunjskoj 97, u Njemačkoj 52, u Francuskoj 84). Uzevši u obzir nizak pro- 
sječan prinos obrađenog zemljišta u Jugoslaviji, prenaseljenost njenoga sela 
ističe se još jače. Ovo stanovište pokazuje brz tempo priraštaja, ono se pove- 
ćava godišnje za oko 150.000 duša« (str. 295). Jedini izlaz za taj višak je indu- 
strijalizacija i urbanizacija. U tom pogledu dodjeljuje veliku ulogu državi, po- 
krajinama i gradovima sa jakim angažmanom u elektrifikaciji, ugljenim rud- 
nicima, rudnicima željezne rudače i bakra kao i u metalurgiji u svojstvu po- 
duzetnika. Što se tiče financijskih sredstava za industrijalizaciju bit će pri- 
vatna industrija za period od barem deset godina upućena na vlastita sredstva, 
kojima raspolaže. Ni za državu ne preporuča autor kao prikladan način zadu- 
živanje, već za prvu etapu industrijalizacije po državi preporuča 1. drukčiji 
raspored izdataka u budžetu ili njegovo djelomično povećanje i 2. kratkoročne 
zajmove u robi u industrijskim zemljama t. j. u mašinama i materijalu potreb- 
nim za izgradnju novih instalacija. 

U čitavom svom stručnom prikazu autor svuda navodi naučnu literaturu 
u engleskom, njemačkom, francuskom i našem jeziku. Svoje izvode obilno pot- 
krepljuje statističkim podacima novijeg pa i najnovijeg datuma, što materiju 
čini interesantnijom i pristupačnijom., Kada je to potrebito, autor zalazi i na 

ostala područja ekonomske politike, pa i drugih nauka (političke i gospodar- 
ske geografije, socijalne politike), kojima nastoji što bolje osvijetliti centralni 
problem industrijske politike postizavajući time željeni rezultat. 


Knjiga je pisana lakim i razumljivim stilom bez suhoparnih teorijskih 
razlaganja, koja su uostalom u ekonomskoj politici od manjeg značenja i po- 
trebe, pa je i ova okolnost čini pristupačnijom ne samo onima, kojima je na- 
mijenjena kao udžbenik i stručni priručnik, već i široj privrednoj javnosti. 

Konačno napominjemo, da je autor jedan od prošlogodišnjih uglednih sa- 
radnika »Ekonomista« (v. br. 9), pa će već i kao takav biti poznat našoj čita- 
lačkoj publici. F. Krajčević 


Hoquillier Dr. F.: Lorganisation internationale de Pagriculture. Les In- 
stitutions Agricoles Internationales et PAction Internationale en Agriculture. 
Prćface de M. Jules Gautier, Vice-Prćsident de la Commission internationalie 
d'agriculture. Librairie tćchnique et ćconomique, Rue de Constantinople 17, 
Paris 1935, p. XIV + 305, cijena 30 Frs. Ovo djelo upoznaje čitaoca na si- 


guran i sistematski način sa kompliciranom; međunarodnom organizacijom po-, 


ljoprivrede, koja se sastoji od mnoštva raznih međunarodnih organa te raznih 
smišljenih i provedenih akcija (kongresa, konferencija) međunarodno-privred- 
nog karaktera. Autor je logičnim redoslijedom prikazao razne međunarodne 
ustanove, iznoseći njihov historijski razvoj još od 1848 godine, da analizom 
njihovog ustrojstva i djelovanja, naročito poslije svjetskog rata, objektivno 
istakne cilj, način i rezultate njihovog rada na korist općih a zaštitu posebnih 
interesa. 


Knjiga se dijeli u dva dijela. Prvi dio (str. 1—60) obuhvata u glavnom 
prikaz historijskog razvoja, ustrojstvo i djelovanje glavnih međunarodnih po- 
ljoprivrednih ustanova. Autor je potanko prikazao razne težnje da se poljo- 
privredni problemi rasprave na što široj međunarodnoj bazi. No nije zane- 
mario da ih prikaže i onda, ako su oni tretirani i na užoj bazi, naročito kada 
se vodilo računa o pojedinim zasebnim ekonomskim interesima, kao što je to 
slučaj primjerice s raznim međunarodnim preferencijalnim utanačenjima, ko- 
Jima se nastojalo dovesti u sklad interese pojedinih poljoprivrednih i industrij- 
skih država. Isto tako prikazana su razna nastojanja da se sporazumno po- 
stigne što veća i šira zaštita ne samo posebnih narodnih i regionalnih, nego i 
općih međunarodnih interesa u pojedinoj vrsti poljoprivredne proizvodnje. 

U posebnim poglavljima prikazano je osnivanje, ustrojstvo, djelovanje 
i uloga Međunarodne poljoprivredne komisije (Commission Internationale d'A- 
gricuiture) i Međunarodnog poljoprivrednog instituta u Rimu (Institut Inter- 
national d'Agriculture). Jedno poglavlje posvećeno je prikazu o odnosu ve- 
likih međunarodnih ustanova Lige Narođa i Međunarodnog ureda rada (BIT) 
prema poljoprivredi, u kojemu je napose prikazana međunarodna ekonomska 
konferencija u Ženevi 1927 (pitanje razlike među cijenama poljoprivrednih i 
industrijskih proizvoda) te sudjelovanje poljoprivrednika na međunarodnim 
konferencijama rada. Prikaz sve veće aktivnosti Lige Naroda na tom polju 
od 1927 god. obuhvata njenu ulogu u raspravljanju poljoprivrednih pitanja, 
koja su se odnosila na pojedine vrste poljoprivrednih proizvoda, kao na pr. 
šećer (1929), drvo (1932), hmelj (1932), žito (međun. žitna konvencija, Lon- 
don 1933) i dr. Zasebno je prikazano proučavanje poljoprivrednih pitanja sa 
strane raznih međunarodnih ustanova kao: Međunarodne trgovinske komore, 
Međunarodne parlamentarne konferencije za trgovinu, Međunarodnog saveza 
zadruga, Međunarodnog instituta za znanstvenu organizaciju rada te ostalih 
znanstvenih i tehničkih međunarodnih ustanova. 


U drugom, najvećem i glavnom dijelu knjige Houillier prikazuje među- 
narodno djelovanje koje prelazi od teorije na praktičnu primjenu raznih rezul- 
.tata proučavanja i fiksiranih međunarodnih utanačenja na poljoprivredni život 
u narodnom i međunarodnom poretku. Autor se osobito osvrnuo na među- 
narodnu dokumentaciju kao rezultat prethodnog stručnog proučavanja raznih 
poljoprivrednih problema ili rezultat sporazumijevanja između raznih zaintere- 
siranih država pretstavljenih u priznatim velikim međunarodnim poljoprivred- 

nim ustanovama ili pako kao rezultat direktnog sporazumijevanja između 
dviju ili više država. 

Prikazujući ekonomsko djelovanje međunarodne organizacije proizvodnje 
i prodaje poljoprivrednih proizvoda, autor u prvom pododsjeku prikazuje 
stalne neprijatelje poljoprivrede. Kao neprijatelje proizvodnje ističe vremenske 
nepogode, nerodnost tla, razne bolesti i štetočine itd., ukazujući istovremeno 
na mjere za njihovo uklanjanje, suzbijanje odnosno nadoknađivanje već uči- 
njene štete putem međunarodnog osiguranja. U neprijatelje prođe poljopriv. 
proizvoda autor ubraja spekulaciju, kriumčarenje, patvorenje živežnih namir- 
nica, promjenijivost i nestalnost carinske i valutarne politike raznih država. 


U drugom pododsjeku Houillier potanko raspravlja o uzrocima i poslje- 
dicama poslijeratne poljoprivredne krize iznoseći svoje mišljenje, da o njenom 
rješenju ovisi svršetak svjetske opće krize i povratak gospodarskom napretku. 
U svrhu suzbijanja poljoprivredne krize autor prikazuje uvjete međunarodne 
suradnje za organizaciju sredstava proizvodnje, metoda rada, profesionalnog 
grupiranja, trgovinske i carinske politike, transporta, propagande kod potro- 
šača, organiziranje poljoprivrednog kredita i zadrugarstva, kako bi se konačno 
racionalnom gospodarskom politikom stalo na kraj anarhizmu egoističnih na- 
cionalnih mjera. Tako se god. 1933 nastojalo koordinirati proizvodnju i pro- 
daju na ekonomskoj konferenciji u Londonu primjenom čitavog niza općih 
načela zdrave ekonomske politike, koja su kasnije praktično dovela do raznih 
sporazuma za uređenje proizvodnje i trgovine žitaricama, šećerom, tekstili- 
jama, alkoholom, raznom stokom, mesom, tropskim proizvodima (kava, kakao, 
čaj, duhan, opijum, kinin, kaučuk) i drugima. 

Posebno poglavlje posvećeno je socijalno-političkim pitanjima zemljo- 
radnika u okviru B I T obzirom na trajanje radnog vremena, uvjete rada, na- 
stambe zemljoradnika, socijalnog osiguranja i socijalne zaštite poljopr. rad- 
nika, naročito žena i djece, nadalje besposlice, emigracije, poboljšanja seoskog 
1 ladanjskog života, ruralne higijene, socijalne medicine, itd. U poglavlju o 
političkoj akciji, autor prikazuje organizaciju Agrarne (zelene) internacionale 
prema koncepciji Boret-a. na kongresima belgijskih zemljoradnika 1922 u Spa 
1 1925 u Ličge-u u vezi sa problematikom svjetskog mira te organizacijom 
proizvodnje i izmjene agrarnih dobara. Posebno se osvrće na »Bureau interna- 
tional« osnovan 1923 u Pragu na inicijativu Dra Švehle kao i na Savez slaven- 
Skih zemljoradnika, kojima je cilj da povežu agrarne političke stranke u svrhu 
organiziranja agrarne demokracije u srednjoj i istočnoj Evropi. 

Jules Gautier dobro ističe u svom predgovoru knjizi: »Razlike geograf- 
skog smještaja, geološkog sastava, plodnost tla, uvjeti vlasništva, zakonodav- 
stvo, socijalni običaji i toliko drugih faktora, među kojima su politički faktori 
zauzeli dominantno mjesto, prije udaljuju no približuju nacionalne skupine 
čiji se sporazum traži da se stvori razborita organizacija, koja poštuje svačiji 
opstanak te spaja razne interese a ne žrtvuje ničije.« Baš Houlllier je u ovoj 
knjizi kritički prikazao razne zapreke i smetnje, da se na području poljopri- 
vrede dođe putem dobro provedene međunarodne organizacije do potreBne i 
sporazumne koordinacije interesa. Analizirajući problematiku ovakove među- 
narodne organizacije poljoprivrede, autor se ispoljava kao pristaša široke me- 
đunarodne kooperacije, koja ne proizlazi niti iz načela laisser faire, a još ma- 
nje iz protekcionizma, nego koja će polagano, sigurno i duboko preobraziti 
mentalitet i običaje sviju seljaka i njihovih pretstavnika, jer kako kaže Gau- 
tier: »Raditi na poljoprivrednoj organizaciji znači raditi za mir.« 

Ovo djelo je potrebno svakom tko će se baviti proučavanjem poljopri- 
vrednih pitanja, koja svojom materijom prelaze uski okvir narodne privrede. 
Prikazani su svi poljoprivredni problemi međunarodnog značaja osvijetljeni 
kritički i dokumentarno sa međunarodno-pravnog (ugovornog 1 organizacio- 
nog), socijalno i ekonomsko-političkog stanovišta. Vrijednost knjige povećava 
dodatak bogate bibliografije raznih djela, rasprava i časopisa u potkrijepu 
naučnog i informativnog materijala u raznim poglavljima, a za bolje razu- 
mijevanje i potanje dalje proučavanje problematike međunarodne organizacije 
poljoprivrede. D.C. 

R.: Osiguranje trgovaca po Zakonu o radnjama. (Publikacija: 
*"Trgovinsko-industrijske Komore u Zagrebu, str. 40, Zagreb 1936). Ovih dana 
izašla je iz štampe gornja publikacija koju je napisao Radovan Matijašić, pom. 
gen. direktora Sred. ureda za osiguranje radnika u Zagrebu. Kako je pome- 
nuta publikacija u današnje vrijeme veoma aktuelna, to ćemo se na njen 
sadržaj osvrnuti u glavnim potezima, da bi mogli da skrenemo pažnju zain- 
teresovanih krugova o koristi koja se pruža trgovcima ukoliko bude ostva- 
reno njihovo socijalno osiguranje. 

Publikacija dijeli se na 12 poglavlja i to: Koje grane osiguranja treba 
provesti; Pitanje obaveznog ili dobrovoljnog osiguranja; Prinosi osiguranja u 
bolesti; Potpore i prinosi penz. osig. trgovaca; Sporedne potpore u penzionom 
osiguranju; Ograničenje prava na potpore; Čuvanje stečenih prava u penzio- 
nom osiguranju; Organizacija osiguranja; Rješavanje sporova; Državni nađ- 
Zor; Povlastice osiguravajućih fondova, i Državne pripomoći. 

Član 384 Zakona o radnjama predviđa organizaciju socijalnog osiguranja, 
koje bi imalo da se protegne na sve trgovce i zanatlije. Prvobitno je bio odre- 
đen prekluzivni rok do kojeg je trebalo doneti Uredbu o sprovođenju osigu- 
ranja trgovaca i zanatlija u slučajevima bolesti, iznemoglosti, starosti, smrti 
1 nesreće. U toku 1933 g. bile su održane mnogobrojne ankete i konferencije 
po pitanju ovoga osiguranja, ali nije moglo da dođe do sporazuma. naročito o 
tome, koje vrste osiguranja treba sprovesti, a sa druge strane, veći broj pri- 
vrednika naročito seoskih izjasnio se potpuno protiv svih želja i zahtjeva o or- 
ganizaciji osiguranja, smatrajući da bi prinos osiguranja bio jedan nov teret, 
koji se u doba današnje sveopće krize ne bi mogao da podnosi. Novi potresi 
u našoj privredi sprječavali su ostvarenje ove korisne ideje, tako da pitanje 
osiguranja ni do danas nije riješeno. 

Ipak ovaj najnoviji pokušaj Trg.-ind. komore u Zagrebu u namjeri da 

zainteresuje sve privredne krugove i mjerodavne faktore o potrebi uvođenja 
u život raznih vrsta osiguranja, svakako predstavlja jednu pohvalnu inicija- 
tivu. Još ranije Komora je vodila brigu da se privrednici zaštite ne samo za 
vrijeme njihove aktivne djelatnosti, nego i kasnije, pa se ovaj najnoviji gest 
Komore može smatrati veoma umjesnim, opravdanim i najpotrebnijim, jer 
pruža mogućnost maksimalne zaštite trgovaca. Dok je ranije postojalo mi- 
šljenje, da se socijalno osiguranje može odnositi samo na one osobe koje se 
bave nesamostalnim radom, a to su u glavnom radnici i namještenici, dotle 
je kasnije pojam socijalnog osiguranja uzet u najširem smislu riječi, tako da 
socijalno osiguranje nalazi primjenu i kod drugih staleža, naročito zbog toga 
što su danas suviše teški uslovi egzistencije svih staleža. Društvene grupacije 
pribjegle su zaštitnim mjerama, tako da danas imamo sprovedeno penziono 
osiguranje, kao i druge vrste osiguranja kod raznih samostalnih zvanja kao 
na pr. kođ advokata, liječnika itd. Nešto kasnije počeli su privrednici da osni- 
vaju svoje fondove, da bi u potrebnim slučajevima mogli da vuku korist iz 
raznih oblika osiguranja. 
: U predratnoj Srbiji osnovali su trgovci svoj Trgovački fond zajedno sa 
hipotekarnom bankom t. zv. »Hipotekarna banka trgovačkog fonda«, koja se po- 
digla na zamjernu visinu. Svake godine zapaža se ogroman priliv prinosa za 
penziono osiguranje članstva, a banka podjeljuje kredite iz primljenih 
sredstava u prvom redu svojim članovima, a i ostaloj klijenteli. Danas ima 
priličan broj penzionera pomenutog fonda, čije su penzije zavisile ođ izvršenih 
uloga u fond. Još u 1902 god. donijet je specijalni zakon o fondu, koji uživa 
neke važne povlastice, među kojima treba naročito napomenuti, da se na 
iznos penzije ne može staviti nikakva zabrana. 

Isto tako članovi zanatskih esnafa osnovali su t. zv. Zanatlijski penzioni 
fond, koji također uživa neke manje povlastice. članstvo u fondu nije prinud- 
on, nego fakultativno, kao što je to slučaj kod trgovačkog fonda. 

i Iznoseći u kratkim potezima značaj osiguranja trgovaca mi smo uzgred 
izložili praktičnu primjenu Zakona o trg. fondu trgovaca sa teritorija pred- 
ratne Srbije. Ovaj slučaj može se ujedno smatrati kao jedan dobar primjer 
gdje je privatna inicijativa došla do izražaja u jednom delikatnom staleškom 

problemu. Akcija Trg.-ind. komore u Zagrebu svakako će biti korisna, jer za- 
ista sprovođenje socijalnog osiguranja spada u aktuelna pitanja današnjeg 
javnog života, ali samo utoliko, ukoliko se može učiniti izuzetak za penziono 
osiguranje, koje bi pored svih privrednih teškoća trebalo odmah sprovesti u 
život, dok bi druge vrste osiguranja mogle da se naknadno ostvare kada budu 
bolje prilike. 


Autor, kao visoki činovnik SUZOR-a, predlaže, da se organizacija oko 
osiguranja trgovaca osloni na već postojeće Urede za osiguranje radnika. Ne 
vjerujemo u mogućnost realizacije ovog plana na toj bazi, ni s psihološkog, a 
ni sa staleškog stanovišta. A. Kadragić. 


Bogić A. Bogomir: Demokratija, fašizam i hrvatsko pitanje. Beograd 
1935, str. 82, cijena 10 Din. — Autor u formi essaya osvjetljuje impresivnim 
načinom karakteristike prave demokratije s jedne te autokratije s druge 
strane, sa svima njenim modernim autoritativnim i diktatorskim formama 
državnog uređenja i načina vladanja, počam od fašizma do boljševizma. Go- 
voreći o jugoslavenskim movijim političkim prilikama, autor je iznio među 
inim poznati »Zagrebački memorandum«, »Memoar beogradskih intelektua- 
laca«, rezoluciju Beogradske advokatske komore, rezoluciju Udružene opozi- 
cije i Seljačko-demokratske koalicije, koji su s ostalim faktorima najviše do- 
prinijeli djelomičnoj likvidaciji režima od 6 januara 1929 kao i djelomičnoj 
reparaciji posljedica državnih izbora od 5 maja 1935. Iz cijele knjige prove- 
java težnja za širokom narodnom demokratskom slobodom, pa kao takova 
predstavlja interesantan dokumenat našeg suvremenog političkog života. Pro- 
blematika hrvatskog pitanja nije jasno postavljena, ona se može razumjeti 
više manje između redaka no iz obične piščeve sentence: »Hrvatsko pitanje 
je goruće ekonomsko pitanje prvoga reda koje silno pogađa celu našu dr- 
žavnu zajednicu.« 


Knjiga se naručuje kod pisca Bogomira A. Bogića, advokata, Palmoti- 
ćeva ul. 8, Beograd. 


, Star6 Dr. Egon: Naši gospodarski odnošaji s češkoslovaško. Ljubljana 
1936, str. 43. Pisac prikazuje u kratkim crtama čehoslovačko-jugoslavenske 
gospodarske odnose, njihovu strukturu i mogućnosti daljeg razvitka. 


Gospodarski odnosi sa Čehoslovačkom su važan faktor u našem narod- 
nom gospodarstvu. Osnivanjem ekonomske Male Antante ojačale su se naše 
trgovinske veze sa Čehoslovačkom. Izvan svake je sumnje, da na obim stra- 
nama postoji dobra volja, da se te gospodarske veze što više prošire. Na žalost 
samo dobra volja nije dostatna. Pitanje je, da li postoje i mogućnosti za pro- 
širenje tih gospodarskih veza. Tu ne dijelimo optimizam pisca. 


Promatramo li razvitak čehoslovačke poljoprivrede vidimo, da su svi na- 
pori mjerodavnih faktora upravljeni na to, da se, u granicama mogućnosti, če- 
hoslovačka poljoprivreda osposobi za pokriće vlastitih potreba. Ti napori su u 
glavnom uspjeli i mi se možemo danas diviti vanrednom napretku čehoslovač- 
ke poljoprivrede. Već u siječnju 1934 izjavio je tadanji čehoslovački ministar 
poljoprivrede Hodža u listu »Die Wirtschaft«, da je čehoslovačka proizvodnja 
glavnih poljoprivrednih proizvoda dostatna za pokrivanje domaćih potreba. 


A isto tako i mi podizanjem naše industrije (tekstil, staklo i drugo) 
smanjujemo mogućnosti uvoza čehoslovačkih industrijskih proizvoda u Jugo- 
slaviju. Sa podizanjem industrije, odnosno poljoprivrede, stavljene su izvjesne 
granice razvitku čehoslovačko - jugoslavenskih trgovinskih odnosa. Time na- 


ravno još nije rečeno, da se današnji obujam čehoslovačko-jugoslavenske trgo- 
vine ne može povećati. 


Realna trgovinska politika mora se ravnati prema stvarnim potrebama 
i mogućnostima. 'Te potrebe i mogućnosti ne mogu nadomjestiti bratski osje- 
Ćaji dvaju naroda. Ne možemo se složiti sa piscem, da je naša gospodarsko- 
politička orijentacija prema Njemačkoj odnosno Italiji pogrješna. Naprotiv, 
Njemačka i Italija prirodna su tržišta za naše poljoprivredne viškove i svako 
jačanje trgovinskih veza sa tim državama moramo pozdraviti. i 

Pri koncu želimo staviti maiu opasku. Poštujemo i cijenimo ulogu, koju 
su imali čehoslovaci u privrednom podizanju naših krajeva. Ali na svaki način 
je pretjerano, ako se to doba, doba dolaska češkog kapitala, smatra kao po- 
četak hrvatskog odnosno i slovenskog samostalnog gospodarskog života. 
| Brošura Dr. Egona Starća doprinijet će bezuvjetno boljem poznavanju 
gospodarskih odnosa Jugoslavije i Čehoslovačke, pa je kao takovu preporu- 
čamo. Vilko Lehncr. 


STRANA STRUČNA DJELA: 


Gesemann Gerhard, Heymann Egon, Miirz Josef, von Oertzen Friedrich 
Wilhelm, Schmaus Alois, Schwab Hans, Stelć France, Wirsing Giselher: Das 
Kčnigreich Siuidstavien. Mit einem Geleitwort von Kari Haushofer. (Der sud- 
osteuropšischen Staaten in Einzeldarstellungen.) Robert Noske Verlag, Leip- 
zig 1935, str. 262, cijena 6 RM. 


Nurigiani Giorgio: Italia e Bulgaria nel presente e nelPavvenire. Pref. 
Nicola Pacazio. Ed. »Nuova Europa«, Roma 1934, str. 148, cijena 10 L. 

Panaitesco P. N.: Les Contigentements dans les relations commerciales 
avec les pays agricoles. Recueil Sirey, Paris 1935, str. 35. 


Schmid Fred: 95 Thesen liber Geld und Gold. Eine Staatsgeld- und Welt- 
goldlehre. Der Graue Verlag, Berlin 1935, str. T1, cijena 1,30 RM. 


Giannini Amadeo: Trattati ed accordi per PEuropa orientale. (Pubblica- 
zioni dell'»Istituto per "Europa orientale«, Roma. 4a Serie: Leggi fondamen- 
tali e trattati internazionali. 15.) Roma 1935. Istituto per Europa orientale. 
Str. 241, cijena 25 L. 


Marjolin Robert: Chronologie 6conomique internationale, lre annće, 1934. 
(Publication de VInstitut scientique de recherches ć&conomiques et sociales). 
Avant-propos de Charles Rist. Librairie du Recueil Sirey, Paris 1935, str. 280. 


Jolly Pierre: Trait€ des općrations de compensation: les clearings com- 
merciaux. Librairie Hachette, Paris 1935, str. 340. 


Pirou Gačtan: Le Corporatisme. Corporatisme et Etatisme. Corporatisme 
et Syndicalisme. Librairie du Recueil Sirey, Paris 1935, str. 67. 


Lavergne Bernard: Le gouvernement des d&6mocraties mođdernes. Librairie 
Felix Alcan, Paris 1933, 2 sveska, str. 624. 


Issakovitch Nicolas: La crise des dćbouchćs dans les Etats danubiens 
exportateturs de cčrćales. Thčse prćsentće a la Facult€ des sciences ć€conomi- 
ques et sociales de I'Universit€ de Geneve. Geneve 1935, str. 119. 


Rouast Andr6 et Givord Maurice: Trait6 du droit des accidents du travail 
et des maladies professionnelles. Prćface de H. Capitant. Librairie Dalloz, Pa- 
ris 1934, str. XVI + 751, cijena 60 Frs. 

Vošta Prof. Dr. Ladislav: Balk&nskA dohoda. Zvlaštni otisk z pocty k še- 
des&tym narozeninam univ. prof. Dr. Ant. Hobzy. Praha 1935, str. 15. 

Milovanovitch Milorade: Le droit priv6ć de Passurance. L'assurance contre 
I'incendie. Droit yougoslave, sutičhien. Buisse, allemand, sue€dois et rranoBij: 
Paris 1935. 

Kraus Otto: Zins und produktion. Max Hueber Verlag, Mlinchen 1935, str. 
156, cijena 4.80 RM. 


Bauer Dr. Clemens: Unternehmungen und Unternehmungsformen im 
Spitmittelalter und in der beginnenđen Neuzeit. (Muinchener Volkswirtschaftli- 
che Studien, Neue Folge, Heft 23.) Gustav Fischer Verlag, Jena 1936, str. 184, 
cijena 9 RM. 

Stoye Johannes: DaS Britische Weltreich, sein Getfiige und seine Pro- 
bleme. Verlag F. Bruckmann AG., Miinchen 1935, str. 348, cijena 8 RM. 

Reiswitz J. Albrecht: Belgrađd—Berlin. Berlin—Belgrad. 1866—1871. Ver- 
lag R. Oldenbourg, Miinchen und Berlin 1936, str. 242, cijena 7.50 RM. 


Gilbert in der Maur: Die Jugoslawen einst und jetzt. Johannes Glinther 
Verlag, Leipzig und Wien 1935, 2 sveska, str. 900, cijena 15 RM. 

VIJESTI 


»Zadaci jednog ekonomskog časopisa«. — Pod tim naslovom donijela je 
beogradska »Politika« od 25 II 1936 vijest, da je u Beogradu pokrenut mje- 
sečnik »Jugoslovenski ekonomist«. U toj vijesti se napose ističe, da je poslije 
trogodišnje pauze počeo ponovno izlaziti časopis, koji je prvi put pokrenut 
još 1912, a čije je izlaženje nastavljeno 1924 do 1931.godine. Tu se još kaže: 
»Naziv je samo promenjen u »Jugoslovenski ekonomist« stoga što je jedna 
grupa bez veze s ranijim beogradskim »Ekonomistom«, oslanjajući se samo 
na formalne zakonske Prspite prošle godine pokrenula u Zagrebu časopis pod 
istim naslovom«. 


Istini za volju moramo sa žaljenjem konstatirati ovakav način objave 
izlaženja jednog stručnog i ozbiljnog mjesečnika. Prije svega moramo istak- 
nuti, da je nejasno, zašto se ističe »trogodišnja pauza«, ako je beogradski 
»Ekonomist« prestao izlaziti već 1931, a nastavio pod imenom »Jugoslovenski 
ekonomist« tek 1936 godine. Drage volje priznajemo, da sa beogradskim 
»Ekonomistom« od 1912, pa 1924 do 1931, nemamo nikakovih veza, kao što 
ih nemamo ni sa londonskim »The Economist« i sa pariškim »Economiste«, 
ili ma kojim drugim istog imena. Jedino bi željeli za objektivno obavještenje 
javnosti istaknuti, da »Ekonomist« (Zagreb) nije pokrenula 
»jedna grupa« bezimenjaka, nego »grupa mladih ekono- 
mista«, kako je to uostalom naglašeno na prvoj stranici prvoga broja našega 
»Ekonomista« od aprila 1935 godine. 


Na plenarnom sastanku diplomiranih ekonomista u Zagrebu, osnivača i 
pokretača »Ekonomista«, dne 30 marta 1935, izabrao je ime Ekonomist 
na prijedlog jednog člana konsorcija, — koji, uzgredice spomenuvši, nije nikad 
čuo ni znao, da je ikad kakav »Ekonomist« izlazio u Beogradu ili gdje dru- 
gdje, — i to obzirom na činjenicu, da ga pokreću ne pravnici ili liječnici, nego 
baš diplomirani ekonomisti, kojima jeto ime najbliže prema 
njihovim akademskim kvalifikacijama, stručnoj spremi 
i staleškoj pripadnosti. Prema tome nije nikako točna tvrdnja, da 
su osnivači zagrebačkog »Ekonomista« dali naslov ovome svome stručno- 
staleškom i opće ekonomskom i socijalnom časopisu, »oslanjajući se samo na 
formalne zakonske propise«. EKONOMIST, Zagreb 


Zbor zavjerenih revizora Trgovinsko-industrijske komore u Zagrebu za- 
ključio je jednoglasno na svojem redovnom plenarnom sastanku dne 12 marta 
1936, da se EKONOMIST, mjesečnik za savremena ekonomska i socijalna pi- 
tanja u Zagrebu, usvoji kao društveno glasilo. Zbor revizora je istovremeno 
pozvao sve svoje članove, da se na EKONOMIST pretplate i da u EKONO- 
MISTU stalno sarađuju. Ovaj zaključak najbolje dokazuje, kako EKONOMIST 
neprestano stiče nove prijatelje među stručnjacima i privrednicima. 

Natječaj SUZORA za radnje iz socijalne politike. Središnji ured za osi- 
guranje radnika u Zagrebu raspisao je za 1936 godinu natječaj za najbolje rad- 
nje iz područja socijalnog osiguranja i zaštite radnika. 'Tema natječajnih radnja 
za 1936 god. je: Odnos između radničke zaštite i radničkog 
osiguranja. Nagrade u ukupnom iznosu od Din 3500.— iz »Fonda Vite- 
škog Kralja Aleksandra Ujedinitelja« razdijelit će se na dan 9 oktobra 1938. 
Na natječaju mogu sudjelovati redovni slušači Ekonomsko-komercijalne visoke 
škole u Zagrebu i kandidati doktorata ekonomsko-komercijalnih znanosti iste 
škole. Rukopise (mašinom pisane) treba predati rektoratu EKVŠ najkasnije 
do uključivo 1 septembra 1936. Nagrađene radnje objelodanit će se eventualno 
u časopisu »Radnička zaštita«. 


Odgovorni urednik: Ivo Crnić, Zagreb, Martićeva 14, tel. 60-18. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 80-85. 
štamparija »Gaj« (Lj. Filipančić), Martićeva ulica broj 2. 

Našim prii ljateljima! 
»EKON OMIST« nalazi se već | u drugom godištu svoga izlaženja. | 
| | Ovaj broj šaljemo. mnogim novim prijateljima za koje si- 
gurno znademo, da se zanimaju za sva ekonomska i socijal- 


na pitanja sadašnjice, pa nam ne će odbiti dai ioni postanu . 
naši stalni pretplatnici | B a | 


»EKONOMIST« je pokrenut u teško doba,, a da je bio potreban na- 
šim privrednim intelektualnim krugovima najbolji je dokaz | 
to, što je već u prvoj svojoj godini mogao redovito izlaziti 

"svaki mjesec bez ikakvih subvencija i oglasa. | 


»EKONOMIST« će nastaviti svojim sistematskim radom i u ovoj go- : 
dini, da pojačanim silama izgradi i sadržajem i tehnički ča- 
sopis do što većeg ugleda. nm 


“Umoljavamo sve svoje prijatelje i retaj diljem cijele dr- 
Žave, da nam izvole zaostalu i novu pretplatu doznačiti, jer ne želi- 
mo da časopis moguće zapinje radi financijalnih razloga. . 

Pretplata iznosi godišnje Dinara 100.— i srazmjerno. | 

MEĐUNARODNI POLOŽAJ | VANJSKA 
TRGOVINA JUGOSLAVIJE 


Nijedan period političke historije svijeta ne pokazuje tako jasno 
međusobnu povezanost ekonomskih i političkih problema kao ovo 
poslijeratno doba. Opća ekonomska kriza uništava sve socijalne vred- 
note, upropašćava imutke, ruši kredite, a najteže je pogodila među- 
narodnu trgovinu. Ni najpoznatiji ekonomisti, ni državnici, ni poli- 
tičari, nisu predvidjeli tako naglu i oštru krizu. 


Prvenstvo Europe na privrednom polju i u proizvodnji sirovina 
svih vrsti već je davno osporeno jačom proizvodnjom Amerike. Ipak 
je Europa zadržala prvenstvo u međunarodnoj trgovini sve do svr- 
šetka svjetskoga rata, pa i jedan period nakon rata. Danas je to prven4 
stvo izgubljeno, da se vjerojatno više nikada ne vrati. Udio Europe 
u svjetskoj trgovini bio je 1913. god. 61%, a u 1929. god. samo još 
52%, a od onda i nadalje ide u korist Sjedinjenih Država Amerike. 


U svim prekooceanskim zemljama stvaraju se nove industrije, pa 
time Amerika, Japan, Australija, Kanada i Brazilija dobivaju ogrom- 
no značenje u svjetskoj trgovini. Stvoreni su novi trgovački putevi, 
dok su Sjedinjene Države Amerike i Japan osvojili nova tržišta za 
svoju robu u Indiji i Australiji, gdje je Velika Britanija prije imala 
gotovo monopol. Europa više ne može osvojiti izgubljena tržišta, 
jer bi naišla na nesavladivi otpor konkurencije industrijsko-naciona- 
lističkih prekooceanskih država. 


Svakome je jasno da sudbina europskog mira zavisi poglavito 
od francusko-njemačkih odnosa. U 1934. god. bilo je mnogo nepo- 
voljnih političkih događaja, pa i ako nije bilo ratova, zavladala je 
Europom politička zategnutost. Ove prilike imale su odraza u svjet- 
skoj trgovinskoj politici, koja je karakterizirana autarkijom, idejom 
ekspanzije, traženja i osvajanja tržišta pod svaku cijenu; otimanjem 

tržišta drugima služeći se svim mogućim trgovinsko-političkim mje- 
rama. U to vrijeme bilo je na snazi 313 trgovinskih ugovora, a pro- 
mijene u ovim ugovorima nastale su zbog autarkičnih težnja, koje su 
ubrzale proces izolacije nacionalnih od svjetskih tržišta. 

Protekcionizam stavljao je sve veće prepreke svjetskom trgo- 
\ačkom prometu. Mnoge države napustile su principe na kojima se 
odvijala međunarodna trgovina, pa je neprestano rasao broj država, 
koje su pristupile sistemu kontingentiranja uvoza u cilju očuvanja 
vlastite privrede i ograničenja kupovanja strane robe. Neko vrijeme 
taj je sistem imao povoljan učinak, ali su uskoro uslijedile protumjere 
tangiranih država, pa danas više ne možemo nikako govoriti o nekoj 
slobodi međunarodne trgovine. Planska privreda zadire sve dublje i 
dublje, a princip slobodne trgovine napušta se i od onih, koji su bili 
njegovi najveći pristaše. Tako je primjerice početkom 1932. godine 
princip slobodne trgovine napustila i konzervativna Velika Britanija, 
uvodeći carinu na pretežni dio strane robe. 

Carine su povišene u mnogim državama, pa u Europi danas ne: 
ma skoro nijedne države, koja nije uvela u sistemu svoje vanjske tr- 
govine bilo kakovih ograničenja ili prohibitivnih mjera. Sistem kon- 
tingentiranja postoji u Austriji, Belgiji, Bugarskoj, Danskoj, Fran- 
cuskoj, Letoniji, Holandiji, Turskoj, Švicarskoj itd. Devizna ograni- 
čenja postoje u svim državama. Sve države redom poduzimlju razne 
mjere u cilju poboljšanja teških privređnih prilika unutar svojih gra- 
nica, čime se razvija protekcionizam i sve veća autarkija. Međutim 
sve su se države doskora uvjerile da protekcionizam na jednoj strani 
izaziva slične retorzivne mjere na drugoj strani i da se ovom zlu 
može doskoćiti jedino na osnovi široke međunarodne suradnje. 


Tako i trgovinska politika Jugoslavije nailazi na sve veće pote- 
škoće plasiranja vlastitih proizvoda na stranim tržištima. Pod utjeca- 
jem spomenute autarkije pojedine države podvrgavaju sve veći broj 
uvoznih artikala režimu ograničenja, kontingentiranja, pa i zabrana, 
te prelaze na režim kompenzacija. Takovo stanje međunarodne trgo- 
vinske politike traži veliku aktivnost trgovinske, carinske i devizne 
politike. Da bi osigurala izmjenu dobara sa drugim državama i osi- 
gurala što bolju prodaju svojih proizvoda u inostranstvu, Jugoslavija 
je vodila trgovinske pregovore sa mnogim državama. Ipak se Jugo- 
slavija nije služila izuzetnim mjerama suvremene trgovinske politike, 
izuzevši slučaj s Austrijom 1933. god. (Austrija je prekršila odredbe 
trgovinskog ugovora, pa je onda i Jugoslavija odgovorila istom mje- 
rom.) Teške privredne prilike prisilile su i Jugoslaviju, da je uvela 
nekoliko autonomnih carinskih promjena i pooštrila devizne propise. 
Režimi uvoznih ograničenja svih država u mnogome su otežavali 
uvoz naših proizvoda, pa je Jugoslavija često bila prisiljena pribjeći 
diplomatskim pregovorima radi osiguranja uvoza odnosno radi po- 
većanja određenih kontingenata. Dok je Jugoslavija nastojala podr- 
žavati što liberalnije trgovinske odnose, nailazila je u tom pogledu 
konačno na tako velike prepreke kod drugih država, da će ipak biti 
prisiljena napustiti dosadašnju praksu svoje trgovinske politike i 
preći reguliranju, odnosno ograničenju uvoza bilo zabranama, bilo 
kontingentiranjem, da bi tako osigurala placement svojih proizvoda. 
Jugoslavija je danas gotovo jedina država Europe, koja nije uvela ni- 
kakovih trgovinsko-političkih ograničenja u uvoznoj trgovini, pa 
mogu uvoziti svoje proizvode i one države, koje gotovo ništa iz nje 

ne izvoze.*) I Francuska i Holandija i Švicarska napustile su već libe- 
ralnu trgovinsku politiku a i sve susjedne države operiraju sa kontin- 
gentima, zabranama uvoza i kompenzacijama, pa je krajnje vrijeme 
da se i naša trgovinska politika koordinira prema ovakvim općim 
međunarodnim prilikama. 

S obzirom na ogromnu konkurenciju na stranim tržištima treba 
osposobiti naše izvozne proizvode prilagođenjem zahtjevima tamo- 
šnjih potrošača. Treba posvetiti posebnu pažnju tipiziranju i stan- 
dartiziranju, kao što je to naročito potrebno kod voća, vina, duhana 
i drugih poljoprivrednih proizvoda. Tako je primjerice tipizacija i 
selekcija kudelje provedena, pa je ovaj važan proizvod sposoban za 
uspješnu konkurenciju. I za buhač, koji je bio negda jedan od naj- 
unosnijih proizvoda Dalmacije i Crne Gore, sve dok ga nije istisnuo 
japanski buhač na glavnom tržištu u Sjedinjenim Državama Amerike, 
treba provesti tipizaciju da se ponovno osposobi za izvoz. 

Devizna politika je u uskoj vezi sa trgovinskom politikom. De« 
vizni propisi su silom prilika postali važan, iako indirektan, instru- 
ment u trgovinskoj politici gotovo sviju država. Sve do 1931. god, 
do pada engleske valute, za međunarodna plaćanja postojala je u 
stvari samo jedna valuta, a to je zlato. Danas međutim u pogledu va- 
lute nema više jednog gledišta, jednog mišljenja i jedne politike. Da- 
nas postoje zemlje zlatnoga bloka, blok sterlinga, države deviznih re- 
žima i američki dolar, koji zbog svoje važnosti sam za sebe pret- 
stavlja posebnu vrstu valutnog režima. 

Važeći devizni režim ustanovljen je u Jugoslaviji još 7. oktobra 
1931. god., a kao njegova dopuna bilo je u godinama 19833. i 1934. 
uvođenje i održavanje sistema prima uz dnevni tečaj pojedinih stra- 
nih deviza. Pravi tečaj dinara bitno se razlikovao od umjetnog tečaja. 
U 1935. god. ukinuta je konačno ta fikcija i unešeno je više realno: 
sti u valutarne prilike. Devizni pravilnik mijenjao se više puta, a ne- 
davno je ponovno izmijenjem & 7, koji se odnosi na otkup primljenih 
deviza za eksportnu robu, pa se sada samo jedna trećina deviza 
mora ponuditi Narodnoj banci na otkup. Ponuda se mora izvršiti pu- 
tem ovlašćenog novčanog zavoda, a ostale dvije trećine deviza imaju 
se istoga dana prodati na burzi. Izuzetak su slučajevi, kad je roba 
eksportirana u države, s kojima postoje posebni ugovori i specijalna 
rješenja u pogledu robnih plaćanja. 

Stanje vanjske trgovine najbolje se odrazuje u trgovinskoj bi- 
lanci. Među stavkama plaćevne bilance na prvo mjesto dolazi trgovin- 
ska bilanca, koja je omjer vrijednosti uvezene i izvezene robe. Za in- 
dustrijske države od najveće je važnosti plaćevna bilanca, dok je za 
agrarne države, u koje se ubraja i Jugoslavija, trgovinska bilanca. 
Trgovinska bilanca kod industrijskih zapadno-europskih država obič- 
no je pasivna, ali to ne znači, da je pasivna i plaćevna bilanca, koja 
je omjer svih dugovanja i potraživanja neke države. Plaćevna bi- 
lanca tih država nije pasivna, jer su druge stavke plaćevne bilance 


*) Dok je članak bio u štampi, uvedena je i u Jugoslavlji kontrola robe, 


uvezene iz inozemstva, i to putem Narodne banke. Ovaj novi režim reguliranja 
platežnog prometa s inozemstvom stupa na snagu 21 aprila 1936. 

aktivne, kao što su na pr. kamati, rente i amortizacije od posuđenih 
kapitala, dobici od transporta itd. 

Kod agrarnih zemalja trgovinska je bilanca najvažnija, jer su 
ostale stavke plaćevne bilance neznatne. Aktivna trgovinska bilanca 
od bitne je važnosti za državno i privatno gospodarstvo kao i za va- 
lutu, jer samo viškom izvoza nad uvozom mogu se pokriti pasivne 
stavke plaćevne bilance. Kolika mora biti aktivnost trgovinske bi- 
lance Jugoslavije, ne može se naprečac reći, jer za to ne dostaje po- 
trebnih podataka, a ujedno nijedna statistika ne može dati potpuno 
točne podatke ni trgovinske, a ni plaćevne bilance. Jugoslavenska tr-. 
govinska bilanca bila je prvi put aktivna 1924. god. za 1.317 milijuna 
dinara, zatim 1925. god. za 151,7 milijuna, 1926. god. za 196,3 mili- 
juna dinara. Ta se je aktivnost trgovinske bilance odrazila povoljno 
na valuti, koja se je tada stabilizirala, a to je opet imalo refleks u 
cijelom državnom i privatnom gospodarstvu. U 1927. i 1928. godini 
jugoslavenska trgov. bilanca postaje opet pasivna za 886 milijuna od- 
nosno 1.390,6 milijuna dinara. 

Jugoslavenska vanjska trgovina bila je od 1929—1935 godine 
ovakva: 


Uvoz Izvoz 
u vrijed. u vrijed. 
God. — hilj. tona — mil. din. hilj. tona mil. din. mil. din. 
1929. 1.672,5 7.594,7 5.329 7.921,7 + 327 
1930. 1.513,6 6.960,1 4.733 6.780,1 — 180 
1931. 1.133,1 4.800,3 3.323 4.801,0 + 07 
1932. 880,1 2.359,7 2.398 3.055,6 + 195,9 
1933. 7934. 2.8825 2.929 3.377,8 -H 495,3 
1934. 875,7 3.573,3 3.584 3.878,2 + 304,9 
1935. 981,5 3.699,8 3.326,8 4.030,4 + 330,6 


U 1929. god. bila je ponovno trgovinska bilanca aktivna za 327 
mil., a 1930. god. pasivna za 180 milijuna dinara. A onda od 1931. g. 
dalje trgovinska je bilanca neprestano aktivna. Ukupna aktivnost 
vanjske trgovine zadnjih pet godina iznosi dakle jednu milijardu i 
327 milijuna dinara. 

Cjelokupan uvoz u 1934. god. bio je 875,7 hiljada tona u vrijed- 
nosti 3.573.3 milijuna dinara. Sve grupe uvoznih predmeta bilježe 
znatno povećanje po vrijednosti. Uveženo je najviše gotove robe 
66,39%, sirovina i poluprerađevina 21,77%, hrane i pića 9,21% od 
ukupne svote uvoza. | 

U istoj godini izvezeno je sirovina i poluprerađevina 46,36%, 
predmeta za hranu i piće 34,23%, žive stoke 11,58%, gotove robe 
7,03% od ukupnog izvoza. Karakteristično je za izvoz u 1934. prema 
1933. godini, da je porastao za 22,34% po količini, al: samo za 
14,81 % po vrijednosti. Uvoz je naprotiv porasao za 10,36% po koli- 
čini, a za 23,96% po vrijednosti. Prema tome smo dali razmjerno više 
robe za manju cijenu, a kupili manje robe za višu cijenu. To je zbog 
toga, jer izvozimo agrarne proizvode, koji imaju na svjetskom trži- 
štu manju cijenu, a uvozimo industrijsku robu, koja je prema našim 
poljoprivrednim proizvodima relativno skupa. 

U izvozu 1934. god. bila je prva Italija sa 797,6 milijuna dinara 
ili sa 20,57%, druga Austrija sa 634,4 milijuna ili sa 16,36%, a treća 
bila je Njemačka sa 597,8 milijuna dinara ili sa 15,42%. I u uvozu bila 
je na prvom mjestu Italija sa 555 milijuna ili sa 15,63%, no druga je 
bila Njemačka sa 497,2 milijuna dinara ili sa 13,91 %, a onda Austrija 
sa 442 milijuna ili sa 12,37%. 

God. 1935. izvoz je bio 3.326,8 hiljada tona u vrijednosti 4.030,4 
milijuna dinara, a uvoz 981,5 hiljada tona u vrijednosti 3.699,8 mili4 
ujna dinara. Prema 1934. god. volumen vanjske trgovine pao je za 
3,40%, dok je vrijednost porasla za 3,74%. Na prvom mjestu izvoza 
su poljoprivredni proizvodi u vrijednosti 2.171 milijun dinara, a onda 
drvo, naročito građevno oko 800 milijuna dinara. Rudarski proizvodi 
također zauzimaju vidno mjesto u izvozu, naročito bakar, olovo, ce- 
ment i neprerađene rudače. Jugoslavija ima preko 400 državnih i pri- 
vatnih rudarskih poduzeća, ali danas aktivno radi samo 14 državnih 
i 138 privatnih rudnika. Poslije rata sve veću važnost dobiva bauk- 
sitna rudača, jer raste potražnja aluminija i njegova primjena u teh- 
nici. Hercegovina, Dalmacija, Lika i Slovenija obiluju bauksitom, no 
najviše se izvaža bauksit Dalmacije, jer je tu najbliži morskim luka- 
ma. Računa se, da naslage bauksita dosežu do 50 milijuna tona, od 
čega otpada na samu Dalmaciju 20 milijuna. U izvozu bauksita dolaze 
u obzir Njemačka, Holandija i Sjedinjene Države Amerike. God. 1926. 
najviše je uvezla našeg bauksita amer. Unija, a sada gravitira izvoz 
u Holandiju preko Rotterdama. Najjači konsumenti bauksita mogli bi 
biti Njemačka, Švedska, Norveška i Danska, jer ove države troše 
mnogo aluminija. U uvozu god. 1935. na prvom je mjestu tekstilna 
roba, pamuk predivo, tkanine. U 1935. god. nije Italija u izvozu prva 
već Njemačka sa 751,5 milijuna dinara ili sa 18,65%. Na drugom je 
mjestu Italija sa 672 milijuna dinara ili sa 16,7%, na trećem je mjestu 
Austrija sa 577 milijuna ili sa 14,32%; na četvrtom Čehoslovačka sa 
540 milijuna dinara ili sa 13,4%. 

Također u uvozu na prvom je mjestu Njemačka sa 589 milijuna 
dinara ili sa 16,17%, na drugom Čehoslovačka sa 540 milijuna ili sa 
13,4%; na trećem Austrija sa 441 milijuna ili sa 11,92%. Italija je 
pala na peto mjesto u uvozu sa 371 milijun dinara ili sa 10%. 

Jugoslavija je u god. 1935. aktivna sa Njemačkom za 153 mili- 
juna, sa Italijom za 302 milijuna, sa Engleskom za 161 milijuna, sa Au- 
strijom za 136 milijuna, sa Mađarskom za 93 milijuna, sa Čehoslo- 
vačkom za 24 milijuna dinara, pa sa Sjed. Držav. Amerike, Grčkom i 
Turskom. Najviša pasivnost bila je prema Francuskoj, i to za 98 mi- 
lijuna dinara, zatim prema Rumunjskoj, južnoj Americi itd. 

Vrijednost izvoza u 1934. god. pala je na 48%, a u 1935. godini 
pače na 40% vrijednosti izvoza u 1929 god. Uvoz je pao u 1934 god. 
na 47%, a 1935 god. iznašao je 48% vrijednosti uvoza iz 1929. godine. 

U novembru 1935 godine stupile su na snagu sankcije protiv 
Italije, koja je dosada zauzimala prvo mjesto u jugoslavenskom iz- 
vozu. Time u vezi izvozna trgovina je osjetljivo pala prema Italiji, 
od 54 milijuna dinara u novembru 1935 na 4 milijuna dinara u de. 
cembru, (dok je izvoz bio u istecm mjesecu 1934. god. 50,3 milijuna). 

| u januaru 1936 god. izvoz u ltaliju bio je samo 4,1 milijuna dinara. 
Za izvoz drva morala bi Jugoslavija naći nova tržišta, jer za preko 
polovicu proizvodnje za izvoz nema sada mogućnosti plasiranja i po- 
red izvoznih područja u sjev. Africi, Španiji i u Orijentu. U teškom 
položaju nalazi se oko 2200 malih pilana i oko 200 velikih poduzeća, 
od kojih se nekoja poduzeća ubrajaju u najveće industrije te vrsti u 
srednjoj Europi. Konferencija svjetske drvarske privrede u Kopen- 
hagenu od januara 1936 limitirala je kontingente pojedinim država- 
ma, pa je na Jugoslaviju odreden kvantum od 800.000 m3. Ali to u 
praksi nema vrijednosti, jer su tržišta u Engleskoj potpuno u rukama 
Kanade, baltičkih i skandinavskih država te Sovjetske Rusije. 


Jugoslavenski izvoz u januaru 1936 bio je u vrijednosti od 288,8 
milijuna dinara, a uvoz 342,5 milijuna, prema tome je trgovinska bi- 
lanca započela pasivom od 53,7 milijuna dinara, dok je u istom mje- 
secu 1935 god. završila aktivom od preko 11 milijuna. Ne samo da je 
januar 1936 završio sa pasivom, već je i u februaru prema službenim 
podacima trgovinska bilanca pasivna za 64,9 milijuna dinara. Prema 
tome pasiva vanjske trgovine za prva dva mjeseca 1936 iznaša okru- 
glo 132,4 milijuna dinara, dok je naprotiv bila u isto vrijeme prošle 
godine aktivna za 19,5 milijuna. Izvoz 1936 godine naglo pada, a uvoz 
raste, pa uz takove okolnosti ima malo nade da će trgovinska bilanca 
za 1936 godinu aktivno završiti. Ova pasiva je posljedica ekonomskih 
sankcija protiv Italije. Zabrana eksporta pogađa u glavnom ove ar- 
tikle: krom, mangan, bauksit i drvo. Time je izgubljen placement ot- 
prilike za jednu petinu izvoza a najteže je pogođena drvarska indu- 
strija, jer je ranije preko 60% svojih proizvoda izvozila u Italiju. Vi- 
dimo da sankcije jače utječu na jugoslavenske privredne prilike, nego 
li je to slučaj u drugim zemljama. Privredna struktura Jugoslavije je 
takova, da ne može naći zgodnijeg tržišta za svoje proizvode, no što 
je talijansko. Nova tržišta ne otvaraju se lako, pogotovo ne za one 
proizvode, koji su većim dijelom predmet kontingenata. Trgovački 
pregovori u Londonu i Parizu nijesu ispunili očekivanja naših pri- 
vrednika. Prije primjene obaveznih sankcija, koju je Jugoslavija pri- 
mila kao članica Lige Naroda, trebalo je osigurati stame kompen- 
zacije za štetu, koja će iz toga nastati, naročito za drvnu industriju, 
jer bi takove kompenzacije bile i potpuno opravdane. 


Preorijentacija vanjske trgovine Jugoslavije traži svestranu re- 
viziju tarifa i lučkih taksa zbog prilagođivanja suvremenim potreba- 
ma i prilikama. Tranzitna tarifa između Jugoslavije i Čehoslovačke, 
koja je stupila na snagu 1. januara 1936, nije pokazala do sada po- 
voljnih rezultata, to jest čehoslovački izvoz i uvoz nije krenuo u jugo- 
slavenske jadranske luke, a niti su se čehoslovački izvoznici dosada 
poslužili preferencijalnom carinom. 


Već je ranije naglašeno, da je aktivna trgovinska bilanca uvjet 
normalnog razvijanja cjelokupne državne i privatne privrede. Jugo- 
slavenska aktivna trgovinska bilanca jedina može popraviti platežnu 
bilancu, čija je trajna aktivnost od presudne važnosti za čvrstoću va- 
lute. Zbog toga je potrebno, da se vodi takova trgovinska politika, 
koja je u skladu sa sveopćom međunarodnom situacijom. Danas sve 

države aktivno utječu na razvitak vanjske trgovine, tako da oteža- 
vaju uvoz, a pogoduju izvozu preraznim mjerama, pa se često uslov- 
ljuje uvoz određenih proizvoda izvozom vlastitih artikala. Zato i ju- 
goslavenska trgovinska politika treba biti diktirana prilikama, koje se 
razvijaju u cijelome svijetu, kako bi tako sačuvala i unutarnje tržište. 
Problem aktiviranja i održanja aktivnosti trgovinske bilance od van: 
redne je važnosti. Politika i trgovina moraju računati s najbližim 
mogućnostima, jer položaj pojedinih država i njihova ekonomska 
struktura prirodni su preduvjeti za ekonomsku kooperaciju. Moderna 
trgovinska politika sastoji se u elasticitetu međusobnih ugovora i u 
prilagođivanju postojećim privrednim i političkim prilikama. 


ILIJA P. PERIO 


POLOŽAJ STRANACA PRIVREDNIKA I ZAKON 
O RADNJAMA 


Ovde ne mislimo raspravljati uopšte o pravnom položaju stranih 
državljana, koji borave u Jugoslaviji. Težnja nam je, da se ograni- 
čimo na razlaganje o pravnom položaju stranih državljana kao ima- 
laca izvesne radnje u Jugoslaviji, s naročitim obzirom na odnosne 
odredbe Zakona o radnjama od 5 novembra 1931 go- 
dine.) 

Jugoslavensko zakonodavstvo poklanja vrlo značajnu pažnju 
preciziranju pravnog položaja stranih državljana (stranaca) kod nas, 
naročito što se tiče regulisanja njihove privredne delatnosti. Do- 
duše, nema specijalnog zakona, koji bi se bavio isključivo tim pred- 
metom. Tim problemom bavi se ugovorno pravo, kao i privredno i 
drugo nacionalno zakonodavstvo. Ugovorno pravo, uglavnom, sači- 
njavaju trgovinski ugovori (konvencije, deklaracije, aranžmani), spe- 
cijalni privredni međudržavni ugovori, kao i ponekoje odredbe — 
tzv. »ekonomske klauzule« — pojedinih političkih ugovora. Što se 
pak nacsnalnog zakonodavstva tiče u pogledu omeđavanja prava 
stranaca na privređivanje u našoj zemlji, ono je sastavljeno iz mno- 
gobrojnih zakona, mahom privredno-pravnog karaktera. Ipak naj- 
značajniji zakon u toj pravnoj oblasti jest jedinstveni Zakon o 
radnjama. 

Svrha ovoga rada jest baš ta, da pokušamo prikazati u jednoj 
povezanoj celini one odredbe iz Zakona o radnjama, koje su od 
uticaja za utvrđivanje obima (opsega) prava stranaca na obavljanje 
izvesne radnje, imajući u vidu pri tome i takva prava i dužnosti stra- 
naca, koja su akcesorne prirode prema pravu »obavljanja radnje« 
kao najglavnijem pravu. Dakako, pod izrazom »stranac«, podrazu- 
mevamo ne samo strane državljane (fizička lica), koja kod nas 
»obavljaju izvesnu radnju«, već i ogranke (afilijacije, podružnice) 

1) Vidi »Službene novine Kr. Jugoslavije« od 8 XI 1931 god., br. 262 — 


LXOCXI. — Prema odredbi $ 461 (1), ovaj je Zakon stupio na snagu 9 marta 
1932 god. — U daljoj upotrebi, ovaj ćemo zakonik nazivati skraćeno sa »Zore«. 

društava inostranog porekla (pravna lica), koja kod nas razvijaju 
svoju privrednu delatnost.“) 

1. Svaki redovan, samostalan i nezabranjen privredni rad, uz 
izvesna zakonska vrlo znatna ograničenja, potpada pod organiza- 
ciono-tehničke i socijalno-pravne odredbe našeg novog Zakona o 
radnjama, koji važi za celo područje naše Kraljevine (S 1 Zor.)*) — 
Svakako je ovde reč o jednom imaocu radnje, pa bilo da je to fi- 
zičko ili pravno lice. Međutim, vrlo često postoji ogromna razlika 
između te dve doista odvojene kategorije imalaca radnje. Ta je raz- 
lika naročito značajna, ukoliko se radi o fizičkim licima stranog 
državljanstva, dotično pravnim licima stranog porekla (afilijacijama 
u Jugoslaviji pravnih lica privrednog karaktera, čije je poreklo (se- 
dište) u kojoj stranoj državi). 

Nekoliko posebnih paragrafa Zakona o radnjama posvećeno je 
i strancima, koji kod nas žele obavljati izvesnu radnju. U daljim 
odeljcima pokušaćemo izneti te odredbe. 

2. Težnja novog međunarodnog prava, između ostalog, uprav- 
ljena je što jačem izjednačavanju stranaca sa domorotcima, tj. vla- 
stitim državljanima. Po sebi se razume, da je pri tome glavna osno- 
vica reciprocitet (uzajamnost). To opšte načelo izrično je istaknuto 
u $ 7 (1) Zor. pod jednim uslovom ako je ugovorom između naše 
države i države kojoj pripada stranac u pitanju, dakle fizičko lice, 
»predviđeno da će se obostranim državljanima uzajamno priznavati 
ista prava*) na obavljanje radnje«. Međutim, ako nemamo ugovora 
sa državom kojoj pripadaju stranci, ovi će kod nas moći »obavljati 
neku radnju samo izuzetno) ako im dozvolu za obavljanje radnje 
izda nadležni ban, odnosno Ministar trgovine i industrije«. 


2) Pominjemo, da ovim radom ne nameravamo dodirivati i pravo za- 
poslenja (pravo na rad) stranih državljana, dakle isključivo fizičkih 
lica u Jugoslaviji. To je pravo sadržano u Uredbi o zaposlenju stranih držav- 
ljana od 29 marta 1935 god. (»Služb. nov.« od 11 aprila 1935 god., br. 86 — 
XXII i br. T6—A od 30 marta 1935 god.). — Upor. Ilija P. Perić: O po- 
sredovanju rada i službe kao funkciji ustanova javne 
službe posredovanja rada u Jugoslaviji — »Socijalni arhiv«, 
god. I, br. 11—12; str. 190—196. 

3) Upor. Dr. Ivo Politeo: Trgovački i ostali privatni na- 
mještenici prema službodavcima i Zakonu o radnjama. 
Zagreb, 1932 god,, str. 17 i 18. Koristimo priliku da pomenemo, da je u ovome 
delu pisac doneo i potpuni prvobitni tekst o berzama rada (Odeljak IV: 
$$ 70—107a). Međutim najveći deo tih odredaba izgubio je potpuno svoju važ- 
nost donošenjem Uredbe o organizaciji posredovanja rada 
od 26 novembra 1927 godine, na osnovu čl. 281 i 282 Finansijskog za- 
kona za 1927/28 god. Ta je Uredba sa zakonskom snagom (docnije je bila 
menjana i dopunjavana, te je kao takva ponovno bila ozakonjena na osnovu 
S 59 tač. 5 Finansijskog Zakona za 1934/35 god.), prema svom $& 1 st. III, 
zadržala iz odeljka IV Zakona o zaštiti radnika na snazi samo sledeće 88: 73, 
93 b), 101, 102, 103, 105, 106, 107), kao i kaznene odredbe iz $$ 122 tač. 
1, 124 tač. 3 i £ 125. A to je sasvim razumljivo, jer su berze rada počev sa 
1928 godinom postavljene na samoupravnoj osnovici, te su prestale biti ne- 
posredno državne ustanove. O ovome pobliže vid. Tija P. Perić: Jugosla- 
vensko socijalno zakonodavstvo. Beograd, 1931 god. Naročito 
na str. 241 i sl. — Upor. Dr. Stojan Bajić: Delavsko in nameščen- 
sko pravo. Ljubljana, 1933 god., str. 3 i 4. 

Naizgled je pravna situacija prilično jednostavna ako postoji 
ugovor, onda važi načelo reciprociteta; nema li ugovora, postoji 
samo fakultativnost obavljanja radnje po diskrecionoj odluci bana, 
odnosno ministra trgovine i industrije. Što se ovog poslednjeg slu- 
čaja tiče, nema uopšte spornosti. Ali prvi slučaj, izgleda, nije naj- 
jagniji i najjednostavniji. Naime, rekli smo, da u slučaju postojanja 
ugovora, ima da važi načelo reciprociteta. Ali iz zakonskog teksta 
— 87 (1) Zor., — a naročito iz izraza »ista prava« ,moglo bi se shva- 
titi, da se time htelo adekvatna ili ekvivalentna prava. Ako je ovo 
stanovište ispravno, onda bi izilazilo na to, da je naš zakonodavac 
usvojio načelo kompenzacije, a ne običnog reciprociteta. Ne- 
sumnjivo se zakonodavčev izraz »ista prava« ima razumeti tako, da 
se ima odnositi na ona »prava«, koja su ex pressis verbis sa- 
držana u datom ugovoru, a ne i na eventualna šira prava, koja 
bi imalac radnje — stranac — de facto uživaopobilokom 
vanugovornom osnovu.) Prema tome, po našem Zakonu o 
radnjama ne može se pretpostavljati kompenzacija; Wona će doći do 
izražaja samo tada, ako je u datom ugovoru predviđeno kompenza- 
ciono priznavanje prava. Uostalom ne bi imalo smisla u jednom 
ugovoru predvideti postupanje sa strancima po načelu »najvećeg 
povlašćenja«, ako bi se po nacionalnom zakonodavstvu bezuzlovno 
imao primenjivati princip kompenzacija; ovo bi možda još moglo 
opstati tako, gde se u ugovoru stipulira postupanje »po najširem 
blagovoljenju« s obostranim državljanima i kod primene toga po- 
stupka s jedne strane može druga strana tražiti jednak postupak, 
dakle kompenzaciju. Naš je zakonodavac, dakle, nesumnjivo usvojio 
načelo reciprociteta sa strancima (fizičkim licima), pripadnicima 
država, sa kojima je naša država u ugovornom odnosu. 


3. U pogledu inostranih pravnih lica, zakonodavac 
je mnogo manje liberalan, nego prema strancima — fizičkim licima. 
Inostrana pravna lica, kao što su akcionarska društva, razne zadruge 
i društva sa ograničenom odgovornošću »mogu u Kraljevini Jugosla- 
viji obavljati neku radnju!) samo ako po propisima koji za to važe 
izdejstvuju dozvolu Ministra trgovine i industrije« ($ 7 st. 2 Zor.). 
Prvo što se može primetiti jeste to, da se ovde uopšte ne pominje 
postojanje trgovinskih ugovora. Nije dakle važno da li imamo ili 
ne trgovinskog ugovora sa zemljom porekla pravnog lica, koje kod 
nas želi da privređuje. To je potpuno razumljivo. Ovde se radi o 
jednom diskrecionom pravu, po kome Ministar trgovine i industrije 
ima, bez obzira na postojanje ugovora sa dotičnom inostranom drža- 
vom, u svakom posebnom slučaju da ocenjuje korisnost i potrebu 


4) Kursiv je naš. 

5) Kursiv je naš. 

6) Istaknuti zakonski izraz »ista prava« postaje nam jasniji u sle- 
dećem primeru. Prema odredbi $ 6 st. II Zakona o apotekama i nadzoru nad 
prometom lekova od 7 IV 1930 g. (»Služb. nov.« od 14 IV 1930 god., br. 85 — 
XXXIII), strani državljani ne mogu kod nas obavljati apotekarsku radnju 
(voditi apoteku). Vice versa, pravo obavljanja apotekarske radnje neće biti 
priznato ni našim državljanima u inostranim državama, inače bez obzira na 
postojanje ugovornog odnosa. 

1) Kursiv je naš. 

davanja dozvole za poslovanje svakog pojedinog inostranog prav- 
nog lica. Ovolika opreznost prema inostranim pravnim licima po- 
trebna je i stoga, što nijedno inostrano fizičko lice, pa ma kojom 
vrstom privredovanja se ono bavilo kod nas, ne može biti od tolike 
opasnosti po našu nacionalnu ekonomiju i bezbednost, kao strano 
pravno lice. Tu zapravo i leži objašnjenje liberalnijeg tretiranja 
inostranih fizičkih od inostranih pravnih lica u pogledu prava i mo- 
gućnosti obavljanja kakve radnje kod nas. Jer fizičko inostrano lice, 
ako postoje uredni ugovorni odnosi, ima pravo na obavljanje 
radnje, dok inostrana pravna lica uopšte nemaju prava, već 
samo mogućnost obavljanja izvesne radnje.5) 

Pored toga, može se postaviti pitanje vrste radnje (radnji), 
koje može obavljati inostrano pravno lice, uz dozvolu naravno. Na- 
ime u gore navedenom zakonskom tekstu kaže se, da strana pravna 
lica mogu obavljati »neku radnju« kod nas. Kako se ovo ima 
razumeti? Šta se zapravo htelo reći sa izrazom »neki«? Jer, ovde 
su a priori mogućne dve solucije. Pod izrazom »neku radnju« 
može biti shvaćeno, da dotično pravno lice, na pr. akcionarsko društvo 
— njegova afilijacija kod nas — može obavljati: a) poslove (radnju), 
koje obavlja i glavno inostrano a. d. u zemlji porekla, i b) poslove, 
odnosno radnju (radnje) bez obzira na njihovu vrstu i prirodu i bez 
obzira na poslove, koje obavlja matično društvo, Sva neizvesnost 
proističe iz upotrebljenog prideva »neki«, bez koga se je ovde sa- 
svim lepo moglo biti, jer doprinosi nejasnosti. Prirodno, u maločas 
upotrebljenom primeru, drugi slučaj pod b) — ne može opstati. Evo 
zašto. Svako pravno lice, sem ostaloga, mora imati i svoja pra- 
vila (statute). Ono može svoju delatnost razvijati samo i 
isključivo u granicama tih pravila; drugim rečima, pravno lice može 
obavljati samo one radnje, koje su izrekom navedene u njegovim 
pravilima, i ništa više. Pa kada samo toliko može matično prav- 
no lice, ne može se pretpostaviti, da bi njegova _ afilijacija 
smela ni mogla preći pravni krug njegove delatnosti. Sem toga, ma- 
tično pravno lice nalazi se u stranoj državi, a njegova afilijacija treba 
da privređuje u našoj državi. Pravila matičnog pravnog lica su sa- 
stavljena na osnovu zakonodavstva zemlje porekla,-i ona ne moraju 
u svemu da se podudaraju s onim, što je dozvoljeno po našem na- 
cionalnom zakonodavstvu: u takvom slučaju, obim poslova afilijacije 
dotičnog pravnog stranog lica kod nas, imaće se kretati u granicama 
dopuštenog u smislu našeg nacionalnog zakonodavstva, te će u tome 
smislu biti izvršena i potrebna adaptacija pravila. K tome, ni čisto 
Gomaća pravna, lica ne mogu raditi poslove (radnje) koje hoće, već 
strogo u granicama njihovih odobrenih pravila (statuta): tim se 
manje može pretpostaviti da je to dozvoljeno afilijacijama stranih 
pravnih lica kod nas. S obzirom na sve napred izneto, na pitanje: 
kako se ima razumeti zakonodavčev izraz »neku radnju«, odnosno 


8) Prirodno je, da se i ovde mora voditi računa o specijalnim privrednim 
ugovorima, po kojima smo preuzeli obavezu, da s pravnim licima inostranog 
porekla postupamo na izvestan povoljniji način. Upored. naše specijalne spo- 
razume sa Italijom i Mađarskom. Vid. i 88 429 i 446 Zor. 


na pitanje: koju vrstu radnje ima pravo kod nas da obavlja jedna 
afilijacija stranog pravnog lica, — odgovor je sledeći: da će stra- 
ho pravno lice kod nas moći obavljati sve one 
poslove, predviđene u pravilima njegove matice, 
ukoliko su dotični poslovi predviđeni kao slo- 
bodni u smislu odredaba našeg pozitivnog zako. 
nodavstva. 

Dalje valja pomenuti i gore citiranu odredbu prema kojoj do- 
zvole za obavljanje radnje pravnog inostranog lica izdaje samo Mi- 
nistar trgovine i industrije. Da li ovaj propis, ovako generalno, može 
opstati i u slučajevima, gde po specijalnom zakonskom propisu nije 
predviđena nadležnost Ministra trgovine i industrije, već napr. kojeg 
drugog ministra? Uzimamo kao primer iseljeničke agencije za čije 
je poslovanje potrebno »naročito odobrenje od Ministarstva soci- 
jalne politike i narodnog zdravlja« (S 72 st. 3 Zor.). Za ovu vrstu 
radnje, kako smo videli, isključena je nadležnost Ministra trgovine 
i industrije po pomenutom specijalnom zakonskom propisu, ali po 
opštem propisu ($ 7 st. 2 Zor.), dozvolu?) stranim licima (preduze- 
ćima) izdaje baš samo Ministar trgovine i industrije. Shodno načelu 
lex specialis derogat generali, imalo bi se uzeti, da 
strano pravno lice — u konkretnom primeru — ne mora tražiti »do- 
zvolu« od Ministra trgovine i industrije, već mu je dovoljno »odo- 
Drenje« od Ministarstva socijalne politike i narodnog zdravlja. No 
moglo bi se zauzeti i protivno stanovište, pa reći, da je svako ino- 
strano pravno lice dužno obratiti se za dozvolu Ministru trgovine i 
industrije, a ono će podnesak uputiti nadležnoj vlasti — ako samo 
nije nadležno za davanje dozvole — i eventualnu dozvolu uručiti mo- 
liocu. Ova operacija, iako čisto administrativno-tehničke prirode, ne 
bi možda bila suvišna, ako se uzme u obzir, da se — shodno odredbi 
€ 99 st. 2 Zor. — i kod Ministarstva trgovine i industrije (pored nad- 
ležne opšte upravne vlasti I stepena — $ 99 st. 1 Zor.) može osnovati 
naročiti registar o izdatim dozvolama, za čije je izdavanje samo Mi- 
nistarstvo trgovine i industrije nadležno, odnosno, po analogiji, Mi- 
nistarstvo socijalne politike i narodnog zdravlja. 

Dalje i samo ortačenje ovih stranih pravnih lica (akcio- 
narskih društava, zadruga i društava sa ograničenom odgovornošću) 
»sa domaćim preduzećima podleži dozvoli bana« (5 7 st. 2, in fine, 
Zor). Dakle ne samo što uopšte mogućnost poslovanja jedne afili- 
jacije stranog pravnog lica kod nas ovisi o dozvoli Ministra trgovine 
i industrije, već je, i pored izdate dozvole za poslovanje, za omogu- 
ćenje uortačenja sa kojim domaćim preduzećem postavljen novi 
uslov: dozvola nadležnog bana (koju izdaje na osnovu diskrecionog 
prava). [| u ovom slučaju važe, u glavnom, oni isti razlozi, koji su 
diktovali vezivanje prava poslovanja jednog stranog pravnog lica 
kod nas za prethodnu dozvolu dobivenu od Ministra trgovine i indu- 
strije, s time što ovde više dolazi do izražaja momenat zaštite naci- 
onalno- ekonomskih interesa. 


9) Ovde je »dozvolu« adekvatan terminus »odobrenje« iz $ 22 st. 3 2Zor. 

4. Pored uslova, o kojima je bilo reči u prednjim izlaganjima, 
— da ih nazovemo naročitim uslovima (postojanje ugovora, 
u pogledu fizičkih inostranih lica; pribavljanje naročitih dozvola za 
strana fizička lica, pripadnike država sa kojima smo u neugovornom 
ili u nepotpunom privrednom ugovornom odnosu; ishođenje dozvola 
za inostrana pravna lica privrednog karaktera), postoji još niz tzv. 
opštih i posebnih uslova, od čijeg ispunjavanja zavisi 
ovlašćeno obavljanje (po »ovlašćenju«, po »dozvoli«, po »odobre- 
nju«, odnosno po »prijavi) izvesne radnje u Jugoslaviji. Sedes mate- 
riae je za opšte uslove u potpunosti, a za posebne najvećim delom u 
našem novom Zakonu o radnjama; posebnih uslova ima i u nekim 
specijalnim zakonima. Mi se ovde nećemo zadržavati na bližem izla- 
ganju o tim opštim i posebnim uslovima, jer bi nas to odvelo pre- 
daleko izvan okvira ovog rada. Ovde ćemo samo toliko pomenuti, 
da nijedan stranac, koji pripada državi sa kojom nemamo trgovin- 
skog ugovora (5 7 st. 1, in fine, Zor.), ne može kod nas obavljati 
nijednu radnju na osnovu ovlašćenja (6 3 st. 1 tač. 1 Zor.), već 
isključivo na osnovu dozvole,!?) koju — izuzetno od opštih pro- 
pisa — uvek izdaje nadležni ban, odnosno Ministar trgovine i indu- 
strije. U slučaju postojanja ugovora, strana fizička lica, u pogledu 
nadležnosti vlasti i uslova, izjednačena su sa domorotcima, našim 
državljanima. 

95. U nadopunu napred iznetog pominjemo, da odredbe Zakona o 
radnjama nemaju derogirajućeg dejstva ni uticaja na »odredbe me- 
đunarodnih ugovora i sporazuma koje se odnose na obavljanje rad- 
nje u zemlji«, tj. kod nas (8 429 Zor.). Prema tome, dakako, jednim 
trgovinskim (ili drugim) ugovorom mogu izvesne odredbe Zakona o 
radnjama biti nadomeštene, bilo u smislu ublaženja (uprošćenja) ili 
pooštrenja njihovog u pogledu primene prema državljanima naše 
saugovornice. Šta više, prema »prelaznim naređenjima« našeg Zor., 
propisano je, da će »sve radnje (obrti) i sva prava stečena po dosa- 
danjim zakonima«1!) (8 466 st. 1 Zor.) ostati u važnosti i po stupanju 
na snagu Zor., tj. posle 9 marta 1932 god. Po analogiji dakle, to ima 
značiti, da se imaju smatrati očuvanim sva ona prava, koja su stran- 
cima (fizičkim i pravnim licima) bila data na osnovu ugovora do 9 
marta 1932 god., pa makar da ona ne bi bila mogućna po odredbama 
Zakona o radnjama iz 1931 godine. Drugo je već pitanje perma- 
nentnosti tih »stečenih prava« kod stranaca, ako napr. ne bi bio 
produžen ugovor po kome su ta prava bila stečena. Ovde će biti ođ 
važnosti odredba napred pomenutog $ 429 Zor. Mora se pretposta- 
viti, da se tu misli o međunarodnim ugovorima i sporazumima, koji 
su na snazi, a ne i o nim koji su prestali važiti bilo iz kog razloga. 
S obzirom na to, logičnom dedukcijom, moramo izvesti zaključak, 
da će i »stečena prava« stranaca, u pogledu njihovog trajanja, po 


10) Izuzevši slučajeve, u kojima imaoca radnje-stranca štiti ugovorno 
pravo (5 429 Zor.), dotično »stečeno pravo« (5 448(1) Zor.). Upored. naredna 
izlaganja. 

11) Kursiv je naš. 

pravilu imati deliti suđbinu ugovora koji im je služio kao osnovica. 
Međutim se ovde može istaći sledeći ozbiljan prigovor: po pravilu, 
kada se u jednom zakonskom propisu govori o »stečenim pravima« 
(iura quaesita), onda se time hoće da se održi pravna vrednost tih 
»prava«, čija je prvobitna zakonska osnovica ugasla; ta dakle »ste- 
čena prava«, kao izuzetci, strše na pravnoj zgradi (konstrukciji) da- 
tog zakona (zakonika), jer ih zakonodavac iz naročitih obzira tole- 
rira. Ovo je tačno kao pravilo i važi u odnosu na domorotce i na 
primenu na njih odredaba unutrašnjeg prava. Ali, u pogleđu stranaca? 
Da li se može jednome strancu priznavati izvesno »stečeno pravo«, 
dakle u stvari jedna privilegija, i onda, kada prestane važnost ugo- 
vora? Mislimo, da ne može, upravo da ne treba i ne sme, stoga što 
se ugovorom uvek osigurava reciprocitet. Međutim, pošto ugovor 
prestane, ko jamči da će bivša ugovornica našim državljanima u njoj 
nastanjenim priznavati slična prava i privilegije. Zar će biti prizna- 
vana »stečena prava« strancima, pripadnicima države sa kojom smo 
raskinuli ugovor pošto nam je navestila na pr. rat? S obzirom na ova 
izlaganja, mislimo da u pogleđu »stečenih prava« stranaca (fizičkih 
i pravnih lica) kod nas, odredba S 446 (1) Zor. treba da bude shva- 
Ććena dvojako: 1) ostaju u važnosti sva prava stranaca, koja proističu 
iz jednog ugovora koji je stupio na snagu do 9 marta 1932 god. (kao 
dana stupanja na snagu našeg Zakona o radnjama), pa ma ona bila 
1 šira od istih ili sličnih »prava« iz našeg Zor., i to sve dotle, dok taj 
ugovor bude važio i 2) prestankom, izmenom ili dopunom ugovora, 
potpuno prestaju ili se svode u granice novih ugovornih normi sva 
eventualna prava stranaca, kao da ranije nikada nisu postojala odno- 
sno kao da nisu bila šira od novougovornih, — dakle, baš protivno 
slovu odredaba & 446 (1) Zor. Prema tome je i ovde od presudnog 
uticaja princip reciprociteta. Naravno u gore navedenom slučaju pod 
2), stranci ili nemaju pravo ili ga imaju u ograničenoj meri; ali to 
ne znači, da im naše vlasti, po svome pravu diskrecije, možda neće 
ni uskraćivati, odnosno ograničavati, to njihovo bivše ili ograničenije 
»pravo«. 
(Svršit će se) 

DR. MIRKO LAMER, NEW YORK 


NAJNOVIJE PROMJENE STATUTA FEDERAL 
RESERVE SISTEMA 


Američka kreditna politika nije bila, a niti je danas regulirana 
sistemom Centralnih Banaka kao što evropska, već podleži admini- 
strativno decentralističkim principima Federal Reserve sistema, iako 
su metode kreditnog reguliranja vrlo slične. Međutim centralistički 
princip dolazi sve više do izražaja, te su posljednje promjene sta- 
tuta važan korak u tom smjeru. Razvoj emisijonih banaka u Ame- 
rici jasno odrazuje historički pravac prema centralizaciji notne i 
kreditne politike. Tek 1913 uspjelo je unificirati vrhovnu kreditnu 
politiku u Federal Reserve sistemu, dok je sve do onda vladao više 
ili manje državno-partikularistički princip (»national banking sy- 
stem«). Federal Reserve sistem daje i nadalje mjesta regionalizmu 
sastojeći se od 12 regionalnih banaka (Federal Reserve Banks). Iako 
im je na čelu Federal Reserve Board u Washingtonu, vodile su re- 
zervne banke do najnovijeg vremena dosta nezavisnu politiku. Po- 
sljednjom reformom ta je nezavisnost veoma sputana, te je politika 
rezervnih banaka koncentrirana u rukama Federal Reserve Boarda. 

Sve do posljednje kreditne krize osnovni statuti Federal Re- 
serve sistema nijesu bili mijenjani, iako se unutarnja politika mije- 
njala prema ekonomskoj i političkoj situaciji (ratna faza do 1924, 
inflacionistička do 1922, faza stabilnog nivoa cijena do 1929, faza 
intervencije od 1929 do 1932) te prema različnim ekonomsko-poli- 
tičkim nazorima guvernera i članova Federal Reserve Boarda. Pro- 
duljenje Federal Reserve Acta u godini 1927 nije zahtjevalo nika- 
kvih bitnih reformi, jer se je Amerika nalazila u prosperitetu, a za 
dobrih vremena se ne opažaju grješke, niti one dolaze do izražaja. 
Uedino je bilo uspjelo velikim bankama, da je Mc Fadden Act do- 
zvolio nacionalnim bankama otvaranje podružnica, jer je ta za- 
brana veoma priječila proširivanje i koncentraciju bankovnog po- 
sla. Razlog zabrani je bio antimonopolistički stav sastavljača osnov- 
nog akta, koji je u vrijeme prosperiteta stvorenog većinom akcijom 
monopolističkih pođuzeća naravno veoma smalaksao. 

Bankovna kriza od 1932 i 1933 stavila je na Federal Reserve 
sistem zahtjeve, što ih nije mogao _ izvršiti u okviru starih statuta. 
Stoga je Banking Act od 1933 uveo u politiku rezervnih banaka 
»mjere od nužde«, koje su imale odlučan utjecaj na popravljanje 
bankovne situacije, te su se pokazale vrlo korisnima za daljnje 
funkcioniranje bankovnog sistema. Uslijed toga je Banking 
Actođ 1935 dao većem dijelu privremenih mjera Wod nužde perma- 
nentan karakter. Novi bankovni statuti stupiše u krijepost 1. fe- 
bruara 1936, kad je novi Federal Reserve Board preuzeo svoju 
dužnost. 


FederalReserve Board ne sastoji se više od osam čla- 
nova, već od sedmorice, što ih imenuje pretsjednik Sjedinjenih Država 

uz privolu Senata i Kongresa. Njihov rok traje 14 godina na osnovu 
rotacionog principa tako, da svake dvije godine jedan član ispada i 
novi se imenuje; nakon odsluženja punog roka od 14 godina ne može 
se nijedan »governor« nanovo imenovati. Važna promjena u slovu 
statuta jest, što je eliminirano automatsko članstvo ex officio mini- 
stra financija (secretary of treasury) i novčanog kontrolora (con- 
troller of currency). Na taj je način Federal Reserve Board učinjen 
nezavisnim u svojim odlukama od ministarstva financija. Ali u da- 
našnjoj situaciji je ta mjera iluzorna, jer prema odredbama »od 
nužde«, što su još na snazi, politika rezervnih banaka imade se ravnati 
prema propisima ministra financija.!) 

Biranje direktora (9) pojedinih rezervnih banaka i nadalje ostaje 
u izbornoj vlasti učlanjenih banaka, dok predsjednika i potpred- 
sjednika biraju direktori, a potvrđuje ih Federal Reserve Board. Mo- 
žda je potrebno napomenuti, da su rezervne banke privatne insti- 
tucije javno-pravnog karaktera t. j. da se njihova gospodarska po- 
litika osniva na nacionalno-ekonomskim, a ne na privatno-ekonom- 
skim principima. Osnovni kapital rezervnih banaka je supskribiran 
od banaka-članica (member banks) distrikta u kojem odnosna re- 
zervna banka djeluje. Banke koje stječu članstvo u rezervnom sistemu 
moraju upisati kapital kod rezervne banke u 6% -tnom odnosu prema 
vlastitom kapitalu i suvišćima. Od upisanog kapitala samo polovina 
mora da je uplaćena, a druga polovina sastoji u obvezi, da je banka- 
članica ispuni u slučaju zahtjeva rezervne banke. 


Najvažniji problem što čeka rješidbu novog Boarda jest određe- 
nje shodne politike u pogledu suvišnih rezerva (excess re- 
serves) banaka-članica. Banke imadu ogromnu sumu od trimiljar- 
de dolara rezerva povrh zakonom određene granice. Tako velike 
rezerve nesamo da predstavljaju jalove zalihe kapitala, već također 
potencijalnu opasnost inflacije i različnih spekulativnih djelatnosti. 
Na osnovu tih rezerva može u okviru zakonskih granica biti izgra- 
đena višestruka kreditna nadstruktura, koja bi čitav ekonomski si- 
stem bacila u divlju inflaciju. Tako snažnome porastu rezerva je naj- 


1) Pročelnik (chairman) novog Boarda jest dosadanji »guverner« Bo- 
arda, Marriner S. Eccles, što znači, da Roosevelt želi zadržati dosa- 
danju politiku tog liberalnog bankira, bivšeg mormonskog misijonara. Od 
članova starog Boarda imenovan je nanovo jedino M. S. Szymczak, bivši 
profesor ekonomije na jednom katoličkom univerzitetu u Chicagu, vrlo spre- 
man administrator. Među novim članovima je najvažniji Joseph Brode- 
rick, bivši inspektor banaka u državi New York, koji bijaše često u uskoj 
vezi s Federal Reserve Boardom te posjeduje odličan uvid i imade dobre veze 
s bankarskim svijetom. Ronald Ranson je potpredsjednik jedne južne 
banke, Ralph Morridon je predstavnik industrije i ujedno politički eks- 
ponent Demokratske Stranke, a John Mc. Kee je predstavnik trgovine. 
Sedmi član nije još imenovan. U sastavu Boarda izjednačuju se komercijal- 
no-industrijski interesi s bankovnima, te će prema tome sigurno i politika 
biti vođena na taj način da će bankovni interesi imati veliku konjunkturno- 
političku ulogu s ciljem oživljavanja ukupne privrede, kao što je dosele po- 
kušavao Eccles, ali i s istim ograničenjima njegove politike. Plaća novih čla- 
nova »Federal Reserve Board of Governors« iznosi godišnje & 15.000.— kao 
što i članova ministarskog kabineta. 


više pridonijela »open-market policy« rezervnih banaka, koje su 
kupnjom papira na »otvorenom tržištu« povećavale rezerve banaka. 
članica. Rezerve ne bi nabujale, da je opskrbna strana izjednačena po- 
tražnjom. Ali investicije kreću se daleko sporijim tempom, jer pojave 
depresije u industriji nijesu još likvidirane, pa poradi toga industri- 
jalci ne razvijaju potražnju paralelno s obiljem kreditnih sredstava, 
a bankiri radije drže kredite u jalovome stanju, nego li da ih prepuste 
dubioznoj sudbini. S obzirom na to »ponašanje« (behaviour) banaka 
pristaje dobro bankarska poslovica »Bankari daju loše zajmove samo 
u dobrim vremenima, nikad u lošim«. Bankarska opreznost u lošim 
vremenima ograničava i velik dio dobrih i opravdanih zajmova te u 
kasnijoj fazi depresije osporava oživljenje. 

Međutim te »suvišne rezerve« su bile važna potpora Roosevel- 
tove državne kreditne politike, jer su zbog obilnosti novčanog trži- 
šta omogućavale državne zajmove. Na taj način su te rezerve u pro- 
šlosti imale indirektno pozitivan utjecaj na »recovery-program«, ali 
njihova uloga u budućnosti je dvojbena zbog pogibelji inflacije. 

Kreditni političari su zabrinuti »ponašanjem« bankovnih rezerva, 
jer ne slijede put predratne klasične teorije, kad bankari nijesu podr- 
žavali više rezerva, nego li što je to zahtjevala legalna granica, buduć 
da su neinvestirane suvišne rezerve predstavljale gubitak profita. — 
Međutim u današnje vrijeme su šanse za pronalaženje novih investi- 
cija, koje izvode iz depresije, tako sužene, a momenat »nesigurnosti« 
toliko povećan, da je bankarima važnije čuvati se od eventualnih 
gubitaka nego li poći za rizikom dubioznih profita. 

Novi Board imade na raspolaganju naročito dvije metode za 
uklanjanje tih rezerva 1) povišenje zakonske granice za rezerve, i 2) 
politiku otvorenog tržišta (open-market policy). 

Novi bankovni zakon od 1935 daje Boardu izrijekom pravo re- 
gulirati zakonsku granicu za rezerve »in order to prevent injurious 
credit expansion or contraction.«?) Svaki procenat povišenja rezerava 
u odnosu prema depozitima smanjuje višestruko potencijalnu opas- 
nost inflacije, koju može »perverzna elastičnost« bankovnog kredita 
isto tako prouzročiti kao što i monetarne makinacije. Druga moguć- 
nost jest prodaja državnih papira putem »open-market policy«. Re- 
zervne banke podržavaju danas oko 2.5 milijarde dolara državnih 
vrijednosnih papira, njihova prodaja bi automatski reducirala suvišne 
rezerve. 

U Sjedinjenim Državama imade naročitu važnost »open-mar- 
ket policy« te predstavlja metodu kreditne regulacije specifičnu u 
ovoj zemlji isto tako kao što je bila diskontna politika specifična u 
Engleskoj, premijska u Francuskoj, a devizna u bivšoj Austro-Ugar- 
skoj. Dakako danas se ta metoda upotrebljava i u drugim kapitali- 
stičkim zemljama, ali u nijednoj toliko kao što u Americi, jer ovdje 
je najrazvijenije unutrašnje tržište vrijednosnih papira. Kupnjom pa- 
pira provode rezervne banke ekspanziju kreditnog tržišta, a proda- 

*) Kod osnivanja sistema bila je legalna granica 25%, ali 1917 je sni- 


Žena na savremenu granicu: 139% za centralne rezervne gradske banke, 10% 
za banke u reserve cities, 7% za ladanjske banke. 

jom papira izvode kontrakciju. Do sadašnje reforme »open-market 
policy« nije imala jedinstvenog vodstva, jer je bila upravljana od 12 
guvernera pojedinih rezervnih banaka. Novi »Federal Open Market 
Commitee« sastoji od 7 članova Boarda i 5 članova rezervnih ba- 
naka.*) Taj odbor je sastavljen tako da Board imade većinu i može 
upravljati s »open-market policy« u skladu s ostalom politikom Re- 
serve Boarda. 

Novi statuti polažu naročitu pažnju na elastičnu politiku di s- 
kontne stope. Stoga određuju da Board svakih 14 dana revidira 
da li je i diskontna stopa u skladu s kreditnom i općom ekonomskom 
situacijom, te kod svakog takovog pregleda treba nanovo da odre- 
đuje shodnu diskontnu stopu. Daljnje sredstvo kontrole kreditnog si- 
stema daje Boardu pravo reguliranja kamatne stope, što 
banke plaćaju na »potražne« (demand)“) i »vremenske« (time)*) de- 
pozite. »Bankovna uredba od nužde« ukinula je 1933 plaćanje kamata 
na potražne i odredila maksimalnu granicu za vremenske depozite. Ta 
uredba je motivirana time, što je plaćanje kamata na potražne de- 
pozite često bila nezdrava pojava,. koja je među bankama izazivala 
konkurenciju u jagmi za većim sumama tih depozita, a s druge strane 
je silila banke da poduzimaju spekulativne transakcije, što su obeća- 
vale veće profite, ali su ujedno počivale na nesolidnoj bazi. Nesamo 
taj opće-ekonomski već također i uži financijski razlozi doveli su do 
te uredbe, jer je ukinuće plaćanja tih kamata predstavljalo neku vrstu 
kompenzacije za uvećani financijski teret naročito većih banaka radi 
zakona o osiguranju uloga. 

Zakon o jamčenju uloga stupio je na snagu uredbom spomenu- 
tog bankovnog zakona od nužde u god. 1933, a imao je zadaću, da 
SREBIN daljnju situaciju nesigurnosti i bankrota putem osiguranja 
uloga. 

Prema novom bankovnom zakonu od 1935 pretvorena je nužna 
mjera osiguranja uloga u permanentnu uredbu. Centralna in- 
stitucija za osiguranje je »Federal Reserve Deposit Insurance Corpo- 
ration«. Državni prilog osnovnom kapitalu iznosio je 150 milijuna 
dolara, a rezervne banke su upisale oko 140 milijuna. Prema starom 
privremenom zakonu bile su osigurane banke obvezane kupiti izvje- 
stan broj dionica Osiguravajuće Korporacije, što novi zakon ne pred: 
viđa. Stari zakon imao je također jednu drugu komercijalnu odredbu, 


2) Ta petorica predstavljaju svih dvanaest rezervnih banaka, neki po 
dvije, neki po tri. Spominjem to, jer A. Kadragić u »Ekonomistu« od januara 
1936 str. 23 veli, da je u »odboru« predstavljeno pet rezervnih banaka. 

4) Američki izraz »demand deposites« naziva Keynes »cash deposites«, 
te uključuje među njih »income deposits« za kratkoročno pokriće intervala 
između primitka i izdatka dohotka, te »business deposits«, koji služe kao 
brze likvidne zalihe u slučaju potrebe. Ti depoziti su kratkoročni, traju obično 
najdulje trideset dana. 

5) »Time deposits«, u Keynesovoj terminologiji »saving deposits«, jesu 
tipični dugoročni štedni ulozi. 

*%) Između 1900 do 1920 porasao je broj komercijalnih banaka od 10.000 
na 30.000, ali nakon toga pada većom brzinom nego li je rasao. Između ja- 
nuara do juna 1933 spao je broj od 17.696 na 13.954, velikim dijelom uslijed 
purificiranja nakon bank. blagdana. 

prema kojoj je Osiguravajuća Korporacija bila obvezana plaćati di- 
vidende na dionice u vlasništvu države ili u vlasništvu osiguranih ba- 
naka (klasa A), ali ne na dionice što pripadaju rezervnim bankama 
(klasa B). Prema novom zakonu eliminirano je plaćanje dividenda 
uopće. Ta je uredba motivirana time, što Korporacija predviđa da će 
upravni troškovi i gubici zbog bankovnih bankrota za vrijeme ban- 
kovnih kriza apsorbirati eventualne dobitke. Mogućnosti za polučenje 
profita stvorene su operacijama Osiguravajuće Korporacije kao što 
je preuzimanje aktive osiguranih banaka od stečajnog upravitelja ili 
likvidatora, te otvaranje eventualno novih zajmova za osnovu aktive 
insolventne banke. Glavni dohodak dolazi od kamata na državne vri- 
jednosne papire i druge po državi garantirane papire. Dohodak te in- 
stitucije iznosio je u poslovnoj godini do konca juna 1935 godine 
9 milijuna dolara. Nakon odbitka različnih troškova iznosio je do- 
bitak oko 4.7 milijuna dolara, ali prenosom gubitka iz 1933 ostade 
oko 4 milijuna. 

Važnije od te motivacije jest nastojanje da se iz te institucije 
isključe komercijalni motivi, te da se podrede općim društvenim inte- 
resima, čemu i služi uredba osiguranja uloga. 

Osiguravajuća Korporacija imade pravo u slučaju većeg gomila- 
nja bankovnih bankrota izdavati vlastite zapise, bonove i ine obliga- 
cije. Ujedno Federal Reconstruction Corporation je obvezana na poziv 
direktora Osiguravajuće Korporacije kupiti od potonje obligacije u 
iznosu od 250 milijuna dolara. Ako to ne može izvršiti iz bilo kojih 
razloga, obvezan je ministar financija preuzeti ostatak uz daljnjih 250 
milijuna dolara. Na taj je način Osiguravajuća Korporacija dobro za- 
štićena za slučaj slijedeće bankovne krize, u koliko ista ne bude toj 
liko žestoka da državni kredit dovede u kritičnu situaciju. 

Za nacionalne i državne?) banke-članice rezervnog sistema je 


7) U ovome članku izrazi »nacionalne« i »državne« banke ne označuju 
nikakovu vrstu državnih javnih institucija, već prema američkoj terminologiji 
označuju privatne banke, što posluju na osnovu odobrenja »federalne« od- 
nosno »državnih« vlasti. Taj dualni sistem banaka imade svoj korijen u hi- 
storijskim razlozima, te u današnje vrijeme ne predstavlja gotovo nikakovu 
funkcionalnu razliku. Državne banke vuku svoju lozu iz vremena prije 1863 
kad je Sherman Act udario osnov »national banking systemu« i oduzeo pravo 
emisije nota državnim bankama. Državne banke su nakon toga počele išče- 
Zavati, dok nijesu potkraj 19 stoljeća počele pojedine »države« iz političkih i 
financijalno-političkih razloga davati bankama veće pogodnosti nego li fede- 
ralna vlast. Razvoj državnih banaka bio je naročito podstreknut time, što su 
dulje vremena bile nacionalne banke, skučene propisima u pogledu podjelji- 
vanja hipotekarnih zajmova, primanja štednih uloga i vršenja fiducijarnih 
funkcija. Naročito je pogodovao razvoju državnih banaka zakon, koji je bra- 
nio nacionalnim bankama otvaranje filijala. Ta je uredba dokinuta tekar 1927 
god. Mc Fađden Actom. 

Državne banke nijesu prosječno tako solidnog karaktera kao što na- 
cionalne, jer su državni zakoni bili mnogo liberalniji, a ujedno je politički 
»spoil« sistem igrao veliku ulogu u pojedinim državama. 

1932 bilo je u Sjedinjenim Državama oko 7.000 nacionalnih i oko 183.000 
državnih banaka. U nacionalnim bankama bilo je uloženo oko 17 milijarda 
dolara, a u državnim oko 28 milijarda. Nacionalne banke su u uskoj vezi 
8 rezervnim sistemom, te sačinjavahu (1932) */,, članstva i 5/g zajmova i in- 
vesticija rezervnog sistema. 

osiguranje uloga mandatorno. Banke-nečlanice s depozitima povrh 
100 milijuna dolara moraju se pridružiti rezervnom sistemu do 1942. 
Privremeni zakon od 1933 je zahtijevao da svaka osigurana banka 
mora ujedno postati članicom rezervnog sistema, dok savremeni zakon 
izuzima štedionice, trust-banke, koje se ne bave komercijalnim po- 
slovima i manje državne banke. Banke-nečlanice rezervnog sistema 
pripuštaju se Osiguravajućoj Korporaciji nakon ispitivanja njihova 
stanja. Kriterij pripusta jest da su depoziti izjednačeni sa zdravom 
aktivom banke, ujedno se ispituje »financijalna historija i ostali uslovi 
zavoda, izgledi budućeg poslovanja, opći karakter uprave, uloga što 
ju igra banka u poslovnoj sredini.« Nijedna banka ne može postati 
članicom rezervnog sistema ako nije kvalificirana za osiguranje pre- 
ma gornjim propisima. Ako banka izgubi članstvo u rezervnom si- 
stemu, gubi automatski također participaciju u sistemu osiguranja. 
Banka može takoder dobrovoljno istupiti iz Osiguravajuće Korpora- 
cije putem posebne procedure, ali u tom slučaju dobiva upravitelja 
sa strane Korporacije i automatski gubi članstvo u rezervnom siste- 
mu. Depoziti uloženi prije istupa uživaju osiguranje za dvije daljnje 
godine, dok novi depoziti nemaju tog privilegija. Osigurane banke 
su obvezane uvijek istaći u javnim prigodama, kao na pr. kod oglasa, 
da su depoziti u njihovu zavodu osigurani. 

Maksimalni iznos punog osiguranja jest 5000 dolara za svakog 
ulagača u svakoj osiguranoj banci. Prema tome bi ulagač mogao 
raspodijeliti svoje uloge na više banaka, da postigne potpuno osigu- 
ranje, međutim iskustvo posljednjih dviju godina pokazuje, da je taj 
slučaj dosta rijetko nastupio. Stari zakon je zahtijevao potpuno osi- 
guranje do $ 10.000. Povrh maksimalne sume punog osiguranja sli- 
jedi skala parcijalnog osiguranja, koja opada prema visini iznosa do 
polovine jamčenja. ' 

Statistike Osiguravajuće Korporacije pokazuju da je 98.5% od 
51 milijun depozitnih računa u osiguranim bankama ispod $ 5009. 
Ali mali broj velikih depozitnih računa premašuje u sumi male depo- 
zitne račune. Depoziti ispod 5000 dolara sačinjavaju samo 45% ob- 
veza Osiguravajuće Korporacije, u kojoj je do konca juna 1935 bilo 
osigurano 18 milijarda depozita od ukupnih 44 milijarde. Opravdanje 
za parcijalno osiguranje većih depozita sastoji u tome, što su veliki 
ulagači često ujedno i dužnici banaka, pa je gubitak depozita donekle 
izjednačen gubitkom duga. Njima je također omogućeno bolje po- 
znavanje bankovne situacije i pravovremeno povlačenje depozita nego 
li malim ulagačima. 

Osigurane banke plaćaju godišnje osigurninu 1/120d 1% sviju 
depozita (ne od osiguranih depozita). Dakako veći bankovni 
zavodi protestiraju protiv te uredbe, jer stvara diskriminaciju među 
pojedinim tipovima banaka i pojedinim geografskim područjima. — 
Tako na pr. 1934/35 bilo je u državi New York (s velikim ulozima, 
koji su tek parcijalno zaštićeni) osigurano tek 23.7 %, dok je u državi 
Vermont bilo osigurano 84.07%. 

Razjašnjenje toj uredbi jest, da Osiguravajuća Korporacija ne bi 
proporcijalnim opterećenjem malih i velikih banaka mogla namaknuti 

dovoljno financijalnih sredstava za vlastito financiranje, ujedno bi 
takovo opterećenje malih banaka slabilo njihovu snagu. Velike banke 
profitiraju od te situacije indirektnim načinom, jer zaštitom malih 
banaka od bankrota i nesolidnosti dana je veća stabilnost čitavom 
bankovnom sistemu. Tako je putem osiguravajućeg sistema manje 
bankarstvo steklo veću stabilnost i nezavisnost, te je proces »proždi- 
ranja« malih banaka od većih donekle sustavljen. 

Osiguravajuća Korporacija djeluje kao stečajni upravitelj (re- 
ceiver) za sve insolventne nacionalne banke, a može to biti također i 
za državne. Korporacija odlučuje, da li će organizirati novu banku, 
na koju se onda osigurani depoziti prenose, ili vrši plaćanja na neki 
drugi način. Ako je organizirana nova banka, njene dionice mogu 
postati predmetom prodaje, te će u svom karakteru postati redovna 
nacionalna banka, ili nova banka može biti fuzijonirana s kojom dru- 
gom osiguranom bankom. Ako nijednu od potonjih alternativa Osi- 
guravajuća Korporacija ne prihvati, onda mora banka biti likvidirana 
u roku od dvije godine. 

Uskom povezanošću sistema osiguranja s rezervnim sistemom, te 
snažnim udjelom rezervnih banaka u sastavu kapitala Osiguravajuće 
Korporacije, stekao je Federal Reserve Board kontrolu nad američkim 
bankarstvom. Ujedno je tim reformama Boardu omogućeno da pro- 
vodi centralističku politiku i da joj lakše podvrgne odnošenje banaka 
i lakše predviđa efekte svoših namjera. Institucija centralne banke 
nije uspostavljena, ali centralno-bankovni princip je ostvaren. Taj 
princip je što više savršenije ostvaren međusobnom povezanošću re- 
zervnih banaka s bankama članicama i direktnom vezom rezervnih 
banaka s industrijom i trgovinom nego li u mnogim evropskim zem- 
ljama s centralnim bankama.) Ovom je reformom Federal Reserve 
Boardu omogućeno da preuzme vrlo važno mjesto u vodećoj ulozi ko- 
njunkturne politike Sjedinjenih Država Amerike. 


A. KADRAGIO 


PRIVREDNA SURADNJA DRŽAVA MALE 
ANTANTE 


Po završetku svjetskog rata formirane su godine 1918 nove dr- 
žave u dunavskom bazenu: Čehoslovačka, Rumunjska i Jugoslavija. 
Prilike, pod kojima su se stvarale ove tri države, vrlo su karakteri- 
stične po izvjesnim potpuno zajedničkim osobinama: politička borba 
protiv Austro-Ugarske monarhije i težnja za samostalnim državnim 
Životom u skladu s principom nacionaliteta; već 1906 godine bio je 
osnovan i zajednički poslanički klub potlačenih narodnosti u budim- 
peštanskom parlamentu, u kojem su bili narodni zastupnici i Čeho- 


8) Prije posljednje bankovne krize rezervne banke nijesu imale direktne 
veze s industrijom i trgovinom, te su bile samo banke banaka. U junu 1934 
prihvaćen je zakon, da rezervne banke mogu podijeljivati direktno zajmove 
industrijskim i trgovačkim poduzećima. 

slovaka i Rumunja i Jugoslavena, a i u toku svjetskog rata u više 
mahova manifestirala se je njihova solidarnost i prijateljstvo. Može 
se mirne duše reći, da su u poslijeratno doba revizionistički zahtjevi 
Mađarske i Austrije najviše doprinijeli političkom  zbliženju ovih 
triju država, kao i stvaranju jedne moćne veze za zaštitu zajedničkih 
interesa. Tako je između Čehoslovačke, Rumunjske i Jugoslavije brzo 
došlo do zaključenja zaštitnih i obrambenih konvencija bez ikakvih 
drugih tendencija. Cilj tih konvencija bio je samo konsolidacija, 
učvršćenje i održanje sklopljenog mira, te jačanje međusobnih po- 
litičkih i privrednih veza. Tek 1929 godine potpisan je opći akt o 
konsolidaciji, arbitraži i sudskom raspravljanju. Projekat toga akta 
izrađen je u Ligi Naroda u Ženevi, te je kao takav s neznatnom iz- 
mjenom primljen od strane Čehoslovačke, Rumunjske i Jugoslavije. 
To je ujedno prvi međunarodni akt, koji su te države potpisale bez 
odlaganja u isto vrijeme. Nakon potpisa toga akta bilo je još neko- 
liko konvencija o međusobnoj suradnji, dok je konačno dne 16 fe- 
bruara 1933 u Ženevi potpisan Pakt o organizaciji Male 
Antante. Sa potpisom ovoga pakta nastupila je jedna nova epoha 
u političkim i privrednim odnosima između država Male Aantante a 
sam Pakt svakako predstavlja jednu čvrstu bazu u prilog osiguranju 
mira i teritorijalnog poretka. Opći pakt je političkog karaktera. 

U cilju pak postepenog koordiniranja privrednih interesa država 
Male Aantante osnovan je i jedan specijalni privredni organizam 
t. zv. Privredni Savjet država Male Antante. Ovaj 
Savjet sastavljen je od privredno-financijskih stručnjaka, te služi kao 
savjetodavni organ vrhovnog foruma Stalnog Savjeta država Male 
Antante u svim ekonomskim pitanjima. 

Protekle tri godine, otkako postoji politička Mala Antanta, po- 
stignuti su mnogi pozitivni rezultati kako u političkom tako i privred- 
nom pogledu. Privredna suradnja Čehoslovačke i Ju- 
goslavije morala bi se ipak proširiti i intenzivirati, jer postoji 
mogućnost za uvoz industrijskih proizvoda iz Čehoslovačke u Jugo- 
slaviju, kao i za izvoz agrarnih proizvoda iz Jugoslavije u Čehoslo- 
vačku. Jugoslavija je bila prijašnjih godina jedan od najboljih po- 
trošača čehoslovačkih proizvoda, a tek u posljednjim godinama ova 
trgovina postepeno pada, ali ne krivnjom Jugoslavije. Najbolji do- 
kaz za to je, što Jugoslavija duguje Čehoslovačkoj zamašne sume iz 
ranijih godina za vrijednosti uvezenih industrijskih proizvoda. To 
nam pokazuje slijedeća statistička tabela: 


Izvoz u Čehoslovačku Uvoz iz Čehoslovačke 
1920 god. Din 67,597.744.— Din 321,516.330.— 
1921 >» » 100,762.656.— » 842,669.848.— 
1922 » » 299,264.853.— » 1.277,947.419.— 
1923 » » 629,115.397.— » 1.537,580.361.— 
1924_ » » 943,747.132.— » 1.649,780.340.— 
1925 » » 834,339.063.— » 1.558,846.101.— 
1926 » » 938,742.828.— » 1.427,367.723.— 
1927 » » 726,722.178.— » 1.399,315.002.— 

1928 god. Din — 579,608.220.— Din — 1.402,113.090.— 


1929» » 425,911.272.— » 1.329,173.749.— 
1930 >» » 556,115.169.— » 1.224,668.477.— 
1931» » 743,600.180.— < 872,426.154.— 
1932 » » 402,500.984.— » 446,991.074.— 
1933 >» » 366, 123.753.— » 348,804.636.— 
1934. » » 437,294.042.— » 417,607.739.— 
1935 » » 540,027.257.— » 516.789.752.— 
Ukupno izvoz Din 8.591.472.728.— Uvoz Din _ 16.573,597.795.— 


Jugoslavija je dakle uvezla za 16 godina iz Čehoslovačke 16,5 
milijardi dinara, a izvezla samo oko 8,6 milijardi dinara vrijednosti 
razne robe, iz čega izlazi, da je trgovinska bilanca prema Čehoslova- 
čkoj pasivna za ogromnu sumu od osam milijardi dinara. Ako se još 
uzme u obzir jugoslavenski interni dug prema čehoslovačkim pri- 
vrednim preduzećima, koja rade u Jugoslaviji kao velika dioničarska 
društva, onda je ukupno dugovanje Čehoslovačkoj daleko veće. Po- 
znato je naime, da čehoslovački kapital ima jako učešće u 
Jugoslaviji, te iznosi oko 12% od ukupnih industrijskih investicija, pa 
Čehoslovačka zauzima četvrto mjesto po vrijednosti stranih plasira- 
nih kapitala u jugoslavenskoj privredi. 

Privredni odnosi sa Rumunjskom ne mogu da se 
razgranaju u onoj mjeri, kao što je to slučaj sa Čehoslovačkom. — 
Razlog tome možemo da nađemo u činjenici, što je Rumunjska skoro 
potpuno jednake privredne strukture kao i Jugoslavija, pa su opći 
privredni uslovi za agrarnu proizvodnju skoro potpuno identični u 
obim džavama. Postoje tek neki predmeti, koji se izvoze u Rumunj- 
sku u ograničenim količinama kao na pr. sirove kože, ekstrakt za 
štavljenje kože, jaja, hmelj, šljive, šećer, kromova rudača, formal- 
dehid i ferosilicium. Što se pak tiče izvoza iz Rumunjske, on u glav- 
nom obuhvaća naftu, mašinska ulja i fosile. 

Dakle što se tiče Rumunjske, privredni odnosi ne mogu da se ni 
povećaju ni prošire. Uvoz i izvoz kreću se u skromnim vrijednostima, 
kako se to vidi iz slijedećeg pregleda: 


Izvoz u Rumunjsku Uvoz izRumunjske 
u 1929 god. Din 38,274.000.— Din 182,416.000.— 
u 1930 » »  38,004.000.— >  222.740.000.— 
u 1931» »  13,000.000.— > 78,424.000.— 
u 1932 » »  11,521.000.— >» = 85,557.000.— 
u 1933 » »  29,762.000.— >» 75,360.000.— 
u 1934.» »  39,127.000.— >» 63,637.000.— 
u 1935 » »  16,560.000.— » = 67,896.000.— 


Interesantno je na pr. pogledati stanje rumunjske šumske indu- 
strije, koja je onomadne pretrpila osjetne gubitke zbog pada engleske 
funte, kao i zbog ruskog dumpinga. Pod pritiskom ovih događaja 
rumunjska šumska industrija počela je da operira sa nelojalnom kon- 
kurencijom na svjetskom tržištu, što je imalo velikog upliva i na ju- 
goslavensku trgovinu drveta. Tako je bilo došlo do nekog jugosla- 
vensko-rumunjskog sporazuma, koji je poslije dugotrajnih prego- 

vora i potpisan. Time u vezi je došlo i do osnivanja jugoslavensko- 
rumunjskog kartela šumske industrije »Union Bois«. 
Ovaj kartel uklonio je bezobzirnu konkurenciju u drvu na svjetskom 
tržištu između Jugoslavije i Rumunjske. Jugoslavenska trgovinska 
bilanca prema Rumunjskoj je pasivna najvećim dijelom zbog toga, 
što se uvozi petrolej i mašinska ulja u većim količinama, a da isto- 
vremeno nema mogućnosti, da se taj uvoz kompenzira sa izvozom. 
Rumunjska je ekonomski veoma mnogo dobila ulaskom u sastav 
Male Antante. Rumunjska trgovina za ovo vrijeme znatno se pove- 
ćala, te postoje najbolji izgledi za postizavanje još većih uspjeha na 
njenom privrednom području. 


Ekonomska i financijska kriza, koja vlada u čitavom svijetu, 
zadaje mnogo brige svima privrednicima. Kriza se danas u većoj mjeri 
osjeća u državama sa pretežno agrarnom strukturom, i zato je po- 
trebno da se sproveđu brze i energične mjere za saniranje prilika. — 
Istražujući ove mjere, problem jačeg ekonomskog zbliženja država 
Male Antante postaje sve aktuelniji. To uostalom najbolje pokazuju 
najnoviji događaji, koji se kreću u okviru težnjazasuradnju 
svih država dunavskog bazena. U ovim teškim vremenima 
Liga Naroda preko svoje Ekonomske sekcije učinila je u više ma- 
hova korisne sugestije za ostvarenje ove privredne suradnje u poje- 
dinim podunavskim državama. Spoljašnja trgovina agrarnih država, 
naročito onih u dunavskom bazenu, nalazi se u stadiju opadanja. U 
takvim prilikama zapažaju se opće pojave, koje dolaze do izražaja 
u slijedećim činjenicama: sprovođenje strogih ograničenja protiv 
stranog uvoza proizvoda, veća prodaja domaćih proizvoda u grani- 
cama države te jačanje izvoza, sve uz pomoć domaćih proizvoda i 
deviznih političkih mjera. 


Boravak čehoslovačkog premijera Dra Milana Hodže u 
Beogradu mjeseca marta 1936 u vezi je sa proučavanjem i ispitiva- 
njem mogućnosti za buduću proširenu privrednu suradnju država 
Male Antante s Austrijom i Mađarskom. Dr. Hodža izložio je pro- 
jekat o obrazovanju jednog centralnog privrednog organizma (po- 
dunavskog privrednog bloka), koji bi vodio računa o plasmanu po- 
ljoprivrednih proizvoda podunavskih država u zemljama Zapadne 
Europe. Ako bi plasman poljoprivrednih proizvoda bio zagarantiran 
od strane država Zapadne Europe, onda bi industrijski proizvodi Za- 
pada mogli naći bolji plasman u agrarnim državama. Podunavske bi 
države postigle veću razliku na cijenama i tako bi došle do deviza, 
koje bi mogle da iskoriste za plaćanje svojih financijskih obaveza. 
Pozitivni rezultati u suradnji osjećali bi se i na drugim stranama, a 
naročito u tome, što bi se spriječila pauperizacija i ublažila socijalna 
kriza. Pretstavnici država Male Antante po pitanju proširenja su- 
radnje sa Austrijom i Mađarskom sporazumjeli su se_u slijedećem: 
da carinske tarife neće biti povišene, da će kod preferencijala ostati 
dosadašnje stanje no s time, da se prema potrebi može učiniti modi- 
fikacija, zatim da se učine olakšice u pogledu deviznog režima itd. 
Koncem marta 1936 sastali su se i guverneri emisionihba. 

naka država Male Antante, kako bi nastavili započeti rad 
još u 1934. I tu je postignuta saglasnost u mnogim važnim privred- 
nim pitanjima specijalno u pogledu razmjene dobara, turističkog 
prometa itd. 

Reasumirajući ukupne rezultate, koji su postignuti u vremenu 
otkako je osnovana Mala Antanta, dolazimo do slijedećih činjenica: 
zaključenje sporazuma o jednoobraznom uređenju željezničkog trans- 
porta robe i putnika; sporazum o suradnji parobrodarskih preduzeća 
na Dunavu; protokol o pošti, telegrafu i telefonu; konvencija o uki- 
danju dvostrukog oporezivanja po pitanju nasljednih taksa; aranžman 
o suradnji triju Poštanskih Štedionica po pitanju poštanskih uputnica; 
protokol o normalizaciji industrijske proizvodnje i međusobnoj su- 
radnji u izvršavanju industrijske djelatnosti; projekat o organizaciji 
jedne privredne izložbe Male Aantante i Balkanskog sporazuma; su- 
radnja Zavoda za unapređenje spoljne trgovine; suradnja privrednih 
komora, emisionih banaka; projekat zakona o mjenici i čeku; suge- 
stije za izjednačenje statistike; aranžman o turističkom prometu itd. 
U željezničkom prometu sa Jugoslavijom i Rumunijom učinjena je 
Čehoslovačkoj znatna olakšica time, što su uvedene direktne tarife 
za Konstancu, kao i za jadranske luke. Najveći uspjesi postignuti su 
u pogledu razmjene dobara. Čehoslovačka je odobrila znatno veće 
kontingente za uvoz cerealija, naročito pšenice i kukuruza. U toku 
1934 i 1935 godine povećan je jugoslavenski izvoz u Čehoslovačku. 
Višak je neznatan, no ipak je od značaja, pošto ove dvije godine po- 
kazuju aktivnu trgovinsku bilancu, dok je u ranijim godinama, kako 
se to uostalom vidi iz statističkog pregleda, stalno dominirala uvozna 
trgovina i time se stvorio onaj manjak u trgov. bilanci od osam mili- 
jardi dinara. 

Kako se iz ovog prikaza vidi, postoje vrlo ozbiljne 
težnje na privrednom zbližavanju isuradnji dr- 
žava Male Antante, a dosadašnji napori imali su i odgovara- 
jućih uspjeha. U interesu je općeg mira, da se prvenstveno ta privre- 
dna saradnja čim više produbljuje, proširuje i jača. 


DR. ALFRED LKITNER | 
POJAM | SISTEMATIKA POREZNOG PRAVA 
(Svršetak) 


Pravno znanstvenu sistematiku poreznog prava izgradio je Prof. 
Dr. Albert Hensel u djelu »Steuerrecht«, Berlin 1933, koji je na- 
stojao, da iz nepregledne gomile zamršenih pojedinosti izluči znan- 
stvenu sistematsku jezgru njemačkog poreznog prava. O zadaćama 
pravno-znanstvene sistematike poreznog prava ističe Hensel slijedeće 
(str. 3—5): »Svaki znanstveni sistem mora se prilagoditi svome ma- 
terijalu, da može istaknuti njegovu osebujnost. Sistem mora omogu- 
ćiti pregled određenoga materijalnog područja ali ujedno pokazati 

prema tome materijalu iscrpivu obuhvatnu snagu. Ova povezanost 
svrhe uzima svakoj sistematici njezin aprioristički karakter. Znanstve- 
no sistematski prikaz poreznog prava mora nastojati da ustanovi za- 
jedničke osnovne crte, koje sadržavaju porezni zakoni; njegova svrha 
nije opetovanje zakonskog sadržaja nego uputa za njegovo razumije- 
vanje. Porezno pravo stvara i uređuje pravne odnose između države i 
pravnih subjekata, koji su podvrženi njezinoj vlasti. Država oporezo- 
vanjem pribavlja sredstva, koja su joj potrebna za podmirivanje iz- 
dataka, koji proizlaze iz njezinih zadaća. O poreznom pravu ne bi se 
moglo govoriti, kad bi država ta sredstva pribavljala samovoljnim 
oduzimanjem stvarnih dobara od lica, koja bi slučajno za to odabrala. 
Osobitost državno-pravnog oporezovanja sastoji upravo u činjenici, 
da je općenita porezna dužnost regulirana pravnom normom. Zakon 
(ili s njime izjednačena pravna norma) daje državi pravni zahtjev da 
traži od normi podvrgnutih lica u pojedinom slučaju onu činidbu, 
koju obično označujemo poreznom činidbom ili ukratko porezom. Po. 
rezno pravo je državno-pravno uređeno pravo zahvatanja (Eingriff- 
recht). Pravno tehničko sredstvo, kojim se postizava takova zakon- 
ska povezanost oporezovanja jest uspostava »poreznih učina« 
(Steuerertatbestanden). Porezni učin sadrži normativno apstraktne i 
hipotetičke pretpostavke, a kad ove konkretno predleže (Tatbestand- 
verwirklichung) tad nastupaju određene pravne posljedice. Nauka o 
poreznom učinu i njegovoj pravnoj posljedici, realizaciji poreznog 
učina, dovodi državu i lica, koja su podvrgnuta pravnoj normi, u 
pravni odnos, koji označujemo javno-pravnim obveznim od- 
nosom, a obuhvaća se pojmom materijalnoga poreznog prava. Opći 
dio materijalnoga poreznog prava imade zadaću da pokaže zajedničke 
elemente sviju pojedinih poreznih zakona u koliko uređuju takove 
učine. — Uspostava poreznog učina ne dostaje državi da provede 
pravne zahtjeve, koji joj proizlaze iz ostvarenja poreznog učina. Ova 
provedba u najširem smislu jest zadaćom državne porezne upra- 
ve. Stoga je porezno upravno pravo već po svojoj svrsi podređeno 
materijalnom poreznom pravu (pravu o poreznim učinima), ali ne gle- 
dajući na to pokazuje naročite pravne osebujnosti. Zadaća nauke o 
pravu porezne uprave jest da razjasni ove osobitosti. Porezni obvezni 
odnos jeste zapravo temelj, ali ne tipični pravni odnos ovoga dijela 
poreznog prava, koji se mora baviti pravnim odnosima između po- 
reznih oblasti i poreznih obveznika. U pravilu uspostavljuju se ovi 
upravno-pravni odnosi upravnim aktima, među kojima se kao 
najvažniji objekat pravno-znanstvenog interesa nalazi porezna odluka, 
tj. potraživanje novčane svote, koju pojedinac duguje na temelju 
ostvarenja poreznog učina. Pomoću finansijske prinude i izvršenja 
(prinudne naplate) država može u nuždi provesti svoje pravne zahtje- 
ve. Pravo porezne uprave je samo onda državno-pravno uređeno, ako 
se poreznom obvezniku stavi na raspolaganje državno uređen postu- 
pak pravnim sredstvima kao protuteža protiv poreznih po- 
traživanja, koja država jednostrano nameće i silom provodi, koji mu 
dopušta dovoljnu pravnu zaštitu protiv neopravdanih potraživanja 

poreznih oblasti. Ako se ustanovi da je neka novčana činidba nepra- 
vedno od države zatražena i primljena, tad tako oštećeni imade zah- 
tjev za naknadu (Erstattungsanspruch). Usprkos najširoj izgradnji 
porezne uprave država ne može pod svim okolnostima računati s time, 
da će njezini zahtjevi biti uvijek potpuno ispunjeni. Zlobu i lakoum- 
nost sprečava kazneno-pravna zaštita, kojom je zakonodavac opre- 
mio porezno-pravnu normu. Sistematski prikaz poreznog prava mo« 
ra se baviti i s materijalnim poreznim kaznenim pravom i s poreznim 
kaznenim postupkom (oba područja pokazuju osobitosti nasuprot 
kriminalnom kaznenom pravu i kriminalnom kaznenom postupku).« 

Iz ovih temeljnih misli izvodi Hensel slijedeću razdiobu porezno- 
pravnog sistema: 

A) Porezno državno pravo: 

1. pitanje: koji su pravni subjekti pozvani (ovlašteni) da po- 
stavljaju zakonite porezne učine i na koji način treba zamjenito 
ograničiti njihove različite vrhovne pravne ovlasti na području opo- 
rezovanja? 

2. pitanje: kojoj izjavi volje tih pravnih subjekata treba priznati 
značaj »pravne norme« u smislu poreznog prava i u koliko postoje 
mogućnosti preinačiti takove pravne norme drugim izjavama volje 
(osobito odlukama po slobodnoj ocjeni i ugovornim utanačenjem)? 


B) Nauka o poreznom obveznom odnosu i o po- 
reznom učinu: 

1. pitanje: koje zajedničke elemente sadržaju pravne norme, koje 
prema učinu određuju namet poreza (Steuerauflage) i na ostvarenju 
ovih učina nadovezuju pravne posljedice. (Postanak, sadržaj i utrnu- 
će poreznog obveznog odnosa, utemeljenog ostvarenjem poreznog 
učina); 

2. pitanje: koje pravne osebine pokazuje pojedini učin materi- 
jalnoga poreznog prava? (Porezno obvezno pravo, posebni dio). _ 

C) Pravo porezne uprave: 

1. pitanje: na koji se način država upravno-pravnim putem bri- 
ne, da u slučaju konkretnog ostvarenja poreznih učina nastupe pravne 
posljedice, koje su predviđene zakonom? (Pravo porezne uprave, 
organizacija i općenita načela); 

2. pitanje: koja je pravna izgradnja podesna za onu djelatnost 
poreznih oblasti, koja služi rješavanju pojedinih poreznih slu- 
čajeva? (Porezni postupak); 

3. pitanje: kakvim se ustanovama država brine za besprikorno 
ispitivanje, da li se ustanovljenje poreznog učina i druge upravne 
djelatnosti poreznih oblasti kreću u zakonom određenim granicama? 
(Pravna zaštita u poreznim stvarima.) Na kakav način može protu- 


pravnim zahvatom oštećeni prouzročiti imovinsko izjednačenje? 


(Pravo na naknadu). 

D) Porezno kazneno pravo: 

1. pitanje: u koliko su porezno-pravne norme proviđene kaz- 
neno-pravnim zaštitnim propisima? (Materijalno porezno kazneno 
pravo); 

2. pitanje: kakvim se postupkom kod ostvarenja porezno-kaz- 
nenog učina brinemo za provedbu pravnih posljedica, koje su tako- 
đer i ovdje normativno uređene? (Porezni kazneni postupak). 


Na osnovu te znanstvene sistematike poreznog prava izradio je 
Hensel svoj znanstveni prikaz poreznog prava: »Steuerrecht«, Berlin 
1933, koji imade pet odsjeka. Prvi odsjek, porezno državno 
pravo, sadrži: pravo na oporezovanje, međunarodno porezno pra- 
vo, finansijsko izravnanje, (općenito, finansijsko izravnanje između 
njemačke države i njenih zemalja, komunalno finansijsko izravna- 
nje), oporezovna prava vjerskih zajednica i porezno-pravnu normu. 
Drugi odsjek, porezni obvezni odnos, obuhvaća: općenito 
o poreznom obveznom odnosu i poreznom učinu, poreznog obvez- 
nika, proširenje osobne porezne dužnosti, stvarnu stranu poreznog 
učina (predmet oporezovanja — stvarno jamstvo), uračunanje, po- 
rezno mjerilo, naročito procjenu, dopunski porezni učini, naročito 
izbjegavanje poreza, sporedne zahtjeve i nuzgredni obvezni odnos 
materijalnoga poreznog prava, te konačno postanak i utrnuće porez- 
nog odnosa. Treći odsjek, pravo porezne uprave, dijeli se 
na tri glave. Prva glava, općenita nauka iznosi: osnovice po- 
reznog upravnog prava, upravnu organizaciju, obveznika u porez- 
nom upravnom pravu, upravno-pravne porezne dužnosti, porezni 
upravni akt i njegovo pravno djelovanje, te upravnu prinudu u po- 
reznom pravu. Druga glava, porezni postupak sadrži: osnov- 
na načela, iznalaženje poreza, poreznu odluku, te naplatu i izvršenje. 
Treća glava, pravna zaštita u poreznim stvarima, obu- 
hvaća: općenita načela, postupak pravnim sredstvima te zahtjeve 
protiv poreznog vjerovnika i njihovo ostvarenje. Četvrti odsjek, p o- 
rezno kazneno pravo i porezni kazneni postupak, 
iznosi ukratko: općenita načela, pojedina protuporezna djela i nji- 
hovo kažnjavanje, te porezni kazneni postupak. — Peti odsjek, p o- 
jedini porezi (materijalno porezno pravo) sadrži: sistematiku 
materijalnoga poreznog prava, carinsko pravo, porez na nasljedstvo 
i darovanje, porez na poslovni promet, imovinu kao predmet opore- 
zovanja, dohodak kao predmet oporezovanja, prinos kao predmet 
oporezovanja i sistem poreza od dohotka, imovine, prinosa i prometa. 


Znanstvenim obrađivanjem poreznog prava započeo je u Jugosla- 
viji Dr. Eugen Sladović, profesor Ekonomsko-komercijalne vi- 
soke škole u Zagrebu. Obzirom na novije pojave u poreznom pravu 
razlikuje Dr. Sladović dvije velike skupine poreznog prava, i to: A) 
nacionalno porezno pravo i B) međunarodno porezno pravo, Prvu 
skupinu dijeli na tri potskupine: I) državno porezno pravo, II) mate- 
rijalno porezno pravo i III) formalno porezno upravno pravo. — 
Državno porezno pravo sadrži: a) finansijalno izravnanje 
(balans) između države, zemalja, pokrajina (banovina i općina); b) 
nauku o općinama i vjerskim zajednicama kao poreznim vjerovni- 
cima; c) nauku o poreznim mjerilima, naročito o procjeni; f) nauku 
o ispitivanju pojedinih poreza (poreznih oblika) i g) nauku o izigra- 
vanju (pritajivanju) poreznih dužnosti. Pored toga sadrži ono i po- 

sebnu potskupinu koja obrađuje nauku o pravnoj podlozi i granica- 
ma oporezovanja, jer nad čitavim pitanjem sudjelovanja naroda kod 
formiranja državne volje, (konstitucionalizma i parlamentarizma) 
dominira spor o pitanju, da li je za raspisivanje određenog poreza 
potreban zakon ili ne; pored toga potrebno je u tome dijelu prika- 
zati i uredbe sadanje države te ispitati, da li i u kojem opsegu su na 
njih na poreznom području utjecale državno-pravne ideje. Mate- 
rijalno porezno upravno pravo obuhvaća kao potsku- 
pine: nauku o poreznim oblastima i nauku o poreznom zahtjevu 
(stvarno, materijalno porezno pravo). Potonja nauka dalje se dijeli 
na: nauku o poreznom zahtjevu države i na nauku o poreznom zah- 
tjevu naprama državi. Nauka o poreznom zahtjevu države raspravlja 
o: a) zahtjevu poreznog vjerovnika, osobnoj poreznoj dužnosti, b) 
sadržaju poreznog zahtjeva kao stvarnoj, objektivnoj poreznoj duž- 
nosti, c) sadržaju poreznog zahtjeva obzirom na količinu poreza (po- 
rezna tarifa), d) postanku, dospjelosti i plaćanju poreza i e) utrnuću 
poreznog zahtjeva i kaznenom poreznom pravu. Formalno po- 
rezno upravno pravo sadržaje nauku o postupku u poreznim 
stvarima zajedno s naukom o postupku u poreznim kaznenim stvarima. 

Njemačka porezna literatura poznaje brojne udžbenike poreznog 
prava. Među prvima ističemo udžbenik: »Unser Steuerrecht«, Stutt- 
gart 1919, u kojem je Prof. Dr. V. Pistorius, bivši wiirtemberški 
ministar finansija, objavio svoja predavanja o poreznom pravu na 
sveučilištu u Tiibingenu i na tehničkoj visokoj školi u Stuttgartu. 
Godine 1928 ponovno je to djelo štampano pod naslovom »Unser 
Steuerrecht. Eine Vortragsreihe in drei Teilen (im Manuskript ge- 
druckte akademische Vorlesung)«. 


Prvi dio tog udžbenika sadrži općenito porezno pravo (Aligemeines Steuer- 
recht einschliesslich der Geschichte des deutschen Steuerrechts, den verfas- 
sungsmaissigen Grundlagen des geltenden Reichssteuerrechts mit Finanzaus- 
gleichgesetz, Reichsbewertungsgesetz und Reichsabgabenordnung). Sistemati- 
ka tog udžbenika vrlo je jednostavna. Udžbenik sadrži: uvo đ sa pregledom 
literature o općem poreznom pravu; porezno pravo s njegovim pravnim 
vrelima i njegovim odnosom k javnome pravu uopće i k privatnome pravu; 
historijat njemačkoga poreznog prava; ustavne osnovice pozitiv- 
noga poreznog prava, dvostruko oporezovanje, državni zakon o oporezovanju 
i državni zakon o procjeni (porezno državno pravo uopće); finansijsko 
izravnanje uopće i zakon o finansijskom izravnanju u njemačkoj državi 
(njemačko porezno ustavno pravo); »Reichsabgabenordnung« općenito: biće 
i značenje, razdiobu zakona, općenite odredbe; oblasno ustrojstvo po 
zakonu o državnim podavanjima: 1. državno ministarstvo finansija, zemaljski 
finansijski uredi i finansijski uredi; 2. porezni sudovi: finansijski sudovi, vr- 
hovni odbori za procjenu i »Reichsfinanzhof«; 3. lajički elemenat; porezno 
upravno pravo po zakonu o državnim podavanjima: I. stvarno porezno 
pravo (nauku o poreznom učinu): 1. pregled, 2. nauku o poreznom zahtjevu: 
postanak i dospjelost poreza, 3. pravnu i poslovnu sposobnost, zastupstvo, pu- 
nomoć, jamstvo, 4. platež, odgodu plaćanja, otpust poreza, osiguranje poreza, 
5. zastaru poreza, 6. zahtjeve za naknadu i odobrenje poreza; II. formalno 
porezno pravo (porezni postupak: 1. mjesnu nadležnost, rokove, dostavu, od- 
redbe, 2. iznalaženje i utvrđenje poreza, razrezni postupak, 3. postupak prav- 
nim sredstvima, 4. prinudna naplata poreza i troškova; porezno kazne- 
no pravo i porezni kazneni postupak po zakonu o državnim po- 
davanjima sadrži uz mjere protiv izbjegavanja poreza i bijega kapitala: 1. 

pregled, 2. porezno kazneno pravo, 3. porezni kazneni postupak i 4. zakonodav- 
stvo i izbjegavanje poreza, bijeg kapitala, poreznu amnestiju, poreznu sabo- 
tažu i porezni moral. 


Najsavršeniji udžbenik njemačkoga poreznog prava napisao je 
Dr. Ottmar Bihler, profesor prava na sveučilištu Minster, pod 
naslovom »Lehrbuch des Steuerrechts«, Berlin 1927. Prvi svezak sa- 
drži: općenito porezno pravo (Aligemeines Steuerrecht), a 
dijeli se na osnovni (Grundlegung) i glavni dio (Hauptteil). Potonji 
sastoji iz tri dijela: (općenito) materijalno porezno pravo, formalno 
porezno pravo te kazneno pravo i kazneni postupak. Drugi svezak 


sadrži posebno porezno pravo. 

Osnovni dio sadrži slijedeće materije: temeljne pojmove, diobu po- 
reza, pregled sadašnjeg poreznog sistema i finansijskog izravnanja, pravna 
vrela poreznog prava, uredbe u poreznom pravu, tumačenje poreznih zakona, 
prostornu važnost poreznih zakona, vremensku važnost poreznih zakona naro- 
čito povratno djelovanje poreznih zakona, zakonitost porezne uprave, slobodnu 
ocjenu i pravo oprosta, vrhovna načela oporezovanja i porezno-tehničke novosti 
pozitivnog prava, osnovne ideje formalnoga poreznog prava, biće porezne duž- 
nosti, sistem državnog poreznog prava i važnost »Reichsabgabeordnung-a« te 
»Reichsbewertungsgesetze-a«, odnos poreznog prava i njegovih pojmova prema 
drugim pravnim disciplinama i ostalim znanostima, porezno pravo i građansko 
pravo, zaobilaženje poreza i uštedu poreza. 


Prvi dio (općenito) materijalno porezno pravo imade tri 
odsjeka: osobno pravo, porezni obvezni odnos i predmete oporezovanja i nji- 
hovu procjenu (porezno stvarno pravo i pravo o procjeni). — Prvi odsjek, 
osobno pravo dijeli se na dvoje: naravne osobe (pravna sposobnost, po- 
slovna sposobnost, domicil; obiteljsko stanje u poreznom pravu i porezno- 
pravni položaj supruge i malodobne djece; porezna dužnost inozemaca i Ni- 
jemaca i van Njemačke; zastupstvo u poreznom pravu; (Treuhandverhaltnisse) ; 
smrt, proglašenje umrlim (i ostalo pravno nasljedstvo i pravne osobe, ostala 
osobna i stvarna udruženja (pravnom subjektu sličan položaj poslova, podu- 
zeća i uprava jurističke osobe, udruženja osoba ili stvari bez pravne sposob- 
nosti ili s polovičnom; porezno pravo privrednih saveza; država, zemlje i op- 
ćine kao porezni obvezanici; opće korisna i dobrotvorna poduzeća; crkvene 
svrhe. — Drugi odsjek, porezni obvezni odnos sadrži: biće i sadržaj, 
dug i jamstvo u poreznome pravu; postanak, dospjelost, odgodu poreznog za- 
htjeva; utrnuće poreznog duga; prenos poreznih tražbina i zahtjeva na na- 
knadu; preuzeće duga i zakonski prenos duga; jamstvo i mnoštvo poreznih 
dužnika; uračunanje i neuračunanje poreza kod drugih poreza, dvostruko opo- 
rezovanje; zahtjeve na naknadu i odobrenje. — Treći odsjek, predmeti 
oporezovanjainjihova procjena (porezno stvarno pravo i pravo 
o procjeni) raspravlja u prvome redu o građanskom i poreznom stvarnom 
pravu te o važnosti prava o procjeni, a u tom govori o stvarno-pravnim poj- 
movima u poreznome pravu (vlasništvo, napose privredno vlasništvo i posjed; 
sastavni dijelovi i pribor), o stvarnom djelovanju poreznog duga, o imovini 
i njezinoj podđiobi i o pravu procjene (četiri vrijednosti poreznog prava: obična 
vrijednost, vrijednost po prinosu, nabavna vrijednost i prodajna cijena, te nji- 
hovoj primjeni; privredna jedinica i uvažavanje imaterijalnih vrijednosti; bi- 
lanca i porez). 

Drugi dio, formalno porezno pravo dijeli se na dva odsjeka; po- 
rezna uprava i porezni obveznik (organizacija, prava i dužnosti, pravna dje- 
lanja), te postupak. Prvi odsjek, porezna uprava i porezni obvez- 
nik dijeli se na četvero: 1. porezne oblasti (porezne upravne oblasti, porezni 
Sudovi, mjesna i stvarna nadležnost poreznih oblasti, porezne oblasti i redoviti 
Sudovi), 2. pravno-poslovni akti poreznog prava (odredbe poreznih oblasti 
uopće, pravna snaga konstitutivnih odredaba, prinudna sredstva i osiguranje 
poreza, pravna djela poreznog obveznika, ugovori između porezne uprave i po- 

reznog obveznika, uvjeti i rokovi, obzir kod prekoračenja roka), 3. formalne 
dužnosti poreznih obveznika i trećih lica (pomoćne dužnosti uopće, porezna 
prijava, dužnost davanja obavještenja i dokaza, obavjesna dužnost trećih lHca, 
dužnost drugih oblasti i profesionih pretstavništava na pružanje pravne po- 
moći poreznim oblastima, dužnosti pomaganja u naplatnom postupku), i 4. 
porezna kontrola (porezni nadzor, ispitivanje knjiga i poslovanja, naknadno 
ispitivanje kod samostalne naplate poreza). 

Drugi odsjek, postupak, imade dvije glave: raspisni postupak (Er- 
kenntnisverfahren) i naplatni postupak (Entrichtungsverfahren). Prva glava 
raspisni postupak dijeli se na troje: 1. priprema (i osiguranje) opore- 
zovanja, 2. razrezni postupak (tok postupka uopće, teret dokaza i dužnost do- 
kaza, procjena umjesto utvrđenja, porezna odluka, obvezna snaga porezne od- 
luke i ponovan porez) i 3. postupak pravnim sredstvima i tumačenje odnosnih 
odredaba, općeniti propisi o pravnim sredstvima, zajednički propisi za pobi- 
janje poreznih odluka u prizivnom i pobojnom postupku, prigovor, priziv, prav- 
ne žalbe u prizivnom postupku, pobojni postupak, žalbeni postupak, zaključni 
postupak, zaključni postupak pred državnim finansijskim sudom, nadležnost 
civilnih sudova u poreznim stvarima i pitanje državne obveze na naknadu 
štete radi povrede službene dužnosti). — Druga glava, naplatni postu- 
pak, također se dijeli na troje: 1. postupak kod dobrovoljne naplate ili na- 
platni postupak u užem smislu ili postupak ubiranja (pregled svih načina na- 
plate poreza, naplate poreza na temelju utvrđenja poreznog duga, vrste samo- 
stalne naplate: platež unapred, platež putem odbijanja poreza, platež upotre- 
bom poreznih znakova i platež putem obračuna), 2. osiguranje i ovršni postu- 
pak, zatvor, davanje sigurnosti, zapljena, i 3. postupak kod naknade i odobre-, 
nja poreza. — Prilog drugom odsjeku jest: porezi kod stečaja i likvidacije. 


Treći dio, kazneno pravo i kazneni postupak, sadrži pored 
pregleda još: materijalno kazneno pravo i porezni kazneni postupak. 


Dok njemački autori odjelito proučavaju i obrađuju finansijsku 
znanost i finansijsko odnosno porezno pravo, a njihova djela nose 
izraziti bilo porezno-pravni bilo finansijsko-naučni karakter, dotle 
francuski autori obrađuju istovremeno i finansijsku znanost i 
finansijsko pravo, a u njihovim djelima nalaze se materije obaju 
područja spojene u jednu cjelinu. Primjera radi navodimo djela ne- 
kih francuskih autora. 

Profesor pravnog fakulteta na univerzitetu u Nancy-u, Louis 
Trotabas, napisao je djelo »Precis de science et Ićgislation finan- 
cičre« (Paris 1933), koje pored uvoda imade tri dijela, i to: budžet, 
porez i zajam. Ovdje nas zanima drugi dio, koji govori o porezima. 
Taj dio imade pet glava: 1) teorija poreza; 2) tehnika poreza; 3) 
ustavne osnovice poreznog prava; 4) pravni značaj fiskalnog zakona; 
5) izvršenje fiskalnih vlasti. 

Profesor pravnog fakulteta na univerzitetu u Monpellier-u, Mar- 
cel Maye, napisao je djelo »Prćcis de Ićgislation financičre« (Pa- 
ris 1934), koje se dijeli u četiri knjige, i to: 1) općenita teorija po- 
reza; 2) francusko porezno zakonodavstvo; 3) državni dugovi i 4) 
državni budžet. 

Profesor pravnog fakulteta u Poitiers-u, Arthur Girault, na- 
pisao je djelo »Manuel de Ićgislation financičre«, čiji drugi svezak 
nosi naslov »javna vrela; porez« (Paris 1925), a sadrži 23 poglavlja 
sa slijedećim naslovima: 1. javna vrela; 2. proizvodi domena; 3. mo- 
nopoli i industrijska eksploatacija; 4. katastar; 5. porez na prihod od 
zemljišta (la contribution foncičre); 6. četiri stara direktna poreza; 

1.prirezi na državne poreze (les centimes additionnels); 8. porezi na 
prihod; 9. općenita dohodarina; 10. direktnim porezima uspoređena 
podavanja; 11. pristojbe za upis u javne knjige; 12. biljegovine; 13. 
vrijednosni papiri i porez; 14. carine; 15. trošarine (les octrois) i po- 
rezi na pića; 16. ostale trošarine; 17. podavanja na slador; 18. pri- 
stojbe na poslovni promet; 19. mjere protiv fiskalnih prevara; 20. 
različitost poreza; 21. jednakost pred porezom; 22. realni i personalni 
porez; i 23. općenita teorija poreza. 

Usporedivši oba načina obrađivanja poreznog prava, t. j. nje- 
mački i francuski način, možemo učiniti nekoliko općenitih napo4 
mena. Neosporno je da oba načina imadu svojih dobrih i loših oso- 
bina, a tek svrha, koju želimo postići obrađivanjem poreznog prava 
na ovaj ili onaj način, opravdava upotrebu jednoga od tih načina. — 
Njemački način obrađivanja poreznog prava imade tu dobru stranu, 
što je najbliže realnom životu, jer prikazuje u prvom redu norme, po 
kojima porezni upravni organi postupaju kod ustanovljenja, odmje- 
rivanja i naplate poreza i srodnih im javnih podavanja. Stoga je taj 
sistem najpodesniji za pravničko obrazovanje privrednika, jer se oni 
prigodom oporezovanja ponajprije sukobljuju sa problemima posve 
pravne prirode (porezna obveza, oslobođenja odnosno izuzeci od po- 
rezne obveze, razne porezne upravno-pravne dužnosti: porezna pri- 
java, vođenje poslovnih knjiga i sl.) odnosno sa problemima posve 
računske prirode (kao što su ustanovljenje dohotka dotično prihoda 
podvrženih porezu, obdržavanje propisa, koji se tiču porezne bilance, 
proračun raznih poreza namjesto državnih organa, kao na pr. služ- 
beničkog poreza itd.). Nepodesnost njemačkog sistema sastoji u to- 
me, što zahtijeva opsežniji studij bezbrojnih detalja, kojima obiluje 
porezivanje u praksi, što pored pravnog studija iziskuje i finansijsko- 
znanstveni odnosno finansijsko-politički, i što se materija poreznog 
prava nalazi u stalnom pokretu, budući da su porezi — barem u naše 
doba — podvrgnuti neprestanim promjenama. Upravo ta dinamika 
porezne materije daje glavnu značajku poreznom pravu. Ono se ne- 
prestano pomlađuje novim pojavama, koje svake godine iznosi finan- 
siiska potreba države i podređenih joj javno-pravnih korporacija. — 
Francuski sistem obrađivanja finansijskih problema imade prednost 
u tome, što u kratkim prikazima obuhvaća čitav finansijski život dr- 
žave. Zbijenost, preglednost i općenitost glavne su odlike toga na- 
čina prikazivanja finansijske a po tom i porezne materije. Taj sistem 
pruža na lagan način općenito zaokruženo znanje, koje je lako do- 
stupno, jer ne iziskuje naročitu pravničku prednaobrazbu i jer ne ulazi 
u praktične detalje, nego se zadržava kod općenitih načela i sumar- 
nih opisa pojedinih poreznih oblika. Za onoga, koji traži samo opće- 
niti pregled i brzo svladavanje materije, za toga je taj sistem idealan. 
Nasuprot ako se želi steći znanje potrebno za svakodnevnu praksu, 
onda se pojavljuju nedostaci toga sistema (preslaba veza s pozitivnim 
propisima i pomanjkanja detalja). 

PREGLED 


Značenje, razvoj i poslovanje štedionice Savske banovine u Zagrebu. 
Mnogobrojni faktori određuju današnju opću ekonomsko-financijsku situaciju, 
koja je obilježena privrednom depresijom, t. j. znatnim zastojem u 
trgovačkom, industrijskom, poljoprivrednom i novčarskom razvoju. 

Pojedine nacionalne privrede razvijaju se samostalno, iako po- 
stoji apsolutna ovisnost njihovih pojedinih grana i premda su povezane zajed- 
ničkim interesima. Privredna autarhnija, koja Je urodila poremećenjem 
razmjene dobara, pogodila je u jednakoj mjeri agrarne i industrijske zemlje, 
onemogućivši pravilan razvoj u međunarodnim ekonomskim i financijskim 
odnosima, te dovela do privredne stagnacije. Nerazmjerne relacijecijena 
između industrijskih i poljoprivrednih proizvoda oslabljuju jednako eksport i 
import kako industrijskih tako i poljoprivrednih zemalja, te su posljedicom 
navedene tendencije za što neovisnijimi i samostalnijim životom u privredi. 

Prohibitivne devizne mjere utiču znatno na financijske odnose iz- 
među pojedinih država, stvarajući nepovjerenje na međunarodnom tržištu i 
nepotrebnu  suzdržljivost kapitala. Pomanjkanje međunarodnog 
mjerila vrijednosti, koje mjerilo iziskuje današnja ekonomska situa- 
cija u svijetu kao conditio sine qua non svakog daljnjeg napredka i normalnog 
razvoja privrede u svijetu, uvjetuje pooštravanje međunarodnih financijskih 
odnosa te je in ultima linea jednim od uzroka svjetske krize. Različita i 
oprečna valutna politika, koja nameće borbu za održanje i obranu va- 
lute te priječi stabilni paritet na svjetskom novčanom tržištu, uzrokom je 
stvaranja sve većeg nepovjerenja i znatnoj tesauraciji novca, koja u svojoj 
konsekvenciji oslabljuje poslovanje sviju privrednih grana. 


Ovakovi suprotni ekonomski interesi raznih država do- 
vode do financijskog i ekonomskog antagonizma i takmičenja, koji stoje na 
putu racionalnom rješavanju privrednih problema te stvaranju potrebne me- 
đunarodne solidarnosti. 

Premda se je situacija na svjetskom novčanom tržištu donekle popravila 
u. godini 1935, te nastupilo stanovito obilje kapitala kod novčanih in- 
stitucija, to ipak kapital, uslijed stalnog kretanja zlata iz jedne Zemlje u 
drugu i nestalnosti valute, nije mogao biti znatnije plasiran u narodnu privredu 
pojedinih država pred opasnošću novih navala ulagača i bijega kapitala u 
druge zemlje. Ovakovo je stanje diktiralo krajnu rezerviranost u transakci- 
jama na tržištu kapitala, te iziskivalo suzdržljivost od većih placementa i 
emisija, da se uzmogne sačuvati potrebni likviditet. Razumljivo je dakle, da 
je Jugoslavija koja se nalazi u sklopu evropskih država, kao privrednih jedi- 
nica, ovisna o njihovim ekonomskim i financijskim odnosima, te o svim kom- 
ponentama koje uvjetuju te odnose. 


Jugoslavija je kao i ostale agrarne zemlje pogođena uslijed pri- 
vredne autarhije u velikoj mjeri ograničenjem plasiranja višaka agrarne pro- 
izvodnje, uslijed čega je svedena tržna cijena poljoprivrednih proizvoda na 
najniži niveau tako, da je seljak uslijed hiperprodukcije s jedne i nemoguć- 
. nosti placementa s druge strane, postao insolventan za plaćanja svojih nov- 
čanih obaveza. Ujedno je njegova potrošačka snaga kao konzumenta indu- 
strijskih proizvoda svedena na minimum. Umanjena vrijednost poljoprivrednih 
proizvoda dovela je do oslabljenja agrarnog kredita, što se znatno 
odrazilo na ostale privredne grane: novčarstvo, trgovinu i industriju, jer bez 
placementa agrarnih viškova, uz cijene koje će osigurati potreban rentabilitet 
ne može seljak postati platac svojih obaveza, sposoban za kredit i potrošač 
industrijskih proizvoda. | 

Kako je međusobna povezanost privrednih grana takova karaktera, da 
razvoj i prosperitet jedne grane ovisi o drugoj, to je razumljivo da je poljo- 
privredna kriza pogodila redom sve ostale privredne 
grane. Opća stagnacija u poslovnim i kreditnim odnosima pogodila je u 
prvom redu novčarstvo, koje je s jedne strane uslijed kreditne nesposobnosti 

seljaštva, a s druge uslijed psihoze nepovjerenja u bilo kakove poslove i 
štednju, zapalo u vrlo težak položaj. 

Neminovni rezultat ovakovog stanja je nemogućnost plaćanja i vršenja 
novčanih obaveza prema vjerovnicima, što je konačno dovelo do zakonsku za- 
štite, a time i do djelomičnog prestanka onih funkcija, koje inače imaju nov- 
čani zavodi po svojoj strukturi i po svojim zadacima. 

Prema tome se danas u Jugoslaviji kreditni sistem kao i funkcioniranje 
kreditnog tržišta nalazi u znatnom poremećaju, jer su kod novčanih zavoda 
biokirana potraživanja od circa Din. 4.450,000.000.— ulagača i vjerovnika, što 
je uzrokom smanjenja kreditiranja privrednih grana, o kojima ovisi standard 
života i opći prosperitet. Unatoč gornjih pojava može se ipak konstatirati, 
da su tokom god. 1935 kreditne institucije počele ponovno sticati povjerenje 
kod širih slojeva, zahvaljujući pročišćenim bilancama te donekle uredbama o 
sanaciji, koje su stvorile situaciju jasnijom i ulile stanovito pouzdanje u 
ozdravljenje novčarstva. 

Znatnu ulogu kod spašavanja našeg domaćeg kreditnog dite: čuvanja 
ispravnog funkcioniranja kreditnog tržišta, te ponovnog sticanja povjerenja 
imale su i samoupravne novčane institucije, koje su i dalje, i 
ako ne u punom opsegu, vršile svoje zadatke. Shvatljivo je da su opće privredne 
prilike i ovakova situacija u novčarstvu imale odlučujući utjecaj na rad samo- 
upravnih štedionica, koje po svome privrednom karakteru spadaju također 
u red financijskih zavoda. 

U sklopu komunalnih štedionica u Jugoslaviji nalazi se i štedionica 
Savske banovine u Zagrebu, čiji rad datira unatrag 9 godina, t. j. 
od 1927 god., te je prema tome mlađa novčana institucija javnog karaktera. 
Osnovana je Uredbom Oblasne skupštine zagrebačke 21. aprila 1927 kao 
Oblasna štedionica pod predsjednikom Drom Vlatkom Mačekom, a nakon po- 
djele države na 9 banovina pretvorena je 1930 u štedionicu Savske banovine. 
Njezini zadaci su koliko privrednog toliko i socijalnog značaja. 


Prema Statutima privredni zadaci štedionice sastoje se u slije- 
dećem: a) da omogući svakome, a napose siromašnijem dijelu pučanstva si- 
gurno i korisno ulaganje svojih ušteda; b) da Savskoj banovini, gradovima, 
općinama, zemljišnim zajednicama, imovnim općinama, javnim ustanovama i 
korporacijama, štednim i privrednim zadrugama omogući uz povoljne uvjete 
zajmove za ostvarenje njihovih ciljeva; i c) da potrebnima pruži što jeftiniju 
i povoljniju vjeresiju. 

Za sigurnost štedionice služi jamstvo Savske banovine, koja 
jamči čitavom svojom imovinom i prihodima za sve obveze uopće, a napose 
Za uloške i njihovo ukamaćenje, te je prema tome Samouprava kao pravni 
subjekt, puni garant za njeno poslovanje i njen uspjeh. 

Od neznatne samoupravne novčane institucije, koja je počela rad sa ne- 
koliko desetaka tisuća dinara samoupravnog novca, razvila se Štedionica u 
toku jednog decenija u zavod sa 100 mil. dinara kapitala, koji se primijenjuje 
u svrhe, koje donose razmjerno — prema prilikama — koristi samoj samo- 
upravi i njenim institucijama te zadrugarstvu, koje se je u znatnoj mjeri 
koristilo povoljnom i jeftinom vjeresijom. Iz zajmova štedionice podignuto je 
desetak bolnica, preko trideset novih školskih zgrada, nekoliko općinskih do- 
mova, zatim više električnih centrala, vodovoda, kupališta i ostalo. Finansi- 
rano je preko 150 hrvatskih seljačkih zadruga i njihova centrala Središnji 
Savez hsz, zatim srpske zemljoradničke zadruge u sastavu Saveza zemljo- 
radničkih zadruga u Novom Sadu, nadalje Hrvatske seljačke štedovne i zaj- 
movne zadruge u sastavu Zadružne sveze. Kamatnjak na slobodne uloške ' 
iznosi 4%, a na vezane 4 i %% kamata godišnje, dok kod dužnika iznosi go- 
dišnji kamatnjak 8% i 9%, a kod vjerovnika 4%. 


Godina 1935 predstavlja dakle deveto poslovno godište Štedionice. Račun 
razmjere per 31 decembra 1935 najbolje nam pokazuje razvoj i poslovanje 
zavoda, a i značenje u novčarskoj struci: 

Aktiva: Pasiva: 


Gotovina,  — Poštan- Pričuve . . . Din  3,823.684.80 
ska štedionica i Mirovinska zaklada >» 1,000.000.— 
Narodna banka _ Din  4,243.693.55 Ulošci . . . . .>»  39,925.424.02 

Kod novčanih za- Vjerovnici po tek. 
voda . .. . .>  27,839.222.56 rač. . . . . .> 54,274.301.07 

Mjenice +...» 11,694.418.— Reeskompt .> 125.000.— 

Vrijednosni — papiri » 583.950.— Garancije . soga 850.000.— 

Dužnici po tek.rač. »  13,397.163.28 Prelazni račun . .>» 33.158.— 

Dugoročni  zajmovi »  40,998.158.62 Dobitak » 680.486.12 

Inventar... .>» 283.100.— 

Prelazni račun . . >» 1,874.348.— 

Ukupno D 100,712.054.01 Ukupno D 100,712.054.01 


Likviditet štedionice je apsolutan. Uprava je uvijek budno pazila, da 
zahtjevima svojih vjerovnika može udovoljiti. A mora se priznati i s uspje- 
hom, jer Štedionica nije bila nikada pod zaštitom, ni u onim najtežim ne- 
davnim momentima. 


“““ Stavka mjenica drži se konstantno posljednjih godina na 10 mili- 
juna dinara, ai vrijednosni papiri već 5 godina iskazuju svotu od 
Din 583.950.—. Dužnici i zajmovi predstavljaju u glavnom vjeresije 
dane Savskoj banovini, gradovima, općinama, zemljišnim zajednicama, pro- 
svjetnim institucijama itd. Kreditiranje zadrugarstva nalazi se 
u stavci »mjenice« sa Din 11,694.418.—. 


Štedionica, kako vidimo, podjeljuje minimum kredita privatni- 
cima, i to prvenstveno mjenbeno-hipotekarnih. Iz tog naslova dano je god. 
1935 oko 1 milijun dinara. Svakako je potrebno gajiti i ovu granu kreditnog 
poslovanja zbog popularnosti u građanskim slojevima naroda. 


Interesantna je podjela aktive od skoro 100 milijuna dinara: 1% likvidna 
sredstva, !; kratkoročni zajmovi, a 1:4 dugoročni zajmovi. Vrlo rigorozna i 
uspjela raspodjela! 

Fondovi štedionice iznose do 5 milijuna dinara, a stvaraju se godišnje 
od cjelokupnog konačnog viška. To je i po statutima, jer dividende nema. 
Osobito je pohvalna i briga za osoblje, što se stvara stalna, mirovinska za- 
klada. U vezi s time sagrađena je god. 1935 palača, u koju še je zavod 1 ja- 
nuara 1936 smjestio (Zagreb,Gajeva ul. 2a). Sada je konačno zavod u naj- 
ekskluzivnijem dijelu grada, u njegovom privrednom centrumu, 


Ulošci iznose do 40 milijuna dinara, rasli su polako i sigurno ovih 
9 godina kako slijedi: 


1927 Din  1,211.974.85 1932 Din _26,119.463.75 
1928 >  19,506.659.19 1933 »  29,151.258.63 
1929 >»  26,164.087.26 1934 >»  35,438.297.01 
1930 »  29,038.856.87 1935 »  39,925.424.02 
1931 »  28,257.245.86 


Zgodna organizacija i propaganda uložaka te stalne štednje može šte- 
dionici donijeti i u ovim nepovoljnim ekonomsko-financijskim prilikama ne 
desetke, nego i stotine milijuna dinara, jer su za to uvjeti pogodni: položaj 
zavoda i jamstvo banovine. Treba samo iskoristiti povoljni momenat. štedio- 
nica Savske banovine u Zagrebu je i predestinirana da postane vodeći štedio- 
nični zavod u Savskoj banovini. 


I stavka vjerovnika od Din 54,274.301.07 dala bi se sistematski 
povisiti i na dvostruko i više. A priticanjem sredstava mogu se stari poslovi 
proširiti, a novi uvesti i povoljno razvijati. U koliko bi bilo zapreke sa statu- 
tima, to i njih treba mijenjati, što nije baš osobito komplicirano, i prilagoditi 
ih sadašnjim prilikama novčanog i štedioničkog tržišta. 


Godišnji čisti dobitak u 1935 g. od Din 680.486.12 je primje- 
ren i odgovara opreznoj procjeni bilance. Dobitak prošlih godina bio je slijedeći: 

1928 Din 82.183.22 1932 Din 1,008.258.35 


1929 » 449.378.34 1933 »  1,149.280.59 
1930 » 152.412.51 1934 » 641.827.96 
1931 »  1,251.173.59 


Dobitak i ne može biti veći, jer je marža između poprečnog potražnog i du- 
govnog kamatnjaka zbilja minimalna. Svakako na pr. kamatnjak od 5% za 
zadružne vjeresije predstavlja rekordno nisku stopu u cijeloj Jugoslaviji. 


Vrlo je interesantan i račun prihoda i rashoda per 31 decembra 1935: 


Rashodi: Prihodi: 
Plaće... . . Din  884.650.— Kreditni kamati . Din 4,974.182.98 
Upravni troškovi . >» 532.829.46 Kamati vrednosnih 
Kamati A >» 2,820.264.10 papira... . >» 83.002.— 
Porezi » 108.104.40 Razni prihodi . . >» 8.012.86 
Otpisi » 32.917.— 
Razno » 5.946.76 
Dobitak » 180.486.12 

Ukupno Din 5,075.197.84 Ukupno Din 5,075.197.84 


Sve stavke prihoda i rashoda apsolutno su primjerene veličini poslovanja 
Štedionice, pače i sami lični troškovi su vrlo umjereni. 

Kamatnjaci su upravo nevjerojatno niski, i to: 5.2% i 2.99% poprečno, 
dakle diferenca iznosi tek 2.3%, koja služi i za pokriće administrativnih tro- 
škova i za stvaranje najnužnijeg viška, koji opet ide u glavnom u korist pri- 
čuva. To je najbolji dokaz, što se sve može postići, kad se ne teži za abnor- 
malno previsokim dobicima. To je školski primjer uspješnog rada na korist 
narodne zajednice, a na bazi kolektivizacije kapitala i sa javnom upravom 
narodnih novčanih sredstava. 

Sve u svemu, štedionica Savske banovine u Zagrebu sistematski s uspje- 
hom podupire i jača, direktno i indirektno, ekonomsko stanje seljačkog na- 
roda na svome području, te uvelike financira i socijalne i kulturne institucije 
svoga teritorija, čime najdokumentarnije utvrđuje svoj raison d'&tre. Ona je 
i potpuno sigurni štedionični zavod, kakvih u prvom redu trebaju široki na- 
rodni slojevi, jer oni žele svoju krvavo stečenu ušteđevinu povjeriti zavodima, 
koji se ne smiju baviti nikakvim, ni najmanjim spekulativnim poslovima. 

Štedionicom upravlja uprava, koju prema 5% 16 društvenih statuta ime- 
nuje ban. Tako se u današnjem upravnom odboru nalaze: Frane Ku- 
kuljević-Sakcinski, senator i veliki župan u m. kao predsjednik, Juraj Kučić, 
banski inspektor kao podpredsjednik, Dr. Stevo Hadži, podban, Dr. Milovan 
Grba, profesor, Albert Deutsch-Maceljski, industrijalac, Viktor _ Nemčanin, 
banski načelnik, Dr. Živko Petričić, odvjetnik, Zdenko Turković, posjednik, 
kao članovi. 

U nadzornom odboru jesu: Milutin Dimitrijević, trgovac, Josip 
Skomerža, banski vijećnik, kao članovi. (štedionica je izgubila dva saradnika 
i to: predsjednika nadzornog odbora Petra Teslića, industrijalca, i Adalberta 
Soštarić-Pisačića, glavnog ravnatelja, koji su nedavno umrli.) Direktor 
Štedionice je danas Egon Lovinčić. 

Zaključujući naš prikaz moramo naglasiti dva momenta, koji su od emi- 
nentne važnosti za daljnji razvoj poslovanja ove samoupravne štedionice: 

1) Šteđionica Savske banovine u Zagrebu dokazala je svojim 9-godišnjim 
uspješnim poslovanjem apsolutnu potrebu svoje egzistencije, pa zato treba ne 
samo njoj, nego i drugim sličnim samoupravnim štedionicama, u prvom redu 
banovinskim omogućiti jednim modernim i naprednim zakonom o sa- 
moupravnim štedionicama i u budućnosti još povoljniji razvitak na 
korist najširih narodnih slojeva, zadrugarstva i javnih institucija; 

2) Štedionici Savske banovine u Zagrebu, i svim ostalim samoupravnim 
novčanim zavodima, treba povratiti, odnosno podijeliti, pravo, da budu zakonski 
ravnopravni zavodi sa državnim za čuvanje javnog pupilnog nov- 
ca, jer oduzimanje toga privilegija nije ničim opravdano i jer financijski i 
političko-psihološki predstavlja nelogičnost i anomaliju. Dr. Zlatan Ružić 

Stare smjernice nove agrarne politike u Sjedinjenim Državama Ame- 
ričkim. Prvi dani 1936 god. donijeli su Rooseveltovoj Administraciji nemio 
udarac: Vrhovni Sud (Supreme Court) proglasio je Agricultural Adjustment 
Act neustavnim. Sud je motivirao svoje rješenje jednakim razlozima kao što 
u slučaju poništenja NRA pola godine ranije: prema konstituciji reguliranje 
i kontrola poljoprivredne proizvodnje ne spada pod kompetenciju federalne 
vlasti, već podleži pravu i moći pojedinih država. Branitelj federalne vlade 
osnivao je obranu na pravu vlade, da propisuje poreze za cijelo područje Sje- 
dinjenih Država, kao što je bio kod A. A. A. slučaj sa »processing taxes«. 
(Vidi značenje A. A. A. problema, i naše predviđanje neustavnosti: Ekonomist, 
br. 6, septembar 1935). Međutim Vrhovni Sud je zauzeo stanovište, da su 
»processing taxes« samo incident reguliranja proizvodnje. 

Rješidba je prve dane unijela konfuziju u redove Administracije, te je 
Ministar poljoprivrede Wallace održao protiv nje nekoliko žestokih govora. 
Naročito je oštro kritizirao sa svim svojim kršćansko-socijalnim patosom ne- 
pravičnost Suda, kad je odredio, da Administracija imade smjesta nekim tu- 
žiocima povratiti 200 milijuna dolara od ubranih poreza. Nepravičnost rje- 
šidbe sastoji se prema Wallace-ovoj kritici u tome, jer znači u današnjoj si- 
tuaciji obogaćenje mala fide, pošto su processori te poreze većinom već pre- 
valili na potrošačke krugove i prema tome im Sud dopituje nešto u čemu oni 
nisu prikraćeni. 

Odmah nakon te rješidbe baciše se eksperti ustavnog prava i poljopri- 
vrede na sastavljanje nacrta novog plana za potpomaganje poljoprivrede. Taj 
plan je bio doskora dovršen te je već pače pod imenom >»Soll Conservation 
Act« (Zakon o uščuvanju tla) odobren od Kongresa i Pretsjednika. 

* Novi agrarni zakon ne predstavlja zapravo ništa drugo nego li stari A. 
A. A., samo 8 upotrebom novog rječnika, dok je intencija i značenje mjera 
potpuno ista. Administracija je prisiljena da upotrebljava skolastičku igru 
riječi, da na taj način zaobiđe i izigra ustavne zapreke. Taj novi zakon je naj- 
očitija deklaracija kako je Konstitucija neadekvatna suvremenim socijalnim 
prilikama, jer ju se mora javno prevariti, da se poluči željeni cilj. 

Novi zakon je zapravo dodatak jednom manje važnom zakonu od 1985 o 
uščuvanju tla protiv erozija. Budući da je Suđ proglasio reguliranje proizvod- 
nje neustavnim činom, to je ovaj puta sastavljen zakon tako, da reguiiranje 
proizvodnje predstavlja nužni incident mjerama o uščuvanju tla, koje pret- 
stavljaju konstitucionalnu bazu novome zakonu. Svrha tome zakonu jest da 
spriječi uništavanje tla i neispravno upotrebljavanje zemljišnih snaga, te na 
taj način da ukloni poljoprivredne neprilike, da osigura proizvađačima »fair 
price«, te da nanovo uspostavi i uščuva kupovnu snagu poljoprivrede. U svrhu 
ispunjenja tog programa, zakon daje pravo ministru poljoprivrede, da može 
smanjiti površinu eksploatacije i nerentabilne upotrebe tla, a da taj cilj po- 
stigne može poljoprivrednim proizvađačima podijeliti financijalnu potporu. 

Namjera Administracije jest da smanji ove godine obradnu površinu za 
30 milijuna jutara, t. j. od 300 na 270 milijuna. Povišenje poljoprivrednih 
cijena smanjivanjem proizvodne površine _ motivira se nužnošću uščuvanja 
Zemljišta od iscrpljenosti i erozija, te će se stoga te površine privesti od in- 
tenziviranog gospodarstva ekstenziviranome (oranice će se pretvoriti u livade 
i pašnjake, obrnuti proces kao nekoć kad su pretvarali pašnjake u oranice). 

Naročitu poteškoću imala je Administracija s rješenjem  financijalnog 
pitanja farmerskih subvencija u svrhu kompenzacije za smanjenje proizvodnje, 
budući da je Vrhovni Sud specijalne poreze na poljoprivredne proizvode pro- 
glasio neustavnim. Roosevelt se napokon odlučio, da prvi puta za vrijeme 
svoje Administracije predloži Kongresu pokriće troškova dohodarinskim po- 
rezom. Dne 2 marta 1936 poslao je Kongresu porezni projekt, koji bi imao 
ubrati ove godine 620 milijuna dolara. Porez bi bio nametnut na nepodđijeljene 
profite od dohotka velikih korporacija, te bi iznosio prosječno oko 383149. Od 
tih poreza upotrebilo bi se oko 440 milijuna dolara za provođenje poljopri- 
vrednog programa. Budućnost poreznog projekta nije posve jasna, jer imade 
snažnu opoziciju naročito u republikanskim redovima, koji zastupaju indu- 
strijske interese, a u demokratskim redovima je jaka inflacionistička struja 

također protivna poreznom zakonu, naročito sada uoči izbora. Uza sve te 
konstitucionalne i financijalne poteškoće Rooseveltova Administracija nastoji 
poljoprivredni program provesti mnogo dosljednije nego li što je to bio slučaj 
s NRA. Dr. Mirko Lamer (New York) 


Subvencije trgovačkoj mornarici. Državnim budžetom za 1936—37 godinu 
predviđena je svota od 59 milijuna dinara kao državni prinos za raspodjelu 
parobrodarskim društvima, koja su sa državom u ugovornom odnosu za obav- 
ljanje redovne službe po moru i za prevoz pošte. 

Kao što je u »Ekonomistu« (1935 g. br. 9 str. 430—431) već rečeno, 
država je sa pet naših parobrodarskih društava zaključila dugoročni ugovor 
na deset godina o organizicaji i vršenju redovite pomorske službe i prevoza 
pošte morem, i to za vršenje službe u maloj obalnoj plovidbi, sa Jadranskom 
plovidbom d. d., Dubrovačkom parobrodarskom plovidbom a. d. i Brodarskim 
a. d. »Boka« (sada Zetska plovidba a. d.), 15 marta 1929 g., a za službu u 
velikoj obalnoj i dugoj plovidbi, sa Brodarskim akcionarskim društvom »Oce- 
ania« i Jugoslavenskim Lloydom a. d., 30 septembra 1930 g. Prema ovim ugo- 
vorima godišnji prinos bio je raspodijeljen na osnovu izračunatih podataka o 
pasivnosti pruga, koje pojedina društva imaju da podrže, ovako: Jadranskoj 
plovidbi 30,500.000 dinara, Dubrovačkoj parobrodarskoj plovidbi 11,250.000, 
Brodarskom a. d. »Boka« 7,000.000 dinara. Nasuprot ovome prinosu ustanov- 
ljen je za svako društvo određeni »cahier des charges«, kako u pogledu 
vršenja službe tako i obnove postojećeg plovnog* parka. U ugovorima sa prva 
tri društva predviđeno je: da imaju da održavaju sa vlastitim parobrodima 
redovite pruge u broju i na način kako je utvrđeno u posebnom dodatku 
»Mreža pruga«, koji sačinjava sastavni dio svakoga od ugovora sa pomenutim 
društvima (čl. 1, 2); da moraju za obavljanje ugovorima predviđene službe 
držati na raspolaganju utvrđeni broj parobroda ili motornih brodova, klasifi- 
ciranih po jednom priznatom klasifikacionom zavodu (čl. 3); da društva mo- 
raju za ugovorno vrijeme da izvrše djelomičnu prinovu svoga plovnog parka 
otprilike za trećinu postojećeg kapitala (čl. 4); da imaju prevažati poštanske 
pošiljke na svima prugama bez naročite nagrade (čl. 5); da su dužna kod 
obavljanja saobraćajne službe da u prvom redu što bolje i povoljnije udovolje 
nacionalnim prometnim i trgovačkim interesima (čl. 7); da će tarife za prevoz 
putnika i robe kao njihove izmjene odobravati državna nadzorna vlast (čl. 9); 
da će društva recipročno priznavati putne i robne listove, kao i da će po spo- 
razumu s upravom državnih željeznica izdavati kombinirane vozne karte (či. 
13—14) i da će popravke, čišćenja i opremu svojih brodova vršiti po pravilu 
u domaćim brodogradilištima osim u izuzetnim slučajevima (čl. 17). To su 
najvažnije obaveze, koje pomenuti ugovori predviđaju. Ugovori s ostala dva 
društva predviđaju gotovo iste obaveze uz državni prinos Brodarskom a. d. 
»Oceania« od 6,000.000 dinara, a Jugoslavenskom Lloydu od 8,500.000 dinara 
godišnje. 

Godine 1932, po parcijelnoj obnovi tonaže pojedinih društava, ugovori su 
zamijenjeni novim sporazumom, prema kome je, uzevši u obzir nove prilike i 
uslove eksploatacije, državni prinos bio smanjen. Ekonomsko finansijsko stanje 
pojedinih društava prema sađanjem državnom godišnjem prinosu izgleda ovako: 


Društvo društveni kapital — broj — reg. br. god. drž. 
' brodova tonaža prinos 
Jadranska plovidba 12,000.000.— zli. Din. 55 24.052  29,000.000.— Din. 
Dubrovačka par. plov.  32,250.000.— Din. 24 25.913  10,000.000.—  » 
Zetska pl. a. đ. 10,000.000.— >» 10 11.357 7,000.000.—  » 
»Oceania« 20,000.000.—  » 7 20.730 — 5,000.000.—  » 
Jugosl. Lloyd 15,000.000.— >» 22. 119.988  8,000.000.—  » 


Naša pomorska politika ne ide zatim da se nerazumno povećava tonaža 
uvećanjem broja jedinica trgovačke mornarice, nego nastoji da ovu osposobi i 
usavrši za što uspješniji plasman u svjetskom pomorskom prometu. Ujedno 
nastoji da se poveća koeficijent eksploatacije otvarajući sveđer nove pruge 
ne samo u interesu pojedinih brodarskih preduzeća, nego u interesu cjelo- 
kupne narodne privrede. U ovom pravcu postignuti su, upravo zahvaljujući 

gornjim ugovorima, značajni rezultati. Nove stalne pruge pored onih ka Le- 
vantu otvorene su našoj privredi za cijeli zapadni dio Sredozemnoga mora i 
za Južnu Ameriku, a početkom 1935 godine Brodarsko a. d. »Oceania« otvo- 
rilo je stalnu prugu za luke Sjeverne Europe. Za deset mjeseci 1935 izvezeno 
je iz naših luka za pristaništa Sjeverne Europe, naročito za Englesku, 49.458 
tona razne robe, što je od nesumnjive važnosti zbog priliva deviza i nalaženja 
novih tržišta našoj vanjskoj trgovini, pogotovo poslije zastoja na dosadanjim 
putevima uslijed preduzetih sankcija. Dr. Vladislav Brajković 


Aktuelni probiemi saobraćajne politike. — Ekspoze ministra saobraćaja 
pred parlamentom o proračunu za 1936/37 nije potpuno obuhvatio sve pro- 
bleme toga resora. Tu nedostaju mnoge krupne stvari, a ima ih, koje ovamo 
i ne spadaju. Stoga neka nam bude dozvoljeno, da tom prilikom iznesemo do- 
punu i objašnjenje o pitanjima, koja specijalno interesuju ekonomiste i finan- 
cijske stručnjake, jer držimo da je to daleko važnije od mnogih pitanja biro- 
kratske naravi. 


Personalna politika željeznica predstavlja osnovni problem sa- 
nacije naših željeznica. Zato bi trebalo da čujemo, za koliko se je broj osoblja 
od prošlog budžeta povećao odnosno, za koliko se je smanjio. U ekspozeu nije 
ništa rečeno o sistematizaciji činovničkih mjesta, o potrebnoj kvalifikaciji 
činovnika na mjestima referenata, šefova, načelnika i ostalih starješina. Ništa 
nije kazano niti o tome, da li i kada će doći na ta mjesta ljudi s odgovara- 
jućom naobrazbom, jer je poznato, da mnoga od tih mjesta zauzimaju, naro- 
čito u centralama, ljudi bez potrebnih kvalifikacija, a čak se na tim mjestima 
nalaze i ljudi, koji nemaju ni srednje škole. Trebalo je nadalje reći, kada će 
se dokrajčiti sadašnji sistem činovničke hijerarhije, po kojem su ljudi više 
školske naobrazbe podređeni onima niže školske naobrazbe, i kada će se usvo- 
jiti principi kulturnih evropskih zemalja, po kojima se na visoke činovničke 
položaje ne postavljaju ljudi bez odgovarajuće naobrazbe, jer su posljedice 
takove pogrješne personalne politike u znatnoj mjeri uzrokom komercijalnim 
i financijalnim neuspjesima državnih željeznica. 


U ekspozeu nije prikazano cjelokupno financijsko stanje držav- 
nih željeznica. Iskazan je doduše eksploatacioni koeficijent za 1934 godinu, 
koji iznosi 99.98, što znači da su u toj godini prihodi iznosili za 0.02% više 
od izdataka, ali to ništa ne znači kada znamo kakovo je stanje naših pruga i 
gdje se je štedjelo, da bi se prikazali »uspjesi«. Državne željeznice već 17 go- 
dina eksploatiraju preko 2.500 km privatnih pruga bez odštete vlasnicima, pa 
još do danas nije niti jedan resorni ministar izjavio, koja će se odšteta platiti 
tima vlasnicima. Kada su bosanski age i begovi dobili stotine milijuna dinara 
za otkup zemlje seljacima, trebalo bi i ovdje pokazati dobru volju da se to 
pitanje riješi. Smatralo se također potrebnim istaknuti kao povoljnu pojavu, 
da Ministarstvo saobraćaja potražuje od inostranih željeznica 
sumu od oko 30 milijuna dinara. Ova svota ne bi uopće trebala biti spomenuta 
u ekspozeu, jer je poznato, da je najveći dio ove svote blokiran kod inostranih 
uprava, budući da postoje protutražbine inostranstva iz drugih dosada još ne- 
sređenih naslova. 


U ekspozeu nijednom riječju nije napomenuto pitanje široke de- 
koncentracije uprave, kooperacija željeznica, riječne i mor- 
ske plovidbe, automobilizma i uzduhoplovstva, učešće sta- 
Jeških korporacija u tarifskoj politici zemlje, itd., itd. Sve sami najaktuelniji 
problemi za interese opće privrede, pogotovo samog ministarstva saobraćaja. 


Putnička tarifa je opet povišena! Opet jedan eksperimenat! Nije 
se dozvolilo, da bi se prikazao efekat sniženja od 1 marta 1935. Milijunski 
porast frekvencije je dovoljan dokaz za opravdanost tog socijalnog i ekonom- 
skog koraka. Zar željeznice ne pružaju na drugi način korist od tog sniženja? 
Zar otpis vozarinske takse ne pretstavlja opterećenje a time opterećenje cijelog 
naroda? Zar se nije moglo pričekati još nekoliko mjeseci, da bi se efekat mo- 
gao prikazati u svojoj potpunosti — u željezničkom završnom računu? Pita se, 
kakav je argumenat za ponovno povišenje? »Naše putničke tarife su najjefti- 

nije u Europi«, »Mi ćemo sniziti robne tarife, a zato je potrebno povećanje 
putničkih«. Zar nisu naše robne tarife također najniže u Evropi?! Ovakovo 
argumentiranje je u naimanju ruku neopravdano. Treba samo usporediti so- 
cijalne i ekonomske prilike kod nas i na strani, pa ćemo odmah dobiti pra- 
vilan odgovor. U Jugoslaviji treba komercijalnu službu željeznica reorgani- 
zirati i zavesti potreban i sistematski naučni rad, kojim bi se povećala pažnja 
unutrašnjim društvenim prilikama, a isto tako i prilikama u državama 8 ko- 
jim podržavamo saobraćajne i ekonomske veze. 


Sporovi oko revizije ugovora »Batignolles«-a te Lozinger 
i Komp., koji su ugovori nanijeli državi »ogromnu štetu«, nijesu još defini- 
tivno riješeni. Ako postoji šteta, što je učinjeno da se krivci pozovu na odgo- 
vornost? Cifra, koja je prikazana u ekspozeu g. ministra saobraćaja, o ušte- 
đevini je prosta fikcija. Haaški sud tek rješava spor, koji je započela Švi- 
carska, a ne može se staviti efekat eventualnog povoljnog rješenja u ekspoze, 
pošto je vjerojatnost za povoljno rješenje isto tolika kao i za nepovoljno. U 
zakonima za državno saobraćajno osoblje postoje zakonski propisi o materi- 
jalnoj odgovornosti činovnika. Ako su, dakle, ti ugovori zaključeni po pret- 
bodnom radu i mišljenju visokih činovnika i ostalih materijalno odgovornih 
ljudi, zašto se ovi »stručnjaci« ne pozovu na odgovornost? »Približno ocije- 
njene uštede« se anticipativno ne prikazuju, jer to nije financijska ni eko- 
nomska. izreka, a još manje se prikazuju tamo, gdje te uštede nisu realne. 


Izgradnja pristaništa u Beogradu nije, obzirom na činjenicu, 
da je u 1935 godini opao cjelokupni robni saobraćaj na rijekama za preko 
400.000 tona i obzirom na opadanje putničke frekvencije za preko 600.000 (ova 
cifra je najnepovoljnija u posljednjih 5 godina), stvarno potrebna u sadašnje 
doba najteže ekonomske i financijske krize u zemlji. Kada su postojeće na- 
prave za utovar i istovar u Beogradu bile dovoljne u ranijim godinama, onda 
će biti valjda i sada, kada je riječni saobraćaj osjetljivo opao. Već i same sto- 
milijunske investicije za zemunski i pančevačke most, koji su lokalnog značaja, 
prouzrokovale su u znatnoj mjeri opadanje putnika u riječnom saobraćaju, pa 
bi zato nove investicije u tom pravcu imale manje ekonomski, a više dekora- 
tivni karakter. 


U pogledu investicija za uređenje luka i pristaništa 
na moru, malo je rečeno. Ovdje je trebalo navesti, gdje se namjeravaju iz- 
vesti radovi, kako se namjeravaju realizirati nacrti za izgradnju naših pomor- 
skih luka (ako uopće takovi nacrti postoje), i koje su sume u tu svrhu odre- 
đene. O subvencijama pomorskim parobrodarskim društvima, o načinu djelo- 
mične upotrebe ovih subvencija za građenje hotela na našem Primorju itd., 
nije u ekspozeu ništa rečeno. 


Mogli bi reći nešto i o planu građenja novih pruga, ali čini 
nam se, da prilike nisu podesne za ovakovu iskrenost. Ovo prepuštamo kasni- 
Jim pokoljenjima, nama ostaje samo dužnost, da kažemo, da se kod sprovođe- 
nja ovih radova očituje suvišna briga odgovornih i neodgovornih ljudi, kako 
iduća pokoljenja ne bi imala suviše lagodan život. Sa malim izuzetkom pret- 
stavljaju naime sve pruge, koje su se iza rata gradile, i koje će se još graditi 
prema usvojenim nacrtima, čisto neekonomski karakter. Prije svega su po- 
trebne ceste, ceste i opet ceste, unakrst cijele države, jer po njima će se u 
bliskoj budućnosti odvijati saobraćaj. Na ovo će nas prije ili kasnije natjerati 
međunarodna nužda, a i prilike same. A šta će nam onda staro željezničko 
gvožđe, koje će teretiti miljardske hipoteke?! 


Na ova gornja pitanja, koja su čisto ekonomsko-finansijske prirode, 
mogu odgovoriti samo stručnjaci. No postoji i osjećaj odgovornosti na- 
rodu, zemlji i državi. Taj osjećaj zahtijeva od svih najiskreniju suradnju kod 
rješavanja velikih pitanja narodno-gospodarske prirode, a traži na drugoj 
strani i od onih, koji vode politiku zemlje, da ovakovu suradnju ne odbijaju. 

N-=g. 

Pertot Vladimir: Die Wanđdlungen im jugoslawischen Warenverkehr im 
Hinblick auf die drei Hauptverkehrsmittel.  Weltwirtschaftliches Archiv, 43. 
Band, Heft 2, str. 392—421. — U ovoj raspravi, koja obasiže zajedno sa broj- 
nim statističkim tabelama i grafikonima 29 stranica obradio je pisac na strogo 
naučni i vrlo interesantan način na temelju kritičke analize službenih poda- 
taka problem saobraćajnih prilika u Jugoslaviji. Pisac je pošao sa posve 
ispravnog stanovišta, da se problem željeznica mora paralelno proučavati sa 
problemom našeg riječnog a pogotovo pomorskog saobraćaja, a rezultati, do 
kojih je na taj način došao u svojem proučavanju više su nego poučni. Sama 
rasprava obasiže 7 poglavlja. U uvodu je prikazana u glavnim crtama sao- 
braćajna politika Austro-Ugarske prije rata i stanje, koje je nastalo u drža- 
vama nasljednicama, te posebno u Jugoslaviji, po slomu monarhije. 


U drugom poglavlju obrađuje pisac općenito stanje prometnih prilika u 
Jugoslaviji na području željezničkog, riječnog i pomorskog saobraćaja. Ističe 
razne sisteme željezničkog saobraćaja, koji su stvarani pod raznim okolnostima 
i sa različitom intencijom, navodi razne statističke podatke u pogledu duljine 
željezničke mreže, veličinu željezničkog parka, i dr. Kod riječnog saobraćaja 
navodi plovne rijeke, količinu plovnih objekata, organizaciju društava u jed- 
nom sindikatu itd. U pogledu pomorskog saobraćaja ističe pisac razvijenost 
obale, neizgrađenost luka, slabu vezu sa pozadinom, slabo stanje same trgo- 
vačke mornarice kao i nedovoljno subvencioniranje od strane države kraj ne- 
dostatka privatnog kapitala. 


U trećem poglavlju govori pisac o ukupnom prometu iz željezničkog 
riječnog i pomorskog saobraćaja, diferencirajući pri tom unutarnji promet, 
uvoz i izvoz robe. Karakterističan je porast riječnog i pomorskog saobraćaja 
zadnjih godina u odnosu prema željezničkom prometu, pa pisac navodi uzroke, 
koji su do toga doveli. 


U četvrtom poglavlju prešao je pisac na prvu granu našeg saobraćaja, 
koja je i najjača i to na željeznički saobraćaj. Prikazao je kretanje saobraćaja 
u unutarnjem prometu od 1924 do 1934 godine, razjasnio uzrok njegovog opa- 
danja, te je ispravno primjetio, da se smanjenje unutrašnjeg saobraćaja u 
odnosu prema povećanoj željezničkoj mreži ima svesti na činjenicu, da izgrad- 
nja nekih novih pruga nije apsolutno ništa pridonijela povećanju robnog pro- 
meta, pa se gradnja tih pruga, gledana s gospodarskog stanovišta, trebala 
odgoditi na kasnije u korist drugih pruga, koje bi bile mnogo rentabilnije (na 
pr. spoj Slovenije sa Sušakom). Analizirajući smanjenje željezničkog saobra- 
ćaja u izvozu i uvozu konstatirao je pisac, da je uslijedilo djelomično uslijed 
općeg smanjenja uvoza i izvoza, a dijelom uslijed povećanja riječnog i pomor- 
skog saobraćaja. Interesantno bi bilo, da je pisac naveo kretanje cijena u že- 
ljezničkom saobraćaju, i odnos promjena cijena na povećanje odnosno sma- 
njenje saobraćaja, ali to bi znatno povećalo opseg same rasprave, a možda 
nisu piscu bili pri ruci odgovarajući podaci. 


U petom. poglavlju obrađuje autor prilike u riječnom saobraćaju, koji 
također igra važnu ulogu pogotovo u unutarnjem prometu. Odnos jačine pro- 
meta na plovnim rijekama Jugoslavije Dunavu, Savi, Dravi i Tisi jednak je 
otprilike relaciji 10:3:2:1. U zadnje vrijeme se povećao prilično promet Sa- 
vom, jer je drvo iz zapadne Bosne počelo da se otprema Savom, odnosno nje- 

nom pritokom Kupom (?) preko Siska. Navedeni su pojedini artikli, koji su 
glavni predmet prevoza na rijekama u unutarnjem prometu, kod izvoza i kod 
uvoza. Interesantna je usporedba, koju je autor povukao između Beograda, 
kao najveće riječne luke u Jugoslaviji i Splita, kao najveće naše luke na Ja- 
dranskom moru. Po danim podacima je promet Beograda u godinama 1930, 
1931 i 1932 bio stalno veći od prometa u splitskoj luci, a tek zadnjih nekoliko 
godina je nešto manji. 


U šestom poglavlju je tema pomorski saobraćaj, koji je u glavnom iz- 
vozni. Kabotaža je pridržana jugoslavenskim parobrodarskim društvima, dok 
u izvozu učestvuju dosta jako inostrane mornarice. Prikazan je promet u 4 
najveće luke po glavnim izvoznim i uvoznim artiklima. Istaknuta je loša 
veza Slovenije s jadranskim lukama i šteta, koja uslijed toga proizlazi za Ju- 
goslaviju. 


U zaključku se osvrće autor na odnose između željezničkog, riječnog i 
pomorskog saobraćaja međusobno, te ističe potrebu orijentacije našeg saobra- 
ćaja u pravcu Jadranskog mora, izgradnje odgovarajuće luke (odbacuje pro- 
jekat izgradnje takove luke u Boki Kotorskoj), te je mišljenja, da bi bilo naj- 
povoljnije izgraditi ovakovu luku u Splitu, potkrjepljujući dokumentarno ovo 
svoje mišljenje. 

Ova je rasprava apsolutno na naučnoj visini, a po načinu obrađivanja 
samog predmeta zaslužuje svaku pažnju. Ivo Crnić 


Gayer Dr. Arthur: Monetary policy and economic stabilization. New 
York, str. 258. — Ovo djelo je odličan primjer moderne misli planskog kapita- 
lizma. Autor analizira funkciju i funkcioniranje monetarnog mehanizma u 
Americi i u Engleskoj u poslijeratno vrijeme i njegovu povezanost sa vanmo- 
netarnim faktorima. Pisac je stekao uvid u američki i engleski ekonomski 
sistem svojim djelovanjem kao »istraživač-ekonomist Uprave Federalnih Jav- 
nih Radova i savjetnik Nacionalnog Planskog Komiteta« u Washingtonu te 
svojim višegodišnjim studijama u Engleskoj. 


Kao glavnu karakteristiku u promjeni zlatnog standarda u poslijeratno 
doba prema predratnome, ističe Gayer, da zlatno važenje valute ne funkcio- 
nira više »automatski«, već podleži »upravnim« principima, koji u glavnom 
vrijede i za papirnu valutu, te što novčano zlato nema više osnovnu ulogu 
konverzije novčanica, već izjednačenja plaćevne bilance. 


Među najvažnijim promjenama ističe se iščeznuće »zlatnog novca« iz 
prometa, . jer publika daje prednost notama. »Fetiš zlata« izgubio je mnogo 
uvođenjem  »gold-bullion standarda« namjesto tradicionalne zlatne valute, 
čime je došao do realizacije plan što ga je pred stotinu godina razvijao David 
Ricardo. Značenje te novosti sastoji u tome, što je time priznato, da je pri- 
marna uloga zlatnih rezerva pokriće deficita u inostranim plaćanjima. Uz 
pomenutu formu razvio se je u nekim zemljama naročito »gold-exchange stan- 
dard« na pr. u Njemačkoj. i 


Izmjenična korelacija između gibanja zlata te volumena | cijena kredita, 
kao što i upliv gibanja zlata na promjene nivoa cijena, izgubila je svoje 
predratno značenje. Centralne banke ne dopuštaju da zlato potpuno izvede 
svoj efekt na cijene, već nastoje paralizirati njegov upliv kreditnim opera- 
cijama. Na pr. Federal Reserve Board imao bi prema tradicionalnome stavu 
izgraditi mnogo veću kreditnu nadstrukturu povrh gomile importiranog zlata, 
nego li što je to činio. Federal Reserve Board nije se rukovodio tradicionalnim 
principima odnosa zlatnih rezerva prema količini novčanica, već prema potre- 
bama domaćeg nivoa cijena, spriječivši na taj način strašnu inflaciju, koja bi 
prema ortodoksnim principima morala nastupiti, ako bi zlatne rezerve bile 
u odr&đenom odnosu prema novčanoj cirkulaciji. Važan momenat u promjeni 
monetarnog sistema jest također porast totalnog volumena likvidnog kapitala 
u formi kratkoročnih obveza namjesto predratnih dugoročnih investicija. Taj 
razlog doprinjeo je mnogo porastu zlatnih rezerva, jer centralne banke moraju 
biti uvijek spremne na odziv tih kratkoročnih obveza. Time je ujedno u cije- 
lome sistemu povećan momenat nesigurnosti i nestabilnosti. Nestabilnost mo- 

netarnih sistema snažno je također povećana promjenom kreditnog centra iz 
Londona u spekulativni New York i politički Paris. 

Među vanmonetarnim momentima komplikuje znatno valutarne prilike 
»ukrućeni« (rigid) poslijeratni sistem cijena. Tržište kapitala je uslijed uve- 
ćanog državnog zaduženja širom svijeta zasićeno državnim papirima s dugo- 
ročnim kontraktualnim krutostima. Radničke nadnice su se ukrutile uslijed 
uvećane uloge radničkih organizacija i tarifnih ugovora, cijene proizvoda ne 
reflektiraju pritjecaj i odliv zlata, već su izraz jakosti pojedinih monopoli- 
stičkih kombinacija, isto tako spoljna trgovina uslijeđ različnih jednostranih 
barijera spriječava slobodno promicanje robe i robnih cijena. Takav ukrućeni 
sistem ometa automatsko funkcioniranje zlatne valute i zahtijeva manipu- 
liranu valutu. 

Gayer kritički analizira teorije, koje preporučuju stabiliziranje općeg 
nivoa cijena kontinuiranim povećanjem produkcije zlata (Cassel, Kitchin, 
Wassen i Pearson). Ove teorije na osnovu statističkih izračunavanja tvrde, 
da je potreban približno 3% godišnji prirast produkcije zlata da održi opći 
nivo cijena stabilnim. Gayer prigovara, da ove teorije uzimaju u obzir odnos 
između nivoa cijena i produkcije zlata uopće, umjesto odnos između nivoa 
cijena i »efektivnih monetarnih zlatnih rezerva«. Zlatne rezerve su poslije 
rata pače porasle za 6% godišnje, a da taj prirast nije imao nikakovs utjecaja 
na spriječenje ekonomskih perturbacija, pa prema tome se ne može u pro- 
dukciji zlata tražiti ključ za rješenje konjunkturnih pojava. 

U savremeno doba zlato je izgubilo ulogu plaćevnog sredstva na doma- 
ćem tržištu, te je substituirano kreditnim sredstvima. Stoga predlaže sniženje 
zlatnih rezerva u odnosu prema potrebi za izjednačenjem plaćevne bilance, jer 
i onako su se zlatne rezerve u slučaju nužde pokazale bespomoćnima. U vri- 
jeme depresije zlatna valuta i onako pokazuje slabu otpornu snagu, dovodi 
do sloma monetarnog sistema i biva substituirana manipuliranom papirnom 
valutom. Ali krivnja i sramota u takovim slučajevima obično se ne pripisuje 
zlatnoj već papirnoj valuti. Gayer tvrdi da manipulirana papirna valuta po- 
kazuje pače bolje rezultate od zlatne. 


Zlatni standard pokazao se krjeposnim jedino u 
normalnim ekonomskim prilikama, dok u depresiji je 
nužna i adekvatnija elastična politika manipulirane 
papirne valute. 


Uzročnik depresije nalazi pisac u previsokim pro- 
fitima prosperiteta, koji su posljedica uvećane produk- 
tivnosti uz nepromjenjene nadnice. Previsoki profit preko 
tržišta vrijednosnih papira dovodi do burzovnih excesa i superinvesticija u 
području produkcionih dobara. On pokazuje da se je na taj način razvijala 
američka kriza od 1929 god. usprkos stabilnog nivoa cijena na veliko. Pojava 
posljednje krize je najočitiji odgovor teoretičarima, koji misle stabilizirati 
konjunkturu stabilnim općim nivoom cijena. 

Kao sredstvo stabiliziranja privrede predlaže Gayer javne radove u okviru 
elastične kreditne i budžetske politike na cikličkom principu, tj. da se javni 
radovi za vrijeme depresije financiraju povećanim budžetom i ako ovaj dovodi 
do deficita, jer se može u vrijeme prosperiteta pokriti uvećanim porezima i 
sičnim sredstvima. Dakako toj svrsi ne odgovara ortodoksna valutarna poli- 
tika. Ipak Gayer ne zabacuje posve zlatni standard valute, jer tako dugo dok 
cn u socijalnoj psihologiji masa i bankira igra ulogu »fetiša« bio bi takav po- 
stupak opasan. Naročito podcrtava usredotočenje monetarne politike na pi- 
tanje domaćeg nivoa cijena umjesto pitanja vječnog izjednačivanja i podrža- 
vanja stalnog vanjskog pariteta valute. 

Gayer na osnovu teoretske analize i historijskih činjenica osporava vri- 
jednost stabilnog općeg nivoa cijena, već preporuča kao sredstvo ekonomske 
stabilizacije padajući nivo cijena paralelno s uvećanom pro- 
duktivnošću sistema, te da na taj način rezultat tog procesa ide u ko- 
rist uvećanih realnih nadnica i time ujedno skučava razvijanje previsokih pro- 
fita, koji su vrelo krize. 

Interesantni Gayerov prijedlog nije ipak logičan u okviru kapitalističkog 
sistema kao takovog. U tome okviru ne uzima dovoljno obzira na dužničku 
situaciju. Mnogi dužnici nemaju nikakove koristi od uvećane produktivnosti 
te uslijed padajućeg nivoa cijena i nepromjenjene visine duga dospjevaju u 
tipičnu deflacionističku poteškoću dužnika, koja lako dovodi do depresionih 
pojava. Ali takovo reguliranje profita ne skučava samo profite, već može 
skučiti i samu produktivnost! Poduzetnik ni kapitalist nemaju razloga pove- 
ćavati produktivnost, ako im padajući nivo cijena oduzima povišene profite; 
za njih nema razloga da mijenjaju koeficijent produktivnosti ako profitna 
stopa ostaje ista. Kapitalistički sistem se može samo onda razvijati kao takav 
ako su mu u njem omogućeni diferencijalni profiti. : 

Dr. Mirko Lamer (New-York) 


Jančikić Dr. Nenad: Die Entwicklung des jugoslavischen  Kreditbank- 
wesens. Wien 1935, str. 55. — Ovaj najnoviji prilog našoj oskudnoj stručnoj 
literaturi na području privatnih financija i bankovne politike pretstavlja 
veoma kratki izvod jednog dijela oveće disertacije, koju je autor pod naslo- 
vom >»Die Entwicklung des jugoslavischen Bankwesens« podnio za postignuće 
doktorata trgovinskih znanosti Visokoj školi za svjetsku trgovinu u Beču. 

Sama doktorska disertacija dijeli se u dva dijela. U prvom dijelu pri- 
kazuje se razvoj bankarstva na području jugoslavenskih pokrajina bivše mo- 
narhije, odnosno prijeratne Srbije i Crne Gore, koje su se uglavnom među- 
sobno veoma razlikovale svojom ekonomskom strukturom, dok se u drugom 
dijelu prikazuje taj razvoj poslije svjetskog rata na području Kraljevine Ju- 
goslavije. Kao glavni predmet svoga istraživanja i proučavanja, autor je uzeo 
kompleks pitanja našega novčarstva, nadalje ulogu Narodne banke, Poštanske: 
štedionice, raznih privatnih kreditnih i hipotekarnih banaka, štedionica i kre- 
ditnih zadruga u našoj kreditnoj politici. Autor je štampom objelodanio samo 
onaj dio svoje disertacije, koji obrađuje razvoj i ulogu naših kreditnih usta- 
nova. U prvom dijelu toga štampanog izvoda prikazan je ovaj razvoj na po- 
dručju Hrvatske, Slavonije, Slovenije, Dalmacije, Bosne i Hercegovine, Srbije 
i Crne Gore prije, a u drugom dijelu, poslije svjetskog rata u okviru Kralj. 
Jugoslavije. U tom dijelu prikazane su ukratko smjernice razvoja jugoslaven- 
skih kreditnih banaka, njihove težnje za koncentracijom kapitala, kao i uloga 
domaćeg i stranog kapitala u kreditiranju aktivnih i pasivnih bankovnih po- 
slova, nadalje njihova likvidnost, rentabilnost i opći gospodarski uspjeh. 

Autor ispravno ističe, da zpecijalizacija bankovnog poslovanja jugosla- 
venskih kreditnih ustanova nije provedena, nego da se uglavnom bave svima 
bankovnim poslovima, pa prema tome odgovaraju tipu »universalnih banaka«,. 
dok je njihov djelokrug kreditnih posrednika lokalnog značenja s početnim 
težnjama ekspanzije. Slaba strana je i u tome, što postoji veliki broj malih 
kreditnih banaka (652), a nema velebanaka zapadnoevropskog tipa, koje bi 
čitavoj našoj kreditnoj politici privatnog, a i javno-pravnog bankarstva, uda- 
rile zdravi temelj i dale smjernice razvoja u skladu s interesima širokih na- 
rodnih slojeva. što se tiče daljeg razvoja našeg kreditnog bankarstva, Dr. 
Jančikić je mišljenja, da će se morati i nadalje nastojati da se postepeno 
provađa koncentracija kapitala, u koliko će to međunarodne političke prilike 
u Europi dozvoliti. 

Steta je, što autor radi materijalnih razloga nije mogao objelodaniti u 
cijelosti svoju disertaciju, koja bi osobito radi brojnog statističkog i dokumen- 
tarnog materijala predstavljala lijepi prilog našoj stručnoj literaturi. Ovako 
u veoma skraćenom obliku, toliko, koliko su minimalno zahtijevali školski pro- 
pisi, ne daje prilike, da se uzmogne kritički ocijeniti i prikazati sistematika 
cijele naučne rasprave. 


Pribićević Adam: Seljak. Zagreb 1936, str. 210, cijena 25 Din. — »Bez 
pravilnog rešenja pitanja sela nemoguće je organizirati potpuno usklađen, 
uravnotežen red stvari u životu društva«, tako glase zaključne riječi ove knji- 
ge. Autor je poznati kolonista u selu Svračku kod Vučitrna u Južnoj Srbiji, 
te ovim svojim djelom ukazuje na put i metode socijalnog, kulturnog, ekonom- 
skog i političkog preporoda sela, a sve u interesu svih društvenih redova. 

Iz naslova knjige »Seljak« izgledalo bi, da će tu biti opisan seljak, 
kao jedinica seljačkog staleža, ali nije tako: tu se opisuje selo kao kolektiv, 
a seljaštvo kao narod, dok ostali redovi društva, iako danas još politički vo- 
deći, samo su manji dijelovi naroda kao cjeline. Svakako naravni razvitak 
društva, a posebice seljačkog naroda, ide baš onamo, da i seljaštvo mora doći 
do direktnog političkog vodstva u državi, jer temelj društva, dakle i države, 
je upravo seljak. 

Pisac već u predgovoru naglašuje, da je svrha knjige: probuditi koliko 
toliko interesovanje za probleme života na selu. U tom pogledu, uvjereni smo, 
svakako ne će uspjeh izostati, jer je materijal obrađen vrlo temeljito, prikazan 
lakim stilom i jasnim jezikom, da knjigu može svak primiti u ruke i sa razu- 
mjevanjem čitati. Pisac donosi vrlo mnogo interesantnih problema i pogleda 
ne samo iz domaćeg seljačkog života, nego i iz vanjskog. Nebrojeni su citati 
iz strane literature popraćeni kritičkim razmatranjima, što bezuvjetno diže 
vrijednost knjige. 

Na koncu knjige ima popis stručnih knjiga, kojima se je pisac služio 
spremajući ovo djelo: ukupno 143 komada. Pisac posvećuje knjigu »svima oni- 
ma, koji su dobru sela posvetili svoj životni trud ili položili za nj i same 
svoje živote, od onih bezimenih iz najdrevnijih vremena, pa do jugoslavenskih 
mučenika za stvar sela Stamboliskog i Radića«. 

Knjiga ima 18 poglavlja, a u svakomu autor propagira i nauča demo- 
kratske ideje, ideje seljačke zadružne demokracije, jer samo putem iste može 


selo doći do vodećeg položaja u državi i u cijelome svijetu. Dr. Z. R. 
Gerstner Dr. Paul: Komercijalno knjigovodstvo. Preveo Dr. Nikola Mir- 
ković. Beograd 1936 (izdanje »Probrana dela«) str. 250. — »Komercijalno 


knjigovodstvo« donosi približno sav onaj materijal, koji treba da obuhvati 
moderan udžbenik knjigovodstva. Tu se nalaze ova poglavlja: Suština i teh- 
nika knjigovodstva — Suština i tehnika bilansovanja — Suština i tehnika 
organizacije knjigovodstva — Suština i tehnika industrijskog knjigovodstva —- 
Kratkoročni račun uspjeha — Knjigovodstvo i kontrola budžeta — Knjigovod- 
stvo i statistika. 

Ime Dr. Gerstnera je vrlo dobro poznato i ono dovoljno jamči za vrsnoću 
samoga djela. No pored dobrih osobina, koje se nalaze na mnogim stranicama 
ove knjige, može se kod pobližeg razmatranja opaziti, da djelo nije homogeno 
i da njegova izrada nije proistekla iz jednog cjelovitog plana. Njemački ori- 
ginal »Komercijalnog knjigovodstva« izišao je već u petom dopunjenom izda- 
nju, a sva takva nova izdanja obično zadržavaju svoj prvobitni plan i raspored, 
pa pored svih naknadnih dopuna daju utisak zastarjelosti i ne mogu čitaocu 
pružiti ono, što daje jedna nova, savremeno zasnovana knjiga. Zapravo samo 
prva tri poglavlja sačinjavaju cjelinu, koja je također donekle poremećena 
naknadnim umetcima, dok su sva ostala poglavlja uopće sami pojedinačni 
dodaci. Tako na pr. poglavlje »Suština i tehnika industrijskog knjigovodstva« 
izrađeno je s mnogo pažnje, ali čini se kao da je III. dio toga poglavlja pod 
nazivom »Jednoobrazno knjigovodstvo« na brzu ruku ubačen više zbog upot- 
punjenja novog izdanja, i onaj čitalac, koji prvi put čuje o jednoobraznom 
knjigovodstvu, slabo će šta saznati o tom problemu iz cigle 4 stranice teksta. 
Osim toga, kada je autor unio zasebno poglavlje o industrijskom knjigovod- 
stvu, mogla bi se s istim pravom očekivati poglavlja i o ostalim strukama 
poslova kao što su na pr. bankovni, osiguravački, otpremni itd., međutim tih 
poglavlja nema u knjizi, šta više u njoj nisu dodirnuta ni važna pitanja iz 
komercijalnog knjigovodstva u užem smislu kao što su: eksport, import, 
sistem podružnica, komisioni i agenturni poslovi. 


Osnovni plan knjige pokazuje zastarjelost i u drugom jednom smislu i to 
u teoriji računa odnosno u načinu, kako pisac objašnjava knjiženje na poje- 
dinim računima, tako da čitav odsjek na str. 18—36 »Suština knjigovodstve- 
nog mišljenja i računskog prikazivanja« neobično zvuči savremenom čitaocu. 
Budući da mi ne dostaje prostora za pokazivanje pojedinih primjera, citirat 
ću samo jedan pasus o tome, kako autor tumači račune prihoda i rashoda 
(str. 30 i dalje): 

>Kod računa razmene videli smo dve strane za prikaz privrednih doga- 
đaja, naime stranu duguje koja prima na sebe dužnost obračuna, i 
stranu potražuje, koja pokazuje da ima prava da traži obračun; isto 
možemo da zaključimo i kod računa uspeha. Ali u pogledu materijalnoga 
značenja tih naziva kod računa uspeha moramo potpuno preudesiti svoj na- 
čin mišljenja. 


Kod računa razmene, naime knjiženja znače: a) na strani du- 
guje => dužnost cbračuna za ulaz imovinske vrednosti (+); b) na strani 
potražuje = traženje obračuna za izlaz imovinske vrednosti (—). 


Knjiženja kod računa uspeha, međutim, znače: a) na strani duguje= 
dužnost obračuna za upotrebu imovine, izdatak, gubitak, smanjenje 
imovine, odnosno negativan rezultat poslovanja (—); b) na 
strani potražuje = traženje obračuna za primanje imovine, 
prihod, dobitak, porast ili povećanje imovine, odnosno _ pozitivan re- 
zulitat poslovanja (+).< 


U ovakvom stilu tumači autor i sva ostala knjiženja, a pri tome mu se 
potkrala jedna pogreška, koja je okrenula smisao za 180 stupnjeva, pa će 
čitaocu još većma zamutiti pojmove. Autor naime ovako nadovezuje: 


>»Knjiženje je isto kao i kod računa razmene; i kod računa uspeha imamo 
jednačinu između dve odgovarajuće strane dvaju računa, samo što u uzajamni 
odnos nikada ne stupaju dva računa razmene, nego ili račun razmene i račia 
uspeha, ili dva računa uspeha.« 

Za objašnjenje računa glavnice, bilance i gubitka i dobitka, autor se 
služi teorijom personifikacije (str. 70 i dalje), ma da personifikacija stoji na 
dosta niskoj stepenici u ljestvici, koja bi prikazivala razvoj kontovnih teorija. 

Zastarjelost pokazuje i čitav prvi odsjek (str. 13—18) »Značaj knjigo- 
vodstva i njegov odnos prema nauci, privredi i pravu«. Danas nije više u 
običaju govoriti o odnosu knjigovodstva prema matematici (blažere uspomene 
dostojni Ciompa, Lćautey i dr.) ili o odnosu knjigovodstva prema pravnoj 
nauci ili prema nacionalnoj ekonomiji odnosno čak i prema nauci o svjetskoj 
privredi. Novije teorije zabacuju takve problematične odnose, te ističu u prvom 
redu organsku funkciju knjigovodstva, koju ono vrši u privrednom organizmu, 
koje se naziva poduzeće. 


Obzirom na takav sadržaj knjige možemo zapitati: Jesu li prevodilac i 
izdavač zaista »učinili vrlo srećan izbor izdajući na srpskohrvatskom jeziku 
»Komercijalno knjigovodstvo«, kako to tvrdi »Autorova reč 
jugoslovenskom izdanju«? (Autor je — vidi se — oduševljen svojim djelom; 
u toj svojoj »Riječi«, koja sadržava samo 14 redaka, on je dospio da još je- 
damput ustvrdi, da je ova njegova knjiga »dragocena osnova za onoga, koji 
hoće da čita njegovu Analizu bilansa«, a onda da i po treći put 
istakne da »ova knjiga ima veliku vrednost«.) | 


Načelno može se reći, da nam je svaka nova knjiga iz područja knji- 
govodstva dobro došla, pa to svakako vrijedi i za djelo Gerstnera. No držimo, 
da se je uz jednake napore mogao izdati prevod koje druge, još i bolje knjige; 
šta više mislimo, da su izdavači mogli naći i domaćih stručnjaka, koji bi napi- 
sali takvo djelo, i ono bi još bolje poslužilo našim čitaocima, nego bilo kakav 
prevod. Koju korist ima čitalac na pr. od poglavlja »Poreski bilans i trgo- 
vački bilans« (str. 101—106), kada obrađuje njemačke porezne propise, a naše 
i ne spominje! Takvih primjera ima u knjizi mnogo. 


Što se tiče samog prevoda Gerstnerova djela, može se sa zadovoljstvom 
reći da je rađen s mnogo pažnje. Prevod može zanimati i one naše komer- 
cijaliste, kojima je sam materijal knjige već poznat, i to zbog mnogih izraza, 
koje je trebalo po prvi put presaditi iz njemačke literature. Da nabrojimo 
nekoje izraze: Prethodna rubrika (Vorkolonne) — preknjižavanje (Umbuchung) 
— nepokretni računi (Ruhende Konten) — okvir računa (Kontenrahmen) — 
jednoobrazno knjigovodstvo (Einheitsbuchfiihrung) — kopirajuće knjigovod- 
stvo (Durchschreibebuchhaltung) — kratkoročni račun uspjeha (Kurzfristige 
Erfolgsrechnung) — radionica (Betrieb) — poslovno knjigovodstvo (Betriebs- 

buchhaltung). Manje su uspjeli izrazi: izvlačenje bilanca (Bilanz ziehen) — 
gvozdena mreža za sabiranje (Gruppierer) — izdatak (Aufwendung) — brojke 
iskoristiti (Zahlen auswerten). Riječ »status« prevodilac zadržava, što je i 
opravdano. 

Oprema knjige (tisak, papir, uvez itd.) vrlo je ukusna. štamparskih gre- 
šaka ima malo i one ne remete smisao. Svakako je trebalo ispraviti na str. 
167 ime Power u: Powers, zatim na str. 227 ime Th. Beete u: Th. Beste, a na 
str. 225 da »Organisations-Lexikon« nije Dr. W. Thoms preradio, nego ga 
je on obradio. Dr. Simeon Gaćeša 


Marković Dr. Dragomir: Nove međunarodne konvencije o prevozu robe 
i prevozu putnika i prtljage na željeznicama. Zagreb 1936, str. 29, Naklada 
“Trgovinsko-industrijske komore u Zagrebu. — Ova publikacija dijeli se na 
dva poglavlja, i to: Međunarodna konvencija o prevozu robe na željeznicama 
(str. 2—23) i Međunarodna konvencija o prevozu putnika i prtljage na željez- 
nicama (str. 23—29). U glavnom autor komentira gore citirane konvencije, 
koje su na snazi od 1 oktobra 1928. Godine 1933 održana je naime reviziona 
konferencija po tim konvencijama u Rimu, pa se tu iznose detaljno sve raz- 
like između važećih i novih konvencija. Te razlike su svakako od interesa i 
za širu javnost, a u prvom redu za privrednike, pa je u tome pogledu publi- 
kacija vrlo korisna; svojom sadržinom spada i u međunarodno pravo, i u sferu 
zaobraćajne politike. 


Ekonomska i financijska izdanja Lige Naroda u Ženevi. — PubDlicistički 
otsjek Lige Naroda izdaje brojne publikacije u kojima su kritički i dokumen- 
tarno prikazani aktuelni ekonomski i financijski problemi cijeloga svijeta. 
Neke publikacije izdavaju se redovito, a druge tek povremeno. 

Od redovnih izdanja spominjemo: 

Bulletin mensuel de statistique (Godišnje 12 brojeva, pretplata 20 švi- 
carskih franaka); 

Revue de la situation &conomique mondiale (Peto godište, cijena 6 švi- 
carskih franaka). 

Od povremenih izdanja spominjemo: 


Annuaire statistique de la Socićt& des Nations, 19384—85 (Deveto godište, 
314 stranica i 7 geografskih karata, cijena 10 Šv. Fr.); 


La production mondiale et les prix, 1925—19834 (str. 156, cijena 5 šv. Fr.) ; 


Le cours et les phases de la depression 6&conomique mondiale (str. 371, 
cijena 7.50 šv. Fr.); 


La situation 6conomique mondiale, 1923—33 (str. 370, cijena 7.50 šv. Fr.) ; 
Les banques commerciales, 1929_-1984 (str. 226, cijena 10 Šv. Fr.); 


Monnaie et activit& bancaire, 1934—1935 (prije: Les banques commer- 
ciales, cijena 10 Šv. Fr.); 


Apercu general du commerce mondial, 1934 (str. 93, cijena 2.50 šv. Fr.) ; 
Balances des palements, 19834 (str. 210, cijena 6 Šv. Fr.); 

Statistiques du Commerce international, 1934 (str. 364, cijena 10 šv. Fr.) ; 
Finances publiques, 1928—1935 (cijena 15 Šv. Fr.); 

Enqučte sur les Accords de clearing (str. 157, cijena 4 šv. Fr.); 


Considćrations relatives a IP&6volution actuelle du protectionisme (str. 52, 
cijena 1.50 Šv. Fr.); 


Remarques sur Pć6tat actuel des relations 6conomiques  internationales 
(str. 52, cijena 1.50 šv. Fr.); 


Etudes relatives au tourisme considćr&6€ comme facteur de r &conomie in- 
ternationale (str. 47, cijena 1.50 Šv. Fr.); 


Rapports du Comitć financier au Conseil du 8—14 d&cembre 19835 (cijena 
0.50 Šv. Fr.); 


Rapporta du Comit&6 &conomique au Conseil du 2—6 septembre 1835 
(cijena 0.50 Šv. Fr.); 

Production et commerce: La situation internationale actuelle (str. 14, 
cijena 0.50 šv. Fr.). 


Tko se bavi naučnim proučavanjem narodnih i međunarodnih ekonomsko- 
financijskih problema, mora đa se služi i navedenim izdanjima Lige Naroda. 
Adresa: Socićtć€ des Nations. Service des Publications. Geneve. Suisse. 


VIJESTI 


Glavna skupština Društva diplomiranih ekonomista i komercijalista u Za- 
grebu. Zagrebačko društvo diplom. ekonomista i komercijalista održalo je 31 
marta 1936 svoju redovitu godišnju skupštinu, na kojoj je, uz ostale točke 
dnevnog reda, kao glavna točka bila rasprava o prihvatu pravila Saveza eko- 
nomista za čitavu državu. Skupština je prihvatila nacrt saveznih pravila i odlu- 
čila pristupiti u Savez na osnovi ovih pravila. Na taj način skinuto je s dnev- 
nog reda vitalno pitanje organiziranja svih društava diplomiranih ekonomista 
u jednu saveznu organizaciju u svrhu promicanja zajedničkih staleških inte- 
resa. Kako je najveću zaslugu za organiziranje ovoga saveza stekao prijašnji 
upravni odbor društva, to je skupština ponovno izabrala stari upravni odbor, 
popunjen nekim novim licima. Predsjednikom izabran je Dragutin Radović, 
prokurista, a potpredsjednicima Dr. Ivo Padovan, privredni savjetnik, i Dr. 
Milivoj Iveta, viši čin. Drž. hipotkarne banke. Upravni odbor uzeo je kao 
glavnu zadaću da uz ostali društveni rad poradi i na izgradnji slobodnog zva- 
nja diplomiranih ekonomista i komercijalista. 


Na koncu je jednoglasno prihvaćena rezolucija, kojom 
skupština protestira protiv osnivanja ekonomsko-ko- 
mercijalne visoke škole u Beogradu s razloga, što ni postojeća 
Ekonomsko-komercijalna visoka škola u Zagrebu ne dobiva ni izdaleka do- 
voljno sredstava, koja su joj za njen rad i opstanak neophodno potrebna. Skup- 
ština je zaključila da se ova rezolucija dostavi predsjedniku vlade, ministru 
prosvjete, ministru trgovine i industrije i ministru financija. 


Skupština beogradskog udruženja Saveza ekonomista. Na dan 22 marta 
1936 god. održana je prva redovna godišnja skupština toga udruženja. Pošto 
je predsjednik udruženja Đorđe Davidović otvorio skupštinu i pozdravio pri- 
sutne, to je sekretar Dr. Dimitrije Perović podnio izvještaj o radu uprave. Iz 
izvještaja se vidi, da je uprava aktivno radila na organizovanju javnih preda- 
vanja u cilju raspravljanja aktuelnih ekonomskih pitanja. U namjeri da svojim 
članovima olakša uslove za naučni rad i da im omogući, da bez novčanih izda- 
taka dođu do stručne literature, uprava je povela živu akciju oko povećanja 
društvene biblioteke, jer, po njenoj zamisli, ova biblioteka treba vremenom da 
postane središte za proučavanje ekonomsko-socijalnih problema, pošto se ne- 
dostatak jedne takve specijalne stručne biblioteke, pristupaćne širem krugu 
interesenata, jako osjeća. Uz aklivnu suradnju članova, uprava je uspjela da 
za šest mjeseci broj knjiga više nego udvostruči. 


Uprava beogradskog udruženja, u zajednici sa Saveznom upravom, na- 
stavila je rad na pitanju privrednih savjetnika. 


Isto tako, uprava je posvetila naročitu brigu pitanju visoke ekonomske 
nastave u našoj zemlji. Razlozi, koji su upravu pri tome rukovodili, nalazili 
su se na prvom mjestu u činjenici, da uslijed nedovoljnog broja ekonomista, 
mnoge položaje, za koje je potrebna stručna ekonomska sprema, zauzimaju 
ljudi bez dovoljno stručnih kvalifikacija, što s€ pokazalo kao štetno za pri- 
vredu a i za društvenu zajednicu kao cjelinu. Kako je 1935 godine provedena 
akcija sa više strana za organizovanje visoke ekonomske nastave u Beogradu, 
to je uprava beogradskog udruženja Saveza ekonomista 
smatrala za svoju dužnost, da ovu akciju svesrdno po- 
mogne. Financijskim zakonom za 1936/37 god. obezbjeđen je početni kredit 
za otvaranje Ekonomsko-komercijalne visoke škole u Beogradu. 

Posle žive diskusije, skupština je jednoglasno primila izvještaj i dala 
razrješnicu članovima upravnog i nadzornog odbora. 

Na kraju izabrana je nova uprava u koju su ušli: Davidović, Dr. Olić, 
Kemura, Miličević, Sorajić, Prvanov, Vasiljević, Dr. Perović, Dakić, Spasić, 
Đurović, Dr. Aranitović, Fadljević, Dr. Jerovec i Ivanišević, U nadzorni odbor 
su ušli: Končar-Đurđević, Paranos, Aradski, Kapor, Skrbić i Kesić. Za člana 
za upravni odbor Saveza, izabran je Dr. Vučković. 


Godišnja skupština Udruženja diplomiranih ekonomista i komercijalista u 
Splitu. Koncem marta 1936 održana je godišnja skupština splitskog Udruženja 
diplom. ekonomista i komercijalista za koju je vladao veliki interes među član- 
stvom. Izvještaj o radu uprave u prošloj godini podnio je predsjednik Dr. To- 
mislav Bulat, obradivši naročito pitanje Saveza ekonomista u zemlji, koje će 
skorih dana, poslije duljih pregovora biti konačno povoljno riješeno u smislu 
traženja zagrebačkog i splitskog udruženja, i to tako da će svako pokrajinsko 
udruženje zadržati potpuno svoju samostalnost, dok će Savez fungirati više 
kao neko centralno pretstavništvo staleških interesa sviju udruženja u zemlji. 
Na koncu je Dr. Bulat podnio izvještaj o VIII. Međunarodnom kongresu eko- 
nomista, koji se je održavao u Bruxellesu, a na kojem je zastupao sva udru- 
ženja u zemlji, te je kao takav izabran u izvršni odbor za IX. Međunarodni 
kongres, koji će se održavati u Parizu 1937 godine. Izvještaj uprave primljen je 
jednoglasno, te je poslije date razrješnice izabrana ova nova uprava: pred- 
sjednik Dr. T. Bulat, potpredsjednik Dr. M. Marović, tajnik Dr. P. Gjurković, 
blagajnik A. Roje, odbornici: Dr. A. Gabrić, Dr. J. Jerić, Dr. T. Dvornik, prof. 
V. Poduje, Dr. čičin šajin, Ing. Cvitanović. Nadzorni odbor: Dr. U. Kraljević 
i S. Perković. U eventualijama bilo je pretresano pitanje osnutka ekonomsko- 
komercijalne visoke škole u Beogradu, te je po tom pitanju poslije svestrane 
diskusije bila jednoglasno usvojena rezolucija kojom se 
prosvjeduje protiv osnivanja ekonomsko-komercijalne 
visoke škole u Beogradu. 


Imenovanje docentom na Ekonomsko-komercijalnoj visokoj školi. — Kra- 
jem zimskog semestra nauk. god. 1935-36 razriješen je g. Dr. Ivo Belin, nakon 
svoga imenovanja za viceguvernera Narodne banke Kraljevine Jugoslavije, 
dužnosti honorarnog docenta za predmete Financijska znanost i financijska 
politika te Ekonomska politika (novčarsko-kreditna) na E. K. V. Š., pa je za 
spomenute predmete imenovan honorarnim docentom g. Dr. Zlatko Herkov, 
gradski financijalni savjetnik u Zagrebu. 


Novi diplomirani ekonomisti. — U zimskom roku dne 14—16 marta 1936 
diplomirali su na Ekonomsko-komercijalnoj visokoj školi u Zagrebu slijedeći 
kandidati Arifhodžić Sead, Juhn Milan, Kajon Salamon, Karafiat Friderik, 
Kovačević Dejan, Marčelja Ladislav, Orešćanin Danica, Ožanić Dragutin, Vrba- 
nić Mira i Žutić Stevan. čestitamo! 


Ispravak. — U »Ekonomistu« broj 3, god. II (mart 1936) na str. 137 
označeno je za knjigu Dra M. Mirkovića: »Industrijska politika«, da je izdana 
1926, a mora stajati 1936 godine. Molimo ispraviti. 


Upozorenje. Radi tehničkih poteškoća izašla su svega 4 sastava u Pre- 
gledu a i časopis je zakasnio iz štampe za par dana, što molimo da naši cij. 
pretplatnici izvole uvažiti. — Uredništvo. 


Odgovorni urednik: Ivo Crnić, Zagreb, Martićeva 14, tel. 60-18. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 30-35. 
štamparija »Gaj« (LJ. Filipančić), Martićeva ulica broj 2. 

| »EKON OMIST« nalazi se već u dusi godištu | svoga izlaženja. | 

- > Ovaj broj šaljemo mnogim novim prijateljima za koje si- 
-gurno znađemo, da se zanimaju za sva ekonomska i socijal- 
_ na pitanja sadačnjice, pa nam ne će odbiti da 1 oni postanu 
naši stalni. prapane 


iš 


»EKONOMIST« je pokrenut u teško doba, a da je bio rati na- 
šim privrednim intelektualnim krugovima najbolji je dokaz | 
to, što je već u prvoj svojoj godini mogao redovito izlaziti 
svaki mjesec bez ikakvih subvencija i oglasa. 


»EKONOMIST« će nastaviti svojim sistematskim radom i u ovoj go- 
. dini, da pojačanim silama izgradi i sadržajem i tehnički ča- 
sopis do što većeg ugleda. | 


Umoljavamo sve svoje prijatelje i pretplatnike diljem cijele dr- : 
žave, da nam izvole zaostalu i novu pretplatu doznačiti, jer ne želi- 
mo da časopis moguće zapinje radi financijalnih razloga. | 

Pretplata iznosi godišnje Dinara 100.— i srazmjerno. 


: | | UPRAVA I UREDNIŠTVO . 


Biblioteka | 
EKONOMIST«a 


Niže navedene rasprave štampane su 
. kao separati iz. »EKONOMIST“-a, 
pa se mogu nabaviti u Upravi 
časopisa ,EKONOMIST“ Zagreb, 
iskoči ul br. 1 (Palača Burze): 


Dr. Andrassy Juraj: 


Ustav i međunarodni položaj Abesinije, Zagreb. 1935, 
ocijena Din, 10.—. >| 


Dr. Frangeš Oto: . mmm... 


| / 
Agrarna reforma u Jugoslav, Zagreb, 1935, 
cijena Din. 10.—. p. 


| Dr. Ivšić Milan: 


Seljačko javavien jac — oživljavanje naše pred, Zagreb, 
Pać cijena Din. o | ' 


Dr. Nagy Josip: e ja 


O morskim tjesnacima i Dardanelama, MED ima 
cijena Din. naro 


| 


Dr. Rosendorff Richard: 


Holding-društva, njihova: gospodarska funkcija, pravna | 


organizacija i poreska povlaštenja, Zagreb, 1936, 
cijena Din. 10.— 

SOCIJALNI PROBLEMI PRIVATNIH 
NAMJEŠTENIKA U JUGOSLAVIJI 


Socijalno-ekonomsku krizu uvjetuju dvije osnovne pojave: brzi 
uspon finansijskog kapitalizma, čiji je rezultat koncentracija ogrom- 
nih kapitala te univerzalna inđustrijalizacija, čiji je rezultat urbani: 
zacija svijeta. 

Finasijski kapital stvorio je putem kartela, koncerna i trustova 
monopol na svjetskom tržištu, te je svojom koncentracijom ostvario 
neviđenu produkciju dobara i time novu epohu u razvoju ljudske 
civilizacije. Kod stvaranja novih vrednota kapital se poslužio najmo- 
dernijim tekovinama tehnike, stvorivši neiscrpivo tržište neuporabive 
i nepotrebne radne snage. Neprestanim stvaranjem novih vrednota 
s jedne strane, te izolacijom radne snage s druge strane onemogućen 
je normalni privredni razvoj i otežani prirodni socijalni odnosi, te se 
ušlo u permanentnu krizu, koja je obilježena tržištima prepunim pro- 
izvoda i znatnim pomanjkanjem potrebite potrošnje. 


Zbog ovakovih pojava liberalni privredni sistem preživljava kri- 
tičnu fazu svog razvoja, koju sa ekonomsko-finansijskog gledišta 
obilježuje djelomična etatizacija i ekonomski protekcionizam, a sa so- 
cijalnog gledišta ogromna neuposlenost i sve veća društvena diferen- 
ciranost. Neposredni rezultat etatizacije jesu suprotnosti u odnosima 
između države i privatne privrede. Ekonomski protekcionizam je me- 
đutim doveo do privredne autarhije, koja je prekinula slobodnu i pri- 
rodnu razmjenu dobara među državama tako, da svaka zemlja živi u 
znatnoj mjeri odjelitim privrednim životom, koji još jače suzuje 
potrebita tržišta proizvoda, još više potencira krizu u proizvodnji, te 
stvara sve veći nerazmjer između cjelokupne svjetske proizvodnje i 
potrošnje. Autarhijom su što više prekinuti i normalni odnosi izmedju 
agrarnih i industrijskih zemalja, što je sve urodilo pod punim pore- 
mećajem ekonomskih i socijalnih odnosa u svijetu. 

Razumljivo je, da su se takovi međunarodni odnosi morali oda. 
ziti i na privredi Jugoslavije, koja je po svom karakteru agrarna 
te u mnogome ovisi o vanjskim tržištima, koja su za dogledno vri- 
jeme zbog ekonomskog protekcionizma i autarhije ograničena i dje- 

lomično zatvorena. Ovim je u glavnome pogođena poljoprivreda, a 
kako je međusobna povezanost privrednih grana takova, da prospe- 
ritet jedne grane ovisi o drugoj, to je shvatljivo, da je poljoprivred- 
na kriza pogodila redom trgovinu, novčarstvo i industriju, te urodila 
znatnim reperkusijama u cijelom privrednom životu zemlje. 

Ovakove privredne prilike, čiji je rteminovni rezultat poslovna 
racionalizacija, pogodile su u prvome redu privatne namještenike, 
koji po svom karakteru rada sačinjavaju faktor, o čijoj intelektual- 
noj radnoj snazi ovisi život, rad i prosperitet svakog privrednog po- 
duzeća. Bankovni, industrijski i trgovački činovnici sačinjavaju dakle 
dio intelektualaca, koji po svojim kvalifikacijama omogućuju u okvi- 
ru društvene strukture privredni i finansijski razvoj, doprinoseći svo- 
jim radom i energijom pozitivne vrednote, čiji se zadatak sastoji kako 
u prosperitetu institucija, tako i cjelokupne nacionalne privrede. Zbog 
loše tendencije: probiti institucija i plutokratizma, koji po svojoj pri- 
rodi isključuju opće narodne i socijalne interese, postaju privatni na- 
mještenici stvarno najamnom radnom snagom u mašineriji, koja se 
odvija po utvrđenim principima, ne uzimajući u obzir njihovu ulogu 
kao intelektualnih faktora. 

Tendencija je privrednih institucija u prvom redu dobitak i pove- 
ćanje vrednota bez određenog mjerila na socijalne odnose jedinica i 
kolektiva. Opći narodni interesi: narodna privreda, prosperitet cje- 
line, duhovni i materijalni napredak općenitosti, ekonomsko 1 kultur- 
no pridizanje širokih radnih slojeva za privredu su od drugorazred- 
nog značenja, te ona ove zadatke prepušta državi, smatrajući je od- 
govornom za životni nivo i standard cjelokupnog društva. 

Svaka privredna depresija i loša trgovačka, industrijska i finan- 
sijska konjuktura izaziva osjetljivost preduzeća, koja reagiraju raci- 
jonalizacijom i redukcijama u nepotrebnim razmjerama, stvarajući 
time situaciju, koja pogoršava opće socijalne i životne uvjete cjeline. 
Redukcijom na svim linijama: upravnih troškova, režija, radnih sna- 
ga i nagrada, postizava se neosporno protivan efekat od onoga, što 
se htjelo postići. 

Aksiom je u današnjem privrednom životu, da se racijonaliza- 
cijom i redukcijama radnih nagrada kao i samih namještenika slabi 
kupovna sposobnost konzumenata, gubi ravnotežu između proizvod- 
nje i potrošnje, što sve dovodi do neželjene situacije, koja pogađa 
privredu, ograničavajući stvaranje vrednota i svodeći na minimum sa- 
mu dobit. 

Ovakovom ekonomskom politikom pogođeni su napose privatni 
namještenici, te je njihovo stanje u duhovnom i materijalnom po- 
gledu vanredno teško.  Redukcijom ogromnog broja namještenika 
(cca 4.000) kao i smanjenja radnih nagrada (plaće variraju između 
Din 500 do 2.000) pao je njihov životni standard tako, da kulturna 
jedinica-činovnik dolazi u položaj, koji onemogućuje udovoljavanje 
elementarnih potreba života. 

Zbog određenog stava privrede postala je država regulator u 
radnim odnosima preuzimajući na sebe obveze, koje su u danim pri- 
likama vrlo teške i djelomično neprovedive. Stvarno se provodi dvoj- 

na politika: sa strane države opća i socijalna, a sa strane privrede 
egoistička i individualna, koje su u biti različite i divergentne, te na- 
meću zakonske norme, koje imadu regulirati odnose između privrede 
i društvenih jedinica. Stoga je država uvela socijalno zakonodavstvo, 
koje imade u prvom redu zadatak uređenja socijalne egzistencije 
privatnih namještenika, a u drugom redu uklanjanja klasnih diferen- 
Cija, koje dovode do neželjenih socijalnih sukoba. 

Moderno zakonodavstvo uvelo je dvije vrsti socijalnog zbrinja- 
vanja privatnih namještenika: socijalno osiguranje i socijalnu zaštitu, 
koje imade da brani ekonomske i kulturne interese privatnih namje- 
štenika. Zakonsko socijalno osiguranje zahvaća tri grane osiguranja: 
bolesničko, penzijsko i neuposleničko, dok socijalna zaštita obuhvaća 
zakon o radnjama, uredbe o radnom vremenu, kolektivne ugovore, 
pitanje pravnih zaštita, tarifnu politiku i t. d., jednom riječi rješava 
odnose između poslodavca i namještenika. 

Institucije socijalnog osiguranja jesu Središnji ured za osigura- 
nje radnika (SUZOR) i njegove mjesne blagajne (okružni uredi, bo- 
lesnička blagajna »Merkur«, Blagajna beogradske omladine i Bolno 
i potporno društvo u Ljubljani, Burza rada i Penzijski zavod u Ljub- 
kje a institucija socijalne zaštite su radničke komore i inspekcija 
rada. 

Jedno od najvažnijih osiguranja privatnih namještenika je bo- 
lesničko osiguranje, koje provode bolesničke blagajne kao mjesni 
organi SUZORA, a nadopunjuju ih privatna bolesnička društva, koja 
pružaju dopunska podavanja, omogućujući namještenicima u slučaju 
bolesti liječenje u 11. razredu bolnice, kao i produljenje samog lije- 
čenja. Prinosi blagajna i društava, koja su ostvarena privatnom ini- 
cijativom, kreću se u desetke milijuna, (doprinosi Blagajne i društva 
»Merkur« iznose godišnje Din 23,000.000.—) pa stvarno pružaju mo- 
gućnost za puno osiguranje u slučaju bolesti. Bitna je razlika između 
privatnih društvenih bolesničkih blagajna i okružnih ureda u sistemu 
liječenja, koje se ne vrši ambulantno kao u okružnim uredima, nego 
preko ordinacija. Privatne društvene bolesničke blagajne pružaju 
ujedno veću mogućnost sanatorijskog liječenja, budući da pojedine 
blagajne imadu vlastite sanatorije (kako je to slučaj kod društva 
»Merkur«). 

Privatno društvene blagajne imadu danas preko 25.000 članova, 
a članarine se sastoje od doprinosa poslodavaca i namještenika, koji 
plaćaju u polovici. Blagajne su zakonom određene samouprave, čiji je 
djelokrug autonoman, te imadu svoja samostalna i neovisna ravna- 
teljstva, nu unatoč toga njihova je kompetencija, a poglavito pro- 
vedba njihovih odluka prema statutima u mnogome ograničena, jer 
konačno ovise o sankciji sa strane SUZOR-a. Prema sadašnjoj situa- 
ciji morala bi se u mnogome promjeniti politika tih dviju institucija, 
a u korist samih privatnih namještenika. 

U posljednje vrijeme postavlja se od strane pojedinih faktora pi- 
tanje centralizacije ili teritorijalne razdiobe privatno društvenih bo- 
lesničkih blagajna tako, da bi se provela koncentracija novčanih sret- 
stava u jednoj jedinstvenoj blagajni ili provela razdioba djelovanja 

pojedinih blagajna na određenom teritoriju i suzio njihov djelokrug. 
Svakako bi u posljednjem slučaju privatno društvena bolesnička bla- 
gajna »Merkur«, koja djeluje na teritoriju cijele države, najviše iz- 
gubila od svog djelokruga, izgubivši time ujedno na članstvu i finan- 
cijskim sretstvima. Otvoreno je pitanje, da li bi to koristilo interesu 
osiguranika s razloga, što društvo »Merkur« kao dopunsko osigura- 
*nje pruža svojim članovima veće beneficije od Beogradske omladine 
u Beogradu i Trgovskog i bolno-potpornog društva u Ljubljani. 

Nadalje se postavlja pitanje dopunskog osiguranja putem bo- 
Jesničkih blagajna onih namještenika, koji prema statutima društva 
»Merkur« ne mogu biti članovi privatno društvene bolesničke bla- 
gajne, te je donešen Pravilnik, koji statutarno omogućuje osnivanje 
ovakovog osiguranja. 

Od vitalne važnosti za privatne namještenike jest penziono osi- 
guranje. U Jugoslaviji postoji Zakon o penzionom osiguranju, koji 
se proteže na privatne namještenike u Sloveniji i Dalmaciji t. j. vrijedi 
samo za ove bivše austrijske pokrajine, te je naslijeđen od bivše Au- 
stro-ugarske monarhije, i dosada nije protegnut na ostale dijelove 
zemlje. 

Iako sam Zakon ne udovoljava u cijelosti interesima namješte- 
nika, jer traži 40 godina službe, i jer su doprinosi znatni i u stanovi- 
tom nerazmjeru prema renti, to ipak provodi jedno osiguranje, koje 
je za svakog namještenika najvažnije. | 

Zakon osigurava za slučaj starosti (staračka renta), za slučaj 
privredne nesposobnosti, (invaliditetna renta) te porodice umrlog osi- 
guranog lica ( udovička i dječja renta), a omogućuje i otpravninu 
udovici, djeci i siromašnoj majci. Lica, obavezna na osiguranje, raz- 
vrstana su u 14 plaćevnih razreda (od 150 do 54.000 Din beriva go- 
dišnje) pa je prema tabeli najmanja osigurana godišnja plaća Din 
5.400.— a najveća Din 42.000 nakon punog broja godina službe. Kao 
stalni prinos plaća se za svaki mjesec osiguranja 1% osigurane go- 
dišnje plaće tako, da se n. pr. na godišnje prinadležnosti od 33.000 
do 36.000 Din plaća Din 270.— mjesečno, što iznosi 1% na godišnju 
osiguranu plaću od Din 27.000.— ili n. pr. u najvišem 14. razredu na 
osiguranu plaću od Din 42.000.— godišnje iznosi doprinos Din 420.— 
mjesečno. Prinos se dijeli između namještenika i poslodavca, koji 
plaća razmjerno više u nižim razredima (n. pr. u VII platnom razredu 
plaća poslodavac Din 140.— a posloprimac Din 70.— mjesečno; u 
X razredu plaća poslodavac Din 160.— a namještenik Din 110.—, dok 
u najvišem XIV razredu plaćaju poslodavac i namještenik podjednako 
Din 210.— mjesečno). Najmanji doprinos osiguranja jest Din 54.— 
a najveći Din 420.— mjesečno. 

Invalidska renta, za slučaj ako privredna nesposobnost nastupi 
poslije 10 godina osiguranja, sastoji se od osnovne rente i povećane 
rente, a ako nesposobnost nastupi ranije zbog nesrećnog slučaja, 
sačinjava invalidsku rentu samo osnovna renta. Godišnja osnovna 
renta jest trideseterostruki prosječni mjesečni prinos u prvih 120 mje- 
seci ili u kraćem vremenu osiguranja. 

Pravo na udovičku rentu imade udova osiguranog lica, koje je 
uživalo invalidsku ili staračku rentu ili steklo već pravo na takovu 

rentu. Udovička renta je jednaka polovici uživane rente ili rente, 
koja bi umrlom osiguraniku pripadala. Dječja renta podijeljuje se 
djetetu, koje nije navršilo 18 godina života, u slučaju smrti osigura- 
nog lica, koje je uživalo invalidsku ili staračku rentu ili steklo pravo 
na takovu rentu. Dječja renta iznosi za dijete bez oca ili majke 1/3, 
a za dijete bez oca i majke 2/3 onoga što bi umrlom roditelju pripa- 
dalo, odnosno što mu je pripalo na ime pune ili smanjene osnovne 
rente. 

Amandmanom u financijskom Zakonu ža g. 1934/35 & 57 ovla- 
šćuje se Ministar Socijalne politike i narodnog zdravlja, da može, 
kada ocijeni da privredne prilike to dozvoljavaju, proširiti penziono 
osiguranje po propisima Zakona o penzionom osiguranju službenika 
od 12. decembra 1933. na ostale krajeve Kraljevine Jugoslavije, gdje 
dosada ovo osiguranje nije postojalo i to bilo za sve, bilo za pojedine 
privredne grane. 

Sada svakako ovisi o odluci Ministra Socijalne politike i narod- 
nog zdravlja provedba osiguranja, za koje se već desetak godina bore 
privatni namještenici cijele države. Ostvarenjem tog Zakona bilo bi 
rješeno jedno goruće pitanje, koje neminovno zasijeca u životne in- 
terese sviju privatnih namještenika i njihovih porodica, t. |. rješeno 
bi bilo pitanje životnog osiguranja 200.000 članova društva i države. 

Postoji još problem neuposleničkog osiguranja privatnih namje- 
štenika, specijalno intelektualaca, koji nije nikako riješen osigura- 
njem u slučaju neuposilenosti preko burze rada, budući da su potpore 
neznatne i na vrlo kratki rok, pa se ne mogu niti tretirati kao odre- 
đeno osiguranje. 

Neophodno bi bilo, da se državnim budžetom osiguraju, obzirom 
na veliku neuposlenost u redovima intelektualaca, stanovite dotacije 
burzama rada, koje bi služile u prvim danima neuposlenosti jedino 
činovnicima, čiji je standart života takav da iziskuje potpore u ve- 
ćim iznosima i na dulji rok, jer intelektualac treba daleko više vre- 
mena od radnika, da nađe barem približno odgovarajuće zanimanje. 

Sva navedena pitanja osiguranja privatnih namještenika od pre- 
sudne su važnosti po njihove životne interese, pa je s toga potrebno 
da odgovorni faktori pristupe njihovom definitivnom rješavanju. 


PROF. DR. EUGEN SLADOVIO 


INSTITUT IZVANGRUNTOVNE JAVNE 
HIPOTEKE | NJEGOV PRIVREDNI EFEKT 


Prema odredbi $ 177 zakona od 9. VII. 1930. o ovršnom po- 
st u p ku (Službene Novine broj 165—LXII od 25. VIL. 1930.) iz diobne 
mase izmiruju se prvenstveno prema slijedećem 
redu: 1) nepodmireni izdaci i predujmovi označeni u $ 98., točka 4 
(troškovi prinudne uprave i troškovi održavanja i potrebnog po- 
pravljanja zemljišta), ako se prinudna uprava vodila za vrijeme draž- 
benog postupka u korist lica, koja su u pogledu podmirenja svojih 

zahtjeva upućena na diobnu masu, 2) zaostali porezi i druge 
javne dažbine, koje se plaćaju od zemljišta, za posljednje tri 
godine prije dosuđenja, koliko im pripada zakonsko založno pravo 
ili zakonsko prvenstveno pravo, i to zajedno s kamatima, koji nijesu 
zaostali duže od tri godine, a prijavljeni su (soc. porezi i javne 
dažbine) u smislu $ 135, rastavak 8, 3) za posljednje pol godine prije 
dosuđenja zaostale plaće služinčadi i nadničara, koji su bili zapo- 
sleni u šumskoj privredi ili poljodjelstvu, ako je prodano zemljište 
bilo namijenjeno takvoj privredi, i 4) za posljednje pol godine prije 
dosuđenja zaostale tražbine ureda za osiguranje lica, koja su pome- 
nuta u točki 3., a koje je vlasnik zemljišta morao platiti, kao i za 
prinose, koje moraju sama takva lica plaćati, ako su odnosni prinosi 
već odbijeni od njihove plaće, ali nijesu predani uredu za osiguranje 
radnika. . 

Iz iznosa, koji preostane nakon izmirenja tražbina, koje su usta- 
novljene u $ 177. zakona o ovršnom postupku, izmiruju se prema 
odredbi & 178 istog zakona tražbine, koje su osigurane zako- 
nom na zemljištu, uračunavajući u to i zalogom osigurane poreze i 
druge javne dažbine, zatim tražbine ovršnih vjerovnika, koje nijesu 
osigurane zalogom, kao i neosigurane tražbine za čiju naplatu je 
bila dozvoljena prinudna uprava ($ 86, rastavak 3) prije dražbenog 
postupka, nadalje iznosi, koji služe za pokriće služnosti, preužitka i 
druge realne terete, koje kupac preuzima, uračunavajući njihovu vri- 
jednost u kupovninu ($ 118), kao i tražbine u ime naknade za uknji- 
ženo uporabno pravo i za druga prava i terete, koje kupac ne mora 
preuzeti prema dražbenim uvjetima i uspjehu dražbe; svi ti zahtjevi 
izmiruju se prema prvenstvenom redu, koji im pripada na 
osnovi upisa u javnu knjigu, odnosno prema pljenidbenom 
popisu (zapljeni) ili prema drugim dokaznim pravnim naslovima na 
kojima se odnosno pravo osniva. 

Onaj isti prvenstveni red, koji pripada glavnici makar 
koje od tražbina, koje su spomenute u $ 177, točka 2,3i4i6 178 
zakona o ovršnom postupku, pripada prema odredbi S 179 istog za- 
konaikamatima od te glavnice, koji se duguju na osnovi 
ugovora ili zakona, a nijesu zaostali duže vrijeme od tri godine prije 
dosuđenja, kao i parbenim troškovima, koji su po sudu 
određeni, a nastali su zbog ostvarivanja makar kojega od pomenutih 
zahtjeva. Pojedinim isplatama iz renta ili isplatama za izdržavanje, 
odnosno drugim isplatama (davanjima), koje se ponavljaju, a nijesu 
zaostale duže od tri godine prije dosuđenja, pripada isti prvenstveni 
red kao i samom pravu na kojemu se osnivaju. Isti prvenstveni red 
kao i glavnici pripada zahtjevima, koji potiču iz ugovora, skloplje- 
nog za slučaj da se prije vremena isplati određena tražbina, koja je 
osigurana založnim pravom. Ako diobna masa ne dostigne, izmiruju 
se pomenute sporedne pristojbe prije glavnice. 

Ako nešto preostane iz diobne mase, nakon što su izmi- 
reni zahtjevi iz $$ 177, 178 i 179 zakona o ovršnom postupku, izmi- 
ruju se prema odredbi $ 180 istog zakona: 1) zaostali porezi i 
druge javne dažbine, koje se moraju plaćati od zemljišta, a 
koji su zaostali duže od tri godine, koliko im prema postojećim pro- 

pisima pripada zakonsko založno pravo, a iza tih zahtjeva 2) rente, 
isplate za izdržavanje i druga plaćanja (davanja), koja se pojavljuju, 
a duguju se na osnovi ugovora ili zakona, ako nijesu zaostala duže 
od tri godine, koliko im pripada založno pravo, i to prema prven- 
stvenom redu glavnice, odnosno samog prava, koje je osnov takvim 
isplatama ili davanjima, koja se ponavljaju. — Višak diobne mase, 
koji preostane nakon izmirenja sviju pomenutih pravnih zahtjeva, 
dodjeljuje se ovršeniku. 

Ako diobna masa ne dostigne, izmiruju se prema 
odredbi $ 181. zakona o ovršnom postupku zahtjevi, kojima pripada 
isti prvenstveni red, zajedno sa sporednim pristojbama srazmjer- 
no prema njihovim cjelokupnim iznosima. 

Tražbine, koje su osigurane pod raskidnim uvjetom, izmiruju se 

prema odredbi $ 183. zakona o ovršnom postupku tako, da sud do- 
djeljuje u gotovom novcu iznos, koji otpada prema 58 177—181 istog 
zakona na odnosnu tražbinu. No vjerovnik mora dati osiguranje za 
to, da će povratiti ono, što je primio, ako se uvjet ispuni. 
a Iznosi, koji iz diobne mase otpadaju na tražbine osigurane za- 
logom s odložnim uvjetom, ulaže sud (8 184) plodonosno na kamate 
dok ne nastupi uvjet, nakon što su podmirene sporedne pristojbe, 
koje vjerovniku pripadaju prema $$ 179—180 zakona o ovršnom po- 
stupku. Kamati moraju se dodijeliti uvjetno ovlašćenom vjerovniku, 
no ako ovome ne pripada pravo na kamate, licima, koja su spome- 
nuta u $ 183, drugi rastavak, istog zakona. 

Tražbine, koje su osigurane zajedničkom hipotekom, izmiruju 
se iz diobne mase u gotovom novcu prema odredbi &$ 185 zakona o 
ovršnom postupku. Ako se dražbom prodaju sva zemljišta, koja ne- 
razdijeljeno jamče za tražbinu, pridonosi diobna masa svakog poje- 
dinog zemljišta za izmirenje tražbine osigurane zajedničkom hipote- 
kom onu svotu, koja je naprama toj tražbini i njezinim sporednim 
pristojbama u istom razmjeru u kojem se nalazi ostatak diobne mase 
svakoga pojedinog zemljišta naprama zbroju ostataka sviju diobnih 
masa. Taj ostatak ustanovljuje se nakon odbitka iznosa onih tražbi-: 
na, kojima pripada prvenstveni red pred tražbinom, koja je osigu- 
rana zajedničkom hipotekom. — Ako vjerovnik, čija je tražbina osi- 
gurana zajedničkom hipotekom, traži namirenje u kojem drugom raz- 
mjeru, mogu ovlašćenici, čije tražbine dolaze prema prvenstvenom 
redu nakon njegove tražbine, — a koji zbog toga dobivaju manje, 
nego bi dobili, kad bi se vjerovnik iz sviju dražbom prodanih zemlji- 
šta namirio prema prije pomenutoj odredbi, — zahtjevati da im se iz 
pojedinih diobnih masa isplati onaj iznos, koji bi otpao na tražbinu 
osiguranu zajedničkom hipotekom kad bi se razdioba vršila prema 
pomenutoj odredbi, koliko je to potrebno radi pokrića pomenutog 
manjka. Ako se dražbom ne prodaju sva zemljišta ,koja jamče neraz- 
dijeljeno, uzima se kao računska podloga u svrhu ustanovljenja na- 
knade, koja pripada ovlašćenicima, koji dolaze nakon vjerovnika osi- 
guranog zajedničkom hipotekom, umjesto pojedinih diobnih masa, 
vrijednost pojedinih zemljišta opterećenih zajedničkom hipotekom, i 
to prema poreznoj procjeni. Pobliže odredbe o utvrđivanju vrijedno- 
sti propisane su sudskim poslovnikom. Zahtjev pomenutih ovlašće- 

nika na naknadu uknjižuje se u tom događaju u njihovu korist na 
neprodanim zemljištima, i to s onim prvenstvenim redom, koji pri-: 
pada potpuno ili djelomično izmirenoj tražbini onog vjerovnika, koji 
je osiguran zajedničkom hipotekom. Tu zajedničku hipoteku na ne- 
prodanim zemljištima briše sud istovremeno ex officio. Tu uknjižbu 
određuje sud na osnovi prijedloga. 

Prema odredbi $ 186 zakona o ovršnom postupku izmiruju se sve 
ostale tražbine, koje su osigurane zalogom (a ovamo spadaju i zalo- 
gom osigurani porezi i druge javne dažbine), preuzimanjem, 
uračunavajući ih u kupovninu, ako nije najdalje za osam dana prije 
dražbenog ročišta zatraženo, da se izmire isplatom u gotovom novcu 
($ 135, rastavak 4). Vjerovnici, koji su pravovremeno zatražili isplatu 
u gotovom novcu, mogu na razdiobnom ročištu odustati od tog za- 
htjeva i pristati na to, da dug preuzme kupac a da se pređašnji dužnik 
oslobodi duga. — U pogledu tražbina, koje je preuzeo kupac uraču- 
navajući ih u kupovninu, izmiruju se u gotovom novcu iz đdiobne 
mase samo kamati, koji su zaostali do dana dosuđenja kao i ostale 
sporedne pristojbe iz $$ 179 | 190 istog zakona. — Ako se u gotovom 
novcu traži isplata neukamaćene tražbine s određenim rokom, koji 
rok za isplatu još nije protekao, odbija sud zakonske kamate za vri- 
jeme od dana posljednjega diobnog ročišta do dana dospjelosti traž- 
bine, a ostatak isplaćuje odmah. Ako kupac preuzima na račun ku- 
povnine neukamaćenu tražbinu s određenim rokom, kojoj još nije 
protekao rok za isplatu, mora platiti zakonske kamate za vrijeme od 
dana dosuđenja zemljišta do dana dospjelosti tražbine. 

Ako je na zemljištu uknjiženo založno pravo za traž- 
bine, koje mogu nastati iz otvorenog kredita ili preuzetog poslovod- 
stva ili iz naslova jamstva ili naslova naknade štete, izmiruju se one 
tražbine vjerovnika u glavnici i sporednim pristojbama, koje su već 
nastale do posljednjega razdiobnog ročišta, i to u gotovom novcu ili 
njihovim preuzimanjem na račun kupovnine isto onako, kako je to 
određeno za druge tražbine, koje su osigurane zalogom. — I onaj dio 
osiguranoga najvišeg iznosa, koji nije iscrpljen izmirenjem tražbina, 
koje su već nastale do posljednjega razdiobnog ročišta, izmiruje se 
iz diobne mase, i to na taj način, da se vjerovniku dodijeli odgovara- 
jući iznos u gotovom novcu, koji se koristonosno ulaže na kamate. 
Položena glavnica služi za izmirenje one tražbine vjerovnika, koja 
poslije nastane, a kamati dodjeljuju se onim ovlašćenicima, koji nijesu 
potpuno izmireni iz diobne mase, i to prema prvenstvenom redu nji- 
hovih tražbina, odnosno ako takvih ovlašćenika nema, samom ovrše- 
niku. Istim ovlašćenicima pripada prema prvenstvenom redu njihovih 
tražbina i onaj iznos položene glavnice, koji postane slobodan nakon 
prestanka kreditnog ili kaucijonog odnosa. | 

(2) Prema odredbi člana 146 zakona o neposrednim 
porezima od 28. II. 1928 (Službene novine broj 29—VII od 8. II. 
1928), koji je nadopunjen $ 23 treće novele od 18. V. 1930 (Službene 
novine broj 118—XLIII od 27. V. 1930), nekretnine (zemlji- 
šte i zgrade) jamče za porez na prihod od zemljišta i zgrada, 
ako ti porezi nijesu stariji od tri godine, a i sam porez na nekretnine 
uživa zakonsko pravo prvenstva, ako nije stariji od tri 

godine. Za porez od preduzeća i obrtnih radnja jamče vlastite 
nepokretnine, koje neposredno služe odnosnom preduzeću i 
obrtnoj radnji, ako ti porezi nijesu stariji od tri godine. Više vlasnika 
istog preduzeća ili obrtne radnje, jamče solidarno za porez na prihod 
od preduzeća i obrtne radnje. Za osiguranje poreza na rente pripada 
državi zakonsko založno pravo na sve vrste odnosnih prihoda. To 
pravo može se provesti kod dužnika rente zabranom isplate, dok se 
ne podmiri i ne preda državnoj blagajni dospjeli porezni dug; dužnik, 
koji postupa protivno toj zabrani, jamči osobno za porez; protiv iz- 
dane zabrane dozvoljena je žalba na višu poreznu oblast u roku od 
15 dana ali sama žalba ne spriječava izvršenje zabrane. Poslodavac 
jamči za porez na plaće iz vremena službe kod njega. 


Fizička i pravna lica i ostavinske mase jamče za posljedice, koje 
mogu nastati povredom dužnosti od strane njihovih zakonskih ili 
ovlašćenih zastupnika, a naročito za kazne, koje su ovima izrečene. 


Odredbom $ 21 zakona od 18. II. 1934 (Službene novine broj 
41—X od 20. II. 1934) nadopunjena je odredba čl. 146 zakona od 8. II. 
1928 tako, da u slučaju prenosa imanja, pokretnosti ili 
prava s muža na ženu i obrnuto, jamče muž i žena uzajamno jedno 
za drugo za razrezani i dužni porez. U slučaju prodaje obrtne radnje 
i preduzeća jamči kupac za porez, koji opterećuje odnosnu obrtnu 
radnju. 

Prema odredbama k ČI. 146 pravilnika ministarstva financija broj 
107.000 GDP od 29. VIII. 1928 za izvršenje zakona o neposrednim 
porezima (Službene novine broj 225—LXXIII od 28. IX. 1928) stvar=- 
no jamstvo opstoji: a) na zemljištu i zgradama za one dužne po- 
reze na prihod od zemljišta odnosno od zgrada s kamatima i ovršnim 
troškovima, koji su dospjeli za uplatu (čl. 148 pomenutog zakona) i 
posljednje tri godine računajući unatrag od dana egzekutivne prodaje 
objekta (zemljišta, zgrade). To je zakonsko jamstvo, koje 
opterećuje (leži) objekt u pomenutim granicama makar i nije 
provedeno gruntovno knjiženje založnog prava (inta- 
bulacija) na nepokretnine, a uvijek mu pripada prvo mjesto 
pred svim intabulacijama, i b) na vlastitim nekretninama 
preduzeća (obrtne radnje), koje služe neposredno preduzeću ili obrt- 
noj radnji u pogledu tečevine, kamata i ovršnih troškova u istim gra- 
nicama (posljednje tri gođine) i s istom snagom i posljedicama kao 
pod slovom a). 

Za porezne dugove, koji su stariji od tri godine na dan 
egzekutivne prodaje založnog objekta, osigurano je založno pravo 
za porez onim redom i na onom mjestu, na kojem je izvršena 
intabulacija. Vrlo je odgovorna dužnost prvomolbene porezne 
oblasti da nikad ne dozvoli, da se pojavljuju porezni zaostaci stariji 
od tri godine, a u svakom slučaju su dužne da zatraže intabulaciju du- 
govanog poreza kod nadležnog suda i ne oslanjajući se na prvenstve- 
no pravo države za posljednje tri godine svaki porezni zaostatak za 
zemljište, zgrade i obrtne radnje, ako predleži sumnja nesigurne na- 
plate. — Intabulacija na nekretnine zatražuje se kod nadležne grun- 
tovne oblasti prema postojećim propisima. 

Ako je nekretnina za koju nije podmiren čitav dospjeli porezni 
dug međutim prešla u posjed drugog lica, upućuje mu 
porezna oblast odluku, kojom ustanovljuje opstojnost stvarnog jam- 
stva na njoj, opstojnost poreznog duga na prihod odnosne nekretnine 
i stavlja zahtjev da u roku od 15 dana uplati dug s kamatima i even- 
tualnim ovršnim troškovima pod prijetnjom ovrhe. Žalba ne sadržaje 
ni u takvom događaju prisilnu naplatu duga. 

To jamstvo prestaje s izravnanjem ili ugasnućem poreznog duga. 

Takva potraživanja na osnovi jamstva potpadaju pod zastaru iz 
članka 153—156 zakona od 8. II. 1928 o neposrednim porezima. 

Prema odredbi $ 95 zakona o (seoskim) općinamaod |4. 
HI. 1933 (Službene novine broj 85—XXVI od 15. IV. 1933) mogu op« 
ćine za pokriće svojih potreba uvoditi prireze na neposredne državne 
poreze i općinske posredne poreze (potrošarine, pristojbe). Općin- 
ski prirezi i samostalne dažbine naplaćuju se prema $ 108 istog za. 
kona egzekutivno i zastaruju jednako kao i državne dažbine. 

Prema odredbi $ 116 zakona od 22. VII. 1934 o gradskim 
općinama (Službene novine broj 169—XLII od 25. VII. 1934) mogu 
gradske općine za pokriće svojih potreba uvoditi prireze na neposred- 
ne poreze i gradske posredne poreze (potrošarinu, pristojbe i dr.). 
Cradski prirezi i ostale dažbine naplaćuju se prema $S 128 istog zakona 
egzekutivno i zastaruju kao i državne dažbine. 

Pomenute odredbe općeg građanskog i gruntovnog zakona 
ustanovljuju da se založno pravo pravovaljano stiče samo na osnovi 
valjanog titulusa i modusa acquirendi, a kao valjani titulus priznato 
je i založno pravo, koje se osniva na specijalnim zakonima (pignus 
tacitum egale), dok je kao modus stipulirana isključivo uknjižba u 
gruntovne knjige. Takav zakonski zalog ustanovljen je čl. 146 zakona 
od 8. II. 1928 o neposrednim porezima, no pomenuti pravilnik, koji 
je izdan kao provedbena naredba po ministarstvu financija dne 28. IX. 
1928 pokazuje tendencije praeter, odnosno contra legem, 
jer ustanovljuje da stvarno jamstvo »...leži na objektu u pomenutim 
granicama (sc. za posljednje tri godine), makar se i ne provelo grun- 
tovno knjiženje založnog prava (intabulacija) na nepokretnine, a 
ima uvijek prvo mjesto pred svim intabulacijama«. 

(3) Prema pomenutim zakonskim propisima porezi i druge jav- 
ne dažbine imaju osiguranje pomoću javne hipoteke bez 
uknjižbe, kojoj pripada prednost i prvenstvo ispred 
sviju privatnih hipoteka, koje opterećuju odnosnu nekret- 
ninu. Sa strane privrednih krugova ističe se opetovano, da taj op- 
stojeći pravni institut javne hipoteke u korist javnih korporacija i 
javnih samoupravnih tijela ne spada u današnji mođerni 
pravni i privredni poredak. 

Sjurističke strane moglo bi se opravdano prigovoriti, da 
takva javna hipoteka, koja je statuirana po samom zakonu, a stiče 
se bez uknjižbe, ne odgovara ni opstojećem pravnom poretku. U tom 
pogledu mjerodavna je osnovna odredba S 451 o. gr. z., koja 
glasi: »Da se doista steče pravo zaloga, dužan je vjerovnik, koji ima 
naslov, uzeti u sahranu stvar založenu, ako je pokretna; ako li je ne- 
pokretna, treba da upiše (uknjiži) svoje iskanje po načinu propisa- 

nom, da se steče vlasnost stvari nepokretnih. Sam naslov daje tek 
pravo osobno Kk stvari, ali ne daje nikakvoga stvarnog prava na stvar.« 
Ta zakonska odredba tiče se dakako samo predaje izvansudskog po- 
kretnog zaloga, jer sudski zalog (koji vjerovnik stiče u svrhu osigu“ 
ranja) prosuđuje po drugim pravnim normama. Stečenje založnog 
prava na nekretnine nastupa samo uknjižbom prava zaloga u 
gruntovnoj knjizi za tražbinu vjerovnika i na njegovu korist na ne- 
kretnine, koje služe kao zalog. Uknjižba prava zaloga na nekret- 
nine u gruntovnim knjigama pretstavlja prema tome modus 
acquirendi prava zaloga na nepokretnu stvar za sudski i izvan- 
sudski zalog. Potrepštine za uknjižbu prava zaloga na nekretnine iste 
su kao i za stečenje prava vlasništva. 

Prema odredbi $ 449 o. gr. z. pravo zaloga tiče se uvijek tvrdog 
naslova, ali svako iskanje (tražbina) ne daje još po sebi naslov za 
stečenje založnog prava. Tajnaslov osniva se na: zakonu, sud- 
skoj izreki, pogodbi ili posljednoj volji vlasnika. Prema tome po - 
trebno je premacivilnom pravu za postanak za. 
ložnogprava:a) valjana tražbina, b) objekt, koji je prikladan da 
služi kao zalog, c) pravni temelj na kojemu se ono osniva (pravni 
naslov) i d) način stečenja. No prema shvaćanju civilističke znanosti 
Adolfo Rušnov i Dr. S. Posilović: Tumač obćemu austrijskom građan- 
skom zakoniku. Knjiga prva, Zagreb.) nastaje naosnovi ne- 
posredne odredbe zakona samo pravo zahtjevati 
pravo zaloga, odnosno pravo na podavanje zaloga, a ne na- 
staje samo založno pravo. Slučajevi, u kojima opći 
građanski zakon ustanovljuje zakonsko založno pravo, sadržani 
su u $8 237, 282, 343, 458, 520, 692, 812, 834, 1101, 1245, 1260, 1364, 
1365, 1428, 1321 o. gr. 

Uniformni stečajni zakon od 29. XI. 1929 (Službene novine 
broj 282.—CXV od I. XII. 1929) ustanovljuje u $$ 11, 431i 47, te u š 
50 odredbe o namirenju razlučnih vjerovnika, kojima pripada pravo 
na razlučeno podmirenje, koje je analogno založnom pravu, odnosno 
uvažuje određene tražbine, kojima pridaje prvenstveni red i pred za- 
ložnim vjerovnicima. 

Zakonsko založno pravo na pokretne stvari statuirano je i u $S 
379, 411, 438, 388 hrv. trgov. zakona, odnosno u $$ 36 i 55 uni- 
formnog zakona od 23. VII 1930 o javnim skladištima (Služ- 
bene novine broj 200—LXXI od 3. IX 1930). 

Prema odredbi $ 4 uniformnoga gruntovnogzakona od 
18 V 1930 (Službene novine broj 146—LIII od 1 VII 1930) mogu se 
gruntovna prava steći, prenijeti, ograničiti i ukinuti jedino 
upisom u glavnu knjigu, a predmete uknjižbe (predbilježbe) 
sačinjavaju samo stvarna prava (vlasništvo, suvlasništvo, služ- 
nost, realni tereti, založno pravo), pravo otkupa i prekupa te upo- 
rabno pravo (najam i zakup). Uknjižbe dozvoljavaju se jedino na 
osnovi isprava, koje su sastavljene na način, koji je propisan 
za njihovu valjanost; te isprave moraju sadržavati valjan pravni na- 
slov, ako se tiču stečenja (preinačenja) stvarnog prava ($ 26). Kod 
toga pripada posebna važnost prvenstvenom redu (5 29), koji se ravna 
prema momentu, u kojemu je podnesak stigao gruntovnoj oblasti. 

Među javne isprave na osnovi kojih se može vršiti uknjižba 
spadaju ($ 40) između ostaloga i platežni nalozi zakonskih pristojbina 
i prinosa kao i sudovni iskazi o zaostalim porezima i drugim javnim 
dažbinama, koliko su prema opstojećim zakonskim propisima ovršivi. 
Prebilježba vrši se između ostaloga ($ 45) i na osnovi zahtjeva javnih 
oblasti u događajima, u kojima su prema svojem području rada po- 
zvane da ex officio određuju založno osiguranje zahtjeva državne 
blagajne ili onih fondova (zavoda), koji se nalaze pod upravom dr- 
žave, banovina ili općina, kao i zahtjeva naknade uslijed upravljanja 
imovinama, o kojima se staraju sudovi. Opravdanje vrši se na osnovi 
potvrde, da je nastupila izvršnost predbilježene sudske odluke ili pra- 
vomoćne odluke nadležne oblasti, koja odlučuje o opstojnosti osigu« 
ranog zahtjeva ($ 48). 


Tim propisima općega građanskog zakona i gruntovnog zakona 
nastoji se u što većoj mjeri zadovoljiti načelu pu- 
bliciteta, koji pretstavlja jedno od odnosnih zahtjeva sigurnosti 
i povjerenja privrednog prometa. To načelo publiciteta iz $ 451 o. 
gr. z. teško je povrijeđeno zakonskom privilegiranom (prven- 
stvenom) hipotekom, koja je statuirana za zaostale dužne poreze i 
druge javne dažbine, a nije upisana u gruntovnicu. Vjerovnici, 
koji su uvjereni, da su se uvidom u gruntovnicu osvjeđočili o stepenu 
(rangu) svoga založnog prava, a po tome i o sigurnosti njihove 
tražbine, gube pouzdanje u gruntovnicu kao javnu knji- 
gu, ako se dogodi, da se prigodom javne ovršne dražbe iz diobne 
mase prvenstveno isplaćuju tražbine države, pokrajina, banovina, 
općina i zavoda za socijalno osiguranje, dok za njihove tražbine ne 
ostaje ništa ili gotovo ništa. 


Uvažujući sadanje teško i nepodnosivo opterećenje privrede i 
privrednika s različitim državnim i samoupravnim javnim podava- 
njima i socijalnim teretima, događa se vrlo često, da privilegi - 
rane javne tražbine fiskusa i drugih javno-pravnih korpo- 
racija i organizacija teško oštećuju već prve uknjižene 
vjerovnike sa gruntovno osiguranim založnim pravom, koje je 
mnogo starije od tri posljednje godine, dok ostali gruntovno osi- 
gurani vjerovnici u pravilu ne dobivaju ništa i ako nijesu ni slutili o 
opstojnosti takvih javno-pravnih zahtjeva. Takvo pravno stanje uz- 
rokuje nesigurnost i nepovjerenje. Kreditni za- 
vodi, kojima se radi poznatih događaja i slomova nalažu posebne 
mjere opreza u vezi s investiranjem tuđeg kapitala, koji su primili na 
plodonosno ukamaćenje u formi štednih uložaka, ustručavaju se često 
podijeliti zatražene kredite uz gruntovno osiguranje putem hipoteke, 
jer nijesu sigurni da li konkretne nekretnine, koje treba da služe kao 
zalog, nijesu osim s poznatim gruntovnim teretima opterećene i s ne- 
poznatim javno-pravnim hipotekama. Radi toga nastaju znatne 
štete za industriju, trgovinu, obrt i poljodjelstvo, jer interesenti ne 
postizavaju zatražene potrebne kredite, odnosno ako ih ipak dobivaju, 
polučuju to uz mnoge poteškoće i uz znatno poskupljenje (radi even- 
tualnog rizika zajmodavca), i ako bi upravo takvi krediti morali biti 
naročito jeftini radi sigurnosti, koja je u vezi sa založenim realitetima. 

Kadbiseuklonile izvangruntovne hipoteke snji- 
hovim privilegiranim položajem (rangom), koji danas zauzimaju na- 
prama ostalim gruntovnim hipotekama, mogli bi kreditni zavodi vršiti 
trajnu i točnu kontrolu nad eventualnim dužnim zaostalim 
porezima i drugim javnim dažbinama (socijalnim prinosima) svojih 
dužnika. Takvo pravno stanje otklonilo bi nesigurnost, stvorilo bi po- 
desnu atmosferu povjerenja u gruntovne knjige, a time unaprijedilo 
i oživilo kreditne prilike, što je naročito važno za oživljenje čitave 
narodne privrede. Kreditni zavodi poslovali bi s mnogo većom sigur- 
nosti pa bi bez dvojbe podjeljivali mnoge kredite, koje sad uskraćuju 
radi nepoznavanja dugovnog stanja tražioca hipotekarnih kredita, a 
to bi u mnogom pogodovalo mnogim srednjim i manjim .trgovcima, 
industrijalcima i obrtnicima. Ispravno je istaknuo Dr. Ernst v. Stre- 
eruwitz (Das Vorzugsrecht an Liegenschaften fiir čffentliche Abga- 
ben. Wien 1934), da u današnjem privrednom stanju 
nije ničim opravdano dalje privilegiranje javnih tijela na- 
prama ostalim privatnim vjerovnicima, i to tim manje, što država kao 
moćna politička organizacija (s mnogo različitih vrela), ne može ni- 
kad pretrpjeti toliku štetu, kolika može stići privrednike od gubi- 
taka, koji im nastaju povodom opstojnosti pravnog instituta izvan- 
gruntovne hipoteke. Država i ostale korporacije javnog prava raspo- 
lažu pored togasčitavom vojskom birokratskogapa- 
rata tako, da može vrlo lako čuvati svoja zakonska prava, te joj 
radi toga nije više potrebno privilegirano izvangruntovno založno 
pravo, koje je pred širokom javnosti sakriveno u njezinim poreznim 
knjigama. 

Protiv izjednačenja javnih i privatnih vjerovnika moglo bi se 
iznijeti evetualno prigovor, da će javni vjerovnici neposredno 
nakon zakonskog ukinuća izvangruntovne hipoteke i s njome spoje- 
noga privilegiranoga zakonskog založnog prava, odmah nakon što 
ne budu uplaćeni dospjeli zaostali porezi i druge javne dažbine (so- 
cijalni tereti) zatražiti gruntovnu uknjižbu svojih pravnih zahtjeva, 
što im je olakšano, jer se za izdavanja platežnih naloga na isplatu 
dužnih poreza i drugih javnih dažbina (socijalnih tereta) mogu po- 
služiti političkom ovrhom. Taj prigovor opravdan je radi toga, jer 
kad bi se države i ostala javna tijela, kojima pripada subjektivno po- 
rezno pravo, zaista poslužili stom mogućnosti, onda bi se postignuo 
upravo protivan efekt, nego se to namjerava postići sa zahtjevom za 
ukidanje izvangruntovne privilegirane hipoteke. Razumljiva je boia- 
zan, da bi takvo stanje u još mnogo većoj mjeri otešćavalo krediti- 
ranje privrede i privrednika sa strane kreditnih zavoda nego sada, 
kad se u gruntovnici ne uknjižuju svi zaostali neplaćeni porezni du- 
govi, jer bi vrlo veliki broj nekretnina (radi teške i dugotrajne pri- 
vredne krize) iskazivao javne gruntovne hipoteke. Radi toga predla- 
galo se sa strane privredničkih organizacija, da se zasad ne ukine 
privilegirano založno pravo države i ostalih javnih tijela u cijelosti, 
nego da se vremenski ograniči, i to primjerice na zaostale javne du- 
gove, koji nijesu stariji od jedne godine. Notakav prijedlog 
ne bi doveo do željenih rezultata, jer zakonsko javno založno 
pravo, koje nije uknjiženo u gruntovnici, opstoji i dalje, a pored toga 

ne bi se usvojenjem takvog prijedloga ništa promijenilo ni u pogledu 
Annai izmirenja pravnih zahtjeva javnih tijela (organizacija). 

onačno treba istaknuti, da kreditnim zavodima, koji se 
obrtimično bave podjeljivanjem zajmova uz hipotekarno osiguranje, 
pogoduje gruntovno evidentiranje svijutereta, 
koji opterećuju nekretnine, jer upravo opstcjeća nesigurnost uzro- 
kuje da se krediti uopće ne podjeljuju ili samo u nedovoljnoj mjeri. 
S druge strane bi evidentiranje sviju javnih i privatnih tereta, kojima 
su opterećene određene nekretnine, neminovno mnogo doprinijelo 
ispravnijoj razdiobi kredita, jer bi se na založene, a već 
znatnije opterećene nekretnine svakako podjeljivao manji kredit, a 
pošto bi to konkretno odgovaralo faktičnim imovinskim i platežnim 
sposobnostima zajmoprimca i dužnika, bez sumnje bi se i time po- 
sredno pomoglo ozdravljenju sadanjih nezdravih kreditnih prilika i 
očuvalo kreditne zavode i ulagače od mnogih nepoželjnih i štetnih 
gubitaka. 

Radi toga trebalo bi pored ostalih privredno-političkih i pravnih 
mjera, koje se preduzimlju radi poboljšanja privrednih prilika raz- 
motriti i problem evetualnog ukinuća neuknjiženih hipotekarnih traž- 
bina u korist javnih tijela (organizacija), jer bi to nesumnjivo znatno 
pripomoglo podizanju povjerenja u kreditni promet. 

- Poznati događaji, koje sadanja generacija samo proživljuje u po- 
sljednjoj kritičnoj epohi kulturnog razvitka čovječanstva, pokazuju 
naročito jasno, da je prije svega potrebno ponovno uspostaviti 
povjerenje, koje je strahovito uzdrmano. I to naročito povjerenje da- 
vaoca kredita, jer se bez kapitala i kredita ne može regenerirati bo« 
lesna privreda. Samo uspostavom povjerenja može se uspješno suz- 
bijati štetna tezauracija. Potrebno je radi toga otkloniti sve, što fak- 
tično (psihološki) utječe na dalje podržavanje opstojećeg nepovje- 
renja. Interes privrednika i čitave javnosti koncentriran je u sadanjem 
momentu na mjere, koje se preduzimlju za unapređenje privrede. 
Ukidanje pomenutoga izvangruntovnog privilegiranja javnih tijela 
(organizacija) pretstavljalo bi mjeru, koja bi u sebi spojila tendenciju 
za unapređenje kredita i ulaganja uštednja u banke i štedionice, a 
podjedno bi se iz pravnog poretka uklonilo ostatak prijašnjih vre- 
mena, koji pretstavlja formalno-pravnički nedostatak, koji se teo- 
retski može pobijati. 

Privrednici su svjesni, da državi treba dati ono, što je njezino, 
ali i država treba da je svjesna da se pri tome ne smiju oštećivati ni 
privatni vjerovnici, niti je sad podesan momenat, da se kreditni za- 
vodi dalje zavode u bludnju o faktičnom imovinskom stanju (zadu- 
ženju) njihovog dužnika i o sigurnosti njihovih tražbina. 

ILIJA P. PERIC 


POLOŽAJ STRANACA PRIVREDNIKA | daski 
O RADNJAMA 


(Svršetak.) 


6. U nadopunu odredaba $ 7 Zor. — sa kojima smo imali prilike 
ranije se upoznati —, radi bližeg obeležavanja prava stranaca na 
privredovanje kod nas, zakonodavac je podvukao, da, uz uslov ugo- 
vornog reciprociteta, »inostrani imaoci radnja mogu da izvršuju u 
zemlji (scil. našoj državi) poručene radove izuzev radova za koje se 
traži dozvola ($ 60 stav 1)« — & 138 Zor. Ovaj je zakonski propis 
u direktnoj vezi sa trgovinskim ugovorima (aranžmanima, itd.), i to 
sa,onom od njihovih odredaba, koja govori o pravu stranih trgo- 
vaca, proizvođača, industrijalaca i drugih obrtnika, kao i njihovih 
trgovačkih putnika, da mogu uzajamno vršiti porudžbine i obavljati 
poručene radove. Naravno da svi ovi strani privrednici moraju imati 
naročitu »legitimacionu kartu«, saglasno čl. 10 Međunarodne kon- 
vencije za uprošćavanje carinskih formalnosti ođ 3 novembra 1923 
god.!?) Pored toga naš je zakonodavac propisao ($ 430 Zor.), da 
će za legitimisanje tih stranih privrednika i za izdavanje im posebnih 
legitimacija važiti, do izdavanja novih odredaba, Naredba Mi- 
nistra trgovine i industrije od 27 juna 1928 god.!3) 
dopunjena (čl. 11 st. 2 Naredbe) Dopunom od 24 avgusta 
1931 god.!*) Ova se Naredba u glavnom odnosi na domaće privred- 
nike, a za strance nalazi se sledeća odredba u ČI. 3: »Za legitimisanje 
stranih trgovaca, industrijalaca, zanatlija i njihovih putnika kod 
obavljanja poslova u zemlji... merodavne su odredbe važećih 
trgovinskih ugovora. — Strani trgovački putnici, koji se legitimišu 
legitimacijom propisanom trgovinskim ugovorom sa odnosnom zem- 
ljom, odakle dolaze, sem ove legitimacije ne trebaju za obavljanje 
svojih poslova u zemlji još i legitimaciju koja je propisana za put- 
nike domaćih preduzeća.« — Međutim ovi stranci izrično ne mogu 
obavljati radove, pobrojene u & 60 (1) Zor., za koje se i za domorotce 
traži naročita dozvola, a to su: izrađivanje i trgovanje oružjem i 
municijom, proizvodnja otrova, proizvodnja veštačkih mineralnih 
voda, itd. 

7. Što se pak tiče dalje nadopune S 7 Zor., nalazimo sledeće 
odredbe o sakupljanju porudžbina u $ 144 (1) Zor.: 
»Strana preduzeća i njihovi trgovački putnici mogu da u zemlji skup- 
ljaju porudžbine samo ako svoj rad saobraze odredbama trgovinskog 
ugovora sa državom u kojoj je sedište njihove radnje«. U glavnom, 
oni će raditi prema ugovoru, ako budu primali za svoja preduzeća 
porudžbine za robu od trgovaca i od lica u čijem se preduzeću ponu- 


12) Vid. »Služb. novine« od 21 maja 1929 god., br. 117-L. 
13) Vid. »Služb. novine« od 4 avgusta 1928 god., br. 178-LVII. 
14) Vid. »Služb. novine« od 2 septembra 1931 god., br. 199-LXIV. 

dena roba upotrebljuje.!5) U protivnom — prema $ 145 Zor. —, po- 
slovi, koje bi trgovački putnik (ili i sam vlasnik stranog preduzeća) 
zaključio sa licima kod kojih nije dozvoljeno sakupljati porudžbine, 
bilo po odredbama Zor. bilo po onim iz respektivnog trgovinskog 
ugovora, — ništavni su ex lege. Pored toga se povreda ovih 
odredaba o sakupljanju porudžbina kažnjava novčano od 200 do 
10.000 dinara ($ 399 st. 1 tač. 1 Zor.), a mogu se zapleniti i uzorci 
i zabraniti sakupljanje porudžbina za godinu dana; konačno pored 
tih kazna može biti izrečena i kazna zatvorom do tri meseca ($ 399 
st. 1, 2 i 3 Zor.). 

Međutim, također u $ 144 (1) Zor. ima jedna dalja odredba, koja 
glasi: »Ovi putnici ne mogu da traže porudžbine za radove koje bi 
njihova preduzeća izvršivala u zemlji.« Ova rečenica je, posmatrana 
sama za sebe, potpuno jasna. Ali dovedena u vezu sa odredbom ma- 
ločas pomenutog $ 138 (2) Zor., po kojoj, uz uslov ugovornog reci- 
prociteta, »inostrani imaoci radnja mogu da izvršuju u zemlji poru- 
čene radove za koje se traži dozvola (5 60 stav 1)«, — njena jasnost 
je stavljena pod pitanje. Jer, ako inostrani »imalac radnje« može 
kod nas izvršivati poručene radove, osim onih iz 8 60 st. 1 Zor. 
($ 138 st. 2 Zor.), ali ako istovremeno njegov trgovački putnik ne 
sme tražiti porudžbine za radove koje bi imala njegova vlastodavačka 
firma da izvrši kod nas (8 144 st. 1 Zor.), — onda se pitamo, nema 
li kontradikcije između ova dva propisa. Jer, ko je onda ovlašten 
i po čemu, da vrši i prima porudžbine za radove koje inostranac 
može kod nas vršiti u smislu $ 144 (1) Zor.? Da li sam interesent ili 
možda strani »imalac radnje«? Što se interesenta tiče, izgleda, nesum- 
njivo je da može sam, tj. neposredno izvršiti porudžbine kod stranog 
»imaoca radnje«. »Imalac radnje«, inostrane radnje, ipak ne može 
sam sakupljati porudžbine za izvođenje kod nas radova u smislu 
$ 138 (2) Zor. Ovo zaključujemo otuda, što je sakupljanje porudž- 
bina za te radove izrično zabranjeno [po $ 144 (1), in fine, Zor.), 
istina samo trgovačkim putnicima, ali po analogiji moramo uzeti, da 
je to zabranjeno i njihovim principalima, tj. inostranim »imaocima 
radnje«!%), a naročito stoga, što se to pravo sakupljanja porudžbina 
in concreto, za »imaoca radnje« ne vidi i ne može izvesti iz odredaba 
$ 138 (2) Zor. S obzirom na napred izloženo, odredba pomenutog 
$ 144 (1), in fine, Zor. ima se razumeti tako: da je inostranim trgo- 
vačkim putnicima, a u vezi sa $ 138 (2) Zor. i inostranim »imaocima 
rađnja«, zabranjeno tražiti porudžbine »za radove koje bi njihova 
preduzeća izvršivala u zemlji«, tj. u Jugoslaviji. A odredba napred 
pomenutog $ 138 (2) Zor. ima se razumeti tako, da je inostrani 
»imalac radnje« ovlašten da kod nas obavlja sve radove —osim onih 
iz $ 60 (1) Zor. —, ako je porudžbina usledila »imaocu radnje« 
neposredno i na vlastitu pobudu interesentovu 
(onoga za čiji račun imaju da se izvrše radovi). Radi toga, da bi ino- 


15) Za ovu materiju, ta je formula uobičajena u trgovinskim ugovorima. 

16) Naime, u trgovinskim ugovorima nigde se ne govori samo o trgo- 
vačkim putnicima, već uvek i o samim »imaocima radnje«: trgovcima, indu- 
strijalcima, itd. 

strani »imalac radnje« mogao kod nas i obaviti radove prema & 138 
(2) Zor., mora prethodno da postoji ugovorni reciprocitet za naše 
državljane, i k tome moraće pokazati korespondencu 
i slično, na osnovu čega će moći dokazati isto- 
rijat same porudžbine. Ovim je naš zakonodavac imao u 
vidu zaštitu interesa naše nacionalne privrede s jedne strane, a s 
druge strane hteo je dati prilike, da u izuzetnim slučajevima omo- 
gući izvođenje izvesnih radova i od strane inostranih »imalaca 
radnje«.!7) 

8. Nastavljajući dalje, zakonodavac je u $ 144 (2) Zor. doneo 
odredbu, po kojoj se zabranjuje »priređivanje posebnih izložbi stra- 
nih preduzeća i njihovih putnika«. Zabranjujući posebne izlož- 
be, naravno, zakonodavac nije onemogućio učestvovanje stranim 
preduzećima i njihovim trgovačkim putnicima na izložbama i sajmo- 
vima, koji se kod nas priređuju (međunarodni sajmovi robe, uzoraka 
itd.). Poznato je od kolike je ekonomske važnosti sajmarenje i odr- 
'Žavanje tržnih ili pazarnih dana. S obzirom na to, naš zakonodavac 
nije to pravo priznao ni našim domaćim preduzećima (individualan 
interes), već ga je učinio monopolom opštine (kolektivni interes), 
dakle jedne — sa državno-pravnog gledišta — osnovne socijalno- 
političke jedinice (vid. $8 187 i sl. Zor.). Istina, naši domaći predu- 
zetnici (pcdrazumevajući tu i strance, koji kod nas obavljaju neku 
radnju u punom smislu te reči), mogu učestvovati ne samo na izlož- 
bama i sajmovima, već i na tržne (pazarne) dane, i to po posebnoj 
dozvoli koju izdaje nadležni ban (S 190 Zor.). Međutim strani trgo- 
vački putnici nemaju prava prodavati robu, za koju je isključena mo- 
gućnost prodaje po mustri, kao što je slučaj kod satova, zlatne i 
srebrne robe i robe od platine. Ovo izvodimo argumento a contrario 
iz odredaba & 146 Zor., po kojima je ovakav način prodaje pridr- 
Žan za domaće proizvođače dotične robe (pri čemu se 
podrazumevaju i stranci odnosno afilijacije stranih pravnih lica, koje 
kod nas obavljaju radnju). 

Pored toga, maločas pomenuta zabrana za trgovačke putnike, 
strance, vredi u jednakoj meri i za trgovačke agente (upor. $ 148 
Ž0r.). 

9. Što se tiče torbarenja ili prodaje robe pc ulicama i idući od 
mesta do mesta i od kuće do kuće (ambulantne industrije), 
2 shodno odredbi $ 176 (2) Zor., — ove se vrste radnji mogu, prema 
$ 149 Zor., obavljati samo na osnovu naročite dozvole opšte upravne 
vlasti. Takva dozvola može se izdati »samo državljanima Kraljevine 
Jugoslavije, koji su vredni poverenja i pouzdani«. To je po pra- 
vilu; a i razumljivo je, kada se ima u vidu da imaoci ovih radnja naj- 
običnije prodaju »proizvode domaće kućne radinosti« (8 177 (1) 
Zor.), uz izričnu zabranu prodaje robe nabavljene u inostranstvu (S 
182 st. 1 tač. 3 Zor.). — Ali Ministar trgovine i industrije »od ovoga 
može činiti izuzetak«, što znači, da se po naročitoj dozvoli samog Mi- 


17) Ovom prilikom potsećamo na slučaj (prikazan u 1934 god. u dnev- 


noj štampi) između sarajevskog nadbiskupa Dr. Šarića i bečkih firmi (arhi- 
tekata) u vezi sa podizanjem katoličke katedrale u Sarajevu. 

nistra trgovine i industrije i stranci kod nas mogu baviti ovom vrstom 
radnje — tzv. radnje bez stalnog poslovnog mesta (lokala). Može 
se primetiti da se ovde ne traži nikakav reciprocitet. To je i razum- 
ljivo, pošto u trgovinskim ugovorima najobičnije stoji klauzula o 
pridržavanju prava obavljanja ambulantnih industrija za domorotce. 
Pa ipak — kako već pomenusmo —, naše obrtno zakonodavstvo 
(S 176 (2), in fine, Zor.) daje Ministru trgovine i industrije diskre- 
ciono pravo izdavanja dozvola za ovu vrstu radnji i stranim držav- 
ljanima. Ovakva mera pravda se humanošću i socijalnom pravičnošću, 
a, u manjoj meri i izuzetno, još i lokalnim potrebama.!5) 


Za obavljanje zanata — čiji spisak utvrđuje Ministar trgovine i 
industrije naročitim pravilnikom — po ulicama i idući od mesta do 
mesta, analogno vredi sve ono što je napred rečeno za ostale vrste 
radnji koje se obavljaju ambulantno (S 178 Zor.). 


10. Jedna posebna glava (IX) u Zakonu o radnjama sadrži od- 
redbe o »pogodnosti za unapređenje radinosti u 
zemlji« ($8 196—205 Zor.). Sam ovaj titulus kaže sve jasno. Mi 
ćemo istaknuti samo ono što se odnosi na strance. 

Kod nabavaka koje vrše državna i samoupravna tela 
(i ustanove), »u inostranstvu mogu se nabavljati samo oni proizvodi 
koji se ne mogu u zemlji nabaviti, a strana preduzeća mogu izvršiti 
samo one radove koje ne mogu u zemlji izvršiti domaća preduzeća« 
— 8 196 (1), in fine, Zor. Ovo je dakle jedan specijalan propis, koji 
se odnosi na sva državna i javna samoupravna tela. Prema tome, 
ovde ni u kom slučaju ne može doći do izražaja odredba stava 2 
& 1353 Zor. — o kojoj je napred bilo reči —, po _kojoj inostrani 
imaoci radnja mogu u Jugoslaviji obavljati izvesne radove našim 
domaćim interesentima (poručiocima), koji nisu »državna i samo- 
upravna tela«. Radi efikasnijeg oživotvorenja maločas pomenutih 
odredaba (8 196 (1) Zor.), zakonodavac je — u & 196 stavu 2 tač. 3 
Zor. — na deskriptivan način obeležio kao domaće zanatske i indu- 
strijske proizvode, pod uslovom: »ako radnja (preduzeće) uposluje 
stručno i pomoćno osoblje i radnike jugoslovenskog državljanstva a 
radnjom (preduzećem) upravlja jugoslovenski državljanin; kod prav- 
nih lica ako je poslovođa jugoslovenski državljanin, i ako je većina 
'članova u upravnom odboru jugoslovenskog državljanstva«; pored 
toga, eventualna pogonska snaga i sirovine za pogon moraju biti 
»isključivo domaćeg porekla«. — Međutim su i ovde dopušteni izu- 
zetci »u pojedinim opravdanim slučajevima... samo po prethodnom 
pristanku Ministra trgovine i industrije« — $ 196 (5) Zor. Dakle mo- 
raju postojati neki osobeni i naročito važni razlozi, koje će imati, 
na predlog zainteresovanog »državnog« ili »samoupravnog tela«, da 
iza svaki konkretni slučaj ocenjuje Ministar trgovine i industrije, kao 
najviši legalni čuvar naše domaće radinosti, pa da bi se moglo otstu- 


18) Ovom prilikom pominjemo, da su se susedne nam države, Austrija 
i Italija, jednostavno obavezale trgovinskim ugovorima, da će torba- 
rima jugoslavenskim državljanima sa područja izvesnih pograničnih srezova 
dozvoliti na svojim teritorijama vršenje ovog obrta. 

Piti od pravila — i inostrane proizvode dobavljati odnosno inostra- 
nim preduzećima ustupiti izvršenje datih radova. 


Dakle, prilikom licitacija »uzimaće se u ocenu i pri jed- 
nakim uslovima isporuke prvenstveno usvojiti ponude domaćih za- 
natlija, industrijalaca i trgovaca za proizvode domaćeg porekla kod 
kojih cene nisu preko 10%.!?) To vredi dakle za proizvode koji se 
proizvode u zemlji (kod nas). Međutim ako su u pitanju proizvodi 
inostranog porekla, tada će prvenstveno biti usvojene »ponude trgo- 
vaca, koji imaju u zemlji svoju radnju, jugoslovenski su državljani 
i uposluju najmanje 90%. jugoslovenske državljane kao pomoćno 
osoblje i radnike.?) 


Radi efikasnijeg sprovođenja napred navedenih zakonskih od- 
redaba, Ministarstvo trgovine i industrije dužno je vršiti potreban 
nadzor (8 201 Zor.). Takođe radi postizanja najboljeg mogućeg efekta 
od maločas izlaganih zakonskih odredaba (zaštite domaće radinosti), 
i domaće radnje (preduzeća) i lica, koja vrše javne nabavke ili koja 
izvode javne radove, ne mogu stupiti ni u javan, ni u tajan ortakluk 
sa stranim državljanima ili preduzećima.2!) — Konačno, zabra- 
njeno je u istu svrhu i iz istih razloga svako vršenje prenosa (de- 
possessio) tih radnji (preduzeća) do obavljanja posla (isporuke) — 
$ 203 Zor. 

' 11. Svi privrednici (imaoci radnje) bez razlike dužni su biti za- 
članjeni u svoje prinudno (stručno) udruženje. Članovi- 
ma trgovačkih odnosno zanatskih udruženja »moraju biti svi trgovci 
i zanatlije kojt na odnosnom području (scil. udruženja) obavljaju 
neku trgovačku ili zanatsku radnju. Lica koja vrše radnju koja nema 
značaj trgovačke ili zanatske radnje, a potpada pod ovaj (scil. Za- 
kon o radnjama) Zakon, moraju biti članovi prinudnih udruženja« 
($ 355 (1) Zor.), — kako bude odredila to nadležna Komora (trgo- 
vinska, industrijska ili zanatska). Prema tome, članom izvesnog pri- 
nudnog udruženja mora biti i svaki stranac (fizičko ili pravno lice), 
imalac neke radnje kod nas. Iako strani imaoci radnja kod nas mo- 
raju biti začlanjeni u odnosno prinudno udruženje, ipak — prema 


19) U izvesnim slučajevima čak i 15%. 

. 20) Ovde su, dakle, kudikamo blaži uslovi, nego oni u slučaju maločas 
pomenutog $ 196 st. 2 tač. 3 20r. 

21) U zakonskom tekstu — $& 203 al. 1, in fine, Zor. — stoji izraz 
»preduzimačima«. Međutim, mi smo taj izraz zamenili izrazom >»pre- 
duzećima«, smatrajući da se ovde radi samo o štamparskoj greški. Evo zašto. 
Ako bi u označenom tekstu pored izraza »strani državljani« ostala reč »pre- 
duzimačima«, smatramo da je taj izraz ili suvišan ili pak nedovoljan. Suvi- 
šan je stoga, što je in concreto izraz »strani državljani« — upotreb- 
ljen kao oznaka fizičkog lica —, i kao širi pojam potpuno apsorbovao ter- 
minus >»preduzimačima« — kao jedan uži pojam. Nedovoljan, ili bolje ne- 
precizan je stoga, što izraz »preduzimačima« — u njegovoj upotrebi u 
zakonskom tekstu na označenome mestu — ne može da bude shvaćen kao 
pojam, koji sadrži oznaku ne samo fizičkih, već | pravnih lica (raznih 
inostranih preduzeća). Stoga, u konkretnom, izraz »preduzimačima«, pored 
izraza »stranim državljanima«, javlja se kao nužno i logički dopunjavan ter- 
minus, jer u sebi obeležava i strana pravna lica (preduzeća), pored stranih 
fizičkih lica (državljana). j 

odredbi $ 371 (4) Zor. — oni ne uživaju ni aktivno ni pasivno izborno 
pravo. Naime, strani državljani imaoci radnja, iako članovi, ne mogu 
učestvovati u izboru i u radu organa udruženja (uprava, nadzorni 
odbor, skupština, razni odbori — & 366 st. 1 Zor.), osim jedino u 
radovima skupštine udruženja, — isključujući i u ovom slučaju to 
učešće ukoliko se radi o izboru časništva udruženja (upored. $ 377 
st. 1 Zor.).2*) Ove su odredbe umesne. Jer, zaista, nema potrebe da 
se strancima da eventualno vodstvo poslova, kao ni mogućnost da 
utiču i na samo obrazovanje (sastav) vođstva prinudnog udruženja. 
Uostalom, sve ove funkcije i ne spadaju u onaj uži okvir _ pojma 
»obavljanje radnje«, pa stoga i ovo izuzimanje stranaca ne može doći 
u sukob s eventualnom odredbom u trgovinskom ugovoru, da će kod 
“nas sa strancima, » u pogledu na obavljanje radnje«, biti postupano 
kao sa domorotcima. Dakako, u ovom izuzimanju, sasvim pravilno 
uostalom, nije se postupilo bezobzirno. Naprotiv, s nacionalno-eko- 
nomsko-političkog gledišta puna je svrha postignuta, jer je ipak iz- 
nađena (i pružena) mogućnost, da stranci (aktivni privrednici kod 
nas) u dovoljnoj meri učestvuju u svim onim nastojanjima naših pri- 
vrednih organizacija, koja idu za unapređenjem privredne grane 
kojoj pripadaju, — a bez uštrba po nju. 

12. Nasuprot izuzimanjima sa kojima smo se maločas upoznali, 
kod privrednih komora (trgovinskih, industrijskih i zanatskih) stranci 
privrednici kod nas izjednačeni su potpuno sa domaćim privrednici- 
ma: i u pogledu dužnosti i u pogledu prava. Tako prema odredbi 
6 394 tač. 5 Zor.: »izborno pravo imaju svi imaoci radnje i poslovođe 
filijala sa područja komore«. A prema Uredbio trgovinskim, 
industrijskim i zanatskim komorama od 3 avgu- 
sta 1932 god.2), i to prema njenom S 6 st. 2 tač. |, svi pripadnici 
komore »imaju prema odredbama zakona i uredaba ili statuta aktivno 
i pasivno izborno pravo za izbore za komorsko veće«. Dakle u samo- 
me zakonskome tekstu, a ni u ovde spomenutoj specijalnoj Uredbi, 
nema nikakvog pomena o strancima imaocima radnje kod nas, pa 
otuda, po onoj »lege non distinguente, nobis non est distinguere«, 
mne sme se pretpostaviti, da stranci — što se komora tiče — mogu biti 
lišeni aktivnog i pasivnog izbornog prava. 

Ovim bi u najglavnijim i kratkim potezima bila zaključena izla- 
ganja odredaba Zakona o radnjama, koje se najneposrednije 
odnose na pravo privredovanja (šira oblast, pojamno, od 
»obavljanja radnje«) stranca kod nas. 

13. U daljim izlaganiima preostalo bi nam da pokušamo prika- 
zati one odredbe našeg Zakona o radnjama, koje se, istina, ne od- 
mose neposredno već samo posredno na strance imaoce radnja 
kod nas, kao na pr. na: šegrtovanje (učenikovanje), pomoćničko i 
majstorsko osposobljavanje. Pošto se tu radi, uglavnom, o pret- 
spremi za jednog imaoca radnje (po pravilu za- 


22) Specijalno. pak za članstvo. udruženja industrijalaca 
uporedi odredbe £ 391 st. 1i5 Zor, a za okružne odbore zanatlii- 
skih udruženja — #& 392 st. 2 Zor. 

23) Vidi »Služb. novine« od 5 avgusta 1932 god., br. 178-LXXV. 

natske) — stranca, to ćemo pokušati dati i te odredbe u jed- 
nom kraćem prikazu,. radi veće potpunosti i zaokruženja samog 
predmeta. 


' U pogledu polaganja pomoćničkih i majstorskih ispita (za za. 
natske grane radinosti), izuzetno od opštih uslova (8 25 Zor.), Mi- 
nistar trgovine i industrije može propisati posebne uslove pod ko- 
jima mogu »lica, koja su radila na straniž*) i o tom pruže dokaze«, 
polagati te ispite. Pošto zakonodavac ovde upotrebljava jednostavno 
izraz »lica«, moramo pretpostaviti da su njime obuhvaćeni pojamno 
kako naši državljani, tako i stranci koji kod nas borave i bave se 
privredovanjem u vidu učenika (šegrta) odnosno pomoćnika. Time je 
data mogućnost, da se, ne samo našim državljanima koji su učili 
jedan zanat ili su radili u jednom zanatu u inostranstvu, već i samim 
strancima — pod jednakim uslovima —, prizna to učenje odnosno 
takav rad kao da bi bio obavljen u Jugoslaviji (u našim radioni- 
cama dotično u našim stručnim školama).?5) 


* Prema odredbi & 313 (1) Zor., nadležni ban određuje stra- 
nim državljanima — inače pomoćnicima u našim zanatskim radnja- 
ma — mesto gde će polagati majstorski ispit. Slična 
odredba ne postoji za polaganje pomoćničkih ispita. To je shvatljivo 
stoga, što u privredi mnogo više znači jedan majstor nego pomoćnik. 
Majstorstvo pretstavlja najviši stepen razvitka stručne samostalnosti 
u zanatlijstvu kao posebnoj privrednoj grani; k tome on pretstavlja 
jednu jedinicu ne samo u profesionalnom, već i u ekonomskom smis 
slu. Otuda i glavna nit ove kontrole proizvotstva stranih državljana 
na stepen majstora kod nas može biti okvalifikovana kao jedan siću- 
šan beočug u lancu brojnih zaštitnih mera ekonomskog i socijalno- 
političkog karaktera. 


Odredbe S 316 Zor. sadrže uslove o tome, ko može postati čla- 
mom ispitne komisije za majstore. Između ostalih uslova, na 
prvom mestu stoji taj, da za člana te komisije može biti postavljen 
»samo državljanin Kraljevine Jugoslavije«. I ovde se radi o jednoj 
meri, sličnoj s onom napred pomenutom u vezi sa $ 313 st. 1 Zor. 
Samo što je ta mera ovde od većeg značaja jer ne radi se tu više o 
pojedincu (zanatliji), već o interesu cele jedne privredne grane po- 
sretstvom osposobljavanja pojedinih pomoćničkih generacija za 
samostalno (majstorsko) zanatsko privredovanje. Pri tome se, da- 
kako, pretpostavlja, da se najbolji osećaj nacionalno-privrednog in- 
teresa mora i može očekivati samo od domorotca.?28) Toliko, što se 
tiče majstorskih ispita. — Međutim, stranac, majstor kod nas, može 
biti članom ispitne komisije za pomoćničke ispite (upor. $ 283 Zor.), 
jer zakonom nije predviđeno njegovo apriorističko isključenje. 


24) Kursiv naš. 
25) Upored. odredbe & 29 (2) Zor. 


26) Za sastav komisije za »posebne ispite«, uporediti odredbe $ 323 2Zor., 
koje uostalom ne menjaju niukoliko sadržinu maločas izloženoga. 

Prema odredbi $ 346 st. 1.Zor., za člana izbranog odbora?) 
ne može biti postavljen stranac, već samo »službo- 
davci odnosno pomoćnici ili fabrički radnici, koji su jugoslovenski 
podanici ...« ($ 346 st. 4 Zor.). Ako pak imenovani član istupi iz 
našeg državljanstva, nadležni ban mora takvoga člana izbranog od- 
bora razrešiti dužnosti. Ovo je samo jedna potvrda više, da funkciju 
sudovanja ne može na teritoriji naše države vršiti stranac, već jugo- 
slovenski državljanin. 

U krilu pojedinih prinudnih udruženja, zakonodavac je predvi- 
deo i obrazovanje posebnih pomoćničkih odbora. U & 386 
st. 1 Zor. normirani su izbor i funkcije tih pomoćničkih odbora. Tamo 
se kaže — između ostaloga —, da za članove mogu biti birani »pos 
moćnici koji su punoletni i koji uživaju časna prava«. Pošto nema 
naročite odredbe o izuzimanju, znači da i strani državljani pomoć- 
mici kod nas mogu biti članovi te pomoćničke ustanove. 

* 
* * 


Ovim smo, uglavnom, pružili pregled odredaba Zakona o rad- 
njama, koje se odnose na uređenje pravnog položaja stranaca kao 
privrednika kod nas, te na njihov pravni položaj s pogledom na nji- 
hovo osposobljavanje za samostalan privredni rad (vođenje radnje). 


VILKO LEHNER 


JUGOSLAVENSKO-ČEHOSLOVAČKI TRGO- 
VINSKI ODNOSI U OKVIRU GOSPODARSKE 
MALE ANTANTE 


Posljednjih godina sve jače dolazi do izražaja pitanje gospo- 
darske obnove država Srednje Europe. U rasparčanoj i carinskim ba- 
rijerama ograđenoj Srednjoj Europi gospodarska kriza prestaje biti 
konjunkturna pojava. Interesantno je spomenuti, da su se već 1919 
godine prigodom sklapanja Trianonskog i St. Germainskog mirovnog 
ugovora predviđale gospodarske poteškoće u Srednjoj Europi. Stoga 
je u tim ugovorima u čl. 222 odnosno 205 predviđena mogućnost 
sklapanja preferencijalnih carinskih ugovora između država nasljed- 
nica u trajanju od 5 godina. Te odredbe se nisu nikada u praksi 
provađale. 

Planovi za gospodarsku obnovu Srednje Europe dolazili su skoro 
isključivo sa strane zapadnih velikih sila. Naravno da su zapadne 
države kod tih planova polazile sa svojih stanovišta i nalazile rješe- 
nja, koja su najbolje odgovarala njihovim političkim aspiracijama. 


27) To je specijalan sud za rešavanje sporova iz službeničkih odnosa 
između pomoćnog osoblja, naročitih kategorija, i imalaca radnji, a u vrednosti 
ukupnoj do 12.000 dinara — $8 343—344 Zor. — Strani državljani imaoci 
radnja ne mogu biti ni počasni sudije kod okružnih odnosno trgovačkih 
sudova kod nas. Upor. čl. 7 tač. 1 Uredbe o počasnim sudijama od 22 VII 
1933 god. (»Služb. nov.« od 3 VIII 1933 god. br. 174-XIX). 

Jedan od najpoznatijih planova bio je plan francuskog ministra Tar- 
dieua od 2 marta 1932 godine. Taj plan predviđao je gospodarsku 
suradnju Čehoslovačke, Austrije, Madžarske, Jugoslavije i Rumunj- 
ske. Gospodarska suradnja tih država osnivala bi se na regionalnom 
principu i preferencijalnom sistemu. Taj plan je međutim propao 
uslijed opozicije Njemačke i Italije. Srednja Europa duboko za- 
dire u njihove interesne sfere, pa je razumljivo, da su protivnici sva- 
kom rješenju, koji bi njihov utjecaj umanjio ili doveo u pitanje. U 
septembru 1933 podnijela je Italija na XIV zasjedanju Lige naroda 
svoj plan glede gospodarske obnove Srednje Europe. Talijanski plan 
osnivao se je na generalnim preferencijalnim carinama i predviđao 
je bilateralne ugovore između podunavskih država i država, koje su 
sa njima u uskoj gospodarskoj vezi. U svom planu Italija je pred- 
lagala preferencijalni postupak za poljoprivredne proizvode podu- 
navskih država, šta više bio je predviđen i preferencijal i za neke 
austrijske industrijske proizvode. Za uzvrat dobile bi zapadne velike 
sile preferencijal u podunavskim državama za svoje industrijske pro- 
izvode. No ni talijanski plan nije bio bolje sreće od Tardieu-ovog 
plana. 

Nakon neuspjelih pokušaja zapadnih sila u rješavanju pitanja 
gospodarske obnove Srednje Europe, Čehoslovačka, Jugoslavija i 
Rumunjska, vođene principom samopomoći, stvorile su 16 februara 
1933 međusobni sporazum poznat pod imenom Mala Antanta. Prvotni 
cilj osnivanja Male Antante bio je politička saradnja triju država. 
Međutim već na sastanku, koji se je održao u Pragu od 30 V do 2 
VI 1933, bilo je govora i o smjernicama buduće ekonomske su- 
radnje. 

Poslije osnivanja Male Antante stvara se u Srednjoj: Europi 
jedna nova grupacija država. Austrija, Madžarska i Italija zaključile 
su 15 maja 1934, na bazi Rimskog sporazuma, međusobne trgovinske 
ugovore, koji predviđaju međusobno odobravanje preferencijalnih 
carina. Ti preferencijali su djelomično javni, a djelomično tajni u 
obliku kreditnih olakšica i sniženih saobraćajnih tarifa. Italija daje 
Madžarskoj preferencijal za njene poljoprivredne proizvode, a Ma- 
džarska za uzvrat daje Italiji preferencijal za njene industrijske pro- 
izvode. Austrija daje Italiji olakšice za uvoz nekih njenih tipičnih pro- 
izvoda a Italija njoj za uzvrat preferencijal za određeni broj njenih 
industrijskih proizvoda. 

Male države Srednje Europe nisu se mogle pojedinačno suprot- 
staviti gospodarski jakim zapadnim silama. Stoga je stvaranje gru- 
pacija prirodna posljedica težnja i potreba za izjednačenjem gospo- 
darskih snaga. Regionalni sporazum Italije, Madžarske i Austrije, 
iako je stvoren kao neke vrsti protuteže Maloj Antanti, ne isključuje 
u budućnosti gospodarsku suradnju sa Malom Antantom. 

Gospodarska suradnja država Male Antante predviđena je i u 
organizacionom paktu od 16 II 1933 god., koji u tu svrhu predviđa 
u članu 7 osnivanje Privrednog savjeta Male Antante. Na sastanku 
Privrednog savjeta u januaru 1934 godine udareni su temelji življoj 
gospodarskoj suradnji Jugoslavije, Čehoslovačke i Rumunjske, koja 

se proteže na mnoštvo privrednih i trgovinsko-političkih pitanja. 
U prvom redu želi se izgraditi međusobni sistem preferencijalnih po- 
stupaka. Da se isključi štetna konkurencija nastojat će se koordini- 
rati industrijsku proizvodnju, nadalje unificirati prevozne tarife, po- 
jednostaviti carinsku manipulaciju i sklopiti usku poštansko- tele- 
grafsku suradnju. Predviđena je i unifikacija mjeničnog i čekovnog 
prava, suradnja triju notnih banaka i rad na dizanju turizma. Na 
posljednjem zasjedanju Privrednog savjeta pao je prijedlog da se 
stvori plan, koji će uređivati poljoprivrednu proizvodnju u državama 
članicama Male Antante na taj način, što će se svaka država baviti 
s onim kulturama, za koje imade najpovoljnije prirodne uslove. 

Privredni savjet Male Antante sastoji se iz triju nacijonalnih 
sekcija. Za svaku godinu stvara se gospodarski plan, koji ispituje 
Privredni savjet na svom prvom godišnjem zasjedanju. Pojedine 
nacijonalne sekcije moraju svoje prijedloge za plan obznaniti pri- 
godom posljednjeg godišnjeg zasjedanja ili najkasnije šest tjedana 
pred zasjedanje, koje će ispitati plan. 

Osnutak gospodarske Male Antante naišao je u Čehoslovačkoj na 
jaku opoziciju čehoslovačkih poljoprivrednika. Iz razumljivih raz- 
loga čehoslovački agrarci bili su protivni stvaranju gospodarske Male 
Antante, na kojoj bi bila zainteresirana samo čehoslovačka indu- 
strija. Oni se protive kompenzacionim poslovima čehoslovačke indu- 
strije, koji će imati za posljedicu pojačan uvoz jugoslavenskih i ru- 
munjskih poljoprivrednih proizvoda. Za opravdanje svog stanovišta 
naveli su i to, da uslijed slabljenja stranih tržišta za čehoslovačke 
industrijske proizvode, mjere za dizanje rentabiliteta čehoslovačke 
poljoprivrede ne smiju se smatrati za običnu potporu čehoslovačkoj 
poljoprivrednoj proizvodnji već kao sretstvo za jačanje kupovne 
moći i sposobnosti potrošnje čehoslovačkih industrijskih proizvoda. 
Stanovište čehoslovačkih agraraca je to važnije, što oni zauzimaju u 
političkom životu Čehoslovačke vidnu ulogu. 

Uvoz robe u Čehoslovačku dijeli se tehnički u četiri grupe. U 
prvu grupu dolazi roba, koja je podvrgnuta režimu žitnog monopola. 
Ovamo spada: pšenica, kukuruz, proso, pšenično brašno itd. U drugoj 
grupi nalazi se roba čiji uvoz potpada pod nadzor Stočnog sindikata. 
U ovu grupu spadaju isključivo stoka i stočni proizvodi. U treću gru- 
pu dolazi roba podvrgnuta režimu uvoznih dozvola i deviznom ogra- 
ničenju. Ovamo spada od proizvoda, koji nas zanimaju: voće i mar- 
melada, vino, sijeno, živad itd. Četvrtoj grupi potpada roba čiji uvoz 
nije podvrgnut nikakovim ograničenjima. Ovamo spadaju razne vrsti 
koža, konoplja 1 većina minerala. 

Jugoslavija izvozi u Čehoslovačku skoro isključivo poljoprivred- 
ne proizvode i industrijske sirovine, a uvozi industrijske prerađevine. 
Od poljoprivrednih proizvoda, koje izvozimo u Čehoslovačku naj- 
važniji su pšenica i kukuruz. Izvoz pšenice u Čehoslovačku varira 
iz godine u godinu. dok smo na pr. izvezli godine 1934 tek 1.761 
tona u vrijednosti od 1,234.000 Kč, već je slijedeće godine naš izvoz 
porasao na 94.983 tona u vrijednosti od 67,897.000 Kč. U proizvodnji 
pšenice postoji u Čehoslovačkoj tendenca emancipiranja od stranog 

tržišta, pa je u tom cilju povećana površina zasijana pšenicom i po- 
visivan prinos po hektaru. Godine 1934 bilo je u Čehoslovačkoj za- 
sijano 942.397 ha površine, koja je donijela prinos od 13,611.645 q. 
Prosječna potrošnja pšenice u Čehoslovačkoj po stanovniku iznosila 
je posljednjih godina 124 kg. Domaća proizvodnja pšenice po Dr. E. 
Reichu pokrivala je prosječno u godinama 1920 do 1924 72.59%. če- 
hoslovačkih potreba, slijedećih pet godina povisio se taj postotak na 
79.56%, dok su uslijed rekordne žetve god. 1933 proizvodnja i po- 
trošnja bila izravnate. Uzrok porastu proizvodnje pšenice u Čehoslo- 
vačkoj je osim akcija i propagande mjerodavnih krugova još i na- 
zadovanje proizvodnje šećerne repe. Međutim uprkos napretka u 
proizvodnji pšenice, Čehoslovačka će trebati uvoziti, pogotovo pše- 
nicu tvrdoga zrna zbog popravka kakvoće, jer za proizvodnju najfi- 
nijeg brašna čehoslovačka pšenica ne odgovara. Danas Čehoslovačka 
podmiruje svoje potrebe na pšenici u Jugoslaviji i Rumunjskoj, dok 
je prošlih godina povlačila znatne količine još iz Madžarske i Nje- 
mačke (prekomorska pšenica). Za godinu 1936 odobren je Jugosla- 
viji kontingent od 100.000 tona pšenice uz obavezu, da ima javiti 
najkasnije do 15 augusta 1936 čehoslovačkoj vladi, da li imade na 
raspolaganju ugovorenu količinu. Pojedinosti oko izvršenja izvoza 
naše pšenice ostavljene su sporazumu između Prizada i Čehoslovač- 
kog društva za žito. 

Kao izvozni proizvod u Čehoslovačku imade kukuruz veću važ- 
nost od pšenice, pošto Čehoslovačka nema preduvjeta za uspješno 
gojenje kukuruza, zbog nepogodne klime i tla, pače je proizvodnja 
kukuruza u opadanju. Od 157.001 ha u godini 1925 smanjila se je 
površina zasijana kukuruzom na 89.813 ha u 1934 godini. Kukuruz 
se uglavnom goji u istočnom dijelu Čehoslovačke i služi skoro isklju- 
čivo kao stočna hrana. Jugoslavija je 1934 god. izvezla 125.568 tona 
u vrijednosti od 71,980.000 Kč. Godine 1935 pao je izvoz na 76.591 
tona u vrijednosti od 45,874.000 Kč. Za 1936 god. Čehoslovačka je 
odobrila Jugoslaviji kontingent od 80.000 tona uz obavezu da do ok- 
tobra javi, da li raspolaže sa tom količinom. Za količinu kukuruza, 
koja prelazi predviđen kontingent vrijede samo odredbe trgovačkog 
ugovora. Uvoz pšenice i kukuruza spada u djelokrug Čehoslovačkog 
žitarskog društva čija je zadaća, da planskim vršenjem kupovanja i 
prodaje žita, brašna i mlinskih proizvoda na veliko, štiti interese 
čehoslovačke poljoprivredne proizvodnje. 

Stočarstvo zauzima u čehoslovačkoj poljoprivredi vidan udio. 
Poslije žita dolazi po svojoj važnosti izvoz stoke i stočnih proizvoda. 
Ono pretstavlja važnu stavku u većini malih i srednjih posjeda, te je 
stoga predmet stalne pažnje i unapređivanja sa strane čehoslovačkih 
mjerodavnih krugova. U ovoj grupi proizvoda glavno mjesto zauzi- 
ma izvoz svinja i to masne svinje teže od 120 kg. Izvoz masnih svinja 
je kontingentiran, pa za 1936 godinu kontingent iznosi 42.000 ko- 
mada. Visina toga kontingenta ne odgovara našim potrebama. Samo 
prošle godine izvezli smo 73.370 komada svinja u vrijednosti od 
57,990.000 Kč. Naročito pogodne za izvoz u Čehoslovačku su svinje 
poznate pod imenom »mangalice«, koje spadaju među najbolje 

masne svinje u Europi, pošto je omjer masnih dijelova prema mesu 
kod ove vrste svinja vrlo povoljan. Osim svinja izvozimo u Čeho- 
slovačku još svinjsku mast i slaninu. Sporazumom iz 1934 godime 
dobili smo 100%-tni povrat sindikalnih taksa i djelomični povrat 
carina na žive svinje, mast i slaninu. Pomoću tih preferencijala naš 
Ured za izvoz stoke premira naš izvoz stoke u Čehoslovačku. Među- 
tim gajenje svinja u Čehoslovačkoj neprestano raste, pa je porast 
broja svinja u postotcima iznosio 1 januara 1934 god. 135.1 % prema 
1925 god. Zbog reguliranja gojenja svinja izdala je Čehoslovačka 13 
VII. 1934 godine Zakon glede ograničenja gojenja svinja. Čehoslovačka 
goji u glavnom mesnate svinje tako, da za masne svinje postoje ši- 
roke mogućnosti izvoza. 

Uvoz naših goveda u Čehoslovačku uslijed tamošnjeg povećanja 
domaće proizvodnje prestao je sasvim. Dok je 1922—1925 domaća 
proizvodnja govedeg mesa u Čehoslovačkoj pokrivala 77.5%. doma- 
ćih potreba, u razdoblju od 1930 do 1933 god. domaća proizvodnja 
pokrivala je već 96.9% potreba. Danas postoji skoro potpuna neza- 
visnost. Godine 1932 osnovan je Stočni sindikat sa zadaćom da regu- 
lira uvoz stoke i najvažnijih stočnih proizvoda. Jugoslavija izvozi u 
Čehoslovačku znatne količine sirovih koža. 

Slabljenjem njemačkog tržišta dobiva jugoslavenski izvoz jaja 
u Čehoslovačku sve više na značaju. Godine 1934 izvezla je Jugosla- 
vija u Čehoslovačku 15.2 milijuna jaja u vrijednosti od 3.8 milijuna 
Kč, a 1935 godine 19.4 milijuna komada u vrijednosti od 5.2 milijuna 
Kč. Za godinu 1936 odobren je kontingent od 23 milijuna komada 
jaja. 

Kontingenti za svinje, slaninu, mast i jaja dijele se mjesečno, 
pače Čehoslovačka vlada imade pravo, da prema potrebi za pojedine 
mjesece odredi manje kontingente no što iznaša mjesečni prosjek. 
Međutim ta redukcija ne smije prelaziti 25% i mora biti nadokna- 
dena još iste godine. 

Izvoz jugosl. duhana u Čehoslovačku reguliran je posebnim me- 
dusobnim kompenzacionim sporazumima, a služi ponajviše za plaća- 
nje državnih nabavaka. On iznosi zamašne svote, pa je Jugoslavija 
samo 1935 godine izvezla 3.896 tona u vrijednosti od 54.7 milijuna 
KČ. No i proizvodnja duhana u Čehoslovačkoj se postepeno povećava, 
i dok je proizvodnja 1928 godine bila 68.069 q, to je proizvodnja 
1933 iznosila 117.745 q. Jačanje proizvodnje duhana u Čehoslovačkoj 
nije naročita smetnja za naš izvoz duhana u Čehoslovačku, jer je 
čehoslovački duhan slabije kakvoće, pa je stoga potreban uvoz du- 
hana bolje kakvoće u svrhu miješanja. 

Važnu stavku u trgovinskoj bilanci sa Čehoslovačkom čini ju- 
gosl. uvoz voća, u prvom redu uvoz svježih i sušenih šljiva. Svježih 
šljiva uvezeno je god. 1934 za 6.3 milijuna Kč, a 1930 za I1 milijuna 
Kč, dok je suhih šljiva uvezeno 1934 godine za 13.3 milijuna Kč, 
a 1935 god. za 8.9 milijuna Kč. Kontingent za godinu 1936 iznosi kođ 
svježih šljiva 12.000 tona, a kod suhih šljiva 9.000 tona. Oba kon- 
tingenta su viša od prosječnog uvoza za posljednje dvije godine. 
I ako su šljive važan jugoslavenski izvozni proizvod ne posvećuje mu 

se dovoljno pažnje. Manipulacija sa šljivama i sortiranje šljiva često 
je vrlo manjkavo, te izaziva opravdane prigovore čehoslovačkih uvoz- 
nika. Naročito su česte pritužbe na nedovoljno sušenje šljiva, koje 
zadržavaju uslijed toga stanovite količine vode. Nedavno je na pr. 
konstatirano, da je kod jednog transporta šljiva od 200 vagona, čiji 
je put trajao 14 dana, bio manjak na težini 4.19%, a bilo je i slu- 
čajeva kada je manjak uslijed sušenja iznosio i 7%. Ti česti manjci 
na težini uslijed nedovoljnog sušenja onemogućuju točnu kalkula- 
ciju čehoslovačkih trgovaca i stvaraju zapreke jačanju jugosl. izvoza 
šljiva. Isto tako je pakovanje vrlo manjkavo i upadljivo otskače od 
ukusno opremljene i odlično sortirane kalifornijske šljive. U posljed- 
nje vrijeme posvećuje se stoga kod nas veća pažnja otpremi šljiva 
pa se možemo nadati, da će ti prigovori već u bliskoj budućnosti 
otpasti. 

Osim šljiva Jugoslavija izvozi u Čehoslovačku i drugo voće, na- 
ročito jabuke i kruške, kojih je samo prošle godine izvezeno 16.594 
tona u vrijednosti od 21,882.000 Kč. Odobren kontingent za jabuke 
i kruške iznosi za 1936 godinu 10.000 tona. Izvoz našeg svježeg grožđa 
u Čehoslovačku je u razvitku, pa boljom organizacijom samog iz- 
voza, naročito odličnih vrsta stolnog grožđa, moći će se polučiti bolji 
i veći rezultati. Od ostalog voća izvozimo još dunje i bademe. Vo- 
ćarstvo je u Čehoslovačkoj lijepo napredovalo do 1929 godine, kađa 
je katastrofalan mraz uništio 30—50% svih voćaka. Uprkos svih 
napora stanje voćarstva prije katastrofe nije dosegnuto. 

Čehoslovačka uvozi oko 20% svojih potreba na vinu iz inozem- 
stva. Jugoslavija je u 1934 god. uvezla u Čehoslovačku 4.614 tona 
vina u vrijednosti 1,1 milijuna Kč, a u 1935 god. 4.504 tona u vrijed- 
nosti od jednog milijuna Kč, što relativno pretstavlja mali postotak 
sveukupnog uvoza vina. Kontingent za 1936 god. iznosi 20.000 hl. 
Jedan dio krivnje zbog slabog uvoza jugosl. vina leži i na samim 
importerima i proizvađačima, jer je uslijed manjka tipiziranih vina 
otežana prodaja. Od poljoprivrednih proizvoda izvoze se još u Če- 
hoslovačku: hmelj, konoplja, sijeno, proso i razno povrće. 


Osim poljoprivrednih proizvoda Jugoslavija izvozi u Čehoslo- 
vačku razne minerale i polusirovine. Treba istaknuti da je uvoz te 
robe uz male iznimke slobodan. U prvom redu valja spomenuti pirit, 
kojega je 1934 god. izvezeno u Čehoslovačku za 2.5 milijuna Kč, a 
1935 za tri milijuna Kč. Zatim se izvozi još kromova, željezna i 
druge rudače. Prema izvještajima Čehoslovaka na posljednjem za- 
sjedanju Privrednog savjeta Male Antante, postoje mogućnosti uvoza 
olova, pirita, elektroda, cinka, kroma i cianamida, a na nama je da 
te mogućnosti izrabimo. 

Na VII sastanku Privrednog savjeta, koji se je održao od 
24 februara do 3 marta 1936, Jugoslavija je dobila preferencijale za 
izvoz svježeg grožđa, šljiva, marmelade od šljiva, ovaca, svinja, Žži- 
vadi, masla i vina u bačvama. Ovi preferencijali dati su kao naknada 
za. nastale gubitke od sankcija protiv Italije, a prestaju 14 dana na- 
kon svršetka sankcija. 

Čehoslovačka stoji posljednjih tri godine na četvrtom mjestu 
izvoza iz Jugoslavije sa prosjekom od 11.84% od ukupne vrijednosti. 


Uvoz iz Čehoslovačke u Jugoslaviju sastoji se iz industrijskih 
proizvoda i poluprerađevina, ponajviše tekstilija. U prvom redu do- 
lazi pamuk i pamučna prediva, i to pamučna prediva mercerizirana i 
nemercerizirana u raznim brojevima. Osim pamučnih prediva uvoze 
se i gotove prerađevine iz pamuka, pa je u 1935 godini uvezeno iz 
Čehoslovačke za 154,684.000 dinara pamučne robe. Od ostalih biljnih 
prediva uvozimo iz Čehoslovačke prediva od lana, jute i manilske 
konoplje. Poslije pamuka po svojoj važnosti dolazi uvoz vune i 
vunenih proizvoda; uvoz vune iz Čehoslovačke dolazi u obliku vune- 
nih prediva i vunenih tkanina. Ukupni uvoz vune u 1935 godini iz- 
nosio je 107,584.000 dinara. 


Od tekstilne robe uvozi se još i umjetna svila, a znatan je uvoz 
klobučine i muških šešira. Uslijed dizanja jugoslavenske tekstilne 
industrije smanjivat će se sve više mogućnost većeg uvoza čehoslo- 
vačke tekstilne robe. 

Papiri i papirni proizvodi čine isto znatnu stavku u čehoslovač- 
kom izvozu, pa je Čehoslovačka 1935 god. izvezla u Jugoslaviju pa- 
pira i papirnate robe u vrijednosti od 16,623.000 dinara; željezo si- 
rovo i prerađeno u raznim oblicima zauzima važno mjesto u čeno- 
slovačkom izvozu, pa tu treba spomenuti čelik, željezo u trakama i 
uobličeno, zatim lim, žice, cijevi, željeznički materijal itd. Jugoslavija 
iz Čehoslovačke uvozi i kameni ugljen i koks, pa je 1935 godine 
uvezeno ugljena za 8 milijuna dinara. Zapreka jačem uvozu čehoslo- 
vačkog ugljena je u tome, što jugosl. carinski sistem pogoduje uvozu 
uglja morskim putem, jer uvozna carina na ugalj marskim putem 
iznosi 1.65, željeznicom 7.70 zlatnih din. Osim navedene robe, Čeho- 
slovačka izvozi još razne vrsti stakla i porculana, kože, ulja, razne 
mašine, radioaparate, automobile, muzičke instrumente itd. 

U ukupnoj vrijednosti uvoza u Jugoslaviju zauzimala je Čehoslo- 
vačka u posljednje dvije godine drugo odnosno treće mjesto. Omjer 
jugosl. izvoza u Čehoslovačku sa uvozom u apsolutnoj vrijednosti i 
postotcima bio je u posljednjih pet godina prema službenim po- 
dacima: 


Izvoz Uvoz 

u tisućama u tisućama u tisućama 
Godine — dinara u % dinara *|“ u % dinara 
1931 743.600 15.49 872.426 18.18 — 128.826 
1932 402.501 13.17 446.991 15.63 — 44.490 
1933 366.124 10.84 348.805 12.10 ++ -:17.319 
1934 437.294 11.28 417.608 11.69 + 19.686 
1935 540.027 13.40 516.790 13.97 + 23.237 


Trgovinska bilanca Jugoslavije sa Čehoslovačkom bila je do 
pred par godina stalno pasivna, tek uvođenjem kliringa polovicom 
1932 godine stanje se je poboljšalo. Ugovori o kliringu i devizni 
propisi slabe jaku pasivnost u trgovinskim bilancama. a poteškoće 
s otkravljivanjem »zamrznutih kredita« čine da se suvišak izvoza ne 

smatra više za nikakav naročiti dobitak. Platežna bilanca uslijed. 
čehoslovačkih potraživanja na uloženi kapital u raznim oblicima još 
je uvijek pasivna. Danas ta pasiva iznosi oko 180 milijuna dinara, 
pa bi tu pasivu mogla Čehoslovačka ukloniti na taj način, da kupi 
veće količine naših proizvoda. 

Pri razmatranju naših trgovinskih odnosa sa Čehoslovačkom, 
moramo imati u vidu, da unapređivanje poljoprivrede u Čehoslovač- 
koj nije momentana pojava već se vrši planski, stalno. Čehoslovačka 
uslijed toga nije u stanju, da apsorbira naš višak u poljoprivrednoj 
proizvodnji, pa smo stoga prisiljeni da nalazimo i druga tržišta za 
naše poljoprivredne proizvode. Isto naravno vrijedi i za plasiranje 
čehoslovačkih industrijskih proizvoda. Međutim to ne znači da se da- 
našnji volumen izmjene ne da povećati, pa bi u tu svrhu bilo potrebno 
da se iskoriste sve mogućnosti za povećanje međusobne razmjene 
dobara, kojih je još uvijek mnogo neiskorišteno. 

Mala Antanta uslijed gospodarske strukture država-članica ne 
pretstavlja idealnu mogućnost za jaču razmjenu dobara. Regionalni 
blokovi smatraju se korisnim tek onda, kada se sastoje iz država, 
koje se gospodarski nadopunjuju. Stoga moramo gospodarsku Malu 
Antantu smatrati kao etapu u gospodarskoj obnovi Srednje Europe 
i kao bazu za trgovinsko političku suradnju sa drugim srednjoeurop- 
skim državama. Najpogodniji oblik te suradnje bila bi veza između 
dviju već postojećih gospodarskih formacija u Srednjoj Europi, i to 
Male Antante i država Rimskog bloka. Toj novoj grupaciji trebale 
bi pristupiti još i Njemačka, Poljska i Švicarska čiji su gospodarski 
interesi usko povezani sa interesima srednjo-europskih država. Tome 
cilju treba ići postepeno, jer se široke ekonomske grupacije, kako 
ispravno primjećuje Hantos, nikada ne stvaraju odjednom. 


PREGLED 


Izgledi za našu trgovačku mornaricu na Levantu. — Istakli smo nedavno 
u svom napisu (Pomorski Lloyd, br. 8/1936), da bi obzirom na našu pomorsku 
tradiciju i na dosadašnje iskustvo, najpovoljniji izgledi za našu trgovačku 
mornaricu bili na Levantu. U ovo naše uvjerenje utvrđuje nas još jače da- 
našnje stanje naše vanjske trgovine, privredni sklop država koje nas okružuju 
i onih sa kojima bi mi mogli da vršimo razmjenu dobara. Analizirajući stvarne 
brojke iz dokumentiranog članka A. Kadragića (»Ekonomist« br. 4/1936), ra- 
zabrali smo, da su dosadašnji rezuitati ove suradnje prilično mršavi, pogotovo 
ako ih usporedimo sa našim izvozom u Italiju, Austriju, Njemačku i Mađarsku 
(usp. sa podacima prema članku Dr. S. Filipovića: Međunarodni položaj i 
vanjska trgovina Jugoslavije (»Ekonomist«, br. 4/1936). Pomenute su države 
posljednjih godina učestvovale sa 56—65% u našem ukupnom izvozu, dok je 
učešće nama savezničkih i prijateljskih država Čehoslovačke i Rumunjske iz- 
nosilo svega 10—19% ukupnog izvoza. Dodajmo ovdje i naš izvoz u Francusku, 
koji je 1929 godine iznosio 316 milijuna dinara, a pao je 1934 godine na 51 
milijun dinara svega. što je još teže, naša trgovinska bilanca sa Francuskom 
je pasivna i na našu je štetu, jer naša zemlja zauzima jedno od posljednih 
mjesta u stranome uvozu u Francusku. Pa i kad bi se ovim brojkama dodale 
i izvozne kvote u države Balkanskog sporazuma, proporcije izvoza ne bi se 
prema sadanjem stanju osjetljivo popravile. 

Nameće se pitanje, da li ćemo i u budućnosti moći da računamo na 
tržište onih zemalja, koje su danas naši prvi potrošači. Slučaj s Italijom i 
rapidni zastoj u posljednje doba naše trgovine na onu stranu, najbolje nas 
opominje na razmišljanje. Ne treba da nas budućnost zateče nespremne, jer 
je nesigurnost naročito opasna za nas kao agrikulturnu zemlju. 

Činjenice jasno govore, da smo prinuđeni da tražimo nova tržišta za pla- 
giranje naših proizvoda. Naša vanjska trgovina nije do nedavno obraćala paž- 
nju privrednim vezama sa Levantom i njegovom pozadinom, usprkos svima 
poukama iz prošlosti. Egipat, Sirija, Palestina u prvom redu, zatim Iran, 
Irak, Afganistan, Hedžas, Sudan, Kenija itd. do Indije, u drugom redu, trebali 
bi da budu predmet naše nove trgovačke orijentacije. Koliko smo obaviješteni, 
cio jedan smišljeni plan privredne obnove i ekonomske djelatnosti, izrađen je 
1 počinje da se ostvaruje od strane Engleske u Palestini. To je danas njezino 
najvažnije strateško uporište za bliski i daleki Istok, gdje se izvode javni ra- 
dovi velikoga stila (gradnjom puteva, zgrada, luka, željeznica, dovodnih pe- 
trolejskih cijevi iz Mosula u Haifu itd.), a ujedno je geografski pogodan cen- 
tar za saobraćajnu i uopće ekonomsku aktivnost Engleske. 

Ovo stanje stvari pogodno je za orijentaciju naše vanjske trgovine i naše 
trgovačke mornarice prema ovim krajevima, naročito onima, koji gravitiraju 
Sredozemnom moru. Djelomičnim uspostavljanjem parobrodarskih linija u tom 
pravcu, mi smo već jedan veliki korak učinili, ali na tome se ne smije ostati, 
jer je za nas sada najpovoljniji momenat u dobijanju prestiža na svim mje- 
stima Levanta, gdje je britanski utjecaj odlučujući. Promet iz ovih zemalja 
u zemlje srednje ili sjeverne Europe mogao bi da prijeđe našim brodovima u 
naše luke. Naše luke treba osposobiti za tranzit od nekih 10 milijuna kvin- 
tala godišnjeg prometa, koji sada ide drugim putem, dok će naša proizvodnja . 
ondje naći plasman za građevinski materijal i cerealije. Na stvarnim činje- 
nicama treba zasnivati naše vidike u budućnosti i tražiti nove puteve našoj 
vanjskoj trgovini. Dr. VL Brajković 


Kontrola i dirigiranje uvoza u Jugoslaviji pomoću plaćevnih sretstava. — 
Pretežni dio evropskih država primjenjuje kontrolu uvoza zbog zaštite nacijo- 
nalne valute i očuvanja unutarnjeg tržišta. Konačno je i Jugoslavija odgovorila 
istom mjerom defenzivnog karaktera. Na prijedlog Narodne banke, a na osnovu 
čl. 9 Zakona o ugovoru između države i Narodne banke za izvršenje Zakona 
o novcu od 11 svibnja 1931 god. ministar financija je riješio: 


1) U cilju reguliranja platnoga prometa s inostranstvom ustanovljuje 
se kod Narodne banke Kraljevine Jugoslavije komitet za uvoz. Dužnost je 
ovoga komiteta da utvrđuje listu artikala, koji će se moći uvoziti tek ako se 
dobije prethodno ovlaštenje Narodne banke za plaćanje. U ovaj komitet ulaze 
pored pretstavnika Narodne banke, jedan pretstavnik ministarstva financija 
i dva pretstavnika ministarstva trgovine i industrije. 


2) Na osnovu zaključaka komiteta za uvoz, Narodna banka predlaže 
ministarstvu financija popis artikala, čiji uvoz podleži prethodnom ovlaštenju 
Narodne banke za plaćanja u smislu prve točka ovoga rješenja. Obveza uvoz- 
nika da za uvoz određene robe traže prethodno ovlaštenje Narodne banke za 
plaćanje nastaje nakon deset dana poslije obnarodovanja odnosnog popisa 
artikala u >»Slubženim novinama«. 


Na prijedlog Narodne banke ministar financija je riješio: 

1) U cilju kontroliranja obveza po uvozu robe iz pojedinih zemalja, uvoz- 
nici su dužni prilikom carinjenja podnijeti nadležnoj carinarnici u duplikatu 
izjavu o načinu plaćanja na obrascima koje izdaje ministarstvo financija. Ovu 
izjavu dužni su uvoznici predati carinarnici za svaku pošiljku primljenu iz 
inostranstva, čija vrijednost prelazi dvije hiljade dinara. Po jedan primjerak 
ovih izjava carinarnice zadržavaju kod sebe i krajem svakih deset dana šalju 
Narodnoj banci, a drugi primjerak vraćaju uvozniku, koji ga prilikom oprav- 
danja predaje ovlaštenom zavodu radi dostavljanja Narodnoj banci. 

2) Uvoznik je dužan izvršiti plaćanje uvezene robe u roku, koji je u 
izjavi označio i na način, koji je postojećim deviznim propisima i platnim spo- 
razumima s pojedinim zemljama utvrđen. 

3) Do daljnjega rješenja uvoznici su dužni prilikom carinjenja podnositi 
izjave carinarnicama po uvozu ili podrijetlu robe iz slijedećih zemalja: Fran- 
cuske # Njemačke. Od ovoga izuzima se prtljaga putnika, propisana raspisom 
odjeljenja carina broj 28724-1925. 

4) Ovo rješenje stupa na snagu 21 aprila 1986 godine, kađa postaje ob- 
vezno davanje carinarnici prethodne izjave od strane uvoznika. 

5) Do 22 aprila 1936 svi izvoznici robe uvezene ili podrijetlom iz Fran- 
cuske i Njemačke dužni su prijaviti Narodnoj banci stanje dugovanja na dan 
20 aprila 1936. 

Već je ranije, i to počevši ođ 1 aprila 1936 uvedena kontrola uvoza 
japanske robe. Roba, koja se uvozi direktno preko drugih zemalja iz 
Japana, ne može se plaćati bez prethodnog odobrenja Narodne banke. Uvoz- 
nici japanske robe dužni su prilikom carinjenja robe priložiti uz ostale doku- 
mente također i dozvolu Narodne banke za plaćanje robe. Na takovoj dozvoli 
carinarnica posebno potvrđuje, da je uvoz te robe faktično izvršen. U vezi 
a tim odredbama, roba djelomično ili potpuno japanskog podrijetla uvezena 
počevši ođ 1 aprila 1936 ne smije se plaćati, a isto tako ne smiju novčani 
zavodi prodavati strana novčana sretstva ilš primati klirinške uplate za pla- 
ćanje takove robe bez prethodnog odobrenja Narodne banke. 

Kontrola uvoza koja je stupila u život 21 aprila 1936 primijenit će se 
prema izjavi guvernera Narodne banke, u prvom redu prema onim državama, 
s kojima ima Jugoslavija pasivnu trgovinsku bilancu. Svrha je uvozne kon- 
trole, da se aktivira, odnosno uravnoteži trgovinska bilanca sa svima drža- 
. vama na način, da se reducira uvoz iz država s kojima je trgovinska bilanca 
pasivna, i time ih se prinudi da povećaju, odnosno podijele nove kontingente 
našoj vanjskoj trgovini. Uvozna kontrola protezat će se u glavnom na gotove 
proizvode i neće se primijenjivati prema državama, s kojima ima Jugoslavija 
klirinški platežni promet, jer takav promet ne utječe toliko na dinarsku valutu, 
koliko promet sa državama slobodnog deviznog režima. Sama uvozna kontrola 
sastojat će se u tome, da će se najprije odrediti stanoviti broj artikala, koje 
će uvoznici moći importirati samo onda, kad Narodna banka dade dozvolu za 
kupnju potrebnog platežnog sretstva. 

U 1935 god. imala je Jugoslavija pasivnu trgovinsku bilancu u glavnom 
sa ovih deset država: 


Pasiva 
Uvoz: Izvoz:  umilijunima Din 

Sjed. Drž. Amerike 229 224,8 4,2 
Engleska 373,4 212,2 161,2 
Brit. Indija 95,6 4,8 90,8 
Rumunjska 67,9 16,5 51,4 
Francuska 160,8 62,8 98,0 
Egipat 411 32,9 8,2 
Holandija 64,5 15,4 49,1 
. Argentina 57,2 18,4 38,8 
Brazilija 55,7 2,4 53,3 
Japan 29,7 0,2 29,5 
Ukupno 1.174,9 590,4 584,5 


Pasivnost trgovinske bilance s ovim državama iznašala je okruglo 580 
milijuna dinara. Klirinški sporazumi sa gornjim državama ne postoje (izuzevši 
Argentinu), pa se plaćanja vrše devizama, kojima Jugoslavija oskudijeva. Po 
najnovijim statističkim podacima ministarstva financija jugoslavenski izvoz 
u martu 1936 god. iznosio je 345,5 milijuna a uvoz 420 milijuna dinara. Jugo- 
slavenski izvoz bio je za prvo tromjesečje 1936 god. 849,4 milijuna, dok je u 
god. 1935 za isto vrijeme izvoz iznašao 867,3 milijuna dinara, prema tome je 
u ovoj 1936 godini manji za 17,9 milijuna ili 2,07%. Uvoz za prvo tromjesečje 
1936 god. iznaša 1056,2 milijuna, a u 1935 god. za isto razdoblje 769,8 milijuna 
dinara. Prema tome je trgovinska bilanca za prvo tromje- 
sečje 1936 god. pasivna za 206,8 milijuna, a u 1935 god. bila 
je za prvo tromjesečje aktivna za 97,5 milijuna dinara. 

Ova činjenica dovela je do promjene vođenja dosadašnje trgovinske politike u 
cilju aktiviranja trgovinske bilance. Takva je mjera kontrola i dirigiranje 
uvoza te jačanje i favoriziranje domaćeg tržišta. Da se ukloni pasivnost trgo- 
vinske bilance sa gore pomenutim državama i dovede barem do približnog 
izjednačenja uvoza i izvoza, uvodi se kontrola uvoza iz tih država, kakva je 
već na snazi za robu iz Japana, Njemačke i Francuske. 

Zasada još nijesu poznate pojedinosti, to jest koje će sve države biti 
odmah tangirane i na koju će se robu protezati kontrola uvoza. Svakako treba 
zaštititi domaću industriju i osigurati joj unutrašnje tržište, ali isto tako treba 
voditi računa i o koordinaciji interesa domaće industrije i agrarne produkcije, 
da se ne dogodi isto što u Danskoj. Danska je uvela državnu kontrolu uvoza, 
koja se sastojala u određivanju uvoznih artikala i njihove količine, da zaštiti 
domaću produkciju. Vel. Britanija odgovorila je protumjerom i ograničila uvoz 
danskih agrarnih proizvoda, koji su na engleskim tržištima imali najveću prođu. 
Uslijed toga Danska je bila prisiljena ukinuti kontrolu uvoza i provesti reformu 
trgovinske politike. Iskustva drugih država treba dobro iskoristiti, da se ne 
učini slična pogrješka i ne dođe do kolebljive prakse, koja stvara još veći kaos 
i neizvjesnost. Kontrola uvoza mora biti elastična u primjeni. Postoji moguć- 
nost, da nekoje države otkažu ugovore na bazi najvećeg povlašćenja, ako bi 
njihovi interesi bili oštećeni uslijed kontrole uvoza. To se naročito tiče onih 
država koje mnogo ne uvoze u Jugoslaviju, jer bi za njih promjena eventualno 
nastala u tome, što bi se njihova roba posredno uvozila na jugoslavensko 
tržište. 

Već smo spomenuli da se o najavljenoj koptroli uvoza još ne znaju poje- 
dinosti kako i u kojoj će mjeri biti provedena. Privredni krugovi traže da se 
uvozna kontrola tako provede, da bude efekat što korisniji i da ne obuhvati 
samo one države s kojima ima Jugoslavija pasivnu trgovinsku bilancu, već i 
one države u koje bi se mogao povećati izvoz, kao i one s kojima je sklopljen 
klirinški sporazum, da ne izostane iščekivani rezultat uvozne kontrole. Namje- 
ravana kontrola uvoza ne smije ograničiti uvoz, već ga mora dirigirati tako, 
da u zamjenu za uvoz dobije Jugoslavija barem u približnoj visini pogodnosti 
za svoj izvoz. Zato treba odabrati samo takove artikle iz pojedinih industrij- 
skih grana, koji imaju odlučan utjecaj tako, da se u zamjenu od pojedinih 
država za izvjesne ustupke postignu odgovarajuće pogodnosti izvoza vlastitih 
proizvoda. 'To su problemi, koji zahtijevaju veliku opreznost i obzirne metode, 
pa treba naći pravu mjeru i ocijeniti sve momente i cjelokupnu našu privrednu 
strukturu. Trgovinska politika mora se udešavati prema savremenoj općoj 
situaciji, jer je samo tako moguće očuvati unutarnje tržište i zaštititi nacio- 
nainu valutu. Dr. Stanko Filipović 

Eksploatacija jugoslavenskih željeznica. — Saobraćajna grana. — 
U nauci o eksploataciji željeznica, kao i u nauci o statistici, dva koeficijenta 
smatraju se kao barometar željezničkog iskorišćavanja: prvi je tzv. eksploa- 
tacioni koeficijenat t. j. odnos (omjer) između prihoda i rashoda, a drugi je 
omjer broja bruto-tehničkih kilometara vozova, određenih za prevoz robe, pre- 
ma broju neto tonskih kilometara pređenih robom i službenim pošiljkama. 
Jasno je, da eksploatacija zadovoljava, kad je eksploatacioni koeficijenat ispod 
100, t. j. kad prihodi prelaze rashode, i da je eksploatacija tim racionalnija, 
što je veća neto tonaža prema bruto tonaži. 

Željeznica u suštini pretstavlja jedno ogromno industrijsko preduzeće, 
koje regulira transport, onako kao što, recimo, tvornica duhana regulira pro- 
izvodnju duhana. Tako oni koji rade u tvornici proizvode, a oni koji rade van 
nje prodaju neposredno svijetu ono što tvornica proizvodi. Na sličan se način 
obavlja rad i kod željeznice. Jedni koji nemaju nikakve veze sa publikom 
(službenici mašinske i građevinske grane), obavljaju čisto unutrašnju službu. 
a drugi, koji su neprestano u kontaktu sa publikom (službenici saobraćajno- 
komercijalne grane), stavljaju joj sve željezničke udobnosti na raspoloženje. 

Jedan putnički voz, spreman za polazak u stanici, nije gotovo ništa 
drugo nego trgovačka radnja koja je u danom, točno utvrđenom momentu, 
izložila svoju uslugu — transport od jednog do drugog mjesta — svijetu na pro- 
daju. Naravno to obavlja po napred određenim cijenama i bez istovrsne kon- 

kurencije, ali i bez favoriziranja jedne mušterije prema drugoj. Nije u osnovi 
drugačije ni sa jednim teretnim vozom. 

Takvo otpremanje vozova na put, i njihovo praćenje na putu radi sigur- 
nog i točnog putovanja jest posao saobraćajne službe i njezinih izvršilaca, 
koji se nalaze u samom vozu koji saobraćaju i na pojedinim stanicama kroz 
koje prolazi. 

Mašinska grana. — Ova đaleko skupocjenija egzekutivna grana, 
koja obuhvata drugi sastavni elemenat željeznice (motorna i vozna sretstva 
ili lokomotivu i kola) združen sa građevinskom granom (komunikacijom) čini 
u stvari ono što mi jednim imenom zovemo željeznicom. Ona ima dvije pod- 
grane, vučnu i radioničku službu. Kako se saobraćajne prilike nisu mnogo 
izmijenile, to u službi vuče za sada nemamo naročitih promjena. 

Rad lokomotive na kolosjeku svih širina povećao se u odnosu na rad 
ranijih godina. Broj nesposobnih lokomotiva u odnosu na 100.000 pređenih 
Kilometara opao je kod lokomotiva svih kolosječnih širina. Rad na opravci 
lokomotiva i kola je kođ svih željezničkih radionica vrlo produktivan i iz go- 
dine u gođinu sve se više pojačava. 1934 godine, brojno stanje lokomotiva je 
iznosilo: 


normalinih 4... 1.752 lokom. 
: uzani 786 cm... .#. ... 590 > 
uzani 60 cm... 168 >» 
Ukupno... . 2.510 lokom. 


iijea konstrukcije lokomotiva nije bilo, jer ona odgovara ekonomičnom 
radu. U toku 1935 god. nabavljeno je u Danskoj šest motornih kola i to: troje 
lakših i troje težih. 

Rad kola na cjelokupnoj mreži je povećan. 


Broj putničkih kola I, II, III razreda normalnog kolosjeka . . . . 2.9538 
Broj putničkih kola I, II, III razreda uzanog (76 cm) . . +... 557 
Broj službenih i poštanskih kola obje an širina... . . . 1.580 
Broj teretnih kola obje kolosječne širine . ... . s ko az a ca ss 61810 


Ukupno .. . 72.600 

Sva ova kola su sposobna za saobraćaj. 

Jugoslavenske najjače lokomotive imaju preko 1.500 konjskih snaga — 
a slabije služe za sastavljanje i rastavljanje vozova (Za manevarsku službu u 
stanici). Kao što se vidi i naše najjače lokomotive ne zaostaju za lokomoti- 
vama naprednih željeznica. Ranije je bilo i kod nas slabih lokomotiva i sa vrlo 
malim osovinskim pritiscima — odnosno težinama, koje su jedva dostizale 
15 tona po pojedinoj osovini, kada i pruge nisu bile sposobne da prime teže 
1 snažnije lokomotive, koje bi imale veću vučnu snagu i veću brzinu. 

Željezničkih radionica za popravak voznih sretstava ima većih i manjih, 
a njihov kapacitet je dovoljan da održava vozni park i vrši opravak kola. Kod 
nas nije još riješeno pitanje obnavljanja i snabdjevanja voznih parkova novim 
savremenijim prevoznim sretstvima. Naš vozni park (normalni i uzani) zah- 
tijeva da se u što skorijem vremenu brojno poveća, jer to iziskuju privredni 
razlozi a i same pruge koje se grade. Isto tako trebalo bi nabaviti što veći 
broj specijalnih kola, jer sadašnji broj ne može u potpunosti da zadovolji 
potrebe naših privrednika. 

Građevinska grana. — Od skoro 10.200 kilometara, koliko svega 
željezničke pruge u nas ima, računajući tu i državne i privatne — vicinaine 
pruge, ma kojeg to bilo kolosjeka, u privatnoj eksploataciji ne nalazi se ni 
puna jedna; hiljada, a i to su mahom šumske ili industrijske željeznice uskog 
kolosjeka. Sve željeznice normalnog kolosjeka (7.059,8 km) i najveći dio onih 
T6 cm (1.905 km) eksploatira država. 

S obzirom na prostranost naše države i broj njenih žitelja, na svakih 
100 km? ima približno 4 km ili na svakih 10.000 stanovnika oko 7.2 km. Ovi 
brojevi prosječnih specifičnih gustoća željezničkih komunikacija su relativno 
srednje vrijednosti, i u stvari daju približnu sliku razvijenosti željezničke mre- 
že, pogotovo u državi u kojoj je grupiranje željeznica sasvim nejednako spro- 


— 225 — 


vedeno. Jer, bez obzira na uzroke, u nas, kao što je poznato, bilo je krajeva 
u kojima željeznice nije bilo, kao što su Crna Gora, Novopazarski sandžak i 
drugih krajeva, a u krajevima Dunavske banovine (Bačka), u Hrvatskoj i 
Sloveniji penje se gustoća na 10 i više kilometara na 100 km? površine. Zavo 
se kaže da željeznička mreža u Bačkoj odgovara mreži švicarskih željeznica. 
Uza sve to su saobraćajno-privredne prilike naše zemlje zahtijevale da se 
neodgodivo i u kratkom vremenu izradi na pruzi Zemun—Novska još jedan 
kolosjek, koji ima vrlo veliku propusnu moć. 

Održavanju pruge i objekata na pruzi ne obraća se velika pažnja. Tek 
su u zadnje vrijeme na mnogim prugama izvršene rekonstrukcije, koje su 
zahtijevale izmjene saobraćajnih prilika, povećanje brzine kod vozova i na- 
bava novih lokomotiva. Na nekojim prugama danas vidimo vrlo jake trač- 
nice, proširene stanice, jake mostove (koji su zamijenili drvene) itd. 
Pitanju građenja pruge poklanja se veća pažnja, tako đa smo pored mno- 

gih ranijih tek nedavno dobili pruge: Veles—Prilep u dužint od 86 km i Beo- 
grad—Dunav—Pančevo u dužini ođ 24 km. Pored ovih pruga danas su u grad- 
nji pruge: Kosovo polje—Peć u dužini ođ 82 km i Požarevac——Kičevo u du- 
žini od 61 km, Varaždin—Koprivnica, Bihać—Knin i neke druge. 

Poređ ovih triju grana službe, željeznička uprava za svoju potpunu eks- 
ploataciju propisala je za usavršavanje svog saobraćaja i ove mjere: povećanje 
brzine vozova koji su namijenjeni prevozu putnika, kao i udobnosti putufućem 
svijetu, poboljšanje veza između pojedinih mjesta i krajeva i uređenje novih ' 
trasa teretnih vozova. Bogdan I. Rašković 

Sanacija Središnjeg saveza hrvatskih seljačkih zadruga u Zagrebu. — 
Hrvatsko zadrugarstvo je decentralistički organizirano prema pokrajinama u 
svojim revizijskim i poslovnim savezima. Tako postoje zadružni savezi u Sa- 
rajevu, u Splitu i u Zagrebu. Zagrebački savezi hrvatskih seljačkih zadruga 
dakako obuhvataju gros hrvatskih zadruga, jer se u glavnom njihovo djelo- 
vanje proteže na teritorij najveće banovine t. j. Savske banovine. Jedan od 
najvećih saveza je baš Središnji savez hrvatskih seljačkih 
zadruga, koji je osnovan po Hrvatskoj poljodjelskoj 
banci d.d. u Zagrebu u godini 1918, a u čijem članstvu se nalazi 
danas oko 400 zadruga, većinom kreditnog tipa. 

Da možemo bolje uočiti privredno-poslovni razvitak Sre- 
dišnjeg saveza hrvatskih seljačkih zadruga od osnutka 
pa do njegove zakonske zaštite, da možemo ispravno ocijeniti 
njegovo značenje za hrvatsko zadrugarstvo posebice, a za ukupno zadrugar- 
stvo uopće, citirat ćemo odgovarajuće samo dvije bilance (za god. 1919 i za 
god. 1930). 

Račun razmjere per 31-XII-1919 


Aktiva: Pasiva: 
Gotovina... . Kr.  587.507.96 Zadružni udjeli . . Kr. 50.300 .— 
Mjenice j >  1,373.070.— N. 
Vrijednosni papiri . >  '345665.— > o Pričuve ž DOBI. 
Valute . . . > 1.889.— Mirovinska Lakeda » 41.852.30 
Zaliha robe >»  2,149.972.59 Vjerovnici . . . >» 11,050.808.95 
Dužnici » 6,172.228.30 
Našastar > = 27.567.— Prelazni računi > > 35.505.901 
Prelazni računi » 62.506.69 Čisti višak » 136.911.38 

Ukupno Kr. 11,320.406.54 Ukupno Kr. 11,320.406.54 
Račun gubitka i dobitka per 31-XII-1919 

Rashođi: Prihodi: 
Kamati : . Kr. —239.448.81 Prihod od _ kamata Kr.  339.482.56 
Upravni troškovi . > 344.7716.29 Prihod od robe. » 286.210.01 
Otpigi . . . +... >» 4.484.34 Prihod različit . . >» 217.016.25 
čisti višak... >? 136.911.38 Prinosi od zadruga >» 72.912.— 

Ukupno Kr.  725.620.82 Ukupno Kr.  725.620.82 

Koncem god. 1919 bilo je u Savezu 241 članica-zadruga sa 503 udjela 
po Kr. 100.—. Ako već tu prvu objelodanjenu bilancu i samo letimice pogle-: 
damo, odmah nam upada u oči nerazmjer svih bilančnih sta- 
vaka: vlastita sredstva iznose tek 19% od tuđih (posuđenih) kapitala; u 
aktivi postoji ogromna zaliha robe, a dužnici su u glavnom nepokriveni te- 
kući računi; relativno skromni kapitali su plasirani u mjeničnim kreditima, 
te izgledaju kao neka iznimka od pravila; a i stavka vrijednosnih papira 
(Kakvi su to papiri?) je za početak ogromna; odnos prihoda i rashoda je 
potpuno nemoguć, jer režijski troškovi apsorbiraju sve tekuće kamate redo- 
vitog poslovanja, a plaćeni kamati su pokriti tek nesigurnim prihodom robnog 
poslovanja; čisti godišnji višak rezultira ođ slučajnih pri- 
hoda i _ od đarova-prinosa pojeđinih zadruga, članica; 
i t. d. Iz svega toga proizlazi, da i iskazani bilančni dobitak nije bio realan, 
već fiktivan. 


Ako redom pregledamo sve daljnje godišnje bilance saveza, osvjedočit 
ćemo se, da su i one na slični način sastavljene, kao i gornja, i da su svi iska- 
zivani godišnji dobici bili samo na papiru. Tako nailazimo bilančne dobitke 
za god. 1920: Din 32.989.77, za god. 1921: Din 29.381.78, za god. 1922: Din 
25.999.05, za god. 1923: Din 5,994.91, i t. d. i za god. 1928: Din 37.000.51. Tek 
se u god. 1929 iznenada pokazuje gubitak od Din 1,425.460.08, a to je također 
najjasniji dokaz, da su doista svi prije iskazivani đobici kroz 12 godina bili. 
nerealni. Iz ovih kratkih, ali nepovoljnih, konstatacija slijedi logički zaklju- 
čak, da će Sređišnji savez hrvatskih seljačkih zadruga u Zagrebu prije ili 
poslije, svakako prvom neprilikom, neminovno doćt u financijsko-poslovne po- 
teškoće. 

Konkretni poslovni događaj, koji je Savez doveo u prekarno stanje ili- 
kvidnosti, imobilizacije, insolventnosti i pasivnosti, bio je: kupnja slobodđ- 
nog veleposjeda Cabuna u Pođravini g. 1927 u svrhu spe- 
kulativne parcelacije i preprodaje, a koji je kasnije bio zahvaćen 
agrarnom reformom, što je imalo katastrofalnih posljedica po kupca t. j. Sre- 
dišnji savez hrvatskih seljačkih zadruga u Zagrebu. Savez je pretrpio već 
prije velikih gubitaka i sa svojim robnim poslovanjem oko 8 mil. dinara na- 
dalje sa nekim financijsko-bankovnim angagementima, dok konačno nije na 
citiranoj kupnji veleposjeda od grofa Ivana Jankovića uz još druge neke opće 
i specijalne nedaće doživio potpuni brodolom. Od likvidacije, pače od samog 
stečaja spasio se je Savez samo time, što je u smislu ČL. 1 i 3 Uredbe od 
22 XI 1933 o zaštiti kreditnih zadruga i njihovih saveza izatražio odobrenje 
sanacije, a što je Ministar poljoprivrede i prihvatio u god. 1934. 


Među posljednjim javno objelodanjenim bilancama navodimo još i onu 
Za god. 1930, koja izgleda analogno prijašnjima, no s time da je bilančna 
suma narasla već na Din 38,563.051.41, i da je u njoj, na aktivnoj strani, 
vidljiv i glavni uzrok financijskih poteškoća t. j. parcelacija Cabune sa Din. 
16,165.132.53 
Račun razmjere per 31-XII-1930 


Aktiva: Pasiva: 
Gotovina . . . . Din _ 125.877.717 Zadružni udjeli . Din — 471.250.— 
Mjenice >» 3,251.8710.— Pričuve io s » 129.377 .50- 
Vrijednosni. papiri » 134.935.— Mirovinska zaklada » 76.750.— 
Zaliha robe . . . >» 662.915.10 Fond ranje Doma >» 538.400.— 
Komisiona roba »  1,237.918.22 Ulošci _. » 21,516.995.45 
Dužnici Koe o > 16,172.739.— Vjerovnici » 11,978.975.73 
Dužnici za konsi- Reeskont . >» 2,172.070.— 

gniranu robu » 329.084.75 Vjerovnici za komi- | 
Našastar_ . . . > 165.298.26 sje .. . >»  1,567.002.97 
Nekretnine... >» 283.024.04 Prelazni računi | . > 82.752.14 
Prelazni računi . » 34.256.714 Čisti višak... >» 29.377.682 
Parcelacija Cabune >» 16,165.132.53 

Ukupno Din 38,563.051.41 Ukupno Din 38,563.051.41 

Račun gubitka i dobitka per 31-XII-1980 


Rashodi: Prihodi: 
Kamati ... . Din 2,624.841.66 Prihod od kamata Din 4,242.940.43 
Upravni troškovi . »  1,281.317.99 Prihod ođ robe . . » 20.320,60 
Otpii ..... > 553.526.687 Prihod različit . . >» 187.134.081 
Čisti višak... > 29.377.682 Prinosi od zadruga >  38.068.— 

Ukupno Din 4,489.063.94 Ukupno Din 4,489.063.94 


Koncem god. 1930 bilo je u članstvu Saveza 351 zadruga sa 4714 za- 
družnih udjela po Din 100.—. Kad i ovu bilancu analiziramo, odmah vidimo 
iste poslovno- bilančne greške, koje smo konstatirali već kođ bilance za god. 
1919: nerazmjer bilančnih stavaka u pašivi iaktivi, aiu 
računu gubitka i dobitka. Ovaj kratki prikaz ne dozvoljava nam, 
da ulazimo u detalje predmeta. 

Na sanaciji Središnjeg saveza hrvatskih seljačkih zadruga u Zagrebu, 
tog glavnog reprezentanta hrvatskog kreditnog zadrugarstva, gdje je zainte- 
resirano oko 60.000 seljačkih obitelji diljem cijele Hrvatske i Slavonije, radilo 
se neprekidno i intenzivno kroz nekoliko godina. Tu su u prvom redu same 
 Zzadruge-članice, koje nijesu svojom direktnom krivnjom zapale u nezgodni i 
teški položaj, koje će da također doprinesu prilog za sanaciju. Zadrugarstvo je 
više-manje u svojim temeljima, u svojim primarnim jedinicama, svagdje još 
čvrsto i zdravo, tek centrale, zadružni savezi, bili su, i još su uvijek, ona 
bolna mjesta svih zadružnih nedaća. Do te zamašne financijske transakcije u 
zadružnim redovima, o kojoj tu raspravljamo, moralo je konačno doći iz op- 
ćih i specijalnih narodno-političkih razloga, što bi nas predaleko zavelo da ih 
sada navodimo. 

Sanacioni plan ozakonjen je u Finansijskom za- 
konu za god. 1936/1937 od 1—IV—1936, gdje 8 77 glasi: »Radi sanacije 
Središnjeg saveza hrvatskih seljačkih zadruga u Zagrebu ovlašćuje se Mi- 
nistar poljoprivrede, da može otpisati dug pomenutog Saveza kolonijalnom 
fondu u iznosu od Din 233.520.04, Ministar socijalne politike i narodnog 
zdravlja, da može otpisati dug istoga Saveza u iznosu od Din 800.000.— za 
kukuruz za ishranu pasivnih krajeva, Ministar financija, da može otpisati 
Din 356.000.— koje isti Savez duguje na ime zaostalog poreza. Ovlašćuje se 
Ministar financija, da po saglasnosti Ministarskog savjeta može odobriti 
predloge, koje mu čini ban Savske banovine za podizanje zajma od Din 6 mi- 
lijuna 500.000.— u svrhu pomoći Savezu radi njegove sanacije. Amortizacija 
ovog zajma vršit će se iz banovinskih kredita«. Nakon te novostvorene situa- 
cije usvojio je ekonomsko-financijski komitet ministara dne 27—IV—1936 
definitivno u potpunosti predloženi sanacioni predlog s time, da se propisuje 
specijalna Uredba o sanaciji Središnjeg saveza hrvatskih 
seljačkih zadruga u Zagrebu. (Uredba objelodanjena 12-V-1936.) 

Time bi bilo konačno riješeno sa formalno-zakonske strane jedno veliko 
i važno ekonomsko-zadružno, te financijsko-političko pitanje, koje je kroz više 
godina bilo na dnevnom redu u cjelokupnoj štampi Jugoslavije. Ali samo time 
još nije definitivno i potpuno saniran ni sam Središnji zadružni savez, o kome 
se in concreto radi, a ni hrvatsko zadrugarstvo u cjelosti, a ni cjelokupno za- 
drugarstvo u Jugoslaviji. I drugi zadružni savezi se nalaze u 
prekarnom stanju, pai njih treba barem reorganizirati in capite et in 
membris, u koliko im nije također potrebna slična sanacija. A za povoljni raz- 
vitak cjelokupnog zadrugarstva u budućnosti potrebit je svakako moderan 
zadružni zakon, prilagođen našim specijalnim  privredno-političkim 
prilikama. 

Što se pak tiče same sanacije Središnjeg saveza hrvatskih seljačkih za- 
druga u Zagrebu, potrebno je: 

a) financijski provesti ovu sanaciju energično i čim brže, jer je već mnogo 
dragocjenog vremena izgubljeno, da se tako opet stekne povjerenje Šši- 
rokih narodnih seljačkih slojeva u Zadrugarstvo; 

b) tehničku stranu sanacije treba voditi stručno, strogo zadru- 
garski i na čisto komercijalnoj bazi; 

Cc) uvesti odmah efikasnu, stalnu reviziju starih i novih poslova i 
transakcija; 

d) likvidirati sistematski svako robno poslovanje, 
te druge spekulativne # nezadrugarske poslove, jer je sve to u suprotnosti sa 
normalnim kreditnim zadružnim radom; 

e) svakako temeljito pročistiti bilancu ne samo Saveza, nego i 
svih članica-zađruga; 

f) daljnje novo poslovanje treba voditi na realnim i zdravim, 
oprobanim zadružnim principima — pod kontrolom Savske bano- 
vine, koja je u toj financijskoj transakciji, sanaciji, jedinstvenoj u našim 
gospodarskim analima, najviše i materijalno i moralno i socijalno-politički 
zainteresirana. 

Najpozvaniji i najpouzdaniji izvršitelj sanacije 
Središnjeg saveza hrvatskih seljačkih zadruga u Zagrebu jest jedino samo- 
upravni banovinski novčani Zavod t. j. štedionica savske banovine 
u Zagrebu, kako to ispravno predviđa t sanacioni plan i Uredba o sana- 
ciji. To je jedan vrlo dobri propis, pa vjerujemo, da će samo tako biti najsi- 
gurnije i najbolje potpuno zaštićeni i uspješno unapređeni interesi ne samo 
banovine nego i zadrugarstva i sveukupnog seljačkog naroda. 

Bez sumnje je zadrugarstvo najzdraviji i najzgodniji 
oblik gospodarskog održanja i društvenog napretka 
sela. Zato i svi napori, da se pomogne sanirati jedan eminentno zadružni 
seljački problem, moramo svesrdno odobriti i pozdraviti. Novčane žrtve za 
ovakve opće narodne gospodarske svrhe donose redovno samo obilne plodove 
općenitosti, narodu i državi. Dr. Z. R. 


Aktueine ekonomske i financijske prilike u Francuskoj — U novije doba 
ustanovili su brojni i priznati ekonomisti, da je sadašnja svjetska ekonomska 
kriza konačno prešla svoju kulminaciju, pa se u javnosti pojavljuju stručni 
prikazi ekonomskih prilika u pojedinim zemljama, koji na dokumentarni način 
iznose objektivne činjenice, sa manje ili više uspjele subjektivne analize sta- 
tističkih podataka, kako se u raznim zemljama može ukazati čak na izvjesne 
simptome ekonomskog prosperiteta. Tako se i u izvještajima o općim eko- 
nomskim prilikama u Francuskoj ističe optimističko gledanje ne samo na nje- 
zino aktuelno ekonomsko stanje, nego i na budući razvoj francuske privrede i 
njene ekonomske i političke uloge u Europi i svijetu. 

Iako se prema priznanju službenih krugova ne može nikako govoriti, da 
je ekonomski položaj Francuske kao u doba konjunkture, stabilne valute i op- 
ćeg blagostanja, ipak se početkom 1936 godine mogu zapaziti stanoviti sim- 
ptomi poboljšanja, koji ulijevaju u francuske privredne krugove relativni opti- 
mizam. Tako se primjerice kod državnog prihoda od poslovnog poreza, koji 
otprilike daje vjernu sliku ekonomskog stanja neke zemlje, može zapaziti sta- 
noviti porast. U prvom tromjesečju 1936 god. utjerano je progresivno 3—6% 
više prihoda od ovoga poreza no u istom razdoblju 1935 godine. Višak pri- 
hoda od poslovnog poreza u navedenoj relaciji u iznosu od 14,210.000 franaka 
dokazuje, da se trgovački poslovi postepeno razvijaju. Isto tako je zabilježen 
u spomenutoj vremenskoj uporedbi porast od 43 milijuna na dohođarini i 3 mil. 
kod poreza na automobile. što se tiče nezaposlenosti kao socijalnog mjerila 
ekonomske depresije, francuski službeni izvještaji ističu, da je koncem marta 
1936 efektivni broj nezaposlenih, koji primaju novčanu pripomoć, iznosio 
470.000, dok je u isto vrijeme 1935 god. iznosio 492.000, pa bi prema tome 
broj nezaposlenih pao za 22.000 osoba. Tome je uzrok veća industrijska dje- 
latnost u zemlji, pa je primjerice indeks automobilske proizvodnje porasao od 
404 u januaru 1935 na 422 u januaru 1936, u industriji kaučuka od 760 na 
895, a u kožarskoj industriji od 84 na 95. šteta što službeni izvještaji ne do- 
nose indeksne brojeve za tešku i kemijsku industriju, naročito one ratnog 
karaktera. 

Francuska poljoprivreda najviše osjeća posljedice krize, pa je državna in- 
tervencija nastojala potrebnim i efikasnim mjerama stvoriti uvjete njenog 
prosperiteta u općem interesu. Već pred 40 godina država je intervenirala osni- 
vanjem ustanove »Credit agricole«, koja je tek 1920 dobila svoju temeljnu 

uredbu. »Cr6dit agricole« osniva se na načelu solidarnosti i kooperacije, a rad 
na organizaciji mjesnih i pokrajinskih blagajna te na »Nacionalnoj blagajni 
poljoprivrednog kredita«, koje daju kratkoročne i srednjoročne zajmove, dok 
dugoročne kredite daje samo »Nacionalna blagajna«. Ođ 1921 do 1934 godine 
dano je 109.833 zajmova u iznosu od 1.857 milijuna franaka. (Prije 1920 god. 
izdano je 578 srednjoročnih zajmova u iznosu od svega 3,2 mil. franaka). Broj 
dugoročnih zajmova porasao je od 534 prije 1920 god. na 68.371 zajam 1934 
godine (u ukupnom iznosu ođ 23,3 na 1.182 milijuna franaka). Među po- 
moćne mjere u korist poljoprivrede treba ubrojiti i zakon ođ marta 1932, kojim 
je osnovana »Caisse de solidariteć« protiv poljoprivrednih nevolja, dotirana 
svotom ođ 100 milijuna franaka za 1933 godinu, a kasnije i predujmovima iz 
prihoda Narodne lutrije. Danom 1 juna 1935 svota odobrenih pomoći postra- 
dalim poljoprivrednicima iznosila je 52,4 milijuna fr., a bila je podijeljena među 
92.105 poljoprivrednika u 57 departmana. 

Prema službenim izvještajima, na francuskim žitnim tržištima osjeća se 
relativno poboljšanje, pa je od januara do marta 1936 cijena žitu porasla od 
T& na 105 fr. za 100 kg, zobi od 53 na 80. Na tržištu vinom cijene su također 
Zabilježile porast od 4 fr. po stupnju početkom berbe na 7,50 fr. početkom 
1936 godine. Francuska je prije rata uvažala žitarice, ali je u razdoblju od 
1929 do 1932 god. nastala promjena, pa je proizvodnja žitarica premašila do- 
maće potrebe zemlje, a cijene su od augusta 1932 godine neprestano padale. 
Vlada je konsuitirala stručnjake, koji radi svojih protivnih mišljenja nisu 
mogli pružiti određeni i stalni plan rada oko podizanja cijena žitu. Državi je 
bio stavljen na raspolaganje kredit od 300 milijuna fr., da se putem poljopri- 
vrednih organizacija stvori zaliha žita u svrhu provađanja efikasne ekonomske 
politike, ali je ta mjera naišla na poteškoće porastom uvoza stranih žitarica. 
Općenito će svaki napor oko liječenja poljoprivredne krize biti uzaludan, ako 
se na svima područjima poljoprivredne proizvodnje ne utvrde minimalne cijene 
obzirom na proizvodna troškove, jer će od toga najviše imati neposredne ko- 
risti ne samo poljoprivreda, nego i cjelokupna nacionalna privreda. Najbolji 
dokaz tome su uspjesi »Gospodarska sloge« kod nas oko minimiranja i podiza- 
nja cijena seljačkim proizvodima i organizacije tržišta. Nastojanjem oko po- 
dizanja cijena na principu samopomoći i uzajamnosti pomažu se ekonomski 
najpotrebniji i najširi slojevi naroda, a time se ujedno stvaraju faktori har- 
moničnog sklada općih ekonomskih, socijalnih i političkih interesa cijeloga na- 
roda. Stalna intervencija države u francuskoj privredi nastoji taj sklad pro- 
vesti ne samo ekonomskim, nego i socijalnim zakonodavstvom koje na taj 
način preko dirigovane privrede pomaže poljoprivrednike. Dekret od jula 1935 
godine, kojim je ustanovljen ekonomski režim za vino, alkohol i šećer, predviđa 
izmjenu loze i kupovanje alkohola po državi. Osim toga valja spomenuti, da 
je francuska vlada u nastojanju oko minimiranja cijena, kako bi time dala 
podstreka poljoprivredi, prije zakona od aprila 1934 izdala oko pedesetak de- 
kreta i naređaba u svrhu organizacije tržišta poljoprivrednim proizvodima. 

Vanjska trgovina Francuske iskazuje za prvo tromjesečje 1936 godine 
deficit, kako se to viđi iz brojaka, koji prikazuju vrijednost uvezene i izve- 
zene robe. 


Uvoz: I tromjesečje 1936 I tromjesečje 1935 više ili manje 
(u milijunima franaka) 
Živežne namirnice. . . 1.778 1.626 + 152 
Sirovine 2.4... +. 3.362 2.859 + 503 
Gotovi proizvodi . . .. 889 932 — 43 
Ukupno 6.029 5.417 Tr 612 
Izvoz: 
Živežne namirnice. .. 551 623 — 72 
Sirovine s dete. E 1 o GIS 1.130 —  T7 
Gotovi proizvodi . . . . 2.075 2.302 — 227 


Ukupno _ 3.679 4.055 — 376 
Iz navedenih podataka jasno proizlazi, da otptimizam službenih izvještaja 
nije apsolutno opravdan, jer se trgovačka bilanca Francuske za prvo tromje- 

sečje 1936 god. prema istom razdoblju 1935 godine pogoršala. Međutim, ako 
se pobliže razmotre brojke i njihovo značenje obzirom na posebno obilježje cje- 
lokupne francuske privrede, proizlazi da su donekle relativni kriteriji ovoga op- 
timizma razumljivi. Kod porasta uvoza opaža se, da najveću stavku predstavlja 
uvoz sirovina za industriju, oko 83%. Ovaj porast uvoza od preko pola miljarde 
franaka vrijednosti opravdan je većom djelatnošću i razvojem teške francu- 
ske industrije, što se opet odrazuje u dizanju ideksa sveukupne industrijske 
proizvodnje. S druge strane je logično smanjen uvoz gotovih proizvoda, što 
znači, da je francuska industrija svojom povećanom djelatnošću namirila je- 
dan dio potreba zemlje, koji je 1935 godine namiravala strana proizvodnja. 
Razmjer uvezene i izvezene robe u tonama za prvo tromjesečje 1936 (1935) je 
slijedeći: uvoz 11,534.318 (10,879.534), izvoz 7,295.181 (6,938.438) tona. Treba 
dodati, da se trgovački promet između Francuske i njenih kolonija povoljno 
razvija. Uvoz u metropolu iz kolonija iskazuje porast, pa je od 1.334 milijuna 
u prvom tromjesečju 1935 porasao na 1.594 milijuna fr. u istom razdoblju 1936 
godine, dok je izvoz u prekomorske krajeve porastao od 1.186 milijuna u 1935 
god. na 1.227 milijuna fr. u prvom tromjesečju 1936 godine. 

Fracuska vlada i Banque de France nastoje odlučno, usprkos nedavnim 
pojavama raznih spekulativnih valutarnih mjera u drugim dražvama, da oču- 
vaju sadašnju novčanu vrijednost francuskog franka. Iako se tokom 1935 go- 
dine i ranije u jednom dijelu francuske štampe i u stanovitim političkim i 
financijskim krugovima nastojalo provesti, po primjeru drugih zemalja, deval- 
vaciju franka, ipak je uspjelo dosada dobrom financijskom politikom spriječiti 
spekulaciju s frankom i na taj način, što je Banque de France povisila dis- 
kontnu stopu na 6%, pa je time povećan spekulativni rizik poskupljenjem po- 
trebnih kredita i prometnog kapitala. Diskonatna stopa se već tokom 1935 
godine često mijenjala, pa je Banque de France morala dva puta podići je na 
6%, u maju radi prekomjernog izvoza zlata, a u novembru, kad je nakon iz- 
voza zlata uslijedila velika potražnja kredita. Za bolju ilustraciju prilika na 
novčanom tržištu donosimo karakterističnu fluktuaciju diskontne stope tokom 


1935 godine: 


1 januara 24% 28 maja 6 % 8 augusta 3% 
1 mart 24% 20 juna Š 9 14 novembra 40; 
23 maja 3 % 4 jula 49% 21 novembra 59% 
25 maja 4% 18 jula 34% 25 novembra 6% 
: 31 decembra 5% 


Najnoviji parlamentarni izbori u Francuskoj donijeli su pobjedu lijevice 
i aktuelnost namjeravanih ekonomsko i financijsko-političkih mjera socijalista, 
kojima se tokom 1935 tražilo u svrhu saniranja privrede devalvaciju franka, 
aktiviranje trgovačke bilance i povećanje poreza na kapital. Posljedica izbor- 
nih rezultata je nagli izvoz zlata i bijeg kapitala iz Francuske. Banque de 
France povisila je početkom maja 1930 g. ponovna diskontnu stopu na 6%, a 
da se spriječi spekulacija zlatom, povišena je lombardna stopa na zajmove na 
zlato na 9, a na vrijednosne papire ođ 6 na 8 posto. Financijska politika sa- 
dašnje vlađe Sarraut predviđa stroge mjere u obrani novčane vrijednosti 
franka, dapače se govori o embargu na zlato, koje bi kupovali Francuzi, na- 
dalje povećanje kontrole Banque de France ulaskom pretstavnika države u 
upravno vijeće banke. Novi preokret u unutarnjoj politici Francuske i skre- 
tanje parlamenta na lijevo predstavljaju svakako važan faktor njene dalje 
ekonomske i financijske politike. Ostaje na socijalistima, kao najjačoj političkoj 
stranci parlamenta, da sudjelovanjem u vladi nađu izlaz iz teške ekonomske 
1 političke situacije zemlje, te da na taj način pokažu, da li je toliko isticani 
optimizam opravdan ili ne. Drag. Cutvarić 

Tomičić Dr Juraj: Tehnika međunarodne trgovine. Zagreb 19835; strana 
661, cijena Din 180.—. Naša stručna privredna literatura obogaćena je iscrp- 
nim djelom iz područja tehnike međunarodne trgovine. U današnje vrijeme, 
kad je materijalna kultura osnova svakoga napretka, privredni i tehnički pro- 
blemi na prvom su mjestu u životu pojedinaca i države. Svakomu koji se bavi 
il želi posvetiti trgovini od prijeke je potrebe dobro teoretsko znanje, potpuni 
pregled # poznavanje svih važnijih problema međunarodne trgovine. 


Takovu teoretsku spremu i orijentaciju u današnjim kompliciranim pri- 
likama međunarodne trgovine daje djelo Dra Tomičića (bivšeg direktora Za- 
voda za unapređivanje spoljne trgovine u Beogradu), koje sadržava osam po- 
glavlja. U prvomu poglavlju: Robne burze, njihovo uređenje i uloga u međ. 
trgovini, raspravlja se o ustanovama za promicanje trgovine s osvrtom na 
takove institucije u našoj zemlji. Zbog važnosti za razvoj jugoslavenske trgo- 
vine u pojedinostima su prikazana javna sklađišta i njihovi pravilnici u Sisku, 

Zagrebu, Sušaku. Uz tehniku trgovačkih i burzovnih poslova dođan je pregled 
burza važnih za našu izvoznu i uvoznu trgovinu te izvatci iz njihovih statuta. 

Drugo je poglavlje: Mjere i težine u međun. trgovini. Kako još uvijek ne 
postoji međun. unifikacija mjera i težina, već su u mnogim državama razni 
sistemi, potrebno je njihovo poznavanje u sSvim najvažnijim zemljama za 
međunarodnu trgovinu. U Jugoslaviji je sistem mjera i težina uređen zakonom 
od 30. juna 1928 god. o mjerama, njihovoj upotrebi u javnom saobraćaju i 
nadzoru nad njima. 


Treće poglavlje ima naslov: Otprema u međ. trgovini, i ovdje je obra- 
đena otprema kopnenim (željezničkim) riječno-brodarskim i morskim putem 
pa sadržava sve običajne uzance i oznake u međunarodnoj trgovini, carinski 
postupak i potrebite obrasce i popratne dokumente. 


U uskoj je vezi sa otpremom robe njezino osiguranje. Potrebe poratnog 
vremena razvile su novu vrst osiguranja: izvoznog kredita, koja je uz ostale 
grane pregledno obrađena u četvrtom poglavlju pod naslovom: Osiguranje u 
međunarodnom prometu. Osiguranje izvoznog kredita dijeli se u tri grane: 
u pojedinačno osiguranje, osiguranje kreditnih maksimuma i paušalno osigu- 
ranje. Riziko osiguranja odnosi se na neunovčivost, koja nastaje uslijed kata- 
strofe (tkz. politički riziko) radi rata, revolucije itd., i na normalni (tkz. eko- 
nomski riziko), koji nastaje normalnom plaćevnom nesposobnošću dužnika. 


Valutna i devizna pitanja u međunarodnoj trgovini predmet su petog 
poglavlja. Jasno i kratko raspravljeni su devizni režimi, klirinški sporazumi, 
koje dijelimo po vrstama u privatni, službeni novčani i u robni kliring. Na 
ovo poglavlje sistematski se nadovezuje: Način naplate faktura i saobraćaj sa 
bankama u međun. trgovini. Ovdje su razloženi svi mogući načini plaćanja 
robe u međun. saobraćaju i opširno obrađeni bankovni akreditivi, jer su naj- 
važniji za naplaćivanje u internac. trgovini. Značajna je forma međun. robnih 
akreditiva »potvrđen neopozivi dokumentarni akreditiv«. Krediti na tekućim 
računima i lombardni krediti su najobičniji oblici bankov. kredita za olakšanje 
trgovačkih poslova. 

Sedmo poglavlje o pravnoj zaštiti u međun. trgovini izradio je Dr. H. 
Riesenfeld, konzulent ministarstva trgovine i industrije, te istaknuo tri kom- 
pleksa pitanja, koja su prema vrsti poslovnih ciljeva od važnosti za jugosl. 
trgovca zainteresiranog u vanjskoj trgovini. Ta su pitanja: A) Problem prav- 
ne zaštite u pogledu obavljanja trgovine i zanata u inostranstvu t. j. da Hi 
u kojoj mjeri naši državljani uživaju u inostranstvu pravnu zaštitu kao tr- 
govci i zanatlije. B) ProBlem pravne zaštite na polju saobraćaja (osobni i 
robni promet). C) Problem pravnog gonjenja t. j. realizacije pravnih zahtjeva 
u poslovima sa inostranstvom ili u širem smislu, problem cijelishodnog izgra- 
đivanja pravnih odnosa kod zaključivanja izvoznih poslova. 

U osmom su poglavlju prodajne uzance u najvažnijim granama međuna- 
rodne trgovine. 

Tehnici međun. trgovine kao nauci udario je temelj Dr. R. Sanndorfer, 
profesor u Beču, pa je 1873 god. tu nauku uvrstio u nastavni plan tadanje 
visoke trgovačke škole pod imenom »Poznavanje uzanca i robna kalkulacija«. 
Nekada su bile poslovne operacije jednostavne i nijesu tražile veliko znanje. 
Najslavniji bankari Srednjega vijeka stekli su glas i imutak dugogodišnjom 
praksom spojenom osobitom vještinom. U našem vremenu nije tako. Otprilike 
prije jednog stoljeća započeo je ogroman polet trgovine i industrije uslijed 
nebrojenih otkrića i pronalazaka kojima je moderna znanost obogatila čovje- 
čanstvo. Trgovina vrši izmjenu dobara, veže ne samo pojedina gospodarstva 
jedne države, već prelazi njezine granice i spaja nacionalna gospodarstva. 
Oznaka »svjetsko gospodarstvo« i »svjetsko tržište« znači proširenje nacio- 
nalnih gospodarstva u smislu skupnosti, a time dolazi do izražaja izvjesna 
vezanost sudbine naroda. Vanjska trgovina, kao trgovina sa stranim zem- 
ljama iziskuje posebne zadaće, koje nisu uvjetovane samo velikim udaljeno- 
stima i time nastalim transportnim rizicima, već i nizom drugih faktora kao 
što su carine, valute, jezik, pravo, poznavanje tržišta itđ. Svaki, koji se želi 
posvetiti poslovima, ne može shvatiti mehanizam današnje međunarodne tr- 
govine bez potrebnog osnovnog znanja i upravljati situacijama koje donosi 
život t poslovni saobraćaj. Djelo Dra Tomičića uz teoretska razlaganja ima 
veliki praktički karakter i upravo je u tome velika odlika te knjige, što veže 
teoriju sa praksom. Dr. Stanko Filipović 


Marcel Scheffs, Bilans kuplecki i podatkowy. Warszawa 1936, str. 176. 
— Agiini savez knjigovodstvenih eksperta u Poljskoj (Zwiazek ksiegowych w 
Polsce, Warsjawa, ul. Zlota 6) izdao je do sada čitav niz stručnih knjiga o 
pojedinim problemima iz komercijalne nauke, a pored toga izdaje od g. 1931 
i stručni knjigovodstveni časopis »Czasopismo Ksiegowych w Polsce«. Najno- 
vije izdanje toga Saveza obuhvata I. dio povećega djela Marcela Scheffsa pod 
nazivom »Trgovačka i porezna bilanca«. Autor je izdao do sada nekoliko 
knjiga (od kojih spominjem: Buchalterja podwćjna, Wzćr bilansu, O ksiegach 
handlowych), koje dokazuju njegovo veliko poznavanje knjigovodstvene teorije 
i prakse. Ovo najnovije djelo obrađuje opće poznati problem bilance sa gle- 
dišta oporezovanja poduzeća. 

Autor se služi obilnom literaturom njemačkom, francuskom, engleskom 
i domaćom poljskom, pa nas upravo iznanađuje, koliko već djela postoji na 
poljskom jeziku o poreznoj bilanci. Scheffs je podijelio svoju knjigu na pet 
glavnih poglavlja. Već prvo poglavlje može i za naše čitaoce da bude od ve- 
likog interesa, jer pisac u njemu iznosi iscrpljive podatke o svima pravnim 
propisima poljskog zakonodavstva, koji se odnose na knjigovodstvo, bilancu i 
oporezovanje raznovrsnih poduzeća (Ustawodawstvo v spravach ksiegowosci). 
U slijedeća četiri poglavlja (Znaczenie ksiegowossci i bilansu — Nowy Polski 
Kođeks Handlowy — Kslegowosć prawidlewa — Sprawozdanie bilansowe osć6b 
prawnych) pisac raspravlja o značaju bilance i knjigovodstva sa gledišta po- 
slovnog i pravnog, o sistemima knjiženja, o vrstama bilanci, a naročito o bi- 
-lancama društvenih tvrtki i pravnih lica. Dokumentacija djela je vrlo dobra. 
Svaki je navod potkrijepljen citatom iz pozitivnih pravnih propisa, rješenja 
viših sudova, novijih stručnih pisaca itd., pa se iz ove knjige može čitalac lijepo 
orijentirati o savremenom stanju bilančne nauke i poreznih propisa u Poljskoj. 

Dr. Simeon Gaćeša 

Spitaler dr. Armin: Das Doppelbesteuerungsproblem bei den đirekten 
Steuern. (Reichenberg 1936, str. 678, izdanje Gebruider Stiepel Ges. m. b. H,, 
Reichenberg, Čehoslovačka.) 

Kad me je uredništvo »Ekonomista« počastilo svojim povjerenjem zamo- 
livši me, da o gornjem djelu dadem prilog za književni pregled, tad mi je 
odmah bilo jasno, da se, obzirom na visoku naučnu vrijednost toga djela, mo- 
ram ograničiti na prikaz njegova sadržaja i postignutih rezultata te istaknuti 
među brojnim odlikama toga djela samo one najveće, koje ga stavljaju u prvi 
red ne samo njemačke nego i svjetske literature o problemu dvostrukog 
oporezovanja, a da se istodobno moram odreći svake naučne kritike te je pre- 
pustiti pionirima savremenoga internacionalnog finansijskog prava, kao što 
su to: Gustav Lippert, Griziotti, Seligmann, Einaudi, Niboyet, Coates, Picard, 

Oualid, Damstć, Bordewijk, Riedel, Blau, Blumenstein, Ruof, Egger, Grassi, 
Feo, Masao Kambe, Ljubimov i drugi. — U predgovoru svome djelu autor 
ističe, da mu je poticaj za taj studij dao Dr. Rudolf _Schranil, sveuči- 
lični profesor u Pragu, koji je i sam autor mnogih djela o poreznom pravu, 
a mogućnost studija pružili su mu Rocklefellerova fundacija stipendijom i 
Trgovinsko-obrtna komora u Reichenbergu, čiji je činovnik, jednogodišnjim 
dopustom. Tokom te godine autor je nastavio svoje studije u Ženevi, Londonu 
i Parisu. — Svrhu svoga djela nalazi autor u ispunjenju praznina, koje je on 
smatrao da postoje u dosadanjoj literarnoj obradi problema dvostrukog opo- 
rezovanja. Osim toga lebdio mu je pređ očima cilj, da pruži dovoljno iscrpivi 
sistematski prikaz toga problema. U tom nastojanju nalazi svoje opravdanje 
i okolnost, da je razmjerno velik prostor upotrebljen za izradbu bića treti- 
ranih pojava i za razgraničenje srodnih pojmova. Obradba je prije svega uprav- 
ljena na osnovne pojave, a ispušta opsežnu kazuistiku te upotrebljava pozi- 
tivno pravo samo toliko, koliko se pozivanjem na nj sam prikaz objašnjuje, 
proširuje i dopunjava. Literarni rad završen je koncem juna 1935 godine, a 
vrela i literatura sabrana je do decembra 1932 godine bez iznimke. Toliko 
govori sam autor o svome radu. 

Djelo sadrži 678 stranica osmine. K tome treba još pribrojiti 682 bi- 
lješke ispod teksta, od kojih su mnoge pravi članci osobite vrijednosti. Napo- 
kon se u VII odsjeku djela nalazi najpotpuniji prikaz specijalne literature o 
problemu dvostrukog oporezovanja, koji počinje za Švicarsku već od godine 
1848- a za ostale zemlje 60-tih odnosno 70-tih gođina prošlog vijeka, pa do 
decembra 1932, dakle za vremenski razmak od 60 do 70 godina, a sadrži 
standard djela, monografije, rasprave, prikaze, članke, izvještaje, rezolucije, 
mišljenja itd. okruglo 700 publikacija spomenutih vrsta. Koliki je golemi ma- 
terijal autor morao svladati kod izradbe ovoga djela, teško je i prosuditi. 
Građa samoga djela raspoređena je u 130 paragrafa, a ovi su skupljeni u 
sedam odsjeka. 

Djelo sadrži slijedeća glavna poglavlja: I. Pregleđ povijesti i literature 
o dvostrukom oporezovanju (str. 1—51, 8$ 1—11). TI. pojam dvostrukog opo- 
rezovanja: A. Široki smisao oznake »dvostruko oporezovanje« (str. 52—91, 
$8 12—20); B. biće i vrste dvostrukog oporezovanja. Određenje njegovog poj- 
ma (str. 92—138, 88 21—35); C. dosadanji pojmovi dvostrukog oporezovanja 
(8tr. 139—149, $$ 36—39) ; D. razjašnjenje pojedinih oznaka pojma dvostrukog 
oporezovanja (str. 150—207, 88 40—53); E. dvostruko oporezovanje i dru- 
gačije označene srodne pojave (str. 208—218, 8$ 54—861); F. dvostruko opo- 
rezovanje kao nevolja (str. 219—243, $$ 62—70). III. pregled mjera proti 
dvostrukog oporezovanja: A. Mjere obveznika podavanja: Obrana od dvostru- 
kog oporezovanja (str. 244—255, $$ T1—173); B. mjere nosioca poreznog 
vrhovništva: Izbjegavanje, uklanjanje i pobijanje dvostrukog oporezovanja 
(str. 256—327, 88 T4—83). IV isključenje dvostrukog oporezovanja kao finan- 
sijsko-privredni problem: A. Metode za isključenje i ublaženje dvostrukog 
oporezovanja (str. 328—413, 8$ 84—94); B. podložnosti (»AnknUpfung«). Teo- 
retsko razmatranje podložnosti (str. 414—495, $$ 95—108); C. načela o po- 
diobi kod rješavanja konflikata iz dvostrukog oporezovanja (str. 496—532, 
£8 109—115); D. načela o podiobi. Načela o podiobi kođ tečevnih poduzeća 
(str. 533—547, $$ 116—118). V. isključenje dvostrukog oporezovanja kao finan- 
sijsko-pravni problem (str. 547—604, 8$ 119—126). VI zaključak i izgledi (str. 
605-—622, 88 127—130) i VII vrela i literatura (str. 623—678). 

Ovaj sadržaj pokazuje koliko obilje materijala sadrži ovih cca 700 stra- 
nica. Koliko je truda uloženo u to djelo, koje je i po uvjerenju samoga autora 
određeno za uski krug čitalaca. Koliko treba idealizma i samoprijegora, da se 
utroše godine rađa u djelo, koje će izuzev stručnjake rastepene po čitavom 
svijetu, ostati za ostali krug čitalaca »knjiga sa sedam pečata«. Ne možda 
radi toga, što bi stil knjige bio težak ili suviše apstraktan, nego zato što se 
još i danas na žalost većina čitalaca naučnih djela nalazi prema finansijskoj 
literaturi u stavu »noli me tangere«. A upravo knjiga dra Spitalera pisana 
je tako čitkim stilom, tako plastičnim jezikom, da u mnogom potsjeća na 
način, kojim francuski autori obrađuju finansijsku znanost i finansijske pro- 

blemc. Polazeći sa stanovišta da treba protumačiti svaki pojedini pojam bilo 
iz finansijske struke bilo iz nauke uopće, koji upotrebljava u vezi s problemom 
dvostrukog oporezovanja, autor je omogućio, da njegovo djelo s interesom i 
užitkom može čitati svaki inteligenat, kojemu su poznate osnovne zasade 
finansijske i pravne znanosti. Predznanje, koje autor traži od čitaoca za razu- 
mijevanje njegove knjige, tako je razborito ograničeno, da se ovim izvrsnim 
djelom može poslužiti svaki inteligent, kojemu je primjereno proširivanje 
vlastitoga intelektualnog horizonta duševna potreba. 

Da bi i oni, koji ovo izvrsno djelo ne će imati prilike pročitati, ipak imali 
neku korist oš ovoga prikaza osvrnut ćemo se na neke dijelove knjige i na 
rezultate autorovih istraživanja, a spomenut ćemo i ona rijetka mjesta na 
kojima autor spominje i Jugoslaviju. 

Već u prvom odsjeku daje autor odličnu tabelu, koja kronološkim redom 
prikazuje mrežu ugovora za isključenje dvostrukog oporezovanja u poratno 
doba i obrazloženje te tabele. Zatim slijedi pregledna karta, koja grafički pri- 
kazuje kako je mreža tih ugovora protegnuta preko čitave Evrope. Govoreći 
o dosadanjem utjecaju predradnja odbora stručnjaka Društva naroda na držav- 
nu praksu zapaža autor slijedeću čudnu pojavu: neke države, čiji su struč- 
njaci imali priliku da izvrše vrlo mnogo u gremijima eksperata Društva na- 
roda, u praksi su na području ugovora izvršile u odgovarajućem smislu malo 
ili tek u najnovije vrijeme. Privredno tako moćna Francuska udostojala se 
tek s Italijom, Belgijom, Sjevernoameričkom Unijom, a tek pred kratko vri- 
jeme i s Njemačkom sklopiti općenitiji sporazum. Švicarska još nije sklopila 
s Francuskom nijedan ugovor o isključenju dvostrukog oporezovanja, a Čeho- 
slovačka se još nije sporazumila sa drugim dvima državama male Antante, 
s Rumunjskom i Jugoslavijom. Španija i Grčka tek su malo poduzele na tome 
području. Portugal, Estonska, Letonska, Litva, Bugarska, Albanija i Turska 
nisu još ništa učinile na tome području, a Irska, Norveška, Finska, Rusija, 
Rumunjska i Jugoslavija tek malo. Ovdje moramo spomenuti, a što se i iz 
autorovih tabela viđi, da Jugoslavija imade dosad samo dva ugovora o izbje- 
gavanju dvostrukog oporezovanja i to s Madžarskom i Rumunjskom. U toj 
svezi možemo spomenuti slijedeće: Izbjegavanje dvostrukog oporezovanja ju- 
goslavenskih i madžarskih državljana na području Madžarske i obratno ma- 
džarskih i jugoslavenskih državljana na području Jugoslavije u pogledu nepo- 
srednih poreza normirano je (Za Jugoslaviju kao jednu od ugovornih stra- 
naka) Zakonom ođ 30 XI 1929 o konvenciji između Jugoslavije i Madžarske 
radi izbjegavanja dvostrukog oporezovanja po materiji neposrednih poreza 
(Službene novine br. 58-XX od 13 III 1930). Konvencija je zaključena u Beo- 
gradu 22 II 1928 godine, a razmjena ratifikacionih instrumenata izvršena je 
u Budimpešti 25 II 1930 godine. Uz konvenciju postoji i zaključni protokol. 
Izbjegavanje dvostrukog oporezovanja jugoslavenskih i rumunjskih državljana 
na području Rumunjske i obratno rumunjskih i jugoslavenskih državljana na 
području Jugoslavije u pogledu neposrednih poreza normirano je (za Jugo- 
slaviju kao jednu od ugovornih stranaka) Zakonom od 8 IX 1933 o raznim 
konvencijama, među kojima se nalazi i konvencija o ukidanju dvostrukog 
oporezovanja i o reguliranju administrativne pomoći u pitanjima neposrednih 
poreza (Službene novine broj 213-LXIV od 19 IX 1933). Konvencija je za- 
ključena 30 I 1933 godine u Beogradu. 

Osim spomenutih dvaju ugovora postoji još jedan, koji autor ne spo- 
minje, jer je njegova zbirka vrela završena sa decembrom 1932 godine. Taj 
ugovor odnosi se na prošle porezne događaje, koji tangiraju oporezovanje ju- 
goslavenskih državljana u Italiji i obratno, talijanskih državljana u Jugoslaviji, 
a uzakonjen je Zakonom od 16 XII 1934 o konvenciji između Jugoslavije i 
Italije o likvidaciji poreza i da bi se izbjeglo dvostruko oporezovanje za vri- 
jeme od 3 novembra 1918 do 31 decembra 1922 (talijanska okupacija hrvat- 
skog Primorja i Dalmacije), u smislu člana 43 općih sporazuma o izvršenju 
rapallskog ugovora sa završnim protokolom (Službene novine broj 21-III od 
28 I 1935). Konvencija je zaključena i potpisana u Rimu 26 IV 1924 godine. 

Pojmu dvostrukog oporezovanja autor je posvetio jednu trećinu svoga 
djela iH okruglo 200 stranica. Sa posve teoretskog gledišta ovaj otsjek jest 

najinteresantniji dio čitave knjige i pokazuje kako naoko jednostavni pojmovi 
zadaju najveće poteškoće prigodom njihovoga naučnog definiranja. Pošto je 
autor (u 88 12—20) ustanovio široki smisao oznake »dvostruko oporezovanje«, 
koji uključuje razne srodne pojave, prelazi na razgraničenje pojma »dvostruko 
oporezovanje« od ostalih sličnih pojava i na stvaranje kriterija, pomoću kojih 
će sastaviti vlastiti pojam »dvostrukog oporezovanja«. Pošto radi ograničenog 
prostora ne možemo u pojedinosti slijediti autora u njegovom oštroumnom 
razvijanju misli i stvaranju naučno fundiranih zaključaka zaustaviti ćemo se 
kođ jezgre toga otsjeka ($ 34) kod autorovog pojma dvostrukog oporezovanja. 
Prije toga moramo istaknuti originalnu tabelu »dioba dvostrukog opterećenja«, 
koja u svezi s autorovom sretno odabranom terminologijom, prikazuje pro- 
blem dvostrukog opterećenja u njegovoj pravoj širini. Oznake dvostrukog opo- 
rezevanja prikazuje autor šematski pregledno dvjema tabelama. Na osnovu 
oštroumnih izvoda dolazi autor do slijedeće (šire) definicije dvostrukog opore- 
zovanja, koja glasi: »Dvostruko oporezovanje jest konkurencija norma, koja 
predleži tada, kad porezne vlasti (Abgabengewalten) iz područja različitih 
izvornih poreznih vrhovništva radi istog uzroka pritežu isti objekt podavanja 
kod istoga privatno-pravnog ili privrednog subjekta podavanja ili kod pri- 
vatno-pravnoga i kod privrednog subjekta podavanja k istim ili istovrsnim 
podavanjima.« Razjašnjujući pojedine oznake pojma dvostrukog oporezova- 
nja autor se svjesno udaljuje u oblast državnog prava, ali time vanredno pre- 
cizno određuje pojmove: »porezno vrhovništvo (Abgabenhoheit«, »državna vlast 
(Staatsgewalt«), suverenost. Državnu vlast smatra autor sposobnošću organi- 
zirati samu sebe i posjedovati izvorna vrhovnička prava, Suverenost pak sma- 
tra svojstvom državne vlasti, snagom koje ona imade isključivu sposobnost 
pravnog samoodređivanja i samoobvezivanja. Autor razlikuje izvorno (origi- 
narno) i izvedeno (derivativno) porezno vrhovništvo. Na području Ččehoslo- 
vačke, Poljske, Jugoslavije, Rumunjske, Rusije, Mađarske, Švedske i Norveške 
postoji samo izvorno porezno vrhovništvo i to porezno vrhovništvo države. 
Obzirom na znanstveno mjesto problema dvostrukog oporezovanja smatra, da 
je dvostruko oporezovanje po svojem biću finansijsko-privredna pojava; stoga 
ono treba finansijsko- privrednu definiciju. Problem dvostrukog oporezovanja 
pripada u finansijsko- privrednu nauku. 

Naročito se ističe i četvrti odsjek, koji obrađuje isključenje dvostrukog 
oporezovanja kao finansijsko-privredni problem. Autor ovdje raspravlja o ie- 
todama, koje se mogu primijeniti, bilo da uopće ne dopuste postanak dvostru- 
kog oporezovanja, bilo da riješe dvostruko oporezovanje, ako već postoji. 


U šestom odsjeku iznosi autor zaključne napomene. Obzirom na sadašnje 
stanje obrađivanja problema dvostrukog oporezovanja u teoriji ističe autor, 
da je on unio državno-privrednu teoriju kao novo glavno vrelo u teoriju o 
dvostrukom oporezovanju. Ovo pomicanje temeljnih nazora nije izvršeno pu- 
tem revolucije nego putem evolucije. Nova, državno-privredna ideja stoji veći- 
nom u skladu sa spoznajama, koje je pružila narodno-privredna teorija. A i 
noviji razvoj državne prakse stoji u saglasnosti s novom teorijom. Problem 
dvostrukog oporezovanja jest finansijsko-privredna nauka, koja sa svoje strane 
mora u prvom redu biti državno-privredna nauka, dakle nauka, u kojoj država 
(zajedno sa drugim javnim zajednicama) kao privrednik stoji u središtu ras- 
prave. U praksi postoji veliko sporno pitanje, koje sačinjava jezgru problema 
dvostrukog oporezovanja na području neposrednih poreza a kreće se oko toga, 
da li dohodak, prinos te imovina imadu biti oporezovani u državi, u kojoj po- 
rezni obveznik imade svoj domicil, ili u onoj državi, u kojoj je dohodak ili pri- 
nos nastao ili u kojoj leži imovina ; radi se u kratko o konfliktu između države 
domicila i države porijekla. Vjerovničke države naglašuju princik domicila, a 
dužničke princip porijekla. Vjerovničke države žele, da se konflikti o dvostru- 
kom oporezovanju između države domicila i države riješavaju u prilog države 
domicila i države porijekla. Vjerovničke države naglašuju princip domicila, a 
kom oporezovanju između države domicila i države porijekla riješavaju u prilog 
države domicila, dok dužničke države davaju prednost oprečnom rješenju. Obzi- 
rom na borbu ovih principa za prevlast ustanovljuje autor, da tu postoje tri 
idejna smjera, koja se bore za priznanje i prvenstvo. Zaključne stranice ovoga 

standard djela posvećene su popisu literature, koji dosiže oko 700 najrazliči-- 
tijih publikacija. Dr. Alfred Leitner 

Simons C. Henry: A positive program for laisaez-faire. (Some propo- 
sals for a liberal economic policy). Chicago 1935. — Rasprava prof. Simonsa. 
(University of Chicago) pobudila je znatnu pozornost u američkoj javnosti, 
koja traži nove mogućnosti za uspostavljenje ekonomskog liberalizma. 


Glavna intencija Simonsove reforme jest nanovo krepko i neokrnjeno 
uspostaviti dva temeljna principa liberalizma: princip privatnog individualnog 
vlasništva i princip slobodne konkurencije. On smatra, da sputavanje slobode: 
tih osnovnih ekonomskih kategorija jest uzrokom krize. Simons u duhu kla- 
sične i neoklasične škole ne posmatra promjene ekonomskih principa pod hi- 
storičkom perspektivom kao pojave, što se od jedne historijske faze do druge 
mijenjaju, već njemu su ekonomski principi liberalizma najbolji i najefektivniji. 
vodiči gospodarstva uopće. Stoga predlaže politiku, koja će savremeni sistem 
cijena rasplesti iz mreže monopolnih i fiksiranih cijena te ponovno upostaviti 
sistem slobodne konkurencije. Isto tako traži mjere koje će koncentraciju ka- 
pitala raspodijeliti iz vlasti moćnih trustova u pojeđinačno vlasništvo srednje 
građanske klase. Interesantan je način kojim Simons želi postići liberalističke 
ciljeve. Sredstva za postignuće tih ciljeva nijesu nimalo liberalistična, te kriju 
u sebi tako razornu klicu kontradikcije s liberalizmom, da nesamo u načinu 
već i u rezultatu postizavaju posve protivan učinak nego li što im je polazna. 
intencija. 


Simons smatra depresiju posljedicom: 1) relativno krutih cijena, što od-: 
ređuju troškove i 2) kontrakcije u volumenu i brzini opticaja efektivne valute. 
Ti momenti povećavaju diskrepanciju između troškova robe i prodajnih cijena,. 
te intenziviraju depresiju. Politika za uspostavljanje ravnoteže treba ići u 
smjeru, da tiska krute cijene prema dolje, a elastične cijene da povisuje za. 
vrijeme depresije, te na taj način stvara optimističnu atmosferu za pođuzet- 
ničke anticipacije u vidu oživjelih profita. Budući da u sistemu krutih cijena. 
glavnu ulogu imadu radničke nadnice uslijed tarifnih ugovora, koji su poslje- 
dica radničkih organizacija, smatra Simons kao jednom od prvih zadaća za 
uspostavljanje gospodarskog liberalizma: Razaranje radničkih orga- 
nizacija. Drugi razlog krutosti cijena jesu monopolističke organizacije 
produkcije, koje ne određuju cijene prema graničnim, već prema prosječnim 
troškovima. Slijedeći zahtjev jest ukidanje monopolističkih kom- 
-binacija. Budući da se taj proces ne može automatski razvijati, Simonsov 
»pozitivni sistem for laissez-faire« nema drugog izlaza, već traži posredstvo 
države. »Posredstvo državne vlasti« jest zapravo najvažniji faktor što ga Si- 
mons uvodi u sistem »slobodne konkurencije« ne pitajući što ostaje nakon toga 
od teorije »lalssez-faire«, koju propagira. U svrhu ukidanja monopolističkih 
kombinacija, državna vlast mora zabraniti industrijske kombinacije u hori- 
zontalnom i vertikalnom smjeru, veličinu poduzeća treba svesti na minimum, 
a da taj minimum bude takav, da poduzeće bude rentabilno. 


Simonsova intencija jest spriječiti razvoj kapitalizma u komunizam ili u 
fašizam. No koliko se razlikuje njegov liberalistički sistem od fašizma? I 
fašizam nastoji intervencijom državne vlasti ukinuti radničke organizacije, a 
industrijske monopole sputati državnom kontrolom. Ujedno pokušava pove- 
ćati distribuciju vlasništva među srednjom građanskom klasom, a radničke 
nadnice u fašizmu tendiraju prema minimumu. Pače još dalje se dodiruje Si- 
monsov liberalizam 8 »nacijonalnim socijalizmom« u negativnom stavu prema 
bankarstvu. Simons smatra da savremeni sistem komercijalnih banaka prijeti 
stalnom opasnošću kreditne ekspanzije za vrijeme prosperiteta, a suvišne kon- 
trakcije za vrijeme depresije. Stoga traži stopostotno pokriće depozita, što će 
onemogućiti velike amplitude kreditnog ciklusa; »banke imadu tretirati depo- 
Site kao što skladišta spremjenu robu«.!) Svutavši bankovni sistem u tako 


1) Prof. Irving Fisher uzima u svojoj novoj knjizi »100"% Money« (New 


York 1935) principijelno isto stanovište tražeći lučenje između kreditne i mo- 
netarne funkcije banaka. 

8 
uske granice razvojnih mogućnosti, sputani su ujedno interni impulsi kapita- 
lizma, koji je usprkos sviju perturbacija nailazio najsnažniju podlogu progresa 
sve od vremena. industrijske revolucije upravo u tim kvalitetama bankovnog 
sistema. 

Jasno je da u savremenom društvu uslijed institucionalnih promjena na- 
šeg sistema nije moguće upostavljenje liberalističkih principa bez potpore 
državne vlasti. Ali u »Simonsovoj« državi, država bi imala veću moć nego li 
u samome fašizmu, jer bi se morala uplatiti u svako najsitnije pitanje veti- 
čine industrijskih poduzeća, radničkih organizacija itd. Posve je krivo takav 
sistem nazvati »demokratskim liberalizmom«, jer u njemu nema mjesta »de- 
mokratskoj slobodi«, već sila državne vlasti u korist izvjesne srednje-građan- 
ske klase određuje društvene odnose, a ne slobodna rješidba pojedinaca. 

Ta rasprava iz pera uvažena američkog učenjaka više je interesantna sa 
strane sociologije ekonomske misli, nego li sa same teoretsko-ekonomske 
strane, jer pokazuje kako lako provođenje lHberalističke misli, primijenjene na 
promjenjenu socijalnu i ekonomsku strukturu društva, dovodi do — fašizma. 

Dr. Mirko Lamer (New York) 

Sofrenović R. M.: O revizijama privrednih preduzeća, Beograd 1935, Iz- 
danje Poslovne Biblioteke, str. 16, cijena Din š.—. Časopis »Moderna admini- 
stracija« u Beogradu, Vuka Karadžića ul. 4, počeo je god. 1935 sa izdava- 
njem serije brošura od jednog arka veličine (t. j. 16 stranica) pod zajednič- 
kom oznakom >»Poslovna Biblioteka«, jer se materijal i časopisa 
i tih posebnih izdanja odnosi isključivo na polje privatne privrede, njezine 
organizacije, administracije, privrednih poslova i 1. d. Svakako su to zahvalne 
i zanimljive teme, jer je u našoj stručnoj literaturi po tome pitanju vrlo 
malo pisano. 

Kao prvi svezak te »Poslovne biblioteke« izišla je iz štampe citirana 
brošura »O revizijama privrednih preduzeća« od M. R. Sofrenovića, višeg 
činovnika Narodne banke, centrale u Beogradu. Sadržaj radnje je 
slijedeći: Uvod, Opšti pojmovi o reviziji, Svrha, cilj i značenje revizije, Ličnost 
revizora, Izrada plana za vršenje revizija, Tehnika revidiranja pojedinih grana 
poslovanja, Izrada izvještaja o obavljenoj reviziji. — Iz poglavlja sadržaja 
vidimo, da je autor nastojao obuhvatiti čitavi kompleks pitanja, koja zadiru 
u materiju privrednih revizija. I uspio je, što se tiče propagande i populari- 
zacije stručnih revizija, jer je zbilja zbijeno i jasno, a lakim i popularnim sti- 
lom objasnio temeljne pojmove revizije, te značenje revizija zacje- 
lokupni privredni život. Radnja nema pretenzije, da bude naučna 
i potpuna, već joj je svrha samo reklamirati revizorsku službu uopće i samo- 
stalno privredno revizorsko zvanje t. j. struku, koja je kod nas nažalost tek 
u povojima, u razvitku. Možda će ova edicija ipak nekoliko pomoći i prido- 
nijeti, da se i u Beogradu pokrene neka ne samo poslovna, nego i stručna i 
staleška revizorska organizacija, jer je zato već i skrajnje vrijeme. U Zagrebu 
već postoje i Revizorski Ured TI Komore i Zbor zavjerenih revizora TI 
komore! 

Ocijenjujući brošuru kao vrlo uspjelu, ipak moramo, da joj učinimo jednu 
zamjerku, i to dosta važnu: autor naime nije citirao nijednu knjigu stručne 
literature, ni domaće ni strane. Među našim izdanjima poznato je aktuelno 
djelo Dra Zlatana Ružića: Revizija privrednih preduzeća, izašlo prije godinu 
dana, kao prvi i jedini revizorski stručni priručnik na našemu jeziku. A strana 
literatura vrlo je bogata sa revizijskim stručnim knjigama, € neophodno je 
da se njome bavimo. Svaka struka, pa tako i revizorska, zahtijeva prigodom 
svoga uvođenja, t. j. osobito u svome početku, temeljiti studij prethodne struč- 
ne literature. U Jugoslaviji nije potrebito stvarati nove stručne temelje pri- 
vredne profesijonalne revizije, već se mora samo strane sisteme naprednog 
inostranstva preuzeti i našim specijalnim privrednim prilikama prilagoditi. 
Stručna i staleška organizacija revizorstva u Jugoslaviji može biti potpuno 
analogna onoj u stranim državama, a samo poslovna i zakonska strana treba 
da se prilagodi specijalnim domaćim privrednim prilikama. Zato još uvijek 
pored domaće moramo studirati i stranu stručnu revizor 
sku literaturu. XY. 

VIJESTI 


Rezolucija Društva diplomiranih ekonomista i komercijalista u Zagrebu 
povodom osnivanja nove ekonomsko-komercijalne visoke škole u Beogradu. — 
Spomenuto društvo dostavilo je Pretsjedniku ministarskog savjeta, Ministru 
Petri Ministru trgovine i industrije i Ministru financija slijedeću rezo- 
uciju: 

»Povodom činjenice, da je amandmanom u Finansijskom zakonu za 
1936/37 god. predviđeno osnivanje nove Ekonomsko-komercijalne visoke škole 
u Beogradu, Društvo diplomiranih ekonomista š komercijalista u Zagrebu na 
svojoj redovitoj godišnjoj skupštini dne 31 marta 1936 g. zaključilo je, da Vam 
u znak protesta podnese slijedeću 

Rezoluciju: 

1) Postojeća Ekonomsko-komercijalna visoka škola u Zagrebu ostvarena 
je inicijativom i materijalnim žrtvama privrednika pred gotovo dva decenija, 
pa je u svom dosadašnjem radu i nastojanju bila od prvoga dana na zamjernoj 
visini, ispunjavajući postavljene ciljeve u naučnom pogledu i zadovoljavajući 
potpuno potrebama zemlje u stvaranju stručnog podmlatka. Stoga svako novo 
osnivanje takve Visoke škole smatramo posve suvišnim i očiglednim rasipa- 
njem narodne imovine. 

2) Konstatujemo, da se na osnivanju nove Ekonomsko-komercijalne visoke 
škole u Beogradu radi u vrijeme, kada se postojećoj Ekonomsko-komercijalnoj 
visokoj školi u Zagrebu brišu iz budžeta i najnužniji krediti za rad u osno- 
vanim institutima, uskraćuju krediti za zatražena asistentska i docentska mje- 
sta za najvažnije discipline, kao i minimalni krediti za nadogradnju potrebite 
đačke knjižnice. 

3) Budući da postojeća Ekonomsko-komercijalna visoka škola u Zagrebu 
potpuno zadovoljava u pogledu stvaranja stručnog podmlatka, te budući da 
i u redovima diplomiranih ekonomista i komercijalista postoji već sada kadar 
nezaposlenih i onih, koji ne mogu da zauzmu mjesta prema svojim kvalifika- 
cijama, smatramo, da bi se osnivanjem nove Ekonomsko-komercijalne visoke 
škole u Beogradu stvorila hiperprodukcija i intelektualni proletarijat, a to je 
i protiv naših staleških interesa kao i protiv općeg interesa. 

4) Kako je Ekonomsko-komercijalna visoka škola u Zagrebu osnovana 
isključivo inicijativom i materijalnim žrtvama zagrebačkih privrednika, moglo 
bi se osnivanje nove Ekonomsko-komercijalne visoke škole u Beogradu sma- 
trati namjernim ugrožavanjem i zapostavljanjem već postojeće Visoke škole 
u Zagrebu. j 

5) Stoga i kao staleški pretstavnici i kao apsolventi, velikom većinom 
proizašli iz Ekonomsko-komercijaine visoke škole u Zagrebu, tražimo da se 
iz svih gore navedenih razloga odbaci misao o osnivanju nove Ekonomsko- 
komercijalne visoke škole u Beogradu, a omogući potrebitim pružanjem mo- 
ralne i materijalne pomoći što bolji i uspješniji rad postojećoj Ekonomsko- 
komercijalnoj visokoj školi u Zagrebu, jer je to jedino ispravno i pravedno 
rješenje u skladu sa narodnim, privrednim, kulturnim i političkim interesima 
naše zemlje, a također i interesima našega staleža.« 


Glavna skupština Saveza ekonomista Kraljevine Jugoslavije, Udruženja 
u Novom Sadu. — Agilno udruženje diplomiranih ekonomista za Dunavsku 
banovinu u Novom Sadu održalo je svoju redovnu glavnu godišnju skupštinu 
18 aprila 1936. Udruženje je osnovano u oktobru 1935 godine te broji 42 člana 
od kojih su 36 članova iz Novog Sada a 6 se nalaze u raznim mjestima Du- 
navske banovine. Rad udruženja od osnutka do danas kretao se u okviru 
drugarskih sastanaka, koji su redovno održavani dva puta mjesečno. 

Glavna skupština je naročitu pažnju posvetila pitanju saveza ekono- 
mista u čitavoj zemlji, te je stavila u dužnost novoj upravi da poradi na tome, 
da se savez što prije stvori, jer će se samo putem jedinstvene organizacije 
moći osigurati staležu ekonomista ona prava u javnom i privatnom životu, 
koja mu obzirom na stručnu spremu i opće kvalifikacije pripadaju. Što se 
tiče smjernica budućeg rada udruženja, određeno je, da se na uobičajenim dru- 

garskim sastancima održavaju interni referati i da se priređuju javna preda- 
vanja, kako bi se gledište ekonomista u što većoj mjeri afirmiralo u raznim 
pitanjima naše privrede. Nova uprava i nadzorni odbor, izabrani ođ glavne 
skupštine, konstituirali su se, i to, uprava: pretsjednik Dr. Miodrag Dimitri- 
jević, šef otsjeka za trgovinu, industriju i zanatstvo Banske uprave Dunav- 
ske banovine, potpredsjednik Dr. Slavko Stanić, v. d. gl. sekretara Trgovin- 
sko-industrijske i zanatske komore, Teodor Avramović, činovnik Trg.-ind. i 
zanat. komore, blagajnik Petar Radosavljević, finansijski pristav Banske 
uprave, članovi uprave: Dr. Mirko Balabušić, Fric Miler, Teodor Starčević, 
Zora Veselinović, Josip Ličin, Dobroslav Dinčić i Franjo Milošević; pretsjednik 
nadzornog odbora: Rada Glavadanov, trgovinski savjetnik Banske uprave, 
članovi Dr. Đuro Milojević i Osman Alajbegović, svi iz Novog Sada. 

Po završenom radu skupštine, Dr. Slavko Stanić održao je referat »0O 
položaju ekonomista po nacrtu novog trgovačkog zakona i o pitanju revizor- 
stva«. Predavač je obrazložio, kako je pitanje revizorstva uređeno u nacrtu 
novog trgovačkog zakona, upoređujući ga s pravnim propisima, koji postoje u 
ekonomski naprednijim zemljama. Iznoseći važnost revizije za privredna pre- 
duzeća i narodnu privredu uopće, podvukao je značaj revizorstva za diplomi- 
rane ekonomiste. | 

Novosadsko udruženje uzelo je inicijativu oko održavanja kongresa 
ekonomista Jugoslavije u Novom Sadu, pa je u tom cilju od- 
lučilo konsultirati sve ekonomiste u zemlji putem postojećih udruženja. Taj 
manifestacioni kongres imao bi za cilj da omogući izmjenu misli po raznim 
pitanjima, koja se tiču interesa staleža ekonomista, a naročito u vezi s do- 
nošenjem privrednih zakona, trgovačkog zakona i zakona o privrednim za- 
drugama. Zaključeno je, da se za kongres predlože slijedeći referati: 1) Javno 
pravna organizacija naše privrede, 2) Zakonsko reguliranje položaja diplomi- 
ranih ekonomista u našoj privredi, 3) Revizija privrednih preduzeća, 4) Orga- 
nizacija stručne privredne nastave i 5) Zadrugarstvo, njegov ekonomski i so- 
cijalni utjecaj na našu opću privredu. što se tiče referenata, ođ strane novo- 
sadskog udruženja, dolazi u obzir samo jedan, dok bi ostali imali biti pred- 
* stavnici postojećih udruženja ekonomista u zemlji. 

Promocija. — Dne 2 maja 1936 promoviran je na Ekonomsko-komer- 
cijalnoj visokoj školi u Zagrebu gosp. Cegledi Rudolf, zamjenik ravnatelja 
»Jugoslavensko Hollerith« d. d., na čast doktora ekonomsko-komercijalnih 
znanosti (doktorska disertacija: Razvoj nominalističke teorije o novcu i nje- 
zino značenje po praktičnu novčanu politiku). čestitamo! 

Međunarodni trgovački visokoškolski tečajevi u Beču. — U vremenu od 
16 jula do 15 septembra 1936 držat će se u Beču, kao i 1935 godine, međuna- 
rodni trgovački visokoškolski tečajevi na tamošnjoj Visokoj školi za svjetsku 
trgovinu pod pokroviteljstvom austrijskog ministra trgovine i prometa, Fr. 
Stockingera. Na ovim tečajevima (I tečaj od 16 jula do 15 augusta, II tečaj ođ 
17 augusta do 15 septembra 1936) pružit će se prilika inozemnim posjetioci- 
ma, da se izobraze u njemačkom trgovačkom jeziku i da upoznaju suvremene 
privredne probleme putem predavanja sveučilišnih i visokoškolskih profesora 
te vodećih ličnosti austrijskog privrednog života. 

Program predavanja obuhvata probleme glavnih naučnih disciplina vi- 
soke ekonomske i komercijalne nastave, kao Nauka o privatnom gospodarstvu, 
Narodno gospodarstvo i gospodarska politika, Gospodarska povijest, Gospo- 
darski zemljopis, Poznavanje robe i Privredno pravo. Predavanja će se održa- 
vati dnevno od 18—20 sati osim subote i nedjelje, u koje dane će se vršiti iz- 
leti u svrhu upoznavanja trgovačkih i industrijskih preduzeća te kulturnih 
institucija Beča i njegove okolice. 

Potanja obavještenja o željezničkim povlasticama, troškovima boravka i 
tečajeva, daje: Hochschule fir Welthandel, Wien XIX, Franz Kleingasse 1. 


Odgovorni urednik: Ivo Crnić, Zagreb, Martićeva 14, tel. 60-18. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 30-35. 
štamparija »Gaj« (Lj. Filipančić), Martićeva ulica broj 2. 

' wa =a gre, 
kočira prijzislina! 


»EKONOMIST« nalazi se već u drugom godištu svoga izlaženja. 
Ovaj broj šaljemo mnogim novim prijateljima za koje si- 
gurno znademo, da se zanimaju za sva ekonomska i socijal- 
na pitanja sadašnjice, pa nam ne će odbiti da i oni postanu 


naši stalni pretplatnici. 


»EKONOMIST« je pokrenut u teško doba, a da je bio potreban na- 
šim privrednim intelektualnim krugovima najbolji je dokaz 
to, što je već u prvoj svojoj godini mogao redovito izlaziti 


svaki mjesec bez ikakvih subvencija i oglasa. 
»EKONOMIST« će nastaviti svojim sistematskim radom i u ovoj go- 
dini, da pojačanim silama izgradi i sadržajem i tehnički ča- 
sopis do što većeg ugleda. 
Umoljavamo sve svoje prijatelje i pretplatnike diljem cijele dr- 
žave, da nam izvole zaostalu i novu pretplatu doznačiti, jer ne želi- 


mo da časopis moguće zapinje radi financijalnih razloga. 


Pretplata iznosi godišnje Dinara 100.— i srazmjerno. 

TRŽIŠTE | CIJENA PŠENICE!) 


1. Općenito. Prema novinskim vijestima stojimo pred obil- 
nom žetvom, koja će premašiti potrebe zemlje i oboriti cijenu pšenice. 
Predviđa se pad cijene na Din 80. —do 90.— po mtc, a govori se čak 
i o cijeni od Din 50.— do 60.— po mtc. Svakako to pretstavlja tešku 
opasnost za naše žitarske krajeve i za cijelu zemlju. 

Obaranjem cijena pšenice nanosi se ogromna šteta prvenstveno 
seljacima-proizvađačima, Zato je naša dužnost, da svim sretstvima 
spriječimo rušenje cijena pšenici naročito onda, dok je ona još u ru- 
kama seljaka. Da se to može provesti, potrebno je poduzeti čitav niz 
mjera, da seljaci ne prodaju pšenicu odmah poslije žetve. 

2. Važnost pšenice. Važnost pšenice za naše narodno go- 
spodarstvo je tolika, da se pšenica uzima s jedne strane kao glavni, 
upravo reprezentativni, proizvod naše poljoprivrede, a s druge strane 
smatra se pšenični kruh glavnom hranom naroda. Obadvoje je samo 
donekle točno. 


Pšenica pretstavlja otprilike 1); vrijednosti narodnog dohodka od 
poljoprivrede. Pšenicom je zasijano prosječno oko 2 milijuna hektara, 
koji daju prosječnu žetvu od 20 milijuna mtc, dakle 10 mtc na jedan 
hektar. 

Pšeničnim kruhom hrani se kod nas sve gradsko stanovništvo i 
otprilike polovica svih seljaka. Pšenični kruh se jede u cijeloj Slavo- 
niji i u jednom dijelu sjeverne Hrvatske, zatim većinom u Sloveniji, 
u srednjoj i južnoj Dalmaciji i u dijelu Hercegovine, te u sjevernoj 
Srbiji i u Pirotskom kraju. Od cjelokupne proizvodnje od 20 mili- 
juna mtc. troši se za ishranu seljaka prosječno oko 10 milijuna mtc, 
a za sjetvu do 4 milijuna mtc. Prema tome dolazi na tržište oko 6 
milijuna mtc ili !/, žetve. 


3. Izvoz pšenice. Izvoz pšenice iznosio je od 1921 do 1930 
u prosjeku otprilike !/,, proizvodnje. U Argentini i Kanadi iznosi iz- 
voz pšenice 40—50% žetve. Dakle je Jugoslavija ovisna o vanjskom 


1) Ovaj članak je odlomak iz knjige, koju autor sada sprema za štampu. 
— Opaska Uredništva. 

tržištu samo sa !/,, svoje pšenice. Ipak je i ta malena količina mnogo 
utjecala na stvaranje cijene pšenici u tuzemstvu. Pšenica je smatrana 
kroz mnogo godina kao reprezentativni artikal našega izvoza. 

Kod nas postoji zabluda, da smo zemlja koja izvozi poljodjelske 
proizvode, i koja treba da uspješno konkurira drugim zemljama na 
svjetskom tržištu. Naš izvoz ide isključivo na teret oskudne hrane na- 
šega stanovništva, jer čitave pokrajine kronički gladuju. Potrošnja 
pšenice u pojedinim državama bila je godine 1934 slijedeća: Fran- 
cuska 204 kg, Belgija 196 kg, Njemačka 190 kg. Italija 185 kg, Ma- 
đarska 140 kg, Rumunjska 118 kg, Jugoslavija 112 kg. 

A što se tiče proizvodnih troškova kođ naše pšenice, oni su pre- 
veliki, pa i zato nismo u stanju konkurirati naprednijim narodima. 

Zato bi svakako trebalo što prije prestati sa politikom eksportnog 
agrarizma, a u prelazno vrijeme smatrati postojeći izvoz pšenice kao 
nužno zlo. Važnije je, da se pobrinemo za povećanje potrošnje pše- 
nice u zemlji da se naš svijet čestito hrani, i da naše narodno gospo- 
darstvo tehnički i organizacijono usavršimo. Kidanje sa svjetskim ka- 
pitalističkim tržištem može koristiti, dok se seljaštvo ne reorga- 
nizira na novim temeljima. Eksportirati samo radi t. zv. deviza tako- 
der ne odobravamo. 

Poučne su i cijene pšenice u raznim evropskim zemljama, koje 
ne izvoze uopće pšenice, u usporedbi sa cijenama podunavskih zema- 
lja, koje izvoze. Brojke su iz početka godine 1936: Švicarska Din 
457.—, Italija Din 389.—, Njemačka Din 370.—, Holandija Din 286.—, 
Čehoslovačka Din 283.—, Rumunjska Din 193.—, a Bugarska, Jugosla- 
vija i Mađarska Din 170.—, sve za 100 kg. 

Uz potpunu obustavu izvoza, kidanje sa svjetskim tržištem, reor- 
ganizaciju prometa i podizanje unutrašnjeg Konzuma, cijena pšenice 
u zemlji mogla bi se stabilizirati, podići, učvrstiti i formirati prema 
unutrašnjim faktorima. 

4. Cijena naše pšenice. Ne prihvaćamo tezu, da cijene 
pšenici određuju samo ponuda i potražnja. Ima mnogo utjecajnih 
faktora koji određuju jednu i drugu n. pr. zasijana površina, veličina 
žetve, materijalno stanje seljaka-proizvađača, potrošnja u zemlji, iz- 
voz, komercijalna organizacija trgovaca i mlinova, intervencija Pri- 
zada i države, saobraćajni troškovi, lokalne cijene itd. 

a) Podaci o žetvenom prinosu, cijenama i izvozu pšenice u god. 
1921—1935 jesu slijedeći: 

Žetva pšenice 


Milijuna Cijena u godini Izvoz 
Godina metr.centi najniža — najviša hiljadat. mil. din. 
1921 14,1 259 387,5 47 151 
1922 12,1 322,5 515 24 116 
1923 16,6 295 512 96 382 
1924 15,7 292,5 440 172 684 
1925 21,4 240 500 170 501 
1926 19,4 257,5 337,5 297 846 
1927 15,4 215 350 64 196 

Milijuna Cijena u godini Izvoz 
Godina metr. centi — najniža — najviša hiljada t. mil. din. 
1928 28,1 232,5 370 162 410 
1929 25,9 177,5 255 554 1.230 
1930 21,9 127 225 252 474 
1931 26,9 140 212,5 309 475 
1932 14,5 110 160 133 163 
1933 26,3 92 240 13 16 
1934 18,6 90 140 98 127 
1935 19,9 105 180 30 40 


b) Pošto je pšenica predmet velike svjetske trgovine, koja je vrlo 
dobro organizirana, to je na slobodnom tržištu izjednačena svjetska 
cijeha pšenice. Ta je cijena silno pala zadnjih godina, kako nam po- 
kazuje donja tabela burzovnih notiranja (u zlatnim francima za 
i mtc): 

god. 1929 — god. 1933 


Winnipeg (Kanada) . 25.96 8.34 
Chicago (USA) 23.41 10.06 
Budimpešta 21.86 1.76 


c) Do god. 1930 ovisila je cijena našoj pšenici neposredno o svjet- 
skom tržištu, dok danas tek posredno putem državne intervencije. 

Kod stvaranja cijene igraju kod nas odlučnu ulogu žetva i proiz- 
vodnja pšenice uopće. Naša proizvodnja pšenice u pojedinim godina- 
za je vrlo različita. 

Kod velikih razlika u proizvodnji i kontingent za izvoz je vrlo 
različit, ali može doseći i do 20%: proizvodnje. U apsolutnim broj- 
kama izvoz se pšenice doista kretao od 1.300 do 55.400 vagona. Kod 
neslobodnog izvoza u inozemstvo igra danas veliku ulogu na formi- 
ranje cijene pšenice intervencija Prizada, kao državnog organa. 

d) Siromaštvo seljaka-proizvađača naročito utječe na sezonsko 
kretanje cijena, pa je razlog, da je žito najjeftinije u jeseni, dok je 
u prvim rukama. 

To nam vrlo lijepo prikazuje i dokazuje slijedeća tabela: 


Žetva — sezonske cijene 


Najniža cijena Najviša cijena Porasta 
Godina mjesec god. dinara — mjesec god. dinara __za % 
1930 XI 1930 128 V 1931 213 166 % 
1931 IV 1931 126 VII 1931 175 2) 
19932 IX 1932 123 lI 1933 240 195%. 
1933 I 1934 90 V 1934 140 156% 
1934 VII 1934 100 ViVI 1935 142 142% 
1935 VII 1935 110 I 1936 180 164 %. 


. Siromaštvo i potreba za novcem tjeraju seljake, da proda što 
prije svoju pšenicu, i to prvom trgovcu, koji mu nadođe. Seljak je u 
prodaji pšenice još potpuno neorganiziran. Od toga također nastaje 


2) Prestanak žitnog režima. 

ona ogromna razlika između prodajne jesenske i kupovne proljetne 
cijene pšenice, koja obično iznosi 100%, a često i više od 200%, a 
sve dakako na očitu štetu primarnog producenta. 

e) Trgovina na zeleno nanosi mnogo štete seljacima. Danas se 
kupuje n. pr. u Subotici pšenica na zeleno po Din 85.— na polju. Zna- 
demo slučajeve, gđe su seljaci u maju 1936 davali 1 kg sjemena 
uljne repice na zeleno za 1 kg pšenice za hranu, jer su trebali kruha: 
pšenica vrijedi Din 130.—, a za repicu se je računalo dobiti oko Din 
250.—. Sve ide na očitu štetu seljačkog gospodarstva. 

f) Skup saobraćaj, neorganiziranost seljaka i karteli žitarskih tr- 
govaca utječu mnogo na stvaranje cijena pšenice. Istoga dana u mje- 
secima julu i decembru 1935 postojale su slijedeće cijene u mjestima: 


juli decembar 
Sušak . . . . 180—200 180—220 
Split 170—185 215—230 
Zagreb 125—150 180—200 
Sombor 112—115 155—160 
Vinkovci . 105—110 160—165 
Banjaluka 90—115 130—160 


Sušak, Split i Zagreb su potrošna mjesta, a Sombor, Vinkovci i 
Banjaluka su proizvodna mjesta. Razlika u cijenama pojedinih mjesta 
je mnogo veća odmah poslije žetve, nego li kasnije. 


9. Cijene nove pšenice. Pšenica na svjetskom tržištu je 
danas na znatno boljoj cijeni, nego je bila god. 1935. U Rotterdamu 
notirala je pšenica u januaru 1935 3.05 holandijskih forinti po 100 
kg, a u januaru 1936 5.10 holandijskih forinti. U maju 1936 jest 
cijena 4.60 holandijskih forinti. Svi očekuju, da će cijena nove pše- 
nice ići na više, i to u glavnom s razloga, što su svjetske zalihe suviška 
pšenice znatno smanjene. Zalihe su prema podacima Međunarodnog 
poljoprivrednog instituta u Rimu danas manje nego li su bile ikada 
poslije rata. Računa se, da će se u novu kampanju ući sa svjetskim 
viškom od jedva 58 milijuna mtc, dok je zaliha god. 1934 u isto vri- 
jeme bila trostruka. Dakle optimističko raspoloženje svakako postoji. 
K tome očekuje se i velika potražnja zbog napetih političkih prilika 
u svijetu. 

Kod nas je cijena pšenice u jakome padu: od januara do juna 
pala je cijena od Din 180.— na Din 115.—. Taj je pad mnogo veći 
procentuaino nego li na svjetskom tržištu. Postoji bojazan, da će 
cijena i nadalje nazadovati, možda i do Din 50.—, ukoliko ne bi taj 
račun poremetio jedan novi faktor, koji nastupa na tržištu, a to je 
seljačka organizacija samopomoći putem Gospodarske Sloge. 

Da se toj baissi predusretne potrebno je u prvom redu, da se što 
prije izveze iz zemlje žetveni višak, kako to preporučuju 'i same pri- 
vredne komore. 

U drugom redu trebalo bi odrediti minimalne cijene odmah po- 
slije žetve, dok je pšenica u rukama najsiromašnijeg seljaka. Tražimo 
pravednu cijenu za domaću pšenicu. Ta cijena mora biti takva, da 
seljak iz nje može pokriti ne samo već učinjene proizvodne troškove, 

već da od utrška ove žetve može pokriti i svoje potrebe i obveze, koje 
ga iščekuju u slijedećoj godini. Cijena ne smije biti ustanovljena za 
čitavu godinu. Cijene se moraju fiksirati tako, da budu čim više u 
vrijeme, dok je pšenica u rukama proizvađača. 

Prema našoj procjeni smatramo, da bi bila opravdana ova osnov- 
na skala cijena god. 1936: juli Din 120.—, august Din 130.—, sep- 
tembar Din 135.—, oktobar Din 140.—, novembar Din 145.—, decem- 
bar Din 150.—, januar 1937 Din 155.—, februar 1937 Din 160.—. Dalj- 
nji tok cijena odredio bi se prema izgledima na novu žetvu. Prema 
današnjim prilikama naš proizvađač zadovoljio bi se sa početnom 
cijenom od Din 120.— za 100 kg. 

6. Mjere za održanje cijene pšenici. Treba održati 
pristojnu cijenu pšenice prema postojećim potrebama seljaka, a na- 
ročito treba spriječiti nerazmjerni pad cijena poslije žetve, kad je 
pšenica u rukama seljaka. 

Tu su razni faktori, koji sudjeluju pri prodaji pšenice: seljaci i 
drugi proizvađači, trgovci i mlinovi, Prizad i država, te pekati i kon- 
zumenti. 

Treba organizirano smanjiti dovoz pšenice na tržište odmah po- 
slije žetve. Treba forsirati kupnju pšenice odmah poslije žetve, oso- 
bito za izvoz radi odterećenja unutrašnjeg tržišta. Svakako najglav- 
niju snagu za održanje cijena pšenice moraju da dadu sami organi- 
zirani proizvađači osnivanjem žitarskih odbora, koji će voditi čitavu 
akciju i brigu oko unovčivanja pšenice. 

Prizad?) je danas jedan od najvažnijih faktora u trgovini pšenice. 
Može se o njegovoj intervenciji na tržištu imati tazno mišljenje, ali 
činjenica je, da taj aparat postoji i da ga treba što bolje iskoristiti 
za rješenje teškog problema ovogodišnje žetve. 

U svojoj današnjoj fazi razvoja, Prizadu je glavna zadaća da osi- 
gura iskorišćenje carinskih povlastica (preferencijala) i da na taj na- 
čin intervencijom na domaćem tržištu drži cijenu iznad svjetske cijene. 
Možda se pod utjecajem nekoliko loših godina stvorilo mišljenje, da 
bi normalna funkcija Prizada bila, da posluje na komercialnoj osnovi 
i da što bolje iskoristi postojeće povlastice. Ne mogu da se složim 
s tim mišljenjem. U teškoj situaciji, u kojoj jesmo, Prizad bi trebao 
da napusti svoja privatno-komercijalna načela i da se sav preda onoj 
drugoj funkciji: sprečavanju pada cijena pšenice. U konkretnom slu- 
čaju Prizad bi trebao, da se pobrine, da što prije izveze iz zemlje sav 
izvozni višak. Država mora žrtvovati, t. j. narod će svoj porez dati za 
tu svrhu, ali će na drugoj strani seljaštvo, a time i čitava privreda, 
pa i država dobiti. Ovogodišnja skupa lekcija ne smije se više pono- 
viti. Da je Prizad na vrijeme izvezao suvišak od 10.000 vagona, a mo- 
gao je to učiniti povoljno, ne bi ove godine cijena pšenice pala sa 
180 na 115 dinara. Čini se, da se je vodilo više računa o pojavi cijena, 
nego li o faktorima, koji su utjecali, da su se cijene digle, usprkos 
znatnih viškova. 


3) Privilegovano izvozno društvo je ustanova osnovana od države, da 
djeluje na cijene poljoprivrednih proizvoda. 

Čini se, da se ove godine ne će moći izići na kraj s dobitkom iz. 
preferencijala od 15.000 vagona. Zato država mora dati svoju pomoć 
i staviti odmah Prizadu na raspolaganje potrebne kredite za izvoz. 
Kretanje svjetskih cijena omogućuje mnogo uspješnije plasiranje pše-- 
nice nego lani. Bude li se brzo radilo, da stignemo na tržište prije ame- 
rikanske žetve, koja će zakasniti za kojih 14 dana, onda će rezultati. 
biti povoljniji. Valja iskoristiti i strane kredite. Neka se napregnu sve 
sile, ali izvozni višak od 30.000 vagona, koji se pred- 
viđa, neka ide iz zemlje što prije. To je preduslov, da se: 
proizvađač može boriti za bolje cijene. Ako se tako ne učini, onda 
znači, da se radi protiv interesa seljaka i proizvađača. 

U pogledu intervencije Prizad bi se morao pojaviti i na drugim. 
lokalnim i regionalnim tržištima, naročito u hrvatskim krajevima. 
Neobično zvuči, ali već u pasivnim krajevima ne bi bila intervencija 
Prizada na odmet, da ukloni sezonsku razliku u cijenama. 

Željeznička uprava morala bi sniziti tarife za prevoz seljačkih. 
proizvoda, specijalno pšenice. Nužno su potrebite i željezničke sezon- 
ske tarife za žitarice, treba uvesti snižene tarife za pasivne krajeve.. 
Korisne bi bile i t. zv. vezane ili povratne tarife za naturalnu za- 
mjenu proizvoda između seljaka raznih krajeva (vagon žita za va- 
gon vina itd.). 

Zemljarinu i čitav sistem zemljarinskih poreza treba reorganizi-: 
rati i odrediti pogodnije rokove, a ne 15 augusta. 

Vojska treba da se snabdijeva pšenicom direktno od proizvađača,. 
i to svakako odmah poslije žetve, što svakako odgovara najbolje se- 
ljaku. A onda su i cijene najniže, a vojska treba barem 5000 vagona. 
pšenice. To je veliki faktor za održanje cijena. Treba svaki garnizon 
da kupuje u svojem kraju, u koliko je žitorodan. 

7. Zaključak. Problem pšenice je vrlo važan za naše gospo- 
darske prilike. Problem pšenice je velik, te ga nije moguće detaljno: 
obraditi u ovako kratkom prikazu. Iznijeli smo samo najglavnije i 
najaktuelnije momente, koji se odnose na tržište i cijenu pšenice. 

Ove godine pretstoji velika borba za cijenu pšenice. O veličini 
žetve i o cijeni pšenice, možemo reći, skoro ovisi životni standard 
i opstanak seljaštva. Iskreni sporazum i organizirana sloga svih selja- 
ka i ostalih proizvađača pšenice može najviše utjecati na stvaranje i. 
održanje pravičnih cijena pšenice na tržištu tuzemstva. 


ai 

TIH. J. MARKOVIĆ, PARIS 
BUDŽET | KONJUNKTURA U FRANCUSKOJ 


U budžetskoj praksi bila su do sada poznata tri osnovna metoda 
za procjenu prihoda: metod neposredne procjene, me- 
tod pretposljednje godine i metod majoracije. U 
Francuskoj je na snazi bio metod pretposljednje godine (»la pćnul- 
tićme«), dopunjen metodom direktne procjene. Od 1930 godine (re- 
forma Tardieuove vlade) može se reći da je francuski sistem evolui- 
rao u smislu direktne procjene, pošto je od tada po ovom metodu 
vršena procjena za %/, državnih prihoda. Od 1935 godine, međutim, 
Francuska je usvojila jedan novi sistem (to bi, dakle, bio četvrti), 
koji je nazvan sistemom indeksnih brojeva. Ovaj se 
sistem stvarno približuje sistemu majoracija: oba upotrebljavaju me- 
tod koeficijenata, samo što raniji nije vodio računa o obim fazama 
konjunkture, dok novi teži da prilagodi budžet oscilacijama privred- 
nog podizanja kao i privrednog spuštanja. Sistem indeksa ima dakle 
za cilj, da u procjeni državnih prihoda vjerno prevede kretanje pro- 
speriteta i depresije u privredi jedne države. 

Ovaj je metod, rekosmo, prvi puta primjenjen u francuskoj 
budžetskoj praksi u prošloj godini. Budžet za 1936 godinu, izglasan 
za vrijeme posljednjih dana decembra 1935 god., predviđa ravnotežu 
rashoda i prihoda na nešto preko 40 milijardi franaka. Prihodi su 
procjenjeni na ovaj način: 

l) prinos posrednih poreza procjenjen je na bazi 
posljednjih poznatih podataka. Ovi se odnose na period od 1 jula 
1934 do 30 juna 1935. Da je upotrebljen metod pćnultićme — pret- 
posljednje budžetske godine (baza: 1 januar—31 decembar 1934), 
dobila bi se suma veća za 1 milijardu franaka, koja bi svakako bila 
manje realna; 


2) Za prinos tečevine (industrijska i trgovačka djelat- 
nost, i posebna taksa na poslovni promet) uzet je za osnovicu razrez 
poreza u 1934 god. smanjen za 12,5%. Ovaj postotak dobijen je za- 
jedničkim sračunavanjem indeksa cijena na veliko, cijena na malo 
i obima proizvodnje. Ova tri indeksa svakako su najbolje mjerilo 
kretanja industrijske, zanatske i trgovačke radinosti i njihovih pri- 
hoda. (Upoređenje podataka za izvjesne ranije godine pokazalo je 
tačnost ovih pretpostavki); 


3) za prinos poreza od nesamostalnog rada i 
zanimanja (plate, nadnice, nagrade itd.) uzeti su podaci pretpo- 
sljednje godine, te su smanjeni za 12,5%. Pritom su uzete u obzir 
ove činjenice: smanjenje mase nadnica i plata u god. 1931/33 (oko 
13,7%) prema izračunavanjima statističara Dugć de Bernonville, zatim 
razrez poreza na nadnice i plate u god. 1932 i 1933 (smanjenja od 
12,6%. i 14%), dalje razvoj nezaposlenosti i tendencija opadanja nad- 
nica, najzad redukcije izvršene uredbama u 1935 god. Na osnovu svih 
ovih činjenica došlo se na postotak od 12,5% ; 

4) za dopunski porez na dohodak uzet je procenat 
smanjenja od 14,5%. Motivi su bili isti kao i za porez na industrij- 
sko-trgovačku djelatnost (jer je iskustvom ranijih godina primjećeno 
da se tečevina i dohodarina kreću paralelno), samo je postotak sma- 
njenja pojačan. 

Kada se uzme cio budžet od preko 46 milijardi franaka, onda se 
dolazi do procenta od oko 20% za koliko je on manji od budžeta za 
1935 godinu, koji je dostigao blizu 60 milijardi franaka. To je jedan 
veliki napor, da se procjena budžetskih prihoda saobrazi stvarnom 
razvoju privrednih prilika u zemlji. 

Na taj način je u Francuskoj usvojen jedan novi metod budžet- 
skih procjena, koji bazira na koeficijentima i po tome potsjeća na 
raniji sistem majoracija (primjenjivan pedesetih i osamdesetih godina 
XIX stoljeća); od ovoga se ipak jasno razlikuje po tome što ne pret- 
stavlja automatsku primjenu koeficijenata i što treba da posluži kako 
u doba depresije tako i u doba prosperiteta privrede. Sami redaktori 
budžeta za 1936 god. izgleda da ne smatraju taj sistem novim, već 
kažu da je trebalo »unijeti u procjenu izmjene, koje odgovaraju neo- 
spornim potrebama«. Na drugome mjestu kažu: »Istovremena pri: 
mjena mnoštva metoda komplikovala je procjenu prihoda i ugroža- 
vala je njenu vjerodostojnost. Jačina razočaranja, kojima smo bili 
izloženi u toku proteklih deset godina, nameće nam potrebu, da usa- 
vršimo jedno pravilo, koje je nedovoljno prilagođeno brzini i širini 
današnjih ekonomskih nedaća« (str. XXVI, Ministćre des Finances, 
Projet de loi de budget de 1936*). 


Prema tekstu ekspozea motiva izgleda da je shvatanje redaktora 
slijedeće: 1) da je ranije glavno pravilo bilo »pćnultićme«, ali znatno 
dopunjeno, tako da je izgledalo da ima više pravila, 2) da je novo- 
primjenjeni metod samo jedna dopuna, a ne jedna korjenita izmjena 
dosadašnjeg sistema i 3) da je novi sistem samo jedna prolazna mjera. 

Mišljenje glavnog budžetskog izvjestioca već je određenije, ali 
bi po njegovom ekspozeu izgledalo, da on nov kriterij smatra za mo- 
derniju primjenu direktne metode. Leon Barćty rekao je na jednom 
mjestu ovo: »Za budžetsku procjenu napušteno je sada pravilo pret- 
posljednje godine. Procjene su sračunate na direktan način, da bi se 
vodilo računa o sužavanju poreske materije uslijed krize. ..« (v. Jour. 
nal Officiel, Serie Il, Documents parlamentaires, diskusija od 13 dec. 
1935 i dr.). 

Još mnogo odlučniji je Edgard Allix, profesor nauke o finansija- 
ma na Pariškom pravnom fakultetu. On smatra, da je u budžetu 1936 
godine učinjen pravi prelom i da je uzet novi kriterij koji on naziva 
»indeksnim metodom«. On vjeruje u mogućnost, da ovaj novi metod 
potpuno istisne stare i da dovede do izrade jednog definitivnog i mu- 
dernog sistema. On smatra da bi u pogledu državnog budžeta trebalo 
primjeniti sistem procjene stokova, kojeg se drže privatna preduzeća: 
po cijeni koštanja, odnosno po dnevnom tečaju ako je ovaj niži od 


*) uračunavši tu i vaaredni budžet od 6% milijardi fr. 

cijene, ali nikako ako je viši od cijene. (V. Allix, Cours de Science 
des Finances, 1935/36 str. 69 i dr.) 

Da dodamo, najzad, da mnogi još nisu zadovoljni ovom primje- 
nom metoda indeksnih brojeva (koji je usvojen, kako izgleda, pod 
uticajem prijedloga poznatog francuskog ekonomiste Jean Dessirier). 
Tako glavni budžetski izvjestilac Barećty kaže u svome izvještaju: 
»Financijski odbor izražava bojazan da su koeficijenti unekoliko op- 
timistički, i zato smatra svojom dužnošću da ih primi s rezervom« 
(v. Rapport »Docum. parlementairs, 1317, J. O.). | poznati stručnjak 
Gaston J€ze je toga mišljenja: »lako manje proizvoljna no za budžet 
od 1935 godine, ovogodišnja procjena prihoda ipak nije iskrena» 
(Revue de Science et de Lćgislation Financičre, 667. V. i članke na 
str. 449... i 653..., kao i njegove uvodnike u Journal des Finances. 
Vidi komentare Frederic Jenny u de Temps Financičr.) 


Ne raspolažemo još dovoljnim podacima o kretanju prihoda u 
ovoj budžetskoj godini da bismo mogli da ocijenimo, u koliko su ove 
bojazni opravdane. Izgleda da su one potvrđene u prvim mjesecima, 
dok je naprotiv, u martu i aprilu nastalo osjetno poboljšanje — tako 
da su se pojedini prihodi veoma približili samim procjenama. Za četiri 
prva mjeseca 1936 prihodi od posrednih poreza, monopola i domena 
podbacili su samo za 941% milijuna franaka prema budžetskim pro- 
cjenama (u martu i aprilu bilo je čak i viškova). Takse na postovni pro- 
met bile su u januaru ispod budžetskih predviđanja, ali su ih već 
prešle u februaru i postigle također osjetne viškove u martu i aprilu, 
tako da nadmašuju budžetske procjene (4 prva mjeseca) za 35 mili- 
juna franaka. Interesantno će biti pratiti dalji razvoj državnih pri- 
hoda u Francuskoj i vidjeti, u koliko se jedan »konjunkturni budžet« 
može da približi stvarnosti. U svakome slučaju sa gledišta budžetske 
teorije, on pretstavlja jednu novost, koju je vrijedno bilo ovđe za- 
bilježiti. | 


RUDOLF MATZKE 


AKTUELNI PROBLEMI POMORSKE POLITIKE 
JUGOSLAVIJE 


Današnja državna ekonomska politika razvija se u pravcu diri- 
girane privrede na bazi sistematske suradnje svih glavnih privrednih 
grana. U tom cilju javlja se potreba izrade jednog privrednog plana, 
koji bi pružio smjernice i metode rada za pojedina glavna privredna 
područja. Za brodarstvo posebice pokazuje se naročita potreba 
izrade jednog pomorsko-privrednog plana. A to 
tim više, što brodarstvo i ako zahvaćeno teškom krizom, dobiva u 
zadnje vrijeme sve veći značaj u našoj inozemnoj trgovini. Tako je 
udio našeg morskog prometa u cjelokupnom inozemnom prometu iz- 
nosio 1929 oko 34%, a 1933 je dosegao već polovicu. 

Ovaj porast pomorskog prometa znači, da se naša vanjska trgo- 
vina sve više orijentira spram prekomorskih tržišta. Sa uređenjem i 
povećanjem kapaciteta glavnih pomorskih luka može se privući i 
strani tranzit, što bi pridonijelo dalnjem razvitku brodarstva. 

Za to spomenute okolnosti iziskuju temeljitu suradnju svih inte- 
resiranih faktora, koja se mora osnivati na jednom utvrđenom pro- 
gramu. Samo na ovaj način moglo bi se mnogo više postići za po- 
morstvo, a tu pažnju zaslužuje ono ne samo obzirom na važnu ulogu 
u narodnom gospodarstvu, već i za to da se popravi ono, što je sa 
mjerodavne strane u nedavnoj prošlosti propušteno. 

Svrha takvog radnog programa jest, da se utvrde smjernice po- 
morske politike, prema kojima bi se udesio cjelokupan rad za dulji 
vremenski period, imala bi se postaviti osnova za suradnju svih fak- 
tora interesiranih u pomorstvu, a naročito za užu suradnju privatne 
inicijative. Takav bi plan sadržavao potrebne direktive, koje bi koor- 
dinirale državne i privatne interese u pomorstvu, a kontinuitet takvog 
rada poslužio bi interesentima kao najbolja orijentacija za još jaču 
kolaboraciju. 

Baš pomanjkanje takvog sistematskog rada u poratnoj pomor- 
skoj politici bilo je u mnogočem štetno za razvitak nacionalnog bro- 
darstva. Naše brodarstvo pretrpjelo je svjetskim ratom težak udarac. 
Nakon rata trebalo ga je iz temelja reorganizirati i postaviti u sklad 
sa novim nacionalno-privrednim interesima. Promotrimo li,ali organi- 
zaciju naše pomorske privrede u tom vremenu, mora se konstatirati, 
da nije bilo sistematskog rada, i da se u glavnom sve, što je učinjeno 
imade svesti na samu privatnu inicijativu. 

Takav pomorski radni program bazira na slijedećim glavnim 
uvjetima: 

1) sistematizacija rada sa jačim zahvatom države u provocinji 
pomorske politike, 

2) širi oslon ove akcije na bazi kolaboracije sa privatnom inicija- 
tivom. Ova bi trebala biti redovito konzultirana kod riješavanja važ- 
nijih pomorskih problema, jer ona može najbolje prosuditi sva pita- 
nja u izvornom krugu i na temelju iskustva surađivati sa nadležnim 
faktorima. Ako se na ovaj način pruži veća mogućnost suradnje pri- 
vatnoj incijativi, to će se ona moći upustiti sa još većom energijom 
na iskorišćenje mora, 

3) osiguranje kontinuiteta rada za dulji period vremena. 

* 


Pošto smo time istakli svrhu i temeljne principe pomorsko-pri- 
vrednog plana, prelazimo na razmatranje pojedinih aktuelnih proble- 
ma naše pomorske politike. 

I. Reorganizacija pomorske uprave. Zadnjih go- 
dina raspravlja se u javnosti pitanje temeljite reorganizacije pomor- 
ske uprave na bazi što veće samostalnosti, kako bi uzmogla bolje od- 
govarati specijalnim zahtjevima pomorstva. 

Financijskim zakonom 1933/34 po čl. 48 t. 1 dato je općenito 
ovlaštenje Ministru saobraćaja, da donese uredbu o reorganizaciji 
ustanova svog resora, pa je ministar na temelju ove ovlasti pokrenuo 
i pitanje reorganizacije pomorske uprave. Intencija ove reorganiza- 
cije bila bi, da se sve upravne funkcije u području pomorstva koncen- 
triraju u jednom resoru i tako stvori jedna samostalna uprava, koja 
bi ostala podvrgnuta ministru saobraćaja. 


Tome naprotiv pomorski krugovi tražeći koncentraciju sviju 
funkcija pomorstva u jednoj samostalnoj upravi pokreću pitanje, da 
se ta uprava izdvoji iz kompetencije Ministra saobraćaja i podvrgne 
kompetenciji Ministra trgovine i industrije. Ovaj zahtjev obrazlažu 
time, jer da pomorstvo, dok je god pod upravom Ministra saobra- 
ćaja, ne će moći nikada pokazati poželjnih uspjeha u pomorsko-trgo- 
vačkom pogledu. 


Kod ocjene ovog predloga valja uočiti, da su kod pomorstva 
jednako važni saobraćajni i trgovački momenti, pa će pravilno rješe- 
nje pitanja, da li pomorstvo treba ostaviti u kompetenciji Ministar- 
stva saobraćaja ili pak prenijeti ga u kompetenciju Ministarstva trgo- 
vine i industrije, zavisiti od toga, koji je od ovih obiju momenata 
uopće a koji napose sada u ovo vrijeme potreban većeg forsiranja. 


Za raniji period razvitka imala je kompetencija Ministra saobra- 
ćaja svoju dobru stranu u tomu, što je uspjelo provesti organizaciju 
redovitog domaćeg saobraćaja, ali sadanje nove prilike traže širu 
organizaciju u vezi sa inozemnim prometom, pa se u tom pogledu 
ukazuje kompetencija Ministarstva trgovine i industrije doista po- 
željnom. 

Da se uzmogne paralelno voditi računa, kako o saobraćajnim ta- 
ko i o trgovačko-prometnim momentima, najbolje bi bilo rješenje, 
da se osnuje posebno Ministarstvo za pomorstvo, ali 
to je stvar kasnijeg vremena, kad budu financijske prilike povoljnije 
i naše pomorstvo jače. 


I. Subvencije domaćoj plovidbi. Tek od 1929 ure- 
deno je pitanje subvencioniranja redovite plovidbe na jednoj siste- 
matskoj bazi t. j. na temelju dugoročnih ugovora i u vidu jedne te- 
meljite i dugoročne kalkulacije. 

Ove dugoročne ugovore zaključila je država na rok od 10 godina 
sa pet parobrodarskih društava, i to: 

a) za vršenje službe u maloj obalnoj plovidbi na temelju ugo- 
vora od 15. III. 1929: 
sa Jadranskom plovidbom uz godišnji prinos od . Din 30,500.000.— 
sa Dubrovačkom parobrodarskom zin uz 


godišnji prinos od . . . . . >» 11,250.000.— 
sa Brodarskim a. d. »Boka« (sada Zetska plovidba 
a. d.) uz godišnji prinos od_. . +... . >  7,000.000.— 


ukupno . . . Din 48,750.000.— 

Db) za službu u velikoj obalnoj i dugoj plovidbi na temelju ugo- 
vora od 30. IX. 1930: 
sa Brodarskim a. d. »Oceania« uz godišnji pri- 

nos od . . Din 6,500.000.— 
sa Jugoslavenskim Lloydom uz godišnji prinos od. »  8,000.000.— 


ukupno . . . Din 14,500.000.— 


Gornje subvencije odmjerene su na temelju stručnih kalkila za 
ugovorene pruge po broju prevaljenih morskih milja, ali njihova 
reparticija ne stoji u pravom omjeru sa intenzitetom prometne službe 
pojedinog društva, jer su kod odmjere državnog prinosa bili od upli- 
va i drugi momenti, kao n. pr. pasivitet pruge, vrijednost plovnih 
objekata i njihova amortizacija i dr. 

Ovim ugovorima preuzela su parobrodarska društva i obveze 
glede djelomične prinove svog plovnog parka, koje su imali izvršiti 
u ugovoreno vrijeme u visini otprilike trećine postojećeg kapitala. 

Obzirom na nove prilike preinačeni su sporazumno ovi ugovori 
u g. 1932 time, da su otpale obveze društava glede daljne obnove to- 
naže, a ujedno je reduciran državni prinos. Što se tiče samog karak- 
tera ovih subvencija, one pružaju samo ekvivalent za podržavanje 
redovite službe, prevoz pošte i za druge usluge, koje čine odnosna 
društva u općem interesu. 

Međutim nastaje danas pitanje, da se uzmu u obzir i teške prilike 
u brodarstvu, pa se stoga javlja potreba, da se značaj ovih subvencija 
proširi u pravcu, da one posluže i kao palijativno sretstvo u pogledu 
konsolidacije prilika u brodarstvu. 

Il. Obnova plovnog parka. Prema ugovorima o sub- 
vencijama bila su društva obvezana na slijedeće prinove svog plovnog 
parka za period trajanja ugovora: 


Jadranska plovidba. . . . 6.000 t. 
Dubrovačka pranni . . . 2.500 » 
Boka a. go M mm 300 » 
Oceania : .. 4... :7.500 » 
Jugoslavenski Lloyd . . . . 32.000 » 


Pitanje obnove tonaže bilo je osobito važno obzirom na malu 
obalnu plovidbu, jer tu znatan dio plovnih jedinica uslijed starosti 
nije više sposoban za besprikorno vršenje službe. 

lako su društva 1932 bila oslobođena obveze daljnje obnove 
svoje tonaže, to možemo ipak sa zadovoljstvom zabil ježiti, da su dru- 
štva 1 poslije toga roka nabavila nove plovne jedinice. 


Uzmemo li k tomu u obzir činjenicu, da se naša ukupna tonaža 
nalazi uslijed opće depresije u opadanju: 


19932 . . . . 360.529 BRT. 
1933... . 347.201. >» 
1934, . . . 818.509 >» 


to slijedi iz toga, da promjene u našem plovnom parku pokazuju na- 
predak, iako ne u brojčanom a ono u kvalitativnom pogledu. 

IV. Organizacija inozemnih linija. Inozemne re- 
dovite pruge u velikoj obalnoj i dugoj plovidbi podržavaju 4 paro- 
brodarska društva, i to: 

Jadranska plovidba i Dubrovačka parobr. sa istočnim dijelom Sredo- 
zemnog mora, 

»Oceania« sa zapadnim dijelom sredozemnog bazena i Kanarskim oto. 
cima, a početkom 1935 uvela je i redovitu prugu za luke sjeverne 
Evrope, 

»Jugoslavenski Lloyd« sa Argentinom. 

Da možemo uočiti važnost ovih linija, kao i pitanje njihovog 
proširenja navest ćemo podatke o našem pomorskom robnom pro- 
metu sa državama u odnosnom području u g. 1934: 

Istočni dio sredozemnog bazena i bliski Istok ca. 300.000 t. robe 

Zapadni dio sredozemnog bazena i Kanarski 


otoci » 270.000 » —_ >» 
Zapadna i sjeverna Evropa » 450.000 » — >» 
Argentina s dog o moa » 20.600 » >» 
Ostala područja > 944400» >» 


ukupni naš inozemni pomorski promet ca. 1,985.000 t. robe 


Iz ovog se može razabrati, koliko je važna linijska služba sa 
bliskim Istokom kao i sa lukama zapadne i sjeverne Evrope. 


V. Zaštita domaće zastave. Žalosna pojava, koja se 
pokazuje osobito u ranije doba u našem inozemnom pomorskom pro- 
metu jest premoćni udio strane zastave (talijanske). 

Udio jugoslavensk. zastave iznosio je g. 1925 tek 22%, ali je do 
g. 1932 porasao na 34 %. odn. u g. 1934 na 36%. Tome naprotiv izno- 
sio je uđio talijanske zastave u g. 1925 62%, a spao je do g. 1927 
na 47%. Prema tome slijedi, da se udio jugoslavenske zastave nalazi 
u porastu na štetu talijanske zastave. 

U izvoznom pravcu porasao je udio jugoslavenske zastave od 
20%: u g. 1925 na 34% u g. 1934, a u uvozu od 31%; na 50% u istom 
vremenu. 

Naši bi interesenti morali svakako voditi računa o tome, da se 
tamo gđe je to moguće posluže domaćim brodovima, što je pogo- 
tovo slučaj kod izvoza, pošto ovđe odlučuju većinom domaći izvoz- 
nici o najmu broda. 


VI. Tarifna politika. Poznata je činjenica o velikim pred- 
nostima pomorskog transporta obzirom na niske prevozne troškove, 
koji omogućuju širi djelokrug spoljne trgovine. 

Kao najbolje sretstvo za pogodovanje pomorskog transporta 
služi svakako sistematski vođena tarifna politika, koja se mora osni- 
vati na kolaboraciji željezničkog i pomorskog transporta. Temelj 
ove tarifne politike leži dakle u izgrađenom sistemu željezničkih ta- 
rifnih povlastica, kojima je svrha, da pogoduju razvitku tranzitnog 
prometa preko luka iz njihovog prirodnog zaleđa. Ova tarifna poli- 
tika treba da vodi naročito računa, da se izvozni produkti sastoje pre- 

težno od primarnih produkata ili polufabrikata, koji razmjerno prema 
svojoj niskoj vrijednosti ne mogu snositi veće prevozne troškove. Na- 
ročito treba poraditi na tome, da se omogući što veći izvoz agrarnih 
produkata preko domaćih morskih luka, iako se u tom pogledu jav- 
ljaju poteškoće radi udaljenosti odnosnih produkcionih područja. 

U rukama shodne tarifne politike predleži i mogućnost razvitka 
stranog tranzita preko domaćih luka. Tako je nedavno ostvaren spo- 
razum sa Čehoslovačkom, kojim su uvedeni direktni tarifi iz Čeho- 
slovačke za Jadran. 


VII. Saobraćajna politika. Saobraćajna politika mora 
imati tu činjenicu pred očima, da geografska konfiguracija Jugosla- 
vije i struktura eksportnih proizvoda ne pružaju uvjete za koncentra- 
ciju prometa u jednoj glavnoj luci. Stoga je potrebna izgradnja jed- 
nog željezničkog sistema, koji bi povezao pojedine važnije luke sa 
njihovim prirodnim zaleđem. 

U tom pogledu možemo obalu od Sušaka do Kotora podijeliti u 
3 sektora: gornji sa lukom Sušak, odnosno sa projektiranim luč- 
kim sistemom Sušak-Martinšćica-Bakar, srednji sa Splitom i Ši- 
benikom, i južni sa Dubrovnikom i Kotorom. 

S tim u vezi pokazuje se potreba izgradnje slijedećih glavnih 
pruga: 

1) U gornjem sektoru pretstavlja glavni saobraćajni problem pi- 
tanje željezničke veze Slovenije sa Jadranom. U tom pogledu pro- 
jektirane su pruge: Kočevje — spoj sa prugom Zagreb—Sušak i Tre- 
bnje—St. Janež—Sevnica. 

Sa izgradnjom željezničke veze preko Kočevja skratio bi se put 
od Ljubljane do Sušaka za 140 km, dočim je sadanja najkraća veza 
preko Karlovca duga 338 km. Važnost ove pruge naročito se ističe, 
ako ju stavimo u usporedbu sa željezničkom vezom Ljubljana—Trst 
(145 km) i Ljubljana—Rijeka (132 km). Uslijed slabe veze Slovenije 
s morem polazio je znatan dio slovenskog izvoza preko tuđih luka 
(Trst). 

2) U srednjem sektoru u projektu je izgradnja Unske pruge Su- 
nja-——Bihać—Knin—Split, koja će pretstavljati najkraći spoj savskog 
i dunavskog bazena na Jadran. Tako će n. pr. iznositi uštednja puta 
ovom projektiranom prugom od Beograda do Splita 185 km ili 28.5%. 
Interesantno je, da će i daljina željezničke veze Zagreb—Split biti 
ovom prugom kraća za 42 km. 

3) U južnom sektoru dolazi u pitanje dovršenje jadranske pruge 
na Kotor, koja je samo djelomično izgrađena. 


VIII. Pomorsko-lučka politika. Ovđe bi na prvo 
mjesto stavili pitanje izgradnje lučkog sistema na Hrvatskom Pri- 
morju za odterećenje sušačke luke. O ostvarenju ovog problema za- 
visi i mogućnost, da će ova luka moći i preuzeti onaj promet, koji 
će doći u obzir jednim dijelom sa izgradnjom najkraće željezničke 
veze sa Slovenijom, a pogotovo još u pitanju metradinanje stranog 
tranzita. 

Što se općenito tiče pitanja uređenja naših luka napominjemo, 
da je Ministarstvo saobraćaja izradilo svojedobno posebnu Uredbu o 
osnutku fonda za izgradnju i održavanje morskih luka. Ova je uredba 
u januaru 1936 podnesena Ministarstvu financija na odobrenje. Sret- 
stva za ovaj fond predviđena su od lučkih pristojbi i od pristojbi za 
otvorena skladišta u lukama, koje se računaju na cca 9 milijuna di- 
nara godišnje. 

Za razvitak glavnih luka važna je ustanova carinskih javnih skla- 
dišta, koja imadu za sada da nadomjeste kod nas instituciju slobodnih 
carinskih zona. Ovakva skladišta osnovana su 1934 u Sušaku, a po- 
trebno je, da se njihovo poslovanje udesi u najširem smislu i da se 
izgrade i u drugim našim glavnim lukama. 


IX. Organizacija pomorskog kredita. Temelj po- 
morskog kredita leži u organizaciji pomorske hipoteke. Predleži i za- 
konski nacrt za pomorsku hipoteku iz g. 1930, koji se bazira u glav- 
nom na internacionalnim konvencijama iz g. 1926. U pogledu zavoda, 
putem kojega bi se to imalo provesti u život, postoje dva predloga. Je- 
dan za proširenje djelokruga Državne hipotekarne banke, a drugi za 
osnutak specijalnog zavoda za pomorski kredit. 

* 


Bez zakonskog utvrđenja pomorsko-privrednog plana ne može 
se voditi dobra pomorska politika. A samo putem stabilne pomorske 
politike mogu se riješavati mnogobrojni problemi pomorskog pro- 
meta i pomorske privrede uopće. Slobodno more pretstavlja veliki 
kapital za svaki narod. 


DR. RUDOLF CEGLEDI 


SAVREMENE METODE U POSLOVANJU PRI- 
VREDNIH PODUZEĆA 
CO SISTEMU S BUŠENIM KARTICAMA) 


I. Razvitak privrede u zadnjem stoljeću naročito je karakterizi- 
ran primjenom tehnike u privrednoj organizaciji. Postanak industrije, 
koja se iz rukotvornog obrta razvila do najvažnije privredne djelat- 
nosti, porast prometa i trgovine, stavljali su sve veće zahtjeve na 
samu organizaciju privrednog poslovanja, kako u privatnim poduze- 
ćima, tako i u pojedinim javnim ustanovama. 


Naročito su u poslovanju privatnih poduzeća, tendenca rentabi- 
liteta s jedne strane i konkurencija s druge strane, davale uvijek po- 
ticaj za što ekonomičnije uređenje organizacije poduzeća. Iskorišta- 
vanje sviju mogućnosti kod samog proizvodnog procesa i u admini- 
strativnom radu ide za tim, da se uz najmanji utrošak vremena i pro- 
stora, sile i sretstava postigne najviši rezultat. 


Dok je na području samog proizvodnog procesa racionalizacijom 
postignut izvjesni stepen organizatorne izgradnje (primjenji- 

vanjem naučnih rezultata), koja je išla za uštedom vre- 
mena, te za mehanizacijom radnja, koje se stalno ponavljaju, mora- 
mo priznati, da je na području komercijalne organizacije mehaniza- 
cija znatno zaostala. (Ovđe svakako puštamo po strani organizaciju 
privrede kao cjeline, jer se činioci koji uvjetuju njen razvitak, na- 

laze izvan okvira ovog prikaza). 

Ograničivši se na samu organizaciju trgovačkog i javnog podu- 
zeća, opažamo znatnu tehničku zaostalost naročito na Pocrusju same 
administrativne, kancelarijske, organizacije. 

Kancelarijska organizacija je organizacija rada. Organizacija ra- 
da u novijem vremenu pokazuje nastojanje, da mehanički duševni 
rad: računske operacije, razvrstavanje, sastavljanje i ispitivanje bro- 
jeva, zamijeni mehaničkim mašinskim radom. Najvažnija primjena tog 
nastojanja je u knjigovodstvu, gđe se danas pomoću knjigovodstve- 
nih i računskih mašina ubrzava i pojednostavljuje rad, a uz to se po- 
većava sigurnost i tačnost dobivenih rezultata. Naročito je u američ- 
kim poduzećima organizacija kancelarijskog rada iskoristila tehničke 
mogućnosti, te danas postoji tamo sistem, koji se odvija uz manji 
utrošak energije, na jednostavniji, brži i sigurniji način, nego što je 
to slučaj kod nas. 

II. Jedan od osnovnih zahtjeva u organizaciji poduzeća je, da se 
u pravo vrijeme dobiju apsolutno tačni podaci o dosadašnjem poslo- 
vanju, kako bi se iz tih podataka uz financijalni efekat sveukupnog 
rada, koji nam pokazuje u izvjesnoj mjeri i obično knjigovodstvo, 
dobila također mogućnost, da se u detalje prosudi efekat rada bilo u 
procesu proizvodnje, bilo u poslovnim uspjesima prema vani. Na 
osnovu takovih detaljiranih podataka i njihovog sumiranja i razvr- 
stavanja prema različitim gledištima, možemo da dobijemo jasnu sliku 
sveukupnog poslovanja pojedinog poduzeća, te da prema tim rezul- 
tatima konzekventno udešavamo svoju poslovnu politiku. 

Potreba za razvrstavanjem podataka s različitih gledišta dovela 
je do upotrebe kartoteke. Pojedine poslovne događaje knjižimo 
u razne kartoteke, kopiranjem ili prepisivanjem, po više puta. Tako 
na pr. može faktura da se knjiži u kartoteku dužnika, u kartoteku 
u kojoj su navedene vrste pojedine robe, prodajni rajoni, obračun s 
putnicima, platežni uslovi itd. Kod proizvodnog procesa u svrhu tačne 
kalkulacije interesirat će nas cijena utrošenog materijala, mehaničke 

i ljudske snage, kapacitet izrade itd., a u tu svrhu nam je opet po- 
irebna raščlanjivanje i detaljiziranje svih tih stavaka, kako bi do- 
bili što jasniju sliku tog procesa. Javne ustanove kao željeznice, 
pošte, električne centrale i slično, trebaju također svoje poslovanje 
da razrade i prikažu s različitih gledišta, kako bi mogle da udese svoju 
poslovnu politiku prema potrebama i mogućnostima, na koje tako 
analizirani proces ukazuje. 

III. Da se udovolji svim tim potrebama većih privrednih jedinica, 
trebalo je pristupiti mehanizaciji organizatornog i administrativnog 
rada. Veliki uspjeh u tom pitanju postignut je samom mehanizacijom 
knjigovodstva i statistike, tih dvaju osnovnih radnja u administraciji 

svakog poduzeća, pomoću metode s bušenim karticama, 
koju je u devedesetim godinama prošloga vijeka pronašao Dr. Her- 
man Hollerith. Ova metoda usavršavana je postepeno i njena pri- 
mjena postala je danas potrebom svakog većeg privrednog i javnog 
poduzeća, koje mora da drži korak sa savremenim razvojem. 

Svrha sistema s bušenim karticama je, da bilo knjigovodstvene, 
bilo statističke radove izvodi potpuno mehanički. Osnov te metode, 
kako samo ime kaže, je bušena kartica. 

Da karticu možemo upotrebiti za stanoviti rad, razdijelit ćemo 
istu u grupe kolona, koje nazivamo poljima. Na kartici ćemo dakle 
predvidjeti toliko polja, koliko nam je potrebno da pojedine poslov- 
ne događaje označimo sa svim željenim detaljima. 

Kartica, koju za primjer ovđe prikazujemo, uzeta je iz prodaj- 
nog odjeljenja jednog poduzeća. Na toj su kartici predviđena polja 
za oznaku datuma, broja fakture, vrste kupca, teritorija, broja put- 
nika, koji je robu prodao, platežne uslove, prodajnu cijenu itd., dakle 
svih onih obilježja, koja upravu prodajnog odjeljenja mogu da 

Bušena kartica (mjerilo 2/3) 
U prikazanoj kartiči bušen je slijedeći poslovni događaj: 12 maja prodano 
je prema fakturi br. 2453, mušteriji br. 135, koja ima vrst radnje 29 
(primjerice trgovina pletenom robom) u mjestu 212, banovina dravska (2) 
uz proviziju 3%, način plaćanja netto kassa (1), 15 komada robe br. 63 
uz prodajnu cijenu Din 840.—, nabavna je cijena 710.— bruto zarada 
iznosi 130.— dinara. 


Za oznaku mjeseca bit će nam potrebna na pr. 2 mjesta, zato se - 
ovo polje sastoji iz dvaju kolona. Za sva polja uzeto je toliko kolona, 
koliko to traži opseg pomenutog poduzeća. Budući da isto ima na pr. 
oko 3000 mušterija, ostavljeno je za oznaku mušterija četiri kolone. 
(Istim brojem kolona možemo da označimo 9999 mušterija.) 


Pojmovi se ovđe izražavaju u brojkama, koje se određuju u po: 
sebno sastavljenom kodu. Ta činjenica uostalom ne pretstavlja nika- 
kovu novost, jer se danas veliki broj pojmova, koji se stalno ponav- 

ljaju u odnosnim poduzećima, označuje brojevima. Isto je kod javnih 
ustanova, kao željeznica, pošta, koja linije, saobraćajna sretstva, ko- 
mitente itd. danas označuje također brojevima. 


Treba napomenuti da postoje osim karata s 45 kolona i karte 
s 80 kolona. Taj višak od 45 kolona omogućuje nam, da na kartici 
predvidimo polja još i za daljnje željene podatke, pojedinog poslov- 
nog događaja, koji ćemo time moći razraditi do u najmanje tančine. 

Podaci se buše u kartice pomoću naprave, koju nazivamo buši- 
lom. Postoje razne vrste Hollerith bušila i to: obično (ručno) bušilo, 
automatsko bušilo za bušenje istovjetnih podataka, automatsko su- 
marno bušilo, za bušenje sumarnih podataka itd. Iz bušila prelaze 
karte u mašinu za razvrstavanje. 


Ovoj je mašini svrha da nam razvrsta i daje redoslijed izbušenih 
kartica, već prema gledištu s kojega hoćemo karticu razraditi. Hoće- 
mo li na pr. da dobijemo iskaz prema teritoriju, gde smo robu pro- 
dali, razvrstat ćemo karte prema tom pojmu ( u našem primjeru ko- 
lona 18). Tako razvrstane kartice stavljamo u mašinu za tabuliranje, 
koja automatski ispisuje iskaz prodane robe prema pojedinim terito- 
rijima. Taj će nam iskaz pokazati, koliko je stanovite robe prodano 
u pojedine teritorije, a također i sve ostale podatke, koji nas u vezi 
s teritorijem kod naše prodaje interesuju. Tako na pr. koliko robe 
stanovite vrste smo tamo prodali, kojim mušterijama, uz koju cijenu, 
putem kojeg putnika itd. Ukratko, možemo da u iskazu dobijemo 
pojam teritorija, osvijetljen sa svih gledišta, za koje smo u kartici 
predvidjeli rubrike i bušili odnosne podatke. 


Mehanizacija se sastoji u tome, da iz iste kartice, ako ih rasvr- 
stamo prema bilo kojem drugom pojmu, možemo opet izraditi iskaz 
po tom pojmu, opet osvijetljen u vezi sa svim ostalim podacima s 
gledišta tog pojma. Jasno je da se i detalji, a i konačni rezultati tih 
iskaza međusobno slažu, jer za izradu svih tih raznih iskaza upotreb- 
ljavamo uvijek iste bušene kartice. 

Mašina, koja nam izrađuje sve te iskaze je mašina za tabu- 
liranje. 

U nju stavljamo izbušene, verificirane i razvrstane kartice, koje 
nam ta mašina razrađuje i daje gotove knjigovodstvene, statističke i 
razne druge računske iskaze. Ova mašina ima kapacitet da vrši 45.000 
računskih operacija u jednom satu. 


Na taj smo način iz nepomične podloge (fakture ili drugog 
osnovnog dokumenta) prenosom u bušenu karticu stvorili mogućnost, 
da dobijemo najdetaljniju analizu cijelog poslovanja u najkraće 

vrijeme. 

IV. Ovaj kratki prikaz je dovoljan, da u glavnom uputi u sistem 
s bušenim karticama i da dade sliku o toj metodi. Po uzoru naprednog 
inozemstva svakako je potrebno, da se i kod nas povede računa o 
važnosti primjene takove metode u našim privatnim i javnim podu- 
zećima. I onda će se uvidjeti da mnoge pogrješke, pa i one princi- 
pijelne naravi, dolaze odatle, što često nije moguće da se stvori prava 

slika o mogućnostima i potrebama poduzeća, baš uslijed nedovoljne 
kontrole i analize dosadašnjeg poslovanja, koje se na savršen način 
postizava samo prikazanom metodom. Tehnika, koja je u samoj pro- 
izvodnji došla potpuno do izražaja, promjenila je odnose u ljudskom 
društvu, i bez obzira da li su te promjene povoljne ili ne, mora svatko 
priznati da je tehnika faktor napretka. Njezinom ispravnom primje- 
nom moći će tek društvo da zajamči svojim članovima slobodniji raz- 
vitak. Primjena tehnike u organizaciji i administraciji privrede, je ta- 
kođer jedan od važnih činioca u razvitku cijele privrede. 


DR. S. UĐVARLIC 


ZADRUGARSTVO KAO ŠKOLA RADA 


Historija zadružnog pokreta pruža dosta primjera zadružnih rad- 
nika, koji su se odlikovali rijetkom marljivošću, odlučnom voljom i 
disciplinom u radu. Reifeisen je bio čovjek neobično marljiv, istrajan | 
u zadružnom radu i zadahnut vjerom, da njegov rad mora da urodi 
plodom i donese poboljšanje materijalnog položaja mnogobrojnog 
sloja ekonomski slabijih ljudi na selu. Njegova ljubav za zadružni rad 
upravo je legendarna i može da posluži kao uzor svima zadrugarima. 
Prođemo li dalje kroz galeriju ostalih zadružnih radnika, i tu ćemo 
susresti vrijedne i energične ljude, kao što su bili među radnicima 
Roždalski pioniri, koji posijaše sitno ali zdravo sjeme u konzumnim 
zadrugama, da se od njih kasnije razvije socijalni pokret širih raz- 
mjera. Svoje dosadanje uspjehe konzumno zadrugarstvo imade naj- 
više i da zahvali onim prvim zdravim podlogama, koje su im dali njeni 
osnivači u Engleskoj. Sistematski, smišljen i ustrajan rad i vjera u 
sebe i svoje snage obezbijedila je pobjedu tim zadrugama. Tako bi 
mogli i među njihovim daljim nasljednicima u zadrugama raznih obli- 
ka i raznih društvenih grupa da nađemo mnogo onih, koji su bili i 
ostali vjerni učenici prvih osnivača i na praktičnom djelu primjenili 
primljenu nauku i iskustvo (Heinrich Kaufmann, Veb, Has, Volem- 
borg, Oberlin, Fasbender, Plenket). Da vidimo, u čemu bi bilo zna- 
čenje zadružnog rada i koji su sve njegovi elementi. 


1) Zadružni rad mora da je prožet spoznajom 
zadrugara, da je njegov uspjeh zadružne akcije 
zasnovan na samopomoći. Samopomoć spada među najvaž- 
nije elemente zadrugarstva. U borbi za održanje svoje egzistencije i 
svojih bližnjih ili onih, koji pate od istih materijalnih neprilika, mo- 
raju pojedinci da imaju vjere u sebe i da su uvijek svjesni toga, da o 
njihovih žrtvama ovisi ostvarenje preduzetog posla. Bio to najjedno- 
stavniji zadatak, koji sebi jedna mala zadruga preduzme ili kakav 
veći i teži zadatak, uvijek se zahtjevaju žrtve od njenih članova. Stoga 
oni moraju biti pripravni da ih u svako doba doprinesu i da se odgoje 
u tom smislu da dajući za zadrugarstvo i radeći u njemu rade i za 
sebe i za svoju porodicu i za društvo. I zato duboka filozofija i logika 

stvarnosti počiva u riječima poznatog zadružnog učitelja Mihajla 
Avramovića, koji veli da »zadrugari uzimaju svoje poslove u svoje 
ruke«. Iskrena spoznaja, da oni to rade sami, psihološki mora da utiče 
još jače na njih, da se oni s voljom predaju svome djelu, da udvo- 
struče svoje snage i napor, da bi što prije postigli cilj, koji stoji pred 
njihovim organizacijama. Zbog toga rad u zadrugarstvu dobija svoje 
specijalno značenje i razlikuje se znatno od rada u drugim privrednim 
akcijama. 


2) U zadrugarstvu se radi zajednički, tu moraju 
da rade svi zadrugari. Zbog sličnih ekonomskih interesa 
udružuju se u zadruge sve širi slojevi naroda da u zadrugama zajed- 
ničkim snagama potraže popravak svoga materijalnog položaja. Izo- 
liran čovjek u svome radu i gazdinstvu se gubi, on je slab, dok u za- 
drugama pojedinci udružuju svoje napore. Kraj lošijih radnika ima i 
dobrih i uzornih i ovi posljednji trebaju da potaknu loše da i oni 
pregnu i nauče se kako treba raditi u zadrugarstvu. Rad pojedinca 
— kolikogod je on vrijedan — često ostaje nezapažen i ne dolazi do 
jačeg izražaja, a rad više zadrugara veže se jedan za drugi i omogu- 
ćuje da se izvode veći pothvati i akcije većeg stila. Od zadruga se na 
taj način stvaraju veća zadružna preduzeća, one afirmiraju i svoju 
ekonomsku ulogu a i njihov socijalni značaj više se ističe. Može da se 
dogodi u nekim zadrugama — a to se događa svagđe tamo gđe je 
zadružni odgoj i svijest na niskom stepenu — da zapravo rade jedan 
ili dvojica ljudi, a ostali da se povuku bilo zato što su nesvijesni, bilo 
da su nedovoljno pismeni, bilo nemarni, lijeni ili neoprezni i da ne 
poimaju pravo značenje zadrugarstva i obaveze koje rezultiraju po 
njih od časa njihovog stupanja u članstvo jedne zadruge. Takva 
praksa mora da urodi lošim posljedicama, ona neće oplemeniti zadru- 
gare. U takvim slučajevima oni neće znati cijeniti svoju organizaciju 
niti postignute povoljne rezultate, jer logično je da čovjek ne cijeni 
toliko ono, što su drugi postigli. Zadruga gđe rade samo jedan ili dva 
čovjeka nije ni prava zadruga. Takva zadruga lišena je svog najvaž- 
nijeg oružja za dalje težnje, jer su njeni članovi u njoj samo po ime- 
nu. Istinski radnici u tim zadrugama moraju samo da se sažaljevaju. 
Medutim, takve zadruge ne mogu služiti kao dokaz, da je zadrugar- 
stvo kao pokret nemoćno i nesposobno i ako je jasno, da rad nepra- 
vilno organizovan i bez pozitivne saradnje svih zadrugara mora da 
dade nedovoljne rezultate i da umanji ugled zadrugarstvu. 


3. Zadružni rad zahtjeva veliku izdržljivost, 
zagrijanosti volju. Svaki zadružni radnik mora biti u svome 
radu uvijek spreman na samoprijegor i žrtve, dolazile one bilo s koje 
strane. Te žrtve mogu biti veće ili manje ali ih mi moramo biti svjesni 
u času, kad pristupamo zadružnom djelu. Samo takvi moći će izdržati 
do kraja. Mnogi to nažalost previđaju već u samom početku. Oni, 
koji ne će da rade pod takvim uslovima, bolje je da uopće ne ulaze 
u zadružne organizacije. Mi kako u drugim akcijama tako i u zadru- 
garstvu u prvo doba često smo suviše zagrijani, fantasti a poslije 
izvjesnog vremena, kad se sukobimo s raznim teškoćama, onda se brzo 

povlačimo sa terena i počinjemo da napuštamo preduzeti posao. Nigđe 
se možda takva praksa gore ne osvećuje nego u zadrugarstvu jer za- 
drugarstvo pretpostavlja jedan savršeni kontinuitet i neprekidnost u 
radu svojih saradnika. Rad u zadružnim organizacijama izaziva nove 
probleme, smišljen rad sam od sebe donosi proširenje organizacije. 
U zadrugarstvu mora da se radi organski i analitički. Mora da se sve 
funkcije organski povežu jedna za drugu i cijeli rad odvija kao na 
jednoj kombinovanoj niti. Čim koji dijelić ne funkcionira pravilno, 
odmah se to reflektira na radu drugih organa i na konačnom rezul- 
tatu rada dotične zadružne organizacije. Postignuti rezultati, uspjesi i 
neuspjesi, moraju da se ispitaju, da se stečeno iskustvo dobro istraži, 
da bi se na osnovu toga utvrdile smjernice za dalnji rad, za smišljeniju 
organizaciju i bolju orijentaciju u budućem radu. Zbir činjenica, sa- 
vjesna i detaljna analiza iskustva omogućiće nam, da lakše rješimo 
probieme koji iskrsavaju pred nama. Karakteristika rada u zadrugar- 
stvu i sastoji se upravo u tome, da mi u njemu izvodimo izvjesne 
radnje, stičemo iskustvo i praksu a tek poslije toga i na osnovu toga 
utvrđujemo pravila za naš rad. Najprije dolazi praksa, zapažanje či- 
njenica, a poslije toga slijedi objašnjenje rezultata i utvrđivanje pro- 
grama i načela za budući rad. 

4) Značaj reda ii discipline u zadrugarstvu. Za- 
drugari moraju da su uredni ljudi i u svome zadružnom radu i u svome 
privatnom životu. Smisao za red pojačava odgovornost. i uliva nam 
veću volju za rad. Red u radu doprinosi rasvjetljavanju mnogih i težih 
problema. Red nas uči da budemo više savjesni. Kako kuća zadrugara- 
domaćina, tako je i zadruga zajednička kuća zadrugara, pa treba da 
je uredna, a ona može biti takva samo onda, ako su zadrugari uredni 
ili barem teže tome da postanu takvi. Pored toga zadrugari moraju da 
budu do krajnosti disciplinirani u radu. Svaki zadrugar mora da bude 
svjestan toga, da on mora da radi i za zadrugu, da udovolji svojim 
obavezama prema njoj i da ono, što on uradi za nju, znači njegovu 
dužnost, socijalnu obavezu. Kad je marljivost i istrajnost u radu udru- 
žena s jakom disciplinom kod zadrugara onda zadružna organizacija 
mora da dade utisak jedne ozbiljne organizacije, gđe se radi harmo- 
nično i svjesno na korist svih udruženih članova. 


5) Treba li zadrugari datraže priznanje i na- 
gradu za svoj rad? Zadružni rad je osobene prirode. Mnogi, 
koji su navikli da primaju nagrade, odlikovanja i priznanja, varaju 
se, ako misle da će im to zadrugarstvo pružiti. Ako oni nastoje na 
tome da im ono to dade, oni samo narušavaju zadružnu građevinu i 
postignute rezultate. Zadružni rad ne razvija se uvijek baš tako glatko, 
njegovo izvođenje je spojeno s raznim neprilikama. Zadrugari, koji 
posjeduju gore istaknute odlike, ne će stati pred nedostacima i 
neuspjesima, nego će istrajno produžiti dalje. Pravi zadrugar ne smije 
nikada stati na sredini puta, on ne traži priznanje i pohvale za svoj 
trud, on bježi od toga. Sentimentalnost i žalba za tim, što mu nije dato 
priznanje i odlikovanje za njegov rad, odvela bi ga suviše u žalopojke 
i neproduktivnost a s tim bi mu oslabila i volja za dalji rad. Zadru- 

gari, koji su radili niz godina, imat će stoga najveće zadovoljstvo da 
realno i objektivno posmatraju kroz profil prošlosti postignute rezul- 
tate u svome radu, da dadu nove pobude, pouke i iskustva mlađim 
generacijama i da im prepuste, da one ocjene pravu vrijednost rada 
za vrijeme njihova života ili poslije njihove smrti. Ono što je pozi- 
tivno i zdravo ostvareno u zadrugarstvu ne umanjuje značaj zadruž- 
nog djela kao takvog. Svi su ljudi smrtni, ali su zato pozitivna za- 
družna djela bilo kojeg zaslužnog zadružnog radnika živa i poslije 
njegove smrti. Stoga i u našoj sredini treba suzbijati pogrješne i za 
zadrugarstvo nepovoljne pojave i navike da se traže javna priznanja, 
zahvale i odlikovanja za zadružni rad. Zadružne radnike i sitne i veće 
treba odviknuti od toga, jer sigurno je da će skroman i čestit rađ 
doprinjeti više cjelokupnom zadrugarstvu, nego ako se on oslanja na 
one crte, koje traži sujeta i taština ljudska. Moralna kriza, koju naše 
društvo poslije rata proživljuje, objašnjava nam, zašto mnogi i toliki 
ispravni ljudi, koji rade na zadrugarstvu, bivaju pogrješno i proiz- 
voljno shvaćeni a često i osuđivani. Međutim ispravan rad u zadrugar- 
stvu mora konačno pobjediti, i on će uvijek pobjediti tamo gđe za- 
drugarstvo ostane na svome terenu. Čim se ono udalji od toga, ono 
počinje da prestaje i biti pravo zadrugarstvo. 


Zato je i dužnost ljudi, koji rade na zadrugarstvu da istinskim 
zadrugarima omoguće rad u zadrugarstvu na što široj osnovi i da 
vidno razlikuju one koji rade na zadrugarstvu zato što ga vole i što 
su uvjereni zadrugari od onih koji brzo preko noći postaju zadrugari 
ne zbog zadrugarstva kao takovog nego iz svojih ličnih računa. Ne 
znači to da zadrugarstvo treba rezervirati i monopolizirati samo za 
izvjesne ljude, nego za njega treba odabrati prvenstveno ljude čistih 
pobuda i određenih moralnih kvaliteta, za koje su zadružna načela 
sveta u njihovom radu. 


6) Zadružno odgajanje i zadružni rad. Već na 
prvom koraku moći ćemo da otkrijemo koji čovjek radi na zadru- 
garstvu a da je istodobno odgojen i uvjeren zadrugar. Susrest ćemo 
ljude koji su neosporno marljivi, poduzetni ali primitivni. Oni ne shva. 
ćaju toliko zadružnog djela na kome rade, ne shvaćaju pravo ni svoga 
odnosa prema zadruzi. Oni su dobroćudni i čestiti ljudi, ali su naivni 
u zadružnoj akciji. Nesvjesno i ne znajući oni mogu da svojim radom 
prouzroče neželjene štete. Sasvim drukčije će postupati jedan spre- 
man zadrugar. On će raditi u zadruzi zato, jer voli i razumije zadru- 
garstvo, koje teži njegovom ekonomskom preporodu i socijalnom 
uzdizanju. On će raditi svjesno i duboko uvjeren u to da će o njego- 
vim doprinosima i snagama na zadružnom djelu ovisiti uspjeh za- 
družnog preduzeća, od doprinosa i napora njegova i ostalih zadru- 
gara ovisit će da li će zadružna organizacija biti usporena ili ubrzana: 
u svome razvitku, da li će propasti ili koraknuti naprijed. Zadrugar- 
stvo treba dosta naročito spremnih radnika za svoje djelo. Što je 
bolji i spremniji kadar zadružnih radnika i što veća zadružna svijest 
kod njih, utoliko je više zagarantiran uspjeh i za teže zadatke koji se 
zadrugarstvu nameću. 

7) Sitan rad i sloga u zadrugarstvu. Zadružni rad 
sastoji se od zbira sitnih radova. Da nije bilo toga sitnog rada, izo- 
stale bi i veće akcije. Smatramo da je potrebno da ovo naročito napo- 
menemo zbog toga, što se kod nas većinom prijekim okom gleda na 
ljude, koji se daju na sitan rad, i što se taj rad redovito podcjenjuje. 
Međutim, i u zadrugarstvu i na ostalim poljima nedostaje nam baš 
takvih radnika. Da je kod nas zavladalo takvo mišljenje objašnjava 
nam činjenica, što još nemamo onog kulta. rada koji je potreban i 
koji postoji u drugim kulturnim zemljama. I među starijim i među 
mlađim našim generacijama nažalost nije razvijen kult rada. Zadru- 
garstvo bi stoga, s obzirom na svoju funkciju i s obzirom na visoke 
socijalne ideale kojim teži, bilo ponajprije u mogućnosti da zadrugare 
odgaja u tom duhu da se rad počne više cijeniti, i da se prema tome 
i svim kulturnim i socijalnim radnicima omogući slobodniji i inten- 
zivniji rad. Jer gđe se bude razvilo pravilno shvatanje rada, tu će se 
i snaga i sposobnost svih radnika u raznim djelatnostima svrsishodnije 
1 ekonomičnije iskoristi. S podizanjem kulta rada ističu se samo po 
sebi i karakteri i moralne vrijednosti ljudi. Tim putem pronalaze se 
ponajprije i ljudi jačih moralnih kvaliteta, koji pošto se upoznaju 
mogu da dadu mnogo više od sebe nego ako su negđe zabačeni i do- 
voljno neiskorišćeni. Tako bi zadrugarstvo posredno moglo da učini 
velike usluge i drugim granama i da doprinese jedan obilan prilog 
izgrađivanju naše duhovne i materijalne kulture. 


Osim toga mora se apelirati na sve zadrugare u malim i u većim 
zadružnim organizacijama, da budu u svim svojim nastojanjima više 
složni nego do sada i da ta sloga bude trajna a ne neka sezonska ili 
slučajna. Nesloga i razmirice rasparčavaju naše snage, a sloga daje 
potstreka i pobude za nove napore i međusobnu utakmicu među za- 
drugarima. 


8) Zadružna demokracija u radu. Osnovno načelo | 
zadrugarstva sastoji se u tome, da među zadrugarima nesmije biti 
diferenciranja i gradiranja na povlašćene i podvlašćene. Zadrugarstvo 
je modernog doba zasnovano na slobodi volje i odlučivanja onih, koji 
se udružuju u svoje vlastite organizacije. Ono briše sve vjerske, poli- 
tičke, klasne i nacionalne prepreke i razlike. Ono je niknulo iz slič- 
nih potreba i interesa, i to ekonomskih interesa ljudi, zadruge svih 
oblika teže ostvarenju socijalnih ideala. Prema tome svi zadrugari 
moraju imati podjednaka prava i koristi u svojim zadrugama. I ako 
postoje razni organi u zadrugama kao upravni i nadzorni odbor, skup- 
ština, među njima je samo izvršena podjela rada, nijedan organ ne- 
smije raditi protiv interesa drugih nego u najvećoj saglasnosti. Svaki 
od tih organa mora da visoko shvaća svoje dužnosti i prava, da drži 
do njih, da ih izvršuje i iskorišćuje kad se ukaže potreba za to. Za- 
drugarstvo se zasniva na saradnji svih, znači da svi zadrugari trebaju 
da rade u zadrugama srazmjerno svojoj spremi. Među zadrugarima 
mora da vlada solidarnost u radu. Gdjegod su zadrugari više upućeni 
jedni na druge i gdje je veća svijest kod njih, tu je veća i solidarnost. 
Tako na pr. susrećemo veću solidarnost kod zadrugara u konzumnim 


— 263 — 


zadrugama nego u drugim zadružnim oblicima, a objašnjenje za to 
trebamo da potražimo u prirodi rada ovih zadruga i u težnjama njenih 
zadrugara. Kod potrošača uvijek je veći interes za zajednicu i za za- 
družno preduzeće, tu su među zadrugarima mnogo jače veze nego u 
drugim zadrugama. 

Podjela funkcije u zadružnom radu nesmije opet da znači i neko 
socijalno diferenciranje. Zadrugari, najniži i najviši funkcioneri, na 
manje važnim i najodgovornijim pozicijama u međusobnom odnosu 
moraju biti do savršenosti demokratični. Nasuprot pojavi koju zapa- 
žamo u svakidanjem životu: da se ljudi postepeno s uzdizanjem u 
svome socijalnom položaju udaljuju od običnog svijeta, pa i od svojih 
nekadanjih drugova i poznanika, s penjanjem na odgovornije polo- 
žaje u zadrugarstvu ti funkcioneri moraju da se odgoje za još veću 
demokratičnost i pristupačnost. U tom se i očituje najbolje kolektivna 
svijest i jednakost u zadrugarstvu. Gđe se otstupa od tog, tu i za- 
drugarstvo počinje da gubi svoj pravi smisao. Neosporno je, da da- 
nas imade i u zadrugarstvu nejednakosti i izuzetaka (zadrugari s više 
i; zadrugari s manje prava glasa unutar iste zadružne organizacije\. 
što utiče znatno na međusobne odnose zadrugara i na rezultate u radu 
dotične zadružne organizacije. Stoga je u interesu konačnog uspjeha 
zadrugarstva potrebno da se radi na likvidaciji takovih zadruga odno- 
sno na njihovoj reorganizaciji da bi se njihov rad u buduće zasnivao 
na čistim zadružnim načelima. Što se tiče zadružnog pokreta u Jugo- 
slaviji i u njemu se nalazi pomenutih odstupanja (naročito u Slove- 
niji), a to imade da se pripiše najviše činjenici što se zadrugarstvo u 
pojedinim krajevima prije rata razvijalo pod različitim nejednakim 
uslovima. S uklanjanjem razlika u pravu glasa i drugih prava među 
zadrugarima u takvim zadrugama, nastupit će kod njih jednakost u: 
zadružnom radu i veće interesiranje za taj rad. Isto tako u najnovije 
doba pojavljuju se unutar zadružnih organizacija višeg i nižeg reda 
razne zadružne elite među zadrugarima: gornje, srednje, niže itd. (nije 
važno kako ćemo ih ovđe nazvati), koje su često jedne od drugih 
vrlo odvojene i rastavljene mnogim pregradama i koje remete sklad- 
nost u radu zadružnih organizacija i unose disharmoniju među zadru- 
gare. Stoga se mora raditi na tome, da se i te razlike među tim eli- 
tama što više uklone i time očuva demokratski duh, koji mora da 
vlada u radu svih zadruga. 


9) Zadružni rad povlači za sobom jaku odgo- 
vornost. Za djela, koje čovjek preduzima, a koja se odnose lično 
na njega ili njegovu porodicu, odgovornost je mnogo drukčija nego 
u zadružnom radu. Za svaku akciju čovjeka vezana su izvesna mo- 
ralna pravila, kojih se mora pojedinac pridržavati. Zadružni rad ve- 
zan je također za naročita moralna pravila, od kojih se nesmije ot- 
stupati. Kod zadružnog radnika mora da bude duboko urezana svijest 
da radi za zajednicu, zato on mora da vodi računa o tome da postoji 
društvo, množina zadrugara koja će se suprotstaviti svakoj njegovoj 
radnji, koja nije u duhu zadružnih načela. Znači da nad njegovim 
radom postoji kontrola zadrugara. Svugđe tamo gđe je masa zadru- 

gara nespremna i slabo svijesna i ta kontrola može da bude iluzorna 
i bez efekta. Stoga se nameće kao neophodna potreba što jača svijest 
kod zadružnih radnika i spoznaja odgovornosti i posljedica, koje za 
sobom povlači njihov rad. U kolektivnim akcijama kao što je zadru- 
garstvo, odgovornost mora biti mnogo veća nego što je u bilo kojem 
drugom preduzeću. Naročito u mlađim zadružnim pokretima, gđe je 
većina zadrugara još neprosvjećena i nedovoljno zadružno odgojena, 
mora se zahtijevati od zadružnih radnika, od svih onih koji vode za- 
druge, da su oni na što većoj moralnoj visini, da je svijest da se radi 
za zajednicu kod njih razvijena do maksimuma i da su im zadružna 
načela i pravila glavni oslonac i direktiva u radu. 


10) Teškoće i razočaranja u zadružnom radu 
su pojave, ali one trebaju samo da pojačaju našu 
volju uradu. Zadružni rad takve je prirode da se vrlo često pri 
tome susrećemo sa teškoćama većim ili manjim, da se katkada razo- 
čaramo u ljudima, i to i u bližim saradnicima. I kad nastupe takva 
razočaranja, opet moramo da se osvjestimo i obnovimo naše snage, 
mjesto potištenosti ta razočaranja moraju da nam dadu novog poleta 
i volje za dalji rad i da nam posluže kao jedna škola i vježba za 
jačanje volje. Mogu biti vrlo velike teškoće, na koje nailazimo u za. 
družnom radu, ali s čvrstom voljom sve će se to prebroditi. Volja 
nam stvara zadovoljstvo i radost u radu, ona ne da da se skrene sa 
staze kojom se počelo ići i da se ne ostvari započeto djelo. Na taj 
način, dolazi se do spoznaje o sve većoj vrijednosti jedinice po dru- 
štvo, volja u radu uzdiže čovjeka kao moralnu ličnost. 


11) Zadružni radnik mora dase odlikuje pošte- 
njem. Zadrugarstvo imade svoju naročitu etiku, i svi, koji rade na 
njemu, moraju da se trude da je spoznaju i shvate. Oni, koji zadru- 
garstvu prilaze s poštenim i čistim namjerama, lako će da shvate tu 
etiku i da se pridržavaju njenih načela. Oni kojima zadrugarstvo služi 
kao sretstvo za postizavanje raznih ciljeva, njima je i zadružna etika 
tuđa, dosljedno svojim navikama i svome karakteru oni ne mogu da 
je slijede niti cijene. Prije bi se moglo reći, da im izgledaju smiješni 
i neobični oni zadrugari koji ne otstupaju od etičkih načela, koji ih 
smatraju svetinjom i u praksi strogo primjenjuju na zadružnom 
radu. 


Gore izloženi elementi u zadružnom radu mogli bi se shvatiti sa- 
mo kao nekoliko fragmenata iz ogromnog iskustva i materijala koji 
nam pruža zadrugarstvo. Pošto je zadružni pokret stalno u razvoju 
i porastu, u toliko postaje i zadružna praksa šira i solidnija i u to- 
liko ona sama iznosi pred nas nove probleme, nove činjenice i ele- 
mente iz područja zadružnog rada. Male zadružne organizacije, one 
srednjeg i one višeg reda, zatim pojedini zadružni oblici iz oblasti 
seljačkog, radničkog, obrtnog i činovničkog zadrugarstva razvijaju 
posebne zadružne djelatnosti njima svojstvene u različitom vidu. Za- 
družni pokreti raznih zemalja pokazuju opet svoje specifično. Među 
svima njima postoji i ako dalja uzročna veza. Zato se sve te oblasti 

moraju da prate i proučavaju, da bi se na osnovu toga otkrile pozi- 
tivne crte u zadružnom radu i zadružno iskustvo obogatilo, da bi se 
utvrdile jasnije i potpunije smjernice i načela za budući zadružni rad 
i prištedili nedostaci, koji su već zapaženi. 


DR. IVO RAFAELI, SPLIT 


LIKVIDACIJA POTRAŽIVANJA IZ ODNOSA 
PREMA POŠTANSKIM ŠTEDIONICAMA U 
BEČU I BUDIMPEŠTI TE PREUZIMANJE 
SLUŽBE PLAĆANJA AUTONOMNIH 
ZAJMOVA 


Među raznim pitanjima ekonomsko-financijske naravi, koja oče- 
kuju svoje rješenje, pitanje likvidacije potraživanja jugoslavenskih 
državljana iz odnosa prema Poštanskim štedionicama u Beču i Bu- 
dimpešti i pitanje preuzimanja službe autonomnih zajmova ujedno sa 
valorizacijom tih papira — prema svojoj važnosti za šire krugove na- 
roda — zauzimlju dosta važno mjesto. 


1. Prigodom sklapanja mirovnih ugovora sa Austrijom i Mađar- 
skom, u tekst mirovnog ugovora ušla je odredba, prema kojoj Po- 
štanske štedionice spadaju pod ustanove, za koje je bilo od potrebe 
da se zainteresirane vlade posebno i direktno sporazumiju. To je pi- 
tanje u pogledu bivše Austrije riješeno čl. 215 mirovnog ugovora 
sklopljenog u Saint-Germainu. Uslijed toga Austrija, Italija, Jugosla- 
vija, Poljska, Rumunjska i Čehoslovačka sklopile su t. zv. rimsku 
konvenciju. Gornja konvencija nadopunjena je dodatnim protokolom, 
koji je bio zaključen jednako u Rimu između gornjih država, i to na 
dan 29 februara 1925. Konvencije su stupile na snagu, jer su sve nave- 
dene države ratificirale. »Službene novine« u Beogradu od 31 juna 
1929 br. 176/LXXIV objavile su ratifikaciju za Jugoslaviju. 


Rimska konvencija određuje, da se za svaku državu-nasljednicu 
imade ustanoviti poseban nacijonalni blok, u koji spadaju ulošci i če- 
kovni računi ulagača odnosno vlasnika žiro-računa, koji su na dan 26 
marta 1919 stanovali na području dotične države-nasljednice. Članom 
9 te konvencije određeno je pokriće za potraživanje prema posebnim 
nacijonalnim blokovima. Razdioba ima se izvršiti u smislu odredbe čl. 
10 konvencije. U roku od tri mjeseca po stupanju na snagu konven- 
cije, imali su — prema odredbama zaključenog sporazuma — ulagači 
odnosno vlasnici žiro-računa prijaviti svoja potraživanja. Javnim po- 
zivom bili su faktično i pozvani svi ulagači odnosno vlasnici žiro- 
računa kod nas, da prijave Poštanskoj štedionici u Beogradu svoja 
potraživanja. Za potraživanja iz odnosa prema Poštanskoj štedionici 
u Beču zadnji rok prijave bio je određen na 10 septembra 1929 g., a 
za Poštansku štedionicu u Budimpešti na 1 februara 1931 g. Poslije 

tog roka Poštanska štedionica u Beogradu nije primala više prijave, 
već je upućivala ulagače da se radi likvidacije potraživanja obrate 
izravno Poštanskim štedionicama u Beču i Budimpešti, kako je to kon- 
vencijom i propisano. U ime pokrića za likvidaciju potraživanja prema 
Poštanskoj štedionici u Beču primljeno je kod nas, prema informa- 
cijama ljubljanskog Društva ulagača kod bivše Poštanske štedionice 
u Beču: 

1) Najmanje 25 milijuna kruna, t. j. preko 6 milijuna dinara kao 
cesija potraživanja Poštanske štedionice u Beču prema našoj Poštan- 
skoj upravi, koje je nastalo poslije što je bila prekinuta veza između 
pošta na području vlade Narodnog vijeća Srba, Hrvata i Slovenaca u 
Zagrebu i Poštanske štedionice u Beču. 


2) Poštanska štedionica otstupila je svoja lombardna potraživa- 
nja prema jugoslavenskim državljanima, koji stanuju na području 
izvan poratne Austrije. Ta potraživanja iznose Din 1 900. 000.— . 6 
milijuna kruna). 

3) Otstupljeno je Din 370.000.— (1,400.000 kruna), koji je iznos 
Poštanska štedionica u Beču potraživala od Bosansko-hercegovačkog 
ureda Poštanske štedionice u Sarajevu. 


4) Pokriće u negažiranoj predratnoj renti računa se na 2 milijuna 
dinara (t. j. 8 milijuna kruna). 

5) Konačno je Poštanska štedionica u Beču isplatila 1 milijardu 
austrijskih kruna, koji je iznos bio pretvoren u dinare: prema tečaju 
od 1 decembra 1924 g. u Beču i u to je doba iznosio Din 960.000.—. 


Pokriće za likvidaciju potraživanja prema Poštanskoj štedionici 
u Beču u tu svrhu može se računati dakle na 11 milijuna dinara. 


Na području današnje Jugoslavije ima prema tom pokriću iz od- 
nosa prema Poštanskoj štedionici u Beču 15.120 uložnih knjižica u 
iznosu od 13,255.100 kruna i 2.843 čekovna računa u iznosu od ukupno 
27,283.613 kruna, dakle nešto preko 40 milijuna kruna. 


U junu 1934 Poštanska štedionica u Beogradu izradila je prijed- 
log za likvidaciju tog potraživanja prema Poštanskim štedionicama u 
Beču i Budimpešti. Predlog je bio upućen ekonomsko-financijskom 
komitetu ministara i dalje se do danas o uređenju tog pitanja nije 
moglo ništa doznati. 


Iz odnosa prema Poštanskoj štedionici u Budimpešti kod nas ima 
12.984 uložne knjižice u iznosu od 41,216.472 krune i 1.830 čekovnih 
računa u iznosu od 33,109.574 krune, ukupno 74 milijuna 325 hiljada 
kruna. 


U tim iznosima obuhvaćeni su i kamati za Beč do 30 juna 1929, 
a za Budimpeštu do 31 prosinca 1930. Treba uzeti u obzir paritet krune 
svršetkom 1918, koji je iznosio 31 švicarski franak za 100 kruna. 
Kada se preračuna prijavljene uloške sa našeg područja kod Poštan- 
skih štedionica u Beču i Budimpešti u švicarske franke, poslije što se 
odbiju kasnije priračunate kamate, t. j. oko 89 milijuna kruna kapi- 
tala, dobiva se iznos od 271% milijuna šv. franaka ili okruglo sada 

451 milijun dinara. Vrijednost» tog novca u zlatu bila je jednom i još 
veća, jer su ti ulošci poticali uglavnom otprije rata. 

Pitanje isplate potraživanja iz odnosa prema Poštanskoj štedio- 
nici u Beču riješeno je u Čehoslovačkoj po ključu od 41 Kč za 100 
austrijskih kruna. U razdoblju od 3 do 23 novembra 1925 isplaćeno je 
na potpunu podmiru potraživanja prema Poštanskoj štedionici u Beču 
ukupno Kč 156,740.185 uložaka i žiro-računa. Pitanje isplate potraži- 
vanja prema Poštanskoj štedionici u Budimpešti ostalo je još otvo- 
reno. Likvidacija isplate potraživanja prema Poštanskim štedionicama 
uslijedila je već i u Italiji za područje Venezia Giulia i Venezia Tri- 
dentina. 

To bi se pitanje imalo riješiti na najpovoljniji način i što prije, 
jer se tu radi o ljudima, koji jedva mogu dočekati uređenje tog pi- 
tanja i likvidaciju isplate. Ti su ljudi siromašni, stari i nemoćni. Ne bi 
se smjelo dalje odugovlačiti potpunom likvidacijom potraživanja na- 
ših državljana iz odnosa prema Poštanskoj štedionici u Beču, jer je 
tu i pokriće. Bila bi dužnost pretstavnika zainteresovanih krajeva u 
Narodnoj skupštini, da podignu glas u tom pogledu i da traže bezod- 
vlačno uređenje tog pitanja. 

2. Drugo važno pitanje obuhvaća regulaciju t. zv. predratnih auto. 
nomnih dugova. Prema pokrajinama pregled tih zajmova je slijedeći: 


A) Bosna i Hercegovina: 
4%. bosansko-hercegovački zajam 1895 god. . K _ 20,320.000.— 
41 %| bosansko-hercegovački zajam 1898 god. »  19,616.000.— 
5%. bosansko-hercegovački zajam za izgradnju 


željeznica iz god. 1914 . . .. »  30,000.000.— 
412% bos.- hercegovački zajam za izgradnju 
željeznice iz g. 1902 . . . »  71,878.000.— 
5%. bosansko-hercegovački zajam za investicije 
1914 god. Goi >. , >  30,000.000.— 
Obveznice za otkup kmetova g. 1914. »  10,000.000.— 
«Compass 1932 g.) ukupno K 181,814.000.— 
b) Dalmacija: 
4%: općinski zajam Dalmacije 1897 god. 
(K 600.000.—) neamortizirano . . . . K _ 503.400.— 
4%' drugi općinski zajam Dalmacije 1909 god. 
(K 1,000.000.—), neamortizirano  . . . »  941.200.— 
4%' melioracijoni zajam Dalmacije 1893 god. 
(K 400.000.—), neamortizirano . . . »  319.400.— 
4%. melioracijoni zajam Dalmacije 1901 god. 
(K 400.000.—), neamortizirano . . . »  352.400.— 
4%! III melioracijoni zajam Dalmacije 1907 g. 
(K 600.000.—), neamortizirano _. . . »  557.200.— 
4%: IV melioracijoni zajam Dalmacije 1912 Ž 
(K 1,500.000.—), neamortizirano_. . . . » 1,434.000.— 
(Compass 1932 g.) ukupno . . . K 4,107.600.— 

c) Hrvatska i Slavonija: 
412% hrvatsko-slavonske regalne obveznice — 
prema »Compassu« fl. 14,775.650.—, a prema 
tečajnici zagrebačke*burze do, me Din 15,965.150.— 
4% hrvatsko-slavonske zemaljske rasteretnice 
— prema »Compassu« fl. 6,688.800.—, a pie: 
ma tečajnici zagrebačke burze u Din 13,988.000.— 


d) Slovenija: 

Kranjsko deželno posojilo iz g. 1888 4%, fl. 

4,000.000.—, stanje krajem 1933 god. . . fl. 899.700.— 
Posojilo lokalne železnice Kamnik iz g. 1893, 

fl. 800.000.—, krajem 1933 g. . je cE 1,448.000.— 
Kranjsko deželno posojilo iz g. 1911 10,000.000.— 
4% komunalno posojilo dežele Kranjske K 

4,000.000.— kod Središnjice čeških štedionica 

u Pragu iz g. 1907, stanje 1 VII 19382 . . . Din _1,805.392.— 
Kranjsko deželno posojilo iz godine 1917 K 

4,000.000.—, stanje krajem 1933 god. . . K _ — 3,915.600.— 


ukupno . . . Din _1,805.392.— 
K  15,363.600.— 
f1. 899.700.— 


Od početka 1919 god. ne isplaćuju se kuponi porterima ovih au- 
tonomnih zajmova, a niti se ti papiri amortiziraju. U korist samo švi- 
carskih portera bosansko-hercegovačkih zajmova uslijedila je 1924 g. 
valorizacija u iznosu od tri milijuna švicarskih franaka. Tako je 
Schweizerische Bankverein dobio za svako 480 kruna (ili 504 šv. fra- 
naka) 5%. obveznica investicijonog bosansko-hercegovačkog zajma 
iz 1914 god. nom. Din 5.200.— 7% obveznica investicijonog zajma 
kraljevine Jugoslavije iz 1921 god. Sa pretstavnicima portera iz Nje- 
mačke pregovaralo se je 1930 radi valorizacije, ali, pošto su im se 
pravili slabiji uslovi nego Švicarima, nije moglo doći do potpisa kon- 
vencije. U pogledu uređenja tog pitanja za državljane, osim manjih 
aluzija od strane nekojih članova Narodnog pretstavništva, nije se 
ništa poduzelo. | to pitanje treba jednom privesti kraju. S izvjesne 
strane bila je sugerirana ideja, da bi te dugove imale preuzeti sadaš- 
nje banovine. U sadašnjoj državnoj organizaciji nije moguće naći 
pravni temelj, prema kojem bi banovine bile dužne preuzeti na sebe 
rješenje valorizacije tih dugova i isplatu kupona od 1919 god. Pitanje 
spada u nadležnost Generalne direkcije državnih dugova. Rješenje, 
koje bi se imalo donijeti u tom pogledu, ne bi smjelo da bude nepo- 
voljnije od uslova, koji su prethodno bili učinjeni porterima u ino- 
zemstvu. 


s 

PREGLED 


Pobijanje nezaposlenosti in Pored mnogobrojnih gospodar- 
skih i socijalnih problema, koje je izbacila posljednja svjetska gospodarska i 
Socijalna kriza, izbio je u vrlo oštrom obliku dosada gotovo nepoznati pro- 
blem nezaposlenosti intelektualnih radnika ili intelektualaca za razliku od 
problema nezaposlenosti fizičkih ili manuelnih radnika, koji se upravo dano- 
mice tretira u dnevnoj i stručnoj štampi i na anketama u svim državama 
svijeta. 

Da bi se problem nezaposlenosti intelektualaca mogao praviino riješiti 
odnosno nezaposlenost uspješno pobijati, treba najprije da taj problem valjano 
uočimo, a prije svega budemo na čistu sa pojmom intelektualca, na koga se 
odnosi kao i o tome, što bitno obilježava rad intelektualaca. Jedan od naj 
kompetentnijih foruma, pređ kojim se taj problem raspravljao i koji ga već 
prema svom službenom zadatku nastoji riješiti jest Međunarodni ured rada u 
Ženevi (MUR). Iako taj forum nije nigđe izričito đefinirao pojam intelektu- 
alca ipak iz svega dosadašnjeg nastojanja u tom pravcu razabiremo, da je 
MUR pođ tim pojmom obuhvatio nezaposlene intelektualce sa zvanjima, za koja 
je potrebita fakultetska sprema i izobrazba kao n. pr. inženjere, ekonomiste, 
liječnike, profesore, advokate i t. d. Iz toga, dakle, zaključujemo, da je u me- 
đunarodnom životu pod pojmom intelektualca obuhvaćen pojedinac sa fakuil- 
tetskom izobrazbom, kojemu je u njegovoj struci određena vodeća uloga. Po- 
Aručje intelektualnog rada je pretežno duhovno, sam rađ je konceptualne na- 
ravi te je obilježen u zvanju trajnog karaktera. Odredivši tako, barem pri- 
bližno, pojam intelektualca i karakteristike njegovog rada lako ćemo zaklju- 
čiti, koji problemi iskrsavaju o nezaposlenosti intelektualaca ili bolje reći Ko- 
Jim putem moramo poći i kojim se mjerama poslužiti u pobijanju nezaposle- 
nosti te vrsti. 

Da taj problem uistinu postoji dokazuju najbolje statistički podaci nekih 
država o stanju nezaposlenosti intelektualaca. Tako je n. pr. Finska 1934 god. 
zabilježila 6000, Francuska 15.000 (ili 25% samo iz struke tehničara-inže- 
njera), Letonija u 1933 god. 6551, Poljska u 1935 god. oko 170.000 (od ukup- 
nog broja 570.000 intelektualaca), Švicarska 6000 (iz redova tehničara) i Nje- 
mačka oko 50.000 u g. 1933. Uzmemo li uobzir, da se ti podaci uglavnom od- 
nose samo na neke struke (većinom tehničku) i da je taj broj samo približno 
određen, onda nam je jasno, da je broj nezaposlenih intelektualaca mnogo 
veći i da mu se stoga razloga u svim državama pripisuje veliko značenje. 


Pored gore navedenih statističkih podataka, koje nalazimo u »Revue in- 
ternationale du travail« (Genčve 1936, vol. XXXIII Nr. 3) nalazimo intere- 
Santne podatke i o porastu broja studenata u pojedinim državama za vre- 
mensko razdoblje od 1913—1932 god., u kojem se postotak povisio od 30 na 
870%.Tako je primjerice u Rumunjskoj 1913 god. dolazio jedan student na 
1467 stanovnika, a 1926 god. već na 508 stanovnika. U Grčkoj pao je raz- 
mjer od g. 1913—1932 sa 1470 na 774 stanovnika po jednom stuđentu, u Ma- 
đarskoj od 1031 na 546, u Holandiji sa 1229 na 636, u Švedskoj sa 859 na 542, 
u Njemačkoj sa 866 na 506, a u USA od g. 1915—1930 sa 237 na 127, dok je 
u Litvi g. 1932 jedan student otpadao na 224 stanovnika. 


Kao prva reakcija, izazvana nezaposlenošću, opaža se kod intelektualaca 
opađanje broja sklopljenih brakova kao i opadanje broja poroda. Tako je od 
iskazanog broja nezaposlenih intelektualaca u Letoniji otpadalo na neoženjene 
gotovo tri četvrtine. Slične socijalne posljedice opažaju se i u drugim drža- 
vama kao n. pr. u Njemačkoj, gdje je konstatirano, da je od 186 inženjera 
iznađ 25 godina, koji su u 1935 god. primljeni u Udruženje inženjera samo 
25% bilo oženjeno, a polovica je od tih bilo bez djece, dok je od 7000 liječ- 
nika bilo samo 29% oženjeno, preko polovica od toga je bilo bez djece. 

Imajući na umu, da je svakom zlu bolje prevenirati nego li ga tek nak- 
nadno pobijati, spomenut ćemo ukratko glavne mjere, koje se u raznim drža- 
vama poduzimaju da se nezaposlenost intelektualaca smanji. 

U vezi sa gore istaknutim silnim porastom studenata poduzete su skoro 
u svim državama mjere protiv stvaranja intelektualnog podmlatka na sred- 
njim i visokim školama. Te mjere sastoje se u t. zv. zavođenju »numerus clau- 
Sus«-a, određivanju visokih školarina i taksa, ograničenom prijemu djevo- 
jaka u škole, selekciji prema ocjenama, prolongaciji studija i t. d. Međutim 
sve su te mjere ipak bile samo defenzivnog karaktera te su u svojoj biti bile 
nepravedne i asocijalne, jer su pogađale većinom samo socijalno najslabije. 
“Trebalo se mnogo dublje zahvatiti, da se u dogledno vrijeme postigne željeni 
učinak. Trebalo je izmijeniti sam sistem školovanja naročito u srednjim ško- 
lama i dati im novi realniji smjer. U tom smislu sastavljena ja u aprilu 1935 
i rezolucija Međunarodne organizacije studenata koja ističe, da nastava u 
srednjim školama ne smije da bude organizirana tako da je tek pripravni sta- 
dij za studij na sveučilištu, već joj treba dati zaključni karakter i tako đake 
bolje osposobiti za život. Rezolucija se oštro ograđuje protiv svakog prisilnog 
ograničavanja studija na sveučilištima ističući, da će priliv studenata sam 
po sebi jenjati provede li se predložena reorganizacija nastave u srednjim 
školama. 

U pogledu zaštite interesa intelektualaca poduzimaju se razne mjere, od 
kojih treba spomenuti u prvom redu zaštitu stručnog naslova protiv nestruč- 
njaka i amatera, zatim zaštitu domaćih intelektualaca protiv stranih a s time 
u vezi # protiv favoriziranja stranih diploma, koje se često mnogo lakše po- 
stizavaju na inozemnim nego li na domaćim sveučilištima upravo zato, jer 
pojedine — naročito zapadno-evropske — države znadu, da će se stranci, koji 
te diplome postizavaju, služiti njima samo u vlastitoj državi. 

Kao daljnje mjere za pobijanje nezaposlenosti intelektualaca zabilježit 
ćemo organizaciju pojedinih zvanja u stručna udruženja, kojima je među inim 
i zadaća, da se brinu za svoje nezaposlene članove. Uporedo s tim došlo je i 
do stvaranja Međunarodnog saveza intelektualnih radnika, do održavanja me- 
đunarodnih kongresa intelektualaca (1931 gođ.), gđe se iznose prijevodi i za- 
ključci u uskoj vezi i kolaboraciji sa Međunarodnim uredom rada u ženevi. 

Kao što se države brinu za svoje nezaposlene radnike (fizičke) izvođe- 
njem javnih radova sa velikim investicijama, tako se i briga oko pobijanja ne- 
zaposlenosti intelektualnih radnika treba da sastoji u davanju i stvaranju za- 
poslenja i novih mjesta i mogućnosti. 


Vrlo uspješnim pokazalo se nastojanje pojedinaca, a još više i država 
da onemoguće kumuliranje više mjesta i pozicija u jednoj te istoj osobi, budući 
da se time oduzima mogućnost i ugrožava egzistencija drugih i stvara — od- 
nosno povećava — broj nezaposlenih intelektualaca. Ali i to nastojanje, koli- 
kogod se striktno provodilo sa strane države, imat će i nadalje samo djelo- 
mičan učinak, ako to kumuliranje ne budu priječila i pojedina stručna udruže- 
nja, gđe se nažalost još uvijek opaža nesklonost starijih članova, đa često 
mnogobrojne svoje pozicije napuste i tako stvore mogućnost egzistencije za 
mlađe i po zahtjevima skromnije članove. Tako dugo dok ta stručna udruženja 
ne bude prožimao duh socijalne pravde, neće se taj problem pobijanja neza- 
poslenosti moći onako djelotvorno provoditi kako bi to bilo potrebno. Da po- 
stoji izvjesna doza egoizma starije generacije intelektualaca vidi se i po tome, 
što se većina starijih intelektualaca dade vrlo teško sklonuti na to, da se po- 
vuče u stanje mira i tako otstupi mjesto mlađima, a u većini slučajeva i po- 
trebnijima. Da je ta činjenica evidentna u svim državama viči se najbolje po 
tome, što se tim pitanjem povlačenja u mir pozabavio i Međunarodni ured 
rada, koji kao dob za povlačenje intelektualaca preporuča 60. godinu života. 

Nema sumnje, da se te mjere, koje se primjenjuju u drugim državama, 
moraju protegnuti i na naše prilike tim prije, što se rješavanju toga problema 
posvećuje vrlo malo pažnje izuzev neke zakonske mjere sa strane države. 
Istina je, da taj problem kod nas nije još u tolikoj mjeri akutan kao u dru- 
gim pretežno industrijskim državama sa većim postotkom pismenosti, ali bi 
bilo posve izlišno taj problem negirati. Taj problem i kod nas postoji, a po- 
sljednjih godina sve se više osjeća. Pa ipak barem zasada ne bi bilo nemo- 
guće taj problem riješiti, jer je rješenje unatoč toga, što kod nas još ne po- 

stoje jake organizacije intelektualaca, vrlo jednostavno: treba svakoga 
postaviti na odgovarajuće mjesto prema stručnim kva- 
lifikacijama i sposobnostima. Tako đugo dok pored toga — jeđino 
objektivnog mjerila u privatnom i javnom životu kod nas postoje i druga 
često važnija mjerila, osjećat će se u privatnom životu i nadalje potreba za 
amaterima i kvazi-stručnjacima, a u javnom životu države potreba prekate- 
gorisanja i favoriziranja na položajima. Fr. 


Slom osiguravajućeg društva Phoenix u Beču. U mjesecu martu 1936 na- 
stao je slom najvećeg osiguravajućeg društva u Austriji: Phoenixa. Uzroci toga 
sloma započeli su već za vrijeme svjetskoga rata, kada je društvo zaključivalo 
životna osiguranja na osnovi ratnih zajmova, a potrebna sredstva dobivalo 
putem lombarda. Znatan novčani gubitak pretrpjelo je društvo i time, što je 
moralo svoje obveze iz osiguranja u staro-austrijskim i ugarskim krunama 
prilikom raspada Austro-Ugarske isplatiti u čehoslovačkim krunama. Po od- 
redbama mirovnog ugovora Phoenix je prema sklopljenim bilateralnim među- 
narodnim ugovorima preuzeo čehoslovačke osiguravajuće štokove austrijskih i 
ostalih osiguravajućih društava, čije su premijske rezerve bile pokrivene odgo- 
varajućim imovnim vrijednostima iz vremena prije prevrata. 

Posljedice sloma Phoenixa osjećaju se svagđe, gđe je to društvo imalo 
svoje filijale, a naročito u Austriji pa je vlada morala provesti istragu i služ- 
beno objaviti communiquć o samoj aferi. Iznešena su mnoga poznata imena 
lica i institucija, koja su primala iz bilo kojih razloga velike sume ođ Phoe- 
nixa. Gubici Phoenixa dosada iznose oko 284 milijuna šilinga (preko 2.552 mi- 
lijuna dinara) i 21 miljun šv. franaka (preko 294 milijuna dinara). Ovaj je 
deficit nastao: 

1) zbog valorizacije krunskih polica u iznosu od 25 milijuna šilinga, 

2) od gubitaka u samom poduzeću od 1927 do 1935 god. u iznosu od 147 
milijuna šilinga, od čega otpada na austrijsku centralu 100, a na inozemna 
društva Phoenixa 47 milijuna šilinga, 

3) zbog gubitka uslijed devalvacije stranih valuta u iznosu od 41 mi- 
lijuna šilinga, | 
5) zbog automatskih gubitaka kroz 8 godina u iznosu od 35 milijuna 
šilinga, 

6) zbog preuzeća Caisse Commune prema nalogu jedne strane vlade u 
iznosu od 21 milijun šv. franaka, 

7) Zbog kupovanja vlastitih dionica u iznosu od 6 milijuna šilinga. 


Izvještaj delegata Lige naroda o slomu Phoenixa, pokazuje poslovanje 
društva ovako: 


God. Stanje osiguranja Premijske uplate Prem. rezerve 
1913 228,853.389* kruna 9,733.268.07 kruna 60,502.808.81 
1930 2.579,538.342 130,176.228.69 377,673.853.64 
1932 2.128,531.690 150,512.096.99 526,946.302.46 
1984 2.997,565.250** 152,309.772.51 699,026.751.91 

Phoenix je imao vrlo velike i raširene a kkk pina i to: 

u Austriji rr ; a. . 32,3% 

» Čehoslovačkoj... 19,4% 

> Njemačkoj +... 19,2% 

» Madžarskoj, Poljskoj, Jugoslaviji i Rumunjskoj PI 14,8% 


> Holandiji, Belgiji, Francuskoj, Italiji, Špeniji, Bugarskoj, 

Grčkoj, Turskoj, Siriji, Palestini, za Egiptu, Alžiru, 
Maroku i Tunisu. . 2 14,5% 
100 % 


* uključivo kapitalizirana vrijeđnost rentnih osiguranja. 


** strana valuta i zlatni šilinzi proračunati po privatnom klirinškom 
tečaju, fiksiranom od vijeća bečke burze i po tečaju zlata ođ 31 XTI 1984. 

Broj osiguranika Phoenixa iznaša oko 340.000, od kojih je dobar dio sla- 
bog imovnog stanja, pa je najvažnije da ne budu oštećeni ovi sitni osiguranici 
propaiog društva. U Njemačkoj ima oko 30.000 polica Phoenixa,a svota osigu- 
ranja iznaša oko 280 milijuna, premijska rezerva 38 milijuna maraka. U Ma- 
džarskoj iznosi životno osiguranje Phoenixa oko 133 milijuna, a premijske 
rezerve oko 33 milijuna pčnga. Pokretnu i nepokretnu imovinu madžarskog 
Phoenixa stavila je vlada pod sekvestar u korist osiguranika. 

U Jugoslaviji postoje osiguranja Phoenixa u vrijednosti od oko 650 mi- 
lijuna dinara. Na osnovu stručnog mišljenja premijska rezerva Za ovu sumu 
treba iznositi oko 165 milijuna dinara. Jugoslavenski Phoenix ima oko 90 mi- 
lijuna, od kojih je 32,5 milijuna u vrijednosnim papirima, 5 milijuna u nekret- 
ninama, koje su kupljene za 6,591.000 dinara, 4 milijuna u hipotekarnim zaj- 
movima, koji 8 kamatima iznose 6 milijuna, 40 milijuna u zajmovima na police, 
3 milijuna u bankama, a 5,5 milijuna dinara u potraživanju kod zastupnika. 
Osim toga ima u depotu stranih banaka za 42 milijuna dinara državnih mje- 
nica. Prema tome je ukupna imovina Phoenixa u Jugoslaviji 132 milijuna di- 
nara. Otkupna vrijeđnost portfeuilla jugoslavenskih podružnica računa se sa 
25 milijuna dinara, a to znači, da je potrebno oko 35 milijuna dinara za po- 
kriće manjka u premijskim rezervama, ukoliko ne bi došle u pitanje mjenice, 
koje se nalaze blokirane kođ stranih banaka za potraživanja od bečke centrale. 
Za naše je osiguranike najvažnije, kako će se provesti sanacija Phoenixa u 
Jugoslaviji, i đa budu potpuno zaštićeni interesi osiguranika. U Austriji je 
novoosnovano društvo »Oesterreichische Versicherungsaktiengeselischaft« preu- 
zelo štok životnih osiguranja Phoenixa. Novoosnovano društvo ima 10 milijuna 
šilinga vlastite glavnice, koju će upisati Kreditanstalt-Bankverein, Kreditinsti- 
tut flir čffentliche Arbeiten, Assicurazione Generali i Stadtische Versicherungs- 
anstalt Wien, a preuzet će sva prava i obveze Phoenixa. U ministarstvu finan- 
cija u Beogradu održana je konferencija pretstavnika domaćih osiguravajućih 
društava i raspravljalo se o problemima u vezi sa zaštitom naših osiguranika, 
jer je potreban zahvat države. U svim krajevima provodi se akcija za orga- 
nizaciju osiguranika Phoenixa, pa je čak sastavljen i akcioni odbor, koji stoji 
na stanovištu, đa društvo Phoenix pravno više ne postoji, jer je centrala u 
Beču prešta u vlasništvo novoosnovanog društva, a podružnice nemaju posebnih 
pravila. 

Mi ćemo razvitak ovoga sloma i nadalje pratiti, jer pri tome iskrsavaju 
još dva vrlo zanimljiva momenta: djelovanje stranih društava u Jugoslaviji i 
stalna revizija poslovanja svih osiguravajućih društava. Dr. Stanko Filipović 


Osvrt na poslovanje Privilegovane agrarne banke u 1935 god 

Iz Izvještaja Privilegovane agrarne banke u Beogradu za 1935 god. vidi 
8 u prvom redu, da spomenuta banka nije uspjela da obnovi normalno posio- 
vanje, koje je odmah po njenom osnivanju bilo u znaku vidnog prosperiteta. 
Kreditni volumen novih poslova veoma je skroman, jer je banka odobrila samo 
27 milijuna dinara raznih kredita u toku prošle godine.. Poznata je činjenica, 
da je osnovna misao pri stvaranju banke bila potpuno dotronamjerna imajući 
u viđu zaštitu interesa zemljoradnika i cilj da iste sačuva od nepovoljnih utje- 
caja u privredi, a naročito da jeftinim kreditom omogući zemljoradnicima, da 
isplate svoje obaveze prema privatnim povjeriocima, čiji su uslovi plaćanja 
bili teški. Prema razvoju prilika, pod kojima je banka vodila poslove, moglo 
bi se njeno poslovanje da podjeli u dve etape. Prva etapa obuhvaća period od 
bančinog osnivanja do donošenja Zakona o zaštiti zemljorađnika (20 aprila 
1932 god.), a drugi period počinje sa stupanjem na snagu spomenutog Zakona. 
Primjena odredaba Zakona o zaštiti zemljoradnika i docnijih uredaba o 
zaštitt zemljoradnika unjela je u privredni život velike poremećaje, kojima je 
još ranije prethođilo iskazano nepovjerenje u odnosima između ulagača i nov- 
čanih zavođa, a uz to je zemljorađnik bio pogođen naglim padom cijena svih 
agrarnih proizvođa, kao i teškoćama oko plasiranja raspoloživih količina poljo- 
proizvoda. Sve prednje činjenice bile su uzrokom, da je PAB 

usporio poslovanje, koje se je prije kretalo veoma povoljnim smjerom i sa naj- 
boljinx izgleđima za budućnost. Po našem mišljenju nije trebalo, da se odredbe 


— 273 — 


o zaštiti zemljoradnika protegnu na PAB, koja je od samog početka podjelji- 
vala kređite uz povoljne uslove. Banka je naime uvijek mogla bez ma čije 
intervencije izaći u susret dužnicima, odobravajući iste olakšice, koje predviđa. 
Zakon o zaštiti zemljoradnika. Međutim, Zakon je imao baš negativno djelo- 
vanje, ukoliko se to odnosi na posiovanje ove banke. Učinjene olakšice zemljo- 
radnicima imale su karakter generalne zaštite najvećeg dijela naroda. Time je 
stvoreno psihološko raspoloženje i kod svih ostalih društvenih staleža, da 
uopće ne treba plaćati dugove. Tako su eksperimenti sa zemljoradničkom za- 
štitom nanijeli velike štete našem privređnom i društvenom životu. Specijalno 
je učinjena velika šteta Privilegovanoj agrarnoj banci, koja je u svome poslov- 
nom prometu bila presječena. Ta se najbolje vidi po ukupnom inkasu dospjelih 
otplatnih obroka. U toku 1935 g. naplaćeno je svega 31.5 milijuna dinara, dok 
je u 19351 g. inkaso redovnih anuiteta iznosio 139 milijuna dinara, iz čega 
izlazi da samo oko 20% bančinih dužnika udovoljava svojim obavezama. 


Ma da je PAB učinila znatne olakšice kako u pogledu ukapitaliziranja 
interesa, tako i u produženju roka po hipotekarnim, kratkoročnim i zadružnim 
zajmovima, ipak se situacija ogromnog broja neurednih dužnika nije znatno 
popravila, pošto su mnogi dužnici u međuvremenu postali povnovno neuredni 
i time postavili problem za iznalaženje novih mogućnosti za odobravanje olak- 
šica u raznim oblicima. A đa je banka bila i suviše tolerantna prema mnoštvu 
neuređnih dužnika vidi se po broju izvršenih prođaja (a tekuće egzekucije? O.U.) 
imanja neurednih dužnika. Taj broj iznosi 244. A od toga broja jedna ogromna 
većina od 173 dužnika ostala je i dalje na imanju u vidu zakupaca uz naj- 
skromniju naknadu, dok su samo 35 dužnika izgubili založeni posjed. 

Prilike, pod kojima banka radi zadnje 4 godine, onemogućuju obnovu 
redovnog poslovanja iz mnogobrojnih drugih razloga, koji nisu istaknuti u 
prvom dijelu ovog pregleda, Postoje velike razlike u vrijednosti ukupnog izvoza, 
koji je u 1931 g. iznosio 8 milijardi dinara, dok u 1935 g. iznosi svega 4 mili- 
jarde. No pored svega toga banka nije uskratila plaćanje svojih tekućih oba- 
veza, niti je pokušala da smanji procenat dividende, koji je u znatno povolj- 
nijim okolnostima utvrđen na 6%. Time se akcije Privilegovane agrarne banke 
pojavljuju u vidu efekta visokog rentabiliteta, koji redovno nosi preko 10% 
netto na kapital, koji se ulaže kupovinom akcija od ranijih dioničara. Pojedinci. 
su tražili na godišnjoj skupštini, da se dividenda smanji u srazmjeru tečajne 
vrijednosti, ali u tom pogledu nije stvorena nikakva odluka. (Nominala dionice 
PAB je Din 500.—, a burzovna tečajna vrijeđnost 1-VI-1936 je Din 225.—). 

Opterećenje objekata nije tako visoko. Najmanja vrijednost, koja se da- 
vala po 1 hektaru, iznosi 1200 dinara, i ona se kreće prema klasifikaciji zemlje 
do maksimalno 3420 dinara. Ako se uzme u obzir, da je banka dala ukupno 
1.250,000.000 dinara isključivo zemljoradnicima, onda se jasno zapaža, da bi 
djelatnost ove velike novčane ustanove trebala imati dominantnu ulogu pri 
rješavanju problema zemljoradničke zaštite, jer je ona najveći povjerilac po- 
ljoprivrede, pa zbog toga ne bi bilo nimalo oportuno, ni opravdano da se po 
intervenciji države traže od banke još neke nove žrtve, koje bi mogle imati 
katastrofalne posljedice za njenu budućnost. 

Postoji ipak mogućnost, da će u popravljenim privrednim prilikama banka. 
u zajednici sa ostalim državnim i privilegovanim novčanim zavodima moći, 
da proširi svoje poslovanje i da ostvari postavljeni cilj. Dužnost banke prema 
zemljoradniku je u toliko delikatnija i veća, u koliko se stanje seljačke privrede 
pogoršava uslijed nekih novih pojava u privredno-socijalnoj strukturi države. 

AE 

Borba malih privrednika protiv industrije i velikih robnih kuća. Snažan 
razvitak nekih industrijskih grana, kao i sistem filijalne organizacije prodaje 
unio je uznemirenost u redove srednjeg privrednog staleža: trgovaca 1:za- 
natlija. Posljedica je toga organiziranje pokreta protiv presizanja »velikog ka- 
pitala« u djelokrug rada detaljne trgovačke i zanatske radinosti. Veliki kapital 
naime teži za tim, da eliminira trgovca sa tržišta kao posrednika između pro- 
ducenta i potrošača i zanatliju kao rukotvornog proizvođača; on traži nepo- 
sredan dodir sa konzumentom & krajnjim ciljem, da ga sebi potčini. Ogromna 

finansijska sredstva, te primjena moderne racionalizacije rada omogućila je 
ovim industrijama, da ozbiljno ugroze položaj trgovca i obrtnika na tržištu. 
Treba dakle raščistiti situaciju. Prvi su ustali u obranu interesa malih pri- 
vređnika njihovi legalni pretstavnici: komore, prinudne i slobodne organizacije, 
i zatražile zaštitu mjerodavnih vlasti. 

Borba se je vodila u glavnom u obućarskoj i tekstilnoj struci, te protiv 
organizacije prodaje: pođržavanju vlastitih industrijskih prodavnica i podruž- 
nica, te kreiranju zanatskih radionica ovih preduzeća. Kolektivna akcija zabi- 
lježila je ipak izvjestan relativni uspjeh, pošto je Ministarski Savjet na osnovi 
$ 63 Finansijskog zakona za 1934/1935 godinu, a na predlog Ministra trgovine 
i industrije propisao Uredbu o zabrani opravljanja odela i obuće po indđustrij- 

radnjama i njihovim podružnicama i prodavnicama od 3 augusta 1934 
II-broj 27.946/U. Ovom Uredbom zabranjeno je industrijskim : 
opravljanje odijela odnosno obuće kao i primanje narudžbi za njihovu opravku. 
Postojeće radionice morale su likvidirati u roku od tri mjeseca. Ovom Ured- 
bom popravljen je znatno ranije bezizgledan položaj naročito obućarskih i kro- 
jačkih zanatlija, dok industrijskim preduzećima nije zadan osobito težak uda- 
rac, jer ova stalno pojačavaju svoju proizvođnju i veoma niskim cijenama 
svojih proizvoda nastoje da paraliziraju olakšanje, koje je sprovođenje u život 
ove Uredbe trebalo da donese ugroženim privrednim krugovima. Industrijska 
djelatnost pojavila se i kao »detaljista« u pravom smislu riječi, 1 postala nađ- 
moćan konkurent kako zanatlijama tako i trgovcima. 

Uporedo sa forsiranjem razvitka prodajnog odnosno filijalnog sistema 
industrijskih preduzeća javlja se nova opasnost za male privrednike. Ministar- 
stvo trgovine i industrije odobrilo je u augustu 1934 godine osnutak akcio- 
narskog društva »Ta-Ta«, koje si je stavilo za cilj kreiranje velike robne kuće 
u Beogradu i filijala u najjačim privrednim centrima. Prema podacima društvo 
je osnovano najvećim djelom stranim kapitalom (tt. Klein iz Warnsdorfa). 
Domaći interesenti su na to pokrenuli akciju, da se uopće zabrani djelovanje 
velikih robnih kuća. Ovome zahtjevu udovoljio je Ministarski Savjet i donio 
na osnovi 5 63 Finansijskog zakona za god. 1934/1935 Uredbu o zabrani osni- 
vanja trgovačkih radnja velikog obima. 

Prema čl. 2 ove Uredbe kao radnje velikog obima smatraju se trgovačke 
radnje, koje u većem obimu trguju sa robom raznih struka podjeljenom po 
odjeljenjima prema vrsti robe i u prostorijama, koje po pravilu obuhvataju 
više od jednog sprata. Ujedno je zabranjeno (čl. 3) proširenje postojećih radnja 
velikog obima, bilo da uvode nove struke, bilo da proširuju prodajne prosto- 
rije. Ove odredbe ne odnose se na one radnje velikog obima, koje su otpočele 
rađom prije stupanja na snagu ove Uredbe, no ovakve radnje trebale su u roku 
od mjesec dana od stupanja na snagu ove Uredbe prijaviti nadležnoj općoj 
upravnoj vlasti I stepena struke, sa kojima su dosada trgovale (čl. 4). 

Na osnovu ovih zakonskih propisa Uprava grada Beograda u prvom, 
odnosno Ministarstvo trgovine i industrije u drugom stepenu, odbilo je traženje 
firme »Ta-Ta« za izdanje ovlašćenja za rad. Protiv toga podnela je firma 
>Ta-Ta« tužbu na Državni Savjet, koji je poništio odluku Ministarstva trgovine 
i industrije iz formalnih razloga. Centrala »Ta-Ta« već je počela redovnim 


radom u Beogradu. 

Kada je društvo >Ta-Ta« pokušalo proširiti djelokrug rada i na područje 
grada Zagreba, ustala je gotovo cjelokupna privredna javnost protiv toga. Na 
zajedničkoj konferenciji trgovaca i zanatlija ođ 13 februara 1936 donesena je 
rezolucija u kojoj trgovci i obrtnici grada Zagreba traže zabranu osnivanja 
radnja velikog obima, robnih kuća odnosno velikih magazina, te likvidaciju 
postojećih robnih kuća u roku od 6 mjeseci. 

Ovo pitanje nalazi se sada na proučavanju kod Ministarstva trgovine i 
industrije u Beogradu, koje treba da donese odgovarajuću odluku. 

Privređnici naglašuju, da uništavanjem egzistencije srednjeg staleža: 
trgovaca i zanatlija, država gubi znatne svote poreskih prihoda, za koje ne će 
naći fiskalnog regresa u plaćanju onih javnih dažbina, koje plaćaju odnosna 
industrijska preduzeća. Tvrđi se, da se ovđe u pravilu radi o dioničkim dru- 


štvima čiji poreski prinosi pretstavljaju jedva 10% tečevine trgovaca i zanatlija, 
čija se egzistencija nalazi u pitanju. Rješenje, koje se uskoro očekuje, i nije 
tako lako. VL Hokotović. 


Pretstojeće reforme francuskog bankarstva. — Pobjeda »Narođnog fron- 
ta« na majskim parlamentarnim izborima u Francuskoj, i dolazak na vlast 
Bocijalističke vlade Leona Bluma imat će, neosporno, vrlo velike ekonomsko- 
političke posljedice. Iako nova vlada nije po svom sastavu čisto socijalistička, 
činjenica da najvažnije privredne resore drže članovi S.F.LO. daje naslutiti, 
da će i privredna politika nove vlade biti u glavnom inspirirana programom i 
ideologijom te stranke. Taj program već je davno određen ne samo u općim 
potezima, nego često i u najsitnijim detaljima. Samo, to je naročito podvukao 
novi premier, ostvarivanje toga programa morat će, da se vrši postepeno i da 
se prilagođava praktičnim mogućnostima, već i s obzirom na sastav vlađine 
većine. Drugim riječima, vlada će morati da čini koncesije postojećem stanju 
i »da iz tog socijalnog režima izvuče onoliko reda, blagostanja, sigurnosti i 
pravde, koliko to uopće bude bilo moguće«. 

Pod ovim rezervama kretat će se i reforme u pravcu reorganizacije fran. 
cuskog bankarstva, čija je današnja organizacija predmet osobito žučnih na- 
pada od strane gocijalista, koji — u krajnjoj liniji — traže njegovu potpunu 
nacionalizaciju. Prva etapa u provođenju tih reformi 'treba da bude pretva- 
ranje Banque đe France u državnu banku. Ovaj zahtjev socijalisti su isticali 
i ističu prigodom svakog obnavljanja privilegija Banque de France, i on čini 
polaznu tačku njihovog programa u pogledu oslobođenja zemlje od finansijske 
oligarhije »200 porodica«. 

Smjenjivanje dosadašnjeg guvernera Banque de France i postavljanje no- 
VOg, odmah po preuzimanju vilasti od strane nove vlade, znak je početka akcije 
u tom pravcu. Tu akciju, koja je na pomolu, pratit će s najvećim intereso- 
vanjem ne samo interesirani i stručni krugovi u Francuskoj, nego i u čitavom 
svijetu, jer je očigledno da će reforme, koje bude pođuzela Francuska naći 
odjeka i izvan njenih granica. U jednom od idućih brojeva »Ekonomist-a« mi 
ćemo pokušati da izložimo današnju organizaciju francuskog bankarskog siste- 
ma, sa naročitim osvrtom na socijalističke koncepcije u toj materiji i moguć- 
nost njihovog provođenja u praksi. M. Šš. 


Preizvodnja i izvoz kukuruza u Jugoslaviji. Jugoslavija spada među naj- 
važnije proizvađače kukuruza u Evropi. Po količini proizvodnje dolazi poslije 
Rumunjske i Rusije na treće mjesto u Evropi. Kukuruz se sije u svim dije- 
lovima Jugoslavije, ali za izvoz dolaze u obzir samo t. zv. žitarski krajevi. 
Kukuruz je važan proizvod za ishranu stanovništva i za izvoz. Po zasljanoj 
površini zauzima kukuruz oko 36% od oranica. Prosječni prinos u posljednjih 
10 godina iznosio je 15.37 kvintala po hektaru. Usporedimo li taj prinos sa 
prinosom drugih zemalja, vidimo slijedeće stanje: 

u Argentini s. 4. +. +. 19.12 kvintala po hektaru 

doii RARI a: >» » 

> Mađarskoj  . . . 16.08 > > > 

» Sjedinjenim Američkim “državama . 15.22 > » » 

Kukuruz je najvažnija hranjiva biljka i služi kao glavna, a negđe i je- 
dina hrana najvećeg dijela seljačkog naroda. Prema statističkim podacima 
Ministarstva poljoprivrede iz godine 1927 potrošnja kukuruza po stanovniku je 
u Jugoslaviji 240.3 kg. Svi dijelovi zemlje ne troše podjednako kukuruz za 
svoju ishranu. Južni krajevi troše više, a sjeverni manje. Proizvodnja kukuruza 
nije važna samo zbog ljudske ishrane već i kao stočna hrana i kao izvozni 
proizvod. 

Razvoj našeg stočarstva zahvaljuje svoj razvitak kukuruzu. Ishranom 
stoke kukuruzom i njenim izvozom postizavamo najveći rentabilitet kukuruza. 
Kuškuruz se naročito mnogo upotrebljava za gajenje svinja. Za industrijske 
svrhe (proizvodnja špirita, škroba, itd.) kukuruz se još uvijek slabo prerađuje. 

Kukuruz se proizvodi najviše na malom posjedu. Prema Dragolfjubu Jova- 
noviću kukuruz u istome kraju daje veći prinos na malim, nego na velikim 

Zazijana površina kukuruzom, stalno se povećava. Od 2,146.120 hektara 
zasijanih kukuruzom u god. 1925 povećala se je površina zasijana kukuruzom 
na 2,726.856 hektara u god. 1935. Prinos varira iz godine u godinu prema vre- 
menakim prilikama. Dok je god. 1934 prinos kukuruza bio 51,5 milijuna kvin- 
tala, to je 1935 godine prinos bio tek 23,6 milijuna kvintala. Svoju proširenost 
zahvaljuje kukuruz svojoj otpornosti prema klimi i zemljišnim uslovima. Ku- 
kuruz daje izim toga najviše sigurnosti za pouzdani rod. 

Po mnogobrojnosti vrsta, koje se gaje u Jugoslaviji ne zaostaje kukuruz 
nimalo za pšenicom. Uzrok toj mnogobrojnosti vrsta je taj, što se kukuruz 
lagano ukrštava. Potrebno je stoga, želi li se održati pojedinu vrst kukuruza 
čistu, da seljaci nabavljaju po mogućnosti svake godine selekcionirano sjeme. 
Selekcija kukuruza treba ići za otstranjivanjem mnoštva raznih vrsta i pod- 
vrsta. Treba težiti za kukuruzom jednolične i dobre kakvoće, a uz to veće 
rodnosti. Sa selekcijom jača se i otpornost protiv biljnih bolesti. 

Kukuruz je veoma važan izvozni proizvod. Izvoz kukuruza dosiže redo- 
vito nekoliko stotina milijuna dinara, Posljednje tri godine bio je slijedeći izvoz: 


Godine: tona: vrijednost: 
1933 601.231 431,463.000 dinara 
1934 673.317 562,419.000 — >» 
1935 387.T17 313,074.000 >» 


Godine 1925 izveženo je, šta više za preko dvije miljarde dinara, a 1926 
za 1,3 miljarđe dinara. 

Jedan od najboljih kupaca našeg kukuruza je Austrija, kamo je 1935 go- 
dine izveženo za 91,7 milijuna dinara. Godine 1934 izveženo je kukuruza u 
Austriju za 168,2 miljuna dinara, a god. 1933 za 242,5 miljuna dinara. Uzrok 
jakoj potrošnji kukuruza u Austriji je forsiranje stočarstva. Zatim po svojoj 
važnosti za izvoz kukuruza dolagi Čehoslovačka. U god. 19835 bio je izvoz 
kukuruza u čehoslovačku za 95,6 miljuna dinara, a 1934 za 160,7 miljuna di- 
nara. Od drugih država u koje izvozimo kukuruz spomenuti ćemo još i Nje- 
mačku, Švicarsku i Mađarsku u godinama, kada njihova žetva podbaci. Do 
1931 izvozili smo znatne količine kukuruza i u Italiju. Od 1931 dalje započinje 
nagli pad izvoza kukuruza u Italiju uslijed dizanja domaće proizvodnje i pre- 
orijentacije talijanskog uvoza. 

Podizanje stočarstva u raznim evropskim državama, koje nemaju narav- 
nih preduvjeta za uspješno gajenje kukuruza, budi nade, da će izvoz kukuruza, 
usprkos općenite tendence smanjivanja međunarodne trgovine, zadržati vodeće 
mjesto u trgovinskoj bilanci Jugoslavije. Viiko Lehner. 


BIBLIOGRAFIJA 


Mađarević ing. Srećko: Svjetska kriza. Kako je nastala i kako se razvija 
s osobitim obzirom na teoriju o razbijanju atoma i Einsteinovu teoriju relati- 
viteta. — Vlastita naklada, Zagreb 1936, str. 149, cijena Din 50.—. 


Na jedan originalan način autor se bavi analizom postanka svjetske pri- 
vwredne krize, njenih uzroka, neposrednog povoda i konačno navodi »lijekove«, 
kojima bi mogla specijalno naša privreda da se sanira. Mađarević je podijelio: 
svoju knjigu na 8 poglavlja. 

U Općim pogledima iznosi nužnost privredne evolucije čovječan- 
stva, kao jedne grane cjelokupne svjetske evolucije. Svi događaji u svjetskoj 
privredi opravdani su. Opravdano i prirodno došlo je đo američkog »prospe- 
rity« i kada je ovaj prešao sve granice, kao nužnost morao je da nastupi 
njegov slom, koji je povukao đoduše sobom nezapamćenu krizu, ali je svjetskoj 
privredi opet dao mogućnost da na pravoj stazi nastavi svoj evolucioni put; 
trnovit je put ka savršenstvu; svako i najmanje skretanje treba skupo da 
se plati. 

Poglavlje »Kriza poljoprivrede«c pretstavlja kratko razla- 
ganje, kako je i tu krizu izazvala Amerika svojim pretjeranim liberalizmom u 
sistemu poljoprivredne proizvodnje. 

U poglavlju »Upliv znanstvenog napretka na razvoj 
ekonomskih doktrina« autor iznosi vezu između nacionalne ekonomije 
i ostalih nauka, njihovu međusobnu povezanost i ovisnost svake nauke o osnov- 
noj nauci: čistoj filozofiji. Kao najinteresantniji momenat u tom razlaganju 
ističemo piščevu konstataciju, da smo sada u jednoj eri kriza u svim granama 
znanosti, u filozofiji, u pravnim naukama, u političkoj ekonomiji itd. zatim 
autor se vraća na analizu krize pojedinih grana privrede i govori o »Krizi 
šumarstva«, gđe je pisac dosta opširan, te se bavi i domaćim prilikama; 
on konstatuje da je kod nas potrebno odgajanje strukovno potpuno spremnog 
šumarskog podmlatka, što bi se postiglo reorganizovanjem rasporeda predđa- 
“vanja na šumarskim fakultetima. 

U »Kriziindustrijesosobitim osvrtom na krizu sela« 
autor veli, da je kriza industrije nastupila uslijeđ hiperprodukcije industrijskih 
proizvoda. Naglašuje ogromni značaj industrije za cjelokupnu evoluciju čovje- 
čanstva i prelazt na razloge, koji su izazvali svjetsku krizu uopće. Interesantno 
je, što on poriče, da je krizu prouzrokovao svjetski rat, pa uvjerava, đa bi 
jedan ponovni svjetski rat odmah riješio današnju svjetsku krizu. Naravno, 
on se ne upušta u to, koliko bi strašan ovakav jedan rat po čovječanstvo bio 
i kakve bi užasne posljedice povukao za sobom. — Za Jugoslaviju Mađarević 
predlaže industrijalizaciju sela, jer je seljačka obrada zemlje nerentabilna. 

U poglavlju »Kriza banaka« nailazimo na definicije novca, vrijed- 
nosti i kapitala. Pisac veli, da se savremena kriza može u grubim crtama 
označiti krizom banaka i zato u liječenju svjetske privredne krize treba prvo 
početi sa sanacijom banaka. 

i ost knjige je poglavlje »Fizikalni i ekonomski po- 
gledi na svijet id Einsteinova teorija relativiteta«. Pisac 
interegantno primjenjuje osnovni fizički zakon o energiji na privredu i u tim 
razlaganjima dolazi do Einsteinove teorije o relativitetu. Ovu teoriju kritikuje; 
veli da ipak postoji u prirodi nešto apsolutno, božansko, a to su prirodni za- 
koni, dok je sve ostalo što postoji u vezi s čovjekom relativno. To relativno 
»usavršava se stalno i bez prekida i približava se apsolutnom. U tom pribli- 
žavanju relativnog prema apsolutnom leži progres čovječanstva«. 

U poglavlju »Kako je nastala Svjetska kriza«, pisac ne 
iznosi ništa novog. Ističe, da je za svaki ekonomski polet potreban ekonomski 
impuls. Poslije njega privredni polet uzeo je nezapamćene razmjere i u jed- 
nom momentu, kada se djelovanje tog impulsa nije više osjećalo, nastupio je 
krah. Krah je nastupio na burzi na Wall-Streetu u New-Yorku 1929 god. Ne- 
posredno ga je izazvala uznemirena ljudska psiha, koja je osjetila, da polet ne 
može dalje da iđe. I zato autor kao glavni uzrok krize označuje ljudsku psihu. 

Posljednje je poglavlje >Kako se razvija savremena svjet- 
ska kriza«. Moderni ekonomski život je, veli pisac, evolucija cikličke pri- 
rode sa naizmeničnim periodama blagostanja i depresije. Međutim on izdvaja 
krizu agrarne proizvodnje i veli, da je to kriza čisto strukturelne prirode; 
poljoprivreda proizvodi više nego što ljuđstvo može da potroši. Same cikličke 
krize proizlaze iz toga, što »duševne sile koje stvaraju velike ekonomske mase, 
velike vrijednosti, prelaze preko vlastitih sila i u času kad ih prijeđu, slome 
se pod njihovim teretom«. Za nas je ođ naročitog interesa u ovom poglavlju 
odeljak >»U čemu je izlaz«, gđe se izlažu mjere, koje bi trebalo poduzeti 
za sređenje naših ekonomskih prilika. To su: 

1) Impulziranje bankovnog poslovanja stavljanjem na raspolaganje ban- 
kama iznosa od 5 milijardi dinara. Ovaj prijedlog izgleda nam kao prijedlog 
za inflaciju, no autor je izbjegao, da o tome šta potanje kaže. 

2) Riješenje seljačkih dugovanja brisanjem istih. Gornjih 5 milijardi upo- 
trebilo bi se za isplatu seljačkih bankovnih dugovanja. 

Pošto bi ovako bila riješena dva najteža problema, autor predlaže kao 
stvaranje specijalnih ekonomskih impulsa: elektrifikaciju cijele zemlje, zatim 

redom industrijalizaciju sa krajnjim ciljem: industrijalizaciju sela. Za regu- 
liranje pitanja pšenice i kukuruza, kao ljudske hrane, predlaže plansku pri- 
vređu. A da še sve ovo može izvesti, potreban je kapital, koji mogu da đaju 
samo banke. Dakle circulus vitiosus; opet se vraćamo bankama, jer sve od njih 
ovisi. I izgleda nam, da je baš na tom priznanju zapea pisac. On je ustanovio 
i izložio lijepo po redu, šta sve treba, da se da i, iz čega, ali odakle, to 
nije rekao. Zadovoljava se sa time, da »za rješavanje krize nema recepta, kao 
ono za kuhanje sapuna, već treba na svim linijama oštro zapeti i kola će da 
izlete iz blata«. 

Ing. Mađarević je dao jednu knjigu članaka, razma.- 
tranjao pojeđinim problemima svjetske privrede isvjet- 
ske krize. Među pojedinim člancima ne postoji povezanost, knjiga ne pret- 
stavlja sistematsku cjelinu. Svako poglavlje je samo za sebe interesantno, ali 
— ne kaže nam ništa novo. Jednu originalnost pretstavlja izlaganje ekonomskih 
pojava u vezi sa matematičkim i fizičkim formulama i ujedno iskorišćavanje 
prilike, da se usvajanjem teokratskog gledišta ruši Einsteinova teorija o rela- 
tivitetu. Očekivali smo, da ćemo dobiti jednu sistematski izloženu istoriju krize. 
“To nismo dobili. Ipak ono, što je dato u ovoj zbirci članaka, izrađeno je jasno, 
pisano razgovjetnim stilom i često izloženo na originalni način. HK. š. 


Prtvredni letopis zađužbine Nikole Spasića, Knjiga I. Beograd 1936. Izda- 
nje Zadužbine Nikole Spasića. Uredio Dr. Milan Z. Vlajinac. Strana 435. 

Sadržaj letopisa može se u glavnom podijeliti na 2 dijela: u prvom dijelu 
je prikazan postanak i rad zadužbine Nikole Spasića ođ početka 1920 do 1935 
godine (Zadužbinska glavnica Din 33,000.000), uprava zadužbine i rukovanje 
njenom imovinom, ostvarenje sporednih zavještanja, te prikaz glavnog zadatka 
zadužbine i rad na ostvarenju tog zađatka. Prvi dio obuhvata 255 strana, dakle 
više od polovice knjige. U drugom dijelu nalazi se 10 rasprava, koje stručno 
raspravljaju najaktuelnije problema i pitanja iz oblasti pojedinih privrednih 


I. Dr. Milorad Nedeljković: Probiem đugova u današ 
njoj privredi. Tu je prikazano zaduženje seljaka u Jugoslaviji, inter- 
vencija države poznatim Uredbama za zaštitu zemljoradnika, općenita borba 
dužnika i povjerilaca, te način rješenja tog problema u raznim evropskim; dr- 
Žavama. Tačna je konstatacija autorova, da su pravi poremećaji svjetske pri- 
vređe nastupili stvarno tek zbog suvišnog razgranjivanja proizvodnje i svih 
drugih oblasti svjetske privrede i svjetskih finansija, pod impulsom hipertro- 
fije raspoloživog svjetskog finansijskog kapitala, te da su jugoslovenske prilike 
iđentične sa prilikama u ostalim državama kapitalističkog sistema. Problem 
dugova prema svemu tome nije nikako frangmentarna pojava, nevolja nekih 
slabijih ekonomskih bića i fela, koji izumiru, nego centralni simptom traženja 
novog sklada i ravnoteže u svjetskoj privredi. Rasprava zaslužuje svaku pažnju. 

«x ILDr. Dim. Mišić: Mere za unapređivanje našeg za- 
natstva. U glavnom je prerađeni izvještaj Zanatske komore u Beogradu za 
1934 i 1935 godinu. 

II. Dragan Miličević: Naša država 1 podizanje in- 
dustrije. Ovđe se tretira sa vrlo općenitog stanovišta problem inđustrija- 
lizacije Jugoslavije, bez ikakovih dokumentarnih podataka. 

IV. Dr. Stevan Popović: Industrija Beograda (glavne 
faze njenog razviika). To je zanimljiv pregleđ razvitka predratne 
i poratne beogradske industrije, iako još ne postoje o tome tačne industrijske 
statistike. Pisac preporuča, da se jači razvitak industrije treba omogućiti od 
strane beogradske općine davanjem povlastica, barem u onoj visini, kako to 
prakticiraju gradovi preko Save i Dunava. 

V. Svetislav Marodić: Savremeni problemi naših 
trgovačkih masa. Problem malih trgovaca je kod nas dosađa prilično 
malo proučavan i o njemu se vrlo malo piše, pa možemo samo pohvaliti ideju 
autora, da je uzeo baš tu temu za svoj članak. 

VI. Dr. Vid Đurđević: Nekoliko privrednih problema 

Vardarske banovine, koji čekaju na pravo rešenje. — 
Pisac je obradio svaki problem u posebnom poglavlju sa naslovima: Duvan, 
Opium, Kokoni, Pirinač, Pamuk, Konoplja, Voćarstvo, Povrtarstvo, Uljevice i 
Stočarstvo, pa daje istovremeno svoje sugestije za najpovoljnije rješenje ovih 
problema. 

VII. Dr. Dragoljub S. Petrović: Stanje šumarstva u 
Srbiji i južnoj Srbiji i zađaci radi njegovog unapre- 
đivanja. Pisano je vrlo stručno, sa više tabelarnih pregleda, a iznose se 
također sugestije za unapređivanje šumarstva u Srbiji. 

VILI. Ing. Ranko Despić: Uticaj privredne depresije 
na jugoslovensko rudarstvo. Ova se interesantna rasprava dijeli 
u 3 poglavlja. U prvom je prikazana privredna depresija u svjetskoj proizvodnji 
metala, te se iznose pregledi svjetske proizvodnje, potrošnje i prosječne cijene 
slijedećim rudarekim proizvodima: bakru, olovu, cinku i aluminjumu. U drugom 
je prikazano jugoslovensko rudarstvo u vremenu privredne depresije; ovaj dio 
rasprave je naročito zanimiv, a obrađuje proizvodnju ugljena, bakra, olova, 
cinka, gvožđa, aluminiuma, hroma i zlata u Jugoslaviji. Treće poglavlje je 
zaključak. Članak je pisan dokumentarno i stručno, te zaslužuje svaku pažnju. 

IX. i X. Bogdan Krekić: Radnička nađnica i Luka Pa. 
vićević; Zakonsko obezbeđenje našeg radništva. Oba su 
članka lijepo obrađena, sa mnogo podataka i tačnih opažanja. 

Privredni letopis Zadužbine Nikole Spasića u Beogradu pretstavlja opširni 
almanah najaktuelnijih problema iz oblasti ekonomske i socijalne politike, pa 
kao takav je za naše prilike vrlo interesantan. Već sama imena saradnika 
ovog letopisa jamče, da će privredni i socijalni problemi, koji se iznose, biti 
obrađeni stručno i dokumentarno, jer su svi pisci manje ili više poznati i priz- 
nati kao odlični javni radnici i publiciste. 


Ideja Upravnog odbora Zadužbine, da izdaje svake godine ovakav privredni 
letopis, prema tome je vrlo dobra, iako smo mišljenja, da bi bilo korisnije i od 
većeg efekta, kad bi se ovim novcem štampala naučno-ekonomska standard- 
djela, na kojima domaća stručna literatura i te kako oskudijeva. LC. 


Bošnjak Kamilo: Ukamaćivanje, amortizacija, rentabilnost uloženog kapi- 
tala i zajmova. Izdanje knjižare Leopold Weiss, Berlin-Wannsee, 1932, str. 848. 
Tekst: Hrvatski, njemački, engleski i francuski. 


Dok je to djelo u vanjskome svijetu vrlo povoljno ocjenjeno, naši domaći 
interesenti tu knjigu slabo poznaju. Ova kmjiga pretstavlja nešto najpriklad- 
nijega, što je na području praktične primjene političke aritmetike uopće done- 
šeno. Tko se jednom u svom praktičnom radu tom knjigom posluži, bit će 
odmah osvojen jednostavnim i lako razumljivim načinom iznašanja materijala, 
te preglednošću, kojom je sav materijal prikazan. U prvom dijelu knjige 
je u 5 poglavlja prikazan predmet uz navod tipičnih, praktičnih slučajeva iz 
područja izračunavanja kamata na kamate (anticipativno. i dekurzivno), izra- 
čunavanje konačne vrijednosti periodičnih uplata kod anticipativnog i dekur- 
zivnog ukamaćivanja, amortizacije kapitala anuitetama (ili renta), izračuna- 
vanja povremenih renta, pretvaranje kamatnjaka i arbitraže rentabiliteta. 

U drugom dijelu knjige nalaze se glavne i specijalne tablice za 
izračunavanje kamata na kamate anticipativno i dekurzivno. Glavne tablice 
sastoje se iz pet grupa. Specijalne tablice odnose se na ukamaćivanje, amor- 
tizaciju, izračunavanje rentabilnosti uloženog kapitala i zajmova. 


Iz golemog opsega obrađenog materijala navest ćemo samo praktični 
primjer iz područja arbitraže rentabiliteta, iz kojega se vidi velika 
prednost Bošnjakove metode izračunavanja pred drugim sličnim metodama. 
Takva arbitraža rentabiliteta spada među najdelikatnije zadaće iz praktične 
aritmetike, te iziskuje nadasve točne i pouzdane računske rezultate, buđući da 
su ovdje od značenja razlike i u krajnjim decimalama. 


Imamo dakle izračunati kamatnjak amortizacionog zajma, koji se otpla- 
ćuje u 30 polugodišnjih anuiteta po Din 6.250.—. Taj zajam podijeljuje se uz 

dobrojni tečaj od 95% tako, da se isplaćuje za Din 100.000.— Din 95.000.— 


uz odbitak prve polugod. anuitete od . . .. >» 6.250.— 
te odbitak aaa i Tag troškova u iz- 

nosu od 3% tj. Ne? z » 3.000.— >» 9.250.— 
Zajmoprimcu se prema tome isplaćuje. . . Din 85.750.— 


a on ima vratiti u 29 polugod. obroka po Din 6.250.— ukupno » 181.250.— 
Ako želimo izračunati kamatnjak, koji odgovara ovako podijeljenom zajmu, 
uzevši u pomoć poznate Achardove tabele, račun izgleda ovako: 


Eskomptirana vrijednost jednog dinara, koji spomenuti zajmoprimac mora 
platiti jednaka je 85.760 : 181.250 t. j. Din 0,47310344, što odgovara Achardovoj 
oznaci r*). Prema tome moramo operirati sa slijedećim Achardovim faktorima: 

iza == 0,4738388502 
ain==1,4 
Bana = = 0,5118783258 
c iza 57 5,8490647131 
d iza E 1,3122690825 
Razlika između Pira i Y 
Parna ZZ 0,47383885 
O, =20,47310344 
razlika = 0,00073541 
iz toga slijedi: 5,849064712 x 0,00073541 — 0,0043014607 —c, 
1,312269083 x 0,00073541 — 0,0009650558 =a, 


au=1,4 Bira = 0,5118783258 
-+ C, =20,0043014607 dr_0,0009650558 
a1 =1,7443014607 B,_=0,5109132700 
+ 29 
29,51091327 


Prema tome je kamatnjak jednak: 


1,1443014607 

Ovim dosta kompliciranim i dugotrajnim Achardovim postupkom dola- 
zimo do rezultata, da uslovi, uz koje je podijeljen taj zajam, odgovaraju de- 
kurzivnom ukamaćenju od 11,82% godišnje. | 

Ovu cijelu računsku operaciju sveo je Bošnjak na jednostvnu formulu, 
kojom pronalazi najprije semestralnu anuitetu anticipativno kroz određen broj 
semestara, pa zatim jednostavnom interpolacijom najbližih faktora, pronalazi 
traženi kamatnjak. 


Za naš primjer izgleda račun ovako: 
6 100 
dak 5 t. j. anuiteta za 100 jedinica X 100, dijeljeno sa dobrojnim teča- 
jem minus troškovi, što je jednako 6,79347826. Najbliži veći i najbliži manji 
faktor prema IV tablici kod 30 termina iznaša: 
6,85367090 u 6%-tnoj tabeli 
6,77023686 u 5,875-tnoj tabeli. 
Prema tome iznaša procenat rentabiliteta za anuitetu od 6,79347826 za 100 
jedinica neto: 


%) Achardovi računski faktori dobiveni su pomoću prirodnih logaritama (e = 2,718283), 
: ea—1 
te znače: u = redni broj, a = 100-4i dio rednog broja, B = Tem kAN — 
Ovim Achardovim računskim faktorima dodao je Murai još oznake ,c“i,d“ ti c = 
= 00 g oežBe+i, 
Pa — Pa +1 Pu Pa t+1 

X% dif. preko 5,875 : dif. faktora — 9%, dif. : dif. faktora 


6,19347826 6% 6,85367090 
6,77023686 — 5,875%  6,17023686 
X = 0,02324140 = 0,125% : 0,08343404 
0,0232414 x 0,125 
re 0,08343404. | Vjee 
Prema tome je traženi kamatnjak jednak = 5,875 
+ 0,0348 *\ 


5,9038 semestralno odnosno 
11,82% godišnje. 

Ovaj primjer pokazuje, kako naš autor jednostavno i originalno dolazi 
do točnog rezultata kod arbitraže rentabiliteta, a takav rezultat moguć je 
dakako samo radi fine gradacije njegovih tabela. Naročitu vrijednost daje 
Bošnjakovoj knjizi činjenica, što ona sadrži mnogo praktičnih uputa za pre- 
cizno izračunavanje otplatnih osnova u raznim oblicima amortizacionih zaj- 
mova. Interesantni su i prikazi otplatnih osnova amortizacio- 
nih zajmova u slučajevima gdje se želi dodati anuitetama još kakova 
nuspristojba, koju zajmodavac želi čim prije amortizirati u okviru otplatne 
osnove. Autor je u svojoj knjizi ovaj problem iznio u tri različite varijacije, 
koje su posve originalne i pretstavljaju novum u toj vrsti računanja. Na pr. 
amortizacioni zajam od Din 20.000.—, koji se otplaćuje u 20 semestara uz 
2% anticipativnih kamata i pri tome se amortizira (uključuje u anuitete) i 3% 
nuspristojba t. j. Din 600.—. 

Otplatna osnova za ovakav zajam, gdje je u anuitetu pored kamata ura- 
čunana i spomenuta nuspristojba, izgleda ovako: 


u Amortizacija pozajmljene glavnice Amortizacija nuspristvjba 

E Otplatna 
= kvota 2 % ostatak otplatna 2 % 

B glavnice kamata glavnice kvota kamata ostatak 
1 149.37 385.01 19.250.863 95.02 10.10 504.98 
2 164.87 369.71 18.485.96 96.96 8.16 408.02 
3 180.27 354.11 17.705.69 98.94 6.18 309.08 
4 196.19 338.19 16.909.50 100.95 4.17 208.13 
5 812.44 321.94 16.097.06 103.01 2.11 105.12 
6 829.02 305.36 15.268.04 105.12 — —— 
T 953.20 286.30 14.314.84 600.— 30.72 
8 972.66 266.84 13.342.18 
9 992.51 246.99 12.349.67 

10. 1.012.76 226.74 11.336.01 

11. 1.033.43 206.07 10.303.48 

12. _1.054.52 184.98 9.248.96 

13. 1.076.44 163.46 8.172.92 

14. 1.098.— 141.50 7.074.92 

18 _1.120.41 119.09 5.954.51 

16. 1.143.217 96.23 4.811.24 

17 1.166.61 72.89 3.644.63 

18. 1.190.42 49.08 2.454.21 

19. 1214.11 24.79 1.239.50 

20 1.239.50 == + 

20.000.— 4.159.28 
Pokus: ukupna uplata Sa pom | što odgovara 20 povećanim anuite- 


“i 600.— [ tama A Din 1.239.50 t. j. ukupno 
Lo! Din 24.790.— 


Din 24.790.— 

Na tom primjeru vidimo, kako je autor otplatnu osnovu podijelio u dvije 
periode i kako u prvoj periodi od 6 semestara amortizira zadanu nuspristojbu. 
Prije toga je naravno morao ustanoviti za tu nuapristojbu, uvećanu anuitetu 
i računski rasporediti sastavne dijelove te anuitete. 

Drugi kompliciraniji je slučaj, kada se želi ovakova nuspristojba amorti- 
zirati uz veći kamatnjak no što se amortizira zajam. Konačno rješava takav 
zadatak i tako, da prođuljuje broj anuiteta (trajanje otplate), koje u tom slu- 
čaju ostaju nepromjenjene. 

Bošnjakovo djelo znači nesumnjivo veliki napredak 
na području praktične političke aritmetike i kao takovo 
je usvojeno od cijelog kulturnog avijeta. Što je to djelo kođ nas tako malo 
rašireno krive su u glavnom naše specijalne mizerne prilike. F. B. 


Stevanović ing. Bor.: KHriza i oživljavanje nacionalne privrede i naša sao- 
braćajna politika, Beograd 1936, str. 84, cijena Din 40.—. Autor ing. Bor. Ste- 
vanović, direktor Drž. riječne plovidbe u penz, razdijelio je čitavu knjigu u 
četiri poglavlja: I Kriza i saobraćaj, II Naše željeznice i naša riječna i po- 
morska brodarstva u doba opće krize, III Opađanje saobraćaja i gubici nacio- 
nalne privrede i saobraćajnih pređuzeća u godinama krize, # IV Olakšavanje i 
oživljavanje privrednog života i saobraćaja. 

Razmatrajući u prvom poglavlju utjecaj krize na saobraćaj autor ističe, 
da u doba krize postoje veće potrebe za prometom robe i putnika nego u 
doba prosperiteta, ali dakako uz naročito povoljne uvjete u pogledu tarifa i 
javnih dažbina. 

Drugi dio obuhvatio je komercijalno, tarifsko i saobraćajno poslovanje, 
te rezultat rada u željezničkom, riječnom i pomorskom saobraćaju. Autor je 
u ovom dijelu osobito kritički osvijetlio loše strane naše tarifske politike uka- 
zujući naročito na pogrješke, koje su počinjene. 

Treće poglavlje nas upoznaje sa ogromnim podbacivanjem robnog i put- 
ničkog saobraćaja u doba krize od g. 1931—1935 upoređujući ovaj period krize 
sa ranijim ođ g. 1925—1930. Autor je to prikazao u pet grafikona. Izračunao 
je i goleme gubitke, koji otuda nastaju za čitavu privredu kao i posebno za 
saobraćaj. 

Konačno u četvrtom poglavlju autor nastoji uočiti utjecaje i posljedice 
naše privredne depresije te pokazuje smjernice kojima će se postići oživljenje, 
pa pri tome dodjeljuje vrlo važnu ulogu saobraćaju, koji sa sniženim tarifskim 
stavovima treba da postane motor čitavog privrednog života t. j. primarni 
spiritus movens, koji će poput poluge da pokrene čitav privredni organizam. 
Treba koordinirati i financijsku politiku u pogledu vozarinske takse na 8ao- 
braćaj i podjeljivati veće subvencije i potpore. Na samim nosiocima saobraćaja 
je da reorganiziraju i racionaliziraju saobraćaj te poslovanje svedu što više na 
komercijalnu bazu. Autor se zalaže za obrazovanje naročitog željezničko-bro- 
darskog i privrednog komiteta pri Ministarstvu saobraćaja. Treba nadalje, 
ističe autor, na vodeće položaje postaviti poznate i priznate stručnjake, pa će 
se tako izbjeći gubici i u saobraćaju # u čitavoj privredi. U svrhu unapređi- 
vanja vanjske trgovine upućuje na kooperaciju naročito u riječnom i pomor- 
skom saobraćaju sa državama Male Antante i Balkanskog sporazuma naročito 
na Dunavu, pa s time u vezi daje i neke sugestije u pogledu odvijanja saobra- 
ćaja Dunavom do Crnoga mora kao i preko Soluna. 


Čitava knjiga napisana je posve stručno, kako to autoru i dolikuje, objek- 
tivno i kritički. Autor znalački upire u evidentne i kardinalne pogrješke naše 
tarifake politike, ističući ujedno i nedostatke saobraćajne i komercijalne službe, 
pa je djelo upravo na zamjernoj visini. Jedno nas međutim začuđuje, da je 
pisac, koji je ujedno autor djela: »Saobraćajni put svetske trgovine Dunav- 
kanal (Vukovar—šamac)—Sava—Jadran i problemi našeg rečnog, pomorskog 
i željezničkog saobraćaja« (Beograd 1935), gotovo posve prešutio problem iz- 
gradnje morskih luka, jer je očigledno, da glavni smjer našeg prirodnog sao- 
braćajnog puta vođi na zapad i na more. Nadalje autor gotovo nikako ne tre- 
tira pitanje željezničke veze sa morem te niti ne spominje goruće pitanje 

direktnog spajanja Slovenije sa morem, dok se na pr. zalaže za razvoj sao- 
braćaja u pravcu Dunav—Crno more i Dunav—Beograd—Solun. 

I pored ovih vjerojatno nenamjernih propusta, koji se odnose na našu 
saobraćajnu politiku, ostaje vrijednost knjizi neumanjena, pa stoga bez pretje- 
rivanja tvrdimo, da je to djelo, čija se potreba već davno osjećala naročito u 
redovima naših privrednih krugova, a i kao objektivan putokaz onima, koji 
su pozvani, da probleme naše saobraćajne politike smatraju temeljnim proble- 
mima privrednog života te na osnovu stečenog iskustva u prošlosti ne propus 
učiniti ono, što od njih očekuje budućnost. F. Krajčević. 


Mali statistički priručnik građa Zagreba. IV godište 1935. Priredio Gradski 
statistički ured. Izdalo Gradako poglavarstvo u Zagrebu; strana 116. — Stati- 
stika ima svoju praktičnu primjenu u dnevnom životu, iako je još uvijek pojam 
statistike u nauci različito definiran i nije prečišćeno, što se pod njom razu- 
mijeva. U modernom pravcu obrađuje statistiku poznati profesori 1 učenjak 
F. Žiček*) i po njegovoj definiciji statistika ima zadaću, da nas upoznaje sa 
takozvanim kolektivnim pojavama, naročito sa kolektivnim pojavama u ljud- 
skom društvenom životu, koje nas prvenstveno zanimaju, te nastoji da pomoću 
planski izvedenog promatranja mnoštva i grupiranja dobivenih rezultata na 
osnovi promatranja obuhvati te kolektivne pojave. 

Popis pučanstva vršio se već u najstarija vremena zbog državnih potreba, 
poglavito vojničkih i financijskih. Jačanje države i razvitak socijalnih ideja 
dali su veliki polet statistici. U današnjoj modernoj organizaciji statistike za 
statistička promatranja i proučavanja postoje posebne statističke institucije, 
državne # samoupravne. Statistika je javna potreba, kako je rekao Fernand 
Faure, profesor statistike na Sorbonni, jer je važna u dva smjera: u državno- 
gospodarskom za neposredno i posredno oporezovanje i u narodno-gospodar- 
skom. Prednost posebnih statističkih organa sastoji se u stručnom izrađivanju 
i sređivanju statističkog materijala, a to odgovara općem razvitku sve veće 
diobe rada. Ne možemo zamtisliti modernu državu bez statistike, jer za popu- 
lacionistiku treba statistika pučanstva, za vođenje ispravne obrtne politike 
treba statistiku obrta i obrtnika, za trgovinsku politiku trgovinsku statistiku, 
a savremena socijalna politika zahtijeva statistiku zvanja itd. Statistika daje 
solidnu podlogu za izgradnju opće privredne politike. 

Ove su napomene potrebne za razumijevanje i objašnjenje Malog stati- 
stičkog priručnika grada Zagreba. Statistički pregledi i grafički prikazi daju 
socijalni, narodnogospodarski i kulturni pregled grada Zagreba, a rezultat su 
velikog i uspješnog rada E. Schreibera, ravnatelja gradskog statističkog ureda. 
>»Priručnik« obuhvata ogromnu građu koja je razdijeljena u XV poglavlja, i to: 
I Meteorološki i geografski podaci; II Stanovništvo; III Poljoprivreda, stočar- 
stvo i lov; IV Građevinstvo; V Industrija, obrt, trgovina i vjeresijstvo; VI 
Saobraćaj; VII Aprovizacija i cijene; VIII Socijalna skrb; IX Zdravstvo i so- 
cijalna higijena; X Nastava i prosvjeta; XI Gradske finansije; XII Gradaki 
posjedi; XIII Gradska industrijska preduzeća; XIV Pravosuđe; XV Gradska 
uprava; Grafički prikazi (12). 

Grad Zagreb obuhvata danas površinu od 64,37 km?, a opseg mu ja 47 km 
(od toga Sava oko 14 km). Broj službeno imenovanih ulica i trgova iznašao 
je krajem 1934 god. 822. Glavne su tranzitne ceste Maksimirska sa 3,4 km, 
Ilica sa 3,3 km, Savska cesta sa 2,8 km i Vlaška ulica sa 1,5 km. 


Prema starijim službenim podacima imao je Zagreb (na svojem tadaš- 
njem području) 1857 god. 16.657; 1869 god. 19.857 građanskih stanovnika; 
1880 god. 30.000; 1900 god. 61.002; 1921 god. 108.674, a 31 marta 1931 god. 
prema definitivnom rezultatu popisa 185.581 stanovnika. Grafički prikaz br. 2 
prikazuje ove poraste. Posebna tabela i odgovarajući grafički prikas pokazuje 
elemente porasta stanovništva grada Zagreba, te razdiobu stanovništva po 
vjeroispovijesti i materinjem jeziku, po godinama života, po bračnom stanju i 
starosti, po rodnom kraju i spolu. 

Veoma je zanimljiv pregled razđiobe stanovništva po glavnorm zanimanju 


*) Žiček Franz, Grundriss der Statistik, Munchen und Leipzig 1923. 

1910, 1921 i 1931 godine. Dok se je 1910 god. 6,85% zagrebačkog stanovništva 
bavilo poljoprivredom, stočarstvom i šumarstvom, bavilo se god. 1931 samo još 
2,86%, jer razvojem grada i načinom življenja gradskog stanovništva te grane 
sve više iščezavaju. Od industrije i zanata živjelo je 1930 god. 33,96% a 1931 
god. 38,13% stanovništva. Na trgovinu i vjeresijstvo otpadalo je 1910 god. 
10,88%' a 1931 god. 13,41% stanovništva. Javna služba i slobodna zanimanja. 
obuhvatali su 1910 god. 20,58%, a 1931 god. 15,53%. Karakteristično je, da 
opada procenat osoba. u siobodnim zvanjima. 

Kulturno stanje stanovništva pokazuje razdioba prema pismenosti i poz- 
navanje stranih jezika, pa je 1931 god. u Zagrebu znalo čitati i pisati 93,27%, 
samo je čitalo 0,40%, a nije znalo čitati ni pisati 6,23%. Osim materinjeg 
jezika hrvatskosrpskog odnosno slovenačkog najviše se govori još njemački, 
pa talijanski, onda francuski, mađarski, engleski, češki i slovački. 

Važan je pregled domaćinstva po socijalnom sklopu i broju članova i 
pregled o prirodnoj mijeni žiteljstva tokom zadnjih 14 godina. Kod mortaliteta 
ponovno je potvrđeno staro iskustvo, da je najbrojnije umiranje dojenčadi, a 
najbrojniji pomor od tuberkuloze. 

Prema podacima zemaljskog katastra krajem 1933 god. Zagreb obuhvata. 
11.186 kat. jut. 673 četv. hvati. Posebnim pregledom prikazan je promet na 
marvinskim sajmovima u Zagrebu, broj kuća za stanovanje krajem 1934 god., 
vrijednost novogradnja, prigradnja i nađogradnja zgrada od 1930—1934 god. 
Zatim slijede pođaci o asfaltiranju, taracovanju i kanalizaciji, javnoj rasvjeti, 
požarima i djelatnosti gradske Zvanične vatrogasne čete. 

Prema izvještajima Trgovinsko-industrijske i Zanatske komore za 1934 
godinu bilo je industrijskih radnja 226, a zanatskih 5.859, ugostiteljskih 1.206. 
Trgovina i saobraćaj zastupana je sa 5.484 radnje. Novčanih zavoda ima 44; 
osiguravajućih društva i zastupstva 23; zadruga 101. Zatim slijede tabele o 
izdanim obrtnim dozvolama i ovlašćenjima i napuštanju obrta u 1933 i 1934 
godini, promjena sjedišta obrtnih i trgovačkih-radnja, iscrpni podaci o novča- 
nim zavodima u 1932, 1933, 1934 godini, a posebice o Gradskoj štedionici grada 
Zagreba, rad osiguravajućih društava, promet devizama, valutama, efektima 
i robom na Zagrebačkoj burzi i statistika izlagača Zagrebačkog zbora. God. 
1934 bilo je 31 velikih novčanih zavoda sa sjedištem u Zagrebu sa ukupnom 
uplaćenom dioničkom glavnicom od 385,7 milijuna dinara. Broj izlagača Za- 
grebačkog zbora 1934 god. bio je iz Jugoslavije 1.058, a iz inozemstva 417. 
Zbor je posjetilo 260.000 lica. 

Ne manje zanimljivi su podaci o saobraćaju i prometu na zagrebačkim 
kolodvorima, pa je u 1934 god. otpremljeno 1,861.992 putnika, predano robe 
162.963 tona a izdano robe 950.562 tone. Slijedi pregled putnika na zagreb. 
eletr. tramvaju, uspinjači, zagrebački autobus promet, zračni saobraćaj i pro- 
metne nezgode u Zagrebu 1933 i 1934 godine. Životne prilike karakteriziraju 
maloprodajne cijene najvažnijih živežnih namirnica i indeksni brojevi skupoće. 

U sedmom poglavlju statistički je prikazana djelatnost Zavoda za soci- 
jalnu zaštitu majka i djece, gradska dječja skloništa i socijalno osiguranje u 
Zagrebu, Javna burza rada, Gradska ubožnica i rad Dobrovoljnog društva za 
spasavanje. Zdravstvo i socijalna higijena također je dokumentirana obilnim 
statističkim materijalom, a jednako nastava i prosvjeta. Iz pregleda o grad- 
skim financijama vidi se, da se budežtski rashodi neprestano dižu, god. 1923 
ukupni je rashod iznašao 52,858.948 dinara ili prosječno na jednog stanovnika 
418 dinara, a u 1934 god. ukupni je rashod 137,543.890 dinara ili prosječno 
654 dinara na jednog stanovnika. 

Svako poglavlje »Priručnika« sadržaje obilnu i zanimljivu građu, koja sa 
grafičkim slikama daje potpunu i zaokruženu sliku o zagrebačkom stanovni- 
štvu i uvid u ekonomske, socijalne i kulturne prilike kakve su bile i kakove 
su sada. Statistika omogućuje, da se točno ustanove činjenice i utvrđuju raz- 
vojni smjerovi pojedinih pojava i pronalaze putovi za njihovu eventualnu ko- 
rekturu. Smišljena ekonomska politika ne da se zamisliti bez ekonomske sta- 
tistike. Razni indeksni brojevi su neka vrst privrednog barometra a imaju 
ogroman značaj za ispitivanje konjukture. Upravo zato je statistika apsolutna 
potreba moderne države i važan instrument u službi kulture i progresa. 

Dr. Stanko Filipović. 
S OBBa= 


Izvještaj Zanatske komore u Beogradu za 1935 godinu. Beograd 1936, 
str. 426. — Izvještaj je pregledno uredio generalni sekretar Dr. Dim. Mišić, 
a sadrži 12 dijelova. U prvom dijelu nalazi se općeniti prikaz o zanatstvu u 
1935 godini na teritoriju beogradske Komore (Moravska, Dunavska i Drinska 
banovina, te grad Beograd sa Zemunom i Pančevom). Ukupan broj novoosno- 
vanih radnja je 2.545, prestalih 1.817, pođ stečajem 7, a pod prinuđnim porav- 
nanjem 3. Procentualni iznos zanatlija prema broju stanovnika komorskog 
područja je 0.9%. Bespravnih majstora prema registriranim — pravnim maj- 
storima ima 12.154 : 33.059, dakle preko jedne trećine su bespravni majstori 
4li tačno 36.7%. U drugom dijelu su sadržane mjere za unapređivanje zanatstva 
(potreba donošenja zakona o suzbijanju nelojalne konkurencije, zaštita zanatlija 
U vezi sa zaštitom zemljoradnika, reguliranje zanatskih dugova, javni radovi, 
reguliranje zaposlenja stranaca, socijalno osiguranje zanatlija itđ.). Treći dio 
obuhvata poreze i dažbine, koji se odnose na zanatlije, te kritika istih. četvrti 
dio: zakonodavstvo, zakon o radnjama. Peti dio: socijalno zakonodavstvo. šesti 
dio: zanatske organizacije. Sedmi dio: rad komorskih ustanova. Osmi dio: kon- 
ferencije i kongresi. Deveti dio: poslovni izvještaj komore. Deseti dio: uput- 
stva i objašnjenja. Jedanaesti dio: statistika. Dvanaesti dio: razni prilozi. 


Izvještaj može vrlo dobro poslužiti proučavanju zanatskog problema, Po- 
sebice moramo istaknuti, da je ovaj izvještaj štampan kratko vrijeme po svr- 
šetku poslovne godine 1935, a isti je slučaj bio i kod Izvještaja ove komore za 
1934 godinu. Izvještaji javnih privrednih ustanova jesu aktuelni i korisni samo 
onda, ako su publicirani najkasnije 3 do 4 mjeseca iza konca godine, jer kasnije 
iznešeni podaci, osobito lični i statistički, obično su već zastarjeli, te tmaju 
“više historičku a ne praktičnu vrijednost. 


Clark John Maurice: Strategic factors in businesa cycles. New York 1935. 
Str. 238. — Ovo je djelo jedna od posljednjih publikacija zaslužnog new-yor- 
škog instituta »National Bureau of Economic Research«, u čijem su okviru 
izrađene u posljednjim godinama najznačajnije radnje na području konjunktur- 
ne statistike. U prvom se redu ističu sintetičke studije Wesleya Mitchella, 
seniora američke konjunkturne nauke (business cycle); Fredericka Milisa, 
istraživača trendova i ponašanja cijena; Simona Kuznetsa, koji je prvi dopri- 
njeo svijetlo u istraživanje sekularnih trendova i izračunao da ti valovi traju 
oko 25 gođina, Kuzneta je izradio matematsko-statističke metode za izračuna- 
vanje nacionalnog dohotka, formiranje kapitala sezonskih varijacija itd., koje 
se danas oficijelno u državnim nadleštvima upotrebljavaju. John M. Clark, 
profesor Columbia-Univerziteta u New Yorku, poznat je već otprije naučnoj 
javnosti svojom oštroumnom studijom o teoriji kontantnih troškova, te studi- 
jama o javnoj kontroli privredne djelatnosti. Polazeći od teoretske osnove svog 
oca John B. Clarka, osnivača američke ekonomske teorije (koji je izradio 
osebujan tip škole »granične vrijednosti«), znatno se je u toku godina od njega 
odvojio, te zauzima danas jedno ođ najodličnijih mjesta u tzv. institucijonali- 
stičkoj školi. Američki institucijonalisti pokazuju izvjesnu sličnost s njemačkom 
mlađom historičkom, školom, buduć da posvećuju naročitu pažnju historičkom 
i činjeničnom istraživanju pojedinih ekonomskih institucija, ali »institutional 
school« polaže kod toga daleko veću važnost na teorijsku ekonomsku analizu 
i statističko istraživanje, a manje na socijološku metodu »razumjevanja«. 


Profesor Clark na osnovu statističkog materijala, što mu ga je spomenuti 
institut stavio na raspolaganje, razlaže u tom djelu svoje teoretske zaključke 
o faktorima, koji igraju odlučnu ulogu u konjunkturnom, gibanju. Kao što sam 
naslov veli, on nastoji izlučiti iz skupa različnih determinanata one faktore, 
koji imadu »stratešku« poziciju pokazujuć vremenski »vodstvo« (lead) u ko- 
njunkturnom ciklusu. Ustanovljenje tih strateških faktora imade tu važnost, 
što bi aktivno uplivisanje na njihov tok moglo eventualno izazvati nastup ko- 
njunkturnih reakcija ranije, nego li što bi one nastupile automatskim gibanjem 
konjunkture u »laissez-faire« sistemu. Takova konjunkturna politika igra naro. 
čitu važnost za vrijeme depresije, da se u izvjesnom momentu zaustavi taj 
proces i da se ranije izazove oživljenje privrednog poleta. 

Izlučenje strateških faktora postizava Clark statističkom metodom na 
taj način, da upoređuje zasebno krivulje gibanja pojedinih grana proizvodnje, 
kretanje volumena i distribucije dohotka i kredita, kamatne stope, te stope 
porasta kapitala, tzv. »specifične cikluse« s »općim konjunkturnim ciklusom«, 
kako ga je ustanovio Wesley Mitchell nakon svojih mnogobrojnih i dugogo- 
dišnjih istraživanja. Takovo uspoređivanje pokazuje vremensku diskrepanciju 
između mnogih specifičnih ciklusa i općeg ciklusa. 

Najkarakterističniju pojavu pokazuje ciklus građevne djelatnosti, koji 
stalno imade izvjesno »vođstvo« u odnosu prema općem konjunkturnom ciklusu, 
kao što je već £ u mnogim ranijim istraživanjima naročito njemačke škole 
(Spiethoff) utvrđeno. Građevna djelatnost je ona grana gospodarskog života 
u kojoj se najranije ogleda gospodarski polet, a isto tako i ska pokazuje 
simptome depresije. Karakteristično »vodstvo« pokazuju cijene i spekulacija 
vrijednosnih papira. Njihovo »prednjačtvo« je najranije u konjunkturi, jer 
uslijed akumulacije štednih fondova za vrijeme depresije, koji ne nalaze inte- 
resa i mogućnosti u inđustrijalnim investicijama, struje ti fondovi na tržište 
vrijednosnih papira. Podizanje cijena vrijednosnih papira naročito industrijskih 
dionica može izazvati proširenje financijske baze za industriju, te posljedično 
i povećanje proizvodnje. Uporedno s time pokazuje i volumen kreditne ekspan- 
zije »vođstvo« u odnosu prema općoj privrednoj djelatnosti. 

Proizvodnja konzumnih dobara i produkcijonih sredstava ne pokazuju 
prema Clarku, izvjesnih prednosti jedna prema drugoj, kao što mnogi konjunk- 
turni teoretičari tvrde, bilo u jednom ili u drugom pravcu. On jeđino usta- 
novijuje da proizvodnja konzumnih dobara prednjači volumenu prođe i gibanju 
cijena. 

Kamatna stopa pokazuje karakterističan »lag« (zaostatak) u odnosu pre- 
ma općem konjunkturnom ciklusu. Uslijed toga ne pripisuje joj Clark stra- 
tešku funkciju, kao što mnogi monetarni teoretičari različitih pravaca od 
Keynesa do Wicksella i Misesa. 

Profiti pokazuju znatno »vodstvo« pred kretanjem radničkih nađnica. Ali 
nadnice i činovničke plaće pokazuju manje amplitude oscilacija nego li profiti. 
Totalni nacijonalni dohodak oscilira manje nego li ukupna proizvodnja. U ne- 
jednakoj distribuciji nacijonalnog dohotka nalazi Clark jedan od najvažnijih 
razloga konjunkturnog gibanja i nezaposlenosti, te ujedno jedan od najvažnijih 
strateških faktora za stabiliziranje ekonomskog poretka. U vezi s time jest i 
pojava da stopa fiksnog kapitala raste tako brzo odnosno brže nego li što 
dohodak potrošačkih slojeva raste. Porast fiksnog kapitala omogućuje veću 
produktivnost proizvodnje i veći volumen proizvodnje nego li što su potro- 
šački slojevi u vlasti da to svojom zaostalom kupovnom snagom preuzmu. 

Izlučivši najvažnije strateške faktore predlaže Clark da se preduzme na 
području svakog od njih adekvatan napadaj na nestabilnost ekonomskog siste- 
ma. Ponašanje krivulje građevne djelatnosti opravdava politiku javnih radova, 
koji za vrijeme depresije vrše dvostruku ulogu, zaposluju nezaposleno radništvo 
i stimuliraju privatnu privrednu djelatnost. Zatim predlaže ravnopravniju 
đistribuciju nacionalnog dohotka, naročito povišenjem radničkih nadnica za vri- 
jeme prosperiteta u odnosu prema profitima. Ova mjera ujedno obuzdava pre- 
komjerno ulaganje industrijskog dohotka u fiksni kapital. Kontrola stope 
fiksnog kapitala zahtjeva snažne preinake u organizaciji savremenog indu- 
strijskog sistema. Gibanje cijena i proizvodnje durabilnih potrošnih dobara (na 
pr. automobili) moguće je uplivisati kreditnim mjerama. 

Ne ulazeći u kritiku Clarkovih zaključaka — o tome će biti govora jeda- 
red kasnije u posebnoj studiji, koja je u pripremi — treba istaći, da je ovo 
djelo važan prilog izučavanju konjunkturne politike, te se ističe majstorskim 
poznavanjem materijala i oštroumnom analizom. Uslijed toga je izazvalo znatnu 
pozornost u američkim privrednim i naučnim krugovima. 

Dr. Mirko Lamer (New-York). 


Jugoslavenski Kurir, informativna privredna korespondencija, Beograd, 
ulica Kralja Milana br. 3, za konzorcij vlasnik Dr. Juraj Tomičić, a glavni 

urednik Gradimir Kozomarić. — Početkom marta 1936 počela je izlaziti napred 
citirana dnevna privredna korespondenca pod upravom Dr. Jurja Tomičića, 
bivšeg đirektora Zavoda za unapređenje spoljne trgovine u Beogradu i pozna- 
tog privrednog stručnjaka i pisca. Jugoslovenski kurir donosi najnovije i naj- 
autentičnije kratke vijesti iz svih grana narodne i međunarodne privrede, pa 
prema tome ovaj materijal služi veoma korisno svim većim privatnim i držav- 
nim poduzećima, bankama, javnim privrednim ustanovama, a osobito dnevnoj 
štampi za najnovije gospodarske informacije. Ovaj privredni dnevni bilten je 
jeđini svoje vrste u Jugoslaviji. 


VIJESTI 


Promocija. — Dne 5 juna 1936 promovirani su na Ekonomsko-komerci- 
jalnoj visokoj školi u Zagrebu na čast doktora ekonomsko-komercijalnih zna- 
nosti gg. Bauer Walter (doktor. disertacija: Racionalizacija trgovine) i Bauer 
Miroslav (doktor. disertacija: Obrazloženje gospođarskih kriza i njihovo suz- 
bijanje). čestitamo! 


10-godišnjica prvih diploma na Ekonomsko-komercijalnom fakultetu u 
Zagrebu. — Dne 26 juna 1926 položila su diplomski ispit na Ekonomsko-ko- 
mercijalnoj visokoj školi u Zagrebu, kao prvi redoviti turnus iza kako je škola 
bila dignuta na rang fakulteta, slijedeća 17-orica: Akačić Vinko (Sušak), Baus- 
man Franjo (Zistersdorf), Bošković Vojislav (Beograd), čupić Dragica (Sta- 
mari), Dr. Dežulović Mate (Vrbovsko), Dr. Filipović Stanislav (Zagreb), Karaka- 
sanović Hasan (Foča), Kumrić Bogdan (Kostajnica), Dr. Laboš Fedor (Đur- 
đevo), Linkmayer Marijan (Bihać), Megler Branislav (Županja), Dr. Milić 
Jovan (Sremski Karlovci), Dr. Padovan Ivo (Zadar), Petrović Ljubica (Bava- 
nište), Dr. Ružić Zlatan (Kaštelir), Senečić Aurel (Budimpešta) i ing. Santi 
Franjo (Zagreb). Na spomen toga događaja, a u svrhu da se po mogućnosti 
svi drugovi opet sastanu, zaključeno je, da se dne 4 jula 1936 održi svečana 
proslava, na koju su pozvani i tadašnji profesori. Umoljavaju se svečari, da 
čim prije pismeno prijave svoje sudjelovanje i dolazak, te posebne želje na 
Uredništvo »Ekonomista«, Zagreb, Račkoga ul 1 (Burza), gdje će dobiti sve 
informacije. 


Dozvola upisa apsolvenata Pomorsko-trgovačkih akademija u Ekonom- 
sko-komercijalnu visoku školu u Zagrebu. — Na svojevremeno poduzetu akciju 
sa strane postojećih pomorsko-trgovačkih akademija u Bakru, Dubrovniku i 
Kotoru, da dozvoli apsolventima tih akademija upis za redovne slušače ovoga 
fakulteta, Ministar prosvjete pod P. broj 18.143 od 26 maja 1936 godine, 
usvojio je mišljenje Glavnog prosvjetnog savjeta S. broj 47/1936 sa 2157 
redovnog sastanka od 21 aprila 1936 prema dobivenim dokumentima, da se 
apsolventima pomorsko-trgovačkih akademija može dopustiti upis za redovne 
glušače Ekonomsko-komercijalne visoke škole. 


Odgovorni urednik: Ivo Crnić, Zagreb, Martićeva 14, tel. 60-18. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 80-85. 
Štamparija »Gaj« (Lj. Filipančić), Martićeva ulica broj 2. 

UREDNIŠTVO »EBONOMIST«-A PRIMA REDOVITO SLIJEDEĆE REVIJE: 


Dani i ljađi, hrv. književna revija, Zagreb, Goljak $, 
Ekonomska politika, Zagreb, Zvonimirova 50, 
Finansijski arhiv, Zagreb, Burza, 
Gospodarska Sloga, Zagreb, Novinarski do; H 
Građevinski vjesnik, Zagreb, Kumičićeva ul. 4, - 
Hotel, Zagreb, Gajeva ul. 1, 
Hrvatska smotra, Zagreb, žerjavićeva 18, 
Književni Horizonti, Zagreb, 
Književnik, hrv. književni mjesečnik. Zagreb, šenoina ul. 26/1, 
Mjesečnik, glasilo pravničkog društva, Zagreb, 
Novi Iseljenik, Zagreb, Branimirova ul. 15/II, 
Privređa, mjesečnik Trg. i ind. komore, Zagreb, 
Radnička Zaštita, gl. sred. ureda za osig. po bm 
Zadružna svijest, Zagreb, šenoina ul, 80, 
Život, Zagreb, Palmotićeva 38, 
a 2 + 
Arhiv za pravne i društvene nauke, Beograd, Topličin venac 21, | 
Ekononmsko-Finansijski život, Beograd, Bosanska ul. 11, 
Glasnik Zavoda za unapređivanje Spoljne trgovine, Beograd, 
Industrijska odbrana, Beograd, Poenkareova 25, 
Javnost, nedeljni časopis, Beograd, Save Tekelije 4, 
Jugoslavenska šuma, Beograd, Stiška ul, ILI, 
Jugoslovenski Ekonomist, Beograd, Poenkareova 25/L, 
Jugoslovenski Kurir, Beograd, Kralja Milana 38, 
Narodno blagostanje, Beograd, Sanje živanovića 28, 
Naša samouprava, Beograd, činovnička kolonija na .Vošđoveu 284, 
Naše doba, Beograd, Alekse Nenadovića 18, 
Petnasestdnevni bilten Prizađ-a, Beograd, 
Pomorski Lloyd, Beograd, Kraljice Natalije 56, .' 
Pravna misao, Beograd, Đure Daničića IŠ/I, 
Sokolska prosveta, Beograd, Prestolonaslednikov trg 84. 
. s 
Jadranska straža, Split, 
Misel in delo, Ljubljana, Gosposvetska 4/I, 
Napredak, glasilo hrv. kult. društva »Napređak«, Sarajevo, 
Nova revija vjeri i nauci, Makarska, i 
Pravni pregled, Sombor, 
Pregled, Sarajeva, Glođina ul. 2. 


Informations Soctales, Genćve, 

Ital-Jug, Milano, 

Die deutsche Arbeitsfront N. S. Gemeinschaft sKraft amroh Preodoc, Gaz 
Sachsen, 


:. Nationalistische Monatehefte, Zentralo politischo md kukturello Zelteohritt der 
N.S.D.A.P, Miinchen, 


Neuordnung und Tradition, Paul List Verlag, Leipzig, 
Hospodiifsk6ć Z&4jmy, časopis piitel Vysoki školy obchodni, Praha, 
Včstnik československć Akademie Zemčdelskć, Praha. 

DR. TEODOSIJE A. ROBE, BITOLJ 


PRIVREDNE PRILIKE U ALBANIJI | ALBANSKO 
JUGOSLAVENSKI TRGOVINSKI ODNOSI 


Ekonomske veze između Jugoslavije i albanskih pokrajina, koje 
od 1912 god. obrazuju državu Albaniju, nisu novog porekla. One za- 
diru u daleku prošlost a prirodna su pusledica privredne snage i po- 
leta gradova na desnoj obali Vardara, koji su čas napredovali i uz- 
dizali se do zavidne visine da bi docnije usled raznih elementarnih 
nepogoda, pljačkanja i administrativno-političkih nepovolinih pro- 
mena opadali te na taj način dolazili do stepena beznačajnih naselja. 
Dovoljno je da se napomene trgovina do pre 1912 godine, koju je 
samo bitoljska čaršija obavljala sa Korčom, FElbasanom, Beratom, 
Dračom, čak i Skadrom, pa da se jasno vidi da je Bitoli između osta- 
lih današnjih pograničnih varoši bio jedan od najvažnijih ekonom- 
skih centra albanskih oblasti. Pouzdani izvori govore, da je pre 1912 
god. izvoz bitoljske čaršije za albanske krajeve iznosio skoro 500.000 
napoleona, dok je izvoz iz istih mesta za Bitolj dosizao prosečno 
100.000 napoleona godišnje. Skoro cela južna i srednja Albanija pod- 
mirivala je svoje potrebe na bitoljskoj pijaci sa raznolikim fabrika- 
tima i zanatskim izrađevinama, kolonijalnom robom, gvožđarijom, 
žitom i brašnom, dok je na istoj pijaci prodavala svoje proizvode 
kao stoku, kože, vunu, ulje i dr. 

Raznovrsna i intenzivna razmena dobara postojala je između | 
svih albanskih i naših varoši sve do 1912 god., kada je buknuo Bal- 
kanski rat i iz osnova izmenio dotadašnje političko stanje, pa i eko- 
nomske odnose prema albanskim krajevima. Državna granica, koja 
uvek ne mora biti i privredna granica, povučena je posred jedne 
privredne celine, pa je time nestala mogućnost za nesmetan trgovin- 
ski promet. Stvorena je silom prilika albanska država, koja počinje 
da samostalno upravlja svojim ekonomskim životom, starajući se, da 
se po mogućnosti emancipuje od posredništva inostranstva. Državno- 
pravnom promenom udaren je temelj savremenoj Kraljevini Albaniji, 
koja danas postoji kao samostalna država sa površinom od 37.538 
km? i sa 1,003.068 stanovnika. 

Kada se uzme u obzir zanimanje naroda, onda se vidi, da je Al- 
banija pretežno poljoprivredna zemlja, jer od ukupnog broja sta- 

novništva otpada 80% na polioprivrednike i stočare, 8% na trgovce, 
6% na zanatlije, 2% na činovnike i 4% na ostale razne profesije. Ona 
je na Balkanu najslabije razvijena država u ekonomskom pogledu što 
se opaža i po tome, da se samo 22% od ukupne površine zemlje ob- 
rađuje, dok je 45% zasađeno šumom, a 337, tj. trećina zemlje, ostaje 
neobrađena. Kao najpogodnije pokrajine, u kojima je i poljopri- 
vreda do izvesnog stepena razvijena, smatraju se kotlina Elbasana i' 
Berata, Korčansko polje, ravnina ispod Skadarskog Jezera i donjeg 
Drima, Muzakiia, koja obuhvaća jugozapadni primorski deo države, 
kao i ostala primorska oblast na severu od nje. 

Imajući u vidu da je zemljoradnja osnov svake druge radinosti, 
Albanija je otpočela sa svima potrebnim merama, koje idu u prilog 
podizanja i unapređivanja poljoprivredne proizvodnje. Intenzivira se 
način obrađivanja zemlje, uzimaju se u obradu do sada nikako ne is- 
korišćavani kompleksi, isušavaju se močvarna mesta, staro degeneri- 
sano seme zamenjuje se novim, osnivaju se zadruge, koje već u 
okolini Korče i Skadra uspešno rade tako, da i sama zemljoradnja 
pokazuje osetne povoline rezultate. Da hi se i zemljoradnik prosve- 
tio, osnovana je u Kavaji poljoprivredna škola, koja ima lep broj 
učenika. Svima ovim merama uspele su albanske vlasti da poljopri- 
vrednu proizvodnju zemlje podignu na takav stepen, da ne samo da 
u potpunosti podmiruje domaće potrebe, već ima prilične količine 
žitarica i za izvoz u inostranstvo. Za malo godina je Albanija uspela 
da od pasivnih pređe u red aktivnih agrarnih zemalja u Evropi i 
umesto, da uvozi žitarice, kao što je to do pre tri godine radila, sada 
se sama stara da nađe pijace na strani za svoje vlastite poljoprivredne 
proizvode. Tako je primerice u 1931 godini uvezla 323 vagona žita 
za 647.081 zl. franaka, dok je uvoz u 1932 god. iznosio svega 27 va- 
gona u vrednosti od 160.000 zl. franaka. | 

Zanatlijska radinost je zastupljena u većim gradovima, najviše u 
Korči i Skadru, a obavlja se na isti onaj način, koji je u našim gra- 
dovima postojao pre 25—30 godina za vreme turske vladavine. Mo- 
derni zanati su slabo zastupljeni iz razloga, što se ukus i navika naj- 
širih albanskih potrošačkih slojeva slabo menjaju. Rad i proizvod- 
nja svih zanata upereni su uglavnom na to da podmire domaće po- 
trebe, koje su u mnogim mestima jače i veće nego što iznosi posto- 
jeća zanatlijska proizvodnja. Ovim se može objasniti i činjenica što 
se na albanskom tržištu mogu prodavati zanatliiske izrađevine i pre- 
rađevine iz drugih zemalia. Albanski zanatlija ne oskudeva. Svojim 
poštenim radom može lepo da živi i daleko je od opasnosti osiroma- 
šenja i proletariziranja, kao što je to na žalost slučaj u povardarskim 
gradovima. 

U manjoj meri postoji kućevna industrija, koja se ograničava u 
izradi različitih tekstilnih, kožnih i drvnih proizvoda. Međutim je re- 
lativno lep razvoj i uspeh pokazala za posljednju deceniju industrija, 
pa danas u Albaniji ima industrijskih preduzeća, koja ni u čemu ne 
ustupaju fabrikama u Evropi. Potrebe same zemlje tj. unutrašnja po- 
trošnja je bila naiglavniji činioc stvaranja albanske industrije. Uvi- 
devši veliku korist, koju ova privredna grana donosi, državne vlasti 
nastoje raznim zaštitnim merama, a pre svega visokim uvoznim cari- 

nama na strane proizvode, da se još više pojača potrebu za stvaranjem 
nacionalne industrije. Kapital je kao i u ostalim pretežito agrarnim 
zemljama nedostajao, pa je prirodno došao iz inostranstva, a ponaj- 
više iz Italije. Istrajnim i postupnim radom albanska industrija se 
stvara, napreduje i ojačava i danas broji 60 industrijskih preduzeća, 
od kojih se nalaze u Korči 15, u Skadru 13, u Tirani 10, u Draču 9, 
u Elbasanu 6, u Beratu 2, u Lješu 3 i u Ginokastru 2. Najjače je za- 
stupljena mlinska, duvanska, sapunska i tekstilna industrija, među 
kojima se nalaze i najveća preduzeća, tako na pr. u duvanskoj fabrici 
»Stamles« u Draču je investiran kapital od 1,200.000 zli. franaka i 
stalno je u istoj uposleno oko 200 radnika. Sa svojom tehničkom 
spremom ne izostaju ni ostale fabrike duvana, koje proizvode kvali- 
tativno najfinije cigarete. U Korči postoji najmodernija pivara, jedna 
jedina u celoj zemlji, koja je u stanju ne samo da podmiri potrebe - 
Albanije već i da znatne količine izvozi. U poslednje vreme otpočela 
je da radi i fabrika cementa u Skadru. Posmatrajući pojedine vrste 
industrijske proizvodnje Albanija broji sledeća industrijska predu- 
zeća: 7 mlinova, 2 tvornice makarona, 3 ljuštionice pirinča, 3 tvornice 
ulja, 2 električne centrale, 3 tvornice šećernih proizvoda, 4 tvornice 
duvana, 4 tvornice sapuna, 5 tabana, 5 tvornica pokućstva, 3 triko- 
taže, 4 tvornice pamučnih i vunenih izrada, 2 štofova i 13 ostalih raz- 
nih industrijskih preduzeća. . 

O prirodnom bogatstvu Albanije se mnogo govori i piše, a na- 
ročito o nalazištima petroleuma.  Petroleumske koncesije su pode- 
ljene raznim stranim društvima, činjena su bušenja, opiti i ispitivanja, 
ali do danas nema osetnih rezultata u pogledu ove važne proizvodnje. 
Od svih prirodnih bogatstava iskorišćavaju se samo asfaltne naslage 
kod Selenice u blizini Valone, a u poslednje vreme i izvesna nalazišta 
petroleuma. 

Korča, Skadar, Tirana, Elbasan, Drač i Valona ne samo što su 
najveće varoši nego su one i najjači privredni i trgovački centri zem- 
lje. Kao najveće trgovačko mesto za severnu Albaniju važi Skadar, 
za srednju iirana sa Dračom, za jugo-istočnu Korča, a za jugo-za- 
padnu Albaniju Valona. Sva uvozna i izvozna trgovina zemlje skon- 
centrisana je u ovim varošima. Kao najglavnija luka, preko koje ide 
veći deo uvozne trgovine, a isto tako i znatan deo izvoza, važi Drač. 
On je u stvari i najjači trgovinsko-prometni centar, jer njegovo za- 
leđe obuhvata najveći deo primorske i celu srednju Albaniju, u kojoj 
se nalaze većina albanskih varoši. Važan lučki grad za južnu Albaniju 
je Valona, ali njegov privredni značaj je lokalnog karaktera i daleko 
zaostaje iza ovoga koji ima Drač i to s razloga, što mu je zaleđe su- 
više ograničeno na najbližu okolinu. Još jedno važno pristanište ai- 
banskog primorja je i Santi Karanta, koje ima veliki značaj za izvoz 
stoke i stočnih proizvoda iz južnih krajeva Albanije. 

Pošto u zemlji nema željezničkog saobraćaja, to se prevoz robe 
i putnika vrši najčešće kamionima i omnibusima. Pored toga postoji 
razgranata mreža vazdušnog saobraćaja. 

Albanija je zemlja sa jako pasivnim trgovinskim bilansom. Tako 
je na pr. u 1929 god. uvoz bio veći od izvoza za 23,961.900 zl. fr.; u 
i950 g. pasiva iznosi 20,936.900 zl. fr.; 1931 g. 22,004.300 zl. fr.; 

1932 g. — 18,314.140 zl. fr.; 1933 g. 10,191.700 zl. fr. i 1984 g — 
8,038.377 zl. fr. 


Dok je izvoz u 1929 god. iznosio 14,682.603 zli. fr. u 1934 g. pao 
je na 4,284.331 zl. fr. tj. na manje od jedne trećine. Međutim, uvoz 
od 38,634.900 zl. fr. u 1929 god. sveden je na 12,322.708 zl. fr. u 1934 
god. ili za 70%. Sve ove promene su u tesnoj vezi kako s opštim ne- 
povoljnim ekonomskim prilikama u celom svetu tako i sa specijalnim 
merama albanskih vlasti, koje idu za tim, da se izvoz iz zemlje što 
moguće poveća, a uvoz smanji. U tome su Albanci postigli izvesne 
rezultate i uspeli da smanje pasivnu stranu svoga trgovinskog bilansa, 
koja je 1929 god. iznosila 24 mil., da u 1934 god. iznosi oko 8 mil. 
zl. franaka. I poslednje mere od maja 1936 god., koje Albanija ima 
da provede u pogledu kontrole uvoza, imaju isti cilj tj. ograničiti 
uvoz iz zemalja sa kojima ona ima pasivan bilans. 


Važno mesto u uvozu Albanije, kako po količini tako i po vred- 
nosti, zauzimaju sledeći artikli: pamuk, pamučno predivo i pamučne, 
tkanine, šećer, gvožđe i čelik, vuna i vunene tkanine, građevinski ma- 
terijal, boje i razni ostali hem. proizvodi, prerađene kože, prevozna 
sretstva i razne mašine, hartije i karton, kolonijalna roba i razna 
pića. | 

Najglavnije uvozne zemlje su Italija, koja učestvuje sa preko 40% 
u ukupnom uvozu, Engleska sa oko 10%, pa zatim Čehoslovačka, 
Jugoslavija, Nemačka i Grčka — svaka sa po 6%: i ostale zemlje 
sa 20%. 

Značajno mesto u izvozu Albanije zauzimaju žitarice, stoka i 
ribe, koža, vuna, drvo, boje, maslinovo ulje i stočni proizvodi. Od 
celog izvoza 80% ide u Italiju, 9%. u Sev. Ameriku, 6% u Grčku, 2,5% 
u Jugoslaviju, 1% u Englesku i 1,5% u ostale zemlje. 


Prema do sada pokazanim rezultatima u albanskoj spoljnoj trgo- 
vini, Jugoslavija u uvozu Albanije dolazi na peto, a u izvozu na 
četvrto mesto. Da ona zauzima četvrto mesto u albanskome izvozu 
ne treba se ni najmanje čuditi, jer se iz Albanije izvoze najviše takvi 
proizvodi, koji se i u našoj zemlji u masi proizvode i na veliko izvoze 
na strana tržišta. Ali i pored toga je u Jugoslaviju iz Albanije uve- 
zeno od 1928 do 1933 god. prosečno po 3 mil. dinara robe godišnje. 
Najvažniji artikli uvoza iz Albanije su razni agrarni proizvodi, sušeni 
orasi, riba, maslina, koža, duvan i vuna. 


Sasvim nepojmljivo izgleda kada se uzmu u obzir statistički po- 
daci o uvozu u Albaniju i kada se iz istih izvede logičan zaključak, 
da jugoslovenski uvoz u Albaniju pretstavlja jedva 6% od ukupnog 
njenog uvoza. Ovo tvrđenje je utoliko neopravdano što u albanskom 
uvozu vidno mesto zauzima čitav niz proizvoda, koje Jugoslavija 
proizvodi i može izvoziti. Vredno je ovde napomenuti da građevinski 
materijal, drvo i cement zauzima glavno mesto u jugoslovenskom 
izvozu u Albaniju, dok se ostali artikli kao šećer, vunene i pamučne 
tkanine i razne zanatlijske izrađevine, kojih se u Jugoslaviji nalazi 
na pretek i čekaju na pogodan momenat da nađu prođu na inostra- 
nim tržištima, skoro nikako ne izvoze. 

Prema uporednim statističkim podacima spoljne trgovine Jugo. 
slavije za pojedine zemlje u prvom polgođu 1936, te u 1935 i 1934 
godini, iznosio je izvoz i uvoz u odnosu prema Albaniji kako sledi: 


Izvoz: U voz: 
vrednost dinara vrednost dinara 
I polgođe količina u kg apsolutna 0% količina u kg — apsolutna '% 
1936 12,640.000 7,523.605 0.46 893.000 1,056.203 0.05 
1935 19,054.027 9,774.142 0.24 397.075 1,705.828 0.05 
1934 20,434.266 9,257.539 0.24 904.683 3,205.508 0.09 


Ako se usporedi učešće Albanije u trgovinskom prometu Jugo- 
slavije prema veličini učešća ostalih stranih zemalja, to bi Albanija po 
vrednosti jugoslovenskog izvoza u I. polgođu 1936 god. došla na 20 
mesto, dok je u 1935 god. zauzimala 27 mesto; po vrednosti uvoza u 
Jugoslaviju za spomenuto razdoblje 1936 god. došla je na 43 mesto, 
dok je u 1935 god. zauzimala 46 mesto. Relativno jači porast jugo- 
slovenskog uvoza u Albaniju u prvoj polovici 1936 god. prema izvozu 
u 1935 i 1934 _ godini posledica je primene privrednih sankcija u 
spoljnoj trgovini Jugoslavije s Italijom. 

Kada se stvari posmatraju sa saobraćajno-geografskog i eko- 
nomskog gledišta nije teško da se uvidi, da je Jugoslavija najprirod- 
niji oslonac za Kraljevinu Albaniju. Prema tome ona je najpozvanija 
od svih ostalih država, da s Albanijom dođe u što bliže i jače veze 
bar u privrednom pogledu. Nijedna druga država sa kojima Albanija 
danas graniči ne raspolaže tako pogodnim pristupom sa tri strane 
njene granice kao Jugoslavija. 

Stari putovi kao Via Egnatia, koji je spajao i danas spaja Drač 
sa Ohridom i Bitoljem, put Bitolj—Korča—Lesković, Skadarsko-pri- 
zrenski drum, koji polazi iz Medovanskog pristaništa i Skadra te 
prolazi kroz doline Drima do Prizrena spaja Kosovsku i Skopsku ob- 
last sa Jadranom, kao i putevi između severnih krajeva oko Skadra 
i Crne Gore u albanska jadranska pristaništa, nisu izgubili svoj zna- 
čaj za trgovački promet između Jugoslavije i Albanije. Naprotiv, oni 
jasno pokazuju na neophodnu potrebu intenziviranja i pojačanja al- 
bansko-jugoslovenskih privrednih odnosa. Nekadašnji dodir i tesne 
poslovne veze skoro cele Albanije sa Bitoljem, Ohridom, Debrom, 
Skopljem, Prizrenom, Đakovicom, Peći i Podgoricom, kao i stečene 
navike i poznavanje jezika, običaja i prilika albanske pijace su još 
jedan ubedljiv dokaz, koji govori u korist učvršćivanja trgovinskih 
odnosa između obeju susednih zemalja. 

Međutim, šta se zbiva? Dok je Jugoslavija, kako svojim geograf- 
skim položajem, strukturom svoga privrednog života i svojim pro- 
izvodnim granama i trgovinskim vezama, pozvata da bude jedan od 
najjačih uvoznika u Albaniju, dotle prvo mesto kako u uvozu tako i 
u izvozu Albanije zauzima Italija, a Jugoslavija dolazi tek na peto 
odnosno na četvrto mesto. Dok Jugoslavija nije uspela da u Albaniju 
plasira svoje proizvode u zadovoljavajućoj meri, dotle Italija ne 
samo što uvozi u Albaniju u velikim količinama svoje sopstvene pro- 
izvode nego je pored toga snabdeva i onim proizvodima, koje ona u 
zemlji ne proizvodi no iste sama nabavlja u inostranstvu. Nije teško 

razumeti da se Italija javlja kao posrednik u albanskoj trgovini i da 
od ovakove uloge vuče velike koristi. U poslednjim godinama činjeni 
su napori da se albanska trgovina oslobodi toga posredništva. Alban- 
ski trgovci se postepeno ali uspešno navikavaju da mnogobrojne ar- 
tikle izravno uvoze iz zemalja u kojima se oni proizvode. Tako na 
pr. Čehoslovačka, koja do 1926 god. nije imala nikakvih izravnih 
trgovinskih odnosa sa Albanijom, uspela je da prodre i da se lepo pla- 
sira na albanskom tržištu. Njen se uvoz nalazi u stalnom porastu pa 
posle Italije i Engleske zauzima treće mesto u albanskom uvozu. Isti 
slučaj je i sa Mađarskom, Belgijom i drugim državama, koje sve više 
povećavaju svoj izvoz u Albaniju. Mađarska primerice već nekoliko 
godina ima u Albaniji svoga stalnog trg. pretstavnika, koji je poslat 
od Instituta za spoljnu trgovinu i koji neprekidno radi na ojačanju 
mađaro-albanskog trgovinskog prometa. 

Možda je jedna velika zapreka u našoj trgovini sa Albanijom bila 
i činjenica što nismo od ranije imali neki obostrani privredni spora- 
zum. Od 22 VI 1926 god. postoji trgovinski ugovor zaključen u Beo- 
gradu, koji je međutim stupio na snagu tek 21 maja 1929 god. Kao 
u svima trgovinskim međunarodnim ugovorima tako je i ovim iz- 
među obeju država predviđeno: puna i potpuna sloboda trgovine i to 
na osnovu principa najvećeg povlašćenja; slobodno putovanje po 
teritorijama obeju država, jednakost sa domorodnicima u opterećenju 
unutrašnjim dažbinama, u postupanju i korišćenju pravne zaštite; slo- 
boda u obavljanju trgovačkih poslova i odredaba o nesmetanom po- 
graničnom prometu, koje je od velikog značaja s obzirom na to, da 
su stanovnici istočnih albanskih pograničnih predela u ekonomskom 
pogledu samim položajem svoje zemlje primorani da idu preko gra- 
nice na najbliža jugoslovenska tržišta. 

Međutim, ovaj trgovinski ugovor nije mogao da ima povoljnog 
dejstva i uticaja na trgovinski promet sve dok nije 20 decembra 1933 
god. u Beogradu potpisan između Jugoslavije i Albanije jedan do- 
punski trgovinski sporazum (stupio na snagu 6 marta 1934), koji do- 
nekle jasnije i preciznije uređuje trgovinske odnose između obeju 
susednih zemalja. Prema ovome sporazumu Jugoslavija se obavezuje 
da uvozi iz Albanije izvesne proizvode kao maslinke, maslinovo ulje, 
sirove kože od sitne i krupne stoke, kože od divljači, vunu, ribe i Žži- 
tarice. Važno je istaknuti da vrednost uvezenih albanskih proizvoda 
u Jugoslaviju mora da bude ravna vrednosti prosečnog godišnjeg ju- 
goslovenskog izvoza u Albaniju za vreme 1920—1932 god. tj. oko 
20 mil. dinara. 

Kako je ovaj sporazum zaključen na osnovu kompenzacija to se 
i Albanija obavezuje sa druge strane da će obezbediti i unaprediti 
uvoz jugoslovenskih proizvoda, a naročito građevnog materijala, ce- 
menta, hemijskih i farmaceutskih artikala, gvožđarije itd. 

U cilju unapređivanja robnog i putničkog prometa, predviđeno 
je, da se uspostavi stalna automobilska linija između pojedinih me- 
sta u kojima je promet najčešći i to pre svega između Bitolja i Korče 
te Podgorice i Skadra, što je već i učinjeno. Sa druge strane jugoslo- 
venske vlasti pristaju da preduzmu sve potrebne mere u cilju olakša- 
nja tranzita putnika i albanske robe preko Vardarske Banovine ka 

Solunu i putničkog prometa od Soluna preko Vardarske Banovine za 
Albaniju. 

U cilju potpomaganja uzajamnih odnosa dobrog susedstva i 
olakšanja trgovačkih odnosa između stanovnika pograničnih zona, 
potpisan je 8 maja 1934 god. i jedan naročiti protokol o pogranič- 
nom prometu. Ovaj protokol je izmenom nota stupio na snagu 7 fe- 
bruara 1935 god. tako, da se od toga dana sav pogranični promet sa 
Albanijom, sa izuzetkom sektora Dresne i Skadra, vrši po propisima 
protokola i po naročito propisanoj uredbi, koja uređuje sva tehnička 
pitanja oko izvođenja samoga prometa u pograničnim zonama. 

Od velike ekonomske važnosti je utanačenje, da stanovnici alban- 
skih pograničnih sela, koja od granice nisu udaljena više od 15 km. 
mogu da silaze na određena jugoslovenska tržišta, da se snabdevaju 
sa najpotrebnijim stvarima i da se zatim bez ikakvih carinskih i ostalih 
dažbina i procedura vraćaju u svoja mesta. Prelaz granice se vrši sa 
naročitim pograničnim kartama i na naročito određenim mestima i 
propustima. Sva pogranična zona s obzirom na njene geografske i 
saobraćajne prilike raspoređena je na sledećih devet sektora: Prespa, 
Ohrid—Podgradec, Struga—Đađa—Tanes, Debar, Prizren—Kukeš, 
Đakovica — Tropoje, Gusinje — Vermoš, Tuza — Hoti i Skadar — Ulj- 
cinj. Za svaki sektor određeno je tržište na koja albanski pogranični 
stanovnici mogu nesmetano silaziti i pazariti. Za takva tržišta su pro- 
glašena: Resan, Ohrid, Struga, Debar, Prizren i Dragoš, Đakovica, 
Cusinje, Tuza ili Podgorica, Ulcinj i Skadar na drugoj strani. 

Ekonomski posmatrano sve to znači proširenje sfere rada čaršija 
pomenutih varoši i na zagranična albanska naselja ili bolje uspostav- 
ljanje ranijeg privrednog zaleđa jugoslovenskih pograničnih varoši 
uzduž cele albanske granice. Pravi cilj pograničnog prometa je da se 
uklone sve one štetne privredne posledice, koje su se javile usled 
državnog razgraničenja, kao što je bio slučaj sa jugosl. pograničnim 
varošima, koje su bile odvojene od sela čiji su stanovnici bili potro- 
šači njihovih čaršija. Ovo naročito važi za Debar, koji je ranije više 
radio sa selima, koja su pripala Albaniji, nego sa onima koja se na- 
laze na jugoslovenskoj teritoriji. Da će pored već pomenutih pogra- 
ničnih tržišta i susednih varoši, kao Bitolj i Skoplje, imati koristi od 
uvođenja pograničnog prometa, ne treba napose isticati. 

Pored ovog više lokalnog privrednog prometa, izvesne varoši, 
kao Bitolj pre svega, mogu imati širi značaj u albansko—jugosloven- 
skim trgovinskim odnosima. Uprkos svoga pograničnog položaja, 
Bitolj ipak nema šta mnogo da izgubi, njegova važnost za albansku 
privredu u celosti i nadalje postoji u istoj onoj meri, u kojoj je on to 
i ranije imao. 

Bitolj je najbliža jugoslovenska varoš Albaniji, koja može svo- 
jim trgovinskim vezama i svojim povoljnim saobraćajnim položajem 
da odigra jednu od najvećih uloga u pojačanju privrednih odnosa sa 
albanskim krajevima. O tome ne može postojati ni najmanja sumnja 
sada, kada je Bitolj već vezan normalnim kolosekom za željezničku 
mrežu ostale Jugoslavije. Kako za robni tako i za putnički saobraćaj, 
Bitolj je Albaniji najbliža željeznička stanica. Bilo za Centralnu ili 
Istočnu Evropu, Albanci imaju preko Bitolja najkraću željezničku 

vezu i neće biti potrebno da preko Lerina silaze u Solun, pa od So- 
luna preko Đevđelije da produžuju dalje za Srednju Evropu. Preko 
Bitolja—Velesa oni će sebi skraćivati zaobilazni put koji čine preko 
Grčke, a koji košta više vremena i para. Pored ovoga ne treba ispu- 
štati iz vida, da je i put Bitolj—Korča kud i kamo bolji i podes- 
niji od svih ostalih puteva koji vode za Albaniju. A značaj Korče u 
albanskoj privrednoj delatnosti je prvorazredni. Kako po sposobnosti 
i brojnosti, tako i po materijalnim mogućnostima trgovaca i njiho- 
vim vezama sa svima krajevima sveta, Korča danas zauzima jedno 
od prvih mesta u trgovini Albanije. Ona je do sada ponajviše radila 
preko Lerina i Soluna, a sve okolnosti govore za to da radi i sa Bi- 
toljem na obostranu korist. 

Da bi se to moglo postići i da bi se uspostavila prijateljska veza 
između korčanskih i bitoljskih privrednika, Udruženje trgovaca u 
Bitolju je priredilo meseca maja 1934 god. jednu posetu svojih čla- 
nova privrednicima u Korču. Meseca jula iste godine najbolji pret- 
stavnici korčanske čaršije vratili su posetu bitoljskim trgovcima. Na 
ovim uzajamnim sastancima izražena je obostrana iskrena želja za 
međusobnu suradnju te da se trgovinske veze ne samo uspostave, 
nego što više pojačaju. Korčanski privrednici vode se trezvenim obzi- 
rima i interesima. Oni jasno priznaju da glavni razlog što trgovinski 
promet Korče ide preko Lerina, a ne preko Bitolja, leži u tome, što 
Crci daju čitav niz povlastica i olakšica, koje za sada kod nas, na 
žalost, ne postoje. Oni su svesni da novom prugom Bitolj——Veles i za 
njih nastupa drugo doba u pogledu putničkog i robnog saobraćaja. 
Bitolj treba da bude ne samo vrata za albanske putnike već i za al- 
bansku robu, tj. za sve one artikle koji se kopnenim putem uvoze ili 
izvoze iz Albanije. Da se to što pre postigne potrebno je pre svega 
sniziti podvoznu tarifu na željeznicama na najnižu meru za svu robu. 
U vezi s time nameće se i potreba podizanja tranzitnih carinskih ma- 
gacina. | 
U najvažnije mere za intenziviranje trgovinskih odnosa sa Al- 
banijom spada i što skorije podizanje pruge Bitolj—Ohrid. Pored 
svoga opšteg značaja za Jugoslaviju, što će ohridsko-debarski kraj 
biti vezan za željezničku mrežu države, ova će pruga biti od naro- 
čite važnosti za jugoslovensku ekonomsku penetraciju u Albaniju. 
Ova pruga, koja u celoj svojoj dužini ima da se protegne duž Alba- 
nije, ima da olakša saobraćaj kako za južnu Albaniju između Resna 
i Korče, tako i za srednju između Ohrida i Struge sa jedne i Pod- 
gradca i Elbasana sa druge strane. Ne treba zaboraviti da podiza- 
njem ove pruge ima da se omogući izgrađivanje južne transbalkanske 
linije, koja će spajati Drač sa Solunom željeznicom i da će se njom 
osujetiti grčki plan da se Korča veže direktno preko Lerina za grčku 
željezničku mrežu. 


Sve dok se Albancima ne daju u našoj državi iste one povlastice, 
koje su im Grci već odavna dali i daju, kako u provozu, tako i u 
uvoznoj i izvoznoj trgovini, dotle se ne može računati sa onim uspe- 
hom, koji bi se sa pravom očekivao u privrednim vezama i odnosima 
između obeju susednih zemalja. 

Ovo su možda i ne sve, ali za sada najvažnije potrebe u pogledu 
ojačanja ekonomskih odnosa Jugoslavije sa Albanijom pa ako se bar 
te pomenute potrebe zadovolje sigurno je da će uslediti i povoljniji 
rezultati, koji se uostalom odavna priželjkivaju u albansko- jugoslo- 
venskim trgovinskim odnosima. 


DR. STANKO FILIPOVIĆ 


AKTUELNI PROBLEMI VANJSKE TRGOVINE 
JUGOSLAVIJE 


Međunarodne prilike i jugoslavenska 
kontrola uvoza. 


Današnja je Europa opet u kaosu političkih i trgovinskih koin. 
plikacija, koje mnogo naliče ekonomskom ratu. Politički i trgovin- 
ski odnosi između pojedinih država zaoštrili su se do maksimuma, 
a međunarodno stanje karakteriziraju tri činjenice: 1) talijanska eks- 
panzija, 2) kapitulacija Lige Naroda i 3) sporazum između Njemačke 
i Austrije. Italija teži za gospodarskom autarkijom u najvećem mo- 
gućem opsegu, pa talijanska štampa naglašuje, da kategorički i te- 
meljni imperativ ostaje onaj, koji je bio jučer: kupovati samo od 
onih, kojima prodajemo i u uravnoteženoj količini. Osim toga na- 
stao je sporazumom Njemačke i Austrije novi položaj u Centralnoj 
Europi, kao i sve življom suradnjom Italije, Njemačke, Madžarske i 
Austrije. Međunarodna trgovina ide novim putevima. Svagdje se for- 
miraju blokovi država, sporazumi i savezi, što se očituje i na među- 
narodnim tržištima. Granice se ne otvaraju, carinske stavke se pove- 
ćavaju, a izmjena dobara vrši se po posebnim konvencijama. Istovre- 
meno sve se države generalno naoružavaju, iako ujedno žele na bez- 
brojnim konferencijama oslabiti militarističku politiku. Takav dua- 
lizam izazvao je opću demoralizaciju u međunarodnim političkim i. 
trgovinskim odnosima. 


Razumljivo je, da je u takovim prilikama sklapanje trgovinskih 
ugovora jedna od najtežih zadaća vanjske politike, pa su često po- 
trebni dugi pregovori u kojima su najvažnije carinske tarife, budući 
da radi svoje diferenciranosti i množine pojedinih stavaka pretstav- 
ljaju opsežni predmet međunarodno pravnih pregovora, u kojima se 
ispoljuje sva borba interesiranih skupina. Ekonomska kolaboracija 
razvija se uglavnom između država kojima se privredne strukture po- 
punjavaju, a da bude međunarodna trgovina što življa, potrebni su 
1) stabilni pravni odnosi, 2) stabilni intervalutarni odnosi, 3) stabilni 
odnosi u međunarodnom kreditu. Svaka država nastoji sklopiti in- 
dividualne sporazume, a osobito sa državama kojima je gospodarski 
i politički blizu. Politika kontingentiranja i zabrana uvoza danas su 
uz kliringe, preferencijale i devizne monopole najobičnija sretstva, 
koja ograničavaju i kontroliraju vanjsku i unutarnju trgovinu poje- 
dinih država. 

Ovom realnom stanju u međunarodnoj trgovini mora i Jugosla- 
vija prilagoditi svoju trgovinsku politiku te se poslužiti odgovara- 
jućim obrambenim sretstvom, jer princip ekonomskog liberalizma u 
svjetskoj trgovini više ne postoji. Iskustvo pokazuje, da svaka država 
može kontrolirati pomoću deviznog monopola vanjsku trgovinu, od- 
nosno trgovinski saobraćaj može se ograničiti ili favorizirati. Jugo- 
slavija je uvela kontrolu uvoza, pa je ministar financija donio ovo 
rješenje: 

I. Da se pretposljedni stav čl. 16. Pravilnika o reguliranju prometa devi- 
zama i valutama izmijeni i glasi: Uvoznici su dužni voditi kod sebe prema pro- 
pisanom obrascu kontrolnik u koji moraju pored ostalog bilježiti kronološkim 
redom datum uvoza, vrstu i količinu svake partije uvezene robe, vrijednost 
robe, ime inostranog pošiljaoca, vrijeme i način plaćanja. 

II. Da su svi uvoznici dužni počev od 1 augusta 1936 god. voditi kon- 
trolnik, koji će imati slijedeće kolone A) na lijevoj strani — uvoz robe: 
1) redni broj, 2) datum kad je roba ocarinjena, 3) broj carinske deklaracije, 
4) zemlja iz koje je roba uvezena, 5) zemlja iz koje je podrijetlom uvezena 
roba, 6) ime inostranog prodavaoca robe, 7) sjedište inostranog prodavaoca 
robe, 8) datum izdane originalne fakture, 9) valuta na koju glasi originalna 
faktura, 10) iznos originalne fakture. B) na desnoj strani — plaćanje: 
11) datum kada je izvršeno plaćanje, 12) način izvršenog plaćanja (kliring, 
deviza), 13) ovlašćeni zavod preko kojega je plaćanje izvršeno, 14) njegovo 
sjedište, 15) valuta u kojoj je izvršeno plaćanje, 16) iznos strane valute, 17) 
odgovarajuća vrijednost u dinarima, 18) primjedba. 

III. Uvoznici su dužni da podatke o svakoj nabavci robe odmah po izvr- 
šenom carinjenju unose u kontrolnik, što imaju redovno da čine kronološkim 
redom kao i podatke o plaćanju kada isto bude obavljeno. 

IV. Uvoznici su dužni, da kako sve uvozne dokumente iz kojih su unosili 
u kontrolnik, tako i svu korespondenciju u vezi s ovim čuvaju najmanje za 
vrijeme od pet godina, računajući od dana uvoza robe iz inostranstva i na 
zahtjev kontrolnih organa stavljaju ovima na raspoloženje. 

V. Neuvođenje u kontrolnik ma i jedne fakture, neuredno vođenje kon- 
trolnika ili neunošenje svih podataka smatrat će se kao priprema za prikri- 
vanje deviznih prekršaja i podleži kazni po zakonu o kaznenim sankcijama. 

VI. Bankovno i valutno odjeljenje odštampat će kontrolnik i prodaju istih 
uvoznica vršit će preko Poreskih uprava. Svaki uvoznik dužan je kod nadležne 
poreske uprave da potvrdi kontrolnik uz plaćanje takse iz točke br. 167 Za- 
kona o taksama. 


Osim ovoga izdan je i poseban propis o zabrani uvoza pojedi- 
nih vrsta robe, koja se ne može uvoziti iz neklirinških zemalja u ko- 
liko Narodna banka nije taj uvoz prethodno dozvolila. Kao klirinške 
države imaju se smatrati ove: Austrija, Belgija, Bugarska, Grčka, Ita- 
lija, Madžarska, Njemačka, Poljska, Rumunjska, Turska, Francuska, 
Čehoslovačka, Švicarska i Španjolska. Sve ostale države imaju se 
smatrati kao neklirinške, jer s njima nema Jugoslavija posebne spo- 
razume o reguliranju plaćevnog prometa. Nadležne carinarnice do- 
bile su upute _ kako se ima postupati kod provađanja spomenute 
odluke. 


Za kontrolu uvoza donio je ministar financija slijedeće rješenje: 


Da se počev od 25 juna 1936 godine, ako uvoznik ne raspolaže prethodnim 
ovlašćenjem Narodne banke, ne može uvoziti iz neklirinških zemalja niti oca- 
riniti ova roba: 

Oljuštena i neoljuštena riža, orasi u ljuskama, limuni, naranđe, manda- 
rine, banane, sirova kava, sirovo i neizrađeno pluto, kalafonij; antracit, ka- 

meni ugljen i koks; jednožična, dvožična i višežična pamučna prediva, pamučna 
prediva za prodaju na malo, glatke pamučne tkanine; pamučni samet, pliš i 
slične tkanine; predivo od češljane vune (kamgarn); jednožično sirovo, te bije- 
ljeno, bojeno i štampano predivo od umjetne svile i to sirovo, bijelo i bojadi- 
sano; cijevi i omotači za pneumatike, čepovi ođ pluta, čelični i gvozdeni lim, 
željezne cijevi i dijelovi za njihovo spajanje, motorni čekići, dizalice i kom- 
presori, frigorični strojevi, šivaći strojevi, dinamo strojevi, alternatori i elek- 
tromotori, rađio-aparati i sastavni dijelovi, električne žarulje izuzevši one za 
džepne svjetiljke, automobili i njihovi rezervni dijelovi. 


Ovaj popis sadrži 33 predmeta prema brojevima carinske tarife. 
Odobravanje za uvoz iz neklirinških zemalja davat će se svim uvozni- 
cima, koji dokažu, da su prošle (1935) godine u prvom tromjesečju 
ili polugodištu uvozili predmete koje sadržava ovaj popis. Visina do- 
zvoljenog uvoza određivat će se prema deviznoj situaciji. Kontrola 
uvoza odnosi se samo na 11% vrijednosti našeg uvoza, pa će se de- 
ficit u deviznoj bilanci sa inostranstvom, koji je u 1935. godini iz- 
našao 510 milijuna dinara, smanjiti otprilike za 160 milijuna dinara. 
Vidimo, da je ova kontrola uvoza u glavnom deviznopolitičkog ka- 
raktera. Uvoz je samo djelomično ograničen i to samo iz neklirinških 
država, pa zato još ne možemo govoriti o sistematskoj primjeni di- 
rigirane privrede i samoobrane. Trebala bi se uvesti kontrola uvoza 
prema svim državama bez razlike, uzimajući za bazu trgovinsku bi- 
lancu s pojedinim državama, kao što to (uostalom) i drugi čine, koji 
su ekonomski mnogo jači od nas. Uvoz navedenih predmeta u Ju- 
goslaviju bio je 1935. godine u vrijednosti od 1.347,300.000 dinara, 
što otprilike iznosi 60%. od cjelokupne vrijednosti uvoza. Ipak se i 
ova kontrola ne odnosi na 100% -tni uvoz tih predmeta, budući da 
su izuzete države s kojima imamo službeni, privatni ili kompenzaci- 
oni klirinški sporazum (a to imamo sa 14 država). Uvoz predmeta, 
koji potpadaju pod kontrolu iz neklirinških zemalja, bio je iz klirin- 
ških država u 1935. godini u vrijednosti od 95,200.000 dinara. Prema 
tome otpada samo 393,100.000 dinara na uvoz tih predmeta iz ne- 
klirinških država u 1935. godini, pa se kontrola uvoza odnosi samo 
na tih 393 milijuna dinara. Da bi za nas bio efekat što veći, trebali bi 
naš uvoz ograničiti iz svih država s kojima je naša trgovinska bi- 
lanca stalno pasivna, te izvršiti temeljitu reviziju klirinških i platnih 
sporazuma i prilagoditi ih našim potrebama. Narodna banka redovno 
objavljuje stanje naših kliringa, ali samo sa onim državama, s kojima 
imamo aktivni saldo, a ne i s onima sa kojima imamo pasivan saldo. 
Time naši izvoznici nemaju pravu orijentaciju za izvoz i jasan uvid 
zbog naplate svojih potraživanja. Stanje kliringa sa državama, prema 
kojima smo aktivni, bilo je 15. jula 1936. godine: Njemačka, saldo 
20,206.000 maraka; Turska, saldo 1,108.000 franaka; Italija, saldo 
40,684.000 lira; Bugarska, saldo 159.000 dinara; saldo grčko-jugosla- 
venskih bonova u opticaju iznio je 43,444.888,80 drahma. Saldo blo- 
kiranih potraživanja kod Grčke banke bio je 4,250.000,50 dinara. 


Prema neslužbenim informacijama saldo naših klirinških dugo- 
vanja prema onim državama s kojima smo pasivni bio je 15. jula 
1926. godine oko 440 milijuna dinara, i to: sa Belgijom oko 17 mili- 
juna bel. franaka; sa Švicarskom oko 2 i pol milijuna šv. fr.; sa Če- 

hoslovačkom oko 138 milijuna Kč.; sa Francuskom oko 33 milijuna 
franaka. 

Privatni kliring s Italijom, koji je bio prekinut zbog sankcija, 
ponovno je uspostavljen sa Jugoslavijom, pa je time u vezi donesena 
odluka, da Narodna banka može izdati našim izvoznicima, koji su iz- 
vezli robu u Italiju prije 18. novembra 1935. godine, klirinške uput- 
nice na lire u zamjenu za klirinška aviza o položenim iznosima za 
njihov račun u Italiji. Te klirinške uputnice mogu se prodati na burzi 
i upotrijebiti za plaćanja iz Italije uvezene robe prije 18. XI. 1936. 
Uvoznici robe iz Italije, koja je uvezena prije 18. XI. 1936. god., mogu 
svoje obaveze prema talijanskim vjerovnicima reguliratij tako, da 
će 50%. svakog plaćanja svojeg dugovanja uplatiti kod Narodne ban- 
ke na zbirni račun talijanskog Nacionalnog instituta za izmjenu u 
Rimu, dok će se za ostatak od 50% položiti na burzi nabavljene kli- 
rinške uputnice. Prema tome svaki posjednik klirinškog aviza može 
kod Narodne banke da ga zamijeni u klirinšku uputnicu. 

Za reguliranje plaćanja između Jugoslavije i Italije donio je mi- 
nistar financija pod brojem 33291/VII. od 14 jula 1936 slijedeću 
odluku: 


Na prijedlog Narodne banke Kraljevine Jugoslavije, a na osnovi čl. 9 
Ugovora između Države i Narodne banke Kraljevine Jugoslavije za izvršenje 
Zakona o novcu Kraljevine Jugoslavije od 11 V 1931 godine, određuje se: 


1) Da Narodna banka na osnovu aviza o izvršenom polaganju na zbirni 
račun kod Nacionalnog instituta za izmjenu sa inostranstvom, Rim, za izve- 
Zenu robu u Italiju poslije 15 jula 1936 godine izdaje jugoslavenskim izvozni- 
cima klirinške čekove na talijanske lire. Izvoznici robe moći će primljene če- 
kove na izloženi način realizirati na burzi prodajom domaćim uvoznicima za 
100%-tno podmirenje njihovih obveza za robu uvezenu iz Italije poslije 15 
jula 1936 godine. 


2) Da Narodna banka za sve iznose koji budu položeni na zbirni račun 
kod Nacionalnog instituta za izmjenu sa inostranstvom, Rim, kao i za iznose, 
koji su već položeni za izvezenu robu u Italiju do zaključno 18 novembra 1935 
godine, izdaje domaćim izvoznicima, na osnovu aviza o izvršenim uplatama, 
klirinške uputnice na talijanske lire. Klirinške uputnice mogu se realizirati 
prodajom domaćim uvoznicima robe iz Italije i to samo za plaćanja 50% iznosa 
faktura za robu uvezenu do 18 XI 1935 godine. Domaći uvoznici mogu svoje 
obaveze za robu uvezenu iz Italije do 18 XI 1935 godine, podmiriti za 50% 
polaganjem odgovarajuće vrijednosti u dinarima na zbirni račun kod Narodne 
banke. ć 

3) Ovlašćuje se Narodna banka da izda potrebne upute za provađanje 
ovih transakcija za platežni promet sa Italijom. 


Petnaest dana iza gornjeg rješenja tj. dne 29. jula 1936. godine 
donosi Ministar financija slijedeće novo rješenje: 


»Izvoznici robe u Italiju pravdaće svoja uverenja po izvozu robe u na- 
vedenu zemlju posle 15 jula 1936 godine u roku od 15 dana obavljenog izvoza 
unosom celokupne odgovarajuće vrednosti izvezene robe u slobođnim zdravim 
devizama, od kojih će 25% ustupiti Narodnoj banci na otkup, a ostatak isto- 
vremeno prodavati slobodno na berzi preko ovlašćenih zavoda. 

Uvoznici robe iz Italije izmirivaće svoje obaveze po uvozu robe iz Italije 
posle 15 jula 1936 polaganjem odgovarajuće vrednosti u dinarima na zbirni 
račun Nacionalnog instituta za razmenu sa inostranstvom, Rim, kod Narodne 
banke i to celokupnih iznosa faktura na bazi kursa od dinara 355.40 za 
100 it. lira. 

Stavlja se van snage tačka 1 rešenja br. 33291/VII. od 14 jula 1936. 


Ovlašćuje se Narodna banka da izda potrebna uputstva za sprovođenje 
onih transakcija po platnom prometu s Italijom.« 


Klirinški sporazumi reguliraju način plaćanja uvezene i izvezene 
robe prenosom na računima kod notnih banaka, ali često aktivna 
zemlja teško dolazi do svoga potraživanja, jer ne može ili nema po- 
trebe da uvaža robu u odgovarajućoj vrijednosti salda iz države, koja 
joj duguje. Primjerice prema Njemačkoj možemo naša potraživanja 
kompenzirati velikim uvozom, ali time bi zapravo samo likvidirali 
trgovačko poslovanje za prošlost. Zbog slabog tečaja marke i ne- 
plaćanja u devizama ne isplaćuje se jugoslavenskim izvoznicima veći 
izvoz u Njemačku. | 


Među najvažnije trgovinske probleme Jugoslavije ubraja se i 
oživljenje trgovinskog prometa sa Italijom. Sankcije su prestale 15. 
jula 1936. na preporuku Skupštine Lige Naroda, pa je također i Mi. 
nistarski savjet u Beogradu na prijedlog ministra financija donio ovo 
rješenje: Ukidaju se rješenja ministarskog vijeća br. 25.535-3 od 22. 
X. 1935. god. kojim je bila dekretirana zabrana izvoza i prevoza oru- 
žja i streljiva i drugog materijala u Italiju i njene kolonije i broj 
21.640-3 od 15. XI. 1935. god. kojim je dekretirana zabrana uvoza u 
Jugoslaviju robe podrijetlom iz Italije i njenih kolonija i zabrana ne- 
posrednog ili posrednog uvoza iz Jugoslavije u Italiju ili njene ko- 
lonije. Ovo rješenje stupa na snagu na dan 15. jula 1936. godine. No 
ukidanje sankcija nije uklonilo problem protusankcija, pa je Italija 
na dan 1. jula 1936. god. dekretirala novi uvozni režim, koji je vezan 
na specijalne ministarske uvozne dozvole iz sankcionističkih zema- 
lja. Tako je zapravo problem protusankcija postao aktuelan, jer Ita- 
lija ne će uspostaviti stanje, koje je bilo prije ekonomskog rata, ili 
kako Italija naziva »gospodarske opsade«. Italija ima veliku korist 
od ekonomskog rata u političkom i trgovinskom pogledu; u prvom 
redu, jer je sankcionistička politika doživila slom, a u drugom redu, 
jer će poboljšati individualnim trgovinskim sporazumima odnose 
prema pojedinim sankcionističkim zemljama. Velesile, koje su zahti- 
jevale i uvele politiku sankcija nisu se pobrinule za očuvanje trgo- 
vinskih interesa slabijih članova Lige Naroda poslije ukinuća sank- 
cija, a također i za vrijeme sankcija nije ekonomska saradnja između 
članova bila takova, da bi dala barem približnu naknadu za izgublje- 
no talijansko tržište. Jugoslavija je već obaviještena od engleske 
vlade, da specijalni kontingenti u godišnjem iznosu od 100 milijuna 
dinara od kojih smo iskoristili samo 30 milijuna, prestaju vrijediti 
od dana ukidanja sankcija. U Englesku se ne će dozvoliti ni uvoz one 
robe, koja bude na putu, a koja nije stigla u Englesku prije ukida- 
nja sankcija. Time je ukinuta ekonomska suradnja sankcionističkih 
država istovremeno sa prestankom sankcija. Politika sankcija naglo 
je prekinula i razvoj Bakarske luke, koja je danas mrtva, jer mnogi 
tovari odlaze nepotrebno preko Rijeke i Trsta. Jugoslavenski uvoz u 
Italiju sigurno će vrlo pasti, prema procjeni do 60% prijašnjeg uvo-: 
za. Talijanske carinarnice smiju izdavati odobrenje za uvoz robe sa- 
mo iz nesankcionističkih zemalja, a to su: Afganistan, Albanija, Ara- 

bija, Argentina, Australija, Bolivija, Brazilija, Čile, Kitaj, Kostarika, 
Ekvador, Njemačka, Japan, Mandžukuo, Maroko, Nikaragva, Panama, 
Paragvaj, Peru, U. S. A., Švicarska, Madžarska, Urugvaj i Venezuella. 
Za uvoz iz sankcionističkih država potrebne su ministarske dozvole 
iz Rima. Svi proizvodi podijeljeni su u tri razreda: A, B i C. Dozvole 
za uvoz proizvoda A daje sada ministarstvo financija, i to za uvoz: 
živih životinja, mesa, jaja, mlijeka i mliječnih proizvoda, riba, kolo- 
nijalnih proizvoda, bonbona i šećera, žitarica, povrća, korenja, voća, 
pića, uljinog sjemenja, ulja i masti, kudelje, lana, jute, vune, svile, 
pamuka, strojeva i aparata, drva, pluta, mineralnih ulja, gnojiva, 
koža, gume, papira, ruda, željeza, čelika, dragog kamenja, zlata, 
zlatnog i srebrnog novca. Razred B obuhvata uvoz bakrenog novca, 
rukopisa, zlata i srebra u novcu. Razred C obuhvata proizvode za 
čiji je uvoz potrebna dozvola talijanske carinske direkcije. Uvoz je 
dozvoljen samo u određenim procentima i to najviše 20% uvoza iz 
istih zemalja u 1934. godini. Prema tome karakteristika je talijan- 
skog uvoznog režima: 1) da dozvoljava uvoz samo na bazi 100% -tne 
kompenzacije i 2) da posebno tretira sankcionističke i nesankcioni- 
stičke države. | 

Talijanski uvozni režim od velikog je značenja za Jugoslaviju, 
jer je Italija bila redovito na prvom ili drugom mjestu jugoslaven- 
skog izvoza, a na drugom ili trećem u jugoslavenskom uvozu. Naše 
drvo, stoka i jaja imali su najbolje tržište u Italiji, koje je i sada po- 
slije sankcija u glavnom izgubljeno. Naša trgovinska politika ima te- 
šku zadaću, da uredi trgovinske odnose s Italijom, jer se je sada naš 
položaj mnogo promijenio. Poznato je, da je Italija dala u rimskom 
sporazumu Austriji i Madžarskoj posebne pogodnosti na našu štetu 
za izvoz drva i stoke. I kad bude počeo naš izvoz u Italiju, nastat će 
poteškoće u plaćevnom prometu, jer imamo starih potraživanja samo 
u kliringu oko 40,5 milijuna lira. 

Trgovinski pregovori između Grčke i Jugoslavije odgođeni su, 
pa je samo parafiran protokol o rezultatima dosadašnjih pregovora. 
U protokolu je predviđeno, da se trgovinski sporazum od 7 septem- 
bra 1935 godine produži do kraja jula 1936 godine. U pitanju likvi- 
dacije naših starih potraživanja na blokiranom računu kod Grčke 
banke nije se postigao sporazum. Ta potraživanja iznose oko 41 mi- 
lijun dinara, a potiču još od prije dvije godine. Ovo je potraživanje 
važno za Narodnu banku, koja je sve iznose otkupila od naših izvoz- 
nika, pa traži od Grčke banke, da se likvidacija starog potraživanja 
što prije provede. Sigurno će započeti trgovinski pregovori i sa En- 
gleskom radi novih kontingenata, kao i sa skandinavskim državama, 
Švedskom i Norveškom, s kojima smo dosada bili u slabim trgovin- 
skim vezama. Sa Španjolskom je sklopljen trgovinski ugovor još 15 
maja 1936 godine, ali će radi tamošnjeg građanskog rata donijeti 
slabih rezultata. Kontingenti, koje smo dobili u glavnom se odnose 
na izvoz drva, oko 65.000 ms. Osim toga određen je za izvoz jaja 
kvantum od 20 kvintala. 

Za jugoslavenske ekonomske interese važan je Balkanski gospo- 
darski sporazum i jačanje trgovačkih veza sa zemljama Male Antan- 
te. Međutim u realnosti to je teško pitanje. Kao što je poznato, ove 

godine stupio je na snagu sporazum između Čehoslovačke i Jugosla- 
vije o željezničkim tarifama, odnosno o jadranskim tranzitnim tari- 
fama između jugoslavenskih luka i željezničkih stanica u Čehoslo- 
vačkoj. Želja je, da se izvoz i uvoz kao i tranzit Čehoslovačke, koji je 
upućen na Sredozemno more, skoncentrira u naše jadranske luke. 
Očekivani rezultati ipak nijesu uslijedili radi velike aktivnosti željez- 
ničkih uprava Madžarske, Italije i Austrije te radi slabe propagande 
naših saobraćajnih ustanova o prednostima jadranske tarife. Zato je 
još uvijek Trst najvažnija luka za tranzit u Čehoslovačku. 


Profesor trgovačkog prava S. Finzescu radi na unifikaciji trgo- 
vačkog zakonodavstva država Male Antante, jer je unifikacija važna 
u ekonomskom i političkom smjeru. Prvi korak bit će — po izjavi 
profesora S. Finzescua — unifikacija mjeničkog prava. Poteškoće za 
što življe trgovinske odnose između država Balkanskog sporazuma, 
postoje radi privredne strukture samih članica, radi geografskog po- 
ložaja i nedovoljnog poznavanja međusobnih tržišta. Delegacije su 
se sporazumjele, da je jedini put za privredno zbliženje balkanskih 
zemalja uspostavljanje bilateralnih trgovinskih ugovora. Gospodar- 
sko vijeće podijelilo se u tri odbora i to: 1) Odbor za trgovinsku iz- 
mjenu, 2) Odbor za promet, pododbor za plovidbu, pododbor za že- 
ljeznički i cestovni promet, 3) Odbor za turizam. 


Međunarodni događaji i prilike traže da privredna politika Jugo- 
slavije krene novim putovima upotrebivši savremenije metode. Do- 
sada nije bilo potrebnog sistema na području agrarne, trgovinske, ca- 
rinske i saobraćajne politike, a niti je bilo kontinuiteta u rješavanju 
osnovnih privrednih problema. U današnjim prilikama nadasve je 
potreban privredni plan kao i koordinacija svih sila u rješavanju pi- 
tanja cijele privredne politike, pa da se konačno poluče povoljniji 
rezultati. 


NIKOLA MIRKOVIĆ, BEOGRAD 


TRGOVINSKA POLITIKA Dr. SCHACHTA 
| JUGOISTOČNA EVROPA 


> Mora se reći, da je poseta ministra Reicha i šefa Reichsbanke 
Dr. Schachta prestonicama država jugoistočne Evrope u junu 1936 
godine, digla prilično prašine u evropskoj štampi. Stupci vodećih 
listova punjeni su izvesno vreme izveštajima dopisnika sa Balkana i 
iz Srednje Evrope, kojima su poseti Dr. Schachta pripisivani razni, 
često čisto politički ciljevi, kojih možda nije ni bilo. Nas to ovde i 
ne zanima. Pokušat ćemo samo da rasvetlimo čitav kompleks eko- 
nomskih pitanja, koja su se nametala tokom juna meseca, a u vezi 
s putom Dr. Schachta. Pri tom ćemo obratiti posebnu pažnju na naše 
spoljno trgovinske odnose s Nemačkom i na pitanje realizovanja 
salda iz viška izvoza, koje pitanje je od sobitog značaja po urav- 
noteženje naše platne bilanse. 

Il Ekonomski plan Dr. Schachta. — Treba naglasiti 
da je trgovinska politika Nemačke sasvim izmenjena otkad su Dr. 
Schachtu date odrešene ruke i otkad je on prišao realizaciji svoga 
novog plana. 

Počeci primene clearinga u razmeni dobara s inostranstvom da- 
tiraju uglavnom od 1931 godine. Nemačka spoljna trgovina pretila je 
da pokaže u to doba zamašnu pasivu, koja teško da bi mogla biti 
izravnata redovnim putem. Kreditiranje nemačkog uvoza od strane 
inostranstva imalo je za posledicu stalno povećanje nemačkog duga 
tako, da je on u 1931 godini dostigao sumu od 26 miljarda RM, od 
čega je 15 miljarda otpalo na kratkoročne, a po prilici 11 miljardi na 
dugoročne kredite. Nemačka nije mogla da isplati potraživanja zema- 
lja, sa kojima je bila pasivna, izvozom zlata pošto ga gotovo nije ni 
imala. Zlatne rezerve Reichsbanke bile su pale od 2.729 milijuna RM 
godine 1928 na 2.283 mil. RM god. 1929, na 2.216 mil. RM god. 1930 
i 994 mil. RM 1931 godine. Isto su tako rezerve u devizama Reichs- 
banke pale od 812 mil. RM 1929 na 764 mil. RM 1930 god., da bi 
1931 bile okrnjene za novih 120 mil. RM. Posve nesposobna Ne- 
mačka nije mogla odgovarati svojim inostranim obavezama, pa je 
još 1931 god. morala da proglasi transfer moratorijum, koji je u 
1933 godini bio već potpun. Da bi izmirila strana potraživanja na- 
stala iz pasivnog salda trgovinskog bilansa, koji nije mogao biti 
uravnotežen plaćanjem u reichsmarkama, koje su poverioci odbijali 
da prime, te su njihova potraživanja i dalje ostala zamrznuta, Ne- 
mačka je pristupila zaključivanju clearinških ugovora sa državama 
s kojima je njen trgovinski bilans bio pasivan. 

Ne može se reći da Dr. Schacht nije imao protiv sebe opozicije 
i to baš u vodećim krugovima nacional-socijalističke partije. Zanim- 
ljiv je po pitanju clearinga članak, koji je u aprilskom broju »Fo- 
reign Affairs« objavio Karl Ritter, direktor ekonomskog otseka Mi- 
nistarstva spoljnih poslova Reicha. Ritter smatra da clearing sma- 
njuje volumen spoljne trgovine i da nateruje jednu zemlju da u za- 
menu za svoj izvoz kupuje robu, koja joj uopšte nije potrebna, te da 
je preprodaje na drugoj strani. Izgleda da je ovde direktor ekonom- 
skog otseka dodirnuo i nehotično jedan interesantan problem. Za- 
hvaljujući baš Schachtovim clearinškim ugovorima Nemačka je bila u 
stanju da za suvišne sirovine iz zemalja jugoistočne Evrope dobije 
njihovom preprodajom devize za isplatu svojih nabavki sirovina, koje 
joj jugoistočna Evropa nije mogla pružiti. 

Ako se često spominje da je princip Schachtove nove trgovinske 
politike »kupuj onoliko, koliko možeš platiti« moramo dodati da je 
taj princip u stvari priznanje jednog činjeničnog stanja. Nemačka je 
bila primorana da kupuje onoliko, koliko može platiti, jer pod dru- 
gim uslovima ne bi ni mogla kupovati, pošto niko nije bio voljan da 
kreditira njen uvoz. Na prvom mestu je postojalo loše iskustvo iz 
1931 i sledećih godina. Nemačka uopšte nije mogla više davati ga-, 
rantije niti je pak imala čime garantovati svoje dugove. U zemlji 


1) Karl Ritter: Germany's Experience with Clearing Agreements. Foreign 
Affairs, april 1936. 

nije više bilo zlata. Ono malo rezervi u zlatu i devizama kod novča- 
ničnih banaka otišlo je u najkraćem vremenu preko granice za na- 
bavku sirovina namenjenih ratnoj i poluratnoj industriji. A baš na 
toj industriji i javnim radovima, čije je finansiranje pretilo da do- 
nese zemlji inflaciju, izgrađen je bio. nacional-socijalistički »reco- 
very«. 

Valjalo je snabdevanje sirovinama, kao preduslov celokupnog 
pogona nemačkog »Wiederbelebung der Wirtschaft«, izgrađenog na 
industriji, koja radi za vojne potrebe, učiniti nezavisnim od štoka 
deviza do kojih je Nemačka s teškom mukom dolazila uz stalnu pre- 
napetost platnog bilansa. Izgleda, da je na toj prebrzoj potrebi za 
sirovinama Dr. Schacht izgradio svoj plan uspevši da se odupre svim 
neprijateljima svoje ekonomske politike u vrhovima NSDAP. 

I. Sirovine i preorijentacija nemačke spoli- 
ne trgovine. — Već 1931 godine, kad su se stale javljati teškoće 
u snabdevanju Nemačke sirovinama usled uskraćivanja kredita sa 
strane, postavilo se pitanje pojačanja privrednih veza sa centralnom 
i jugoistočnom Evropom. Nemačka je sa Mađarskom, Rumunijom, 
Jugoslavijom i Bugarskom zaključila ugovore s najvećim povlašće- 
njem da bi ubrzala razmenu svojih industriskih za agrarne proizvode. 
Može se reći, da od 1932 godine počinje nova nemačka ekonomska 
penetracija na jugoistok Evrope. Dok se oslobođavao trgovinskin 
veza sa drugim zemljama, naročito onima, koji nisu dolazile istovre- 
meno kao dobavljači sirovina i kupci industriskih proizvoda, Reich 
je prešao na zaključenje clearinških ugovora sa zemljama centralne 
Evrope i Balkana. Vredno je napomenuti, da je Dr. Schacht uporedo 
s ovim zaključio čitav niz ugovora sa državama Južne Amerike i sa 
novom državom Mandžukuo. 


Udeo Austrije, Čehoslovačke, Mađarske, Rumunije, Jugoslavije, 
Bugarske i Crčke, uzet ukupno, u spoljnoj trgovini Nemačke, izra- 
žen u procentima kretao se je na sledeći način: 


Godina nemački uvoz nemački izvoz 
1913 8.8 13.1 
1929 9.0 10.7 
1932 9.4 9.7 
1934 10.7 10.2 
1935 12.3 11.5 


Ako sad te brojke uporedimo sa donjim, koje prikazuju spoljnu 
trgovinu Nemačke sa zemljama severo-istočne Evrope,?) doći ćemo 
do jednog zaključka od prvorazredne važnosti. 


Godina nemački uvoz nemački izvoz 
1913 13.2 8.7 
1929 7.8 7.9 
1932 9.5 14.3 
1934 8.5 4.7 
1935 8.7 4.3 


2) Spoljna trgovina Nemačke sa zemljama Istočne Evrope: Carska Rusija 
(1913), a Sovjetska Unija, Finska, Letonija, Estonija, Litvanija i Poljska 
posle rata. 

Kao što se da videti, spoljna trgovina Nemačke sa zemljama 
Istočne Evrope je u opadanju, dok na mesto Poljske, Rusije, Baltičkih 
država i Finske stupa kao glavni snabdevač u sirovinama centralna 
i jugoistočna Evropa. 

Dalje možemo utvrditi da je spoljna trgovina sa Austrijom i Če- 
hoslovačkom u stalnom opadanju.) 


Godina nemački uvoz nemački izvoz 
1925 5.6 8.8 
1929 5.1 8.2 
1932 4.4 71.2 
1934 5.1 6.2 
1935 4.6 5.2 


Konstatujemo prema tome da je Istočna Evropa kao snabdevač 
Nemačke agrarnim proizvodima ustupila mesto jugoistočnoj i cen- 
tralnoj Evropi. Dobrim delom to je posledica labavljenja trgovinskih 
odnosa između Reicha i Sovjetske Rusije posle dolaska nacional-so- 
cijalista na vlast. Dalje se primećuje, da udeo Austrije i Čehoslovačke 
u nemačkoj spoljnoj trgovini opada zahvaljujući činjenici da ove 
zemlje nisu imale potrebe da se služe nemačkim fabrikatima, koje su 
iz Reicha nudili u zamenu za agrarne proizvode, pošto su ih i same 
proizvodile. Tim više su u važnosti za nemački uvoz dobijale zemlje 
Balkana i Mađarska. Nemačka je tako iz tih zemalja uvozila 1933 go- 
dine 40.9% svojih potreba u drvetu (prema 36.1% u 1934), 54.9%. 
potreba u mesu (prema 32.2% u 1934), 44.6% potreba u masti (pre- 
ma 13.5% u 1934 godini). 

Nemački udio u spoljnoj trgovini zemalja centralne i jugoistočne 
Evrope vidi se iz sledećih podataka:*) 


Udeo u postotcima sveukupne spoljne trgovine: 
1932 1934 1935 
Uvoz iz Izvoz u Uvoz iz Izvoz u Uvoz iz Izvoz u 
Nemačke Nemačku Nemačke Nemačku Nemačke Nemačku 


Austrija 20.0 16.5 17.1 15.8 16.7 16.0 
Č. S. R. 26.3 16.2 19.4 21.4 17.3 14.9 
Mađarska 22.5 15.1 18.2 221 22.6 23.8 
Rumunija 24.5 12.4 15.5 16.6 24.4 16.6 
Jugoslavija 17.9 11.3 14.2 15.5 16.7 18.7 
Bugarska 25.9 26.0 40.1 42.7 53.6 48.2 
Grčka 9.7 15.1 14.7 22.5 20.4 29.1 


Na taj način je za nekoliko zadnjih godina Nemačka pod vod- 
stvom Dr. Schachta stvorila sebi u Centralnoj Evropi i na Balkanu 
jedan materijalni oslonac, jedno zaleđe, koje će snabdevati njenu in- 
dustriju sirovinama, težeći na taj način autarkičnoj celini, koja bi je 
učinila nezavisnom od sila sa kolonijalnim posedima, a čemu je te- 
žila i Italija vezujući uza se Rimskim protokolima Austriju i Ma. 
đarsku. 

HI. Jugoistočna Evropa u nemačkoj spoljnoj 
trgovini. — Već smo napomenuli da udeo Austrije i Č. S. R. u 
nemačkoj spoljnoj trgovini opada. 


3) 'The Economist, 20 juni 1936, p. 665. 
4) Op. cit., loc. cit. 

Mađarska je snabdevač Nemačke cerealijama. Njen pogodan 
geografski položaj, sa Dunavom kao najvažnijom saobraćajnom ve- 
zom, daje joj prednost pred balkanskim zemljama što se tiče izvoza 
namirnica. Nemačka je 1935 god. uzimala 23.8%. njenog izvoza, pre- 
ma 22.1% god. 1934 i 15.1%. god. 1932. Clearinški saldo u korist 
Mađarske iznosi nekih 1,600.000 funti sterlinga od ukupno 5,850.000 
funti Mađarske, Bugarske, Rumunije i Jugoslavije zajedno.“) 


Udeo Nemačke u izvozu Rumunije iznosi 16.6%. Rumunija 
se pojavljuje kao sve značajniji snabdevač Nemačke u drvetu i pe- 
troleju, naročito u zadnjem koji ide na clearinški račun te je Ne- 
mačka na taj način donekle skinula s vrata brigu oko pribavljanja 
deviza za isplatu dobava američko-engleskih koncerna. Prošle godine 
je Nemačka stajala na drugom mestu rumunskog izvoza sa 16.6%, 
odmah posle Italije sa 17%. Porast nemačkog udela u rumunskom 
izvozu primećuje se naročito od 1934 godine.5) 


Godina Izvoz iz Rumunije u Nemačku 
1931 2.544,000.000 leja 
1932 2.085,000.000  » 
1933 1.502,000.000 >» 
1934 2.264,000.000  » 
1935 2.316,000.000 >» 


Udeo Nemačke u izvozu Bugarske je najveći od svih zemalja 
centralne i jugoistočne Evrope. Nemačka učestvuje u bugarskom 
izvozu sa 48.2% (1935), prema 47.7% (1934), 26% (1932) i 30% (1929 
godine). Od ukupnog bugarskog izvoza prva dva meseca 1936 god., 
koji je iznosio 485,000.000 leva, na Nemačku je otpalo 316,000.000 
leva ili nekih 65%, prema 53.6% za prva dva meseca 1935 i 40.1%: 
1934 godine. Bugarska spoljna trgovina preti da na taj način pređe 
gotovo potpuno u nemačke ruke. Postoji težnja da se Italija i Engle- 
ska otstrane iz bugarske spoljne trgovine i da se od Bugarske stvori 
glavni nemački dobavljač agrarnih proizvoda, a naročito industrij- 
skih biljaka. 


Nemački udeo u izvozu Grčke je kao što već znamo 29.1%: 
1935, prema 22.5% 1934 i 15.1% 1932 godine. Nemački kapital ulo- 
žen je u duvanska polja i tvornice Makedonije i Trakije, đa Grčka 
postaje glavni snabdevač Nemačke duvanom. Danas Nemačka duguje 
Grčkoj nekih 40,000.000 RM za uvezene agrarne proizvode. 


IV. Nemački udio u spoljnoj trgovini Jugosla. 
vije. — Zadnje tri godine nemački udeo u spoljnoj trgovini Jugo- 
slavije je u naglom porastu. 

5) Correspondence Economique Roumaine, god. XVII, No. 4, 1935. Mini- 
stere de l'Industrie et du Commerce, Bucarest. P. 22. — Godina 1935 obuhvata 
samo 11 meseci. Udeo Nemačke u rumunskom izvozu povećao se posle odluke 
O primeni sankcija prema Italiji. 

6) Zanimljivo je istaći da je, prema londonskom The Times od 16 Juna 
1936, Nemačka preuzela 1935 godine celokupnu proizvodnju sojinog graha (u 
vrednosti od 40,000.000 leva ili 100.000 funti), hoteći time da daleku Mandžu- 
riju zameni bliskom Bugarskom. 

Godina Izvoz u Nemačku — Uvoziz Nemačke Saldo 
u milijun ima dinara 


1931 543.3 925.4 — 382.1 
1932 344.7 506.4 — 161.7 
1933 470.7 379.2 + 915 
1934 597.8 497.1 + 100.7 
1935 151.4 598.1 + 153.3 


Naročitu pažnju treba obratiti činjenici, da je od 1933 godine 
bilans s Nemačkom aktivan, što znači da smo mi od pretežnog kupca 
nemačkih industriskih proizvoda postali pretežni snabdevač sirovi- 
nama Nemačke. Izražen u procentima nemački udeo u našem izvozu 
bio bi 1931 godine: 11.3%, 1932: 11.2%, 1933: 13.9%, 1934: 15.5% i 
1935: 18.7%. Nemačka od nas uglavnom povlači namirnice, sirovu 
rudu i industrisko bilje. m 


Nemački udeo u našoj spoljnoj trgovini naglo je porastao po- 
sle odluke Lige naroda o primeni sankcija prema Italiji, koja je bila 
naš najbolji kupac. Taj nemački udeo na našem izvozu najbolje ćemo 
videti ako prikažemo podatke o izvozu u naše najglavnije izvozne 
zemlje u prva dva meseca 1936. 


Odnos između 
1935 1936 obe godine 
u milijunima dinara 

Francuska 7.0 15.9 8.9 
Engleska 38.7 33.7 5.0 
Čehoslovačka | 42.6 62.9 20.3 
Austrija 71.3 80.4 9.1 
Nemačka 92.5 154.0 61.5 


V.Problem realizacije aktivnog salda država 
Centralne Evrope i Balkana. — Sve_ pomenute države 
koje su u svojoj spoljnoj trgovini pokazivale stalno rastući višak iz- 
voza imale su sa Nemačkom zaključene clearinške ugovore i sva se 
njihova spoljna trgovina prema Nemačkoj obavljala unutar okvira 
tih ugovora. Međutim naglom povlačenju sirovina od strane Ne- 
mačke nije sledovalo kao korelat istovremeno povlačenje nemačkih 
industriskih produkata u zamenu za izvezene sirovine. 

Drugo je već pitanje bilo da li se taj aktivni saldo u korist ze- 
malja centralne i jugoistočne Evrope mogao realizovati. Velika po- 
traživanja tih zemalja ostala su zamrznuta u »blokiranim markama«, 
koje u stvari nisu _ mogle biti povučene radi uravnoteženja bilansa 
prema aktivnim zemljama, naročito prema Engleskoj i Sjedinjenim 
Američkim Državama. 

Početkom juna 1936 godine iznosila su zamrznuta clearinška po- 
traživanja prema Nemačkoj od strane Mađarske, Rumunjske, Jugo- 
slavije i Bugarske nekih 5,850.000 funti sterlinga. Od toga su clearin- 
ška potraživanja Mađarske iznosila 1,600.000 funti, Rumunije 1,000.000 
funti, Jugoslavije 1,700.900 funti i Bugarske 1,500.000 funti. Pred po- 
setu Dr. Schachta tim raznim državama došla je do izražaja njihova 
bojazan, da će usled pada nemačke marke pretrpeti velike gubitke. 
Svakako je Dr. Schacht umeo docnije da iskoristi tu nervozu za za- 
ključenje porudžbina nemačkoj industriji. U stvari su ti nemački pro- 

izvodi bili po 30 do 40% skuplji od engleskih, francuskih ili čeških,7) 
ali su države centralne i jugoistočne Evrope morale podmirivati 
svoje potrebe uvozom iz Nemačke da bi na taj način likvidirale svoje 
blokirane marke. 

Izgleda da je baš u tome bila dalekovidnost Dr. Schachtove eko- 
nomske politike. Nemačkoj industriji, naročito sad u vreme mobili- 
zacije celokupne nemačke privrede, potrebne su sirovine u kojima 
pak Nemačka oskudeva.s") Za nabavku sirovina treba imati deviza. 
Međutim kako ih Nemačka nije imala usled opadanja izvoza pretila 
je opasnost da nemačka industrija, a naročito ona ratna, ostane bez 
pogonskog materijala, što bi moglo dovesti do vrlo dalekosežnih po- 
sledica. Trebalo je dakle pojačati izvoz. I Dr. Schacht je napravio 
eksperimenat: on je počeo da pojačava, ne izvoz, nego uvoz. Danas, 
kada države, koje su izvozile u Nemačku, stoje čekajući na likvida- 
ciju svojih zamrzlih potraživanja, nije teško videti konsekvence Dr. 
Schachtove trgovinske politike. Sve te države bit će primorane da 
povećaju svoj uvoz iz Nemačke da bi ostvarile svoj aktivni saldo. 

VI. Mere Jugoslavije za regulisanje spoljne 
trgovine. — Sve do odluke ministra finansija od 7 aprila 1936 
jugoslovenske granice bile su otvorene za uvoz iz svih zemalja, bez 
obzira da li s dotičnom državom postoje zaključeni posebni trgo- 
vinski ugovori ili ne. Mora se napomenuti da je Jugoslavija bila zem- 
lja koja je najduže uspela da održi liberalnu trgovinsku politiku na- 
suprot drugim evropskim zemljama, koje su vrlo rano prešle na diri- 
govanje spoljne trgovine.?) Razlozi sa kojih je jugoslovenska vlada 
napustila dosadašnju liberalnu trgovinsku politiku treba da leže u 
bezizlaznom položaju u koji je zapala naša spoljna trgovina. Na 
jednoj strani Jugoslavija je imala nekih 700 mil. dinara (što je dva 
puta više nego aktiva u trgovinskom bilansu) clearinških potraživa- 
nja, od čega oko 500 mil. prema Nemačkoj, a na drugoj strani svake 
godine po 500 mil. dinara duga u devizama za isplatu viška uvoza od 
država prema kojima je pasivna. 

Jugoslavija je prošle godine u svojoj spoljnoj trgovini bila ak- 
tivna za 330,600.000 dinara. U stvari ta aktiva se nije mogla realizo- 
vati, jer je Jugoslavija bila aktivna prema državama sa kojima je 
imala clearinške ugovore i iz kojih nije mogla povući svoj saldo u 
devizama, a pasivna je bila sa neclearinškim državama, koje su za- 
htevale isplatu. 

Kontrolom spoljne trgovine preko Narodne banke, koja će 
upravljati platežnim sretstvima želi se postići preorijentacija spoljne 
trgovine utoliko, što će se forsirati izvoz iz zemalja kod kojih imamo 
clearinških potraživanja, a ograničiti uvoz iz zemalja koje od nas ne 
kupuju.) 


7) The Economist, 13 juni 1936. 

8) Po ovom pitanju detaljno: Brooks Emeny, The Strategy of Raw Mate- 
rials (Macmillan), 1936. 

9) Vidi po ovom Dr. Stanko Filipović: Međunarodni položaj i vanjska trgo- 
vina Jugoslavije (»Ekonomist«, Zagreb, april 1936). 

10) Kao clearinške Zemlje imaju se smatrati: Nemačka, Italija, Austrija, 
Mađarska, Poljska, Rumunija, Belgija, Turska, Francuska, Čehoslovačka, Špa- 
nija, Švajcarska, Bugarska i Grčka. 

VII. Konzekvence jačanja veza Nemačke sa Ju. 
goistokom. — U svetlu svih gore pomenutih problema po- 
seta Dr. Schachta jugoistočnoj Evropi imala je naročitog značaja. 
Na prvom mestu trebalo je regulisati potraživanja od strane država 
Balkana i centralne Evrope. Dr. Schacht je predložio kao najefikasniji 
način povećanje uvoza iz Nemačke pošto Reich ne može u gotovom 
platiti, i prema engleskim listovima,!!) doneo je u Berlin čitavu hrpu 
naloga nemačkoj, većinom teškoj industriji. Da je došlo do novih 
porudžbina Nemačkoj vidi se najbolje po opadanju clearinških po- 
traživanja raznih država centralne i jugoistočne Evrope. 


Ostavimo na stranu pitanje da li je Dr. Schacht vodio neke na- 
ročite, čak i političke pregovore u Bugarskoj i drugim zemljama.!?) 
Mi ćemo konstatovati da je Dr. Schacht uspeo da reguliše pitanie pla- 
ćanja na taj način što je izdejstvovao Nemačkoj porudžbine. Time se 
potvrđuje njegovo predviđanje: da je Nemačka povećanjem uvoza 
uspela da poveća svoj izvoz. U isto vreme Nemačka čini nove po. 
rudžbine, tj. povećava svoj uvoz sirovina. Treba prema tome oče- 
kivati da će jedan aktivan saldo biti karika koja će stalno držati u 
zajednici Nemačku i njene dobavljače sirovina. Ako još primetimo, 
da Nemačka nastoji da primi na sebe sav onaj izvoz zemalja jugo- 
istočne Evrope, koji je išao u Italiju, koja je u izvozu nekih od tih 
zemalja stajala na prvom mestu, dolazimo do zaključka, da se u mno- 
gome ide za stvaranjem jedne međuzavisne privredne zajednice Ne- 
mačke kao industrijske zemlje s jedne i država jugoistočne Evrope 
kao pretežno agrarnih zemalja s druge strane. Van sumnje je, da bi 
formiranje jedne takve autarkične celine značilo stvaranje jednog 
potpuno novog privrednog faktora, koji ukazuje na sasvim nove per- 
spektive privrednog i političkog života i razvoja u Evropi. Za nas 
ostaje samo da ukažemo 'na zamašne posledice koje za sobom nosi 
jednosmerna spoljna trgovina. 


DR. RUDOLF BIĆANIĆ 


TREBAJU LI SELJAŠTVU POLJOPRIVREDNE 
KOMORE? 


I. 


Pitanje poljoprivrednih komora postaje opet aktuelno. Objeloda- 
njen je novi nacrt ministarske uredbe i poslan na mišljenje raznim 
ustanovama i udruženjima. 

Poljoprivredne komore nisu nova stvar. Prve takve komore 
osnovane su pred 85 godina u Francuskoj (1851), zatim sedamdesetih 
godina u Škotskoj i Engleskoj (1866), a devedesetih godina u Italiji 
i Njemačkoj (1894). U Njemačkoj su uvedene nakon velike evropske 


11) Vidi brojeve listova The Times i Manchester Guardian od juna 1936. 


12) Zaniljiv je po ovom pitanju članak V. Bajkića u »Narodnom Blago- 
stanju«, Beograd, od 27 juna 1936. 

agrarne krize i to najprije u Pruskoj, a zatim i u drugim njemačkim 
zemljama, Wirtembergu, Bavarskoj itd. Poznaje ih i Mexico, a po- 
slije rata su organizirane poljoprivredne komore raznih oblika u 
Poljskoj, Čehoslovačkoj i Austriji. 

Uopće možemo reći za sve poljoprivredne komore, da su one 
osnovane da zastupaju općenite interese poljoprivrede. No to zastu- 
panje interesa ne vrše one samostalno, nego kao pomoćni organi 
vlada. One daju mišljenja i podnose pretstavke, prate napredak zna- 
nosti i sastavljaju razne stručne odbore. U glavnom nije bila uloga 
poljoprivrednih komora od većega značaja niti tamo, gdje su one bile 
najaktivnije (Pruska). Opravdan je prigovor, da su u njima imali 
glavnu riječ feudalci i veleposjednici, koji su iz tih komora učinili 
organe svojih interesa. Pored njih imali su izvjestan utjecaj stručnjaci 
iz građanskih krugova, činovnici javni i vlastelinski, dok su seljaci u 
njima slabo dolazili do izražaja. Već sam sastav i posredan način bi- 
ranja komora pokazivao je, da u njima interesi većine seljaka nisu 
dovoljno zastupani. 

Poslije rata je učinjen pokušaj demokratizacije poljoprivrednih 
komora. Reforma je izvršena u Njemačkoj odmah poslije rata (1920 
1 1921) a u Francuskoj nešto kasnije (1927). No i s tom demokratiza- 
cijom nisu komore pošle napred, jer je demokratizacija bila samo 
formalna, a ne i stvarna: ona nije dala poljoprivrednim komorama 
odnosno poljoprivrednicima u ruke nikakve stvarne vlasti. Zato je 
uspjeh poljoprivrednih komora u svijetu od maloga značenja. 

U Jugoslaviji se je pojavilo već nekoliko projekata o poljopri- 
vrednim komorama: g. 1923 Stojković—Todorovićev, a 1926 Jovano- 
vićev. Diktatura. je donijela 1929 god. Frangešov zakon o unapređe- 
nju poljoprivrede, koji je sa svojim općinskim i sreskim poljopri- 
vrednim odborom trebao biti neki zametak komora. Imamo još zlo- 
glasni, fašistički projekat iz godine 1935, i sada posljednji, mislimo 
opet Stojkovića i Vujnovića od ove godine. Financijski zakon za 
1936/37 ovlastio je ministra poljoprivrede, da donese uredbu o poljo- 
privrednim komorama. Jedna komisija izradila je prednacrt mjeseca 
aprila 1936 g., koji je poslan na mišljenje zainteresiranim ustanovama 
i udruženjima. Moramo priznati, da je sadašnji nacrt u nekoj mjeri 
ublažio i ispravio izvjesne tendencije, koje su iz prednacrta bile jasno 
vidljive. Sigurno je, da bi bez tih ispravaka poljoprivredne komore 
morale sasvim propasti. 


I. 


Želimo najprije podvući načelan stav, kakav proizlazi iz hrvat- 
skoga seljačkog pokreta prema poljoprivrednim komorama uopće. 
Osnovni zadatak poljoprivrednih komora imao bi biti »korporativno 
uređenje poljoprivrednog staleža«. Već taj zadatak ne može se do- 
vesti u sklad s ciljevima hrvatskoga seljačkog pokreta, kojemu je tuđ 
već sam pojam komora i staleškog shvaćanja poljoprivrede. 

Komore su preostatak jednoga starog, danas već doista preživlje- 
log sredovječnog ekonomskog i socijalnog poretka. One imaju da 
zastupaju staleške interese pojedinih staleža: trgovačkog, obrtničkog, 
»industrijskog« staleža, i po analogiji advokatskog, liječničkog, inži- 

njerskog, itd. U građansko-liberalističko doba mogle su pojedine dru- 
štvene skupine zastupati svoje vlastite interese neovisno od drugih, 
i bez obzira na druge, po liberalističkom načelu, da se svaki brine 
samo za sebe. 


Danas su se takve organizacije preživjele, jer je čitava ekonomija 
međusobno vrlo ovisna, a jedan dio usko povezan s drugim. Danas 
se na pojedince, a niti na pojedine društveno-ekonomske skupine ne 
može gledati odvojeno. One ne mogu da zastupaju samo svoje »sta- 
leške« interese, nego se moraju podrediti zajednici, u kojoj su inte- 
resi pojedinaca i čitavih skupina zapostavljeni interesima te zajednice. 
U doba planskog gospodarstva, autarkije i dirigirane ekonomije dru- 
gačije nije ni moguće. Takvo shvaćanje moramo prihvatiti, sve kad 
i ne bi htjeli, jer nas upravo ekonomski jači i organiziraniji sile, da 
se u vlastitoj samoobrani i mi organiziramo. 

Potrebu opće ekonomske organizacije pokušavaju izvjesni kru- 
govi riješiti korporativnom organizacijom čitave narodne ekonomije, 
jedamput pod parolom »harmonije« svih staleža, drugi puta prema 
»organičkom« shvaćanju ekonomije, ili opet na temelju »nacionalne 
discipline«. Suština je svih ovih shvaćanja jedna te ista. Po njima po- 
stoji harmonički sklad svih staleža na temelju postojećih socijalno- 
ekonomskih odnosa, pa treba samo ukloniti nepravde koje ometaju 
da bi sistem pravilno funkcionirao. Uklanjaju se fiziološke smetnje, 
da se ne bi pravilo zahvata u anatomsku strukturu. Po organičkom 
shvaćanju su već socijalne skupine jednako potrebne stabiliziranom 
organizmu narodne ekonomije kao cjeline, a »nacionalna« disciplina 
zahtijeva onda, da se jednaka pažnja posvećuje svim granama na- 
rodne privrede bez razlike. 


Seljački pokret ne samo da ne prihvaća korporativističko stano- 
vište, nego mu je direktno suprotan. On opću ekonomsku zajednicu 
i ovisnost o zajednici shvaća na sasvim drugi način. Naglasit ćemo 
samo dvoje: 


1. Ne može biti socijalno ekonomske harmonije .na temelju po- 
stojećeg stanja. Hrvatski seljački pokret ide za promjenom društve- 
nog poretka, to jest za izmjenom sadašnjeg odnosa ekonomskih snaga 
i za krupnim promjenama kod pojedinih »staleža». Svjetska kriza i 
današnje teško stanje hrvatskog seljaštva daje dovoljno razloga za to. 

2. Seljaštvo se ne da reducirati na »stalež«. Ono nikada ne će 
priznati ravnopravnost sa drugim »staležima«. Nekada je bilo selja- 
štvo potisnuto. Danas je prevladala u njega svijest da seljaštvo čini , 
narod, a ne stalež. To je osnovno shvaćanje hrvatskoga seljačkog po- 
kreta. Iz toga se izvodi logično, da kao kriterij kod prosuđivanja in- 
teresa narodne zajednice moraju služiti interesi seljaštva. No ne 
samo to. I kod prosuđivanja interesa pojedinih »staleža« i socijalnih 
skupina ne mogu biti mjerodavni interesi odnosne skupine, nego opet 
interesi seljaštva. One imaju opravdanja, koliko su potrebne i ko- 
risne seljaštvu kao narodu. Takvo je onda i shvaćanje narodne disci- 
pline: ne jednaka pažnja svima, jakim i slabim, potrebnim stotini 
ljudi ili potrebnim milijunima, nego potpomaganje svega što je po- 
trebno i korisno za najveću većinu naroda. A to je seljaštvo. 

Prema tome je korporativna, komoraška reprezentacija poseb- 
nih staleških interesa protivna shvaćanjima hrvatskoga seljačkog po- 
kreta. U konkretnom se slučaju poljoprivredne komore sa seljačkog 
stanovišta ne mogu smatrati načelno ispravnim rješenjem zastupanja 
seljačkih interesa niti prema vlasti, a niti prema trećima. Ne mogu 
se seljačke organizacije, pa makar se zvale i komore, koje zastupaju 
deset milijuna seljaka, postaviti na ravnu nogu i biti jednako treti- 
rane sa trgovačkim i obrtničkim komorama, koje zastupaju stotinjak 
hiljada trgovaca ili obrtnika, ili s industrijskim, koje zastupaju in- 
terese koje hiljade poduzetnika. Tu postoje razne ekonomske rela- 
cije, koje imaju drugu važnost za ljudski život i drugo značenje u na- 
rodnom gospodarstvu. 


II. 


Kakve praktične koristi može imati seljaštvo od poljopri- 
vrednih komora? Odgovor na to pitanje je važniji nego li pojedinosti 
samog projekta uredbe. 

Prije svega valja istaći, da se ne smije miješati uloga poljopri- 
vrednih komora sa zadrugarstvom. Druga je zadaća zadruga, a druga 
opet komora. Svaka od njih vrši svoju funkciju, a đa se one ne mo- 
raju isključivati. Osim toga zadrugarstvo staroga tipa dosad nije po- 
kazalo takvih rezultata u praksi, da ne bi postojala potreba zaštite 
seljaštva i na drugi način, osim širenja zadrugarstva. 


Drugo je pitanje, da li su takve organizacije, koje naše seljaštvo 
danas treba, upravo poljoprivredne komore, kako su zamišljene 
prema nacrtu uredbe. Pretpostavljamo, da će se u kotarima birati za 
komorske vijećnike seljaci, i da će biti isključen prevlasni utjecaj 
veleposjeda tamo, gdje ga ima. Zapravo bi te komore trebalo nazvati, 
kao i u Bavarskoj, seljačke komore, a ne poljoprivredne. To 
je potrebno s jedne strane da se podvuče njihov seljački značaj. A s 
druge strane, ne bi se komore smjele ograničiti samo na poljopri- 
vredu, nego na sve grane seljačkoga gospodarskog života i potrošnje 
i proizvodnje i cirkulacije dobara, od polja do tržišta i do seljačke 
kuhinje. Izgleda, da njihova organizacija prema uredbi nije za to 
udešena. 

Što može da učini jedan seljak iz kotara, izabran za komorskog 
vijećnika od mnogo hiljada pojedinih, između sebe neorganiziranih 
seljaka? Čije će on mišljenje zastupati, i čijih će se direktiva držati? 
On stoji u zraku i nema podloge ni organiziranog oslonca u narodu 
za svoj rad. To je najveći nedostatak uredbe. 


Dobro, tih će nekoliko desetaka seljaka iz svake banovine doći 
dvaput godišnje na sjednicu plenuma komore. Kakav će oni utjecaj 
moći izvršiti na rad komore? Govorili oni pametno i iznosili svcie 
potrebe na najjasniji način, kako će oni moći nadzirati, da li su nji- 
hove želje i zahtjevi izvršeni. Sve će ostati u rukama birokracije. Mi 
vidimo već kod radničkih i privredničkih komora, kako je taj duh ko- 
moraške birokracije svemoćan. Treba li narođu nova takva ustanova, 
s tako slabim kontaktom i kontrolom naroda? Vidimo već na pri- 
mjeru agronoma, kako tužno izgleda birokratizirana »služba naro- 


— 313 — 


du«. U našem seljaštvu, toliko željnom i potrebnom praktične poduke 
u gospodarskoj tehnici i organizaciji, agronomska se je služba pot- 
puno diskreditirala te je postala sterilna i suvišna ovakva, kakva je 
danas. 


Kompetencija poljoprivrednih komora također je nedostatna. 
Može se reći da sličnu kompetenciju imaju najbolje komore u drugim 
zemljama. Ali, zar je nama potrebna ustanova, koja će podnositi 
pretstavke i žalbe, davati mišljenja i obavještenja, izrađivati prijed- 
loge i savjete itd. Ukratko, ustanova, koja će mrčiti još više papira, 
a papiri će ostati »u fijoci«, da prije ili poslije završe u košu. 


Osnovni je problem naše seljačke ekonomije danas u nagloj 
pauperizaciji sela, izazvanoj prodorom kapitalizma na selo, i u vezi 
s time, u poremećenju odnosa seljačke poljoprivrede, na korist dru- 
gih. Da se odnosi poboljšaju u korist seljaštva, potrebno je kao prvi 
korak da drugi izgube koristi do kojih su došli uslijed osiromašenja 
seljaštva (na pr. škare agrarno-industrijskih cijena, kamati seljačkih 
dugova, lomljenje lokalnih kartela itd.). A za to se hoće drugih sret- 
stava nego što su pretstavke i savjeti. Tu ne koriste ni zakoni ni 
uredbe, koje će provoditi općinska i sreska birokracija, ako iza nje 
ne stoji organizirana snaga seljaštva, koje brani svoje interese. Treba 
materijalnih sretstava, a ne papira. Treba pritisak organizirane za- 
štite interesa, a ne činovnici. Treba direktan zahvat organiziranog se- 
ljaštva u ekonomski život, a ne molbe i žalbe. Svega toga nemaju 
poljoprivredne komore. One nemaju nikakve izvršne moći. Već 
malo izvršne moći, s kojom stvarno i neposredno raspolažu sami or- 
ganizirani seljaci, više vrijedi nego hiljade pretstavka i prijedloga, 
studija i zakona. To pokazuje iskustvo. Ne mora tu izvršnu moć da- 
vati državna ili općinska vlast. Nju si može seljaštvo pribaviti i na 
druge načine: kolektivnim nastupom na tržištu, regulacijom dovoza, 
štrajkom itd. Upravo ta izvršna moć nedostaje komorama. Zbog to- 
ga sumnjamo, da će poljoprivredne komore donijeti kakve stvarne 
koristi seljaštvu. One bi značile nov izdatak za selo — nov prirez, 
koji nije u razmjeru s koristima. Zašto teretiti selo s takvim suvišnim 
troškom? Doduše, taj trošak nije jedini suvišan, koga plaća selo. 
Relativno bi najviše koristi bilo od takvih komora, kako su zamišlje- 
ne, u tome, što bi se izobrazio izvjestan broj stručnog činovništva. 
A to je daleko premalen rezultat obzirom na teškoće, u kojima da- 
nas živi seljaštvo, obzirom na ono što seljaštvo danas traži, i obzirom 
na žrtve, koje bi moralo doprinositi za uzdržavanje komora. Selja- 
štvu nije danas potrebna birokratska ustanova za davanje mišlje- 
nja, nego aktivan regulator, dirigiran po planu u korist osiromaše- 
nog i izrabljivanog seljaštva. Da se to ostvari, moraju se postići 
preduvjeti za takav rad. : 

PROF. DR. EUGEN SLADOVIC 


PRIVREDNO KONTROLNO PRAVO 
I PRIVREDNI REVIZORI 


Kadgod se u privrednom životu dogode slomovi privrednih pre- 
duzeća, koji u pravilu uzrokuju gubitke za vjerovnike i štete za na- 
rodnu privredu, pojavljuju se uvijek u javnosti u pojačanoj mjeri 
glasovi, koji zahtjevaju reformu pozitivnog prava, koje regulira od- 
nosne pravne materije privrednog prava. Traži se reforma trgovač- 
koga, dioničarskog, stečajnog i pobojnog prava. Na specifičnom 
području dioničarskog prava, koje regulira pravo dioničarskih dru- 
štava kao eminentnih privrednih asocijacija kapitalističkog tipa, za- 
htjeva se naročito reforma problema publiciteta i kontrolnog prava 
u vezi s formiranjem samostalnoga i nezavisnog zvanja privrednih 
revizora. Povjereničko ili fiducijarno pravo (Treuhandrecht) i dioni- 
čarsko pravo usko su povezani zbog jake privredne orijentacije tih 
dvaju pravnih materija i ako povjereničko ili privredno kontrolno 
pravo predstavlja mnogo mlađu pravnu materiju. U budućnosti bit će 
bez sumnje ta veza još uža, jer se valjano dioničarskopra- 
vo ne može ni zamisliti bez dotjeranoga privre- 
dnog kontrolnog prava i zdrave institucije pri- 
vrednih revizora. Unutar ovoga kratkog prikaza ne mogu se 
iznijeti mnogobrojni noviji teoretski i praktični (zakonski) poticaji 
i reforme, koje su u vezi s tim važnim problemom privrednog prava, 
nego samo kraća informacija o novijim legislativnim akcijama, uva- 
živši pri tome aktuelnost toga problema u vezi s javnom diskusijom, 
koja se kod nas posvećuje pitanju privredne revizije i formiranja 
zvanja privrednih revizora, odnosno predstojeću unifikaciju našega 
trgovačkog prava. To predstavlja i živ interes diplomiranih ekonomista 
i komercijalista u vezi s akademskim slobodnim zvanjem privrednih 
savjetnika, koji su prema svojoj stručnoj kvalifikaciji pozvani da 
svojim znanjem posluže unapređenju privredne sigurnosti i uspostavi 
uzdrmanoga privrednog povjerenja. 


Već tečajem dužeg vremena prakticira se, da se u svim pitanjima, 
koja su u vezi s problemom dioničarskog prava, naročito ističe 
zahtjev za proširenjem publiciteta. Često pobuđuju 
takvi zahtjevi utisak, kao da je u bitnosti potrebno samo provesti 
potpunu jasnoću bilance u svim njezinim pojedinostima pa da će se 
već samim tim omogućiti striktno održavanje i ispunjenje sviju ga- 
rancija o kojima ovisi provedba pisanih i nepisanih privrednih zakona. 
O tome nema dvojbe, da pitanju publiciteta pripada naročita važnost 
jednako kao i mogućnosti javne kontrole i javne kritike, koja se na- 
dovezuje na točne izvještaje poslovnih uprava preduzeća i društava. 
No historijat dosadanje zasebne prakse pokazuje, da kod propisa o 
publicitetu kao i kod sviju ostalih propisa dioničarskog prava sama 
promjena opstojećih pravnih norma po sebi ne pomaže mnogo, ako 
se podjedno ne promijeni i mentalitet onih, koji su im 

podvrgnuti. Radi toga potrebno je pored osiguranja što potpunijeg 
publiciteta oživotvoriti i zahtjev, koji traži, da se stvori garancija, 
da će se svako privredno preduzeće uz načelno održavanje ideje slo- 
bodne privrede voditi u interesu narodne i državne zajednice. Taj 
zahtjev ne može se naravno provesti isključivo s novim (makar kako 
velikim) brojem paragrafa, niti s osobitim državnim oblastima. U tom 
pravcu mogu se poželjne remedure oživotvoriti pomoću velikih pri- 
vredno-političkih akcija sa strane države, jer pravni propisi o poslo- 
vnoj upravi i glavnoj skupštini, o ustanovljenju i razdiobi dobitka, 
o formi bilanca i poslovnih izvještaja i sl., predstavljaju po sebi iz- 
vrstan pomoćni aparat i kautele za ispravno poslovanje, koji može 
i država upotrijebiti u svojoj privrednoj politici. No ispravna primje- 
na tih propisa ne ovisi isključivo o njihovoj većoj ili manjoj savrše- 
nosti ili strogosti, nego o ispravnom duhu, koji ih primjenjuje. Kod 
toga treba uvažavati načelo, da privredna preduzeća predstavljaju 
zajednicu između rada (radnika) i kapitala (poslodavca, dioničara, 
ulagača) i da svako preduzeće osniva opravdanost svoje egzistencije 
na velikoj narodnoj zajednici tako, da se na prvom mjestu nalazi 
osnovna norma o odgovornosti naprama narodnoj i državnoj zajednici. 
No jedno je sigurno, da se privredna preduzeća upravo zbog tih 
ciljeva ne smiju prepustiti isključivo formalnom i birokratskom nad- 
zoru, koji se_ vrši po upravnim i sudskim oblastima prigodom osnivanja 
dioničarskih društava (Dr. Gjorgje Mirković: Državni nadzor nad 
društvima deoničarskog oblika. Arhiv za pravne i društvene nauke. 
Beograd, god. XXV.-1935, knj. XXX-XVLII, broj 5 i 6. — Dr. Eugen 
Sladović: Nadzor u dioničarskom pravu. Privredna Revija. Zagreb, 
god. 1932-VIII., broj 10—13. — Dr. Eugen Sladović: Reorganizacija 
kontrole nad dioničarskim društvima u inozemnim pravima. Hrvatski 
Privrednik. Zagreb, god. 1-1930, br. 10. — Prof. L. Tauber: Kontrola 
kod akcionarskog društva. Narodno Blagostanje. Beograd, god. V, 
1933, broj 40), nego i tečajem njihovog poslovanja. Stručne napomene 
o tome pitanju iznesao je uvaženi ekonomski stručnjak V. Bajkić 
(Akcijonarska društva i pravo nadzora ministarstva trgovine i indu- 
strije. Beograd 1926). Iskustva, koja su stečena na tome području 
privrednog života, postavila su već prije više decenija kategorički 
zahtjev u svim državama, da se provede pravna reglementacija spe- 
cifičnoga privrednog kontrolnog prava i njegovo izvršivanje povjeri 
specijalnim samostalnim i nezavisnim privrednim revizorima kao stru- 
čnjacima. Da se ta pitanja pokreću i kod nas svjedoči njihovo ra- 
spravljanje u našoj stručnoj literaturi (Dr. Zlatan Ružić: Revizija 
privrednih preduzeća. Zagreb 1934. — R. M. Sofrenović: O revizijama 
privrednih preduzeća. Beograd 1935), kao i institucija Revizorskog 
ureda Trgovinsko-industrijske komore u Zagrebu i Zbora zavjerenih 
revizora Trgovinsko-industrijske komore u Zagrebu. 

Za ispravno prosuđivanje politike bilanciranja (trgovačka bilanca) 
i politike dividende korisno je retrospektivno promotriti historički 
razvitak i ako se pri tome mora naročito apstrahirati od toga, da se 
svaka visoka dividenda i svaki povoljan dobitak u prošlosti uvrsti pod 
rubrum preživjeloga privrednog naziranja. Iz pitanja: kamati ili di- 

videnda, izvodi se zahtjev vjerovnika prema prezaduženoj privredi. 
Dioničar (posjednik kapitala) ne smije danas u formi dividende tražiti 
više, nego preduzeće privredi, nego mora uvažiti postojeće socijalne 
prilike. To načelo ne postavlja granicu ni prema dolje ni prema gore. 
Da ne postoji granica naprama dolje, osjetili su u posljednjim godi- 
nama mnogi dioničari s gorkim razočaranjem, dok se granica naprama 
gore ne može jednostavno fiksirati prema određenom standardu 
ukamaćenja, jer je dioničar sudionik pa mora sa svojim ulogom 
snositi i preduzetnički riziko. Doklegod dionica opstoji kao instrume- 
nat financiranja, mora se omogućiti dioničaru da se u »boljim« godi- 
nama regresira na račun mršavijih. Mnoga iskustva pokazala su 
međutim, da su se pored tih financijalno-privrednih načela razvile 
praktike u vezi s bilanciranjem i podjelom dobitka, koje su se pri- 
mjenjivale pored i mimo prava, koja se povezuju s preduzećem kao 
privrednim abstraktumom (ne uvažujući pri tome socijalnu strukturu 
privrednog preduzeća kao posebnoga socijalnog organizma, koji se 
sastoji od množine ljudi s povezanim interesima), a koje su tendirale 
u većoj mjeri zadovoljenju samostalnog prava posjednika kapitala 
prepuštajući slučaju svaki kompromis između ta dva stajališta. Po- 
litika dividende, koja nije usko povezana s događajima privrednog 
života svake konkretne privredne epohe, operira u zrakopraznom 
prostoru, a služi se dividendom iz prestige-a, dividendom u svrhu po- 
visivanja burzovnih tečajeva dionica, dividendom u svrhu zavaravanja 
društvenih vjerovnika (davaoca kredita) ili eventualnoga predestini- 
ranog partnera fuzije, a konačno i u svrhu zavaravanja samog sebe, 
neupućenih dioničara, ulagača i nadzornih oblasti. Potrebno je, da 
se bilance i dividende prilagođuju svakovremenim privrednim pri- 
likama. U tu svrhu ne opstoje danas nikakvi pravno formulirani propisi 
u formi reformiranoga novoga dioničarskog i industrijalnog prava, 
ali opstoje privredni i etički zakoni, koji se doduše ne 
mogu nikad potpuno obuhvatiti zakonskim pisanim paragrafima, ali 
koji uza sve to na privrednom području socijalnog života vrše važnu 
normativnu funkciju pa se moraju uvažiti. Na mjesto velikih i 
problematičnih »profita« traži se provedenje općenite narodno-pri- 
vredne sinteze između »privrednog preduzeća kao organizma« i pre- 
duzetničkih (dioničarskih) interesa, jer socijalna nota sadanjeg vre- 
mena iziskuje uvažavanje opravdanih interesa pomoćnog osoblja i 
radnika kao važne privredne komponente. To predstavlja materiju, 
u kojoj se isprepliću mnogi suprotni ljudski interesi, što u znatnoj 
mjeri oteščava objektivno riješenje. Kod toga pojavljuje se pored 
dioničarske dividende i problem »tihih rezerva«, koje predstavljaju 
upotrebu postignutih dobitaka za dalje vođenje i izgradnju predu- 
zeća. Usprkos pozitivnoga dioničarskog prava etablirala se međutim 
praksa, koja prema svojoj ideologiji ne odgovara opstojećem pravnom 
poretku ni shvaćanju privrednog morala. 

Među naročito važna pozitivna prava, koja reguliraju pitanje 
privredne revizije, spada englesko pravo, koje pozna poseban 
kontrolni organ, koji je statuiran za ispitivanje knjiga i bilanca pri- 
vrednih asocijacija, a prema njegovoj djelatnosti razlikuju se prigodne 

i fakultativne od stalnih i obligatornih revizija. Dok je prigodna re- 
vizija bila uvedena s Companies act, 1862, ustanovljen je institut 
stalne revizije sect. 21—23 novele Companies act, 1900. Companies 
act, 1852 naziva (art 50—61) nestalne revizore »inspektors«, dok 
se stalni revizori nazivaju »auditors«. (Die Handelsgesetze des Erd- 
bals. Deutsche Ausgabe signatur D. Band XI, Abteilung 1. Das Han- 
dels-, Wechsel-, Konkurs- und Seerecht von Grossbritanien und Irland. 
Berlin 1906). 

Prema Companies Consolidation Act 1908 i 1917 opstoje slijedeće 
forme privrednih asocijacija: 1) public companies (koje svoju glavnicu 
sakupljaju javnim pozivom na supskripciju): companies limited by 
shares, companies limited by guarantee i unlimited companies i 2) 
private companies (koje svoju glavnicu ne sakupljaju javnim pozivom 
na supskripciju). Počevši od godine 1900 zakonodavstvo privilegira 
private companies (i olakšava osnivanje dioničarskih društava bez 
izdanja prospekta), dok osnivanje public companies podvrgava strogim 
propisima (naročito obzirom na sadržaj prospekta). Prednosti private 
company naprama public company sastoje u tome, što je kod prvih 
potreban manji broj članova (samo dva člana umjesto sedam) za po- 
stignuće djelatne sposobnosti, što jednostavnije pribavljaju osnovnu 
glavnicu i što je drugojačiji opseg njihovog publiciteta. Prema za- 
konskoj noveli 1900 razlikuju se prospectus companies od non pro- 
spectus companies, a pri tome dozvoljeno je da i public companies 
mogu predložiti registru statement in lieu of prospectus odstupajući 
od javnog poziva na supskripciju dionica. Kontrolu nad poslovanjem 
pomenutih asocijacija (osobito dioničarskih društava), a naročito nad 
njihovim knjigovodstvom, vrše računski revizori (auditors), koji se 
mogu u početku poslovanja ustanoviti i pravilima, dok ih kasnije 
izabire svakogodišnja glavna skupština. Pored njih opstoje i posebni 
inspectors, kojima povjerava ministarstvo za trgovinu (board of 
trade) ispitivanje poslovanja, i to bilo na zahtjev pojedinih članova 
ili dioničara, bilo na osnovi zakonskih propisa. 

Auditore izabire redovita glavna skupština na jednu godinu. 
Prijedlog za izbor mora se najmanje 14 dana prije održanja odnosne 
skupštine dostaviti direktorima, a po tome saopćiti dioničarima za- 
jedno s pozivom na skupštinu. Ako određena glavna skupština pro- 
pusti izvršiti izbor, može svaki dioničar zahtjevati postavljanje audi- 
tora po board of trade. Glede broja auditora ne opstoji specifičan 
zakonski propis. Auditori su pravno ovlašćeni pregledati knjige i 
dokumente odnosnog društva, a od činovnika i namještenika com- 
pany-e mogu zahtjevati potrebna objašnjenja i podatke. Auditori 
obvezani su ispitivati knjige te ih prispodobiti s kontima bilance, a 
Oo svojem radu moraju dioničarima predati izvješće, i to napose o 
tome, da li su dobili sve zatražene obavijesti i očitovanja, koja su 
tražili, zatim da li je bilanca ispravno sastavljena te da li pruža jasnu 
i pouzdanu sliku o poslovnom stanju prema poslovnim knjigama i 
dobivenim informacijama. Na izvatku bilance moraju dva direktora 
svojim potpisom potvrditi, da su auditori predložili svoje izvješće, 
odnosno mora se ovo priklopiti bilanci, koja se prije glavne skupštine 

dostavlja dioničarima. Dioničarima pripada pravo, da zagledaju u to 
izvješće i u bilancu. — Auditor je dužan svoju zadaću izvršiti kao 
pošten čovjek, a povrh toga mora jamčiti za istinitost svojih izjava. 
Ako se naknadno ustanovi, da nije istinita bilanca, koju je auditor 
označio takvom, pa odatle nastane šteta, jamči on za njezinu naknadu, 
izuzevši da može dokazati da nije sa svoje strane u nikojem pogledu 
zanemario svoje dužnosti. Glavna skupština utvrđuje auditoru nagradu. 
Auditor, koji je postavljen po pravilima ili po glavnoj skupštini, sma- 
tra se činovnikom (an officer) društva, pa ga se kao takvog može 
u slučaju likvidacije društva tužiti zajedno s ostalim činovnicima na 
naknadu štete za zloupotrebu povjerenja. 

Ispitivanje poslovanja i stanja određene company može pored 
toga uslijediti i po »inspectors«. Zakon razlikuje dva događaja, i to: 
1) kad board of trad postavi inspektore i njima odredi način, kako 
moraju provesti kontrolu, a to čini u slijedećim događajima, i to: 
a) kod društava, čija je glavnica podijeljena na dionice (shares) i 
D) kod društava, koja nemaju shares-glavnicu, ali to zatraži najmanje 
jedna petina dioničara, koji su upisani u popis članova. Takav zahtjev 
mora prema tome biti ovjerovljen, jer iz njega upoznaje board of 
trad da opstoje važni i opravdani razlozi za provedenje potanke 
istrage, t. j. da zahtjev nije postavljen iz puke šikane. Lica, koja 
iznesu zahtjev na postavljanje inspektora, mogu se primorati da osi- 
guraju troškove istrage. Činovnici i namještenici company-e dužni 
su inspektorima staviti na raspolaganje sve poslovne knjige i isprave, 
koje se nalaze u njihovim rukama. Inspektori predlažu board of trade 
svoj izvještaj, čiji se prepis dostavlja odnosnom društvu i onom dioni- 
čaru, koji je stavio prijedlog za provedbu inspekcije. Takvom izvještaju 
ne pripada značaj sudske istrage niti predstavlja definitivni sudski 
dokaz, i 2) kad samo društvo posebnom rezolucijom povjeri takvim 
inspektorima ispitivanje poslovnog stanja. 

Svako društvo mora svake godine unutar 21 dana, računajući od 
dana održane glavne skupštine, predložiti registarskoj oblasti anual 
summary, koji sadrži potpuni popis dioničara i točne podatke o dioni- 
cama, glavnici, dugovima i aktivi, i to napose o: iznosu dioničke 
glavnice i broju dionica, broju dionica izdanih od početka društvenog 
djelovanja, iznosima uplaćenim na pojedine dionice, shares forteited, 
broju dioničarskih certifikata (shares warrants) i broju akcija za koje 
su izdani, popis direktora (njihovo ime, narodnost, privatna adresa 
i eventualno posebno zaposlenje), iznos društvenih hipotekarnih i 
drugih dugova i bilancu ovjerovljenu po revizorima (u kojoj se nalaze 
podaci o društvenoj glavnici, aktivama i pasivama). Zakonski nije 
prema starijim pravnim normama izričito propisan račun dobitka i. 
gubitka osim (art 106 normalnog statuta zakonu) za company limited 
by shares. Posebne odredbe izdane su za banke, štedionice i društva 
za osiguranje (izuzevši društva, koja potpadaju pod life assurance 
companies acts 1870—1872) i dobrotvorne zavode, jer ovi moraju 
svakoga prvog ponedeljka u mjescu veljači i svakoga prvog utorka u 
mjesecu kolovozu svake godine sastaviti statements prema određenom 
obrascu. Prema odredbi art 107 normalnog statuta propisano je pred- 

loženje godišnje bilance glavnoj skupštini za razdoblje, koje nije 
starije od šest mjeseci, o čemu moraju biti obaviješćeni dioničari 
(Arthur Curti: Englands Privat- und Handelsrecht, II. Band, Berlin 
1927.). 

U Engleskoj provedena je novija reforma dioničarskog prava 
Companies Act-om od 3 VIII 1928 (Dr. Richard Rosendorf: Die Reform 
der englischen Aktienrechts- Materialen zur Reform des deutschen 
Aktienrechts. Berlin 1929). Novo dioničarsko pravo uključuje naročito 
opsežne odredbe o knjigovodstvu, formi i sadržaju bilanca i ispiti- 
vanje bilance po auditorima. Spominju se glavnije odredbe tog no- 
vog prava, koje se tiču: 

1) knjigovodstva. Prema starijem pravu u Engleskoj uop- 
će nije postojala izravna zakonska dužnost vođenja poslovnih knjiga 
osim za banke. Pomenuti zakon (sec. 39) statuira dužnost vođenja 
slijedećih poslovnih knjiga, i to: a) money received an expended (ra- 
čun blagajne), b) sales and purchases of goods (račun prometa) i c) 
assets and liabilities (račun inventara). Lica, koja postupaju protivno, 
potpadaju pod novčane kazne (do 200 engl. funti) ili kazne zatvora 
(do šest mjeseci); 

2) bilance. Prema dotadanjem pravu smatralo se dovoljnim, 
ako je ispitana po određenom auditoru i objavljena bilanca, koja je 
sumarno iskazivala aktivu i pasivu društva prema stanju određenog 
zaključnog dana. Zakonska obligatorna dužnost proglašenja računa 
dobitka i gubitka nije bila pravno fiksirana, jedino su strože odredbe 
važile za banke, štedionice i društva za osiguranje; nadalje nije bilo 
obligatorno ni predlaganje godišnje bilance na glavnim skupštinama 
za vrijeme, koje nije starije od šest mjeseci računajući od dana za- 
ključka, što je omogućivalo, da se jedna ista bilanca predlagala teča- 
jem više godina. Aktivu sumiralo se u jednu stavku tako, da ova nije 
pružala jasnu sliku o pravom stanju odnosnog društva. Radi toga 
tražilo se u javnosti, da se odredi precizna forma za sastavljanje bi- 
lance prepuštajući načelno slobodu unutar razumnih granica. To se 
isticalo naročito za bilance holding društva, koje interesentima nijesu 
omogućivale uvid u pojedinosti i prilike asocijiranih privrednih pre- 
duzeća. Prema pomenutom novom zakonu uvedena je općenita obli. 
gatorna dužnost sastavljanja i publiciranja bilance. Ravnateljstvo 
dužno je glavnoj skupštini svake godine predložiti bilancu zajedno 
s računom dobitka i gubitka tako, da između vremena predloženja i 
zaključnog dana bilance ne smije proći više od devet mjeseci, a samo 
kod društava kod kojih predleže interesi i u inozemstvu, može se taj 
rok izuzetno produžiti na 18 mjeseci. Prekršaji tih propisa kažnjavaju 
se zatvorom (ako predleži dokazana mala fides) ili novčanim kaz- 
nama. Svaka bilanca mora davati pregledan uvid u autoriziranu i iska- 
zanu dioničarsku glavnicu kao i u aktivu i pasivu sa svim pojedino- 
stima, koje omogućuju jasnu informaciju o imovinskim vrijednosti- 
ma i razlikovanje investicionog kapitala od cirkulacione imovine. Iz 
bilanca mora se nadalje jasno razabrati kako je ocijenjena vrijednost 
investiranog kapitala. U bilanci moraju se iskazati kao samostalne 
stavke: troškovi osnivanja, troškovi emisije dionica i obveznica, vri- 

jednost tvrtke, patentna prava i trgovačke zaštitne marke, koliko se 
njihova vrijednost može u makar kakvoj formi dokazati; pored toga 
treba u bilanci napose navesti, u koliko su obveze na poseban način 
pokrivene društvenom imovinom (bez specifikacije pojedinih pred- 
meta imovine, koji su konkretno opterećeni). Holding društva moraju 
svojoj bilanci priklopiti popis potpisan po članovima ravnateljstva iz 
kojega se vide dobici i gubici asocijiranih preduzeća, i naročito usta- 
novljuje, u kojem opsegu su iskazani gubici pokriveni po holdingu, 
po asocijiranim preduzećima ili po holdingu i asocijiranim preduze- 
ćima zajedno; među asocijirana preduzeća holdinga spadaju sve par- 
ticipacije kod dioničarskih društava i drugih preduzeća, koja sačinja- 
vaju 50%: dioničkog kapitala ili prava glasa holding društva, odnosno 
kod kojih holdingu pripada ovlašćenje na imenovanje većine upravnih 
organa (vodećih mjesta). Iz godišnjih računa moraju se jasno raza- 
birati zajmovi, koje je društvo tečajem godine podijelilo svojim čla- 
novima ravnateljstva i činovnicima s naznakom količine zajma, preu- 
zetih garancija i iznosa, koji su tečajem godine uplaćeni u ime otplate 
zajma, te konačno ukupna svota takvih zajmova, koji su podijeljeni 
pomenutim licima u prijašnjim poslovnim godinama, a do zaključka 
konkretne bilance nijesu još povraćeni. Od te odredbe izuzete su samo 
banke i zajmovi, koji se daju činovnicima, a ne premašuju 2000 funti 
šterlinga. Pored toga moraju se u godišnjem računu iskazati i sve 
renumeracije, honorari, tantieme i participiranja, koja su tečajem po- 
slovne godine isplaćena članovima ravnateljstva samog društva i asoci. 
Jiranih preduzeća, a od toga su izuzeti samo vodeći ravnatelji i oni: 
ravnatelji, koji zapremaju dotirana mjesta. Pored toga moraju se 
iskazati podaci o izdacima u vezi s issue redeemable preference shares; 
izdaci za takve prioritetne dionice moraju se predviditi iz dobitaka, 
a isplate mogu se ticati samo potpuno isplaćenih dionica i vršiti samo 
iz prihoda (dobitaka) od nove emisije; ako je društvo izdalo takve 
prioritetne dionice, mora njegova bilanca iskazati iznos iskazane dru- 
štvene glavnice, koja sastoji od takvih dionica, i datum, u kojemu se 
one isplaćuju. U godišnjem računu moraju se nadalje iskazati podaci 
o emission of shares at a discount u slučaju emisije ispod pari-a, jer 
pomenuti zakon dozvoljuje takvu emisiju (koju je starije pravno sta- 
nje zabranjivalo, ali je praksa tu zabranu preinačila); izdavanje dio- 
nica ispod nominalne vrijednosti dozvoljeno je jedino u događaju, 
u kojemu je to zaključeno po glavnoj skupštini i odobreno po sudu, 
uz podjedno ustanovljenje količine disagio-a. U godišnjim računima 
mora se disagio navesti samo ako nije podmiren iz dobitka. 
Pomenuti novi engleski zakon statuira i specijalna prava dioni- 
čara uopće i minoritetna prava u vezi s bilancom. Prema tim odred- 
bama moraju društva svim dioničarima, koji su ovlašćeni sudjelovati na 
glavnim skupštinama, najkasnije sedam dana prije njihovog održanja, 
dostaviti prepis bilance, računa o dobitku i gubitku, poslovnog izvje- 
štaja ravnateljstva i izvješća o reviziji; prekršaj te zakonske odredbe 
kažnjava se rednim kaznama. To isto pravo pripada i dioničarima s 
prioritetnim dionicama, odnosno obligacionarima. Dalji primjerci po- 
menutih dokumenata mogu se izdati uz naplatu s time skopčanih tro- 

škova. Dioničari, koji raspolažu najmanje s 25% sviju glasova, mogu 
predložiti, da se svim dioničarima dostavi unutar roka od jednog mje- 
seca sastav, koji je ovjerovljen po knjigovodstvenim stručnjacima 
odnosnog društva, a u kojemu su iskazani svi iznosi, koji su u po- 
sljednje tri poslovne godine isplaćeni ravnateljima društva, kao i 
iznosi, koji su isplaćeni ravnateljima asocijiranih preduzeća (uraču- 
navši i porez, koji je društvo za njih platilo); no takav prijedlog sma- 
tra se bezpredmetnim, ako društvo unutar roka od jednog mjeseca 
računajući od dana njegovog predloženja zaključi, da ne treba do- 
staviti pomenuti sastav, nego da :je dovoljno ako se iskaže ukupni 
iznos sviju svota, koje su ravnateljima isplaćivane u svakoj pojedi- 
noj godini, i 


Cc) ispitivanje bilance. Prema prijašnjem pravnom sta- 
nju bilo je ispitivanje bilance precizno regulirano već novelom od 
1908; stari zakon pravio je razliku između inspectors i auditors. Po- 
ložaj inspektora sličan je revizorima u smislu $8 266—267 njem. 
trgov. zakona. Takve inspektore postavlja na osnovu prijedloga mi- 
noriteta ministarstvo za trgovinu, odnosno glavna skupština svojim 
zaključkom. Zadaća auditora sastoji u redovitom godišnjem ispitiva- 
nju poslovnih knjiga, a postavlja ih glavna skupština. Prema dotada- 
njem pravnom stanju bili su auditori ovlašćeni pregledavati poslovne 
knjige i zahtijevati sve podatke, koji su im bili potrebni za izvršavanje 
njihovih dužnosti; auditori morali su na glavnim skupštinama izvješ- 
ćavati o tome, da li su im ustupljeni svi zatraženi podaci i da li je 
bilanca prema njihovom shvaćanju sastavljena tako, da pruža odgo- 
varajuću sliku poslovnog stanja društva. Izvješće auditora moralo se 
priklopiti bilanci, na kojoj se pri koncu moralo staviti klauzulu, koja 
je na nj upućivala. Prema pomenutom novom zakonu mora se izvje- 
štaj auditora o reviziji uvijek priklopiti bilanci i pročitati na glavnoj 
skupštini. Dioničari i lica, koja se naprama društvu nalaze u pravnom 
odnosu namještenika, ne smiju se postavljati za auditore. Auditori 
ovlašćeni su sudjelovati na glavnim skupštinama, ako je ovima pred- 
ložen račun, koji su oni ispitali. Auditorima pripada i ovlašćenje, da 
na glavnim skupštinama ustanovljuju činjenice, koje su s takvim ra- 
čunom u vezi, odnosno da daju razjašnjenja, koja smatraju potreb- 
nima. Ako su protiv auditora postavljeni regresni zahtjevi, mogu se 
ovi obratiti na sud, koji ih može osloboditi svake odgovornosti ako 
dokažu da ih ne tereti nikakva krivica. Društvene tvrtke smiju se za 
auditore postaviti samo ako je postavljanje uslijedilo prije 3 VIII 
1928, a s tom zakonskom odredbom nastojalo se postići, da se dje- 
latnosti revizora rezerviraju po mogućnosti pojedinim samostalnim 
revizorima. Jamstvo auditora pooštreno je obzirom na novije iskustvo 
tako, da se ubuduće ne može više isključiti društvenim ugovorom. 
U pogledu inspektora treba istaknuti, da novo pravno stanje proši- 
ruje njihova ovlašćenja. Sigurnosti, koje moraju položiti predlagači, 
ograničene su na 100 engl. funti. Ako se auditorima uskrati uvid u 
poslovne knjige ili ne pruže zatraženi podaci, smatra se takav postu- 
pak kao protivljenje, koje je iskazano sudu. U kriminalnim slučaje- 

vima ovlašćeno je ministarstvo za trgovinu da stavi prijedlog držav- 
nom odvjetništvu za kazneni progon. 


Povoljan efekt pomenutih normi engleskoga kontrolnog prava i 
veliki ugled engleskih privrednih revizora zapažen je u kontinental- 
noj Europi. Pojedine države počele su svojim zakonodavstvom iz- 
građivati privredno kontrolno pravo u pravcu obligatorne revizije 
privrednih preduzeča i pogodovale su pri tome formiranju posebnoga 
samostalnog stručnog zvanja privrednih revizora (povjerenika). 

Ovamo spada naročito Njemačka gdje je to pitanje pove- 
zano s reformom dioničarskog prava. (O. Wanieck: Die Pflichtrevi- 
sion im Rahmen der Aktienrechtsreform. Die Betriebs-Wirtschaft. 
Stuttgart. Jahrg. 23.—1930, Nro 8). U pitanju "pravnog položaja i 
funkcije privrednog povjerenika (Treuhinder) u okviru predstojeće 
reforme njemačkoga dioničarskog prava istaknuto je (Dr. Johannes 
Hein: Die Entwicklung der Treuhandlehre und des Treuhanderbe- | 
griffs im Rahmen des Aktienrechts und seiner Reform im Jahre 1930. 
Zentralblatt fir Handelsrecht. Berlin. Jahrg. Vl.—1931, Nro 12) na- 
čelo, da privredni revizor zauzima dvostruki položaj u pravu i pri- 
vredi, jer s jedne strane preuzima i vrši kao organ pravnog poretka 
povjereničku funkciju fiducijarno-pravnog značaja, a pored toga na- 
stupa i kao instrumenat privrede u formi privrednog stručnjaka (pri- 
vrednog savjetnika). Specifični juristički razmjerno jasno izgrađeni 
tip takvih znanstveno (akademski) izobraženih privrednih savjetnika 
predstavlja revizor bilance prema svojevremenom zakonskom nacrtu 
za noveliranje dioničarskog prava. Pored toga naglašeno je načelo 
materijalnog ispitivanja poslovnih knjiga i bilance, koje treba da 
posve potisne dotadanje nedostatno formalno-računsko ispitivanje. 
Glede privrednih revizora postavljen je zahtjev, da se moraju izabi- 
rati (postavljati) isključivo iz krugova stručno osposobljenih lica, a 
podjedno ustanovljeno načelo njihove odgovornosti za savjesno, ne- 
pristrasno, objektivno i pomno vršenje odgovorne službe. Prema sta- 
tističkim podacima, koji su sabrani godine 1930., opstojalo je u Nje- 
mačkoj circa 30.000 dioničarskih društava (od toga 4627 društava s 
glavnicom od 500.000 RM na više), od kojih je 3155 društava raspo- 
lagalo s dioničkom glavnicom od najmanje 1,000.000 RM., dok se 
za provedenje obligatorne revizije moglo upotrijebiti 1200 zapri- 
segnutih stručno izobraženih privrednih revizora i circa 4000 neza- 
prisegnutih knjigovodstvenih radnih sila. Pokazala se radi toga po- 
treba kvalitativne i kvantitativne selekcije u svrhu formiranja buđu- 
ćeg zvanja privrednih revizora s potrebnom teoretskom i praktič- 
nom stručnom spremom. To je usko povezano sa zvanjem privrednih 
pravnika, koje je prikazano na drugom mjestu (Ekonomist, Zagreb, 
8/1935.). 


(Svršit će se). 

DR. TODOR MIROVIC, BEOGRAD 


KULTURA PAMUKA U POVARDARJU 
I NJENO UNAPREĐENJE 


Povardarje, naročito južni dio, sa svojom donekle blagom kli- 
mom: toplim, suvim i dugim letom, jeste vrlo pogodan predeo za 
kulturu pamuka. Ova kultura nije novijeg datuma. Da bi pak tač- 
nije ispitali od kuda je ona udomaćena u Povardarju, kao i kakvih 
je rezultata u toj prošlosti imala, potrebno će biti da spomenemo i 
njenu istoriju. 

l.Istoriski prikaz proizvodnje pamuka u Po- 
vardarju. — Nemamo tačnih podataka o tome, odakle i kada je 
u Povardarje prenesena kultura pamuka. Dok neki pisci tvrde, da je 
to učinjeno još u II veku posle Hrista, drugi spominju, da je to bilo u 
X AI-— XII veku, za vreme Krstaških ratova. Ali o svemu tome nemamo 
pisanih dokaza. Verovatno, da je pamukovac prenesen u Povardarje 
oko XIV veka, jer iz ovog vremena imamo nekih pisanih podataka, 
koji govore o pamuku i pamukovcu u Povardarju. Tako na pr. tur- 
ski geograf Hadži Kalfa je prvi, koji spominje u to doba gajenje pa- 
mukovca u tim krajevima. U njegovom geografskom opisu Balkan- 
skog poluostrva kaže o gradu Bitolju: »da je pamuk najčuveniji pro- 
izvod te varoši«.!) Kasnije u XVII veku isto tako spominje kulturu 
pamuka, odnosno preradbu pamuka u Povardarju, i čuveni turski 
putopisac Evlija Čelebija. U njegovom putopisu iz godine 1661 na- 
lazi se opis Skoplja, pa u tom opisu spominje i preradbu pamuka u 
Skoplju, te između ostaloga kaže: »da je u njemu najljepša platnar- 
ska čaršija«.2) On također spominje i izradbu pamuč- 
n c g platna za izvoz. Iz toga se dade zaključiti, da je za tu vrstu in- 
dustrije bilo dovoljno pamuka, koji se je proizvodio u okolini Skoplja. 

Jerotije Račanin, putopisac, pišući svoj putopis za Jerusalim go- 
dine 1704 spominje između ostalog: »da se oko Velesa seje dosta pa- 
muka«. Da je proizvodnja pamuka u Povardarju starijeg datuma 
potvrđuju i mnoge narodne pesme, kojima je izvanredno opevana 
preradba pamuka specijalno u kućnoj industriji. Postanak tih narod- 
nih pesama ne pamti nijedan od starijih Povardaraca, što potvrđuje 
da su prenašane od ranijih generacija pre nekoliko vekova. Evo ne- 
koliko stihova iz tih pesama: 


1 2 
Na porti Lenka sedeše Dorde Stojanka Stojana čekaše 
Pamuk čorapi pleteše Trista vrtena pamuk isprela 

Mome mi te falat 

Oti si bila rabotna 

Mome kje ti kupam 

Do dva drama bubakj (pamuk) 
Mome da iskaeš 

Trista lakti platno 


1) Dr. M. Vlajinac: »Istorija o proizvodnji pamuka u našoj zemlji«. 
2) Pavle Urankar: >»Istoriski značaj grada Skoplja«. 

Iz svega ovoga zaključujemo, da je pamukovac donesen u Povar- 
darje u XIV—XV veku i to sigurno dolaskom Turaka, koji su ga pre- 
neli iz Male Azije. Ovo se zaključuje i po tome, što je u to vreme, a 
i već ranije, proizvodnja pamuka u Maloj Aziji bila jako razvijena. 


Po prenosu pamukovca proizvodio se je pamuk u čitavoj Make- 
doniji (juFoslavenskoj, grčkoj i bugarskoj) i to najviše u Sereskoj 
dolini i oko Maglena (grčka Makedonija), te u Povardarju: Stru- 
mičkoj, Đevđeliskoj kotlini, Pelagoniji i u okolini Skoplja i Velesa. 
Nećemo preterati ako kažemo, da je već u XV veku sva evropska 
tekstilna industrija (koja tada nije ni izdaleka imala današnji raz- 
mer) zavisila od makedonske i izmirske proizvodnje pamuka. Velike 
količine pamuka iz cele Makedonije, odnosno Povardarja, bile su iz- 
važane u evropske zemlje. Taj je izvoz išao preko Srbije u Beč i Min. 
chen, a preko Via Egnatia (put koji je vodio od Drača na Jadranskom 
moru preko albanskih planina, Bitolja i plodne Pelagonije na Solun 
i dalje na istok) na Trst, odakle se je morem prevozio za Francusku 
i Englesku. Izvoz pamuka se u to vreme vršio mnogobrojnim karava- 
nama u balama. Neki pisci tvrde, da je cela Makedonija tada proiz- 
vađala oko 100.000 bala ili oko 10 milijuna kilograma. 


U XVI veku, usled otkrića Amerike, gde se je pamuk počeo pro-. 
izvađati u velikim količinama, počinje proizvodnja pamuka u celoj 
Makedoniji da opada. U ovo doba također počinje na veliko i pro- 
izvodnja pamuka u Aziji; pronalaskom vodenog puta za Indiju 1492 
godine umnogome je olakšan i pojeftinjen njegov dovoz na evrop- 
sko tržište. Kao rezultat ovoga je to, da je izvoz makedonskog pa- 
muka u evropske države bivao sve manji i manji, pa u koliko se je taj 
izvoz mogao održati, on nije mogao da ode dalje od Dubrovnika, 
Mletaka i Beča. Ovaj period pamučne krize trajao je sve do XVIII 
veka. Pri kraju XVIII veka, za jedan mali period vremena, proizvod- 
nja pamuka u čitavoj Makedoniji biva ponovo povećana iz čisto po- 
litičkih razloga. Proglašenjem kontinentalnog zatvora od strane Na- 
poleona protivu Engleske (koji u današnjem smislu nije bio ništa 
drugo nego ekonomske sankcije protivu Engleske) biva onemogu- 
ćen uvoz pamuka iz Engleske, koja je u to vreme vršila sav izvoz 
američkog i indijskog pamuka u Evropi. Razvijena evropska tekstilna 
industrija odjednom biva dovedena pred veliku teškoću, jer nije 
imala odakle nabavljati sirovinu, pa nemajući kud, ponovno se ob- 
raća makedonskom i maloazijskom pamuku. Makedonski proizvođač 
znao je ovaj momenat odlično da iskoristi, pa je kulturu pamuka 
uveliko povećao. S pravom je Dr. M. Vlajinac nazvao ovo doba 
»zlatno doba« makedonskog pamuka. I[spitivajući sve pisane doku- 
mente o proizvodnji makedonskog pamuka u to doba, Dr. Vlajinac 
donaša slijedeći zaključak: »sve te izložene okolnosti upućuju na 
zaključak, da je pred kraj XVIII veka proizvodnja pamuka u Make- 
doniji i u susednim oblastima Balkanskog poluostrva pokazivala po- 
let kakvog pre toga po obilnosti teško da je moglo biti. Dopirući 
na sever do okoline Velesa, prostranstvo gajenja pamuka bilo je po 
svoj prilici veće nego ikada dotle. Prema tome, verovatno je, da je 
ta proizvodnja dostigla dotle svoj vrhunac i po količinama, pa se to 

doba može smatrati početkom jednog vrlo važnog perioda u istoriji 
gajenja pamuka u našim krajevima«.?) 


Posle svršetka kontinentalnog zatvora, tj. posle pada Napoleona, 
proizvodnja pamuka ponovno dolazi u isto stanje u kojem je bila i 
pre toga. Oko 1860 godine, za vreme revolucije u Americi, proiz- 
vodnja nešto ponovo oživljuje, ali za vrlo kratko vreme (2—3 go- 
dine). Od svršetka američke revolucije, pa sve do danas, sudbina ma- 
kedonskog pamuka biva zapečaćena. Od 1865 godine pamuk se u či- 
tavoj Makedoniji počinje proizvađati u malenim količinama isklju- 
čivo za domaću upotrebu: za punjenje jastuka, jorgana i dušeka, 
pravljenje antarija i neke druge vrste seoske nošnje. Posle 1918 god. 
povećana je proizvodnja pamuka u Povardarju, a to zato što je so- 
lunsko tržište ostalo Grčkoj, gde je dolazio sereski i izmirski pamuk, 
koji je smatran boljim od našeg. 


2. Statistika. — Danas se pamukovac seje isključivo u juž- 
nom delu Povardarja: najviše u strumičkom, dojranskom i đevđe- 
liskom srezu. Pomalo se seje i u srezovima kavadarskom, štipskomj; 
radoviškom, kočanskom, negotinskom, ovčepoljskom, veleškom i 
kratovskom. Da bi videli kolika je proizvodnja pamuka u Povardarju, 
iznosimo o tome zvanične statističke podatke Ministarstva poljopri- 
vrede i voda od 1920 do 1935 godine. 


Godina: Zasejana površina u ha: Prinos u kg: 


1920 593 224.900 
1921 710 173.100 
1922 963 187.000 
1923 534 146.000 
1924 730 277.900 
1925 880 419.500 
1926 706 278.400 
1927 872 137.100 
1928 TOT 157.200 
1929 1002 452.800 
1930 1365 449.800 
1931 839 240.690 
1932 951 390.190 
1933 1075 220.790 
1934 1351 513.300 
1935 808 257.5004) 


Misli se, da će 1936 godina biti rekordna, jer se očekuje berba 
oko 1,000.000 kg, naravno, ako biljka uspe i ne bude uništena kak- 
vom elementarnom nepogodom. 


Statistika zasejane površine pamukovcem i količina proizvede- 
nog pamuka u 1934 godini po srezovima bila je slijedeća: 


3) Dr. M. Vlajinac, op. cit. 
4) Za 1935 godinu podaci su iz »Politike« od 6-II-1936 god, a dati su od 
strane Trgovinsko-industrijske komore u Skoplju. 

Srezovi: Zasejana površina u ha: Prinos u kg: 


Veleški 37 2.600 
Dojranski 166 123.200 
Đevđeliski 231 52.700 
Kavađarski 52 16.200 
Kočanski 37 11.200 
Kratovski 13 2.800 
Negotinski 14 1.000 
Ovčepoljski 25 3.700 
Radoviški 40 16.400 
Strumički 128 282.200 
štipski 8 1.500 
Svega: 1.351 ha 513.300 kg 


Prosečni prinos u 1934 godini po hektaru iznosio je 420 kg.5) 


Kao što vidimo iz gornjih statističkih podataka, proizvodnja pa- 
muka u Povardarju iznosi prosečno 30—35 vagona godišnje, koja 
je količina posvema neznatna. Od te količine 3/4 proizvodi Strumički 
i Dojranski srez. Nepobitno je, da je danas za ova dva sreza proiz- 
vodnja pamuka od prilične ekonomske važnosti, a naročito za srez 
Strumički. Dok kod ostalih srezova ta proizvodnja nema nikakvu 
važnost, to smo iste u statistici naveli utoliko, kako bi se videlo u 
kojim srezovima u Povardarju uspeva kultura pamuka. 


3. Razlozi, koji su pobudili interesovanje za 
domaći pamuk. — Danas u jeku privredne autarkije, kada svaka 
država nastoji svim sredstvima da svoje potrebe podmiruje po mo- 
gućnosti svojim proizvodima, i kada se baš u tom smislu preporuča 
preorijentacija i dirigovanje u poljoprivredi, nastaje pitanje, nije li 
došao čas, da se zemljoradnici Povardarja ponovo vrate svojoj ne- 
kada dosta rentabilnoj kulturi i da ponovo otpočnu intenzivnim ga- 
jenjem pamukovca? U današnjem privrednom kaosu, kada svaki na- 
stoji da mukom sačuva svoju kožu, odgovaramo na gornje pitanje, 
da je ne samo pohvalno, već je državna potreba da se ti zemljoradnici 
vrate na nekadašnju svoju kulturu. U prilog ovoga idu još i dve druge 
činjenice. Prvo, da je Povardarje, kako smo videli u istoriskom pri- 
kazu, pre dva i više stoleća proizvodilo u velikim količinama pamuk 
i da ga je takođe u velikim količinama izvažalo. Drugo, ako uzmemo 
u obzir statistiku uvoza neprerađenog pamuka, kao i pamučnog 
prediva u Jugoslaviju, a koja prema zvaničnim podacima Ministar- 
stva poljoprivrede i voda iznosi više stotina milijuna dinara, dolazimo 
do zaključka, da pored prirodnih uslova, Jugoslavija ima ne samo 
faktičnu potrebu, već i imperativnu nuždu, da proizvodnju pamuka 
svim sredstvima unapredi i poveća. 


5) Prinos u 1934 godini, koji iznosi 513.300 kg dobiven je od 1211 ha, 
a ne od 1.351 ha, pošto je preko godine uništeno 140 ha od raznih vremenskih 


nepogoda. 

Statistika uvoza sirovog pamuka i vrednost toga uvoza od 1928—1934 godine: 


Godina: Uvoz pamuka u kg: — Vrednos u dinarima: 
1928 6,998.035 187,607.729 
1929 7,598.181 185,136.175 
1930 8,115.188 168,813.915 
1931 8,102.511 112,467.642 
1932 8,617.562 117,004.426 
1933 10,554.794 153,522.658 
1934 14,575.707 204,162.598 
Statistika uvoza pamučnog prediva i vrednost toga uvoza od 1932—1934 godine: 
Godina: Uvoz pamuka u kg: — Vrednos u dinarima: 
1932 7,823.000 198,000.000 
1933 12,881.000 338,000.000 | 
1934 15,643.000 390,000.000 
Statistika uvoza ostalih vrsta pamuka i vrednost toga uvoza u 1934 godini: 
Vrst pamuka: Količina u kg: Vrednost u dinarima: 
Pamuk beljen 18.762 276.534 
Pamučna vata 38.122 706.091 
Pamučni otpaci 916.023 5,896.721 


Svega: 972.907 kg Din 6,879.346 


Gornji nam statistički podaci kazuju, da uvoz sirovog pamuka 
i pamučnog prediva iz godine u godinu raste, i da za taj uvoz Jugo- 
slavija plaća svake godine oko 600 milijuna dinara. 

I pored očiglednih činjenica nadležni faktori su u pogledu una- 
pređenja kulture pamuka do skora bili dezinteresovani i sledstveno 
tome nisu u tom pravcu ništa preduzimali. Blagodareći sankcijama 
protivu Italije, koje je Jugoslavija kao članica Lige naroda morala 
da prihvati, pitanje proizvodnje i unapređivanja pamuka u Povar- 
darju iskrsava na površinu. Pre sankcija Jugoslavija je velike koli- 
čine pamuka i pamučnog prediva uvažala iz Italije, a za uzvrat tamo 
izvozila drvo. Dakle, i posle 1932 god., odnosno posle zavođenja de- 
viznih ograničenja, uvoz pamuka i pamučnog prediva i izvoz drveta, 
održavao se je samo na bazi faktične kompenzacije, budući je vred- 
nost uvoza i izvoza za oba artikla bio približan. Ali od stupanja na 
snagu sankcija, uvoz pamuka i pamučnog prediva iz Italije biva one- 
mogućen. Usled toga jugoslavenska tekstilna industrija biva dove- 
dena u težak položaj. Pokušalo se, da se pamučne sirovine, naročito 
pamučnu pređu, dobavlja iz Čehoslovačke, ali pošto je jugoslavenski 
uvoz u Čehoslovačku bio malen, to je trebalo Čehoslovačkoj kupljenu 
pređu plaćati u gotovu. Kompenzacija nije bila moguća iz prostog 
razloga, što Jugoslavija iz Čehoslovačke više uvozi no što tamo iz- 
vozi. Ovo je pobudilo naše stručne krugove, da za to traže leka kod 
kuće putem povećanja domaće proizvodnje pamuka, a specijalno u 
Povardarju. 

4. Zablude o našem pamuku. — Pitanje je, zašto se je 
dosada pokazivalo slabo interesovanje prema proizvodnji pamuka u 
je ss kao i zašto se taj pamuk u stručnim krugovima nije 
cenio 

Iz neke zablude ili nepoznavanja stvari, govorilo se, da pamuk 
proizveden u Povardarju nije dobrog kvaliteta za industrijske po- 

trebe, baš radi toga, što je njegovo vlakno kraće od indijskog i ame- 
ričkog pamuka, a da pri tom nema dovoljnog sjaja, potrebnu glat- 
koću i čvrstoću. Vladalo je takođe ubeđenje, da je prinos našeg pa- 
muka slab, što čini kulturu nerentabilnu i skupu, pa usled čega biva 
za industrijsku upotrebu nepristupačan. Najzad su navađali i taj mo- 
menat, da je proizvodnja našeg pamuka minimalna, te nije mogla za- 
interesovati jugoslavensku tekstilnu industriju. 


Svi ovi nabrojani razlozi održavali su se iz neobaveštenosti zain- 
teresovanih privrednih krugova i pasivnosti nadležnih faktora. Da 
bi se videlo, da je zaista bilo po sredi ne samo neobaveštenje već i 
dezinteresiranost, navest ćemo sledeći primer: u jugoslavenskoj far- 
makopeji unesen je propis, da se za medicinsku vatu može upotreb- 
ljavati sirovi pamuk čija je duljina vlakna najkraća 3 cm. Na osnovu 
ovoga Apotekarska komora donela je mišljenje i odluku, da pamuk 
proizvađan u Povardarju ne odgovara propisima farmakopeje, te 
prema tome ne može se od istog proizvoditi medicinska vata. Napo- 
minjemo, da je za medicinsku vatu uopšte bez važnosti duljina pa- 
mučnog vlakna, usled čega nijedna druga farmakopeja ne sadrži 
propise o tome. 

Zabluda, da se pamuk iz Povardarja ne može upotrebljavati u 
tekstilnoj industriji takođe je otpala, otkako je sankcijama otežan 
uvoz sirovog pamuka i pamučne pređe. Sankcije su naterale, da indu- 
strijalci sa našim pamukom izvrše ozbiljne probe. O rezutatima tih 
proba puštamo da govori potpredsednik Udruženja industrijalaca 
Moravske banovine u Nišu, Dragomir Pejić. »Naš pamuk, kao i svi 
domaći proizvodi u početku neosnovano se potcenjuju, kaže Pejić, 
međutim, to je greška. Direktor ovdašnje predionice pamuka Sme- 
derevske kreditne banke Čedomir Stojanović, obilazeći svoje mušte- 
rije po Južnoj Srbiji, video je kod trgovca domaći pamuk, koji po 
kvalitetu ne izostaje od pamuka koji dobavljamo iz Amerike. Radi 
probe nabavio je izvesnu količinu. Kada je pamuk prispeo, g. Stoja- 
nović je pozvao jednog od svojih majstora i stavio mu u dužnost da 
isproba taj pamuk. Majstor i ne zagledajući pamuk, čim je čuo da 
je domaći, dao je negativno mišljenje o njegovoj vrednosti. Ali dobi- 
venim rezultatima premašena su sva očekivanja. Konac je jači i belji 
od amerikanskog pamuka... | najgori pamuk. dobavljen iz Južne 
Srbije, pokazao se bolji od onog, koji se uvozi. Ali kako se našem 
pamuku poklanja slaba pažnja, to je gajenje pamuka ograničeno«.5) 

Nas je takođe mnogo interesovalo i pitanje povećanja prinosa 
našeg pamuka, kao i to, da li se uopšte može poboljšati njegov kva- 
litet. Ljubaznošću poljoprivrednog referenta sreza Strumičkog, To- 
dora Šurkovića, izveli smo god. 1931 jedan pokus u tome pravcu. 
Poljoprivredni referent nabavio je seme od indijskog pamuka i sam 
je u sreskom rasadniku u Strumici zasejao jednu malu parcelu, koju 
je zagnojio stajskim gnojem. Referent Šurković je takođe posvetio 
veću pažnju i obrađivanju, a biljku je u velikoj letnoj suši 1—2 puta 
natapao. Rezultat je bio sledeći: prinos za 40—50% veći nego pri- 
nos od domaćeg semena, dužina vlakna mnogo veća, sjaj i glatkoća 


6) >»Politika« od 8 marta 1936 godine. 

znatno bolja, dok čvrstoću nije mogao da ispita zbog pomanjkanja 
aparata. Iz ovog smo pokusa zaključili, da bi se gajenje pamukovca 
u Povardarju moglo postaviti na bolju i racionalniju osnovu i time 
proizvodnju umnogome povećati. 


5. Primeri Bugarske i. Grčke. — Da su verzije o do- 
maćem pamuku, da je u tekstilnoj industriji neupotrebljiv, kao i to 
da se ta proizvodnja ne može povećati, skroz netačne i deplasirane, 
takođe nam potvrđuju primeri Bugarske i Grčke. Obe ove države 
su do nedavna imale takođe slabu proizvodnju pamuka. Uslovi, od- 
nosno podneblje, klima i pedologijski sastav tla, jesu u obim zem- 
ljama identični s uslovima našeg Povardarja. 


Po podacima, koje nam je izneo Dr. Herceg, proizvodnja pamuka 
i zasejana površina u Bugarskoj ovako se je kretala: god. 1897 bilo 
je pamukovcem zasejano 552 ha; god. 1914 površina zasejana pamu- 
kom bila je povećana na 1023 ha (koliko danas ima Povardarje); za 
10 godina kasnije, god. 1924, vidimo, da ta proizvodnja nije mnogo 
odmakla, jer je površina zasejana pamukom iznosila svega 2146 ha, 
ali sedam godina kasnije (1931 god.) ta je brojka povećana na 5.534 
ha. Od godine 1931, baš kada počinje devizno ograničenje i devizna 
kriza, Bugarska sve više obraća pažnju proizvodnji pamuka, nastojeći 
da intenzivira proizvodnju po jednom određenom sistematskom 
planu. Već 1932 god. površina zasejana pamukovcem dostiže 8.037 
ha, a god. 1933 penje se na 20.533 ha. Ali Bugarska pri ovom uspehu 
ne ostaje, naprotiv, ona ide dalje tako, da je u 1935 godini površina 
pod pamukovcem zauzimala 36.187 ha. Prema podacima, koji stižu 
za 1936 godinu, zasejano je ovog proleća 56.000 ha. Njena proizvod- 
nja sirovog pamuka penje se od 900.000 kg u 1931 godini na oko 
9,000.000 kg u 1935 godini, koja je količina već približna da zado- 
volji domaću potrebu. 


Grčka je takođe u tome dosta napredna. Ona je 1934 god. imala 
pod pamukovcem površinu od 45.000 ha, a u 1935 god. ta se je 
površina povećala na 54.000 ha. Proizvodnja sirovog pamuka bila je 
u 1934 god. 29,350.000 oka (sigurno neočišćenog), dok se u 1935 go- 
dini povećala na 38,080.000 oka (1 oka = 1282 grama) čime je Grčka 
izgleda svoju domaću, potrebu i premašila. 


6..Povardarje može da zadovolji svu potrebu 
u sirovom pamuku. — Kad već imamo sigurne i pozitivne re- 
zultate sa proizvodnjom pamuka u Bugarskoj i Grčkoj, ne trebamo 
se nečkati, jer je zadnje vreme, da i Jugoslavija u tom pravcu pre- 
duzme ozbiljne mere. Za sada jugoslavenska pamučna politika ne 
treba da ide za ispitivanjem i osposobljavanjem novih površina i pre- 
dela, kao što neki predlažu da se pokuša s izvesnim probama u Po- 
dunavlju i drugim predelima. Mi to ne odobravamo, jer pravljenje 
novih proba i ispitivanjem novih površina gubilo bi se samo u vre- 
menu, a zato nemamo ni računa ni mogućnosti. U Povarđarju se već 
sada proizvodi pamuk u 11 srezova. Ako želimo unaprediti kulturu 
pamuka, onda je pre za preporučiti, da se ovim srezovima pokloni 
veća pažnja. A da ovi srezovi imaju dovoljno obrađene površine 
(oranice) za proizvodnju pamuka, i to čak za podmirivanje celo- 

kupne potrebe u sirovom pamuku, potvrđuju sledeći zvanični stati- 
stički podaci Ministarstva poljoprivrede i voda. 


Površina oranica po srezovima u 1934 godini: 


1. Veleški 29.972 ha 7. Ovčepoljski 40.242 ha 
2. Dojranski 5.511 >» 8. Radoviški 13.935 >» 
3. Đevđeliski 9.752 >» 9. Strumički 30.771 » 
4. Kavadarski 25.822 » 10. štipski 11.927 >» 
5. Kočanski 16.471 >» 11. Negotinski 17.190 >» 
6. Kratovski 11.128 >» 


Svega: 225.721 ha 


Kad bi od gornje površine zasejali pamukovcem samo 1/6, što je 
apsolutno moguće, imali bi svake godine pod kulturom pamuka do 
40.000 ha. Na toj bi površini svake godine mogli proizvađati najma- 
nje 15 milijuna kilograma. Ako se pak kultura pamuka uvede i u 
ostalim srezovima Povardarja kao u Kumanovskom (Žegligovskom), 
Skopskom, Bitoljskom, Morihovskom i Prilepskom, gde se je, kako 
smo videli u istoriskom prikazu, pre dva i više veka ta kultura gajila, 
verujemo, da će se u tom slučaju proizvodnja pamuka moći da po- 
veća do 25 milijuna kilograma. 

7.Mere koje država namerava da preduzme. — 
Iz dosadašnjeg izlaganja jasno se može videti, da se kultura pamuka 
u Povardarju bez velikih poteškoća može povećati i proširiti. Doka- 
zali smo, da Povardarje može sa sigurnošću da zadovolji celokupnu 
potrebu sirovog pamuka jugoslavenskih tvornica. Sada, da vidimo, 
šta je do ovog momenta u tom pogledu uradila država, kao i to, šta 
još pored predviđenog plana treba da uradi. 

Sankcije su protiv Italije, kao što smo već jednom istakli, one- 
mogućile uvoz pamuka i pamučne pređe iz Italije, pa je to nateralo 
ne samo industrijalce, već i državu, da se zainteresuje za domaću pro- 
izvodnju pamuka. Cilj i jednima i drugima je bio, da se unapređe- 
njem emancipira od inostrane zavisnosti. Da bi to država postigla, 
ona je od pre nekoliko meseci održala sa zainteresovanim pretstavni- 
cima tekstilne industrije nekoliko konferencija. Na ovim se konfe- 
rencijama donela odluka, da treba unapređivati kulturu pamuka u 
Jugoslaviji. Najzad, došlo se je i do tog zaključka: ako se želi una- 
prediti gajenje pamukovca, potrebno je na prvom mestu, da se proiz- 
vođačima osigura bolja cena od današnje. Bez dobrih cena proizva- 
đači ne bi mogli biti ničim drugim potstreknuti, da toj kulturi obrate 
veću i ozbiljniju pažnju. U tu svrhu Ministarstvo trgovine i indu- 
strije u sporazumu s Ministarstvom poljoprivrede i voda izradilo je 
nacrt uredbe o obaveznom otkupu domaćeg pamuka od strane jugo- 
slavenskih tekstilnih tvornica. Pomenuti nacrt dostavljen je na mi- 
šljenje i Trgovinsko-industrijskoj komori u Skoplju, koja je nacrt 
proučila i vratila Ministarstvu s mišljenjem: »Komora je nacrt uredbe 
o otkupu domaćeg pamuka proučila i načelno utvrdila, da je on do- 
bar, jer je njime nađen pravi put. Za unapređenje kulture pamuka 
kod nas, pošto će obavezan otkup ovoga artikla od strane naših in- 
dustrijskih preduzeća, po povišenim cenama, biti u stanju da bar do- 
nekle olakša položaj proizvođača, koji se bavi kulturom pamuka«.7) 


7) »Politika« od 23 maja 1936 godine. 

Sa donošenjem spomenute uredbe počelo se nešto odugovlačiti, 
što je znak, da će se sve to izjaloviti. Ovo naše mišljenje potvrđuje i 
konferencija, koja se je održala 27 aprila 1936 u Ministarstvu po- 
ljoprivrede i voda, u kojoj su učestvovali i pretstavnici Ministarstva 
trgovine i industrije i Ministarstva financija, a na kojoj se je rasprav- 
ljalo pitanje unapređenja kulture pamuka. Na ovoj konferenciji, koja 
je izgleda trebala da bude kao definitivno savetovanje pre potpisi- 
vanja nacrta uredbe o obaveznom oikupu pamuka od strane doma- 
ćih tekstilnih tvornica, nije se došlo do jednoglasnosti između pret- 
stavnika spomenutih ministarstava. Naime, pri raspravljanju ovoga 
pitanja, pojavila su se dva gledišta.*) Ministarstvo poljoprivrede i 
voda tražilo je, da se utvrdi otkupna cena za pamuk, koja bi iznosila 
40—50% više od berzanske cene za t. zv. »midling« pamuk na nju- 
jorškoj berzi i to prema kvalitetu dobijenog pamuka. Dok je Mini- 
starstvo trgovine i industrije predlagalo, da se ne uvodi obavezan 
otkup domaće proizvodnje pamuka, nego da se na uvoz sirovog pa- 
muka iz inostranstva udari taksa od 7 dinara za 100 kg, što bi prema 
količini uvoza u toku 1935 god. dalo efekat od 2,200.000 dinara. Ta 
bi se suma upotrebila za davanje premija proizvođačima i podizanje 
oglednih pamučnih stanica. 


Sama ova nesloga među ministarstvima tera nas da strepimo, da 
od cele ove akcije oko unapređenja kulture pamuka i uzakonjenja 
predloženog nacrta uredbe ne bude po onoj narodnoj: »tresla se brda, 
rodio se miš«. 

Predlog Ministarstva poljoprivrede i voda o obaveznom otkupu 
pamuka od strane domaće tekstilne industrije svakako je za prepo- 
ruku. Ali dodajemo, da se cena ima minimirati svake godine između 
industrijalaca i proizvođača, a uz suradnju i sudelovanje Ministarstva 
poljoprivrede i voda. U uredbi mora se normirati, da sporazumna 
cena domaćem pamuku mora biti uvek veća od 6 dinara po kilogramu 
neočišćenog pamuka. Bez ovakvog fiksiranja industrijalci bi prili- 
kom određivanja cena uvek izigravali proizvođače, makar bi tu cenu 
sporazumno sa proizvođačima određivali. Eklatantan je primjer izi- 
gravanja sporazuma s nedavno utvrđenim cenama između proizvo- 
đača uljarica i tvornica ulja. Ma da je bio sklopljen sporazum između 
proizvođača uljarica i industrija ulja (uz sudelovanje Ministarstva 
poljoprivrede i voda), da će se tvornice držati pri otkupu uljarica 
fiksiranih cena, ipak su oni prigodom ovogodišnje kampanje semena 
od repice nastojali da ga otkupe daleko ispod fiksirane cene. Ume- 
sto da ga prema sporazumnoj ceni plaćaju po Din 240.— od 100 kg, 
oni su ga kupovali po Din 110—120 od 100 kilograma. Ministarstvo 
je moralo da doskoči ovakvim makinacijama, pa je 11 juna 1936 do- 
nelo Uredbu o obaveznom otkupu uljarica po utvrđenim cenama od 
strane Ministarstva poljoprivrede i voda. Cene za sve uljarice točno 
su fiksirane u spomenutoj uredbi. Da se ne bi ponovio ovakav žalo- 
stan slučaj i sa pamukom, potrebno je, da se cena sirovom neočišće- 
nom pamuku minimira u uredbi na 6 dinara po kilogramu. Spora- 
zum proizvođača pamuka i tekstilnih tvornica uvek bi bio iznad 6 

dinara po kilogramu. Pored toga, potrebno je da se tvornicama ne 
dozvoljava uvoz sirovog pamuka sve dok se zvanično ne utvrdi, da 
je sav domaći pamuk otkupljen. 

Za predlog Ministarstva trgovine i industrije, po kome bi se 
proizvođačima davala premija, možemo reći, da je neozbiljan utoliko, 
što ne osigurava efikasnu, stalnu i jednaku pomoć proizvođačima. 
Premija je već zastareli sistem kod svake vrste proizvodnje, i u da- 
našnjim prilikama pokazao bi se nesposoban da reši pitanje unapre- 
denja proizvodnje pamuka. Taj sistem ima i tu lošu stranu, što on ne 
omogućava povećanje proizvodnje, jer ukoliko se povećava proiz- 
vodnja, utoliko se više smanjuje premija, i to s jedne strane što se 
smanjuje uvoz pamuka, od koga se ubire taksa za premiju, a s druge 
strane i usled toga, što se proizvodnja kod kuće povećava. Najzad, 
sistem premija nije niti s moralne strane opravdan, jer se njime pro- 
izvođač moralno degradira i ponizuje. Premijom se proizvođaču ne 
dopunjuje onaj ekvivalenat, koji treba da dobije za svoj uloženi rad 
u proizvodu, nego premija izgleda kao neka vrsta pomoći, milosti- 
nje. Dok se povećanjem cena proizvođaču ne deli milostinja, nego 
mu se omogućuje da na taj način dobije onaj ekvivalenat, koji je 
svojim radom i proizvodnim troškovima de facto zaslužio. 

Nas čudi, zašto se Ministarstvo trgovine i industrije ne ugleđa 
na Bugarsku i Grčku, čije mere u pogledu unapređenja kulture i pro- 
izvodnje pamuka imaju tako vidnih rezultata, da im se mora svako 
diviti. Bugarska je uvela utvrđenu otkupnu cenu, koja iznosi po 32 
leva po kilogramu očišćenog sirovog pamuka, a za čime ide i pred- 
log našeg Ministarstva poljoprivrede i voda. Crci su pak zabranili 
svaki uvoz pamuka iz inostranstva sve dotle, dok se ne otkupi i ne 
utroši ili ne izveze domaća proizvodnja. Grčke tekstilne tvornice idu 
čak tako daleko, da bi im se omogućila iz inostranstva nabavka pa- 
muka boljeg kvaliteta, da same pomažu i omogućuju izvoz domaćeg 
pamuka. Blagodareći samo ovim merama, Bugarska | Grčka mogle 
su u roku od 4—5 godina da svoju domaću proizvodnju pamuka ude- 
seterostruče. 

8. Još neki važni momenti za unapređenje kul- 
ture pamuka. — Osim spomenutih mera za unapređenje kulture 
pamuka u Povardarju, koje se tiču otkupa i cene pamuka, važni su 
još i neki drugi momenti, koji se ne trebaju smatrati inferiornim. 
Tako bi se primerice uporedo s obaveznim otkupom i određivanjem 
cena morala pokloniti naročita pažnja selekcioniranju pamučnog se- 
menja. Potrebno bi bilo, da se u tom smislu selekcioniše domaće seme 
ili zameni indiskim i američkim. Drugi momenat je, da proizvađač 
dobije upustva za racionalnije gajenje kulture pamuka. A za ovo su 
potrebni stručnjaci, koji bi svojim savetima i raznim pokusima na 
licu mesta bili neukom proizvođaču od ogromne koristi. Pored ovih 
stručnjaka-savetodavaca, potrebno bi bilo, da se u svakom srezu, gde 
uspeva kultura pamuka, osnuje ogledna pamučna stanica, u kojoj 
bi se vršilo gajenje pamukovca na najmoderniji i najracionalniji na- 
čin. Treći i najvažniji momenat jeste osnivanje pamučnog instituta 
u Strumici. Cilj bi ovog instituta trebao da bude, da na naučnoj 
osnovi unapređuje gajenje pamukovca, poveća prinos, omogući kul- 

turu pamuka i u onim srezovima gde zasada slabo uspeva. Institut 
bi sve ovo postigao vršenjem raznih eksperimenata oko selekcioni- 
ranja semena, ispitivanjem zemlje, ustanovljenjem pogodne vrste 
gnojiva itd. Naročito kod selekcioniranja semena glavna dužnost in- 
stituta trebala bi da bude, da stvori za Povardarje specijalan tip pa- 
mukovog semena. 


9, Zaključak. — Na kraju moramo da naglasimo, ako se po- 
mišlja na preduzimanje ozbiljnih mera za unapređenje kulture pa- 
muka, zadnje je vreme, da se u tome ne okleva i odugovlači. Svi po- 
zvani stručnjaci, koji rade na dovršenju tih mera, ne treba da se 
zagrejavaju kakvim palijativima (kao što je slučaj sa predlaganom 
premijom od strane Ministarstva trgovine i industrije), već moraju 
da nastoje, da donesu radikalne mere, koje bi zemljoradniku Povar- 
darja omogućile, da se za jedan dugi niz godina sav preda kulturi 
pamuka. 

Vredno je ovde spomenuti sledeću činjenicu: kad se 1860 go- 
dine, usled revolucije u Americi, pružila mogućnost, da se makedon- 
ski pamuk plasira na evropsko tržište, Turska je, iako tada primitivna 
država i u privrednoj politici skroz nazadna, donela neke veoma 
korisne mere, kako bi se proizvodilo što više pamuka: ona je slala 
stručnjake po svim krajevima države, gde se je proizvodio pamuk, 
sa zadatkom, da se davanjem besplatnih uputa o gajenju pamuka 
omogući što veća proizvodnja. Osim toga, Turska je nabavila velike 
količine indiskog pamučnog semena, koje je besplatno podelila pro- 
izvođačima. I zaista, za 1—2 godine povećala se u Turskoj petero- 
struko proizvodnja pamuka. Zar Jugoslavija nije kadra da uradi bar 
ono što je pre sedam i po decenija uradila primitivna Turska? 


FRANJO KRAJČEVIC 
ŽIVOTNI USLOVI DRŽAVNIH ČINOVNIKA 


Današnja nastojanja raznih socijalnih skupina, klasa i staleža, da 
poboljšaju svoje materijalne uslove za život, potiču nas na pravedno 
razmišljanje o prilikama u kojima se nalazi stalež, koji je svakoj 
državi bezuvjetno potreban, a to je stalež državnih činovnika ili bolje 
reći državnih službenika uopće. 

Tko iole pozna ritam i rasprostranjenost socijalnog gibanja, mo- 
rao je — prateći te pojave u dnevnoj štampi — konstatirati van- 
rednu brzinu, kojom se to gibanje širi i zahvaća državu za državom. . 
Apstrahirajući stanje u državama autoritativnih režima, u kojima se ta 
pojava iz razumljivih razloga ne može zapaziti zbog dekretiranog 
uniformnog sastava društvenog poretka, talas socijalnog previranja 
vrlo je očigledan u državama, koje se inače ubrajaju u »kule demo- 
kracije« kao što je na pr. Francuska i njezin sljedbenik u posljednjim 
događajima Belgija. Unutrašnje političko stanje tih dviju država bilo 
je baš zbog eminentno socijalnih prilika vrlo teško, pa je današnja 
vlada u Francuskoj, na čelu sa socijalističkim prvakom, dokaz kom- 

promisnog ali i realnog shvaćanja teških socijalnih problema, a ujedno 
i garancija za njihovo radikalno rješavanje. I doista, ono što Fran- 
cuskoj dosada nije uspjela donijeti nijedna međunarodna konferen- 
cija rada, donijela joj je tako reći preko noći teška socijalna nužda i 
pritisak širokih radnih masa. Povišica plaća i nadnica, kolektivni 
ugovor, plaćeni odmor i 40-satni radni tjedan, rezultati su toga so- 
cijalnog pritiska i pretstavljaju stopostotno ispunjenje radničkih za- 
htjeva. Legislativa vrlo brzo uzakonjuje te rezultate. No to nije sve: 
današnja francuska vlada dokazuje štetnu financijsku politiku štednje 
na račun državnih činovnika, pa sam DE vlade, Leon Blum, 
najavljuje povišenje činovničkih plaća za 35%! 

Osvrnimo se međutim i na stanje kod nas. Pored sporadičnih slu- 
čajeva pokreta pojedinih grupa i profesija posloprimaca da poprave 
svoje materijalne uslove za život, opažamo koincidenciju u soci ijalnom 
gibanju kod nas sa onim u spomenutim državama. Nema sumnje da 
će veliki rezultati u Francuskoj bezuvjetno osokoliti i dati sve to više 
potstreka posloprimcima i u drugim državama, pa tako i kod nas, 
da nastoje oko postignuća istih ili barem sličnih rezultata u poboljša- 
nju radnih i materijalnih uslova. Dakako da će ta nastojanja biti 
razmjerna prema jačini pojedine grane radinosti, a odlučan će pri 
tom biti broj i stepen organizacija posloprimaca. 

Nedavni pokreti tekstilnih, brijačkih, pekarskih, stolarskih, ko- 
nobarskih i drugih posloprimaca, a još više njihovi većinom povoljni 
rezultati, koji su uglavnom sveđeni na povišicu plaće ili nadnica i 
kolektivni ugovor, dokazuju, da se već i kod nas u redovima poslo- 
primaca osjeća krajna potreba, da se mizerne i nesigurne materijalne 
prilike poprave, a na strani poslodavaca, da se ne treba posloprimca 
tjerati u skrajnosti, tim više što se naviješta popuštanje ekonomske 
krize, a s time u vezi i polet u trgovini i industriji. Ponešto svakako 
utječe na jedne i druge i primjer u spomenutim državama. 

Razmotrimo međutim kakvu ulogu zauzima kod nas država pre- 
ma nastojanju pojedinih socijalnih grupa, klasa i staleža oko pobolj- 
šavanja njihovih materijalnih uslova za život. 

U zadnje se vrijeme mnogo nastoji oko rješavanja seljačkog 
pitanja, pa je u tu svrhu donešeno nekoliko uredaba o razduživanju 
seljaka, odgodi plaćanja seljačkih dugova, nacrt zakona o poljopri- 
vrednim komorama itd. Pored toga oficijelnoga nastojanja vrlo je 
jaka i privatna inicijativa » Gospodarske sloge«, koja nastoji oko or- 
ganizacije seljačke proizvodnje, plasmana seljačkih proizvoda uz pri- 
mjerene cijene na tržištu i organizacije odnosno poboljšanja mate- 
rijalnog stanja poljoprivrednih radnika. 

Obrtnički stalež također nastoji oficijelno zaštititi svoje in- 
terese, pa je u tu svrhu donesen zakon o radnjama, organizirane su 
zanatske komore, štiti se domaći obrtnik i njegovi proizvodi od strane 
konkurencije itd. 

Radničko nastojanje oko poboljšavanja materijalnih uslova 
života nastoji država poduprijeti svakom prilikom, kada dolaze do 
izražaja pokreti radnika i njihovi sporovi sa poslodavcima, posredu- 
jući putem svojih organa (Banskih uprava i Ministarstva socijalne 
politike) te prosuđujući kao objektivni arbitar opravdanost radničkih 

zahtjeva. Ovamo spada i donošenje zakona o zaštiti i osiguranju 
radnika i upravo sada vrlo aktuelno nastojanje oko generalnog rje- 
šavanja jednog od važnijih pitanja za radnike, a to je reguliranje mi- 
nimalnih nadnica uredbom sa zakonskom snagom. 

I dok se tako pred nama redaju — poduprta od države — nasto- 
janja svih staleža i grupa i klasa u državi, ostaje sputanih ruku i po 
strani stalež, koji pretstavlja samu državu, kao organ državne vlasti 
i izvršni organ na svakom području njenog političkog, kulturnog, 
socijalnog i ekonomskog nastojanja — stalež državnih činovnika. 
Pa i kako bi bilo moguće zamisliti pokret državnih činovnika, kada 
su oni pozvani da primjenjuju državne zakone, kada ih za taj rad 
veže zakletva, kada su oni pozvani da budu arbitri u sporovima kao 
državni organi između posloprimaca i poslodavaca, kada je njihova 
zadaća da jačaju prestiž države unutar i izvan granica, da za slučaj 
potrebe organiziraju njezinu obranu od neprijatelja, kada su oni po- 
zvani da pribave poštovanje zakonima, uče tome djecu i odgajaju ih 
u tome duhu, izriču osude onima, koji se ogriješe o pravni poredak, 
čuvari su javne sigurnosti, promiču saobraćaj u državi i njene go- 
spodarske, političke , kulturne i socijalne ciljeve i interese. Ne, po 
zdravom razumu i po čitavoj konstituciji pravnoga poretka nije mo- 
guće kod nas zamisliti pokret državnih činovnika. Iz svih tih nabro- 
jenih funkcija državnih činovnika naime proizlazi, da ih se upravo 
zbog tih funkcija ne može smatrati samo posloprimcima, honorira- 
nim po državi, već ih se baš radi njihove javno-pravne funkcije mora 
smatrati pretstavnicima same države. Da bi pak tom pozivu mogli 
svagda i na svakom mjestu udovoljavati potrebita je zato pored mo- 
ralne i materijalna neovisnost, a ta se uza svu dobru volju ne može 
dekretirati samo strogim zakonskim propisima, već je za to bez- 
uvjetno potrebita ona realna podloga, a to je materijalna obezbije- 
đenost, koja pretpostavlja sređene materijalne prilike. Analizirajmo, 
dakle, prilike u kojima danas žive državni činovnici! 

Nastupom svjetske gospodarske krize odnosno pojavom poslje- 
dica te krize kod nas, vidijivo se i vrlo osjetljivo pogoršava stanje 
državnih činovnika i službenika, stvoreno zakonom o činovnicima od 
31 marta 1931 god. U toku posljednjih pet godina snižene su plaće 
državnim činovnicima za 20—30%, već prema tome da li je pojedinac 
oženjen ili ne. Postotak je sniženja još mnogo veći ako se i muž i 
žena nalaze u državnoj službi. Pored toga snižena su u relaciji prema 
redovitim prinadiženostima (plaćama) i sporedne prinadležnosti (putne 
dnevnice i selidbeni troškovi). Valja međutim naglasiti, da je već sam 
zakon od 1931 pogoršao i neke druge uslove, koji su dotada bili za 
drž. činovnike povoljniji kao što je na pr. dokidanje stalnosti, snizi- 
vanje postotka penzije, trajanje godišnjeg odmora i dr. Kao skroz 
asocijalne uredbe moramo spomenuti i one, koje su vidljivo reduci- 
rale plaće onih drž. činovnika, koji su živjeli u zajedničkom kućan- 
stvu sa roditeljima kao i plaće roditelja, muževa od žena i slično. Do 
kakvih je nemogućnosti dolazilo vidi se potom, što na pr. udata uči- 
teljica na selu ima plaću od nekoliko stotina dinara, dakle plaću malo 
bolje plaćene kućne pomoćnice, ali s tom razlikom, što kućna pomoć- 
nica uz tu plaću ima i cijelu opskrbu t. j. stan, hranu, pranje rublja 

itd., te joj plaća ostaje isključivo za odijevanje, dok udata učiteljica 
od te plaće podmiruje troškove opskrbe, odijevanja i kulturne po- 
trebe. Konačno su i mjerodavni faktori uvidjeli anomaliju stvorenu 
pomenutim uredbama, pa su ih djelomice sasvim ukinuli ili znatno 
korigirali. 

Prigovorit će se možda sa izvjesne strane, da su taj križni put 
prolazili državni činovnici i u ostalim državama. Dopuštamo, što više 
priznajemo taj fakat, ali su u tim stranim državama zapažene i mjere, 
kojima se nastoji zaštititi činovnike na drugi način kao na pr. u 
Poljskoj i Italiji, koje su maksimirale najamninu za stanove, dok se 
u Francuskoj već nakon godinu dana osuđuje prošlogodišnja finan- 
cijska politika štednje na račun državnih činovnika i najavljuje povi- 
šica plaća za 35%! A kod nas? Moramo priznati, redukcija je bila 
dosta laka stvar. Nekoliko mjeseci prije redukcije redovito su u 
štampi lansirane vijesti o pretstojećoj redukciji, da bi se unaprijed 
znao utisak, koji će te vijesti u javnosti proizvesti, pa se onda sa 
strane kompetentnih te vijesti demantiralo, da ih se kratko vrijeme 
nakon toga potvrdi činjenicom t. j. redukcijom! Efekat je bio dvo- 
struki: postiglo se željeni finansijski efekat u budžetu i moralni efe- 
kat, jer se ubuduće znalo da iza demantia dolazi sigurno — redukcija. 

I tako smo došli do stanja, koje traje još i danas, pa državni Čči- 
novnici — naročito u gradovima — sa istim fiziološkim i kulturnim 
potrebama, sa istim platežnim obavezama u pogledu stanovanja, 
hrane i odijevanja kao i prije nekoliko godina, žive od tako osjetljivo 
sniženih plaća bez izgleda u skoru i bolju budućnost, jer je ministar 
finansija najavio i u ovoj godini redukciju za daljnjih 10%. Pa tko 
je kriv tome, zapitat ćemo se? Prilike u koje smo zapali i u kojima 
živimo. Znamo da su prihodi osjetljivo podbacili, ali znamo i to, da 
su se manjci u budžetu naknađivali gotovo isključivo na teret drž. či- 
novnika, jer financijska politika posljednjih godina krize ne bilježi 
nikakav drugi način i radikalniji zahvat, pa se upravo ta činjenica 
vrlo neugodno osjeća. No najgore je pritom to, što se ta nemila re- 
dukcija znala popratiti — i to sa najkompetentnijeg mjesta — onom 
nepotrebnom ironijom, koja udarac čini dvostruko teškim. Tako je 
jedan bivši pretsjednik vlade isticao, da plaća drž. činovnika treba da 
dostaje samo za kruh, vodu i krov nad glavom, pa ih je tako simbo- 
lički izjednačio sa kažnjenicima, a drugi opet naglašuje, da za drž. 
činovnika »nema hladovine«. Ta je ironija — izgleda — po onoj na- 
rodnoj: »Na ljutu ranu — ljuta trava«. Naravno uz ovakva shvaća- 
nja najkompetentnijih neće državni činovnik nikada na »zelenu gra- 
nu«, ali zato treba pomišljati i na posljedice koje otuda nastaju. 

Često se još i danas čuju u javnosti izjave i tvrdnje, da su državni 
činovnici balast države, koji treba što više reducirati, pa je to onda 
neko moralno opravdanje za redukciju plaća i osoblja. 

Te su tvrdnje u najmanju ruku asocijalne i tendenciozne naro- 
čito u nekih naših političkih agitatora, kada redukciju plaća drž. či- 
novnicima uzimaju kao jedini izlaz da se smanje porezi seljačkom na- 
rodu, na čije se glasove apelira na izborima. Ta nas tvrdnja potsjeća 
i na onu poučnu crticu iz osnovne škole, koja govori o pobuni čo- 
vječjih udova protiv želuca, koji da je trut u čovječjem organizmu i 

navodno ništa ne radi već samo uživa plodove rada ostalih udova. 
Međutim što se ispostavilo» Ispostavilo se, da su svi ti udovi bez že- 
luca nemoćni i nesposobni za rad, jer on svojom funkcijom pokreće 
sve životne funkcije udova dajući im potrebitu snagu i regulirajući 
njihove potrebe. Tako je i sa državnim činovnicima, kojima država 
regulira i upravlja čitav život u državi. Smije li se onda govoriti o 
»balastu« ili zar može da postoji ijedna država bez svojih činovnika 
tim više, što su zahtjevi, koji se danas stavljaju na državu u politič- 
kom, ekonomskom, socijalnom i kulturnom pogledu veći nego li 
prije. Može li se onda na račun demagogije pred izbornicima tražiti, 
da država manje humano i socijalno honorira onaj stalež, koji nju 
samu pretstavlja i promiče interese države i državljana? Je li u skladu 
sa moralom tražiti od države da bude asocijalna prema onima, koji 
treba da posluže kao uzor u socijalnom pogledu, da stvaraju njene 
socijalne institucije, da posreduju u socijalnim pokretima itd. 

Druga je stvar, kada se o balastu govori obzirom na suvišan broj 
državnih činovnika. To je u prvom redu tvrdnja, koju bi trebalo 
dokazati, a zatim stvar vrhova državne uprave, koji o tom broju od- 
lučuju, a nipošto stvar onog velikog broja državnih činovnika, koji 
s tim nema ništa zajedničkoga. 

Upoređujući materijalne prilike državnih činovnika sa materijal- 
nim prilikama privatnih činovnika, namještenika i radnika, dolazimo 
do spoznaje, da se dugogodišnja školska sprema i potrebite kvalifi- 
kacije gotovo nikako ne honoriraju ili barem relativno mnogo sla- 
bije od onih manuelnih radnika, čije smo zahtjeve i uspjehe imali pri- 
like pratiti naročito u posljednje vrijeme. Daleko smo od toga da 
manuelnim radnicima osporavamo one materijalne prilike, koje su 
izvojštili i zagarantirali kolektivnim i tarifnim ugovorima, daleko 
smo od toga da i privatnim činovnicima osporimo pravo na daljnji 
razvitak u kulturnom, ekonomskom i socijalnom pogledu, ali zar nije 
upravo sramota, do kojih rezultata dolazimo, ako uporedimo na pr. 
plaće manuelnih radnika sa plaćama najkvalifikovanijih državnih činov. 
nika. Plaća na pr. Dekarskog pomoćnika od 425.— Din tjedno ili 
1700—1900.— mjesečno jest plaća državnog činovnika sa fakultet- 
skom spremom sa 6—9 godina službe. Predaleko bi nas dovelo, kada 
bismo se osvrnuli i na ostale profesije, koje su upravo u posljednje 
vrijeme zabiliežile znatne uspjehe kao na pr. pekarski, stolarski, ko- 
nobarski i drugi posloprimci. Pa ipak i država je sudjelovala u rje- 
šavanju sporova između svih tih profesija poslodavaca i poslopri- 
maca, dakle su joj i materijalne prilike i zahtjevi posloprimaca po- 
znati. Možemo li se objektivno zamisliti u situaciju u kojoj su se na- 


šli oni državni organi ili činovnici, koji su upoznali zahtjeve tih po- 


sloprimaca i onda posredovali da se ti zahtjevi kao pravedni ostvare, 
a da nisu pritom rezignirano pomišljali na svoje jadne materijalne 
uslove, pod kojima žive. Može li se stalno tražiti od državnog či- 
novnika, da bude »Ubermensch«? Smije li se pretpostaviti, da će on 
to doista i ostati? Je li za to dostatna garancija zakon o korupciji i 
zakon za zaštitu države? Ne će li ovakovo stanje učiniti sve to pozna- 
tijom onu izreku Filipa Maćedonskog za staru Heladu, da u njoj 
nema tako visokog zida, koji ne bi zlatom natovareni magarac pre- 

skočio? Ili je potrebno, da potsjetimo i na riječi Jugurtine o starom 
potkupljivom Rimu? Ne će li nas historija iz daleke prošlosti i bliski 
primjer iz sadašnjosti u prijateljskim državama ništa poučiti? Nije 
li: se zaboravilo, da ugled države raste ugledom staleža, koji ju pret- 
stavlja? Treba li i dalje nastaviti sa pauperizacijom onog staleža, koji 
je pozvan da bude čuvarom javnoga poretka i pretstavnikom države? 
Treba li mu ugled baš sasvim uništiti i natjerati ga u očaju u ekstrem? 
Smije li nas onda začuditi činjenica, da se u redovima državnih či- 
novnika nailazi na slučajeve mita, korupcije i prevare? Daleko smo 
od toga da ih odobravamo, ali ih kao posljedice nužde i ljudske sla- 
bosti razumijemo. Pitamo se konačno i to, je li redukcija plaća drž. 
činovnicima jedini način da se na njihov račun spasava budžetska rav- 
noteža, jedini mogući zahvat u državnom gospodarstvu, je li stalež 
državnih činovnika doista jedini, kojemu zbilja pretiče i kojemu ne 
treba pomoći, jesu li dužnosti državnih činovnika danas manje nego 
li prije? Sve su to, eto, pitanja na koja državni činovnik uzalud traži 
odgovor, ali zato i nadalje strepi pred novim zahvatima u financij- 
skoj politici na njegov račun. Doista s pravom se pitamo »Quousque 
tandem......?« 

Organizacija izvoza pšenice. — Organizacija izvoza poljoprivrednih pro- 
izvoda spada po svojoj važnosti među glavna pitanja, koja ima riješiti naša 
privredna politika. Više no ikada prije potrebno je danas stvoriti izvozni plan 
1 vršiti redovna ispitivanja inozemnih tržišta. Izvoz naših poljoprivrednih 
proizvoda, a napose žitarica, treba raspodijeliti kroz cijelu godinu, jer izvoz 
velikih količina odjednom ruši cijene. U tu svrhu neophodno je potrebno izgra- 
đivati silose, gdje bi se žito spremalo i klasificiralo prema kakvoći. Osim toga 
je neophodno potrebno stvoriti izvoznu organizaciju od koje će proizvađači 
imati više koristi no do sada. Do osnutka Privilegovanog izvoznog društva 
bavili su se izvozom pšenice izvoznici pojedinci odnosno razne izvozničke 
tvrtke. Izvoz bio je u glavnom u rukama velikih bečkih i mađarskih tvrtka, 
dok su naši trgovci i izvoznici bili većinom posrednici. Cijena pšenici u to 
vrijeme ovisila je samo o trgovcima. Oni su po miloj volji diktirali cijene, koje 
su proizvađači morali prihvaćati, jer nije bilo nikoga, koji bi im ponudio višu 
cijenu. To je bilo trgovcima u toliko laganije, što seljaci pritješnjeni raznim 
obavezama, porezima, kamatama na zajmove, bacaju odmah poslije žetve 
velike količine žita na tržište, a koje nije kadro preuzeti ponuđene količine, 
pa uslijed toga cijene padaju. To stanje izrabljivala je žitna trgovina i kupovala 
postepeno žito po tim niskim cijenama, dok je kasnije po mnogo višim cije- 
nama izvozila. 

U želji da se oslobodi jakog i štetnog utjecaja stranih žitarskih tvrtka, 
država je osnovala 15 aprila 1931 Zakonom o vanrednom kreditu za organi- 
zaciju izvoza zemaljskih proizvoda, Privil. akcionarsko društvo za izvoz ze- 
maljskih proizvoda (Prizad). Zadatak Prizada bio je, da naše poljoprivredne 
proizvode unovči uz najbolje moguće cijene, ukloni suvišan broj posrednika i 
da izvozi našu pšenicu na svjetsko tržište. Međutim rezultati, koje je Prizad 
dao tokom svog poslovanja su više nego skromni. Dobici, koje imade Prizad 
u glavnom su rezuitati preferencijalnih postupaka. No ođ tih dobitaka imadu 
proizvađači slabu korist, jer oni najvećim dijelom odlaze za administrativne i 
režijske troškove. : 

Najgori eksperimenat s unovčenjem pšenice bio je t. zv. »žitni režim«. 
Zakonom o izvozu i uvozu pšenice, raži i pšen. brašna od 27 juna 1931 prisvojila 

je država isključivo pravo izvoziti i uvoziti sve vrsti pšenice, raži i pšeničnog 
brašna. To pravo, prema tome zakonu, mogla je vršiti država bilo neposredno 
preko svojih organa bilo posredno preko posebnih ustanova. Država je izabrala 
ovo drugo rješenje i povjerila izvođenje intervencije u prometu sa pšenicom 
Prizadu. Minimalna cijena za 100 kg pšenice bila je određena sa 160 din. Za 
posrednike iznosila je cijena 163 din. Sretstva za izvođenje ta intervencije 
obavezala se dati država. — Država je zaista i stavila Prizadu na raspolaganje 
preko Narodne banke 150 milijuna dinara, no ta svota međutim nije bila do- 
voljna za otkup žetve. Trebalo je stoga pomišljati na nova sretstva, Ta sretstva 
mislila su se postići Zakonom o prodaji pšenice u zemlji od 5 septembra 1981. 
Prema tom zakonu prodajom pšenice uz višu cijenu unutar granica države, 
htio se stvoriti fond, iz kojeg bi se pokrivali gubici iz prodaja u inozemstvu. 
Na taj način nutarnja potrošnja trebala je biti onaj činilac, koji će nadoknađi- 
vati gubitke. Kao osnova za određivanje cijena pšenici služila je pšenica Tisa I 
i to 240 din za septembar, 250 din. za oktobar i 260 za novembar. Međutim ni 
na taj način nisu se mogla namaknuti potrebna materijalna sretstva, pa je 
stoga odlukom Ministarstva trgovine i industrije od 21 septembra 1931 dozvo- 
ljeno Prizadu da plaća potraživanja preko 100.000 din pola u gotovom, a pola 
sa bonovima. Bonova do 15 III 1932 izdano je bilo za 103.084.000 dinara. žitni 
režim nije uspio i vlada je bila prisiljena, da ga nakon devet mjeseci ukine. 
Glavni razlog njegovom neuspjehu bio je taj, što država nije bila spremna za 
otkup onih količina, koje su se nuđale. Uslijed pomanjkanja prometnog kapitala 
Prizad je seljacima davao bonove, koje ni država sama nije htjela preuzimati 
za plaćanje poreza. Gubitak žitnog režima do 15. III. 1932 iznosio je 236,128.813 
dinara, dok je ukupni gubitak države na intervencijama po žitnim zakonima 
od 5 jula 1931 do 30 juna 1933 bio 344,260.408 dinara. Uviđajući štetne poslje- 
dice »žitnog režima« država je Zakonom od 29 III 1932 oslobodila promet 
žitaricama unutar granica države štetnih stega, a Uredbom od 1 VIII 1933 
dozvoljen je izvoz pšenice i proizvađačima, zadrugama i izvozničkim tvrtka- 
ma, ali tek po ovlaštenju ministarstva trgovine i industrije. 

Svi dosadašnji oblici organizacije izvoza pšenice i drugih žitarica nisu 
dali one rezultate, koji su se od njih očekivali. Stoga je potrebno da se po- 
mišlja na novi način organizacije izvoza naših poljoprivrednih proizvoda, od 
kojeg će seljaci imati više koristi nego dosada. Prema dosadanjim iskustvima 
u drugim državama najpovoljniji i najkorisniji način organizacije izvoza žita 
je putem zadruga. 

Samo zadrugarstvom mogu seljaci popraviti svoj gospodarski položaj. 
Rasparčani u stotine tisuća gospodarskih jedinica stoje seljaci neorganizirani 
prema organiziranoj trgovini žitom. Pomoću zadrugarstva postaju seljaci jaki 
gospodarski faktor, koji je na taj način u stanju zaštititi se od izrabljivanja 
kapitalizma. Zadrugarstvo povećaje kupovnu snagu seljaka, diže produkti- 
vitet njihovog rada, služi poboljšanju kakvoće njihovih proizvoda i omogu- 
ćava organizaciju tržišta. 

Prije no što preuzme trgovinu i izvoz žita zadrugarstvo će morati po- 
najprije riješiti dva krupna pitanja. To su organizacija same trgovine žita 
i što je najvažnije, osiguranje potrebnih sretstava za provedbu organizacije. 
Organizacija trgovine žitom dijelila bi se na dva dijela: na organizaciju pri- 
kupljanja žita i na nutarnju i vanjsku trgovinu žitom. Privremeno bi mogle 
druge postojeće zadruge preuzeti prikupljanje žita, dok se svuda prema po- 
trebama ne osnuju posebne žitarske zadruge. Djelokrug jedne žitne zadruge 
obuhvatao bi jednu ili više općina već prema jačini proizvodnje žitarica u tom 
kraju. Osnutak pojedine žitne zadruge bio bi uvjetovan određenom minimal- 
nom količinom žita, kako bi se izbjeglo osnivanje zadruga, koje ne bi bile 
sposobne za rađ i život. Zadrugari, proizvađači žita, bili bi obavezani ugovo- 
rom da za cijelo vrijeme trajanja ugovora prodaju žito samo svojoj zadruzi. 
U svrhu smještavanja zadružnog žita sagradile bi zadruge uz pripomoć države 
potreban broj silosa. Sve žitne zadruge bile bi udružene preko banovinskih 
žitnih zadruga u Savez žitnih zadruga, koji bi nadzirao njihov rad, brinuo se 
za potrebna sretstva i služio kao centralni izvozni organ. Reguliranje unu- 
tarnje trgovine spadalo bi u djelokrug banovinskih žitnih zadruga. 

Dio potrebnih sretstava dali bi sami zadrugari u obliku zadružnih udjela. 
Ostatak dala bi država i Zadružna banka (čiji osnutak postaje sve više 
aktuelan), u vidu beskamatnih pozajmica. Za slučaj potrebe može se odobriti 
Savezu dizanje lombardnih zajmova kod Državne hipotekarne banke, Poštan- 
ske štedionice, Narodne banke i Privilegovane agrarne banke, na žito smje- 
šteno u zadružne silose. 


Prigodom predaje žita zadruzi isplatila bi se zadrugaru cijena žita na 
najbližim svjetskim tržištima. Nakon završetka izvozne kampanje izračunao 
bi Savez konačni dobitak, koji bi se nakon odbitka režijskih troškova i pri- 
nosa za rezervni fond dijelio među zadruge odnosno zadrugare, prema koli- 
čini i kakvoći predanih proizvoda. 


Izvoz žita vršio bi se putem Saveza žitnih zadruga. Na taj način po- 
stigla bi se sva korist koncentracije izvoza, a istovremeno bi ta korist istinski 
išla proizvađačima. Da se unapred isključe spekulacije, sve operacije, koje 
poduzimaju žitne zadruge, moraju biti pravilima točno određene. U cilju pak 
da se postigne željeni uspjeh, Savez će morati nastojati da svoju trgovačku 
organizaciju podigne na isti, a po mogućnosti i viši stepen od kapitalističke 
trgovačke organizacije. Vilko Lehner 


Oko donošenja Uređbe o minimalnim nadnicama. — Već preko godinu 
dana naglašuje se u dnevnoj i stručnoj štampi živa potreba, da se zakonskim 
putem odredi minimum, kojim će se honorirati rad u raznim granama naše 
industrijske i privredne radinosti i tako konačno ukloniti osjetljivi manjak u 
našem socijalnom zakonodavstvu. Kako smo se već osvrnuli na to goruće pita- 
nje i razložili u kratkim crtama bit i svrhu zakonskog normiranja minimalnih 
nadnica, imajući u glavnom pred očima zakonski projekat Artura Benka Grada 
(»Ekonomist«. br. 7/1935 god.), ograničit ćemo ovaj naš prikaz samo na sa- 
držaj prednacrta Uredbe o utvrđivanju minimalnih nadnica, obaveznom skla- 
panju kolektivnih ugovora, pomirenju i arbitraži. Taj prednacrt izradilo je 
Ministarstvo socijalne politike i narodnog zdravlja koristeći se ovlaštenjem 
$ 88 Financijskog zakona za 1936/37 godinu, da može po odobrenju Ministar- 
skog savjeta, a po saslušanju radničkih i poslodavačkih komora, tu Uredbu 
donijeti. 


Prednacrtom obuhvaćena su sva industrijska, zanatska, trgovačka, sao- 
braćajna, rudarska, šumska, poljoprivredna, bankarska, osiguravajuća i sl. po- 
duzeća, koja uposluju najmanje 10 radnika (uključujući ovamo i šegrte). U 
svrhu jasnog razumijevanja određen je pojam preduzeća i pomoćnog osoblja. 
Sva spomenuta preduzeća dužna su da u roku od 6 mjeseci od dana stupanja 
ma snagu uredbe urede svoje radne odnose sa pomoćnim osobljem putem ko- 
Jektivnih ugovora. | 

Kolektivnim ugovorom smatra se pismena zaključena pogodba između 
tposlodavaca, s jedne strane, i pomoćnog osoblja zaposlenog u njegovom pre- 
duzeću, s druge strane, kao i pismena pogodba zaključena između predstavnika 
slobodnih stručnih poslodavačkih organizacija, s jedne strane, i predstavnika 
slobodnih stručnih radničkih (namješteničkih) organizacija, s druge strane, 
a kojom se pogodbom uređuju međusobni radni odnosi između poslodavca i 
radnika u dotičnom preduzeću odnosno struci. Ti ugovori po strukama mogu 
biti mjesni, za jednu privrednu oblast ili cijelu državu. Uredba ima cilj da 
kolektivnim ugovorima dade javno-pravni karakter obvezujući spomenuta pre- 
duzeća na njihovo sklapanje sa svojim pomoćnim osobljem. Ništavim se 
proglašuju odredbe sklopljenih individualnih ugovora ili sporazuma, koje su 
protivne odredbama važećih kolektivnih ugovora. 

Kolektivni ugovori moraju sadržavati: 1) radno vrijeme; 2) kategorije 
radnika; 3) dnevni nedjeljni i godišnji odmor; 4) iznos nadnica (kao i dodatke 
u naravi), koje ne mogu biti niže od onih propisanih ovom Uredbom; vrijeme 
i način plaćanja; 5) otkazne rokove i otpravnine; 6) sve ostalo što stranke u 
granicama postojećih zakona ugovore. 


Poslodavac je obvezan prigodom primanja u posao radnika unositi u 
radničke knjižice točan iznos pogođene plaće kao i svaku daljnju promjenu. 

Kolektivni ugovori mogu se zaključiti najmanje za šest mjeseci te se 
automatski produljuju, u koliko ga jedna od ugovarajućih stranaka ne otkaže 
mjesec dana prije ugovorenog roka. Prestanak kolektivnog ugovora prije 
ugovorenog roka može uslijediti samo u ovim slučajevima: a) prestankom 
poduzeća zbog opravdanog materijalnog stanja, b) zbog elementarnih uzroka 
(vis maior) i c) zbog naglih promjena životnih uslova, koji diktiraju nove mini- 
maine nadnice. 


Registraciju kolektivnih ugovora vršit će banska uprava (inspekcija 
rada), kojoj se ima saopćiti i otkaz najdulje 15 dana po otkazu. 

Sklapanje kolektivnih ugovora je neposredno te se ne može ugovoriti 
niža nadnica od utvrđene minimalne nadnice ovom uredbom. 

Minimalnu nadnicu utvrđuje ban odnosno upravnik grada Beograda po 
saslušanju Odbora za utvrđivanje minimalne nadnice pri banskoj upravi, od- 
nosno Odbora za utvrđivanje minimalne nadnice pri upravi grada Beograda. 
Odbor sastoji se: od predsjednika (pomoćnik bana odnosno upravnika grada 
Beograda), šefova odsjeka za socijalnu politiku, trgovinu, obrt i industriju, 
za poljoprivredu, šumarstvo i rudarstvo, od inspektora rada te članova odbora 
predstavnika poslodavaca i posloprimaca. Predsjednik poziva 3—5 poslodavaca 
odnosno posloprimaca sa lista odbornika, koje potvrđuje ban odnosno upravnik 
grada Beograda, a predlažu poslodavačke odnosno posloprimačke organizacije. 
Funkcija članova odbora je počasna. Odbori dužni su u roku od mjesec dana 
učiniti konkretan prijedlog o visini minimalne nadnice za dotični teritorij i 
pojedine privredne grane, a ban, odnosno upravnik grada Beograda, dužan je 
najdulje u roku od 15 dana po podnesenom mu prijedlogu propisati minimalne 
nadnice i to objaviti u Službenim novinama. Državni organi,odnosno privredne 
organizacije, dužne su na zahtjev odbora dostaviti zatražene podatke u roku 
od 10 dana, a mogu se u svrhu prikupljanja tih podataka sastaviti i posebni 
odbori kod pojedinih sreskih načelstava. Odbori sastavljaju svakih 6 mjeseci 


novi prijedlog o visini minimalne nadnice. 

Uredba nadalje predviđa posebne Odbore za pomirenje za slučajeve, da 
se stranke prilikom pregovaranja ne bi složile u zaključku kolektivnog ugovora. 
Ti su odbori predviđeni kođ sreskih načelstava, odnosno banskih uprava, od- 
nosno uprave grada Beograda, odnosno Ministarstva socijalne politike i na- 
rodnog zdravlja. Prema nadležnosti pojedine upravne jedinice obuhvaćen je 
i djelokrug rada pojedinog od ovih odbora za pomirenje. Odbori se sastoje 
najviše od pa tri predstavnika zainteresiranih strana, a na čelu im je pred- 
sjednik (načelnik odjeljenja za socijalnu skrb, odnosno referent za inspekciju 
rada, odnosno šef odsjeka za socijalnu politiku, odnosno sreski načelnik) koji 
ima i zamjenika. Za vrijeme posredovanja spomenutih odbora za pomirenje 
zabranjena je svaka obustava rada. 

Ne dovede li postupak posredovanja do sporazuma među strankama, pred- 
sjednik odbora za pomirenje dužan je da spor iznese pred novi forum, predvi- 
đen ovom Uredbom, a to je: Odbor za arbitražu pri banskoj upravi, odnosno 
Odbor za arbitražu pri upravi grada Beograda. Arbitraža je obavezna za sva 
poduzeća, obuhvaćena ovom uredbom kao i za poduzeća i ustanove, koje rade 
u javnom interesu, a to su: 1) saobraćajna, 2) rudarska, 3) poduzeća za 
proizvodnju plina i elektriciteta, 4) za ishranu stanovništva (mlinovi, pekarne, 
klaonice), 5) za snabdjevanje vodom i 6) za javnu higijenu i liječenje, pa je 
svaka (kolektivna) obustava rada (štrajk, lock-out) zabranjena. 

Prije pribjegavanja obaveznoj arbitraži ban može imenovati posebnog 
izaslanika, koji će pokušati spor izgladiti i dovesti do sklapanja kolektivnog 
ugovora. Ne uspije li taj izaslanik u roku og 20 dana postaje obaveznom 
arbitraža. Odbor se sastoji od predsjednika, koga određuje ban (odnosno uprav- 
nik) iz redova svojih činovnika i od po tri predstavnika poslodavaca i poslo- 
primaca. Funkcija članova odbora je počasna. Otklon funkcije vezan je uz 
točno predviđene uslove (dob od 60 godina, fizička nesposobnost ili je već bio). 
Postupak pred odborom za arbitražu je besplatan, javan i usmen, izuzev odbor- 
skog vijećanja i donošenja odluke. Punovažne su odluke donesene većinom 
glasova. Uredba garantira profesionalnu tajnu poduzeća. Odluka arbitražnog 
odbora obavezna je za sva spomenuta poduzeća i ustanove kao i za sve 


* 

kategorije radnika u tom sporu. Te odluke služe mjesto kolektivnog ugovora. 
Sporovi iz kolektivnih ugovora spadaju u nadležnost izabranih odbora (sudova 
dobrih ljudi) po Zakonu o radnjama. 

Uredba sadrži i veći broj kaznenih odredaba novčane prirode, ali novčane 
kazne su pretvorive i u kaznu zatvora. Zbog kazne zatvorom ne može posloda- 
vac radnika otpustiti. Radnik, hranilac porodice, ne može se kazniti kaznom 
zatvora. Novčane kazne idu u korist Fonda za nadzor nad izvršenjem ove 
uredbe. Za kažnjavanje nadležne su banske uprave odnosno uprava grada Beo- 
grada. Žalba se podnosi Ministarstvu socijalne politike. 

Dosadašnje nadnice posloprimaca ne mogu se smanjiti prilikom zaklju- 
čenja kolektivnog ugovora. To vrijedi i za poduzeća koja nisu obuhvaćena 
ovom Uredbom. Državna, banovinska i općinska poduzeća nisu obavezna na 
sklapanje kolektivnog ugovora, ako imaju već ranije na snazi službene redove, 
pragmatike i pravlinike. 

Čitava uredba obuhvaća 64 paragrafa. F. Krajčević 

Promjena statuta Napoleonove ustanove »Banque đe France«. — Fran- 
cuska je viadđa pod predsjedništvom Leona Bluma pripremila zakonski nacrt 
o reviziji statuta »Banque de France«. Ovim nacrtom dano je francuskoj vladi 
ovlaštenje, da može izmijeniti »par d€cret, dćliber€ en Conseil des Ministres 
les lois et statuts qui regissent la Banque de France«. Izmjena statuta Fran- 
cuske banke primljena je među francuskim privrednicima vrlo nesimpatično, 
dok je većina šire javnosti toplo pozdravlja. Ljevičari vide u tome simbol prve 
pobjede socijalizma nad francuskim kapitalizmom, dok desničari sa svoga sta- 
novišta opravdano protestiraju. 

Banque de France osnovana je či. I »de la loi du 24 Germinal, an XI« 
(14 aprila 1803), koji sadrži statut o njenoj organizaciji. Valja podcrtati 
riječ organizaciju pošto je sama banka postojala već od »28 Pluvićse, an VIII« 
(februara 1799), a osnovao ju je sam Napoleon Bonaparte, koji joj dade naziv, 
koji još dandanas nosi. Napoleon joj je dao djelokrug u granicama trgovačkog 
kreditiranja, a bijaše zapravo zametak državne banke, jer je od svog prvog 
početka bila emisiona banka. Ona je imala pravo izdavanja nota bez ikakve 
zakonske osnove, pošto u to vrijeme još ne postojaše posebni zakon, koji bi 
uređivao njene odnose i njene poslove. U to vrijeme postojahu u Parizu svega 
3 banke, među kojima su dvije bile glavne: Caisse des Comptes courants i 
Caisse d'escompte du commerce. Ove dvije banke su potpunoma udovoljavale 
potrebama novčanog tržišta i prometa Pariza, pa nije zapravo bila ni potreba 
da se osnuje još jedna nova velika banka. Postojalo je međutim važno pitanje 
kredita, koje je imala da riješi upravo Francuska banka. U početku svoga 
osnivanja Banque de France bijaše prinuđena da odbija eskontiranje papira 
državnih dobavljača, jer ti papiri veoma zadužene države nisu mnogo značili 
za tek osnovanu mladu bankovnu ustanovu. Napoleon uvidi, da mu je za nje- 
gove pothvate potrebna jedna banka, koja bi mobilizirala tražbine državnih 
dobavljača, pa je došao na zamisao da proširi djelokrug Banque de France. 
Sprovođenje ove zamisli pada u 1799 godini.!) Početak je bio vrlo težak. Te- 
meljna glavnica utvrđena na 30 milijuna franaka nije se mogla prikupiti, 
pošto nije bilo velikog interesa među francuskim privrednicima. Uskoro se 
ukaže potreba intervencije velike pariške banke Caisse des Comptes courants, 
koja je u novu banku unijela odmah 5 milijuna franaka kapitala i svoju solidnu 
organizaciju kredita. Caisse des Comptes courants imaše u opticaju svoje note, 
koje su se posvuda rado primale, pa su obzirom na njen ugled i povjerenje i 
nadalje ostale u prometu i poslije njene fuzije sa Banque de Franca sve do 
1807 godine, kada je bio donešen zakon od 24 germinala, godine XI. Taj zakon 
bijaše vrlo potreban, ali i važan, jer je tim zakonom Banque de France sebi 
osigurala isključivo pravo emisije nota za — grad Pariz. Da bi proširila svoje 
pravo emisije na čitavu Francusku, bilo je potrebno da prođe pola stoljeća. 

U početku Banque de France poslovala je bez ikakve zakonske osnove, 
pa je tek »čre nouvelle« donijela potrebnu zakonsku osnovu zahvaljujući po- 


1) Liesse Andrć: L'origine de la Banque de France et ses destinćes. 
(Journal des Debats od 9 jula 1936.) 

novo tadanjim političkim prilikama. Donošenje zakona od 22 aprila 1806 go- 
dine najbolje to pokazuje. O raspravama koje su se vodile dne 27 marta 1806 
god. po tom predmetu u Državnom savjetu, a u kojima je živo sudjelovao 
sam Napoleon, sačuvane su u arhivima Bangque de France slijedeće njegove 
riječi: »Ja ne tražim pozajmica ođ Francuske banke. Ja 
tražim, da ona bude u dovoljnoj mjeri u državnim ruka. 
ma, ali ne tražim da to bude i previše mnogo. Ja tražim, 
da se Francuska banka stara o mogućnostima jednog 
jeftinijeg ostvarenja prihoda na povoljnim mjestima 
i vremenima« Međutim odmah pada u kontradikciju jer nastavlja: 
»Zajmovi pruženi vladi, ma kakve vrsti oni bili, uvijek 
su bolji od plasmana bankarima ili privrednicima. Dr- 
žavni papiri pretstavljaju uvijek papire prvog reda, 
pošto se revolucije, koje povlače sa sobom državni ban- 
krot, dešavaju jedva svakih 200—300 godina, dok su pri- 
vatni bankroti mnogo češće pojave, radi čega papiri 
ove vrstene moguimatini izdalekaonu vrijednost, koju 
imaju državni papiri«. 

Utjecaj vlade Napoleona na Banque de France bijaše vrlo jak, no ipak je 
banka znala očuvati onaj dio svoje autonomije, koji joj je bio odredio sam 
Napoleon. Bivši ministri starijih režima, Mollien i Gaudin, odlični suradnici 
Napoleonovi, uvijek su mu kazivali čistu istinu i bez ikakve bojazni kritizirali 
svaku njegovu nacionalno-ekonomsku pogrješku. Ti ljudi velike stručne spreme 
i znanja, oduševljeni patrioti i veliki karakteri, pomagali su Napoleona pri spro- 
vođenju njegovih velikih financijskih planova, pa uspjesi nisu izostali. Auto- 
nomija banke se poslije Napoleona nešto proširila. Teške krize 1847 i 1848 
godine Banque de France je prebrodila vrlo uspješno. Čak i za vrijeme fran- 
cusko-njemačkog rata 1870—1871 godine, banka je iskupljavala svoje note na 
uvijek otvorenim šalterima, čime je dokazala solidnost svoga poslovanja bez 


primjera u historiji. 

Posljednji svjetski rat ne bi štetno djelovao na samu banku, da nije bila 
prisiljena na sve veće smanjivanje poslovnog kapitala do konačnog sloma. 
Gubitak koji je slijedio inflaciju franka, ostao je svima u živoj uspomeni. 
Likvidaciju gubitaka skupo je platio čitavi francuski narod, pošto se je provela 
sanacija samo u korist dužnika. Time se je opet pokazalo, kako loše utječu 
politički momenti na bankovne poslove te da državna banka mora da igra 
ulogu kreditora, ali samo kao tehničar van političkih računa vladinih stranaka. 
Olakšati kreditiranje ne znači davati zakonske olakšice. Država je običan 
klijent kao što svi ostali i nema prava da ugrožava privrednu egzistenciju 
banke. S toga stanovišta francuski desničari oštro kritiziraju nacrt reforme 
statuta Banque de France kako ga je predložila socijalistička vlada Leona 
Bluma. 

Kakav je novi zakonski nacrt??) 

1) Mjesto sadašnjega upravnog savjeta sastavljenog od dioničara banke 
ima doći u upravni odbor: 1/; dioničara, 1/,y imenovanih od Nacionalno-ekonom- 
skog savjeta i 14 imenovanih od vlade. . 

2) Na glavnu skupštinu imaju pravo pristupa svi dioničari bez obzira na 
njihov broj dionica. 

3) Mjesto guvernera, koji je bio dosada izabran iz redova dioničara, ima 
da dođe glavni upravnik (komesar), koji ne bi bio više iz redova dioničara, 
već pretstavnik same vlade. 

Uzevši u obzir sadržaj namjeravanih promjena u statutu Banque de 
France i političke prilike u Francuskoj, proizlazi, da Francuska nije više odu- 
ševljena za individualistički kapitalizam, koji želi imati putem državnih banaka 
kontrolu nad cjelokupnom državnom privredom. Pravilna je teza nove fran- 
cuske vlade, da država ima u prvom redu da vodi računa o socijalnom životu 
naroda, pa zato mora imati u svojim rukama sve one najvažnije ustanove, 
koje pretstavljaju u narodu manjinu obzirom na broj svojih članova, a većinu 


2) »Semaine financičre« od 29 juna 1936. 


mm. Vas 


obzirom na svoju zadaću i snagu, te pomoću kojih jedino može da postigne 
postavljene socijalne ciljeve same države. Kada država postoji kao najviša 
organizacija naroda, onda te organizacije ne bi trebalo, kad bi u njoj postojala 
još druga jača organizacija, koja joj sputava rad. 

. Čini nam se, da u ovakvom stanju stvari ima dosta analogije sa znaće- 
njem riječi, koje je Napoleon izrekao pred 130 godina. Duh novoga. vremena 
traži prilagođivanje sveukupne privrede novom sistemu. Taj novi sistem pak 
negira privatni kapitalizam, kojemu pretpostavlja interese čitave zajednice. 
Kako će se povući granica između jednoga i drugoga, na ovo nije odgovorio ni 
individualista Napoleon, a ni socijalista Leon Blum. Na ovo će nam odgovoriti 
budućnost. Mi vjerujemo, da će ona dati prednost interesima zajednice, a u 
kojoj će i pojedinac moći zadovoljiti u dovoljnoj mjeri svoje potrebe. 

Janko Grampovčan 


Pregled željezničkih transportnih prihoda u 1935/36 godini. — Kako se 
iz donjih tablica vidi, prihodi jugoslavenskih državnih željeznica u: 1935/36 
proračunskoj godini dosta su se popravili. Naročito pada u oči porast ino- 
stranog kao i putničkog saobraćaja.!) 


Broj putnika po mjesecima i godinama. 


Mjesec 1931 1932 1933 1934 1935 1936 
I 3,385.460  2,722.698 — 2,345.183  2,349.602 — 2,147.835  2,975.140 
II 2,592.860  2,302.790 — 2,109.905 — 2,034.628 — 1,921.035 — 2,774.613 
NI 3,306.031  2,557.123  2,161.823  2,493.453 . 2,628.240*) 3,424.110 
IV 3,818.799 — 2,496.011 — 2,462.809 — 2,456.481 — 3,192.373 -——**) 
V 3,161.078 — 2,798.533  2,421.272._ 2,524470 2,819.683 — 
VI 3,100.647 — 2,686.006 — 2,458.652  2,340.291 — 3,366.972 — 
VII 3,299.569  2,868.830  2,659.205 — 2,159.381 — 3,127.805 — 
VILI 3,504.974  2,928.515  2,903.874_ 2.728.101 3,586.925 — 
IX 3,474.902  2,916.876 — 2,730.426 — 2,690.929 — 3,678.695 — 
X 3,190.011 — 2,797.055  2,673.784_ 2,286.665 — 3,243.673 — 
XI 3,385.031  2,841.178_— 2,481411 2,660.920 — 3,049.607 — 
XII 3,214.360 — 2,554.663  2,437.360  2,339.443 — 3,106.882 -— 
Ukupno — 40,123.722  32,2170.2T8  29,845.804  28,664.464  35,869.724 — 


Prigodom analiziranja prihoda treba uzeti u obzir činjenice: pasivna 
trgovinska bilanca Jugoslavije, privredne sankcije proti Italije, opća privredna 
kriza, porast besposlice i sve veće smanjivanje nacionalnog prihoda po glavi, 
dok na drugoj strani vidimo popravljanje željezničkog saobraćaja i povećanje 
prihoda. Ovo. jasno dokazuje, da željeznički promet nije baš pouzdan barometar 
gospodarskog stanja u zemlji te da su financijski rezultati u mnogočemu dosta 
nezavisni od općeg privrednog prosperiteta. Ovdje igraju veću ulogu geograf- 
ski smještaj pruga i gospodarske prilike izvjesnog većeg privrednog područja, 
koje je međusobno povezano bez obzira na političke granice. No time ne 
tvrdimo, da sama tarifska politika ne bi imala utjecaja na razvoj privrede u 
zemlji. Naprotiv, ona i te kako utječe, ali je nažalost jugoslavenska tarifska 
politika dosta ukočena, konzervativna i birokratska, što se jasno vidi iz re- 
zultata, koji su postignuti prilikom traženja sniženja lokalne robne tarife u 
zemlji. Željeznička uprava daje radije stranim rudarskim preduzećima ogromne 
povlastice na račun naših privrednika, nego obratno. 

U putničkom prometu, u kojem su tarife bile snižene 1 marta 1935, po- 
većao se broj putnika za 9,462.087 prema prorač. godini 1934/35. No i pored 
toga velikog socijalnog i gospodarskog efekta, od kojega bi također željeznica 
došla posrednim putem do povećanja svojih prihoda u drugom obliku, dne 
1 aprila 1936 godine ta je putnička tarifa ponovno povišena. Ovo nas ekspe- 
rimentiranje u tarifskoj politici jugoslovenskih državnih željeznica upućuje 
na mišljenje, da ljudi, koji odlučuju i vode glavnu riječ u tarifskoj politici, 


1) Vidi str. 346. 


*) 1 marta 1935 snižena je putnička tarifa. 
**) 1 aprila 1936 povišena je ponovo putnička tarifa. 

ne razumiju svoj posao ili se u svom radu ne pridržavaju stanovitog pravca 
i načela. Ekonomska politika, a pogotovo saobraćajna i tarifska politika, ne 
podnose hirove i prevrtljivost ljudi kao u dnevnoj politici stranačkog oportu- 
nizma. Osjeća se živa narodno-gospodarska potreba, da se na čelo jugoslo- 
venskim državnim željeznicama stavi jedan upravni odbor sastavljen od sviju 
privrednih staleža, koji bi sredio prometne prilike u državi starajući se o 
svim vrstama prometa i radio na njihovoj međusobnoj koordinaciji. Potrebno 
je provesti dekoncentraciju željeznica i potpuno njihovo razgraničenje prema 
željezničko historičkim granicama. Ne može se dozvoliti, da rentabilne že- 
ljeznice vječito snašaju terete potpuno pasivnih pruga, koje su se gradile 
poslije rata bez bilo kakvog gospodarskog plana i preduvjeta. Kulturno i pri- 
vredno naprednija područja ne mogu postići nužne opravke svojih pruga, a 
kamo li još nove željezničke veze, koje se uzalud već godinama traže. (da 
spomenemo samo spoj Slovenije s morem, Unsku i Jadransku prugu). Mi smo 
već više puta upozorili mjerodavne krugove na nepotrebno trošenje novca za 
građenje novih pruga u krajevima gdje nema za to po- 
trebnih preduvjeta. Naglašujemo, da se novac za građenje novih že- 
ljezničkih pruga ne bi smio davati iz viškova rentabilnih pruga, već neka 
dotični krajevi grade pruge iz vlastitih sretstava, jer su i većinom projektirane 
na osnovi njihovih lokainih potreba, i interesa. 

Preopterećenje pruga i osoblja, rentabilitet pruga na pojedinim  po- 
dručjima u zemlji kao i opći narodni interesi zahtijevaju da se uprava državnih 
željeznica reorganizira, da se već konačno počme 8 politikom pametne i pra- 
vične podjele interesa, te zavede dobro smišljena saobraćajna i tarifska politika. 

N-g. 


Reguliranje proizvodnje i cijene pšenice u Francuskoj. — Loše posljedice 
svjetske ekonomske krize prisilile su i Francusku, da iz ekonomskih, socijal- 
nih i političkih razloga zakonodavnim putem donese potrebne mjere za zaštitu 
pojedinih grana svoje poljoprivredne proizvodnje, od koje živi oko 14 njenog 
stanovništva.i!) Kako je u francuskoj poljoprivredi uz vino i krumpir po vri- 
jednosti najvrednija proizvodnja pšenice, pa kako je pitanje pšenice najvažnije 
i u poljoprivređi Jugoslavije, što se osobito očituje u najnovijim preduzetim 
mjerama države, Prizada i »Gospodarske sloge«, to ćemo ukratko izložiti razne 
mjere, kojima se u Francuskoj nastojalo riješiti pitanje proizvodnje i cijene 
pšenice. 

Državna intervencija u reguliranju proizvodnje i trgovine pšenicom da- 
tira od 1929 god. povodom pojave prvih štetnih posljedica svjetske ekonomske 
krize u poljoprivređi. U razdoblju od 1921—1930 godine iznosio je prosječni 
godišnji prinos pšenice 76,4 milijuna kvintala, što mije dostajalo za pokriće 
unutrašnje potrebe zemlje, pa je Francuska morala uvoziti znatne količine iz 
inozemstva. Visoke cijene pšenice u tom razdoblju pokazale su dobre poslje- 
dice za poljoprivrednike, pa je standard života ladanjskog stanovništva bio u 
to vrijeme prilično visok (skoro svaki imućniji zemljoposjednik imao je 
vlastiti automobil). Cijene pšenice kretale su se od 1920 do 1929 godine, uzevši 
u obzir valutarnu krizu od 1924—1928 god., kako slijedi iz statističke tabele:?) 


Godina —_ Franaka po mic Godina — Franaka po mtc 
1920 99,14 1925 129,57 

1921 10,37 1926 183,39 

1922 19,08 1927 149,12 

1923 90,47 1928 151,89 

1934 108,53 1929 134,74 


Preokret je nastao 1929 godine, kada je žetva pšenice premašila sva oče- 
Kkivanja, jer je proizvodnja iznosila 91,8 mil. kvintala, pa je stime u vezi nastao 


1) Prema popisu od 1931 godine otpada od 21,611.835 radnog stanovništva 
1,519.000 na zaposlene u poljoprivredi. 

2) Fromont Pierre: Staatliche Massnahmen in der franzčsischen Land- 
wirtschaft. (Weltwirtschaftliches Archiv, H. 1, 44. Band, Juli 1936, str. 84.) 


mno, pa 


na tržištu nagli pad cijena. Među poljoprivrednicima nastane veliko nezado- 
voljstvo, pa je država morala posredovati, kako ne bi to urodilo štetnim eko- 
nomskim i političkim posljedicama. Prve preduzete mjere sastojale su se u 
povišenju uvoznih carina na pšenicu, kako bi se domaće tržište očuvalo od 
ponude strane pšenice. Uredbom od 23 maja 1929 bila je uvozna carina povi- 
šena od 35 na 50 fr., a 19 maja 1930 na 80 fr. Zakonom od 1 decembra 1929 
bio je nadalje ovlašten tadanji ministar poljoprivrede 'Tardieu, da može po- 
sebnom uredbom odrediti, koji se najmanji postotak domaće pšenice smije 
prerađivati u mlinskoj industriji. Već 2 decembra 1929 bio je taj postotak 
utvrđen na 97%, što je zapravo praktički značilo zabranu uvoza inostrane 
pšenice. Time je bila isključena ponuda strane pšenice na francuskim tržištima, 
pa se nastojalo, da se ograniči i ponuda domaće pšenice na taj način, što je 
država na osnovi zakona od 30 aprila 1930, a s novootvorenim kreditom od 
300 mil. fr., kupovala domaću pšenicu stvarajući tzv. »stock de siretć«. S dru- 
ge strane je pogodovala izvozu, ali pošto je cijena na svjetskim tržištima bila 
ispod cijena na francuskim, to je odobravala izvoznicima premiju (prim) od 
50 fr. po kvintalu. Time je donekle održavana stalna cijena pšenici, a posredno 
i cijena kruha na korist gradskog stanovništva. 


Ovo relativno povoljno stanje na domaćem tržištu prouzročilo je nagli 
porast poljoprivredne proizvodnje, pa je tako godine 1932 i 1933 žetva pšenice 
dosegla rekordne brojeve od 90,8 mil. odnosno 98,8 mil. kvintala, dok su god. 
1934 i 1935 još uvijek dale dobru žetvu od 83,6 mil. odnosno 75,9 mil. kvin- 
tala. U slijedećoj statističkoj tabeli donosimo kretanje žetve, uvoza i izvoza 
pšenice:3) 


Zasijana po- — Proizvodnja Uvoz Izvoz Višak uvoza (+) 

Godina vršina uha  ukvintalima u kvintalima odn. izvoza (—) 

1925—1929 

prosjek — 5,358.134 79,294.534 12,568.076 37.428 + 12,530.648 

1930 5,374.070 62,080.660 10,358.891 4,462.891 + 5,895.226 

1931 5,196.090 71,881.710 23,658.442 13.682 + 23,644.760 

1932 5,434.410 90.771.340 21,220.579 20.693 + 21,199.886 

1933 5,464.390 98,611.200 8,379.415 604.050 + T,775.365 

1934 5,404.000 83,600.000 — — — 

1935 5,344.000 75,900.000 — — — 


Nagli porast proizvodnje 1932 godine imao je za posljedicu pad cijena, 
pa je od januara 1932 cijena pšenici od 157,29 fr. tokom 1932 i 1933 godine 
postepeno padala tako, da je u junu 1933 iznosila 95,71 fr. To je dalo povoda 
novoj državnoj intervenciji, koja je počela u augustu 1932, a traje zapravo 
sve do danas. 


Normalni mehanizam ponude i potražnje riješava dvostruki problem: pro- 
blem cijene i problem proizvodnje. Međutim taj mehanizam nije nakon svjet- 
skog rata djelovao pravilno uslijed abnormalnih i naglih poremećaja, pa se taj 
dvostruki problem pojavio u svima granama privrede uopće, a u poljoprivredi 
sviju zemalja, osobito agrarnih, napose. Ako se nastoji riješiti najprije pro- 
blem cijene izbjegavajući normalni utjecaj ponude i potražnje kako ga pozna 
ekonomski liberalizam, još uvijek ostaje da se rješava problem proizvodnje. 
Ugledni sveučilišni profesor u Parizu, Bertrand Nogaro, u svom najnovijem 
djelu ističe, da ta dva problema valja riješiti ili odjelito autoritativnim mje- 
rama ili stvoriti između cijene i proizvodnje novu vezu, manje krutu i auto- 
matsku, no što postoji danas u okviru liberalističkog zakona ponude i potraž- 
nje.) Francuska je odabrala poput ostalih država, da autoritativnim mjerama 
smanji ponudu, a poveća potražnju, a s time u vezi, da zakonskim putem 


3) Tabela je sastavljena prema statističkim podacima u: Annuaire inter- 
national de statistique agricole 1933/34, Rome 1934, str. 52, 174—175 i 306; 
Fromont op. cit. str. 104. 

4) Nogaro Bertrand: Les prix agricoles mondiaux et la crise. Paris 
1936, str. 167. 

utvrdi minimalne cijene pšenici. U prvom redu nastojao se smanjiti prejaki 
uvoz, što je 1933 god. i uspjelo tako, da je iznosio svega otprilike 4 uvoza u 
1932 godini. Glavne mjere su bile: povišenje uvozne carine na 80 fr., utvrđi- 
vanje maksimalnog postotka udjela strane pšenice u domaćoj mlinskoj proiz- 
vodnji i strogi nadzor nad uvozom strane pšenice. Da se regulira ponuda i 
potražnja na domaćim tržištima, država je najprije obvezala zakonom od 28 
decembra 1933 sve posjednike zaliha žita, osim proizvađača, na prijavu svojih 
količina žita, dok su kasnije zakonom od 24 decembra 1934 proizvađači bili 
obvezani, da prijavljuju zasijanu površinu i žetveni prinos za minulu godinu. 
Francuska je na taj način željela dobiti kontrolu nad proizvodnjom i trgovi- 
nom pšenicom. 


Posebnim mjerama tzv. uskladištenja (»stockage«) nastojalo se za vri- 
jeme mjeseca nakon žetve spriječiti naglu ponudu čitave žetve i raspodijeliti 
je jednako tokom cijele godine. Određene količine prodaju se postepeno iz za- 
družnih skladišta (silosa) prema sklopljenim ugovorima &a ministarstvom po- 
ljoprivrede. Država je još 26 januara 1933 posebnim zakonom garantirala pro- 
izvađačima stalnu minimalnu cijenu, čime je razlika između garantirane i 
tržišne cijene pala na teret državne kase, zapravo sviju potrošača. Uredbom 
od maja 1933, odn. zakonom od 10 jula 1933, iznosila je garantirana cijena 
pšenici 115 fr. po kvintalu, i to od 15 jula 1933 do 15 jula 1934, koja se dalje 
mjesečno povećavala za 1.50 fr. do nove žetve, dok je tržišna cijena u to vri- 
jeme iznosila svega 98 fr.5) Da se pako osigura potrošnja sakupljene pšenice 
u zadružnim silosima, bilo je uredbom od 4 decembra 1933 određeno, da mlin- 
ska industrija mora stanoviti postotak (taj postotak rasao je postepeno od 1 
januara do 1 augusta 1934 od 20 do 65%) svoje ukupne prerade uzeti od za- 
lihe pšenice ranijih žetava. Na traženje samih proizvađača ukinuta je zakon- 
ska minimalna cijena pšenici zakonom od 24 decembra 1934 i ponovo vraćena 
slobodna trgovina. 


Osim navedenih zakonskih mjera, koje su se-direktno odnosile na trgo- 
vinu i preradu pšenice, nastojalo se ograničiti ponudu reguliranjem same pro- 
izvodnje na taj način, da se sprječavalo povećavanje zasijane površine zabra- 
nom sijanja »pšenice na pšenicu« tj. zasijavanjem površine, koja je već minule 
godine bila zasijana pšenicom. S druge strane da se ojača potražnja, forsirao 
se ponovo izvoz pšenice pomoću izvoznih premija (zakon od 10 jula 1933), 
kojom je nadoknađivana razlika između francuskog i svjetskog tečaja pšenice. 
Osim toga je povećana potražnja denaturirane pšenice (mješavinom stanovite 
boje), koja se upotrebljavala kao hrana domaćim životinjama. 

Državna intervencija u rješavanju problema pšenice nije u Francuskoj 
imala velikog uspjeha pogotovo što se tiče reguliranja cijene. To priznaju i 
teoretičari i praktičari. Ren€ Dumont govoreći o određivanju minimalne cijene 
pšenici (zakonom od 10 jula 1933) ističe: »Cette mesure a ćchouć totalement.«*) 
Blazy D., naobraženi francuski seljak, tuži se u ime seljaštva iskreno i gorko, 
da se bez obzira na gubitak ili dobitak i bez njegova pristanka provodila 
komercijalizacija seljačkih proizvoda.7) Pierre Fromont međutim ističe, da su 
pređuzete zakonske mjere u toliko uspjele, što su ograničile pad cijena pšenici 
i na taj način donekle pomogle proizvađačima. Ako im nisu osigurale blago- 
stanje iz doba prosperiteta, ipak su ih spasile krajnje bijede. Tvrdi, da je ra- 
zumljivo što je zaštita interesa proizvađača provedena na račun potrošača. 
Sa socijalnog stanovišta je državna politika u rješavanju problema pšenice 
doprinijela održavanju unutarnjeg mira te spriječila nemire i sukobe, koji bi 
neminovno nastali slomom u francuskoj poljoprivredi. S gospodarskog stano- 
višta uspjelo je spomenutim mjerama otkloniti štetne posljedice, koje bi na- 
stale naglim povećanjem pšenicom zasijane površine. Općenito uzevši, Fro- 
mont ovako karakterizira državnu intervenciju u Francuskoj: »Politika podu- 


5) Dumont Renć: Misere ou prospćritć paysanne? Paris 1936, str. 34—40; 
Fromont op. cit. str. 96—97. 

6) Dumont op. cit. str. 28—29. 

7) Blazy D.: L'agriculture devan I'€volution gćnćrale dans un monde 
dćrćgilć. Paris 1936, str. 9. 

Piranja nije dakle postigla rezutat povećanja kulture jednog proizvoda, čija 
je potražnja pala. Ona se zadovoljila time da ublaži nuždu, a time postignuto 
olakšanje pretstavlja ipak neki uspjeh«.5) D. Cutvari6 

Zaključci IV. zasijeđanja Privrednog savjeta Balkanskog sporazuma u 

— Privredni savjet Balkanskog sporazuma na svome IV. 
zasijedanju od 10 do 14 jula 1936 na Bledu, među ostalim pitanjima ekonom- 
skog interesa (trgovinska razmjena, turizam, željeznički saobraćaj), rasprav- 
ljao je, u posebnoj potkomisiji za pomorstvo, problem saradnje trgovačkih 
mornarica država Balkanskog sporazuma. 

Dnevni red i izgledi za ovu konferenciju bili su gotovo određeni već na 
ranijim sastancima, tako da je ovo bila rezultanta dotađanjih nastojanja. 
Prema zaključku III. zasijedanja istog savjeta od 17 do 24 januara 1936 g. u 
Bukureštu, bila je sazvana u Carigrad 27 maja iste godine specijalna konfe- 
rencija pomorskih eksperata država Balkanskog sporazuma, da ispita modali- 
tete i mogućnosti saradnje među trgovačkim mornaricama ovih zemalja. Na 
ovu konferenciju pozvani su i predstavnici parobrodarskih preduzeća, jer je 
sastanak u Bukureštu stao na potpuno ispravno gledište, da će do najuspješnije 
saradnje doći, ako parobrodarska preduzeća nađu zajednički put saradnje i 
recipročnih interesa putem direktnog međusobnog dogovora. (Na sastanku u 
Carigradu naša parobrodarska preduzeća, začlanjena u Savezu pomorskih bro- 
dovlasnika, bila su zastupana po predsjedniku svoga Saveza; Zetska plovidba 
a. d. na Cetinju, poslala je i svoga naročitog izaslanika.) 

Na konferenciji u Carigradu predstavnici brodarskih preduzeća donijeli 
su u vidu načelnog stanovišta složan zaključak o potrebi i korisnosti saradnje 
između pomorskih preduzeća zemalja Balkanskog sporazuma, i postavili su 
istovremeno niz konkretnih pitanja, čijem bi rješavanju kao prvoj etapi kola- 
boracije trebalo pristupiti. To su uglavnom težnje ka koordinaciji pomorskih: 
linija, kombiniranim teretnicama, recipročnom predstavljanju, odstranjivanju 
štetne konkurencije, ostavljajući pravo i inicijativu svakome preduzeću da 
osniva nove i produžuje stare linije, ne sužavajući nimalo slobodu razvijanja i 
akcije brodarskih preduzeća pojedinih država. Predstavnicima našeg pomor- 
skog brodarstva stavljeno je u zadatak da za iduće zasijedanje Privrednog 
savjeta izrade i jedan nacrt prema kojem bi ova saradnja bila praktično 
izvodljiva. 

Prema ovim odlukama predstavnika parobrodarskih preduzeća, a ruko- 
vodeći se saglasnim težnjama i odgovarajućim sugestijama zvaničnih eksperata 
pomorskog i riječnog brodarstva država Balkanskog sporazuma izraženim još 
ranije na konferenciji u Beogradu aprila 1935 g. i odlukama donesenim na 
I. zasijedanju Privrednog savjeta u Ateni maja iste godine, predstavnici po- 
morskih brodovlasnika podnijeli su na konferenciji u Bledu konkretan prijedlog, 
da se, u cilju što svestranije kolaboracije među trgovačkim mornaricama 
država Balkanskog sporazuma, obrazuje jedan permanentni odbor, t. zv. Stalni 
pomorski komitet Privrednog savjeta Balkanskog sporazuma. — Comit€ ma- 
ritime permanent du Conseil €conomique de VEntente Balkanique (ili skra- 
ćeno: COMEB), kome bi bilo stalno sjedište u Pireju, kao najznačajnijoj luci 
Balkanskog Poluotoka, u koju se stiču skoro sve balkanske pomorske pruge i 
gdje se odvija bujan pomorski život države, koja među balkanskim mornari- 
cama ima najbrojniju tonažu (gotovo dva milijuna tona). U ovaj bi komitet 
pored delegata pomorskih preduzeća (za svaku državu po jedan), ušao i po 
jedan predstavnik svake vlade država Balkanskog sporazuma, tako da bi na 
ovaj način Pomorski komitet postao pomoćni organ Privrednog savjeta Balk. 
sporazuma za sva pitanja, koja se direktno ili indirektno odnose na pomorski 
saobraćaj. 

Delegati pomorskih uprava u potkomisiji za pomorski saobraćaj Privred- 
nog savjeta usvojili su ovaj prijedlog i istovremeno na odobrenje podneseni 
statut Stalnog pomorskog komiteta, predlažući ga vladama država Balkanskog 
sporazuma za što hitniju ratifikaciju, jer bi ovaj komitet trebao da održi svoj 
prvi sastanak već koncem mjeseca oktobra 1936 godine. 


8) Fromont op. cit. str. 104. 


— 350 — 


Osim saglasnosti o osnivanju Pomorskog komiteta sa zadatkom, da prema 
utvrđenom poslovniku, koji će komitet odmah propisati, proučava sva ekonomska 
socijalna, tehnička i druga pitanja, koja se tiču pomorstva balkanskih ze- 
malja, pomorska potkomisija Privrednog savjeta istakla je na bledskoj kon- 
ferenciji potrebu rada na izjednačenju i približavanju pomorskog zakonodavstva 
u državama Baik. sporazuma. U toj težnji zaključeno je, da se u pomenutim 
državama propiše sistem baždarenja pomorskih brodova prema engleskom 
sistemu i da se recipročno priznavaju baždarski listovi izdati na osnovu mje- 
renja po tom sistemu, zatim, da međunarodne konvencije o izjednačenju po- 
morskog prava, koje su već ratificirane od ma koje države Balkanskog spo- 
razuma, ratificiraju i sve ostale, i napokon, da se pojednostavni sistem važenja 
i ubiranja lučkih i ostalih plovidbenih taksa u zemljama Balkanskog spora- 
Zuma. 

Nesumnjivo da je na sastanku u Bledu bilo očevidno raspoloženje i bez 
rezerve istaknuta volja, da se do sporazuma dođe i utre put što užoj saradnji. 
Praktični rezultati imaju istom da se pokažu i da postignu glavni efekat ra- 
dom Pomorskog komiteta. Dr. V. Brajković 

Moulton Harold: The formation of capital. Washington 1935. Str. 207. — 
Brookings Institut u Washingtonu publicirao je čitav niz studija o aktuelnim 
ekonomskim problemima Amerike i ostalih zemalja. U posljednje dvije godine 
objelodanio je četiri sistematske studije, koje obrađuju problem tvorbe i raspo- 
djele dohotka i formiranje kapitala. Ovaj treći svezak te serije razlikuje se od 
ostalih, što uglavnom teoretskim putem raspravlja pitanje formiranja kapitala, 
dok se ostali svesci osnivaju više na statističkom prikupljanju i analizi 
materijala. 

Muilton, jedan od direktora spomenutog Instituta, prikazuje u tom djelu 
proces stvaranja kapitala. Kod toga on polaže glavnu važnost na ulogu kredita 
i komercijalnih banaka, koje u današnjoj fazi kapitalizma igraju odlučnu ulogu 
u tom procesu. Naročito polemizira sa zasadama neoklasične škole zasnovane 
na principima Boehm-Bawerka i Wicksella. Multon pobija njihovo naučno gle- 
dište, da je osnovna nužnost za stvaranje kapitala restrinkcija potrošnje, koja 
omogućava akumuliranje štednih fondova. On ispravno sociološki interpretira, 
da pretpostavke te teorije počivaju na (filozofiji individualizma, koja je bila 
opravdana u vrijeme klasične ekonomije, ali danas gubi svoje opravdanje. Ta 
je teorija štednje bila adekvatna dobi Nassau Seniora, u čijim spisima ju nala- 
zimo zastupanu, kad je individualna štednja bila jedino vrelo stvaranja kapi- 
tala, dok još nije postojao moderni kreditni sistem. Stvaranje kapitala ne 
podleži nepromjenljivim, naravnim zakonima, već podleži kao svaka ekonomska 
pojava historičkim promjenama. Moulton na osnovu statističkih istraživanja 
dokazuje, da indeks proizvodnje potrošnih i proizvodnih dobara u konjunktur- 
nom ciklusu pokazuje stalno pozitivnu korelaciju, oba indeksa osciliraju uvijek 
u istom smjeru. Prema teoriji neoklasične škole morale bi cifre kretati stalno 
protivnim smjerom, odnos indeksa morao bi pokazivati inverznu korelaciju. 
Pozitivna korelacija indeksa dokazuje, da stvaranje kapitala ne nastaje skre- 
tanjem radne snage i materijala od proizvodnje potrošnih dobara k proizvodnji 
proizvodnih sretstava, već obje grane proizvodnje ekspanziraju i kontrahiraju 
istosmjerno. Ne postoji istovremenost; Moulton tvrdi na osnovu historičke ana- 
lize, da potrošna dobra pokazuju uvijek izvjesno »prednjaštvo« prema proiz- 
vodnim sredstvima, obrnuto nego li što tvrdi uvriježena konjunkturna doktrina. 
"To prednjaštvo reagiranja osniva Moulton na teoriji nejednake raspodjele nacio- 
nalnog dohotka. Kupovni kapacitet potrošačkih slojeva zaostaje za proizvodnim 
kapacitetom industrije potrošnih dobara. Pojava istosmjernosti kretanja proiz- 
vodnje potrošnih dobara i proizvodnih sredstava nalazi obrazloženje u posrednoj 
ulozi kredita, koji omogućuje anticipiranje štednih fondova; omogućuje podu- 

zetnicima formiranje kapitala iako nemaju ušteđevina, kojima bi mogli finan- 
cirati proizvodnju. Kreditne institucije ekspanziraju kredite povrh osnovke 
totalnih ušteđevina i omogućuju da obje grane proizvodnje mogu istodobno 
proširivati svoju djelatnost, te nije potrebna izmjena njihovih fondova. 


Kad bi postojala ravnoteža između ponude kreditnih sretstava i potreba 
proizvodnje, ne bi nastupale tako snažne poremetnje kao što nastupaju u našem 
ekonomskom sistemu. Međutim, kreditna sretstva pritječu na tržište u većoj 
mjeri nego li što to mogu apsorbirati dohodni kanali potrošne publike i više 
nego li što može apsorbirati tvorba novog kapitala, sve uslijed neekonomske 
raspodjele nacionalnog dohotka. »štedni suvišci« (excess savings), koji ne mogu 
naći mjesta u investicijama proizvodnog karaktera su najvažnijim uzrokom 
poremećaja. Moulton tvrdi, da je između 1923/24 do 1928/29 volumen fondova, 
koji su tražili investicije varirao od 8 do 16 miljarda dolara, dok je volumen 
emisija proizvodnih institucija iznosio samo 5 miljarda. Ta pojava je izazvala 
silno povišenje cijena vrijednosnih papira i izazvala emisiju nesolidnih papira. 
Na taj način štedni suvišci kreću na burzovno tržište stvarajući spekulativne 
profite umjesto da budu investirani u proizvodne svrhe. Kada postane očita ta 
diskrepancija između špekulacije i proizvodnje, nastupa panika na burzi, slijede 
kriza i poslovna depresija, kao što je to bilo naročito očito u godini 1929 
u Americi. 


Uzrokom brzog porasta štednih fondova smatra nejednaku raspodjelu do- 
bara. Kapitalistički slojevi s dohotkom, što ga ne mogu potrošiti, investiraju 
taj dohodak u spekulativne investicije. Moulton smatra da ti štedni fondovi ne 
vrše pritisak na akceleraciju stope fiksnog kapitala, te smatra da proizvodnja 
potrošnih dobara i proizvodnih sredstava podržavaju ravnotežu. 

Autor ne pruža nigdje teoretske niti statističke evidencije, da takova 
ravnoteža postoji. Posmatranje konjunkturnog ciklusa pokazuje da dispropor- 
cionalni porast stope fiksnog kapitala igra po svoj prilici najodsudniju ulogu 
u konjunkturnom procesu. ' 

Moultonovo djelo se ne ističe narcčitom originalnošću novih pogleda; ulo- 
gu kredita u savremenom ekonomskom sistemu je najsjajnije obradio Joseph 
Schumpeter u svome remek-djelu »Theorie der wirtschaftlichen Entwicklunge«. 
Važnost Moultonova djela je ponajviše kao brana protiv novog vala neokla- 
gicizma, koji se Amerikom širi pod utjecajem londonskog profesora Friedricha 
von Hayek. Djelo imade važnost za širi krug publike, prema intencijama Broo- 
kings Instituta, te je pisano lakim popularno-znanstvenim stilom 

Dr. M. Lamer (New York) 


Todorović B. Branislav: Metalni novac evropskih i Sjedinjenih Američkih 
država. Beograd 1936. Str. 30. — Problem koga je prof. Todorović obradio 
veoma stručno i interesantno zaslužuje svaku pažnju. Sistematsko izlaganje 
svih odlika novca omogućuje svakome, da se orijentira u konkretnim sluča- 
jevima, gdje je potrebno raspoznavanje novca pojedinih država. Naročito je 
posvećena pažnja klasifikaciji novca većih evropskih država, kao što su: En- 
gleska, Francuska, Njemačka, Italija. Isto tako je metalni novac ostalih država 
razvrstan po znakovima, obliku, finoći, da bi se pojedine vrste novca mogle 
raspoznati po spoljnim znakovima, koji su najpreciznije označeni u knjizi 
Todorovića. 

Autor je u drugom dijelu svoje publikacije iznio karakteristične podatke 
o novcu u Sjedinjenim sjevero-američkim državama. 


Pošto je još 1935 godine "Todorović održao veoma uspjelo predavanje u 
auli Kolarčevog Univerziteta o »Metalnom novcu«, to je njegova publikacija 
o istom predmetu naišla na najbolji primitak u privrednim kao i u naučnim 
krugovima — specijalno u srednjim stručnim školama. Djelo prof. Todoro- 
vića može najkorisnije da posluži svakome tko želi da se upozna sa vrstama 
novca najvećih svjetskih država. 

Mada publikacija prof. Todorovića obuhvata samo 30 strana, ipak to 
ništa ne smeta njenoj naučnoj i praktičnoj vrijednosti, jer ona zaista sadrži 
sve podatke o novcu, a uz to je veoma pregledno napisana i snabdjevena sa 
grafikonima raznih likova na novcu. Kako je broj vrsta metalnog novca 

dosta velik, to će ova publikacija biti aktuelna ne samo danas, nego i kasnije, 

pa se ona stoga može najtoplije preporučiti našoj široj javnosti. A. K. 
Sećerov Dr. Slavko: Problemi svjetske i naše privrede. Beograd 1936, 

str. 200. — Svoju knjigu razdijelio je pisac na četiri dijela i toa Ratovi, Po- 


ratna privreda, Monetarna i finansijska pitanja, Na prekretnici naše i svjetske 
privrede. 


Prvi dio »Ratovi« sadrži utjecaj ekonomskih motiva na ratove. Oduvijek 
su ekonomski motivi uzroci ratova. Čovjek ide u rat kada nema više dovoljno 
vlastitih sretstava za život pa mora da ih otima od drugog. Tako je to bilo 
u svim stupnjevima privrednog razvitka čovječanstva. Danas rat izazivaju 
industrijske zemlje, kada uslijed pretjerane. industrijske proizvodnje nastaje 
nesrazmjera u proizvodnji industrijskih i poljoprivrednih dobara. Rat vrši 
stabilizatorsku ulogu, kaže pisac; danas »ratovi pored političkog značaja imaju 
i svoj ekonomski smisao, koji izvire iz ekonomskih motiva i sklopa današnjeg 
društva«. Oni reguliraju množenje stanovništva, proizvodnju i potrošnju, pa 
zato rat nema dezorganizatorsku ulogu već baš naprotiv. — Pretjerano je 
tvrditi, da rat ima pozitivni utjecaj na privredu Koliko je on razoran, jasno 
nam svjedoči nezapamćena svjetska kriza, koju je izazvao najstrašniji rat 
čovječanstva. Privredni polet, koji rat neposredno izaziva, samo je trenutan i 
prividan, a za ovo nam današnja privredna situacija služi kao živ primjer. 
Rat je rezultat ljudske slabosti, a ne ekonomska nužnost. 

»Poratna privreda« obuhvata: 1) Privrednu obnovu Evrope i svijeta od 
1920—1929 god. i 2) Probleme poratne privrede agrarnih zemalja. 

U prvom dijelu dobijamo sistematski razrađene momente evropske pri- 
vrede poslije svjetskog rata. Pisac ovdje govori o utjecaju rata na finansije 
pojedinih država, o troškovima rata, valutnim i deviznim prilikama poslije 
rata, te potrošnji i proizvodnji dobara. Prikaz razvoja privredne obnove u raz- 
doblju od 1923—1929 god. pruža nam pisac isključivo statističkim tablicama o 
stanovništvu, svjetskoj proizvodnji i potrošnji dobara. . 

Drugi dio knjige za nas je interesantniji. Pisac ovdje riješava privredne 
probleme agrarnih zemalja i veli, da je potrebno jačati kupovnu snagu poljo- 
privrednog stanovništva, kako bi ono kupovalo industrijske proizvode. Za to 
je najefikasnije sretstvo smanjenje troškova povećanjem proizvodnje, drugim 
riječima prelaženje na intenzivnu poljoprivrednu proizvodnju. Ovo bi se po- 
stiglo ustanovljenjem dugoročnih poljoprivrednih hipotekarnih zajmova po 
niskoj kamatnoj stopi, a pošto je podizanje kupovne moći poljoprivrednika 
problem međunarodne važnosti, to autor misli, da se »podizanje kupovne moći 
poljoprivrednog stanovništva na istoku i jugoistoku Evrope može da vrši 
pomoću međunarodnog kapitala, davanjem dugoročnih zajmova s malom ka- 
matnom stopom. preko jedne međunarodne ustanove i tada će kapital da ospo- 
sobi ovo stanovništvo za potrošače«. 

U trećem dijelu knjige »Monetarna i finansijska pitanja« imamo 3 po- 
glavlja: 1) Naš dinar i teorije novca, 2) Vraćanje na zlatno važenje i 3) Pro- 
blemi plaćanja naših međunarodnih obaveza. 

U prvom poglavlju pisac navodi historijat dinara, njegovu inflaciju i 
prelaz na zlatno važenje. Poduprto statističkim podacima ovo poglavlje može 
svakom korisno da posluži. 

Isto tako imamo sa naučnog gledišta zanimljivo razrađeno pitanje 
zlatnog važenja: historijat, sadašnje stanje i budućnost, t. j. uslove, pod ko- 
jima bi moglo da se omogući vraćanje na zlatno važenje. Najefikasnija mjera 
za to bilo bi »dizanje općeg nivoa cijena u zemljama zlatnog bloka i ono bi 
utrlo put za uvođenje međunarodnog zlatnog važenja«. Nivo cijena izražen 
u zlatu pretjerano je nizak. Treba ga podići do stepena »na kome će se moći 
uspostaviti ravnoteža između robnih cijena i proizvodnih troškova. Tek tada 
bi mogla da oživi i industrija i poljoprivreda. Ovo bi se postiglo devalvacijom 
nacionalnih valuta i poslije sveopće devalvacije moći će se svjetska PRvisca 
vratiti na zlatno važenje«. 

Ističemo da je međunarodna vrijednost novca iz dana u dan sve manje 
važna. Vrijednost novca unutar državnih granica određuje se sprovođenjem 
planskih mjera. Međunarodna razmjena naskoro će se isključivo vršiti kom- 

penzacijom, putem kliringa, bonova, ili slično. Dakle, problem zlatnog važenja 
izgleda da je bar za sada bespredmetan. 

U »Problemu plaćanja naših međunarodnih obaveza«€ Dr. šećerov nakon 
kratkog razmatranja ovog pitanja dolazi do vrlo tačnog zaključka, da se 
međunarodne obaveze mogu najpodesnije isplatiti viškovima izvoza, koji će se 
pojaviti povećanjem volumena trgovine, jer »jedino aktivan bilans dužničkih 
zemalja može stvoriti zdrave ekonomske odnose između poverilačkih i 
dužničkih zemalja«. 

Četvrti dio »Na prekretnici svjetske i naše privrede« je najaktuelniji i 
stoga najinteresantniji. 

Pisac prvo govori o našoj privredi na prekretnici. Nakon raznih sta- 
tističkih podataka o stanju naše privrede Dr. Šećerov u prikazu naše agrarne 
krize konstatira, đa su mjere za njeno prebrođenje: 1) intenzivna obrada 
Zemlje, 2) favoriziranje stočarstva, 3) gajenje industrijskih biljaka i podizanje 
voćarstva, 4) jeftini agrarni hipotekarni kredit, 5) povećanje životnog stan- 
darda seljaka i 6) razvijanje naše domaće industrije, kako bi se zaposlio višak 
stanovništva. 


Govoreći dalje o cjelokupnoj svjetskoj privredi na prekretnici, pisac jasno 
ističe svoj optimizam, kada se nada, đa će se sa, »oživljenjem narodne privrede 
u pojedinim državama moći računati sa mogućnošću, da se valute povrate 
na svoje stare zlatne osnove ili da se stabiliziraju na novim nivoima zlatne 
vrijednosti«. Pisac računa sa obnovljenom širokom međunarodnom suradnjom 
u privredi. Međutim već vidimo svuda samo mjere planske privrede s otvorenim 
ciljem za autarkijom ili u najboljem slučaju za zatvorenim privrednim kru- 
govima-regionima. Katarina Šefer (Beograd) 

Belošević Mirko: Prilozi za računovodstvenu organizaciju gradova i 
općina u Kraljevini Jugoslaviji, Zagreb 1936, str. 40, cijena Din. 20.— Knjiga 
se naručuje kod autora, Zagreb, Gajdekova ul. 26. — Pisac je gradski pomoćni 
činovnik u Zagrebu, inače također zavjereni komorski revizor i sudski knjigo- 
vodstveni vještak. Beloševićeva knjiga pretstavlja lijepi stručni prilog za našu 
revizorsku struku, i to specijalno na javnom privrednom polju kod općina 
(samouprava). Sadržaj je jeljen u dva poglavlja: I Nacrt pravilnika za 
Općinski kontrolni ured, i Uputa u vođenje našastara pokretnina. Svakako 
su za naše prilike zanimljiva dva dodatka, i to: Okružnica revizora, gdje se 
prvi put iznosi u javnost djelokrug rada jednog javnog privrednog revizora, 
koju funkciju vrši i sam autor knjige, te Ocjena Trgovinsko-industrijske ko- 
more u Zagrebu ovoga elaborata o računovodstvenoj organizaciji gradova. 
Ova dva dokumenta. nemaju možda samo reklamnu svrhu, nego đaleko više 
pokazuje smjernice i koristi rada revizorskog zvanja za privatnu privredu i 
za javno (samoupravno i državno) poslovanje. 

Ovom knjigom pruža se korisna inicijativa Savezu građova Jugoslavije, 
te zato njezina aktuelnost otskače s obzirom na pretstojeći kongres gradova, 
koji će i o tom predmetu raspravljati. Knjiga je potrebna svim općinama i 
gradovima, njihovim namještenicima kontrolne, računarske i financijske grupe, 
pa i privatni knjigovođe mogu u njoj naći korisnog materijala. 

Svakako projekti iznešeni u knjizi M. Beloševića vrijedni su, da se i čim 
prije realizuju, jer je to u interesu porezovnika i samoupravnih tijela. 'Tako 
bi se sigurno spriječile mnoge neurednosti, neprilike i nepodopštine, koje su 
inače danas na dnevnome redu. Knjigu preporučamo svim interesentima. 

Dr. Z. BR 

Dr. Dugački Zvonimir: Prometna Geografija. — Zagreb 1936. Str. 140. 
— Već se je otac moderne geografije K. Ritter bavio problemima prometa po- 
smatrajući ga kao pojavu u ekonomskoj geografiji, ali djelo J. G. Kohla: »Der 
Verkehr und die Ansiedlung der Menschen in ihrer Abhšngigkeit von der Ge- 
staltung der Erdoberfliche«, izašlo 1841 god., stvorilo je prometnu geografiju 
kao zasebni dio ekonomske geografije, koja je još sama bila u početku stva- 
ranja. Upravo od toga doba prometna sretstva se naglo usavršuju na korist 
čovječanstva. Lokomotiva, parobrod, aeroplani, telegraf, telefon i radio, danas 
rade na zbliženju i upoznavanju ljudi, te dopremi potrebnih stvari, ukratko 
svladavaju prostor i vremena. 


Pojam daljine postao je vrlo rastegiljiv. što je nekada značilo veliku 
udaljenost zbog koje su moćna carstva propadala, ne mogavši svladati problem 
velikih prostora, danas vijesti, a također ljudi i roba prelaze taj isti prostor 
za neznatno vrijeme. Moderna prometna sretstva imaju neprocijenjivih zasluga 
za širenje kulture i civilizacije, pa H. T. Buckle nije imao previše krivo kada 
je rekao, da je za ujedinjenje čovječanstva lokomotiva učinila više nego svi 
filozofi, pjesnici i proroci od postanka svijeta. 


Već smo naglasili u recenziji knjige prof. Lukasa, đa smo mi Hrvati 
Zahvalni za svako vrijednije djelo, koje će popuniti prazninu u našoj siro- 
mašnoj geografskoj literaturi, a pogotovo mlađim ljudima, makar im djela ne 
bila bez pogrješaka i manjkavosti, jer dobro znamo sve teškoće naučnog stva“ 
ranja, koje nam nameće vrijeme u kojem živimo. 


Knjiga Dugačkoga prva je ove vrsti kod nas, pa ne smijemo biti previše 
strogi u procjenjivanju i u kritici. Naravno djelo je još daleko od sličnih djela 
Hasserta i Richthofena, ali knjiga je pomno pisana, literatura iscrpljeno obra- 
đena, a i u stilu se opaža kođ pisca dobar napredak. Zapravo, ovo je iscrpan, 
sistematski dobro sređen uvod i priručnik u prometnu geografiju, gdje može 
stručnjak naći mnogo interesantnog materijala potrebnog pri obrađivanju spe- 
cijalnih problema prometne geografije, a svaki inteligenat može dobiti sliku 
razvoja prometa. 

Pisac u uvodu, koji bi mogao biti opširniji, obrađuje promet kao geo- 
grafsku pojavu. Zatim dosta iscrpno obrađuje kopneni saobraćaj, unutrašnju 
(riječnu i jezersku) plovidbu, pomorski promet, uzdušni saobraćaj, te promet 
vijesti. Prometnu geografiju Jugoslavije pisac je nešto opširnije obradio u 
tekstu ostalih poglavlja. Na kraju su dodani interesantni i aktuelni statistički 
podaci. Dr. N. Peršić 


Kenk Dr. Miran: Der Bieihandel mit Bericksichtigung des Hanđels mit 
Bicierzen und Bleifabrikaten. Verlag von Julius Springer, Wien 1936. Str. 88. 
Cijena cca RM 4.—. — Kao što se vidi iz samog naslova knjige, koja je za- 
pravo doktorska radnja pisca na bečkoj Visokoj ško za svjetsku trgovinu, 
obrađen je u njoj problem trgovine olovom. Dr. Kenk poznaje vrlo dobro prilike, 
koje vladaju u trgovini olovom, pa je zgodno povezao svoje praktično znanje, 
koje je stekao desetgodišnjim radom na tom području sa znanstvenim prouča- 
vanjem ovog pitanja. 


Uvod obuhvata historički prikaz upotrebe olova od najstarijih vremena 
do danas. 


U I. dijelu pisac govori o strukturnim promjenama u proizvodnji olova. 
Udio Evrope u svjetskoj proizvodnji olova bio je 1913 godine 47.4%, a Amerike 
50.5% od ukupne proizvodnje, dok je godine 1927/29 udio Evrope samo 22.8%, 
dok se Amerike povećao na 70.3%. Ovaj se udio Evrope u zadnje vrijeme 
nešto popravio, ali ne znatno. Ukupna proizvodnja olovne rudače u godinama 
1929 do 1933 iznosila je 1,383.120 metričkih centi dok je ukupna proizvodnja 
olova u tom periodu bila 1,409.800 mtc. Ovaj višak potječe iz starih zaliha. 
Prema potrošnji olova dolazi Evropa na prvo mjesto, ali njene talionice ne 
mogu đa podmire svu potrebu, pa se stoga mora u Evropu uvoziti znatne 
količine već taljenog olova. Pisac analizira sadanji položaj tržišta olovom, te 
daje svoje sugestije za njegov što bolji razvitak. 

U II. dijelu obuhvaćena je trgovina olovnim rudačama. Pisac najprije 
izlaže funkcije i rizika, koja su općenito skopčana sa trgovinom olovnih rudača, 
olova i olovnih fabrikata, pa zatim prelazi na samu trgovinu olovnim ruda- 
čama. Ona se mora prosuđivati u prostornom, vremenskom, kvantitativnom, 
kvalitativnom, kapitalističkom i psihičkom pogledu. Detaljno je prikazana sama 
tehnika i organizacija olovnim rudačama, sa formulama za izračunavanje 
cijena ovom artiklu, te nastojanje talionica, da isključe ovu trgovinu. 


U III. dijelu prikazuje se trgovina olovom, kako se ista odvija na burzama 
1 ođvojeno od njih. Pisac iznosi posebno funkcije, rizika, tehniku i organiza- 
ciju burzovne i izvanburzovne trgovine olovom, te upozorava na tendencu, koja 
se i tu javlja od strane talionica, da isključe trgovinu kao posrednicu između 

proizvođača i potrošača. Trgovina starim olovom i otpatcima obrađena je tako- 
đer s istog stanovišta funkcije, rizika, tehnike i organizacije. 


U IV. dijelu izlaže trgovinu fabrikatima, dakle gotovim olovnim pro- 
izvodima. 


U zaključku pisac ističe potrebu postojanja trgovine olovom, koja je po 
njemu uslovljena sa 2 faktora, koji čine, da je takoreći trgovina olovom nena- 
doknadiva, a to su kapital, kojim ista raspolaže i karakter same robe, koji 
iziskuje potrebu svladavanja inkongruence količine i spajanje, odnosno izrav- 
navanje razlike u kvaliteti sortiranjem materijala. Pisac se osvrće posebno na 
nastojanje talionica da isključe posredovanje trgovine i da preuzmu njene funk- 
cije, te veli, da će to ovima uspjeti samo djelomična i to samo u trgovini talje- 
nim olovom i olovnim fabrikatima, dok će biti teže u trgovini olovnim ruda- 
čama i starim olovom. Na koncu je dao pisac pregled maraka olova, pod kojima 
notira olovo na metainim burzama u Londonu i Berlinu. 


Ovo je djelo po svome sadržaju, sistematskoj podiobi materijala i nauč- 
nom načinu obrade vrlo interesantno, jer daje jasnu općenitu sliku o prilikama, 
koje vladaju na svjetskom tržištu ovog metala. Ono može dobro da posluži za 
odgovor pitanju, zašto se u našoj državi, u kojoj je olovna rudača prilično 
rasprostranjena, ista ne iskorišćuje onako, kako bi se mogla. Velika vrijednost 
samog djela sastoji se u tome, što je Dr. Kenk dao jednoj čisto stručnoj 
literaturi novi prilog, koji pretstavlja rezultantu njegovoga praktičnog rada i 
iskustva u privrednom životu te naučnog proučavanja teoretskih, ekonomskih i 


komercijalnih disciplina. Ivo Crnić 
= Ivšić Dr. Milan: Razvitak hrvatskog društva u drugoj polovici XIX sto- 
ljeća. Zagreb 1936, str. 42. Cijena Din 15.—. — Knjiga se naručuje kod autora, 


Zagreb, Rakovčeva ulica 13. 


Dr. Milan Ivšić, profesor Ekonomsko-komercijalne visoke škole u Zagrebu, 
plodni je pisac ekonomsko-socijalne struke, te je u posljednje vrijeme štampao 
tri pažnje vrijedne monografije i to: Diljem selja, Seljačko razduženje — 
oživljavanje naše privrede i Razvitak hrvatskog društva. Ova posljednja je 
zapravo posebni otisak rasprave štampane u velikom monumentalnom alma- 
nahu, u Obzorovoj Spomen-knjizi 1860—1935. Svakako hvalevrijedno, jer je 
sadržaj rasprave vrlo interesantan, te će kao separat laglje doći u ruke mno- 
gobrojnih interesenata. 

Dr. Milan Ivšić, kao prominentni ekonomista i sociolog, dao je u ovoj 
studiji sintezu gospodarskoga, kulturnog i socijalnog razvoja hrvatskoga na- 
roda tokom 19. stoljeća, a obradio je pri tom i sadašnjicu. Naročito je inte- 
resantna analiza razvoja hrvatskog seljaštva po pojedinim pokrajinama. 


Analiza i kulturni prikaz hrvatskoga društva u pojedinim otsjecima nje- 
govog razvoja do danas, u cijelosti je još neobrađen, pa prema tome i napor 
Prof. Dra Ivšića u tome smjeru dobiva još više na svojoj važnosti. 

Knjiga ima 10 poglavlja slijedećeg sadržaja: 1. Raspad plemstva. 2. Ra- 
danje građanstva. 3. Stvaranje hrvatske inteligencije. 4. Hrvatsko društvo. 
5. Propadanje hrvatskog seljaštva. 6. Brojčani prikaz propadanja našega se- 
ljaštva. 7. Razvojačenje Vojne Krajine. 8. Zemljišne zajednice. 9. Socijalno- 
gospodarske prilike seljaštva u Bosni i Hercegovini. 10. Ekonomsko-socijalne 
prilike seljaštva u Dalmaciji. — Iako nije dan ni ovom studijom — iz teh- 
ničkih razloga — cjelokupan kulturni prikaz, knjiga Dra Ivšića poslužit će 
bezuvjetno kao odličan vodič za upoznavanje barem poglavitih dijelova naše 
narodne kulture, pa je stoga najtoplije preporučamo. Dr. Z. R. 


Nogaro Bertrand: Les prix agricoles mondiaux et la crise. Paris 1936, 
str. 168, cijena 20 fr. — Predmet nedavno izašlog djela uglednog sveučilišnog 
profesora u Parizu, Bertranda Nogaro, jest prikaz najnovijeg razvoja poljo- 
privrednih cijena na svjetskom tržištu, promatran kao bitni elemenat savre- 
mene ekonomske krize. Ovaj razvoj prikazan je sa stanovišta ekonomista te 
samo djelo pretstavlja najnoviji prilog francuske nauke proučavanju poslije- 
ratne ekonomske krize i teoriji cijena. 


— 356 — 


U prvom dijelu pisac izlaže općenite podatke o razvoju indeksa na veliko 
& osobitim obzirom na cijene poljoprivrednih proizvoda u razdoblju od 1919 
do 1935 godine. Za bolje razumijevanje priloženi su grafički prikazi razvoja 
cijena u najvažnijim zemljama (Francuskoj, Engleskoj, Njemačkoj, Italiji, 
U. S. A. i Belgiji). Posebno su izloženi globalni statistički podaci o poljopri- 
vrednoj proizvodnji i zalihama. na svijetu. 

U drugom dijelu prikazano je stanje na svjetskim tržištima glavnih 
poljoprivrednih proizvoda kao žita, šećera, mesa, kave, pamuka, lana, konoplje, 
kaučuka i drveta. Posebna pažnja posvećena je i vanjskoj trgovini kao mani- 
festaciji ponude i potražnje ne samo na svjetskom, nego i na domaćim trži- 
štima. Razvoj tržišnih cijena prikazan je statističkim tabelama i grafičkim 
prikazima tečaja za spomenute glavne grane agrarne proizvodnje. Napose je 
prikazano tržište u vezi sa svjetskim, pa je pisac izložio uzročnu vezu između 
Francuske kao uvozne zemlje i vanjskih tržišta. 

Nogaro u svom djelu uglavnom ističe, da su tržišta bila pod utjecajem 
hiperprodukcije, koju je prouzročio svjetski rat, te da su sva nastojanja, da 
se pritisak ponude na tržištima smanji, imala samo prolaznih uspjeha. Pisac 
ističe, da su hausse 1919 god. i baisse 1921 god. povukle za sobom: skoro sve 
poljoprivredne proizvode. Popravak stanja u proizvodnji i na tržištima, između 
1923 i 1929 godine nije jednoličan, pa se krivulje razvoja cijena pojedinih 
proizvoda ne udaljuju mnogo od općeg indeksa cijena na veliko. Pad cijena iz- 
među 1929 i 1932 je karakteriziran krivuljama, koje se skoro podudaraju. 
Poslije 1932 god. osjeća se neki popravak cijena iako je skoro u svima drža- 
vama izražen u devalviranim valutama. D.C. 

& 

VIJESTI 


Vijeće Trgovinsko-industrijske komore u Zagrebu protiv osnivanja druge 
Ekonomsko-komercijalne visoke škole. — Dne 23 juna 1936 održavana je re- 
dovita plenarna sjednica Vijeća TI komore u Zagrebu, pa je tom prilikom 
podnio komorski vijećnik iz Siska, trgovac Juraj Maraković, prešni prijedlog 
u stvari osnivanja Ekonomsko4komercijalne visoke škole u Beogradu, koji 
glasi: »Slavno Vijeće! Paragrafom 39 Financijalnog zakona za god. 1936/37 
predviđeno je osnivanje EKVŠ u Beogradu. Ovom je odredbom u velikoj mjeri 
pogođena dosada postojeća Ekonomsko-komercijalna visoka škola u Zagrebu, 
koja kao jedina visoka trgovačka škola ove vrsti u zemlji djeluje već 16 go- 
dina, te je odgojila znatan broj fakultetski kvalificiranog privrednog pod- 
mladka, te time ispunjava jednu vrlo veliku zadaću na području pridizanja 

naše narodne privrede. Poznato je, da se ova visoka trgovačka škola nije mogla 
onako izgraditi, kako bi to bilo potrebno, jer su sretstva, koja su joj osigu- 
rana u državnom proračunu već kroz niz godina nedovoljna. Poznato je, da su 
do sada svi predlozi za bolju dotaciju zagrebačke Ekonomsko-komercijalne 
visoke škole bili uvljek odbijeni s motivacijom, da se uslijed privredne krize i 
osiromašenja naroda ne može za sada obilnije dotirati. Prema tome je vrlo 
čudnovato, da se kraj ovakove situacije sada ipak nalaze sretstva za osnivanje 
nove, druge komercijalne visoke škole. Pošto je osim toga poznato, da je za- 
grebačka Ekonomsko-komercijalna visoka škola smještena u zgradi privatne 
Zaklade, koja je stvorena prinosima privrednika isključivo s područja naše 
komore, smatramo, da je naša privreda u još većoj mjeri interesovana namje- 
rom o osnivanju druge Ekonomsko-komercijalne visoke škole. Smatramo, da 
za sada za cijelu državu potpuno dostaje jedna Ekonomsko-komercijalna vi- 
soka škola, i da je postojeća zagrebačka visoka škola svojim dosadanjim 
radom u cijelosti izvršila onaj zadatak, radi kojeg je i osnovana. Ako se pak 
ipak želi pridonijeti daljnjem poboljšanju i razvoju rada ovakove visoke trgo- 
vačke škole, onda je u prvom redu potrebno, da se za tu već postojeću visoku 
školu osiguraju veće dotacije u državnom budžetu. Otvaranjem konkurentne 
Ekonomsko-komercijalne visoke škole u Beogradu ne će se bez sumnje prido- 
nijeti polučenju ovoga cilja, naime što boljoj izobrazbi privrednih rađnika i 
stručnjaka s univerzitetskom izobrazbom, nego je, što više sigurno, da bi obe 
visoke trgovačke škole manje više samo životarile, a to bi bez sumnje značilo 
osjetljiv nazadak prema rezultatima polučenim radom Ekonomsko-komercijalne 
visoke škole u Zagrebu, dosada jedine u ovoj zemlji. 


Stoga smatramo, da je osnivanje nove EKVSŠ u Beogradu štetno i ne- 
racionalno, ne samo s gledišta već postojeće EKVŠ u Zagrebu, nego i iz općeg 
privrednog i prosvjetno-političkog gledišta. S ovih razloga čast mi je predlo- 
žiti slavnom Vijeću, da izvoli zaključiti, da Trgovinsko-industrijska komora u 
Zagrebu protestira protiv osnivanja EKVŠ u Beogradu, i da zatraži od mjero- 
davnih faktora, da se od te namjere odustane«. 


Ova je rezolucija jednoglasno prihvaćena od plenuma komore, objavljena 
u svim novinama i odaslana odlučujućim faktorima. 


Hongres ekonomista u Novom Sadu. — Dne 14 juna 1936 održan je iz- 
vanredni kongres Saveza ekonomista kraljevine Jugoslavije iz Beograda u 
Novom Sadu, gdje su bila zastupana udruženja diplomiranih ekonomista i ko- 
mercijalista iz Beograda, Novog Sada, Niša i Ljubljane. Društvo diplomiranih 
ekonomista i komercijalista u Zagrebu nije bilo zastupano na tom kongresu, 
jer ono još ne spada u taj savez. Slično je i sa nekim drugim društvima (Split, 
Maribor, Dubrovnik itd.), koja djeluju potpuno samostalno. 


Rezultat kongresa je slijedeći: 


1) prihvaćena su pravila za stvaranje jedinstvenog udruženja za cijelu 
Jugoslaviju; 

2) zaključeno je sazvati u oktobru 1936 redoviti kongres svih ekonomista 
u Zagrebu; 

3) pozdravljeno je predviđeno osnivanje nove Ekonomsko-komercijalne 
visoke škole u Beogradu; 


4) traži se takva podjela rada između buduće beogradske i sadanje za- 
grebačke visoke škole, da u Zagrebu ostane specijalizacija za privatno-pri- 
vredna zvanja, a u Beogradu da se u glavnom spremaju slušači za državna 
privredna zvanja u raznim ministarstvima, diplomaciji itd. 


Prema novinskim vijestima izgleda, da je kongres uspio sa svojim radom. 


Zakonsko uređenje slobodnog zvanja privrednih savjetnika u Jugoslaviji. 
— Udruženje diplomiranih ekonomista u Mariboru obratilo se 10 juna 1936 na 
Komoru za trgovinu, obrt i industriju u Ljubljani s pretstavkom, da se Mini- 
stru za trgovinu i industriju uputi prijedlog, da bi se novelom Zakona o rad- 
njama, koja se priprema, unio u čl. 60 istog zakona i obrt »privrednih 
savjetnika« kao slobodno zvanje diplomiranih apsolvenata Ekonomsko- 

komercijalne visoke škole u Zagrebu i ostalih sličnih ekonomskih i političkih 
visokih škola i fakulteta u inozemstvu, čije su diplome nostrificirane u Jugo- 
slaviji. Temeljito obrazloženi prijedlog udruženja u Mariboru ističe među osta- 
lim, da na području ljubljanske komore a mariborskog udruženja, trojica diplo- 
miranih ekonomista namjeravaju djelovati kao privredni savjetnici i članovi 
same komore. Udruženje moli stoga, da se konačno zakonskim putem uredi 
pravni položaj, te zaštiti vršenje slobodnog zvanja i upotreba naziva sadanjih 
.i budućih privrednih savjetnika. | 

Komora za trgovinu, obrt i industriju u Ljubljani obratila se na Eko- 
nomsko-komercijalnu visoku školu u Zagrebu s molbom za mišljenje o pokre- 
nutoj akciji prema pretstavci mariborskog Udruženja diplomiranih ekonomista. 
E.K.V. 8. dostavila je Komori opširni i temeljito obrazloženi prijedlog Profe- 
Borskog savjeta ove visoke škole, koji je još početkom 1934 godine dostavljen 
Ministarstvu prosvjete i Ministarstvu trgovine i industrije sa nacrtom zakona 
o privrednim savjetnicima, kako bi se što prije po ugledu ostalih naprednih 
država Europe provelo zakonsko uređenje slobodnog zvanja privrednih savjet- 
nika. Sigurno je, da će u vezi sa spomenutom pretstavkom agilnog maribor- 
skog udruženja ljubljanska komora u smislu prijedloga E.K.V. 8. u Zagrebu 
iz god. 1934 poduzeti shodne korake kod mjerodavnih faktora, da se to goruće 
Pitanje naše cjelokupne privrede, a napose mladog staleža diplomiranih ekono- 
mista, konačno riješi i pomakne s mrtve točke. Svakako bi trebalo tu hvale- 
vrijednu akciju proširiti i poduprijeti sa strane svih udruženja ekonomista i 
privrednih komora u državi. 


Svečana proslava 10-godišnjice prvih diploma na Ekonomsko-komercijal- 
noj visokoj školi u Zagrebu. — Dne 4 jula 1936 održali su prema programu 
drugovi, prvi diplomirani ekonomisti-komercijalisti Ekonomsko-komercijalne 


visoke škole u Zagrebu, svečanu proslavu na spomen podijeljenja prvih di- 
plioma. 


Prije podne sšvečari su posjetili grobove svojih dragih pokojnika na 
Mirogoju, i to: Stjepana Radića, koji je kao ministar prosvjete godine 1925 
pretvorio tadašnju Visoku školu za trgovinu i promet u »Ekonomsko-komer- 
cijalnu visoku školu« sa rangom univerzitetskog fakulteta i s pravom podje- 
ljivanja doktorata ekonomsko-komercijalnih znanosti, te profesora Dra. Vase 
Beloševića (predavao Političku ekonomiju) i dra. Ante Verone (predavao 
Pomorsko i Međunarodno pravo). Na sva ova tri groba položeni su vijenci 
svježih ruža i održani žalobni govori. Od 17 svečara samo je jedan mrtav, 
Marijan Linkmayer, koji je pokopan u Bihaću. 


U podne svečari su izvršili službeni posjet rektoru Prof. Dru. Milanu 
Ivšiću u novoj zgradi Ekonomsko-komercijalne visoke škole (Zvonimirova ul. 
8), koja prije 10 godina, kad su oni diplomirali, još nije postojala. Tek kasnije 
izgrađena je ova zgrada naporima i prinosima zagrebačkih privrednih kru- 
gova. Tom zgodom poveo se razgovor o lošim prilikama, u kojima se danas 
fakultet nalazi zbog nedovoljnih budžetskih dotacija. Svečari su pregledali i 
đačku biblioteku, seminare i ostale prostorije svoje Almae matris. 


Na večer priređen je bio u Gradskom podrumu svečani banket, na kojem 
se je našao na okupu lijepi broj jubilaraca, profesori Ekonomsko-komercijalne 
visoke škole na čelu sa rektorom drom. M. Ivšićem i sekretarom D. Cutvarićem, 
te delegati Društva diplomiranih ekonomista i komercijalista iz Zagreba, i 
»Ekonomista«, mjesečnika za savremena ekonomska i socijalna pitanja u 
Zagrebu (urednici I. Crnić i F. Krajčević). Kao kućedomaćin fungirao je 
dobni svečar Franjo Bausman, koji je biranim riječima pozdravio sve sakup- 
ljene svečare i goste. Iza svršene večere održali su nazdravice i govore: Dr. 
Stanko Filipović, profesor Državne trgovačke akademije u Zagrebu, Dr. Zlatan 
Ružić, konzulent Trgovinsko-industrijske komore i docent Ekonomsko-komer- 
cijalne visoke škole u Zagrebu, Dr. Ivo Padovan, privredni savjetnik i pod- 
predsjednik Društva diplomiranih ekonomista i komercijalista u Zagrebu, te 
profesori Državnih trgovačkih akademija: Aurel Senečić iz Niša i Hasan 
Karahasanović iz Subotice. U ime Profesorskog savjeta Ekonomsko-komerci- 
jalne visoke škole i u ime same Visoke škole čestitao je svečarima rektor Dr. 


M. Ivšić. Franjo Krajčević čestitao je u ime redakcije mjesečnika »Ekonomist«. 
Srdačnu pismenu čestitku poslao je i Dr. Ivo Belin, viceguverner Narodne 
banke u Beogradu, kao bivši profesor. 

Tokom proslave iznešen je jednođušni protest svih svečara protiv pro- 
letarizacije diplomiranih ekonomista i komercijalista, koja bi bezuvjetno na- 
stupila osnutkom još jedne visoke škole u Beogradu, kako to državni budžet 
1936/1937 predviđa. Skup svečara se je odlučno izjasnio protiv bilo kakvog 
cijepanja današnje već 15 godina postojeće visoke škole u Zagrebu, pošto bi 
to samo štetovalo općoj izobrazbi budućih absolvenata. 

Tako je prošla ova značajna svečanost u intimnome krugu jubilaraca, 
prvih fakultetski obrazovanih ekonomista i komercijalista u Jugoslaviji, pa 
je samo poželjno i potrebno, da se ovakva svečanost svake godine slavi u još 
većem publicitetu, jer je to u interesu propagande i reklame Ekonomsko- 
komercijalne visoke škole, kao fakulteta, u interesu staleža fakultetski obra- 
zovanih komercijalista uopće, a slobodne profesije privrednih savjetnika 
napose. Mišljenja smo, da je u prvom redu zvano baš Društvo diplomiranih 
ekonomista i komercijalista u Zagrebu, da takve i slične proslave i svečanosti 
organizira. 


Diplomirani ekonomisti i grad Zagreb. — Na plenarnom zasjedanju za- 
stupništva grada Zagreba polovicom jula 1936 postavljeni su mnogi stalni 
gradski činovnici i službenici sviju struka. Među ostalim činovnicima I kate- 
gorije, za koju se traži fakultetska odnosno visokoškolska sprema, postavljeni 
su tom prilikom prvi puta i diplomirani ekonomisti, koji su kod grada sve 
dosada službovali u svojstvu pomoćnog osoblja. Tako su stalnim gradskim 
činovnicima I kategorije financijske struke postavljeni diplomirani ekonomisti: 
Milan Bogdanović, Leopold Šips i Mirko Sagrak. Ekonomisti M. Bogdanović i 
M. Sagrak su diplomirali na Ekonomsko-komercijalnoj visokoj školi u Zagrebu, 
a L. Šips na Visokoj školi za svjetsku trgovinu u Beču. čestitamo! 


Novi diplomirani ekonomisti. — U ljetnom ispitnom roku dne 27 i 30 juna 
1936 diplomirali su na Ekonomsko-komercijalnoj visokoj školi u Zagrebu slije- 
deći kandidati: Bencarić Ivan iz Zagreba, Bojadžijević Metodije iz Lerina 
(Grčka), Cviličević Marija iz Korčule, Gaćeša Bogdan iz Gračaca, Hanžeković 
Marija iz Slav. Požege, Hochsinger Branko iz Krapine, Janković Živko iz 
Krnje Jele, Lazarević Đorđe iz Novog Sada, Milisavljević Milorad iz Gračanice, 
Milošević Ilija iz Gor. Ulcinja, Morpurgo Aldo iz Splita, Petković Luka iz 
Gradišta, Sokolović Lazar iz Kumanova, Stojković Borislav iz Bitolja, Šukarević 
Vasiljka iz Velesa. Tićac Ervin iz Sušaka i Živković Mirko iz Grubišnog Polju. 
čestitamo! 


Promjene na Ekonomsko-komercijalnoj visokoj škoH u Zagrebu. — Profe- 
gorski savjet E.K. V. Š. na svojoj sjednici od 30 juna 1936 izabrao je za nauk. 
god. 1936/37 za rektora redovnog profesora Lukasa Filipa, a za dekana 
redovnog profesora Dr Nagya Josipa. Honoriranim nastavnikom za Pomor- 
sko pravo postavljen je Dr. Brajković Vladislav, priv. docent i hon. na- 
stavnik Pravnog fakulteta u Subotici, a lektorom za češki jezik Vrana Josip, 
profesor IV. real. gimnazije u Zagrebu. 


Promocija. — Član naše redakcije Dr. iur. Vladimir Košak promoviran je 
30 lipnja 1936 na ekonomsko-socijalnom fakuitetu sveučilišta u Frankfurtu na 
Majni na čast doktora »rerum politicarum«. Disertacija »Die bankmšssige Fi- 
nanzierung der jugoslavischen Industrie« bit će mu uskoro štampana, pa kako 
obrađuje najaktuelnije probleme našega bankarstva, to očekujemo njezino obje- 
lodanjenje S velikim interesom. Našem pak suradniku na njegovu drugom dok- 
toratu srdačno čestitamo! 


Napomena. — Radi resrganizacije uprave i iz tehničkih razloga izlazi 
ovaj puta »Ekonomist« kao dvobroj za juli i august 1936. S time u vezi se 
obavješćuju ugledni pretplatnici i prijatelji našega časopisa, da će ubuduće 
»Ekonomist« izlaziti početkom svakog mjeseca, a ne više sredinom kao dosada. 

' Uprava i uredništvo 


Odgovorni urednik: Ivo Crnić, Zagreb, Martićeva 14, tel. 60-18. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 80-85. 
štamparija »Gaj« (Lj. Filipančić), Martićeva ulica broj 2. 


Metoda s  bušenim | 
karticama | 


Mehanizacija badkać: 
vodstva i statistike 


-HOLLERITH BUŠILO 
Hollerith=kartice buše se & pomoću električnog stroja, koji se zove 
Hollerith bušilo. Taj stroj ima 19 tipkala t. j. toliko koliko požicija 
ima svaka kolona kartice. Bušenje kartice vrši se psvažnia a3 

; dirom detišnog tipkala na bušilu. 

š HOLLERITH STROJ ZA RAZVRSTAVA- = HOLLERITH STROJ ZA TABELIRANJE 


1 NJE KARTICA Električni stroj za tabeliranje izradjuje na temelju nih i razvrsta« 
Stroj 2 za razvrstavanje kartica svrstava automatski po brojča+ nih kartica štampane izvještaje. On zbraja, odbija i-štampa ili sve, 


> nom redu sve kartice iste skupine, te vrši taj rad brzinom * “ili samo željeni dio podataka, bušenih na karticama. 
: | od 400 0 kartica u minuti, s S“; zi 

> bane je uprave svakog “das: da stalno ima jasnu sliku o skok fazama i 
“ cjelokupnosti svog poslovanja. Samo tako će joj biti moguće ispravno udesiti poslovnu 
politiku i postići, odnosno unaprediti rentabilitet. i ekonomičnost poduzeća. 


Hollerith metoda s bušenim karticama daje u najsavršenijoj mjeri 
željene podatke u vezi s proizvodnjom, režijama, kalkulacijom, prodajom 
ili bilo kojim drugim problemom, do u najsitnije detalje u najkraćem 
vremenu, te omogućuje najsavršeniju kontrolu čitavog poslovanja. 


==. 

s da idtije režija, povećanje prometa, smanjivanje rizika, mogućnost apso« 
š lutno tačne kalkulacije, racionalizacija cjelokupnog poslovanja, velike su 
prednosti, koje Vam pruža Hollerith metoda s bušenim karticama. 


| ZAHTIJEVAJTE POSJET NAŠIH STRUČNJAKA 

S JUGOSLAVENSKO HOLLERITH D.D. 

: Mesnička 7 

Dr. VLADIMIR KOŠAK 
O INOZEMNOM KAPITALU U NAŠIM BANKAMA 


Uloga inozemnog kapitala u našim bankama tako je značajna 
i zamašita, da se ni u jednom prikazu, ni u jednoj raspravi o našim 
bankama, ni pri rješavanju ma kojeg pitanja našeg bankarstva ne 
može mimoići. Značenje je inozemnog kapitala u našim bankama 
tim veće, što je on većinom namijenjen financiranju industrije, — 
dakle financiranju proizvodnje — a banke vrše u takovim slučaje- 
vima tek ulogu posrednika i nadglednika. Ta me je važnost inozem- 
nog kapitala potakla, da ovdje u nekoliko redaka prema moguć- 
nosti opišem raširenost i značaj toga kapitala u našem bankarstvu. 


Struktura je inozemnog kapitala u našim bankama posljedica 
cjelokupnog političkog i gospodarskog razvitka zemlje, pa da bi se 
njegovo današnje stanje i značenje pravilno moglo shvatiti, potrebno 
je malo razbistriti njegovu povijest. 

Gledajući unatrag možemo čitav razvoj inozemnog kapitala u 
našim bankama razdijeliti na dva razdoblja. Prvo bi razdoblje tra- 
jalo do raspada bivše podunavske monarhije, a počimalo bi godinom 
1892, kada su bečke i peštanske velebanke utemeljile Hrvatsko-Sla- 
vonsku zemaljsku hipotekarnu banku u Zagrebu, koja je i danas još 
kao Jugoslavenska udružena banka, najznačajniji predstavnik ino- 
zemnih bankovnih interesa u našem bankarstvu. Drugo se pak raz- 
doblje može računati od utemeljenja današnje države, pa sve do 
današnjih dana. 

Nedvojbeno je i vrijeme nakon 1930 god. donijelo u sastavu 
inozemnog kapitala u našim bankama mnogo promjena dubljeg zna- 
čenja. Svjetska bankovna kriza, slom bečkog »Osterreichische Cre- 
ditanstalt fiir Handel und Gewerbe« kao i neke posebnosti u poku- 

: šajima rješavanja naše bankovne krize (sanacija Jugoslavenske udru- 
žene banke) jesu ona tri momenta, koji su prouzrckovali većinu tih 
promjena. Da li pak ti događaji posljednjih godina znače početak 
jednog novog — trećeg — razdoblja u razvitku inozemnih interesa 
u našim bankama, ili se mogu smatrati samo nastavkom drugog raz- 
doblja, moći će se sa stanovitom sigurnošću kazati tek nakon par 
godina. Gospodarski i politički položaji pojedinih podunavskih 
država, kao i njihovi međusobni odnošaji, tako su komplicirani, ne- 

određeni i napeti, da se ekspanzivna politika zapadnoevropskog ve- 
lekapitala nalazi danas još uvijek u stavu čekanja i odgađanja, te po- 
duzimlje samo one pregrupacije, koje su silom prilika neophodne i 
neodgodive (reorganizacija bečkog »Creditanstalt«). Predbježno sam 
sistematizirao sve te promjene posljednjih godina unutar drugog raz- 
doblja. 

U prvom je razdoblju?) stvorena široka podloga za po- 
voljan razvitak austrijskog, madžarskog i donekle češkog kapitala. 
Tada se zapravo još nije poslovanje bečkih, peštanskih i praških ba- 
naka ni moglo smatrati izričito inozemnim, budući da je to bio u 
glavnom jedan državni teritorij, u koliko se ne gleda na državopravne 
osobitosti odnosa između Austrije i Madžarske s jedne strane, te Ma- 
džarske i Hrvatske s druge strane. To bi se poslovanje moglo isprav- 
nije nazvati narodno-stranim, dok se je čisti inozemni karakter toga 
kapitala pokazao tek s raspadom podunavske monarhije, odnosno 
stvaranjem novih država u Podunavlju. U tom su razdoblju za stva- 
ranje premoćnih pozicija inozemnog kapitala bili od važnosti mnogi 
momenti. 

U prvom su redu zakonski propisi smetali povoljnom razvitku 
domaćih banaka. Uskraćivanjem koncesije onemogućivale su upravne 
vlasti u Dalmaciji, Sloveniji, Bosni i Hercegovini osnivanje podruž- 
nica zagrebačkih domaćih zavoda u tim krajevima. Na taj su način 
bili ti krajevi odrezani od Zagreba, njihovog naravnog gospodarskog 
središta. Domaći su pak zavodi u navedenim krajevima bili kapitad 
lom preslabi i sa strane austrijskih i madžarskih banaka tako ugro- 
ženi, da se na njihovu ekspanziju u Hrvatskoj nije moglo ni pomi- 
šljati. Pored toga su upravne vlasti na svakom koraku protežirale 
bečke i peštanske banke. Moguće je najvažniji momenat bio taj, da 
su u vrijeme prvog razvoja našega novčarstva bečke i peštanske 
banke bile kapitalom znatno nadmoćne domaćima, koje su se razvi- 
jale u gospodarstvu, koje se je tada nalazilo tek u prvom napuštanju 
patrijarhalnih gospodarskih oblika. Povrh svega valja spomenuti i 
to, da je Vojvodina bila tada integralni dio Madžarske, pa nije ni 
čudo, da su tamo čitavo bankarstvo organizirale peštanske banke. 


Među inima utemeljene su u tom razdoblju i slijedeće banke: 


1892. Hrvatsko-Slavonska zemaljska hipotekarna banka u Zagrebu (da- 
našnja Jugoslavenska udružena banka) sa strane »Magyar Jelzalog Hitelbank«, 
Budapest (Ugarska hipotekarna banka); »Magyar lesz&mitolo €s pć€nzvaltć- 
bank«, Budapest (Ugarska eskomptna i mjenjačka banka); »Union-Banke«, 
Wien ; 

1895. Zemaljska banka za Bosnu i Hercegovinu u Sarajevu sa strane 
»Wiener Bankverein«, Wien, te Ugarske banke za industriju i trgovinu iz 
Budimpešte; 


1) U prvom je razdoblju obrađen razvoj inozemnog kapitala samo u zem- 
ljama bivše monarhije. U Srbiji nije ni danas još bankarstvo od nekog 080- 
bitog značenja, a do pred rat su bile tamo od inozemnih banaka zastupane: 
»Linderbank«, Wien; »Pesti magyar kereskedelmi bank«, Budapest; »Pražska 
uvčrni banka«, Prag; »Berliner Handelsgesellschaft«, Berlin; »Banque Ftranco- 
Serbe«, Paris; »Srpska Banka«, Zagreb; (Kukla: Razvitak kreditne organiza- 
cije u Srbiji, Zagreb 1924). 

1900. Ljubljanska kreditna banka uz sudjelovanje Živnostenske banke iz 
Praga; 

1909. Hrvatska zemaljska banka u Osijeku (današnja Jugoslavenska banka 
u Zagrebu) pretvaranjem bankovne kuće »Sorger, Weiszmayer i dr.« uz su- 
djelovanje Živnostenske banke iz Praga; 

1909. Agrarna i komercijalna banka u Sarajevu sa strane »Pesti magyar 
kereskedelmi bank« (Ugarska trgovinska banka) iz Budimpešte; 

1912. Bosanska banka u Sarajevu sa strane »Bodenkreditanstalt« iz Beča; 

1912. Hrvatska sveopća kreditna banka u Zagrebu sa strane »Magyar 
Altal&nos Hitelbank« (Ugarska sveopća kreditna banka) iz Budimpešte; 

1918. Bosanska industrijska i trgovačka banka u Sarajevu sa strane 
>»Nieđerčsterreichische Escomptegeselischaft« iz Beča, 


Na taj je način do prevrata u listopadu 1918. stvorena, gore već 
spomenuta, široka podloga za razvoj i rasprostranjenje austrijskog, 
madžarskog i češkog kapitala, koji se je povrh toga manifestirao 
i neposrednim podružnicama bečkih i peštanskih bankovnih zavoda u 
našim krajevima. 

Osnutkom nove države počinje i drugo razdoblje, u ko- 
jem se očituju trojake tendencije, koje određuju razvitak i današnju 
strukturu inozemnog kapitala. To je t. zv. »nacionalizacija«, zatim 
pridolazak novog inozemnog kapitala iz raznih evropskih država i 
konačno jaka koncentracija banaka inozemnih interesa. 


Nacionalizacija banaka inozemnog karaktera bila je vr- 
šena na tri načina. Po prvom načinu bile su podružnice bečkih i pe- 
štanskih banaka jednostavno preuzete i pretvorene po većim domaćim 
zavodima u vlastite podružnice. Na taj je način preuzela Prva hrv. 
štedionica ljubljansku podružnicu »K. u. K. Privilegierte Allgemeine 
Verkehrsbank« iz Beča; Jadranska banka, Beograd (današnja Jadran- 
sko podunavska banka) preuzela je mariborsku podružnicu »Steier« 
miarkische Diskontbank« iz Graza; Hrv. eskomptna banka preuzela je 
mariborsku podružnicu londonske »Anglo-Austrian Bank«; Hrv. Slav. 
zemaljska banka preuzela je osječku podružnicu peštanske »Pesti ma- 
gyar kereskedelmi bank« itd. U oba posljednja slučaja radilo se je tek 
o formalnim »nacionalizacijama«, budući da su nekadašnji matični 
zavodi dotičnih podružnica i nadalje zadržali jači upliv nad domaćim 
zavodima. 

Drugi način nacionalizacije sastojao se u tom, da je jedna tek u 
tu svrhu novostvorena banka preuzela podružnicu inozemne banke. 
Tako je novoosnovani Kreditni zavod za trgovino in industrijo u 
Ljubljani preuzeo tamošnju podružnicu bečkog »Osterreichische Kre- 
ditanstalt fiir Handel und Gewerbe«. God. 1928. osnovano Opšte jugo- 
slavensko bankarsko društvo preuzelo je obe podružnice Wiener 
Bankvereina u Zagrebu i Beogradu. U oba slučaja preuzeo je bivši 
matični zavod većinu dionica novoosnovane banke tako, da se je i 
opet radilo samo o formalnoj »nacionalizaciji«. 


Istom je treći način nacionaliziranja pretstavljao i faktičnu na- 
cionalizaciju. Radilo se o samostalnim i formalno domaćim bankama, 
čije su dionice ipak ležale u inozemnim rukama. God. 1921, provedeno 
je povišenje dioničke glavnice Zemaljske banke za Bosnu i Hercego- 
vinu od 5 na 20 milijuna dinara. Tom je prilikom preuzela trećinu 
dionica Srpska centralna gospodarska banka u Sarajevu, drugu je tre- 


— 3463 — 


ćinu preuzeo jedan hrvatsko-muslimanski konzorcij, dok je dosadašnji 
glavni dioničar jedan belgijsko-švicarsko-austrijski konzorcij (So- 
cićtć Gćnćrale de Belgique, Bruxelles; Basler Handelsbank, Basel; 
Wiener Bankverein, Wien), preuzeo treću trećinu. Faktičnu naciona- 
lizaciju pretstavlja i slučaj gore navedenog Kreditnog zavoda za trgo- 
vino in industrijo u Ljubljani. Jedna domaća grupa, koja se je sasto- 
jala od »Mestne hranilnice ljubljanske«, »Hranilnice Dravske bano- 
vine« i firme August Westen iz Celja, preuzela je 1931. (pošteškoće i 
reorganizacija austrijskog Creditanstalta) većinu dionica (110.090 
dionica od ukupno 125.000) od bečkog Creditanstalta. 

Druga tendencija u razvoju strukture inozemnog kapitala u na- 
šim bankama, a koja je zapravo gore prikazanim nacionalizacijama 
suprotna, sastoji su pridolasku novog inozemnog ka- 
pitala iz raznih evropskih država. Preuzimajući manje ili veće pa- 
kete dionica pri osnivanjima, povišenjima kapitala i fuzijama banaka, 
a i kupujući neposredno na burzi ili ispod ruke, zainteresirale su se 
čitave grupe, kao i pojedine belgijske, engleske, talijanske, češke i 
nizozemske velebanke na našim bankama, u koliko već nijesu bile 
otprije posredno zainteresirane preko bečkih i peštanskih zavoda. Ovi 
novostečeni bankovni interesi služili su većinom i u glavnom promi- 
canju već postojećih ili osvajanju novih industrijskih pozicija i po- 
slova unutar našeg gospodarstva. Također su i banke, koje se za vri- 
jeme dunavske monarhije moglo smatrati državno-politički donekle 
domaćima, bile novim državnim granicama nenadano odijeljene od 
svojih industrijskih poduzeća, pa su bile prisiljene da steknu upliv nad 
bankama u svrhu boljeg i lakšeg upravljanja, financiranja i nadzira- 
nja svojih već postojećih industrijskih interesa. Primjeri su takovog 
pridolaska novog inozemnog kapitala bili česti i raznovrsni. 

Prilikom povišivanja dioničke glavnice Hrv. eskomptne banke 
u godinama 1921 do 1923, preuzela je londonska Anglo-Austrian Bank 
većinu dionica. Belgijska Solvay-grupa preuzela je 1923 god. znatni 
paket dionica Bosanske banke, dočim je iste godine sudjelovala ni- 
zozemska »Amstelbank« pri osnutku Agrarne i industrijske banke u 
Beogradu. Banka československych legil iz Praga osnovala je 1923 
god. Dobrovoljačku banku (današnju Komercialnu banku) u Zagrebu. 
Većinu dionica Hrv. banke u Zagrebu, što je bio jedini značajniji 
njemački posjet u našem bankarstvu, preuzela je 1928 god. Banca 
Commerciale Italiana od berlinske firme J. Michael & Co. U Beogradu 
je »Schweizerische Kreditanstalt« 1921 god. osnovao Srpsko-švajcar- 
sku banku, a »Magyar leszamitolo es pćnzvalt6-bank« 1927 god. Ju- 
goslavenski kreditni zavod. 

Treća se razvojna tendencija, koja je mjerodavna za današnju 
strukturu inozemnog kapitala u našem bankarstvu, sastoji u snažnoj 
koncentraciji. Strani naime dioničari, koji su bili novim dr- 
žavnim granicama odijeljeni od svojih banaka, željeli su zbog bolje i 
jeftinije uprave i lakšeg nadzora imati svoje interese po mogućnosti 
koncentrirane na jednome mjestu. Ovakovom koncentracijom nastala 
ie i Jugoslavenska udružena banka u Zagrebu — do danas najveća 
tvorevina inozemnog kapitala u našem bankarstvu — koja je do ne- 
davno raspolagala i najvećom dioničkom glavnicom između svih na- 

ših banaka. Najprije su se 1927 god. fuzionirale Hrv.-Slav. zem. hi- 
potekarna banka (tada u sferi »Pesti magyar kereskedelmi bank«) i 
Hrvatska eskomptna banka (u sferi Anglo-Austrian Bank), a fuzijom 
novo nastalom zavodu pristupile su u toku 1928 godine još tri dalj- 
nje banke i to: Bosanska banka, Beograd (tadanji veledioničari: »Pe- 
sti magyar kereskedelmi bank«, Budapest; »Osterreichische Boden- 
kreditanstalt«, Wien; Mutuelle Solvay, Bruxelles), Agrarna i komer- 
cijalna banka, Sarajevo (tadanji veledioničari: »Hrv. eskomptna ban- 
ka«, Zagreb; »Pesti magyar kereskedelmi bank«, Budapest; »Češka 
Union Banka«, Prag; »Lazard Brothers & Cie«, London; »Ephrussi & 
Co.«, Wien) i Agrarna i industrijska banka, Beograd (tadanji vele- 
dioničari: »Osterreichische Creditanstalt fiir Handel und Gewerbe«, 
Wien; »Amstelbank«, Amsterdam; »Kreditni zavod za trgovino in in- 
dustrijo«, Ljubljana; »Hrvatska sveopća kreditna banka«, Zagreb). 

Slični su razlozi bili mjerodavni i pri preuzimanju Opće kreditne 
banke u Subotici sa strane Hrv. sveopće kreditne banke u Zagrebu, 
čime je postignuta koncentracija bankovnih interesa peštanske »Ma- 
gyar Altal4nos Hitelbank« pod pokroviteljstvom francuske Schneider- 
grupe. Svakako su i međusobne fuzije inozemnih patronatskih za- 
voda imale manje ili veće posljedice za tendenciju koncentracije unu- 
tar našeg bankarstva. Tu valja spomenuti fuziju Anglo-Austrian 
Bank, London's British Trade Corporation, London, pod novim ime- 
nom Anglo-International Bank, London; fuziju »Osterreichische Cre- 
ditanstalt fiir Handel und Gewerbe«, Wien, s »Osterreichische Boden- 
creditanstalt«, Wien; fuziju Anglo-Československe Banke, Prag, s 
praškom Kreditnom bankom; fuziju Banca Commerciale Italiana, 
Milano, s Banca _ Commerciale Triestina, Trst; eventualne poslje- 
dice fuzije »Osterreichische Creditanstalt fiir Handel und Gewerbe«, 
Wien, s »Wiener Bankverein«, nijesu baš vjerojatne, budući da 
su inozemni interesi Creditanstalta već prije bili prenešeni na »So- 
cićt€ Continentale de Gestion«, Monaco. 

Prema današnjem se stanju nalazi u sferi inozemnog kapitala 12 
naših poznatijih banaka, koje ovdje navodim uz prikaz njihovih pa- 
tronatskih »obitelji«: 

1. Jugoslavenska udružena banka, Zagreb. 

Veledioničari: 

Socićt€ Continentale de Gestion, Monaco, 

Anglo-International Bank, London, 

Mutuelle Solvay (preko svoje kućne banke Pace Belge de Banque),i 
Amstelbank, Amsterdam. 

Ostali dioničari i uže poslovne veze: 
Continentale Verwaltungsgeselischaft, Wien, 

Osterreichische Creditanstalt und Wiener Bankverein, Wien, 
Ephrussi & Co., Wien, 

Anglo-československA a PražskA Gvčrni banka, Prag, 
Continentale Geselischaft fiir Bank- und Industriewerte, Basel, 
Lazard Brothers & Cie, London, 

J. Henry Schreder & Co Bank, London, 

National-Provintial & Union-Bank, London, 

Pesti magyar kereskedelmi bank, Budapest, 

Magyar Altal&nos Hitelbank, Budapest, 

Banca Commerciale Italiana, Milano, i 

Banque de Paris et des Pays-Bas, Paris. 

2. Jugoslavenska banka, Zagreb. 
Veledđioničar: 
Živnostensk& banka, Prag. 
3. Opšte jugoslavensko bankarsko društvo, Zagreb—Beograd. 
Veledioničari: 
Osterreichische Creditanstalt und Wiener Bankverein, Wien, 
Socićt6 Gćnćrale de Belgique, Bruxelles, i 
Basler Handelsbank, Basel. 
Ostali dioničari: 
Česk& banka Union, Prag, i 
Zemaljska banka za Bosnu i Hercegovinu, Sarajevo. 
4. Hrvatska sveopća kreditna banka, Zagreb. 
Veledioničari: 
Magyar Altal&nos Hitelbank, Budapest, 
Schneider & Co., Paris, 
Union Europćenne Industrielle et Financičre, Paris, i 
Banque de PUnion Parisienne, Paris. 
5. Zemaljska banka za Bosnu i Hercegovinu, Sarajevo. 
Veledioničari: 
Osterreichische Creditanstalt und Wiener Bankverein, Wien, 
Socićtć€ Gćnćrale de Belgique, Bruxelles, i 
Basler Handelsbank, Basel. 
Ostali inozemni dioničari: 
Magyar Altal&nos Hitelbank, Budapest, 
Banca Unione de Credito, Milano, i 
Deutsche Bank und Discontogeselischaft, Berlin. 
6. Bosanska, industrijska i trgovačka banka, Beograd. 
Veledioničari: 
Osterreichische Industriekredit A. G., (nekadašnje Niederčsterreichi- 
sche Escomptegeselischaft, Wien), 
českA eskomptni banka a Givčrni Gstav, Prag. 
Banque de Bruxelles, Bruxelles, i 
Comptoir Escompte de Genčve, Ženeva. 
7. Hrvatska banka, Zagreb. 
Majoritetni dioničar: 
Banca Commerciale Italiana, Milano. 
8. Prva hrvatska obrtna banka, Zagreb. 
Majoritetni dioničar: 
ČeskA primyslov& banka, Prag. 
9. Komercijalna banka, Zagreb. 
Majoritetni dioničar: 
Banka československych legii, Prag. 
10. Srpsko-švajcarska banka, Beograd. 
Majoritetni dioničar: 
Schweizerische Kreditanstalt, Zurich. 
11. Jugoslavenski kreditni zavod, Beograd. 
Majoritetni dioničar: 
Magyar leszamitolo es pćnzvalt6- bank, Budapest. 
12. Jugoslovenska banka, za inđustriju i trgovinu, Beograd. 
(grupa velikih francuskih industrijskih i trgovačkih poduzeća za za- 
štitu i financiranje njihovih interesa u Jugoslaviji). 
Od banaka većeg značenja posjeduju neposredno još vlastite po- 
družnice: 
Banque Franco- Serbe, Paris (veledioničari: Banque Otto- 
mane, Paris; Banque de Paris et des Pays-Bas, Paris; Socićt6 Finan- 
cičre d'Orient, Paris) u Beogradu, Skoplju, Nišu, Bitolju i Kosovskoj 


Mitrovici ; 
Anglo-československaia Pražskai ivčrnibanka, Prag, 


u Beogradu; 
česka pramyslov4 banka, Prag, u Ljubljani. 

Povrh toga može se spomenuti nekoliko podružnica manjih tali- 
janskih zavoda u nekim mjestima Dalmacije, čije je značenje opće- 
nito gledavši, neznatno. 

Da ovaj prikaz bude pregledniji valjalo bi ga upotpuniti time, 
da se poreda sve inozemne interesente u našem bankarstvu po ze- 
mljama njihovog podrijetla. S jedne strane ne dopušta to ograničeni 
prostor, a s druge strane ne bi ni taj prikaz dao konačni odgovor o 
faktičnom podrijetlu inczemnog kapitala. Nijesu rijetke austrijske, 
madžarske i češke banke, koje formalno vrše ulogu financijera naših 
banaka, a zapravo su samo posrednici kapitala, čije pravo rodo- 
slovlje siže dalje na zapad. Ah ako i ostanemo samo pri vanjskim i 
formalnim momentima, pa usporedimo današnju strukturu inozem- 
nog kapitala s onom pred otprilike deset godina, morat ćemo usta- 
noviti nesumnjiv pomak“ u odnosima inozemnog kapitala u našim 
bankama. Taj se pomak sastoji u glavnom u tome, da su bečke i pe- 
štanske banke mnoge svoje pozicije odstupile zavodima iz zapadnijih 
država Evrope i time izgubile svoju negdašnju vodeću ulogu. Kako 
sam već i prije spomenuo, ni ta negdašnja vodeća uloga bečkih i pe- 
štanskih banaka nije predstavljala faktičnu moć, već je značila tek 
posredovanje i prenos kapitala zapadnijega podrijetla. 

I pored toga može se govoriti i o faktičnom smanjenju upliva 
bečkih banaka, koje se svodi na poteškoće i reorganizaciju spome- 
nutog »Osterreichische Creditanstalt fiir Handel und Gewerbe«, koji 
je bio prisiljen pored drugih odstupiti i dionice jugoslav. banaka.?) 

Smanjenje se pak faktičnog upliva peštanskih banaka svodi na 
realizaciju engagementa »Pesti hazai els& takarekpćnztar-egyesiilet«, 
(Prvo peštansko štedioničko društvo) Budapest (Jugoslavenska udru- 
žena banka, Zagreb; Banka za trgovinu i obrt, Novi Sad; Bosanska 
industrijalna i trgovačka banka, Beograd) i na nesudjelovanje »Pesti 
magyar kereskedelmi bank«, Budapest, pri povišenju dioničke glav- 
mice Jugoslavenske udružene banke, čime je izgubila tu svoju važnu 
poziciju.) 

Bacivši još jednom pogled na prikaz razvoja i današnjeg stanja 
inozemnog kapitala u našem bankarstvu, može se zaključiti, da se 
razvoj toga kapitala kretao pod uplivom svakidašnjeg političkog i 
gospodarskog stanja zemlje, pa da i današnja njegova slika odgovara 
općim gospodarskim i političkim prilikama, što je naročito jasno iz 
pomaka patronatskih centara iz Beča i Pešte dalje prema zapadu. A 
također je iz gornjeg prikaza vidljiva i raširenost i prevažna uloga 
toga kapitala, kada se znade, da navedene banke, ako im dodamo tri 
velika zavoda s domaćim kapitalom, t. j. Prvu hrvatsku štedionicu i 
Srpsku banku u Zagrebu, te Ljubljansku kreditnu banku, sačinjavaju 
sve ono, što nešto znači u našem privatnom bankarstvu. 


2) Spomenuta nacionalizacija Kreditnog zavoda za trgovino in industrijo 
u Ljubljani, te osnutak triju Holdđing-društava: »Socićt€ Continentale de Ge- 
stion«, Monaco; »Continentale Gesellschaft fur Bank- und Industriewerte«, 
Basel; »Continentale Verwaltungsgeselischaft«, Wien. 

3) Sniženjem dioničke glavnice Jugoslavenske udružene banke sa 185 na 
18,5 milijuna dinara postali su sasvim bezznačajni udjeli onih banaka, koje pri 
ponovnom povišenju dioničke glavnice na 60 milijuna dinara nijesu sudjelovale, 
čime je sastav »obitelji« Jugoslavenske udružene banke iz temelja bio izmi- 


jenjen. 

DR. IVO RAFAELI (SPLIT) 


DALMACIJA | SLOVENIJA U SKLOPU 
PENZIONOG ZAVODA U LJUBLJANI 


Mirovinsko osiguranje privatnih činovnika, koje je zakonom iz 
1921 god. uređeno u Jugoslaviji samo na području Dalmacije i Slo- 
venije, vuče svoje podrijetlo iz zakona bivše Austrije o mirovinskom 
osiguranju, koje je u toj državi stupilo na snagu na dan 1 januara 
1909. Zauzimanjem Trgovinsko-industrijske komore održala se je u 
Splitu u julu 1936 god. anketa o prilikama mirovinskog osiguranja 
činovnika u Dalmaciji. Trebalo je već odavno, da se u ime privrede 
kao i privatnog činovništva Splita i Dubrovnika, najjačih privrednih 
središta Dalmacije, čuje ozbiljna riječ o tom pitanju. Privatno činov- 
ništvo je i u Dalmaciji dovoljno organizirano, da može, u zajednici sa 
pretstavnicima raznih organizacija poslodavaca, uzeti sudbinu tog osi- 
guranja u svoje ruke. Početkom 1933 god. pretstavnici splitske pri- 
vrede, okupljeni u plenumu ovdašnje Komore, donose jednodušan za- 
ključak u smislu osnutka samostalnog penzionog, ili kako bismo mi 
ispravnije kazali Mirovinskog zavoda privatnih či- 
novnika, kako bi se pretičci i pričuve toga zavoda ulagale u našu 
privredu, jer da jedino tako primorski krajevi mogu da osjete blago- 
dat, koju ovakav zavod treba da pruži. Interesenti iz ovih krajeva, 
prema svojedobnoj rezoluciji Trgovinsko-industrijske komore u 
Splitu, mogli bi samo na taj način da dođu do odlučne riječi u poslo- 
vima mirovinskog osiguranja. Tako bi i nekoliko privatnih činovnika 
moglo da nađe prikladno namještenje, do kojega danas ne mogu da 
dođu, jer je pitanje zaposlenja daljnjih činovnika svakako predmet o 
kojemu treba da se, nadasve u sadašnje doba nezaposlenosti, ozbiljno 
povede računa. Iako se u Dalmaciji ne može konstatirati uvijek tako 
uzorna jednodušnost u prosuđivanju ekonomskih i socijalnih inte- 
resa, kako se to pretežno može opaziti u Sloveniji, to se ipak nadamo 
da će se u pitanju uređenja mirovinskog osiguranja privatnih na- 
mještenika u Dalmaciji, koje se proširenjem tog osiguranja na ostale 
krajeve postavlja i kod nas samo od sebe na dnevni red, složiti pret- 
stavnici poslodavaca i pretstavnici činovnika, jer je to želja svih zdra- 
vih i konstruktivnih elemenata. Ako nema složnog prosuđivanja pri- 
vrednih prilika, ne može da bude ni znatnijeg promicanja zajedničkih 
ekonomskih i socijalnih interesa nadasve u primorskim krajevima, 
koji su teškom mukom, zaokruženi skoro kineskim zidinama izra- 
zitog kontinentalnog shvaćanja, došli tek do prvih početaka ne tako 
lake afirmacije svojeg značenja. U cijelosti treba da se shvati, da pri- 
morski krajevi imadu svoje naročito obilježje, koje treba da bude 
uvaženo u interesu razvitka primorske privrede, jer se do sada o pri- 
morskim priikama nije znalo povesti toliko računa, koliko to tamo- 
šnja privreda zaslužuje. Da u Dalmaciji postoji jako nezadovoljstvo 
radi dosadašnjega prilično jalovog poslovanja Mirovinskog zavoda, 
poznata je činjenica. Izjave, bilo od koje strane, ne mogu da stvore 
uvjerenje, kao da bi članovi iz Dalmacije željeli i težili za time, da bi 

dosadašnje središte toga zavoda ostalo isključivo i u budućnosti mje- 
rodavnih obzirom na mirovinsko osiguranje privatnih činovnika u 
sadašnjoj Primorskoj i Zetskoj banovini. Baš te izjave, tako česte, 
kao da bi Dalmacija bila zadovoljna u sklopu Penzionog zavoda u 
Ljubljani, najbolje su i otvorile oči, jer se za dulje vremena nije mo- 
gla da vidi u tom pogledu prava stvarnost. Ne mogu se nikako usvo- 
jiti prigovori, da bi se željelo rušiti nekakvu dosadašnju tradiciju ili 
kontinuitet. 

O bonitetu zajmova u Dalmaciji i o načinu kako je došlo do ne- 
kih zajmova, suvišno bi bilo da se ovdje i govori. Te su stvari po- 
znate. Spomenut ćemo samo podignute zgrade u Sloveniji: neboder 
(»nebotičnik«), najveća zgrada u srednjoj Evropi, i zgrada na Mikloši- 
ćevoj cesti u Ljubljan+, zgrada u Mariboru i Celju, zgrade opet u Lju- 
bljani (Gledališka ulica), na Brinju, pod Rožnikom i u Skrabčevoj ulici. 
Prema računu razmjere Penzionog zavoda na dan 31 XI 1935 god, 
vrijednost zgrada u Sloveniji iznosila je 661% milijuna dinara. U Dal- 
maciji postoji samo jedna zgrada čija vrijednost iznosi 4 milijuna 
850 hiljada dinara. Tu naravno ne može da bude govora o 20% -tnom 
ključu, jer bi prema tome ključu trebalo da je Penzioni zavod, prema 
iznosu vrijednosti podignutih zgrada u Sloveniji, izgradio u Dalma- 
ciji nekretnina u vrijednosti od preko 14 milijuna dinara. Čisti doho- 
dak zgrada Penzionog zavoda u 1935 g. iznosio je 2.81/2.45%, a 
1934 g. dohodak je bio još i niži (2.49 i 2.17%). Dohodak nebodera, 
koji imade 3 lifta, bio je 1935 g. 2.02/1.94%, 1934 g. 1.66/1.60%. 

Treba podvrgnuti kritici i sam način plasiranja raspoložive go- 
tovine. Ne bi bilo ispravno da se govori o plasiranju raspoložive go- 
tovine, jer je ustanova tokom vremena, i to radi izgradnje pojedinih 
objekata, podigla nekoliko lombardnih zajmova. Kritika ne bi pri 
tome bila potpuna, ako bi se prešutjelo, da je Penzioni zavod podizao 
lombardne zajmove, dok je 1929 i 1930 g. imao i raspoloživog novca 
kod novčanih zavoda, ali ne kod novčanih zavoda u Dalmaciji. I 
samo ulaganje iznosa od preko 77 milijuna dinara u zgrade, koje 
nose 2%, ne zaslužuje naziv dalekovidne politike plasiranja novca, 
jer se je na drugi način moglo doći mnogo lakše do unosnijeg uka- 
maćenja. Penzioni zavod imao je koncem 1929 god. kod novčanih 
zavoda 13.792.350 dinara raspoloživog novca, dok je lombardni za- 
jam, za koji se je plaćao veći kamatnjak od onog, koji je bio od 
strane novčanih zavoda odobravan P. Z., iznosio Din 11,339.000. 
Raspoloživa gotovina kod novčanih zavoda iznosila je koncem 1930 
god. 19,176.000 dinara, a lombardni zajam 19 milijuna. Ne bi se 
moglo odgovoriti, da kroz to vrijeme novčani zavodi, kod kojih je 
bio uložen novac, nisu bili likvidmi. Preko tih lombardnih zajmova 
ne može se preći tako lako, jer se tako ne mogu trošiti pričuve 
zavoda, koje imadu da posluže prvenstveno za isplatu mirovina. Ka- 
mati lombardnih zajmova od 1929 do 1936 god. zaključno dostižu 
iznos od ukupno 8 milijuna 9333 hiljade dinara. Tu bi se politiku 
P. Z. moglo nazvati: 8 za 2%. Lombardni račun tih godina izgledao 
je ovako: 1929 g. Din 11,339.000, 1930 g. Din 19,300.000, 1931 god. 
Din 25,511.735, 1932 g. Din 22,895.205, 1933 g. Din 19,923.057, 1934 g. 
Din 15.290.000, 1935 g. Din 11.761.204. Lombardni račun likvidira 


— 369 — 


se sada u brzom tempu. Ističemo, da radi Dalmacije nije došlo ni 
do tih lombardnih računa. 

Uloženog novca u zajmove P. Z. imao je na dan 31 XII 1935 g. 

159.645.670 dinara, od kojih je Din 133.249.821 bilo uloženo u Slo- 
veniji, a u Dalmaciji Din 26,405.849. Jednako i tu ne postoji omjer 
od 20%, jer da je to slučaj, u Dalmaciji bi P. Z. bio uložio još oko 
5Ve milijuna, tj. ukupno 31 milijun 931 hiljadu dinara. Dalmacija je 
stoga prema Sloveniji prikraćena za nešto 9 milijuna 200 hiljada u 
pogledu zgrada, a za nešto 51% milijuna u pogledu zajmova, ukupno 
za 14 milijuna 700 hiljada dinara. 
Kod novčanih zavoda P. Z. na dan 31 XII 1935 g. imao je 21 
milijun 233 hiljade dinara, od kojih Din 900.000 u Dubrovniku. Ulo- 
žak, koji se nalazi kod novčanog zavoda u Dubrovniku, nastao je 
silom prilika, jer je dotični zavod pod zaštitom Pretstavnici novča- 
nih zavoda u Dalmaciji i ne traže uloške od P. Z. 

Dužni kamati od zajmova (159 milijuna) iznosili su pri zaključku 
računa razmjere za 1935 poslovnu godinu 10.800.000 dinara. Kamati 
su u zaostatku skoro za cijelu jednu godinu! Dužni kamati od zaj- 
mova rastu od 1931 god. vrlo brzo: 1931 g. Din 571.552.80, 1932 g. 
Din 1.941.388.64, 1933 g. Din 4.030.132.54, 1954 g. 7.817.391.46, 1935 
god. Din 10,824.843.34. Neplaćene stanarine iznosile su 31 XII. 1935 
Din 588.000 (31 XII 1934: Din 795.705.29) od ukupno Din 2.065.000, 
koliko P. Z. prima godišnje za najamninu. 

Na dolarskim papirima P. Z. pretrpio je osjetljiv gubitak, koji 
je 31 XII 1935 iznosio preko 8 milijuna dinara. Iako se popravi tečaj 
Blaira, ostat će gubitak na tečaju dolara. 

Administrativni troškovi iznose godišnje oko 314% milijuna di- 
nara, od kojih za povjereništvo u Splitu i Dubrovniku, pored povjere- 
ništva u Mariboru, samo 50.000 dinara. Troškovi iznose cca 10% od 
propisanih premija. Administracija je preskupa. Izdaci za funkcionere 
jednog inostranog mirovinskog zavoda, koji je 1933 god. brojio 
preko 240.000 članova, bili su sniženi još god. 1932 za 20%. Tako je 
pretsjednik tog mirovinskog zavoda imao mjesečno protuvrijednost 
u našem novcu od Din 4.320, skoro toliko koliko prosječno iznosi 
plaća činovnika P. Z. u Ljubljani, dok su oba potpretsjednika primali 
protuvrijednost od samo 1.440 dinara. Za prisustvovanje sjednicama 
delegati članova gornjeg zavoda primaju u našem novcu protuvri- 
jednost od 54, 90 i 135 dinara. Navedeni zavod imade za svoje bo- 
lesne članove šest lječilišta. Svota računa razmjere tih lječilišta iz- 
nosila je 1935 god. u našem novcu protuvrijednost od Din 8.358.588, 
od kojih Din 3.076.000 na teret tog mirovinskog zavoda. Za opera- 
cije rentnika i za pohađanje klimika i sanatorija P. Z. u Ljubljani 
imao je prošle godine samo Din 42.348 izdataka. Administrativni 
troškovi inozemnog P. Z., podaci kojeg su ovdje navedeni, iznosili 
su 1935 g. Din 12.438.000 za 240.000 članova i radi stvarnih izdataka 
konstruktivne naravi, koji nisu rti spadali u administraciju, 1934 god. 
Din 8.694.000 za 193.523 člana, a 1935 g. samo 2 (dva) % od propi- 
sanih premija, dok su administrativni troškovi P. Z. u Ljubljani tih 
godina bili slijedeći: 1933 g. Din 3.483.000 za 9743 člana, 1934 g. 
Din 3.424.732 za 9934 člana i 1935 g. Din 3.424.815 za 10.412 članova. 

Svakog našeg člana zapada administracija mirovinskog osiguranja 
prosječno 345, kod tog inozemnog zavoda samo 47 dinara. Prigovor 
glede previsokih troškova administrativne naravi bit će stalno još 
energičnije postavljen od strane činovničkih organizacija. Kod P. Z. 
u Ljubljani za 10.000 članova zaposleno je sada 40 činovnika, koji 
su teretili račun izdataka u 1935 g. za svotu od Din 1.983.895. Na 
svakog činovnika otpada prosječno oko Din 49.590. Prema tome 
prosječna plaća iznosi preko 4.000 dinara mjesečno. To je svakako 
više nego dobra plaća, no dok su stariji činovnici P. Z. dobro plaćeni, 
veći dio mlađeg činovništva prima malene prinadležnosti. Činovnici, 
koji su prekoračili izvjestan broj godina službe, ne mogu biti tako 
aktivni u vršenju svojeg posla, kako što je to slučaj sa činovnicima 
sa srednjim brojem godina službe. P. Z. u Dalmaciji ne bi trebao 
više od 10 do 12 činovnika. Sa područja Dalmacije je u ime dopri- 
nosa za mirovine u 1935 g. bilo uplaćeno 6 milijuna dinara. Samo- 
stalni zavod u Dalmaciji mogao bi izaći sa 10% administrativnih 
troškova, koliko u postocima prema naplaćenim premijama iznose 
administrativni troškovi P. Z. u Ljubljani. U tom slučaju svakako 
je bolje da dođe do osnutka samostalnog zavoda za Dalmaciju, jer 
bi se tako zaposlilo nešto domaćeg činovništva a i privreda bi imala 
više koristi od takve jedne domaće ustanove, nego da se taj novac 
troši u drugim krajevima. Kapital od preko 50 milijuna dinara, koliko 
je novca do sada bilo uplaćeno u P. Z. sa ovdašnjeg područja, stvara 
mogućnost zaposlenja samo četvorici činovnika iz Dalmacije. 
To je više nego malo, jer ako bi 50 milijuna đinara moglo da pruža 
mogućnost zarade samo četvorici ljuđi, tada bi se moralo faktično 
posumnjati u organizacionu moć kapitala. Kapital mora da stvara 
daljnja dobra, kad je jednom došlo do organizacije toga novca. Taj 
novac će se i dalje uspješno organizirati, jer je osiguranje prisilne 
naravi. Doprinosi za sjednice delegatima članova i članovima uprav- 
nog odbora mogli bi da budu ukinuti ili svedeni na minimalne iznose. 
I članovi upravnih odbora kod regulativnih štedionica vrše potpuno 
besplatno svoju funkciju. 

Postotak administrativnih troškova mogao bi se još više sniziti, 
kad bi zagrebački Mirovinski zavod prepustio članove sa područja 
Sušaka i kojeg drugog mjesta. Taj bi se postotak snizio, u koliko bi 
se povećao iznos naplaćenih premija. Mirovinski zavod u Zagrebu 
imat će i tako više nego dovoljno osiguranika. Do sporazuma iz- 
među Zagreba i Splita došlo bi se lako. Na taj bi se način uz sniženje 
administrativnih troškova, mogle još i povećati rente. 

P. Z. u Ljubljani trebalo bi jednako prigovoriti i u pogledu renta, 
koje su, obzirom na visinu davanja kod sličnih zavoda u Austriji, 
Čehoslovačkoj, Njemačkoj i Poljskoj, kod nas najmanje. Prosječna 
renta po šesnaest godišnjem plaćanju premija iznosi u Austriji 145 
šilinga ili Din 1.303, u Čehoslovačkoj 700 Kč ili Din 1.296, u Nje- 
mačkoj 46 M ili Din 892, u Poljskoj 144 Zloty ili Din 856, a mi do- 
lazimo na najzadnje mjesto, jer kod nas iznosi Din 836. Mjesečna pro- 
sječna renta, isplaćivana od P. Z. kroz 1934 i 1935 god., bila je još 
i manja. Prosječne rente kroz te godine bile su 1934 god.: invalidska 
i starosna _ Din 567.46, udovička Din 422.08, uzgojni doprinos Din 

402.94; 1935 god.: invalidska i starosna Din 601.82, udovička Din 
431.69, uzgojni doprinos Din 408.33. Mjesečna premija, koju su upla- 
Ćivali članovi iz Dalmacije, bila je naprotiv ova: Primorska banovina 
1934 g. Din 232.74, 1935 g. Din 229.66, Zetska banovina 1934 g. Din 
214.50, 1935 g. Din 217.21. 

Prilike su se prema 1929 god., kad su rente iznosile: invalidska i 
starosna Din 374.87, udovička Din 334.28, uzgojni doprinos Din 318.29, 
nešto popravile, ali ipak ne toliko, da bi osiguranicima bio zajamčen 
minimum egzistencije. 

Interes naših krajeva traži osnivanje samostalnog mirovinskog 
zavoda u Dalmaciji. To je u prvom redu interes privatnih činovnika, 
jer se radi o njihovoj budućnosti i starosti. Dalmacija treba u drugom 
redu svoj novac za razvitak svoje privrede i svojeg turizma. Naj- 
sitniji kapitali, koji su već organizirani, moraju da budu u cijelosti 
plasirani u onom kraju, odakle taj novac i potiče. Primjedba pret- 
stavnika P. Z., da bi se u Dalmaciji bilo plasiralo još više od onoga 
što je pripada, tako je providna, da se na nju ne trebamo ni osvrnuti. 
Rezerve bi se prenijele postepeno, kako ne bi nastala šteta radi even- 
tualne prebrze likvidacije poslova. Dosadašnje obveze zavoda prema 
činovnicima ne bi pretrpjele sniženje. Broj članova ne može da bude 
nepremostivom poteškoćom u pitanju osnivanja samostalnog zavoda, 
jer bi se proširenjem zavoda na pr. na Sušak i na još koji kraj, samo 
povećao broj članova. Pripadnici tih mjesta u kojima do sada nije 
postojalo mirovinsko osiguranje, morali bi da uđu, naravno, u jednu 
posebnu sekciju novoga zavoda, jer ti ne bi mogli imati jednaka 
prava, koja uživaju osiguranici od unazad 17 i više godina. Trebalo 
bi bezuvjetno snizili administrativne troškove novoga zavoda, a u 
plasiranju novca uzeti prvenstveno u obzir interese činovnika, jer 
je mirovinski zavod u prvom redu ustanova za isplatu mirovina či- 
novnicima, a tek u drugom redu novčani zavod. 


PROF. DR. EUGEN SLADOVIC 


PRIVREDNO KONTROLNO PRAVO 
i PRIVREDNI REVIZORI 


(Svršetak) 


Knjigovodstveni revizori postojali su već i u prijašnjim vreme- 
nima, ali od njih pa do obligatorne revizije putem kvalificiranih re- 
vizora (privrednih savjetnika, auditors, die Wirtschaftspriifer) bio je 
u mnogim državama vrlo dugačak put, a u mnogim državama ni do 
danas nije takva obligatorna revizija zakonski propisana i ako je to 
eminentna potreba sadanjeg vremena. Poznato je, da je već kamera- 
listika poznavala kontrolnu instanciju za javne privrede (javne finan- 
cijalne uprave), ali tek usporedo s porastom važnosti :privatne pri- 
vrede i njezinih pojedinih grana nastala je potreba formiranja po 
mogućnosti posve neovisnih institucija i zvanja, koja su prema stru- 

čnoj spremi i osobitim moralnim kvalitetima svojih članova pozvana 
da redovito ili od zgode do zgode (iz naročitih razloga) provode ispi- 
tivanje poslovnih knjiga i iskazanih poslovnih uspjeha. S tom mo- 
gućnosti često su se služila interesirana lica, i to naročito novčani 
zavodi (banke) u vezi s pojačanim participiranjem tuđeg kapitala u 
poslovima financiranja, jer u takvim događajima polažu ti za- 
vodi naročitu važnost na upoznavanje stvarnih podloga (jamstva) 
asocijacija 1 preduzeća, koja kod njih traže ili uzimaju kredit, a u 
tome im mogu objektivno poslužiti stručno kvalificirani knjigovod- 
stveni revizori. Nažalost su u Njemačkoj sve do nedavnog vremena 
privrednici, koji su tražili podjeljenje potrebnog kredita od određe- 
noga novčanog zavoda, nesimpatično susretali takve revizije svojih 
preduzeća i poslovanja, smatrajući ih nečasnim zahvatom u njihovu 
privrednu čast. No takva shvaćanja nijesu mogla sakriti faktične ža- 
losne događaje i privredne slomove, u kojima se očevidno pokazalo 
kamo vodi nedostatan publicitet, odnosno provedba kontrole na na- 
čin, koji je koprenom sakrivao nedostatke i propuste, mjesto da ih 
pravovremeno ustanovi i javno iznese u vrijeme, kad se još može za- 
priječiti veće zlo. Vodeće ličnosti privrednih asocijacija, koje vrše 
odlučan utjecaj na gospodarski život privrednih preduzeća u pojedi- 
nim narodnim privredama, smatrale su u Njemačkoj kao i u drugim 
državama do nedavno svaku kontrolu i reviziju nužnim zlom, pa su 
nastojali, da je svedu na najmanju mjeru, odnosno na puku formal- 
nost. Mnogi teški slomovi i gubici dali su u Njemačkoj poticaj za 
uvedenje novele o dioničarskom pravu od godine 1931., koja je pro- 
vedena naredbom od nužde. Sve bojazni i prigovori, koji su se u to 
vrijeme iznosili protiv vladine namjere kao i protiv odnosnog zako- 
na (lex Lahusen) odbijeni su. Naglašena je naročita odgojna važnost 
odnosnih zakonskih propisa, koji su osim pooštrenih dužnosti publi- 
citeta uveli obligatorno ispitivanje poslovanja dioničarskih društava 
kao bitni sastavni dio modernoga njemačkog dioničarskog prava. Ti 
propisi nijesu, — kako se to s mnogih strana isticalo, — predstav- 
ljali udarac šakom u lice individualističkoga privrednog poretka, 
nego mjerom osiguranja (sigurnosti), koja se pokazala potrebnom 
zbog ogromnog proširenja privatne privrede i njezine važnosti za 
državu, a koje su već odavna uvedene u engleskom i američkom pri- 
vrednom životu, gdje su pokazale povoljne rezultate. Kao izvršni or- 
gan te djelimične reforme dioničarskog prava postavljen je privredni 
savjetnik (der Wirtschaftspriifer), koji za obavljanje odnosnih dužnosti 
mora dokazati, da je više godina praktično vršio djelatnosti knjigo- 
vodstvenog revizora i da je nakon položenja posebnoga javnog ispita 
stekao potpunu kvalifikaciju za vršenje toga privredno važnog i od- 
govornog rada. — U Njemačkoj je novelom zakona o dioničarskom 
pravu od godine 1931. stvoren stalež privrednih revizora pod nazivom 
»die Wirtschaftspriifer«, kojima je po zakonu isključivo povjerena 
revizija dioničarskih. društava, a da pri tome nije uveden numerus 
clausus; razumljivo je, da se od takvih privrednih revizora traži od- 
govarajuća akademska i praktična izobrazba, a svoju stručnu spremu 
moraju dokumentirati posebnim stručnim ispitom (tek izuzetno za 
prvo prelazno vrijeme sačuvana su stečena prava prijašnjih slabije 

kvalificiranih privrednih revizora i povjerenika). Čini se da kao naj- 
zgodnije riješenje toga problema predstavlja odredba, prema kojoj 
se izbor privrednih revizora prepušta glavnim skupštinama jednako 
kao u Engleskoj, u kojoj je i prije uvedenja obligatornog preispiti- 
vanja bilance po revizcrima svako veće englesko dioničarsko društvo 
određivalo preispitivanje svog poslovanja i bilance po stručnim au- 
ditorima, jer je to tražio njihov dobar glas u javnosti. 

Oznaka »der Wirtschaftspriifer« odgovara prema zakonskoj od- 
redbi novoga njemačkog kontrolnog prava funkciji ispitivanja (re- 
vizije) bilanca, koja se ne smije ograničiti na puku formalnu knjigo- 
vodstvenu kontrolu, ali s druge strane ne smije zasjecati ni u samo- 
stalno utjecanje na vođenje revidiranoga privrednoga preduzeća. 
Obligatorna dužnost revizije privrednih preduzeća, koja je fiksirana 
u $ 262.-a_ a njem. trgov. zakona, obuhvaća pored naknadnog ispiti- 
vanja formalno ispravnoga sastava godišnjega zaključnog računa i 
kontrolu ispravne primjene zakonskih propisa o ocjenjivanju vrijed- 
nosti, razjašnjenja u poslovnom izvješću i drugih odredaba noveli- 
ranoga trgov. zakona. Sve to ne isključuje naravno mogućnost, da 
privredni revizor nakon obavljene stručne revizije pruži pregledanom 
preduzeću s time povezani stručni savjet, ali ga to ne ovlašćuje na 
izravan utjecaj na poslovodstvo preduzeća i njegovu upravu protiv 
njegove volje. Sa strane interesiranih krugova njemačkih privrednih 
revizora isticalo se, da ne može nikad dostojati samo čisto ispitiva- 
nje bilance, nego da je reviziju potrebno proširiti na čitavo privredno 
poslovanje (vodstvo) pojedinih privrednih preduzeća tako, da im se 
povjere zadaci »povjerenika privrede« što omogućuje utjecanje na 
kretanje kapitala, sprečavanje pogrešnih i štetnih investicija te odr- 
žanja ravnovjesja između proizvodnje i potrošnje . Potrebno je sa- 
čuvati načelo slobodne privredne inicijative privrednih preduzetnika, 
na kojima bazira privatna privreda, i to naročito, ako se ne namje- 
rava provesti planska privreda nego samo plansko utjecanje na slo- 
bodnu privredu, u kojima opstoje određene stalne opće direktive, ali 
nijesu propisani registri postupaka u vezi s vodstvom pojedinačnih 
privrednih preduzeća. U tome je široko područje rada privrednih re- 
vizora, koji su pozvani da ravnateljstvima i nadzornom odboru po- 
jedinih revidiranih privrednih preduzeća pruže dragocjene upute. Na 
taj način spaja se zadaća privrednih revizora s većim javnim imtere- 
som. Privredni revizor ne smije nastupiti kao nerado viđeni gost niti 
kao kontrolni činovnik birokratskog karaktera, nego kao lice povje- 
renja sviju, koji su interesirani na dobru i zlu, procvatu i propasti 
određenoga privrednog preduzeća. Pored staleške časti, koju visoko 
izdižu privredni revizori, jamče i zakonske odredbe o njihovom jam- 
stvu, da se njihovo povjerenje i naklonost pojedinim privrednim pre- 
duzećima ne može »kupiti«.') 

Nizozemski zakon o dioničarskim društvima od 20. III. 
1929., koji je stao na snagu dne 1. IV. 1929., prepušta (art 50) dru- 


1) Najnovije njemačko bankovno pravo (1934) prikazano je na drugom 
mjestu (Dr. Eugen Sladović: Novo njemačko nacijonalno-socijalističko ban- 
kovno pravo. Financijsko-ekonomski časopis Računski Glasnik. Beograd. Go- 
dina IX.-1935 broj 3. i sl.). 

štvenim pravilima odredbu o tome, đa li će se postaviti nadzorni od- 
bor (commissarisse) ili ne. Područje rada takvoga nadzornoga od- 
bora nije u zakonu točno fiksirano, jer je to prepušteno društvenim 
pravilima. Društvena pravila mogu konkretno predviditi, da nadzorni 
odbor mora preispitati bilancu kao i račun dobitka i gubitka, no on 
može od sebe otkloniti odgovornost tako, da imenuje »deskundige« 
i da im naloži ispitivanje računovodstva u opsegu, koji je predviđen 
pravilima. Takvu regulaciju predložilo je njemačko pravničko povje- 
renstvo već godine 1926. za reformu njemačkoga dioničarskog prava. 
Ti »deskundige«, koji se u praksi nazivaju »accountants«, bili su već 
u dotadanjoj nizozemskoj praksi poznati kao nezavisni knjigovod- 
stveni revizori. O odredbi društvenih pravila ovisi, da li će ti revizori 
svoje izvješće predložiti izravno glavnoj skupštini društva ili nje- 
govom nadzornom odboru. 


Poljski zakon o dioničarskim društvima od 22. III. 1928. 
(državni zakonski list broj 39 od 26. Ill. 1928) nastoji ukloniti nepo- 
vjerenje, koje je u širokim slojevima naroda prevladavalo protiv 
dioničarske forme privrednih asocijacija, pa je u tu svrhu proveo 
znatne reforme u pravcu proširenja zaštite dioničara i pooštrenja ci- 
vilističkoga i kaznenopravnog responzabiliteta društvenih organa. 
Prema ugledu njemačkog zakonodavstva recipiran je normativni si- 
stem za osnivanje dioničarskih društava. Dioničari mogu tužbom po- 
bijati (art. 76) zaključke glavne skupštine, koji su doduše potpuno 
konformni zakonu i društvenom statutu, ali se protive poštenim trgo- 
vačkim običajima, a mogli bi oštetiti interese društva ili dioničara. 
Kao naročitu važnu zaštitnu mjeru valja istaknuti odredbu, kojoj je 
propisana svakogodišnja obligatorna revizija privrednog preduzeća i 
njegovog poslovanja po oficijelnim stručnjacima, koje postavlja re- 
gistarski sud. Na zahtjev 20%. dioničara mora se provesti izbor čla- 
nova nadzornog odbora i revizionog odbora u skupinama, u koji- 
ma svaka skupina samostalno izabire svoga vlastitog pouzdanika u 
razmjeru ukupnog broja izbornih ovlašćenika prema broju funkcijo- 
nara, koje treba izabrati (art. 91.—92). Posebna ovlašćenja statuirana 
su u pogledu samostalnog saziva glavne skupštine po revizionom od- 
boru. U četvrtom otsjeku sadržane su norme o knjigovodstvu (ra- 
čunovodstvu) dioničarskog društva. 


Prvi nacrt novoga švicarskog obligacijo- 
nog prava od godine 1920., koji je sastavio genijalni švicar- 
ski pravnik Huber, predvidio je prvobitno regulaciju sličnu kakvu je 
kasnije proveo poljski zakon od 22. II. 1928., a fiksirao je načelo, 
da veća privredna društva s dioničkom glavnicom od najmanje 
1,000.000 Fr. moraju dati svake godine preispitati svoje bilance kao 
i račune dobitka i gubitka po neovisnim stručnim povjereničkim dru- 
štvima. Protiv toga izneseni su prigovori sa strane privrednih kru- 
gova tako, da je drugi zakonski nacrt od godine 1923 predvidio, da 
glavna skupština kao kontrolno mjesto mora svake godine izabrati 
jednoga ili više revizora za formalno i materijalno ispitivanje računa, 
ali ti ne moraju predstavljati nezavisna povjerenička društva. Nova 
regulacija švicarskog prava prikazana je na drugom mjestu (Dr. Eu- 

gen Sladović: Novo švicarsko bankovno i štedioničko pravo. Finan- 
cijsko-Računski Glasnik, Beograd. Godina IX.-1935, broj 8. i sl.). 

U Grčko j provedeno je noveliranje dotadanjega dioničarskog 
prava (zakon od 5. VI. 1920.) zakonom od 30. VI. 1931., u kojemu 
su sadržani mnogi savremeni poticaji za reformu privredne revizije. 
Privredno kontrolno pravo, koje je u Grčkoj već dotada bilo do- 
sta opsežno, prošireno je. Sva dioničarska društva (podružnice i 
agenture stranih dioničarskih društava) potpadaju obzirom na zakon- 
sku i statutarnu dužnost sastava bilanca i poslovnog (financijalnog) 
poslovanja pod kontrolu ministarstva za narodnu privredu. Dioni- 
čarska društva s glavnicom do 10,000.000 drahma potpadaju pod nad- 
zor predsjednika mjesnog zemaljskog suda, u čijem se području na- 
lazi društveno sjedište, dok nadzor nad društvima s preko 10,000.000 
drahma društvene glavnice provodi predsjednik nadležnoga apelaci- 
jonog suda. Prijedlog za nadzor mogu staviti dioničari (koji zastu- 
paju najmanje dvadeseti dio uplaćene društvene glavnice), burzovno 
vijeće (ako dionice odnosnog društva notiraju na burzi, na osnovi 
zaključka donesenoga s dvotrećinskom većinom), manjina dioničara 
i ministarstvo za narodnu privredu. Za revizore postavljaju se kvali- 
ficirani viši činovnici ministarstva za narodnu privredu na osnovi vrlo 
pomnog izbora. Revizori se zaprisižu, a kod vršenja kontrole sma- 
traju se javnim činovnicima. Naročita je dužnost revizora da povje- 
renu kontrolu izvrše što brže i da o uspjehu izvijeste pomenuto mi- 
nistarstvo, a u slučaju ustanovljenja kažnjivih čina i državno odvjet- 
ništvo. Revizori, koji nesavjesno vrše svoju službu, otpuštaju se, a ot- 
pust javno oglašuje u novinama za dioničarska društva. Ravnatelj- 
stvo (činovništvo) dioničarskih društava, koje revizorima svjesno 
uskrati zatražene obavijesti (podatke) ili oteščava provedđenje revi- 
zije, potpada pod stroge kazne. Revizori moraju strogo čuvati po- 
slovnu tajnu, koju su doznali prigodom vršenja revizije. Objektivnost 
djelovanja revizora zajamčena je sankcijama pod koje potpadaju 
revizori, koji prihvate provedenje revizije u društvima, kod kojih 
vrše funkciju člana ravnateljstva ili su takvu funkciju vršili unutar 
roka od dvije posljednje godine. Zakon predviđa osnivanje saveza 
revizora, na koje se mogu prenijeti dužnosti revizije dioničarskih 
društava, a potpadaju pod nadzor ministarstva za narodnu privredu. 

U republici Austriji naglašuje se u novije vrijeme sve 
jače zahtjev, da se u privredni život uvede institucija analogna engle- 
skoj »chartered accountants« ili slično. Prvi put službeno je potaknut 
taj zahtjev godine 1926. posebnim zakonskim nacrtom (tzv. Konsul- 
torengesetz), ali ovaj nije uzakonjen. Okolnost, da su u posljednjim 
godinama u mnogim državama (Francuska, Njemačka i dr.) posebne 
prilike iziskivale zakonsku reglementaciju strožih mjera za ispitiva- 
nje poslovanja i bilanca dioničarskih društava, dovelo je do toga da 
je stvorena reviziona 'instancija slična chartered accountans. U Austriji 
iznose se prijedlozi, da se uvede institucija konzultora, koji bi isklju- 
čivo bili nadležni za provađanje revizije poslovanja i bilance dioni- 
čarskih društava na osnovi regulativa o đioničarskim društvima, ali 
traže da se ona uredi tako, da će sastojati samo od malenog broja 
na to ovlašćenih lica, koja će biti potpuno praktično i teoretski izo- 

bražena i osposobljena za revizorske poslove i kao takva imenovana 
po vladi. Protiv toga prijedloga iznose se prigovori, jer bi se njego- 
vim uvaženjem uvelo novi monopol (privilegij), koji bi od revizorske 
službe isključivao mnoga (naročito mlada) spremna i sposobna lica. 
Privreda svakog naroda predstavlja vrlo kompliciran i osjetljiv 
aparat, koji se načelno ne smije nekontrolirano ometati sa strane 
podređenih državnih upravnih organa, nego je kompetentan utjecaj 
pridržan vodećim odgovornim organima državne privredne politike. 
Ta privredna politika mora se provoditi svjesno prema postavljenom 
privrednom planu. Privredni savjetnici pozvani su, da u postizavanju 
narodno-privrednih ciljeva unutar toga privrednog plana vrše vrlo 
važan upliv na sadanje oživljavanje privrede i da doprinesu znatan 
dio njezinom poboljšanju. Radi toga potrebno je, da se i u Jugosla- 
vij! ispravno ocijeni važnost i korisnost zakonske regulacije pri- 
vrednoga kontrolnog prava i pomogne formiranje zvanja privrednih 
savjetnika. Privrednim savjetnicima u funkciji privrednih revizora 
pripada kod toga važna uloga, da skrbe za održavanje i provedbu 
priznatih načela kod bilanciranja i predlaganja izvješća onih privređ- 
nih asocijacija, koje su to dužne izvršiti prema zakonskoj odredbi. 
Ta njihova funkcija je odgovorna i važna i bez da si samovlasno pro- 
šire svoju kompetenciju na područje utjecaja na vodstvo privrednih 
preduzeća. Izvješće privrednih revizora mora se predložiti nadzor- 
nom odboru, a na svakom proglašenom računu o zaključnom poslo- 
vanju (stanju imovine) mora se posebnom klauzulom istaknuti da je 
njima uredno ispitan. Etiku zvanja privrednih savjetnika (privrednih 
revizora) podržaje staleška organizacija. Održanje vjere u 
čestito i pošteno vodstvo pojedinih privrednih 
preduzeća ovisi u vrlo znatnom dijelu od izvr- 
šavanja dužnosti privrednih revizora,kojise re- 
krutiraju iz staleža privrednih savjetnika. 


E. SCHREIBER*) 
NJEMAČKI STATISTIČKI TJEDAN 1936. 


»Radna zajednica za općinsku statistiku u Njemačkom savezu op- 
ćina« (Arbeitsgemeinschaft fiir gemeindliche Statistik im Deutschen 
Gemeindetag) i »Njemačko statističko društvo« (Deutsche statistische 
Gesellschaft) održali su svoje ovogodišnje statističke kongrese u vre- 
menu od 22 do 25 juna 1936 u gradu Henrika Lava, u starom i lijepom 
Braunschweigu.!) 


*) Autor ovog prikaza je uvaženi naučni radnik na polju statistike i šef 
Gradskog statističkog ureda u Zagrebu. .— Uredništvo. 

1) Zborovanja gornjih statističkih organizacija održavaju se svake godine 
u drugom gradu, pa se tako pruža njemačkim statističarima prilika da u toku 
vremena upoznaju cijelu svoju domovinu. 

Grad Braunschweig usko je povezan s razvitkom statistike kao naročite 
nauke po braunšvajžanu Hermannu Conringu (1606—1681), profesoru na uni- 
verzitetu u Helmstedtu, koji je prvi u Njemačkoj u svojim predavanjima (No- 
titia rerum publicarum) odvajao statistiku od drugih nauka (zemljopisa, po- 
vijesti, politike itd.). 


> .tor a 

Njemačka statistika, naučna i praktička, stajala je već i prije rata 
na zamjernoj visini i služila je po svojoj egzaktnosti i svestranosti za 
uzor drugim statistikama. Novi i veliki zahtjevi stavljeni su iza rata 
njemačkoj statistici, pa se je, naročito u novoj, nacionalno-socijali- 
stičkoj N jemačkoj, statistička aktivnost neobično uvećala radi potrebe 
stvarnih i pouzdanih statističkih podloga za provađanje velikih up- 
ravnih, socijalnih, privrednih i kulturnih reforma u cilju narodne i 
državne obnove. U novom Rajhu zapala je statistiku »visoka misija da 
pokaže siguran put od pobjede vjere do triumfa volje, te da položi 
račun o uspjesima poduzetih mjera.«#) Temeljitim i neumornim radom 
te savršenom organizacijom njemačka statistika doista najčasnije udo- 
voljava svom pozivu golemom statističkom produkcijom na praktič- 
kom i naučnom polju, a iznoseći i nove metode i puteve za statistička 
izučavanja. Koliki je ugled njemačke statistike i u internacionalnom 
pogledu, dokazuje nam činjenica da čast pretsjednika Međunarodnog 
statističkog instituta, toga najvišeg međunarodnog statističkog foru- 
ma, obnaša zaslužni pretstavnik njemačke statistike prof. dr. Fried- 
rich Zahn, jedini Nijemac, koji je iza rata izabran za pretsjednika 
jedne međunarodne institucije. 

Veliki udio na razvitku njemačke statistike imaju Radna zajednica 
za općinsku statistiku i Njemačko statističko društvo, koje organiza- 
cije svojim radom već godinama u velikoj mjeri oplođuju njemačku 
naučnu i praktičku statistiku, a znatno utiču na razvitak svjetske sta- 
tistike uopće. 

Radna zajednica za općinsku statistiku (od 1879 
da 1934 godine »Savez njemačkih gradskih statističara«) stručna je 
organizacija njemačkih općinskih (gradskih) statističara u Njemačkom 
savezu općina, kojoj je uglavnom svrha da općenito unapređuje nje- 
mačku komunalnu statistiku i što bolju organizaciju naučnog i prak- 
tičkog statističkog rada na korist općinskih uprava te državne i zemalj- 
skih vlada, da omogućuje izmjenu misli i iskustva, da služi naučnom i 
praktičkom usavršavanju statističkih činovnika i odgoju činovničkog 
podmlatka, te da naročito unapređuje i komparativnu općinsku stati- 
stiku. Članovi ove organizacije jesu direktori svih statističkih ureda 
njemačkih gradova (te provincija i okružja), a i drugi pozvani iskusni 
statističari u njemačkoj općinskoj službi. Radna zajednica ima danas 
oko 60 članova, a pretsjednik je istaknuti pretstavnik statističke nauke 
i komunalne statistike prof. dr. Wilhelm Morgenroth, direktor 
Gradskog statističkog ureda u Minchenu. 


Njemačko statističko društvo?) kao naučna organi- 
zacija najistiknutijih njemačkih statističara stavila si je u zadaću da u 
stvarnom i ličnom pogledu unapređuje praktički i naučni rad statistike 


2) Riječi pretsjednika prof. dra Zahna u govoru održanom 88 I 1085 u 
Zemaljskom statističkom uredu u Munchenu povodom dvogodišnjice nacional- 
nogocijalističke vladavine. 

3) Slična društva postoje i u nekim drugim državama (Royal Statistical 
Society, American Statistical Association, Socićt€ de Statistique de Paris, če- 
skoslovensk& statistickA společnost, Magyar Statisztikai Ta&rsas4g, Schweize- 
rische Statistische Gesellschaft itd.). 

u svim njenim granama. Toj svrsi služe naročito predavanja i rasprav- 
ljanja o svim statističkim problemima na društvenim zborovima kao 
i na sastancima naročitih komisija. Članovima mogu postati njemački, 
austrijski i danciški državljani, te drugi državljani njemačke narodno- 
sti, koji se službeno ili u privatnom svojstvu naučno bave statistikom. 
Primanje u članstvo vrši se po odluci pretsjednika. Od prošle godine 
je Njemačko statističko društvo korporativni član Akademije za nje- 
mačko pravo. Društvo ima oko 280 članova, a pretsjednik mu je već 
mnogo godina priznati prvak njemačke statistike prof. dr. Fried- 
Tich Zahn, pretsjednik Bavarskog zemaljskog statističkog ureda u 
Miinchenu. Na ovogodišnjem kongresu podjedno je proslavljena 25- 
godišnjica zaslužnog društva. 


Stručna literarna glasila obih organizacija jesu »Allgemeines sta- 
tistisches Archiv« (izdavač prof. dr. F. Zahn), jedna od najuglednijih 
svjetskih statističkih revija, i »Deutsches statistisches Zentralblatt«, a 
Radna zajednica za općinsku statistiku izdaje putem Njemačkog sa- 
veza općina svake godine još i »Statistički godišnjak njemačkih op- 
ćina«, u kojem se objavljuju statistički podaci za blizu 600 općina (sa 
više od 10.000 stanovnika). 

Zborove obih organizacija posjećuju ne samo članovi već i lično 
pozvani gosti iz Njemačke i inostranstva.*) Na dnevni red skupština 
stavljaju se referati o raznim aktuelnim statističkim pitanjima, na koje 
se u pravilu nadovezuju živahne i veoma instruktivne diskusije. Po- 
Ted plenarnih sjednica Radne zajednice drže se i sjednice stručnih od- 
bora u kojima se raspravlja veliki broj statističkih predmeta i pita- 
nja iz statističke prakse.5) 

U skupnim sjednicama Radne zajednice, održanima 23 i 24 juna 
1936 god. pod pretsjedanjem prof. dra. Morgenrotha, održana su ova 
predavanja: 1) Statistika umjetnosti u njemačkim općinama (dr. Helb- 
ling, direktor Gradskog statističkog ureda u Magdeburgu), 2) Zahtjevi 
glede usavršavanja statistike stanovništva (prof. dr. Flaskamper, di- 
rektor Gradskog statističkog ureda u Frankfurtu n. M.), 3) Istraživa- 
nje nasljedovanja i statistika (dr. Beckh, Nirnberg), 4) Komunalna 
statistika u službi vojne snage (dr. Mewes, direktor Gradskog stati- 
stičkog ureda u Braunschweigu), 5) Statistika kinematografa (dr. 
Zvwick, direktor Gradskog statističkog ureda u Essenu), 6) Statistika u 
službi gradske građevinske sanacije (dr. Zwick, direktor Gradskog sta- 
tističkog ureda u Kčinu n. R.). 


U odborskim sjednicama Rađne zajednice, održanima 22, 23 i 24 
juna 1936 god., raspravljena su među inima ova pitanja: Produžno 
sračunavanje brojnog stanja stanova, Odbrana od napadaja iz zraka 
u vezi s popisom stanova, Potreba stanova i statistika vjenčanja, Sta- 


4) Iz Jugoslavije bio je na njemačkim statističkim kongresima ove i 
prošle godine (u Kočnigsbergu) samo pisac ovih redaka, ranije, koliko mi je 
poznato, nitko. (V. »Ekonomist« br. 6/1935, str. 276—278. — Uredništvo.) 

5) Zasada ima šest takovih odbora: Odbor za stambenu statistiku, Odbor 
za privrednu i saobraćajnu statistiku, Odbor za statistiku stanovništva, Odbor 
za finansijsku i poreznu statistiku, Odbor za statistiku socijalne skrbi i zdrav- 
stva, Odbor za školsku i kulturnu statistiku. 

tistika poljoprivrede i gradovi, Statistika opskrbe gradova životnim na- 
mirnicama, Statistika cijena i indeksni brojevi, Odnošaj prema Državnoj 
statistici napose u nekim vojničko statističkim pitanjima, Statistika se- 
ljenja, Statistika i podjela gradova na kotare ili druge jedinice, Sta- 
tistika općinskih finansija po novom statističkom obrascu, Statistika 
općinske imovine i pitanje procjenjivanja imovine. Ujednačenje općin- 
skog računovodstva i statističko iskazivanje finansijskih podataka, 
Statistika općinskih dugova itd. 

Na skupštini Njemačkog statističkog društva, održanoj 25 juna 
1936 pod pretsjedanjem prof. dra Zahna, iznijeti su ovi referati: 1) 
Razvitak stanovništva i vojna snaga (dr. Burgddrfer, direktor u Dr- 
žavnom statističkom uredu u Berlinu), 2) Statistika tjelesnog razvitka 
i pregled vojnih obvezanika (dr. Kriimmel, ministerijalni direktor u 
Berlinu),) 3) Sport i statistika (dr. Schumann, direktor Gradskog sta- 
tističkog ureda u Dresdenu), 4) Privredna opažanja u velikim indu- 
striiskim preduzećima (dr. Reithinger, direktor kod IGF u Berlinu). 

Već iz pukog nabrajanja raspravnih predmeta razabire se kako: 
je opsežan bio rad na statističkim kongresima u Braunschweigu. Pre- 
daleko bi me odvelo kad bi htio makar litimice navesti sadržaj svih 
predavanja, no ipak ne mogu propustiti da ne reproduciram bar neke 
podatke iz veoma zanimljivoga predavanja direktora dra. Bur g - 
dčorfera') o Razvitaku stanovništva i vojnoj snazi. 

Prirodnu osnovicu opće vojne obaveze određuje i omeđuje raz- 
vitak stanovništva po broju i kakvoći. Svakogodišnji podmladak voj- 
nih obvezanika zavisi ođ broja muške djece rođene prije 20 godina i 
od umiranja za prvih 20 godina života. 

Dok su 1871 godine do 20 godine života umirale još dvije petine 
svih rođenih dječaka, umire 1933 godine samo jedna osmina, tj. od 
100 živorođenih doživljuje danas dvadesetu godinu života njih 87 (pre- 
ma 60 u 1871 godini). Znatnije sniženje umiranja u mladosti, koje je 
već sada veoma povoljno, ne može se više očekivati. Možda će smrt- 
nost dojenčadi, koja je u Njemačkoj od 30% i više potisnuta na 8%,. 
još nešto pasti, no zbog toga se ne će u stvari mnogo promijeniti. 
Godišnji podmladak vojnih obvezanika zavisit 
će ubuduće dakle uglavnom od broja živorođene 
muške djece — svakako mnogo više nego u prošlosti kad je umi- 
ranje u mladosti bilo nepovoljnije. 

Jako opadanje porođaja, koje je početkom ovoga stoljeća za- 
hvatilo Njemačku i druge narode zapadne kulture, a naročito ogromni 
gubitak na rođenima za vrijeme rata, osjetljivo će se zapaziti u dotič- 
nim godištima vojnih obvezanika ne samo u Njemačkoj, nego i u svim 
drugim državama koje bijahu upletene u Svjetski rat. 


6) Pročitao za otsutnog predavača prof. dr. I. Mdller, Weimar. 

T) Direktor dr. Burgdčrfer, koji danas zauzima dominantni položaj u po- 
pulacionoj statistici i nauci, izdao je posljednjih godina niz znamenitih i funda- 
mentalnih djela. Neka su spomenuta samo: »Volk ohne Jugend«, »Zurlick zum 
Agrarstaat«, »Bevdikerungsentwicklung im Dritten Reich«, »Sterben die weissen 
Volker?«, »Der Geburtenriickgang und seine Bekimpfung«, »Aufbau und Be- 
wegung der Bevdikerung« itd. 

Znameniti statističar i njemački učenjak iznio je u svom preda- 
vanju statističke podatke o broju rođenih dječaka i o broju novih 
vojnih obvezanika (podmlatka) koje je prema sadašnjim prilikama 
plodnosti i tablicama umiranja sračunao za pojedine godine sve do 
kraja ovoga stoljeća. Godine 1910 još se je u Njemačkoj rodilo 
861.770 živih dječaka, od kojih je doživjelo 20 godinu života, dakle 
stupilo u vojnu obavezu 1930 godine, 651.000. Od 1910 godine po- 
malo opada broj rođenih, pa dosljedno i broj novih vojnih obvezanika 
dvadeset godina kasnije. Godine 1914 iznosio je broj živorođenih dje- 
čaka već samo 815.581, a broj novih vojnih obvezanika iz ovoga go- 
dišta (1934 godine) samo 597.000. Iza 1914 godine, zbog rata, naglo 
opada broj rođenih te postizava 1917 godine u ovom stoljeću svoj do- 
sadašnji minimum sa 421.811 živorođenih dječaka, tako da će ovo 
godište u 1937 godini dati samo 315.000 novih vojnih obvezanika 
(manje od polovice stanja u 1930 godini). Zbog jačeg porasta broja 
živorođenih u prvim poratnim godinama (veliki broj vjenčanja iza 
rata!) postići će broj novih obvezanika 1940 godine (godište 1925 sa 
799.316 rođenih dječaka) svoj poratni maksimum sa 639.000 muških 
u dobi od 20 godina. Iza toga — analogno opadanju broja rodenih 
— stalno će padati i_ broj novih vojnih obvezanika do 1953 godine 
sa 431.000 mladića od 20 godina. Zbog iznimnog porasta broja rođe- 
nih u 1934 i 1935 godini, kao uspjeha populacionopolitičkih mjera u 
Trećem Rajhu, osjetljivo će porasti broj vojnih obvezanika iz ovih go- 
dišta, pa će 1954 biti 534.000 dvadesetgodišnjih mladića, a i95C go- 
dine pače 562.000. Dalje bi slijedilo — uz sadašnje premise — opa- 
danje broja novih vojnih obvezanika, tako da bi u posljednjoj godini 
ovoga stoljeća bilo još samo 292.300 mladića od 20 godina (od 522.700 
dječaka rođenih 1980 godine), dakle mnogo manje od polovice sta- 
nja u 1930 godini, a i znatno manje nego za slabih _ ratnih godišta 
(315.000 do 465.000). 

Važnost ovih podataka za državnu upravu uopće, a za narodnu 
odbranu napose, ističe se još jače iz komparacije s analognim poda. 
cima za neke druge države, za koje je predavač sračunao i izniv po- 
datke u svom poučnom predavanju. Prema tim podacima bilo je, od- 
nosno biti će dvadesetgodišnjih mladića (vojnog podmlatka): 


e Broj mladića u dobi od 20 godina (u hiljadama) 
početka — Vel. Bri- Francuska Italija Njemačka Poljska Čeho- — Rusija 
zođenja vojne tanija slovačka 

obaveze 

1911 1931 386 322 393 614 387 142 1.766 

1914 1934 392 324 407 597 325 142. 2.102 

1915 1935 360 205 397 465 265 105 1.295 

1916 1936 344 lT1 312 352 223 16 1.401 

1917 1937 297 177 251 315 209 69 1.108 

1918 1938 304 205. 240 328 215 67 1.584 

1919 1939 424 226 299 487 258 111 1.395 

1920 1940 433 374 639 278 143 1.423 


Kako u Njemačkoj, tako se i u drugim evropskim državama za- 
paža jaki negativni utjecaj rata na broj podmlatka iz ratnih godišta 
(rođenih 1915—1918), a zbog porasta broja rođenih za prvih porat- 
nih godina opet porast broja novih vojnih obvezanika u 1940 godini. 
U daljem regresivnom razvitku podmlatka vojnih obvezanika otskače 
Njemačka od ostalih država s jakim porastom novih vojnih obveza- 
nika u 1954 i 1955 godini zbog porasta broja živorođenih u 1934 i 
1935 godini. 

Zanimljive su mijene u omjeru među brojnim stanjem vojnog 
podmlatka u raznim državama u toku gornjih godina. Tako je na pr. 
Italija imala 1931 godine (godište 1911) samo 70.000 novih vojnih ob- 
vezanika više nego Francuska, a 1935 godine ima ih za 140.000 više ođ 
Francuske. Vel. Britanija i Francuska zajedno imale su 1931 godine 
708.000 novih vojnih obvezanika, a Njemačka 614.000, dakle za 94.000 
manje, dočim će 1955 godine Njemačka imati 562.000 novih vojnih 
obvezanika (sa Saarlandom pače 569.000), a rečene dvije države za- 
jedno 573.000, dakle još samo za 4000 više. Njemačka opet i Italija 
imaju danas zajedno 664.000 vojnog podmlatka, a Vel. Britanija i 
Francuska 515.000, a 1955 godine bit će taj omjer za potonje dvije 
države još mnogo nepovoljniji, ti. 962.000 prema 573.000 (pa da im 
se pribroji još i Poljska, tek 905.000). 

Svakako dopuštaju ovi podaci mogućnost za razne zanimljive 
kombinacije, koje bi mogle biti od odlučne važnosti za budućnost 
Evrope u političkom i privrednom pogledu. 

Dr. Burgdčrfer istaknuo je u svom predavanju još važnost sta- 
tistike o vojnoj sposobnosti, koja će zbog novih propisa o pregledu 
mladića dati znatno bolju statističku građu nego prije rata. Ovi će 
podaci dati i dragocjenu podlogu za prosuđivanje zdravstvenog stanja 
i tjelesnog razvitka njemačkoga naroda uopće. 

Predavač dr. Burgdčrfer i ovom je prilikom najodlučnije 
zabacio i osudio rat kao najvećeg neprijatelja rasističkog 
nastojanja Njemačke. Rat ne uništava narod samo kvantitativno, nego, 
što je mnogo gore, i kvalitativno, jer mu oduzima baš najbolje i naj- 
sposobnije narodne drugove, najpotrebnije za stvaranje budućih ge- 
neracija. 

Pored statističara (oko 100), na čelu s pretsjednikom Državnog 
statističkog ureda u Berlinu, ministerijalnim direktorom dr. Wolf- 
gangom Reichardtom, koji je podjedno zastupao državnog 
ministra privrede, prisustvovale su statističkim kongresima u Braun- 
šchweigu još i druge ugledne ličnosti, tako braunšvajški ministar- 
pretsjednik Klagges i ministar finansija dr. Alpers, gradski načelnik 
Clahes u zastupanju vrhovnog gradskog načelnika dra. Hessea, pot- 
Ptetsjednik Njemačkog saveza općina dr. Zeitler, rektor Tehničke vi- 
soke škole prof. Herzig, direktor Državne banke dr. Speer i mnogi 
drugi. 

U vezi sa statističkim kongresima bilo je u Braunschweigu i dru- 
gih priredaba. Učesnicima kongresa pokazani su znameniti građevinski 
radovi oko sanacije starih dijelova grada Braunschweiga te novo, 
ugledno izgrađeno gradsko naselje Lehndorf, priređen je izlet u ne- 

daleki Wolfenbittel, gdje je razgledana znamenita biblioteka, na ko- 
joj je mnogo godina bio direktorom Lessing, a gradska općina dala 
je učesnicima svečanu večeru u krasnoj Staroj gradskoj vijećnici 
(spominjanoj već 1250 godine). Statistički tjedan zaključen je veoma 
lijepim izletom u područje Harza (kupalište Harzburg, pa preko Torf- 
hausa i Romkerhalla u drevni carski Goslar). U Harzburgu bili su 
kongresisti gosti braunšvajške vlade. 

Organizacija statističkih kongresa u Braunschweigu, kao i svih 
drugih priredaba, bila je odlična, a prijem učesnika, naročito inostra- 
nih, bio je u najvećoj mjeri kolegijalan i srdačan. 

Statističari imali su u Braunschweigu priliku da znatno obogate 
svoje statističko znanje, a pobude, što ih je svaki učesnik morao da 
ponese sa tih kongresa, obilne su i mnogovrsne, te će se van sumnje 
povoljno odraziti na daljem statističkom radu. Isto tako nisu od male 
vrijednosti lično upoznavanje i neposredna izmjena misli statističara i 
pretstavnika statističke nauke. 

Do godine održat će se zborovanje njemačkih statističkih organi- 
zacija u Dtisseldorfu. 


PROF. DR. JOSIP NAGY 


DARDANELSKA KONFERENCIJA 
U MONTREAUX-U 


I 


Turska vlada u Ankari dostavila je, u svrhu informacije, gene- 
ralnom sekretarijatu Lige naroda tekst svoje note od 11 aprila 1936, 
koju je upravila britanskoj, bugarskoj, grčkoj, talijanskoj, japanskoj, 
rumunjskoj, sovjetskoj i jugoslavenskoj vladi, a u kojoj je tražila, 
da se izvedu neke promjene u pogledu režima Dardanela, koji je 
fiksiran Lausanne-sskom Convention des Dćtroits od 24 
jula 1923. U toj se noti ističe, da je g. 1923, kad je Turska pristala 
da potpiše konvenciju, koja je fiksirala slobodan prolaz kroz Datda- 
nele i njihovu demilitarizaciju, općenito stanje u Europi, sa političkog 
i Vojnog gledišta, bilo sasvim drukčije nego što je g. 1936. Europa 
bijaše tada krenula putem razoružanja a njezina se politička organi- 
zacija imala osnivati na nepromjenljivim pravnim načelima, učvršće- 
nim međunarodnim utanačenjima. Tada bijaše kud i kamo manje 
opasnosti od snaga na kopnu, na moru i u zraku nego danas, a uz to 
se javljaju težnje za njihovim smanjivanjem. 

Ali, dok je situacija na Crnome Moru i dalje predstavljala sliku, 
osnovanu na sporazumu, na Sredozemnom se stalo postepeno obra- 
zovati stanje sve to veće nesigurnosti. Pomorske su konferencije po- 
kazale, da se obnavlja i dotjerava naoružanje; potencira se naoru- 
žanje u zraku i postepeno se množe utvrde na kopnu i na otocima. 
Dok se uslovi mirnog života iz temelja mijenjaju, nestaje i svega 
onoga, što je išlo u korist sigurnosti Dardanela. Priznaje se opstanak 

opasnosti općenite konflagracije a Turska je na najranjivijoj tački 
izložena teškoj opasnosti. Pa ipak uznemirujućoj nestalnosti ne može 
ništa staviti nasuprot. 

Sadašnje su političke krize jasno pokazale, da se postojeći me- 
kanizam kolektivne garancije razvija suviše sporo i u takovom smje- 
ru, da odluka redovito dolazi sa zakašnjenjem i da u većini sluča- 
jeva ni nema nikakve koristi od bilo kakove međunarodne akcije. 
Dan danas se više ne može tvrditi, da je sigurnost Morskih tjesnaca 
zajamčena realnom garancijom, pa se od Turske ne smije tražiti, da 
ostane indiferentnom naspram svakoj opasnosti. 


Pri kraju note turska vlada očituje, da su neke odredbe konven- 
cije g. 19235 postale nestalne i skoro bespredmetne i da praktično 
ne mogu štititi Tursku od vanjske opasnosti, koja bi bila uperena 
prema njezinom području. Prema tome obavještava države, koje su 
imale učešća kod izradbe konvencije g. 1923, da je spremna zapodjeti 
pregovore a da bi se u kratko doba došlo do takovog sporazuma, 
po kome bi režim Morskih tjesnaca bio doveden u sklad sa onim 
uslovima sigurnosti, koji su potrebiti nepovredljivosti turskog po- 
dručja i postepenom »liberalnijem« razvoju trgovačke plovidbe iz- 
među Sredozemnoga i Crnoga mora. 


Stalno se Turska na ovaj pothvat već odavno spremala i u prvom 
redu nastojala, da sebi osigura pomoć Sovjetske Rusije. Turska i Ru- 
sija su na jednoj strani vojnički saveznici a na drugoj su u jednakoj 
mjeri interesirane na tome, da Crno more bude zatvoreno za ratne 
brodove neprijateljskih zemalja. Do riječi dolaze i trgovački interesi. 
Polovica pomorske trgovine Sovjetske Rusije koncentrirana je u 
Odesi i Batumu. Iz Batuma dobiva Rusija petrolej za vlastite potrebe, 
u prvom redu u vojničke svrhe. Ali iz Batuma ide i izvoz petroleja u 
inozemstvo. S obzirom na petrolej moglo se predvidjeti, da se zatva- 
ranju Crnoga mora ne bi protivila ni Rumunjska, nego naprotiv da 
bi ga podupirala sa svoje strane, pa bi tako Rumunjska bila potpuno 
za turski pothvat. Rusija bi bila rado vidjela, da bi, u ovom pitanju, 
Tursku podupirala i Francuska, a s obzirom na Englesku se očeki- 
valo, da joj ne bi trebalo biti krivo, što će se Dardaneli ponovno 
utvrditi. Zatvaranje Crnoga mora važno je za Rusiju i po tome, što 
su u tom moru na okupu njezini glavni krstaši i podmornice i što bi 
odsad bili bolje zaštićeni nego dosad, pa bi se mogli lakše upotrijebiti 
u pothvatima u Egejskom i Sredozemnom moru. 

Moglo se računati, da se britanska vlada, koja se dugo godina 
opirala bilo kakvom utvrđivanju Dardanela, ovoga puta turskim že- 
ljama neće oglušiti. Turska se sa svoje strane ne bi protivila slobod- 
nom prolazu kroz Dardanelske tjesnace brodovima svih država u vri- 
jeme rata kao i u vrijeme mira. Prolaz stranim brodovima bio bi 
zabranjen jedino onda, ako bi # Turska bila u ratu. 


I tako se evo ponovno otvorilo jedno staro pitanje, koje je ne 
samo bezbroj puta uzvitlalo mnogo prašine nego i kome se sa nauč- 
nog gledišta posvetilo i većih i manjih studija, napisanih sa vrlo raz- 
ličitom količinom objektivnosti već prema tome, jesu li se njihovi 
autori ravnali prema nekom već otprije određenom cilju il; su pustili, 

da ih vodi jedino naučna istina. Kod toga ni naš časopis nije ostao 
potpuno po strani.*) 

Promatranje toka nedavno završene konferencije u Montreuxu, 
koja se sastala, da, povodom turske note, raspravi pitanje Dardanela 
i izradi novu konvenciju, izaziva dojam, da se sada staro pitanje raz- 
vijalo u potpuno novim prilikama. 


II 


Konferencija u Montreuxu sastala se 22 juna 1936. U štampi su 
se, u vezi sa njezinim sastankom, postavljala razna pitanja. Isticalo se, 
da je na okupu konferencija, koja bi imala revidirati jedan veliki ugo- 
Vor, koji vuče svoju lozu od svršetka Svjetskog rata, i pitalo se, neće 
li se stvoriti precedens, koji će dobro doći svima onima, koji traže 
reviziju mirovnih ugovora. Naglašavao se neobično lojalan postupak 
Turske, koja nikoga nije stavila pred gotov čin. Zbog nesudjelovanja 
Italije, čija bi saradnja bila s važna i potrebna, spominjala se moguć- 
nost, da će se zasad izvršiti samo predradnje i da će konferencija biti 
odgođena do jeseni, kada će sarađivati i Italija. Nitko nije poricao, 
da je utvrđivanje Dardanela za Tursku od prijeke potrebe, ali je opće- 
niti dojam bio, da će u vezi s Dardanelima iskrsnuti i druga pitanja. 
Vidjet će se, da li revizija jedn o g ugovora znači reviziju ili barem 
mogućnost revizije svak o g drugog. Uska saradnja između Turske, 
Rusije i Rumunjske imala je započeti novu fazu kontrole nad Crnim 
morem. Kako je, na osnovi Lausanneske konvencije kontrolu nad Dar- 
danelima imala Liga naroda, trebalo je naći načina, da ova kontrola u 
bilo kojem obliku ili dalje potraje ili da se dolično završi. 

Turski ministar vanjskih posala Dr. Tevfik Ruždi Aras, pošto je 
pozdravio predstavnike država potpisnica Lausanneskog pakta, pred- 
ložio je nacrt svoje vlade za konvenciju o ukidanju ovoga pakta i za 
novo uređenje pitanja morskih tjesnaca. Turska bi, po ovom nacrtu, 
ponovno uspostavila svoj puni suverenitet i utvrdila Dardanele. Za 
vrijeme rata, u kojem ne bi sudjelovala Turska, trgovački bi brodovi 
imali pravo prolaza kroz tjesnace i mogli bi vršiti svoje operacije bez 
ikakvih ograničenja u svim lukama tjesnaca. Za vrijeme takvog rata 
sa turske strane ne bi bile primjenjivane nikakve posebne takse niti 
mjere sigurnosti. Isto takovo držanje zauzela bi Turska s obzirom na 
promet u tjesnacima ako bi ona kao član Lige naroda morala obja- 
vitš rat nekoj državi. U slučaju rata same Turske sa nekom državom, 
promet u morskim tjesnacima vršio bi se uz stanovite uvjete, koji su 
u nacrtu posebno navedeni. 

U nacrtu za novu konvenciju predviđa se i prolaz ratnih brodova 
kroz morske tjesnace a modaliteti tog prolaza vrlo su jednostavni i 
takovi, da ih može prihvatiti svaka država. 

Iznad ponovno utvrđene zone morskih tjesnaca ne smiju letjeti 
tuđi avioni. Avioni, koji između Sredozemnoga i Crnoga mora mo- 
raju letjeti preko turskog područja, moraju se držati određenog 


*) Usp. moj prikaz >O morskim tjesnacima i Dardanelima« u >»Ekono- 


mistu«c br. 5—T, god. 1935 (i separatno) i članak »O Dardanelima« u split- 
skom >Jadranskom dnevniku« od 25 travnja 1936. : 

smjera daleko od samih morskih tjesnaca. U ovom pitanju nema izni- 
maka ni za koju državu. 

Konvencija se imala sklopit: na petnaest godina a za to vrijeme 
mogle bi se vršiti revizije njezinih odredaba. 

Istodobno s turskim nacrtom konvencije objavljen je i tekst tali- 
janske note, koja je bila upravljena Turskoj kao odgovor na poziv 
na konferenciju. Talijanska vlada isticaše, da sadašnje vrijeme ne sma- 
tra prikladnim za pregovore za reviziju pakta o morskim tjesnacima. 
Na konferenciji će talijanska vlada sarađivati nakon što se u Ženevi 
stvore odluke o pitanjima, koja su u vezi s talijansko-abesinskim spo- 
rom, posebice dok ne padnu odluke o sankcijama. A dok talijanska 
vlada, kao sredozemna vlast i kao potpisnica Lausanneskog pakta, ne 
bude sarađivala na ovoj konferenciji, čuvat će potpunu reserviranost 
u pogledu svih rasprava i eventualnih zaključaka. 

Turski ministar vanjskih posala Dr. Tevfik Ruždi Aras rekao je 
u svom ekspozeju ovo: »Podnoseći nacrt konvencije o izmjeni prav- 
nog položaja na tjesnacima a u duhu, koji odgovara suverenitetu 
Turske nad tim krajevima, dokazali smo u kojoj mjeri želimo medđu- 
narodnu saradnju u pitanju rješenja ovog problema. Na taj smo se 
korak odlučili pošto smo prethodno ustanovili, da sadašnje pravno 
stanje u pogledu tjesnaca ne odgovara više stvarnim prilikama, te da 
su dosadašnji pravni propisi u tom pogledu postali neprimjenljivi i 
da su izgubili opravdanje za daljnji opstanak. Izrađujući prijedlog o 
novom uređenju toga pitanja nastojali smo, da u najširoj mjeri vo- 
dimo računa o interesima svjetske trgovine, tako, da smo predvidjeli 
potpunu slobodu za promet trgovačkih brodova kroz tjesnace. U 
tom smo pogledu pošli tako daleko, da smo, donekle, zanemarili i 
interese obrane svoje države kad smo u svoj nacrt unijeli odredbu 
prema kojoj neutralni trgovački brodovi imadu pravo prolaza kroz 
tjesnace čak i u slučaju nekog rata, u kojem bi sudjelovala i Turska.« 

Dr. Tevfik Ruždi Aras naglasio je, da su se odredbe Lausanne- 
skog pakta o tjesnacima osnivale na načelu kolektivne garancije, pa 
je rekao: »To je bio temelj, na kojem je bila podignuta zgrada prav- 
nog poretka tjesnaca. No danas se pokazalo, da ovaj temelj nije od- 
govarao svom zadatku. Prema tome ne može se održati demilitariza- 
cija, uvjetovana, i to potpuno uvjetovana, samo ovakovim garanci- 
jama. Daljnje održanje ovakovog položaja bilo bi protivno najelemen- 
tarnijem pravu jedne države za obranu njezinog državnog područja. 
Svaka država dužna je dati svoj doprinos zajedničkoj sigurnosti. A 
da bi mogla dati taj doprinos, treba da je u stanju braniti vlastitu si- 
gurnost. Tjesnaci su najosjetljivija tačka turskog područja sa gledi- 
šta obrane države. Pravo je i dužnost Turske, da tu tačku štiti. Svaka 
država ima pravo da računa na saradnju druge države u kolektivnoj 
sigurnosti samo ako poštuje pravo te druge države na sigurnost.e 
Svoj govor završio je turski ministar vanjskih posala tiječima: 
»Uvjeren sam, da se vanjska politika Kemal Atatutkove Turske do- 
voljno pokazala na djelu a da bi je cijeli svijet mogao ptavilno očije: 
niti kao realističku politiku mira i sloge među narodima.« 

Čim je svijet upoznao nacrt nove konvencije o Dardanelima is- 
taknulo se, da mu se neće postaviti velike zamjerke. Turska je vlada 

već nekoliko mjeseci bila u dodiru sa kancelarijama pojedinih evrop- 
skih država i vodila računa o njihovim željama i pogledima na rje- 
šenje ovog pitanja, pa je do sporazuma moglo doći lako i brzo. Lon- 
donski Morning Post primjetio je već 23. juna 1936, da neće 
biti poteškoća za prihvat turskog prijedloga ali da će nastati nove 
poteškoće, kada, u vezi s ovim novim ugovorom, dođe na red pitanje 
sigurnosti na Sredozemnom moru. News Chronicle dodaje, 
da će otsad Turska biti straža na tjesnacima, ali da bi ključ na nji 
hovim vratima lako mogao dospjeti u ruke Sovjetske Rusije. 

Rumunjski ministar vanjskih posala Titulescu u svom govoru, 
koji je održao poslije turskog ministra, istaknuo je, da sadanje rje- 
šenje pitanja Dardanela znači podjedno rješenje pitanja sigurnosti 
Turske. Titulescu je rekao: »Svi oni, koji diraju u sigurnost Turske, 
treba da znadu, da u isti mah diraju u sigurnost Rumunjske i u sigur- 
nost Crnoga mora, koje tvori granicu između Rumunjske i Turske. 
Tjesnaci su za Tursku srce, a za Rumunjsku pluća. I Rumunjska i Tur- 
ska dobro znadu, da su pluća i srce središte organizma. Na najprija- 
teljskiji način treba da se sjedine i sporazume. To će se ostvariti u 
prijateljstvu s Grčkom i Jugoslavijom a u okviru Balkanskog pakta.« 
Titulescu je naglasio, da je način, na koji je Turska iznijela svoj 
prijedlog, jasno svjedočanstvo, da Turska ide putem prava i zakoni- 
tosti; legalnim putem i putem uzajamnog ugovora želi da dođe do 
svog prava. Posvjedočila je svoje poštovanje prema ugovorima i 
dala dragocjen prilog općem miru. 

I francuski je predstavnik Paul-Boncour naglasio, da je Turska 
izabrala najispravniji put kojim se može doći do zadovoljavanja vla- 
stitih prava. Međunarodna utanačenja nije izmijenila nasilno, a niti 
putem gotovih činjenica. To isto je sa zadovoljstvom istaknuo i vođa 
sovjetske delegacije Litvinov i primjetio, da je Crno more za So- 
vjetsku Uniju točka, koja daje životni zrak. Potpuno korektan po- 
stupak Turske naglasili su grčki pretstavnik Politis i jugoslavenski 
Dr. Ivan Subotić. Ovaj je rekao: »Laćamo se ovoga posla shvaća- 
jući potpuno političku stvarnost i uvjereni, da je ovakova saradnja 
potrebita u međunarodnom pravu, gdje se izmjene mogu vršiti jedino 
na priznati način. Uvjereni smo, da će načelo slobode trgovine i tr- 
govačkog prolaza kroz tjesnace biti potpuno sačuvano. Nadamo se, 
da će opravdane želje Turske za njezinu sigurnost na jednoj strani 
i za strateške potrebe na drugoj biti ispravno shvaćene i ocijenjene 
i da će nova kombinacija zadovoljiti sve interese naroda.« 

Tokom raspravljanja došla su do izraza razna gledišta, postav- 
ljali su se prijedlozi za izmjenu jedne ili druge tačke turskog nacrta, 
a Turska je nastojala udovoljiti svim opravdanim željama. I tako je 
konferencija konačno završila svoj rad konvencijom, potpisanom 21. 
jula 1936. 

(Svršit će se) 

DE. SIMEON GACESA 
OPOREZOVANJE PODUZEĆA : 


Prva je bila financijska nauka, koja je preuzela u svoju domenu 
oporezovanje poduzeća zajedno s ostalim poreznim problemima. Me- 
đutim gledište, sa kojega financijska nauka postavlja i rješava pro- 
blem oporezovanja poduzeća, očigledno mora da bude jednostrano, 
jer financijska nauka zastupa u prvom redu interese onog faktora, 
koji poreze ubire. Druga grupa interesenata, koji poreze moraju pla- 
ćati, podnosila je svoju sudbinu prilično pasivno dokle god porezni 
teret nije odviše tištao, a privrednici su ravnodušno prepuštali struč- 
njacima iz financijske nauke da i dalje tretiraju porezne probleme po 
navici »de nobis sine nobis«. 

Tek u najnovije doba javlja se u krugovima privrednika reakcija 
na ovo shvaćanje. Među njima se razvija borbeni duh; protiv razloga 
za oporezovanje, koji se postavljaju sa gledišta državnog fiska, pri- 
vrednici iznose protivrazloge sa svoga gledišta, istražuju se nepre- 
stano novi argumenti za pobijanje klasičnih poreznih principa, — 
ukratko stvara se nova, privredna doktrina o oporezovanju po- 
duzeća. Ovoj doktrini možda se može predbaciti, da se i ona izgrađuje 
jednostrano sa gledišta porezovnika kao antiteza na tezu nauke o fi- 
nancijama, ali u krajnjoj liniji moglo bi se dokazati, da je svaka na- 
uka tendenciozna u svojoj aplikaciji. 

Međutim iako je ta nova nauka orijentirana privatno privred- 
nički, ona ipak zastupa i opći interes, kada ukazuje na razoran utje- 
caj, što ga vrši na privredu na pr. neka vrsta poreza ili izvjestan na- 
čin oporezovanja. Popularno rečeno, komercijalna nauka o oporezo- 
vanju poduzeća rukovodi se načelom, da ne treba klati kokoš, koja 
dobro nosi jaja, i tako ta ekonomičnost, koju zahtijeva ova nauka, 
posve je u skladu s općim interesom. 

Komercijalna nauka, izgrađujući svoju vlastitu doktrinu o opo- 
rezovanju poduzeća, ne negira činjenicu, da pojam »oporezovanje 
poduzeća« spada pod pojam nauke o financijama. Ona priznaje i to, 
da se oporezovanje poduzeća može, zajedno s ostalim poreznim pra- 
vom, podrediti i pojmu pravne nauke, kako se to u najnovije doba 
čini. Doista literatura o poreznom pravu u novije doba toliko je raz- 
rađena,!) a pravna vrela na poreznom području toliko su nabujala, da 
pravnici specijalisti za porezna pitanja u Njemačkoj i Francuskoj pre- 
“ tendiraju već na neku »autonomiju poreznog prava — autonomie 
fiscale«. Priznajući lojalno ove činjenice, komercijalna nauka ipak 
smatra da smije i za sebe pridržati pravo, da ona također obrađuje 
probleme u vezi s oporezovanjem poduzeća. 

Bilo bi zapravo neobično, kada to ona ne bi učinila. Komercijalna 
nauka je u svojoj bitnosti nauka o poduzeću. Ona proučava sva in- 
terna pitanja, koja se javljaju unutar poduzeća počevši od njegova 
osnutka, pa tečajem cijelog poslovanja do njegova prestanka (na pr. 


1) Vidi članak Dra Leitnera u »Ekonomistu« br. 3 i 4 za 1936 g. pod 
naslovom »Pojam i sistematika poreznog prava«. 

problemi osnivanja, financiranja, organizacije, poslovodstva, kalku- 
lacije, računovodstva itd.). Komercijalna nauka proučava osim toga i 
sva eksterna pitanja, koja izvana tangiraju poduzeće sa strane dru- 
gih poduzeća, raznih ustanova i uopće tržišta i prometa. Stoga je ne- 
sumnjivo, da je komercijalna nauka pozvana da u sklopu svojih spe- 
cifičnih problema obrađuje i problem oporezovanja poduzeća. 


Komercijalna nauka još je mlada, — nema ni 40 god. od osnutka 
prve visoke komercijalne škole — a pogotovo je nov onaj njezin 
dio, koji obrađuje oporezovanje poduzeća, a koji su Nijemci nazvali 
Betriebswirtschaftliche Steuerlehre. (Doduše trgovačka tehnika, enci- 
klopedija trgovačkog znanja, knjigovodstvo, dopisivanje i srodne 
discipline obrađivale su se već kroz više stoljeća, ali ne u znanstve- 
nom smislu, nego kao stručna znanja i upute za izvršavanje prakse tr- 
govačkog obrta.) 

Prvo temeljno djelo, koje sistematski obrađuje oporezovanje 
poduzeća sa gledišta komercijalne nauke, napisao je profesor Find- 
eisen 1923 god. pod naslovom »Poduzeće i porez«. ] prije toga pojav- 
ljivala su se djela pod naslovima, koji slično zvuče, ali se ona ipak ne 
mogu ubrajati u ovu grupu. Primjerice čuveno djelo Reisch-Kreibiga 
»Bilanca i porez« obrađuje u stvari knjigovodstvo, a dotiče tek jedan 
parcijalni dio iz komercijalne nauke _ o oporezovanju poduzeća — 
tako zvanu poreznu bilancu. Može se primjetiti, da je »porezna bilan- 
ca« postala postepeno vrlo omiljena tema, koja je privukla veliki broj 
autora da o njoj pišu.?) 

Otprilike u isto doba, kada je izišla knjiga Findeisena, počinju 
se uvoditi na visokim komercijalnim školama posebni kolegiji za opo- 
rezovanje poduzeća, koji se smatraju sastavnim dijelom komercijalne 
nauke, pa se stoga pored njih i nadalje održavaju kolegiji o porezima 
u sklopu financijalne odnosno pravne nauke. Tako postupa i veliko 
zbirno djelo »Die Handelshochschule«. U njegovom IV. svesku obradio 
je sa pravne strane »Nauku o porezima« Dr. H. Nusko (str. 505 do 
584), a sa gledišta poduzeća posebno je obradio Dr. J. Fritz poglavlje 
»Privredna nauka o oporezovanju« (str. 1033 do 1174). Sada se takvi 
kolegiji održavaju na svima njemačkim visokim privrednim školama 
i fakultetima (Beč, Leipzig, Nirnberg, Berlin, Konigsberg, Heidelberg, 
Kčin, Frankfurt). 

Sa gledišta komercijalne nauke za porezovnika nije od velike 
važnosti podjela poreznih oblika u one kategorije, kako je to utvrdila 
financijska odnosno pravna nauka. Da li se neki porez naziva nepo- 
sredan ili posredan ili čak poseban, da li se taj doprinos naziva porez 
ili taksa ili kuluk ili možda samo prirez, zatim da li je ta dažbina 
državna, banovinska ili općinska, — sve to može biti od kardinalne 
važnosti za financijsku i pravnu nauku, ali za porezovnika odnosno 
poduzeće sve te dažbine pretstavljaju teret jednog istog smisla. 


Poduzeće smatra državu i samoupravu kao svoje nazovi tihe 
kompanjone, koji posretstvom raznovrsnih poreza sudjeluju u po- 
djeli njegove zarade, na sličan način kao što i njegovi financijeri su- 


2) Vidi na pr. literaturu, koju navodi Prof. Dr. Sladović u svom članku 
>»Važnost porezne bilance«, časopis »Bilanca« za g. 1935, br. 3 i dalje. 

djeluju u podjeli njegova dobitka u vidu kamata. Razlika je samo u 
tome, što troškovi tuđeg kapitala ponajčešće ne ovise o veličini do- 
bitka radnje, a troškovi poreza obično ovise o dobitku. No ima i tu 
izuzetaka, na pr. prometni porez, koji se naplaćuje neovisno o uspjehu 
rada. | 

Kako onaj dio dobitka, koji izvlače iz poduzeća tihi kompanjoni 
tj. država, banovina i općina, iz godine u godinu postaje procentu- 
alno sve veći, poduzeće odnosno nauka o poduzeću stoji pred novim 
zadacima, koji traže riješenje. Nauka o poduzeću mora istraživati od- 
nose toga sudjelovanja općenitosti u poduzeću, nadalje ona mora 
utvrđivati utjecaje i posljedice oporezovanja na život poduzeća i ko- 
načno ona mora iznalaziti metode za najpodesnije i najekonomičnije 
oporezovanje. Time što nauka o poduzeću prikazuje sa svoga gledi- 
šta, kritički i komparativno, savremene načine oporezovanja, ona po- 
maže i financijskoj nauci u riješavanju njezinih problema. Ona uje- 
dno podupire i poreznopravnu znanost, ma da se bavi samo jednim 
određenim područjem pozitivnog poreznog prava, jer ona nastoji da 
utječe na buduće porezno pravo, ukoliko ono tangira poduzeće. 

Materijal, koji obrađuje komercijalna nauka o oporezovanju po- 
duzeća, može se grupirati na više načina, od kojih ćemo nekoje ovdje 
prikazati. 

Dr. Aufermann?) dijeli ga u ove tri grupe: 

1) teoretski dio; on ima zadatak da ispituje i objašnjava utje- 
caje, što ga vrše na poduzeće pojedine vrste poreza; 

2) praktični dio; on obuhvata postupak sa poreznim vlastima u 
okviru obveza poduzeća; 

3) komparativni dio; on obuhvata studij inozemnih poreznih pro- 
pisa sa svrhom da se iz toga izvedu zaključci za domaće odnose. 

Upravo u tom smjeru dovršena je nedavno jedna komparativna 
studija od međunarodne važnosti, a uz potporu Rockefellerove fun- 
dacije i pod vrhovništvom Lige naroda. U cilju da se izbjegne dvo- 
struko oporezovanje poduzeća, koja imaju radnje ili podružnice u više 
država, obavljena je u nekih 30 evropskih i izvanevropskih država 
specijalna anketa, u kojoj su potanko proučeni svi uvjeti i postupci 
za oporezovanje poduzeća (stranih i domaćih) u tim državama. Re: 
zultate ankete objelodanila je Liga naroda u 5 svezaka pod naslovom 
Bonom des entreprises ćtrangčres et nationales» (Ženeva 1933 
godine. 

Prva tri sveska obuhvataju pregledno razrađen anketni materijal, 
iz kojega se vide sistemi oporezovanja stranih i domaćih poduzeća u 
pojedinim državama.4) Četvrti svezak sadržava studiju Mitchella Car- 
rolla sa podnaslovom »Methodes de ventilation des revenus impo- 
sables«, u kojoj pretsjednik anketne komisije izvodi r€sum€ cjelokup- 
nog materijala te iznosi, svoje sugestije o problemu razračunavanja 
porezu podložnog dobitka među države, u kojima neko poduzeće 


3) Dr. Aufermann: »Im Dienste von Wirtschaftfiihrung und Wirtschaft- 
prifung«. Berlin 1932 god., str. 60. 

4) U Jugoslaviji nije vršena anketa. Pitanje oporezovanja inozemnih 
poduzeća, koja rade kod nas, kao i oporezovanje domaćih poduzeća, koja rade 
u inozemstvu, uređeno je članom 78 Zakona o neposrednim porezima. 

vodi svoje radnje. Peti svezak ove edicije nosi podnaslov »Mćthodes 
de comptabilit€ applicables a la ventilation du revenu imposable des 
entreprises industrielles«. U ovoj studiji raspravlja Ralph C. Jones, 
profesor knjigovodstva na sveučilištu u Yale _ o raznim knjigovod- 
stvenim metodama, koje bi se mogle s uspjehom primjeniti u indu- 
strijskim poduzećima, da se što pravilnije razračuna dobitak, koji pri- 
pada na pojedine ogranke istoga poduzeća u raznim državama, radi 
tačnijeg odmjerivanja poreza. 

Problem reparticije dobitka među pojedine radnje istog poduzeća 
u svrhu oporezovanja može se javiti i u okviru jedne iste države. Kad 
poduzeće ima sjedište u jednom mjestu, a radnju vodi u drugom mje- 
stu ili kad ima podružnice u raznim mjestima, onda je za poduzeće 
svejedno u kojem će mjestu plaćati državni porez, kada je svagdje 
jednak, ali za poduzeće nipošto nije svejedno u kojem će mjestu pla- 
ćati samoupravne dažbine, jer se one mogu osjetljivo među sobom raz- 
likovati. Kod nas je uređeno članom 88 Zakona o neposrednim pore- 
zima, kako se ima poduzeću sa više radnja razračunavati osnovica za 
odmjerivanje nameta između raznih zainteresiranih općina. 

Materijal nauke o oporezovanju poduzeća dijeli se na nekim pri- 
vrednim fakultetima kod predavanja toga kolegija također u tri gru- 
pe, i to na ovaj način: 

I. Privrednoporezna kritika: 
1) nauka o strukturi (poduzeća i porezne vlasti), 
2) nauka o institucijama (poduzeće i obračun poreza), 
a) porez i bilanca, 
Db) >» i kalkulacija, 
C) >» i financiranje, i 
d) >» i promet; 
I. Privrednoporezna politika: 
1) politika strukture, i 
2) politika institucija; i 

III. Komparativna privrednoporezna nauka; 

1) oporezovanje poduzeća u Njemačkoj i Francuskoj, 
2) oporezovanje poduzeća u Njemačkoj i Engleskoj itd. 

Pojedina poglavlja razrađuju se u predavanjima prema vremenu, 
s kojim se raspolaže. Tako na pr. poglavlje »Porez i bilanca« dijeli 
se dalje u redovne i vanredne bilance, a vanredne se opet dalje raz- 
rađuju u poreznom smislu ovako*): 

Izvanredne bilance i porez: 

1) porezna početna bilanca: 
a) bilanca osnivanja, 
D) >» pretvorbe, i 
Cc) » fuzije; 

2) porezna interimna bilanca: 
a) bilanca razortačenja, 
b) » redukcije kapitala, i 
c) >» — poravnanja; 


5) Aufermann, cit. djelo, str. 63. 

3) porezna konačna bilanca: 
a) bilanca likvidacije, i 
b) » stečaja. 

U spomenutoj već radnji Dra Fritza autor iznosi mišljenje, da bi 
se privredna nauka o oporezovanju poduzeća mogla ovako podijeliti: 
tehnika i praksa oporezovanja poduzeća, 
knjigovodstvo i porez, 
financiranje i porez, 
oblik tvrtke i porez, 

. kalkulacija i porez, 

smještaj poduzeća i porez, 

. spajanje poduzeća i porez, i 
. poduzeće u službi porezne vlasti (kod oporezovanja trećih). 

Međutim Dr. Fritz obrađuje nakon uvoda samo prvo poglavlje iz 
svojeg sistema tj. praktični dio oporezovanja navodeći, da mu za ostale 
dijelove nedostaje prostora. 

Sve ove prikazane podjele materijala drže se zapravo onoga 
smjera, koji je postavio još 1923 god. Findeisen svojim djelom »Po- 
duzeće i porez«. On je nauku o oporezovanju poduzeća ovako raš- 
članio: 

1. oporezovanje smještaja poduzeća, 

» oblika tvrtke, 

financiranja (osnivanja odnosno proširenja), 
imovine poduzeća, 

prometa poduzeća, 

dobitka poduzeća, 

i kalkulacija, i 

» prestanka poduzeća. 

Iz ovih nekoliko primjera vidi se, kako komercijalna nauka pri- 
stupa obrađivanju poreznih problema u poduzeću na posve drugi na- 
čin, nego što to čini pravna ili financijska nauka. Isto tako komer- 
cijalna nauka grupira i vrste poreza na svoj način pazeći pri tome po- 
glavito na to, koju fazu života poduzeća neki porez tangira. 

Stav Zanatskih komora prema kartelima, — Od konferencije Zanatskih 
komora i Zanatskih otsjeka zajedničkih komora održane u Skoplju 8 i 9 maja 
1934 godine vodi se sve do danas intenzivna akcija od strane pretstavnika 
zanatskih organizacija protiv kartela u jugoslavenskoj privredi. Izvještaji po- 
jedinih komora posvećuju cijele stranice ovim napadima, a vidimo, da je ovo 
pitanje našlo mjesta i na nedavno održanoj konferenciji Glavnog saveza za- 
natskih udruženja Kraljevine Jugoslavije i pretstavnika Saveza trgovaca, odr- 
žanoj u Beogradu 16 augusta 1936. Da li je opravdan ovaj stav? Mi ćemo na- 
stojati analizirati pojedina tvrđenja pretstavnika zanatskih organizacija u 
vezi sa njihovim napadima na kartele i izvući iz toga logični zaključak. 

Glavni prigovori svode se na slijedeće: 

1) Karteli su povisili cijene svojim proizvodima, koje su prije formira- 
nja kartela bile mnogo niže. Da bi to razjasnili moramo se osvrnuti na vri- 

jeme i prilike, pod kojima je došlo do osnivanja kartela. Najveći dio jugosla« 
venskih kartela potječe iz vremena privredne depresije. Po tvrđenju A. Wol- 
fers-a (Das Karteliproblem im Lichte der deutschen Literatur, Schriften des 
Vereins fur Sozialpolitik, 180, Band, II. Teil, 1931, p. 63. citirano prema Dr. 
Mijo Mirković, Industrijska Politika, Beograd 1935) »kao glavni razlog karte- 
liranja smatra se padanje cijena i konkurentsko snižavanje cijena u depresiji«. 
Prema tome mišljenju karteli nastaju najvećim dijelom u vremenu privredne 
depresije, a imaju za cilj, da zadrže tenđdencu pada cijena i snižavanja istih 
uslijed pretjerane međusobne konkurencije, a mi bi dodali i da regulišu pro- 
izvodnju, da ista ne bi dovela do hiperprodukcije, koja također ima za poslje- 
dicu obaranje cijena. Povišenje cijena karteliranim proizvodima prilikom sa- 
mog formiranja kartela samo je po sebi prema tome razumljivo: karteli se i 
stvaraju, da se poprave cijene, koje su uslijed pretjerane konkurencije u vre- 
menu beskartelne organizacije išle često i ispod vlastitih troškova proizvodnje 
samo da se zadrži dotadašnji položaj na tržištu. Dizanje cijena u toku posto- 
janja kartela, baš u našim prilikama, mora se svesti na faktore, koji stoje 
izvan domašaja kartela i kartelnih organizacija. Znamo, da je kod nas došlo 
u dva maha do povišenja podvozne tarife (prvi puta za cca 5, drugi za cca 
10%), a isto tako da je poresko opterećenje nesrazmjerno poraslo od 1920 
godine do danas, (prosječno za 30—40% po tvrđenju Dra H. Holzmanna: Fis- 
kalni tereti i narodni dohodak, Zagreb 1935, str. 8.) — To je sve imalo re- 
perkusija na povišavanje cijena, ukoliko je dolazilo do njega. 

2) Drugi je prigovor kartelima, da su oni uzročnik, što su škare cijena 
agrarnih i industrijskih proizvoda tako raširene. Na to bi odgovorili, da taj 
disparitet u cijenama agrarnih i industrijskih proizvoda nije osobina samo u 
Jugoslaviji, nego postoji na cijelom svijetu. On je posljedica pomanjkanja 
organizacije proizvodnje agrarnih producenata, koji stoje nasuprot organizi- 
rane (u kartelima) industrijske proizvodnje, zatim agrarni producenti nemaju 
pregleda nad tržištem, ponudom i potražnjom, a mnogo doprinosi tome i po- 
manjkanje prodajne organizacije agrarnih producenata. Ako dodamo tome, da 
se niske cijene naših agrarnih proizvoda ravnaju po svjetskim cijenama, koje 
su vrlo niske radi organizirane i racionalizovane agrarne proizvodnje preko- 
morskih država, razumjet ćemo, otkuda su škare industrijskih i agrarnih ci- 
jena tako raširene. Krtvicu zato bacati na domaću karteliranu industriju nije 
opravdano. 

3) Treći prigovor je «pretjerano iskorišćavanje zaštitnih carina«, odnosno 
»podržavanje visokih cijena proizvoda karteliranih preduzeća moguće je samo 
uslijed visoke zaštitne carine«. Tako dolazimo do zahtjeva pretstavnika zanat- 
skih organizacija, da se zaštitna carina karteliranih proizvoda smanji, ako 
ista iskorišćuju zaštitu za više od 27%. (Rezolucija skopljanske  kon- 
ferencije). Ovakav jedan generalni zahtjev ne bi se apsolutno smio po- 
staviti, jer vodi do apsurduma. Po ovom zahtjevu izgleda da preduzeća, 
koja nisu kartelirana mogu da uživaju 100%; carinske zaštite, samo kar- 
telirana ne! Ne možemo prihvatiti mišljenje, da jugoslavenska  karteli- 
rana preduzeća pretjerano iskorišćuju zaštitnu carinu, jer da je dokaz tome 
taj, što inostrana preduzeća ipak i pored ove visoke zaštite mogu plasirati 
svoje proizvode na naše tržište. Ako uzmemo u obzir, da inostrana preduzeća, 
koja su također i sama najvećim dijelom kartelirana, iste proizvode, koje kod 
nas prodavaju uz niske izvozne cijene, na svojem domaćem tržištu prodaju uz 
daleko više cijene, nego su izvozne, te da su to većinom stara, amortizovana 
preduzeća, sa mnogo većim kapacitetom od naših, te nadalje, da su direktno 
ii indirektno potpomagana u izvozu od strane svojih država, možemo shvatiti 
naša preduzeća, ako su prisiljena koristiti se zaštitnom carinom, da se obrane 
od dumping cijena inostrane konkurencije. što bi imalo za posljeđicu ovo uki- 
danje zaštitne carine ili i njeno smanjivanje? Naš uvoz industrijskih proizvoda 
nesrazmjerno bi se povećao. Ukoliko bi na račun toga i povećali naše izvozne 
kontigente agrarnih proizvoda, baš uslijed dispariteta u cijeni između agrar- 
nih i industrijskih proizvoda, koji postoji i izvan granica naše države, postigli 
bi, da bi se naša plaćevna bilanca pogoršala. Dovesti je u ravnotežu poveća- 
njem izvoza agrarnih proizvoda ne bi se moglo, jer se u jednu ruku ne bi 

mogli naši izvozni kontigenti po volji povećavati, pošto moramo računati na 
ograničenu mogućnost kupovanja i potreba u državama, iz kojih bi uvozili in- 
dustrijske proizvode, radi njihove autarhične politike i agarnog protekcionizma, 
uslijeđ čega je i kod njih agrarna proizvodnja dosegla toliki stepen, da skoro 
veći dio domaće potrebe može i sama podmiriti. U drugu ruku naš izvoz ag- 
rarnih proizvoda ne bi doveo do povećanja cijena istih, jer kako smo pome- 
nuli, cijena agrarnih proizvoda ravna se po svjetskom paritetu. Daljnja po- 
sljedica ukidanja, odnosno snižavanja zaštitne carine bilo bi smanjenje proiz- 
vodnje domaćih preduzeća, odnosno njihovo likvidiranje. Dotada zaposleni rad- 
nici povećali bi i tako za naše prilike veliki broj besposlenih, a ti radnici ne 
bi mogli preći u poljoprivredu, ako bi se i njezin volumen povećao, jer se u 
njoj već sada osjeća izvjesna prezasićenost radne snage. A nećemo ni govoriti 
o razlozima narodne odbrane, koja nas prisiljava, da imamo svoju vlastitu 
industriju! 

4) Kao četvrti prigovor naveli bi pogoršanje plaćevnih uvjeta, koje je na- 
stalo formiranjem kartela. Dok su ranije bile moguće nabavke robe uz dugo- 
ročne kredite, zaveli su karteli prodaju uz kratkoročne kredite, odnosno za 
gotovo. Priznajemo, da je ova tvrdnja tačna. No što je dovelo do tog stanja? 
Da li su kartelirana preduzeća kriva, ako i sama dolaze vrlo teško do potreb- 
nih kredita, ako i sama moraju kupovati potrebne sirovine za gotovo ili u krat- 
kim rokovima plaćanja? Prestanak inflacije, odnosno zavladala deflacija ne- 
gativno su utjecale na nabavljanje kredita. K tome dolazi moratorij zemljo- 
radničkih dugova, zaštita novčanih zavoda i pogoršana likvidnost samih za- 
natlija, što je sve moralo utjecati na karteliranu industriju, kao i na industriju 
uopće, da se počela držati rezerviranom u pogledu kreditiranja zanatlija. A 
zašto tolika nastojanja pretstavnika zanatskih organizacija, da se i za zanatlije 
donese kakova »Uredba o zaštiti« kao i za zemljoradnike i banke, ako eko- 
nomski položaj zanatlija nije prilično ruiniran? Ako kartelirana preduzeća 
traže prodaju svojih artikala »za gotovo« sasvim je to razumljivo u današ- 
njem kapitalističkom poretku, kad privatna preduzeća (a često i državna) 
imaju za bazu »čuvanje vlastitih interesa«, što je slučaj u ostalom i kod za- 
natskih organizacija. 

5) Daljnje je nezadovoljstvo zanatskih pretstavnika sa današnjom Ured- 
bom o kartelima. Ukidanje ranije uredbe, po kojoj su karteli načelno zabra- 
njeni, i zamjenjivanje iste novom uredbom, po kojoj su karteli legalizirani i 
stavljeni samo pod državnu kontrolu, pripisuju pretstavnici Z. K. »moćnim 
kartelnim organizacijama«, kao da nije poznato, da se ranijom uredbom išlo 
za demagoškim efektom, i da je njeno ukidanje bilo apsolutni postulat u inte- 
resu ne samo daljnjeg napretka, nego i opstojanja domaće industrije. U svome 
članku »Uticaj privredne depresije na jugoslovensko rudarstvo« izašlom u 
»Privrednom letopisu zadužbine Nikole Spasića«, Beograd 1936, Ing. Ranko 
Despić, inspektor Min. šuma i ruda, upozorava nakon stručnog prikaza prilika 
u našem rudarstvu u vremenu privredne depresije na činjenicu, da su »sindi- 
cirana ili kartelirana preduzeća mnogo lakše prebrođavala sve pojavljene 
teškoće privredne depresije«, te zastupa mišljenje, »da je potrebno, da rudnici 
uglja sindiciraju svoju prodaju, po dobroj volji ili prisilno«. 

Sto se tiče tvrđenja (Izvještaj Zanatske komore u Zagrebu za 1935 go- 
dinu), da je novom uredbom »ukinuta mogućnost stalne kontrole nad radom 
karteliranih organizacija putem postavljanja po Ministru trgovine i industrije 
naročitog komesara, koji je mogao zadržati od izvršenja štetne odluke kartel- 
nih organizacija« napomenuli bi, da se kontrola može provoditi i da se provodi 
i bez ovog komesara, čije bi izdržavanje samo znatno opterećivalo kartelne 
organizacije. Kartelne organizacije naime donose svoje zaključke od veće važ- 
nosti samo na konferencijama svih preduzeća, kojima prisustvuje uvijek 
delegat Ministra trgovine i industrije. Svaku važniju promjenu moraju karte- 
lirana preduzeća odmah saopćiti Ministarstvu trgovine i industrije. Posebnim 
»Uputstvima na osnovu $8 16a i 31 Uredbe o kartelima u cilju pravilnog vo- 
đenja državnog nadzora nad kartelima« (vidi »Službene novine« br. 151-X0XXXVIL 
od 4 jula 1936 godine), uređeno je pitanje tačnog kontroliranja kretanja cijena. 
Svaki pojedini kartel obvezan je da mjesečno javlja kretanje cijena svojih 


— 394 — 


proizvoda i to najkasnije do 15 svakog mjeseca za prošli mjesec, pa držimo, 
da je to dovoljna garancija, da se cijene neće povišavati bez opravdanog uzroka 
i odnosne privole nadležnog Ministarstva. 

Da je po ovoj novoj uredbi dano kartelnim organizacijama pravo žalbe, 
koje ranije nije postojalo, a što također nije u volji pretstavnicima zanatskih 
organizacija (vidi pom. Izvještaj zagrebačke Zanatske komore), iako to znači 
samo izvjesnu bazu za rješavanje eventualnih sporova, također je posve oprav- 
dano i razumljivo. 

Ako uzmemo u obzir sve navedeno, uvjereni smo, da moramo doći do 
logičnog zaključka, da negativan stav pretstavnika zanatskih organizacija 
prema kartelima nije opravdan. Ivo Crnić 

Hretanje privredne djelatnosti u Americi. — Index Federal Reserve 
Boarda pokazuje da je industrijska proizvodnja u aprilu 1936 dosegla isti volu- 
men kao što je bio god. 1923/25, ali još uvijek zaostaje za godinom 1929: 


(19238—1925: 100) 1933: 76 
1929: 119 1934: 79 
1930: 96 1935: 90 
1931: 81 april 1935: 86 
1932: 64 april 1936: 100 


Od aprila 1935 do aprila 1936 povišena je industrijska proizvodnja za 14 poena. 
U isto vrijeme je industrijska zaposlenost porasla samo za 3 poena, dok indeks 
nadnica pokazuje porast za 7 poena: 

indeks industrijske zaposlenosti indeks radn. plaća!) 


(1923—1925: 100) 


1929: 105 109 
1930: 92 ' 89 
1931: 17 68 
1932: 64 46 
1933: 69 49 
1934: 79 62 
1935: 82 710 
april 1935: 82 T1 
april 1936: 85 78 


Upoređujući te tri serije: proizvodnju (100), zaposlenost (85), plaće (78), 
vidimo tendenciju, da proizvodnja mnogo brže raste nego li 
zaposlenost i plaće. Proizvodnja je rasla ođ 1932 od istog nivoa kao 
što i zaposlenost, jedino što je proizvodnja porasla do aprila 1936 za 36 poena, 
a zaposlenost samo za 21 poen. Proizvodnja i plaće porasle su skoro u istom 
razmjeru (proizvodnja za 36 poena, a plaće za 32 poena), ali plaće su pale 
u depresiji mnogo dublje nego li proizvodnja. Kod uzlaznog kretanja konjunk- 
ture dosegle bi tek onda kretanje proizvodnje, kad bi rasle bržom akcelera- 
cijom nego li proizvodnja. Međutim statističke brojke pokazuju, da se brzina 
poleta radničkih nadnica usporuje s napretkom uzlaznog kretanja konjunkture. 
U savremenom oživljenju privrede igrala je naročitu ulogu u ranijem razdoblju 
konjunkture na povišenje nadnica Rooseveltova politika visokih nadnica po- 
moću NRA codeova, koja je poništena presudom Najvišeg Suda. Prema tome 
se danas proizvodnja ponovno povećava u glavnom racionalizacijom tvornica, 
uvođenjem strojeva, koji ušteđuju radnu snagu, te na istu množinu proizvoda 
otpada manji ulomak radne snage u 1936 nego li što je to bilo 1923/25. Fiksni 
dio cjelokupnog kapitala se ponovno povisuje u odnosu prema radnome kapitalu. 

Među proizvodnim granama imade ih nekoliko, koje više ne dostižu ni iz 
daleka svoga negdašnjeg značenja u cjelokupnoj industriji. Tako na pr. proiz- 
vodnja antracita u aprilu 1936 stoji tek kod 63 poena, bituminozni ugalj kod 
84, olovo kod 70 poena. U isto vrijeme se kao kođ svakog novog konjunkturnog 
ciklusa izvjesne industrije naročito snažno razmahuju dajući nove ekonomske 
i tehničke karakteristike razdoblju novog ciklusa. Tako se na pr. naročito 


1) Taj indeks iskazuje totalnu sumu nadnica u godini svedenu na indeks. 
Vrelo: Index Ureda za radničku statistiku Ministarstva rada. 

ističe proizvođnja sirovog petroleja (150 poena), isto tako benzin (223). Obje 
su u vezi sa snažnim poketom automobilske industrije (124), koja je provela 
važne mjere racionalizacije, te danas radi s mnogo nižim troškovima i odba- 
cuje visoke profite. 

Najvažniji polet doživljava proizvodnja električne snage. Ta je industrija 
dosegla već početkom 1985 istu visinu kao što god. 1929, na vrhuncu prošlog 
konjunkturnog ciklusa, Indeks električne proizvodnje (New York Times) po- 
kazuje (uzevši 1929—1930 kao 100), sredinom 1929: 106 poena, te onda pada 
do početka 1933 na 80 poena. Odonda do danas proizvodnja električne snage 
pokazuje uzlazan trend uz nebitne sezonske oscilacije, te je dosegla ovog pro- 
ljeća 115 poena. Proizvodnja elektriciteta će naročito porasti za nekoliko go- 
dina, kad stupe u rad velike državne centrale, što se sada nalaze u gradnji, 
kao što na pr. Grand Coulee Dam sa 1,890.000 kw, Boulder Dam 1,600.000, 
Bonneville Dam 480.000 itd. Neki ekonomisti nazrijevaju da će električna indu- 
strija igrati za izvjesni perijod buduće ekonomske historije istu ulogu kao što 
izgradnja željeznica u prošlome stoljeću ili otvaranje novih neiskorištenih pri- 
rodnih ili ekonomskih područja. 

Stari indikator konjunkture — sirovo željezo — ne pokazuje naročito 
zamjerne visine iako se je indeks udaljio daleko od najnižeg stupnja (novembar 
1933: 36, april 1936: 77). Među važnim razlozima jest taj, što željezni proiz- 
vođi igraju naročitu ulogu kao strukturno željezo (poluge, šipke, mreže itd.) 
u građevnoj industriji, koja je dosegla tek jednu trećinu nivoa godine 1928. 


(19238—1925: 100)2) 1933: 25 
1928: 1835 1934: 32 
1929: 117 1935: 37 
1930: 92 april 1935: 30 
1931: 63 april 1936: 53 
1932: 28 


Prosjek građevne djelatnosti za 1935 iznosio je 37, jer sve do sredine 
1935 građevna djelatnost nije dosegla 40 poena. Tekar drugom polovinom 1935 
1 početkom 1936 počela se gibati privatna građevna djelatnost potpomognuta 
stimuliranjem javnih radova i kreditom Federalne vlade. 

U glavnom statističke brojke pokazuju, da se privredna djelatnost u svim 
područjima industrije oživljava, u nekima snažnije, u nekima polaganije. U 
svakom novom konjunkturnom ciklusu neke će industrije biti izlučene, dok će 
nove stupiti na njihovo mjesto. Međutim statistika emisije vrijednosnih papira 
raznih privatnih korporacija pokazuje, da se malo novih industrija razvija. 
Prema tome se proizvodnja povećava u okviru postojećeg kapaciteta, pošto 
stare tvornice uvode nove proizvodne procese. Dok je u gođ. 1929 emisija 
vrijednosnih papira za tvorbu novog kapitala iznosila 8 milijarda dolara, 
bilo je u god. 1935 emitirano tek 400 milijuna (1933: 160 milijuna). Od toga 
otpada na bonove i note 330 milijuna, a na dionice tek 70 milijuna, dok su u 
1929 dionice bile na čelu sa 6 miljarda, a na bonove i note su otpadale 2 mi- 
ljarde. Ta je pojava u vezi s prije navedenim konsolidiranjem industrija unutar 
postojećeg kapaciteta. Stoga i otpada veći dio današnjeg emitiranja na papire 
u svrhu konverzije. U god. 1935 bilo je emitirano u tu svrhu 1.860 mi- 
lijuna, dok u 1929 samo 1350 milijuna, jer su u ono doba nicala nova poduzeća, 
a postojeća se snažno proširivala. Konverziju obligacija olakšava niski kamat- 
njak u savremenoj situaciji uslijed velike ponude jalovih kapitala u bankama. 

Iako industrija vrlo oprezno provodi mjere za oživljenje privrede i čuva 
se prenaglog optimizma, ipak već današnja situacija, koja je tekar na početku 
uzlazne konjunkture, pokazuje obrise buduće silazne linije. Iako ništa drugo 
već samo ovo nekoliko prikazanih cifara uzmemo u obzir, to nam već one 
daju izvjesne indikacije. Oprezno konsolidiranje poduzeća racionalizacijom po- 
stojećeg kapaciteta izbacuje ponovno stanoviti dio radne snage izvan potrebe, 
diskrepancija između proizvodnje i zaposlenosti usprkos porasta obiju ostaje 


2) Vrelo: Indeks F. W. Dodge Corporation, vrijednosti građevnih kon- 
trakata. Poguafb 1 

neeliminirana, što više ona se povećava. Danas je industrija dostigla isti nivo 
kao što 1925—1925, a zaposlenost je zaostala za 15 poena usprkos kraćeg 
radnog vremena. Ukupne radne plaće zaostaju 25 poena za nivoom od 1923/25, 
a tenđencije se ukazuju za daljnjim usporenjem, što znači u konačnom rezul- 
tatu slabljenje kupovne snage potrošača kod porasta proizvodnje. Prema pro- 
cjeni Works Progress Administration ostat će i u slučaju, kad proizvodnja 
dosegne isti nivo kao što god. 1929, po prilici oko 5 milijuna radnika nezapo- 
sleno (u odnosu prema približno 2 milijuna god. 1929) uslijed porasta novog 
radnog pučanstva, racionalizacije postojećeg poduzeća i slabe ekspanzije novih 
ekonomskih procesa. 

Planski vođena državna politika javnih radova, reguliranja radničkih nad- 
nica i radnog vremena te industrijske proizvodnje, mogla bi do izvjesnog 
stepena ublažiti ciklične depresije. Današnja intervencija američke Federalne 
Vlade je na ekonomskom području daleko veća, nego li što je ikada prije bila, 
ali još uvijek nije iskristaliziran oblik planskog vođenja gospodarstva za ruko- 
vođenje konjunkturne politike. Dr. M. Lamer (Washington) 


Izvještaj o poslovanju t zaključnim računima SUZOR-a za godinu 19835. — 
Poput SUZOR-ovih izvještaja iz ranijih godina sadrži i ovaj za godinu 1935 
istim redom navedena obrazloženja i prikaze poslovanja te poslovnih rezultata. 
U glavnom tuži se i ovaj posljednji izvještaj na razne poteškoće i nepovoljne 
okolnosti, koje su utjecale na SUZOR-ovo poslovanje u godini 1935 i uzroko- 
vale nepovoljan poslovni rezultat. Kao poteškoće i nepovoljne okolnosti navađa 
SUZOR privrednu krizu, sniženje radničkih nadnica, pomanjkanje osiguranja 
za slučaj starosti, iznemoglosti i smrti, epidemiju gripe itd. Prema tom SUZOR- 


ovom prikazu povećao se poprečni broj osiguranih članova u godini 1935 za: 


20.728, dok je istodobno prosječna obezbjeđena zarada pala za Din 0.59 po 
članu. Uslijed tako nastale veće pauperizacije među osiguranim članovima, 
stavljali su se veći zahtjevi na naše socijalno osiguranje, pa se ta okolnost 
Davađa kao glavni razlog pogoršanom poslovnom rezultatu. Ipak je SUZOR 
u grani osiguranja za slučaj bolesti imao u godini 1935 za Din 1,083.704.17 više 
prihoda no u godini 1934. SUZOR je u godini 1935 povisio također pružene 
pogodnosti svojim članovima (hranarine, potpore za slučaj porođaja, pogreb- 
nine, liječničke, ljekarničke, bolničke, kupališne i sanatorijske troškove, te 
izdatke za njegu zubiju) za Din 9,215.293.45. No SUZOR je istodobno povisio 
i svoju režiju. Isti je naime u svojoj grani osiguranja za slučaj bolesti pogoršao 
svoj poslovni rezuitat u g. 1935 naprama onome u g. 1934 za Din 10,879.080.31 


što sa spomenutim viškom na prihodima od . . . +... >» 1,083.704.17 
iznaša zajedno . . +4. 4. +... Din 11,962.784.48 
dok je pružene pogodnosti. povisio. samo za nE, 188i A 9,215.293.45 
dakle je stvarno pogoršao ekonomski efekat za . . Din — 2,147.491.03 


tj. upravo za iznos za koji su se povećali upravni troškovi 4 gubici. 

U grani osiguranja za slučaj nesreće pogoršan je poslovni rezultat u g. 
1935 naprama onome iz g. 1934 za Din 305.102.41 tj. gubitak za g. 1935 iznaša 
Din 9,219.247.80 tako, da se deficit u ovoj grani osiguranja povisuje koncem 
g. 1935 na Din 59,297.983.60. Ipak poslovanje ove grane osiguranje pruža za 
g. 1935 sa ekonomskog gledišta povoljniju sliku, budući da su u toj grani osi- 
guranja u g. 1935 povećane pružene pogodnosti za Din 3,093.393.29. Režija je 
u istoj godini snižena naprama onoj u g. 1934 za Din 1,955.093.83, dok su pri- 
hodi manji za Din 1,849.926.95. 

s 

Kod uspoređivanja poslovnih rezultata pojedinih mjesnih organa SUZOR-a 
vidimo i opet, da su najbolje rezultate polučile »prečanske« privatno-društvene 
blagajne i to ona Trgovačkog i potpornog društva u Ljubljani te ona društva 
»Merkur« u Zagrebu. Trgovačko i potporno društvo u Ljubljani pružilo je uz 
najmanji iznos upravnih troškova po osiguranom članu (Din 71.77) najveći 
postotak pogodnosti tj. 91.09% ođ ubranih prinosa, odnosno Din 584.61 po osi- 
guranom članu. Nažalost nisu kod ove privatno-društvene blagajne uravnote- 
ženi prihodi sa rashodima, pa je njezino poslovanje u g. 1935 završilo deficitom 

od Din 108.506.73 kraj ukupne svote prihoda i rashoda ođ Din 4,878.895.19, od 
čega spomenuti manjak iznaša 2,27%. Bolesnička blagajna društva »Merkur« 
u Zagrebu povratila je opet od ubranih prinosa u obliku pruženih pogodnosti 
86,85% odnosno Din 818.26 po osig. članu, kraj upravnih troškova od Din 80.87 
po osig. članu i pri tome polučila najveći višak od svih mjesnih organa 
SUZOR-a u god. 1935 tj. višak ođ Din 748.026.45. »Merkur« je pri tome još 
popravio prema g. 1934 odnos između ubranih prinosa i pruženih pogodnosti u 
korist potonjih za 4.45%, odnosno za Din 35.35 po osig. članu. Kod okružnih 
ureda je najpovoljniji omjer između primljenih prinosa i pruženih pogodnosti 
osig. članovima kod OUZOR-a u Sušaku, koji je od ubranih prinosa opet po- 
vratio u obliku pruženih pogodnosti 80.54% kraj režije od Din 101.39 po osig. 
članu. Najmanji postotak ubranih prinosa povratio je OUZOR u Subotici tj. 
64.66% kraj režije od Din 118.91 po osig. članu. OUZOR u Skoplju ima najveću 
režiju po osig. članu tj. Din 183.15. Taj OUZOR povratio je od ubranih prinosa 
73.60% u obliku pruženih pogodnosti te je polučio najveći deficit među SUZOR- 
ovim mjesnim organima u g. 1935 tj. Din 2,114.218.80. 

Jasno je, da je na napred iznesene brojke od odlučnog utjecaja visina 
ubranog prinosa po osig. članu i prema tome je ispravna SUZOR-ova tvrdnja, 
da je moguće pružati tim veće pogodnosti čim su veći ubrani prinosi po članu 
te da će postotak upravnih troškova biti tim veći čim su manji spomenuti 
prinosi po osig. članu. No napred iskazanim polučenim rezultatima mora se 
prigovoriti u toliko, što pružene pogodnosti izražene u postocima ođ primitaka 
pokazuju velike razlike među pojedinim mjesnim organima SUZOR-a. Dok je 
"Trgovačko i potporno društvo u Ljubljani opet vratilo u obliku pruženih po- 
godnosti 91.09% od primitaka i »Merkur« 86.85%, vratio je OUZOR u Sušaku 
80.54%, OUZOR u Skoplju 73.60%, OUZOR u Subotici 64.66% od sviju pri- 
mitaka. Još je napadnija razlika u upravnim troškovima i gubicima po osig. 
članu. Tako otpada režije na pojedinog člana Trgovačkog i potpornog društva 
Din 71.77, »Merkur« Din 80.87, OUZOR-a u Sušaku Din 101.39, OUZOR-a u 
Subotici 118.91 i OUZOR-a u Skoplju Din 183.15. Po našem mišljenju trebao 
bi SUZOR nastojati, da se od ubranih prinosa opet što više vrati u obliku po- 
godnosti osig. članovima, jer do sada još nismo čuli, da su se osig. članovi po- 
tužili na previše primljene pogodnosti, dok obratno pritužaba o nedostatnim 
pogodnostima ima dosta. Zato bi SUZOR-ovi mjesni organi sa malenim doho- 
cima trebali reducirati i svoju režiju, da im ostane više sredstava za pružanje 
pogodnosti. Kada Trgovačko i potporno društvo u Ljubljani i »Merkur« u Za- 
grebu mogu izlaziti sa režijom od Din 71.77 odnosno sa Din 80.87 po osig. 
članu, ne uviđamo zašto ta režija mora biti Din 118.91 u Subotici i Din 183.15 
u Skoplju. Ne mogu biti tako različite mjesne prilike, da bi opravdavale tako 
veliku razliku u režiji. Smatramo stoga, da nisu na mjestu primjedbe, koje 
SUZOR u svome izvještaju stavlja društvu »Merkur«, da su njegovi liječnički 
troškovi premašili prosjek općeg osiguranja za Din 76.67 po osig. članu, apote- 
karski troškovi za Din 130.60 po osig. članu te kupališni i sanatorijski troškovi 
za Din 106.90 po osig. članu. Istina, »Merkur« je u ugodnom položaju, da ima 
od svih SUZOR-ovih mjesnih organa najveći prihod po osig. članu tj. Din 
942.03, no po našem mišljenju je samo u redu, da »Merkur« što veći dio tih 
prihoda upotrijebi za pogodnosti svojim članovima (naravno u okviru postojeće 
faktične potrebe). To »Merkur« može učiniti tim prije, što su mu primici i 
izdaci uravnoteženi odnosno on još uvijek. imade u svome poslovanju najveći 
višak od svih SUZOR-ovih mjesnih organa, a režija mu je u uporedbi sa tim 
mjesnim organima veoma umjerena. Ne možemo se složiti sa nazorima SUZOR-a 
prema kojima bi »Merkur« trebao na račun pogodnosti svojim članovima od- 
bacivati što veće viške, koji bi onda služili za pokrivanje deficita pasivnih 
mjesnih organa SUZOR-a na pr. onoga u Skoplju. 

Sam izvještaj SUZOR-a priznaje da su upravni troškovi nekih okružnih 
ureda previsoki naročito oni OUZOR-a u Skoplju. Ovu potonju činjenicu je 
SUZOR konstatirao već u svom izvještaju za poslovnu godinu 1934, pa ne ra- 
zumijemo zašto nije ništa poduzeo, da toj anomaliji stane na kraj. U izvještaju 
za g. 1935 doduše se spominje, da su u god. 1935 slično kao u g. 1934 izvrši- 
vani pregledi i skontracije poslovanja mjesnih organa, gdje se uz ostalo posve- 

ćivala naročita pažnja zaštiti materijalnih interesa članova i ustanova osigu- 
ranja. Pri tome je u g. 1935 otkriveno svega 10 utaja u ukupnom iznosu od 
Din 127.530.04, što čini samo 0.358%/,, od ubranih prihoda. Nama se pak čini, 
da SUZOR-u pored valjane organizacije i stručnog komercijalnog vodstva, 
najviše manjkaju kvalificirani i neovisni revizori. Potreba efikasne i stručne 
revizije je tim očitija, što se gospodarstvo SUZOR-a iz godine u godinu sve 
više pogoršava, pa kada SUZOR-u ne igra ulogu povišenje režija za 23/, mllijuna 
dinara u godinu dana, ne bi smio igrati ulogu niti znatno manji izdatak (koji 
je i onako predviđen u budžetu SUZOR-a) za prave, stručne revizije, . bi 
se SUZOR-u sigurno isplatile i donijele mu dobrih plodova. F.B. 


U čemu je problem današnje naše prekooceanske emigracije. — Odmah 
kako je svršen svjetski rat i osnovana mlada država Južnih Slavena opažamo 
živo gibanje na polju naše prekooceanske emigracije. Granice država bile su 
za vrijeme rata zatvorene, pa nije bilo mogućnosti ni iseljavanja, a ni povratka 
u domovinu. Kad je te zapreke nestalo, nagrnuše naši iseljenici, poglavito iz 
obih Amerika, u domovinu, a odmah nakon toga pojavio se i veliki val iselja- 
vanja prema prekooceanskim zemljama. Tako je u godinama poslije rata bilo 
iseljavanje iz Jugoslavije: 


god. 1921 12.965 god. 1924 19.575 god. 1928 21.789 
> 1922 6.068 1925 17.643 > 1929 18.189 
> 19238 11.473 > 1926 18.230 1930 13.560 


> 1927 21.976 


No od godine 1931 opaža se odmah naglo padanje broja naših iseljenika, 
kao što slijedi: 
god. 1931 4.808 god. 1934. 2.907 
» 1932 2.454 .» 1935 3.347 
> 1933 _ 2.221 


Na prvi pogled izgleda, da se uzrok tome padanju broja naših iseljenika 
u prekooceanske krajeve ima tražiti jedino u ekonomskoj krizi koja je u tim 
godinama vladala po cijelome svijetu. To naime ne bi ni bilo prvi puta u histo- 
riji naše emigracije, da val iseljenika direktno slijedi privrednu konjunkturu 
u zemljama useljavanja. To se je prije moglo vrlo dobro promatrati u slučaju 
Argentine, gdje se gotovo sa stalnošću opetuje ekonomski ciklus od pet godina: 
nakon jedne godine velikog prosperiteta slijede dvije osrednje gođine, a zatim 
opet dvije slabe. Tako je i ovoga puta iseljavanje naglo palo nastupom svjetske 
ekonomske krize, a pošto ta kriza i nadalje traje, broj iseljenika je još uvijek 
malen. 

No da li je ovom velikom i naglom padu broja naših iseljenika u posljed- 
njim godinama baš jedini uzrok u svjetskoj ekonomskoj depresiji? Hoće li se 
nekom stalnošću moći zaključivati, da kad ta depresija prođe 1 opet se povrate 
godine prosperiteta, da će se povećati i broj naših iseljenika? 

Izgleda, da to u dogledno vrijeme neće biti. Uzrok tome ima se poglavito 
tražiti u emigracionoj politici samih zemalja useljavanja. Prekooceanske se 
naime zemlje, u koje su do sada odlazili naši iseljenici, mogu podijeliti u tri 
skupine: Sjedinjene Države Sjeverne Amerike, Britski Dominioni i Latinska 
Amerika. 

U Sjedinjene Države Sjeverne Amerike bilo je uselja- 
vanje sve do godine 1917 slobodno. Tek te godine donesen je prvi propis koji 
u većoj mjeri skučava useljavanje, a to je Literacy Test, koji zabranjuje use- 
ljavanje svim nepismenim osobama iznad 16 godina. No teže su pogodili uselja- 
vanje u Uniju zakoni o kvotama (1921 1 1924) koji su tokom godina sve više 
pooštravani. Makar je Jugoslaviji dana izvjesna malena kvota za useljavanje, 
ona je praktički svedena na to, da u Uniju mogu useliti samo žene i djeca 
tamo naseljenih Jugoslavena, kojima je tamo potpuno osigurana zarada, odno- 
sno uzdržavanje. Useljenička politika Sjedinjenih Država ide i za tim, da u 
zemlju dolaze samo useljenici koji se tamo mogu lako asimilirati i koji imaju 
visok standard života. Svi ostali su nepoćudni, jer svojim niskim standardom 
života snižavaju tamošnje radničke nadnice, a time i standard života u Uniji. 
Među takve nepoćudne useljenike broje se i Jugoslaveni. ž 

Britski Dominioni osim ovih istih razloga, koje ima Unija za 
ograničenje i selekciju emigracije, imaju još i cilj stvoriti rasno posve čista 
područja (»White Australia«!) koja bi zajedno tvorila Veliko Britsko Carstvo, 
homogeno po svojoj strukturi, uredbama i pučanstvu. U Dominionima vladaju 
britski običaji, a ustrojstvo i zakonodavstvo Dominiona osnovano je na princi- 
pima Common-Law-a. Da se taj poredak uzdrži kakav je i sada, te da i nadalje 
ima istu efikasnost, treba da bude pučanstvo onakovo, kakvo je bilo i za vrije- 
me stvaranja toga državnog poretka. Zato imigraciona politika Britskih Do- 
miniona ne dopušta, da bi se prevelikim doseljavanjem stranih elemenata pro- 
mijenio karakter pučanstva. Među te nepoćudne elemente, koji bi mogli loše 
utjecati na sastav pučanstva u Dominionima broje i Jugoslavene. 


Kod Latinske Amerike je situacija drugačija. Te su zemlje naj- 
liberalnije u pogledu useljavanja. Šta više, one su nastojale, da privuku k sebi 
što veći broj doseljenika, koji bi ne samo podigli zemlju ekonomski, nego bi 
napučili golema, a slabo naseljena područja. U posljednjim godinama i te 
zemlje skučavaju doseljavanje, ali te mjere su samo prolaznog karaktera, jer 
nakon vraćanja privrednog prosperiteta, te će zemlje morati opet otvoriti vrata 
useljenicima. 

Karakter useljavanja u zemlje Latinske Amerike bio je drugačiji od onog 
u Uniju ili Britske Dominione. Dok su iseljenici u Uniji i Dominionima, bar 
pretežno, bili uposleni kao industrijski (i poljoprivredni) radnici, slali su dio 
svoje zarade kući, što je bilo moguće radi tamošnjeg visokog standarda života, 
visokih nadnica i jake valute. Useljavanje pak u Latinsku Ameriku ima pak 
karakter puke promjene rezidencije. Iseliti u Latinsku Ameriku imalo je i ima 
smisla samo za onoga, koji želi prenijeti cijelu svoju obitelj onamo i koji ima 
dovoljno kapitala da se tamo smjesti u poljoprivredi. A te zemlje idu i za tim, 
da dobiju samo takve useljenike, koji će se tamo stalno smjestiti. U industriji, 
koja je tamo usprkos svim nastojanjima slabo razvijena, nije ni moguće našim 
iseljenicima stvoriti uštednje radi niskog standarda života u tim zemljama, 
niskih realnih nadnica i slabe valute. 

Kako dakle vidimo, u budućnosti postoji mogućnost iseljavanja jedino u 
Latinsku Ameriku. No sada nastaje pitanje, da li će to iseljavanje dati bar 
približno isti financijalni efekt, koji je dalo u prijašnjim godinama, i kada bi 
broj iseljenika bio, recimo, isti? 

U ovim godinama iza svjetskoga rata bio je priliv iseljeničkog novca do- 
sta znatan sve do godine 1931, pa je prema podacima dobivenim od Iseljeničkog 
komesarijata iznašao: 


god. 1919 cca _10 mil. dolara god. 1931 _ cca _ 13.8 _ mil. dolara 
> 1924. » 20 » » > 1932 » 6.14. >» » 
> 1926. » 182 >» » > 1933 >» 3,21 >» » 
> 1928 >» 154. >» » > 1934. » 218 >» » 
» 1929. » 14 » » > 1935 » 485 >» » 
> 1930 » _ 19 » » 


Taj novac, ne samo što je povećavao aktivu naše plaćevne bilance, koja 
kod nas kao u pretežno agrarnoj zemlji mora biti aktivna, nego je također i 
na drugi način djelovao na našu privredu. Tako bi vjerojatno u prvim godinama 
iza rata i tečaj našeg dinara mnogo više pao, da nije bilo tog iseljeničkog: 
novca. Tim novcem se nagomilavala veća količina stranih deviza, pa je on 
mnogo pridonio i stabilizaciji dinara. 


No taj je priliv, kako vidimo, u opadanju. Nije tome opet samo uzrok 
privredna depresija u prekooceanskim zemljama, nego je uzrok još više u tome, 
što kroz ove godine nije bilo novih iseljenika u većem broju, koji bi odilazili 
i opet se vraćali, donašajući svoju zaradu u domovinu. Nije bilo barem iselje- 
nika koji bi išli u one zemlje gdje je moguće učiniti uštednje, a to su poglavito 
Sjedinjene Države i Britski Dominioni. Latinska Amerika ne dolazi u tom smislu 
u obzir, a Sjedinjene Države i Britski Dominioni će i nadalje u dogledno vrijeme 
prije još više skučavati useljavanje, nego li ga dozvoliti u većoj mjeri, barem 
što se tiče naših iseljenika. Prema tome možemo i u budućnosti očekivati slabi 
priliv iseljeničkog novca. 

Sada nastaje problem, kako da osiguramo nadalje bar ono malo iselje- 
ničkog novca, koji bi u buduće mogao pritjecati u domovinu. Glavni zadatak 
naše emigracione politike bi bio uzdržati naša naselja u tuđini kompaktnima. 
Trebalo bi nastojati da se spriječi odnarođivanje našeg elementa u stranim 
zemljama i pojačati veze iseljenika s domovinom. Moralo bi se ići za tim, da 
onaj mali broj naših iseljenika u Sjedinjene Države, koji nam dopušta zakon 
o kvoti, i iseljenika u Britske Dominione, koji dopuštaju tamošnji useljenički 
propisi, služi poglavito osvježavanju domaćom krvi naših naseobina. Kakogod 
je »bagno d'Italianita« imao lijepe rezultate na vraćanje talijanskih emigra- 
nata u domovinu, tako bi trebalo organizirati i izlete naših iseljenika u Jugo- 
slaviju, da im se dade ili povrati povjerenje u naše ekonomske, naročito nov- 
čane i političke prilike. Iseljenička služba u inostranstvu trebala bi da učini 
svoje u nacionalnom i kulturnom pogledu, jer ne smijemo zaboraviti, da samo 
onaj iseljenik nije za domovinu izgubljen — ni on, ni njegov novac, koji se kani 
povratiti i koji podržava tijesne veze sa »starim krajem«. Dr. Hinko Fuksa 


Spoljna trgovina Jugoslavije u prvom polugodištu 19356 god. — U izvozu 
Jugoslavije i ove godine glavnu poziciju zauzimaju industrijske sirovine i po- 
luprerađevine. U postocima izvoz tih artikala smanjio se je za 1.5 poena, no 
još i ovako zauzima 55.042 cjelokupnog izvoza u vrijednosti od Din 897.918.525. 
Na drugom mjestu su predmeti za hranu i piće. I ova pozicija smanjila se je 
od 1935 godine za čitava 3 poena, te iznosi 22.79% izvoza ili Din 371,808.874. 
"Treću poziciju zauzima izvoz živih životinja. Tu se ističe porast prema I polu- 
godištu 1935 godine za 3 poena; od cjelokupnog izvoza ta pozicija zauzima 
15.76%. Na četvrtom mjestu je izvoz gotove robe sa svega 6.40% ili za 0.88%, 
više nego 1935 godine. Na posljednjem mjestu je izvoz zlatnina, srebrnina i 
zlatnog i srebrnog novca sa svega 0.012 sveukupnog izvoza. 

Prvu poziciju u uvozu Jugoslavije, kao zemlje sirovina i poljoprivred- 
nih proizvoda, zauzimaju gotovi fabrični proizvodi i to 69.41% cjelokupnog 
uvoza. Prema 1935 godini zapaža se porast od 2.5 poena. U vrijednosti ova 
pozicija iznosi zamašnu svotu od Din 1.388,734.238. 

Sirovine i poluprerađevine zauzimaju drugo mjesto sa svega 21.19% (0.46 
poena više nego 1935 godine) u vrijednosti od Din 423,940.407. Uvoz hrane i 
pića opao je za 1.5 poena i iznosi 7.11% našeg uvoza u vrijednosti Din 
142,225.017. Na četvrtom mjestu je uvoz zlatnih i srebrnih predmeta i novca. 
Tu vidimo smanjenje za 1.5 poena, pa ta pozicija zauzima 2.26%; uvoza. Uvoz 
živih životinja je na posljednjem mjestu i zauzima svega 0.03% cjelokupnog 
uvoza, otprilike isto kao i 1935 godine. 

Ako rezimiramo ove podatke i uporedimo cjelokupni izvoz sa uvozom vi- 
dimo, da je 1936 godine uvoz Jugoslaviji sa Din 2.000,734.028 daleko nadmašio 
izvoz od svega Din 1.631,496.650, dok je 1935 godine na kraju I polugodišta 
izvoz sa Din 1.774,979.039 bio veći nego uvoz u iznosu Din 1.746,338.171. Prema 
tome je na kraju I polugodišta 1936 god. trgovinska bilanca Jugoslavije pa- 
šivna za 4000 milijuna dinara, dok je 1935 godine u to doba bila aktivna za 30 
milijuna. 

Naravno da je za nas od interesa da vidimo, kako je nastala ova velika 
pasiva, odnosno, koji su to artikli, čiji je uvoz toliko narasao od 1935 godine, 
da se je slika naše trgovinske bilance ovako znatno izmjenila. 

Uporedimo li statističke podatke o uvozu pojedinih artikala u I polugo- 
dištu 1936 godine sa I polugodištem 1935 godine, vidimo ogroman porast u 
uvozu slijedećih artikala: 

Pod zbirnim imenom gvožđe vidimo porast ođ 19 milijuna kgr i to u pr- 
vom redu neprerađenog i poluprerađenog gvožđa, zatim lima, cijevi, zavrtnja, 
klinaca i izrađenih predmeta od gvožđa. Još veći porast se opaža u uvozu 
sirove nafte i to za 30 milijuna kgr. Uvoz raznih mašina, sprava i aparata 
veći je za 2,5 milijuna kgr, dok je uvoz raznih prevoznih sretstava porasao za 
4 milijuna kgr. 

Ako pak razmotrimo podatke o izvozu, vidimo odmah ogromne promjene, 
koje nažalost imaju štetnih posljedica za cjelokupnu privredu Jugoslavije. Naj- 
frapatniji je pad našeg izvoza drva; o tome je već mnogo raspravljano na raz- 
nim stranama i u raznim krugovima. Za drvo je glavni kupac bila Italija, koja 

je sad to gotovo potpuno prestala da bude. Izvoz drva opao je za preko 240 
milijuna kg u poređenju sa izvozom na kraju I polugodišta u 1935 godini. 

Izvoz pernate živine smanjio se je za 3 milijuna kg, dok je stoke izve- 
zeno za 60.000 komada manje nego u istom razdoblju 1935 godine. Veliko sma- 
njenje opaža se i u izvozu naših poljoprivrednih proizvoda; kod žitarica to 
. smanjenje iznosi 24 milijuna kg, dok kod kukuruza iznosi čitavih 226 mili- 
juna kilograma. 

Relativni porast možemo zabilježiti samo u izvozu mesa (5 milijuna kg), 
zatim se više-manje povećao izvoz sira, jaja, perja, koža, ekstrakata za štav- 
ljenje, dok zamašan porast od 12 milijuna kg vidimo u izvozu kalcijevog kar- 
bida, cijanamida i uljem ovlaženog cijanamida. 

Ako pregledamo procentualno učešće stranih zemalja u spoljnoj trgovini 
Jugoslavije, tu ćemo zapaziti u I polugodištu 1936 godine velike promjene pre- 
ma ranijem stanju. : 

U izvozu na prvo mjesto popela se je Njemačka, koja je 1936 godine 
preuzela 25.44% cjelokupnog izvoza Jugoslavije prema 16.88% u 1935 godini. 
Na drugom mjestu je Austrija sa 15.91% prema 14.49% u 1935 god., a na 
trećem mjestu čehoslovačka sa 14.61% prema 14.32% u 1935 god. Italija, koja 
je u I polugodištu 1935 godine sa 20.50% zauzimala prvo mjesto u izvozu Jugo- 
slavije, učestvuje u istom razdoblju 1936 god. svega sa 1.97%. To je posljedica 
promjenjenih političkih prilika, koje su svima dobro poznate. 

Što se tiče uvoza, i tu je na prvom mjestu Njemačka. Ona je pokrila ove 
godine 23.55% cjelokupnog uvoza Jugoslavije, dok je to 1935 godine činila sa 
15.16%. Drugo mjesto zauzima Čehoslovačka sa 17.35% prema 12.16% u 1935, 
a treće Engleska sa 11.44% prema 9.22%. u 1935 god. Austrija je na četvrtom 
mjestu, jer se uvoz iz te zemlje smanjio 1936 god. od 12.41% na 10.21%. Kako 
Austrija u našem izvozu još uvijek zauzima drugo mjesto, to nije opravdano, 
što se je uvoz iz nje toliko smanjio. 

Spoljna trgovina Jugoslavije daje nam ovaj put i sliku njene međuna- 
rodne političke situacije, jer je ekonomski život danas u najtješnjoj vezi sa 
političkim i obratno. U jugoslavenskoj spoljnoj trgovini pored čehoslovačke 
sve veću ulogu igra Njemačka, pa je ovu prvu čak i daleko nadmašila usprkos 
njenih tjesnijih prijateljskih i savezničkih veza sa Jugoslavijom u okviru Male 
Antante. Ovakvo prodiranje Njemačke donekle je i prirodno, ako uzmemo u 
obzir, da je danas težnja ekonomske politike svake države što potpunija kom- 
penzacija u spoljnoj trgovini. Njemačka u ekonomskim odnosima sa Jugosla- 
vijom nalazi — uostalom jednako kao i Jugoslavija — sve više i više zado- 
voljavanja te težnje. Katarina M. šetfer (Beograd) 


Uredba o reguliranju suvišnih rezervi američkih banaka. — U aprilskom 
broju »Ekonomista« (1936) iznijeli smo razloge što su doveli do nabujanja 
»suvišnih rezerava« u američkim bankama i ujedno naveli, da Bankovni zakon 
od 1935 god. daje guvernerima Federal Reserve Boarda pravo reguliranja tog 
pitanja. Nakon duge polemike u bankovnim krugovima konačno se je odlučilo 
vijeće guvernera sredinom mjeseca jula 1936, da odredi povišenje zakonske 
granice za rezerve. Time se automatski snizuje volumen suvišnih rezerava. 
Od 15 augusta 1936 god. povišene su zakonske rezerve što ih banke-članice 
Federalnog Reservnog Sistema podržavaju s Federalnim Rezervnim Bankama 
za 50%. Prema tome će rezerve za vremenske depozite (dugoročni ulošci) 
iznositi namjesto 3%. odsada 4 i pol %, a za potražne depozite (kratkoročni 
ulošci) iznosit će za centralne rezervne gradske banke 19 i pol % namjesto 
13%, za banke u reserve cities 15% namjesto 10%, a Za ladanjske banke 10 
i pol 2% namjesto 7%. Računa se, da bi prema staroj uredbi kretanje suvišnih 
rezerava 15 augusta dostiglo visinu od 3 i pol miljarde dolara; novom ured- 
bom će suvišne rezerve biti snižene na približno 1 miljardu i 900 milijuna 
dolara. Na taj način još uvijek nije uklonjena opasnost inflacije, ali je ipak u 
znatnoj mjeri skučena. Te suvišne rezerve dopuštaju ekspanziju kredita ođ po 
prilici 19 miljarda dolara, koja suma u slučaju maksimalne ekspanzije kredita 
nije toliko opasna kao što suma od 34 miljarde dolara. 

Taj eksperimenat je od velike važnost, jer se time pokušava unaprijeđ 
spriječi kreditnu inflaciju, koja može nastupiti ako banke nemaju restrinkcije 

u ekspanziji kredita. Zasada ta opasnost ne postoji, jer industrija povećaje 
proizvodnju većinom na osnovu vlastitih jalovih rezerva, pa ne pokazuje naro- 
čiti interes za bankovne kredite. U toj bi situaciji mogle preuzeti inicijativu 
banke, koje ne nalaze za nabujale depozite inih Premisa nego li u državnim 
papirima s vrlo niskim kamatnjakom. 

Daljnja reperkusija ove uredbe odnosi se na zlatne rezerve F'ederalnih 
Rezervnih Banaka. Rezervne Banke moraju prema zakonu podržavati 35 centi 
u zlatu kao rezervu za svaki dolar rezervnih depozita, što ih banke-članice 
podržaju kod rezervnih banaka. (Banke-članice rezervnog Sistema drže svoje 
rezerve kod rezervnih banaka.) Budući da svaki dolar rezervnih depozita može 
teoretski razviti kredit od prosječno 10 dolara, to prema tome bankovni eko- 
nomisti zaključuju, da 35 centi zlata u rezervnim bankama može podržavati 
10 dolara komercijalnih bankovnih depozita, što znači razmjer od 28 :1. Prema 
novome zakonu o rezervama isti će volumen zlata biti potreban u rezervnim 
bankama, ali budući da je skučena mogućnost bankovnog kredita, podržavat 
će 35 centi zlata u rezervnim bankama maksimalno 6.66 dolara komercijalnog 
bankovnog kredita, što znači, da se je razmjer zlatne podloge prema kreditnoj 
ekspanziji promjenio od 28:1 u 19:1. 

Te promjene u rezervnom sistemu naišle su na živo povlađivanje u ame- 
ričkim gospodarskim krugovima, te se smatraju osnovnim prilagođivanjem 
bankovne situacije ogromnome prilivu zlata u posljednjim godinama i ekspan- 
ziji bankovnih rezerava. Nabujalost rezerava može se uglavnom pripisati pri- 
livu zlata, jer banke uvezeno zlato moraju prodati Državnoj blagajni (Mini- 
starstvu financija), koje plaća putem čekova vučenih na Rezervne Banke. Od 
februara 1934 do aprila 1936 porasla je zaliha monetarnog zlata za 2.781 mili- 
juna, a bankovne rezerve za 2.500 milijuna. To zlato ne služi za direktno pove- 
ćanje novca i financiranje državnih preduzeća štampanjem novčanica. U istome 
razdoblju porasao je opticaj novca za 532 milijuna dolara. Potrebne fondove 
za financiranje državnih poslova nabavlja Državna blagajna prodajom blagaj- 
ničkih bonova, nota i biilova direktno publici putem Rezervnih Banaka kao 
agenata. Sve dosada nije Državna blagajna imala nikakovih poteškoća u na- 
bavljanju gotova novca na tržištu kapitala prodajom vrijednosnih papira, jer 
nema konkurencije sa strane privatne potražnje a porast kreditne ponude je 
uslijed suvišnih rezervnih zaliha velik. Povisujući zakonske granice rezerava 
država eventualno sputava svoje vlastito kreditno tržište. Ali granica raširenja 
je još daleko, a ako nastupi privatna potražnja, onda je i onako uloga državnog 
kreditiranja dovršena i ona može prepustiti tržište kapitala privatnoj potražnji. 

Dr. M. Lamer (Washington) 


BIBLIOGRAFIJA 


Sladović Dr. A.: Zakoni, uredbe i pravilnici o neposrednim porezima. 
Beograd 1935, str. 522. — Temeljni zakon o neposrednim porezima od 1928 g. 
ž pravilnik za njegovo izvršenje pretrpili su do sada već mnoge izmjene i do- 
pune, koje su kasnije i same mijenjane i dopunjavane, a s novim zakonskim 
odredbama uvedeni su i neki novi porezni oblici. Stoga se u ovom šarolikom 
skupu preraznih poreznih izmjena teško snalaze čak i stručnjaci, a pogotovo 
širi krug poreznih obveznika, kojima je ipak i te kako potrebno poznavati po- 
zitivne porezne propise. Zato se je, i pored nekoliko ranijih izdanja zakona o 
neposrednim porezima, u posljednje vrijeme osjećala velika potreba, da se taj 
rasuti porezni materijal nanovo skupi, sredi i priredi za upotrebu interesentima. 

Ovoj svrsi udovoljila je u punoj mjeri knjiga Dra A. Sladovića, koji je u 
svojstvu načelnika odjeljenja poreza u ministarstvu financija zaista jedna od 
najpozvanijih ličnosti za obrađivanje ovog materijala. Knjiga Dra Sladovića 
sadržava ne samo tačan i potpun tekst naših pozitivnih poreznih zakona, ure- 
daba i pravilnika, nego su u njoj, vanrednim i pohvalnim trudom priređivača 
Zbirke, uklopljeni uporedo i svi raniji tekstovi tako, da se iz knjige vidi čitav 

ravoj našeg unificiranog poreznog zakonodavstva od 1928 g. Materijal je tako 
raspoređen, da se kod svake zakonske odredbe vidi, da li ona još važi, otkada 
važi, odnosno kada je prestala važiti. 

Naročitu vrijednost ovom izdanju daju bilješke ispod crte, koje prate 
glavni tekst. U njima nalazi čitalac veliko obilje raznovrsnih objašnjenja, pre- 
suda i načelnih riješenja za bolju ilustraciju pojedinih zakonskih odredaba, a to 
je upravo od najvećeg interesa za porezovnike. 

U knjizi Dra Sladovića zauzima najviše mjesta prikazivanje zakona i 
pravilnika o neposrednim porezima (str. 1 do 373), što je i posve razumljivo, 
ali u njoj su izložene i sve ostale odredbe, koje imaju veze s glavnim zakonom. 
“To su poglavlja s ovim naslovima: 

Odredbe o vojnici. 

Odredbe o porezu na neženjena lica i poreznom oslobođenju lica sa de- 
vetero i više djece. | 

Odredbe o socijalnom i vanrednom doprinosu. 

Odredbe o porezu na latentne rezerve poduzeća. 

Posebna porezna oslobođenja po specijalnim ministarskim rješenjima. 

Posebna porezna oslobođenja i povlastice po specijalnim zakonima (23 
slučaja). 

Opća porezna oslobođenja i povlastice po specijalnim zakonima: 

1. Zakon i pravilnik o valorizaciji bilančnih vrijednosti kod društava 
obvezanih na javno polaganje računa. 

2. Zakon o oslobođenju od državnih dažbina zajmova samoupravnih tijela. 

3. Zakon o privremenom oslobođenju od javnih dažbina pomorskih i riječ- 
nih brodarskih poduzeća i brodogradilišta. 

4. Zakon o poreznim i taksenim povlasticama za hotelsku industriju. 

5. Zakon o bilanciranju državnih hartija od vrijednosti. 

Naročite zakonske odredbe 9 otpisu poreznih dugova, o počeku za na- 
platu poreza te o odloženju razreza poreza. 

Spisak ugovora i konvencija zaključenih sa stranim državama. 

Zakon o amnestiji i aboliciji krivica po zakonu o neposrednim porezima, 
taksama, trošarini i carini. 

U dodatku nalaze se još: Uputstvo za razrez društvenog poreza i Odredbe 
o taksama u poslovima neposrednih poreza. 

U uvodu pak ove knjige nalaze se također dva poglavlja, koja će čitaocu 
vrlo korisno poslužiti, i to: »Spisak zakona, uredaba i pravilnika o neposrednim 
porezima, te svih njihovih izmjena i dopuna« i »Pregled svih naših poreznih 
oblika«. U ovom spisku sabrao je priređivač 43 razna pravna vrela za opore- 
zovanje sa oznakom, kada i gdje su publicirana, a u pregledu nabrojao je 17 
vrsta državnih poreznih dažbina. 

Već iz samog sadržaja knjige, koji je ovdje iznesen, može se vidjeti, kakav 
je ogroman trud uložio u nju priređivač, a porezni interesenti mogu mu biti 
zahvalni, što im je stavio na raspolaganje ovo vanredno korisno djelo. 

Dr. Simeon Gaćeša 


Perić P. Ilija: Stranci u Jugoslovenskoj privredi (o pravnom položaju 
stranaca s pogledom na obavljanje radnje), Beograd 1936, str. 125 (sa regi- 
strom, cijena Din 30). — Autor ove knjige, koji je inače poznat kao pisac 8s0- 
cijalno-političko-pravnih prikaza, dao je ovaj puta našoj domaćoj privrednoj 
literaturi djelo, koje je jedinstveno po temi koju obrađuje, pa je već samim 
tim interesantan osvrt na njegov sadržaj kao i na način izlaganja. Čitavo djelo 
napisano je u četiri glave, od kojih prva sadrži općenita izlaganja o pravu 
stranaca na obavljanje radnje; druga govori o ugovornom pravu sa raznim 
državama; treća glava iznosi specijalno zakonodavstvo, koje regulira pravo 
stranaca na obavljanje radnje u našoj državi; posljednja četvrta glava sadrži 
završne poglede pisca o čitavom predmetu. 

U prvoj glavi iznosi autor najprije kratak historijski pogled na razvoj 
prava stranaca u privređivanju; osvrće se zatim na naše domaće pravo, koje 
ima odrediti pravni položaj stranaca u našoj privredi, tangira pojam i diobu 
trgovačkih ugovora i izvodi genezu prava stranaca kao i reglonalno stanje na 
pojedinim pravnim područjima kod nas na dan ujedinjenja. Interesantan je 

njegov osvrt na paktove »Male Antante« i »Balkanskog sporazuma«, za koje 
nalazi, da su praktički danas bez realnog značenja, jer ne sadrže pravnu mo- 
gućnost za neke specijalne privredne odnose između država ugovornica, već 
tvore više »platformu, sa koje se imaju međusobni privredni odnosi učiniti što 
tesnijim i što obilnijim,...« Konačno je autor izložio i stav naše države obzi- 
rom na sankcije protiv Italije. 

Druga glava sadrži pored općih napomena i pozitivne odredbe iz ugo- 
vora, koji su na snazi i koje je naša država (a neke još i bivša kraljevina 
Srbija) zaključila sa raznim državama, a odnose se na pravo stranaca na pri- 
vređivanje kod nas. To su odreda trgovački ugovori ili konvencije. Autor je 
ovdje izložio naš odnos sa 30 država ugovornica. 

Trećom glavom obuhvaćeno je naše specijalno (neugovorno) zakonodav- 
stvo o pravu privređivanja stranaca kod nas. Najveću važnost u tom pogledu 
ima zakon o radnjama, pa autor izlaže njegove odnosne odredbe, koje sadrže 
pravo stranaca, koje se osniva uglavnom na reciprocitetu, a ne postoji li reci- 
procitet, vezano je na specijalnu dozvolu nadležnih vlasti. Posebno prema po- 
jedinim pravnim područjima iznio je autor odnosne propise za strance prema 
zakonima o dioničarskim društvima; izložio je zatim i propise ostalih zakona 
kao zakona o monopolima, zakona o suzbijanju nelojalne utakmice i dr. Na- 
dalje se autor pojedinačno zadržava na odredbama, koje se odnose na pojedine 
grane industrije kao ribarsku, drvarsku i dr.; konačno pisac tangira i propise 
pomorske i zračne plovidbe kao i pravo o javnim burzama podcrtavajući svuda 
postojeće zakonske propise o pravu stranaca na privređivanje kod nas, 

Iznoseći u četvrtoj glavi svoje završne poglede pisac ističe, da je opća 
karakteristika skoro cijelog našeg ugovornog prava o tretiranju stranih pri- 
vrednika, da bazira na načelu najvećeg povlašćenja. Nadalje opaža, da je 
naše zakonodavstvo odviše liberalno, a iz više razloga i nezadovoljavajuće. Po- 
red toga ono je naročito na nekim pravnim područjima i zastarjelo, pa je 
zbog svoje nepotpunosti i nesavremenosti (rudarsko, trgovačko i akcionarsko 
pravo u Srbiji) više negativno nego li pozitivno za našu privredu. Naglašuje 
ujedno nedostatnost kontrolnih mjera, koje bi vlasti trebale poduzeti za za- 
štitu interesa naše privrede i širokih narodnih slojeva od nesavjesnog poslova- 
nja i iskorišćavanja po stranom kapitalu, koji k nama dolazi u raznim obli- 
cima. Pisac naročito podvlači nestašicu potrebnih statističkih podataka o 
broju stranaca privrednika i veličini njihovog kapitala u našoj privredi te 
ističe da nema pouzdanog načina i mjerila, kojim bi utvrdio značaj, koji pri- 
pada utjecaju stranih privrednika na našu privredu. 


Već smo u početku svoga prikaza istakli, da je djelo obzirom na temu 
koju raspravlja — jedinstveno u našoj domaćoj literaturi, pa je to jedna od 
specifičnih osebina, koja djelo karakterizira. Druga je specifična osebina enci- 
klopedijski karater, jer je autor nastojao sistematski obuhvatiti sve ugovorne 
i neugovorne propise koji tretiraju pravo stranaca privrednika u našoj državi, 
pa je na taj način stvorio malen, ali dragocjen kompendijum za obrađeno po- 
dručje. I prva i druga osebina predstavljaju za autora vanredan plus: prva 
zato, jer je to područje uopće obradio, a druga zato, jer ga je obradio uspješno, 
sistematski i potpuno, pa je time bezuvjetno zadužio našu stručnu literaturu. 
Stručna privredna javnost najbolje će osjetiti, da je time podmirena jedna 
prijeka potreba, a putokaz, koji je time dan, usmjerit će nastojanja naših pri- 
vrednika i mjerodavnih faktora u pravcu, u kojem treba da porade, ako žele 
da naša privreda bude vođena na zdravoj bazi, a da pritom parasitizam stranog 
utjecaja ne postane njeno negativno obilježje. 

Tom prilikom iznosimo, da je od istoga pisca napisano više rasprava 
odnosno pravnih komentara i priručnika sa područja socijalne politike kao na 
pr. »Jugoslavensko socijalno zakonodavstvo« (Beograd 1931), opširan priruč- 
nik (472 str.), koji obuhvaća čitavo naše socijalno zakonodavstvo, zatim >»Iz- 
gradnja službe posredovanja rada i zbrinjavanja nezaposlenih radnika u Jugo- 
slaviji« (Beograd, 1933), komentar Pravilniku o povlašćenoj vožnji nezapo- 
slenih radnika, na držav. željeznicama i brodovima i Uputstvu za njegovo izvr- 
šenje (Beograd, 1935), komentar Pravilnika o povlašćenoj vožnji nezaposlenih 
radnika na Jadranskom moru i Skadarskom jezeru i Uputstvu za njegovo izvr- 

šenje i konačno >O radnim uslovima i socijalno-političkoj zaštiti pomoraca i 
radnika pri utovaru i istovaru brodova«, (>»Socijalni arhiv« br. 6, Beograd 
1936). Napominjemo da je socijalna politika specijalno područje Perića na ko- 
jemu je najviše dao i baš zato je od interesa, da je tako uspješno obradio i 
temu sa privrednog područja, kako smo to netom prikazali. 

Franjo Krajčević 


Gregorič Dr. Danilo: Privreda nacionainog socijalizma. Doktrina — Pra- 
ksa. Beograd, 1936, strana 331, cijena Din 60. — Danas se vrlo mnogo sluša o 
borbi demokracije i fašizma, liberalnog režima u privredi i planske privrede. 
Pune se stupci novina o »fašističkoj opasnosti« a u mnogim državama nastaju 
pokreti po uzoru na nacional-socijalizam, ali malo tko je upućen u samu bit 
ovog pitanja, malo tko zna šta je u biti fašizam ili nacional-socijalizam. Dr. 
Danilo Gregorič je vanredno lijepo prikazao, kako sam veli »jednu etapu u 
razvoju privrednog i socijalnog života današnje Njemačke«, te je stvarno pružio 
>opći sistematski pregled mjera, sprovedenih u život, kao i osnovnih misaonih 
postavki, iz kojih su te mjere nikle«, što si je stavio i za cilj. Cijelo djelo je 
podijeljeno na 2 dijela, na prvi: Doktrinarne osnove nacionalnog socijalizma i 
na drugi dio: Socijalna i privredna politika N. S. K. tome je pisac dodao još 
uvod i zaključak. 

U Uvodu upozorava autor, da se pri proučavanju N. S. moraju imati 
u vidu 3 okolnosti: 1) da je N. S. nastao kao posljedica kaotičnih prilika po- 
slije rata, 2) da je to pokret tek u početku ostvarivanja svojih ideja i 3) da 
N. S. ne smatra sebe sistemom, programom ili praktičnim rješenjem dnevnih 
problema, nego novim gledanjem na svijet, novim »Weltanschauung<«-om. — 
Stoga razloga je pisac i podijelio cijelu knjigu na dva dijela, obrađujući u prvom 
doktrinarne osnove, a u drugom praktične mjere, koje je N. 8. donio sa stu- 
panjem na vlast, dakle njegovu primjenu u privrednom i socijalnom životu. 
Prvi dio obuhvata kojih 95, a drugi punih 200 stranica. 

Dva su principa, koja prema piscu postoje u razvoju ljudske misli: ma- 
terijalni — individualistički iH atomistički i drugi, koji dolazi od duha, ideje 
— univerzalistički. Karakteristika prvog je sloboda i jednakost. Već prema 
tome, koji od ova dva elementa igra pretežnu ulogu, imamo politički individu- 
alizam (demokracija — jače naglašena sloboda) ili kolektivizam (komunizam 
— jače naglašena jednakost). Čovjek — pojedinac mjerilo je svih stvari, i 
prema sebi regulira odnose oko sebe. Drugi je princip idealistički organskog 
univerzalizma, koji postavlja osnovnu tezu, da je ne materijalni, nego duhovni 
faktor predominantan u životu. Pojedinac se smatra samo kao član jedne cje- 
line — naroda. Iz načela primata narodne cjeline nad svim ostalim činiocima 
te na principu odgovornog vodstva bazirana su sva učenja o nacional-socijali- 
stičkoj državi. Pojam klasa, koji bazira na suprotnosti interesa proizvodnih 
faktora, dakle na čisto ekonomskim momentima, zamjenjen je pojmom sta- 
leža stvorenog iz istovjetnosti cilja u odnosu prema cjelini — narodnoj zajed- 
nici. Dvije pravne sfere (privatna i javna), u kojima se odigrava život, kako 
pretpostavlja liberalizam, zamjenjene su jednosfernom shemom nacionalnog 
socijalizma — totalnom državom. Dok liberalistička ekonomska nauka razli- 
kuje 3 faktora proizvodnje: prirodu, rad i kapital, N. S. smatra da imamo 4 
faktora, i to: priroda, ljudska radna snaga, nacionalna energija državno or- 
ganiziranih naroda i stvaralačka energija preduzimača u najširem smislu. Ka- 
pital ne smatra proizvodnim faktorom, jer je i sam proizvod, koji nastaje iz 
privrednog procesa. Kod problema cijene ističe N. 8. svoju t. zv. »pravičnu« 
cijenu nasuprot raznim teorijama klasične ekonomije. Primarni zahtjev o pot- 
punom ukidanju instituta kamate »ukidanje robovanja kamati«, pretvorio se 
postepeno u zahtjev, da kamatna politika, odnosno ukamaćivanje kapitala, ta- 
kođer bude stavljeno pod državnu kontrolu, odnosno mora biti u skladu s op- 
ćom situacijom u zemlji. Novčani sistem mora također odgovarati privrednom 
sistemu, pa umjesto stabilnosti deviznih kurseva primarni cilj novčane politike 
postaje stabilizacija kupovne moći novca na unutrašnjem tržištu. 

U drugom dijelu :Socijalna i privredna politika N. 8., prikazane su mjere, 
koje je N. S. poduzeo, da riješi razna pitanja socijalne i agrarne politike, od- 
nosa države prema industriji, prerađivačkoj radinosti i trgovini, prema vanj- 

skoj trgovinskoj politici i prema novčarstvu i kreditnoj politici. Pitanje bes- 
poslenosti rješeno je direktnim i indirektnim načinom: direktno sa javnim ra- 
dovima, za koje je odobren kredit od nekoliko miljardi maraka i indirektnim 
načinom pomoću poreske politike (oslobođenje automobila od svake takse, 
oslobođenje od poreza za naknadne investicije itd.), zatim uvođenjem ženske 
radne snage u domaće gazdinstvo i davanjem zajmova parovima, koji skla- 
paju brak. Socijalna politika ima za bazu zakon o uređenju ncionalnog rada 
od 19 maja 1933, kojim su utvrđeni odnosi u preduzeću (vođa preduzeća, po- 
uzdanički savjet, povjerenici rada, utvrđivanje nadnice, tarifski pravilnik, po- 
sebno pravosuđe »socijalne časti«, te zaštita pri otkazivanju). Lijepo je prika- 
zan osnutak »Fronta rada« sa svima njegovim zadacima i funkcijama, a isto 
tako druga organizacija, »Radna služba«. 

Agrarna politika N. S. prikazana je također vrlo opširno (60 stranica), 
a karakteristika je iste, da se kreće u dva pravca: kao poljoprivredna i kao se- 
ljačka politika. N. 8. razlikuje seljaka i poljoprivrednika »razlika je« ukratko »u 
tome, što je seljak porodično pravni pojam, dok je poljoprivrednik, kao što mu 
ime kaže, privredni pojam«. U vezi sa poljoprivrednom politikom prikazan je 
i »Stalež ishrane«, njegov historijat, organizacija, članstvo, a isto tako i odnos 
N. 8. prema zadrugarstvu. Posebno je pisac obradio način reguliranja tržišta 
uopće, a posebice kod hmelja, krumpira, mlijeka i mljekarskih proizvoda, še- 
ćera te vještačke masti za margarin i jelo. U vezi sa »seljačkom« politikom 
dao je autor lijepi prikaz »seljačkog prava« (nasljedno pravo, zaštita od opte- 
rećenja i ovrha, seljački nasljedni sudovi). 

Revolucionarni put, koji je N. S. imao u svojem programu u odnosu prema 
ostalim granama privredne djelatnosti, nije po dolasku na vlast primjenio, nego 
je pošao evolutnim putem stavljajući ih samo pod svoju kontrolu. Ustanovljen 
je poseban komesar za cijene, stvorena je tzv. normalna cijena, koja nije oba- 
vezna, ali služi kao mjerilo stvarnim cijenama, koje ne smiju mnogo od nje 
diferirati. Država diriguje investicionu djelatnost, štiti kapital od gubitka, 
stvara prinudne kartele pored dobrovoljnih kalkulacionih kartela itd. Umjesto 
za etatizaciju, N. S. odlučio se za državnu kontrolu nad bankama. 

U zaključku je pisac dao resume cijelog materijala. — Knjiga je na- 
pisana naučnim, a opet ne teškim stilom. Materijal, koji obrađuje kao i sam 
način izlaganja vanredno su interesantni i u svakom pogledu na visini. Kao 
odlično informativno djelo možemo ga svakom preporučiti. I. Crnić 


VIJESTI 


Njemačka i Jugoistok. — Pod tim naslovom održaje se na Filozofskom 
fakultetu sveučilišta u Leipzigu ferijalni tečaj od 1 do 30 septembra 1936 sa 
svrhom produbljenja kulturnih i gospodarskih odnosa između njemačkoga i 
jugoistočnih naroda Evrope. Predavanja održavaju brojni profesori i docenti 
njemačkih sveučilišta. Uz prikaz njemačkog znanstvenog rada na svima kultur- 
nim područjima obrađuju se naročito znanstvenim metodama odnosi između 
država i naroda jugoistočne Evrope i Njemačke, pa tako i kulturni i gospodar- 
ski odnosi između Jugoslavije i Njemačke. 

Tečaj je upriličen u prvom redu za akademske krugove, osobito za nje- 
mačke i strane docente i visokoškolske slušače. O prilikama u Jugoslaviji drži 
predavanje Dr. Gilnzel pođ naslovom: Kulturlandschaftliche Gliederung Jugo- 
slawiens. 

Njemačke stipendije. — U zadnje vrijeme se sve više posvećuje pažnja 
razvijanju kulturnih i gospodarskih veza između Njemačke i Jugoslavije. Po- 
sebice se nastoji međusobnom izmjenom studenata i naučnih radnika koristiti 
ne samo boljem upoznavanju kulturnih i gospodarskih prilika u obim zemlja- 
ma, nego i razvoju prijateljskih odnosa i veza, koje će bez sumnje imati kas- 
nije odjeka i na političkom polju. 

Glavna ustanova, koja ima za zadaću, da uspostavlja i održaje akademske 
odnose i veze između Njemačke i inozemstva, je »Deutscher Akademischer 
Austauschdienst E. V.«, koja u tu svrhu podupire studij njemačkih sveučili- 
štaraca u inozemstvu, a inozemnih u Njemačkoj. D. A. A. je privatno udruže- 
nje (E. V.), čiji su članovi pretstavnici njemačkih sveučilišta i visokih škola, 
profesori i studenti, te pretstavnici njemačke privrede i javnoga života. Za- 
slugom te ustanove, a zauzimanjem Društva Prijatelja Njemačke i preporu- 
kom Ekonomsko-komercijalne visoke škole u Zagrebu, bilo je upućeno preko 
velikih školskih praznika nekoliko slušača ove škole na naučno putovanje u 
Njemačku, dok ih je par njih dobilo i stipenđiju, da na njemačkim visokini 
školama i sveučilištima produže svoje nauke. Među njima je podijeljena jedno- 
godišnja stipendija pod naslovom »Deutschland-Stipendium des Mitteleuropši- 
schen Wirtschaftstages« i diplomiranom ekonomisti, Ivi Crniću, odgovornom 
uredniku i članu redakcionog odbora »Ekonomista«. 


Ispravak. — I. U dvobroju »Ekonomista« 7—8 za juli—august 1936, u 
članku »Trgovinska politika Dr. Schachta i jugoistočna Evropa«, došlo je bez 
krivnje uredništva i autora do jedne neugodne grješke, koja može lako izmi- 
jeniti čitav smisao jednog pasusa. Zato ovdje obraćamo pažnju na nju. 


Naime, autor je dotični članak pisao u originalu na engleskom jeziku za 
jedan londonski časopis. Međutim je tom časopisu poslao drugi članak, a prvo- 
bitni dao da se brzo prevede na naš jezik sa jednim novim dodatkom na kraju, 
koji je od interesa za naše čitaoce. Pošto je, smatrajući da će broj »Ekono- 
mista« izaći već polovicom jula, bio u velikoj hitnji to je previdio jedan netočno 
preveden dio. Prevodilac kao neekonomist je izmješao upotrebno značenje slije- 
dećih riječi »debt« i »debit«. Stoga autor upozorava, da je na strani 304 članka, 
pasus drugi, riječ o trgovinskom dugu (trade debt), a ne o nekakvoj trgovin- 
skoj pasivi (pasivi u bilanci — debit). Prema tome taj kratki pasus treba 
razumjeti tako, da je Njemačka bila prisiljena na zaključenje clearinga zbog 
trgovačkog duga, koji se nije dao likvidirati, a ne zbog nekakve pasive koja, 
uzgred pomenuto, nije ni postojala. 

II — U statističkoj tabeli » Transportni prihodi jugoslavenskih državnih že- 
ljeznica« članka »Pregled željezničkih prihoda u 1935/36 godini«, »Ekonomist«, 
broj 7—8)1936, str. 346, treba ispraviti cifru prihoda od inostranog robnog 
saobraćaja u prorač. godini 1934/35 od 375,188.175.90 na 275,188.175.90. Isto 
tako je ispala pod crtom primjedba (putnički saobraćaj, prorač. godine 1935/36): 
»Ako uzmemo, da je 9,462.087 putnika (za koji broj se je putnički saobraćaj 
povećao) potrošilo prosječno po 25 dinara na cilju svog putovanja, iznosila bi 
ukupna potrošnja oko 230 milijuna dinara. Budući da predmet tog konsuma 
sačinjavaju uglavnome životne namirnice, koje imaju najnižu cijenu, može se 
zaključiti, da je željeznica kod prevoza tih životnih namirnica zaradila 7% od 
vrijednosti konsumiranih životnih namirnica, tj., prosječno postotak za koji 
životne namirnice i sl. kod prevoza željeznicom poskupljuju, što iznosi oko 14 
milijuna dinara. Međutim, dok su se smanjili prihodi iz putničkog saobraćaja 
za 10,637.691.49 povećali su se prihodi lokalnog robnog saobraćaja radi porasta 
putničkog saobraćaja (za 9,462.087 putnika) za preko 14 milijuna dinara. To 
povećanje prihoda lokalnog robnog saobraćaja ne možemo pripisati samom 
robnom saobraćaju nego činjenici porasta broja putnika, ili drugim riječima: 
prihod putničkog saobraćaja nije s obzirom na sniženje putničke tarife pod- 
bacio, nego se lokalni robni posredno povećao, pošto je porast putničkog sao- 
braćaja izravno uticao na porast robnog saobraćaja. ZŽeljezničko-finansijski 
efekat treba dakle pripisati više putničkom a manje robnom saobraćaju, gdje 
je prikazan, da o fiskalnom, privrednom i novčano-prometnom te socijalnom 
efektu sniženja tarife, sa kojim je u vezi porast putnika, ne gubimo riječi.« 


Odgovorni urednik: Ivo Crnić, Zagreb, Martićeva 14, tel. 60-18. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 30-35. 
štamparija »Gaj« (Lj. Filipančić), Martićeva ulica broj 2. 

“Našim pretplatnicima! 


“ Umoljavamo sve svoje prijatelje | 
i pretplatnike, da nam izvole do-| 


značiti na broj našeg čekovnog .| 


računa 39.420 kod Poštanske 
Štedionice iznos zaostale pret- 
plate, pošto se već približava 
zadnja četvrt ove godine. | | 

DR. NIKOLA PERŠIC 
PRIVREDNE PRILIKE U ŠPANIJI 


Premda se Španija nalazi u Europi, ipak je ona manje poznata 
od ostalih evropskih država njezine veličine. Velesila na prekretnici 
historije čovječanstva i najjača kolonijalna vlast na početku novoga 
vijeka, nakon mnogih peripetija, potjerana nuždom, povukla se je 
sa svjetske pozornice zbivanja, da se domogne nove snage i moći, te 
da u svakom pogledu, poglavito na privrednom polju, zaigra ulogu, 
koju je nekada igrala u koncertu velikih vlasti. Kroz čitav 19. vijek i 
u naše doba ta se nastojanja ponosnih Španjolaca jasno očituju, ali 
kao da im na putu stoji neki zao udes. 

Geografske prilike i klima. — Salvador de Mada- 
riaga u svom kapitalnom djelu o Španiji (S. de Madariaga: »Spanien«; 
Berlin 1930) počinje prvo poglavlje o zemlji i narodu slijedećim rije- 
čima: »Neprohodnost je glavna karakteristika ove zemlje. Španija je 
jedna tvrđava, čija je srednja visina oko 650 m, pa je iza Švicarske 
najviša zemlja u Europi. Odmah uz obalu dižu se visoke planine, a 
prilaz s kopna poluotoka zatvoren je preko 3000 m visokim Pirine- 
jima.« 

Na takvom poluotoku razvio se je tokom vjekova pod žarkim 
zrakama sunca španjolski narod, u čijim žilama teče raznolika krv, 
ali romanska ipak preteže. Tu su uvijek strasti bile jače nego igdje u 
Europi, a svaka ideja provodila se s mnogo fanatizma. Blizina afričke 
obale bila je sudbonosna za Španiju. Geopolitički zakon, da je pro- 
stor sudbina nekoga naroda (Raum als Schicksal), najjasnije se oči- 
tovao baš kod Španjolaca. 

Španija s kolonijama ima 840.302 kmž sa 25,293.000 stanovnika. 
Sama mati zemlja ima 504.904 km: i 24,242.038 stanovnika, a razdije- 
ljena je na 49 pokrajina. Od tih su 47 na samom poluotoku, a druge 
dvije su Balearska i Kanarska ostrva. Naseljenost je slaba, jer na 
1 km? dolazi 47 stanovnika (bez kolonija), dakle manje nego u Jugo- 
slaviji, gdje na 1 km? dolazi 56. Preko tri četvrtine španjolskih gra- 
nica oplakuje more. Španija ima izlaz na dva najvažnija i najpro- 
metnija mora svijeta. Atlantski ocean i Sredozemno more. Taj polo- 
žaj bio je od naročitog značenja prigodom otkrića novoga svijeta, a 
taj je položaj i danas od osobite važnosti zbog stvaranja istaknutih 

baza za put u Afriku i obje Amerike. No sam položaj ne može dovesti 
do gospodarskog blagostanja, ako tlo nije povoljno, te ako nema vri- 
jednog i poduzetnog duha njegovih stanovnika. 


Već smo naglasili da su glavne značajke zemlje planine i viso- . 


ravan. Zlo je što se planine, poput naših Dinarskih, dižu skoro nepo- 
sredno uz obalu, pa je oceanski i mediteranski utjecaj neznatan. 


Veliko prostranstvo poluostrva stvorilo je razna klimska podru- 
čja, ali u glavnom možemo Pirinejski poluotok podijeliti na suhi i 
vlažni dio. Granica počinje nešto sjevernije od ušća Ebra, ide preko 
čvorišta iberskog i katalonskog gorja, Siera de Guadarame i Siera 
Grados u Portugal na Siera da Estrellu. Krajevi sjeverno od te linije 
imaju umjerenu klimu sa dosta oborina (Santiago de Compostela ima 
1652 mm godišnje), a južni dio, izuzev uski obalni rub, ima oporu 
i suhu klimu s veoma malo oborina. Od cca 580.000 km? Pirinejskog 
poluostrva oko 260.000 kmž pripada sjevernom umjerenom pojasu, 
a 320.000 km? južnom suhom pojasu, gdje neki krajevi imaju ljeti 
skoro istu klimu kao sjeverna Afrika. 

Poljoprivreda. — Krivo bi bilo gospodarsku sliku Španije 
shvatiti samo kao posljedicu klime. Svakako je i čovjek mnogu crtu 
u licu Španije, ako ne bitno promijenio, a ono ipak ublažio ili pod- 
Vukao. | stanovništvo Španije, kao i ostalih prostranih država, nije 
u svim krajevima jednako vrijedno i sposobno. Poznati berlinski pro- 
fesor ekonomske geografije, Riihl, kaže da u nekim krajevima, oso- 
bito na jugu, stanovništvo snizuje standard života samo da ne mora 
mnogo raditi. Naprotiv, poznata plodna nizina Campo di Tarragona 
postala je sposobna za obrađivanje tek pomoću svrdla i dinamita, 
pošto se je podzemni vapnenac isparivanjem vode izlučio i stvorio 
koru, koja je gdjekada bila debela | do dva metra. 

Tlo cijele Španije je plodno, ali su unatoč toga velike površine 
pokrite rijetkom stepskom travom. Uzrok je manjak oborina i jako 
ljetno isušivanje. Ipak je čovjek stvorio u nekim dijelovima sušnoga 
tla krasnu vrtnu zemlju pomoću umjetnog natapanja. Najstarije na- 
vodnjavanje potječe još iz maurskog doba. Krajevi, koji su pomoću 
navodnjavanja osposobljeni za obrađivanje, razmjerno nisu veliki, ali 
je prihod od njih znatan, pošto su uslijed jače insolacije daleko plo- 
dniji. Ukupno oko 15.000 kmž (3.35% cjelokupne površine) osposob- 
ljeno je pomoću navodnjavanja za obrađivanje. 

Konac 19. i početak 20. vijeka najvažniji su period za španjolsko 
gospodarstvo. Doba od 1898., kad je Španija izgubila zadnje vrijedne 
prekomorske kolonije: Cubu, Portorico i Filipine, do 1919. god. bilo 
je epohalno za razvoj poljodjelstva, rudarstva, trgovine i bankarstva. 
Gospodarski faktori nisu bili uzroci, nego posljedice moralnog i du- 
ševnog procesa prilagođivanja. Nakon gubitka kolonija Španija je 
napokon upoznala, da je era njenih prekomorskih pustolovina prošla, 
te da joj budućnost leži u vlastitoj kući. Prva je bila dužnost načiniti 
inventar o tome šta posjeduje Španija. Uvidjelo se je, da je Španija 
u prvom redu poljoprivredna zemlja. Godine 1932. bilo je 15,922.000 
ha obrađene zemlje, 4,370.000 ha livada i samo 5,166.000 ha šume, 
koju su stoljetni ratovi doveli skoro do uništenja. 

Glavni poljodjelski proizvodi su žitarice, na koje otpada skoro 
polovica svega doprinosa. Od žitarica se u Španiji najviše gaje pše- 
nica i ječam, dok kukuruza ima razmjerno malo. Na drugom mjestu 
poljodjelske proizvodnje stoji voće i povrće. Jug Španije donosi već 
sasvim tropsko rašće, pa ovdje rastu banane i šećerna trska, a ima 
i cijelih šuma datula, koje su jedine u Europi. Riža se teži oko Ebrova 
ušća. Na trećem se mjestu po prinosu nalazi krumpir. Vino se nalazi 
na četvrtom mjestu i daje nešto manje od 10% prinosa od poljodjel- 
skih proizvoda. God. 1934. proizvod vina iznosio je 20,440.000 hl, pa 
je Španija u toj proizvodnji bila treća u Europi i to iza Francuske 
(75 mil.) i Italije (30 mil. hl). Pašnjaci i livade daju oko 7% prinosa. 
Važne su i industrijske biljke, koje donose godišnje oko 700 mili- 
juna prihoda. Duhan je nažalost i ovdje državni monopol, što uvelike 
prijeći razvitak sađenja i slobodne trgovine. 

Velika potreba unutrašnje potrošnje i industrija konzervi, te po- 
voljni uvjeti tla i klime razjašnjavaju zašto od 49 pokrajina, 36 pro- 
izvode maslinovo ulje. U toj proizvodnji je Španija prva na svijetu. 

Mnogo se je spominjalo, i to s porugom, da španjolski seljak 
obrađuje zemlju još s rimskim plugom, što je danas skoro potpuno 
nestalo. God. 1898. bila je u Španiji samo jedna tvornica poljodjelskih 
strojeva, a danas ih ima veliki broj. 

Poljoprivrednim školama, kao i poljoprivrednim stanicama za 
savjetovanje, posvećena je velika pažnja. Instituto agronomico de Al- 
fonzo XII. u Madridu je neke vrsti gospodarske visoke škole. Poljo- 
djelstvu jako smetaju latifundije, koje drže bogati pojedinci i insti- 
tucije. 

Stočarstvo je nakon protjeranja Arapa izgubilo prvenstveni 
značaj, ali je i danas veliki izvor narodnog bogatstva. Ljubav Špa- 
njolaca za konje i nacionalno značenje borbe s bikovima odrazuje se 
u gajenju konja plemenitih pasmina. Najpoznatije odlike domaćih ži- 
votinja jesu: merinovska ovca, andaluzijski konj, te magarci i mazge 
s Pirineja. Gajenje svinja svuda je razvijeno, ali najbolje vrste na- 
laze se na Mallorci. Španija posjeduje oko 16,5 mil. ovaca, 5 mil. svi- 
nja, skoro isto toliko koza, 4,6 mil. goveda, 1,4 mil. mazgi, 1,2 mil. 
magaraca, te 800.000 konja. 

Uslijed velike duljine morskih obala ribarstvo je jako razvi- 
jeno, dok neredovito stanje riječne vode priječi jači razvitak riječnog 
ribarstva. Konzerviranje morske ribe je jako razvijeno. 

Ruđarstvo. — Već je od najstarijih vremena poznato rudno 
bogatstvo Španije. Sve invazije u Španiju, osim maurske, privuklo je 
rudno bogatstvo. Španija ima gotovo sve minerale, a neke od tih u 
vrlo velikim količinama, ali je rudarstvo u Španiji većinom u rukama 
stranog kapitala (engleskog i francuskog). 

Najvažnija nalazišta bakra nalaze se _ u bregovitim predjelima 
Asturije i Kantabrije. Bilbao je glasovito središte iskapanja željezne 
rudače. Važno je, da se tu uz željezo nalaze i velike naslage ugljena, 
tako da se željezo može na istom mjestu taliti i prerađivati. Također 
je velika prednost tih krajeva što tu more duboko prodire mnogo- 
brojnim zaljevima, pa se rudača može neposredno iz rovova tovariti 
na brodove. | u Ponferradi znatna su nalazišta ugljena i željeza. Cen- 

tar nalazišta bakra je pokrajina Huelva s glasovitim rudnicima Rio 
Tinto, koja se nalazišta nalaze većinom u britanskim rukama. 

U pokrajini Jaen su najvažniji ležaji olova na svijetu, dok se tu- 
tija (cink) dobiva u Murciji i Santanderu. Znameniti rovovi Almadena 
još su i danas glavni izvori žive. Španija također posjeduje u manjim 
količinama zlata, srebra, kositra, antimona, volframa i sumpora. U 
novije doba otkriveni su znatni ležaji kalijeve soli u Kataloniji, dok 
su nedavno pronađeni izvori petroleja u pokrajinama Navarri, San- 
tanderu i Burgosu, te u okolici Bilbao-a. j 

Industrija. — Ukupna proizvodnja željeza i čelika ne dostaje 
za pokriće domaćih potreba, ali ipak industrije, koje prerađuju že- 
ljezo, kao proizvodnja strojeva, lokomotiva i vagona te brodova po- 
kazuje znatan napredak. Tehnički, proizvodi nisu slabiji od inozemnih, 
ali su im cijene daleko iznad cijena na svjetskom tržištu. U zemlji 
je osigurana prođa zaštitnim carinama i drugim protekcionističkim 
mjerama. Centar talionica željeza i čelika nalazi se na sjevernoj špa- 
njolskoj obali, a centar preradbe je Katalonija i Madrid. 

Tekstilna industrija u Španiji ima dugu historiju razvoja, jer je 
vuna bila od starine najčuveniji španjolski proizvod. Proizvodnja svile 
razvila se je u doba Maura do visokog cvata. Mauri su uveli također 
kulturu pamuka u Andaluziji. Djelovanje rata jako se je osjetilo u 
španjolskoj tekstilnoj industriji, jer je ranije izvoz išao u cijeli svijet, 
ali je po svršetku rata strahovito opao uslijed toga, što su proradile 
industrije zaraćenih država. Osim toga je španjolska proizvodnja pre- 
skupa, da bi mogla ostalima konkurirati na svjetskom tržištu. Tek je 
kasniji pad tečaja pesete imao povoljno djelovanje na vanjsku trgo- 
vinu tekstilnim i ostalim proizvodima Španije. Glavni je centar tek- 
stilne industrije Barcelona i okolica, dok se specijalno pamučna indu- 
strija razvija u Sevilli, Valenciji i Salamanci. Svila se prerađuje na 
jugu i jugo-istoku, osobito u Valenciji. 

Protivno od tekstilne, kemijska industrija je jako napredovala 
nakon svršetka svjetskog rata. Prastara industrija boja može veliki 
dio sirovina namiriti u zemlji. [| pravljenje biljnih lijekova, te eteričnih 
ulja razvilo se je zbog bogatog raslinstva. Također je dobro napre- 
dovala industrija parfuma i sapuna, u kojoj francuski kapital ima ve- 
liki udio. 

U Španiji je potrošnja pogonske snage brže rasla od dobivanja 
ugljena, ali se manjak nije osjetio zahvaljujući razvoju hidroelek- 
trične energije. Elektrifikacija je počela pred svjetsku izložbu u Bar- 
celoni 1888. godine. Prvo društvo za elektrifikaciju osnovali su Ni- 
jemci u Barceloni. Procjena vodenih snaga kreće se između 5 i 8 mi- 
lijuna HP, ali je dosada iskorišćeno samo oko 1 mil. HP. Od histo- 
rijske godine 1898. do 1910. elektrifikacija je naglo napredovala. Do 
te gcdine je većina mlinova elektrificirana, a električno svijetlo rasvi- 
jetlilo je vjekovitu tamu većine sela, koja su do tada poznavala samo 
uljanicu i svijeću. 

Prehrambena industrija, koja se temelji na proizvodima poljo- 
djelskog gospodarstva, stočarstva i ribarstva, također je u porastu. 
To vrijedi i za industriju šećera i slatkiša. Veliku ulogu igra i proiz- 
vodnja ulja, masti, suhomesnate robe i konzervirane ribe. Znatne su 

tvornice čistog alkohola, likera i pive. Razvijeno je i mlinarstvo, te 
ljuštenje riže. 

Trgovina. — Trgovina i obrt u Španiji nije na visini ostalih 
zapadnih država. U svemu se opaža prejaka težnja za individualnošću, 
uslijed čega postoje mnogobrojna mala i neznatna poduzeća. 

Godine 1934. Španija je uvezla za 860 mil. peseta, a izvezla za 
612 mil. peseta. Uvozi najviše motore i strojeve (161 mil.), prehram- 
bena sredstva i pića, te kemikalije. Izvozi najviše voće, vino, ulje, 
rude i tekstilnu robu. Najviše uvozi iz U. S. A., Njemačke i Engleske, 
a najviše izvozi u Englesku i Francusku. 

Skoro nema stvari na svijetu kod koje napredak ide u ravnoj li- 
niji. To je i Španija dobro iskusila, možda jače nego mnogi drugi na- 
rodi. Kada je buknuo svjetski rat, Španija je, iscrpljena od mnogo- 
brojnih nutarnjih i vanjskih borbi ostala neutralna. Svjetski rat je dao 
izvanredno jak poticaj španjolskom gospodarstvu. Španija je bila kr- 
cata narudžbama, dok je konkurencija zaraćenih država prestala, pa 
se u ratnim godinama španjolska industrija razvila daleko iznad nor- 
malnih potreba. Ratna konjunktura donijela je Španiji ogromne do- 
bitke, ali je zato svršetak rata bio za španjolsku privredu težak uda- 
rac. Narudžbe iz inostranstva su prestale dolaziti, a strana se roba opet 
pojavljivala na domaćem tržištu kao najjači konkurent. 


Posljedica toga je bila propast mnogih industrijskih poduzeća. 
Kriza je dosegla vrhunac u 1921. god., kada je oko 750 tvornica obu- 
stavilo rad. Od toga broja otpada jedna trećina na tekstilnu indu- 
striju. No s vremenom se je španjolski privredni život oporavljao 
usprkos ne baš idealnih prilika u zemlji i vani. 

Međutim je u najnovije vrijeme došlo do političke krize. Prateći 
historiju čovječanstva, često nailazimo kod raznih naroda na uzne- 
mirujuća pitanja, koja su u konačnoj alineji davala poticaj ili su bila 
uzrokom, da su u nadi povoljnog postignuća njihovog riješenja u 
momentu očaja ispoljili svoju energiju i počeli borbu za uspostavu 
takovog stanja stvari, koje bi pojedinom narodu ili izvjesnoj njego- 
voj skupini najbolje odgovaralo. Tako je došlo do sadašnjeg građan- 
skog rata. Tkogod bio pobjednik i bilo kako mu drago riješenje unu- 
tarnjeg političkog pitanja, španjolska privreda će još dugo vremena 
osjećati posljedice najkrvavijeg građanskog rata nakon francuske i 
boljševičke revolucije.* 


* Literatura: Dr. W. Panzer: Spanien, das Land und die geographi- 
s&chen Grundlagen seiner Kultur. — Dr. O. Fessler: Die spanische Volks- 
wirtschaft. — Salvador de Madariaga: Spanien. — Dr. G. Richert: 
Vom heutigen Spanien. Hiibner: Geographische-statistische Tabellen 1936. 

CARINSKA SMJESTIŠTA — NJIHOVA PRIRODA, 
ZNAČAJ | ULOGA: 


I — Pojam i uloga. — Etimološki pojam »smjestišta« točno je 
izražen u samoj toj riječi, a »carinsko smjestište« ima osobito zna- 
čenje u pogledu trgovine. Sama povlastica privremenog nepolaganja 
carine na robu, koja se smješta u smjestište ima veliki značaj u trgo- 
vinskim razmjenama i poslovima. Otuda se sa razvitkom trgovinskih 
poslova razvijala i ustanova carinskih smjestišta, pa je međunarodna 
trgovina poklanjala naročitu pažnju ovoj ustanovi. Dokaz ovome 
imamo u činjenici, da je prvi međunarodni kongres za carinska po- 
slovanja (Congrese de la Reglementation douaničre), održan u Parizu 
1900 godine, između ostalih usvojio i rezoluciju: ».... da režim smje- 
stišta (entrepots) bude ustanovljen u svim zemljama i da ova usta- 
nova bude, što je moguće liberalnija, tj. da se pored stvarnog razvije 
i specijalno i privatno smjestište pod dvostrukim zatvorom, kao i 
fiktivno i tranzitno smjestište. Da rok trajanja smjestišta ne bude 
kraći od tri godine za stvarno, specijalno i privatno, a od dvije go- 
dine za fiktivno smjestište itd... .«!) Ovu istu rezoluciju usvojio je i 
drugi kongres, održan u Parizu 1913 g., pa je najzad i drugi Kongres. 
međunarodnih trgovinskih komora (održan u Rimu 18—25 maja 
1923), koji je na poziv Lige naroda imao da izrazi svoja savjetodavna 
mišljenja o pravičnom postupanju sa trgovinom u pogledu carinskih 
formalnosti, usvojio skoro bez izmjene prvobitnu rezoluciju iz 1900 
godine. Pod tim utjecajem međunarodne trgovine imamo u dodatku 
(annexe C) članu 14 međunarodne konvencije za uprošćavanje carin- 
skih formalnosti nekoliko odredaba, koje se odnose na carinska 
smjestišta.ž) Tako je preko Lige naroda postao međunarodni zakon 
o carinskim formalnostima, koji posebno izražava skromne želje i o 
carinskim smjestištima. | 

Ustanova carinskih smjestišta pretstavlja jednu povlasticu, koja 
odstupa od načela, da se na robu, koja se unosi u zemlju odmah na- 


*) Izraz »carinsko smjestište« upotrebljujemo da njime odmah odvojimo- 
ovu posebnu ustanovu od skladišta uopće, a posebno od »carinskih skladišta«. 

U carinskom pravu razlikujemo »carinsko skladište« od »carinskog smje- 
stišta« u ovom smislu: carinsko skladište je lokal pod nadzorom ca- 
rinske vlasti, određen za opće uskladištenje robe podvrgnute neposrednom carin- 
skom postupanju pri uvozu, provozu i izvozu; carinsko smjestište, 
pak, označava naročito mjesto-lokal, gdje se smješta carinska roba pod po- 
sebnim uslovima i povlasticama. Iako su i jedno i drugo u stvari ipak skla- 
dišta, postoji jedna niansa po kojoj ih razlikujemo. Carinsko skladište je širl,. 
Opći pojam, a carinsko smjestište uži. 

Ovakvu terminologiju upotrebljuje i Carinski zakon, nazivima: »carinska. 
smjestišta« (čl. 86—93) i »carinski magacini« (čl. 26, 27, 128 itd.). Slična raz- 
lika postoji i u inostranom carinskom pravu, što je donekle pomenuto i u 
ovome radu. 

1) Chambre de commerce internationale: Brochure No. 26 — »Re€glemen- 
tation douaničre«. 

2) Kod nas Zakon o međunarodnoj konvenciji za uprošćavanje carinskih 
formalnosti (Službene novine br. 117-L od 21 maja 1929 god.). 

plaćuju carinske dažbine. Carinsko smjestište dopušta da se izvjesne 
zalihe robe imaju u zemlji (pod rukom ili na domaku) čim zatrebaju, 
a da se pri tom ne polažu velike carinske dažbine i time umrtvljuje 
kapital u robi. Roba na smjestištu je u zemlji, pa ipak ona se ne sma- 
tra da je tu, ona je u nekom zamišljenom eksteritorijalnom mjestu, 
što je najljepše izrazio belgijski zakon o smjestištima u čl. 1: »L/ en- 
trepot est un lieu de dćpot de marchandises assimilć au territoire 
ćtranger sous le rapport de la ređevabilit€ć des droits de V'Etat«. Na 
ovom gledištu stoji i francuska sudska praksa, iako u pozitivnom za- 
konodavstvu nema izrične odredbe kao u belgijskom.) 

Naš Carinski zakon ne izražava se o tome kako posmatra usta- 
novu smjestišta, ali se iz općih propisa i privilegija, koje zakon pred- 
viđa, može izvesti isti zaključak. U ovom smislu poznata nam je od- 
luka Carinskog savjeta Cbr. 27.194 od 2 juna 1924 — zapisnik br. 
51 —: ».... pošto se u smislu Carinskog zakona 
privatna carinska smjestišta smatraju kao ino- 
stranstvo«. 

Umjesto da se, po općem pravilu, roba pri uvozu odmah ocarini 
i stavi na slobodno raspolaganje vlasniku, ona se može privremeno 
(kod nas najviše godinu dana — čl. 87 Cz.) ostaviti na smjestištu, 
odakle se može po potrebi, i djelimično (ali cijela koleta), podizati 
tj. cariniti za unutrašnju potrošnju ili vraćati u inostranstvo. 

Otvaranje smjestišta vezano je za prethodno odobrenje (kod nas 
nadležnost Financijskih direkcija — Br. 7482/IV—1930), a uz uslove: 
a) da se podnese naročita garancija za carinske dažbine, u gotovom 
ili vrijednosnim papirima ili ličnom jamstvu; b) da zgrada gdje će se 
roba smještati bude od solidnog materijala; c) da ima samo jedan 
ulaz, koji se može sigurno zatvoriti; d) da je osigurana od požara 
zajedno sa robom i e) da se roba ne može podići ispod carinskog 
zatvora (čl. 89 Cz. i čl. 46 i 47 Postupka za otp. i drž. robe pod car. 
nadzorom). Odobrenje za otvaranje smjestišta je akt slobodne ocjene 
Ministra financija, odnosno carinske vlasti na koju je to pravo pre- 
nio, te ne postoji neko apsolutno pravo na otvaranje smjestišta. 

Naš Carinski zakon poznaje samo dvije vrste smjestišta: državna 
(koja do danas nisu postojala) i privatna. Na državnim se ne traži 
nikakva garancija za carinske dažbine, pošto sama roba jamči za njih 
(čl. 88 st. 3 Cz.). Inozemno carinsko pravo poznaje nekoliko vrsta 
carinskih smjestišta, dijeleći ih prema načinu čuvanja robe i stepenu 
carinskog nadzora. Najpotpuniju podjelu izvršio je belgijski zakon 
i zato ćemo istu uzeti za primjer: 

A — Javna smjestišta u svojini su općinskih vlasti, ali 
pod neposrednom i jedinom upravom i nadzorom carinskih vlasti 
(art. 35 L'Entr.). Ležarina robe naplaćuje se u korist općina; može se 
smještati robu svake vrsti, osim zakonom predviđenih izuzetaka 


(na pr. eksplozivi). Roba u javnim smjestištima može se prenositi na 


3) Dr. E. Lecuyer: Cours de contentieux des douanes; str. 76, navodi pre- 
sudu Kasacije od 12 I 1914: »L'entrep6t a pour effet de suspendre le paiement 
des droits et d'en dispenser les marchandises rćexp€ćdićes a l'€tranger, les- 
quelles, par une sorte de fiction ićgale, sont rćputćes n'avoir par pćnć- 
tr€ sur le territoire francais«. 

treća lica uobičajenim načinom. Ovome bi odgovaralo naše državno 
smjestište, koje za sada ne postoji. Slična je ovome ustanova »rea1 - 
nog antrepozita« u bugarskom carinskom zakonu, kojim 
upravlja isključivo carinska vlast (čl. 276 BCZ). Slična je ustanova 
javnih carinskih smjestišta, koju predviđa S 52 Čehoslov. Car. 
zak. Isto tako je i u švicarskom Car. zakonu za federalna smje- 
stišta (art. 42 LD). Bitno je kod svih ovih ustanova, da se nalaze pod 
neposrednom i jedinom upravom i nadzorom carinskih vlasti. 

B—Privatna smjestišta su u svojini privatnika a pod 
dvostrukim zatvorom carinske vlasti i vlasnika, Odobravaju se 
za izvjesne vrste robe, i to samo robe koncesionara — vlasnika smje- 
stišta. (U Belgiji se privatna carin. smjest. odobravaju samo za vino, 
rakiju i carinsku robu, koja ne podleži diferencijalnim carinama — 
art. 8 L'Entr.). U načelu je da se od smjestištara zahtijeva izvjesna 
garancija (kaucija) za carinske dažbine na robu, koja će se smještati, 
ali se dopušta da i sama roba garantira za dažbine. Belgijski pro- 
pisi ne ograničavaju uopće ležanje robe na privatnom smjestištu. Naš 
Carin. zakon poznaje ustanovu privatnih smjestišta, ali s nekim iz- 
mjenama: a) roba mora biti jednovrsna; b) alkoholna pića moraju se 
prethodno ispitati o postotku alkohola; c) to isto važi i za robu čija 
se kakvoća može samo stručnim kemijskim ispitivanjem da utvrdi; 
d) zabranjeno je smještanje robe podložene kvaru ili koja može 
drugu da pokvari; domaće robe; strane robe, koja je već stupila u 
slobodan promet (naturalizirana); monopolske robe; praskave i za- 
paljive te robe na koju se ne plaća carina (vidi čl. 92 Cz. 1 čl. 46 i 
48 Postupka za otpr. i drž. robe pod car. nadzorom). Kod nas je rok 
ležanja robe na privatnom smjestištu ograničen na dvanaest mje- 
seci i nikako se ne može produžavati (čl. 87 Cz.). Vlasnik mora osi- 
gurati smjestište i robu od požara i o tome podnijeti dokaze; pored 
toga dužan je garantirati za carin. dažbine na robu, koja se smje- 
šta (čl. 46 i 47 Post. za otp. i drž. robe pod car. nadzorom). 

Švicarski Cz. ima sličnu ustanovu privatnog smjestišta (art. 42 
i 45 LD); rok ležanja određen najviše na dvije godine; vlasniku robe 
se izdaje »uvjerenje o smještanju« (certificat d'entrepot), koje se 
. može indosirati i prenositi uz obavezu, da se o svakoj promjeni vla- 
snika izvijesti carinska vlast, a onaj, koji dobije uvjerenje prenosom 
ili cesijom prima sva prava i sve obaveze u odnosu na robu iz uvje- 
renja. 

I čehoslovački Cz. ima slične propise o privatnim smjestištima 
($ 53 i 60); rok ležanja je najviše dvije godine; povlastica je vezana 
za ličnost, ali povlastičar može i trećim licima dopuštati smještanje 
uz saglasnot carinske uprave. 

Bugarski Cz. poznaje također ustanovu privatnog smjestišta 
(»nominalen antrepozit«). Rok ležanja robe na smjestištu je najviše 
godinu dana (čl. 285); traži se jamstvo za carin. dažbine; dopušteno 
je trgovanje sa smještenom robom putem varanata ili prenosom 
smjestišnog zapisa. | 

C —Fiktivna carinska smjestišta postoje u Belgiji 
i Francuskoj. Odlika im je što roba ne stoji pod neposrednim carin- 
skim nadzorom, već smjestištar polaže kauciju u visini iznosa carin- 

skih dažbina, a robu drži pod svojim nadzorom. U Belgiji se ova 
smjestišta odobravaju samo za: drvenu građu, sirove topioničke pro- 
izvode, poluprerađevine od gvožđa i čelika (šinje, gvozdene grede, 
prečke, cijevi, lim), žito i brašno, voće itd. Zabranjeno je prenošenje 
robe iz fiktivnog u privatno smjestište i obratno, ali ne iz javnog i 
privatnog u fiktivno. Povlastica je vezana za ličnost smjestištara. 
Zabranjuje se raspolaganje robom bez znanja carin. vlasti. Ova vrsta 
smjestišta najviše se primjenjuje kod raznih izlaganja (sajmovi, iz- 
ložbe itd.), jer se na taj način roba ostavlja na upravu uvozriku, 
može je izlagati i pokazivati, ali ne može njome raspolagati bez pret- 
hodnog odobrenja carinske vlasti. 


Kao što vidimo, sve vrste carinskih smjestišta imaju jedan isti 
cilj: da se strana roba dopremi što bliže potrošaču, a da se pri tom 
izbjegne prethodno polaganje uvoznih dažbina. Pošto je ovaj cilj u 
protivnosti s osnovnim carinskim načelima, da se carinske dažbine 
naplaćuju odmah pri uvozu, stvorena je zakonska fikcija (u Francu- 
skoj i Belgiji), da je smjestište jedna vrsta inostranstva. Uostalom, 
sasvim je u duhu carinskog prava posmatrati carin. smjestište s ovog 
stanovišta, jer ne treba gubiti iz vida, da se smje- 
štanjem robe u car. smjestišta ne izjavljuje ni- 
kakva namjera o namjeni robe, već joj se tek iz 
smjestišta daje dalji pravac. Ona se iz smjestišta može 
oglasiti za uvoz u domaći promet (za potrošnju), u kom se slučaju 
radi o uvoznoj robi, ili se može oglasiti za povratak u inostranstvo 
(provoz), kada se smatra kao da i nije bila u zemlji. U svakom slu- 
čaju roba tek iz smjestišta dobiva svoj pravi pravac kretanja, a ula- 
skom u smjestište to je još neizvjesno, pa ništa nije prirodnije no 
smatrati smjestište kao neku vrstu inostranstva (u najmanju ruku 
neutralnog zemljišta). 

Uloga carin. smjestišta je veoma važna za međunarodnu trgo- 
vinu, pa je i razumljiv interes Međunarodne trgovinske komore za 
ovu ustanovu. Ukoliko su ove ustanove razvijenije i liberalnije, u to- 
liko postoji veća mogućnost stvaranja izvjesnih zaliha robe u raznim 
trgovačkim i prometnim središtima. 


I| — Postupak sa robom na smjestištu. — Ovo je pitanje u pot- 
punoj zavisnosti od toga kako se smjestište smatra, tj. da li mu se 
pridaje karakter nacionalnog zemljišta ili inostranstva. Princip carin- 
skog prava je, da se roba pri uvozu ima cariniti u onakvom stanju 
kako je prispjela. To je posljedica želje da se izbjegnu izigravanja u 
naplati dažbina, a posebno zloupotrebe koje bi se mcgle činiti. Kod 
postupka s robom na smjestištu nas poglavito zanima pitanje prepa- 
kivanja robe, eventualno čišćenje, poboljšavanje kakvoće, sortiranje 
i najzad veoma važno pitanje trgovanja smještenom robom. Pitanje 
prepakivanja važno je po carinske interese zbog naplate dažbine, jer 
često visina carine zavisi od načina pakovanja, vrste ili kakvoće za- 
vojnog materijala. S druge strane pitanje zavoja interesuje i trgo- 
vinu, koja veoma često u načinu pakovanja vidi mogućnost prodaje 
izvjesne robe. Pošto su ovdje u pitanju oprečni interesi, to se u nor- 
malnom slučaju (kod uvoza) ne dopušta nipošto nikakav postupak, 

koji bi mijenjao način pakovanja, sortiranje, čišćenje ili poboljša- 
vanje robe. Ona se mora cariniti u stanju kako je došla. 

Kako su carin. smjestišta ustanovljena u korist i rađi olakšica 
trgovini, prirodno je da se od osnovnih carinskih načela u mnogome 
odstupa. To odstupanje ide u korak s gledištem kako se smatra carin. 
smjestište. Razumljivo je da belgijski postupak, koji ima zakonsku 
fikciju o inostranom karakteru smjestišta, ima i najliberalnije od- 
redbe u pogledu postupanja s robom na smjestištu. Tamo je dozvo- 
ljeno prepakivanje (pa i promjena zavoja), čišćenje i sortiranje pod 
uslovom, da se zvanično utvrdi nova tara. To važi za javna smjesti- 
šta bezuslovno, a za privatna i fiktivna potrebno je prethodno odo- 
brenje (art. 14 L'Entr.). Slična je reglementacija i u Francuskoj, gdje 
se dopušta za stvarna (javna) smjestišta: prepakivanje, sjedinjavanje 
ii dioba koleta, kao i sve druge manipulacije, kojima je cilj čuvanje 
i popravka robe prema lojalnim trgovačkim običajima (art. 169 des 
lois codifićes). Sve ove radnje vrše se pod neposrednim nadzorom ca- 
rinskih vlasti. 

Čehoslovački Cz. dopušta isto postupanje s robom, pa čak i do- 
punjavanje i dolijevanje, no s tim, da dođata roba dobiva prirodu 
carinske (inostrane) robe ($ 57). 

Ovakvo postupanje stoji sasvim u skladu s gledištem, da je smje- 
stište ravno inostranstvu. Carinskoj vlasti mora biti indiferentno šta 
se s robom radi prije no što ona dobije namjenu za uvoz u domaći 
promet. Nužno je spriječiti zloupotrebe, a to se postiže carinskim 
nadzorom, inače carinske dažbine treba da se naplate prije stupanja 
robe u slobodan promet, a prema stanju robe u tom momentu. Sve- 
jedno je, da li je prepakivanje, čišćenje, sortiranje, kvarenje ili po- 
boljšanie kakvoće izvršeno u inostranstvu ili u samom smjestištu. 
Važno je stanje robe u momentu carinjenja, jer je ono od presudnog 
utjecaja na naplatu dažbina. Šta više, ako se u jednoj zemlji čine 
smetnje i otežava manipulacija s robom na smjestištu, ove će se rad- 
nje izvršiti uvijek u nekoj susjednoj zemlji gdje je to dopušteno, pa 
će se ipak postići isti cilj. Samo će ovo prenošenje robe iziskivati 
troškove, pa time bez potrebe podizati cijene robi. 

Proizvođač danas izrađuje tzv. standardiziranu robu, tj. tipsku 
robu, jednaku za sve zemlje. Poznata je stvar da u svim zemljama, 
pa čak ni u svim krajevima jedne iste zemlje, ne prolazi jednaka 
roba. Često se traži izvjesno naročito pakovanje ili neka sasvim spe- 
cifična osobina. Ako se ovo zahtijeva prigodom narudžbe, to će ra- 
zumljivo izazvati podizanje cijene, jer su u pitanju radnje, koje ne 
predviđa standardizirana roba. Međutim bi naručitelj često bio u 
stanju da sam učini izvjesne izmjene uz mnogo povoljnije uslove. 
Samo je pitanje, gdje on to može da izvede. Carinska smjestišta su 
za to najpodesnije mjesto, razumije se kad je to dopušteno. 

Posmatrajući tako ulogu carin. smjestišta vidjeli smo kako stra- 
no zakonodavstvo rješava pitanje postupanja s robom na smjestištu. 
Nasuprot ovakvom reguliranju imamo zakonodavstva, koja carin. 
smjestište ne tretiraju tako, već robu podvrgavaju najstrožem carin- 
skom nadzoru ne dozvoljavajući nikakovih manipulacija osim onih, 
kojima je cilj čuvanje robe od kvara. Tako na pr. švicarski carinski 

izvršni postupak (koji je inače jedan od najmodernijih) zabranjuje 
svako manipuliranje s robom na smjestištu. Čak se i na uzorke, koji 
se uzimaju od robe na smjestištu, naplaćuju carin. dažbine, osim ako 
one iznose ispod 20 centima (art. 89 RED). Međutim s robom u slo- 
bodnim distriktima, švajcar. Cz. dopušta svako manipuliranje (art. 
96 et 97 RED) pošto je zakon postavio fikciju o inostranstvu (art. 2 
LD: »Les districts francs (d&€pots francs et ports francs) sont rćputćs 
sis a Vćtranger«). U ovom smislu se izražava i bugarski Cz (čl. 287), 
koji zabranjuje otvaranje koleta s robom bez prethodnog odobrenja 
carin. vlasti, pa i to odobrenje vezuje za nužnost čuvanja robe od 
kvara. 

Naš Cz. nema određenih odredaba o postupanju s robom na 
smjestištu, a nije objasnio ni položaj smjestišta prema carinskom 
području. Tu prazninu dopunio je Postupak za otpravljanje i držanje 
robe pod carinskim nadzorom, koji u čl. 48 predviđa: »...na pri- 
vatnom smjestištu nije nikom dopušteno prerađivati robu«, »Vlasni- 
ku je....dopušteno, samo u prisustvu carin. organa, robu pregle- 
dati, provetriti. . .« te »Raspakivanje, popravku zavoja i sudova u ko- 
jima je roba, može vršiti.... u prisustvu car. organa, o svome tro- 
šku, po dozvoli carinarnice«. Naši carinski propisi imaju se dakle svr- 
stati u drugu kategoriju, tj. među one, koji robu na smjestištu treti- 
raju kao uvoznu, no sa malim izmjenama. Međutim, ako dobro raz- 
motrimo sve zakonske odredbe o smjestištima (čl. 86—93 Cz) vidjet 
ćemo, da su smjestišta ustanovljena »za olakšicu trgovine« (čl. 86), 
da se sa smjestišta roba može podići »kad se ... podnese uvozna 
deklaracija, da se roba oglašava za potrošnju u 
zemlji«, »kad se podnese provozna deklaracija... da se roba pro- 
veze« (čl. 90). To nam daje pravo da zaključimo, da zakonodavac 
nije smatrao robu na smjestištu kao uvoznu, niti je smjestište iz- 
jednačio sa carinskim skladištima. Zato nam izgleda sasvim pravilna 
odluka Carinskog savjeta (koju smo naprijed naveli), da se i po na- 
šem Carin. zakonu smjestište može smatrati kao inostranstvo. Samo 
u tom slučaju postupak treba dovesti u sklad sa takvim stanovištem. 

Drugo pitanje koje nas zanima u postupku s robom na smjesti- 
štu, jeste mogućnost trgovanja s istom. Roba u smjestištu je ne samo 
pod neposrednim carinskim nadzorom, već se ona nalazi i u zalogu 
za onoliko koliko na nju iznose carin. dažbine. Bez odobrenja carin. 
vlasti roba se ne može iznijeti, a odobrenje za uvoz ili provoz ne 
može se dati prije no što se izmire carinska potraživanja. Za carin- 
sku vlast ravnodušno je pitanje čij Ja je roba i tko će se kao ovlašćeni 
vlasnik javiti da je podigne. Bitno je da se prethodno izmire potraži- 
vanja koja robu terete. 

Posmatrajući tako stvar švicarsko sarinike pravo ustanovilo je 
»uvjerenje o smještanju« (certificat d'entrepć6t) pomoću kojega se 
pravo vlasništva na smještenu robu može neograničeno prenositi 
(art. 88 RED). Onaj na čije ime je izdano »uvjerenje« smatra se 
ovlašćenim na raspolaganje robom i u isto vrijeme obvezanim da 
plati carinska potraživanja, koja su na uvjerenju već naznačena, Ce- 
sijom ili indosiranjem »uvjerenja o smještanju« ustupaju se i sva 
prava kao i obaveze uz dužnost, da se o pravnom poslu izvijesti i 

carinska vlast. Novi titular prava postaje ovlašćemik, ali i dužnik, dok 
roba i dalje ostaje u zalogu. 

Mogućnost trgovanja s robom na smjestištu predviđena je i u 
belgijskom carin. pravu (art 20 L'Entr.). 

Ova ustanova igra veoma važnu ulogu u trgovini, jer omogu- 
ćuje promet sa stranom neocarinjenom robom na domaćem tržištu, 
čime se postiže velika pokretljivost robe. Jedan primjer će nam naj- 
bolje objasniti situaciju: uvoznik naruči veću partiju robe i kad ona 
dođe iz inostranstva, uslijed promjena koje su se dogodile na tržištu, 
uvoznik nije više u stanju da je unovči. Ostavljajući je u carin. smje- 
stištu on privremeno odlaže plaćanje uvozne carine i naturalizaciju 
robe. Pored toga može očekivati priliku da robu proda na domaćem 
tržištu ili izvan njega. Pomoću »uvjerenja o smještanju« ili varanta 
on može izvršiti prodaju i prenos vlasništva, tako da se novi vlasnik 
ima dalje o robi starati. Kako roba leži na smjestištu i nije platila 
uvozne dažbine, to postoji mogućnost da se proda i za inostranstvo. 
Još važnija je ova ustanova za međunarodnu trgovinu, koja na taj 
način dobija mogućnost da stvara svoja skladišta u raznim središtima 
i odatle vrši prodaju. Uostalom, carinska smjestišta po osnovnoj za- 
misli i treba da služe u ovom smislu, i samo sa mogućnošću trgova- 
nja smještenom, neocarinjenom robom ona u potpunosti odgovaraju 
svome cilju. U Jugoslaviji nema ovakve ustanove niti mogućnosti u 
Cz. da se ona ostvari, ali se de lege ferenda nameće kao korisna i 
prihvatljiva.“) 

Mislimo da je čak i ona odredba švicar. Cz. o izvještavanju ca- 
rinske vlasti o izvršenoj cesiji, sasvim nepotrebna. Kad je već na sa- 
moj ispravi o smještanju konstatirana visina carinskog potraživanja 
i naznačeno, da je roba carinska, svaki kupac ima pred sobom jasnu 
situaciju. Za carinsku vlast je sasvim ravnodušno tko će se javiti da 
robu ocarini i podigne. Glavno je, da se pri carinjenju iskaže kao 
vlasnik i da plati sve dažbine. Važno je još da se prilikom smještanja 
robe podnesu dokazi o porijeklu robe i da se to konstatira na ispravi, 
tako da poslije nema nikakvih komplikacija oko primjene carinskih 
povlastica. 

Pošto postoji mogućnost djelimičnog podizanja robe, a tako isto 
i prodaje, nužno je ispravu o smještanju tako udesiti da omogućava 
ovakav način podizanja ili trgovanja. 

Ill — Odgovornost smjestištara. — Kod ovog pitanja moramo se 
zadržati na trima situacijama: a) kad je smjestište lično, onda imamo 
odgovornost koncesionara prema državi za carinske dažbine, b) kađ 
je smjestište generalno (koncesionar može primati i tuđu robu), ima- 
mo odgovornost koncesionara prema deponentu i odgovornost je- 
dnoga ili obojice _ prema državi, i c) kad je smjestište državno ili 
javno, imamo odgovornost države deponentima. 


4) Spominjemo uzgredno, da je Zakon o javnim skladištima od 23 VIII 
1930 predvidio trgovanje uskladištenom robom ($$ 40-—60) i mogućnost, da se 
u javnim skladištima osnivaju carinska privatna smjestišta i slobodna skla- 
dišta, ali je u $ 13 rečeno, da se to može činiti po carinskim odnosno troša-— 
rinskim propisima, koji opet ne predviđaju trgovanje smještenom robom. 

A — U načelu trebalo bi da sama roba jamči za iznos dažbina 
kojima je opterećena. Vidjeli smo da strano carin. pravo u načelu 
usvaja ovakav sistem. To je i sasvim opravdano kad se ima na umu, 
da je obično vrijednost robe veća od carinskih dažbina. Ali, ima slu- 
čajeva gdje se iz robe ne može ništa naplatiti, jer je ona nestala iz 
smjestišta: bilo krađom, zloupotrebom, požarom, ili je uništena ka- 
kvim elementarnim slučajem ili je propala kvarom. Kao što se vidi, 
imamo različite slučajeve koji se mogu razvrstati u dvije kategorije: 
1) smjestištar ima utjecaja ili učešća u nestanku robe (zloupotreba), 
ili 2) smjestištar nema nikakva udjela u tome (krađa u pravom smislu 
riječi i slučajevi više sile). 

Slučaj zloupotrebe smjestišta treba naročito strogo kazniti i iz- 
jednačiti sa krijumčarenjem (tako belgijski Cz., art. 55 L'Entr.). Me- 
đutim, kada i elementarni slučajevi (viša sila) predstavljaju osobit 
slučaj. Kod krađe, ako je krivac uhvaćen, treba ga goniti i za naplatu 
izmaklih dažbina, u koliko roba nije nađena i povraćena u smjestište 
u ispravnom stanju. Ako krivac nije uhvaćen niti je roba pronađena, 
treba vidjeti da li je roba osigurana i za iznos carinskih dažbina ili 
samo za svoju vrijednost. Ako je prvi slučaj, onda smjestištar treba 
da plati dužne dažbine u odnosu na primljenu svotu osiguranja, u 
protivnom trebalo bi ga osloboditi. Čak bi se osiguranje carinskih 
dažbina trebalo da smatra obaveznim u svakom slučaju, pa bi na taj 
način državna kasa bila osigurana za svaki nepredviđen slučaj. Sve 
ovo vrijedi i za slučajeve više sile (požar, elementarni slučaj). Izuze- 
tak bi bio za robu, koja se sama od sebe pokvari. 

B — Kod generalnog smjestišta koncesionar u načelu treba da 
odgovara i deponentu i državi. Deponentu za vrijednost robe, a dr- 
žavi za carin. dažbine. Može se dozvoliti odstupanje od ovoga pra- 
vila, ako se naročito ugovori između deponenta i smjestištara. Slučaj 
kad bi trebala obojica da odgovaraju solidarno, jeste zloupotreba 
s robom iz smjestišta u saglasnosti ili potpomaganjem jednoga dru- 
gome. Što se tiče ostalih situacija, i ovdje vrijedi ono što smo na- 
prijed pod A izložili. 

Interesantno je ovdje napomenuti, da po bugarskom Cz. (čl. 293) 
vlasnik privat. smjestišta odgovara za carinske dažbine bez obzira šta 
je sa robom bilo: kad je ukrađena ili uništena požarom, poplavom ili 
neodoljivom silom. 

C — Kod državnog ili javnog smjestišta razumljivo je da odgo- 
vornost za nestanak robe višom silom, krađom itd. mora snositi država 
ili javno tijelo, koje bi upravljalo smjestištem. Švicar. Cz. propisuje, 
da carinska vlast osigurava vrijednost robe u javnim smjestištima 
protivu krađe i kvara, ali o trošku deponenta. Troškovi osiguranja 
naplaćuju se pri podizanju robe kao teret iste. Država odgovara za 
kvar i gubitak robe samo ako se dokaže, da su se ovi desili krivnjom 
carinskog osoblja (art. 43 LD). 

IV — Povrede carinskih propisa. — Do povrede carin. propisa . 
može doći: prilikom unošenja robe u smjestište, dok je roba na le- 
žanju i prilikom iznošenja za potrošnju (uvoz). Uzevši u obzir sve 
ono što je naprijed izloženo o prirodi smjestišta, moramo se naročito 
zadržati na netočnoj prijavi pri unošenju robe u smjestište. Usvojimo 

li fikciju o inostranosti smjestišta, a ona se nameće kao jedino lo- 
gična i odgovarajuća, mi moramo zaključiti da netočnost prijave, 
kao krivičnog djela oštećenja državne kase (u kom smislu je pravna 
konstrukcija našeg čl. 166 Cz.), ne može nikako biti. Radi 
sigurnosti i obezbjeđenja fiskalnih interesa postoji nesumnjiv razlog, 
da se i roba za unos u smjestište najtočnije prijavi i po kakvoći i 
po težini i po vrijednosti, jer sve te odlike mogu utjecati na stopu 
opterećenja carinskih dažbina. Ali, ako se dažbine ne naplaćuju pri 
unošenju robe u smjestište, niti se sa sigurnošću može tvrditi da će 
one ikada biti naplative (pošto postoji mogućnost da se roba iz smje- 
stišta opet iznese iz zemlje), to se ne može govoriti ni o nekom ošte- 
ćenju, pa čak ni o ugrožavanju fiskusa. Nesumnjivo je da ipak po- 
stoji neka vrsta povrede carinskih propisa u netočnom prijavljivanju 
robe za smjestište, ali ova povreda treba da bude izdvojena iz siste- 
ma carinskih krivica. 

Kod nas je praksa različito posmatrala i rješavala ovo pitanje, 
pa je čak i zvanično dvojako tumačena ista stvar,5) ali nam izgleda 
nepotrebno ponavljati razloge, koji su već iznijeti, a koji govore u 
prilog tome, da netočne prijave, kao krivice, ne može biti. 
Može se govoriti samo o povredi carin. propisa i o eventualnoj sraz- 
mjernoj kazni. Naš Carin. zakon nije usavršen za ovakvo niansiranje 
i zato o ovoj stvari govorimo de lege ferenda. 

Za vrijeme ležanja robe u smjestištu može se desiti, da ista bude 
prenijeta iz jednog u drugo smjestište ili odjeljenje istog smjesti- 
šta, bez znanja carin. vlasti. U ovakvom slučaju francuski Cz. (kod 
fiktivnog smjest.) traži odmah naplatu dažbina. Za slučaj da se roba 
izmješa tako, da se identitet ne može utvrditi, postoji djelo smje- 
stišnog deficita (d€ficits d'entrepot), za koje se kazni dvostrukim 
dažbinama (No 142 du Tableau des infractions). 

Belgijski zakon o smjestištima propisuje kaznu od jedne do 
dvije godine zatvora, pored novčane kazne od 1000—2000 franaka, 
ako se na smjestištu načini tajni izlaz ili otvor, uslijed kojih bi carin- 
ski nadzor bio iluzoran (art. 52 L'entr.). Isti zakon predviđa novčanu 
kaznu od 25—200 franaka za svako lice, koje bi se, bez odobrenja, 
našlo u zgradi smjestišta poslije radnog vremena. Pored ove kazne 
može se izreći i zatvor od 1—6 mjeseci. 

Povrede carinskih propisa pri iznošenju robe iz smjestišta spa- 
daju već u redovan carinski postupak, jer se radi o uvozu ili pro- 
vozu. Zato o njima nećemo ovdje posebno govoriti. Namjerno smo 
izostavili zloupotrebe na smjestištu, kao krivična djela svoje vrste, 
pošto smatramo, da o njima treba govoriti u zasebnom poglavlju, 
kao vrsti carinskih krivica. 

V — Osobita vrsta carinskih smjestišta. — Dok su carinska smje- 
stišta nastala prvobitno u unutrašnjosti, a sa namjenom da koriste 
trgovini uopće, dotle se i prije ovih razvila ustanova carinskih smje- 
stišta u velikim primorskim lukama. Primorske luke, odakle polaze i 


5) Tako je raspis Cbr. 24527/1908 isključivao primjenu čl. 166 Cz. kod 


smjestišnih deklaracija (pri unošenju robe u smjestište), a kasnije je ukinut 
raspisom Cbr. 5335/1910 koji obratno naređuje. 

gdje se stiču razni pomorski putevi, već samim tim su bile predodre- 
dene za stvaranje velikih skladišta robe. Razumljivo je da se tamo 
prvo osjetila potreba za uvođenjem povlastice nepolaganja carinskih 
dažbina na stranu robu i mogućnost manipuliranja s takvom robom. 
Tako su u primorskim gradovima i lukama postala prva carinska 
smjestišta, koja se od običnih danas razlikuju većim povlasticama. 
Ta veća povlastica ističe se već u samom nazivu, koji je kod nas 
usvojen kao »sIlobodna carinska skladišta«,) dok u ino- 
stranom car. pravu imamo iste odlike u nazivu (depositi franchi, 
dćp6t franc), čime se ističe sloboda u redovnom carinskom postu- 
panju. U stvari ni ova slobodna skladišta nisu ništa drugo, nego ca- 
rinska smjestišta u širem smislu, s obzirom na veće povlastice. Inte- 
resantno je da su i ovdje strani zakonski propisi saglasni u posma- 
tranju ovih ustanova kao fingiranog inostranstva (tako pored nave- 
denog švicar. art 2 LD, imamo talijanski Legge sui depositi franchi, 
art. 1: »Depositi franchi sono considerati fuori della linea doganale««..). 
Naši propisi se ne izjašnjuju, ali uzevši u obzir široke povlastice (koje 
se inače ne dozvoljavaju carinskim smjestištima) može se usvojiti da 
i za naše prilike vrijedi ovo načelo. 

Odlika je ovih slobodnih carin. skladišta što su vezana za pri- 
morske luke (tako či. 3 Pravilnika za slobodna carinska skladišta, a 
isto tako i talijanski Legge sui depositi franchi, art. 1... »ll Governo 
del Re č autorizzato a concedere a Copri morali, ed a privati, Vistitu- 
zione di Depositi franchi nelle principali citta marittime«...), i što 
je u njima dozvoljeno slobodnije manipuliranje s robom (na pr. kod 
nas čl. 14 Pravilnika dopušta: mješanje, sortiranje, denaturiranje, al- 
koholiziranje, prepakivanje, pretakanje i čišćenje). Još jedna povla- 
stica data je slobodnim skladištima, a to je oslobođenje od svih daž- 
bina i taksa prilikom unošenja robe i ležanja, sve dok ne bude izvje- 
sno šta se sa robom ima učiniti (čl. 17). Važno je spomenuti, da Pra- 
vilnik za slobod. carin. skladišta (čl. 24) predviđa mogućnost trgo- 
vanja smještenom robom pomoću varanata, ali ništa određenije nije 
rečeno u pogledu postupanja u carinskom smislu, a napose o diobi 
robe, tj. djelimičnoj prodaji. 

Ono što karakterizira carinska smjestišta jest težnja zakono- 
davca, da se u okviru pravnih mogućnosti učine olakšice trgovini, bez 
štete po fiskalne interese. Vidjeli smo, da se ovo može postići da- 
vanjem najširih povlastica, samo ako se ove ustanove posmatraju 
pod uglom koji jedini daje potpunu sliku, i ako se pođe sa stanovišta, 
da sloboda ne mora voditi zloupotrebama, kad se pravilno i razumno 
postave sve stvari na svoje mjesto. Prije svega, pitanje inozemstva 
carinskih smjestišta je jedna od najvažnijih fikcija za posmatranje 
pitanja kojim smo se ovdje bavili. Usvoji li se ona, onda cijeli sistem 
dobiva sasvim drugačiji smisao i značenje. A samo usvajanjem ove 
. fikcije može se ustanova pravilno posmatrati i razvijati. Dalje je va- 
žna stvar organizacija smjestišta i službe, sa maksimalnim osigurava- 
njem od svih mogućih zloupotreba; osiguranje carin. dažbina uz od- 


6) Pravilnik za slobodna carinska skladišta u pomorskim lukama Cbr. 
19405/1929. 

govornost povlastičara za njihovo ostvarivanje; primiti kao dovoljno 
jamstvo samu robu koja se smješta i omogućiti trgovanje robom na 
smjestištu. 

Tek u tom opsegu i sa tim potrebnim atributima carinska smje- 
stišta mogu dati najveće koristi trgovini, a posredno i fisku, i samo 
tako organizirana ona će odgovarati svome cilju. 


PROF. DR. JOSIP NAGY 


DARDANELSKA KONFERENCIJA 
U MONTREUX-U 


(Svršetak) 


II 


Po nacrtu, koji je turska vlada predložila konferenciji 26 juna 
1936, kretanje trgovačkih brodova u Dardanelima u doba mira bilo 
bi potpuno slobodno. S obzirom na ratne brodove postojala bi razlika 
između ratnih brodova obalnih država i neobalnih. Neobalne države 
trebale bi prolaz svojih ratnih brodova najaviti Turskoj diplomatskim 
putem mjesec dana prije. Ukupna tonaža ne bi smjela ići iznad 14.000 
tona a broj ratnih brodova svakog pojedinog razreda ne bi smio biti 
veći od polovice turskih ratnih brodova dotičnog razreda. Ukupna 
tonaža ratnih brodova neobalnih država, koji bi bili u Dardanelima, 
ne bi smjela nadilaziti ukupnu tonažu turske mornarice. Prolaz ratnih 
brodova obalnih država, u prvom redu Sovjetske Rusije i Rumunjske, 
bio bi samo u toliko ograničen, što bi Turska mogla uskratiti dozvolu 
u slučaju veće tonaže ili većeg broja brodova. 

Zastupnik Engleske lord Standhope primijetio je, da turski nacrt 
dosad nije bio poznat Engleskoj, pa da mora sačekati posebne instruk- 
cije od svoje vlade. Za raspravljanja i engleski i japanski pretstavnik 
učinili su neke zamjerke u pogledu razlike, koja se povlači između 
obalnih i neobalnih država. 

Dne 9 jula — u doba od 26 juna do 8 jula 1936 u komisijama 
su se obrađivala pojedina pitanja — predložila je Engleska svoj nacrt, 
koji je označila novom redakcijom turskog, ali koji se u pogledu 
ratnih brodova dosta razlikuje od turskog prijedloga. Po ovom engle- 
skom nacrtu ratni brodovi svih država, osim podmornica, treba da u 
doba mira uživaju slobodu prolaza danju, ali uz prethodnu prijavu od 
dva mjeseca i uz uvjet, da ukupna tonaža svih ratnih brodova, koji 
prolaze, ne nadilazi ukupnu tonažu turske mornarice. Ako bi polovica 
tonaže turske mornarice bila manja od 15.000 tona, tonaža stranih 
brodova ne smije ići iznad ovog broja. Ukupna tonaža ratnih brodova 
neobalnih država, koji bi se u isto doba našli u Dardanelima, ne bi 
smjela ići iznad 30.000 tona, osim u slučaju da tonaža najjačeg bro- 
dovlja Crnog mora nadilazi tonažu sovjetskog brodovlja za 10%. U 
tom bi slučaju ukupna tonaža ratnih brodova neobalnih država smjela 

biti onolika, kolika i tonaža sovjetskih brodova, ali bi se mogla i po- 
visiti najviše na 45.000 tona. U ovoj ukupnoj tonaži svaka pojedina 
neobalna država ne bi smjela imati više udjela od tri četvrtine. Ako 
bi skupna tonaža bila već dostignuta, svaka neobalna država smjela bi, 
dozvolom turske vlade, šiljati i dalje ratne brodove dok njezina po- 
sebna tonaža ne bi pošla iznad 10.000 tona. Ova ograničenja imala 
bi vrijediti i za slučaj rata, ako bi Turska bila neutralna dok bi za 
ratujuće države prolaz trebao biti slobodan. Za rata, u kome bi uče- 
stvovala Turska, sama bi imala odlučiti, hoće li stranim brodovima 
dozvoliti prolaz ili neće. Prolaz stranim ratnim brodovima smjela bi 
Turska i onda zabraniti, kad bi smatrala, da za nju postoji opasnost 
povodom rata između drugih država. Ali u tom bi se slučaju zabrana 
protegnula na ratne brodove svih ratujućih država. 


Paul-Boncour je na to primijetio, da se ne bi smjelo jednako po- 
stupati s napadačem i sa napadnutim. Titulescu je dodao, da Engleska 
u Ženevi zagovara kolektivnu sigurnost, a u pitanju Dardanela kao da 
u neku ruku napušta ovo načelo. Engleskim se prijedlozima najviše 
usprotivio Litvinov. A već tada su se u turskoj štampi pronijeli glasovi 
o neizbježivom utvrđivanju Dardanela. 

Bilo je doista dovoljno momenata, o kojima su se mogla iznijeti 
razna mnijenja, istaknuti sad jedne a sad druge interese, ali duh kon- 
ferencije svakako je vodio prema zajedničkom sporazumu. I tako su 
sve one države, koje 24 jula 1923 bijahu potpisale Lausanne-sku kon- 
venciju, osim Italije, potpisale 20 jula 1936 god. novu, koja je stupila 
na mjesto prve.*) Potpisaše je Bugarska, Velika Britanija, Grčka, Ja- 
pan, Rumunjska, Turska, Sovjetska Rusija i Jugoslavija. Kako Lau- 
sanne-ska konvencija ima odredbu, da se ni Dardaneli a ni otoci, koji 
ih brane, ne smiju vojnički zaposjesti niti utvrditi, a te odredbe nema 
u novoj konvenciji, Turska stiče pravo remilitarizacije morskih tjes- 
naca. U zapisniku, koji je potpisan u isto doba kada i konvencija ističe 
se, da pravno uređenje Turska može početi provađati s 15 augusta 
1936, a dardanelsko područje da može odmah remilitarizirati. Tim je 
povodom već u noći od 20 na 21 jula 1936 zaposjela obe obale 
Bospora. 


Sama konvencija stoji na načelu slobodnog prolaza i slobodne 
plovidbe u morskim tjesnacima a njezine se glavne odredbe kreću oko 
ovih momenata: 


Trgovački brodovi uživaju u doba mira pravo slobodnog prolaza 
danju i noću, bez obzira na zastavu, pod kojom plove, i teret, koji 
voze. To isto načelo vrijeđi i za doba rata, ako je Turska neutralna. 
Učestvuje li i ona u ratu, trgovački brodovi ne smiju potpomagati 


*) U prošlom broju »Ekonomista« str. 387 pogrješno je naveden datum 
potpisa konvencije 21 mjesto 20 jula 1936. — O novoj konvenciji usp. članak 
dra Milete Novakovića »Nova konvencija o moreuzima« u »Arhivu za pravne 
i društvene nauke«, XOXVI god., dmugo kolo, knj. X2CCIII (Beograd 1936) str. 
118—120 i u vezi s time članak dra Stevana Ćirkovića »Turska i načelo slobode 
prolaza i plovidbe kroz dardanelske moreuze« u istom Arhivu, XXV god., drugo 
kolo, knj. XXCXI (Beograd 1935) str. 129—135. 

njezine protivnike, plovidba se smije vršiti samo danju.i onim smje- 
rom, koji će odrediti turske vlasti. 

Ratni brodovi razne veličine uživaju u doba mira pravo slobodnog 
prolaza danju bez obzira na zastavu, ako je Turska o tome obavije- 
štena diplomatskim putem barem sedmicu dana prije. Podmornicama 
je prolaz načelno zabranjen. Samo podmornice obalnih država mogu 
ploviti kroz tjesnace danju, ako su vani sagrađene, kupljene ili po- 
pravljene, i to samo na morskoj površini i pojedinačno a uz uvjet, 
da spuštanje broda u more ili kupnja bude Turskoj najavljeni u pravo 
doba. Ratni brodovi neobalnih država smiju ploviti kroz Dardanele u 
isto doba najviše devet na broju i u ukupnoj tonaži od 15.000 tona. 
U ovaj broj i u ovu tonažu ne ubrajaju se oni brodovi, koji na kratko 
doba i na poziv turske vlade posjećuju koju tursku luku da učine po- 
sjet učtivosti. Ne uračunavaju se ni oni ratni brodovi, koji na prolazu 
pretrpe kakvu havariju. 

Ratni brodovi obalnih država sa tonažom ođ preko 15.000 tona 
smiju prolaziti kroz tjesnace samo pojedinačno i u pratnji od najviše 
dva torpedna broda. Zrakoplovi, koji se nalaze na ratnim brodovima 
na prolazu, ne smiju se upotrebljavati a prolaz se mora vršiti bez za- 
tezanja osim u slučaju havarije ili bilo kakvih neprilika na moru. 


Tonaža ratnih brodova neobalnih država, koji smiju da se u isto 
doba nađu u Crnom moru, ne smiju ići iznad 30.000 tona. Ali ako bi 
tonaža najjačeg brodovlja na Crnom moru bila povišena za najmanje 
10.000 tona i ukupna tonaža ratnih brodova neobalnih država mogla 
bi se razmjerno povećati do najviše 45.000 tona. Na jednu jedinu 
neobalnu državu smiju otpasti samo dvije trećine ukupne tonaže. Iz- 
nimke od toga nastaju, ako neobalne države šalju u Crno more ratne 
brodove u »humanitarne« svrhe, a ovi ne nadilaze 8000 tona. 


Ratni brodovi neobalnih država ne smiju se u Crnom moru zadr- 
žavati više od 21 dan. 

U doba rata, i ako Turska ne pripada ratujućim državama, ratni 
brodovi neutralnih država uživaju istu slobodu prolaza kroz morske 
tjesnace kao u doba mira. Ratnim brodovima ratujućih država prolaz 
je zabranjen, osim u slučaju, kada za Tursku postoji kakva druga 
obveza sa strane Lige naroda ili ako, na osnovi ugovora, sklopljena u 
krugu pakta Lige naroda i s obvezatnom snagom za Tursku, registri- 
ranog kod same Lige naroda, pa i bilo kojeg objelodanjenog uza- 
jamnog ugovora o pružanju pomoči, napadnutoj državi treba pružiti 
pomoć. U tom slučaju nema mjesta ograničenju u pitanju tonaže. 
Ratnim brodovima ratujućih država u svakom je slučaju zabranjeno, 
da u samim morskim tjesnacima počinjaju bilo kakvo neprijateljsko 
djelo, da love ili pretražuju brodove. 

Ako i Turska učestvuje u ratu, slobodno joj je, da stranim ratnim 
brodovima dozvoli ili ne dozvoli prolaz. U slučaju da joj prijeti ratna 
opasnost, može postupati kao i za samog rata, ali Liga naroda može 
većinom od dvije trećine zaključiti, da nema mjesta mjerama o zatva- 
ranju. U tom slučaju Turska treba da ukine sve mjere, koje bi već 
bila poduzela. 

Turska dozvoljava saobraćaj civilnim zrakoplovima između Sre- 
dozemnog i Crnog mora osim na zabranjenoj zoni, dozvoljava sao- 
braćaj u pojedinim prigodama, ako je najavljen tri dana prije, a redo- 
viti saobraćaj na bazi općenite prijave. I pored remilitarizacije mor- 
skih tjesnaca Turska ima da pruži potrebita olakšanja za sigurnost 
onih civilnih zrakoplova, koji lete između Europe i Azije, a leteći 
iznad turskog područja poštivaju pravila za zrakoplovstvo, koja su 
u Turskoj na snazi. U slučajevima, kad je letenje dozvoljeno, zrako- 
plovi treba da se iznad morskih tjesnaca drže rute, koja će u dotično 
doba biti označena i objavljena. 


Ugovor stupa na snagu čim bude položeno šest ratifikacionih 
isprava, a među ovima i isprava Turske. Trajanje ugovora određeno 
je na dvadeset godina, a prijedlozi o njegovoj reviziji mogu se po- 
staviti u svako doba pošto prođe pet godina otkađ je stupio na snagu. 


To bi od prilike bio glavni sadržaj konvencije god. 1936. Od kon- 
vencije g. 1923 ova se nova razlikuje poglavito u pitanju demilitari- 
zacije i internacionalizacije. Spomenuto je, da je demilitarizacija uki- 
nuta na taj način, što se u novoj konvenciji uopće ne spominje i što, 
na osnovi priloženog zapisnika, Turska može remilitarizirati darda- 
nelsko područje. Internacionalizacija pak nestaje na taj način, što je 
ukinuta međunarodna komisija, a njezina funkcija prelazi na tursku 
vladu. Komisija je poslije g. 1923 došla do kud i kamo manje funkcije 
nego što je bila predviđena u početku. U glavnome je imala da fiksira 
brojno stanje brodova i da Ligi naroda daje izvještaje o saobraćaju 
i prometu kroz morske tjesnace. Prema novoj konvenciji obalne dr- 
žave na Crnom moru treba da izvješćuju Tursku o stanju svojih bro- 
dova i ukupnoj tonaži. Dobivene podatke Turska ima da šalje drža- 
vama potpisnicama konvencije i Ligi naroda. Kao pređašnja komisija 
tako sada Turska treba da sastavlja statistike, da daje potrebita oba- 
vještenja i da vodi računa o ispravnom provađanju same konvencije. 
Državama potpisnicama konvencije i Ligi naroda Turska će dostav- 
ljati godišnje izvještaje o kretanju stranih ratnih brodova kroz morske 
tjesnace i davat će obavještenja, koja trebaju trgovini i saobraćaju na 
moru. Svakako suverena prava Turske, koja su konvencijom g. 1923 
bila svedena na najmanju mjeru, novom se konvencijom obnavljaju 
u čitavom svom opsegu. 


IV 


Konferencija u Montreux-u i njezina konvencija pokazala je ono, 
u što je svijet skoro sumnjao, da naime međunarodni sastanci i ko- 
lektivna utanačenja mogu dati dobra ploda. Primijetilo se, da bi se od 
ovog djela moglo mnogo naučiti. Kolektivni postupak mogao bi uz 
stanovitu količinu dobre volje i uvažujući postojeće stvarne prilike, 
poprimiti konstruktivne oznake. Na taj bi način u svijetu moglo za- 
početi neko mirnije gledanje u budućnost, koja je zasad obavijena 
gustom tamom i ispunjena svakojakim opasnostima. U Montreux-u, 
reći će se, stvar je bila jednostavna i prilično laka. Predmet je bio 
čvrsto omeđen, prijedlog Turske naišao na priznanje kod interesiranih 

država i predstavnici pojedinih dtžava nijesu se našli pred teškim 
zadacima. 

Reklo se što mu drago, na konferenciji se radilo o reviziji jeđnog 
ugovora, koji je nastao pred trinaest godina. Nije se radilo samo o 
prolazu trgovačkih brodova kroz Dardanele, nego i o sigurnosti obal- 
nih država. Konferencija se dakle našla pred otvorenim pitanjem o 
kolektivnoj sigurnosti, pred jednim načelnim pitanjem. Radilo se o 
reviziji jednog međunarodnog ugovora, pa se pred konferencijom 
otvorila opasnost, da ne krene strujom nepromišljenog revizionizma. 
Opasnost je iščezla kad je nastupilo uvjerenje, da se ne rađi toliko o 
reviziji koliko o ustaljivanju sklada između velikih pitanja i postojećih 
političkih prilika. Tom je skladu trebalo posvetiti što više pažnje, jer 
je Turska dala sjajnih dokaza svog pacifističkog raspoloženja. Paci- 
fističko raspoloženje nikada ne dolazi u sukob s osnovnim načelima 
međunarodnog prava. Zahtjev Turske trebao je dobiti kolektivnu sank. 
ciju, a mogao ju je dobiti, jer je vodio računa o sigurnosti i intere- 
sima svih obalnih država i jer se osnivao na političkoj stvarnosti. 

Konferencija u Montreux-u je jasno pokazala, da dobra volja za 
udovoljenje opravdanih zahtjeva i pacifističko raspoloženje mogu do- 
vesti do potrebitih sporazuma, da baš u sadanjem nemirnom gibanju 
razboriti pacifistički elementi ne smiju ostati po strani i da kolektivne 
sigurnosti ne može biti bez uvaženja realnih potreba, koje vrijeme so- 
bom donosi a narodi punim pravom mogu da ih istaknu. 


LEO WFINBERGER 
JUGOSLAVENSKA TEKSTILNA INDUSTRIJA 


Pod tekstilnom industrijom razumijevamo preradbu raznih vla- 
kanaca u predivo, tkanje tkanina (Gewebe), pletenje pletiva (ge- 
strickte und gewirkte Ware) i konačno konfekciju tkanina. Tekstilna 
industrija prerađuje sirovine, koje proizvađa a) poljoprivreda: 
lan, konoplju, kudelju, pamuk i jutu, b) stočarstvo: ovčju i kozju 
vunu i c) svilogojstvo: svilu; polusirovine, koje proizvađa ke- 
mijska industrija: rayon tzv. umjetna svila; i nova prediva: 
celulozna vuna (Zellwolle) i kazeinska vuna (Lanital). 

lako je Jugoslavija pretežno stočarska i poljodjelska zemlja sa 
odličnim uslovima za uzgoj tekstilnih sirovina, ipak ih ona proizvodi 
u ograničenoj i nedovoljnoj količini za domaće potrebe. 

I. Predionice. — Jedina tekstilna sirovina, koju Jugoslavija pro- 
izvodi ne samo u dovoljnoj količini za pokriće domaće potrebe već 
preostaje i za izvoz je kudelja. Proizvodnja kudelje iznosila je 
god. 1930 — 351.527 qu, 1931 — 229.486 qu i 1932 — 222.011 kvin- 
tala, a izvezeno je god. 1930 — 198.511 qu, 1931 — 111.082 qu, 1932 
— 97.145 qu, 1933 — 83.960 qu i 1934 — 124.454 kvintala, dok je u 
državi ostalo god. 1930 — 205.828 qu i 1932 — 98.424 kvintala.!) 


1) Izvještaj zavoda za unapređenje spoljne trgovine za 1934 god. Beograđ 
1935; Jozo Lakatoš, Jugoslavenska privreda 1933 g. 

Iz navedenih podataka vidimo, da je količina proizvedene kudelje 
dosta velika; razmjerno mnogo utroši sam proizvađač i domaća pre- 
radbena industrija (oko 160.000 kvintala). Za preradbu kudelje po- 
stoje mnoga preduzeća, koja se nalaze većinom na teritoriju beograd- 
ske komore (90) i Savske banovine (4). Ova preduzeća, većinom za- 
natska, grebenaju kudelju, koja se ovako poluprerađena izvaža u ino- 
zemstvo ili ju plasiraju na domaćem tržištu za daljnju preradbu. 

lako se Jugoslavija ubraja u najvažnije proizvađače sirove ku- 
delje, ipak uvaža u dosta velikoj količini prerađenu kudelju. Taj uvoz 
je iznašao 1933 god. 2.050 qu u vrijednosti od 4,788.000 dinara, a 
1934 god. 2.610 qu u vrijednosti od 7,244.000 dinara. 

Lan. — Mnogo je manja proizvodnja lana, druge po važnosti 
iekstilne sirovine. Ona je iznašala u kvintalima kako slijedi: 1923 — 
13.090, 1924 — 73.923, 1925 — 98.694, 1926 — 75.242, 1927 — 74.218, 
1928 — 689.737, 1929 — 93.135, 1930 — 103.366, 1931 — 98.098, 
1932 — 106.347, i 1933 — 99.277 kvintala.?) 

Veći dio domaće proizvodnje lana potroše sami proizvađači dok 
u industrijske svrhe prerađuje lan samo jedna predionica, pa se sva 
ostala potreba domaće industrije u lanenom predivu pokriva uvozom 
iz inozemstva. 

Uvoz lanenog prediva iznosio je: 1933 god. 3.290 qu u vrijednosti 
od dinara 11,133.000, a 1934 god. 4.630 u vrijednosti od dinara 
14.874.000.) 

S obzirom na veliki uvoz iz inozemstva potrebno bi bilo ne samo 
da se poveća domaća proizvodnja lana, već da se omogući i razvoj 
predionica lanenog prediva. Povećanje uvozne carine na laneno pre- 
divo i izrađevine iz lana omogućilo bi još više razvoj te industrije 
u Jugoslaviji. 

Svila. — Jugoslavija je jedna od vodećih zemalja u proizvodnji 
svile. Proizvodnja sirovih kokona kretala se je počam od 1923 godine 
kako slijedi: 1923 — 6.932 qu, 1924 — 9.724, 1925 — 10.131, 1936 
— 9.668, 1927 — 9.385, 1928 — 11.544, 1929 — 12.566, 1930 — 12.723, 
1931 — 7.776, 1932 — 4.662, a 1933 — 7.213 kvintala. Veći dio do- 
maće proizvodnje izvažamo u neprerađenom stanju bilo u kokonima 
ili kao sirovo predivo, koje se dobiva prerađivanjem kokona u 7 do- 
maćih preduzeća. Izvoz sirove svile i kokona bio je: 1932 god. — 
1.520 qu, 1933 — 2.330, a 1934 — 350 kvintala. 

Imade vrlo malo izgleda, da se proizvodnja prave svile poveća, 
jer nerentabilnost te industrijske grane slabi potstrek za proširenje 
i povećanje i sadanje proizvodnje. Umjetna je svila sve boljim usavr- 
šavanjem svoje kvalitete i mnogo nižom cijenom oduzela svili glavna 
tržišta. 

Umjetna svila (Rayon). — Celulozom i bakrom bogata 
Jugoslavija nije imala do sada predionice umjetne svile (Rayon) i ako 
je unutrašnja potrošnja velika. Osobito velik kapital, koji je potreban 
Za ovu vrstu tvornica, nije bilo moguće dosada sakupiti i angažirati u 


2) Statistički godišnjak 1933. Beograd 1985, str. 85. 
3) Izvještaj zavoda za unapređenje spoljne trgovine za 1984 god. 

Jugoslaviji. Osim toga bez carinske zaštite na predivo iz umjetne svite 
domaće predionice ne bi bile zaštićene od dumpinga inostranih predu- 
zeća. Inostrane tvornice, zaštićene s jedne strane mnogim patentima 
na proizvodnju, a s druge strane, potpomognute jakim bankovnim 
kapitalom (Amerika, Engleska, Francuska, Holandija) ili državom (Ita- 
lija, Japan), imale su pogodne uslove za svoj jaki razvitak. Bez pri- 
pomoći jake zaštite sa strane države nije se moglo ni pomisliti na 
osnutak domaće tvornice. U interesu naše cjelokupne privrede bilo bi 
podizanje ovakve jedne tvornice umjetne svile, iako bi vjerovatno 
produkcioni troškovi bili nešto veći no oni u inozemstvu. No uvođe- 
njem zaštitne carine pružila bi se mogućnost, da se cijena prediva 
iz umjetne svile podigne na rentabilniji nivo; domaća industrija, koja 
prerađuje svileno predivo, plaćala bi doduše ovo više no dosada, ali 
bi to bilo bez štete na razvoj same industrije. Industrija naime, koja 
prerađuje predivo (bilo u tkaonicama bilo u industriji čarapa) i onako 
je zaštićena visokim uvoznim carinama. Tako je na pr. domaća indu- 
strija svilenih čarapa zaštićena carinom na čarape sa punih 350 dinara 
po 1 kg, dok se cijena 1 kg prediva iz umjetne svile kreće oko 35 do 
40 dinara. 

Uvoz prediva iz umjetne svile bio je: 1933 god. 12.670 qu u vri- 
jednosti od Din 66,059.000, a 1934 god. 18.710 qu u vrijednosti od 
92,893.0000 dinara. 

Vuna i vuneno predivo. — Premda je Jugoslavija bo- 
gata ovcama i kozama, čiji se broj cijeni na 10,500.000 komada, ne 
samo da ona ne izvaža sirovu vunu u većim količinama, već je njena 
domaća industrija prisiljena da za svoju potrebu uvaža vunu iz ino- 
stranstva. Dok je izvoz vune, većinom manje vrijedne kvalitete, bio u 
god. 1932 — 1.470 qu, u god. 1933 — 3.030, a u god. 1934 — 5.420 
kvitala, Jugoslavija je uvažala iz inozemstva velike količine sirove 
vune. Ovaj je uvoz samo malo većom brigom mjerodavnih faktora mo- 
gao biti mnogo manji, što bi samo još više doprinijelo poboljšanju 
trgovinske bilance. 

Uvoz vune iznosio je u god. 1932 — 14.590 qu u vrijednosti od 
Din 28,576.000, u god. 1933 — 22.300 qu u vrijednosti od 49,572.069 
Din, a u god. 1934 — 29.730 qu u vrijednosti od 69,462.000 dinara. 
Krivnja, da je uvoz sirove vune tako velik, nije na industriji. Kvaliteta 
vune, koju naše stočarstvo proizvodi, tako je loša, da je industrija ne 
može upotrebiti. Naš stočar ne samo da ne gaji ovcu, koja mu daje 
dobru kvalitetu vune, već i ono malo dobre vune, što je proizvodi, ne 
zna po kvaliteti sortirati. Mjerodavni faktori nijesu u tom pogledu do 
danas ništa poduzimali, da se to stanje popravi. Posao je sigurno .te- 
žak, ali u interesu je narodne privrede a i samog stočarstva, koje se 
nalazi u vrlo slabom stanju, da se poduzmu najenergičnije mjere za 
podizanje kvalitete naše vune i njeno racionalno iskorišćavanje. 

Vunu, koju naš stočar proizvodi, velikim dijelom sam potroši u 
kućnom obrtu za izradbu najraznovrsnijih predmeta (odijela, čarapa, 
sagova itd.). Ne treba posebno spomenuti, da naš stočar u mnogim 
krajevima ne zna cijeniti vrijednost te vune, te je troši u potpuno 
nepotrebne svrhe, nadalje da ne striže vunu u pravo vrijeme i: sl. — 

Osim u kućnom obrtu, gdje se na najprimitivniji način prede vuna, 
prerađuju mnoga zanatska preduzeća vunu u gruba prediva slabe kva- 
litete. Najveći broj tih zanatskih preduzeća imade područje beograd- 
ske komore (oko 100 preduzeća), daleko manje imade dravska (4) i 
nešto savska banovina. 

U Jugoslaviji ima 7 industrijskih preduzeća, koja predu sirovu 
vunu u predivo. Kapacitet domaćih tvornica ne dostaje za potrebe u 
zemlji, pa je stoga vrlo jak uvoz vunenog prediva, kojega upotreb- 
ljava ne samo industrija i obrt, nego potrošač u formi raznih prediva 
za pletenje. 


Uvoz vunenog prediva iznašao je: 
god. 1921 1.190 qu u vrijednosti od Din — 8,110.000 


>» 1922 1.760. >» » » » >» _ 12,484.000 
>» 1923 3.580 » >» » » »__ 35,988.000 
» 1924. 4.290 _ >» » » » »  43,922.000 
» 1925  T.330 » >» » >» »  65,688.000 
>» 1926 10.280 _ >» >» » » »  85,209.000 
» 1927 11.750. » >» » >» >»  96,312.000 
» 1928 11.250 >» » » >» >»  98,674.000 
>» 1929 14.780. » » » »> >» 101,933.000 
» 1930 9.840 >» >» » » »  67,028.000 
>» 1931 6.500 >» >» » >» »  45,499.000 
» 1932 9.500 » >» » » »  60,000.000 
>» 1933 11.210. » » » >» »  80,734.000 
» 1934 12.530 » » » >» >»  91,588.000 


Glavna vrsta uvezenog vunenog prediva je predivo iz češljane . 
vune, koja se u Jugoslaviji izrađuje u vrlo maloj količini. Zapravo 
Jugoslavija i uopće nema niti jednu t. zv. češljaonu vune (Kimmerei), 
što bi bio prvi preduvjet, da može kod sebe preraditi svoje domaće 
vrste vune, pod pretpostavkom, da bi potrebnim mjerama podigla 
kvalitetu iste. Osim toga posjeduje samo jednu predionicu češljane 
vune, koja može samo minimalni dio potrebe da podmiri. Tome imade 
više razloga među kojima su najvažniji: relativno slaba carinska za- 
štita i pomanjkanje kapitala. Naše banke, koje su imale uopće slabo 
razumijevanja za tekstilnu industriju, nijesu htjele ili mogle da finan- 
siraju ovakova preduzeća. 

Pamuk i pamučna prediva. — Proizvodnja pamuka u 
Jugoslaviji je vrlo malena usprkos poduzetim mjerama za smanjenje 
uvoza njegove sirovine. Potpuna neovisnost od uvoza ne će biti mo- 
guća, jer iz klimatskih razloga ne možemo da proizvodimo pamuk po- 
trebne kvalitete. Pamuk, koji uspjeva u najjužnijim krajevima Jugo- 
slavije slabe je kvalitete, a i rentabilitet je pod postojećim uslovima 
slab. Cijena pamuka na inozemnom tržištu je daleko povoljnija, pa 
će se premijama, koje država namjerava plaćati proizvođačima, mo- 
rati osigurati zarada kako bi se domaća proizvodnja održala. 

Proizvodnja sirovog pamuka bila je: god. 1932 — 3.902 qu, 1933 
— 2.208 qu, 1934 — 5.133 qu, a 1935 — 2.575 kvintala.*) 


4) Dr. T. Mirović: Kultura pamuka u Povardarju i njeno unapređenje. 
»Ekonomist«, br. 7—8/1936, str. 326. 

Uvoz sirovog pamuka iznosio je: god. 1933 — 105.550 qu u vri- 
jednosti od Din 153,523.000, god. 1934 — 145,760 qu u vrijednosti od 
204,163.000, a god. 1935 — 148.990 qu u vrijednosti od 210,000.000 
dinara. 

Kako vidimo domaća proizvodnja sirovog pamuka prema uveze- 
nom je tako malena, da jedva iznaša 2%, a ako uzmemo još u obzir, 
da je količina pamučnog prediva, kojeg uvažamo, isto tolika kao i 
uvezenog sirovog pamuka, pada taj postotak i ispod 1%. — Problem 
povećavanja domaće proizvodnje sirovog pamuka je jedan od naj- 
važnijih problema naše narodne privrede uopće, a poljoprivrede na- 
pose. Pamuk uvažamo isključivo iz zemalja, u koje vrlo malo ili go- 
tovo ništa ne izvažamo. Ne treba da posebno ističemo koliko je to 
opterećenje za našu cjelokupnu privredu. 


Od gornje količine uvezenog pamuka uvezle su kao glavni uvoznici 
U. S. A. i Indija kako slijedi: 


god. 1933 U. 8. A. 68,980 qu Din  102,603.000 Ukupno 
Indija 26,970 >» » 36,293.000 Din 138,896.000 
god. 1934 U. 8. A. 100.079 >» >  151,8350.000 
Indija 37.220 » » 41,914.000 >»  193,244.000 
U isto vrijeme iznaša cjelokupan naš izvoz u: 
god. 1933 U. 8. A. Din — 63,602.000 Ukupno 
Indija » 4,278.000 Din — 67,880.000 
god. 1934 U. S. A. >  156,837.000 
Indija » 7,254.000 >  164,191.000 


Dok će Jugoslaviji teško uspjeti da uzgaja pamuk, koji odgovara 
amerikanskoj kvaliteti, imade vrlo mnogo vjerojatnosti, da će selek- 
cijom uspjeti uzgajati pamuk, čija će kvaliteta zamijeniti onaj indij- 
skog podrijetla. Nadamo se da će mjerodavni faktori i dalje nastojati, 
da se podigne i proširi kultura pamuka, ali tom prilikom moraju pa- 
ziti, da se intervencijom države i povišenim cijenama domaćeg pa- 
muka ne onemogući razvoj domaće preradbe pamuka i pamučnih pre- 
diva, jer nije svrha dobroj ekonomskoj politici, da se jednoj grani 
privrede omogući rentabilitet na štetu druge. Povišenjem uvozne ca- 
rine na sirov pamuk treba paralelno povisiti i carinu na predivo i ca- 
rinu na gotove pamučne izrađevine. 

Uvezeni sirovi pamuk prerađuju domaće predionice. Njihov broj 
u Jugoslaviji iznaša: 

Dravska banovina "7 sa ukupno cca 120.000 vretena 
Savska » 2 > » > 40.000 » 
l> 
l> 


Vardarska >» » >» 15.000 » 
Beograd » » 15.000 » 


Kapacitet gornjih predionica ne dostaje za pokriće domaće po- 
trebe na pamučnom predivu, pa je razumljivo, da je uvoz prediva 0s0- 
bito velik. Godine 1933 uvezeno je 128.810 qu u vrijednosti od Din 
337,593.000, god. 1934 — 156.430 qu u vrijednosti od 390,672.000, a 
god. 1935 — 137.030 qu u vrijednosti od 342,500.000 dinara. Ako 
promotrimo uvoz pamučnog prediva po zemljama opazit ćemo, da 
zemlje, sa kojima imademo pasivnu trgovinsku bilancu, uvažaju u go- 
dinama 1933 i 1934 trećinu cjelokupnog uvoza. Taj nepovoljan raz- 
mjer povećava se u 1935 i 1936 godini uslijed sankcija protiv Italije 

na nepodnošljive iznose tako, da se početkom 1936 godine penje na 
dvije trećine čitavog uvoza iz tih zemalja. Italija, do pred sankcija 
najjači uvoznik prediva, otpada zasada kao uvoznik; da li će poslije 
ukidanja sankcija biti u mogućnosti da ne samo u uvoznoj, već i u 
izvoznoj trgovini Jugoslavije zauzme onaj položaj, koji je pred uvo- 
đenjem sankcija imala, teško je predvidjeti. Jasno je, da uvoz prediva 
iz nekih država ugrožava ravnotežu bilance njene vanjske trgovine. 
Nameće se jedno pitanje: da li jugoslavenska privreda ne će podi- 
zanjem predionica i time povećavanjem uvoza sirovog pamuka doći u 
još nezgodniji položaj od onoga, u kojem se već nalazi. Kako vidimo 
ona mnogo više plasira svojih proizvoda u zemlje, koje joj dobav- 
ljaju predivo (Engleska, Čehoslovačka, Italija) no u zemlje, koje do- 
bavljaju sirovi pamuk (U. S. A. i Indija). Međutim imade zemalja, iz 
kojih Jugoslavija može da uvozi sirovi pamuk, a da u isto vrijeme po- 
jačava svoj izvoz u te zemlje. U prvom redu dolazi u obzir Egipat. 
Kvalitet egipatskog pamuka, osim kvalitete »Mako«, odgovara kva- 
liteti amerikanskog pamuka. Jugoslavenske predionice su orijentirane 
na američki pamuk, no uvjereni smo da taj egipatski pamuk može 
u velikoj mjeri da zamijeni amerikanski pamuk. Pamuk, koji proiz- 
vodi Južna Amerika i gdje jugoslavenski izvoz imade velikih moguć- 
nosti, također bi bila dobra zamjena za mnoge proizvode jugoslaven- 
ske privrede. 


II. Industrija, koja prerađuje predivo (Garnverarbeitungsindustrie). 
— Industrija pletene robe i čarapa. — Niti jedna indu- 
strija u Jugoslaviji nije u tako kratko vrijeme od nepunih 5 godina 
uspjela da se emancipira potpuno od uvoza iz inozemstva i da postane 
u pravom smislu domaća industrija, kao što je to slučaj s industrijom 
pletene robe. Prije rata su tek u nekim mjestima današnje dravske i 
dunavske banovine postojale male pletionice, ali poslije rata, modom 
favorizirana i visokim zaštitnim carinama zaštićena industrija našla je 
široko polje rada, te se podigla na zamjernu visinu. Jeftina nabavna 
cijena strojeva bila je razlogom, da je proširenje ove industrije bilo 
vrlo lako tako, da danas u samoj Dravskoj banovini postoji oko 350 
preduzeća, na području beogradske komore oko 100, a slično je i u 
Savskoj banovini. Sveukupni broj preduzeća, naravno većinom zanat- 
skog karaktera, iznaša oko 700.5) Taj broj preduzeća je prevelik za 
domaće potrebe, jer je izvoz tih proizvoda isključen, a nema ni u bu- 
dućnosti boljih izgleda u tom pogledu. 

Pod istim uslovima kao i industrija pletene robe radi i industrija 
čarapa. lako zaštićena carinama, ipak ne nalazi mnogo zarade u svo- 
jem poslovanju. Prevelika proizvodnja bezbroj.malih preduzeća, ne- 
mogućnost bilo kakove zajedničke organizacije, koja bi učinila do- 
nekle reda u toj grani tekstilne industrije, ruši cijene gotove robe u 
većini slučajeva ispod same cijene koštanja. Nažalost ne postoji au- 
toritativni način, kojim bi se s uspjehom moglo ograničiti broj tih 
tvornica i dati tako mogućnost normalnog rada u toj industriji. 


5) Podaci dobiveni od Udruženja pletičarskih obrtnika u Ljubljani i pre- 
ma Izveštaju zanatske komore u Beogradu za g. 1935. 

Tkaonice, — Najvažnija privredna grana u okviru tekstilne ne- 
dustrije je tkanje vunenih, pamučnih, svilenih i lanenih tkanina. Po- 
red toga, što se veliki dio pučanstva snabdjeva tkaninama satkanim u 
kućnoj industriji, velik je uvoz tkanina u Jugoslaviju kao i proizvod- 
nja domaćih tvornica. Tako na pr. uvoz tkanina iznaša: 


god. 1933 pamučne tkanine 80.150 qu ili Din 185,441.000 | 
vunene » 17.970 » » >» 124,849.000 
svilene » 1140 >» » >»  41,661.000 
lanene » 330 » » 2,333.000 

god. 1934 pamučne tkanine 34.740 » >» » 201,047.000 
vunene » 9.380 » >» » 149,274.000 
Svilene » 1.600 >» » »_ 64,622.000 
lanene » 330 » » >, 2,971.000 


Poslije svjetskog rata podignute su u Jugoslaviji mnoge tkaonice. 
Zaštitne uvozne carine omogućavaju novim tvornicama intenzivno po- 
slovanje. Dok je u drugim državama (naročito Čehoslovačka) posto- 
jeća tekstilna industrija zapala u najveće poteškoće, koje su svršavale 
sa likvidacijom velikih preduzeća, novo osnovana tekstilna industrija 
u Jugoslaviji uživa sve preduslove punog prosperiteta. 

Među tvornicama, koje su se u Jugoslaviji u prvo vrijeme osni- 
vale, većina su ili podružnice inostranih tvornica ili preseljene strane 
tvornice. Rijetke su iznimke, da su domaći kapitalisti osnivali tkaonice. 
Tek zadnjih godina osnovane tvornice većinom su u domaćim rukama, 
no 44%. preduzeća su još i danas u rukama inostranog kapitala 
(Ukupno 57 poduzeća). — Preselenje stranih postojećih tvornica kao 
i niska nabavna cijena rabljenih strojeva bilo je razlogom, da je iz 
inozemstva u Jugoslaviju uvezen veliki broj rabljenih strojeva. Uvo- 
đenjem carine na rabljene tekstilne strojeve god. 1932 skoro je put- 
puno onemogućen uvoz istih tako, da je zadnjih godina i potpuno 
prestao. Pored toga, što je u početku uvezeno mnogo tih strojeva, 
uvjereni smo, da je stanje cjelokupnog postrojenja jugoslavenskih 
tekstilnih tvornica kvalitetom strojeva bolje no u mnogim zemljama 
sa razvijenom tekstilnom industrijom, jer je naša tekstilna industrija, 
što na temelju lošeg iskustva sa starim strojevima, što prisiljena ca- 
rinama na rabljene strojeve, kod proširenja svojih tvornica nabavljala 
samo moderne i rentabilne strojeve. Sveukupan broj mehaničkih tka- 
onica u Jugoslaviji iznaša 147, te se je koncentrirao uglavnom u Beo- 
gradu, Savskoj i Dravskoj banovini. Broj tkaonica iznosi: Beograd sa 
Zemunom 20, Savska banovina 49 (Zagreb 23), Dravska 42 (Maribor 
15), Dunavska 13, Vardarska 9, Vrbaska 2, Primorska 2, Moravska 5 
i Drinska banovina 5 tkaonica. 

Prema materijalu, kojeg tkaonice prerađuju, dijelimo ih na tka- 
onice vune, svile, lana, pamuka i jute. Teško je odrediti, koju tvornicu 
možemo uvrstiti u koju grupu, jer postojeće tvornice često podjednako 
i istovremeno troše više vrsta materijala na pr. lan i pamuk ili pamuk 
i svilu. Mi smo takve tkaonice stavili u obje vrste tkaonica. 


Tkaonice lana, konoplja i jute proizvode razne 
vrste tkanina, koje se relativno malo troše, pa ih zato niti nemamo 
veći broj. Postoji svega 8 mehaničkih tkaonica, koje se nalaze u Sav- 

skoj, Dravskoj i Dunavskoj banovini, a mogu podmiriti svu potrebu 
Jugoslavije. 

Tkaonice svile zauzimaju u tekstilnoj industriji Jugoslavije 
lijep položaj, a u prvom redu one, koje prerađuju vještačku svilu. 
Pravu svilu izrađuje 6 tkaonica, a od ovih samo jedna isključivo 
pravu svilu, dok ostale uz ovu još i umjetnu svilu, Sve veća upotreba 
tkanina iz umjetne svile u najiširim potrošačkim slojevima, a i sve 
jeftinija cijena umjetnoga svilenog prediva, daje mogućnosti jakog 
razvoja ove industrije. Nema bojazni, da će inostrana konkurencija 
ugroziti prosperitet ove grane tekstilne industrije zaštićene carinom. 
Broj tkaonica svile iznosi: Beograd sa Zemunom 5, Savska banovina 
10, Dravska 9, Moravska 1, i Dunavska banovina 7, svega 32 tkaonice. 

Tkaonice vunene robe imadu uz rijetke iznimke najlošije 
tvorničke uređaje. To je jedina industrija, gdje dolaze do izražaja ra- 
nije uvezeni stari i loši strojevi. Prevladava roba lošije i jeftinije kva- 
litete. Uz veoma manjkavu zaštitu nije ni čudo, da se ta industrija nije 
mogla da razvije onako, kako bi morala. Kapacitet većine fabrika ove 
grane tekstilne industrije je malen, jer prevladava broj malenih tka- 
onica sa nekoliko najnužnijih strojeva. Broj tkaonica vune iznosi: 
Beograd—Zemun 11, Savska banovina 13, Dravska 14, Vardarska 7, 
Dunavska 6, i Moravska banovina 2, ukupno 53 tkaonice. 

Tkaonice pamučne robe, usprkos što je pamučna in- 
dustrija najslabije zaštićena od svih ostalih tekstilnih industrija, us- 
pjele su ipak da zadrže dominantan položaj. Velika potražnja za pa- 
mučnim tkaninama i moderni uređaj velikog dijela tvornica pamučne 
industrije glavni su faktori, koji su ovu industriju podigli na taj po- 
ložaj. Kao i tkaonice vunene robe tako isto i one pamučne robe, bore 
se često s inostranom konkurencijom, koja u mnogo slučajeva pro- 
daje robu uz dumping cijene (Japan). Do nedavna ugrožena u svom 
radu od japanskog dumpinga, u zadnje vrijeme u nestašici sirovog 
prediva uslijed zabrane uvoza iz Italije, ova industrija stalno mijenja 
opseg svoje proizvodnje. Postrojenje jugosl. tkaonica pamučne robe 
je razmjerno mnogo modernije od sviju ostalih vrsta tkaonica, pa sa 
cca 15% automatiziranih strojeva nadilazi prosjek mnogih vodećih 
zemalja. — Broj tkaonica pamučne robe iznaša: Beograd—Zemun 10, 
Savska banovina 22, Dravska 31, Dunavska 2, Moravska 2, Vrbaska I, 
Varđarska 1, Primorska 2, i Drinska banovina 1, ukupno 72 tkaonice. 

Pamučna industrija koncentrirana je uglavnom u nekoliko gra- 
dova i njihovoj okolini: Maribor, Beograd—Zemun, Kranj, Zagreb i 
Karlovac tako, da se ondje nalazi 58% cjelokupnog broja tkaonica 
pamučne robe. Dva mjesta, Maribor i Kranj, proizvode gotovo polo- 
vicu cjelokupne jugoslavenske proizvodnje. 

Pored velikog broja raznovrsnih tkaonica, Jugoslavija ipak uvaža 
mnogo tkanina. Potrebno bi bilo, da se broj domaćih preduzeća po- 
veća, jer domaćeg kapitala imade dosta, unutrašnja potrošnja je ve- 
lika, samo bi trebalo mnogo više poduzetnosti kod domaćih ljudi, 
kako bi s vremenom preuzeli od stranih tvorničara i kapitalista jednu 
od najglavnijih i najunosnijih industrijskih djelatnosti narodne pri- 
vrede. 

NIKOLA MIRKOVIĆ (BEOGRAD) 


MANDŽUKUO — NOVI FAKTOR U SVJETSKOM 
GOSPODARSTVU 


Jedno od čvorišta ukrštenih interesa u današnjem svijetu je i 
Mandžurija. Događaji, koji se zadnjih dana odigravaju u Evropi, po- 
tisnuli su u stranu aktuelne probleme ostalih dijelova zemljine kugle. 
Ali to ne znači da stvari, koje se razvijaju na obalama Pacifika gube 
od svoga značaja. Daleki istok i dalje ostaje jedno od težišta svjet- 
ske političke borbe. Od japanske vojne ekspedicije u Kinu 1931/32 
događaji u tom dijelu svijeta razvijaju se velikom brzinom i prijete 
često da uzmu dramatične obrte, ugrožavajući i onako dovoljno 
ugrožen svjetski mir. Mandžurija je, da se tako izrazimo, čvor čita- 
vog kompleksa pitanja obuhvaćenih pod zajedničkim imenom »pro- 
blem Dalekog istoka«. Ako je Kina sa svojim ogromnim rezervoarom 
ljudstva, u budućnosti najveće tržište svijeta, u sredini sveukupnog 
problema Pacifika, Mandžurija je onaj dio Kine kome je pripala 
uloga od odlučujuće važnosti u historijskm razvoju čitavog jednog 
dijela svijeta. 

Ulazak Kine u modernu historiju u stvari je borba o nju. Polo- 
vinom XVI stoljeća Portugalci se učvršćuju na ušću Sikjanga. Iz ki- 
neske vanjske trgovine istiskuju ih Holanđani. Polovinom XIX sto- 
ljeća Opijumskim ratom 1839—42 god. nastaje »Opening-up of Chi- 
na«, »Otvaranje Kine« od strane Engleza. U isto vrijeme kroz Sibi- 
riju u sjever Kine prodire Rusija. Krajem stoljeća pojavljuje se druga 
vanevropska velesila, Japan. Njegov rat sa Kinom 1894—95 god. 
znači prvi odlučan korak na azijsko kopno. Apstrahirajući Francusku, 
koja je bila jače zainteresovana samo na krajnjem jugu Kine, Nje- 
mačku, koja je pod svaku cijenu htjela da utječe na događaje na 
Dalekom istoku i Sjedinjene Američke Države, koje nisu imale teri- 
torijalnih aspiracija, već su svojom »open door« politikom htjele da 
omoguće američko ekonomsko prodiranje u »carstvo sredine«, na 
prekretnici XIX i XX stoljeća imamo tri glavna rivala u Kini: Engle- 
sku, Rusiju i Japan. Dok je Engleska imala svoje pretežne interese 
u dolinama Sikjanga i Jangcea, kao i u južnom obalskom dijelu, Ru- 
sija i Japan vodili su ogorčenu borbu za kineski sjever. 

Ratom 1904—05 god. Japanu uspije da potisne Ruse iz Mandžu. 
rije i da se učvrsti u njoj. Svjetski rat i Ruska revolucija samo su 
ubrzali japansko prodiranje. lako ustavljen odredbama Konferencije 
sila u Washingtonu 1921—22, poslije jednog perioda mirovanja 
1922—31, Japan uspijeva svojom ekspedicijom 1931—32 da prodre 
u Kinu i da se odlučno učvrsti na njenom sjeveru, u Mandžuriji. Ogro- 
man dio teritorija Kine otcjepljen je i od njega načinjena nova dr- 
žava pod japanskom kontrolom: 1 marta 1932 proglašena je država 
Mandžukuo. Danas, nakon četiri i pol godine njenog opstanka, bit 
će od interesa dati jedan pregled ekonomskog života te zemlje. Eko- 
nomska struktura i osobitosti privrednog razvitka Mandžukua omo- 
gućit će nam da shvatimo njegove političke probleme kao i političke 
probleme cijelog Dalekog istoka. Šta više, može se reći, da se ti pro- 

blemi ne mogu razumjeti bez poznavanja ekonomskih faktora, koji 
djeluju u toj zemlji i koji leže u osnovi tih samih problema. Želimo 
pored toga, da ovaj članak posluži u isto vrijeme kao vrelo doku- 
mentacionog materijala onima, koje razvoj događaja na Istoku po- 
drobnije zanima.!) 

I Površina, stanovništvo i migracija. — Mandžurija danas de jure 
ne pretstavlja jednu upravnu cjelinu. Pored države Mandžukuo,?) 
kojoj je 1933 god. prisajedinjena pokrajina Jehol i koja je pod ja- 
panskom vojnom kontrolom, postoje još dva upravna edno Za- 
kupna Teritorija Kwantung # Zona Južno Mandžurske željeznice. 

Z. T. Kwantung ima od 1919 god. jednu autonomnu vladu u Port 
Arturu, dok je administrativna vlast u rukama Kwantunškog Biroa, 
koji stoji pod kontrolom japanskog ambasadora u Mandžuku. Japan 
je došao u posjed ove teritorije ratom 1904—05 duzevši je od Ru- 
sije. Koncesija na područje, koje je zakupljeno od kineske vlade u 
Pekingu, isticala je 1915, ali su je Japanci tad produžili sve do 1997 
godine. 

Zona JMŽ (Južno Mandžurska Željeznica) je danas pod upravom 
jednog odjeljka JMŽ., koji stoji pod izravnim nadzorom Kwant. 
Biroa. 

Prema tome riječ »Mandžurija« označava danas sva tri upravna 
područja zajedno: Mandžukuo, Z. T. Kwantung i Zonu J. M. Ž. Povr- 
šina Z. T. Kwantung iznosi 3.462 km?, a površina Zone JMŽ, koja u 
stvari pretstavlja jedan uzani teritorijalni pojas duž pruga JMŽ, 
284 km?. Na ukupnoj teritoriji ovih dvaju područja živjelo je 30 juna 
1933 godine 1,556.827 domorodaca, 338.169 Japanaca (uglavnom u 
Dairenu i Port Arturu), 32.304 Koreanaca i 2.389 Evropljana i Ame- 
ričana. 

Sam Mandžukuo ima površinu od 1,292.370 km?ž, koja se dijeli 
na 14 pokrajina. Specijalni Sjeverno Mandžurski Distrikt i Gradske 
Distrikte Hsinking i Harbin. Najgušće naseljene pokrajine su: Pin- 
kiang (4,189.707 ljudi), Kirin (4,504.180), Fengtien (9,495.902) i Chin- 
chow (3,292.532), koje pokrivaju primorske i poljoprivredne dije- 
love zemlje duž pruga JMŽ i IKŽ (Istočno Kineska Željeznica). Uku- 
pan broj stanovnika cijenio se početkom 1936 godine na 32,869.000 
liudi.*) Računa se, da pretežni dio stanovništva Mandžurije (oko 
80%), sačinjavaju Kinezi, koji su se doselili sa juga, i njihovi potomci 
poznati pod imenom »Hana«. Starosjedioci Mandžurci i Mongoli, za- 
jedno sa Koreancima, čine jedva 10% mandžurskog stanovništva. 

Kineska migracija prema sjeveru može se označiti kao jedna od 
najsnažnijih migracija moderne historije. U ogromnim masama se- 


1) Statistički podaci u ovom članku potječu pretežnim dijelom iz man- 
džurskih i japanskih izvora. Oni su, ukoliko je to bilo moguće, kontrolirani 
američkim podacima, koji u pogledu Kine važe kao veoma pouzdani. 

2) Zvanični naziv države od marta 1934 je »Mančutikuo«, što znači »Ca- 
revina Mandžurija«. Naziv »Mandžukuo« je međutim i dalje ostao u prometu 
8 inozemstvom. 

3) Svi dosadašnji podaci o površini i stanovništvu: General Survey of 
Conditions in Manchoukuo with special emphasis on economic developments. 
Department of Foreigen Affairs, Manchoukuo Government, Hsinking, novem- 
bra 1935. 

ljaci su napuštali ravne dijelove centralne Kine, prisiljeni na to prven- 
stveno feudalnim odnosima na zemlji, a zatim periodičnim poplava- 
ma, te glađu. Porodice s velikim brojem članova bile su u Kini pri- 
siljene da žive na liliputanskim imanjima. U pojedinim pokrajinama 
veleposjednici su držali po 75—90% čitave zemlje. Tjesna gazdinstva 
seljaka, ma da do krajnosti intenzivno obrađivana, nisu mogla ishra- 
niti svoje vlasnike. Tu leže glavni uzročnici ogromnom iseljen:čkom 
valu iz Kine prema slabo naseljenim i plodnim predjelima Mandžurije. 
G. Walter H. Mallory, izdavač poznatog »Pol:tical Handbook of the 
World« objavio je 1929 god. u jednom američkom časopisu članak o 
smjeru kineske migracije prema sjeveru. Na karti, koja je uz članak 
priložena, može se vidjeti pokret te migracije. Sa juga, iz agrarnih 
pokrajina Shantung i Hopei, migracioni val se kretao prema sjeveru 
pravcem JMŽ, račvajući se na razne strane, a pretežno uz plodne do- 
line Sungarija, Liao i Nonija. Tako su danas plodni centralni dijelovi 
Mandžurije nastanjeni gotovo isključivo Kinezima, dok su starosije- 
dioci, većinom stočari, ostali u brdovitim krajevima sjevera i sjevero- 
zapada. Ne bi se zadržavali toliko na toj migraciji, da ona ne pret- 
stavlja jednu od pokretnih sila ekonomskog razvoja Mandžurije. 
Plodnost zemljišta, rudno blago i neiscrpivi rezervoar kineske radne 
snage, najjeftinije radne snage na svijetu, osnovi su jačanju svih pro- 
duktivnih snaga u zemlji. Može se reći, da su na toj kineskoj migra- 
ciji izgrađeni današnji privredni giganti Mandžurije, a među njima i 
japanska JMŽ, najveći željeznički kombinat svijeta. 


Donja tabela*) prikazuje kretanje kineske migracije od 1923 do 
1932 godine, preko luka Dairen, Yingkow i Antung i preko kinesko- 
mandžurske pogranične stanice Shanhaikwan (željeznicom Peking- 
Mukden). ' | 


Ukupan broj 
Godina Dairen Yingkow Antung Shanhaikwan imigriranih 
1923 172.014 17.087 46.577 138.011 433.689 
1924 167.206 61.904 42.641 210.719 482.470 
1925 197.392 96.647 40.740 197.991 532.770 
1926 267.062 124.743 48.287 167.260 607.352 
1927 599.452 182.558 68.599 327.645 1,178.254 
1928 506.553 152.556 52.703 226.660 938.472 
1929 512.947 148.557 53.551 331.210 1,046.271 
1930 317.841 140.161 34.703 267.295 810.000 
1931 226.531 99.177 36.139 125.555 467.402 
1932 210.847 711.229 28.199 103.759 414.034 


Primjećujemo, da je broj imigriranih Kineza 1927 i 1929 godine 


prešao milijun. God. 1931 i 1932 broj useljenih naglo opada. (Godine 
1932 migraciona bilanca postaje pasivna, tj. više je Kineza napustilo 
Mandžuriju, nego što se uselilo. To opadanje treba pripisati kinesko- 
japanskom ratu i činjenici, da su vojne operacije vođene baš u kra- 
jevima preko kojih je išao migracioni val. Ako se međutim osvrnemo 
na najnoviju mandžursku statistiku, vidjet ćemo, da je broj useljenih 
Kineza opet u porastu. Stanje za 1933 i 1934 godinu bi izgledalo 


4) Fourth Report on Progress in Manchuria, izdanje JMŽ, Dairen, juna 
1934, p. 18. 

ovako: imigracija 631.962, emigracija 485.783, neto imigracija 147.179 
(1933) te imigracija 690.925, emigracija 439.628, neto imigracija 
251.297 (1934). Daljih podataka još nema. Porast useljavanja zadnjih 
godina treba pripisati relativnom normalizovanju saobraćajnih pri- 
lika na sjeveru Kine i nagloj potražnji radne snage izazvanoj ko- 
njunkturom u zemlji, na što ćemo kasnije doći. 

Pored Mandžuraca, u koje ćemo ubrajati i doseljene Kineze, koji 
čine gros stanovništva, u Mandžuku živi danas priličan broj stranaca. 
Prema zadnjim podacima (nov. 1933)%) na teritoriji države živi 
865.633 stranaca od čega: 


Japanaca 90.025 Engleza 424 
Koreanaca 101.161 Njemaca 459 
Sovjet. građana 21.272 Američana 226 
Ruskih emigr. 49.413 Litvanaca 179 
Poljaka 1.519 Ostalih 898 


Pored koreanske imigracije, koja je u porastu od 1910 god. 
(aneksija Koreje od strane Japana, koja je 1894 bila otrgnuta od Kine 
i proglašena nezavisnom kraljevinom), od značaja je japanska imi- 
gracija, ne toliko zbeg brojnosti već zbog motiva. Kako Mandžurija 
treba da postane »nova domovina Japaraca«, to ćemo dati nešto 
mjesta i problemu naseljavanja Japanaca. 

Useljavanje Japanaca počinje uglavnom od 1905 god. i predaje 
Liaotung poluotoka (Kwantunška Z. T.) sa gradovima Port Artur i 
Daljni% Japanu od strane poražene Rusije. Pred rat 1931—32 godine 
broj Japanaca u Mandžuriji bio je preko 240.000. Naseljenici su Žži- 
vjeli najvećim dijelom na Z. T. Kwantung. Poslije okupacije zemlje, 
japanske vlasti nastoje svim silama povećati broj kolonista. Taj pot- 
hvat međutim nije pokazivao nekakve vidnije uspjehe. Godine 1932 
kolonizovano je 500 Japanaca u blizini Chiamussu (na rijeci Sungari, 
nedaleko utoka u Amur). Dalje je, prema podacima koje je objavila 
Uprava JMŽ u Dairenu,7) u martu 1934 naseljeno u istom kraju još 
490 Japanaca. Oktobra 1934 god. naseljeno je 309 Japanaca u Pei- 
takou kod Hailuna. Godine 1935 naseljeno je svega 34 Japanca u 
Hataho i Chengtzuko južno od Mishana uz sovjetsku granicu. 

Prema gore iznijetim podacima iz japanskih izvora vidi se, da 
su napori na kolonizovanju japanskog življa u Mandžuriji ostali bez- 
uspješni. Problem japanske kolonizacije u toj zemlji sličan je onom, 
koji se postavlja u vezi s talijanskom kolonizacijom u Abesiniji. Po- 
red nesavladivih teškoća materijalne prirode, jedna od najozbiljnijih 
prepreka japanskoj kolonizaciji u Mandžuriji je kontinentalna klima 
sa vrlo surovim sibirskim zimama. Zanimljiva je činjenica, da je 
ostrvo Yezo, jedno od četiri kopna Japanskog Carstva, do danas 
ostalo vrlo rijetko naseljeno. Ako se već govori o nekoj prenaselje- 


5) General Survey of Conditions in Manchoukuo, p. 5. Pitanje je da li je 
poslije prodaje IKZ broj sovjetskih državljana još uvijek 21.272. 

6) Ruski Daljni danas se naziva Dairen. Changchun, krajnja stanica IK2Z 
promjenio je ime i kao Hsinking postao glavni grad Mandžukua. Grad New- 
chwang dobio je ime Yingkow. 

1) Answering Questions on Manchuria, 1936, pp. 67—68 (VII _Immi- 
gration). 

nosti Japana, zašto problem kolonizacije nije riješen naseljavanjem 
Yeza? Japanci kad već ne mogu da emigriraju u SAD ili Kanadu rađe 
iđu na ostrva u Južnom moru, nego u Yezo ili Mandžuriju poznate sa 
svoje neizdržljive hladnoće. Iz toga razloga izgleda, da je malo 
ostvarljiv plan Ministarstva kolonija u Tokiju i novoosnovane Man- 
džurske Kolonizatorske Kompanije u Hsinkingu, prema kome bi se 
1936 godine počelo sa kolonizacijom 10.000 Japanaca u Mandžuriji. 


Hi Poljoprivreda. — Poljoprivreda je osnov cjelokupne privredne 
građevine Mandžukua. Blizu 85% sveukupnog broja stanovnika bavi 
se zemljoradnjom. Godine 1931 vrijednost poljoprivredne proizvodnje 
bila je 637 milijuna jena, što je deset puta više nego vrijednost pro- 
izvodnje uglja i željeza, a tri puta više nego vrijednost sveukupne in- 
dustrijske proizvodnje zemlje. Zemljoradnici su pretežnim dijelom 
kineski doseljenici. Na jugo-istoku je priličan broj zemljoradnika 
Koreanaca. 

Prema površini zemlje, koja je podobna za obradu, Mandžurija 
dolazi iza SAD, Indije, Sov. Unije i Kine, a ispred Kanade i Argentine, 
pa se može nazvati žitnicom Dalekog istoka. Ogromne prostorije 
srednje, južne i sjeveroistočne Mandžurije, a naročito široke doline 
rijeka Liao, Sungari, Amur i Ncni, pretstavljaju najplodniju zemlju, 
naročito pogodnu za žitarice. Po plodnosti zemlje prednjače pokra- 
line Fengtien i Kirin. Ako se uzme, da je ukupna površina zemlje 
300,000.000 akri,") oko 83,000.000 akri pogodno je za obradu. Od 
toga je pod kulturom danas 29,000.000 akri. Prema tome od ukupne 
površine zemlje 27.6% ili 46.9% površine sposobne za obradu je pod 
kulturom. 

Evo jednog detaljnijeg prikaza?) o kultiviranoi zemlji u pokra- 
jinama Fengtien, Kirin (centralni Mandžukuo), Heilunkiang (sjeverna 
priamurska oblast), Jehol (okupiran 1933) i krajeva pod izravnom 
japanskom administracijom: 

Ukupna površina podobna za obradu (u hektarima) 


Zemlja pod Neobrađena Ukupaa 

kulturom zemlja površina 

Fengtien 2.4...  4,673.930 1,125.720 6,399.650 
Kirin... 4.4... . 5,218.610 5,673.190 10,891.800 
Heilunkiang 24.4...  4,075.880 8,801.930 12,877.810 
Jehol__. +... 444... 1,710.000 1,580.000 3,290.000 
2. T. KwantungiZona JMŽž . 204.990 — 204.990 
Ukupno . . . 15,883.410 17,780.840 33,664._250 


Glavni poljoprivredni proizvod Mandžurije je poznati grah soja. 
Njegov veliki značaj leži u tome, što se ne upotrebljava samo u is- 
hrani već i u industriji. Nekih 34% vrijednosti industrijske proizvod- 
nje Mandžurije, otpada na industriju, koja u razne svrhe prerađuje 
soju. Mandžurija proizvodi godišnje oko 5 milijuna tona soje ili 
60% svjetske proizvodnje. Od toga se samo 20% troši u zemlji, dok 
se 60% od ostatka izvozi (pretežno u Japan i Njemačku), a 40% pre- 
rađuje u mandžurskim tvornicama. Potražnja soje od strane Europe 


8) 1 hektar čini 2.47 akri. 
9) Fourth Report on Progress in Manchuria, p. 204. 

počinje od godine 1908 kad je prvi tovar ovog proizvoda, isporučen 
od Mitsui koncerna, stigao u Liverpool. Danas u Njemačkoj, Engle- 
skoj i Holandiji postoje čitave industrije kojima je sirovinska podloga 
soja.!%) Kultiviranje soje započelo je i u drugim zemljama, ali nigdje 
nije mogao biti postignut onaj prinos, koji postoji u Mandžuriji. 
Prosječan prinos sa jednog akra u Japanu je 16.6 bušela, u SAD 13.2 
bušela, u Koreji 10.5 bušela, u Kini 15.8 bušela, dok u Mandžuriji 
iznosi 20.4 bušela. 


Pored soje osnovni zemljoradnički proizvodi su: žitarica kao- 
liang ili sorgun, milet, kukuruz i pšenica. Kaoliang, milet i kukuruz 
osnovna su hrana mandžurskom stanovništvu, slično kao riža japan- 
skom. Prije nekih petnaest godina proizvodnja kaolianga premašila 
je proizvodnju soje. 

Slijedeća tabela pokazuje godišnju proizvodnju osnovnih poljo- 
privrednih proizvoda Mandžurije u tonama, od 1930 pa do danas:!!) 


Godina Soja Kaoliang Milet Kukuruz 
1930 5,667.090 4,7719.690 3,276.480 1,585.680 
1931 5,539.830 4,497.490 2,960.020 1,701.110 
1932 4,445.560 3,129.360 2,615.370 1,541.850 
1933 5,130.490 4,229.440 3,273.020 1,868.290 
1934 3,879.000 3,589.000 2,093.000 1,609.000 
1935 (prema 

procjeni 4,408.000 3,976.000 2,916.000 1,860.000 

Godina Pšenica Riža Druge cereal. Ukupno 
1930 1,356.660 312.190 1,722.760 18,700.550 
1931 1,580.310 321.440 1,852.670 18,452.870 
1932 1,133.090 247.100 1,550.390 15,362.720 
1933 1,429.810 313.040 1,832.950 18,477.040 
1934 651.000 312.000 1,299.000 13,432.000 
1935 (prema , 

procjeni 826.000 261.000 1,110.000 — 


Već smo napomenuli da soja ne služi isključivo ishrani ljudi i 
stoke, već da je ona i vrlo važna industrijska sirovina. Međutim po- 
red soje Mandžurija proizvodi i druge važne industrijske biljke. Na 
prvo mjesto dolazi konoplja, divlja svila, pamuk i duhan. Japanci 
posvećuju velike napore povećanju proizvodnje pamuka, na kome se 
osniva cjelokupna njihova razvijena tekstilna industrija. U desetgo- 
dišnjem privrednom planu vlade Mandžukua veli se: »Površina pod 
pamukom povećat će se na 300.000 čoa (I čo čini 2.45 akri), a go- 
dišnja proizvodnja na 150,000.000 kina (1 kin čini 1.33 eng. funte).« 
Osnovana su dva velika poduzeća, koja će imati za cilj povećanje 
proizvodnje pamuka pod svaku cijenu: Društvo za pamučnu sirovinu 
(1933) i Mandžurska pamučna kompanija (1934). Eksperimentalne 
stanice JM rade isto tako svim silama na tom problemu. 


Zemljište pogodno za pamučnu kulturu nalazi se na jugu zemlje, 
južno od Chinchowa uz prugu Mukden—Shanhaikwan i između Ta- 


10) Primjena soje je naročito raznolika u Njemačkoj, gdje ona služi kao 
»Ersatz« (nadomjestak) mnogih proizvoda: ima je u kruhu, sapunu, siru, mar- 
garinu, linoleumu, gnojivu i dr. 

11) Answering Questions on Manchuria, 1936, pp. 12—13. 

shihchiao i Liao Yang uz JMŽ. Godišnja proizvodnja pamuka cijeni se 
sa službene strane na 32.000 kvintala. Nekom naročitom povećanju 
proizvodnje ne treba se nadati, pošto je kontinentalna klima Man- 
džurije sa svojim jakim zimama nepogodna za gajenje pamuka. 

Bit će na kraju od interesa osvrnuti se na stanje stočarstva u 
zemlji. Dok su obrađivanje zemlje preuzeli doseljeni kineski zemljo- 
radnici, stočarstvo je uglavnom ostalo na starosjediocima Mongoli- 
ma u sjevero-zapadnim pokrajinama Hsinganu i Jeholu, koje graniče 
s Mongolskom republikom. Broj grla 1933 g. cijenio se na: 2,752.000 
goveda, 3,257.000 konja, 1,443.000 magaraca i mula, 5,849.000 ovaca 
i 8,650.000 svinja. Znatan je pored toga broj deva koje se upotreblja- 
vaju za transport u krajevima gdje nema željeznice. Veliki napori 
posvećeni su konjarstvu u vezi s organiziranjem konjaništva od 
strane Japanaca. Vojnička snaga nove države Mandžukuo leži danas 
u dobro opremljenom i brojno jakom konjaništvu. God. 1935 orga- 
niziran je Administrativni biro za konjarstvo. 


(Nastavit će se) 


PREGLED 


Uredba o likvidaciji seljačkih dugova. — Baš pri samom zaključku redak- 
cije za ovaj broj objelodanjen je tekst najnovije uredbe o likvidaciji seljačkih 
dugova. Uredba je vanredno opsežna i sadrži mnoštvo propisa od najvećeg 
značaja, pa ćemo se moći na nju potanje osvrnuti tek u slijedećem broju, pri 
čemu bi nas osobito veselilo, kada bi nam se i naši saradnici i čitatelji javili 
sa svojim mišljenjima i o čitavom problemu i o pojedinim pitanjima iz kom- 
pleksa seljačkih dugova. Mi ćemo im u okviru mogućnosti vrlo rado otvoriti 
stupce našega časopisa. 

što se same uredbe tiče, ona se raspada na osam glava i sadrži pedeset 
i sedam članova. U prvoj je glavi opširno označen pojam zemljoradnika, kao 
subjekta ove uredbe, pa se pod njim razumijeva ono lice, kojemu je poljopri- 
vreda glavnim zanimanjem, a čiji posjed ne prelazi 50 hektara, odnosno kod 
obiteljskih zadruga 100 hektara obradive zemlje. Uredba se pak odnosi na one 
Zemiljoradničke dugove, koji su nastali do 20 aprila 1932 god., a koji su veći 
od 250 i manji od 500.000 dinara. U drugoj su glavi regulirani seljački 
dugovi osiguravajućim zavodima, ustanovama radničkog i namješteničkog osi- 
guranja, ustanovama, koje upravljaju pupilnim novcem, crkvenim fondovima, 
kulturnim, humanim i prosvjetnim ustanovama, pa se takovi dugovi imaju 
otplatiti u roku od 12 godina uz 3% kamata. Treća glava sadrži regulaciju 
zemljoradničkih dugova bankama i zadrugama, pa takove đugove preuzimlje 
Privilegirana agrarna banka, pri čemu banke i zadruge gube 25% od svojih 
potraživanja. U koliko bi tih 25% prelazilo pričuve i polovicu dioničke glavnice 
banke odn. zadruge, dobit će one za taj višak gubitka obveznice na 20 godina 
uz 3% kamata, koje će na račun države izdati Priv. agr. banka. Iste će takove 

obveznice dobiti banke i zađruge za daljnjih 25% svojih zemljoradničkih potra- 
živanja, dočim će im se preostalih 509%' odobriti na tekućem računu kod Priv. 
agr. banke. Taj će im tekući račun biti isplaćen u roku od 12 godina s 3% 
kamata, a u međuvremenu si mogu u svrhu lombardiranja ili realizacije od 
Priv. agr. banke dati ispostaviti bonove do čitavog iznosa tekućeg računa. 
S druge se pak strane smanjuju zemljoradnički dugovi bankama i zadrugama 
do 25.000 dinara za 50% (polovicu od tog smanjenja snose dakle banke i za- 
druge, a drugu polovicu država), dočim se s dugovima iznad 25.000 dinara 
postupa nešto »individualnije«, te se mogu sniziti najviše za 30% od iznosa, 
a eventualno i na 509% od vrijednosti zaduženog posjeda. Tako snižene dugove 
imaju zemljoradnici isplatiti Priv. agr. banki, koja ih je preuzela od banaka i 
zadruga, u 12 jednakih godišnjih obroka uz 4.59% kamata. U četvrtoj sui 
petoj glavi obrađeni dosadanji dugovi Priv. agr. banci i Državnoj hipote- 
karnoj banci. Neposrednim dužnicima Priv. agr. banke na obveznicu snizuje | 
se dug za 25%, a ostatak imaju isplatiti u roku od 12 godina uz 4.5% kamata. 
S hipotekarnim dugoročnim dužnicima Priv. agr. banke postupa se pak indi- 
vidualnije, pa im se, uzevši u obzir odnos veličine duga spram vrijednosti sveu- 
kupnog imetka, može sniziti dug najviše za 25%, dok ostatak imaju otplatiti 
u roku od 15 godina uz 5% kamata. Zemljoradničkim hipotekarnim dužnicima 
Drž. hip. banke snizuje se kamatna stopa za 45% pa im se uz nekoliko manjih 
olakšica pruža mogućnost otpisa viška duga, koji prelazi 50% vrijednosti za- 
duženog imanja. šesta glava sadrži likvidaciju zemljoradničkih dugova pri- 
vatnim vjerovnicima, pa se takovi, koji su nastali iz kupnje robe ili obrtnog 
rada, imaju otplatiti u roku ođ 12 godina bez kamata, dok se svi ostali sma- 
njuju za 50% i isplaćuju u 12 godišnjih obroka uz 3% kamata. Privatni vje- 
rovnik može međutim pred sudom dokazati mogućnost bolje otplate, pa oprav- 
dati manje ili nikakovo smanjenje, a i dužnik može dokazati, da nije u stanju 
isplatiti ni 50%, pa mu se može sudbeno odobriti i smanjenje veće od 50%. 
Sedma glava govori o agrarnim interesentima, koji su kupili zemlju na 
osnovu propisa o agrarnoj reformi, pa im se daje mogućnost, da još neplaćeni 
dio kupovnine isplate onom količinom pšenice — ili njezinom protuvrijednošću 
— koju su mogli kupiti za dužni iznos na dan potpisa ugovora. Osma i po- 
sljednja glava sadrži propise o ovrhi, o produženju roka trajanja založnicama, 
koje su izdane na temelju seljačkih hipoteka, te među inim i neke kaznene pro- 
pise. Tu su samo u najgrubljim potezima navedeni propisi nove uredbe, pa se 
pored izloženih nalazi još mnoštvo odredaba sporednijeg značaja, iznimaka, 
potankosti, propisa o tehničkoj provedbi itd. 

čišćenje zadrugarstva. — Naša javnost je skiona vjerovanju da će zadru- 
garski pokret ublažiti mnoge suprotnosti u savremenom životu. Da bi zadru- 
garstvo moglo ispuniti ove nade, mora se njegova organizacija osloniti na 
zdrave temelje, otstranjujući pri tome sve štetne pojave i utjecaje. Naročito je 
važno da se za svagda isključi spekulativni duh, koji se je počeo uvlačiti u 
poneke zadruge. Poznato je da su čitavi veliki zadružni savezi zapali u teškoće 
upravo zbcg spekulativnih poslova, a njihove teškoće zaustavile su razvitak za- 
drugarstva u pojedinim krajevima za više godina. Sanacija ovih saveza traži 
ogromne žrtve od cjeline, pa kada su već nužne tolike žrtve, potrebno je da se 
iz toga povuku i pouke za budućnost. 


Ima već nekoliko godina kako je nastupilo vrlo živahno osnivanje zadruga 
po selima i gradovima. Dok seljačke zadruge imaju dosta jasno opredijeljen za- 
datak, većinom proizvodđačkog karaktera: mljekarske, žitarske, vinogradarske, 
voćarske, stočarske i dr., dotle u gradovima iskrsavaju zadruge u kojima se 
uglavnom radi o vezanoj štednji, zajmovima i osiguranju; razvitak kreditnih 
zadruga na selu usporen je zbog postojeće kreditne krize. U nekima od novo 
osnovanih gradskih zadruga pojavljuju se čudnovate kombinacije vezane 
štednje uz obećanje beskamatnih zajmova, ili se preuzima osiguranje posmrtne 
pripomoći uz virtuozno zamišljeno podijeljivanje nagrada i sl. Značajno je da 
ove zadruge uzimaju zvučna imena i pomoću toga privlače neobaviješteni svijet 
ili nastoje kod vlasti da izrade kakvu unosnu koncesiju, da bi se ubrzo poslije 
toga preobrazile u dionička društva ili da bi, čuvajući zadružni oblik, ustupile 
iskorišćavanje koncesije uz vrlo povoljne uslove užem krugu interesenata. Zar 
se može u takvim slučajevima govoriti o zadružnom načelu samopomoći ? A nije 
bolje ni u zadrugama, koje po čisto komercijalnim metodama vrše akviziciju 
članova, podjeljujući agentima visoke provizije. Tim zadrugama manjka jedan 
od bitnih elemenata: solidarnost učesnika. Doduše, ta solidarnost neki put se 
javi naknadno, ali to je solidarnost u nevolji, kada je već kasno da se otklone 
gubici, koji su upropastili dobar dio zadrugarskih uplata. A svaka zadruga, 
koja je osnovana na bazi pogrešnog računanja ili koja prekomjerno troši na 
svoje akvizitere i upravni aparat, teško se može održati bez gubitaka. 


Zaista je čudno kako neki put ugledni i čestiti ljudi naivno ulaze u 
upravne odbore ovakvih zadruga; oni time, ne misleći ništa zla, daju svoje 
ime kao pokrivač za spekulativne pothvate nekolicine okretnih ljudi, koji su 
se bacili na to da svoje dalekosežne poslovne transakcije provode pod zadruž- 
nom firmom. To se ponajviše dešava u t. zv. ZV zadrugama, koje nisu 
učlanjene ni u kakav savez. 


Sva je sreća što su takvi slučajevi osamljeni, ali njih treba suzbijati u 
korjenu. Glavni zadružni savez i njegovi ogranci u prvom redu su zvani da se 
brinu oko pročišćavanja zadrugarstva od spekulativnog duha. čim se dozna za 
bilo koju povredu zadružnih načela i pravila, nadzorna vlast treba da provede 
reviziju, štiteći opći zadrugarski interes. Jer svaki oštećeni zadrugar izgubljen 
je za uvijek za zadrugarstvo, a i sama ideja zadružne samopomoći može da 
postrada, ako je broj oštećenih velik. 


Danas još spekulativni prohtjevi dobivaju maha u tome što se mogu 
osnivati zadruge, koje nisu dužne da pristupe u revizione saveze. To vješto 
iskorišćuju poduzetni ljudi kojima je glavni cilj da se sakupi i razdijeli novac, 
ne brinući se što će biti kasnije. Zato je neophodno potrebno da što prije bude do- 
nesen novi, savremeni zakon o zadrugama. koji se odavno priprema; u njemu treba 
da budu naročito precizni i strogi propisi o reviziji. Ali nije dovoljna samo 
formalna strogost, već je nužno i to da se u zakonu osiguraju dovoljna mate- 
rijalna sredstva za plaćanje stručno sposobnih i nezavisnih revizora. Uz za- 
konske ograde, koje imaju za cilj točno ograničavanje poslovnog djelokruga, 
da bi se spriječile sveobuhvatne, »svaštarske« zadruge, a naročito da bi se 
suzbila spekulacija, — od velike je važnosti da se zabrani davanje nagrada u 
bilo kakvom obliku za prikupljanje članova, štednje ili osiguranja, i da se 
ujedno propišu kaznene sankcije za eventualni prekršaj zakonskih odredaba. 
Na taj će način naše zadrugarstvo biti pročišćeno i uputit će se stazom pozi- 
tivnog razvitka. Dr. Nikola Gaćeša 

Iskustvo sa državnim blagajničkim zapisima. — Uredba o izdavanju 
državnih blagajničkih zapisa u iznosu od 500 milijuna dinara izišla je dne 4 
januara 1936, pa se uskoro navršava devet mjeseci od raspisivanja prve tranše. 
U javnosti se isticalo mišljenje o >»sjajnom uspjehu kratkoročnog državnog 
zajma od 500 milijuna dinara« s navodom, da je cjelokupan iznos upisan. Za 
to je interesantno posmatrati tok upisa ovih zapisa prema dobivenim podacima. 

Pošto je Uredbom bilo ostavljeno Ministru financija da naknadno odredi 
način izdavanja tih zapisa, on je svojim rješenjem odlučio da se zapisi izdaju 
putem eskontiranja kod Narodne banke i njenih filijala i posredstvom Državne 
bipotekarne banke i Poštanske štedionice sa njihovim filijalama; da kamatna 
stopa bude 4% godišnje; da zapisi budu tromjesečni; i da upis započne 26 
februara 1936, ostavljajući rok upisa otvoren, dok se ne upiše cjelokupna prva 
tranša ođ 200 milijuna dinara. Upis je trajao svega šest dana, pa je već 3 
marta 1936 bio upisan cijeli iznos tranše. Najveći broj upisnika dali su pri- 
vatni novčani zavodi, samoupravne i banovinske štedionice, a najmanje osi- 
guravajuća društva, kao što se vidi iz slijedećeg pregleda: 


Privatni novčani zavodi . . . a4... Din 78,240.000 


Samoupravne štedionice . . >»  39,350.000 
Posredstvom Poštanske štedionice i Državne hipotekarne | banke » 35,7175.000 
Banovinske štedionice . . s A : > 18,000.000 
Industrijska i akcionarska društva 2... >» 14,000.000 
Razni fondovi _ . je di. Me i > 11,050.000 
Privatne firme i pojedinci . 4. >  1,835.000 
Osiguravajuća društva... >» 1,750.000 


Poslije upisa prve tranše od 200 ja A rana dinara, Ministar a raspi- 
sao je upis i ostalih 300 milijuna dinara. Ujedno je odlučio, da se blagajnički 
zapisi mogu izdavati i sa dužim rokom od tri mjeseca, na šest i dvanaest mje- 
seci; da šestomjesečni blagajnički zapisi nose 444% kamata godišnje, a zapisi 
S rokom od 12 mjeseci 414% kamata godišnje. Time je pružena veća renta- 
bilnost i data mogućnost da se zapisi upisuju na različite rokove. Rok za upis 
opet je ostavljen otvoren. 

Prije dospjeća prve tranše tromjesečnih zapisa upisano je još nekih 100 
milijuna dinara. Onda je o rokovima isplaćeno iz prve tranše oko 40 milijuna 
svima onima, koji su to tražili, dok je većina zatražila nove zapise u zamjenu 
za stare dospjele. Do 4 augusta 1936 bila je upisana cjelokupna svota od 500 
milijuna dinara, aH pošto je do toga dana isplaćeno po želji vlasnika o roku 
oko 74 milijuna, ostalo je u opticaju bilo svega 426 milijuna dinara. Dne _ T 
septembra 1936 bilo je u opticaju ravno 500 milijuna, dakle cjelokupna suma. 
Još se ne može dobiti pregled upisanih zapisa prema kamatama koje nose, 
ni pregleđ prema rokovima, kao ni pregled upisnika za ukupnu sumu. 

Prije kratkog vremena odobrio je Ministar financija upis blagajničkih 
zapisa upotrebom. blokiranih dinara pod uslovom, da tako upisani zapisi ostaju 
blokirani. Pogodnost vlasnicima tih vezanih dinara sastoji se u tome, što dobi- 
vaju na taj način dobro ukamaćenje za svoja potraživanja i što dinari dobiveni 
na ime kamata imaju svojstvo internih dinara. 

Krajnji rok za amortizaciju cjelokupne svote od 500 milijuna dinara je 
predviđen za konac godine 1940; znači da će se o dospjeću pojedinih zapisa 
izdavati drugi bilo starim vlasnicima u zamjenu za dospjele zapise, ako oni 
sami to budu željeli, bilo novim upisnicima, ukoliko se ovi budu javljali. Na- 
vodno se blagajnički zapisi traže mnogo sa strane privatnih ljudi, koji svoja 
raspoloživa sredstva žele da plasiraju sigurno i sa povoljnim kamatima, zato 
se vjeruje, da će pojedini zapisi o njihovom dospjeću biti nanovo upisani. 

M. P. Spasić (Beograd) 

Riječni promet u Jugoslaviji. — Prema statističkim podacima Rečne plo- 
vidbe Kraljevine Jugoslavije iznosi riječni plovidbeni park 821 jedinicu sa 
45.113 HP i kapacitetom 368.121 tonaže te 12.898 putničkih mjesta. Želimo pri- 
kazati sliku jednog od najvažnijih prometnih sredstava — riječnu plovidbu, 
koja se nalazi kođ nas u teškoj krizi. 

Prema podacima, kojima raspolažemo, dajemo slijedeći: 

Uporedni pregled prometa na našim plovnim rijekama (putevima) za prvih 
sedam mjeseci 1932—1936 god. 


Inozemni 
i unutarnji 
Inozemni promet Unutarnji promet 
Gođina Uvoz Izvoz Ukupno promet ukupno 
u tonama 
1932 140.557 104.420 244.977 782.692 1,027.669 
1933 111.776 295.163 406.939 586.484 993.423 
1934 164.040 344.317 508.357 733.303 1,241.660 
1935 121.263 253.628 374.891 784.918 1,159.809 
1936 173.444 125.658 299.102 904.677 1,203.779 
Samo Rečna plovidba Kraljevine Jugoslavije 
1935 719.813 66.851 146.664 197.530 344.194 
1936 119.161 52.147 171.908 239.025 410.933 
Tranzit Cjelokupan Putnika — Splavi 
Godina Uzvodno — Nizvodno Ukupno promet doputovalo  doplovilo 
u t ona ma m3 
1932 656.414 61.661 118.075 1,745. 744 1,788.139 55.754 
1933 514.052 111.097 625.149 1,618.572 1,926.231 43.815 
1934 674.210 223.124 897.334 2,138.994 2,054.309 80.848 
1935 589.341 85.180 674.521 1,834.330 1,163.897 90.473 
1936 972.887 148.914 1,121.201 2,324.980 669.900 87.552 
Samo Rečna plovidba Kraljevine Jugoslavije 
1935 10.692 434 11.126 355.320 — — 
1936 39.295 1.627 40.922 451.853 


Budući da ni Rečna plovidba Kraljevine Jugoslavije ne objavljuje finan- 
cijalne rezultate svoga poslovanja, pa ni Ministarstvo saobraćaja za one izdatke 
iz svojih viškova, koji su namijenjeni za pokriće svakogodišnjih deficita ove 
prometne ustanove, uzalud bi pokušavali da analiziramo bilancu ove za državu 
tako neunosne ustanove kao što je Rečna plovidba Kraljevine Jugoslavije. Ova 
privredna državna ustanova pokušava izbjeći tome prigovaranju izgovorom »po- 
slovne tajne«, koji izgovor nema opravdanog oslonca u praksi, a najmanje za 
to što je to jedna opća, javna institucija monopolskog karaktera. 

Da vidimo kako izgleda promet na našim plovnim rijekama uopće? U 
1935 poslovnoj godini iznosio je cjelokupni riječni promet: 

1) na Dunavu 2,381.972 tone, pod jugosl. zastavom 654.087 tona ili 37% 


2) » Dravi 81.463 >» » » » 59.442. » » 67% 
3) >» Tisi 216.972. » » » » 118.095. » » 547 
4) » Savi 957.397 >» » » » 928.678. » >» 979% 


Ukupan promet iznosio je na međunarodnim rijekama i teritorijalnim 
vodama 4,030.492 tone, od toga pod jugosl. zastavom 2,186.468 tona ili 54%. 
Dakle 46% cjelokupnog vodnog prometa u Jugoslaviji 
nalazi se u stranim rukama t.j. u rukama inozemnog 
kapitala. Koji je taj kapital? 


Zastave: prevoz 4) Čehoslovačka 30.000 t 
1) Austrija 320.000 t 5) Njemačka 22.000 t 
2) Njemačka 310.000 t 6) Madžarska 19.000 t 
3) Rumunjska 260.000 t 7) Ostale države 29.000 t 
4) Madžarska 200.000 t Zastave: uvoz 
5) Čehoslovačka 150.000 t 1) Jugoslavija 213.000 t 
6) Nizozemska 130.000 t 2) Austrija 19.000 t 
7) Engleska 80.000 t 3) Njemačka 17.000 t 
8) Francuska 80.000 t 4) Madžarska 13.000 t 
9) Jugoslavija 70.000 t 5) Čehoslovačka 12.000 t 

Zastave: izvoz 6) Rumunjska 9.000 t 
1) Jugoslavija 227.000 t 7) Nizozemska 3.000 t 
2) Rumunjska 75.000 t 8) Ostale države 7.000 t 
5) Austrija 34.000 t 

Abnormalnost je u tom, što Jugoslavija raspolaže s riječnim parkom od 
368.121 parobrodarske i plovne tonaže, koji ge nalazi preko polovice nezaposlen, 
dok strana plovidbena poduzeća iskorištavaju najrentabilnije dijelove naših 
unutarnjih plovidbenih puteva. Ne možemo ulaziti u pitanje, zašto je tako, a 
ne drukčije. Ali konstatiramo, đa ovu štetu u državnom proračunu snašaju oni 
dijelovi države, u kojima bi riječna plovidba mogla postati zaista blagoslov u 
privrednom pogledu, kad bi se tamošnji riječni putevi regulirali i učinili plov- 
nima, mjesto da se novac ulaže u poduzeće, koje nema nikakve organske spo- 
sobnosti za opstanak, te koje ne predstavlja jedno zdravo poduzeće s privred- 
nom svrhom. Prečanski krajevi, odnosno njihovi vodeni putevi, su zanemareni, 
a grade se luksusna pristaništa uglavnom za strane brodove i strani kapital. 
"Ta pristaništa nisu potrebna, da se domaća riječna plovidba osamostali. S no- 
vim neproduktivnim investicijama, koje dosižu svotu od sto milijuna dinara, 
neće se moći spasiti Rečna plovidba Kraljevine Jugoslavije sa svojim zastarjelim 
plovnim parkom. 

Pitanje prometno-komercijalne politike Rečne plovidbe Kraljevine Jugo- 
slavije, koja pretstavlja 62% cjelokupnog riječnog parka u zemlji, nije samo 
prometno-komercijalne prirode, već i čisto političke prirode. Ekonomska, kriza 
i neriješena politička pitanja pritištu sve više zemlju, a oni, koji zavaravaju 
sami sebe, a iz psihološki političkih razloga nastoje zavaravati i druge, ne mogu 
opovrgnuti činjenice, koje su tako jasne i prirodne u prometno-komercijalnoj 
politici riječne plovidbe. Posljedica takovog postupka jest, da je cjelokupni pro- 
met žitom na našim rijekama opao od 1,295.395 t u 1934 na 846.164 t u 1935 
godini, dakle svega za cijelih 34%. U unutarnjem prometu zabilježeno je istina, 
općenito uzevši, stanovito povećanje, ali ne smijemo zaboraviti, da nije sve- 
jedno, da li se prevaža pijesak i šljunak ili pako žito, ugalj i drvo. Isti tako 
pad izvoza za prvih sedam mjeseci 1936 dokazuje, da valja očekivati sve veću 
krizu našega riječnog brodarstva, pošto je i izvoz ođ 253.828 t u 1935 godini 
pao na 125.658 t u 1936 godini. 

Za to treba revidirati važeću prometnu politiku, koju će provađati spo- 
sobni stručnjaci na odgovarajućim vodećim mjestima u Rečnoj plovidbi Kra- 
ljevine Jugoslavije. N -g 

Svjetska proizvodnja i razdioba zlata. — U 1935 godini porasla je proiz- 
vodnja dvaju najvažnijih metala svjetske trgovine, zlato i aluminija. Prema 
godišnjem izvješću Union Corporation i United States Bureau of Mines proiz- 
vodnja zlata je u Južnoafričkoj Uniji zadnjih šest godina gotovo jednaka, a 
porasla je u ostalim zemljama Britanskog Carstva. Također se uvećala proiz- 
vodnja u Sjedinjenim Državama Amerike kao i u Sovjetskoj Rusiji, koja je 
modernizirala svoju proizvodnju zlata. Proizvodnja zlata bila je 1929, 1934 i 
1935 godine kako slijedi, a izražena je po 1000 oz (1 02 ==31,1035 grama): 

1929 god. 1934 god. 1935 god. 


Britansko Carstvo 14.109 16.289 17.133!) 
Sovjetska Rusija ' 1.085 4.263 5.650 
Sjedinjene Države Amerike 2.057 2.742 3.115 
Svjetska proizvodnja zlata 19.586 21.110 31.000 


Svjetska proizvodnja zlata pretvorena u kg bila je prema tome 1935 god. 
126.000 kg, a 1935 god. 770.000 kg. Proizvodnja zlata u Jugoslaviji bila je 1934 
god. 2.305 kg, a 1935 god. 2.445 kg. Prema uredbi o kontroli proizvodnje ple- 
menitih metala od 4 augusta 1934 godine, Narodna banka ima isključivo pravo 
otkupa zlata u zemlji. Ova mjera ne odnosi se samo na proizvodnju u zemlji, 
nego i na proizvodnju iz naših ruda u inostranstvu.') Od proizvodnje zlata u 
zemlji otkupila je Narodna banka u 1934 god. samo 1.175 kg (jer je uredba 
stupila na snagu tek 4 augusta 1934 god.), a u 1935 god. sve. Ođ ukupne proiz- 


1) Od toga otpada na samu Južnoafričku Uniju 10.412 oz (1929), 10.480 oz 
(1934) i 10.774 oz (1935). 

2) U bosanskim rijekama Lašvi i Vrbasu, koje su poznate zbog jakog 
pada i brzine, nalazilo se oduvijek nešto zlata. Ljetos (1936) je započelo u tim 
rijekama znanstveno ispitivanje u državnoj režiji, da se ustanove količine 
zlatnog praha i rentabilitet eventualnog ispiranja zlata. 

vodnje zlata u Jugoslaviji u 1935 god. bilo je proizvedeno u zemlji 389 kg, a u 
inostranstvu 2056 kg. Među proizvođačima zlata u Europi, Jugoslavija se na- 
lazi na četvrtom mjestu iza Švedske, Rumunjske i Francuske. Vrijednost svjet- 
ske proizvodnje zlata bila je 1934 god. 2,9 milijarde, a 1935 god. 3,3 milijarde 
šv. franaka. Prema procjeni National City Bank u New-Yorku iznosit će vri- 
jednost svjetske proizvodnje zlata u 1936 god. oko 3,7 milijarde šv. franaka. 
Od otkrića Amerike pa do 1900 god. vrijednost dobivenog zlata iznaša oko 52 
milijarde, a ođ 1900 god. do danas oko 78 milijarda. Proizvodnja zlata prije 
rata bila je najjača između 1911 i 1914 god. sa srednjom godišnjom proizvod- 
njom od 692.342 kg, dok je za vrijeme rata pala, da se ođ 1922 god. neprestano 
diže. Poslije svjetskog rata dolazi na međunarodna tržišta i jedan dio zlata, 
koje je bilo tezaurirano u ogromnim količinama u Aziji, a naročito u Indiji. 
Tako je 1935 god. došlo na tržište toga zlata u vrijednosti od oko 570 mili- 
juna šv. franaka. 

Proizvodnja zlata u Sovjetskoj Rusiji naglo je porasla naročito poslije 
rata. Prije rata bila je u vrijednosti od 51,6 milijuna rubalja, a sadašnja vri- 
jednost proizvodnje zlata iznosi oko 200 milijuna rubalja ili oko 7.500 milijuna 
dinara. Proizvodnja zlata u Sovjetskoj Rusiji naglo je porasla, jer su se pri- 
mijenile moderne tehničke metode za dobivanje zlata, koje se uspješno primje- 
njuju u Kanadi, U.S.A. i Južnoafričkoj Uniji. Najvažnija nalazišta zlata nalaze 
se u Uralu, zapadnoj Sibiriji, Altaju, Transbajkaliji, Jakuciji, u području Lene 
i Aldana te području uz Tihi Ocean. 

Prema godišnjem izvješću najveće trgovačke kuće plemenitih kovina 
Samuel Montagu & Co. u Londonu, svjetske su zalihe zlata ovako razdijeljene 
(u milijunima zlatnih funti): 


razlika razlika 

1935 prema 1954 1955 prema 1954 
1) U.S.A. 1221,5_+ 227,7 8) Japan 516. + 3,9 
2) Francuska 533,7 —127,4 9) Argentina 49,0 
3) Engleska 200,1. + 1,8 10) Italija 42,6. — 20,3 
4) Španjolska 894 — 05 11) Švedska 225. + 3,1 
5) Belgija T11 — 0,4 12) čehoslovačka 13,7. + 0,05 
6) Švicarska 55,1 — 20,7 13) Poljska 10,2 — 1,4 
7) Holandija 53,1 — 16,4 14) Njemačka 40. + 0,2 


Iz ovoga prikaza razabiremo, da je razdioba zlata u 1935 god. još jedno- 
stranija nego li je bila u 1934 godini. Daduše još su uvijek Sjedinjene Države 
Amerike i Francuska posjednici najvećih rezerva, iako su Francuska kao i 
ostale zemlje zlatnoga bloka — Švicarska i Holandija — pretrpjele osjetljive 
gubitke od 127,4, odnosno 20,7 i 16,4 milijuna zlatnih Lst. Naprotiv je U.S.A. 
povećala zlatne zalihe za 227,7 na 1227,5 milijuna zl. Ist. 

Zemlje zlatnoga bloka: Belgija, Francuska, Italija, Luksemburg, Holan- 
dija, Poljska i Švicarska, održale su zajednička vijećanja u septembru (Ženeva) 
i oktobru (Bruxelles) 1934 god., da ožive međunarodnu saradnju na gospodar- 
skom i financijskom području, ali je međutim Belgija u aprilu 1935 god. istupila 
iz zlatnoga bloka. Ostale zemlje podržavaju zlatni standard, tj. nepromjenljivu 
stalnu relaciju zlata prema svojoj valuti. Kao zemlje šterlinskog bloka sma- 
tramo one, koji su u vezi s obaranjem vrijednosti šterlina (septembar 1931 
god.) također oborile svoje valute otprilike u istoj relaciji. To su provele zemlje 
Britanskog Imperija i skandinavske države, pa Finska, Argentina i Portugal. 
Prema tome imamo jedan blok zemalja s oborenom vrijednošću valute i drugi 
blok zemalja sa čvrstom vrijednošću valute. Na čelu prvog bloka je Engleska, 
na čelu drugog Francuska, a kod toga ništa ne mijenja na stvari, da u podru- 
mima Bank of England leže jednako ogromne zlatne rezerve kao i u 
Banque de France. Razlika se sastoji samo u tome, što zemlje šterlinskog bloka 
određuju» odnos svoje valute prema zlatu oscilatorno, a zemlje zlatnoga bloka 
stabilno. 

Devalvacijom valuta vjerovničkih država umanjili su se njemački dugovi 
za 4—4,5 milijarde RM. Sjedinjene Države Amerike odredile su zakonom Gold 
Reserve Act od 30 januara 1934. god. dolarsku zlatnu vrijednost na 59,06% 
prijašnje vrijednosti, a prema tome je sadržaj čistog zlata jednog dolara 155/xm 
grena (dok je prije bio 25,8 grena). 

U 1935 g. od ukupne proizvodnje zlata otpalo je oko 160 milijuna šv. fr. na 
potrebe industrije, a oko 1700 milijuna tezaurirano je u podrumima emisionih 
banaka. Engleska banka neprestano kupuje velike količine zlata, pa joj je pre- 
ma zadnjem izvještaju narasla zlatna rezerva krajem jula 1936 god. na 239,94 
milijuna funti. Kod toga se računa zlato po nedevalviranom paritetu funte, kad 
je 1 oz zlata stajala 86 šilinga, a ne po sadašnjem paritetu od 139 šilinga, pa 
je prema tome porast zlatne rezerve mnogo veći. Danas ne tezauriraju zlato 
samo emisione banke, već i velika međunarodna poduzeća radi nesmetanog 
odvijanja svojih poslova, te imaju u mnogim zemljama svoje zlatne depoe. 

Poznati profesor Gustav Cassel veli, da nam mora biti jasno, da je zlato 
prestalo biti plaćevno sredstvo i mjerilo vrijednosti. Zlato se neće više upo- 
trebljavati kao kurentni novac, a zlatne rezerve notnih banaka izgubile su većim 
dijelom svoje nekadašnje značenje regulatora kreditnog volumena i garancije 
za otkup kolajućih banknota. Isto tako Cassel pobija tvrdnje, da je zlato po- 
trebno za izravnanje razlika međunarodnih plaćevnih bilanca. Zlato je metal 
tako promijenijive vrijednosti, da se ne bi smio upotrebljavati kao čvrsta pod- 
loga mjerila vrijednosti, pa će sigurno prestati biti standardno mjerilo novčanih 
sistema. U budućnosti bit će standard banknota ona vrijednost, koja će sama 
garantirati najveću mogućnost stabilnosti kupovne snage. U stvarnosti takav 
je već sistem šterlinskog bloka. Engleska je funta banknota stabilne kupovne 
snage nekoliko godina. Obzirom na to, što zlato ima još uvijek udjela u tako- 
vom sistemu, poželjno je, da prijelaz bude bez oštrih prevrata, a u budućnosti 
imat će zlato sekundarnu ulogu. Ne treba se zato bojati, da će zlato stoga 
izgubiti svoju vrijednost, jer iskustvo pokazuje, da i one zemlje, koje su napu- 
8tile zlatni standard kao Engleska i Švedska, kupuju i nadalje zlato, pače u 
većim količinama nego li prije. Očevidno će svijet zadržati još dugo »zlatni 
mentalitet«. Profesor Cassel naglašuje, da se mora politika banknota bezuvjetno 
osloboditi ovisnosti o metalu, čije je obožavanje atavizam, koji potječe još iz 
barbarskih vremena. Dr. Stanko Filipović 

Konjunkturni polet u Njemačkoj. — Statistički godišnjak Lige naroda 
pokazuje slijedeći razvitak njemačke privrede od god. 1928, kao konjunkturnog 
optimuma: 


Indeks industr. Broj uposlenih Broj nezaposlenih UKupni broj 

Godina proizvodnje radnika radnika radnika 
1928 100 17,436.000 1,353.000 18,189.000 
1929 100 17,595.000 1,915.025 19,510.025 
1930 90 16,409.000 3,139.455 19,548.455 
1931 14 14,336.000 4,573.219 18,909.219 
1932 61 12,518.000 5,579.858 18,097.858 
1933 69 13,016.000 4,733.014 17,149.014 
1934 87 15,041.000 2,657.711 17,698.T11 
1935 90 15,279.000 2,401.889 17,680.889 
1936 (VIII) 100(?) — 1,200.000 — 


a) Kretanje proizvodnje. — God. 1935 dostignut je sa indeksom 
9ĐO konjunkturni niveau god. 1930, dok je god. 1936, prema statističkim poda- 
cima londonskog časopisa The Economist; dapače i prekoračen optimum od 
god. 1928. Tako je porasao indeks proizvodnje kapitalnih dobara naprama god. 
1932 (konjunkturni minimum) za 96%, indeks teške industrije za preko 100%, 
a građevna industrija je svoju djelatnost početverostručila. 

Porast u proizvodnji potrošnih dobara neusporedivo je niži, te se kreće 
oko 30% iznad stanje od god. 1932. Ovaj nesrazmjer u porastu proizvodnje 
kapitalnih i potrošnih dobara treba naročito potcrtati, kao simptom tradicio- 
nalne privredne hausse-periode. 

b) Kapacitet uposlenja. — Broj nezaposlenih pao je od 5,579.858 
god. 1932 na okruglo 1,200.000 u augustu 1936, dakle za 4,379.858. Primjetit 
treba, međutim, da je uporedo s padom broja nezaposlenih pao i ukupni broj 
registriranih radnika (zaposlenih plus nezaposlenih), i to za 1,867.566! (Vidi 
prednje podatke za god. 1930 i 1935). 

Interesantnija je uostalom paralela između statistike uposlenih god. 1930 
i god. 1935, koje se podudaraju po svom općem konjunkturnom indeksu, Ako 

usporedimo stupanj uposlenja (broj uposlenih) ovih dviju godina, uočit ćemo, 
da je njemačka privreda god. 1930, uz isti konjunkturni indeks (90) zaposlila 
za okruglo 1,100.000 radnika više, nego li god. 1935. Prema tome nije relativni 
kapacitet uposlenja porasao, nego naprotiv, barem do daljnjega, pokazuje opa- 
dajuću tendencu. 

c) Nadnice, indeks cijena i standard života. — Usprkos 
konjunkturnom poletu indeks prosječne nadnice pao je sa 82 na 79, dok su 
istovremeno porasle cijene na veliko od 96.5 (god. 1932) na 101 (god. 1935), 
te 104.2 u julu 1936. Indeks poljoprivrednih proizvoda porasao je dapače od 
91.3(1932) na 100.6 (1935). Napomenuti se mora, da je ova stopa još veća kod 
cijena na malo, koje u prvome redu interesuju široku masu potrošača. 

Što se tiče indeksa skupoće života, isti je porasao od 120.6 (god. 1932) 
na 122.8 (god. 1935), te na 125.4 u augustu 1936. Indeks hranivih namirnica 
porasao je od 115.5 (1932) na 120 (1935), a indeks odjeće od 112.2 na 111.(. 
Potrošnja mesa pala je u julu 1936 god. za 11% napram potrošnji u istom 
mjesecu 1935 god., iako je već i ovaj potonji bio ispod normale. Naročito je 
zanimivo istaknuti, da ni građevna djelatnost nije baš uperena u smjeru »Ge- 
meinschaftswohla«, jer stanarina nije pala ni za četvrt ođ sto, dok je indeks 
građevne industrije porasao za 400%. Na koncu još napominjemo, da je indeks 
nadnica god. 1928 — koja po svom konjunkturnom niveau-u odgovara god. 
1936 — iznosio 100, a god. 1936, uz isti konjunkturni napon iznosi 79. 

Radi preglednosti donosimo slijedeću tabelu indeksa: 


Indeks Indeks Indeks 
industrijske cijena skupoće Indeks 
Godina proizvodnje na veliko života nadnica 
(1928 100) 
1932 61 96,5 121 82 
1933 69 93 118 79 
1934 87 98 121 19 
1935 90 101 122 79 
1936 I. polug. 100 104,2 125,4 19 


Iz ove tabele proizlazi, da je industrijska proizvodnja dostigla svoj mak- 
simum od god. 1928, da su cijene na veliko porasle za okruglo 8%, indeks 
skupoće života za 3.6%, te da su nadnice pale za 3.6% ispod niveau-a krize od 
godine 1932. Nadovezujemo, da su istovremeno prema podacima »Frankfurter 
Zeitung«-a iz aprila ove godine, industrijski dobici porasli za 23%.*) 

Prema napred izloženom izgleda, da je savremeni konjunkturni polet u 
Njemačkoj tradicionalna hausse-perioda, kojoj su dale poticaj velike državne 
Dabavke, t. zv. »Ankurbelungs-Programm«, a do današnje kulminacije dovela 
je široko zasnovana remilitarizacija zemlje. Dr. Miroslav Bauer 

Revizorstvo u Francuskoj. — Prema podacima i informacijama strane 
stručne literature izgleda, da revizorska služba nije osobito razvijena u Fran- 
cuskoj, i da se revizorsko zvanje u ovoj zemlji nalazi tek u povojima. Ali pro- 
matrajući predmet na licu mjesta i u direktnom kontaktu sa samim revizorima 
(les experts-comptables brevetćs par I'Etat) vidimo, da je revizorska struka 
odlično razvijena i organizirana, da je od privrede i ođ javnosti visoko cije- 
njena, pa da u francuskom gospodarskom, posebice baš u financijskom, životu 
igra odlučnu ulogu. 

Dugo vremena nije se u praksi činila razlika između knjigovođe i revi- 
zora. Tek par godina pred svjetskim ratom počelo se sve više upotrebljavati 
oznaku revizora (l'expert-comptable) za razliku od običnog knjigovođe (le 
comptable). Privredne prilike poslije rata pogodovale su razvitku posebnog 
zvanja t. zv. revizora u Francuskoj, pa tako dolazi dne 22 maja 1927 god. do 
zakonskog uređenja specijalne revizorske struke, otkad država priznaje revi- 
zorske kvalifikacione diplome (le brevet d'expert-comptabi reconnu par rEtat). 


*) Statistički materijal potiče iz »Annuaire statistique de la Socićt&6 des 


Nations 1934/35«, »The Economist«, London i iz djela »Privreda nacionalnoga 
socijalizma« Dra D. Gregoriča, Beograd. 

"Taj zakon s kasnijim promjenama i nadopunama tvori temeljni kamen današ- 
njeg revizorstva u Francuskoj. 

Francuski revizori su se zapravo odvojili od velikog i starog matičnog 
društva, gdje su do tađa bili u zajednici sa knjigovođama, a to je: Socićt& de 
Comptabilit6 de France, Paris, Rue de Richeleu 92. Danas su francuski revi- 
zori organizirani potpuno samostalno u vlastitim društvima, koja se zovu: 
Compagnie des experts-comptables brevet€ćs par lVEtat, a ima ih dvadesetak u 
čitavoj zemlji. Sva revizorska društva tvore zajednicu: Fedćration des Com- 
pagnies d'experts-comptables de France et des Colonies, Paris, Rue du Renard 3. 

Da se postigne revizorska diploma u Francuskoj, potrebno je danas: a) 
podvrći se predispitu, b) izvršiti 5-godišnji staž, i c) položiti konačni praktični 
ispit. Izobrazba francuskih revizora je analogna izobrazbi engleskih revizora 
(chartered accountants), pače što je najzanimljivije, vrši se isključivo u vla- 
stitom djelokrugu i pod isključivom odgovornošću samih revizora i njihovih 
organizacija. Država samo priznaje gotov čin, a ne brine se za samu teoretsku 
i praktičnu izobrazbu revizora, kao što je to slučaj u nekim drugim državama. 
Francuska država nema uopće u svojim rukama komercijalnu izobrazbu, već se 
u glavnom time bave trgovačke, profesionalne privredne komore, dakako pod 
nadzorom državne vlasti. Tako je na pr. Ecole des hautes €tudes commerciales, 
(€tablissement d'enseignement supćrieur — Ekonomsko-komercijalna visoka 
škola) u Parizu, Rue de Tocquevilie 43, privatna škola, vlasništvo Trgovinske 
komore u Parizu, ali sa pravom javnosti, priznata i nadzirana po republici. 
A to je najviši komercijalni stručni zavod u Francuskoj. 


Dakako da se revizori ozbiljno brinu, da njihov podmladak, koji oni di- 
rektno i pod vlastitom odgovornošću spremaju, bude na visini # moralno ai 
stručno, jer je to u njihovom vlastitom i općem interesu. Profesionalna svijest 
francuskih revizora je na visokom stupnju, te je prema tome 1 njihov stručni 
autoritet bezprijekoran. Tome svemu je doprinio vrlo mnogo i njihov časni sud 
i disciplinski savjet, koji su u svakome društvu propisani (Le jury d'honneur, 
Le conseil de discipline). 


Najniža granica starosti je 30 godina, da se može postići revizorska di- 
ploma. Pošto su pak uvjeti dosta teški i strogi, to danas nema u Francuskoj 
više od 1000 revizora sa diplomom priznatom od države. Svi ovi revizori vrše 
svoj posao osobno, a nikada udruženi u specijalnim asocijacijama. Pouzdanička 
društva (les Socićt€s fiduciaires) ne spadaju ovamo, jer je to već posebna 
služba. 

U posljednje vrijeme mnogo je podiglo važnost revizorske službe izdanje 
dviju uredaba, i to: a) Uredbe ođ 8 aprila 1935, koja se odnosi na pooštrenje 
krivične odgovornosti uprava dioničkih društava, i na izbor i dužnosti račun- 
Skih i bilančnih komesara, te b) Uredba od 29 juna 1936, koja statuira potanko 
izbor i djelovanje računskih i bilančnih komesara u dioničkim društvima. Ove 
uredbe znače uvođenje obligatne revizije u dioničkim društvima, pa prema 
tome predstoji u Francuskoj zlatno doba u razvitku revizorskog slobodnog 
Zvanja. 

Najbolja stručna revija, koja se bavi isključivo revizorskim problemima, 
jest »Experta, publication mensuelle, Revue pratique de I'Organisation mo- 
derne, Paris XVe, Rue Desmouettes 71, pa tko želi biti u kontaktu sa fran- 
cuskom revizorskom strukom, taj mora pratiti ovaj časopis. Dr. Z. R. (Paris) 

* - Sladović Prof. Dr. Eugen: Das Kartellrecht in Jugoslavien. (Zeitschrift 
der Akademie filr Deutsches Recht. Milinchen. Juli-Heft 1936. Nummer 13/14. 
S. 669—681. 

Ugledni časopis »Akademije za njemačko pravo« objelodanio je nedavno 
prikaz evolucije pozitivnog kartelnog prava u Jugoslaviji iz pera Dr. E. Slado- 
vića, redovnog profesora Ekonomsko-komercijalne visoke škole u Zagrebu. 

Karteli su vrlo značajna činjenica u suvremenom gospodarstvu, a njihovo 
pravno uređenje pretstavlja važan problem modernog zakonodavstva. Naša 
stručna literatura je u tom pogledu vrlo siromašna. Istina koncem 1935 
godine štampana je u Beogradu disertacija Dr. Josipa Koraća: »Karteli i druge 
asocijacije u industriji, posmatrani sa gledišta asocijacionističkog shvatanja 
privrede«, i to kao prva naša naučna rasprava o tom predmetu.!) Međutim to 
djelo nosi previše apstraktni karakter i prema riječima ekonomiste Vladimira 
Rosenberga: »Pisac je u svom izlaganju ostao tako reći u »bezvazdušnom pro- 
storu«, to jest nije hteo da veže svoje zaključke sa jugoslavenskom stvarnošću.« 
(Arhiv za pravne i društvene nauke, Beograd X>CXII br. 5.) Upravo tu praz- 
ninu ispunjava kratki, ali ujedno vrlo pregledni i stvarni prikaz Dr. Sladovića. 
Sadržaj rasprave pruža iscrpivi pregled razvoja našega pozitivnog kartelnog 
prava, donešenog u godinama 1935—1936, a podijeljen je u slijedeća poglavlja: 
1) Pravni izvori (vrela), 2) Općenite odredbe, 3) Registriranje kartela, 4) 
Državni nadzor, 5) Postupak ispitivanja, 6) Mjere za pobijanje štetnih ugovora, 
7) Istupanje iz kartela, 8) Sud za kartele i 9) Kaznene odredbe. 

U prvom poglavlju autor upozoruje, da je sve do nedavno kartel bio u 
Jugoslaviji samo stvarni ekonomski pojam, a njegovo pravno uređenje datira 
iz najnovijeg vremena. Paragraf 63 Financijskog zakona od 28 III 1934 god. 
ovlastio je naime Ministarski savjet, da u svrhu uređenja i ublaženja gospo- 
darske krize može donašati potrebite odredbe putem uredaba sa zakonskom 
snagom od dana publiciranja. Temeljem toga ovlašćenja donio je Ministarski 
savjet na prijedlog Ministra za trgovinu i industriju dne 3 VIII 1934 god. 
>»Uredbu o kartelima« (»Službene novine«, br. 190 ođ 18 VIII 1934). Za pro- 
vedbu ove uredbe izdalo je Ministarstvo za trg. i ind. dne 17 IX 1934 slijedeća 
tri pravilnika: 1) »O načinu vršenja registrovanja kartela i rukovanja zbirkom 
isprava«, 2) »O rukovanju i upotrebi sredstava fonda za kontrolu kartelnih 
ugovora« i 3) »Uputstva o primeni Uredbe o kartelima«. (»Službene nov.« br. 
218 od 21 IX 1934.) 

"Temeljna uredba o kartelima ođ 3 VIII 1934 g. bila je kasnije promije- 
njena i nadopunjena Uredbom Ministarstva za trg. i ind. od 25 XI 1935 g. 
(»Izmjene i dopune uredbe o kartelima od 3 VIII 1934<«; »Služb. nov.« br. 291 
od 14 XII 1935). Međutim je dne 31 XII 1935 Ministarstvo za trg. i ind. izdalo 
>Pravilnik za izvršenje Uredbe o kartelima« koji se odnosi na novu Uređbu 
od 25 XI 1935. (Financijskim zakonom od 31 III 1936 (5 110 (14) bile su 
naknadno prihvaćene sve ove nadopune i izmjene.) Na taj način stoje danas 
na snazi slijedeći izvori kartelnog prava u Jugoslaviji: 1) Uredbe o kartelima 
od 3 VIII 1934 i 25 XI 1935, 2) Pravilnik za izvršenje Uredbe o kartelima od 
31 XII 1935 i 3) Uredba od 3 I 1936 o registriranju kartela. 

U drugom poglavlju autor analizira temeljne odredbe prvotne Uredbe o 
kartelima od 3 VIII 1935 i s pravom konstatira, da zakonodavac nije bio do- 
sljedan temeljnom načelu te uredbe, koja je glasila: »Karteli su zabranjeni«, 
a koje ne stoji u suglasnosti s ostalim propisima uredbe. Naprotiv, po cijelom 
svom materijalno pravnom sadržaju bavi se ta uredba ne zabranom, već napro- 
. tiv propisuje zakonske odredbe o osnivanju i djelatnosti kartela. To je dalo 
povođ Dr. V. Bajkiću karakterizirati uredbu ođ 3 VIII 1934 kao »pobjedu kapi- 
talističkog sistema nađ plansko-privrednim«. Načelno su karteli bili zabranjeni, 
a stvarno je bio uređen postupak o legalizaciji njihove djelatnosti. Uostalom je 
praksa pokazala, da je temeljno načelo o zabrani kartela bilo neprovedivo. Neo- 


1) Prikazana u »Ekonomist«-u, br. 9/1935, str. 436—438. 

drživost i neprovedivost toga načela stvorilo je stvarno stanje, koje je zahtije- 
valo posve novo pravno uređenje toga pitanja. Toj je potrebi bilo udovoljeno 
novom uredbom o kartelima od 25 XI 1935, koja je zauzela sasvim protivno 
načelno stanovište. Paragraf 1 Uredbe od 25 XI 1935 odredio je, da se karteli 
stavljaju »pod nadzor države«. Pod državni nadzor stavljaju se i oni karteli, 
koji su stvoreni u inozemstvu ukoliko se njihove odredbe protežu i na područje 
Jugoslavije. Ovo novo zakonsko stanovište svakako više odgovara stvarnim 
prilikama na području djelovanja domaćih i inozemnih kartela. Uredba od 25 
XI 1935 razlikuje se od uredbe od 3 VIII 1934 uglavnom u slijedećem: 1) kod 
osnivanja kartela usvojeno je sada načelo slobodnog osnivanja uz obvezatno 
registriranje (Uredba od 3 VIII 1934 stajala je na principu »sistema konce- 
sije«), 2) Prijašnja Uredba od 3 VIII 1935 davala je Ministarstvu za trg, i 
ind. u pogledu osnivanja kartela isključivo pravo dispozicije, a stranke nisu 
imale prava priziva i 3) Konačno je u novoj uredbi napušten sistem stalnih 
kartelnih komesara, a državni nadzor će se vršiti u buduće neposredno po Mi- 
nistarstvu za trg. i ind. ili putem banskih uprava. Mnogi paragrafi stare Uredbe 
o kartelima, koji se odnose na čisto tehnička pitanja pravnog uređenja kartela 
također su znatno promjenjeni, a mnogi su u novoj uredbi od 25 XI 1935 uopće 
ukinuti, na što autor s pravom primjećuje, da bi bilo mnogo bolje izdati posve 
rovu uredbu o kartelima, jer to današnje stanje hitno zahtijeva. 

Predaleko bi nas odvelo, kad bismo htjeli u ovom kratkom prikazu pro- 
slijediti sva ta interesantna privredno pravna opažanja, koja nam je autor dao 
u ovoj svojoj stručnoj raspravi. 

Bilo bi poželjno i nesumnjivo korisno za naše privredne krugove, da autor 
štampa svoju raspravu i kod nas. Za problem o kartelima od neobične je važ- 
nosti pažljivo proučavanje stvarnosti po pojedinim zemljama, pa je u tom po- 
gledu pregled evolucije našeg kartelnog zakonodavstva Dr. Sladovića od među- 
narodne naučne važnosti. Vladimir Kamenecky 

Haberle Branimar: Radništvo grada Zagreba. Zagreb 1936, str. 15, broš. 
— Autor ove statističke studije je šef statističkog odsjeka Središnjeg ureda 
za osiguranje radnika, pa se kao takav poslužio podacima statistike radničkog 
osiguranja toga ureda. Studija je posvećena radnom narodu autorovog rodnog 
grada — Zagreba. Ponukala ga je na nju činjenica, što takav sistematski pre- 
gled o broju i prilikama radništva u Zagrebu dosada nije postojao, unatoč toga 
što radnički pokret kod nas postoji već nekoliko decenija. 

Statistički podaci uzeti su prema stanju članstva radničkog osiguranja 
od 30 juna 1934. Pisac nam u svojoj studiji daje najprije opći pregled 
stanja osiguranog radništva, koje u navedeno vrijeme broji ukupno 52.954 
radnika i namještenika, od toga 30.456 muškaraca i 22.498 žena, te je na 100 
muških stanovnika grada dolazilo 33.06 radnika, a na 100 ženskih 21.93 radnice. 
Statistika u deset privrednih grana iznosi, da je najveći broj muškog radništva 
bilo zaposleno u obrtu (10.299), a najveći broj radnica u kućanstvu (9.011). 
Od ukupnog broja zaposlenih muškaraca bilo je 16.889 neoženjenih (55.45%), 
a 13.120 oženjenih (43.08%), a ođ ukupnog broja zaposlenih žena bilo je 17.446 
neudatih (77.540), 3.602 udate (16.012), 1.158 udova (5.15%). Iz toga se vidi, 
da su teške postojeće prilike uzrokovale zastoj u sklapanju brakova, a to još 
više dokazuje činjenica, što se 82.07% zagrebačkog radništva rekrutira iz re- 
dova, ljudi ispod 40 godina. U pogledu nadnica vidi se, da je veći dio (58.88%) 
plaćen sa nadnicom od preko 24 dinara na dan. To se opaža naročito kod mu- 
ških radnika (77.54%), dok su radnice relativno slabije plaćene, jer ih je ve- 
ćina (66.38%) plaćeno sa nadnicom ispod 24 dinara. 

Autor zatim pojedinačno prikazuje stanje u deset privrednih grana. 
Industrijsko radništvo brojalo je 6.508 muških i 4.324 ženskih rad- 
nika. Najveći broj (3.316) radnika bio je plaćen sa preko 48 dinara, a radnica 
(667) sa 28.81—34 dinara nadnice. Najveći broj radništva zaposlila je tek- 
stilna industrija (2.280), zatim kemička (1.718), pa industrija živežnih namir- 
nica (1.615) itd. Obrtno radništvo obuhvaćalo je 14.076 radnika. Inte- 
resantna je ovdje činjenica, da je vrlo velik broj sa nadnicom do 48 dinara 
(2.794) i sa nadicom sa preko 48 dinara (2.862). Razlika nam je jasna, ako 
uvažimo, da su sa prvom obuhvaćeni šegrti, a sa drugom kvalificirani pomoć- 

nici. Namještenici trgovačkih radnja brojili su 8.477, od kojih 
je bilo 5.995 muškaraca, a 2.482 žene. Pretežni dio namještenika bio je plaćen 
sa preko 28.81 dinara dnevno i to: 867 sa 28.81—34 Din, 890 sa 34.01—40 Din, 
677 sa 40.01—48 Din, a 3.481 sa preko 48 Din dnevno. Broj ugostitelj- 
sog radništva iznosio je 2.179, od toga 1.028 muškaraca i 1.151 žena. 
Namještenici novčarstva broje 1.698 i to 1.337 muških i 361 žena. 
Prometno radništvo obuhvaća 1.888 radnika, od čega otpada gotovo 
sve na muškarce (1.881). Radništvo kod gradskih (komunalnih) 
poslova obuhvaća 1.989 namještenika i radnika, od toga 1.847 muških i 142 
žene. Pretežni dio (1.874) bio je plaćen sa preko 23 dinara dnevno. Namje- 
štenika slobodnih zvanja bilo je 2.308, ođ toga 1.205 muških i 1103 
ženskih. Najmanji broj radništva bio je zaposlen u poljoprivredi ito 
225 radnika, od čega 165 muškaraca i 65 žena. Radništvo kućne posluge 
je gotovo isključivo sastavljeno od žena, jer na ukupno 9.282 radnika otpada 
na žene 9.011 ili 97.08%. Najveći broj (7.917) plaćen je ša nadnicom od 
14—16.80 dinara. 


Moramo priznati, da ova statistička studija doista predstavlja pregledan 
1 sistematski rad, koji nam daje vrlo dobar uvid u stanje zagrebačkog radni- 
štva, pa autoru kao takav bezuvjetno služi na čast, dok će za nas ostale ostati 
dragocjen dokumenat za prosuđivanje prilika našega radništva, a to je upravo 
u današnje vrijeme radničkih pokreta od najveće važnosti. Željeti je samo, 
da ovaj prikaz ne ostane jedini, pa da nas autor i narednih godina na ovako 
uspješan način informira o stanju na našem radnom tržištu. F. Hrajčević 


Izvještaj Zanatske komore u Zagrebu za godinu 1935. (Uredio Dr. Josip 
Butorac, generalni tajnik Komore i vanredni profesor Ekonomsko-komercijalne 
Visoke Škole, Zagreb 1936, strana 337, vlastita naklada Komore.) Razvoj i pri- 
vredni napredak svakoga naroda neprestano stvara posebne institucije za za- 
štitu i unapređenje ekonomskih i socijalnih interesa pojedinih staleža. Institut 
komora nikao je u Francuskoj početkom 18. stoljeća, a poslije Francuske revo- 
lucije raširio se po ostaloj Europi. Zagrebačka Zanatska komora samostalna je 
tek četiri godine, jer je prije bio obrtnički stalež zastupan u Komori za trgo- 
vinu, obrt i industriju, ali je njezin rad kao samostalne komore već u to kratko 
vrijeme mnogo pridonio unapređenju obrta i obrtne politike. 


Gospodarski dio izvještaja Zanatske komore prikazuje u najmarkantnijim 
crtama prilike našega narodnog gospodarstva i pregled konjunkturnih prilika 
u zanatstvu i pojedinim zanatskim strukama. Specijalni pregled poslovnih pri- 
lika i teškoće pojedinih zanatskih struka nije potpun, budući da pojedine stručne 
sekcije nijesu na vrijeme dostavile Komori potrebite podatke. 

Iz specijalnog pregleda vidi se, da su građevinari, i zanati, koji su u 
neposrednoj vezi sa građevinarstvom, vrlo teško osjetili opću gospodarsku 
krizu, jer je zbog nesigurnih financijskih prilika građevna djelatnost pala od 
1930 do 1934 god. za 89.4%. 

Prerađivači i obrađivači kože (postolari i opančari) propadaju radi kon- 
kurencije velikih industrijskih poduzeća, a jednako i prerađivači i obradivači 
tekstilnih materija (krojači, klobučari i kapari). 


Pojedine struke prerađivača i obrađivača kovina te mehaničara stradavaju 
radi nadriobrta. Kod živežara i prerađivača životinjskih pretilina osjeća se 
pomanjkanje mesarskih zanatskih škola za bolju izobrazbu mesarsko-kobasi- 
čarskog podmlatka. 


Kretanje cijena pšenice i pšeničnog brašna te kukuruze i kukuruznog 
brašna za 1934 i 1935 godinu daje u dinarima ovu sliku: 


1934 1935 
Vrsta I. polug H. polug. I. polug. IL polug 
pšenica 125—130 130—135 140—150 125—190 
brašno br. 0 225—245 230—245 260 250-——320 
> » 2 205—225 210—225 240 230—300 
» >» 5 185—205 190—205 220 210—280 
» >» 6 175—195 180—195 210 200—270 


=: ABd 


—_—- pa 


.-.- —— oma ama 


1934 1935 


Vrsta prva četvrt zadnja četvrt prva četvrt zadnja četvrt 
kukuruz 110 108 108 133 
kukuruzno brašno nesijano 128 125 123 140 

> » sijano 148 145 153 162 
kukuruzna krupica 166 163 163 175 


Drvodjelci, naročito građevni stolari, slabo su imali rada i zarade u 1935 
god. O poslovnoj situaciji knjigoveške struke Komora donosi izvještaj, da je 
najveća zapreka razvitku toga zanatstva sama država sa svojim poduzećima. 
Nema u svijetu niti jedne države, iako su 6 puta veće po površini, a i po broju 
pučanstva, koja posjeduje toliki broj vlastitih štamparija i knjigovežnica kao 
što je slučaj sa Jugoslavijom. 


U posebnom dijelu »Zanatsko (obrtno) pravo« iznesena su razna uputstva, 
raspisi i rješenja Ministarstva trgovine i industrije i banske uprave Savske 
banovine, pa je na taj način ovo poglavlje nužni priručnik u radu zaintere- 
giranih skupina. 


Referat o zanatskoj stručnoj nastavi zaprema posebno poglavlje. Uz 
stručnu, tehničku naobrazbu potrebna je svakom zanatliji i teoretska naobraz- 
ba, pa će biti od velike koristi obrtu izgradnja i organizacija središnje šegrtske 
škole u Zagrebu. 


Komora je posvetila najveću pažnju organizaciji zanatskog staleža na po- 
dručju Komore kao i zanatskom zadrugarstvu. Socijalno osiguranje zanatlija 
i socijalna zaštita radnika važni su problemi socijalne politike, pa obuhvataju 
posebno, iscrpno poglavlje. 

Pregled vanjske i unutarnje trgovine, saobraćaja i novčarstva upotpunjuje 
cjelinu izvještaja. Porezi i daće tretiraju se u posebnom poglavlju zbog svoje 
važnosti po obrtnički stalež. 

Izvještaji Zanatske komore znatni su dokumentarni prilozi stručnoj lite- 
raturi, neophodno potrebni za razumijevanje obrtne politike i zaštite interesa 
obrtničkog staleža kođ nas. Dr. Stanko Filipović 


Padovan Dr. Ivo: Novčarstvo svijeta, I dio, Zagreb 1936, 216 stranica, 
cijena Din 100.—, vezano, naklada pisca. — Upravo izlazi iz štampe knjiga, 
koju je napisao ugledni privredni savjetnik Padovan, doktor ekonomsko-komer- 
cijalnih znanosti. Radnja će imati dva dijela, prvi izlazi sada, a drugi u naj- 
kraćem vremenu. Taj dio obuhvata 100 članaka o državama, dominionima, 
krunskim kolonijama, protektoratima, posjedima # sultanatima kontinenata 
Afrike, Amerike i Australije. 

Iz naslova knjige je vidljivo, da pisac obrađuje uz novčano-valutarne pro- 
bleme, novčane jedinice, međunarodne kratice, osnovne težine novčanih jedinica, 
finoće novca, metalne i papirnate novce, zlatne standarde, devalvacije, zvanične 
diskontne stope, kreditne transakcije, bankarstvo, financije, kapitalizam itd., 
kao i neophodno potrebna pitanja o kolonijalnim politikama, interesnim sfe- 
rama, uplivnim zonama, o imperijalizmu, o privrednim faktorima, vanjskoj 
trgovini, gospodarskoj geografiji, nacionalnoj ekonomiji itd. 

Ovaj rad plod je usklađenih teoretsko-praktičnih opažanja na novčanom 
svjetskom tržištu, upotpunjenih višegodišnjim samostalnim radom kod novča- 
nih, financijskih i kreditnih transakcija, podacima prekomorskih veza, opšir- 
nom stručnom literaturom i brojnim naučnim putovanjima u pojedine države 
i kolonije. 

Knjizi su dodane potrebne tabele i opširni registar, koji će poslužiti 
čitaocu, da se lakše i brže snađe u množini podataka. 

Drugi dio toga djela obuhvatat će države i kolonije Azije, Europe i Ocea- 
nije. Ovom knjigom ispunjava se jedan dio praznine, koja se u našoj 
mladoj privrednoj literaturi osjeća. 

Pisac je izašao u susret našim pretplatnicima i čitateljima, pa je odredio 
za njih cijenu od Din 80.— do konca mjeseca oktobra 1936, koja se uz narudž- 
bu doznačuje putem ček. računa br. 33.718 ili u komercijalnoj poslovnici au- 
tora, Zagreb, Masarykova ul. 22/II. 

VIJESTI 


Francuske stipendije. — U dnevnoj štampi objelodanjen je konačno popis 
jugoslavenskih studenata, kojima su podijeljene godišnje ili višemjesečne sti- 
pendije Ministarstva prosvjete i Ministarstva vanjskih poslova Francuske, a u 
Svrhu nastavka studija na francuskim fakultetima i visokim školama. Ne ula- 
zeći u ispitivanje brojčanog odnosa podijeljenih stipendija na kandidate raznih 
fakulteta i visokih škola u Beogradu, Ljubljani i Zagrebu, moramo tek usta- 
noviti, da već par godina, pa i 1936 godine, nije podijeljena (bilo godišnja ili 
višemjesečne) stipendije kojemu diplomiranom apsolventu Ekonomsko-komer- 
cijalne visoke škole u Zagrebu. Kako smo doznali, Rektorat E.K.V.8. u Za- 
grebu nije ove godine bio ni pozvan da predloži svoje kandidate tj. diplomi- 
rane ekonomiste i komercijaliste. Ovogodišnje stipendije, kao i ranije, podije- 
ljeLe su uglavnom apsolventima pravnih, filozofskih i medicinskih fakulteta te 
umjetničkih i muzičkih akademija. Ako se uzme u obzir, da ekonomski, komer- 
cijalni, socijalni i politički interesi prevladavaju u međunarodnim odnosima, 
onda je jasno, da bi Francuska imala bar isto tako koristi od diplomiranih 
ekonomista i komercijalista kao i primjerice ođ slikara, kipara, glasovirskih i 
guslačkih virtuoza. 

Njemačka je svakako bolje uočila, koja se korist može u budućnosti oče- 
kivati za njemačko-jugoslavenske ekonomske, kulturne i političke odnose, ako 
se stipendije podijele također slušačima i diplomiranim apsolventima Ekonom- 
Sko-komercijalne visoke škole u Zagrebu. (Ove godine Njemačka je podijelila 
na pr. šestorici slušača 8-tjedni besplatni boravak u njemačkim privrednim 
središtima u svrhu naučnog i praktičnog rada na tamošnjim visokim školama 
i u privrednim poduzećima (velebankama, industrijama i trg. kućama), nadalje 
trojici apsolvenata jednogodišnju stipendiju u svrhu nastavka fakultetskih i 
visokoškolskih nauka u Njemačkoj te nekolicini omogućila besplatni studij na 
Visokoj trgovačkoj školi u Leipzigu itd.) 

Bez sumnje će biti interesantno usporediti za par godina bilancu rezultata 
podijeljivanja naučnih stipendija između Francuske i Njemačke kod nas. 

Besplatni studij na Visokoj trgovačkoj školi _ u Leipzigu. — Prema oba- 
vijesti ustanove »Deutsche Akademische Auslandstelle« u Leipzigu, odobren je 
nekolicini slušača ekonomsko-komercijalnih nauka besplatni studij na Visokoj 
trgovačkoj školi (Handels-Hochschule) u Leipzigu i u nauk. godini 1936/37. 
Semestri traju od 1 novembra 1936 do donca februara 1937 i od 1 aprila do 
30 juna 1937. Besplatni studij sastoji se u tome, da su slušači oprošteni od 
plaćanja školske, naukovne, upisne i ispisne pristojbe. Molbe za podijeljenje 
tih mjesta valja uputiti na Deutsche Akademische Auslandstelie E. V., Leip- 
zig 1, Poststrasse 7, sa slijedećim prilozima: curriculum vitae, svjedodžbu o 
završenim srednjoškolskim odnosno višim naukama, liječničku svjedodžbu i 
dvije fotografije. 

Natječaj SUZOR-a za radnje iz socijalne politike. — Središnji ured za 
osiguranje radnika u Zagrebu raspisao je i za nauk. god. 1936/37 natječaj za 
najbolje radnje iz područja socijalnog osiguranja i zaštite radnika. Za Eko- 
nomsko-komercijalnu visoku školu u Zagrebu određena je slijedeća tema na- 
tječajnih radnja: »Socijalno i ekonomsko značenje osigura- 
nja za iznemoglost, starost i smrt«. Natječajna nagrada iznosi 
Din 3.500 (može se podijeliti u čitavom iznosu ili u dvije i više nagrada), a isplatit 
će se iz kamata »Fonda Viteškog Kralja Aleksandra I. Ujedinitelja« na dan 
9 oktobra 1937. Natječaju mogu sudjelovati redovni slušači i diplomirani eko- 
nomisti kandidati doktorata ekonomsko-komercijalnih znanosti E. K. V. Š8. u 
Zagrebu. Rukopise (mašinom pisane) treba predati rektoratu spomenute visoke 
škole najkasnije do uključivo 1 septembra 1937. Nagrađene radnje objelodanit 
će se eventualno u službenom glasniku SUZOR-a »Radnička zaštita«. 


Odgovorni urednik: Ivo Crnić, Zagreb, Martićeva 14, tel. 60-18. — Vlasnik: 
Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 80-85. 
Štamparija »Gaj« (Lj. Filipančić), Martićeva ulica broj 2. 


— 456 — 


- — u een 


E gre 


mos 


Munta 


ki 
1 


KONGRES EKONOMISTA U ZAGREBU. — Na mnovvbrojne upite diplomt- 


ranih ekonomista i komercijalista, a u vezi naše vijesti u »Ekonomist«-u broj 
7—8 (jul—august 1936, str. 358), da će se u oktobru 1936 održavati redovni 
kongres ekonomista u Zagrebu, slobodni smo izvijestiti, da se prema dobivenim 
informacijama najavljeni kongres ne će u predviđeno vrijeme održati. | 


SAR ADNICI »EKONOMISTA« 


Ej 

NAPOMENA: Pozivaju se svi ekonomisti 1 komercljalisti, stručni i naučni 


radnici na saradnju, jer je »Ekonomist« pokrenut zato, đa služi naučnom i 
objektivnom raspravljanju svih ekonomskih, komercijalnih, socijalnih | poli 
tičkih pitanja i pojava u zemlji i u inozemstvu, s e njene 
znanstvenih i naučnih disciplina. 

»EKONOMIST« nije ekskluzivna revija određenog kruga saradnika, a niti pret. 
stavija neku specijalnu političku ili socijalnu grupaciju, UREDNIŠTVO 


UREDNIŠTVO »EKONOMIST«-A PRIMA REDOVITO SLIJEDEĆE REVIJE: 


Anali naših dana, Zagreb, Kr. Marije 17/IIL. 
Dani i ljuđi, hrv. književna revija, Zagreb, Goljak 8, 
Ekonomska politika, Zagreb, Zvonimirova 50, 
Finansijski arhiv, Zagreb, Burza, 
Gospodarska sloga, Zagreb, Novinarski đom, 
Građevinski vjesnik, Zagreb, Kumičićeva ul. 4, 
liotel, Zagreb, Gajeva ul. 1, 
Hrvatska simotra, Zagreb, žerjavićeva 13, 
Jugoslavenski gvožđar, Zagreb-Beograd, 
Književnik, hrv. književni mjesečnik. Zagreb, Šenoina ul, 26'HI, 
Mjesečnik, glasilo pravničkog društva, Zagreb, 
Novi iseljenik, Zagreb, Braniniirova ul. 151, 
Privreda, mjesečnik Trg. i ind, komore, Zagreb, 
Radnička zaštita, gl. sred. ureda za osig. radnika, Zagreb, 
Zadružna svijest, Zagreb, Šenoina ul. 30, 
Život, Zagreb, Palmotićeva 38, 
" : one“ 
Arhiv za pravne i društvene nauke, Beograd, Topličin venac 21, 
Ekonomsko-fimmnsijski život, Beogrzd, Bosanska uL 11, 
Glasnik Zavodu za unapređivanje spoljna trgovine, Beograd, 
Industrijska odbrana, Beograd, Poenkareova 25, 
Javnost, nedcljni časopis, Eeograd, Save Tekežije 4, 
susoslavenska sun, Beograd, Stiška ul, 11/1, 
Juzoslovenski exonpnist, Beograd, Poenkareova 25.1, 

DR. IVO RAFAELI (SPLIT) 
DEVALVACIJA VALUTA 


Pet godina poslije ukinuća Gold Exchange Standard-a u Engle- 
skoj, koje je toj državi donijelo eru priličnog prosperiteta, francuski 
ministar financija Auriol izjavio je 26 IX 1936, da će francuski franak 
biti devalviran. lako je pretsjednik ministarstva Lćon Blum pred ko- 
morom bio izjavio, prigodom debate o zadnjem zajmu od 10 milijardi 
franaka, da je pristalica održavanja stabilnosti franka, ipak su u naj- 
većoj tajnosti bili vođeni pregovori među mjerodavnim novčanim i 
državnim krugovima u Francuskoj, Engleskoj i Sjedinjenim državama, 
da te dvije zadnje države na devalvaciju franka ne odgovore eventual- 
nim devalvacijama svojih valuta, od kojih je prva dirigirana, a druga 
zakonski devalvirana. Koji je uzrok devalvaciji u zemlji, koja je bila 
na čelu t. zv. zlatnog bloka? 

Francuska je u roku od 16 mjeseci izgubila 32 milijarde zlata, pa 
je njena zlatna podloga pala od 82 na 50 milijardi zl. franaka. U švi- 
carskim se je novinama čitalo, da je pretstavnik francuskog general- 
nog štaba general Gamelin zastupao mišljenje, da bi se teško moglo 
govoriti o obrani Francuske, ako bi zlatna podloga Banque de France 
pala ispod 50 milijardi. Pored toga je u pitanju devalvacije igrala 
priličnu ulogu i pasivnost trgovačke bilance. Kroz prvih osam mje- 
seci 1934, 1935 i 1936 god. uvoz i izvoz izgledali su ovako: 


1934 1935 1936 
uvoz Fr. 15,982.000.— Fr. 14,016.000.— Fr. 15,567.000.— 
izvoz » 11,364.000.—  » 10,234.000.—  »  9,446.000.— 


pasivni saldo_Fr. 4,618.000.— Fr. 3,782.000.— Fr. 6,121.000.— 


Trgovačka bilanca Francuske aktivna je samo prema Danskoj, 
Engleskoj, Italiji, Švicarskoj, Belgiji, Luksemburgu i Jugoslaviji, a 
prema svim ostalim državama je pasivna. 

Kroz državni budžet Francuske povlači se od dulje vremena defi- 
cit od nekoliko milijardi franaka, dok državni dug iznosi preko 350 
milijardi. Početkom ove godine morao je biti odobren francuskoj 
državnoj blagajni na tržištu u Londonu kredit od 40 milijuna engle- 
skih funti. 

Francuska komora i senat, naročito senat poslije vrlo jake borbe, 
tokom koje je prvotni vladin nacrt zakona bio nekoliko puta povraćen 
komori, prihvatili su 1 oktobra 1936 zakon o devalvaciji. Bivši mini- 
star Caillaux, priznati stručnjak na polju državnih financija, inače član 
francuske radikalne stranke, uzeo je u senatu riječ prigodom diskusije 
o zakonu o devalvaciji, pa je tom prigodom uporno zastupao tezu, 
da je devalvacija prema inflaciji isto, što su na pr. izravni porezi pre- 
ma neizravnim. Drugim riječima, prema stanovištu Caillaux-a, deval- 
vacija bi bila samo neke vrsti sinonim inflacije. Zakonom je bilo odre- 
deno, da će zlatna sadržina franka biti između 43 i 49 miligrama, finoće 
900/000. Prijašnji franak imao je 65% miligrama zlata. Prema tome, 
ako će se vrijednost franka kretati oko 43 miligrama zlata, devalva- 
cija će iznositi oko 35%, dok bi kod kretanja vrijednosti oko 49 mi- 
ligrama devalvacija iznosila samo 25%. Vrijednost sadašnjeg francu- 
skog franka nije fiksirana, već je ostavljen maksimum i minimum te 
vrijednosti, između kojih će se kretati vrijednost franka, dok ne na- 
stupi doba za stabilizaciju valute. To je ista tehnika, koja je prove- 
dena u Engleskoj i USA, gdje vrijednost funte i dolara nije utvrđena 
točno prema jednom iznosu u miligramima zlata. Zakon o devalvaciji 
u Francuskoj predviđa pored toga ustanovljenje deviznog fonda od 
10 milijardi franaka, odobrenje dobitka državi na valorizaciji zlatne 
podloge, zabranu izvoza i uvoza zlata, ako za to ne postoji odobrenje 
od strane emisionog zavoda, a zakon se odnosi na sve kolonije i za- 
visna područja, gdje je franak u opticaju. U zakon su unesene odredbe 
o mjerama protiv poskupljenja života. Vladi je bilo odobreno ovla- 
štenje za sniženje carina, ali joj nije odobreno ovlaštenje o automat- 
skim povišicama nadnica za slučaj skoka cijena. Valorizacijom zlatne 
podloge emisioni je zavod dobio 17 milijardi franaka, od kojih je 10 
milijardi upotrebljeno za osnivanje spomenutog deviznog fonda, pred- 
viđenog zakonom o devalvaciji. Zakonom je još utvrđeno, da će se 
francuski zajmovi u inozemstvu vraćati u prijašnjim francima t. zv. 
Poincarć-ovim. Ta je odredba, kako je to i pojmljivo, naišla na otpor 
Čehoslovačke i Jugoslavije, a sigurno će prema toj odredbi, koju je 
teško braniti, zauzeti jednako stanovište i Poljska, koja duguje Fran- 
cuskoj znatne svote. 

Na mnoge poljoprivredne proizvode snižena je uvozna carina. 
Time se želi spriječiti skakanje cijena živežnim namirnicama. To je 
značajna pojava, na koju ćemo naići i pri provađanju devalvacije u 
Italiji. U Francuskoj nisu bile snižene samo carine na poljoprivredne 
proizvode. Sniženje carina u Francuskoj iznosi, kako slijedi: na siro- 
vine 10%, na polufabrikate 17%, a na izrađenu robu 15%. Tim mje- 
rama imalo bi se posvetiti najviše pažnje, jer bi trebalo bezuvjetno 
raditi u svim državama oko sniženja carinskih ograda, koje nemilo- 
srdno guše narodnu privredu i međunarodnu trgovinu. Ako se ne po- 
vratimo na slobodnu međunarodnu trgovinu, teško je i pojmiti, na 
koji bi se način moglo doći do ponovnog oživljenja pojedinih privreda. 

Švicarska i Nizozemska izjavile su u početku, da neće devalvirati 
i da će zadržati stari paritet. Međutim, već nekoliko sati poslije tih 
prvih izjava, i jedna i druga izjavljuju, da je devalvacija i u tim drža- 


— 458 — 


=“ ana - 2, — ara agi 


vama gotova činjenica, za koju treba samo još odobrenje legislativne 
vlasti. Švicarski franak devalviran je na iznos između 190 i 215 mili- 
grama finog zlata. Dosad je 1 kg finog zlata vrijedio šv. fr. 3.444*1,, 
a odsada će vrijediti šv. fr. 4.920. Švicarska je morala devalvirati, jer 
bi se međunarodna špekulacija bila oborila na švicarski franak, pa je 
i Švicarskoj prijetila ozbiljna pogibelj odliva zlata u većim iznosima, 
kako je to u zadnje doba imala prilike doživjeti i Banque de France. 
Jednako je i Nizozemska bila primorana događajima u inozemstvu 
urediti u brzom razmaku vremena prilike svoje novčane politike, pa 
je u obranu svoje valute ustanovila devizni fond u iznosu od 300 mili- 
juna FI. U obrani pak svojih narodnih privreda, i Švicarska i Nizo- 
zemska, donijele su parlamentarnim putem zakonske odredbe o sprje- 
čavanju skoka cijena. 

Grčka, koja je bila vezana za francuski franak, prešla je na funtu. 
Bio je utvrđen tečaj drahme prema funti. Drahma je devalvirana za 
10%. Litavska, koja je imala zlatnu valutu, priključila se je paritetu 
funte, tako je i ta valuta devalvirana za 40%. Brazilija je vezala svoj 
milreis za dolar SDA. 

Druga velika država, koja je devalvirala svoju valutu, bila je Ita- 
lija. Zlatna sadržina lire snižena je od 79.19 miligrama zlata na 46.77, 
a predviđena je mogućnost devalvacije još za 10%. Mogućnost takve 
devalvacije u iznosu od daljnjih 10%. predvidio je i Roosevelt za do- 
lar. Dobitak od revalorizacije zlatne podloge odobren je državi. Valo- 
rizacijom zlatne podloge Italija je imala knjigovodstveni dobitak od 
1 milijarde. Pored toga je u Italiji uveden izvanredni progresivni po- 
rez na dividendu trgovačkih društava. Navedeni porez iznosi: 5% na 
dobitak od 6 do 7% od uplaćenog kapitala i iskazanih rezervi, 10% 
na dobitak od 7 do 8%, 25% na dobitak od 8 do 10%, 35% na dobitak 
od 10 do 12% i 60% na dobitak, koji iznosi više od 12% od uplaćenog 
kapitala i pričuva. Povrh toga progresivnog izvanrednog poreza dolazi 
redoviti porez od 10% na iznos stvarno isplaćene dividende. Pri pro- 
vađanju devalvacije lire Mussolini je imao nešto programatske smet- 
nje obzirom na svoju izjavu u Pesaru, gdje se je bio obvezao, da će 
braniti vrijednost lire do zadnjeg daha. Ali i za to se je našao izlaz, 
jer pri provađanju devalvacije upotrebljen je izraz »vraćanja vrijed- 
nosti lire na tečaj od 1926 g.« (t. j. na tečaj od 90 za Lstg. i od 19 
za dolar). Rat u Abesiniji samo je pospješio potrebu devalvacije tali- 
janske lire, koja je, u upoređivanju prema francuskom franku, svoje- 
dobno bila visoko valorizirana samo iz političkos» prestiža. Neodvisno 
od slične devalvacije, koja je sada provedena u Francuskoj i u ostalim 
državama, moglo se je računati, da će Italija biti primorana da prila- 
godi svoju valutu stanju, koje je zadnjim ratom bilo stvoreno u eko- 
nomiji Italije. Obzirom na to, što zemljišni posjed nije u Italiji sudje- 
lovao u tolikoj mjeri u pokrivanju državnih izdataka, koliko su dosad 
uzeli udjela pretstavnici pokretnih imanja, a jer je i novac bježao u 
realne vrijednosti, vlasnicima nepokretnih dobara bio je nametnut 
upis državnog zajma od 5% čiste poreske vrijednosti, dakle uz odbitak 
opterećenja. Amortizacija zajma ima da uslijedi u roku od 25 godina. 
Država je pored toga uvela porez u iznosu od 314%, na brutto-vrijed- 

nost, na koji je način osigurana amortizaciona služba. Kućevlasnici će 
tako u ime kamata na zajam primati manje od iznosa godišnjeg po- 
reza. Tim porezom kućevlasnici će nadoplaćivati državi, a zajam stvar- 
no njima neće nositi kamatu. Da se unaprijed suzbije mogućnost povi- 
šice životnih prilika, posebnom je uredbom bilo određeno, da stana- 
rina, cijena za električnu struju, rasvjetni plin i za prevozna sredstva, 
koja su u režiji samoupravnih vlasti, imaju da ostanu za dvije godine 
na istoj visini, na kojoj su i sada. Kontrola cijena je u rukama faši- 
stičke stranke, koja u tu svrhu ima na raspolaganju partijski aparat. 
Italija je snizila uvoznu carinu na žito, meso, stoku, maslinovo ulje, 
jaja, mast, ugljen, koks i na pamuk. 

Najzadnja je zasada provela devalvaciju svoje valute i Čehoslo- 
vačka, koja je već u februaru 1934 g. provela prvu devalvaciju. Sadr- 
žina čistoga zlata Kč određena je minimumom od 31.21 i maksimu- 
mom od 33.21 miligrama. Prema tome devalvacija čehoslovačke va- 
lute iznosi između 10.60 i 15.98%. Zakonom je vlada dobila ovlaštenje 
da određuje u predviđenim granicama točnu sadržinu zlata Kč u vezi 
s razvitkom međunarodnog novčanog položaja. Dobitak na vrijednosti 
od rezervi zlata i deviza, koji nastaje devalvacijom, služi Narodnoj 
banci za održavanje tečaja čehoslovačke krune u granicama određenim 
zakonom. Ministarski savjet dobio je ovlaštenje o mjerama protiv 
nedozvoljene povišice cijena. U vezi s prvom devalvacijom Kč od mje- 
seca februara 1934 g. iznosi devalvacija novca u Čehoslovačkoj naj- 
manje 25.5%, a najviše 29.99%. Tehnika devalvacije u toj državi je 
jednaka kao i u Francuskoj. Čehoslovačka je devalvirala najviše ob- 
zirom na svoju izvoznu industriju. 

Devalvacija talijanske lire i čehoslovačke krune pogodit će izvoz 
iz Jugoslavije, iako se odavle izvoz u Italiju i Čehoslovačku obavlja 
putem kliringa. Kako se razabire iz dnevne štampe, s Čehoslovačkom 
je nastalo previranje u tumačenju odredaba, na kojima se osniva ugo- 
vor 0 kliringu. 

Što znače sve te devalvacije? Pri proučavanju pojedinih mjera, 
koje su dosad u vezi s devalvacijom valuta bile donesene u pojedinim 
pretežno industrijskim zemljama, s općeg međunarodnog stanovišta 
od naročitog bi interesa moglo da postane pitanje sniženja carinskih 
ograda za poljoprivredne proizvode, jer bi te mjere, kako su to odmah 
uočili stručnjaci u Americi, mogle značiti i početak općeg sniženja 
carina. Samo općim sniženjem carinskih. ograda može se doći do oživ- 
ljenja međunarodne trgovine, kojoj su bile nametnute nepodnosive 
stege za doba, u kojem živimo, a to sve radi očuvanja integralnosti 
valuta u pojedinim zemljama. Integralnost valuta nije mogla da bude 
spašena, ali je kao posljedica svih tih mjera upropaštena dobrim dije- 
lom međunarodna trgovina. U industrijskim zemljama na dnevnom su 
redu »kontingenti«, a u poljoprivrednim, koje pretežno duguju indu- 
strijskim, vidimo samo »kliringe«. Uvozne carine na poljoprivredne 
proizvode bile su snižene u Francuskoj, u jačoj mjeri u Švicarskoj, u 
Italiji i Nizozemskoj, dakle pretežno industrijskim zemljama, koje su 
uvele zaštitnu carinu na poljoprivredne proizvode, misleći da će im 
biti moguće plasirati proizvode svojih razvijenih industrija u poljo- 

privredne zemlje, a da se te mogu i dalje gušiti u izobilju pšenice, 
kukuruza i druge robe, koju te države nisu u stanju prodavati ino- 
zemstvu. Pojeđina državna područja ne mogu da budu unutar svjet- 
skog gospodarstva protekcionističkim kulama. Države, koje su većim 
dijelom industrijske, trebalo bi da i dalje ostanu takvim, a one pak, 
koje su poljoprivredne, treba da i dalje, bar za dogledno vrijeme, 
ostanu poljoprivrednim proizvodnim jedinicama. To bi moglo da bude 
dobra poduka i za naše prilike, gdje se forsira osnivanje i takvih 
grana industrijske djelatnosti, koje su skoro nemoguće za jednu čisto 
poljoprivrednu zemlju, kao što je naša. Dosljedno tome bi u Jugosla- 
viji moglo da bude govora prvenstveno o razvijanju poljoprivrede, 
za koju se je dosad učinilo općenito vrlo malo, a u nekojim krajevi- 
ma, to se može kazati potpuno mirno, skoro i ništa. Od industrija 
mogle bi se osnivati samo takve, koje stoje u izravnoj vezi s daljnjim 
razvijanjem naše poljoprivrede. 

Kod nas je, nadasve u dnevnoj štampi, bilo pogrešno tretirano 
pitanje devalvacije. Treba tim povodom istaknuti, da je devalvacija 
jedan, depresijacija novca pak potpuno drugi pojam. Jugoslavija je 
preživjela depresijaciju novca, koju ona nije željela. Sve zemlje, koje 
su sada devalvirale svoju valutu, a to vrijedi u prvom redu za Švicar- 
sku i Čehoslovačku, za ostale nešto manje, željele su sniženje vrijed- 
nosti svojih valuta, prvenstveno radi izvoza, koje je pitanje igralo 
presudnu ulogu i pri ukinuću Gold Exchange Standarda u Engleskoj. 
Devalvacija novca ne bi, po našem mišljenju, bila zasad od tolike po- 
trebe u zemlji, čiji se izvoz razvija u tolikoj mjeri putem kliringa, jer 
i druge konkurentne izvozničke zemlje u jugo-istočnom dijelu Europe 
imaju isti način poslovanja s inozemstvom. 


DR. MIRKO KORENČIC 


UREDBA O NADZORU NAD OSIQURAVAJUĆIM 
DRUŠTVIMA 


U najskorije vrijeme očekujemo donošenje Uredbe o nadzoru 
nad osiguravajućim društvima, koja konačno ima da normira mnoge 
aktuelne probleme, koji su od znatne važnosti ne samo za struku 
privatnog osiguranja, nego i za cjelokupnu našu narodnu privredu. 
Ovdje nastojimo, da u glavnim crtama prikažemo samo najbitnije 
probleme, koje će normirati ta uredba, kao i najznačajnije tendence, 
koje se kod toga ispoljuju. 

Zakonodavstvo privatnog osiguranja možemo razlučiti na dvoje. 
Na jednoj se strani nalazi zakonodavstvo o osiguravajućem ugovoru, 
kojemu je svrha, da normira ugovorne odnose između osiguranika i 
osiguravajućih društava. To je zakonodavstvo prema tomu privatno- 
pravne naravi. S druge se strane nalazi nadzorno, odnosno regula- 
tivno zakonodavstvo, kojemu je svrha, da radi zaštite općih i javnih 
interesa normira uvjete u pogledu osnivanja, uređenja i vođenja 

poslova te nadzora nad osiguravajućim društvima. To zakonodav- 
stvo je prema tomu javno-pravne naravi. 

Gledajući s teoretskog stanovišta moralo bi se zasebno normi- 
rati ugovorno, a zasebno regulativno zakonodavstvo, Međutim, naše 
specijalne prilike zahtijevaju i specijalno rješenje u tom pravcu, što 
ćemo niže nastojati da pobliže razjasnimo. 

Historijat uredbe o nadzoru nad osiguravajućim društvima u 
Jugoslaviji vuče se dugi niz godina. Već godine 1923, kada je osnc- 
van Savez osiguravajućih društava, nalazimo prve su- 
gestije za donošenje takovog zakona, odnosno uredbe, kod čega je 
karakteristično, da su ove sugestije dolazile iz krugova nosioca i 
predstavnika privatnoga osiguranja. Stvar je s vremenom dobivala 
konkretniji oblik i sve je više to pitanje raspravljano u javnosti, što 
se ima u prvom redu pripisati u zaslugu našim domaćim osigurava- 
jućim društvima. Nastojanja ovih osiguravajućih društava jesu shvat- 
ljiva, ako se uoče prilike, koje su tada vladale na privrednom tržištu. 
Jaki strani kapital nastojao je osvojiti osigurateljno tržište, i to 
uglavnom pomoću svojih specijalnih organizacionih fondova (fonds 
perdu). Kod toga je značajno, da je strani kapital u svojoj domovini 
radio uz normalne i propisne uvjete. Naša domaća osiguravajuća 
društva, svjesna odgovornosti za svoju struku, uvidjela su, da ova- 
kovo djelovanje nije u interesu sigurnosti naših osiguranika, naših 
osiguravajućih društava i naše cjelokupne narodne privrede. Ona su 
tražila, da se i u nas donesu ustanove o nadzoru nad osiguravajućim 
društvima, želeći, da na taj način djelatnost svih osiguravatelja bude 
svedena u pravac ispravnog osigurateljno-tehničkog poslovanja. 

Ova i ovakva nastojanja nisu nalazila godinama potrebnog shva- 
ćanja na kompetentnim mjestima tako, da nosiocima privatnog osi- 
guranja nije preostalo drugo nego da sami međusobno stvore t. zv. 
tarifni sporazum. Privatna inicijativa bila je tako prva, koja je u 
tom pravcu nešto stvorila. 

Taj je problem postajao sve aktuelniji, kad je godine 1934 do- 
šao Zakon o kartelima, čijim odredbama je ukinut tarifni sporazum 
osiguravajućih društava, koji je barem donekle bio u mogućnosti da 
podržava disciplinu u privredi osiguranja. 

Sa strane naših domaćih društava se tada upozoravalo, da je za 
donošenje kompletnih zakona o ugovoru osiguranja i o nadzoru nad 
osiguravajućim društvima potrebno mnogo vremena i mnogo uza- 
jamnog rada svih zainteresiranih krugova. Radi toga se je s te strane 
predlagalo, da se odmah i bez zatezanja donese uredba, koja bi za 
prve potrebe zajedno normirala najhitnija pitanja iz jednog i drugog 
zakonodavstva, a tek da se onda pristupi izradbi posebnih zakona za 
svaku grupu. 

To je bila jedna teza, koja tada nije uspjela. 

S druge strane se opet operiralo s teoretsko-pravnim zasadama, 
te se uvjeravalo, da je inkopatibilno, da se u jednoj uredbi donesu 
ustanove ugovornog i nadzornog karaktera, pa se predlagalo, da se 
odmah pristupi pripremi za istovremeno donošenje obiju navedenih 
zakona. Stvar izgleda teoretski dosta opravdana, ali praktički, obzi- 

rom na naše prilike, nikako. Time se je polučilo samo protivno tj. da 
se je normiranje važnih pitanja iz struke privatnog osiguranja sve do 
danas zateglo. 

Događaji su ipak pokazali, kako je prvo od navedenih mišljenja 
bilo za naše prilike posvema opravdano. Slom društva »Feniks« go- 
dine 1935 dokazao je, kako se s donošenjem zakonskih propisa za 
struku privatnog osiguranja ne smije dalje zavlačiti. Radi toga se i 
očekuje, da će predstojeća Uredba o nadzoru nad osiguravajućim 
društvima stati na prvo navedeno stanovište i normirati sva najhit- 
nija pitanja iz struke osiguranja, bez obzira na to, da li se radi o pi- 
tanjima iz nadzornog ili iz ugovornog zakonodavstva i bez obzira 
na formu i način, već imajući isključivo pred sobom ozdravljenje 
osigurateljne struke. 

I zaista, nakon slučaja »Feniks« dolazi do živog rada i donosi se 
nekoliko projekata zakona o nadzoru nad osiguravajućim društvima. 


Prelazeći na pojedine ustanove najnovijeg projekta Uredbe o 
nadzoru nad osiguravajućim društvima ističemo, da se kod nas i za 
buduće kani prihvatiti sistem koncesije za tjeranje osiguravajućih 
poslova. U tom pogledu se dakle samo utvrđuje ono stanje, koje je 
kod nas već normirano Zakonom o dioničarskim društvima za god. 
1922, te Zakonom o radnjama iz god. 1931. Opravdano se odbacuje 
dakle normativni sistem, koji je na pr. važio po Hrvatskom trgovač- 
kom zakonu iz godine 1875, a po kojem je bilo dovoljno, da se 
ispune neki uvjeti za poslovanje i da se sudu prijave izvjesna po- 
slovna načela. To je svakako nedostatno, jer obzirom na komplici- 
ranost materije ni napredniji krugovi nisu u stanju da prosude, da li 
su odnosna poslovna načela isnravna ili ne. To prosuđivanje može se 
prepustiti samo državnom nadzornom uredu i njegovom stručno izo- 
braženom objektivnom osoblju. 


Prema projektu uredbe bit će povučena pod nadzor Ministarstva 
trgovine i industrije uz normalna osiguravajuća društva također i 
tzv. ukopna društva, pomoćne blagajne i sl., premda se takva društva 
u smislu ustanova uredbe nemaju — što je i razumljivo — smatrati 
osiguravajućim preduzećima. No, nadzor nad takovim društvima je 
bezuvjetno potreban, jer smo u posljednje vrijeme i prečesto imali 
prilike čitati o raznim nesolidnim pojavama i lomovima takovih dru- 
štava, pa je najstroži nadzor u tom pravcu bezuvjetno na mjestu. 


Projekt uredbe dozvoljava cilmerovanje premijske rezerve, tj. 
amortizaciju pribavnih troškova tokom trajanja osiguranja. Postu- 
pak cilmerovanja je osigurateljno-tehnički zasnovan i znanstveno 
opravdan. Taj postupak nije nikakova novost niti u drugim država- 
ma, a niti kod nas, jer u tom pravcu imademo propise već u Hrvat- 
skom trgovačkom zakonu iz godine 1875. Međutim treba istaći, da 
odredbe u projektu glede cilmerovanja nisu takove, da bi mogle za- 
dovoljiti potrebe struke osiguranja. Iz njih se također može raza- 
brati, da sastavljač projekta nije u tom pogledu bio posvema orijen- 
tiran o biti same stvari. Valja se međutim nadati, da će zatraženi 
ispravci u tom smjeru biti uvaženi. 

U projektu uredbe se također govori o minimiranju premija. 
Ovaj važan i gotovo primarni problem u struci osiguranja treba po- 
sebice razjasniti te istaći, da se premijske stavke u osiguranju ne 
mogu normirati prema tržišnim cijenama. Premijske stavke su ovisne 
samo o frekvenciji šteta, tj. o učestalosti događaja protiv kojih se 
osigurava. Kod ustanovljivanja premija služi za podlogu statističko 
opažanje, pa u tom pitanju nije moguće operiranje s »jeftinijim«. 

Minimiranje premija mora se dakle u uredbi normirati i nadzor 
mora jednu od svojih najvažnijih funkcija imati upravo u pravcu za- 
računavanja dostatnih i ispravnih premija, a to jednostavno i iz raz- 
loga, jer se samo od dostatnih i ispravnih premija mogu stvarati pot- 
pune premijske rezerve, odnosno prenosi premija. Što bi koristili 
najbolji i najpotpuniji propisi glede plasmana premijskih rezervi i 
što bi koristila sva, pa i najdetaljnija kontrola u tom pravcu, kad 
ono, na čemu se osniva dostatna i ispravna premijska rezerva i pre- 
nosi premija, a to je dostatnost premija, ne bi bilo zakonski regu- 
lirano. 


Uz zakonsko minimiranje premija treba apsolutno donijeti i 
ustanove o zaštiti daljnjogodišnjih premija u elementarnim gra- 
nama osiguranja i cijele prvogodišnje premije u životnom osigura- 
nju. Time se postizava stabilitet osiguravajućeg ugovora, tj. onemo- 
gućuje se ne samo isprezanje postojećih osigurateljnih ugovora i 
njihovo prenašanje od jednog društva na drugo, već i pretjerano 
povisivanje pribavnih troškova, a umanjuje se pribavni režijski tro- 
škovi uopće, jer se mogu repartirati na cijelo trajanje osiguranja. 
Korist od toga imaju osiguranici. 


Ne može se dakle donijeti ustanova o minimiranju premija bez 
ustanove o zaštiti premija, a niti može da bude obratno. Jedna i 
druga ustanova treba da budu donesene istodobno i paralelno, jer 
inače uredba ne bi postigla one svrhe, koja joj se prema današnjim 
prilikama nameće. 


Specijalna pažnja posvećena je u projektu plasmanu premijskih 
rezerva. U pogledu nabrajanja pojedinih elemenata plasmana ne 
bismo imali što primijetiti, jer je stvar u tom pravcu projektirana 
otprilike onako, kako je to i u drugim državama i kako se to može 
i kod nas prihvatiti. Međutim u pogledu nekih drugih projektiranih 
uvjeta o plasmanu premijske rezerve mogu se stavitti opravdane za- 
mjerke. Tako se na pr. kod pupilarnih vrijednosnih papira za njihovu 
sposobnost za plasman stavlja uvjet, da moraju kotirati na burzi. 
Nije razumljiva takova odredba, jer izdavatelji prvoklasnih i najsi- 
gurnijih vrijednosnih papira (gradovi) nikako ne žele, da njihovi 
papiri dođu na burzu i budu izvrgnuti raznim spekulativnim težnja- 
ma. Odredba o kotiranju tim manje može naći opravdanja, jer se 
kod izdavanja dozvole za emisiju takovih papira i onako primjenjuju 
znatne mjere opreza, u kojima leži glavna garancija za sigurnost tih 
vrijednosnih papira. Takova odredba o kotiranju ne može se nikako 
opravdati specijalno kod papira, koji se žrijebaju s nominalom, jer 
oni zaista u svojoj potpunosti i najzgodnije služe svrsi, koja im se 

namijenjuje, tj. za plasman premijske rezerve, koja ima da služi za 
pokriće budućih obveza osiguravatelja. | 

Plasman premijske rezerve u uloge javnopravnih štedionica i 
privatnih novčanih zavoda maksimiran je sa 10%. Protiv takove usta- 
nove dižu se glasovi, jer privatno osiguranje stoji u uskoj vezi s na- 
vedenim novčanim ustanovama. Putem takovih zavoda dolaze osigu- 
ravajuća društva u mogućnost da šire svoju djelatnost, a novčani za- 
vodi ulozima, koje primaju od osiguravajućih društava, dolaze do 
sredstava, koja upotrebljuju za pogon čitavog privrednog mehani- 
zma. Prema tome se te odredbe moraju shodno izmijeniti. 


Projekt predviđa, da se vrijednost premijskih rezerva mora na- 
laziti na teritoriju Kraljevine Jugoslavije. Toj korisnoj ustanovi ne 
treba posebnog komentara. 

O premijskim rezervama treba voditi registar. Duplikat registra 
ima se predlagati Ministru trgovine i industrije i izvještavati ga 
O svakoj izmjeni i dopuni u njemu. To je u redu. Međutim proiekt 
navodi, da se vrijednosti unijete u registar ne mogu otuđivati bez 
odobrenja ministarstva. Ova odredba u pogledu otuđivanja je suviše 
stroga i dalekosežna. Upravi zavoda, koja odgovara svojim člano- 
vima za ispravno i koristonosno vođenje posla, mora se dozvoliti, da 
može u pogodnim prilikama koji elemenat plasmana otuđiti i nado- 
mjestiti ga drugim povoljnijim. Ako se za takovu transakciju bude 
moralo čekati odobrenje nadzorne vlasti, nestat će pogodne prilike 
i stvari se je takovom odredbom samo škodilo, a nije koristilo. Tu- 
torstvo države u tom pravcu treba dakle ukloniti iz projekta, a nad- 
Zor se ima ograničiti samo na to, da rezerva bude potpuno te prema 
propisima zakona dotirana i pokrivena. Mogućnost povremene ro- 
kade u plasmanu ima se posvema ostaviti na slobodnu dispoziciju 
društva. 

Bilo bi preopsežno, da u detalje ulazimo i u ostala pitanja, koja 
su tangirana Uredbom o nadzoru nad osiguravajućim društvima. Že- 
limo samo još općenito istaći, da se uredba suviše ograničuje samo 
na životno osiguranje i da pušta dosta po strani elementarne grane 
osiguranja, akoprem bi baš u tom pravcu u Jugoslaviji, kao agrarnoj 
zemlji, trebalo naročitu brigu posvetiti upravo elementarnim grana- 
ma osiguranja, koje se obzirom na karakter naše privrede, više pri- 
mjenjuju od životnog osiguranja. 

Međutim uza sve to, budu li se u sadašnjem projektu donijele 
neke nužne dopune i izmjene, ova će uredba, uz ispravnu primjenu, 
mnogo koristiti našoj osigurateljnoj privredi i utvrditi zasluženo po- 
vjerenje publike u naša domaća osiguravajuća društva. Uz ispravnu 
primjenu uredbe i dok se u osiguranju posluje po principima teh- 
nike i nauke, može ono da prebrodi bez poteškoća i najveće pri- 
vredne krize, kako se to dokazalo i kod nas u krizi, koja je započela 
god. 1931. Svrha će dakle uredbe biti, da u osigurateljnoj struci za- 
garantira stabilnost poslovanja po načelima nauke i tehnike osigu- 
ranja. | 


2: 465 =: 


PROF. DR. EUGEN SLADOVIC 
PRIVREDNI SAVJETNICI — SLOBODNO ZVANJE 


(1) U novije vrijeme raspravlja se u mnogim državama u stru- 
čnoj literaturi i stručnim časopisima o tezi »Privredni savjetnici — 
slobodno zvanje«, koja se često suprotstavlja tezi: »privredni savjet- 
nici — obrt«. Novo doba sa svojim mnogobrojnim poteškoćama traži 
novi socijalni poredak i nove ljude, a među njegove aktuelne pro- 
bleme spada i pitanje zakonske reglementacije zvanja i rada privred- 
nih savjetnika. lako je uglavnom gotovo svagdje prodrlo shvaćanje, 
da je za uspostavu povjerenja i ravnotežu privrede bezuvjetno po- 
trebno kreirati institut privrednih savjetnika kao zasebne skupine so- 
cijalnih djelatnosti, opstoji oprečno stajalište o načelnom pitanju, da 
li ih treba uvrstiti u skupinu slobodnog zvanja ili u skupinu obrtnika. 
Ekonomisti i komercijalisti, koji su izravno interesirani na isprav- 
nom riješenju toga pitanja, postavljaju zahtjev, da se što skorije za- 
konski reglementira njihov položaj analogno položaju ostalih slobo- 
dnih zvanja. Poteškoće, koje se tome suprotstavljaju, sastoje se go- 
tovo u svim državama, u kojima se to pitanje pokreće, u zastarjelom 
čisto liberalističkom shvaćanju o različitim socijalnim djelatnostima 
u uređenoj ljudskoj zajednici i u reakcionarno-tradicionalnom pro- 
sudivanju pojma slobodnog zvanja uopće. 

U starom vijeku bio je poznat rad u obitelji i rad robova. U an- 
tiknom vremenu vršili su tjelesni rad većinom robovi (sclavi), a čitav 
radno-pravni odnos bio je osnovan na stvarnom pravu; radnik-rob 
bio je stvar i po tome objekt vlasništva gospodara. Institucija locatio- 
conductio operarum rimskog prava osnivala se na ideji iznajmljivanja 
službe robova (stvari), a prvobitno bila je ograničena na operae il- 
liberales, koje su obavljali isključivo robovi, dok se radnje (službe) 
artes liberales, koje su bile dostojne slobodnog čovjeka, nijesu smjele 
obavljati za plaću. Tek postepeno razvilo se shvaćanje, da nalogo- 
davac mora i za »slobodne činidbe« davati izvršitelju posla određenu 
protučinidbu u obliku začasne naplate (honorara). Prve početke no- 
vijeg razvitka nalazimo u srednjem vijeku. »Stadtluft macht frei«. 
Veće promjene nastale su s reformacijom, koja je proizvela potpunu 
izmjenu shvaćanja. No tek u novije doba pobijedila je ideja, da se 
socijalni i pravni poredak mora osnivati na načelu, da svaki rad pred- 
stavlja djelovanje slobodne ličnosti i da je vrijedan naplate. Uspo- 
redno s tim razvitkom razlikovao se rad obrtnika i rad slobodnih 
zvanja. No sam pojam obrtnika vrlo je kompliciran.!) To vrijedi i 
za slobodna zvanja. 

Proširenje i povećanje broja slobodnih zvanja, koje se razvilo 
tečajem kulturno-političkog razvitka evropskih naroda, a naročito 
se zapaža u liberalističkoj epohi, dovelo je konačno do toga, da su 
se među bitne značajke pojma slobodnog zvanja uopće ubrajale ove, 
i to: a) duševne činidbe determiniraju vršenje slobodnog zvanja tako, 
da dominiraju i nad svim eventualnim fizičkim činidbama, koje su 


1) Dr. Eugen Sladović: Obrtno pravo. Zagreb 1926, str. 4 isl. 

s njima povezane. Takvim činidbama pripada važnost i vrijednost sa 
stajališta opće kulturne potrebe, a ne vrše se isključivo sa stajališta 
njihovog rentabiliteta za vršioca, b) samo vršenje slobodnog zvanja 
uključuje osobne činidbe, koje se vrše u korist trećih lica, pa je zbog 
toga svaka pojedina činidba sama sobom nenadoknadiva i nedjeljiva, 
tj. svaka osobna činidba predstavlja po svojoj naravi osobno djelo 
određenog čovjeka i po svojim unutarnjim značajkama (posebna kva- 
lifikacija, osobita sprema, naročito osobno povjerenje i sl.) ne može 
se zamijeniti djelom drugog čovjeka i c) sama djelatnost odno- 
snog zvanja vrši se posve samostalno tako, da ne predleži nikakav 
namještenički pravni odnos. 

Starije pravno shvaćanje o slobodnim zvanjima bilo je u Nje- 
mačkoj prvi put fiksirano u riješenju državnog financijalnog sudišta 
(Reichsfinanzhof) od 9 VII 1919 (Sammlung Band |, strana 129), u 
kojemu je naročito naglašeno da pojam slobodnog zvanja nije posve 
jasno određen, jer nije izrasao iz određenih pravnih norma, nego 
predstavlja rezultat kulturno-povjesnog razvitka. No u tome riješenju 
izričito je istaknuto, da se upravo na osnovi tako razvijenog shva- 
ćanja mogu među djelatnosti slobodnih zvanja pretežno ubrojiti (i 
takvima smatrati) samo one, koje se in ultima linea svode na duševne 
discipline (kao primjerice na čistu znanost, religiju i umjetnost), i 
to radi njih samih i bez obzira na privredne reflekse njhovih rezultata. 
Kod toga je značajno (iako nije uvijek isključivo odlučno), da se pro- 
tuusluga označuje posebnim formama i nazivima, kojima se nastoji 
održati društveno shvaćanje kao da ne predleži naplata činidbe u pot- 
punom i pravom smislu, nego začasni dar (honorar). U tom riješenju 
napominje se nadalje, da noviji razvitak socijalnog života zahtijeva 
doduše da se u praktičnom životu svagdje primjenjuje znanost i 
umjetnost i da to znatno oteščava razlikovanje između obrta i slo- 
bodnog zvanja, ali da iz općeg shvaćanja izlazi, da se među slobodna 
zvanja ne ubrajaju ona, koja su se razvila isključivo iz potreba pri- 
. vrednog života, čiji rezultati ne mogu pobuditi nikakav znanstveni 
interes, koji se izdiže iznad praktičnih interesa odnosnih privrednih 
grana, kojima određeno zvanje služi. Zbog tih razloga moraju se 
prema tome riješenju iz slobodnih zvanja isključiti sva pomoćna 
obrtna zvanja, pa tako naročito i zvanje knjigovodstvenih stručnjaka 
i privrednih revizora. — To načelno riješenje njemačkog državnog 
financ. sudišta bazira na tadanjem tradicionalnom shvaćanju i pozi- 
tivnom zakonodavstvu, a njegova načela u vezi s pojmom slobodnog 
zvanja ponavljaju se u kasnijim judikatima, koji se tiču porezne du- 
žnosti i oporezovanja privrednih revizora i privrednih povjerenika 
uopće. U Pruskoj je godine 1934 zvanje privrednih povjerenika pri- 
znato kao slobodno zvanje. No pomenutom stajalištu fin. sudišta pri- 
pada samo formalno i privredno značenje, a ne određuje nikakvu 
ideju zvanja ni njegovo sociološko mjesto. 

Razlika između pojedinih socijalnih djelatnosti i zvanja izvodi 
se načelno iz vrste i karaktera odnosnih služba, činidaba i djelatnosti. 
Na području obrta nastojao je pravni poredak provesti izjednačenje 
i harmonizaciju između načela čuvanja općeg dobra čitave narodne 
zajednice (socijalni momenat) i načela homo economicusa, koji kao 

privredni čovjek u svoje djelatnosti i usluge unosi naravno nastojanje 
za svojom osobnom koristi (egoistički momenat), dok je samo vr- 
šenje odnosnih djelatnosti u pogledu »htjeti« i »moći« u bitnosti pre- 
pušteno ocjeni svakoga pojedinog obrtnika. Na tim načelima baziraju 
sva starija obrtna zakonodavstva, a tek u novije vrijeme pokazuje se 
u nekim državama tendencija da se starije obrtno pravo postepeno 
pretvori u privredno pravo. Dr. Elmar Michel.) Tome nasuprot izlaze 
iz pojma slobodnog zvanja (pa prema tome i iz pojma zvanja pri- 
vrednih savjetnika) posebni zadaci i posebne obveze s korespondent- 
nom zasebnom odgovornosti, koja odgovara njihovom položaju i so- 
cijalnoj funkciji. Privredni savjetnik mora naime načelno izvršavati 
drugojačije zadatke, nego ih vrši neki privredni čovjek na obrtno- 
pravnom području u obrtnoj privredi, jer on djeluje kao čuvar prava 
neposredno za čitavu narodnu zajednicu, pa je zbog toga naročito 
obvezan na čuvanje visokog etičkog principa opće narodne koristi, a 
njegovo djelovanje predstavlja službu javnog povjerenja. Upravo 
radi takve djelatnosti zvanja privrednih savjetnika potrebno je zakon. 
ski fiksirati njegovu odgovornost, organizacionu povezanost, kao i 
subjektivna prava i dužnosti. Te konzekvencije vrijede za sva slobo- 
dna zvanja, koja ne predstavljaju javne službe, a čijim pripadnicima ne 
pripada značaj državnih javnih organa, ali ih karakterizira svojstvo 
javnih zvanja, koja se u bitnosti razlikuju od djelatnosti, koje vrše 
obrtnici, koji su organizirani u svojim obrtničkim (slobodnim i pri- 
nudnim) profesionalnim organizacijama i korporacijama. U tome 
sastoje bitne razlike između djelatnosti obrtnika i pripadnika slobo- 
dnih javnih zvanja. Zbog toga je i zakonodavstvo čiste liberalističke 
epohe napose reglementiralo djelovanje i rad obrtnika (obrtni za- 
koni), a napose rad i djelatnosti pripadnika slobodnih zvanja (zakon 
O odvjetnicima, zakon o liječnicima i sl.) izuzimajući expressis verbis 
djelatnosti slobodnih zvanja ispod kompetencije obrtno-pravnih 
norma smatrajući ih za officium nobile. 


Prema čistom liberalističkom shvaćanju baziralo je određenje 
zvanja na posve formalno-apstraktnom formuliranju pojma, dok no- 
vije socijalno shvaćanje, koje akcentuira smisao za zajednicu i pred- 
nost općeg dobra pred pojedinačnim, zahtjeva da se u prvom redu 
ustanovi smisao i sadržaj određenog zvanja, a po tome odredi nje- 
gova vrst i ono uključi u narodnu zajednicu kao cjelinu. 


Za ilustraciju iznosi se shvaćanje nacionalnog socijalizma o tome 
pitanju, i to već radi toga što naročito cijeni institut privrednih sa- 
vjetnika. Nacionalni socijalizam predstavlja sukus društvenoga i po- 
litičkog poretka, koji je osnovan na novom uređenju narodnog ži- 
vota i djelovanja pojedinaca, a čija načela mogu izlaziti samo iz lica 
i vrsta zvanja. Kod ustanovljenja zvanja privrednih povjerenika treba 
u cijelosti uvažiti njegov stvarni sadržaj i odrediti njegove zadatke. 


2) Dr. Elmar Michel: Vom Gewerberecht zum Wirtschaftsrecht (Zeit- 
8chrift der Akademie fir Deutsches Recht. Berlin, 2. Jahrgang — 1935, Heft 
10. — Usp. Dr. Eugen Sladović: Kodifikacija i reforma suvremenoga pravnog 
poretka (Financijski arhiv, Zagreb, god. VI, broj 5, 6 i T za maj, juni i 
juli 1936). 

= Ogajaji 


Prije preuzimanja vlasti po nacionalnom socijalizmu smatralo se u 
Njemačkoj privrednim povjerenicima (Wirtschaftstreuhinder) ona 
lica, koja su vršila određene revizione i fiducijarne (povjereničke) po- 
slove, ali nijesu bila povezana jednim istim ethosom zvanja, jedna- 
kom teoretskom i praktičnom kvalifikacijom i zasebnom jedinstve- 
nom organizacijom. Početak reforma toga neodređenoga diformnog 
stanja proveden je u Njemačkoj po nacionalnom socijalizmu time, što 
je stvorena zasebna skupina privrednih savjetnika (povjerenika), a 
podjedno je formalno-pravno regulirano načelo jednake kvalifikacije, 
selekcije i organizacije. Do tog vremena isticao se sa strane interesi- 
ranih krugova zahtjev, da se prema liberalističkom shvaćanju tog vre- 
mena zvanje privrednih savjetnika shvati kao slobodno zvanje, ali su 
se tome suprotstavljali prigovori, i to naročito u pogledu značenja 
slobodnog zvanja kao ideje te pomanjkanja njegove jednolične iz- 
gradnje i potrebnog diferenciranja. Taj sociološki nesmisao mogao se 
riješiti samo uz drugojačije pretpostavke, nego su opstojale u čistoj 
liberalističkoj epohi, a to je izvršeno formiranjem njemačke pravne 
fronte (Deutsche Rechtsfront), koja je već za kratko vrijeme svog 
djelovanja uključila sve nosioce zvanja i zauzela načelno stajalište, da 
privredni povjerenici kao privredni pravnici i čuvar prava sačinja- 
vaju potpuno novi tip slobodnog zvanja. Njihov pojam odredio je 
Dr. Otto Mčnckmeier, vođa skupine privrednih pravnika, ovim rije- 
čima: »Der Wirtschaftstreuhander ist, wer gegeniiber Einzelbetrieben 
der Wirtschaft oder der čffentlichen Hand als Rechtswahrer Aufgaben 
priifenden, beratenden oder treuhinderischen Inhalts zu erfiillen hat, 
deren Ziel die Erhaltung einer geordneten volkischen Wirtschaft ist«. 
Time je određen funkcionalan i idealan sadržaj zvanja, a privredni 
povjerenici kao privredni pravnici uključeni su u jednu istu frontu sa 
svim onim licima javnih služba i javnih zvanja, koja po svojem po- 
zivu vrše funkciju provađanja prava u različitim važnim životnim 
područjima njemačkog naroda. Sudac, odvjetnik, upravni činovnik i 
ekonomista-komercijalista predstavljaju skupinu čuvara prava na- 
rodne zajednice na korespondentnim područjima narodnog života, a 
sačinjavaju zajednicu pravnog staleža s posebnom organizacionom 
formom na području prava. Pri tome naglašuje nacionalni socijali- 
zam, da činjenica, da određeno lice vrši funkcije čuvara prava, pred- 
stavlja obvezu naročite vrste i nameće veliku odgovornost, da svim 
moralnim i fizičkim silama trajno djeluje u pravcu formiranja boljih 
životnih forma, koje po sebi ne predstavljaju više puke svrsishodne 
mjere.?) 

U čistoj liberalističkoj epohi smatralo se »slobodnim zvanjima« 
u bitnosti samo one skupine zvanja, čija je djelatnost (područje rada) 
bila regulirana posebnim pravnim normama, i koja je takvima sma- 
tralo zakonodavstvo i judikatura. Iz spomenutih momenata, koji ka- 
rakteriziraju slobodna zvanja, mogu se izlučiti ovi sociološki učini: 
djelovanje (rad) slobodnih zvanja predstavlja produkciju duhovne 
kulture, koja se manifestira u pravilu u imaterijalnim dobrima (savje- 


3) Dr. Otto Močonckmeier: Der deutsche Rechtsstand. Deutscnes Recht. 
Berlin. Nro. 3. ex 1935. 

tovanje kod liječenja bolesti, pomaganje pravnim savjetom u parni- 
cama, slikanje umjetničkih slika i sl.) tako, da se njome ne stvaraju 
nikakva stvarna privredna dobra. Kod svakog djelovanja pripadnika 
slobodnog zvanja odlučuje konačno rad slobodne ličnosti njegovog 
nosioca, a rezultat stvara uvijek određene socijalne vrijednosti po- 
sebne vrste. Djelovanje pripadnika slobodnih zvanja razvilo se naro- 
čito zbog toga, što se potreba općenitosti za takvim imaterijalnim 
dobrima ne može potpuno zadovoljiti radom lica, koja kao pripad- 
nici obrtničkog zvanja djeluju u posve privrednom smislu, kao ni či- 
nidbama organa javnih tijela, jer se kod njih zahtjeva produktivitet 
osobite vrste, koji njihove nosioce postavlja između obrtnika i javnih 
organa. Kod pripadnika sviju slobodnih zvanja (odvjetnika, liječnika, 
privrednih savjetnika, umjetnika i dr.) pretpostavlja se određena 
stručna sposobnost, koja se u pravilu osniva na akademskoj spremi, 
zatim etička pouzdanost, integritet i odgovornost (koja se gotovo 
podudara s odgovornosti državnih i samoupravnih javnih organa), a 
njihovo djelovanje uvjetuje inicijativu i pomnju slobodnog čovjeka 
samostalnog zvanja, koja je — posve naravno — povezana s težnjom 
za tečenjem, jer je potonja svojstvena svakom djelovanju u sadanjem 
ljudskom društvu izuzevši posve karitativan rad. Sve to postizava se 
u državnoj zajednici na taj način, da država svojom zakonskom nor- 
mom regulira: zvanje, koje smatra slobodnim zvanjem, zatim način 
sticanja subjektivnog ovlašćenja na njegovo vršenje i organizaciju 
zvanja u formi samouprave. No pored države utječe na ispravan i sa- 
vjestan rad pripadnika slobodnog zvanja, kao i na etičko pročišća- 
vanje i moral i sama organizacija odnosnog zvanja, koja pazi na 
održanje posebne staleške svijesti i stručnosti. Odgovarajuća osobna 
i stručna sprema dokazuje se u korespondentnom postupku selekci- 
jom. Na mjesto slobodne utakmice, slobodnog određivanja cijene za 
proizvode rada i neograničene poštene reklame, — što karakterizira 
djelovanje obrtnika, — provodi se kod slobodnih zvanja zaštita man- 
data i postavljaju posebni jedinstveni tarifi za jednolično odredi- 
vanje naplate protučinidbe, dok je reklama ograničena tako, da se 
smije vršiti samo na način, koji se smatra doličnim. Pripadnici sva- 
koga slobodnog zvanja naročito moraju paziti na čuvanje tajne, koja 
im je povjerena, i razvijati osjećaj potpune odgovornosti i neparta- 
jičnosti, a njihovo društveno vladanje mora biti posve besprijekorno. 
Kao posljedica pomenutoga razvija se kod pripadnika svakoga slo- 
bodnog zvanja osjećaj uže kolegijalne pripadnosti određenom zvanju, 
staleška čast i časno (obraničko) sudovanje. 

U prikazu »Der Wirtschaftstreuhinder — ein freier Beruf« ističe 
Dr. Buchholz, da pomenute karakteristične značajke i mjerila služe 
doduše za ustanovljenje, da li konkretno opstoji slobodno zvanje ili 
ne, ali ipak ne određuju njegov posljednji smisao, jer ovaj utvrđuje 
samo faktični život i njegovi socijalni odnosi.) Već sama riječ »zva- 
nje« (poziv) upućuje po svom korjenu na to, da je određeno lice 
pozvano na vršenje određenih djelanja (usluga, činidaba), koje spa- 

4) »Der Wirtschaftstreuhinder«. Berlin. Jahrgang 4. — 1935, Nro 19 od 
1 X 1935. 

daju određenom zvanju. Taj poziv uključuje u sebi s jedne strane 
unutarnje nagnuće spojeno s određenom teoretskom i praktičnom 
spremom za vršenje određenog zvanja, a s druge strane javno po- 
stavljenje za izvršavanje određenih činidaba i rada. Težište postavlja 
se međutim u oznaci »slobodno« (slobodno zvanje), pod kojim se ra- 
zumijeva: a) osobna moralna sloboda, koja zahtjeva da nosioc zva- 
nja ovo vrši uz potpunu odgovornost kao čuvar prava narodne za- 
jednice, i b) stvarna sloboda, koja traži da nosioc zvanja ovo vrši u 
smislu pozitivnih zakonskih propisa i posebnih odredaba stvorenih po 
samoupravnoj staleškoj organizaciji (duh solidariteta, osjećaj dužno- 
sti), da u svemu održaje postavljene tarife za zaračunavanje svog ho- 
norara, da se služi uvijek doličnom i dozvoljenom reklamom (utakmi- 
com) tako, da uz potpunu zaštitu mandata vrši svoje zvanje posve 
neovisno (nepristrasno) od nalogodavca i drugih interesnih utjecaja. 
Kao primjer navodi se odredba S 1, rastavak 2, točka 10, 13 i 14, na- 
šega uniformnog obrtnog zakona od 5 XI 1931, prema kojoj ne pot- 
padaju pod obrtno-pravne norme između ostaloga: rad književnika i 
umjetnika, rad odvjetnika, kaznenih branitelja, javnih bilježnika, 
ovlašćenih ingenieura i arhitekata, rad liječnika i veterinara i rad lje- 
karnika, koji je ograničen isključivo na prodaju lijekova (ljekovitih 
specijaliteta). U toj zakonskoj odredbi nije spomenut rad privrednih 
savjetnika, što je zakonodavac propustio učiniti iako je u našem 
pravnom poretku već odredbom člana |, prvi rastavak, točka d) 
zakonske uredbe od 17. VI. 1920 o osnivanju Visoke škole za trgovinu 
i promet, odnosno odredbom članka I, drugi rastavak, točka d), za- 
konske uredbe od 23 XII 1925 o Ekonomsko-komercijalnoj visokoj 
školi u Zagrebu statuirano, da među njezine zadatke između ostaloga 
spada i to, da svojim slušačima (apsolventima) pruži naučnu stručnu 
spremu za državnu službu i za slobodna zvanja. Time je za- 
konskom normom diplomiranim apsolventima _ Ekonomsko-komerci- 
jalne visoke škole priznato pravo na slobodno zvanje, a podjedno nji- 
hov rad izjednačen s radom slobodnog zvanja odvjetnika, liječnika, 
ingenieura, arhitekata i ljekarnika. Prema ratio legis spomenutih od- 
redaba našega uniformnog obrtnog zakona, kojim je rad slobodnih 
zvanja izuzet ispod njegovih propisa i reguliran specijalnim zakon- 
skim propisima, slijedi logično da je i rad diplomiranih ekonomista i 
komercijalista kao privrednih savjetnika izuzet ispod utjecaja obrtno- 
pravnih norma. Radi dosljednog provedenja toga načelnog stajališta 
našega pravnog poretka potrebno je posebnom pravnom normom 
potanko regulirati zvanje privrednih savjetnika i tom prilikom fiksi- 
rati njihovu stalešku organizaciju, kako je to već opetovano istak- 
nuto u javnosti.) Pored odvjetnika kao pravnih savjetnika, liječnika 
kao zdravstvenih savjetnika, djeluju privredni savjetnici za podjelji- 
vanje privrednih savjeta. Zvanje i djelatnost privrednih savjetnika po- 
staju sve važniji. To je rezultat sadanjega kulturnog i pravno-pri4 
vrednog razvitka. 


5) Dr. Eugen Sladović: Privredni savjetnik. (Ekonomsko-financijski ži- 
vot. Beograd. Godina III — 1933, broj 9, 10 111). 

Prigodom te zakonske regulacije potrebno je upozoriti na neke 
dalje inkongruencije našega pravnog poretka, koje su u vezi s tim 
aktuelnim problemom. Prema odredbi $ 120 zakona o odvjetnicima 
od 17 Ill 1929 god., počinja kazneno djelo lice, koje uz nagradu za- 
stupa stranke pred sudovima i drugim državnim (samoupravnim) 
oblastima ili javno-pravnim tijelima, odnosno koje obrtimično sa- 
stavlja za druga lica isprave u pravnim poslovima ili isprave, koje 
inače treba da služe pred sudovima (izuzevši općinske sudove), a na 
to nije zakonom ovlašćeno. Za takvo kažnjivo djelo kažnjava se 
nadripisar novčanom kaznom do 1500 din. ili zatvorom do dva mje- 
seca, odnosno objema kaznama. Kazneni postupak provodi se na pri- 
jedlog državnog tužitelja ili odvjetničke komore. — U djelovanju 
privrednih savjetnika ne može se u pravilu odvojiti pravno savjeto- 
vanje od tehničkoga, privrednog i komercijalnog savjetovanja. U pi- 
tanjima, koja spadaju u područje rada privrednih savjetnika, mogu 
ovi strankama dati stručno mišljenje (sastavljati isprave i sl.) bez su- 
djelovanja (posredovanja) pravnika. Radi toga potrebno je u skladu 
sa spomenutom zakonskom odredbom posebnim zakonskim propi« 
som fiksirati, da su privredni savjetnici kod vršenja svojih djelatnosti 
ovlašćeni obavljati i one pravne poslove, koji su neposredno usko 
povezani s vršenjem njihovog zvanja, a za koje su i stručno spremni. 

Primjećuje se, da se i ovdje susreće inkongruencija pravnog po- 
retka. Prema odredbi 58 36 i 41 zakona o organizaciji financ. uprave 
i ministarstva financija od 7 XII 1929 zahtjeva se (pored. uvjeta 
koji su predviđeni u zakonu o državnim činovnicima od 31 III 1931) 
za primitak u financijalnu konceptualnu službu dokaz o položenom 
diplomskom ispitu pravnog fakulteta ilii fakulteta ekonomsko-komer- 
cijalnih znanosti. No usprkos toga što je u državi po zakonu osno- 
vana Visoka škola za trgovinu i promet, koja je kasnije pretvorena u 
Ekonomsko-komercijalnu visoku školu s rangom sveučilišnog fakul- 
teta, — čija diplomska svjedodžba prema članku 4 naredbe ministar- 
stva prosvjete P. broj 14.767 od 1 V 1933 god. pruža dokaz o fakul- 
tetskoj spremi (8 7 zakona o činovnicima od 31 IH 1931), — odre- 
đuje članak 116 zakona o neposrednim porezima od S 1 1929, 
da se kao punomoćnici s urednom punomoći ili s opunomoćenjem 
mogu javljati pred poreznim odborom za poreznog obvezanika samo 
da se dopuštenje za vršenje financijalno-pravnog zastupništva može 
(po ministru financija) podijeliti samo licima, koja su diplomirala 
pravni fakultet i služila najmanje 15 efektivnh godna u poreznoj 
struci. Prema tim zakonskim odredbama mogu diplomirani ekono- 
misti i komercijalisti biti imenovani za financijalno-konceptualne či- 
novnike jednako kao i diplomirani pravnici, ali usprkos jednako- 
vrijedne fakultetske spreme ne mogu postići dopuštenje za vršenje 
financijalno-pravnog zastupništva. Obzirom na djelatnosti, koje u po- 
gledu poreznog savjetovanja vrše privredni savjetnici kao specijalni 
stručnjaci za ta pitanja, i važnosti knjigovodstva na području opo- 
rezovanja i sl., potrebno je u tom smislu zakonskim propisom nado- 
puniti odredbu & 116 zakona o neposrednim porezima od 8 II 1929. 

Primjećuje se mimogredno, da je u $ 59 činovničkog zakona od 
31 II 1931 predviđen izuzetak od općih pravnih norma, koje regu- 
liraju imenovanje u državnu službu. Prema toj zakonskoj odredbi 
dozvoljeno je imenovanje u državnu službu iz slobodne profesije na zva- 
nja počevši od treće položajne skupine na više u onim izuzetnim do- 
gađajima, u kojima interes državne službe iziskuje da se određeni 
stručnjak pozove na upravu određene struke ili na određeno najviše 
zvanje u civilnoj službi. Slobodnom profesijom smatra se _u smislu 
toga zakona stručni rad izvan državne (samoupravne) službe, a izraz 
»priznati stručnjak« upućuje izričito na okolnost, da se za takvo ime- 
novanje pored fakultetske spreme traži i dokaz o specijalnoj stru- 
čnoj spremi. I zvanje privrednih savjetnika s fakultetskom spremom, 
koji mogu pružiti dokaz o svojoj specijalnoj stručnoj spremi, pred- 
stavlja kvalifikaciju za primjenu pomenute zakonske odredbe. 

Djelatnost privrednih savjetnika dovodi se u usku vezu s povje- 
reničkim društvima, kojima se u novijem zakonodavstvu priznaje po- 
seban značaj i važnost, a predviđena su i u nacrtu našega unifor« 
mnog trgovačkog zakona. Radi povezanosti iznosi se pregled podru- 
čja rada povjereničkog društva. 

Riješenje mnogovrsnih i složenih zadataka, koji spadaju na pri- 
vredu, iziskuje suptilno znanje i opsežno iskustvo u svim privrednim 
problemima. Na toj spoznaji izgrađena su povjerenička društva, koja 
svojom unutarnjom podjelom rada (prema posebnim odjeljenjima) 
omogućuju točno i precizno obrađivanje svakoga konkretnog doga- 
daja, ali podjedno shodnim načinom provode cjelovito stručno savje- 
tovanje pomoću saradnje odnosnih različitih odjeljenja. U takvim 
povjereničkim društvima djeluju stručno izobraženi privredni savjet- 
nici, čiji se rad osniva na znanstvenoj podlozi i praktičnom iskustvu. 
Time se stvara potrebna podloga za pridobivanje i učvršćenje povje- 
renja za raznovrsna privredna savjetovanja, koja u skupnosti sači- 
njavaju sadržaj današnjeg djelovanja povjereničkih društava. Orga- 
nizacija povjereničkog društva sastoji se uglavnom od 
ovih odjeljenja i kompetencije: 1) reviziono odjeljenje: 
a) ispitivanje knjiga: kontrola poslovnih knjiga, revizija prometa 
robe i platežnog prometa, ispitivanje pitanja plaća i nadnica zapo- 
slenoga pomoćnog osoblja, kontrola knjigovodstva skladišta, među- 
vremene revizije u svrhu nadzora nad poslovanjem, i b) sastav bilanca 
i naknadno ispitivanje sastavljenih bilanca: nadzor nad sastavom in- 
ventara i njegovo naknadno preispitivanje, sastav i ispitivanje bilance 
i računa dobitka i gubitka, a naročito obligatorno zakonsko ispiti- 
vanje bilance, zatim predlaganje izvješća o obavljenoj reviziji uz po- 
sebno uvaženje pitanja ocjenjivanja vrijednosti, kalkulacije i renta- 
biliteta, nadalje sastavljanje bilanca u vezi s prinudnim nagodbama, 
likvidacijom, prodajom (status) i konačno ispitivanje kredita, renta- 
biliteta i likviditeta 2) odjeljenje za organizaciju: a) 
trgovačka organizacija: organizacija pribavljanja robe, organizacija 
placementa robe, trgovačko računovodstvo (vođenje knjigovodstva 
preduzeća, statistika preduzeća, kalkulacija i mjesečni računi o uspje- 
hu) i b) trgovačko-tehnička organizacija: provedba kod izvršenja 
dobivenih naloga, pripremanje radova, nadzor nad terminima, pro- 

gram fabrikacije i transportna pitanja; 3) porezno odjelje- 
nje: a) tekuće rješavanje sviju poreznih pitanja: sudjelovanje kod 
sastava porezne bilance i izradba porezno-pravnih očitovanja (valov- 
nica), stručno pomaganje poreznih obvezanika u postupku oporezo- 
vanja, ispitivanje poreznih odluka i riješenja, sudjelovanje u raspra- 
vama pred financijalnim (poreznim) oblastima i u postupku s pravnim 
lijekovima u svim molbama, i b) porezno savjetovanje u osobitim do- 
gađajima: izrađivanje financijalno-pravnih izvješća u pitanjima is- 
pitivanja knjigovodstva i preduzeća, predlaganje poreznih stručnih 
mišljenja i savjetovanje u konkretnim poreznim stvarima glede sviju 
vrsta poreza (porez na poslovni promet, porez od prometa kapitala, 
porez na zgrade, porez od prirasta vrijednosti, porez od nasljedstva, 
mjenični porez i sl.) 4) pravno odjeljenje: a) fiducijarni 
poslovi u pravnom smislu: čuvanje zaloga, izvršenje oporuka, uprava 
imovine, zastupanje vjerovnika obveznica na donosioca (obligacioni 
zajmovi) itd., i b) savjetovanje u pravnim pitanjima privrednog zna- 
čaja, i to naročito: kod sklapanja društvenih ugovora za javna trgo- 
vačka, komanditna, tajna, dioničarska društva, društva s ograničenim 
jamstvom, sva pitanja trgovačkog registra, likvidacija trgovačkih 
društava i ostavina, ispitivanje isprava (hipoteke, zemljišni dugovi i 
sl.), utanačenja o sigurnosti i o prenosu sigurnosti 5)odjeljenje 
za zaštitu osiguranika: a) tekući poslovi savjetovanja u 
svim granama osiguranja u okviru ugovora s pretplatnicima: ispiti - 
vanje polica za osiguranje, davanje stručnih mišljenja o ponudama 
za osiguranje, obavješćenje o sposobnosti društva za osiguranje, da- 
vanje stručnog mišljenja o svrsishodnosti sklapanja pojedinačnih osi- 
guranja, pripremanje i vođenje korespondencije s društvima za osi- 
guranje, pregledavanje preduzeća obzirom na tehniku osiguranja od 
požara i sl., i b) pružanje stručne pomoći osiguranicima u pogledu 
sviju vrsta naknada štete i savjetovanja u slučajevima sporova s osi- 
gurateljima te pomaganje kod vođenja eventualne parnice _i 6) 
odjeljenje za osobite događaje, koje daje stručne sa- 
vjete kod osnivanja i preformiranja privrednih poduzeća, fuzija, unu- 
tarnjih sporova drugara privrednih društava, uprava stečajeva, li« 
kvidacija, obraničkog sudovanja, mirovinskih blagajna (uredaba za 
osiguranje opskrbe), pripremanja i provedbe sudskih i izvansudskih 
nagodba te sastava stručnih mišljenja za sva privredna pitanja. 

(2) Zvanje privrednih savjetnika postepeno se kristalizira u orga- 
ničko jedinstvo. Na osnovi organičkog jedinstva postaje naime to 
zvanje važnim faktorom unutar privredno-pravnog života naroda, a 
podjedno označuje područje rada privrednih savjetnika kao zaokru- 
ženu cjelinu. Zbog toga interesira prikaz zadataka privrednih savjet- 
nika i širu javnost, koja iz njega stiče sliku o sadržaju, svrsi i važno- 
sti privrednog savjetovanja. U slijedećem iznose se glavniji momenti, 
koji su u vezi s tim pitanjem. Pojedini privredni savjetnici bave se 
često određenom specijalnom granom toga zvanja, i to prema svojoj 
sklonosti i posebnom iskustvu, ali opstoje i mnogobrojne varijacije: 

1) privredna revizija. — Među važno područje rada privred- 
nih savjetnika spada revizija trgovačkog knjigovodstva i knjigovod- 
stva javnih tijela samoupravnog značaja (njihovih privrednih predu- 

zeća) te revizija godišnjih (mjesečnih, semestralnih) računskih zaklju- 
čaka. Naročita važnost pripada zaključnim revizijama. Provedenje 
privredne revizije po privrednom savjetniku, a prema potrebi i pro- 
vedba korektura zaključnih i novo otvorenih knjiženja, pruža tr- 
govcu sigurnost, da je ispravno udovoljio zakonskoj obvezi o istini- 
tom i jasnom prikazu stanja svoje imovine (imovine preduzeća), i to 
napose krajem poslovne godine. Kod toga treba razlikovati: a) ob v e- 
zatnu reviziju, kojoj pripada poseban značaj unutar ukupne 
privredne revizije. Svrha je tim obvezatnim revizijama, da se naročito 
važne privredne tvorbe (kao primjerice dioničarska društva, privre- 
dne zadruge, društva za osiguravanje, građevne štedionice, privredna 
preduzeća javnih samoupravnih tijela i sl.) prisile na vođenje uređe- 
noga (zakonski reguliranog) knjigovodstva i na uredno polaganje 
računa. Potrebu veće sigurnosti u privrednom prometu pokazuju te- 
žnje proširenja zakonske dužnosti na obvezatnu reviziju knjigovod- 
stva po privrednim savjetnicima, i b) prigodomične revi- 
zije. Pored zaključnih (godišnjih) privrednih revizija provode pri- 
vredni savjetnici i čitav niz ispitivanja knjigovodstva, koja su u vezi 
s određenom svrhom kao na pr. ispitivanje i ustanovljenje kreditne 
sposobnosti zajmoprimca, ispitivanje ekonomičnosti i rentabiliteta 
privrednih preduzeća, ispitivanje i ustanovljenje vlastitih troškova pri- 
vrednih preduzeća, ispitivanje organizacije preduzeća i njezine svrsi- 
shodnosti, ispitivanje i ustanovljenje pronevjerenja u preduzeću, ispi- 
tivanje cijena itd. Rezultati takvih stručnih prigodomičnih revizija 
služe djelimice samom privrednom preduzeću, a djelimice trećim in- 
teresiranim licima (kao primjerice bankama kao zajmodavcima ili fi- 
nancijerima, državnim oblastima i sl.). Specijalisti privredni savjetnici 
bave se često i tehnološkim ispitivanjem, ispitivanjem tehničke orga- 
nizacije i sistema knjigovodstva kod novo osnovanih privrednih pre- 
duzeća, zatim ispitivanjem bilanca koncerna i kartela, što sve iziskuje 
znatnu mjeru privrednoga i pravnog teoretskog i praktičnog znanja 
tako, da ih ispravno mogu provesti isključivo osposobljeni privredni 
savjetnici, 

2) privredno savjetovanje. — U bitnosti je svaka revizija (ispi- 
tivanje) privrednih preduzeća u pravilu usko povezana s privrednim 
savjetovanjem, a ovo opet konzekventno s iznašanjem prijedloga, dok 
i s druge strane svakom privrednom savjetovanju mora nužno pret- 
hoditi ispitivanje faktičnih prilika odnosnog preduzeća. Svaki pri- 
vredni savjetnik mora nužno po svojoj savjesti i najboljem znanju sa- 
vjetovati svog nalogodavca (poslovnog prijatelja, klijenta) jednako 
kao što su i u svakom izvješću o obavljenoj privrednoj reviziji sadr- 
žani privredni savjeti o ustanovljenim nedostacima i njihovom ukla- 
njanju. Na taj način dobiva nalogodavac od privrednog stručnjaka 
sud o stanju njegovog posla, prijedloge za upotpunjenje knjigovod- 
stva, i to naročito u pogledu porezno-pravne dopustivosti određenih 
knjiženja i sl. Neovisno od toga redovitog privrednog savjetovanja 
opstoje na tom području rada i specijalni stručnjaci, koji se bave is- 


6) Dr. Buchholz: Handbuch flir Revisions- und Treuhandwesen. Band 
II. Wirtschaftspruifung. Berlin 1935. 

ključivo privrednim savjetovanjem i davanjem mišljenja o pitanjima, 
koja su usko povezana sa znanstvenim istraživanjem nauke o privatnoj 
privredi preduzeća. Specijalna područja privrednog savjetovanja, koja 
upućuju na posebnu svrhu, obuhvaćaju pitanja financiranja i sanacije 
privrednih preduzeća, pitanja kartela i sindikata, zatim u vezi s osni- 
vanjem, promjenama, fuzijama, likvidacijom, prinudnom nagodbom i 
stečajevima, odnosno u pitanja vlastitih troškova preduzeća i sl., 


3) porezno savjetovanje. — Porezno savjetovanje, koje je usko 
povezano s privrednim savjetovanjem i revizijom privrednih predu- 
zeća, predstavlja dalje široko i važno područje rada privrednih savjet- 
nika. Kod toga vrše privredni savjetnici često pojedinačno savjeto- 
vanje u pojedinim porezno-pravnim pitanjima, no mnogo češće pre- 
uzimaju i vrše sve porezno-pravne dužnosti određenoga privrednog 
preduzeća. Kompliciranost poreznog zakonodavstva postavlja velike 
zahtjeve na privredne savjetnike, jer moraju dobro poznavati sve 
porezne zakone jednako kao i mnogobrojna sporna pitanja poreznog 
prava i poreznu judikaturu. Tim svojim savjetovanjem vrše privredni 
savjetnici i posebne usluge privrednicima jednako kao i poreznim 
oblastima, pojednostavnjuju i ubrzavaju postupak u vezi s razreziva- 
njem poreza kao i postupak s pravnim lijekovima, a porezovnicima 
prišteđuju razočaranja. No privredni savjetnik mora pored poznava- 
nia poreznog zakonodavstva dobro poznavati i sve privredne pojave 
(učine), jer izmedu poreznog prava i privrednih učina (političke eko- 
nomije i nauke o privatnoj privredi) opstoji vrlo uska povezanost, 

4) fiducijarni poslovi. — Poznato je, da pored neposrednog za- 
stupstva opstoji i posredno zastupstvo. Posredno zastupstvo razvilo 
se iz posebnih važnih razloga naročito u vezi s privrednim prometom, 
a pojavljuje se u formi fiducijarnih poslova (Treuhand, Treuhandwe- 
sen). Privredni povjerenici pozvani su naročito na posredno zastupa- 
nje tuđih interesa, i to bilo u društvenim pravnim pitanjima i grun- 
tovno-imobilarnim poslovima, bilo u pitanjima, koja su normirana 
zakonom o obligacijama, zakonom o hipotekarnim bankama, bilo u 
pitanjima nadzora nad osiguravajućim društvima i kod osiguranih 
kredita. No ovamo spadaju i djelatnosti upravitelja stečaja, upravitelja 
prinudne stečajne ili izvanstečajne nagodbe, ovršnog upravitelja, 
upravitelja ostavine i upravitelja tuđe imovine uopće, 

5) sudsko vještačenje. — Ovamo spada djelatnost privrednog sa- 
vjetnika, koja je u vezi s djelatnosti knjigovodstvenog stručnjaka i 
stručnjaka u privrednim pitanjima pred redovitim sudovima u civil- 
nim i kriminalnim dogadajima. Privredni savjetnici iznose pred suca 
svoje bogato znanje i iskustvo te mu time pomažu kod donašanja 
pravednog riješenja (osude). Pošto privredni savjetnik u svojem struč- 
nom mišljenju saopćuje sucu povezanosti privrednog života, pomaže 
mu kod održavanja pravnog poretka i time koristi zajednici isto tako 
kao i svaki drugi čuvar prava, 


6) stručnjak u obraničkom postupku. — Sve češća postaje dje- 
latnost privrednih savjetnika kao stručnih savjetnika u obraničkom 


postupku, kojim se u novije vrijeme privrednici služe u većoj mjeri 
da zadovolje načelu brzine sudovanja, 

7) devizno savjetovanje. — U vezi s poteškoćama privrednog ži- 
vota, koje se odrazuju u zamršenom kompleksu suvremenih kompli- 
ciranih tuzemnih i inozemnih devizno-pravnih norma, razvilo se dalje 
važno područje rada privrednih savjetnika. Na tom području potre- 
ban je privrednicima savjet privrednih stručnjaka, koji osim privred- 
nih momenata poznaju i odnosne pravne norme, pa su prema tome 
sposobni da iznađu najpodesniji izlaz iz guštare odnosnih mnogo- 
brojnih zakonskih propisa uvažujući pri tome uvijek privredni inte- 
res svog nalogodavca. U mnogim državama uvažuje se stručna po- 
moć privrednih savjetnika kao deviznih savjetnika i smatra se ko- 
risnom i s državnog stajališta, pa se u vezi s time izdaju posebni za- 
konski propisi, kojima se povjeravaju odnosni poslovi prvenstveno 
privrednim savjetnicima. Na tome području djeluju danas pored pri- 
vrednih savjetnika i odvjetnici (javni bilježnici), 


8) knjigovodstveni poslovi. — U posljednje vrijeme naglašuju se 
gotovo u svim državama u pojačanoj mjeri zahtjev, da se trgovačko- 
pravnim i porezno-pravnim normama proširi dužnost vođenja uređe- 
nog knjigovodstva. Uvedenje knjigovodstva kod velikih i manjih 
obrtnih privrednih preduzeća pruža privrednim savjetnicima moguć- 
nost, da svoje djelovanje protegnu i na to područje rada. Ta djelat- 
nost privrednih savjetnika ne smije se zamijeniti s radom knjigovođa, 
koji su zaposleni i plaćeni prema satovima kao prigodni pomoćni 
radnici, a koji u pravilu ne raspolažu suptilnim i opsežnim stručnim 
znanjem kao i kvalificirani i stručno ispitani knjigovodstveni revizori, 
koji se rekrutiraju iz skupine privrednih savjetnika. Iz te potrebe raz- 
vila se djelatnost osnivanja i vođenja trgovačkih knjiga, koja postaje 
sve važnijom obzirom na noviju zakonsku regulaciju i proširenje duž- 
nosti vođenja knjiga i na nepotpune trgovce (pojedinačne trgovce, 
obrtnike i lica, čiji obrt ne prelazi opseg obrta na malo), uvedenjem 
knjige o nabavi robe i sl. 


Ovdje ukratko skicirane djelatnosti privrednih savjetnika poka- 
zuju mnogostranost njihovih zadataka, a moderne države cijene sve 
više njihovu saradnju u savjetovanje u privrednim pitanjima, jer se to 
konačno pokazuje u povećanju povjerenja općenitosti i državnih 
oblasti u rad privrednika i njihovih asocijacija. 


DR. TODOR N. TODOROVIĆ (BEOGRAD) 


EVOLUCIJA U RAZVOJU | SHVATANJU 
TURIZMA 


Uslijed naglog razvoja, koji je posljednjih nekoliko godina 
uzela turistička djelatnost, kao i zbog nastalih promjena u samom 
shvatanju turizma, i stručna i dnevna štampa sve su više pune čla- 
naka i izvještaja, koji se odnose na turizam i njegovo unapređenje. 
Upravo je čitava jedna književnost o turizmu ponikla u posljednje 
vrijeme u mnogim državama, pa i kod nas, s namjerom da ukaže jav- 

nosti na velike koristi, koje turizam pruža kako na privrednom, tako 
i na socijalnom, političkom i kulturnom polju. 

Ipak postoje danas mišljenja mnogih, po kojima sva sadašnja 
nastojanja oko unapređenja turizma i turističke propagande nisu niti 
plod, niti opet neke naročite odlike današnjeg vremena. Po njima je 
turizam naprotiv toliko star, koliko je upravo stara među ljudima 
potreba za razmjenom i obnavljanjem dobara ili potreba za promje- 
nom mjesta i okoline, koja se zasniva na prirodnom instinktu rado- 
znalosti i želje kod ljudi za nečim novim i nepoznatim. 

Ostajući dosljedni ovakvom shvatanju, neki obuhvataju pod tu- 
rizmom ne samo pokrete pojedinih naroda vezane za osvajačke na- 
mjere ili čisto skitničke osobine pojedinih plemena, već i pustolovine 
širokog zamaha kakvog avanturiste. Drugi opet, zadovoljavaju se 
time, da konstatiraju da je turizam toliko star koliko je stara trgo- 
vina među narodima. I u prilog ovog svog shvatanja navode ne samo 
mnogobrojna putovanja iz starog vijeka u cilju trgovine, već i česta 
ranija putovanja Grka u Egipat radi zabave i razonode. 

Poznato je. uostalom, da je Herodot u V. vijeku prije Krista 
bio proputovao Persiju, zemlje oko Crnog mora, Egipat, Siriju itd. 
u Frigiji (Mala Azija) nađen je čak i grob iz pretkršćanskog doba, 
nekog Flavija Zeuksa, na čijem je nadgrobnom kamenu pisalo, da 
je 72 puta poslovno bio u Italiji. A ovakvi primjeri nisu izuzetak, jer 
su i na grobovima faraona u Egiptu nađena urezana mnoga imena 
putnika iz starog vijeka. Čak i tzv. bedekera, tj. knjiga u kojima se 
opisuje šta treba pogledati u kojoj stranoj zemlji, bilo je u staro 
doba. Rimljani su imali i knjigu u kojoj su davani savjeti za puto- 
vanje do Kine i po Kini. A za strance, koji su dolazili u Rim, imali 
su »Itinerarium Antoninianum« tj. popis svih vrsta suhozemnih i mor- 
skih puteva u rimskoj državi, a tako isto i neku vrstu »putovođe po 
gradu Rimu«. Znalo se i za tzv. čičerone. U Troji je primjerice bilo 
ljudi čije se zanimanje sastojalo da pokazuju znamenitosti Troje 
Rimljanima, koji su često tamo dolazili, jer se u Rimu tada smatralo 
da svaki iole obrazovan čovjek treba bar jednom u životu da posjeti 
Troju. 

Poznato je isto tako konvencionalno pravo za zaštitu stranih 
trgovaca i putnika kod mnogih naroda starog, srednjeg i novog vi- 
jeka, a čiju primjenu nailazimo takođe i u poznatom Dušanovom za- 
koniku, »tom najljepšem kulturnom djelu srpskog srednjeg vijeka«. 

Ali, ostavljajući na stranu sva ova rasmatranja iz prošlosti, či- 
njenice ipak ukazuju, kada bi se tražio kakav oblik savremene turi- 
stičke djelatnosti, da za to nije potrebno zalaziti u tako daleku pro- 
šlost, ni u srednji vijek, pa ni u najnovije doba, pošto takva turi- 
stička djelatnost potječe tek od najnovijeg vremena. Jer, kada se 
danas govori o turizmu, treba imati na umu da su se smisao i vrijed- 
nost te riječi vrlo mnogo izmjenili čak i za vrijeme od pola vijeka 
na ovamo. 

Dovoljno je, u tome pogledu, da se baci kratak pogled na neke 
veće rječnike i enciklopedije od prije pedeset godina, kao što su 

»Novi engleski rječnik« ili Velika Larousse-ova enciklopedija, koji 
su dugo vremena važili kao najpotpunije zbirke te vrste. Tada je još, 
kao i prije toga, turizam obično označavan kao »strast, naklonost 
i navika turiste«, a turista opet kao »lice koje putuje radi svoga uži- 
vanja i odmora«. 

Međutim, ovakvo shvatanje turizma bilo je sasvim u duhu toga 
vremena. Već sam način tadašnjeg života, zatim još pretežno slabo 
razvijeno shvatanje potreba za odmorom i promjenom okoline, kao 
i same saobraćajne prilike, utjecale su vrlo mnogo da je putovanje 
bilo tada ne samo prilično skupo, već i otežano. Nije zato nikakvo 
čudo, što su u to vrijeme turisti mogli biti isključivo imućni ljudi, 
kojima su materijalna sredstva omogućavala promjenu mjesta i oko- 
line, kao i samo uživanje odmora. 

S vremenom pak, shvatanje turizma postaje šire. Ima puno 
osnova, koji ukazuju da ni danas turizam nije došao u jednu fazu, 
za koju bi se moglo reći da je posljednja. To proizlazi i iz sadašnjih 
mnogobrojnih definicija o turizmu, koje su dali u svojim poznatim 
naučnim radovima profesori Angelo Mariotti, Dr. Wilhelm Morgen- 
roth, F. W. Ogilvie, Dr. Robert Gliicksmann, kao i Dr. Arthur Bor- 
mann, Leon Auscher, Edmond Chaix, Louis Forest, Marcel Gau- 
thier itd. Jer, sve do danas date definicije, objašnjavaju samo done- 
kle pojam turizma. Ni u jednoj, međutim, od tih definicija nije obu- 
hvaćen pravi smisao turizma. Reklo bi se skoro, da sve one isklju- 
čuju mogućnost točnog određivanja pojma turizma, što je navelo 
neke stručnjake, kao Gustava von Tlhiiringena, da pokušaju prvo da 
razjasne pojam turiste, da bi zatim došli do točnijeg pojma samog 
turizma. U istom smislu, činjeni su pokušaji i sa strane nekih medu- 
narodnih turističkih organizacija, gdje se naročito ističu nastojanja 
Međunarodne unije službenih organa za turističku propagandu u 
Haagu, kao i od samog Privrednog komiteta Lige naroda. A ovi su 
napori sasvim razumljivi, kada se ima u vidu da je određivanje poj- 
ma već samo po sebi osnov svakog naučnog rada, a zatim da je ne- 
ophodno potrebno da nauka turističkoj djelatnosti da smisao, jas- 
noću i pravac. 

Ostavljajući pak na stranu sve ove pokušaje, vidimo da je tra- 
ženje osnovnih pojmova turizma i turiste još uvijek vrlo daleko od 
toga da bude završeno. Jer, pored svih dosadašnjih nastojanja, još 
uvijek ostaje nejasno: gdje počinje, a gdje opet prestaje turizam. 
Ipak bi se, na kraju, moglo jedno reći, da bi se pojam turizma mo- 
gao odrediti kada bi se odredio pojam turiste. Ali i obratno, od shva- 
tanja turizma zavisi i shvatanje turiste. A između te dvije krajnosti 
još uvijek se kreće turistička misao, od svoga postanka do danas. 
Kao i mnoge druge ljudske djelatnosti, i turizam evoluira danas sve 
više u jednom naučnom pravcu. Teško je samo već sada uočiti, kada 
će se ta evolucija približiti svome kraju. 

Pa ipak, turizam se već danas pretežno shvaća kao izraz 
potreba savremenog čovjeka za odmorom i pro- 
mjenom okoline i kao korist,koja se sljedstve- 

no pruža ljudskoj zajednici iz posjete pojedi- 
naca mjestima i predjelima važnim za turizam, 
pošto kretanje ljudi povlači za sobom ne samo kretanje novca, čime 
se omogućava življa privredna djelatnost, već se dodirom i mješa- 
njem ljudskih masa postižu mnogobrojne druge, podjednako važne. 
političke, socijalne i kulturne koristi. 

Svakako su pak mnogobrojni oni razlozi, koji su utjecali za 
promjenom shvatanja u ovom pravcu. Prije svega, moralo bi se tu 
ubrojiti već samo današnje vrijeme, koje daje nov tempo savreme- 
nom životu i postavlja sve više aktuelnim pitanje obaveznog godiš- 
njeg odmora i promjene okoline za sve slojeve naroda. U ovom 
pravcu, posljednje mjere u Francuskoj o uvođenju obaveznog pla- 
ćenog godišnjeg odmora za radničke slojeve, pretstavljaju već jednu 
značajnu etapu, pošto će sve dalje zavođenje mašina i automatizira- 
nje radnog procesa nesumnjivo donijeti olakšanja u radu i oslobo- 
diti ljude današnjih teških briga oko samog opstanka, te im tako 
pružiti i veće mogućnosti za odmorom i promjenom okoline. 

Zatim bi došao tehnički napredak kod saobraćajnih sredstava, 
koji je vrlo mnogo doprinio da su ona postala ne samo savršenija, 
sigurnija i brža (u vezi s ovim, u Americi se već ozbiljno pomišlja i 
na mogućnost stratosferskog turizma), već i jeftinija, te uslijed toga 
pristupačnija većem broju ljudi. Isto su tako ovdje bila od utjecaja 
i relativna poboljšanja, zapažena u socijalnom i kulturnom životu 
širokih slojeva naroda. Najzad, same političke, privredne i psiho- 
loške prilike poslije rata, kao i mnoge druge činjenice, utjecale su, 
posredno ili neposredno, u većoj ili manjoj mjeri, da se turizam sve 
više i više popularizira — demokratizira. 

Turizam će se i dalje razvijati, evoluirati. Teško je samo već 
sada predviđati, hoće li se on razvijati i dalje po dosadašnjoj kon- 
cepciji privilegiranog turizma, pristupačnog samo onima, koji imaju 
mogućnosti i sredstva za promjenom mjesta i okoline, ili po kon- 
cepciji narodnog (popularnog) turizma, pri kojem bi bili pozvani da 
učestvuju široki slojevi naroda. 

Ovaj drugi oblik može da izgleda nemoguć u sadašnjem tre- 
nutku i prema današnjem stanju duhova i ekonomskih prilika. Ali, 
ono što danas izgleda nemogućno, ne znači da za izvjesno vrijeme 
neće biti mogućno. Jer, već sada se čuju u javnosti zahtjevi, da se 
privredna i ljudska djelatnost uopće upravlja prvenstveno u cilju 
podmirenja ljudskih potreba. U svakom slučaju, pobjeda jednog 
ovakvog shvatanja pretstavljat će najglavniju oznaku novog doba u 
koje bi imali da uđemo, što će imati naravno važnih posljedica i po 
sam razvoj turizma. 

Međutim, paralelno s ovakvim promjenama u razvoju i shvata- 
nju turizma, rastao je i njegov značaj. Prvobitne koristi od posjete 
bogatih, ali malobrojnih turista, postale su s povećanom posjetom 
ne samo jedno od glavnih vrela prihoda u nacionalnom dohotku 
mnogih zemalja, već isto tako i jedno odlično sredstvo političke i 
kulturne propagande, kao i pogodan način za socijalno podizanje ši- 

rokih slojeva naroda i olakšanje rješenja problema ishrane mnogih 
pasivnih krajeva, koji su u isto vrijeme prvoklasni turistički predjeli. 

Sve su to bili razlozi, da i državne uprave pojedinih zemalja, 
mjesto prvobitne ravnodušnosti prema turizmu i privatnoj inicijativi, 
počnu sve više da uzimaju neposrednog učešća i da nastoje njegovom 
unapređenju i boljem iskorišćavanju. Jer, makar danas mnoge tu- 
rističke zemlje troše godišnje velike sume novaca na turističku pro- 
pagandu i unapređenje turizma, ipak je turizam ostao još uvijek 
grana djelatnosti u kojoj se osnovno malo ulaže, a svestrano i 
mnogo dobija. Tako je danas postao aktuelan — problem savremene 
organizacije turizma, u kojem se pravcu čine sada važni pokušaji i 
na strani i kod nas, jer od njegovog što boljeg nena zavisi u mno- 
gome i uspjeh koji se turizmom želi postići. 


NIKOLA MIRKOVIC (BEOGRAD) 


MANDŽUKUO — NOVI FAKTOR U SVJETSKOM 
GOSPODARSTVU 


(Nastavak.) 


Ill Sirovine i industrija. — Mandžurija je neizmjerno bogata 
sirovinama za industrijsku proizvodnju, iako su one do danas ostale 
najvećim dijelom još neiskorišćene. Površina pokrivena šumom cijeni 
se na 35,800.000 ha, sa nekih 2,500.000 m3 građe. Po rezervama uglja 
Mandžurija je daleko bogatija od poznatih ugljarskih pokrajina Kine 
Hopeja i Šansija te se iste procjenjuju na 4.800,000.000 t samo u juž- 
noj Mandžuriji. Rezerve željeza u južnoj Mandžuriji cijene se na 
800,000.000 t. 

Odmah poslije okupacije Japanci su se dali na iskorišćavanje 
šumskog blaga. God. 1933 osnovani su Uredi za eksploataciju u Chia- 
oho, Tunhvi, Yenkiju, Wuchangu i Peianchenu. Na padinama Velikog 
i Malog Hsingana kao i u dolinama rijeke Sungari i Yalu nalaze se 
čitave prašume drveta za građu, koje se sada nemilice iskorišćava. 
Tako je 1933 god. izvezeno, najvećim dijelom u Japan, za 2,871.092 
MY (Mandžukuo Yuan, nova novčana jedinica Mandžukua) drveta za 
građu i željezničkih pragova. 

U Fushunu, nedaleko Mukdena (sada Fengtien), nalazi se najveći 
rudnik ugljena na Dalekom Istoku i jedan od najvećih »Tagebau- 
rudnika« na svijetu. Njegove su rezerve procijenjene na 950,000.000 t, 
dok je godišnja proizvodnja (1933-34) 6,712.000 t. Rudnici Fushun i 
Yentai (god. proizvodnja 1933-34: 171.200 t) nalaze se u rukama ja- 
panske Južno Mandžurske Željeznice. Dalji rudnici nalaze se u Penh- 
sihu, Hsian, Fushin, Chalainor, također u rukama Japanaca. Godišnja 
proizvodnja mandžurskih ugljenika je 10 milijuna t, od čega se 50% 
izvozi i to najvećim dijelom u Japan. 

Naslage magnezita u Mandžuriji smatraju se za najveće na svijetu. 
Samo se rezerve magnezita nađene na površini cijene na 314,000.000 t, 

dok su ukupne rezerve neprocjenjive. Najveće naslage nalaze se na 
Liaotung poluotoku, istočno od pruge JMŽ. Rudnici magnezita isto su 
u japanskim rukama. 

Pored uglja i magnezita je željezo najvažniji rudarski proizvod. 
Rezerve željeza se cijene na 1.220 milijuna t, od čega 800 milijuna 
otpada na južnu Mandžuriju, pretežno Fengtien. Rudnik u Anshanu, 
vlasništvo japanskog koncerna Showa, raspolaže rezervama od 200 
milijuna t. Showa željezare drže u svojim rukama i rudnike u Kung- 
changling (rezerva 380,000.000 t). Rudnik u Miaoerhkou (230,000.000 t) 
drže također Japanci (Penkcihu ugljenici i željezare). Godišnja pro- 
izvodnja željeza Mandžurije je ipak svega 828.000 t što je daleko 
ispod proizvodnje uglja. 

Rezerve zlata u sjevernoj Mandžuriji procjenjene su od jednog 
stručnjaka na 3.779 t, a godišnja proizvodnja je 15,000.000 Y (Yen, 
iapanska novčana jedinica). Najveći rudnici se nalaze u pokrajini 
Kirin (Tamiaokou, Wufenglou). 

Daleko iza uglja, magnezita i željeza stoji mangan (Heisunglin, 
Hsiaohuangchi), bakar (Panling), olovo (nalazište u Yangchiangtzu 
obećava da bude najbogatije na Dalekom Istoku). 

Mandžurija, žitnica Dalekog Istoka, je kao što se da vidjeti i 
zemlja veoma bogata rudama. Borba za Mandžuriju nije bila samo 
borba za zadobijanje jedne strateški važne pozicije na azijskom kopnu 
već prvenstveno borba za njena prirodna bogatstva. Japanska indu- 
strija dobila je u bliskoj Mandžuriji jedan nezamjenjivi izvor svih ele- 
mentarnih sirovina osim petroleja. Najveći rudnici su u rukama japan- 
skih industrijskih koncerna, koji su se na taj način velikim dijelom 
oslobodili briga oko dobavljanja i plaćanja američkih i sovjetskih 
sirovina. 

U nacrtu »desetgodišnjeg ekonomskog plana« vlade Mandžukua 
veli se: »Dobro nam je došao kapital iz svih krajeva svijeta. Ali će u 
cilju harmoniziranja i racionalizacije privrednih odnosa među istočno- 
azijskim zemljama i s obzirom na tijesnu privrednu međuzavisnost iz- 
medu Japana i ove zemlje (Mandžukua — op. aut.) naročito biti obra- 
ćena pažnja saradnji ovih dviju nacija, čime će se jače učvrstiti odnosi 
zasnovani na uzajamnoj pomoći.«!?) 

Međutim je japanski kapital u Mandžuriji još mnogo ranije uspio 
da istisne prvo ruski, koji se krajem 19 stoljeća i odmah poslije Bok- 
serskog ustanka 1900 god. stao učvršćivati na sjeveru, a zatim i engle 
sko-američki. Prema japanskim izvorima ukupan japanski kapital u 
Mandžuriji bio je 31 marta 1933 ravan 1.870,870.330 Y (o raspodjeli 
tog kapitala bit će riječi na koncu ovog napisa). Po jednom američ- 
kom proračunu otpadalo je 1930 god. od ukupnih japanskih investi- 
cija u Kini 62.9% na Mandžuriju.!") Od ukupne direktne investicije 
stranog kapitala u iznosu od 880,000.000 $, otpalo je prema tome na 
Japan 550,000.000 #8. God. 1936, dakle poslije 4 i pol godine posto- 


12) Fourth Report on Progress in Manchuria, p. 216. 


13) Charles Frederick Remer: Foreign Investments in China, New York 
1933, p. 470. 

janja nove mandžurske države procentualni udio japanskih investicija 
bit će daleko veći. Slobodno se može reći, da japanski kapital uživa 
monopolistički položaj u Mandžuku. 

Industrija Mandžurije nalazi se najvećim dijelom u japanskim 
rukama, a to je skoro isključivo industrija poluprerađevina. Mandžur- 
ske poljoprivredne i rudne sirovine se u zemlji donekle prerađuju i 
kao polufabrikati šalju u Japan, gdje se u japanskim tvornicama iz- 
rađuju u konačne proizvode. Japanci su sistematski izbjegavali da u 
Mandžuriji podignu kakvu veću fabriku, koja bi izrađivala konačne 
proizvode. 

Do rata 1904-05 god. aktivnost u osnivanju industrijskih podu- 
zeća bila je u ruskim rukama. Pobjedom u ratu i zadobijanjem Z. T. 
Kwantung i JMŽ kao uporišta, japanska aktivnost naglo raste. Porast 
japanskog udjela u kineskoj privredi ogleda se u rastućem broju ja- 
panskih poduzeća u Kini od godine 1875—1917: 1875 :1, 1887 : 25, 
1997 : 44, 1907 : 1.416, 1913 : 1.269, i 1917 :2.818 poduzeća.!4) 

Duž JMŽ, poluge japanskog privrednog prodiranja u Manžuriju, 
nikao je čitav jedan industrijski sistem u japanskim rukama. Donji 
točni statistički podaci!5) najbolje će pokazati značaj japanske indu- 
strije na teritoriji Z. T. Kwantung i Zone JMŽž: 


Broj Broj radnika Investirani Vrijednost pro- 
“X Godina fabrika (na dan) kapital izvodnje u Y 
1923 633 8,550.045 200,827.607 136,261.8T7 
1924 658 10,155.288 192,936.596 139,900.726 
1925 673 10,805.857 283,546.878 158,765.427 
1926 685 13,000.903 301,679.138 174,068.554 
1927 150 12,937.316 292,002.302 140,378.528 
1928 148 11,969.081 304,250.719 144 994.790 
1929 789 13,571.319 302,080.061 126,915.076 
1930 849 13,378.865 324,322.017 103,984.887 
1931 828 10,925.823 389,177.219 89,880.390 
1932 894 12,928.815 236,026.417 123,397.558 


Treba imati na umu da je industrijska aktivnost na japanskoj 
teritoriji naglo pojačana poslije okupacije Mandžurije, pa ne treba 
uzeti gornje brojeve za 1932 god. kao konačne. 

Računa se (prema japanskim izvorima), da je 1932 god. bilo u 
cijeloj Mandžuriji 4.079 fabrika sa 242,000.000 Y uloženog kapitala i 
s godišnjom proizvodnjom od 324,000.000 Y. Industrijsko središte 
južne Mandžurije je Dairen, a sjeverne Harbin. Ostala se središta na- 
laze duž JMŽ u Mukdenu, Antungu i Hsinkingu. 

Najvažnija industrija Mandžurije je »jufang«, industrija dobiva- 
nja ulja iz soje. Krajem 1934 bilo je u zemlji 370 takovih poduzeća 
s proizvodnjom od 42,835.000 komada soja-pogača (dobivaju se iz 
sojinog ulja, a po obliku liče na kaškavalj, samo su daleko veći) i 
160.000 t ulja. 

Dalje treba zabilježiti od industrijskih poduzeća: destilerije alko- 
hola (središta: Mukden, Liaoyang, Chengteh; godišnja proizvodnja: 
preko 1,000.000 Y; izvoz spiritusa samo u Kinu: 270.000 MY), mlino- 


14) Chong Su See: Foreign Trade of China, New York 1919, p. 395. 
15) Statistika Kwantunške Vlade, 1933. 

ve (broj: 40, god. proizvodnja 25,000.000 Y), fabrika za preradu du- 
hana (broj: 19, od čega 11 u Mukdenu; god. proizvodnja 56,000.000 
težinskih funti), tekstilnu industriju (800 fabrika, od čega 249 za pre- 
radu pamuka; uloženi kapital 24,000,000 Y), keramičku industriju i 
druge, a naročito industriju soli u koju Japanci zadnje vrijeme ulažu 
značajne svote. 

IV Spoljna trgovina. — Godine 1861 otvorena je za vanjsku 
trgovinu prva luka Mandžurije, Newchwang (danas Yingkow). Do rata 
1904-05 to je bila jedina luka preko koje je bilo moguće obavljati 
promet dobara s inozemstvom. Od rata, a naročito od otvaranja luke 
Dairen, čije su izgrađivanje započeli još Rusi, vanjska trgovina Kine 
uopće i Mandžurije posebno, a naročito ona s Japanom, u naglom je 


porastu. 
I Trgovina između Kine i Japana 1867—1917!*) 
(u hiljadama HKT — Haikwan Tael) 


1867 1877 1887 1897 1907 1913 1917 
3.395 5.378 1.678 39.191 96.808 184.890 327.440 
II Trgovina između Mandžurije i Japana (u jap. Y.) 

Uvoz Izvoz Ukupno 
1907 30,685.152 22,042.323 52,7127.475 
1917 158,562.010 161,120.501 319,682.511 
1927 268,193.586 408,036.179 676,949.765 


Japan je nakon rusko-japanskog rata uspio da prisili Kinu na 
otvaranje velikog broja morskih i rječnih pristaništa za vanjsko-trgo- 
vinski promet. Važna luka Antung otvorena je 1907, Harbin, Mukden, 
Manchouli i Aigan 1911 god. Porast mandžurske vanjske trgovine vidi 
se najbolje iz činjenice, da se njena vrijednost u jenima popela od 
92,727.475 god. 1907 na 100,697.157 god. 1908, udvostručivši se skoro 
za godinu dana. Vrijednost vanjske trgovine povećala se godine 1930 
prema god. 1907 za 14 puta. 

Spoljna trgovina Mandžukua u MY: 


God. Uvoz Izvoz Ukupno Saldo 
1931 341,599.692 139,271.685 1.080,871.377 + 397,671.993 
1932 337,6712.749 618,156.837 955,892.585 + 280,484.089 
1933 515,832.425 448,477.605 964,310.030 — 67,354.820 
1934 593,562.248 448,426.567 1.041,988.815 — 145,135.681 
1935 604,100.000 421,000.000 1.025,100.000 — 183,100.000 
Udio pojedinih zemalja u vanjskoj trgovini Mandžukua u milijunima MY: 
Il z v oo _z U v o _z 

1935 Udio % Prema 1934 1935 Udio % Prema 1934 
Japan 183.523 43.58 + 11.260 434.229 11.87 + 50.933 
Koreja 33.170 8.02 — 12.643 22.446 3.72 — 2.859 
Kina 65.353 15.52 — 0.342 31.993 5.30 — 25.602 
Njemačka 32.799 1.79 — 20.512 14.742 244 + 2.256 
Engleska 24.221 5.14 + 8.003 9.482 1,57 + 0.106 
S. A. D. 15.596 3.70 + 9.630 24.936 4.13 — 10.291 
Hong-Kong 7.528 1.79 + 0.680 2.159 0.46 — 0.838 
S. S. S. 4.662 1.11 — 3.161 1.168 0.19 — 3.708 


Analizom gornjih dviju tabela utvrđujemo slijedeće činjenice: 


1) Japan uzima u vanjskoj trgovini Mandžukua, kako u izvozu 


(43.58 %) tako i u uvozu (71.87%) najveći udio. 
16) Chong Su See: Foreign Trade of China, p. 287. 

2) Udio Japana na uvozu Mandžukua raste (1935: 434,229.000 MY, 
prema 383,270.000 MY 1934, prema 313,719.000 MY 1933 i 182,921.000: 
MY 1932 god.). 

3) Zadnje tri godine (1933, 1934, 1935) pokazuju pasivu u man- 
džurskoj trgovinskoj bilanci, iako je ista sve od početka Svjetskog 
rata, s jednim izuzetkom 1918-1919, neprestano aktivna. 

4) Ta pasiva je u stalnom porastu (1933: 67, 1934: 145, 1935: 183 
milijuna MY). 

Preko polovine (51.60%) izvoza ide u Japan (s Korejom). U 
mandžurskom uvozu Japan nastoji da dobije monopol (već sada drži 
31, uvoza), dok je u Mandžuriji dobio u isto vrijeme svog najboljeg 
snabdjevača sirovinama i najbolje tržište za svoje industrijske proiz- 
vode. Već 1931 otpadalo je nekih 50% od uvoza u Kinu, najbolje 
tržište Japana, na Mandžuriju. 

Kontrola nad aparatom vlade u Hsinkingu, a napose direktna 
uprava mandžurske privrede, omogućavaju Japanu da nametne Man- 
džuku trgovinsku politiku, koja mu najbolje konvenira. Treba samo 
imati u vidu da su japanski koncerni Mitsui, Mitsubishi, Yasuda u isto 
vrijeme vlasnici japanske industrije i gospodari mandžurske privrede 
(njihov kapital leži u mandžurskim željeznicama, fabrikama, banka- 
ma, plantažama, lučkim postrojenjima), pa uočiti kolike su moguć- 
nosti japanske industrije da plasira svoje proizvode u to novootvoreno 
svjetsko tržište. Porast trgovinske pasive zadnjih triju godina treba 
pripisati tom naglom uvozu fabričkih proizvoda. 

Iz donje tabelel7) najbolje ćemo vidjeti, imajući uvijek u vidu da 
Japan drži 1& izvoza i */, uvoza Mandžukua, koliku važnost uzimaju 
pojedini artikli u vanjskoj trgovini zemlje. 

Iz vo z_ 1934 


R o b a Vrijednost u MY 24 
Soja i slične vrste graha 170,342.323 38.0 
Cerealije i proizvodi 88,920.380 19.8 
Ugalj i druge pogonske materije 43,137.247 9.6 
Sjemenje  *“ 32,047.356 71 
Ulje, loj, vosak 17,120.436 4.0 
Rude, metali i metalni proizvodi 11,912.607 2.1 
Povrće i proizvodi 9,005.196 2.0 
Životinje i proizvodi 4,977.318 11 

U v o z_ 1934 

R o boa Vrijednost u MY 9% 
Metali, rude i metalni proizvodi 94,868.581 16.5 
Pamučna roba 68,052.576 11.5 
Cerealije, brašno 65,109.165 109 
Vozila i brodovi 30,945.763 5.2 
Maine i alati 28,056.386 4.7 
Sirovi pamuk i konac 26,458.830 4.5 
Vuna i vuneni proizvodi 17,246.572 2.9 
šećer 11,914.422 2.0 


17) Annual Returns of the Foreign Trade of Manchoukuo, Department of 
Finance, 1934, pp. 50—119 (izvoz), pp. 120—305 (uvoz). Svi podaci o vanjskoj 
trgovini u ovom napisu u koliko nije drugačije navedeno, potiču iz ovog sta- 
tističkog godišnjaka vanjske trgovine, koji izdaje Ministarstvo finansija u 
Hsinkingu. 

Treba zabilježiti porast uvoza iz Japana onih proizvoda, koji slu- 
že kao materijalna podloga industrijalizaciji, u prvom redu materijala 
za izgradnju željezničkih pruga, lokomotiva, mašina, motornih vozila. 
Izgradnjom industrije za prvu preradu sirovina i polufabrikata japan- 
ska industrija osposobljava Mandžuriju za svog snabdjevača najjef- 
tinijim pogonskim materijalom, ostvarujući u isto vrijeme na toj in- 
dustrijalizaciji milijunske dobiti. 

U vezi s naglim jačanjem razmjene dobara s Japanom treba za- 
bilježiti ogroman porast prometa mandžurskih izvoznih luka, naro- 
čito Dairena preko koga ide “!, vanjske trgovine Mandžurije. 

Vrijednost prometa u Taelima 


Luke 1908 1932 1933 
Dairen 33,117.907 414,542.003 103,532.418 
Newchwang 41,676.055 10,528.221 79,035.669 
Antung 8,051.352 57,171 .385 106,041.933 


V željeznice. — Parobrod i željeznica pokretači su istorije mo- 
derne Kine. Ako je parobrod uspio polovinom 19 stoljeća da silom 
otvori vrata feudalne Kine, željeznice, koje su se od primorskih gra- 
dova stale uvlačiti u dubinu kontinenta, nastavile su taj proces pro- 
diranja stranaca, koji je u isto vrijeme bio i proces buđenja Kine i 
uvlačenja jednog naroda od 400 milijuna u modernu historiju svijeta. 


Željeznice, koje su evropske sile, pretežnim dijelom Engleska, 
gradile u dubinu Kine, vezujući udaljena područja za Šangaj, Kan- 
ton i Tjentsin, da bi omogućile prodaju proizvoda svoje industrije, 
izazvale su prevrat u privrednoj i društvenoj kulturi zemlje. Kina, 
koja je stoljećima bila u stanju privrednog i društvenog mirovanja, 
prekoračila je za jedva sto godina sve faze razvitka, koji se u historiji 
Europe vršio u jednom dugom procesu. Željeznice su utjecale na 
raspad feudalnih privrednih oblika, one su dovozom industrijske robe 
uništile razvijeno zanatstvo, izazvale formiranje industrije i milijun- 
skih industrijskih središta na svojim čvorištima (Kanton, Šangaj, Tjen- 
tsin, Henkau), stvorile radničku klasu od osiromašenih seljaka, koji 
su bježali sa zemlje, i zanatlija, koji nisu mogli izdržati konkurenciju 
evropskih industrija. Time su bile preduslovljene promjene, koje su 
1910 god. dovele do svrgnuća Manču dinastije i proglasa republike te 
do dubokog društvenog previranja, koja su godinom 1925 ušla u 
svoju akutnu fazu, a zapravo još uvijek traju. 

Željeznice u razvoju Mandžurije imaju naročiti značaj. Čitava 
historija nove Mandžurije vezana je za Istočno Kinesku i Južno Man- 
džursku željeznicu. 

Kad su izgradnjom Sibirske pruge Rusi stali aktivnije nadirati sa 
sjevera u Kinu, nametnuli su joj 1896 ugovor o gradnji pruge, koja 
je imala da veže Čitu sa Vladivostokom, presijecajući kinesku terito- 
riju između Mančulija i Suifenhoa. To je bila čuvena Istočno Kineska 
željeznica, prva željeznica u Mandžuriji. God. 1898 taj je ugovor pro- 
širen i na gradnju južnog kraka te pruge, koji je imao da spoji glav- 
nu prugu kod Harbina s Port Arturom, a koji je iste godine carska 
vlada u Petrogradu zakupila od Kine. Istočno Kineska željeznica 

ukopčana u ruski željeznički sistem omogućila je dalje privredno i 
političko prodiranje na jug. 

Rat s Japanom 1904-05 mijenja odnos snaga u Mandžuriji. Ru- 
sija je potisnuta prema sjeveru i mora da ustupi Japanu zakupljeno 
Kwantunško područje s Port Arturom (sada Ryojun) i Daljnim (Dai- 
ren). Pored toga je bila prisiljena da ustupi dio IKŽ između Chang- 
chuna i Port Artura. Tu prugu preuzela je 1907 novoosnovana Južno 
Mandžurska Željeznička Kompanija sa japanskim kapitalom. 

Preuzimanjem pruge Changchun—Port Artur i osnivanjem JMŽ, 
Japan dobiva najmoćnije sredstvo prodiranja u Kinu. JMŽ postaje 
kičma cjelokupnog mandžurskog željezničkog sistema preko koga 
Japanci poglavito vrše svoje ekonomsko i političko učvršćivanje. 
Istisnuvši Rusiju, Japan je uspio početkom 20 stoljeća da suzbije sve 
englesko-američke napore za zadobivanjem željezničkih koncesija. 
Jedina značajna pruga, koju su izgradili Englezi, bila je ona Mukden 
—Shanhaikwan—Peking. JMŽ je pak bila arterija za koju su priklju- 
čene sve kasnije izgrađene pruge. 

Poslije japansko-kineskog rata 1931—32 sve kineske državne že- 
ljeznice u Mandžuriji prešle su u ruke vlade Mandžukua, a ova ih je 
ugovorom od 9 februara 1933 predala na upravu JMŽ. JMŽ je preu- 
zela 1 augusta 1933 i sjeverno-koreanske pruge, koje vezuju sjevero- 
istočni dio Mandžurije za otvoreno more preko Koreje. Poslije dugih 
pregovora sovjeti su 23 marta 1935 ugovorom u Tokiju, potpisanim 
od strane ministra spoljnih poslova Koki Hirote i sovjetskog amba- 
sadora Jurenjeva, prodali Istočno Kinesku Željeznicu (Manchouli— 
Suifenho i Harbin—Changchun) za 140,000.000 jena. Na taj način su 
danas sve željeznice Mandžurije u rukama Japanaca, koji njima uprav- 
ljaju preko JMŽ u Dairenu. Kolikim ogromnim željezničkim apara- 
tom upravlja JMŽ najbolje se može vidjeti iz donjeg popisa:!3) 

I Južno Mandžurska Željeznica 1.129.1 km 


1) Dairen-Hsinking 104.3 >» 
2) Mukden-Antung 260.2 >» 
3) Ostale 164.6 _ >» 
II Sjeverno Koreanske Željeznice 329.2 km 
1) Seishin-Yuki 314.2 >» 
2) Ostale 15.0 >» 
II Istočno Kineska Željeznica 
(sada Sjeverno Mandžurska) 1.721.4 km 
1) Harbin-Hsinking 240.2 >» 
2) Harbin-Manchouli 934.8 >» 
3) Harbin-Suifenho 546.4. >» 
IV Mandžurske Državne željeznice 
(bez Sj. M2) 5.389.6 km 
1) Hsinking-Tumen 528.0 >» 
2) Ssupinkai-Tsitsihar 5714 >» 
3) Mukden-Kirin 447.6 >» 
4) Mukden-Shanhaikwan 419.6 >» 
5) Ostale 3.4230 >» 
(Svršit će se.) 


18) Statistical Abstract, South Manchuria Railway Co., 1 novembra 1935. 

Devalvacija u svijetlu naše stručne štampe. — (Prof. Dr. V. Bajkić: »De- 
valvacija na tekućoj pantljici«, (»Narodno blagostanje« br. 40, 3 X 1936), 
»Devalvacija« (»N. B.« br. 41, 10 X 1936), »Položaj Jugoslavije poslije deval- 
vacije« (>»N. B.« br. 41, 10 X _ 1936), »Svjetska privreda na prekretnici« (>N. 
B.« br. 41, 10 X 1936), »Devalvacioni odjeci« (»N. B.« br. 42, 17 X 1936). — 
Povodom važnih događaja, koji su se u zadnje vrijeme odigrali i još uvijek 
odigravaju na međunarodnom valutarnom području, objelodanio je Prof. Dr. 
V. Bajkić u svom časopisu »Narodno blagostanje« cijeli niz vrlo interesantnih 
aktuelnih članaka pod gornjim naslovima. Prikazat ćemo u kratko njihov sa- 
držaj odnosno pojedine momente iz istih, jer nema sumnje da je to od interesa 
za svakoga čitaoca. Prva je i glavna zadaća ovoga prikaza čisto informativ- 
nog karaktera. Ipak ćemo skrenuti pažnju i na neke protuslovnosti, koje smo 
u njima opazili, a koji nikako ne umanjuju ni veliki pozitivni značaj tih čla- 
naka, a ni interes, koji oni moraju imati za svakoga, bio on ekonomist, struč- 
njak ili čovjek bez specijalne naobrazbe i praktičnog iskustva. 

Svi smo još pod dojmom promjena, koje su se odigrale s valutama ze- 
malja tzv. »zlatnog bloka«, a to su zvanične devalvacije u Francuskoj, Ho- 
landiji, Švicarskoj, Čehoslovačkoj i Italiji. Svatko se zanima za te probleme, 
ali malo ih je, koji su dobro upućeni u suštinu ovih događaja, a osobito u 
posljedice, koje se mogu očekivati u narodnom i međunarodnom gospodarstvu. 
Sa sviju strana prave se prognoze, u većini slučajeva posve slučajnog karak- 
tera. Sada se tek jasno vidi, koliko je važna nova naučna disciplina — nacio- 
nalna ekonomija, i od kakove je potrebe novi stalež ekonomista. Zar nismo 
živi svjedoci toga, kako se i mnogi poslovni ljudi »čiste prakse« nisu snašli u 
najnovijim događajima i kako su ti >čisti praktičari« radi toga ozbiljno i 
novčano stradali! Jasno se vidi, da nauka, teorija, u koliko je povezana na 
praksu i na stvaran poslovni rad, otvara ljudima oči i daje im time u ruke 
oružje, kojega nemaju ljudi bez potrebne teoretske spreme. Nije to dakle »ne- 
potrebna teorija«, o kojoj često s ironijom govore ljudi »čiste prakse«, već 
moćno sretstvo i oružje u borbi za opstanak, gdje prije svega treba jasno 
razumjevati, što se događa u svijetu i kakove to može imati posljedice. 

U prvom članku: »Devalvacija na tekućoj pantljici« (vrpci) prikazuje 
prof. Dr. V. Bajkić historijat događaja, koji su se odigrali u Francuskoj to- 
kom zadnjih godina i koji su prethodili nedavnoj devalvaciji. Prvo poglavlje: 
»Od Dumerga do Bluma« prikazuje nastojanja i politiku Flandina, Lavala i 
Bluma. Sadržaj je vrlo interesantan i zbijen. Ne možemo se jedino složiti s 
autorom u tome, »da poznata eksplozija štrajkova u Francuskoj ima manje 
političke, a više ekonomske motive«, a ni u tome, da »nije dolazak ljevičarske 
vlade bio povod za štrajkove, već otvaranje ventila u atmosferi, koja je već 
bila zagušljiva«. Ne! Po našem je mišljenju politički moment igrao u francu- 
skim štrajkovima prvenstvenu ulogu, a to je uostalom naknadno opazila i 
sama vlada Bluma, koja je radikalno promjenila svoje držanje prema štraj- 
kovima, nastojeći i sada da zadovolji njihove opravdane ekonomske zahtjeve, 
<a energično suzbijajući čisto političke, često nasilničke tendencije tih štrajkova. 

Drugo poglavlje: »Devalvacija nije nikoga iznenadila«. Ovdje ne dijelimo 
mišljenje autora: »I ako devalvacija (u Francuskoj) nije bila izlaz iz 
ove situacije (spac. naš), ipak ju je cio svijet očekivao. Naprotiv! Iz 
cijeloga izlaganja Dra Bajkića vidimo, da je to bio jedini izlaz za vladu Blu- 
ma i za samu Francusku i jedino sretstvo za spas francuskih državnih finan- 
cija od potpunog sloma. Interesantno je opaziti, da je cio svijet zbilja očekivao 
taj korak, kako to ispravno konstatira i Dr. Bajkić, ali da su sami Francuzi 
izgleda bili time silno iznenađeni. Poznato je, da je francusko »Udruženje po- 
reskih obvezanika« htjelo tužiti ministra financija i samoga pretsjednika mi- 
nistarskog savjeta L. Bluma za to, što su, znajući za pretstojeću devalvaciju 
i vršeći za to sve neophodne tehničke priprehne, ipak raspisali kratkoročni 
unutarnji zajam i hotimično neispravno tvrdili, da do devalvacije neće doći. 
Međutim u tom poglavlju autor citira dio iz svog članka ođ 16 V 1936 (>»De- 

valvacija u Francuskoj«) i posve ispravno naglašuje jedan moment, s kojim 
se i mi posve slažemo, a koji ipak ne stoji u saglasnosti, moglo bi se čak reći 
da stoji donekle u protivnosti s onim, što autor u drugim člancima tvrdi, go- 
voreći ne o Francuskoj, već o Jugoslaviji. Dne 16 V 1936 Dr. Bajkić je 
pisao: >»Izliv zlata iz Francuske produžit će se i dalje. A u tom slučaju se 
može pretpostaviti da će vlada i Francuska banka ostati do kraja pri punoj 
slobodi zamjene novčanice za zlato, kao što je to do sada (16 V 1936) bio 
slučaj. Zlatna podloga pala je (u Francuskoj) za godinu dana sa 82 milijarde 
na 55 milijarde zlatnih franaka, a padat će i dalje«. U tom slučaju bi Fran- 
cuska pristupila uvođenju prinudnog kursa i zabrani iz- 
voza zlata. To bi vodilo sigurno u depresijaciju franka, 
a to je mnogo veće zlo od devalvacije«... (spac. naš). »Fran- 
cuska vlada nije tako uradila«... a mi ćemo dodati: na svoju sreću! Jer kako 
danas čitamo, zlato počima već da se vraća u tresore francuske narodne banke. 

Treće je poglavlje: »Nedoslednost vlade Bluma ili uspjela politika diskre- 
cije« vrlo interesantno ne s obzirom na moralnu ili tehničku kvalifikaciju po- 
litike vlade L. Bluma, već s obzirom na ispravnu analizu Dra Bajkića pitanja 
glasovitog »međunarodnog sporazuma o relaciji među pojedinim valutama«. 
Posve dijelimo mišljenje autora, jer nema naravno govora o tome, da su dva 
ostala partnera tj. U.S.A. i Engleska spremni iskreno i požrtvovno podržavati 
tečaj francuskog franka. Možda već i s toga razloga, što se ne može izlječiti 
jedan bolesnik, koji sam nije svijestan ozbiljnosti svoga položaja i ne čini sa 
svoje strane sve, što bi trebalo, da se ukloni razlog bolesti... 

Četvrto poglavlje: »Ostale odredbe francuskog zakona o devalvaciji« 
važno je s obzirom na to, da se tu prikazuju interne zakonodavne mjere fran- 
cuske vlade, koje idu za tim, da se suzbija prekomjerno obogaćenje jednih 
građana na štetu drugih. Prva odredba tiče se cijena, a cilj je taj, da cijene 
u samoj Francuskoj ne porastu iza devalvacije franka. »Druga, ekonomski 
vrlo beznačajna, ali politički i etički vrlo važna odredba je ona, po kojoj svi 
imaoci zlata (domicilirani u Francuskoj, a i francuski podanici, koji rade na 
strani kao i strani državljani čije je sjedište u Francuskoj) imaju dekla- 
rirati svoje zlato. Po tom imaju položiti državnoj kasi 
iznos ravan dobiti koju postižu uslijed devalvacije 
franka. To isto važi i za one, koji su kupili devize od 
20 do 26 septembra«. (Spac. naš). 

Peto je poglavlje: »Devalvacija u ostalim zemljama«. U kratkim crtama 
prikazuju se događaji, koji su se dotle zbili s raznim stranim valutama, i 
čine se stanovite prognoze u tom pogledu. 

šesto poglavlje: »Značaj devalvacije nacionalni i međunarodni«. Ne dije- 


Jimo mišljenje autora: »Političari i novinari pretjeruju u pridavanju značaja 
ovoj serlji devalvacija.« (V. Bajkić.) Mislimo dapače, da je i sam autor možda 
bio drugog mnijenja, jer je i sam posvetio tome problemu u idućim brojevima 
»Narodnog blagostanja« vrlo mnogo pažnje i dao vrlo jasne pojmove o raz- 
nim momentima, koji stoje u vezi s problemom đdevalvacije i depresijacije. Čini 
se, da je to autor pisao hotimično radi umirenja stanovitog uzbuđenja i kod 
nas, pa možemo taj pasus razumjeti samo kao lijek, neke vrsti brom za uzbu- 
đenog čitaoca. U taj čas to je bilo naravno posve na svojem mjestu. 

U broju 41 od 10 X 1936 prof. Dr. V. Bajkić posvetio je problemu deval- 
vacije tri članka: »Svjetska privreda na prekretnici«, »Devalvacija kao teorij- 
ski problem u vidu polemike između njezinih pristalica i protivnika«, i ko- 
načno: »Položaj Jugoslavije poslije devalvacije«. Kako se vidi, problem je tre- 
tiran vrlo opširno i ozbiljno, najprije 8 obzirom na međunarodnu situaciju, 
onda specijalno teoretski, a konačno i s obzirom na naše domaće prilike. Ali je 
interesantno opaziti, da je u broju 42 od 17 X 1936 štampan članak :»Deval- 
vacioni odjeci«, gdje je ponovno tretiran i prikazan problem de- 
valvacije s obzirom na njegov praktični i teoretski smisao i značaj. Mnogo 
bi bilo bolje, odnosno svrsishodnije, da se ti članci prikažu zajedno, sumarno, 
no nedostatak prostora sili nas na prikazivanje samo najvažnijih momenata 
iz tih članaka. U prvom pogledu: »Delikatan položaj štampe«, autor 8 pra- 
vom konstatira, da teorija novca ima svoju bogatu terminologiju, svoj jezik, 

kojim se služe stručnjaci, pa i državni faktori, ali koji narod ne razumije.« 
Ine samo to: »Novinar treba da bude stručnjak, ali s druge strane on nema 
prava na komoditet specijalnog jezika, već mora istog da prevede na na- 
rodski. Kako nemaju svi listovi odgovarajuće stručnjake, kako se u novinama 
brzo mora da radi i kako, najzad, nije lako prevesti sa stručnog jezika na 
običan jezik, to je danas čest slučaj da čitalac ne razumije napis (članak) 
koji je pročitao.« Moglo bi se s naše strane dodati i to, da u nekojim novina- 
ma, koje odavno izlaze i kod nas u Zagrebu, rubriku tjednog valutnog i go- 
spodarskog prikaza vode ljudi bez ikakve stručne spreme, a i bez praktičnog 
znanja i poslovnog iskustva, služeći se vještom kompilacijom iz inozemnih 
časopisa i revija. To naravno unaša još veću zbrku i kaos i često dovodi pu- 
bliku u nemogućnost ispravnog razumjevanja valutnih i gospodarskih doga- 
đaja... 

U istom poglavlju tumači se pojam devalvacije, kao što je o tome bilo 
pisano i u br. 40, 10 X 1936: »šta je devalvacija« (Str. 660—661), »Položaj Ju- 
goslavije poslije devalvacije« (Str. 662—63), pa ćemo sva tri članka i sva ta 
poglavlja prikazati sumarno, i to tim više, što je u pogledu definicija i tu- 
mačenja teoretskog značaja i praktičnih posljedica autor svuda konsekventan 
i posve ispravan. Stoga ćemo jednostavno citirati njegova razlaganja, a kri- 
tika tu nije potrebna. Bistar, stvaran i objektivan sadržaj tih općenitih teo- 
retsko-praktičnih razlaganja stoji na posve naučnoj visini. 

»Pod devalvacijom razumije se zakonsko smanjenje zlatne sadržine jedne 
novčane jedinice. Sa gledišta deviznih kurseva devalvacija može biti nomi- 
naina i efektivna. Efektivna je onda kad se i vrijednost dotične valute isto- 
vremeno s devalvacijom smanjuje za istu kvotu prema zlatu odnosno deviz- 
nim kursevima. To je slučaj u svima zemljama koje su ovog puta preduzele 
devalvaciju. Nominalna devalvacija je onda kad se dotična valuta već ranije 
depresirala (pala u vrijednosti) i kad devalvacija samo potvrđuje formalno, 
zakonski, pravno novu vrijednost dotične novčane jedinice u zlatu. Tu je de- 
valvacija samo konsakracija depresijacije. (»Narodno blagostanje« str. 662). 
» Treba dobro razlikovati devalvaciju ođ depresijacije (Depresijacija — Ent- 
wertung, devalvacija =— Abwertung). Mi za te pojmove nemamo nacionalnih 
izraza. Depresijacija bi se mogla na našem jeziku izraziti sa »pad vrijedno- 
sti«, t. j. obaranje kupovne snage novca bez obzira na finoću novčane je- 
dinice, a devalvacija, u koliko je efektivna, znači obaranje finoće nov- 
čane jedinice bez obzira na to, da li se obara kupovna snaga novca«. (>»Na- 
rodno blagostanje« str. 675.) Mi ćemo tu samo primjetiti, da depresijacija 
znači opadanje kupovne snage novca, ali poglavito i često samo prema vani, 
dakle u inozemstvu, dok je u samoj zemlji, u internom prometu dobara, na- 
pose robe što se troši u gradovima, depresijacija kadkada ne samo da ne sma- 
njuje kupovnu snagu novca, već da ju često i znatno diže. A to je upravo dje- 
lomično bio slučaj i kod nas. 

Predaleko bi nas vodilo kad bismo htjeli prikazati sva interesantna 
razlaganja prof. Dra V. Bajkića. Ipak se mora reći, da se ne slažemo s mno- 
gim njegovim zaključcima i čini se, da bi se lako moglo dokazati, da mnogi 
njegovi zaključci često ne stoje u suglasnosti s njegovim vlastitim, inače is- 
pravnim teoretskim i vrlo interesantnim praktičnim razlaganjima općenitog 
karaktera. Nu kad bi to i dopuštao prostor, što ovdje nije slučaj, izgledalo bi 
to možda kao lična polemika s uvaženim profesorom V. Bajkićem, a to nije 
bio cilj a niti zadaća ovog informativnog prikaza. 

Kako smo već naveli, pisao je i sam prof. Dr. V. Bajkić u svom članku 
»Devalvacija u Francuskoj« (16 V 1936), da je iskustvo posljednjih godina 
pokazalo, da je mnogo bolje pristupiti blagovremeno devalvaciji (mislimo: 
efektivnoj devalvaciji) nego sačekati depresijaciju«. Mogli bismo na to još do- 
dati, ako ta štetna depresijacija bilo iz kojih razloga već postoji, onda je sva- 
kako potrebno i korisno pristupiti nominalnoj devalvaciji... Mi smo već dugo 
pod pritiskom depresijacije, a ova pojava nastavlja se i danas. Nezdravi smi- 
sao depresijacije i sastoji poglavito u tome, da vrijednost novca na strani 
opada, a u samoj zemlji često raste. Kao posljedica toga javlja se kočenje 
privrednog života u samoj zemlji i usporavanje tempa novčane i robne cirku- 

lacije. To za čudo nitko ne spominje, pa ni sam prof. Dr. Bajkić, a to je 
upravo ono zlo što nas sve najviše pogađa i oštećuje, od privrednika pa do 
same države, koja i sama trpi ogromnu štetu zbog sporog privrednog kreta- 
nja unutar naše zemlje. Bilo bi možđa dobro, da ovaj naš prikaz i prijateljska 
kritika članaka prof. Dra Bajkića potakne i njega da še pozabavi problemom 
upliva depresijacije na interni privredni život kod nas i da nam razjasni mnoge 
pojmove i realne činjenice, koje su do sada ostale nerazjašnjene. 

Slučaj je htio, da je u istom broju »Narodnog blagostanja» (br. 41, 10 
X 1936) prikazano u par riječi predavanje Lavergne-a, profesora Političke 
ekonomije u Lille-u, koje je bilo održano u Beogradu i u kome je profesor 
Lavergne izložio svoju interesantnu »psihološko potrošačku teoriju krize«. Pro- 
fesor Lavergne tvrdi, »da kriza ne dolazi uslijed otsustva kupovne snage već 
zbog svijesne odluke publike da umanji svoja kupovanja: potrošač počinje da 
štrajkuje« (»Narodno blagostanje« str. 665). U Francuskoj »to je bio slučaj 
jer su cijene bile i suviše visoke«. 

Mi bi mogli nadovezati na to i reći, da i kod nas potrošač već dugo 
štrajkuje (barem u gradovima), nu zbog sasvim drugog razloga. Opažajući 
kako cijene osobito u trgovini u gradovima neprestano padaju, gradski potro- 
šač je izgubio povjerenje u ispravnost cijena. I tako su gradski 


trgovci, — djelomično iz nužde, jer su izmučeni dugotrajnom stagnacijom, a 
djelomično uslijed dezorganizacije, često uslijed bezobzirne međusobne kon- 
kurencije —, stalno obarali cijene robi daleko ispod normalnog niveau-a i time 


sami možda pokvarili gradskog potrošača te ga nehotice prisilili da »štraj- 
kuje«, prema uspjelom izrazu profesora Lavergne-a! 

Štrajk gradskog potrošača silio je gradske trgovce na daljnje sniženje 
cijena, čime se i objašnjava taj paradoks, da depresijacija smanjuje vrijednost 
novca na strani, a praćena je ipak pojavom, da kupovna snaga istog novca u 
samoj zemlji istodobno ne pada već raste. Vladimir Kamenecky. 

Reguliranje radnog vremena u trgovačkim radnjama. — Prema sadašnjem 
pravnom stanju na području Savske banovine važe u pogledu otvaranja i za- 
tvaranja lokala trgovačkih i zanatskih radnja te u pogledu radnog vremena 
pomoćnog osoblja propisi Provedbene naredbe od 19 oktobra 1933, broj 31510/VI. 
Ova naredba, donijeta na osnovi Uredbe Z. R. broj 4201/IV od 16 aprila 1929 
Ministarstva socijalne politike, a u vezi Zakona o zaštiti radnika i Zakona o 
radnjama, ne iscrpljuje sve pozitivne odredbe pomenutih zakona, koje se od- 
nose na rad pomoćnog osoblja. Nepotpunost ove naredbe s jedne, te potreba 
potpune socijalne zaštite pomoćnog osoblja, koju uostalom sadrže pomenuti za- 
koni, (ovdje treba spomenuti i Zakon o inspekciji rada od 20 XII 1921, koji 
s naprijed navedenim zakonima ulazi u grupu tzv. socijalnog zakonodavstva) 
s druge strane, dovodila je često do sporova između poslodavaca i pomoćnog 
osoblja odnosno njihovih organizacija. Upravne vlasti naime u postupku pri- 
državaju se odredaba naredbe, koja po svojoj pravnoj materiji ne daje zaštite 
pomoćnom osoblju u onoj mjeri, kako je to postojeće socijalno zakonodavstvo 
predvidjelo. Prirodno je stoga da se je pomoćno osoblje uslijed ovakve pravne 
nesigurnosti osjećalo ugroženim u svojim životnim interesima, Od strane rad- 
ničkih i ostalih namješteničkih organizacija tražena je stoga revizija naredbe 
onamo, da se njezini propisi imaju saobraziti stvarnom zakonskom stanju. 
Ovom traženju je udovoljeno, pa je Banska uprava izradila nacrt nove naredbe, 
koji se sada nalazi na proučavanju kod nadležnih komora i zainteresiranih 
ustanova. 

Radi boljega uvida u predmet navest ćemo neke glavne odredbe koje sa- 
država nacrt nove naredbe. Prema čl. 1 naredba se odnosi na sve lokale 
radnja (prodavnice, poslovnice, biroe, radionice, postrojenja i skladišta), koje 
potpadaju pod Zakon o radnjama kao i na radno vrijeme pomoćnog osoblja u 
lokalima ovih radnja. Lokali svih radnja imaju biti radnim danom redovno 
zatvoreni u vremenu ođ 20—5 sati i preko podne najmanje 1 sat, dok se nedje- 
ljom i praznicima imaju svi lokali držati zatvoreni i u njima obustaviti svako 
poslovanje (čl. 2). Fiksirano je ljetno i zimsko vrijeme (čl. 4). Pomoćno osoblje 
u lokalima iz čl. 1 može biti uposleno najviše 8 odnosno najviše 10 sati dnevno 
ili 48 odnosno 60 sati nedjeljno (čl. 8). Lica ispod 16 godina starosti niukom 

slučaju ne smiju biti uposlena duže od 8 sati dnevno, a žene i muška djeca 
ispod 18 godina ne mogu biti uposlena noću (čl. 9). ČI. 11 određuje odmor 
pomoćnog osoblja. ČI. 13 određuje tzv. »popis radnog vremena«, koji je dužan 
sastaviti imalac onih radnja odnosno poduzeća u kojima se obzirom na prirodu 
posla neprekidno odnosno duže radi, kako uposleno lice ne bi bilo uposleno 
duže no što je to ovom naredbom dozvoljeno. Uvađa se neobvezatna »engleska 
subota« (čl. 14). ČI. 15 taksativno nabraja slučajeve kada se izuzetno može na 
radne dane produžiti radno vrijeme pomoćnog osoblja. Predviđeno je da se u 
pojedinim slučajevima ima tražiti specijalno odobrenje Banske uprave za pro- 
duženje radnog vremena, a prekovremeni rad ima se platiti pomoćnom osobiju 
s osobitim obzirom na specijalne prilike pojedinih područja banovine. Važna 
je odredba za pomoćno osoblje bankovnih, osiguravajućih i sl. biroa kojom se 
regulira radno vrijeme ovog osoblja sa 8 sati dnevno (čl. 23) uz obligatan od- 
mor od 2 sata preko podne. ČI. 28—48 donosi detaljne odredbe u pogledu rada 
i uposlenja pomoćnog osoblja u zanatskim i industrijskim radnjama. Za indu- 
štrijske radnje je radno vrijeme pomoćnog osoblja fiksirano sa 8 sati dnevno 
odnosno 48 sati nedjeljno, a u zanatskim radnjama sa 8, 9 i 10 sati dnevno. 
Prema čl. 44 za radionice hljebarsko-pekarskih radnja važe posebni propisi 
Uredbe o ograničenju noćnog rada pomoćnog osoblja u ovim radnjama. Tako- 
đer je uređeno detaljno pitanje poslovanja zanatskih radnja bez stalnog po- 
slovnog mjesta (čl. 48). ČI. 49.—66 regulirano je detaljno otvaranje i zatvaranje 
lokala radnja i radno vrijeme pomoćnog osoblja nedjeljom i praznicima. Važna 
je odredba (čl. 51) da se nedjeljom i praznicima niukom slučaju ne mogu upo- 
sliti lica ispod 18 godina, dok se pomoćnom osoblju, koje je uposleno nedjeljom 
i praznicima ima obezbijediti najmanje svake treće nedjelje odmor u samu 
nedjelju, a poređ toga dužni su im poslođavci dati svake godine odsustvo rađi 
odmora najmanje onoliko dana koliko su dana u toku protekle godine bili u 
nedjelju uposleni. Č1. 67—77 predviđa kaznene odredbe. Predviđena je mini- 
malna kazna od 25, a maksimalna 6.000 dinara. Pored novčanih kazna pred- 
viđena je kazan zatvora od 1—3 mjeseca (čl. 71), zatim svakako najstrožija 
kaznena sankcija u čl. 73, i to oduzimanje ovlašćenja odnosno dozvole na rad. 
ČI. 75 regulira pitanje nadležnosti vlasti. ČI. 78—80 obuhvaćene su prelazne i 
zaključne odredbe. Važna je odredba čl. 79, prema kojoj, ukoliko za pomoćno 
osoblje pojedinih radnja postoji na osnovi ugovora ili običaja radno vrijeme 
povoljnije od vremena označenog ovom naredbom, ostaje takvo radno vrijeme 
i dalje na snazi. 


Već iz ovih općih podataka može se razabrati, da se je ovaj puta vodilo 
računa o potpunoj socijalnoj zaštiti pomoćnog osoblja u okviru postojećih za- 
kona, pa ovakva naredba znači svakako uspjeh radničkih i namješteničkih orga- 
nizacija. Vjerojatno je, da poslodavcima ne će odgovarati nacrt nove naredbe, 
a pogotovo ne stroge sankcije predviđene za slučaj kršenja zakonskih propisa. 
Novo stanje iziskivat će bez sumnje kao nužnu posljedicu postavljanje poslovne 
politike svakog poduzeća na novu bazu. Da je tome tako, svjedoči činjenica, 
što je Zanatska komora u Osijeku kao legalni predstavnik zanatskog staleža 
svoga područja, koja je — koliko nam je poznato — do sada prva objavila 
svoje mišljenje po nacrtu nove naredbe i prema ovoj zauzela u glavnom nega- 
tivan stav. Komorsko vijeće smatra, da Zakon o zaštiti radnika sputava rad u 
privredi, a poglavito u zanatstvu. Taj zakon da je stvaran u poslijeratno kao- 
tično doba i da nekim svojim odredbama ide dalje ođ zakonodavstva zemalja, 
koie su privredno jače i naprednije od nas. Traži veću slobodu za poduzetnika 
u poduzeću i s tim u vezi izmjenu većeg broja odredaba zakona. Vijeće ističe, 
da se striktnom primjenom odredaba socijalnog zakonodavstva obrtnička po- 
duzeća dovode u nemogućnost da izdrže nesamo inozemnu konkurenciju, nego 
i domaću, i to pogotovo onu domaću konkurenciju, koja se nalazi u krajevima 
gdje se odredbe Zakona o zaštiti radnika slabo ili nikako ne primjenjuju. 

Držimo da ovakvo stanovište pomenute komore nije ispravno. U prvom 
redu treba napomenuti, da se za odbranu od konkurencije strane proizvodnje 
država može poslužiti mnogim i različitim pravnim i ekonomsko-političkim 
sredstvima. što se pak tiče činjenice, kako to tvrdi komorsko vijeće, da se 
propisi Zakona o zaštiti radnika u nekim krajevima slabo ili nikako ne pri- 

mjenjuju, a naglašeno je da se ovi propisi u zapadnim krajevima države pri- 
mjenjuju sa daleko većom strogošću nego li je to slučaj u istočnim, to ne će 
ništa drugo preostati, nego da se poduzmu koraci, da se zakonski propisi, koji 
važe za cijeli državni teritorij, svugdje jednako primjenjuju. Ne smije se za- 
boraviti, da se jedino od radnika u svakom pogledu obezbijeđenog, može oče- 
kivati i maksimalan rad, a uspjeh poduzeća bit će veći, ako će ono pružiti 
svom pomoćnom osoblju mogućnost, da pod povoljnim prilikama razvije maksi- 
mum svoje radne energije. Vladimir Kokotović 

Osvrt na Izvještaj o rađu Prizada u poslovnoj godini 1935/36. — Rad i 
promet Privilegovanog a. d. za izvoz zemaljskih proizvoda (Prizada) u poslov- 
noj godini 1935/36 u odnosu prema prošloj poslovnoj godini smanjio se je 
uslijed izvoznih poteškoća, i zbog slabijeg prinosa nekih poljoprivrednih proiz- 
voda. Prizad je i ove poslovne godine poslovao uglavnom sa pšenicom, Sun: 
ruzom, voćem i opiumom. 

Kao i u prošloj, tako su i ovoj poslovnoj godini određene direktivne cijeka 
pšenici. Početna cijena je ustanovljena na podlozi Tisa I. Din 126.— i povisuje 
se postepeno na Din 140.—. Ovakva cijena pšenici bila je određena pod utje- 
cajem optimističkih prognoza o uspjehu žetve u državi i u prekomorskim zem- 
ljama. Te direktivne cijene pokazale su se naskoro nedovoljnim. Slaba žetva u 
prekooceanskim zemljama i istovremeno smanjivanje svjetskih viškova pšenice 
utjecalo je i na cijene naše pšenice tako, da je formirana cijena pšenici na 
domaćem tržištu već u mjesecu septembru prešla direktivne cijene. Uslijed toga 
prestala je privremeno potreba za intervencijom Prizada. 

U poslovnoj godini 1935/36 Prizad je preuzeo svega 4.754 vagona pšenice. 
Prema vrsti prodavača kupljeno je od trgovaca 4030 vagona, od zadruga 520 
vagona, a od proizvađača 204 vagona pšenice. Ovdje upada u oči vanredno 
slabo sudjelovanje proizvađača u direktnom posicvanju s Prizadom. U ukupnom 
prometu Prizada sa pšenicom sudjelovali su proizvađači, uključivši ovdje i za- 
druge, tek sa 15.25%, zbog toga, što propisi o preuzimanju pšenice otežavaju 
proizvađačima neposredno poslovanje s Prizadom. Tako vidimo, da korist od 
povišenih cijena ne ide proizvađačima - seljacima, već posrednicima - trgovcima, 
pa na taj način cijela intervencija gubi svoj pravi smisao. Mali postotak proiz- 
vađača u poslovanju Prizada sa pšenicom je pojava, koja zabrinjuje, pa je na 
mjerodavnim faktorima, da pogodnim mjerama povećaju to sudjelovanje. Pro- 
tuvrijednost otkupljene pšenice od 47,544.922 kg iznosi Din 64,478.849, a za 
prodatu istu zalihu primljeno je Din 68,627.547. Prema tome je dobitak na pše- 
nici bio Din 4,148.698. Poslovanje sa pšenicom u usporedbi sa god. 1934:35 
znatno se je umanjilo. 

U izvozu kukuruza Prizad je slabo sudjelovao. Od ukupno izvezenih 6.344 
vagona kukuruza za vrijeme od 1 X 1935 do 30 VI 1936, Prizad je participirao 
tek za 50 vagona, i to za Njemačku. Tome je razlog, što je cijena kukuruza 
na našem tržišilu uslijed slabe žetve bila stalno iznad svjetskog pariteta. Rad 
Prizada sa kukuruzom uglavnom se ograničio u toj poslovnoj godini unutar 
granica države i to na snabdjevanje pasivnih krajeva, a po nalogu i za račun 
Ministarstva socijalne politike. Tokom poslovne godine 1935'36 kupljeno je 
29,432.489 kg kukuruza za iznos od Din 30,113.171.— Ta količina zajedno sa 
zalihom iz prošle poslovne godine od 500.000 kg prodata je za Din 31,642.518.—. 
Tu se dakle ukazuje dobitak od Din 1,127.146.—. I promet sa kukuruzom u 
poslovnoj godini 1935/36 bio je slabiji nego što u god. 1934/35. 

Izvoz voća važna je stavka trgovinske bilance. Intervencija Prizada u 
izvozu voća obuhvatila je u poslovnoj god. 1935.36: šljive, pekmez, jabuke i 
grožđe. Suhih šljiva izvezeno je iz Jugoslavije u god. 1935:36 ukupno 1.015 va- 
gona, i to: u Njemačku 347 vagona, u Čehoslovačku 332 vagona, u Mađarsku 
43 vagona i u Italiju 40 vagona, a u druge države 31 vagon. Sav izvoz suhih 
šljiva u Njemačku i Italiju izvršio je Prizad. Iako je udio Prizada na ukupnom 
izvozu suhih šljiva bio relativno malen, utjecaj Prizada na cijene bio je mnogo 
veći. Prizad je u god. 1935/36 kupio 3,953.362 kg za Din 22,746.473.—, dok je 
dobitak iznosio Din 127.553.—. Od 250 vagona pekmeza, koliko je ukupno izve- 
zeno u god. 1935/36, izvezao je Prizad 150 vagona. Tih 150 vagona pekmeza 
izvezeno je u Njemačku. Kretanje cijena pekmeza nije bilo naročito povoljno 

uslijed prevelike proizvodnje, koja nije bila u razmjeru sa mogućnostima izvoza. 
Prizad je nabavio 1,503.789 kg pekmeza za Din 6,089.127.—. Cijela ta količina 
prodata je uz dobitak od Din 227.127.—. U izvozu jabuka i grožđa nije Prizad 
sudjelovao neposredno kao izvoznik već je samo davanjem premija i đijelje- 
njem kontigenata utjecao na domaće tržište. Izvoz jabuka premirao je Prizad 
sa Din 691.393.—, a izvoz grožđa sa Din 395.949.—. U cilju unapređenja vo- 
ćarstva i izvoza voća osnovao je Prizad ove godine fond od Din 3,000.000.—. 

Posao 8 opiumom. pretstavlja važnu poziciju u radu Prizada. Konvencijom 
između Jugoslavije i Turske osnovan je u Carigradu zajednički centralni pro- 
dajni ured za opium. Poslovanje s opiumom unutar granica države povjereno 
je Jugoslovenskom zavodu za izvoz opiuma, koji je na osnovu Pravilnika od 
9 maja 1936 postao stvarno odjeljenje Prizada. Prema vlastitom priznanju Pri- 
zada postoje u organizaciji otkupa opiuma veliki nedostaci. Obzirom na važ- 
nost žetve opiuma za cjelokupni gospodarski život južnih krajeva Jugoslavije 
potrebno je, da se ti nedostaci što prije ukione. U poslovnoj godini 1935/36 
snižena je otkupna cijena od Din 25.— u god. 1934/35 na Din 20.— po jedinici 
morfina. Ukupno je preuzeto 72,855.876 kg opiuma u vrijednosti od Din 
14,865.194.—. Prodajni ured u Carigradu prodao je ukupno 19,345.544 kg (mor- 
fina). Od toga jugoslavenske robe 5,552.463 kg, što iznosi u postocima 28.7%, 
iako je prema konvenciji udio u prodaji određen sa 25%. Tom prekoračenju je 
razlog, što je U.S.A. tražila jugoslavensku robu zbog visokog sadržaja mor- 
fina. Čista zarada u poslu s opiumom iznosi Din 1,601.170.—. 


Prizad je u poslovnoj god. 1935/36 trgovao još i sa pasuljem, brašnom i 
ječmom. Ti poslovi su od sporedne važnosti. Uredbom o snabdjevanju industrije 
sjemenskog ulja uljanim sjemenkama od 14 juna 1936 povjeren je Prizadu 
nadzor nad izvršenjem spomenute uredbe. 

U toku poslovne godine 1935/36 povukao je Prizad u ime starih nenapla- 
ćenih preferencijala kao i ovogodišnjih pogodnosti Din 40,648.629.—. Od tog 
iznosa upotrebljeno je Din 12,057.715 za intervenciju i premije; Din 3,000.000.— 
kao Fond za unapređenje izvoza voća, a Din 25,590.913.— upotrebit će se kao 
Fond za intervencije. Nenaplaćenog preferencijala ostalo je Din 3,191.805.—. 

Prema, računu gubitka i dobitka čisti dobitak u poslovnoj godini 1935/36 
iznosi Din 173.768.80, koji se u cijelosti prenosi na novi račun. Plaće, admi- 
nistrativni i režijski troškovi sniženi su prema poslovnoj god. 1934;/35 za 27% 
i iznose Din 4,541.096.—. 

U »Ekonomistu« broj 1, god. II (januar 1936), prigodom osvrta na rad 
Prizađa u god. 1934/35, iznijeli smo potrebu promjene u strukturi i radu Pri- 
zada, te predlagali reorganizaciju društva. Sadanji rad Prizada još uvijek je 
daleko od toga, da bude od stvarne pomoći proizvađačima-seljacima. Bez di- 
rektnog utjecaja proizvađača na rad i upravu Prizada bit će Prizad samo trgo- 
vačko-birokratska ustanova, od koje imaju proizvađači slabe ili nikakove 
koristi. Vilko Lehner 

New Deal i američki izbori pretsjednika. — Izbor pretsjednika Sjedinje- 
nih Država Amerike je ovaj puta od vanredne važnosti, jer će odrediti smjer 
američke privredne i socijalne politike za budući perijod pretsjednikovanja. 
Prva revolucija prije 150 godina bilo je politička. Drugi revolucionarni i stvarno 
najsnažniji socijalni i ekonomski prevrat desio se 1860 u vrijeme građanskog 
rata, kad su industrijski interesi pobijedili agrarne. Danas možemo govoriti o 
trećoj prekretnici, koja je od dubokog socijalno-političkog značaja. Godina 1936 
ima za U.S.A. historijsko značenje, budući da će se u njoj odlučiti sudbinom 
Rooseveltove gospodarske i financijske politike poznate pod imenom New Deal 

U.S.A. je politička i gospodarska svjetska velesila prvoga reda sa 
7,841.422 km: i cca 123 milijuna stanovništva. Osim toga američka državna 
područja: Aljaska, zona Panamskog kanala, Portorico i Djevičansko otočje 
imaju 1,541.000 km?, Filipini 296.373 km? i Haiti 27.844 km?. Stanovništvo tih 
posjeda i vazalnih država iznaša oko 17 milijuna. Ogromne količine ugljena, 
nafte, željeza, kamene soli, zlata, srebra, bakra i olova podloge su ogromne 
industrije, koja osobito izrađuje tkanine, životne namirnice (konserve), čelik, 
željezo, strojeve, automobile, kemikalije i filmove. Monokuiturna poljoprivredna 
proizvodnja: pšenice, kukuruza, sladorne trstike, duhana, voća i pamuka je 

prevelika dapače i za svjetsko tržište kod normalnih prilika, a šumsko gospo- 
darstvo također je vrlo važno, jer gotovo jednu četvrtinu površine zapremaju 
šume. željeznička mreža duga je 402.000 km, električne željeznice 8.000 km, 
a saobraćaj potpomaže još 25 milijuna automobila, a trgovinu trgovačka flota 
od 25.000 parobroda sa 16,7 milijuna tona. Ogromnost područja, klima, tlo i 
ruđdno blago daju Sjedinjenim Državama Amerike karakter autarknog gospo- 
garstva. Poslije svjetskog rata postala je Amerika najveći vjerovnik svijeta, 
pa njezino potraživanje iznaša preko 1800 milijarda dinara (oko 525 milijarda 
otpada na političke, a preko 1275 milijarda dinara na privatne zajmove). Silan 
polet razvio je gospodarski optimizam i razvilo se mišljenje, da će općenito 
blagostanje, koje se je također ispoljilo u visokim radničkim nadnicama, riješiti 
također i socijalno pitanje. Taj gospodarski optimizam izrazio se u geslu: 
prosperity — opće blagostanje, koje je određivalo Hooverovu politiku. Razvitak 
američke industrije za vrijeme rata i poslije rata, ogromni dobici svih pri- 
vrednih grana, te američki zajmovi, financijski su doveli Europu u ovisnost 
prema dolaru. Između 1914 i 1929 godine za vrijeme najvećeg američkog pro- 
speriteta iznašao je po američkom službenom izvještaju porast indeksa zarade 
poljoprivrednih proizvođača 10—20%, industrijskih radnika 75—100%. Prihodi 
kapitala iznašali su 110—150. Na temelju ovih brojaka jasno se vidi, da se je 
morao stvoriti nerazmjer između cijena agrikulturnih i industrijskih proizvoda 
odnosno slabljenje kupovne moći poljoprivrednika. Proizvodnja je sve više rasla, 
a kupovna sposobnost je zaostajala i taj nerazmjer morao je dovesti do diskre- 
pancije. Prekomjerna proizvodnja, naročito sirovina bakra, pamuka i žitarica 
izazvala je pad cijena što je izazvalo krajem oktobra 1929 godine burzovne 
panike, poslovne slomove, gubitke poljoprivrede, sniženje nadnica i besposlicu 
radništva u velikim razmjerima. Radi opće gospodarske krize nastupila je i pla- 
ćevna. insolvencija inozemnih dužnika, pa nijesu mogli udovoljiti svojim obve- 
zama. Amerika je bila potpuno nepripravna za takovu krizu, pa je stoga bila 
još jače pogođena. To je dovelo do Hooverovog jednogodišnjeg moratorija za 
sve političke dužnike U.S.A. Valutarne krize raznih država, a naročito Velik? 
Britanije u jeseni 1931 godine također su imale utjecaja na američku privredu. 
Javni dugovi Amerike dosegli su 34 milijarde dolara u 1934 godini, a u januaru 
te iste godine dobivalo je pripomoć 30 milijuna ljudi iz javnih sredstava, a u 
proljeće 1935 godine oko 20 milijuna ljudi. Ta najveća besposlica i socijalna 
nevolja oborila je američki »prosperity«, pa je i dolar, koji je bio u poratno 
vrijeme opće mjerilo vrijednosti, pretrpio velike potrese, te je konačno 31 ja- 
nuara 1934 god. stabiliziran na zlatnoj vrijednosti od 59.06 centa. 


Da suzbije američku ekonomsku i socijalnu krizu, da popravi konjunkturu 
i ponovno stvori »prosperity«, uveo je Roosevelt energične mjere, koje se oso- 
bito zrcale u kontroliranoj inflaciji i industrijsko radničkim zakonima NIRA. 
Kontrolirana inflacija imala je zadaću, da podigne nivo cijena i ojača izvoz, 
a i industrijski zakon da pobije radničku besposlicu. (NIRA je kratica indu- 
strijskog zakona od 1933: National Industrial Recovery Act.) Na temelju tog 
zakona osnovani su posebni uredi za promicanje industrije, trgovine, građevne 
djelatnosti i rudokopa (National Recovery Administration i National Recovery 
Board, koji se skraćeno označuju sa NRA). Budući da je industrijski zakon 
nametao cbveze industriji (vezanje cijena, uređenje radnog vremena, najma- 
nju visinu nadnice) nastalo je borba protiv njega, pa je konačno odlukom 
vrhovnog američkog suda u Washingtonu dne 27 maja 1935 god. proglašen 
protuustavnim. Šest mjeseci kasnije donio je isti sud odluku da niti Rooseveltov 
zakon o pomaganju agrikulture, koji se skraćeno označuje sa A.A.A., ne od- 
govara temeljnim principima američkog ustava, a isto tako je otklonjen 26 
juna 1936 god. zakon o osiguranju mirovine željezničara. Prema tome izbori 
za pretsjednika U.S.A. znače produženje ili ukidanje New Deala. 

Pobijede li demokrati na pretsjedničkim izborima, mijenjat će se dapače 
i ustav Sjedinjenih Država, ako nije drugačije provesti Rooseveltove socijalne 
reforme. Prema tradiciji u U.S.A. dosada su bile dvije stranke: republikanci 
i demokrati. Demokrati se postavljaju za Rooseveltove platforme, dok su na- 
protiv republikanci odlučni protivnici njegovih »eksperimenata«. Glavne točke 
demokratskog izbornog programa odnose se na pitanje besposlice, socijalne 

politike, poljoprivrede, javnih radova i pooštrenja antitrustovnih zakona. U 
pitanju nezaposlenosti rješavanje se prvenstveno i bezuvjetno prepušta pri- 
vatno-gospodarskoj inicijativi i sposobnosti, ali ukoliko ona ne može, pripomoći 
će federalna vlada uz sudjelovanje saveznih država. U programu se ističe so- 
cijalno osiguranje u prvom redu protiv besposlice, bolesti i starosti. Radništvu 
se priznaje potpuno pravo koalicije pod državnom zaštitom. U poljoprivredi 
potpuno će se provesti kontrola usjeva i plaćanja premija. Samo se onoliko 
smije prcizvoditi, koliko se može potrošiti i prodati. Antitrustovni zakoni 
pooštrit će se, da pobiju prekomjernu i nelojalnu konkurenciju. New Deal je 
zahvatio i u djelokrug saveznih država, jer se samo tako mogu provesti Roose- 
veltove socijalne, ekonomske i financijalne reforme. 

Platforma republikanaca je bitno različita od one demokrata, budući da 
republikanci zastupaju ekonomsku i socijalnu politiku izraženu u slovu i duhu 
ustava Unije. Republikanci su također iznijeli niz gocijalnih i nepolitičkih 
prijedloga, ali uz uslov, da se imaju odmah ukinuti čim to dozvoli privredno 
ozdravljenje. Republikanski program otklanja ograničenje usjeva kao 1 soci- 
jalno osiguranje, koje bi provela federativna vlada, a u trgovinskoj politici 
predlaže ukidanje Reciprocal Tariff Act. Republikanci su protiv svakog upli- 
tanja centralne, federativne vlade u djelokrug saveznih država i zastupanja 
američke tradicije: za potpunu slobodu lične inicijative, poštivanje prava sa- 
veznih država i neuplitanja države u privredni i privatni život građana. 

Prema tome izbori pretsjednika znače sukob dviju ideja, planske pri- 
vredne i socijalne politike na jednoj strani, te liberalne privredne politike i 
neuplitanja države u privredu na drugoj strani. Ponovni izbor Roosevelta za 
pretsjednika Unije znači pravo ostvarenje New Deala na pravnoj i ustavnoj 
bazi. Dr. Stanko Filipović 

Od koga zavise izbori u USA. — Roosevelt nije u političkom pogledu 
zadržao svoje pozicije iz 1932 god., već je u izvjesnim teritorijima i u izvjesnim 
društvenim grupama došlo do previranja. Najviše je napora koncentrirano u 
kampanji obiju stranaka na hvatanje farmerskih glasova, koji su do pred neko- 
liko godina predstavljali tradicionalnu republikansku kulu, a u posljednjim su 
izborima skrenuli u demokratskom pravcu. Iako je Rooseveltova politika povi- 
šenja cijena poljoprivrednih proizvoda u izvjesnoj mjeri uspjela i privela ih 
nesumnjivo blizu nivoa cijena industrijskih proizvoda, te na taj način zatvorila 
zloglasne škare između agrarno-industrijskih cijena, ipak postoji oštra diskusija 
u farmerskim redovima, da li se isti rezultati ne bi povoljnije mogli polučiti 
drugim metodama, nego li što ih je Roosevelt primjenjivao. Republikanci isto 
tako kao što i demokrati obećavaju farmerima povišenje njihova dohotka, ali 
se obaraju na Rooseveltovu metodu redukcije sjetve i preporučaju direktne 
subvencije. Landonove subvencije imale bi ulogu da sustave padanje poljopri- 
vrednih cijena u slučaju hiperprodukcije, dok Roosevelt nastoji spriječiti samu 
hiperprodukciju. Stoga njegov Soil Conservation Act predviđa godišnje 500 
milijuna dolara premije farmerima, koji siju ili sade onakove proizvode, koji 
ne dovode do hiperprodukcije odnosno koji »ne uništavaju, već čuvaju zemlju«. 
Isto tako Resettlement Administration je preuzela oko 10 milijuna jutara 
»submarginalne« zemlje tj. takove zemlje, koja odbacuje posjedniku realni do- 
hodak »ispod granice« normalnog američkog standarda života. Usprkos tih po- 
zitivnih Rooseveltovih mjera postoji među farmerima nezadovoljstvo, jer tvrde, 
da ih je redukcija proizvodne površine oštetila. Proizvađači pamuka na pr. 
tvrde, da su uslijed popravljanja svjetsko-gospodarskih prilika potisnuti sa 
svjetskoga tržišta; dok oni smanjuju proizvodnu površinu u isto ju vrijeme 
druge države povećavaju i njih potiskuju sa svjetskog tržišta. Isto takovo miš- 
ljenje vlada i među producentima pšenice, koji naročito zahtijevaju eksportne 
premije. Na američkom Jugu vlada nezadovoljstvo među tzv. »sharecropperima« 
(zakupnicima), koji imadu podavati vlasnicima zakupninu u izvjesnom postotku 
priroda. Budući da oni nijesu vlasnici zemljišta, to su Rooseveltove premije 
išle u glavnom u korist vlasnika zemljišta, a zakupnici su morali reducirati 
proizvodne površine. Dok su zakupnici snosili negativne posljedice apsolutnog 
smanjenja dohotka, dotle su vlasnici profitirali na premijama. Ovo zakupničko 
pitanje na Jugu, gdje još uvijek vladaju ogromni plantažni posjedi na kojima 

rade crnci i »bijeli bokci« (poor whites) je najteža rak-rana Rooseveltove eko- 
nomske politike i njegov agrarno-politički zahvat je u tom slučaju donio ne- 
sumnjivo negativne rezultate. Problem zakupništva i bijede u južnim saveznim 
državama ne može se riješiti bez radikalne agrarne reforme. 

Obećavanja Landonova, da će subvencije spriječiti padanje cijena umjesto 
redukcije sjetve i obrade, predusreo je nedavno Roosevelt novim projektom o 
osiguranju žetve. Vještim je načinom objavio taj prijedlog jedan dan prije Lan- 
donova govora u Des Moines, glavnoj farmerskoj kuli. Žetveno osiguranje slijedi 
biblijski primjer te bi se sastojalo u tome, da bi se za povoljnih godina proiz- 
vodni višci ubirali u formi premija te stavljali u hambare, a za nepovoljnih bi 
se godina stavljali ponovno na tržište. Takovo uskladištenje ne bi imalo posve 
istu funkciju kao u naturalnom gospodarstvu, da služi kao prehrambena rezer- 
va, već bi u našem tržišnom gospodarstvu odlučno utjecalo na sistem cijena. 
Naime uklanjanje suvišaka u godinama hiperprodukcije umanjivalo bi ponudu 
u odnosu prema potražnji, te bi stoga sustavljalo pad cijena, a u godinama 
subprodukcije njihova bi dodatna ponuda iz hambara zaustavljala prekomjerno 
dizanje cijena. Na taj bi način ove rezerve djelovalo kao stabilizator cijena. 

Farmeri imadu dakle ove godine najveću žetvu političkih obećanja iako 
najmanju poljoprivrednu žetvu u posljednjih pedeset godina. 

Uz farmere igrat će svakako važnu ulogu raskol u Američkoj Federaciji 
Rada. Taj je raskol uslijedio ovoga ljeta među vertikalnom i horizontalnom 
organizacijom. Prva zahtjeva udruživanje sviju radnika iste industrije, dok 
druga zahtjeva organizaciju radnika prema strukama u raznim industrija- 
ma (na pr. mašinisti u željeznoj, ugljenoj, automobilskoj itd. industriji). Prva 
grupa pod imenom »Committee for Industrial Organization« stoji čvrsto uz 
Roosevelta, dok u drugoj, konzervativnoj, nastupila su nakon raskola kome- 
šanja, te je Republikanskoj stranci uspjelo predobiti nekoliko radničkih kolo- 
vođa sjajnim obećanjima i unosnim pozicijama. Svakako je ovaj raskol dosta 
naškodio Rooseveltovoj poziciji među radništvom, ali ipak u radničkom staležu 
prevlađuje daleko više utjecaj Rooseveltov od Landonova. 

Kako stoji u srednje-građanskim slojevima teško je ustanoviti. Taj stalež 
ne pokazuje toliku homogenost interesa kao što na pr. radnički ili farmerski, 
te njegova politička opredjeljenja variraju veoma od predjela do predjela. Dok 
Republikanci imadu bezuvjetno većinu među konzervativnim staronaseljenicima 
Istočnih Država, sjeverno od New Yorka, tzv. Novoj Engleskoj, dotle Roosevelt 
uživa snažne simpatije među građanima Sredo-Zapada i Kalifornije, koji su 
krajevi naseljeni mnogo mlađim i progresivnijim nacionalnim elementima (na- 
ročito zadrugarski Finci, Skandinavci i Nijemci u Sredo-Zapadu, te Talijani, 
Slaveni, Meksikanci u Kaliforniji). 

Međutim imade još jedan elemenat, koji će igrati važnu ulogu u ovim 
izborima, a to su — crnci. Od vremena američkog građanskog rata 1860 god. 
crnci su bili najlojalnija glasačka masa Republikanske stranke, jer ih je Re- 
publikanac Lincoln oslobodio od ropstva. Ali to je ujedno bilo sve što su im 
Republikanci unatrag sedamdeset godina pružili. Međutim ih je Roosevelt 
izjednačio u ove posljednje četiri godine u socijalno-političkom pogledu s bijel- 
cima, budući da uživaju jednaku potporu u slučaju nezaposlenosti kao što i 
bijelci. Republikanci pozivaju crnce natrag u svoje redove i obećavaju im iste 
beneficije, ali im ne mogu unapred pružiti tako konkretne garancije kao 
što im je već Roosevelt na djelu pokazao. Interesantno je promatrati kako se 
u ovoj političkoj kampanji bore obje političke grupe za glasove prezrenih 
crnaca, koji su tako postavljeni u ulogu jezičca na vagi. D. M. Lamer 

Zwiedineckovo predavanje o ulozi države. — Dne 14 oktobra 1936 održao 
je Prof. Dr. Otto von Zwiedineck-Sudenhorst u zagrebačkom Pučkom sveuči- 
lištu predavanje pod naslovom: Die Rolle des Staates in der Wirtschaft im 
Wandel der Zeiten. 

Von Zwiedineck-Sudenhorst je po svoj prilici u savremenoj Njemačkoj 
posljednji veliki predstavnik prednacionalističke »wertfreie Sozialwissenschaft«. 
Oštroumni teoretik nije u svojim socijalno-ekonomskim napose socijalno-poli- 
tičkim studijama polazio sa stanovišta pukih etičkih postulata, nacionalnih 
prohtjeva ili drugih težnja, već je svoje teze osnivao na analizi realnih tržišnih 

odnosa. Stoga su varijacije cijena i podioba dohotka bili temelji na kojima je 
osnivao svoju socijalnu ekonomiku. U svojoj metodologiji povodio se je za naj- 
vrsnijim ekonomom i sociologom dvadesetog vijeka, pokojnim Maksom Webe- 
rom, njegovim drugom i predšasnikom na milinchenskom sveučilištu. Kao što 
i Max Weber, trudio se je također i Zwiedineck, da izluči iz socijalne znanosti 
razne pretpostavke, predrasude i vrednovanja (Wertungen). Kao zadaća soci- 
jalne znanosti smatralo se je »wertfreies Verstehen« ljudske djelatnosti. 
U sklopu tog misaonog sistema ekonomija niti sociologija nijesu imale dužnosti 
da daju gospodarstvu recepte za ravnanje, već da raščlane ljudsku djelatnost 
i da je prikažu, a uloga je političara, ako se želi služiti njihovim znanstvenim 
rezultatima kao sredstvima za postignuće izvjesnog političkog cilja. 


Jedina apsolutna substancija, što je ostajala tim učenjacima društvenog 
relativizma, bijaše individuum. Društvo je njihovom analizom bilo raščlanjeno 
u racionalne komponente, većinom na ekonomske, geopolitičke i religiozne 
determinante, koje su također određivale mjesto i ponašanje individua u dru- 
štvu; znalo se je da individuum ne radi iz svoje slobodne volje, već da je nje- 
gova djelatnost uvjetovana društvenim prilikama. Ali dok je društvo bilo 
samo objekt toga znanstvenog istraživanja i znanja, dotle je indivi- 
duum bio nesamo objekt znanstvene analize već u isto vrijeme i subjekt 
znanja i saznanja.") 


U tom smislu govorio je još uvijek u glavnom profesor Zwiedineck u 
svome predavanju dne 14 oktobra 1936. Njegovo obrazlaganje promjena uloge 
države bilo je projicirano na ekonomiju kao osnovni faktor društvenog života. 
Svaka državna forma bila je obrazložena ekonomskim uvjetima (postanak 
mezopotamskih i egipatskih kraljevstva uslijed potreba koordinacije vodnih 
projekata; postanak sredovječne države iz feudalno-gradskih odnosa itd.). Isto 
je tako obrazložio i manjak državne vlasti iz gospodarskih razloga (na pr. 
germanska plemena nijesu trebala stvarati državnih zajednica dotle, dok se 
je proces okupiranja i obrade zemljišta vršio krčenjem, što se je moglo postići 
individualnom akcijom). 

Njegov pojam države nije pojam harmonične zajednice raznih grupa jedne 
nacije, već je pojam suprotnih ekonomskih interesa, što ih država pokušava 
koordinirati. Tako je naročito oštro istaknuo za antiknu i sredovječnu državu 
8uprotnosti, između građana i seljaka, seljaka i veleposjednika, te kasnije 
između proizvodnje i trgovine, agrarnog i industrijskog staleža, unutrašnjeg 
i svjetskog gospodarstva. 

Zwiedineckova analiza ekonomskih čimbenika postanka i promjene država 
obuhvaćala je razdoblje od svanuća zapadnih državnih civilizacija do kraja 
devetnaestog stoljeća — ali nigdje nije pokušao odnosno se uklonio da svojim 
znanstvenim aparatom protumači postanak modernih totalitarnih i autorita- 
tivnih država našega vijeka, kao što je na pr. njegova današnja domovina 
Njemačka. U koliko je ekonomske momente savremene države istakao, odnosili 
su se oni na reguliranje i fiksiranje cijena. Kod toga se Zwiedineck približuje 
stanovištu današnje moderne funkcionalističke škole. Ne smatra poput klasične 
ili starije bečke škole, da su cijene rezultantom odnosa između ponude i po- 
tražnje, već da među njima vlada funkcionalni ođnos, te prema tome cijene 
i te kako utječu na formiranje ponude i potražnje. Polazeći sa stanovišta cijene 
kao determinante tržišnih odnosa može Zwiedineck logički da obrazloži oprav- 
danost državnog fiksiranja cijena, koje onda služe kao čvršći putokaz privredi 
nego li više samovoljno gibanje cijena na slobodnom tržištu. 

Ali nikakova država ne predstavlja Zwiedinecku etički najvišu socijalnu 
vrednotu. Njemu je još uvijek individuum temelj i posljednja instancija etičkog 
i ekonomskog poretka. Stoga je i završio s pozivom na individuum, da od 
individualnih promjena zavisi i poboljšanje društvenog odnosa. 

Dr. Mirko Lamer 


*) Ovdje je nabačen tek tračak svijetla na ovo individualističko stano- 
vište njemačke mlađe historijske kao što i fenomenološke škole sa stanovišta 
samog fenomena mišljenja i znanja. Dakako ito se može još jasnije potkrjepiti 
i sociološkom analizom ove historičke faze misaonog razvoja. 

Kretanje turista u Jugoslaviji. — Dok je u Jugoslaviji općenito zapažen 
sve povoljniji razvoj turizma, koji će nesumnjivo imati povoljnog utjecaja i na 
njenu plaćevnu bilancu, dotle primjerice izrazito turističke zemlje kao Švicar- 
ska i Francuska preživljuju krizu svoga turizma. 


Središnji odbor švicarskog hotelijerskog društva zasjedao je početkom 
jula 1936 g. u Bernu, te je već tom prilikom konstatirao znatan nazadak turi- 
stičkog prometa u Švicarskoj, koji je upravo poražavajući prema ranijim go- 
dinama. Iz statističkih podataka, koje sada objavljuje Švicarski nacionalni 
zavod za turizam, vidi se da je ta tendencija produžena i u mjesecima julu, 
augustu i septembru 1936 godine. Zato se teži, da se prvo dođe do jednog turi- 
stičkog aranžmana s Njemačkom, koji je početkom godine bio raskinut, kao 
i da se uvedu turistički čekovi. Nema sumnje da će posljednje devizne mjere 
imati povoljnijeg učinka za švicarski turizam, u koliko naravno ne dođe do 
povišenja cijena, koje su i do sada bile glavna smetnja jačem prometu turista. 


Broj stranih turista u Francuskoj kretao se posljednjih godina s tenden- 
cijom stalnog opadanja, kao što pokazuju slijedeći podaci: 


God. 1929. +... +... 1,911.000 turista 
>» 1930... 4... . 1,867.000 » 
>» 1931 44.4. +. 1,542.000 » 
» 1932... 944.000 » 
, 1903. g. o koa E na 932.000 » 
» 1934 bog 2 6, 4 779.000 » 


Statistika turista za 1935 g. nije još poznata. Ali, prema obavještenjima 
Francuskog komesarijata za turizam, broj stranih turista u 1935 g. bio je pri- 
bližan onom u 1934 g., dok je, prema drugima opet, bio mnogo manji. 


Prema podacima Meynial-a, poznatog francuskog stručnjaka za izračuna- 
vanje plaćevne bilance, izdaci stranih turista u Francuskoj opali su od 10 mili- 
jardi u 1929 g. na 2.5 milijarde franaka u 1934 g. 


Uzroke ovom opadanju francuske turističke djelatnosti s inozemstvom 
treba tražiti najviše u visokim cijenama, koje su odvraćale mnoge strane tu- 
riste od Francuske i upućivale ih na zemlje sa slabijim valutama i nižim cije- 
nama. S toga će posljednje valutne mjere u Francuskoj, kao i ranije izvršena 
reorganizacija turističke službe i propagande, svakako doprinijeti oživljavanju 
turističkog prometa s inozemstvom, a vjerovatno utjecati i na slabiji odliv 
francuskih turista u inostranstvo. 


Statistika o kretanju turista u Jugoslaviji sređuje se kod Ministarstva tr- 
govine i industrije, Otsjeka za turizam, kome putem banskih uprava dostav- 
ljaju redovno mjesečno područni organi u proglašenim turističkim mjestima 
sve podatke o broju turista i njihovom zadržavanju (broju noćivanja), dobi- 
vene na osnovu obavezne prijave policijskim vlastima, shodno Uredbi o prljav- 
ljivanju stanovništva od 15 januara 1936. Naša statistika obuhvata kao turiste 
sva ona lica, koja iz bilo kakvog razloga (razonode, liječenja, izleta, oporavka 
ili obavljanja kakvog posla) posjete izvjesno proglašeno turističko mjesto i u 
njemu se zadrže najmanje 24 sata, odnosno prenoće. Od ovoga se izuzimaju 
lica, koja posjete dotična mjesta radi traženja službe ili se kao zaposlena u 
njima privremeno nastane. To je u stvari tehnički pojam »turiste«, koji je 
preporučila Međunarodna unija službenih organa za turističku propagandu u 
Haagu i koju je prihvatio i Privredni komitet Lige naroda. 


Tako je u našim turističkim mjestima zabilježena posjeta od 203.485 ju- 
gosl. turista za prvih 6 mjeseci 1936 g. (prema 176.806 za isto to vrijeme 
1935 g.) sa 578.010 noćivanja (prema 421.646 u 1935 g.), dok je broj stranih 
turista isto tako bio u porastu i bilježi 46.089 (prema 38.023 u 1935 g.) sa 
177.345 noćivanja (prema 155.338 u 1935 g.). 

Od stranaca su u porastu bili Nijemci (7.998 prema 5.485 u 1935 g.), 
Čehoslovaci (7.243 prema 6.019), Austrijanci (12.537 prema 10.641), Mađari 
(3.663 prema 2.597), Englezi (1.430 prema 1.075) itd., dok su u opadanju bili 
Talijani (2.345 prema 2.603), Poljaci (985 prema 1.015), ostali Evropljani 
(1.365 prema 1.567) i ostali kontinenti (645 prema 342). 

Međutim, kako u Jugoslaviji turistička sezona počinje u maju, a završava 
se u septembru, a u glavnom dolazi do maksimalnog izražaja u junu, julu i 
augustu, to su do sada sređeni podaci u toliko od značaja, što pokazuju opću 
tendenciju razvoja ovogodišnje turističke djelatnosti kod nas u vrlo povoljnom 
pravcu, koji će dalji podaci sigurno potvrditi. Dr. T. Todorović (Beograd) 

Padovan Dr. Ivo: Novčarstvo svijeta. I dio, Zagreb 1936, str. 176, cijena 
Din 100, vezano, naklada pisca. — Nakon književne predobjave u prošlom 
broju »Ekonomist«-a, s osobitim smo interesom očekivali izlazak iz štampe 
ove knjige. Autor Dr. Padovan je poznati privredni pisac i ugledni privredni 
savjetnik, pa smo bili unaprijed uvjereni, da će nam pružiti materijal iz prak- 
tičnog privrednog života, ali da će isti biti i temeljito osnivan na ispravnim 
teoretskim zasadama. Dr. Padovan pripada generaciji mladih doktora ekonom- 
sko-komercijalnih znanosti, koji su izašli iz Ekonomsko-komercijalne visoke 
škole u Zagrebu (doktorska disertacija odobrena god. 1927 pod naslovom: 
»Organizacija Jugoslavije kao tranzitne države obzirom na trgovinske ugovore, 
financijalno-budžetarnu i carinsko-saobraćajnu politiku«), pa pošto ova knjiga 
predstavlja njegov drugi naučni rad, u toliko s većim zanimanjem primamo 
ovo njegovo najnovije djelo. 


U ovom prvom dijelu obrađeno je detaljno novčarstvo sviju država i ko- 
lonija Afrike (str. 27—66), Amerike (str. 698—144) i Australije (str. 149 do 
154). Podaci u knjizi su najnovijeg datuma (do augusta 1936). Nije nam poz- 
nata knjiga sličnog sadržaja ni u domaćoj ni u stranoj financijsko-privrednoj 
literaturi: tu je najbolje došla do izražaja ogromna i temeljita stručno-teoret- 
ska sprema autora, kao i rezultati njegovoga dugogodišnjeg praktičnog rada 
kod odvijanja novčano-kreditnih transakcija na zagrebačkom tržištu. U svakom 
poglavlju, kojih ima 100, jer obrađuje ukupno 100 raznih teritorija Afrike, 
Amerike i Australije, nalazi se mnogo finesa ekonomsko-valutarne naravi, a 
ima i mnogo specijalnih misli i vlastitih pogleda pisca. 


Vrijedno je posebice spomenuti statističke tabele, koje daju knjizi speci- 
jalno praktično-naučni karakter na pr. novac prema površini obrađenih država 
(str. 67, 146), novac prema broju stanovništva ovih država (str. 67,147), te 
novčana tabela sviju država i kolonija Afrike, Amerike i Australije (str. 155 
do 158), itd. 

Pisac je upotrebio brojnu stručnu literaturu prigodom. izradbe svoje knji- 
ge, što se vidi iz popisa djela na hrvatskom (3), njemačkom (19), francuskom 
(4), talijanskom (3), engleskom (7) i španjolskom (1) jeziku. Ovaj skup eko- 
nomskih literarnih podataka najbolje dokazuje, koliko je truda i vremena mo- 
rao pisac uložiti u izradbu svoje knjige. 

Stručno kazalo zauzima 11 stranica te olakšava pregled i nalaženje obra- 
đenog materijala. 

Već nas naslov knjige upućuje, da je temelj sveukuphe materije novčar- 
stvo, a uz njega svi ostali valutno-financijski i ekonomski faktori, koji po- 
kreću međunarodni kapitalistički život. Sve je to Dr. Padovan obradio detaljno 
i pouzdano na svoj posebni način, svakako praktičnim sistemom uz devizu: 
pomoću teorije, ali iz prakse za praksu ekonomsko-financijskog poslovanja 
i rada. 

Djelo se odlikuje lakim i lijepim jezikom, jasnim i lapidarnim stilom, 
kratkim rečenicama bez zamršenih i nerazumljivih stručnih izraza. 

Zaključujući ovo nekoliko riječi o djelu Dra Padovana, moramo iskreno 
priznati, da je njegov rad uspio, da njegovo djelo zauzimlje odlično mjesto u 
našoj siromašnoj stručnoj privrednoj literaturi. Knjiga zaslužuje po obradi, 


*) Radi obilja ostalog materijala izostale su brojne recenzije i prikazi 
stručnih djela. UREDNIŠTVO 

sadržaju i intenciji, da bude izdana na kojem stranom jeziku, njemačkom ili 
francuskom, pa vjerujemo, da bi daleko više postigla svrhu, koju joj je autor 
namijenio. 

Preporučujemo knjigu svima privrednicima, posebno bankarima i izvoz- 
nicima, te svima onim interesentima, koji imaju udjela kod odvijanja novčano- 
valutarnih transakcija. Dr. Zlatan Ružić 


Ivšić Dr. Milan: Seljačka politika. Izdanje Hrv. knjiž. društva sv. Jero- 
nima, Zagreb 1936, str. 94, cijena Din 15.—. 


U »Ekonomistu«, br. 1 (januar 1936), str. 46—48, donijeli smo prikaz 
knjige >»Diljem sela«, koja Zapravo pretstavlja uvod u ovu novu knjigu Dra 
Ivšića. Već su tamo izložene smjernice seljačke politike (str. 69—71), a na 
str. 72—113 iznesen je prvi dio seljačke politike pod naslovom »Prosvjeta na 
seluc«. Ova knjiga »Seljačke politike« je dakle zapravo drugi dio te politike, 
te prikazuje društveni život na selu. Zato i glavni naslov knjige »Seljačka 
politika« ima podnaslov »Društveni život na selu«. 


Pisac obrađuje pod društvenim životom na selu: seljački dom, te skupna 
imanja u pašnjacima i šumama. Taj vrlo interesantan sadržaj knjižice ima 
slijedeća poglavlja: 1. Pravice starog seljačkog doma, 2. Nove pravice sitnoga 
seljačkog doma (»samovlasništvo«), 3. Germansko pravo jednog  baštinika 
(»pogodovno nasljedno pravo«), 4. Pravice novoga seljačkog doma — temelji 
seljačkoga zakonika, 5. Zemljišne zajednice u Hrvatskoj i Slavoniji, 6. Krajiške 
imovne općine, 7. Neriješeni zadaci zemljišnih zajednica, i 7. Seljačko pravo 
ispaše i drvarenja u ostalim hrvatskim pokrajinama. 


Prof. Dr. Milan Ivšić nastavlja tako prikazivanjem problema hrvatskog 
sela posebice, a seljačkog naroda uopće. On ta pitanja vrlo dobro poznaje, pa 
njegova izdanja moraju pozdraviti ne samo stručnjaci, nego i najšira javnost. 
U seljačkoj državi je potrebno da se baš seljački problemi, gospodarski, soci- 
jalni, kulturni i politički, svestrano proučavaju i pred najširi forum iznose. 
Zato je i zamisao Dra Ivšića, da u našoj stručnoj literaturi stvori jedno enci- 
klopedijsko djelo svoje vrsti o svim našim seljačkim pitanjima, vrlo da- 
lekosežna. 


Sve, što smo prigodom prikazivanja prve knjige Dra Ivšića iznesli, vri- 
jedi i za ovu knjigu: jednostavan jezik, lak stil, interesantan materijal, itd. 


S velikim interesom očekujemo još i daljnja djela o seljačkim probie- 
mima, kako je i predobjavljeno: III Seljačko zadrugarstvo, IV Seljačka na- 
rodna društva, V Seljačke komore, i IV Seljačke političke zajednice. 


Vjerujemo, da će napori prof. Dra Ivšića donijeti očekivane plodove i da 
će mu svi čitatelji biti zahvalni za njegov teški stručni rad u bistrenju poj- 
mova, akcija i sugestija oko unapređivanja naše seljačke materijalne i du- 
hovne kulture. 


Vybral Dr. Vladimir: Reforma finančni spravy. (Reforma financijalne 
uprave), izdanje »Orbis«, Prag. Strana 318. Cijena Kč 48. — To je prva knjiga 
te vrsti izdana nakon rata u Čehoslovačkoj, a ima da posluži studiju i općem 
upoznavanju aktuelnih financijalnih pitanja. Po svom sadržaju knjiga nema 
samo reformatorsku vrijednost i praktični značaj, već ima i svoju historičnu 
važnost. Pisac naime prikazuje s jedne strane sadanje stanje čehoslovačke 
financijalne uprave, a s druge strane donaša pregled, kako se financijalna 
uprava razvijala iza rata, pa zahvaća i u daleku prošlost donašajući u krupnim 
potezima razvoj ove toli važne upravne grane za vrijeme Austrije. 


Pisac poznaje temeljito financijalnu upravu drugih država te predlaže 
reformu financijalnog zakonodavstva prema Engleskoj i Francuskoj, a napose 
zagovara što skoriju reformu budžetarnog prava po uzoru Engleske. Analizi- 
rajući sadanje stanje i prikazujući sve manjkavosti čehoslovačke financijalne 
uprave, traži demokratiziranje financijalne stručne znanosti uopće. : 

Dr. Vybral, koji je po svom zanimanju viši činovnik ministarstva finan- 
cija u Pragu, drži, da je mnogim manjkavostima najvećma krivo to, što se nije 
izradba financijalne uprave vršila uporedo sa množenjem i povećanjem finan- 
cijalnih poslova, kad je nakon raspada austro-ugarske monarhije postala Če- 


hoslovačka kao samostalna država velikim eksporterom. Naročito nije se do- 
voljno pazilo, da se ta grana državne uprave, u kojoj prema statistici imade 
sada 23.000 službenika, a čije uzdržavanje stoji državu oko 5% sveukupnog 
poreznog prihoda, obnavlja novim stručnim fakultetskim silama, pa se stoga 
pisac u prvom redu zalaže za sprovođenje personalne reforme. 


Važni su predlozi i razlaganja u kojima traži reformu zakonodavstva na 
svim poljima financijalnoga prava, bez kojeg nema brzog i točnog funkcioni- 
ranja financijalnih vlasti. Interesantna su razmatranja pojedinih vrsti poreza, 
od kojih se posebice bavi izravnim porezima i prometnim porezom ističući nji- 
hov poseban narodno-gospodarski značaj. Jednako je zanimljiv njegov prijedlog 
za reformiranje manjih pristojbi. 

Vrlo temeljito raspravlja pisac o državnom gazdinstvu obzirom na rashode 
te stavlja shodne prijedloge, kako bi se najshodnije uredio i uopće pojedno- 
stavio odnošaj između ministarstva financija i glavne kontrole. — što se tiče 
reformiranja financijalnih oblasti i ureda, tu piscu u cijelosti služi uzorom 
engleska i francuska financijalna uprava: kotarski i okružni porezni ured su 
niže financijalne oblasti. 

Financijalna reforma uopće jedan je od najvažnijih problema današnjice, 
koji traži čim prije moderno riješenje ne samo u Čehoslovačkoj nego i u Ju- 
goslaviji. — +. 


Horace M. Kallen: The decline and rise of the Consumer. A Philosophy 
of consumer cooperation. 484 str. New York 1936. — Ovo djelo profesora 
»nove new-yorške škole za socijalna istraživanja« je najmoderniji pokušaj 
obrazovanja socijalne filozofije konzumentskih zadruga. Taj pokret je započeo 
pred 90 godina organizacijom nekolicine rochdaleskih tkalaca, a danas broji 
oko 100 milijuna članova. Najsnažnije se je proširio u Engleskoj i skandinav- 
skim zemljama, a u Americi — kojoj pisac posvećuje najviše pažnje — obu- 
hvatio je najznatnije razmjere u farmerskom Sredo-zapadu. Ovaj dio Amerike 
preuzeo je velikim dijelom zadrugarsku iđeju iz starih domovina, jer su tamo 
naseljeni pojnaviše Švedi, Norvežani, Danci, Finci 1 Nijemci. 


Pisac smatra da je ideja konzumentskih zadruga najbolje sredstvo da se 
kapitalističko gospodarstvo postavi na zdravije temelje. Uloga. filozofskog dijela 
njegove knjige sastoji u tome, da razbudi »konzumentsku svijest«, tvrdeći, da 
svaki ekonomski individuum osjeća sebe bilo producentom, bilo radnikom, ali 
nikako se ne smatra svijesnim konzumentom. Uloga konzumentskih zadruga 
bila bi, da podrede ekonomiju konzumentskim umjesto producentskim potre- 
bama, da namjesto jurnjave za profitom na njihovo mjesto stupi smisao pro- 
izvodnje za potrošačke potrebe. On kod ovakove reorganizacije gospodarstva 
zabacuje fašizam i komunizam, te drži, da je ozdravljenje gospodarske situ- 
acije moguće pridržanjem privatnog vlasništva na demokratsko-zadružnoj 
osnovi. 

Drugi dio njegovog djela je posvećen faktima i historiji pokreta, te je 
po mišljenju stručne štampe najodličniji savremeni prikaz razvoja konzument- 
sko-zadrugarskog pokreta. U trećem dijelu knjige pisac postavlja svoje pro- 
gnoze i postaje donekle profetičan. Djelo je svakako neophodno važno za sva- 
kog onog tko želi upoznati savremeni smisao zadružnog pokreta, jer i taj je 
diljem historije promijenio svoje značenje. M. Lamer 


Laski J. Harokl: The rise of liberalism: The philosophy of a business 
civilization. New York 1936. — U svom prošlogodišnjem djelu »The state in 
theory and practice« općenito je obradio Profesor H. Laski, najpoznatiji sa- 
vremeni engleski sociolog političkih smjernica, problem države, njenog po- 
stanka i funkcije. U ovom svom posljednjem djelu on se bavi naročito raz- 
vojem državne moći i njenim formiranjem u epohi liberalizma. Razumjevanje 
razvoja državne moći u liberalizmu daje nam razjašnjenje također za dru- 
štvene promjene našeg vremena. Liberalizam predstavio se je u političkom 
pogledu kao ideja individualne slobode protiv svakog kolektivnog utjecaja; u 
religioznom pogledu u potpunoj toleranciji vjerskih osvjedočenja; u ekonom- 

skom pogledu isticao je princip slobodne trgovine, slobodnog poduzeća i pot- 
pune konkurencije, a u pravnom je pogledu osiguravao slobodu i svetost kon- 
trakta i privatnog vlasništva. Razvoj svih tih liberalističkih pojmova prika- 
zuje Laski sjajnim historičkim prikazom mislioca-predšasnika iz 17. i 18. sto- 
ljeća, pa slijedi onda stvarni razvoj sve kroz 19. vijek. Liberalistička ideja nije 
ispunila svojih intencija, umjesto univerzalne slobode ispunila je bila tek slo- 
bodu izvjesnih društvenih grupa, a kasnije se je uslijed unutrašnjih suprotno- 
sti počela rastvarati i na mjesto individualne slobode stupa danas autoritarno 
dirigiranje individualne djelatnosti. Laski iznosi kao glavni faktor liberalističke 
nemoći sukob liberalističke misli sa samom ekonomskom stvarnošću. Iako je 
on intelektualni predstavnik modificirane teorije historijskog materijalizma, 
ipak sa snuždenošću promatra rasap liberalističke epohe, koja je omogućila 
najveći polet intelektualnog razvoja, pa stoga i akcentira u svom djelu one 
Sile što su dovele na vrh taj intelektualni razvoj. M. Lamer 


VIJESTI 


Iz Društva diplomiranih ekonomista i komercijalista u Zagrebu. Dne 19 
oktobra 1936 održalo je društvo plenarni sastanak svoga članstva, kojom pri- 
likom je Upravni odbor podnio izvještaj o svome radu kroz posljednjih šest 
mjeseci. 


Iz litografiranog izvještaja navodimo najglavnije podatke, iz kojih se 
može razabrati najnovije djelovanje društva: 1) društvo organizira kongres 
i konstituirajuću skupštinu Saveza ekonomista Kraljevine Jugoslavije u Za- 
grebu, što se je trebalo održavati mjeseca oktobra 1936, ali je odloženo do 
poslije Božića, dok se mnoge zapreke formalne naravi ne uklone; 2) upravni 
odbor vodi akciju u vezi s predstojećom novelacijom Zakona o radnjama, da 
se zakonskim putem riješi pitanje vršenja slobodnog Zvanja dipl. ekonomista 
i komercijalista kao privrednih savjetnika (8 60. Z. 0. r.); 3) upravni odbor 
nastoji, da se prizna pravo vršenja nadzorne službe nad osiguravajućim dru- 
štvima uz postojeće aktuare i pripadnicima slobodnog zvanja privrednih sa- 
vjetnika; 4) društvo je posvećivalo punu pažnju i pitanju uposlenja nezapo- 
slenih dipl. ekonomista i komercijalista; 5) društvo je održalo u izvještajnom 
vremenu pet predavanja i jednu društvenu večer. 


Kontrola osiguravajućih društava i diplomirani ekonomisti. — Povodom 
izrade nacrta posebne uredbe o nadzoru nad osiguravajućim društvima, Dru- 
štvo diplomiranih ekonomista u Zagrebu obratilo se je 13 oktobra 1936 pret- 
stavkom ministru trgovine i industrije glede potrebe sudjelovanja diplomiranih 
ekonomista u kontroli nad osiguravajućim društvima. Propisi o kontroli osi- 
guravajućih društava pretstavljaju važan elemenat, kako za sama osigurava- 
juća društva tako i za osiguranike i cijelu narodnu privredu. Sadanji nacrt 
uredbe o nadzoru nad osiguravajućim društvima predviđa nadzor nadležnog 
ministarstva i nadzor službenih aktuara. Kontrola činovnika ministarstva, pa 
bila ona i te kako rigorozna i savjesna ne može u cijelosti ispunjavati svoju 
zadaću iz razloga što nije potpuna i stalna. činovnici ministarstva mogu kon- 
trolu vršiti na taj način, da od vremena na vrijeme dolaze u sjedište društva 
i tamo vrše kontrolu ili da izvjestan broj tih činovnika stalno borave u mje- 
stima sjedišta osiguravajućih društava. Dok se u prvom slučaju gubi konti- 
nuitet same kontrole, u drugom slučaju pretstoji opasnost, da se izgubi potre- 
ban kontinuitet sa ministarstvom. Sudjelovanje službenih aktuara u kontroli 
smjelo bi se sastojati samo u kontroli računske ispravnosti matematske bilance. 


Uočivši sve te momente, Društvo diplomiranih ekonomista u Zagrebu stalo 
je na opravdano stanovište u spomenutoj svojoj pretstavci ministru trgovine 
i industrije, da je obzirom na to, što diplomirani ekonomisti imadu potpunu 
akademsku spremu i legitimaciju za savjetovanje u privrednim pitanjima, po- 

trebno da kontrolu nad privrednim poslovanjem jednog privrednog pothvata 
vrše isključivo akademski kvalifikovani diplomirani ekonomisti. 

Ovaj zahtjev je tim opravdaniji, jer de facto već postoji slobodno zvanje 
diplomiranih ekonomista: privredni savjetnici. Na temelju tih činjenica zamo- 
lilo je Društvo diplomiranih ekonomista u Zagrebu ministra trgovine i indu- 
štrije, da odredi potrebne propise u nacrtu uredbe sa kojima će se staviti u 
dužnost osiguravajućim društvima, da moraju predložiti ministarstvu trgovine 
i industrije imena određenog broja »privrednih savjetnika«, koji bi vršili stalnu 
kontrolu nad sveukupnim poslovanjem osiguravajućeg društva, a naročito kon- 
trolu nad plasmanom premijske rezerve. Za ispravnost vršenja te kontrole od- 
govarali bi privredni savjetnici gubitkom prava na rad. 


Nadalje se traži u spomenutoj pretstavci, da se za činovnike ministarstva, 
koji će vršiti kontrolu nad osiguravajućim društvima, propiše isključivo kvali- 
fikacija diplomiranih ekonomista tj. diplomiranih apsolvenata ekonomskih vi- 
sokih škola s rangom universitetskog fakulteta. 

U vezi s donošenjem Uredbe o nadzoru nad osiguravajućim društvima 
ostalo je još jedno pitanje otvoreno. To je pitanje stručnih kvalifikacija aktu- 
ara, kako za rad u ministarstvu, tako i za rad u pojedinim osiguravajućim 
društvima. Uloga aktuara u radu osiguravajućih društava bezuvjetno zahtjeva, 
da aktuari imadu akademsku kvalifikaciju. Kako u našoj državi ne postoje 
specijalne visoke škole za osigurateljne tehničare, a iz opravdanih i razumljivih 
razloga mora se omogućiti sticanje spreme za aktuara unutar granica države, 
potrebno je, da se bilo uredbom o nadzoru osiguravajućih društava bilo poseb- 
nom kojom uredbom odrede potrebne stručne i ostale kvalifikacije za aktuara. 
Danas nijedan fakultet u Jugoslaviji prema sadanjem svom nastavnom planu 
nije potpunoma u stanju dati sve potrebne kvalifikacije za aktuara. Stoga za 
ishodišnu tačku treba uzeti diplomirane apsolvente onih fakulteta u državi, 
koji prema svojim dosadanjim studijama i smjernicama budućeg svog rada 
imadu najviše preduslova za vršenje službe aktuara, a to su diplomirani eko- 
nomisti i diplomirani filozofi-matematičari. Diplomirani apsolventi spomenutih 
fakulteta ukoliko bi se htjeli posvetiti aktuarstvu morali bi se osim toga pod- 
vrgnuti posebnom stručnom ispitu, čiji bi opseg i druge uslove određivala spo- 
menuta uredba. V. L 


Novi diplomirani ekonomisti. — U jesenskom ispitnom roku dne 30 i 31 
oktobra 1936 diplomirali su na Ekonomsko-komercijalnoj visokoj školi u Za- 
grebu slijedeći kandidati: Brajdić Zdenka iz Crikvenice, Četković Dušan iz 
Podgorice, Iršić Konrad iz Straža, Kobal Milivoj iz Siska, Križanić Miroslav iz 
Zagreba, Sancin Boris iz Trsta, Starovlah Vladimir iz Mokrog, Šimić Adalbert 
iz Ćepina i Vidaković Nada iz Budimpešte, čestitamo! 


Imenovanja na Ekonomsko-komercijalnoj visokoj školi u Zagrebu. — 
Asistentima VIII grupe imenovani su Dr. Peršić Nikola i Ing. Supek Zvonimir. 
Asistentima, činovničkim pripravnicima od VIII grupe imenovani su Dr. La- 
mer Mirko i Dr. Leitner Alfred. 


Razdioba nagrada iz natječaja SUZOR-a. — Središnji uređ za osiguranje 
radnika u Zagrebu raspisao je za nauk. god. 1935/36 natječaj za najbolje 
radnje iz područja socijalnog osiguranja i zaštite radnika. Tema natječajnih 
radnja bila je za tu godinu: Odnos između radničke zaštite i 
radničkog osiguranja. Dne 9 oktobra 1936 podijeljene su iz »Fonda 
Viteškog Kralja Aleksandra I. Ujedinitelja« slijedeće nagrade: I. nagrada od 
Din 2.000.— Krajčeviću Franji, dipl. ekonomisti, i II. nagrada od Din 1.500.— 
Forjanu Milanu, dipl. ekonomisti. 


Odgovorni urednik: Ivo Crnić, Zagreb, Martićeva 14, tel. 60-18. — Vlasnik: 


Konzorcij »Ekonomist«, pretstavnik Dr. Zlatan Ružić, Wilsonov trg 2, tel. 80-85. 
štamparija »Gaj« (Lj. Filipančić), Martićeva ulica broj 2. 

tičkih pitanja i pojava u zemlji i u inozemstvu, a isto tako i gajenju ođnosnih 
znanstvenih | naučnih disciplina. ' | 


»EHONOMIST« nije ekskhrxivna revija određenog kruga saradnika, a niti pret. 
stavija neku specijalnu političku IH socijalnu grapaciju. UREDNIŠTVO 


UREDNIŠTVO »EKONOMIST«-A PRIMA REDOVITO SLIJEDECE REVIJE: 
mr kp a jb PJ o ANA 
Anali naših dana, Zagreb, Kr. Marije 17/IL 
Dani i ljudi, hrv. književna revija, Zagreb, Goljak £, ž 
 Kkonomska politika, Zagreb, Zvonimirova 50, 
Evolucija, Zagreb, 
Finansijski arhiv, Zagreb, Burza, 
Gospodarska sloga, Zagreb, Novinarski dom, 
Građevinski vjesnik, Zagreb, Kumičićeva ul. 4, 
Hotel, Zagreb, Gajeva ul, 1, 
Hrvatska revija, Zagreb, 
Hrvatska smotra, Zagreb, Zerjavićeva 15, 
Jugoslavenski gvožđar, Zagreb-BeogrTad, 
Književnik, hrv. književni mjesečnik. Zagreb, Senoina ul. 26.11, 
.. Mjesečnik, glasilo pravničkog društva, Zagreb, 
Novi iseljenik, Zagreb, Branimirova ul 15/1, 
Omladina, Zagreb, 
moa jo ve mr e Ire 
Radnička zaštita, gi. sred. ureda za osig. radnika, Zagreb, 
Zadružna svijest, Zagreb, šencina ul, 90, 
život, Zagreb, Palmotićeva 38, ' 
a 


Arhiv za pravne i društvene nauke, Beograd, Topličin venac 21, 
Ekonomsko-finansijski život, Beograd, Bosanska ul. 11, 
Glasnik Zavoda za unapređivanje spoljne trgovine, Beograd, 
[nđustrijska odbrana, Beograd, Poenkareova 25, 

Javnost, nedeljni časopis, Beograd, Save Tekelije 4, 
Jugoslavenska šuma, Beograd, Stiška ul 11/I, 

Jugoslovenski ekonomist, Beograd, Poenkareova 25/1, 
Sugoslovenski Kurir, Beograd, Kralja Milana 8, 

Narodno blagostanje, Beograd, Sanje živanovića 28, 

Naša samouprava, Beograd, činovnička kolonija na Vožđovcu 281, 
Naše doba, Beograd, Alekse Nenadovića 18, 

Peotnaestdnevni bilten Prizad-a, Beograd, 

Pomorski Lloyd, Beograd, Kraljice Natalija 56, | 

Pravna misao, Beograd, Đure Daničića IS/I, 

Socijalni arhiv, Beograd, 

Sokolska prosveta, Beograd, Prestolonaslednikov trg 84. 


Jadranska straža, Split, 

 Misel in delbo, Ljubljana, Gosposvetska 4/I, 

Napređak, glasilo hrv. kult. društva naprae Sarajevo, 
Nova revija vjeri i nauci, Makarska, 

X Pravni pregled, Sombor, 

Pregled, Sarajevo, Glođina ul 2. 


Die deutsche Arbeitsfront N. S. Gemeinschaft »Kraft durch Freude«, Gan 


Hospod4iskć Z&jmy, časopis pratel V ysokai jači obchođni, Praha, | 

Ital-Jug, Milano, 

Nationalistische Monatshefte, Zentrale politisohe und kuiturelle Zeitachrift đer 
N.S.D.A.P., Mlinchen, 


Revue internationale du travail, Genčve. 
Revue HEC, Paris - 8e, | 
Včstaik československ6 Akademie Zemčdelske, Praha. 


... au nm 


FAKSA PLACENA U GOTOVU 


EKONOMIST 


MJESEČNIK ZA SAVREMENA 
EKONOMSKA | SOCIJALNA PITANJA 


SADRŽAJ 


DE. NIKOLA PERŠBIĆ: ŽIVOT I RAD PROFESORA FILIPA LUKASA 
(1871—1938) 

MARINKO ŠUNJIĆ: ORGANIZACIJA FRANCUSKOG BANKARSTVA 
VLADIMIR KAMENECEY: KRITIČKI POGLEDI NA PROBLEM RAZ 


REZA TEČEVINE 


ALIJA KADRAGIC: O SUVREMENOM POJMU INFLACIJE 


NIKOLA MIRKOVIĆ: MANDZUKUO — NOVI FAKTOR U SVJETSKOM 
GOSPODARSTVU 


DR. MIRKO LAMER: ROOSEVELTOVA POBJEDA NA IZBORIMA 


PREGLED: 
Zlatni stabilizacioni fondovi kao baza novog tipa vnlutnih sistema. — 


DECEMBAR. 1986 * ZAGREB = GOD. Il 


EKONOMIST 


M JE BE DNIK ZA BA VREME NI A 
EKONOMSKA | SOOIJALNA PITANJA 
UREDNIŠTVO 1 UPRAVA, ZAGREB, RAČKOGA UL. 1. TELEFON 59-61. ČEKOVNI RAČUN KOĐ 
POŠTANSKE ŠTEDIONICE BR. mem. IZLAZI SVAKOG 1 U MJESECU. GODIŠNJA PRET- 
PLATA DIM se—, ZA BAKE DIN 752 I SRAZMJERNO. POJEDINI BROJ STOJI DIN sr. . 


DR IVO BELIN, IVO CRNIĆ, DRAGUTIN 


NEDARCIONI ODBOR , 
REDAKTIONSAUSSCHUSS CUTVARIĆ, DR.VLADIMIR KOBAK, PRANJO 
DE REDACTION KRAJČEVIĆ, DR. MIRKO LAMER I DR. ZLA- 

TAN RUŽIĆ 


EKONOMIST 


MONATSSOHRIFT FOR AKTUELLE 
WIR T SCHAFTS. UND SOZIALFRAGEN 
ZAGREB, RAČKOGA UL. 1, POSTSCHECKKONTO Nr. 39.45e 
o  BEZUGSPREIS FUR DAS AUSLAND JAHRLICH DIN 16 — 
INHALT: : 
Dr. Nikola Peršić: Das Leben und das Werk des Professors Filip Lukas 
(Aniisslioh seines 65 Geburtstages) 
Marinko &unjić: Die Organisation -des franzbslseben Bankwesens 
Viadimir Kamenecky: Eine Kritik des Problems der Einkommensteuer 
Alija Kadragić: Uber deni Gegenwartsbegriff đer Inflation 
Nikola Mirković: Matischukuo — ein neuer Faktor đer Weltwirtschaft 
Dr. Mirko Lamer: Roosevelts Wahlsieg 


 GLOBSEN 
BIBLFOGRAPHIB 


EKONOMIST 


REVUE MENSUELLE POUR LES QUE 
TIONB EOONOM!QU pih , ŠSOGIALES 
AL NO 


SOMMAIRE: 
Dr, Nikola Peršić: La vie et le travail du Professeur Filip Lukas 
(A Poccasion de son 65 anniversaire) | 
Marinko unjić: L'organisation des banques francaises 
Vladimir Kamenecky: L'aspect critique sur le problčme de !'imp6t sur 
le revenu 
Alija Kadrajfič: La notion osmtemporaine đa Finfiation 


Nikola Mirković: e diničeia — um nouveau facteur dans !'Sesnomie 
rhondisle 


Dr. Mirko Lamer: La idiota dlectorale de Rootevelt 
NOTES ' 
BIBLIOGRAPHTIE 


EKONOMIST 


MJESEČNIK ZA SAVREMENA 
EKONOMSKA | SOCIJALNA PITANJA 


QOD. li ZAGREB, DECEMBAR 1936 BR. 12 
Ghana neke i GPP A AV JE EEA DJ SRV) 


DR. NIKOLA PERŠšIC 
ŽIVOT |I RAD PROFESORA FILIPA LUKASA 
Prigodom šezdesetpet-godišnjice života (1871—1986) 


t 


Znanje je sila, a geografsko 
znanje je svjetska sila. 


Geografija kao opisna nauka stara je gotovo toliko, koliko su 
stara prva pisana djela čovječanstva. Ona počiva na najbitnijoj po- 
trebi ljudske prirode, da fiksira uspomene na mjesta, gdje je čovjek 
živio i gdje se je kretao. Ali se čovječja inteligencija tokom svoga 
razvitka nije zadovoljila opisom nekog fenomena, pa makar taj opis 
bio vanredno lijep i točan. Prošavši razne peripetije u starom i sred- 
njem vijeku, poglavito za vremena velikih otkrića, geografija se kao 
samostalna nauka razvija gigantskim koracima u 19. i 20. stoljeću. 
Geografija je prestala samo opisivati, ona istražuje i tumači, a ova 
je spoznaja najveći dobitak u toku povijesti geografije, jer je samo 
tako mogla dobiti pravo na opstanak kao samostalna nauka. Počet- 
kom 19 vijeka iz velikog i marljivog njemačkog naroda izlaze dva 
geografska genija, Aleksander von Humboldt i Karl Ritter. Oni su 
osnivači naučne geografije, a revolucija u geografskoj nauci od njih 
izvedena bijaše duboka i konačna. Na njihovom temelju drugi nauče- 
njaci kasnije razgrađuju geografiju. 

U geografiji je prostor na zemaljskoj površini — na kome se 
stječu sve organske i neorganske pojave — pravi objekat proučava- 
nja, pa je u prvome redu bilo nužno istražiti i povezati međusobne 
veze između čovjeka i zemlje, a time se bavi antropogeografija, ogra- 
nak opće geografije. 

Čovjekov rad se očitovao u dva pravca, u stvaranju države, 
kao prostorne pojave, i u stvaranju i organiziranju gospodar- 
stva. Prvom granom se bavi politička geografija, kojoj je naučni zna- 
čaj utvrdio Fr. Ratzel i svojim velikim djelima bio svima ostalim 
putokaz i uzor. Njegovu nauku je prihvatio kasnije i švedski nauče- 
njak Kjellen i u geopolitici osnovao suvremenu naučnu granu. [I 
ekonomskoj geografiji su Nijemci udarili prve osnovice, zbog čega 
je nastala rečenica, da je moderna geografija na neki način njemač- 
ka nauka. No ne može se ispustiti nenapomenuto, da su i drugi naro- 

di, posebice Francuzi, Englezi, Talijani i Rusi, dali velikih prinosa 
toj nauci. Kod nas se Hrvata geografska nauka postepeno razvijala, 
samostalno i pod utjecajem njemačkih geografa, naročito Rittera, 
Pencka, Hettnera i Philippsona. 

Kada je prema sve većem diferenciranju nauke nastala potreba, 


da se i ekonomskoj geografiji dade veće značenje, kod nas je tu 


granu prvi počeo obrađivati prof. Filip Lukas. Ne samo da je dao 
nekoliko knjiga većega opsega o toj grani nauke, već je prvi počeo 
kod nas u historijskoj znanosti isticati gospodarski momenat, jer i 
ako su ideje glavni pokretači povjesnog razvoja, ideje se ne bi mogle 
ostvariti bez gospodarskih momenata. 

Prateći rad istaknutih pojedinaca u svakoj grani duhovnog ži- 
vota, dobijamo potpunu sliku razvoja i vrijednosti te grane. Prizna- 
nje i poštovanje zaslužnim pojedincima postojalo je i postojat će i 
za političke i fizičke vrline, a to priznanje i poštovanje zaslužnih 
pojedinaca naročito je potrebno za duhovna dobra, koja nam osta- 
vljaju ti pojedinci u dugotrajnom, teškom i vrlo često nezahvalnom 
radu, pogotovo u našoj okolini, kojoj je još uvijek prijeko potreban 
duhovni napredak. 

Ove godine navršio je 65-godišnjicu života osnivač ekonomske 
geografije kod Hrvata, Filip Lukas, pa ćemo se tom prilikom 
osvrnuti na njegov plodonosni naučenjački rad. 

Prof. Lukas rođen je 29 aprila 1871 godine u Kaštel Starome u 
Dalmaciji. Gimnaziju je svršio u Splitu 1892 godine, pa je nastavio 
sa studijem teoloških nauka u Zadru. Nakon toga slušao je tečajem 
dvaju semestara u god. 1899—1900 na filozofskom fakultetu u Grazu 
historijsko geografske nauke, dok je ostalih 6 semestara sveučiliš- 
nih studija apsolvirao na filozofskom fakultetu u Beču, gdje je 1906 
god. položio profesorski ispit iz geografije i historije kao glavnih 
predmeta. Kasnije je službovao kao suplent i profesor na Vel. gimna- 
ziji i Pomorskoj akademiji u Dubrovniku. God. 1907 bude premješten 
za profesora gimnazije u Sušak, gdje ostaje do početka školske go- 
dine 1911—12 kada je bio premješten na Trgovačku akademiju u Za- 
grebu. Po svršetku rata bude postavljen dekretom Hrv. slav. dalm. 
vlade za ravnatelja trgovačke akademije na Rijeci uz dužnost, da 
preuzme iza pada Austro-ugarske monarhije, na naredbu Narodnog 
vijeća u Zagrebu, sve srednje škole na Rijeci. God. 1919 povjerena mu 
je honorarna docentura iz ekonomske geografije na Tehničkoj vi- 
sokoj školi u Zagrebu. Kada je 1920 god. osnovana Visoka škola za 
trgovinu i promet, koja je 1925 god. za ministrovanja Stjepana 
Radića pretvorena u Ekonomsko-komercijalnu visoku školu s rangom 
fakulteta, postavljen je Lukas za prvoga profesora ekonomske geo- 
grafije i historije, koju dužnost i danas vrši. Godine 1926—27 obnašao 
je čast i funkciju rektora, a ponovo je izabran rektorom i u ovoj 
1936—37 naukovnoj godini. | 

Plodni naučni rad prof. Lukasa pokušat ćemo iznijeti ukoliko 
nam prostor dozvoljava, pa ćemo njegove radove prikazati krono- 
loški. 

God. 1906 izašla je u Dubrovniku antropogeografska studija 
»Utjecaj prirodne okoline na stanovništvo Dal- 
macije«. Ta je radnja izašla prerađena i proširena u Sveslaven- 
skom zborniku 1925 god. To je izvorna i iscrpna radnja, gdje je pisac 
u prvom dijelu pored općeg prikaza statistički i diagramima dokazao 
kako blizina morske obale povoljno utječe na aglomeraciju stanov- 
ništva. Drugi dio obrađuje utjecaj raznih vrsta tla na kulturni i eko- 
nomski napredak pojedinih naseobina, a preko njih i raznih oblasti. 
Druga izvorna radnja prof. Lukasa »O postanju Poljica« 
izašla je u dubrovačkom časopisu za književnost i nauku »Srdju« u 
23 i 24 broju 1907 god. i 8. broju istog časopisa od 1908 god. Pisac 
je opazio da su mnoge rasprave o Poljicama pisane samo s historij- 
skog stanovišta, a zaboravljena su dva važna momenta: geografski 
i socijalni milieu, pa ih on nadopunjava, a uz to iznosi mnogo etno- 
grafske grade. Ističe, da su na postanak Poljica djelovala dva fak- 
tora, geografske prilike i razne migracije. Uvijek se je pobjeđeni 
sloj povlačio u planine, gdje se je očajnički branio od nadiranja 
novih elemenata, pa stoga su i autohtone tekovine bile jače u plani- 
nama nego pri morskoj obali. Napokon je i tamo dolazilo do procesa 
asimilacije. Zadruga je u Poljicama bila važan faktor, koji je priječio 
razvoj feudalizma. Poljica su nastala za drobljenja hrvatske države 
na manje političke organizme, kada je skoro potpuno nestalo cen- 
tralne vlasti, a nestaje ih u zoru narodnog jedinstva. Kod njih je sve 
bio izražaj mase, pa i sam biser njihovog stvaranja »Poljički statut«. 
On je samo sinteza pravničkih nazora generacije i duga naslaga vje- 
kova. Potpuno je sigurno, da je poljički socijalni vitalizam obogatio 
hrvatsku narodnu riznicu ovom velikom tečevinom. | 

Godine 1911 izlazi u Sušaku studija »Jadran«. Tu je obradeno 
Jadransko more u geomorfološkom, klimatološkom i trgovačko-go- 
spodarskom pogledu. Pored toga što su danas mnogi podaci zastar- 
jeli, nalazimo ipak dosta korisnog materijala, poglavito za klimatske 
odnose. — U XXIV. knjizi »Nastavnog vjesnika« od 1916 god. izašla 
je rasprava profesora Lukasa »Svrha i metoda geografij- 
ske nauke nasrednjim školama«. Već tu naglašuje prof. 
Lukas važnost ekonomske geografije i njezin razvoj. On je prvi počeo 
sistematski obrađivati tu granu geografije i upozoravati na njezinu 
važnost. Prvi veliki rad te struke izašao je 1915 g. u Zagrebu, kada 
je prof. Lukas izdao »Gospodarsku geografiju za trgo- 
vačke akademije« na 644 stranice. Kasnije ju je preradio i 
popunio, pa je izdao 1923 g. u dva sveska pod naslovom »Eko- 
nomskageografija«. Prvi svezak ima 368 stranica, a obuhva- 
ća uvod u geografiju, astronomsku, fizičku, biogeografiju i opću 
antropogeografiju, naročito ekonomski dio. U prvom dijelu nalaze se 
još regionalna geografija Australije s Oceanijom, Afrike i obiju 
Amerika. Drugi svezak ima 416 stranica gdje je opširno i iscrpno 
obrađena regionalna geografija Europe i Azije. 

To su najbolje i skoro jedine knjige te vrste kod nas, pa je za 
vrijednost dotičnog djela dovoljno, ako spomenemo, da je i studenti 
geografije na sveučilištu u Zagrebu upotrebljavaju kao udžbenik. To 

nije nikakova kopija nekog stranog djela, već plod dugogodišnjeg 
samostalnog rada. 

Koliko je lakši rad sinovima velikih naroda najbolje se vidi po 
ovom djelu. Ako usporedimo ovo djelo sa sličnim do tada izašlim 
djelima, koja su opće poznata (na pr. Zeehden), i najobjektivniji 
posmatrač opazit će, da je ekonomska geografija prof. Lukasa isto 
tako dobra, a od mnogih i bolja. Da je pisana na pr. njemačkim jezi- 
kom, nesumnjivo je, da bi bila poznata daleko izvan granica naše 
domovine. — God. 1923 izašla je u Zagrebu »Geografija kra- 
ljevine Srba Hrvata i Slovenaca« (183 str.). I to je 
jedna od najboljih knjiga te vrsti, naročito moramo istaknuti izvan- 
rednu obradu geomorfološkog i ekonomskog dijela. U historijskom 
dijelu osobito je dobro obrađena prehistorija, kolonizacija i historij- 
ski razvoj. 

Prigodom proslave tisućugodišnjice hrvatskoga kraljevstva iz- 
dala je Matica Hrvatska veliki »Zbornik«, koga je uredio prof. Filip 
Lukas. U tom »Zborniku« pored djela don Frane Bulića, Vj. Klaića i 
Dr. J. Nagya nalazi mjesta odlična geopolitička studija prof. Lukasa: 
»Geografijska osnovica hrvatskoga naroda«. Ka- 
snije je izašla kao posebna knjiga (71 str.). To je jedno od rijetkih i 
prvih djelatnosti te vrste kod nas. Obrađujući smještaj hrvatskih ze- 
malja, reljef i podjelu zemlje u vezi s antropogeografijom, te pojam 
nacije, ipak se pored žarkog patriotizma, kojim je djelo pisano, u raz- 
matranjima isprepliću naučne činjenice s razvojem ideja. 

U književno-naučnom zborniku »Hrvatsko kolo« izašla je u 
knjizi VIII. od 1927 godine rasprava profesora Lukasa: »Kristofo- 
ro Kolumbo u legendi i u zbilji«. Oslanjajući se na 
kapitalna djela o Kolombu (Andr€ć, Cesare de Lollis, Konrad Kret- 
schner itd.), a često puta i s njima polemizirajući, prof. Lukas želi u 
toj raspravi postaviti historijski lik Kristofora Kolumba na pravo 
mjesto. Ističe, da svaka jača ličnost u historiji s vremenom u većoj 
ili manjoj mjeri dobiva oblike mita. Mitska divinacija ima nešto slič- 
no sa slijepim osjećajem čovjeka, koji u svome ljubljenom objektu 
ne vidi sve nedostatke, pogreške i slabosti, ali s vremenom apoteoza 
stvorena osjećajem, blijedi pred realnošću i faktima. 

U »Hrvatskom kolu« od 1932 god. izlazi Lukasov geopolitički 
prikaz »Problemi Dalekoglstoka«, a u istom zborniku od 
god. 1933 nalazi se njegova rasprava: »Od britskih kolo- 
nija do britske zajednice naroda«. U prvoj raspravi 
prof. Lukas, iznoseći probleme Dalekog Istoka (Kine, Japana i Ko- 
reje), tvrdi, da sukob Japana i Kine nije rasni, već teritorijalno poli- 
tički i ekonomski, dok su opreke Japana s Unijom  geopolitičke, 
imperijalističke, ekonomske i rasne, a s Rusijom socijalne, rasne, 
ekonomske i ponajviše geopolitičke. U drugoj raspravi iznosi brit- 
sku kolonizaciju i političko-gospodarsko uređenje kolonija, te borbu 
pojedinih dijelova britskoga imperija za što manju ovisnost od Vel. 
Britanije. 

Najveće i najbolie djelo novijeg datuma izašlo je 1935 godine u 
redovnom izdanju »Matice Hrvatske«. To je opsežna (256 str.), iscrpna 


— 508 — 


i pregledna knjiga: »Britanski otoci«. To je djelo prof. Lukasa 
ogroman dobitak za siromašnu geografsku literaturu na hrvatskom 
jeziku. Snaga jakoga intelekta, rutina pisca mnogih geografskih knji- 
ga i rasprava, te odličnoga sistematizatora izbila je u punoj mjeri u 
ovom djelu. Na početku knjige pisac daje opći pregled Zapadne Eu- 
rope i Britanskih otoka, a zatim obrađuje pojedine regije. Počinje sa 
slobodnom državom Irskom, koju je obradio razmjerno kratko, na- 
pomenuvši da će uskoro izaći njegova posebna knjiga o Irskoj, gdje 
će biti opširnije obrađena borba Iraca za svoju slobodu. Slijeđi op- 
širno i stručno izlaganje o Škotskoj, Engleskoj i Walesu. Posebno 
poglavlje u ovome djelu zauzima antropogeografija i prikaz ekonom- 
skih prilika. Završava s izgradnjom Velike Britanije kao svjetske dr- 
žave i njezinom ulogom u sadašnjosti. Geografski su podaci iznešeni 
precizno i točno na osnovu studija najnovije literature, a prikazani 
su sistematski i jasno. Sva područja geografije obrađena su teme- 
ljito, ali prava snaga prof. Lukasa odrazuje se u antropogeografiji 
gdje nailazimo na sve biološke, dinamičke i kulturne faktore izne- 
šene tako uvjerljivo, da čitaoca sile na razmišljanje i komparaciju. I 
u ovom djelu opaža se da je profesor Lukas u prvome redu ideološki 
pisac. 

Pored navedenih štampanih stvari prof. Lukasa, postoje još neke 
litografirane stručne radnje iz ekonomske historije s kolonizacijom 
i ekonomske geografije (»Engleska, holandeska, francuska i portugal- 
ska kolonizacija«, »Ekonomska historija« i »Povijest geografije«), 
koje upotrebljavaju slušači Ekonomsko-komercijalne visoke škole 
kao udžbenike. I to su stvari o kojima je bila malo govora kod nas, 
pa će biti naskoro prerađene i štampane. 

Mnogi radovi prof. Lukasa poznati su i ocijenjeni u domaćim i 
stranim stručnim krugovima. 

U »Hrvatskoj Reviji« u god. 1931, str. 112—122, izašla je Luka- 
sova studija »Balkan«. O toj studiji napisao je znameniti slavista 
iz Graza, Josef Matl, veliki prikaz u »Jahrbuch fiir Kultur und Ge- 
schichte der Slaven« VIII. godina, 4. svezak. Isti naučenjak prikazao 
je i Lukasov rad: »Smjernice i elementi u razvoju hr- 
vatskog naroda« (Hrvatska Revija 1932, str. 345—358) u istom 
spomenutom časopisu. 

Nakon izlaska prvog dijela >»E konomske geografije« 
izašao je prikaz i povoljna ocjena od A. Vaillanta u najboljem fran- 
cuskom časopisu »La Gćographie«, u broju 3 od 1923 god. 

Učenik solidne bečke škole glasovitih svjetskih kapaciteta za geo- 
grafiju, historiju i njima srodne nauke Pencka, Suessa, Hahna, Red- 
licha i Dopscha, razvio se je u životu u solidnog naučnog radnika, koji 
je kako smo vidjeli nastojao da ispuni dužnost na tom polju. 

Moramo još jednu stvar upisati u naročitu zaslugu profesora 
Lukasa. — Već smo u biografiji naveli, da profesor Lukas drži od 
osnutka Ekonomsko-komercijalne visoke škole katedru za ekonom- 
sku geografiju i historiju s kolonizacijom, pa je njegova zasluga, da 
je za ovo razmjerno kratko vrijeme Geografski zavod na toj školi 
po bogatstvu knjiga, sprava i ostalih pomagala, među prvima kod nas, 

a ne zaostaje, dapače po izjavama mnogih, nadmašuje mnoge 
inozemne. 

Rad profesora Lukasa bio je također značajan i plodan i na dru- 
gom kulturnom i kulturno-političkom polju. Ponajviše u »Matici 
Hrvatskoj«, gdje već deset godina vrši čast i dužnost predsjednika u 
punoj suglasnosti s težnjama svoga naroda, jer bez obzira na na- 
rodne težnje mnogi radovi postaju apstrakcija, a prof. Lukas je i u 
najtežim vremenima radio na tome, da se kultura mora konkretno 
očitovati u pravcu narodnih težnja i potreba. 

Premda je profesor Lukas već u godinama, a i nešto iscrpljen od 
prevelikih napora rada, dužnosti i odgovornosti, ipak je on toliko čio 
i zdrav, da se od njega svakako nadamo još kojem znatnom prilogu 
našoj kulturi. No bez obzira na ono što on još može dati, pogledavši 
već sada sav njegov rad možemo bez pretjerivanja ustvrditi, da je 
Filip Lukas ispunio svoju dužnost prema svome narodu i prema nauci. 


MARINKO ŠUNJIC (BEOGRAD) 
ORGANIZACIJA FRANCUSKOG BANKARSTVA 


I. Uvod. — Kako je kredit osnovna značajka današnjega privred- 
nog sistema, bankarstvu kao nosiocu toga kredita pripada veoma 
važna uloga u privrednoj organizaciji svake zemlje. Prema tome o 
Aabroj organizaciji kredita, dakle o organizaciji bankarstva ovisi n 
mnogome razvitak i prosperitet svih ostalih privrednih grana. Postav- 
lja se pitanje. da li sadašnja organizacija bankarstva, ovakva kakvu 
je stvorila liberalna ekonomija, odgovara i danas interesima privrede 
kao cjeline, da li postojeće banke racionalno vrše svoj zadatak distri- 
butora kredita onako, kako to zahtijevaju interesi ostalih privrednih 
rrrana, te napokon, nije li moguća jedna bolja i savršenija organizacija 
bankarskog sistema. 

Posljednjih godina svjedoci smo pokušaja, koje mnoge države 
čine u cilju, da kreditni aparat svoje privrede učine što elastičnijim, 
a u isto vrijeme da ga podvrgnu pod što efikasniju državnu kontrolu. 
Svi ti pokušaji počinju obično s vrhom kreditne organizacije, s emi- 
sionom (novčaničnom) bankom, čije se ustrojstvo prilagođava novim 
prilikama i iskustvima stečenim u posljednjoj krizi. Postavlja se pi- 
tanje odnosa države i novčanične banke, pa nasuprot tezi o potpunoj 
nezavisnosti emisionog instituta od države sve se više ispoljava miš- 
ljenje da država, na koju je u toku ove dugotrajne krize pao gotovo 
sav teret njenog ublažavanja i liječenja, treba da dobije odlučan 
utjecaj i na politiku i poslovanje svoje emisione banke. Interesantna 
je u tom pogledu reforma Federal Reserve Sistema u Americi, a po- 
otovo najnovija reforma Banque de France u Francuskoj. 


. Francuska je danas uopće u centru interesovanja svjetske javno- 
"ti. Od državnih izbora u maju 1936 god., koji su doveli na vlast 
vlađu Lćona Bluma, nižu se događaji od izvanrednog privrednog zna- 

čaja tako reći filmskom brzinom. Devalvacija franka početkom okto- 
bra 1936 pretstavlja zadnju kariku u tom nizu događaja. Socijalisti, 
koji vode glavnu riječ u Blumovoj vladi i koji imaju svoj određen po- 
gled na gotovo sva aktuelna privredna i financijska pitanja, forsiraju 
njihovo rješavanje u skladu sa svojom ideologijom nailazeći podjed- 
nako na snažno odobravanje s jedne, i ogorčene napade s druge 
strane. Jasno je samo to, da započeti niz reforama nije nipošto zavr- 
šen, i da će one prije ili kasnije obuhvatiti sve privredne grane, pa 
svakako i francusko bankarstvo. 

Zakon o nacionalizaciji ratne industrije, Zakon o minimalnim 
nadnicama, Zakon o 40-satnoj radnoj nedjelji i drugi zakoni i uredbe 
privrednog i socijalnog značaja tangiraju i bankarstvo, ali samo in- 
direktno, dok Zakon o reformi statuta Banque de France znači di- 
rektan zahvat u cilju izmjene dosadašnjeg stanja i reda u organizaciji 
francuskog bankarstva. Svi su izgledi, a u krugovima bliskim vladi 
to se ni ne krije, da će nakon reforme statuta Banque de France doći 
i; druge zakonodavne mjere, kojima će se pokušati da se izmijeni da- 
našnja fizionomija francuskog bankarstva i da se njegov budući ra- 
zvoj uputi u pravcu socijalističkih zahtjeva i koncepcija, koje zastupa 
i propagira naročito Glavni radnički savez pod vodstvom Lćona Jou- 
hauxa. 

Jasno je međutim, da ni predstavnici francuskih velebanaka j fi- 
nancijski magnati, protiv kojih je u glavnom i uperena oštrica svih 
ovih reformi, ne promatraju pasivno razvoj stvari, iako se njihovo 
nezadovoljstvo ne manifestira otvoreno. U toku je svakako jedna 
borba moćnih bankarskih sindikata protiv pokušaja vlade, da zako- 
nodavnim mjerama smanji njihov ogromni utjecaj na francusku pri- 
vredu. Ne ulazeći u pojedine faze i metode te borbe, niti u prognoze 
za njen konačni ishod, mi ćemo se ograničiti da u najkraćim crtama 
iznesemo današnju organizaciju francuskog bankarskog sistema, da 
bi na taj način u nekoliko pripomogli boljem razumijevanju privre- 
dnih reformi, koje su na dnevnom redu u Francuskoj, a koje s veli- 
kom pažnjom prati čitava svjetska javnost. 

Mi ćemo se ovdje držati klasične podjele, koja francusko ban- 
karstvo dijeli na nekoliko odvojenih grupa, pa ćemo razmotriti: 1) 
velike kreditne i depozitne zavode (Banques de d€p6ts), 2) poslovne 
banke (Banques d'affaires), 3) pokrajinske i lokalne zavode, 4) privi- 
legovane i polujavne zavode, i 5) privatne banke (Haute Banque). Ova 
podjela, iako nije idealno izvedena, poslužit će nam ipak da upozna- 
mo čitavu zgradu današnjega francuskog bankarstva. 

II. Kreditni i depozitni zavodi (Banques de dćp6ts). — Devetnaesti 
vijek, naročito njegova druga polovica, sa svojim naglim razvojem 
industrije, saobraćaja i trgovine, značio je čitavu revoluciju u dota- 
danjim ekonomskim odnosima u svijetu. Osnivanje velikih industrij- 
skih poduzeća i trgovačkih društava izazvalo je ubrzo potrebu za 
osnivanjem novčanih zavoda, koji će povoljnim kreditima pomoći 
ovaj veliki zamah privatne inicijative, a u isto vrijeme poslužiti i kao 
posrednici u platnom prometu, koji se sve više intenzivirao. Tako na- 
stade po zapadnoj Europi čitav niz banaka, u formi dioničkih dru- 
štava, sa zadatkom da sabiru raštrkane kapitale od privatnika, nu- 

deći ulagačima uz povoljno ukamaćenje i najveću sigurnost za uloženi 
kapital. Sakupljene kapitale sprovodile su te banke u IEPVINU u vidu 
raznih trgovačkih kredita, a najčešće putem eskonta. 


Glavna je karakteristika francuskih depozitnih banaka ta, što se 
ne upuštaju ni u kakve spekulativne niti dugoročne poslove, nego ka- 
pitale, dobivene putem uloga, plasiraju gotovo isključivo kratkoročno. 
Druga je karakteristika depozitnih banaka njihova neprestana ten- 
dencija za razvojem i povećanjem mreže filijala i agencija, koje će 
kanalizirati kapitale iz čitave zemlje, da bi ih onda centrala mogla 
uputiti u mjesta najpovoljnijeg plasmana. Na ovim principima nasta- 
doše, te još i danas rade: 


1) Comptoir National dEscompte, osnovan još 1848, 
a razvio se u veliku depozitnu banku tek od 1899 god. Prvobitna di- 
onička glavnica od 40 milijuna franaka povećavana je postepeno 
tako, da danas iznosi 400 milijuna franaka. 


2) CreditLyonnais, osnovan je 1863 s dioničkom glavni- 
com od 20 milijuna franaka, koja je do danas povećana na 408 mili- 
juna franaka. Ovaj zavod ima oko 1.000 filijala i agencija a od toga 
AX izvan Francuske. 


3) Socićt€ Gćenćrale (pour favoriser le dćvelop 
pement du ccmmerce et de findustrie en France) 
osnovano je 1864 sa glavnicom od 120 milijuna. Pred svjetski rat 1914 
ova je banka raspolagala sa oko 1.000 filijala i agencija, a danas ih 
ima, računajući i one u Sjevernoj Africi oko 1.400. Jasno je, da je 
ovolika ekspanzija zahtijevala i povećanje dioničke glavnice, koja 
danas iznosi 625 milijuna. 


4) Crćdit Industriel et Commercial osnovan je 
1859, a sadanja mu je dionička glavnica 210 milijuna franaka. Za raz- 
liku od ostalih depozitnih banaka ovaj zavod ne stvara veliku mrežu 
vlastitih filijala, nego je usvojio sasvim drugi način ekspanzije: on 
postepeno okuplja i uzima pod svoju kontrolu manje pokrajinske i 
lokalne zavode, ostavljajući im ipak njihovo ime i JEVJE SNU slobodu 
poslovanja. 


5) Banque Nationale pour le Commerce et IIn- 
dustrie nasljednica je bivše Banque Nationale de Credit, koja je 
osnovana 1913, a 1932 morala je likvidirati, tako da je njene po- 
slove preuzela nova banka pod gornjim imenom. Današnja Banque 
Nationale pour le Commerce et I'Industrie ima dioničku glavnicu od 
100 milijuna i raspolaže sa znatnim brojem filijala po čitavoj Fran- 
cuskoj. 


Ovi pomenuti veliki depozitni zavodi čine osnovu i kostur cije- 
log francuskog bankarstva. Uporedo s porastom narodnog bogatstva 
raste i snaga ovih zavoda. Za ilustraciju toga neprestanog razvoja 
i današnje financijske snage ovih nekoliko zavoda neka nam posluže 
slijedeće brojke, koje pokazuju zbroj njihovih bilanca u raznim vre- 
menskim periodima: 


Aktiva 1886 1901 1913 19217 1932 
u milijunima franaka 


Gotovina 120 297 539 7.070 11.193 
Mjenice 552 1.654 3.7129 18.807 25.425 
. Zajmovi na zaloge i report 294 641 1.135 1.997 1.542 
Tekući računi 436 765 1.709 5.567 8.664 
Efekti 113 87 77 182 126 
Financ. sudjelovanja 65 72 14 35 150 
Razna aktiva 6 23 17 152 132 
Nekretnine 45 53 97 179 18T 
Ukupna aktiva 1.631 3.592 1.3717 33.989 47.419 
Pasiva 
Dionička glavnica 255 500 725 1.044 1.490 
Rezerve 95 144 344 570 1.897 
Nepodijeljeni dobitak 4 1 8 52 — 
Ulozi po viđenju 982 2.328 5.315 30.813 43.385 
Ulozi s rokom 164 260 346 518 — 
Akcepti l11 291 517 496 — 
Razna pasiva 4 25 34 320 352 
Dobitak (i nepodjeljene div.) 16 43 88 176 295 
Ukupna pasiva 1.631 3.592 7.377 33.989 47.419 


Iz ovog pregleda bilančnih pozicija jasno se vidi i priroda po- 
slova ovih velikih depozitnih zavoda. Stvarajući od mnoštva malih, 
sitnih kapitala, koji su im priticali u obliku uloga, velika sredstva, 
trebalo je tim velikim kapitalima osigurati i povoljan plasman, ali 
takav, koji ih neće imobilizirati za duže vrijeme. Radi toga se, već 
od svog postanka, ove velike depozitne banke bave skoro isključivo 
eskontom i kratkoročnim kreditima po tekućem računu. 

Inače su ove banke mnogo učinile, a i danas čine, da se urođeni 
smisao Francuza za štednju što više pojača. Njihova organizacija i 
sam uređaj lokala, mnoštvo filijala i poslovnih veza, maksimalna su- 
sretljivost prema ulagačima i publici, sve je to uređeno tako da se 
pridobije klijentela i iz najširih narodnih slojeva. Trgovac, a i pri- 
vatno lice, koje je u poslovnoj vezi s ovakovim jednim zavodom, ne- 
ma potrebe, da se za bilo kakve svoje kreditne ili platežne potrebe 
obraća drugoj banci, jer ovi zavodi predstavljaju kako to Francuzi 
duhovito kažu »les grands magasins de la banque«. 

III. Poslovne banke (Banques d'affaires). — Uporedo sa razvit- 
kom velikih depozitnih banaka razvila se u Francuskoj i jedna druga 
vrsta novčanih zavoda velikog značaja, koje skupnim imenom na- 
zivamo poslovne banke (banques d'affaires). Za razliku od depozit- 
nih banaka, čiji je glavni i osnovni aktivni posao eskont, poslovne 
banke sudjeluju direktno u privrednoj djelatnosti zemlje, financiraju 
ih ili posreduju pri njihovom financiranju, posreduju kod emi- 
sija francuskih i stranih državnih, samoupravnih, dugoročnih zajmo- 
va i slično. One se bave poslovima, koji sa sobom donose nešto više 
rizika i mogućnosti imobilizacije uloženih kapitala, ali zato pružaju 
mogućnost veće zarade. Pojmljivo je dakle, da je i utjecaj ovih ba- 
naka odlučan za poduzeća, koja patroniziraju. One znadu, i u slučaju 
kad plasiraju u publiku dionice jednog poduzeća, naravno kad su te- 
čajevi u porastu, da sačuvaju sebi dominantan utjecaj u njemu. 

S druge strane ove poslovne banke, i kod posredovanja raznih 
emisija zajmova stranih država na pariškom tržištu, obično u svoj- 
stvu fiskalnog agenta, zadržavaju službu po zajmu u svojoj ruci, ubi- 
rući ne samo ugovorene provizije nego eventualno i specijalne na- 
knade prigodom konverzija, amortizacije itd. Jasno je, da one za 
ovakove poslove dugoročne rraravi trebaju i odgovarajuća sredstva. 
Obični ulozi na štednju i po tekućim računima ne dolaze u tu svrhu u 
obzir. Radi toga poslovne banke nemaju filijala. Centrala u Parizu i 
eventualne filijale u inostranstvu svršavaju same sve poslove, koje 
smo naprijed nabrojali. 

. Kapitali, kojima rade poslovne banke, dolaze u glavnom iz tri 
Izvora: a) vlastiti kapital (glavnica i rezerve), b) pozajmljeni kapital, 
i c) povremene pomoći sa strane. 

Vlastita sredstva predstavljaju najpogodnije kapitale za pla. 
sman u poslove financiranja industrijskih pothvata i sudjelovanja u 
njima. Zato je i vlastiti kapital ovih poslovnih banaka, u odnosu na 
ukupnu pasivu u njihovim bilancama, mnogo znatniji. Dok su na pr. 
za Comptoir National d'Escompte u periodu 1919—1926 vlastita sred- 
stva iznosila samo 6,5% ukupne pasive, a za Crćdit Lyonnais 7,5%, 
dotle su ona kod poslovne banke, kao što je Banque de I'Union Pa- 
risienne, iznosila 15,5%. 

Pozajmljeni kapitali poslovnih banaka dolaze od uloga, no s raz- 
likom, što ulošci ovih banaka nemaju isti karakter kao ulošci de- 
pozitnih banaka. Kod ovih posljednjih prevladavaju ulošci po viđenju 
(bez otkaza), dok je karakter uložaka kod poslovnih banaka sasvim 
drugačiji. Tu su većinom ulošci malog broja stalne klijentele, vezani 
uz otkazne rokove i prema tome i mnogo stabilniji. 

Što se tiče trećeg izvora kapitala poslovnih banaka, povremenih 
pomoći sa strane, on zauzima isto tako značajno mjesto, iako nje- 
gova uloga ne dolazi do izražaja u bilanci. Za svaku veću operaciju, 
koja zahtijeva angažiranje znatnih kapitala, banka povede predhodno 
pregovore sa svojim jačim klijentima, privatnicima i bankama, koje 
bi ta operacija mogla interesirati, i osigurava si njihovu pomoć. 
Ako je operacija velikog značaja, onda u njoj obično sudjeluju čitave 
grupe banaka u formi sindikata. 

Analizirajući pojedine vrste poslova poslovnih banaka, vidimo 
da oni obuhvaćaju vrlo široka područja. Naime sve starije poslovne 
banke, koje imaju izvjesnu tradiciju, drže u svom portfelju kao stalnu 
imovinu pakete dionica izvjesnog broja poduzeća, čijom sudbinom 
upravljaju. Ova poduzeća imaju opet, po zakonu integracije i kon- 
centracije u industriji, svoje interesne sfere, tako da se ovakova jedna 
poslovna banka nalazi na čelu »grupe poslova«, ograničene, bilo 


tehnički na pojedine industrijske grane, bilo geografski na izvjesno . 


područje. 

Poslovne banke vrše ekspanziju u inostranstvo preko svojih fili- 
jala. Karakteristična je u tom pogledu činjenica, da se filijale osnivaju 
samo u zemljama sa sličnom ekonomskom i financijskom razvije- 
nošću, kao što je i Francuska, dok u zemljama ekonomski slabo raz- 
vijenim one obične ne osnivaju filijale, nego uzimaju pod svoju kon- 

trolu neku već postojeću banku i preko nje obavljaju poslove, slične 
onima u Francuskoj. 

Nakon fuzije poslovne banke Crćdit Mobilier Francais sa Ban- 
que de I'Union Parisienne, izvršeno 1932 godine, ostale su u Francu- 
skoj još dvije velike poslovne banke: 

1) BanquedeParisetdePays-Bas sa sjedištem u Pa- 
rizu. Osnovana je 1872, a današnja joj je dionička glavnica 300 mili- 
juna franaka. Ima filijale u Amsterdamu, Bruxellesu i Genevi. 
Ova velika banka imala je uvijek manje više internacionalan karakter, 
iako su joj svi članovi uprave Francuzi, i to ponajviše radi velike 
raširenosti svojih inostranih poslova. 

2) Banquedel'UnionParisienne, osnovana je 1904 go- 
dine: Današnji joj je dionički kapital 200 milijuna franaka. Osnovali 
su je pretstavnici jedne grupe banaka, koji čine »Haute Banque«, a 
koji i danas vode glavnu riječ u ovom zavodu. Ova banka preuzela je 
1932 god. Credit Mobilier Francais, jednu isto tako tipičnu poslovnu 
banku. 


Ostali zavodi kao: Banque Privće, Socićte Centrale des Banques 
de Province i drugi, koji se obično ubrajaju među poslovne banke, 
nisu ni po obimu svojih poslova niti po utjecaju ni izdaleka tako zna- 
čajne, kao ove dvije, koje smo spomenuli. 

IV. Pokrajinske i lokalne banke (Banques r&gionales et Banques 
locales). — lako veliki depozitni zavodi, koje smo pod II) spomenuli, 
imaju sa svojim ogromnim brojem filijala karakter općih nacional- 
nih zavoda, ipak ta činjenica nije smetala, da se u pojedinim industrij- 
skim i trgovačkim središtima francuskih pokrajina održe i razviju 
prilično jaki zavodi, koji opet sa svojom mrežom filijala razvijaju ak- 
tivnost nad čitavom jednom pokrajinom. Ovi zavodi, često vrlo stari, 
sa dobrom tradicijom, konkuriraju na svom području velikim pari- 
škim zavodima, jer ne samo da bolje poznaju privredu i privrednike 
svoga kraja nego što ih mogu poznavati filijale pojedinih pariških 
zavoda, već što su svojim dugim poslovanjem uspjeli da zadobiju po- 
vjerenje i izvjesnog broja stalne klijentele i ulagača, čijim imetkom 
upravljaju. Većina ovih regionalnih banaka ima danas karakter depo- 
zitnih zavoda, ali mnoge od njih ulaze, i to dosta jako, i u indu- 
strijske angažmane. Neke od njih, iako prividno samostalne, faktično 
su u rukama ili pod kontrolom pojedinih pariških zavoda, naročito 
Credit Industriel et Commercial-a, kojemu je uspjelo da okupi oko 
sebe čitav niz pokrajinskih banaka u svim krajevima Francuske. Tako 
su pod njegovom kontrolom: Credit Industriel de Normandie, Credit 
Nantais i Banque de Bretagne na zapadu, Banque Dupont i Banque 
Scalbert na sjeveru, Credit Industriel de Alsace et de Lorraine na 
istoku, Socićte Lyonnais de Credit i Socićt€ Toulousaine de Credit 
na jugu itd. . 

Ipak nalazimo još dosta samostalnih i jakih pokrajinskih zavoda. 
U istočnim krajevima Francuske najvažniji od njih jesu: Socićt€ Gć- 
nćrale Alsacienne de Banque u Strasbourg-u sa kapitalom od 100 mi- 
lijuna franaka i sa oko 30 filijala koje rade isključivo u Alsace-u i 
Loraine-i, Banque d'Alsace et de Lorraine u Strasbourg-u sa glavni- 
com od 131 milijuna franaka i velikim brojem filijala, Comptor d'Es- 

compte de Mulhouse (osn. 1848) glavnica mu je 50 milijuna, a ima oko 
60 filijala i agencija, Socićt€ Nancćienne de Cr€dit (Nancy) ima ka- 
pital od 100 milijuna i karakter prave depozitne banke, Banque Re- 
nauid ima kapital od 40 milijuna i karakter pokrajinske poslovne 
banke. 

Sjeverni dio Francuske (Nord) ima, kao što je poznato, najjače 
razvijenu industriju, a jake pokrajinske banke, od kojih su najvaž- 
nije: Cr€dit du Nord (Lille) s kapitalom od 100 milijuna franaka, Ban- 
que Gćnćrale du Nord (Lille) isto tako sa 100 milijuna kapitala. Obje 
imaju priličan broj filijala i usko su vezane s industrijom ove po- 
krajine. 

Na jugu i jugoistoku Francuske postoje: Banque Privće Industri- 
elle, Comerciale, Coloniale, Lyon-Marseille sa sjedištem u Lyonu i 
kapitalom od 100 milijuna, Socićt€ Lyonnaise de Dćpdts u Lyon-u 
(Glavnica 32,5 milijuna) i Socićt€ Marseillaise de Cr€dit s kapitalom 
od 100 milijuna i oko 100 agencija na jugu Francuske i u Sjevernoj 
Africi. 

Lokalne banke su oni novčani zavodi u manjim mjestima Fran- 
cuske, koji rade bez filijala i sa skromnijim kapitalom, a koje su us- 
piele da se odupru koncentraciji koju vrše velike pariske i veće regi- 
onalne banke, i da zadrže svoju samostalnost i nezavisnost. 

Koncentracijom u inđustriji, iščezavanjem manjih poduzeća i osni- 
vanjem velikih industrijskih koncerna, značaj ovih lokalnih banaka 
znatno je opao. One su zadržale izvjesnu važnost jedino u poljopri- 
vrednim i manje industrijalizovanim krajevima zemlje. Premda mnoge 
od ovih banaka nalaze još uvijek dosta mogućnosti za samostalno 
poslovanje, jasno se ipak ocrtava tendencija njihovog razvoja: jedne 
od njih, povećavanjem kapitala i osnivanjem filijala svrstavaju se 
malo po malo u red regionalnih banaka, a druge, u nemogućnosti da 
se i dalje odupiru valu koncentracije, postaju filijale većih i jačih 
novčanih zavoda. 

V. Privilegirani novčani zavodi. — Među privilegirane novčane 
zavode spada u prvom redu Banque de France, sa centralom u Pa- 
rizu, ali nju, radi njene specijalne pozicije, izdvajamo iz ovog sumar- 
nog prikaza, pa ćemo spomenuti samo one zavode, koji na osnovu 
ugovora s državom ili pozitivnih zakonskih odredaba uživaju izvjesne 
povlastice, koje nemaju ostale banke. Među njima ističu se naročito 
dva novčana zavoda, i to: 

1) CreditFoncier de France. Ovaj zavod specijaliziran 
je za podjelu dugoročnog hipotekarnog kredita. Osnovan je 1852 
pod imenom Banque Foncičre de Paris s dioničkom glavnicom od 25 
milijuna, koja je sukcesivno povećavana i danas iznosi 375 milijuna 
franaka. Njegovo poslovanje, razvijano s početka pod okvirom isklju- 
čivog privilegija, danas je prošireno i bez toga privilegija na cijeli 
teritorij Francuske, tako, da danas ima poziciju faktičnog monopo- 
liste u oblasti hipotekarnog komunainog kredita. Sredstva za ove 
svoje dugoročne poslove pribavlja Crćdit Foncier izdavanjem založ- 
nica i obveznica. Volumen njegovih poslova pokazat će nam najbolje 
slijedeće brojke: saldo dugoročnih hipotekarnih zajmova koncem 1934 
iznosio je 6.481 milijuna, saldo komunalnih zajmova 11.626 milijuna, 

dok je suma založnica i obveznica u opticaju bila 16.160 milijuna fra- 
naka. Društvom upravlja Upravni odbor biran od dioničara na čelu 
s guvernerom i dva vice-guvernera, koje imenuje vlada. 

2) Cr€dit National osnovan je 1919 u cilju, da se preko 
njega izvrši reparacija šteta prouzrokovanih svjetskim ratom. Glav- 
nica mu je 100 milijuna franaka. Glavni je posao ovog zavoda: a) da 
za račun države vrši isplate ratom oštećenima, a prema ranije izvr- 
šenim procjenama, i b) da povoljnim kreditima omogući što bržu 
rekonstrukciju industrijskih i drugih poduzeća, koja su postradala to- 
kom ratnih godina. Sredstva za te svoje poslove pribavlja Crćdit Na. 
tional izdavanjem obveznica, koje uživaju državnu garanciju. 


VI. Privatne banke (Haute Banque). — Osim spomenutih raznih 
kategorija novčanih zavoda u Francuskoj postoji još jedna vrsta ba- 
naka, koje igraju neobično važnu ulogu u cijelom francuskom ban- 
karskom sistemu, a to su privatne banke. Ove banke, većinom vrlo 
stare, nisu gotovo nikad u formi dioničkog društva, nego su registri- 
rane obično kao javna trgovačka ili komanditna društva. Mnoge od 
njih osnovane su još u XIII vijeku i sve od tada su vlasništvo jedne ili 
dviju porodica, koje taj poziv bankara prenose s koljena na koljeno, 
od oca na sina. Kroz dugi niz godina ove banke i bankari stekli su 
ne samo veliko iskustvo u poslovima, nego i ogromne lične imetke. 
U početku, ove banke igraju ulogu kraljevskih bankara, zatim uče- 
stvuju u sklapanju državnih zajmova, a razvitkom i poletom indu- 
strije u XIX vijeku postaju glavni sudionici u osnivanju rudarskih, 
metalurgijskih i drugih industrijskih poduzeća. Isto tako one živo uče- 
stvuju kod emisija državnih i samoupravnih zajmova, sklapajući me- 
đusobno sindikate za njihov plasman. 

Neke od ovih privatnih banaka naročito su se istakle, kako svo- 
jim poslovima u Francuskoj, tako i svojim vezama sa sličnim ban- 
kama u inozemstvu i dobile su naziv »Haute Banque«. Taj naziv na. 
stao je negdje oko 1830 godine, a označavao je privatne banke sa 
sjedištem u Parizu, koje su igrale predominatnu ulogu u pitanjima 
javnog i privatnog kredita u eri tadanjeg ekonomskog preobražaja. 

U drugoj polovici XIX vijeka nastaje izvjesno rivalstvo između 
velikih banaka, koje se tada osnivaju i »Haute Banque«, ali ubrzo je 
i tu povučena granica: velike banke specijaliziraju se kao depozitni 
zavodi, a Haute Banque osniva tada za svoje operacije većeg stila »po- 
slovne banke«, u čije uprave delegira svoje reprezentante. Na taj na- 
čin Haute Banque, bilo posredno, preko poslovnih banaka, koje drži 
u svojim rukama, bilo neposredno, kontrolira i učestvuje u najvećim i 
najzamašnijim industrijskim, trgovačkim i bankarskim poduzećima 
u Francuskoj. Zahvaljujući svojim tradicionalnim vezama s kućama 
istog ranga u inostranstvu, francuska Haute Banque znala je isto 
tako da zadrži svoj veliki utjecaj i u svim međunarodnim financijskim 
operacijama i transakcijama. Iako u Parizu postoji mnogo starih pri- 
vatnih banaka, među Haute Banque ubrajaju se obično samo njih 
sedam, i to: 

I) Banque deNeuflizeetcCie postoji još od 1667. Njene 
pretstavnike susrećemo u upravama mnogih francuskih banaka i in- 

dustrijskih poduzeća, a od 1870 gotovo neprekidno ima i svog pret- 
stavnika u upravi Banque de France. 

2) Banque Mirabaud et Cie (1846). Pretstavnike ove 
banke, koja je jedna od najsnažnijih među Haute Banque, nalazimo 
u mnogim poduzećima svih industrijskih grana. 

3) Banque Mallet Frčres etCie jedna je od najstarijih 
privatnih banaka, jer je još 1722 osnovana u Parizu pod tim imenom. 
Ova banka učestvovala je u osnivanju Banque de France i njezini pret- 
stavnici sjede 135 godina neprekidno u upravi francuskog emisionog 
zavoda. Inače njene pretstavnike vidimo i u upravi Banque de I'Union 
Parisienne, u velikim osiguravajućim društvima itd. 

4) Banque Vernes et Cie postoji preko 100 godina u 
Parizu. Danas je nešto manjeg značaja nego ove prethodne. 

5) Banque Hottingueret Cie postoji od 1786. U zajed- 
nici s drugim članovima Haute Banque učestvuje u velikom broju po- 
duzeća svih vrsta (Association miničre, Canal de Suez itd.). 

6) Banque Lazard Frčres et Cie. Ovo je jedna među- 
narodna banka, koja pod istim imenom postoji i u Londonu i New- 
Yorku. Ona je u neku ruku specijalizirana u međunarodnim kredit- 
nim operacijama, a u Francuskoj pretstavlja čuvenu američku ban- 
karsku kuću Morgan. 

7) Banque Rotschild Frčres je jedina od članica Haute 
Banque, koja ima iskazan znatan vlastiti kapital. Još 1905 ona je imala 
glavnicu od 250 milijuna franaka. Porodica Rotschild poznata je ne 
samo u Francuskoj, nego i u čitavoj Europi. Ona drži u Francuskoj 
ogroman broj poduzeća pod svojom kontrolom (petrolej, elektricitet, 
rudnici, banke, transportna poduzeća itd.), a uz to je i jedna od 
najvećih posjednica nekretnina u Francuskoj. 

VII. Banque de France. — Francuski emisioni zavod, Banque de 
France, čini vrh zgrade francuskog bankarskog sistema. Osnovana je 
1800 kao privatna banka, a od 1848 uživa isključivo pravo izdavanja 
novčanica. Njena prvotna dionička glavnica od 30 milijuna povećana 
je sukcesivno i danas iznosi 182,500.000 franaka. Nije potrebno naro- 
čito naglašavati ulogu i značaj emisionog zavoda za cjelokupni pri- 
vredni život i financije jedne zemlje, pogotovo kad je to jedini emi- 
sioni zavod, kano što je slučaj u Francuskoj. Ona je stožer i regula- 
tor svega novčanog i kreditnog prometa, a od nje često zavisi i Glav- 
na državna blagajna, kad dođe u priliku da pod raznim vidovima traži 
pozajmice. Zato državi nije i ne može biti svejedno, tko će da uprav- 
lja ovim zavodom. 

Od njenog osnivanja, pa sve do posljednje reforme njenih statuta 
izvršene koncem jula 1936 godine, Banque de France je prilikom svake 
promjene statuta i produljivanja privilegija sve više učvršćivala svoj 
nezavisan položaj prema vladi. Posljednja promjena statuta donijela 
je u tom pravcu radikalnu izmjenu. Prema ranijim statutima, Bankom 
je upravljao odbor (Conseil de Regence), sastavljen od guvernera, 2 
vice-guvernera, 15 članova (rčgents) i 3 cenzora (censeurs). Ovi po- 
sljednji vrše ulogu nadzornih organa, a prisustvuju sjednicama uprave 
samo sa savjetujućim glasom. Guvernera, vice-guvernere kao i tri 
člana uprave imenovala je vlada, a ostalih 12 članova uprave birala 

je skupština sastavljena od 200 najjačih dioničara. Guverner pretstav- 
lja u svemu Banku i pretsjedava Upravnom odboru, ali sve odluke do- 
nosi većina odbora, protiv kojih on ima jedino pravo veta. Upravni 
odbor vodi inače suvereno cijelu bančinu politiku, a radi lakše orga- 
nizacije posla on se dijeli na 7 pododbora (comitć) svaki sa po 4—5 
članova, 

Najjači prigovor ovakovom sastavu Uprave bio je taj, da se sud- 
bina nacionalnog emisionog zavoda nalazila u rukama samo 200 naj- 
jačih dioničara, koji su se regrutirali iz financijskih i bankarskih 
krugova (»bankarske dinastije«) i koji su jedini imali pravo glasa na 
skupštini, dok ostalih preko 30.000 dioničara nisu imali u stvari ni- 
kakva prava. Na taj nedemokratski momenat ukazivali su od uvijek 
naročito socijalisti, ističući da Bankom u stvari upravljaju pretstav- 
nici Haute Banque i pretstavnici Consortium-a velikih depozitnih za- 
voda, čiji interesi nijesu uvijek istovjetni s interesima republike. 
S druge strane postavljalo se i pitanje jačeg utjecaja same države. 

Razumljivo je dakle, da je i reforma statuta, koju je izvela so- 
cijalistička vlada Lćona Bluma bila radikalna. Svima dioničarima dato 
je pravo glasa, ali oni više ne biraju 12 nego samo 2 člana uprave od 
20, koliko ih po novim statutima ima. Ostalih 18 dolaze u upravu kao 
pretstavnici države i raznih privrednih i socijalnih korporacija, i to: 

Jedan od Nacionalnog ekonomskog savjeta, jedan od Saveza Šte- 
dionica, a jednoga bira osoblje Banque de France tajnim glasanjem. 
Šestoricu imenuje Ministar financija na prijedlog: Saveza potrošačkih 
zadruga, Zanatlijskog saveza, Pretsjedništva trgovačkih komora 
Francuske, Glavnog radničkog saveza, Pretsjedništva poljoprivrednih 
komora i trgovačke sekcije u nacionalnom ekonomskom savjetu. Tri 
člana pretstavljaju Ministarstvo financija, narodne privrede i kolo- 
nija. Šestorica članova su virilni, i to: pretsjednik financijske sekcije 
Državnog savjeta, direktor državnog računovodstva, generalni di- 
rektor Caisse des De€pdts et Consignations, Guverner Credit foncier-a, 
generalni direktor Credit national-a, i generalni direktor Caisse na- 
tionale de credit agricole. 

Nijedan član uprave privatnih bankovnih zavoda, kao ni član 
parlamenta, ne može biti u upravi Banque de France. 

Ovakovim sastavom Upravnog odbora dobila je država predo- 
minantan utjecaj u emisionoj banci s tim, da ga podijeli s jednim ši- 
rokim krugom pretstavnika raznih privrednih korporacija i ustanova. 
Bankari, koji su u svima prijašnjim upravama dominirali, potisnuti 
su ovom reformom posve u pozadinu. Time je i pitanje Banque de 
France za sada skinuto s dnevnog reda. > 

VIII. Zaključak. — Vrijedno je spomenuti ideje, koje prevladavaju 
u krugovima, koji stoje blizu današnjoj vladi, i problem reforme pri- 
vatnog bankarstva, kojemu se čine velike zamjerke. Prije svega ističe 
se i suviše velika koncentracija u francuskom privatnom bankarstvu, 
koja se najbolje zapaža po zajedničkim članovima u upravama veli- 
kih banaka, kao i po postojanju Consortium-a velikih depozitnih za- 
voda, koji je u stvari pravi kartel. Ta koncentracija ima za poslje- 
dicu propadanje lokalnih i regionalnih banaka, koje povlače za so- 
bom i propadanje male i srednje industrije kao i trgovine i zanatstva. 

Velika industrija dobiva kredit od ovih zavoda samo pod cijenu gu- 
bitka svoje samostalnosti. 


S druge strane, kreditna politika velikih banaka inspirirana je 
jedino željom za što većim i lakšim dobicima, pa je stoga vođena bez 
plana i sistema i bez osvrta na interese privrednih grana, koje treba 
kreditirati. U istim se krugovima podvlači još naročito neprijatelj- 
stvo velikih banaka prema t. zv. pučkim bankama (Banques populai- 
res), zavodima na kooperativnoj bazi, koji su osnovani prema zakonu 
od 13 marta 1917, sa ciljem da njeguju personalni kredit naročito me- 
du zanatlijama, malim i srednjim trgovcima, a koji bi zavodi mogli 
biti embrion jednog novog bankarskog aparata, nezavisnog od fi- 
nancijske oligarhije, koja drži velike banke. 

Uz nacionalizaciju Banque de France, plan što ga je izradio Glavni 
radnički savez, predviđa i nacionalizaciju velikih depozitnih zavoda. 
Ta bi se imala izvesti stapanjem istih u jedan veliki »Nacionalni kre- 
ditni zavod« putem otkupa majoriteta dionica postojećih zavoda od 
strane države. Ovakav zavod mogao bi mnogo jače da racionalizira 
svoje poslovanje i da radi sistematski na unapređivanju i zaštiti štednje 
među najširim slojevima. On bi kreditirao pojedine korporativne 
banke specijalizirane za industrijski kredit, pučke banke za krediti- 
ranje zanatstva itd. Pokraj ovih velikih nacionaliziranih zavoda pred- 
viđa se ipak i jedan privatni bankarski sistem za »slobodni sektor« 
privrede. 

Jasno je samo po sebi, da je od ovih planova do njihovog ostva- 
renja dugačak put. Ipak su oni interesantni kao izraz raspoloženja i 
mišljenja, koje zastupa jedna tako utjecajna organizacija kao što je 
Glavni radnički ravez, koji broji oko 5 milijuna članova. 

Svakako u najskorijoj budućnosti predstoje velike promjene u 
postojećoj organizaciji sveukupnog francuskog bankarstva, osobito 
nakon nedavne reforme same Banque de France. 


VLADIMIR KAMENECEY 


KRITIČKI POGLEDI NA PROBLEM RAZREZA 
TEČEVINE 


Problem tečevine kao i svaki drugi poreski problem tiče se s jedne 
strane interesa zajednice, a s druge strane interesa pojedinca privred- 
nika, odnosno pojedinih grupacija privrednika, porezovnika, koji pla- 
ćaju taj porez. Iskustvo nas uči, da je između tih oprečnih interesa od 
uvijek postojao sukob. Samo apstrahirajući od subjektivnih interesa 
društvenog kolektiva i pojedinaca može se objektivno raspravljati o 
problemu tečevine. Zadaća je ovog kratkog prikaza, da se skrene paž- 
nja na neke važne momente, koje nam pokazuje sam život i svaki- 
danja porezna praksa zadnjih godina i da se konkretno prikaže, a 
kasnije i obrazloži, potreba nekih promjena u načinu razreza i od- 
mjere tečevine. Prije svega treba utvrditi tko plaća tečevinu. 

Naše pozitivno zakonodavstvo veli ovako: »Tečevina je porez 
na prihod od preduzeća, radnja i zanimanja«.') Slično tvrdi i teorija. 
U temeljnom naučnom djelu: »Handbuch der Finanzwissenschaft« 
(Gerloff, 111516) kaže Gerloff ovako: »Justi teilt die Gewerbe in drei 
Arten: die nur Handel treiben, die im Gewerbe arbeiten und handein 
und die nur arbeiten, nicht auch Handel treiben.« Vidimo dakle da 
tečevinu plaćaju pretežno gradski stanovnici. Industrija, trgovina, 
obrt i t. zv. slobodna zvanja, kao četiri osnovne grupe poreznih ob- 
veznika gradske privredne djelatnosti plaćaju (osim kućarine) uglav- 
nom dvije vrste poreza s obzirom na njihovu privrednu djelatnost, 
to su: tečevina i društveni porez. Društveni porez plaćaju porezni su- 
bjekti (porezovnici), koji vrše privrednu djelatnost kao jurističke 
osobe, društva obvezana na »javno polaganje računa«. Tečevina je 
pak onaj porez, koji plaćaju većina privrednih jedinica kao samo- 
stalne fizičke osobe. Za porezni fiskus problem tečevine važan je ne 
toliko s obzirom na financijski efekat, koji do sada nije igrao važnu 
ulogu, koliko s obzirom na to, da se on tiče interesa velikog broja 
pojedinih interesenata gradskog stanovništva, koje je bolje organizi- 
rano nego li stanovništvo sela. Gerloff u poglavlju »Beurteilung der 
Gewerbesteuer« veli ovako: »Die Gewerbesteuer zeigt in ihrer ge- 
schichtlichen Entwicklung und in ihrer heutigen Gestalt eine geradezu 
iiberraschende Fiille von Problemen und namentlich eine Summe von 
steuertechnischen Schwierigkeiten und Einzelheiten, welche die Frage 
rechtfertigen, ob sie uiberhaupt noch im Steuersystem der Gegenwart 
eine Statte verdient oder ob nicht ihre Preisgabe, ihr Aufgehen in ande- 
re Steuerformen das Richtigere wire«.*) Za privrednike, koji plaćaju 
tečevinu osobito je važno, da njena osnovica služi kao baza ne samo 
za sve državne, banovinske i komorske, već i za samoupravne i soci- 
jalne poreze i prireze. To je službena oznaka i odmjera »poreske 
snage« svakoga privrednika. Međutim se glavni nedostatak tečevine 
kao i drugih poreza na »prinos« sastoji u tome, što je uostalom odav- 
no utvrdila i sama financijska znanost, da »veličina pojedinačnog po- 
reskog tereta ne stoji u srazmjeri s poreskom snagom pojedinaca«.3) 
»Neravnomjernost kod ovog poreskog oblika dolazi ponajviše otuda, 
što se ne porezuje uvijek stvarni, već vrlo često samo presumiran 
(predmnijevan), po spoljnim znacima utvrđen prinos, koji odstupa u 
jačoj ili slabijoj mjeri od stvarnog prinosa«. Nr. hod 

Teoretski naš »Zakon o neposrednim porezima« stoji na isprav- 
nom načelu samooporezivanja. Paragraf 104 »Zakona o n. p.« glasi: 
»Prijava poreskog obveznika redovno je temelj, po kome se utvr- 
đuje porezu podložni prihod kao poreska osnovica«. Ovo 
idealno teoretsko stanovište bilo je dosada u praksi skoro neodrživo 
uslijed toga, što ogromna većina, skoro svi porezni obveznici, nisu 
dosada valovali svoje prihode »od radnja, obrta i slobodnog zanima- 
nja« ni izdaleka onako, kako je to potrebno. Ovo čini anomaliju, koja 


1) Dr. A. Sladović: Finansijski zakoni, str. 78. 
2) Gerloff, op. cit. Bd. II, str. 53, & 22. 
3) Prof. Dr. M. Todorović: Nauka o finansijama, str. 382. 

je vrlo štetna u prvom redu za same porezovnike, a u isto vrijeme 
i za poreski fiskus. Potrebno je svakako, da se taj problem potanje 
prouči i strogo objektivno analizira, jer kada će se ukloniti nerealno, 
fiktivno valovanje tečevine, lakše će se i pravičnije riješiti mnoga 
druga pitanja, a u prvom redu i problem ispravne odmjere tečevine. 

Porezovnici ne valuju svoje prihode kako treba, pa se ipak ne 
može polaziti samo s toga stanovišta, da su svi privrednici neispravni 
i u poreskom pogledu nepošteni ljudi. Međutim nije nikakova tajna, 
da većina poreznih stručnjaka, koji sačinjavaju poreski aparat, upravo 
stoje na tom, formalno i prividno možda ispravnom, a u suštini svojoj 
posve pogrješnom stanovištu. Velika većina privrednika i porezovnika 
želi i hoće imati jednom mirnu savjest te da budu u stanju vršiti svoje 
dužnosti kako treba, no zato treba i stanovitih preduvjeta. Prvo je 
potrebno, da se promjene neke odredbe »Zakona o neposrednim po- 
rezima«, koji ne odgovaraju možda sadašnjim privatno-pravnim pri- 
vrednim odnosima. Drugo je potrebno, da se stvore takovi uvjeti, da 
svaki pojedinac bude siguran u tome, da će, vršeći ispravno svoju duž- 
nost poreske prijave, biti oporezovan isto tako pravedno kao i nje- 
gov konkurent. Drugim riječima, da se ukloni mogućnost, da okretni 
i u poreskom pogledu manje ispravni privrednici plaćaju manje po- 
reza no ostali. 

Naš pozitivni zakon predviđa četiri osnovna načina za utvrđivanje 
poreske osnovice: 1) Na osnovu vjerodostojnih podataka i računa i 
urednih trgovačkih knjiga, 2) pomoću upoređivanja podataka s 
radnjama, čiji je čist prinos utvrđen pod točkom 1, 3) slobod- 
nom ocjenom na osnovu raspoloživog materijala i 4) parifikaci- 
jom s drugim poreskim objektom, čiji je prihod utvrđen na način 
pod 3. Prvi način pruža porezovniku mogućnost, da se kod razreza 
tečevine ipak uvaži načelo samooporezivanja, koje je od velikog zna- 
čaja za svakoga porezovnika-privrednika. Međutim je još god. 1934 
ispravno naglasio V. J. Milisavljević »da je način utvrđivanja čistog 
prihoda po tač. 1 i 2 u praksi skoro sasvim nepoznat.«*). Tečevina se 
dakle u većini slučajeva odmjeruje po »spoljnim znacima«, putem 
parifikacije i »po slobodnoj ocjeni« poreskog odbora. Svaki privred- 
nik zna iz vlastitog iskustva, koliko je taj način netočan i za porezov- 
nika neugodan. Smatramo za potrebno, da iznesemo o tome mišlje- 
nje prof. Dr. M. Todorovića. 

Uspoređujući dva poreska oblika, zemljarinu i tečevinu, Todoro- 
vić dolazi do vrlo važne naučne konstatacije: »Kod eksten- 
zivnog zemljorada i pri više ili manje uniformnoj tehnici, spoljni su 
znaci (površina i bonitet zemljišta) dosta točno mjerilo za veličinu 
“prinosa, tako da se ondje porezivanje po spoljnim znacima sasvim 
približuje porezivanju stvarnog prinosa. Sasvim drugačije izgleda ovo 
pitanje kod poreza na trgovačke i industrijske radnje. Ovdje se uzi- 
ma obično veći broj spoljnih znakova, kao na pr.: obrtni kapital, veli- 
čina lokala i mjesto gdje se nalazi, godišnji obrt, broj momaka itd. 
— ali su svi ti znaci i pojedinačno kao i svi skupa, sasvim nepouzdano 


4) »Ekonomsko-finansijski život«, Beograd, br. 87. 

mjerilo za stvarni prinos, koji će u toku jedne poslovne godine biti 
realizovan, i za koji je, kao što je poznato, od presudnog značaja, 
ličnost preduzimača. Može se, naime, svakodnevno posma- 
trati, da dva poduzeća jedne te iste vrste, kod kojih su svi spoljni 
znaci jednaki ili približno jednaki, daju posve nejednake stvarne pri- 
nose«. Prikazujući razvoj našeg pozitivnog zakonodavstva u pogledu 
tečevine, V. J. Milisavljević je god. 1934 naveo slijedeće: »U vrijeme 
teške krize uveo je bivši ministar financija glasoviti $ 7, čime je prin- 
cip samooporezivanja bio ne samo povređen, već je posve eliminiran, 
a gradska je privreda prošla poslije donošenja »Zakona o izmjenama 
i dopunama Zakona o neposrednim porezima« kroz šibu nezapamćenu 
i nezabilježenu u historiji gradske privrede«. Zakonom o dvanaesti- 
nama god. 1935, ukinuta je odredba o »minimalnoj tečevini na bazi 
najamnine za lokal i stan«, ali je time problem ostao još uvijek ne- 
riješen. Da bi se izbjegle suviše velike nejednakosti u opterećivanju 
pojedinih poduzeća učinjen je kasnije pokušaj, da se tečevina repar- 
tira paušalno na pojedine grupe poduzeća i to putem prinudnih pri- 
vredno-staleških organizacija t.j. putem udruženja trgovaca i udru- 
ženja zanatlija. Međutim privrednici su otklonili taj način odmjere 
tečevine, jer je stvarno posve eliminirao princip valovanja prihoda od 
radnja, a stavio je pojedine grupe porezovnika pred gotove paušalne 
odmjere dužne tečevine. — Bit će od interesa ispravno mišljenje i Dr. 
M. Nedeljkovića, koji je još god. 1923 napisao: »Nije sigurno, da bi 
se | ovim putem mogla postići potpuna pravičnost, jer i ako se podu- 
zetnici pojedine branše dobro poznaju među sobom, ipak bi mogli 
ekonomski jači i uticajniji članovi ovih zajednica prevaliti veći dio 
poreskog tereta na slabije, a sigurno je, da bi se ove zajednice, kao 
cjeline, udruženom snagom borile da na svaku od njih dođe što 
manje ukupnog poreskog tereta«.5) 

= Vidimo dakle, da smo i u zakonodavstvu i u poreskoj praksi do- 
nekle na mrtvoj točci. Svi dosadašnji neuspjeli pokušaji reforme vode 
nas do slijedećih konstatacija: 1) U interesu je privrede i 
privrednika porezovnika, da načelo samooporezi. 
vanja bude i nadalje održano, i dosljedno tome, 
da se u praksi tečevina i nadalje odmjeruje ne 
paušalno, već individualno prema poreskoj snazi 
pojedinaca i 2) u interesu je financijskih vlasti 
tj. poreskog fiskusa, da se što manje izazivaju 
sukobi s privrednicima te da im se u granicama 
mogućnosti što više ide u susret. Dosljedno tome dola- 
zimo do najvažnijeg konkretnog zaključka: jedini pravi izlaz 
sastoji samo u realnoj suradnji između poreskih 
vlasti i pojedinih privrednika-porezovnika, i to 
koli u valovanju, toli i u samoj odmjeri tečevine. 
Praktično bi ta realna suradnja bila u tome, što bi trgovačka i obrtna 
poduzeća u nekim slučajevima obligatno, a u drugim slučajevima fa- 


kultativno morala voditi uredne poslovne knjige. Te 


5) Dr. M. Nedeljković: Nauka o financijama, str. 128. 

bi knjige po formi morale biti ispravne, a po sadržaju istinite. Umje- 
sto nesigurnog, često neispravnog, a svakako vrlo neugodnog načina 
za odmjeru tečevine putem parifikacije (uspoređivanja) i po »spolj- 
nim znacima«, a sve to po tako zvanoj »slobodnoj ocjeni« poreskog 
odbora, došlo bi se postepeno do realnog oporezivanja čistog netto pri- 
nosa od radnja i slobodnog rada na bazi poslovnih knjiga i knjigo- 
vodstvenih temeljnica (belega). Interesantno je zabilježiti, da su naj- 
veći protivnici obligatnog ili barem poluobligatnog, fakultativnog opo- 
rezovanja tečevine prema trgovačkim knjigama, bili opet sami pri- 
vrednici. Protivnici oporezovanja po knjigama istakli su do sada dva 
glavna argumenta. S jedne strane prigovaralo se, da se »obli- 
gatno vođenje trgovačkih knjiga i pravo uvida u njih protivi načelu 
poslovne tajne«, s druge strane, »da je nemoguće tražiti obligatno 
vođenje knjiga, jer su u pojedinim krajevima privrednici u 5% slu- 
čajeva nepismeni«. Mi se s time ne možemo složiti, jer ni jedan od 
tih prigovora nije dovoljan, da se ne bi moglo i trebalo zakonom uve- 
sti u nekim slučajevima obligatno, a u drugim slučajevima fakulta- 
tivno vođenje knjiga. 


Mora se naglasiti, da postoji treća grupa dokaza koji 
stvarno govore za to, da trgovci-privrednici moraju prosvjedovati 
protiv obligatnog vođenja trgovačkih knjiga i protiv oporezovanja 
po knjigama, ali se o pravim razlozima svijesno ili nesvijesno do sada 
nije govorilo. Ti su razlozi vrlo važni i dok se oni ne uklone, iluzorno 
je govoriti o obligatnom vođenju trgovačkih knjiga i o obligatnom 
oporezovanju s naslova tečevine na bazi trgovačkih knjiga. Iluzorno 
je zato, jer to privrednici ne će ni pod kojim uvjetom dozvoliti. Ti 
razlozi i te zapreke leže u samom Zakonu o neposrednim porezima i 
to u članu 55, gdje se kaže: »Ne mogu se od brutto prihoda odbiti, i 
ako su kao faktični izdaci verodostojno dokazani: t. 3) ekviva- 
lent radne snage članova porodice u preduzeću 
ili radnji, ako ti članovižive zajedno sa poreskim 
obveznikom, i t. 5) troškovi kućanstva poreskog 
obveznika ma u kom obliku«. Mi ćemo u drugom prikazu 
detaljno obrazložiti ovu tvrdnju, koja se temelji na vrlo važnim či- 
njenicama kod obračunavanja »čistog prihoda« radnje i koja tehnički 
znatno mijenja karakter »poreske bilance« usporedivši istu s posve 
ispravnom ili tako zvanom »trgovačkom bilancom« poduzeća. O tome 
se do sada iz redova privrednika skoro ništa nije čulo, što je vrlo 
čudno, ali se zato prigovaralo obligatnom vođenju knjiga ono, što ne 
može da izdrži objektivnu kritiku. Praksa je naime pokazala, da je 
tečevina mnogo neugodniji poreski oblik nego li društveni porez. Mi 
smo živi svjedoci toga, kako su počamši od 1930 god. mnoge ino- 
kosne tvrtke, osobito one trgovačkog smjera, koje ni do danas ne bi 
inače bile obvezane obligatno voditi trgovačke knjige, dobrovoljno 
primile formu dioničarskoga društva. Njima nije smetalo, da su time 
sami dobrovoljno preuzeli na sebe dužnost vođenja trgovačkih knjiga 
1 javnoga polaganja računa, jer su dobivene prednosti, u prvom redu 
s obzirom na ispravniji i manje neugodni način oporezivanja po stvar- 

nom čistom prinosu, bile mnogo veće, nego li nove dužnosti namet- 
nute vođenjem knjiga i javnim polaganjem računa. 

Treba uvažiti, da privrednici nemaju što da sakrivaju od pore- 
skih vlasti, što se tiče njihovog privrednog djelovanja, kao ni ličnih 
režija i familijarnih izdataka. Dok se u doba konjunkture moglo go- 
voriti o tome, jer su zarade bile visoke, sada je dobitak općenito tako 
mali, a režije tako visoke, da ispravno vođenje knjiga ne samo da 
nije smetalo porezovniku, već bi mu svakako bilo od koristi, kada se 
bori za što nižu odmjeru poreza. Uvođenjem ispravnog valovanja kod 
kućarine, strogom kontrolom službeničkog poreza, a što je najvažnije 
— znatnim poboljšanjem stručne spreme poreskog činovništva, imaju 
financijske vlasti sada i onako laku mogućnost da si stvore uvid u 
interno poslovanje poduzeća. 

Jasno je, da se trgovačke knjige moraju uredno voditi i javno 
kontrolirati, jer će onda nestati onaj zakonski razlog, po kojem po- 
reske vlasti do sada nisu bile dužne da vrše oporezovanje po knji- 
gama i onda, kada je privrednik to i tražio. Zakon je naime 
uskratio privrednicima to pravo ovako: »Poreska vlast i poreski 
odbor moraju biti veoma oprezni i imati stalno na umu da trgo- 
vačke knjige inokosnih radnji nisu podložne javnoj kontroli i da se 
zbog toga imaju u pravu ocijeniti s najvećom rezervom«. 
Uostalom poznato je, da je nacrt trgovačkog zakona predviđao mno- 
ge momente, o kojima smo govorili s obzirom na potrebu formalne 
ispravnosti i stvarne istinitosti trgovačkih knjiga. Potrebno je modi- 
ficirati odredbe $ 55 »Zakona o neposrednidm porezima«, o kojima 
smo govorili. Potrebno je približiti »poresku bilancu« stvarnoj trgo- 
vačkoj bilanci. Ne može se ostati i nadalje kod tog velikog broja 
»poreskih pribitnih stavaka«, koje su propisane i »Zakonom o izmje- 
ni Zakona o neposrednim porezima« a osobito pravilnikom u vezi s 
tim zakonom. Ako je već potrebno oporezovati ličnu režiju trgovca i 
obrtnika, neka se to učini na drugi način. Trgovac, poduzetnik može 
tražiti da njegova lična režija kao i režija članova njegove obitelji 
bude oporezovana »službeničkim porezom«, ali mu onda treba priz- 
nati pravo i na tako zvani »Egsistenzminimum«, 
koji je priznat kod oporezovanja njegovih namještenika. Ne može se 
staviti poduzetnika i vlasnika inokosne firme s obzirom na oporezo- 
vanje u lošiji i nepovoljniji položaj od njegovih namještenika, a to 
za sada bez svake sumnje tako i stoji. Kad će mu se njegova lična 
režija oporezovati s naslova »službeničkog poreza«, jer svaki podu- 
zetnik stvarno radi tj. »služi« svojem poduzeću, onda će imati pravo 
i na to, da mu se ta lična režija ne pribije kao »čista zarada«, a to je 
za njega najvažnije. 

ALIJA KADRAGIC (BEOGRAD) 
O SUVREMENOM POJMU INFLACIJE 


Teške ekonomsko-financijske i političke prilike u svima država- 
ma ispoljavaju se na međunarodnim tržištima robe, novca, kapitala 
i deviza. Fluktuiranje kapitala s jednog tržišta na drugo proističe naj- 
većim dijelom zbog valutne nestabilnosti i političkih zapleta u svijetu. 

U drugoj polovini 1935, kao i u toku 1936 godine javlja se sve 
veća likvidnost na velikim novčanim tržištima. Jedino u zemljama 
zlatnog bloka primjećivale su se do nedavna znatne privredne teškoće 
i gomilali budžetski deficiti. Stabilnost u kursevima dolara, funte i 
čehoslovačke krune doprinosi ublaživanju uznemirenosti tržišta. U 
svima državama zapažaju se jake težnje za potpunim napuštanjem 
zlatnog važenja i zabranom izvoza zlata, očekujući od devalvacije 
izvjesne prednosti. 

Veliko djelo uređenja i stabilizacije valuta poslije svjetskog rata 
uništeno je, a valutni kaos u cijelom svijetu stavlja državama u duž- 
nost, da novim trudom i žrtvama u budućnosti pripreme i omoguće 
rad na privrednoj konsolidaciji i stabilizaciji valuta. 


Pošto je zlato bilo u glavnom skoncentrirano u Americi, to je 
privredna obnova Europe zavisila od financijske pomoći Amerike. 
I zaista Amerika odobrava robne i financijske kredite u istoj mjeri 
kao što je to činila i u toku svjetskog rata. Priliv kapitala iz Amerike 
utječe povoljno na europska tržišta. Njemačka se naročito koristi ovom 
prilikom, te dobiva veće kredite u New Yorku, zatim pretežnom američ- 
kom intervencijom zaključuje zajam preko Lige Naroda. Izvjestan dio 
ovih sredstava služi Njemačkoj za plaćanje reparacija i ostalih dugova 
na osnovu preuzetih obaveza po mirovnim ugovorima. Naplatom repa- 
racija i dugova pojedine evropske države (naročito Francuska) pove- 
ćale su u znatnoj mjeri svoje zlatne i devizne stokove. Na drugoj je 
strani to dovelo Njemačku do potpune iscrpljenosti, pa je ona zato 
morala da obustavi izvršenje preuzetih obaveza. Obustava plaćanja 
reparacija prouzrokovala je mnogo štetnih posljedica, koje su naro- 
čito osjetile manje države, jer je time bila potpuno poremećena rav- 
noteža u plaćevnim bilancama odnosnih država. Zapravo otuda potje- 
če prestanak plaćanja anuiteta po vanjskim dugovima. Kad su poje- 
dine države bile lišene reparacionih primanja, sasvim je razumljivo, 
da one nisu mogle da u buduće uredno odgovaraju svojoj obavezi 
urednog plaćanja anuiteta. 

Prema tome priliv kapitala iz Amerike u obliku većih kredita 
Njemačkoj i ostalim državama utjecao je povoljno na funkciju među- 
narodne anuitetske službe, koja se kretala u normalnim granicama. 
Utjecaj priliva financijskih sredstava iz Amerike utjecao je povoljno 
na jačanje podloge emisionih banaka, koje su intervencijom na trži- 
štima uspjevale da zadrže jedan dio međunarodnih platežnih sredstva 
za potrebe fundiranja domaćeg opticaja novca. S obzirom da je duž- 
nički moral poslijeratnih država u plaćanju vanjskih dugova bio dosta 

visok, to je veći dio zlata i deviza služio samo za podmirivanje ino- 
nozemnih obaveza, a neznatan dio za pokriće domaće valute. | 

Pošto su u to vrijeme težnje i nastojanja država za privrednu 
obnovu bile skopčane s velikim financijskim izdacima, to nije preo- 
stalo ništa drugo, nego da države traže kredite kod emisionih banaka. 
Podmirenje državnih izdataka putem zaduživanja država kod emtsio- 
nih banaka, koje nisu imale dovoljno raspoloživih zlatnih i deviznih 
rezervi, dovelo je do masovnog ubacivanja nepokretne kupovne sna- 
ge — inflacije. Ona u prvom redu zahvaća u ratu pobijeđene države, 
naročito Njemačku i Austriju. Učinak inflacije prenosi se u područje 
nasljednih država bivše Austro-Ugarske monarhije. Zatim se inflacija 
proteže na države-saveznice zaraćenih država u svjetskom ratu, te 
konačno obuhvata posljeratne države, koje su bile pogođene općim 
građanskim revolucijama. 

Sada ćemo pomotriti, koje posljedice je izazvala poslijeratna in- 
flacija i koje bi se posljedice razvijale kod inflacije u sadašnje doba. 

Papirna inflacija neosporno vuče za sobom i pad kursa papirne 
valute, a pad kursa djeluje na poskupljivanje robe. To općenito po- 
gađa naročito potrošačke slojeve, ali je mnogo osjetnija za siromaš- 
nije, nego za imućnije slojeve. Ipak treba imati u vidu, da utjecaj 
inflacije nije trajan, jer se svaka inflacija nakon izvjesnog vremena 
stabilizira te se dohoci prilagođuju novome nivou cijena. 

Ali za to vrijeme dok se nova procjena robe i zarade nije utvr- 
dila, država dobije neku korist od inflacije, jer ona povlači novčanice 
iz emisione banke za podmirenje budžetskih potreba. U svakom slu- 
čaju svodi se pokriće novčanica u opticaju na jedan razmjer, koji se 
u određenoj privrednoj strukturi smatra normalnim. Eventualni višak 
novčanica preko utvrđenog maksimuma treba odmah da se povuče 
iz opticaja, te tako u prometu nalazimo samo onu količinu novca, 
koja preostaje kao rezultat po sprovođenju zakonske devalvacije. 

Što se tiče vrijednosti papirne valute, treba imati u vidu, da na 
visinu kursa papirnih novčanica utječu mnogobrojni uzroci, koji bi 
se mogli uglavnom da svrstaju u tri grupe. 

U prvu grupu spadaju mjere unutrašnje valutne politike, kao što 
su: povećanje ili smanjenje novčanica bez utvrđenog pokrića, eskon- 
tna i devizna politika, težnja za povećanjem metalne podloge, vođenje 
politike financijske intervencije na burzama i na otvorenom tržištu. 

U drugu grupu spadaju uzroci, koje treba da proučavamo sa sta- 
novišta općeg ekonomsko-financijskog stanja zemlje, a to su: razvi- 
tak privrede i kretanje vanjske trgovine, budžetski položaj, kreditni 
odnosi, stanje dugova i bilanca plaćanja prema inozemstvu. 

U treću grupu spadaju uzroci psihološkog karaktera, kao što su: 
ocjena i priznanje ugleda jedne države, njena kreditna sposobnost, 
koju uživa u financijskim i političkim krugovima u inozemstvu. 

Svi gornji uzroci imaju utjecaja na kurs izvjesne valute. Vrijed- 
nost novca pada ili raste prema jačini djelovanja navedenih uzroka. 
Kupovna moć novca je nepostojana, jer je naučno i praktično isku- 
stvo dokazalo je da je iluzija u stabilnost vrednosti novca razbijena. 
Išlo se za istraživanjem podesnih sredstava, da se oslobodimo fluk- 

tuacija vrijednosti novca i njihovog štetnog učinka na privredni život. 
Učinjeni su mnogobrojni pokušaji kao na pr. transkripcije kupovne 
snage novčane jedinice, predviđanja kupovne snage novca, zaključi- 
vanje poslova u stranom novcu ili na bazi vrijednosti jedne ili više 
vrsta robe. 

Da bismo mogli iznijeti točnu analizu inflacije, potrebno je, da 
se osvrnemo na kvantitativnu teoriju novca. 

Prema pravilima, koja proističu iz kvantitativne teorije, vrijednost 
novca zavisi primarno od njegove količine u prometu, zatim od brzine 
cirkulacije, volumena proizvodnje i odnosnog nivoa cijena. Na vrijed- 
nost opticaja utječe direktno veličina potreba za novcem, kao sred- 
stvom za razmjenu i mjerilom vrijednosti. Iz toga slijedi, da inflacija 
postoji kada je opticaj veći nego što su potrebe, nezavisno od toga 
da li se opticaj povećao ili potrebe smanjile. Kod pada ili porasta 
kurseva novca nema jednog utvrđenog kriterija po kojem bi se mo- 
gle protumačiti sve pojave koje dolaze u obzir pri povećanju opti- 
caja. Kada se opticaj novca poveća, onda njegova vrijednost opada 
više nego razmjerno prema njegovom stvarnom kvantitativnom pove- 
ćanju. Ima slučajeva gdje se vještačkim sredstvima privremeno održa- 
va kurs novca i u momentu kada opticaj raste. Ovo se prakticira naro- 
čito onda, kada se pomoću ubacivanja na tržište izvjesne količine zdra- 
ve strane valute pojačava i podiže psihološko raspoloženje, koje kod 
privremenih varijacija može da ima presudan značaj. Uslijed povećanja 
opticaja vrijednost novca pada, ali se u isto vrijeme može povećati 
brzina cirkulacije, odnosno smanjuju se potrebe za novcem. 

Psihološki momenti mogu također imati upliva na povećanje ili 
smanjenje upotrebe novca. Veća ili manja upotreba djeluje na visinu 
kursa vrijednosti novca. Ali ako se poduzmu mjere za skraćenje infla- 
cionog perioda, onda se mora takav preokret unaprijed pripremiti, da 
je javnost upoznata s pravim stanjem. Kod nas je učinjena najveća 
grješka što je Narodna banka pred 10—11 godina iznenadnim zamahom 
izvršila preorijentaciju u monetarnoj i kreditnoj politici. Prijelaz iz 
perioda inflacije u krutu deflaciju nije bio ni najmanje promišljen. 
Taj eksperimenat nanio je ogromne štete našoj privredi. Mjerodavni 
* faktori, koji su davali direktive u monetarnoj i kreditnoj politici pot- 
puno su zaboravili, da se smanjenje opticaja može vršiti samo u slu- 
čajevima kada se smanje potrebe za novcem i kada opći nivo cijena 
počne da skače. Prilikom stabilizacije dinara uzet je za bazu najviši 
nivo. Kurs po kojem je naša valuta stabilizirana postignut je vještačkim 
putem, a uz velike materijalne žrtve naše države. Svi oni koji su mi- 
slili da će visok kurs popraviti našu privrednu situaciju, ljuto su se 
prevarili, a vjerojatno da izvjesni deflacionisti još i danas u toj za- 
bludi žive. Fiktivni dinarski kurs povećao je vrijednost ne samo di- 
nara u opticaju nego i vrijednost svih dinarskih potraživanja t. j. uloga 
i zajmova. Zbog toga su sva privredna dobra u odnosu prema novcu 
izgubila vrijednost i na vještački se način stvorila velika dispro- 
porcija između vrijednosti dinarskih potraživa- 
nja ivrijednosti robe. Bilo je i drugih država koje su upa- 
dale u iste grješke, ali ubrzo poslije toga trijeznim i pametnim odlu- 

kama popravljalo bi se ono što je bilo propušteno. Neka nam za to 
posluži kao najbolji primjer inflacija u Americi, koja je uslijedila 
poslije krute deflacione politike. lako prema predviđanjima ekono- 
miste Cassela postoje mogućnosti za novu inflaciju dolara u Americi, 
Roosevelt je izjavio, da je za današnje prilike u Americi novčani op- 
ticaj prekomjerno obilan, pa stoga pokušava da se bori svim sred- 
stvima protiv otvorene inflacije i pored toga što mora da čini velike 
izdatke s namjerom da poveća nivo cijena i proizvodnju. 

Glavna karakteristika u promjeni zlatnog standarda sastoji se u 
tome što zlatna valuta više ne funkcionira automatski već podleži 
izvjesnim principima, koji važe pretežno za papirnu valutu. Korela- 
cija između kretanja zlata s jedne strane, i volumena kredita s druge 
strane, izgubila je predratni karakter. Isto tako postoji. neznatan 
upliv kretanja zlata na promjenu nivoa cijena. Što je najvažnije, zlato 
se danas ne može da dobije kod novčanih banaka kada je u pitanju 
zamjena za novčanice. Novčanice emisionih banaka dobivaju prinudni 
kurs od onog momenta kada bude suspendirana obaveza o razmjeni. 
Dok su u predratno doba zlato i zlatni novac imali neograničenu funk- 
ciju, dotle u poslijeratno vrijeme njihova funkcija kao sredstava za 
razmjenu postepeno je iščezavala. Danas nema skoro ni jedne države 
u svijetu, koja nije ukinula ili u zlatnoj mjeri ograničila obavezu o 
konvertabilitetu. Izuzetak od toga činile su države zlatnog bloka u 
kojima je do nedavno postojala obaveza razmjene i kretanja trgovine 
sa zlatom. 

Države redovno ukidaju obavezu konvertabiliteta kada dođu u 
financijske teškoće. U tom slučaju pribjegava se emisiji papirnog 
novca, kojim država podmiruje budžetske potrebe. U velikom broju 
država budžetski deficit bio je jedini uzrok, koji je izazivao potrebu 
za emisijom papirnog novca. Istovremeno je budžetski deficit bio 
.faktor, koji je davao povod za postanak premije papirnog novca pre- 
ma zlatu. Premija raste prema jačini potreba za zlatnim novcem. 
Ukoliko država s papirnom cirkulacijom ima pasivnu plaćevnu bilancu, 
za izravnanje dugovnog salda treba da se nabavi zlato, u toliko će 
uslijed pojačane tražnje za zlatom u zemlji njegova cijena prema pa- 
pirnom novcu da skoči. Ali ako postoji uravnotežena plaćevna bilanca 
ili bilanca sa suficitom, onda su u tom slučaju potrebe za zlatom 
manje, pa prema tome manji je i njegov utjecaj na cirkulaciju pa- 
pirnog novca. 

U nizu navedenih činjenica jasno se vidi, da su uloge poslijerat- 
nog novčanog opticaja i kretanje trgovine zlata u velikoj mjeri iz- 
mijenjene. Ukidanjem obaveze o konvertabilitetu, emisiona banka je 
oslobođena od dužnosti da udovoljava zahtjevima imaoca njenih nov- 
čanica, da iste zamjenjuje za zlato i da time smanjuje svoje zlatne 
rezerve. Na drugoj strani država može na osnovu svoga suverenog 
prava da čini pritisak na novčanu banku u svrhu povećanja emisije 
banknota. Prednje činjenice daju nam povoda da opravdano mislimo, 
da u današnjem periodu privredno-finansijskih poremećaja živimo u 
epohi stalne inflacije, čije granice nisu utvrđene. Današnja inflacija 
nije tako izrazitog karaktera, kao što je to bio slučaj s predratnim 

inflacijama. Shvaćanje o djelovanju inflacije potpuno je izmijenjeno. 
Dok je ranije šira javnost smatrala da inflacija nastaje čim se pove- 
ćava novčani opticaj bez zlatnog pokrića, dotle se u današnjim pri- 
likama pod inflacijom podrazumjeva izvjesna mogućnost za poveća- 
nje novčanog opticaja odnosno kreditnog volumena. Prava inflacija 
nastaje onda, ako ona prouzrokuje veći poremećaj na tržištu i dovede 
do naglog skoka cijena. Obično se smatra, da devalvacija nastaje kao 
posljedica inflacije, iako' devalvacija obično nastupa kao posljedica 
krute deflacionističke politike. Takvih je primjera bilo dosta u nedav- 
noj prošlosti. Tako je i devalvacija našeg dinara uslijedila poslije za- 
konske stabilizacije i krute deflacije. 

Ipak inflacija može da pokaže negativne rezultate u izvjesnim 
slučajevima: 

e) gdje se emitiraju novčanice bez ikakva pokrića; 

b) u slučaju kada se ne utvrđuje kontingent nove emisije, niti se 
predviđa povlačenje suvišnih novčanica iz opticaja; i 

c) u slučaju kada se emisija novčanica vrši nerazmjerno prema 
potrebama privrednog prometa. 

Prema tome smatram, da se za pokriće novčaničnog opticaja ne 
mora uzeti samo zlato. U Engleskoj glavni dio novčaničnog pokrića 
sačinjavaju konsolidirane rente. Pri osnivanju Rentne banke u Nje- 
mačkoj utvrđen je njen kapital od 3.200 milijuna rentnih maraka. 
Uplata toga kapitala nije vršena u gotovu, već je Rentna banka po 
sili zakona stavila opću hipoteku na sva nepokretna poljoprivredna 
dobra, kao i na druge privredne objekte. Opća hipoteka je poslužila 
kao pokriće za emisiju rentnih maraka, koje su odmah puštene u pro- 
met. Njemačka privreda bila je dovoljno snabdjevena s kreditima, 
koji su odobreni po sporazumu između Rentne i Reichsbanke. Na tai 
se način cirkulacija rentne marke pokazala kao odlično sredstvo za 
suzbijanje inflacije i kao najefikasnije posredno sretstvo za prijelaz 
s papirne na zlatnu marku. 

Gornje odstupanje u pogledu kvaliteta pokrića novčanica najbo- 
lje pokazuje, da zlato nije jedini faktor od koga zavisi vrijednost 
novca. Pri ocjeni inflacije količina zlata ne smije da bude jedini kri- 
terij za vrijednost novca, nego je mnogo važnije, da se ocjene po- 
kra na osnovu kojih treba da se regulira visina novčanične cirku- 
acije. 


NIKOLA MIRKOVIC (BEOGRAD) 


MANDŽUKUO — NOVI FAKTOR U SVJETSKOM 
GOSPODARSTVU 


(Svršetak.) 
VI. Južno Mandžurska željeznica (Mantatsu). — »Južno Mandžur- 
ska žel jeznička Kompanija je država u državi, kakova se slična ni- 
gdje u svijetu naći ne može« piše autor u članku _ o Mandžuriji u 

jednom engleskom časopisu, koji brani interese imperija.!?) Zaista je 
jedinstven primjer ovog kapitalističkog giganta, jer JMŽ nije kom- 
panija kao svaka druga. Ono što su nekad bile Istočne Indijske 
Kompanije u vrijeme početka stvaranja kolonijalnih posjeda 
za Holandiju i Englesku, to znači JMŽ u današnje vrijeme za Japan. 
Osnovano god. 1907 s japanskim kapitalom, na kome su uzeli učešća 
japanska vlada i vodeća kompanija, da bi preuzela od Rusije ustupljeni 
južni krak Istočne Kineske Željeznice, ona je, kao što smo već ranije 
pomenuli, postala poluga japanskog privrednog i političkog prodira- 
nja u Aziji. Kroz JMŽ Japanci uspijevaju da se učvrste u Mandžuriji 
i da je najposlije osvoje. 

Danas JMŽ pretstavlja ne samo jednu željezničku kompaniju, 
već čitav jedan kombinat u kome su sadržane željeznice, rudokopi, 
fabrike, najraznovrsniji instituti, pokusne stanice, plantaže, lučka 
postrojenja, stovarišta, hoteli, bolnice, univerziteti, škole itd. Obim- 
nost poslovanja ovog giganta dala bi se nazrijeti iz njegovog 
budžeta.?) 


Prihodi Rashodi 

u japanskim jenima 
1907—08 12,543.116 10,526.531 
1922—33 169,956.646 134,876.402 
1933—34 248,001.717 205,081.163 


Početni kapital društva bio je 200 milijuna jena. Godine 1920 
kapital je povećan na 400, a 1933 na 800 milijuna. Od svih akcija 
polovinu drži u svojim rukama japanska vlada, a druga polovina je 
podijeljena većinom među japanske trustove. Vlada vrši vrhovnu 
kontrolu nad kompanijom imenujući u isto vrijeme njene funkcio- 
nare (današnji pretsjednik je Yosuke Matsuoka, nekadanji šef japan- 
ske delegacije u Ženevi). 

Kapital koji je društvo investiralo u razna svoja poduzeća iz 
godine u godinu je u porastu:2!) 

Godina — Kapital Gdje jena) Indeks 
14.049 


1907 1 

1912 127.053 8 

1917 176.539 18 

1922 506.886 36 

1927 644.842 46 

1934 737.842 53 

Taj kapital bio je na slijedeći način podijeljen: 

Željeznice 274,248.000 37.2% 
Lokalni javni radovi 185,910.000 25.2% 
Ugljenokopi 109,064.000 14.8% 
Luke 90,122.000 12.2% 
Ostalo 78,597.000 10.6% 


Dobitak kompanije, koji je prema njenim podacima, 1926 god. 
iznosio oko 34 milijuna, a 1931 oko 22 milijuna, popeo se 1933 na 62 
i 1934 na 69 milijuna jena. Najveći dobitak odbacile su željeznice, 
godine 1934—35: 83 milijuna jena ili 28% investiranog kapitala u 

19) Round Table, septembar 1932, p. 816. 


20) South Manchuria Railway, Dairen 1935, p. 52. 
21) Op. cit., p. 51—52. 

željeznice. Po veličini dobitka za željeznicama dolaze odmah rudnici 
(1934—35) 10.5 milijuna jena ili 8% investiranog kapitala u rudnike). 

Imajući u svojim rukama čitav jedan sistem poduzeća, upravlja- 
jući svima željeznicama u Mandžuriji kao i lučkim uređajima, JM2ž 
danas vrši kontrolu ne samo nad pojedinim granama privredne radi- 
nosti nego nad cjelokupnom privredom zemlje uopće. 

VII. Zaključak: Japan i Mandžurija. — Ma o kojoj aktivnosti 
nove države na Dalekom Istoku govorili, naići ćemo uvijek na Japan: 
japanska poduzeća, japanski kapital, japanski utjecaj, japansku kon- 
trolu. Sva izučavanja privrede dotične zemlje moraju nas najzad 
dovesti na to, da je Mandžukuo ekonomski, i pored svoje nominalne 
političke nezavisnosti, ništa drugo do kolonija Japana. 

Japan ima danas u Mandžuriji specijalni položaj, koji se gotovo 
poklapa sa faktičkim monopolom. Taj je položaj Japan osvojio 
dugim nizom borba, koje su započele još 1894 _ godine. Najveća je 
smetnja u rano doba japanskog prodiranja bila Rusija, koja je, na- 
ročito poslije sprječavanja provađanja odredaba mira u Shimonoseki 
1895, pošto je uspjela da istisne Japance iz južne Mandžurije, dobila 
veliki upliv na kinesku vladu i konačno uspjela da od nje dobije 
koncesiju za građenje IKŽ, zatim južnog kraka iste i najzad Liaotung 
poluotok. Slijedećih godina se ekonomsko prodiranje Rusije svom 
žestinom nastavlja. Rusko-francuski kapital se učvršćuje u čitavoj 
Mandžuriji. Veliki planovi carske vlade nailaze međutim na jak 
otpor ostalih sila. Godine 1898 i 1900 američki državni sekretar John 
Hay izjasnio se protiv ma čijeg monopola u Kini proglasivši poznati 
princip »otvorenih vrata«. Bokserski ustanak i zajednička ekspedicija 
evropskih i neevropskih sila na Peking dali su Rusiji priliku da svo- 
Jim trupama okupira čitavu Mandžuriju. Neposredno iza toga zaklju- 
čen je 3 januara 1902 japansko-engleski ugovor o savezu i ratom 
god. 1904—05 Rusija je suzbijena prema sjeveru Mandžurije. Poti- 
snuvši Ruse Japanci su sve do Svjetskog rata morali da izdrže oštru 
borbu s američko-engleskim kapitalom, koji nastoji da prodre u 
Mandžuriju putem željezničkih koncesija. Sa svojim dojučerašnjim 
najvećim protivnikom Rusijom, Japan do Svjetskog rata sklapa čitav 
niz ugovora, koji treba da suzbiju anglo-američki utjecaj iz Mandžu- 
rije. 

Dalji odlučan korak na utvrđivanju japanskog uticaja u Man- 
džuriji pretstavlja ugovor u Pekingu od 1915, koji je Japan uspio 
da nametne Kini, pošto se nije trebao bojati intervencije ostalih sila, 
koje su već bile u međusobnom ratu. Novi ugovor nosio je naziv 
»Ugovor o Južnoj Mandžuriji i Istočnoj Unutrašnjoj Mongoliji« i 
Gavao je Japanu čitav niz specijalnih prava u tim područjima. Glavne 
odredbe ovog ugovora dale bi se obuhvatiti u slijedećim točkama: 

1) Produženje roka zakupa Port Artura i Dairena za 99 godina; 

2) Pravo japanskih državljana da zakupljuju zemlju i da se 
nastanjuju i zaposluju u južnoj Mandžuriji; 

3) Dužnost Kine da se obrati prvo japanskom kapitalu u slučaju 
gradnje željeznica. Željezničke zajmove garantirat će prihodi od 
mandžurskih poreza; 


— 532 — 


4) Uzimanje japanskih savjetodavaca i instruktora u političkim, 
financijskim, vojnim i policijskim stvarima; i 

5) Otvaranje devet rudarskih područja za rad japanskih 
poduzeća. 

Poslije ovog ugovora, koji je istina okrnjen što se tiče nekih 
odredaba (naročito onih o željezničkim zajmovima i japanskim sa- 
vjetodavcima i instruktorima) ugovorom sila u Washingtonu. Japan 
odlučno potiskuje kapital drugih sila iz Mandžurije. Već ranije je 
Kina (1913) načinila sporazum o japanskom zajmu za građenje pet 
novih željezničkih pruga. Godine 1916—1918 Kina je zaključila ja- 
panske zajmove u visini od 177,000.000 jena, od čega je 40 milijuna 
otpalo na izgradnju željeznica u Mandžuriji. Ovima je slijedio čitav 
niz drugih ugovora o željezničkim zajmovima, naročito u vrijeme 
Chang Tso-Linove diktature. Položaj, koji je Japan već faktički ste- 
kao u Mandžuriji, bio je okupacijom 1931—1932 samo potvrđen. 
Japansko-mandžurskim protokolom od 15 septembra 1932 priznata 
su Japanu od strane države Mandžukuo na njenoj teritoriji sva pra- 
va zadobivena ranijim ugovorima. 

Monopolistički položaj Japana ogleda se najprije u investicijama 
kapitala. Prema podacima uprave JMŽ,#?) ukupne japanske investi- 
cije u Mandžuriji (podrazumjevajući tu i istočni dio Unutarnje Mon- 
golije) iznosile su na dan 31 marta 1933 ravno 1.870,870.330 jena. Od 
tog iznosa 1.217-862.457 jena otpada na investicije JMŽ. Od tih inve- 
sticija japanske JMŽ dolazi 758,428.620 jena na vlastita poduzeća, 
od čega 267,344.520 na željeznice, 108,911.044 na ugljenokope, 87 
mil. 839.479 na željezare itd. Investicije JMŽ izvan vlastitih poduzeća 
iznose 459,433.837 jena, od čega je 371,279.718 bilo invenstirano u 
mandžurske željeznice. 

Ostale japanske investicije bile su na slijedeći način raspodije- 
ljene: 


Investor Investirani kapital u jenima 
Japanska vlada (u formi.garantije) 98.730.823 
Japanski koncerni 459,285.490 
Pojedini Japanci 94,991.560 
Ukupno 653,007.873 


Ovim investicijama treba dodati još dva zajma, koje je zaklijuči- 
la vlada Mandžukua 1932: jedan od 30,000.000 jena za suzbijanje 
revolucionarnih pokreta, izgradnju prijestolnice i administrativnih > 
zgrada i sl., a drugi od 20,000.000 jena za sprovođenje novčane 
reforme.?*) 

22) Fourth Report on Progress in Manchuria, p. 40. Podaci o investi- 
cijama JMŽ ne poklapaju se potpuno 8 onima navedenim u prethodnom po- 
glavlju, jer su isti uzimani godinu dana kasnije, pri čemu su se prilike svakako 
izmjenile. 

23) Skučenost prostora ne dozvoljava nam da govorimo o financijama i 
novčarstvu Mandžukua. Napomenuli bi samo, da je 1932 osnovana u Hsinkingu 
novčanična Mandžurska Banka, da je uz japansku pomoć provedena novčana 
reforma i da je nova novčana jedinica juan (MY) zamjenila čitav kompliko- 
vani sistem starih novčanica, koje su izdavale razne notne banke. Nova Banka 
izdala je o svojoj organizaciji i o novčanoj reformi na engleskom: The Central 
Bank of Manchau and Appendix of Laws Pertaining Thereto, Hsinking 1935. 

Danas, kada se je učvrstio u Mandžuriji, Japan gleda da iz te 
situacije izvuče što više koristi. »Za Mandžukuo je teško da sam vrs' 
privredno iskorišćavanje zemlje i Japan je predestiniran da mu pru- 
ži potrebnu pomoć«, pisao je K. Takahaši, bivši ministar financija 
Japana, koji je ubijen god. 1936 prilikom poznatog pokušaja puča 
u Tokiju. »Kako je ekonomska eksploatacija Mandžukua u toku, 
bilo bi prerano davati definitivno mišljenje o budućnosti, ali ni malo 
ne treba sumnjati, što se tiče Japana, u njegove sposobnosti«.2*) 

Sposobnost Japana »koji je predestiniran da privredno iskoriš- 
ćava Mandžukuo«, kako veli Takahaši, je očigledna. Osobiti položaj 
Japana ogleda se u iskorišćivanju i izvozu sirovina, koje su jedan 
od glavnih problema japanske industrije, pošto Japan njima vrlo 
oskudjeva. Od 25 neophodnih sirovina, prema Sir Thomas Hollan- 
du,#5) nedostaju mu 17. Glavne sirovine u kojima Japan oskudjeva 
su: petrolej, pamuk, kaučuk, bauksit, nikl, olovo, željezo, antimon, 
magnezit, mangan, živa, cink. Japan međutim ima razvijenu pamučnu 
industriju (10,000.000 vretena), razvijenu industriju kaučuka, kemij- 
sku industriju, tešku industriju i druge industrije ovisne o sirovina- 
ma, kojih u zemlji nema nikako ili u nedovoljnoj mjeri. Zato se Ja- 
pan svim silama dao na eksploataciju sirovina u Mandžuriji, koje su 
ga u dobroj mjeri trebale učiniti nezavisnim od inozemstva. Japanci 
danas iskorišćavaju bogate sirovine u svim krajevima Mandžurije, a 
naročito u njenom južnom dijelu, gdje su još prije okupacije imali 
svoje rudnike, plantaže i slična poduzeća. Pored drveta i poljoprivre- 
dnih sirovina tu dolaze rude, a u prvom redu ugalj, željezo, magne- 
zit, olovo i druge. Te se sirovine ili direktno uvoze u Japan ili se 
donekle prerađuju u mandžurskim fabrikama u Dairenu, Harbinu, 
Antungu, Mukdenu, pa se kao poluprerađevine izvoze. 


Pored toga što Mandžurija znači za Japan najpogodnije tržište 
za plasman kapitala i nalazište najjeftinijih sirovina, ona sve veću 
važnost dobija kao tržište za proizvode japanske industrije. »Japan- 
ske industrije« veli admiral Okada, ministar predsjednik prošle 
japanske vlade, »našle su u sudjelovanju na ekonomskoj izgradnji 
Mandžukua sjajnog oduška za svoju ekspanzivnu aktivnost«.25) 
Trgovinska bilanca Mandžukua, koja je inače redovno aktivna, poka- 
zuje zadnje tri godine sve veću pasivu što treba pripisati pojačanom 
uvozu industrijskih proizvoda.?7) 


24) Korekiyo Takahashi: Our Way to Economic Recovery and the Eco- 
nomic Development of Manchoukuo, u zbirnoj publikaciji o privrednom raz- 
voju Japana i Mandžuka: Industrial Expansion of Japan and Manchoukuo, 
Chuga i Shogyo Shimpo, Tokyo 1936. 

25) Sir Thomas H. Holland: Mineral Sanctions as an Aid to International 
Security, Edinburgh 1935. 

: MA Admiral Keisuke Okada: A New Market to the World, IEJM, To- 
yo : 

27) Dobrim dijelom to je materijal za izgradnju novih pruga od velikog 
strategijskog značaja. Od proglašenja nove države do danas sagrađeno je preko 
20 novih željezničkih pruga. Krajem 1935 ukupna dužina tih novih strategij- 
skih pruga bila je 2.188 km. U isto vrijeme je od interesa obratiti pažnju 
na nagli razvoj zračnog saobraćaja. Do kraja 1935 bilo je u Mandžuriji 18 

Svjetsko-politički značaj Mandžukua bio bi u tome, što ekonom- 
ski i strategijski pretstavlja uporište za dalju japansku agresivnost 
na azijskom kopnu i na cijelom Pacifiku uopće. 


DR. MIRKO LAMER 
ROOSEVELTOVA POBJEDA NA IZBORIMA 


Nijednom drugom pretsjedniku Sjedinjenih Država Američkih 
nije narod izrazio toliko povjerenje kao Franklinu D. Rooseveltu u 
njegovoj drugoj izbornoj kampanji. Rooseveltova pobjeda mogla se 
je naslućivati, ali nijedan poznavaoc i istraživač savremene američke 
političke situacije nije očekivao tako ogroman uspjeh. Sva pokusna 
biranja, koja su većinom bila ishitrena, a provodile su ih privatne 
statističke ustanove, pokazivala su Landonovu premoć. Pogled na poli- 
tičku situaciju mutilo je naročito pisanje štampe, koja u demokrat- 
skim zemljama donekle služi kao kriterij za rasuđivanje javnog mi- 
šljenja. Taj je spoljašnji kriterij u ovoj izbornoj kampanji manjkao, 
jer je gotovo sve novinstvo bilo u direktnoj ili indirektnoj službi no- 
vinskog magnata Randolpha Hearsta, vodiča i glavnog propovjednika 
Landonova. Držalo se, da će sistematska novinska propaganda daleko 
više utjecati na široke narodne slojeve i sugerirati im Landonov izbor. 
Ipak i usprkos novinske kampanje i ogromnih financijskih sredstava, 
što su Landonu stajala na raspolaganje od velekapitala (naročito od 
»obitelji« ratne industrije Du Pont, Lamont i Morgan), odlučio se na- 
rod bez obzira na socijalne razlike, da prihvati dosadašnje socijalno- 
ekonomske reforme Rooseveltove i da mu dade punomoć za daljnji 
nastavak rada u istome pravcu. 

Približno od 45 milijuna glasača glasovalo je za Roosevelta oko 
28 milijuna, a za Landona oko 17 milijuna. Prema tome pobijedio je 
Roosevelt s većinom od nekih 11 milijuna glasova. Njegova pobjeda 
nad Landonom je to karakterističnija, što je u tim izborima ubrao 
5 milijuna glasova više, nego li u posljednjima, kad je imao samo 
većinu od 7 milijuna. Sim apsolutni broj republikanskih glasova nije 
se u glavnom niti promjenio, pače je porasao za dva milijuna, jer 
ih je 1932 glasalo 15 milijuna za eks-prezidenta Hoovera. Ako se 
smije pretpostaviti da su u glavnom stari republikanski redovi prema 
tradiciji, svojim interesima i socijalnim nazorima na svijet, glasovali 
ponovno republikanski, moglo bi se predmnijevati, da je masa mlađih 
glasača, koji su prvi puta ove godine izašli na glasanje, glasovala 
rooseveltski. 

Najveći broj glasova ubrala je Demokratska stranka u svojoj 
staroj kuli, južnim saveznim državama, gdje su neke od njih gotovo 


redovnih zračnih linija. U jednom od serije članaka posvećenih japanskoj pene- 
traciji u Mandžuriju, poznati američki novinar William H. Chamberlin piše, 
đa u Mandžuriji postoje danas bolje zračne veze nego li u Japanu (Christian 
Bcience Monitor, Boston, 27 februar 1936). : 

isključivo glasovale za Roosevelta. Tako primjerice u državi Južnoj 
Carolini otpada 98% glasova na Roosevelta, državi Mississippi 97%, 
Georgii 88%, Alabami 87%, Texasu 87% itd. Samo su dvije savezne 
države u kojima je Republikanska stranka dobila natpolovičnu veći- 
nu: Maine i Vermont (obe 57% u korist Landovu). To su dvije države 
na krajnjem sjeveroistoku Sjedinjenih Država uz kanadsku granicu, 
koje oduvijek po tradiciji biraju republikanski, a naseljene su povu- 
čenim rentjerskim, polufeudalnim pučanstvom i radništvom ili selja- 
cima, koje živi s njima u nekoj više feudalno-patrijarkalnoj vezi. 

Budući da u Americi vlada tzv. elektoralni sistem, po kojemu 
stranka, koja zadobije većinu kod »popularnog glasovanja« u nekoj 
saveznoj državi zadobiva ujedno i apsolutno i isključivo pravo svih 
elektorskih glasova — koji se određuju prema broju zastupnika do- 
tične države u zajedničkom parlamentu — dobili su Republikanci elek- 
torsko pravo samo u pomenute dvije države. Prema tome je u prilog 
Roosevelta odlučilo 46 država od sviju 48 saveznih država Amerike. 
Ovako ogromne pobjede s obzirom na raspodjelu elektorata nije do- 
sad zabilježio nijedan pretsjednik Unije. Ovaj elektoralni sistem veo- 
ma oteščava izborne prognoze, jer samo minimalna pobjeda jedne 
stranke u nekoj saveznoj državi donosi joj potpunu pobjedu. 

Od elektoralnih glasova ubrao je Roosevelt 523 u razmjeru sa 
ciglih 8 u prilog Landonov. U izborima od 1932 Roosevelt je također 
pobjedio sa snažnom većinom, ali ipak su Republikanci tada imali 
59 elektoralnih glasova, a on 472. Kad je bio biran 1916 posljednji 
demokratski predšasnik Rooseveltov, Woodrow Wilson, dobila je De- 
mokratska stranka većinu samo od 23 elektoralna glasa (277 :254). 

Rezultat pretsjedničkih izbora nameće nam odmah pitanje, mo- 
žemo li ustanoviti kako su pojedine socijalne grupe glasovale, o čemu 
smo govorili već u posljednjem broju »Ekonomista« (br. 11, novem- 
bar 1936) kod pokušaja pretskazivanja izbora. Kao što smo istakli, 
najveća zagonetka bili su farmerski glasovi, za koje se nije moglo 
znati kuda će se nakloniti. U početku izborne kampanje bili su pri- 
lično nezadovoljni s cijelom akcijom Agricultural Adjustment Acta, 
ali čini se, da je Roosevelt svojim izbornim putem u te krajeve i svo- 
jom akcijom oko suzbijanja ekonomske katastrofe nastale uslijed 
suše, predobio za sebe farmerske simpatije. Da je situacija bila ne- 
dvojbeno kritična u poljoprivrednim predjelima može se zaključiti i 
iz toga, što je njegova pobjeda u tim saveznim državama postignuta 
tek neznatnom nadpolovičnom većinom glasača. Sredo-Zapadne po- 
ljoprivredne države glasovale su za Roosevelta ovako: Iowa: 567, 
Indiana: 57%, South Dakota: 57%, Illinois: 59%, Nebraska: 595,, 
i Kansas: 54% (Landonova republika!). | 

Upravo u slučaju Kansasa je jasno, da je Rooseveltovo djelo oko 
ublaživanja nepogoda od suše utjecalo znatno na izborni rezultat, jer 
je zapadni dio Kansasa, koji je bio pogođen sušom mnogo jače gla- 
sovao za njega nego li istočni dio. U ostalim je farmerskim zemljama 
na sjeveru Sredo-Zapada Roosevelt zadobio veću pobjedu, jer se u 
tim državama već dulje vremena razvija jak slobodnjački agrarno- 
socijalni pokret. Tako u državi Montani i North Dakota, sjedištu Bes- 

partizanske Lige (Non-Partisan League), Roosevelt ubire 73%. odn. 
08% glasova. U Minnessotti, gdje je na vlasti Farmersko-Radnička 
Partija dobiva 66%, a u Wisconsinu, gdje vlada Progresivna Stranka 
ubire 68% glasova. 

Za organizirano radništvo moglo se je predmnijevati, da će dati 
s#ros svojih glasova Rooseveltu poradi njegovih socijalnih reformi u 
pogledu tarifnih ugovora, minimalnih nadnica, skraćenja i uzakonje- 
nja radnog vremena, podupiranja nezaposlenih, javnih radova, soci- 
jalnog osiguranja itd. Republikanci su doduše u kampanji prihvatili 
mnoge radničke zahtjeve, ali nijesu mogli steći povjerenja, jer je iza 
stranke stajao velekapital. U koliko je radništvo doista biralo repu- 
blikanski, to su bili većinom tzv. »radnička viša funkcionerska klasa«, 
ili ondje gdje su bile snažno razvijene poduzetničke »kompanijske 
unije« i gdje su industrijska poduzeća mogla vršiti kontrolu nad gla- 
sanjem, kao što je bio slučaj u manjim industrijskim zatvorenim za- 
jednicama. Ali nesamo da je organizirano radništvo glasovalo za 
Roosevelta, već također i pretežni dio neorganiziranog. Računa se, 
da je od 25 milijuna radničkih glasova Roosevelt zadobio oko 80%. 

Treća grupa, koja je u tim izborima doprinijela mnogo Roose- 
veltovoj pobjedi bili su Crnci. Njihov je upliv bio znatan nesamo na 
Jugu, već i na Sjeveru, gdje u nekim gradovima sačinjava moćne gla- 
sačke skupine, kao što na pr. u Chicagu, Detroitu i New Yorku. Oni 
su sve dosad iz pijeteta i tradicionalnosti glasovali za Republikance, 
jer ih je Republikanac Lincoln oslobodio od ropstva u američkom 
građanskom ratu. Ali poslije tog oslobođenja — koje je imalo više 
ekonomske nego li humanitarne motive, jer je industrijski Sjever 
trebao jeftinu radnu snagu, koja je bila na Jugu feudalnim plantaž- 
nim sistemom vezana — nijesu Crnci od Republikanaca dobili nika- 
kovih koristi. Roosevelt ih je u svom socijalnom zakonodavstvu iz- 
jednačio s Bijelcima. Računa se, da je po prilici tri četvrtine Crnaca 
glasovalo za Roosevelta. 

Crađanski stalež po svojim interesima i po socijalnoj filozofiji 
tvori najneodređeniju grupu s obzirom na Rooseveltov eksperiment. 
Velik dio je glasovao za njega iz interesa, a drugi dio iz svojeg na- 
strojenja. Vidi se ipak po izbornim rezultatima iz velikih gradova, da 
bi u nekima od njih eventualno Landon pobjedio, kad bi bili izbori 
ograničeni na građanski stalež, ali je u tome bio predusretnut radnič- 
kim glasovima. 

Budući da su se u isto vrijeme vršili izbori za Senat i Zastupničku 
Kuću s istim rezultatom, nalazi se danas Amerika u političko-partij - 
skom pogledu u interesantnoj situaciji, naime, da je i tamo gotovo 
postignut jedno-partijski sistem. Republikanci predstavljaju nemoćnu 
šačicu, koja ne može konstruktivno kritizirati rad parlamentarne 
većine. Stoga je i Roosevelt kao uvjereni »demokrata« — u smislu 
mimo tog naslova njegove Stranke — izrazio žaljenje, što u slijede- 
ćem Kongresu ne će imati organizirane partijske opozicije. Jedina 
opozicija, koja se može, a vjerojatno će se i _ razviti, postojat će 
usred redova njegove vlastite Stranke. Ali takova opozicija je veoma 
amorfna, nema vlastite političke fizionomije niti kontinuiteta i cjelo- 

vitosti kritičnog stava, već će sigurno varirati od problema do pro- 
blema s obzirom na interesne sfere pojedinih zastupnika ili efemernih 
zastupničkih grupa. Očekuje se, da će ovaj razmak od 1936 do 1940 
u Americi služiti za rašćišćivanje političkih vidika i grupiranje Treće 
Stranke, čiji se obrisi sporadično i u raznim formama javljahu već 
nekoliko puta diljem posljednja dva decenija. 


Rezultat tih izbora daje Rooseveltu za ovaj novi period pretsjed- 
nikovanja gotovo slobodne ruke, da može provesti svoje socijalno- 
ekonomske reforme. Dosadašnje četiri godine njegova eksperimenti- 
ranja dale su mu dovoljno iskustva, koje su mogućnosti i granice, s 
ekonomsko-interesnog i psihološkog stanovišta, za ostvarenje izvjes- 
nog tipa planskog gospodarenja unutar Amerike. On je u te četiri 
godine ispitao temelje i stvorio platformu za daljnji rad, izobrazio i 
uredio prvi birokratski aparat Amerike, te mu je sada otvoren put, 
da socijalno-ekonomske zasade »New Deala« sistematski, a ne samo 
eksperimentalno izvodi. 


PREGLED 


Zlatni stabilizacioni fondovi kao baza novog tipa valutnih sistema. — 
U diskusijama o savremenoj svjetskoj devalvaciji ne naglašuje se dovoljno, da 
se danas radi zapravo o jednom tipu devalvacije, koji se bitno u svojim meto- 
dama stabiliziranja oscilacija novčane vrijednosti razlikuje od pređašnjih, te 
da se zapravo uvodi nov valutarni sistem. Taj valutarni sistem imade više 
internacionalne homogenosti nego li pređašnji nesinhronički pokušaji utvrđenja 
čistog zlatnog standarda ili bullion standarda ili pače sistemi čiste manipuli- 
rane papirne valute. Zlato gubi doduše ulogu »fetiša«, ali na njegovo mjesto 
nije stupio sistem apstraktnog manipuliranja valute, već ono i nadalje zadržava 
svoj karakter sredstva uređivanja intervalutarnih odnošaja, ali u posve novoj 
formi. Ta nova metoda stabilizacije valutnih tečajeva sastoji se u stvaranju 
»zlatnih stabilizacionih fondova«, koji se dobivaju kao ostatak zlatne zalihe, 
odnosno »profit«, nakon sniženja zlatne sadržine novca devalvacijom. 


Velikoj Britaniji imade se pripisati prvenstvo u iznalaženju tog novog 
postupka, te je ona i u tom slučaju kao i sve dosada kroz ekonomsku historiju 
pokazala najveću ingenioznost i elastičnost na tom području. U aprilu 1932 
uvela je Engleska taj postupak da zaštiti nakon deprecijacije svoje valute 
daljnje fluktuacije. Sjedinjene Države slijedile su taj primjer god. 1934, kad 
je Roosevelt nakon deprecijacije dolara proveo njegovu stabilizaciju. A ove 
godine pošle su za korakom Engleske i Amerike mnoge druge evropske države, 
te je na taj način stvoren blok zemalja »stabilizacionih fondova«. Snaga tih 
fondova, stvorenih iz profita u zlatnoj rezervi uslijed sniženja zlatne sadržine 
novca ili ukinuća njegove konvertabilnosti, iznosi danas u svim tim zemljama 
oko pet miljarda dolara. Sam engleski fond stvoren 1932 (Exchange Equali- 
zation Account) iznosi oko 2 miljarde dolara. Američki fond iznosio je ispočetka 
između 2 do 2,8 miljarda dolara, ali je od toga izvjestan dio bio upotrebljen 
za samu stabilizaciju, i u druge svrhe, te danas postoji fond od 1,8 miljarde 
dolara. Novi francuski fond iznosi po prilici oko pola miljarde, švicarski oko 
133 milijuna, nizozemski oko 159 milijuna dolara, a snaga ostalih nije još 
točno poznata. i 

Dakako dotle, dok je postojao čisti zlatni standard, nije bilo potrebe 
tim stabilizacionim fondovima, ali otkako je prestala automatska izmjena 
valute prema fiksiranom zlatnom paritetu, te zakon ponude i potražnje sam 
ne vlada, ukazala se očita potreba za novim sredstvima reguliranja. Engleska je 

iskušala tu metodu stabilizacionih fondova u posljednje četiri godine i čini 
se da je toliko zadovoljna s njome, da ne pokazuje nikakove namjere, usprkos 
tansiranja mnogih nagovještanja o vraćanju starome zlatnom standardu, da 
se doista tome vrati. Vidjet ćemo da je taj tip reguliranja valute mnogo 
jednostavniji i jeftiniji, niti ne zahtjeva toliko zlatnog vezanog pokrića niti 
skupog brodarenja zlatom. 

Koju funkciju vrše ti fondovi prikazat ćemo to na primjeru engleskog 
fonda. Ako bijeg kapitala iz Francuske dolazi u Englesku, te Francuzi kupuju 
sterlinge, onda će taj fond izdavati Francuzima sterlinge i kupovati franke. 
Fond nabavlja sterlinge na londonskom tržištu prodajući mu blagajnične zapise 
(Treasury bills), te na taj način oduzima 8 londonskog tržišta nabujalu go- 
milu stranog kapitala. Ako pak engleski kapital bježi iz zemlje, onda fond 
kupuje sterlinge za franke, te tim sterlingima iskupljuje svoje blagajnične 
zapise. Ako se fond u tim transakcijama ne bi služio zlatnom rezervom, već 
samo sterlingima i devizama, došlo bi mnogo brže do iscrpljenja i nastupilo 
bi ranije nepovjerenje. Taj stabilizacijoni fond na taj način utječe veoma 
povoljno na intervalutarnu i intravalutarnu situaciju te naročito na spreča- 
vanje prekomjernog bijega ili navale stranog kapitala. 

Iako taj tip valutarnog sistema pokazuje internacionalnu homogenost, 
ipak se i u ovom slučaju, kao što i općenito u savremenoj ekonomskoj politici, 
prebacuje težište reguliranja internacionalnih odnosa na unutrašnju nacionalnu 
ekonomiju. Ti stabilizacioni fondovi imadu ulogu da omoguće svakoj državi, 
da može vlastitom snagom regulirati inter- i intra-valutarne odnose, te da 
oslobodi reguliranje valute od slobodnih međunarodnih fluktuacija. 

: Dr. Mirko Lamer 


četverogodišnji plan i reprivatiziranje privrede u Njemačkoj. — Na de- 
vatvaciju francuskog franka od 26 septembra 1936 i na valutni sporazum 
Francuske, Engleske i U.S.A. od 12 oktobra 1936, nakon čega je uslijedila 
redom devalvacija Švicarske, Holandije, Italije, Čehoslovačke, Grčke i Rumunj- 
ske, Njemačka je odgovorila četverogodišnjim planom, kojim je 
došlo do odsudne gospodarske bitke između Njemačke i država, koje su deval- 
virale. Prema njemačkom stanovištu nije devalvacija francuskog franka uslije- 
dila kao prvi poticaj u svrhu oživljenja međunarodne trgovine, nego u inte- 
resu jačanja francuskog izvoza, kako bi se izravnao pasivni saldo trgovinske 
bilance i spriječio dalnji odliv zlata iz Francuske. Isto tako nije imalo za cilj 
uklanjanje bariera svjetskoj trgovini to, što je Francuska snizila svoje uvozne 
carine, nego je to preventivna mjera, da se ne bi prekomjerno digle cijene 
unutar granica same Francuske nakon provedene devalvacije. 

Osnovna misao četverogodišnjeg plana je privredna 
autarhija Njemačke. Sredstvo za njegvvo sprovođenje je izgradnja 
novih i ojačanje postojećih industrija, te održavanje ravnoteže u trgovinskoj 
bilanci. Njemačka, nemajući ni zlata ni deviza, prisiljena je, da uvozi samo 
onoliko, koliko može izvesti, no u prvom redu ide za tim, da uvoz svede na 
što manju mjeru. Umjesto uvoza ispoljava se jaka tendenca, da se veliki dio 
potreba namiri iz domaćih sredstava. Za godinu 1937 predviđa se, da će Nje- 
mačka moći iz vlastitih proizvoda da podmiri 2/3 potrebe na lanu. Produkcija 
konoplje se povećala ove godine toliko, da može podmiriti već 1/4 domaće po- 
trebe. Brojčano stanje ovaca, čija se vuna upotrebljava isključivo za domaće 
tvornice, povećala se od 1935 godine za 1092. Naročito se povećalo sintetičko 
dobivanje sirovina: tako se proizvodnja umjetne svile povećala za 1/5. Nove 
investicije za dobivanje benzina iz kamenog i mrkog ugljena imaju sve veće 
značenje. 

Za izgradnju predviđenih investicija, potrebnih za sprovođenje četvero- 
godišnjeg plana, nužna su materijalna sredstva, novac. Njemačka može da na- 
bavi taj novac danas samo putem jačeg oporezovanja, putem unutrašnjeg zaj- 
ma i povlačenjem kapitala investiranog u privatna privredna preduzeća. 
Jače poresko opterećenje njemačke privrede ne bi naišlo 
na najbolji prijem, a osim toga svrha u koju se ima upotrijebiti taj novac ne 
dozvoljava ovakav način pribavljanja financijskih sredstava. Preostao je dakie 
drugi put, raspis unutrašnjeg zajma, pošto radi evropskih poli- 

tičkih zapletaja o jednom vanjskom zajmu ne može biti ni govora. Uslijed toga 
raspisan je početkom novembra 1936 njemački unutrašnji zajam u iznosu od 
500 milijuna RM, uz 44% kamata, i kurs od 9834%, od koje svote je odmah 
upisano 100 milijuna RM a 400 milijuna stavljeno je na raspolaganje privredi 
i pojedincima za upis. Dospjeće zajma je prosječno 9 godina, dakle neka sre- 
dina između kratkoročnih i dugoročnih zajmova. Prilikom samog poziva na 
upis naglašeno je, da zajam služi za pokriće letećih dugova, za naoružanje i 
Za sprovođenje četverogodišnjeg plana. S ostalim dosadašnjim unu- 
trašnjim zajmovima ukupno unutrašnje dugovanje Nje- 
mačke iznosi 4 milijarde RM. Sprovođenje četverogodišnjeg plana 
povjereno je ministru predsjedniku Hermannu Gdringu, koji je 7 novembra 
1936 izdao 6 uredaba, kao uvod u ostvarenje plana. Ovim uredbama je svrha 
stvaranje što jačeg kadera stručnih radnika metalur- 
ške i građevne industrije, koje će imati glavnu ulogu kod sprovo- 
đenja novog plana. Tu imamo obavezno držanje šegrta u pomenutim industrij- 
skim granama, i to kod svakog poduzeća srazmjerno broju zaposlenih radnika, 
kako bi se uskoro dobio jaki stručni podmladak. U drugoj je uredbi točno i 
poimence navedeno, koje se industrije smatraju metalnim i građevnim inđu- 
strijama. Posebno je naveden cilj i zadatak države u ovom če- 
tverogodišnjem pianu: stvaranje vojne moći njemačkog naroda, osi- 
guranje hrane i živežnih namirnica iz domaćih sredstava, izgradnja domaće 
proizvodnje za industriju potrebnih sirovina, unapređivanje izvoza i stvaranje 
zdravih stanova za radništvo. Dalnja uredba predviđa, da se za gradnju novih 
zgrada mora tražiti prethodna dozvola, u koliko njihova vrijednost prelazi 500 
RM, za privatnike, odnosno 25.000 RM, za javne ustanove. Time se hoće pro- 
vesti kontrola države nad cjelokupnom građevnom djelatnošću. Slijedećom 
uredbom obavezana su poduzeća, koja zaposluju preko 10 radnika, da uzmu 
razmjerno u posao i radnike preko 40 godina. To pretstavlja samo početak 
raznih mjera, kojima Njemačka nastoji provesti u život svoj novi plan. 

Kao treće sretstvo nalazimo povlačenje državnog 
kapitala koji je investiran u privatna poduzeća, te 
prepuštanje daljnje inicijative privatnicima. Država se 
angažirala u većoj mjeri kapitalom u privatnim poduzećima u vremenu jake 
privredne depresije, a njeno sadašnje povlačenje moglo je uslijediti tek povodom 
naglog konjunkturnog poleta, naročito u 1936 gođini. Privatna poduzeća naime 
traže u periodama krize i depresije pomoć i zaštitu države, ali čim ova perioda 
jedamput prođe, nastoje, da se oslobode dalnjih veza sa državom. 

Ne ulazeći u analizu činjenica, uslijed kojih je došlo u Njemačkoj do 
sadašnjeg konjunkturnog poleta, konstatiramo samo, da on doista postoji, i da 
& kao logična posljedica javlja gornja tendenca privatnih poduzeća, koje je 
država nastojala da iskoristi na taj način da ponovno dođe u posjed kapitala, 
svojevremeno investiranih u privatna poduzeća. Ovi kapitali bili su plasirani 
ili u dionice ili u obligacije poduzeća, a od toga se samo u toku 1936 godine 
povratilo u državnu blagajnu oko 150 milijuna RM. Najveći dio ovog iznosa 
dobila je država time, što je povratila t. zv. Sperrminorititsbeteiligung tvor- 
nice Gelsenkirchen Udruženim tvornicama čelika (Vereinigte Stahlwerke) pri- 
likom fuzije ovog poduzeća sa poduzećima Phčnix, Gelsenkirchen i Zypen- 
Wissen. 

Dionice, koje su vlasništvo države u Essenskom rudniku kamenog uglja 
(Essener Steinkohlen A. G.) isplatila je državi financijska grupa Harpen na- 
kon što joj je uspjelo zaključiti povoljan zajam u tu svrhu od 15 milijuna RM. 
Dalje je država prodala za 22 milijuna RM dionica Komercijalne i privatne 
banke (Kommerz- und Privat-Bank) te ju je tako barem djelomično repriva- 
tizirala, jer još uvijek leži kod Golddiskontbanke jedan paket dionica ove banke 
u iznosu od 34 milijuna RM. Isto se tako nalazi u posjedu Golddiskontbahke 
30 milijuna RM dionica Deutsche Diskontbank. I kod Dresdner banke su Gold- 
điskontbanka i država neposredno zainteresirane sa više od 90% dioničkog 
kapitala. 

Država je osim toga angažirana u brodogradnji, koja 
je prošlih godina za vrijeme zavladale krize naročito jako postradala. Koncern 
Degchimag morao je 1932 godine smanjiti svoj dionički kapital! u srazmjeru 

20 : 1, dok se stanje danas znatno popravilo (naoružanje!), te se njegove dio- 
nice opet traže. Tako se đržava riješila dionica i ovog poduzeća u iznosu od 
3.6 milijuna RM, koje je prodala jednom privatnom koncernu. Isti je slučaj i 
kod poduzeća Hamburg-Sidamerikanische Schifffahrsgeselischaft, koje je 1933 
godine moralo provesti sanaciju i smanjiti svoj kapital u srazmjeru 3:1. Pro- 
dajom ovih dionica državna je blagajna dobila 8 milijuna RM. 

U augustu 1936 došlo je do povratka, u formi hipotekarnog kredita datog 
zajma od 15% milijuna RM industrijskom koncernu Ročochling u Včiklingenu, 
a isto tako i do povratka 11 milijuna RM, koje su država (Reich) i Prusija, 
svaka po polovicu, dale kao kredit Donjošleskim rudnicima ugljena. 

Ovi primjeri dostaju, da se konstatira tendencija prepuštanja 
inicijative privatnicima od strane države s jedne strane, 
kao i nastojanje države s druge strane, da sva novčana sretstva, do kojih 
može doći, koncentrira kod sebe, kako bi mogla udovoljiti velikim financijskim 
zahtjevima, koje iziskuje realizacija četverogodišnjeg plana. Koliko će se u 
tome uspjeti, pokazat će budućnost. Ivo Crnić 


Uređenje čehoslovačkog tržišta žitom.!) — Raspadom bivše Austro-Ugar- 
ske monarhije i stvaranjem Čehoslovačke države nastala je potreba za promje- 
nom dotadanje gospodarske strukture sastavnih dijelova nove države. Naročito 
živa potreba za preorijentacijom bila je u poljoprivredi. U sklopu bivše A. U. 
monarhije čehoslovačka poljoprivredna proizvodnja bila je sticajem okolnosti 
upućena u glavnom na proizvodnju šećerne repe, ječma, raži i zobi. Sve ostale 
poljoprivredne potrebe, a naročito pšenicu nabavljalo se je iz drugih dijelova 
bivše A. U. monarhije (Dunavski bazen) gdje su proizvodne prilike bile po- 
voljnije. Stvaranjem novih država u Dunavskom bazenu nastala su i nova ca- 
rinska područja, čime je cirkulacija dobara dobila novi smjer. 


Žitno gospodarstvo Čehoslovačke za prvo vrijeme nakon njenog stvara- 
nja nije se mnogo razlikovalo od žitnog gospodarstva bivše A. U. monarhije. 
Slično austrijskom uredu za promet žitaricama za vrijeme rata u Beču, osno- 
vana je u januaru 1919 god. u Pragu državna ustanova sa zadaćom da regu- 
lira promet žitom. Već 1921 god. sa prvim znacima normalizacije gospodar- 
skih prilika ukinut je strogi nadzor nad prometom žitarica. 


čehoslovačka gospodarska politika do pojave svjetske agrarne krize za- 
postavljala je svoju poljoprivredu u korist industrije. Ona je bila konzekventna 
u nastojanju da pomoću niskih cijena poljoprivrednih proizvoda smanji pro- 
izvodne troškove svoje industrije i tako poveća njene izvozne mogućnosti. Ta 
gospodarska politika naišla je na razumljiv otpor agrarnih krugova. Zbog tog 
otpora bila je čehoslovačka vlada prisiljena 1925 god. uvesti carinu na uvoz 
žitarica. Međutim uslijed niskih carinskih stavaka željeni učinak na pobolj- 
šanje unutarnjih cijena žitarica je izostao. 


S dolaskom gospodarske krize zahtjev poljoprivrednika za promjenom 
gospodarske politike u cilju stabilizacije cijena žitaricama bio je sve življi. 
Sa zakonom od 5. VI. 1930 bila je za neke žitarice uvedena pomična carinska 
skala. Dodatke toj skali određivala je država na temelju prosječnih cijena. 
Uslijed sve jačeg pada cijena žitaricama na svjetskom tržištu pokazala se je 
ubrzo ta carina neefikasnom. Država je tada uvela u cilju poboljšanja cijena 
prisilno miješanje domaće pšenice i raži sa stranom. Prvobitni visoki postotak 
miješanja (95% domaće raži i 75% domaće pšenice) bio je postepeno snižavan 
u toku 1930-31 god. Budući se i to doskora pokazalo nedovoljnim za održanje 
cijena žitaricama pokušalo se je pomoću uvoznih dozvola regulirati uvozne 
količine. Davanje uvoznih dozvola bilo je povjereno posebnoj komisiji. U au- 
gustu 1932 osnovan je žitni sindikat. Pri osnivanju žitnog sindikata sudjelo- 
vali su poljoprivredni, mlinarski, trgovački i konzumni krugovi. Svrha sindi- 
kata bila je administrativno uređenje uvoza žita i mlinskih proizvoda. 

Odbor Sindikata preuzimao je od Ministarstva trgovine uvozne dozvole i 
posredno preko organizacija dijelio članovima tih organizacija prema stvarnim 


1) Povodom članka Dipl. Volksw. Giinther Diliner u ovogodišnjem novem- 
barskom broju Weltwirtschaftliches Archiv-a. 

potrebama. Sindikat imao je zadaću, da regulira uvoz inostranog žita i mlin- 
skih proizvoda i da na taj način osigura domaćoj poljoprivredi dovoljnu prođu 
i minimalnu cijenu. Osim toga je Sindikat bio odgovoran za dovoljno i uredno 
snabdjevanje pučanstva žitom. Cijene žitu određivala je vlada. Sindikat je imao 
pravo određivati i specijalne takse u svrhu izravnanja minimalnih cijena i ci- 
jena ocarinjenog inozemnog žita. , 

Reguliranjem uvoznih količina može se povoljno uticati na cijene samo 
tako dugo, dok postoji potreba uvoza. Stoga je uvađanje uvoznih dozvola dje- 
lovalo povoljno samo na cijene pšenice, dok kod raži, ječma i zobi taj uticaj 
bio je minimalan ili nikakav. 

Čehoslovačka je pokušavala stabilizirati cijene žitaricama na domaćem 
tržištu i intervencionim kupnjama. Ponajprije raži, a kasnije pšenice. Inter- 
vencione kupnje služe samo časovitom oterećenju tržišta i njihov je uspjeh 
privremen. 


Politika stabilizacije cijena donekle je uspjela kod pšenice. Kođ raži je 
ta politika bila onemogućena velikim suvišcima. Ječam i zob nijesu uopće bili 
obuhvaćeni tim nastojanjima. Rezultat tome svemu bio je, da su se površine 
zasijane pšenicom znatno povećale. Tom povećanju pridonijela je svjetska 
kriza šećera, uslijed koje su se površine, koje su bile zagijane šećernom repom 
pretvarale u površine zasijane pšenicom. 

Zbog slabih rezultata dosadanjih nastojanja, da se stabilizira cijena žitu, 
uveden je u julu 1934 žitni monopol. Prema zakonu od 14. VII 1934, kojim se 
uređuje to pitanje, isključivo pravo kupovanja i prodaje žita, brašna i mlin- 
skih proizvoda na veliko pripada Čehoslovačkom žitarskom društvu. Cijelo ure- 
đenje prometa temelji se na sistemu dekretiranih cijena i to kako za proizvo- 
đače tako i za trgovce. Cijene su bile određivane regionalno i rasle svakog mje- 
seca. Za bolje kvalitete društvo je plaćalo naročite dodatke. Društvo je bilo 
prisiljeno kupovati sve od proizvođača ponuđene joj količine žita. Isto i pro- 
izvođači smjeli su prodavati žito samo Žitarskom društvu. 

Uslijed opadanja potrošnje pšenice za skoro 25% žetva u 1933-34, i ako 
slabija od prošle godine, dovela je do nesrazmjerne ponude i potrošnje i stva- 
ranja zaliha pšenice. Tako nastaje novi problem u čehoslovačkoj žitnoj politici, 
problem likvidiranja zaliha. Taj problem je to teži što je postojala stalna ten- 
denca proširavanja površina pod pšenicom. 

Izvoz tih zaliha uspio bi samo uz velike subvencije jer nerazmjer između 
cijene pšenici na čehoslovačkom i svjetskom tržištu je velik. Povećanje po- 
trošnje pojeftinjenjem kruha bilo bi samo privremeno rješenje, jer bi kao re- 
akcija nastupila povećana proizvodnja. Ograničavanje zasijanih površina u 
praksi je teško provesti zbog kontrole. 

Čehoslovačka vlada izabrala je ipak ovo posljednje # naredbom od 20 
jula 1935 odredila smanjivanje površine pod pšenicom za 8% prema prošloj 
gođini. Međutim stvarno je smanjeno samo za 1.9%. 

Zajedno sa produženjem monopola do 1940 određena su za god. 1936-37 
nova ograničenja glede zasijavanja žitaricama. Ministarstvo poljoprivrede od- 
redilo je razmjer prema kojemu se smiju na pojedinom posjedu obzirom na 
druge kulture sijati žitarice. Taj razmjer je različit prema veličini posjeda. 
Određivanje tog razmjera baziralo se je na razmjeru, koji je postojao 1930 
god. Kontrola tom provedbom je pojačana. Institucija stalnih cijena ostala 
je i dalje. i 

čehoslovačka žitna politika nalazi se pred teškim zadacima. Dok s jedne 
strane pritiskuju čehoslovačku velike zalihe neprodanog žita, dotle je zbog 
Svoje industrijske politike prisiljena uvoziti još i inozemno žito. Subvencioni- 
ranje bilo izvoza bilo domaće potrošnje žita može se upotrebiti samo kao pri- 
vremena mjera žitne politike. Za stalno rješenje toga problema bila bi po- 
trebna strukturna promjena čehoslovačke poljoprivrede. Vilko Lehner 


Organizacija i rad Turističkog savjeta Savske banovine. — Nagli razvitak 
turizma posljednjih godina i njegovo veliko značenje. po narodnu privredu, dali 
gu povoda donošenju zakonskih propisa, koji se tiču organizacije turizma u 
Jugoslaviji. U tom je pogledu od najveće važnost Uredba o unapređenju tu- 

rizma od 20 februara 1936, pa je njome popunjena praznina u turističkom 
zakonodavstvu i udaren temelj turističkoj politici za cijelu državu. Utvrđena je 
nadalje nadležnost državnih vlasti odnosno onih ustanova, kojima je povjerena 
briga oko turizma. Ovime je država preuzela definitivno u svoje ruke vodstvo 
turističke politike, koja je do nedavno uglavnom bila u rukama privatne ini- 
cijative. Privatna inicijativa, tj. djelatnost slobodnih organizacija, društva i 
pojedinaca, nije ni sada isključena, jer joj je i dalje ostavljena sloboda dje- 
latnosti na polju turističke radinosti, ali nema više značaj prvog čimbenika, 
pošto je predviđena suradnja s državnim vlastima. 


Spomenuta uredba predviđala je donošenje Pravilnika o ustrojstvu mjes- 
nih turističkih odbora i Pravilnika o organizaciji i djelokrugu rada banovin- 
skih turističkih savjeta, koji su za područje Savske banovine već donešeni, 
i to prvi pravilnik 28 maja, a drugi 8 juna 1936 god. Od interesa je, u vezi 
s nedavnim zasjedanjem Turističkog savjeta Savske banovine (23 i 24 novem- 
bra 1936), da se iznesu odredbe o njegovoj organizaciji. 

Prema odredbi čl. 1 pomenutog pravilnika, Turistički savjet je savjeto- 
davni organ banske uprave (odjeljenja za trgovinu, obrt i industriju). Zadatak 
je savjeta (čl. 2): 1) da surađuje u izradi godišnjeg programa banske uprave 
na unapređenju turizma kao i pri odobravanju programa rada općina, koje 
budu proglašene za turistička mjesta u smislu či. 2 Uredbe o unapređenju 
turizma; 2) da daje mišljenje i prijedloge u vezi s banskim i općinskim tak- 
sama, prirezima, nametima i dažbinama, koje su u vezi s turizmom i ugosti- 
teljstvom; 3) da daje mišljenje i podnosi prijedloge kako će se utrošiti državne 
i banovinske dotacije namijenjene unapređenju turizma; 4) da daje mišljenje 
Oo pravilnicima i odredbama, koje se donose u smislu či. 6 Uredbe o unapre- 
đenju turizma; 5) da daje mišljenje kojim bi javnim radovima u banovini tre- 
balo dati prvenstvo s obzirom na privrednu važnost turizma; 6) da predlože 
mjesta, koja bi po svojim uslovima trebalo proglasiti turističkim mjestima, 
ako nadležne općine to ne urade u smislu čl. 3 Uredbe o unapr. turizma; 7) 
da daje mišljenje o turističkoj propagandi za područje banovine; 8) da pred- 
laže što treba poduzeti i kako pomoći osnivanje društava za unapređenje tu- 
rizma kao i društava kojima je cilj uljepšavanje mjesta, pošumljivanje, ču- 
vanje prirodnih ljepota, spomenika i drugih objekata važnih za unapređenje 
turizma; i 9) da daje banskoj upravi na pitanja turističko-prometnog značaja 
stručna mišljenja i da u svom djelokrugu i svojom inicijativom stavlja po- 
trebne prijedloge za unapređenje turizma u banovini. Clan 3 određuje tko sve 
ulazi u savjet. članovi se biraju na 3 godine (čl. 4). Članovi savjeta državnih 
nadleštava postaju po položaju, dok sve ostale: pretstavnike samoupravnih 
ustanova, komora i prinudnih stručnih organizacija, slobodnih organizacija, 
privatnih društava te lica osobito zaslužna za turizam, postavlja Kr. banska 
uprava, Odjeljenje za trgovinu, obrt (zanatstvo) i industriju. Članstvo u 8sa- 
vjetu je počasna služnost (čl. 7). Savjet se sastaje kadgod ga Ban pozove, a 
najmanje jedamput godišnje (čl. 8). Izdaci učinjeni u poslovima savjeta pa- 
daju na teret banovinskog budžeta (čl. 10). 

U krilu Turističkog savjeta osnovani su za rješavanje najvažnijih turi- 
stičkih pitanja razni odbori: za izradu pravilnika, propagandu, ugostiteljstvo, 
saobraćaj, putove, regulacione planove, čuvanje starina i ispitivanje klimat- 
skih faktora. 

Koliku važnost ima turizam za ovdašnje krajeve, vidi se iz slijedećih 
podataka, koji su iznijeti pred savjet. 

Prema podacima za godinu 1935 odbacio je turizam narodnoj privredi 
Savske banovine iznos od Din 142,220.000. Kod toga je značajna činjenica, da 
ođ ovog iznosa otpada na prihod od inozemaca Din 77,130.000, a tek manji 
dio od 65,090.000 na domaće posjetioce. Prema aproksimativnom računu mogu 
Se prihodi raspodijeliti na pojedine grupe narodne privrede ovako: 

1) za ugostiteljstvo, hranu i poslugu i takse 50,5% ili Din 74,003.000, 

2) na razne sitne nabavke i zabavu 24.2% ili Din 32,235.000, i 


3) na prevozne troškove 25.3% ili 35,982.000. 

Od brutto prihoda koji otpada na ugostiteljstvo, dakie na hotele, resto- 
rane, gostione i privatna lica, koja izdaju sobe (u visini od Din 74,003.000), 
ide u korist zemljoradnje, odnosno zanatskih struka koje prerađuju zemljo- 
radničke proizvode iznos od oko Din 32,500.000, a ostatak od 41,503.000 otpada 
pa plaće namještenika, režije, uzdržavanje objekata, kamate, reklamu, osigu- 
ranje i sl. 

Ako se uzmu još u račun i razni nabavci, koje turisti i putnici čine u 
Savskoj banovini, dobivamo ukupni brutto prihod od cca Din 160,000.000, što 
iznaša skoro % čitavog prihoda od turizma .Kod toga valja naročito na- 
glasiti, da od gornjih brutto iznosa otpada na t. zv. pasivne krajeve, dakle na 
Hrvatsko Primorje sa zaleđem i Gorski Kotar 75.8%, a ostatak od 24.2% na 
kupališta i ostala turistička mjesta. 


Kada se imaju dakle u vidu sve koristi koje pruža turizam, opravdano je. 
da država legislativnim radom i mjerama poduzme sve kako bi stvorila što 
povoljnije uslove za njegov razvoj na korist općih narodnih interesa. 


Vlad. Kokotović. 


BIBLIOGRAFIJA 


Bibliografija jugoslavenske privredne književnosti za godinu 1935. Za- 
greb, 1936, VIII — 40 stranica, cijena Din 10. Izdanje Trgovinsko-industrijske 
komore u Zagrebu. — Najnovija publikacija TI komore u Zagrebu, koja je ne- 
davno izišla iz štampe, nosi gornji naslov, a predstavlja uspjeli pokušaj, 
da se redovno godišnje izdaje jedan pregled cjelokupne bibliografije privredne 
literature u Jugoslaviji. Zamisao o ovoj privrednoj bibliografiji nikla je već 
prije 10 godina u knjižnici TI komore u Zagrebu, a realizirana je tek sada, 
razrađujući jedno područje kulturnoga rada, koje je polje kod nas još sasvim 
neobrađeno,. Bibliografski rad, koji je kod naprednijih na- 
roda već davno poznat i stručno vođen, kod nas je pri- 
lično nepoznat »s razloga, što kod nas još nisu stvoreni potrebiti pred- 
uslovi za pouzdan i sustavan bibliografski rad. U Jugoslaviji naime nije još 
zakonom do kraja uređeno podavanje t. zv. obaveznih primjeraka štampe glav- 
nim državnim knjižnicama u Beogradu, Zagrebu i Ljubljani, pa je za to kod 
nas nastojanje bibliografovo oko sakupljanja bibliografske građe (knjiga, ča- 
sopisa i sl.) skopčano s nerazmjernim trudom« (iz predgovora). Već prvi po- 
gled na sadržaj i raspodjelu materijala dokazuje, da je izradba ove privredne 
biografije bila povjerena apsolutno povjerljivim i stručnim osobama u knjiž- 
nici Trgovinsko industrijske komore uz suradnju Sveučilišne knjižnice u Za- 
grebu. Početak je svakako odličan, pa treba i dalje na- 
staviti izdavanjem ovakve svakogodišnje privredne 
bibliografije, kojom se mogu vanredno dobro služiti u prvom redu naučni 
ekonomski radnici, a dakako i praktični privrednici. 


Temelj ovoj publikaciji privredne književnosti je- 
su: gospodarska djela, privredne publikacije uopće, te 
stručni časopisi. Na dvije stranice (VII—VIII) citirani su odnosni ča- 
sopisi, koji su za bibliografiju iskorišćeni. Ima ih 122 na broju, i to: 16 iz Slo- 
venije, 45 iz Zagreba i hrvatskih krajeva, 10 iz Vojvodine, 47 iz Srbije i 4 iz 
Bosne. Svakako vrlo interesantna podloga za statističke svrhe prosuđivanja 
interesa i nivoa pojedinih predjela Jugoslavije. U glavnomu su tu izneseni svi 
časopisi privrednoga i socijalnog naučnog karaktera, koje prima Trgovinsko- 
industrijska komora ili Sveučilišna knjižnica. Karakteristika svih tih 
je u glavnom, da su maleni opsegom, da su siromašni sadržajem, a prema 
tome su sigurno i s tiražom vrlo skromni. Tvrdi se u informiranim krugovima, 
da je poprečna naklada pojedine revije tek 1000 komada po broju. Jedinu is- 
nimku čine t. zv. službene i poluslužbene revije u Beogradu, kojih ima oko 
20, a glasila su pojedinih državnih nadleštava i ustanova, n. pr.: Arhiv Mini- 

starstva trgovine i industrije, Opštinske novine grada Beograda, Privredni 
pregled Ministarstva inostranih poslova (konzularno privredno odelenje), Sa- 
obraćajni Vesnik, Zadrugarstvo, glasnik Saveza nabavljačkih zadruga državnih 
službenika i t. d. 

Raspored materijala je slijedeći: A. Opći dio (Opća pitanja 
privrede, informacije, reklama i propaganda, kongresi, konferencije, sajmovi 
izložbe i 8l.), B. Posebni dio (Poljoprivreda, Stočarstvo i stočni proizvo- 
di, Šumarstvo i lovstvo, Rudarstvo, Vinogradarstvo i vinarstvo, Voćarstvo, 
vrtljarstvo i povrćarstvo, Peradarstvo i peradarski proizvodi, Ribarstvo, Pče- 
larstvo, Svilarstvo, Zadrugarstvo, Trgovina, Industrija, Zanatstvo, Financije, 
Novčarstvo, Porezi i daće, Carine, Međunarodni odnosi, Saobraćaj, Pošta, te- 
legraf i telefon, Javna uprava i samouprava, Pravosuđe, Stručna nastava, So- 
cijologija i socijalna politika, Turizam i ugostiteljstvo, Tehnologija, Biroteh- 
nika i Statistika). U svih 29 poglavlja nalaze se i odgovarajuća podpoglavlja 
radi boljeg i sistematskijeg prikaza predmeta. Iz gornjih se naslova vidi, da 
je obuhvaćen cjelokupni gospodarski život naroda i države. 

Većinu iznesenih bibliografskih podataka predstavljaju članci, kojih 
ima oko 1300. Dakako da se je uzimalo po mogućnosti samo članke, koji su 
potpisani po autoru, a ne anonimne ili redakcijske. To je razlog da ih nema da- 
leko više. Djela, knjiga i publikacija ima navodno oko 200, 
vjerojatno je tu sve, što je u godini 1935 izišlo iz štampe na hrvatskom, slo- 
venskom i srpskom jeziku. To su sve vrlo interesantni i dragocjeni podaci 
iz oblasti narodne privrede ne samo za bibliografa ili bibliofila, nego i za prak- 
tičare i za naučne radnike. Prema tome je citirano ukupno oko 1500 sa- 
stavaka, što dokumentarno ilustrira siromaštvo privredne literature u Jugo- 
slaviji. 

Na kraju se knjige nalazi poimenično kazalo svih pisaca. 
koji se u Bibliografiji spominju. Ima tu 629 privrednih pisaca, 
mnogo poznatih, a još više neznanih autora. I opet jedna poučna statistika: 
497-orica napisali su samo po jedan sastav, a tek 132-jica više od jedan! Dakle 
novi dokaz o nedostatku kontinuiteta znanstvenog rada. 

Publikacija »Bibliografija jugoslavenske privredne književnosti za go- 
dinu 1935« je doista vjerno ogledalo naših prilika. Zbog njezine velike prak- 
tične koristi svakako je potrebno, da nastavi s izlaženjem za 1936 i slijedećih 
godina. Tek kad budemo imali barem više ovakovih go- 
dišnjih privrednih bibliografija, moći ćemo stvoriti 
jasniji i potpuniji pregled ne samo o kvantiteti nego i 
o kvaliteti čitave stručne privredne literature u Ju- 
goslaviji. 

Publikacija je osobito dobar putokaz privrednim piscima i studentima 
radi orijentacije i informacije, o kojim problemima se piše i gdje se odnosni 
materijal može u potrebi naći. Prikazana publikacija je prema tome vrlo ak- 
tuelna i vrlo korisna edicija, a glavna zasluga za njezin sastav 
ide poznatom bibliotekarskom stručnjaku Dru Josipu 
Bađaliću. Dr. Zlatan Ružić 


Reiser J.: Lorganisation du contrdle et la technique des verifications 
comptables. Paris 1935, III. izdanje, 246 str. Cijena 39 franaka. — Činjenica, 
da je djelo već izaslo u trećem izdanju, najbolje nam ukazuje na nje- 
govu kvalitetnu vrijednost i s obzirom na sAm sadržaj i s obzirom na ličnost 
autora. Autor je doktor ekonomsko-komercijalnih znanosti, revizor i privredni 
savjetnik za organizaciju, a djeluje i živi u ženevi. 

Već u predgovoru pisac navodi, da je djelo proizišlo baš iz prakse, 
a svrha mu je, da prikaže knjigovodstvenu reviziju, propagirajući njene prin- 
cipe, prednosti: potrebu svim industrijalcima, trgovcima, knjigovođama i pri- 
vrednicima uopće. Vrijedno je dakle, da ovdje registriramo i pregledamo ovo 
veliko francusko djelo revizorske struke. 

Autor najprije donosi literaturu, koja mu je služila pri pisanju knjige. 
Ima 57 stručnih djela francuske, anglo - američke, njemačke i talijanske lite- 
rature. Nalazimo velika svjetska imena revizorsko - knjigovodstvene nauke, 

kao: Batardon, Bonjour, Charpentier, Deschamps, Faure, Folliet, Mongino. 
Quesnot, Reymondin, Savignjy, Brown, Basson, Dicksee, Gee, Worthington. 
Beigel, Gassmann, Gerstner, Jenny, Leitner, Schmid, Moro, Rosati, i drugi. 

Kao uvod u materiju služe ova četiri poglavlja: Historija revizor- 
stva, Potreba kontrole, Motivi prevara i Načini falsificiranja. 

Praktički dio knjige je ovako podijeljen: preventivna kontrole, 
definicije revizija, tehnika revizije, revizija i verifikacija trgovačke bilance. 
aktiva, pasiva, račun gubitka i dobitka, ispitivanje likvidnosti i rentabiinosti, 
kontrola industrijske kalkulacije, Ispitivanje financijske situacije poduzeća i 
bankovna revizija. 

Teoretski dio obrađuje problem organizacije kontrole u modernom 
privrednom životu ga strane države, zakona, interne i vanjske revizije po kva- 
lificiranim organima (revizorima). S time u vezi iznosi autor u kratkim pote- 
zima stanje stručnih i staleških organizacija revizora u pojedinim državama 
(u Velikoj Britaniji, Francuskoj, Švicarskoj, Njemačkoj, Italiji, Belgiji i Sje- 
dinjenim Američkim Državama). 

Pouzdanička društva (Les socićt€ fiduciaires, Treuhandgeseli- 
achaften) imaju posebno poglavlje. 

U zaključku autor vrlo kratko, ali jasno prikazuje ulogu revizor- 
stva u modernom privrednom životu apelirajući na zakonodav- 
ca, da je njegova dužnost povećati već postojeći stalni i stručni nadzor nad 
privredom. Autor je pristaša samostalnog zvanja privred- 
nih revizora, dakako uz apsolutno jamstvo čuvanja poslovne tajne. 

Djelo >»L'organisation du controle« obuhvaća čitavu materiju revizorstva, 
te prema tome služi kao vrlo dobar priručnik ne samo za praktičara, nego i 
za teoretičara, koji se želi u predmet tek uputiti. 

Djelo je za naše prilike osobito važno 8 razloga, što je pisano po jednom 
francuskom revizorskom stručnjaku, pa nam može služiti kao vademecum 
i uzor domaćeg revizorstva, čije zakonsko riješenje baš predstoji 
putem novog unificiranog Trgovačkog zakona. Zato ovo revizorsko djelo pre- 
poručamo svim interesentima, koji sudjeluju pri zakonskom normiranju revi- 
zorske službe u Jugoslaviji, kao i onim osobama, koje se već bave ili nami-- 
ravaju da se bave praktično revizorskim poslovima u slobodnoj profesiji pri- 
vrednih savjetnika. Dr. Z. R. 


Lamer Dr. Mirko: The development of foreign capital investments in the 
Balkans. Washington 1936. — Pisac u ovoj naučnoj raspravi »Razvoj investicija 
inozemnog kapitala na Balkanu« dijeli prodiranje toga kapitala u 6 razdoblje. 
Prvo je razdoblje od 1924 do 1880 okarakterizirano vojnim zajmovima u svrhu, 
vođenja oslobodilačkih ratova balkanskih naroda protiv Turaka. U drugoj se 
epohi od 1880 do 1910 ulaže inozemni kapital u glavnom u gradnju željeznica 
i osnivanje industrijskih poduzeća. Razdoblje od 1910 do 1914 obuhvaća zaj- 
move za financiranje balkanskih ratova, a ono pak od 1914 do 1918 zajmove 
za financiranje svjetskog rata. Od 1918 do 1930 struji inozemni kapital raznog 
karaktera na Balkan u privatna poduzeća i u državne zajmove. Izazvano 
svjetskom depresijom nastupa 1930 šesto i posljednje razdoblje, koje je u znaku 
gotovo potpune stagnacije u kretanju inozemnih kapitala. 

U čitavom ovom kronološkom razvoju posvećuje autor naročitu pažnju 
povezanosti političkih motiva pojedinih država i ekonomskih interesa velikih 
kapitalističkih grupa u ekonomskom i političkom prodiranju na Balkan. Vrio 
plastično prikazuje borbu između engleskog, fracuskog i njemačkog kapitala, 
te konačno eliminiranje njemačke premoći u Rumunjskoj, Bugarskoj i Turskoj. 
Pokušao je također statistički približno ocijeniti jakost inozemnog kapitala u 
balkanskim državama. Tako na pr. ustanovljuje, da najjaču grupu u Bugarskoj 
predstavljaju Belgijanci, a za njima da dolaze Švicari, pa Francuzi; ođ pet 
milijardi leva dioni.arskog kapitala otpada u Bugarskoj 45% na inozemni ka- 
pital. U Grčkoj je najjača grupa engleska, a u dalekom razmaku iza nje sli- 
jede francuska i američka grupa. U Turskoj dolaze na prvo mjesto Englezi, 
iza njih Francuzi, pa Amerikanci. U Jugoslaviji su na prvom mjestu Fran- 
cuzi, a odmah iza njih Englezi, U Rumunjskoj su najjači Francuzi. Pisac pri- 


2 546 


kazuje također historijsku ulogu inozemnih velebanaka u financiranju saobra- 
ćajne mreže i balkanske industrije. 


O ovoj studiji ne ćemo danas duljiti, budući da pisac ima već dovršenu i 
jednu daleko opširniju radnju o istoj temi, koju će doskora publicirati i pre- 
vesti na naš jezik, pa ćemo se onda na nju i opširnije i iscrpnije osvrnuti. Ova 
je studija ekscerpt pomenute opširnije radnje, te je objavljena u redovnom 
ovogodišnjem izvještaju »American University« u Washingtonu. 

Dr. Vladimir Košak 


Ermarth Dr. Fritz: Der New Deal (Wirtschaft und Verfassung in USA.) 
Wirtschaftsrechtliche Abhandlungen, Heft 16. Berlin 1936. Str. 33. — U ovoj 
kraćoj studiji Dr. Ermarth, docent političkih znanosti na American Univer- 
sity u Washingtonu, obrazlaže sukob savremene američke ekonomske stvar- 
nosti i Rooseveltovih socijalnih reforma 8 američkim ustavom. Uvodno tu- 
mači funkcionalne promjene države, te naročito ističe, da je američka libera- 
listička konstitucija sa svojom centralnom idejom poštivanja privatnog vlas- 
ništva i nemješanja državne vlasti u društvene i pojedinačne odnose, izraz 
doba mladoga kapitalizma, koji je privatno građansko vlasništvo suprotstavio 
feuđalnome tipu vlasništva što je prije postojalo. Posljednja kriza iznijela je 
u Americi po prvi puta potrebu reguliranja ekonomskih i socijalnih odnosa 
intervencijom državne vlasti, pak stoga i tome periođu pristoji s pravom 
naslov »New Deala« (Novo Doba), koji se upotrebljava kao parola u političkoj 
borbi sa strane Rooseveltovih pristaša. Taj »New Deal« ne znači samo mjere 
za suzbijanje krize, već i potpunu ekonomsku i socijalnu reorganizaciju Ame- 
rike te također postavljanje novih socijalno-moralnih principa života. 


Ideju planskog reguliranja gospodarstva i dizanja socijalnog standarda 
radnika obrazlaže pisac u poglavljima, koja se specijalno bave industrijskim, 
poljoprivrednim, financijskim i socijalnim zakonodavstvom. U svakom po- 
glavlju naročito ističe one momente u kojima je došlo do sukoba između ame- 
ričke konstitucije i Rooseveltova zakonodavstva. Kratkim ali jezgrovitim 
načinom pisac opisuje rad National Recovery Acta i njegovo poništenje po 
Vrhovnom Sudu Sjedinjenih Država. Isto tako je prikazano i poništenje Agri- 
cultural Adjustment Acta. Naročito obrazlaže motivacije Suda zašto je po- 
ništio ovo zakonodavstvo i ukazuje, da razlog postoji u tome, što su stope- 
deset godina stari principi primjenjeni na sasvim nove, izmjenjene prilike. 
Dva su bila naime momenta na kojima je Sud osnivao odnos Ustava prema 
socijalnom  Rooseveltovu zakonodavstvu: 1) da svako sklapanje ugovora o 
reguliranju nadnica ili reduciranju zemljišne površine pod državnom kontro- 
lom znači mješanje u privatno-pravne odnose pojedinaca, 2) reguliranje takc- 
vih odnosa ne podleži kompetenciji Federalne Vlade ni Pretsjednika, već je 
u djelokrugu pojedinih saveznih država. 


S obzirom na financijalno zakonodavstvo, prikazuje Ermarth, Federal 
Deposit Insurance Corporation, koja služi osiguranju bankovnih uloga, Security 
Act, koji sadrži propise o trgovini vrijednosnim papirima, te Public 

Utility Act, koji pokušava spriječiti stvaranje holding kompanija. 

Na području socijalnog zakonodavstva posvećuje najviše interesa Soci.n 
Security Programu, kojim se uvodi prvi put u Americi socijalno osiguranie, 
te Railroad Retirement Actu, kojeg je Vrhovni Sud poništio, izjavivši, da stva- 
ranje željezničkih penzionih fondova poduzetničkim prilozima znači zadiranje 
u vlasnička prava privatnih lica. Nadalje je istakao važnost Public Works 
Administration i Works Progress Administration za nabavljanje rada neupo- 
slenim radnicima. 


Autor ne registrira samo sukobe što ih je Vrhovni Sud već rješio, već 
također kritički prikazuje i mogućnost daljnjih sukoba između postojećeg 
ustava i »New Deal«-zakonodavstva. Njegov je zaključak, da bez obzira, koja 
politička stranka dođe na vlast, da će svaka morati prilagoditi ustav novim 
gospodarskim i društvenim prilikama Amerike. 

8 obzirom na kratkoću studije nijesu svi problemi u cijelosti obrađeni, 
a neki su tek malo nabačeni, ali mora se istaknuti, da se vrlina studije upravo 

u tome odlikuje da u tako uskom okviru plastično iznosi sliku tog golemog 
američkog pothvata. Studija je vrlo dobro pisana na osnovu množine poznatog 
materijala i ličnog proživljavanja cijelog procesa, prema tome nije jednostavna 
kompilacija glavnih reformi, već je stav autorov prema problemu kritički 
osvjetljen, a studija imade i jasnu teoretsku okosnicu. Dr. M. Lamer 

Trzonsaroff Dr. R. Kyrill: Die Maschiniesierung der bulgarischen Land- 
wirtschaft in ihrem Zusammenhang mit der Agrarstruktur Bulgariens. Leipzig 
1936. — Bugari su daleko uznapredovali u znanstvenom istraživanju svoje 
poljoprivrede, a naročito važan doprinos u tom pogledu pridonesle su diser- 
tacije njihovih studenata u inozemstvu. Tako i ova studija obrađuje problem, 
koji je bio u mnogim drugim radnjama o poljoprivredi Bugarske dodirnut, 
ali nije bio specijalno monografski istražen. Budući da je ovaj problem od 
goleme važnosti i za našu zemlju, prikazat ćemo nesamo formalnu stranu 
Consarove knjige, već ćemo navesti i neke važne sadržajne rezultate njegovog 
istraživanja. 

Autor najprije ispituje općenite uslove pod kojima se može vršiti maši- 
niziranje poljoprivrede, a onda analizira postojeće uvjete u Bugarskoj. Kod 
toga polaže naročitu pažnju na orografske, hidrografske i zemljišne odnose, 
zatim na tržišne prilike, kreditnu organizaciju, saobraćajna sredstva, carinsku 
i poteznu politiku, raspodjelu posjeda, kulturne prilike itd. Važnost bugarske 
pcljoprivrede vidi se po tome, da je god. 1926 otpadalo od 40 miljarda leva 
nacionalnog dohotka oko 58% na samu poljoprivredu. Ali veličina nacionalnog 
dohotka nije bila proporcionalna prema broju poljoprivrednog pučanstva, koje 
sačinjava pače 74% od ukupnog broja stanovništva. Vidi se, da dohodak poljo- 
privrednika nije razmjeran prema njihovoj snazi, a kod toga igra također 
veliku ulogu i činjenica, da se je industrija bila racionalizirala, dok je poljo- 
privreda ostala ekstenzivnom. U god. 1927 iznosila je jakost uloženog kapitala 
u bugarskoj poljoprivredi oko 143 miljarde leva, a od toga je bila vrijednost 
mrtvog inventara (strojevi i oruće) tek 3%, a 1933 oko 4%. Primarnim 
uzrokom nerazvitosti poljoprivrednog inventara smatra Consarov pomanjkanje 
gotovine i kredita. Vrlo interesantnom tabelom prikazuje, da je 1928 od sveu- 
kupnih kredita Bugarske Poljoprivredne Banke bilo utrošeno 23,41% u svrhu 
prehrane, 21,41% za nakup stoke, 20,14" za posjedovne odnose, 9,12% za 
plaćanje dugova, a samo 1.67% za nabavku strojeva i oruđa. Prema tome 
je ogromni dio kredita služio za potrošne svrhe, a tek mali ulomak za 
proizvodne. 

Daljnji razlog koji priječi uporabu strojeva u poljoprivredi je proces 
parcelacije zemljo-posjednih odnosa. God. 1908 bilo je u privatnom posjedu oko 
10 milijuna parcela, a 1930 oko 13 milijuna. Dok je u prvo-označenoj godini 
otpadalo 11 parcela na jedan posjed, otpadalo je 1930 oko 18 parcela. Naravno, 
da je cijepanje zemljišne površine oteščalo intenziviranje poljoprivrede. Stoga 
je i mašiniziranje najprije uspjelo u onim područjima, gdje je razvijen veliki 
posjed, kao što su »čiflici« u okruzima Vidin, Vraca i Varna. 

Statističko istraživanje pruža nam interesantnu sliku kako se postepeno 
u Bugarskoj primitivno oruđe zamjenjuje modernijim. O drvenim plugovima 
ne postoji pouzdana statistika, ali brojke poluželjeznih i željeznih plugova s 
drvenim sastojnim čestima pokazuju nam slijedeći napredak: 1905: 53.807, 
1920: 117.551, 1931: 370.480 komada. Od 1920 do 1931 više se je nego podvo- 
stručio _ broj plugova. Isto tako je porasao i broj brana. Broj strojeva za 
sjetvu je pače poskočio skoro dvadeset puta, ali apsolutno još uvijek nije do- 
voljno važan (1920: 473, 1931: 7.131). Najneznatniji je porast kod žetelica, 
čiji broj je iznosio 1920: 7.250, a 1931 tek 7.829. Studija ne navodi specifične 
razloge toj pojavi. Znatan je bio porast traktora i motornih plugova od 1925 
(371) do 1930 (1503). Međutim najveći porast pokazuje stavka strojeva za 
ljuštenje kukuruza (1920: 2681, 1930: 22.335). Consarov zaključuje svoje sta- 
tističko istraživanje rezultatom, da uloženi kapital u modernim strojevi- 
ma i oruđu iznosi tek 1.794 ukupnog kapitala uloženog u poljoprivredi. Intere- 
santan je dijagram, koji nam zorno prikazuje kontinuiran porast uvoza poljo- 
privrednih strojeva do svjetske krize od 1929 god. ,te onda silan pad, koji u 
nekim vrstama pače dosiže nulu. 

Consarov je mogao moguće jače istaknuti zavisnost niskog nivoa maši- 
niziranja od neznatne akumulacije kapitala, te također iznijeti problematiku 
intenziviranja poljoprivrede kod današnjih trendova autarkizma i ekstenzivi- 
ranja zemljišne obrade u mnogim državama. Ali sama po sebi je studija va- 
žan prilog za daljnje istraživanje strukturnih promjena bugarskog narodnog 
gospodarstva, te njegove ovisnosti o konjunkturnim promjenama i promjenama 
oblika gospodarskih sistema. Odlično bi bilo da ovaj problem i kod nas pobudi 
toliko pozornosti, da se i kod nas to pitanje jedared monografski obradi. 

Dr. M. Lamer 

Socijalni Arhiv posvećen problemima našega pomorstva. Izd. Središnje 
uprave za posredovanje rada (God. II, br. 6—7, Beograd 1936). 

Pomorstvo, skupni pojam za sve probleme koje u privrednom životu po- 
stavija more, dakle za sve oblike gospodarske radinosti koji iz eksploatacije 
ovog prirodnog elementa proizlaze, obuhvaća, kao industrija prevoza, analogno 
svim ostalim oblicima privredne aktivnosti, i problem rada, tj. radnih odnosa, 
najamnice, radnog vremena, iskorišćavanja radne snage i socijalne zaštite po- 
moraca uopće. . 

Ova pitanja, jednom riječju nazvana pitanjima socijalnog staranja u 
pomorstvu, nalaze se, naročito naših dana, na dnevnom redu raspravljanja, 
međunarodne reglementacije i domaće kodifikacije. Privreda je došla u stanje 
kada se odnosi rada i kapitala ne mogu više riješavati samo po zakonu ponude 
i tražnje, već danas je privredni sistem prinuđen da i političkim sredstvima 
nalazi riješenje problemu rada. 

U specijalnom dvobroju >»Socijalnog Arhiva« nalazimo već poznata 
imena pisaca ili od ranije istaknutih radnika na polju socijalnog staranja za 
naše pomorce, tako da njihove rasprave u ovoj skupnoj publikaciji pružaju 
neke vrste zajedničkog prikaza svih specijalnih pitanja iz ove oblasti, i način 
kako se ona postavljaju i mogu riješiti, s naročitim obzirom 'na sve ostale 
prilike našega pomorstva. 

Po redu rasprava na prvom mjestu nalazi se studija Ilije P. Perića, 
pravnog referenta Središnje uprave za posredovanje rada, »O radnim uslo- 
vima i socijalno-političkoj zaštiti pomoraca i radnika 
pri utovaru i istovaru brodova«. G. Perić je poznati pisac više- 
brojnih djela iz oblasti radnog prava!) i saradnik »Ekonomista«. Njegovi ra- 
dovi osim velike pravne i ekonomske erudicije, odlikuju se visokim stepenom 
naučnog tretiranja, čijoj vrednosti još doprinose pozitivan i koncizan stil, 
jasno izlaganje i logična argumentacija. U ovoj studiji g. Perić se nije ogra- 
ničio na razmatranje pitanja koje je odabrao kao naslov svoga rada. Uostalom 
i on sam to u uvodu veli: »Zadatak nam je da pokušamo pružiti sažeta siste- 
matska izlaganja o uslovima rada i o socijalno-političkoj zaštiti pomoraca, s 
naročitim osvrtom na odredbe Uredbe o uređenju uslova rađa 
na pomorskim brodovima Kraljevine Jugoslavije od 29 
III 1935 g.<. Pisac je u tome potpuno uspio, jer njegov rad sadrži sistematski 
prikaz radnih odnosa na brodu, prava i dužnosti brodskog osoblja, postanak i 
prestanak službe, jednom riječju, sve ono što danas pretstavlja predmet t. zv. 
pomoračkog reda u okviru pomorsko-pravnog izlaganja. Pomenuta Uredba o 
uređenju uslova rada derogirala je (samo djelomično) ranije propise o uslo- 
vima službe na pomorskim brodovima sadržane poglavito u Ediktu od 1774 g, 
a, kako su u nju unijeti principi međunarodnih konvencija ratificiranih stva- 
ranjem Međunarodnog ureda rada, ona je danas organski izvor cjelokupnog 
našeg radnog prava za pomorsku plovidbu. Tumačenje ove Uredbe autor je 
dao u obliku sistematskog izlaganja, i to je I dio studije »O socijalno-političkoj 
zaštiti pomoraca«, a II dio posvećen je postavljenom naslovu, tj. uređenju rada 
oko utovare, istovare i pretovare u pomorskim lukama i unutrašnjim prista- 
ništima prema još od naše države neratificiranoj konvenciji o istom predmetu. 
U dopunu svoga rada pisac je dao i nacrte posebnih pravilnika koji su izrađeni 


1) Vidi prikaz knjige istog pisca »Stranci u jugoslovenskoj privredi«, 


Beograd 1936, u broju 9 (septembar 1936) »Ekonomista«, str. 404—406, i tamo 
označenu bibliografiju piščevu. 

na osnovu ovlašćenja u Uredbi od 29 III 1935, naime PraviilnikA o liječničkom 
pregledu osoblja uposlenog na pomorsko-trgovačkim brodovima, o izdavanju 
pomorskih knjižica i o poslovanju stručnih berza rada za pomorce, a kao do- 
datak sadržaj zapisnika konferencije koju je sazvala Središnja uprava za po- 
sredovanje rada u Splitu 29—830 maja 1936 zbog pretresa nacrta pravilnika 
o poslovanju stručne berze rada za pomorce: 

Studija g. Perića, naročito u svom prvom dijelu, pretstavlja organski 
izrađenu cjelinu, i bez njene pomoći ili konzultovanja ne može se proći nijedan 
rad ili monografija iz ove oblasti našeg pomorskog prava. 

Druga je po redu rasprava Dra Marija Krmpotića, upravnika 
Središnje uprave za posredovanje rada »Osnovni problemi našeg 
pomorstva«. G Krmpotić, naš istaknuti radnik u svim oblastima socijalne 
politike, ovom svojom radnjom pokazao je i sada, u razmatranju općenite 
slike našega pomorstva, svoj prirođeni smisao za konkretno opažanje osnovnih 
stvari u jednom složenom kompleksu privredne djelatnosti. Njegova su opa- 
žanja interesantna i on pristupa soluciji svakog posebno istaknutog pitanja, 
tako da je u ovoj sažetoj raspravi prikazan cio problem našega pomorstva. Tu 
je najprije izložen razvoj i sadašnje stanje našeg pomorskog brodarstva, po- 
morskog prometa i brodogradilišne djelatnosti. Zatim je kao prvi problem 
istaknut odnos između našeg pomorskog poslodavca i našeg pomorca, i tu se 
g. Krmpotić zalaže za razumni kompromis prema našim specijalnim prilikama. 
Poslije toga, pisac razmatra pitanje kvalifikacija, efektiva na brodu i radnog 
vremena u vezi s problemom nezaposlenosti u našem pomorstvu. Dovoljno je 
radi ilustracije pomenuti, da naše pomorsko brodarstvo pruža zaposlenje za 
5.000 pomoraca, naprama 43.000 izdatih pomorskih radnih knjižica, t. zv. more- 
plovnica.?) Po g. Krmpotiću najbolje riješenje u stvaranju dirigovane utakmice 
i reguliranju izbora posade putem kvalifikacija. Ali time što su označeni im- 
perativi državne politike, nije postignuta ona ravnoteža između obostranih in- 
teresa u okviru naših privrednih mogućnost. Ovom izravnanju interesa vođi 
i mučan put stvaranja kapitala i uporedo s njim teška borba za pravednu po- 
djelu koristi od kapitala. Zato će — kaže pisac — za naše pomorce biti veliki 
uspjeh i najmanja mjera propisana od strane državnih vlasti u oblasti sistema- 
tizacije pomorske službe. Tretirajući pobliže pitanje kvalifikacija pomoraca, 
zaključuje, da je za naše pomorstvo najosnovnije pitanje stvaranje kvalifiko- 
vanog podmlatka. Bavi se još socijalnim osiguranjem pomoraca, pa izlažući 
postojeći sistem, veli: »Pomorci ne smiju zaboraviti, da ne smiju da grade 
obezbijeđenje svoga zdravlja i svoje budućnosti na pješčanom tlu neznanja, 
dilentatizma, jer za njih ne prima i ne može da primi država prećutno nikakve 
obaveze za podmirenje manjaka netočno izračunatih kapitalnih pokrića«. Pri 
kraju studije nalazi se i neka vrsta pregleda skoro čitavog našeg domaćeg po- 
morsko-administrativnog prava, izloženog po predmetnim grupama, tako da 
ovaj rad može vrlo dobro da posluži i kao putokaz kroz jedan dio naše već 
mnogobrojne legislature. U zaključku pisac žali što nema kod nas jedne do- 
slijedne pomorske politike, a to dolazi otuda što kođ nas prevlađuje kontinen- 
talni mentalitet. Poticaj za svrsishodan rad mora međutim da dođe od majzain- 
teresovanijih, stoga Dr. Krmpotić predlaže osnivanje specijalne ko- 
more za pomorce, sa paritetnim zastupstvom radnika i poslodavaca, i 
uz to, bolje uređenje naše pomorske uprave u vidu samostalne grane državne 
administracije. 

Treći je rad kap. Ivana Poppela, referenta za pomorce u Javnoj 
burzi rada na Sušaku, »Iz istorije radničkih pokreta pomo- 
raca«. Poznavajući postanak i razvoj pravnih ustanova u odnosima zaposlenja 
pomoraca u prošlosti, možemo pravilnije prosuđivati cjelishodnost i praktičnu 
stranu onih koje nam sada život pruža, jer je njihova baza historijska. Stoga 
je rad g. Poppela za pohvalu. Ali (ne osvrčući se na neke manje važne po- 
griješke u citatu i naslovima) smatramo, da se u radu ove vrste nije smjelo 
propustiti, čak i bez spomena, radno pomorsko pravo iz naše prošlosti, 


2) Prema mišljenju pretstavnika pomoraca na splitskoj konferenciji od 
20 V 1935, izdato je 24.000 moreplovnica. Vidi str. 153 istog »Soc. Arhiva«. 

prema Statutima naših primorskih gradova i kasnijem dopunskom, baš u ovoj 
materiji interesantnom, zakonodavstvu Dubrovnika, dočim je u radu pomenuta 
čak i Rodijska zbirka pomorskih običaja, pa zakonski spomenici talijanskih 
gradova, zatim Oberonska pravila i Consulatus maris — sve do najnovijih za- 
kona u vezi sa pokretima pomoraca za zaštitu svojih interesa. 

Četvrti je po redu rad Dra Franje Marojevića, pomorskog re- 
ferenta Radničke komore u Splitu, o »Uređenju radnog vremena 
i broja posade na brodovima«. Marojević vrlo pregledno i uz oče- 
vidno temeljito poznavanje predmeta razvija svoj problem, izlažući na prvom 
mjestu presudan značaj koji za pomorstvo ima dobar pomorac još od najsta- 
rijih dana pomorske navigacije. Pošto je izložio historijat radnih odnosa na 
moru i težnje pomoraca za uređenje radnog vremena na trgovačkim mornari- 
cama svijeta i napose naše, prikazao je kako Međunarodni ured rada zamišlja 
opći prijedlog konvencije za normiranje radnog vremena, ispitao je odnos efek- 
tiva (tj. broja i kvalifikacija osoblja svih struka na brodu) prema radnom 
vremenu i na kraju dao je prikaz postojećeg stanja u pomorstvu europskih 
važnijih država. 

Slijedi po redu, kao peta, rasprava kap. Marka Kurtini-a, po- 
morskog referenta Radničke komore u Zagrebu, »0 ishrani posade 
pomorsko-trgovačkih brodova«. G. Kurtini kao iskusni pomorac 
i saradnik u pitanjima socijalne zaštite pomoraca, bio je potaknut, povodom 
izrade projekta o uređenju ishrane posade na trg. brodovima, da rasvijetli ovo 
pitanje, znajući, da je ishrana posade na pomorskim brodovima jedno ođ naj- 
važnijih pitanja koje treba riješiti u interesu održavanja reda i discipline na 
brodu i autoriteta zapovjednika«. Da je to tako, dokazuju između ostaloga, 
odredbe stoljetnih zakona koje su sadržane u još važećem Političkom Ediktu 
i koje pisac vadi iz zaborava pojedinačnim citiranjem. »Suvišno je i nesavjesno 
zato donositi propise u vidu tobožnjih nekih modernih socijalnih propisa koji 
u stvari pogoršavaju i izopačavaju stoljetne dobre propise«. — zaključio je 
g. Kurtini. 

Dr M. Krmpotić pored onog već prikazanog rađa o općim proble- 
mima našega pomorstva, dao je još jednu studiju o »Pravnom položaju 
kapetana na brodđdu«. To je uspješna rasprava o višestrukim pravnim 
funkcijama koje sastavljaju zvanje kapetana na brodu. Time je unio u našu po- 
morsko-pravnu literaturu jedan rad koji će po svome predmetu i načinu obrade 
biti među najboljima. : 

Osim još dva članka manjega značaja (»Dvađeseto zasijedanje 
Međunarodne konferencije rada«, od M. P. i »Važnost pa- 
robrođarskih veza za privredu«, od V. C.) Uredništvo »Soci- 
jalnog Arhiva« prikazalo je u jednom posebnom članku sav dosadašnji 
rad Međunarodne organizacije rada na pitanjima socijalne zaštite pomoraca 
i tekst konvencija koje su njenim staranjem bile donijete »da što širi krug 
naše javnosti bude upoznat sa radom Međunarodne organizacije rada na rije- 
šavanju pomorskih pitanja«... 

Ovaj specijalni dvobroj »Socijalnog Arhiva« je svakako drago- 
cjen prilog našoj oskudnoj pomorsko-pravnoj i pomorsko-ekonomskoj literatu*i. 
Samo jednu načelnu zamjerku mogli bi uputiti Uredništvu »Socijalnog Arhiva«, 
a ta je, da je trebalo sačekati izdavanjem ovog broja posvećenog problemima 
pomorstva dok se završi zasijedanje Četvrte pomorske konferencije rada u že- 
nevi, kada su bila na dnevnom redu pitanja tretirana u istome broju »Arhiva«<, 
jer bi bili registrirani i značajni uspjesi ove konferencije. Na taj bi način ova 
specijalna publikacija Središnje uprave za posredovanje rada, posvećena ao- 
cijalnim problemima našega pomorstva, bila jedna kompletna cjelina, sa odgo- 
varajućom najnovijom dokumentacijom. 

Pomenuta konferencija zaključila je svoj rad 25 oktobra 1936 g., kađa su 
izglasani ovi projekti međunarodnih konvencija: 1) projekt konvencije o oba- 
vezama brodovlasnika za slučaj bolesti ili nesreće pomoraca, 2) projekt kon- 
vencije o osiguranju pomoraca za slučaj bolesti, 3) projekt konvencije o mini- 
mumu kvalifikacija za časnike trg. mornarice i 4) projekt preporuke o usto- 
vima boravka pomoraca u lukama. 

Osim toga, a to je, kad se ima u vidu 15-godišnje nastojanje na reglemen- 
taciji ovoga pitanja, najvažniji uspjeh ove konferencije, postignuta je saglas- 
nost u usvajanju jedne konvencije o trajanju radnog vremena 
na brodovima u vezi sa pitanjem efektiva. (Ukratko: postavljen je princip 
osam-satnog radnog dana i 56-satnog rada na sedmicu, prepuštajući nacijo- 
nalnim zakonodavstvima ili kolektivnim ugovorima da odrede, može li ova 
granica biti prekoračena na dan dolaska ili odlaska broda iz luke). U pogledu 
plaćenog otsustva također je postignut sporazum (uslov: godinu dana bespre- 
kidne službe uzimajući besprekidnost obzirom na brodovlasnika, a ne brod). 
Konačno na istoj konferenciji razmotreno je i pitanje povećanja granice od 14 
(kako je normirano konvencijom od 1920 god.) na 15 godina kao minimuma 
starosti za prijem djece u pomorsku službu. 

Sve su ovo pitanja, čija bi teorijska obrada trebala da uđe kao kompletna 
dopuna uz sadržaj ovog broja »Socijalnog Arhiva« posvećenog pomorskim pro- 
blemima. To bi se eventualno moglo i postići jednim dodatkom u jednome od 
idućih brojeva istog časopisa. Dr. Vladislav Brajković 


VIJESTI 


Privredničke organizacije prema zvanju privrednih savjetnika. — Dne 6 
1 T novembra 1936 održana je u Dubrovniku konferencija zanatskih komora iz 
cijele Jugoslavije. Tom prilikom stavio je Dr. Josip Butorac, generalni tajnik 
Zanatske komore u Zagrebu i vanredni profesor Ekonomsko-komercijalne vi- 
soke škole u Zagrebu, prijedlog plenumu, da se poduzmu koraci kod nadležnih 
faktora, kako bi se diplomiranim ekonomistima i komercijalistima unošenjem 
potrebnih odredaba u Zakon o radnjama prigodom predstojeće novelizacije 
omogućilo vršenje zvanja privrednih savjetnika. Gornji prijedlog je prihvaćen. 

Trgovinske i industrijske komore zauzet će svoje stanovište prema ovome 
pitanju na budućoj zemaljskoj konferenciji iz cijele države, te će se najvje- 
rojatnije suglasiti a prednjim zaključkom i stanovištem zanatskih komora. 

U koliko bi doista došlo do realizacije ovoga prijedloga, značilo bi za- 
konsko normiranje zvanja privrednih savjetnika kao 
obrta, a to nije identično sa t. zv. slobodnim zvanjem, kao što je slučaj kod 
advokata, liječnika i ostalih slobodnih akademskih profesija. 


Sa Ekonomsko-komercijalne visoke škole u Zagrebu. 


Promocija. — Dne 19 novembra 1936 promoviran je na čast doktora 
ekonomsko-komercijalnih znanosti Hamperl Josip Zvonimir, profesor Drž. trgo- 
vačke akademije u Nišu (doktorska disertacija: Naučna organizacija rada i 
njezina ekonomska važnost). 


Novi docenti. — Početkom nauk. god. 1938-37 imenovani su hono- 
rarnim nastavnicima: Dr. Peršić Nikola za Opću geografiju (fizičku, pro- 
dukcionu i prometnu) i Ekonomsku geografiju (regionalnu) te Dr. Lamer 
Mirko za Ekonomsku politiku (trgovinsku i carinsku). 


U pis slušača. — U zimskom semestru nauk. god. 1936-37 upisano 
je 440 muških i 83 ženskih, svega 523 slušača (prošle 1935-36 nauk. god. &vega 
505 slušača). Po narodnosti: 471 Jugoslaven, 3 Čehoslovaka, 3 Rusa, 1 Po- 
ljak, 1 Bugarin, 15 Nijemaca, 9 Mađara, 4 Albanca, 13 židova, 1 Turčin, 1 
Švicarac i 1 Amerikanac (S. D.A). 


Odgovorni urednik: Ivo Crnić, Zagreb, Martićeva 14, tel. 60-18. — Vlasnik: 
Konzorcij »Ekonomiste«e, pretstavnik Dr. Zlatan Ružić, Wilsonov trg 2, tel. 30-35. 
Stamparija »Gaj« (Lj. Filipančić), Martićeva ulica broj 2. 

> Slijedećim brojem ulazi naš časopis u treću godinu izla- 
> ženja. S velikim zadovoljstvom moramo ' istaknuti, da se krug 
načih suradnika i pretplatnika od broja do broja stalno po- 
većava. Time se jasno očituje kolika je potreba za takvim ča- 
sopisom u našoj zemlji, a također da naš mjesečnik doista 
zauzima sve ugledniji položaj u našoj javnosti i nauci. 

Stoga namjeravamo, da, u slijedećoj godini po mogućnosti 
EKONOMIST još više razvijemo, a svakako proširenjem kruga 
domaćih i stranih suradnika njegov kvalitet podignemo. To. 
nastojanje zavisi ponajviše od naših prijatelja — pretplatnika! 
Oni su dosada odlično potpomagali EKONOMIST, pa molimo, 
da i u 1937 godini ostanu našim pretplatnicima kako bi njiho- 
vom pomoći ostvarili postavljene težnje i ciljeve. 


EKONOMIST 

